
AUCTOR  SIBI  VINDICAT  IUS  PROPRIETATIS 


DILBOTO  FILIO 


PIO  DE  MANDATO  e S.  I. 

DOCTORI  THEOLOGIAE  TRADENDAE  IN  LYCEO  MAGNO  GREGORIANO 


LEO  PP.  XIII. 


Dilecte  Fili,  salutem  et  Apostolicam  benedictionem. 
Complura  et  plane  utilia  philosophicis  ac  theologicis  do- 
ctrinis illustrandis  edidere  proximis  hisce  temporibus,  qui 
in  Lyceo  Magno  Gregoriano  eisdem  disciplinis  tradendis 
cum  laude  dant  operam.  Quorum  tu  laudem  industriae 
aemulatus,  probabile  specimen  ingenii  doctrinaeque  exhibes 
in  institutionibus  philosophicis  dilucide  abs  te  scienterque 
elucubratis:  quas  modo  ipsas,  secundis  curis  adhibitis, 
iterum  proferre  in  lucem  decrevisti.  Istius  quidem  operis 
quam  non  exguum  sit  pretium  inde  iure  colligitur,  quod 
in  Sacris  Seminariis  haud  paucis  ad  alumnos  recte  im- 
buendos Episcoporum  nutu  usurpatum  fuerit.  Quamobrem 
de  exitu  laboris  tui  tibi  ultro  gratulati,  meritam  quoque 
laudem  impertimus  de  fidelitate  in  Aquinatis  doctrinis 
adserendis  vindicandis.  Nostrae  benevolentiae  pignus  di- 
vinarumque gratiarum  auspicem,  Apostolicam  benedi- 
ctionem habeto,  quam  tibi  praecipua  in  Domino  caritate 
im})ertimus. 

Datum  Romae  apud  S.  Petrum  die  xxx  iulii  mdcccxcv, 
Pontificatus  Nostri  an.  decimo  octavo. 


LEO  PP.  xm. 


LOGICA 


P R 0 L E G O M P]  N A 


1.  Logica^  graece  XoytxY',  latine  rationalis,  est  habitus  directiviis 
operationum  rationis  ad  assecutionem  veritatis.  Competit  homini,  ut 
homo  est,  nempe  quatenus  est  animal  rationale,  cuius  tantum  est  ha- 
bere intellectum  discursi vum,  seu  rationem.  Katio  enim,  quae  gradatim 
per  successivos  actus  in  rerum  notitiam  devenit,  veritates  ignotas  a 
cognitis  deducendo,  potest  propter  suam  immaterialitatem  supra  suos 
actus  reflectere,  eosque  dirigere  ita,  ut  ordinate,  faciliter  et  sine  er- 
rore in  acquisitione  veritatis  procedant. 

2.  Logica  dividitur  in  naturalem  et  artificialem  seu  acqui- 
sitam. Logica  naturalis  est  habitus  resultans  in  homine  ex  ipso  lumine 
rationis,  vi  cuius,  absque  speciali  disciplina,  veritates  magis  obvias  ex 
primis  principiis  deducere  valet;  quo  videlicet  bene  disponitur  ad  de- 
finiendum, dividendum,  argumentandum  circa  res  communiores  et  usui 
naturae  necessarias.  Invenitur  etiam  in  rudibus  et  barbaris  hominibus, 
dummodo  usu  rationis  fruantur. 

3.  Logica  artificialis  seu  acquisita  est  habitus,  quem  homo  per 
specialem  disciplinam  acquirit  ad  recte,  faciliter  et  sine  errore  ordi- 
nandos actus  rationis  ad  perfectam  assecutionem  veritatum  atque  scien- 
tiarum, quae  sunt  homini  proportionatae.  Videlicet  est  habitus  acquisi- 
tus, quo  perficitur  intellectus,  ut  valeat  in  omnibus,  etiam  difficilioribus, 
actus  suos  disponere  ad  perfecte  definiendum,  dividendum,  argumen- 
tandum. 

4.  Obiectum  Logicae  est  ordo  et  recta  dispositio  actuum  mentis 
ad  verum  ordinate,  faciliter  et  sine  errore  assequendum.  Dividitur  in 
materiale  et  formale.  Etenim,  si  vocemus  obiectum  materiale  alicuius 
potentiae  vel  scientiae  id,  quod  attingitur  ab  ea;  obiectum  vero  for- 
male rationem  seu  formalitatem,  secundum  quam  ab  eadem  attingitur: 
(ex.  gr.  eadem  corpora  sunt  obiectum  materiale  visus,  auditus,  tactus 

et  matheseos;  attamen  sub  ratione  colorati  corpus  est  obiectum  visus, 
sub  ratione  sonori  est  obiectum  auditus,  sub  ratione  duri  vel  mollis 
est  obiectum  tactus,  sub  ratione  dimensionati  est  obiectum  matheseos); 
facile  apparebit  obiectum  materialeltOgiQdiQ  esse  actus  rationis;  obiectum 
vero  formale  esse  ipsum  ordinem  in  eis  ingerendum  ad  hoc,  ut  ordi- 
nate, faciliter  et  sine  errore  procedant  in  veritatis  atque  scientiarum 
acquisitione. 

5.  Obiectum  proprium  logicae  (importans  materiale  sub  for- 
mali) pertinet  ad  entia  rationis.  Etenim  entia  rationis  vocantur 
eae  conceptiones  nostri  intellectus,  quae  non  sunt  similitudines  rerum 
existentium  extra  intellectum,  sed  efformantur  ab  intellectu  propter 
fundamentum,  quod  in  rebus  habent,  atque  vocantur  secundae  inten- 
tiones; cuiusmodi  sunt  notiones  generis,  differentiae,  speciei  etc.  Atqui 
ordo,  qui  a Logica  ingeritur  in  actibus  rationis,  obtinetur  disponendo 
conceptus  generis,  speciei,  differentiae,  subiecti,  praedicati  et  similium, 
qui  omnes  pertinent  ad  secundas  intentiones.  Ergo  obiectum  proprium 
Logicae  est  ens  rationis  (1). 

6.  Logica  acquisita  est  scientia.  Etenim  scientia  est  notio  rerum 
per  causas,  eo  quod,  ex  intrinsecis  rerum  principiis,  earumdem  natu- 
ram, proprietates  et  affectiones  colligit;  et,  si  est  scientia  praeceptiva, 
ex  ipsorum  praeceptorum  principiis  praecepta  derivat.  Atqui  Logica 
ex  principiis  constitutivis  ratiocinii  colligit  modum  recte  ratiocinia 
conficiendi.  Ergo  Logica  est  scientia. 

7.  Logica  acquisita  est  specialis  scientia.  Nam  scientiae  distin- 
guuntur ab  invicem  per  obiecta  formalia.  Sed  obiectum  formale  Lo- 
gicae est  ordo  in  operationibus  intellectivis  ingerendus  ad  cuiuscumque 
veritatis  assequutionem : obiectum  autem  caeterarum  scientiarum  non 
est  talis  ordo,  sed,  eo  supposito,  tamquam  instrumento,  quo  omnes 
utuntur,  sunt  peculiares  veritates^  quas  unaquaeque  scientia  sibi  as- 
sequendas proponit.  Ergo  Logica  est  scientia  specialis. 

8.  Logica  per  quandain  similitiulinem  dici  potest  ars,  immo 
ars  artium.  Frobatur  primum:  Etenim  ars  regulas  tradit,  quibus, 
tamquam  per  determinata  media,  obtinetur  opus  exterius,  quod  est  eius 
finis,  ex.  gr.  aedificium,  vel  navis.  Ars  enim  definitur:  recta  ratio  fa- 
ctibilium.  Atqui  Logica  tradit  regulas,  quibus,  tamquam  per  deter- 
minata media,  obtinetur  finis  operationum  intellectualium,  qui  est 
veritatis  assequutio  per  demonstrationem  (2).  Attamen  non  est  perfecta 
aequalitas  inter  artem  et  Logicam;  nam  P praecepta  artis  ex  expe- 


(1^  Cfr.  S.  Tli.  in  IV.  Metapli.  lect.  4.  « Ens  est  dnplex  » ete. 
(2)  Cf.  S.  Th.  1.  2.  q.  LVII.  a.  3.  ad  3. 

rientia  et  usu  colliguntur;  Logicae  autem  ex  intrinsecis  praeceptorum 
principiis;  2°  obiectum  artis  est  opus  exterius:  obiectum  Logicae  sunt 
operationes  immanentes  mentis.  Ergo  Logica  per  quamdam  similitu- 
dinem, seu  analogiam,  dici  potest  ars. 

Probatur  secundum.  Artes  non  possunt  recte  procedere  ab  actu  ra- 
tionis, nisi  actus  rationis  sit  bene  ordinatus.  Sed  Logica  est  scientia 
bene  ordinativa  actus  rationis.  Ergo  Logica  dici  potest  ars  artium. 
Quare  S.  Thomas:  « Et  ideo  videtur  (Logica)  esse  ars  artium,  quia  in 
actum  rationis  nos  dirigit,  a quo  omnes  artes  procedunt  ».  Quae  hucus- 
que diximus,  sunt  aliqualis  declaratio  eorum,  quae  S.  Thomas  habet  (1). 

9.  Logica  acquisita  definiri  potest : Scientia  directiva  ipsius  actus 
rationis  ad  ordinatam  et  facilem  rationaliim  veritatum  asseqimtionem. 
Bona  etiam  Logicae  definitio  esset : Scientia  secundarum  intentionum, 
quibus  ordo  rationalium  cognitionum  ordinatur. 

10.  Logica  docens  et  utens.  Spectato  duplici  diverso  respectu, 
quem  habet  ad  easdem  mentis  operationes,  dividi  solet  Logica  in  do- 
centem et  utentem.  Quatenus  enim  Logica  tradit  praecepta  ad  recte 
definiendum,  dividendum  et  ratiocinandum,  vocatur  docens.  Quatenus 
autem  eisdem  praeceptis  utitur  ad  conficiendas  vel  examinandas  suas 
definitiones,  divisiones  vel  ratiocinationes,  vocatur  Logica  utens.  Nec 
repugnat  Logicam  esse  sub  diverso  respectu  instrumentum  sui  ipsius. 
Proprium  enim  est  intellectivae  virtutis,  utpote  supra  seipsam  re- 
flexivae,  ut  omnes  eius  conceptus  et  operationes  similiter  refiectere 
supra  se  valeant.  Hinc  fit,  ut  nos  definiamus  ipsam  definitionem,  ar- 
gumentemur  circa  ipsam  naturam  argumentationis,  atque  utamur 
regulis  Syllogismi  ad  recte  considerandam  Syllogismi  naturam  et  pro- 
prietates. 

11.  Divisio  tractationis  Logicae  aptissime  fit  secundum  triplicem 
operationem  humani  intellectus,  nempe  simplicem  apprehensionem,  in- 
dicium, et  discursum.  Nam  omnes  intentiones  Logicae,  quibus  diriguntur 
operationes  intellectus,  connaturaliter  in  tres  classes  dispescuntur; 
quaedam  enim  inter  se  conveniunt  in  eo,  ut  immediate  ordinentur  ad 
simplicem  apprehensionem,  quaedam  ad  compositionem  et  divisionem 
(idest  ad  iudicium)  quaedam  autem  ad  discursum,  ut  ex  dicendis  suo 
loco  apparebit.  Optime  igitur  huius  Scientiae  tractatio  dividitur  secun- 
dum distinctionem,  quae  in  proprio  eius  obiecto  (quod  est  ens  rationis 
sub  n.  5.  descriptum)  connaturaliter  accipitur.  Hanc  divisionem,  quam 
sequutus  est  Aristoteles,  commendat  S.  Thomas  (2). 


(1)  Posterior.  Analyt.  Lib.  I.  Lect.  1. 

(2)  Ii\  Lib.  I.  Periberineo.  Lect.  I. 

12.  Divisio  in  Logicam  Minorem  et  Maiorem  non  est  proprie 
dicta  divisio  logicae.  Nam  in  Logica  Minori  traduntur  faciliores  no- 
tiones de  tribus  operationibus  humani  intellectus,  deque  eis  respon- 
dentibus intentionibus  logicis,  potissimum  in  ordine  ad  oralem  expres- 
sionem earumdem,  nempe  ad  terminos  orales,  ad  propositiones,  et  ad 
exteriorem  structuram  Syllogismatum;  vocaturque  a Modernis  Diale- 
ctica (a  disputo,  dissero)  eo  quod  eius  notiones  dirigantur 

ad  Syllogismi  structuram  et  leges  explicandas ; quamvis  ab  Aristotele 
Dialectica  limitetur  ad  artem  suadendi  prohabilia  (1). 

In  Logica  Maiori  autem  pertractantur  proprie  dictae  Quaestiones 
de  intentionibus  logicis,  quibus  operatio  intellectus  dirigitur.  Nam,  in 
1“  parte  Logicae  Maioris  sermo  est  de  secundis  intentionibus,  quibus 
prima  operatio  intellectus  dirigitur,  nempe  de  Universalibus^  quae  di- 
viduntur in  Praedicabilia^  Ante  praedicamenta  ^Praedicamenta  et  Post 
praedicamenta;  in  2^  parte  est  sermo  de  secundis  intentionibus,  quibus 
secunda  intellectus  operatio  dirigitur,  ac  potissimum  de  Enuntiatione; 
in  3^  tandem  parte  est  sermo  de  secundis  intentionibus,  quibus  tertia 
intellectus  operatio  dirigitur,  nempe  de  Demonstratione.,  deque  eius  ef- 
fectu, qui  est  scientia. 

Quum  haec  divisio  utilis  sit,  nos  incipientes  a Logica  Minori,  ordi- 
nem praedictum,  S.  Thomae  doctrinae  semper  adhaerendo,  fideliter  et 
compendiatim  sequemur. 


(1)  Cfr.  I.  Lil>.  Topicoi’am,  Cap.  1.  ot  B. 


LOGICA  MINOR 


PAKS  PE  IMA 

DE  PRIMA  OPERATIONE  INTELLECTUS 
DEQUE  INTENTIONIBUS  LOGICIS  EI  RESPONDENTIBUS 


CAPUT  L 

DE  SIMPLICI  APPREHENSIONE  ET  CONCEPTU. 

13.  Simplex  apprehensio  seu  indivisibilium  intelligentia  est 

operatio  intellectiva,  per  quam  intellectus  humanus  apprehendit  es- 
sentiam uniuscuiusque  rei  in  seipsa,  quin  aliquid  de  ea  affirmet  vel 
neget,  ut,  quum  mente  concipio  hominem,  arhorem,  lapidem. 

14.  Terminus  intrinsecus  simplicis  apprehensionis.  Quum 
simplex  apprehensio  sit  operatio  immanens  seu  vitalis ; habere  debet, 
sicut  caeterae  operationes  vitales,  terminum  intrinsecum  ipsi  intellectui 
operanti.  Hic  terminus,  qui,  pro  quacumque  operatione  intellectiva, 
vocatur  conceptus  (quasi  proles  genita  ab  intellectu),  vel  species  ex- 
pressa aut  verbum  mentis,  est  in  simplici  apprehensione  intentionalis 
similitudo  essentiae  rei,  ab  intellectu  in  seipso  expressa,  ut,  ea  me- 
diante et  in  qua,  intellectus  essentiam  rei  repraesentatae  actu  co- 
gnoscat. 

15.  Conceptus  definitur  similitudo  rei  expressa  in  mente  perci- 
piente. A modernis  vocatur  etiam  idea,  quamvis  hoc  nomen  a veteribus 
consecratum  fuerit  ad  designandos  conceptus  exemplares,  qui  sunt  in 
intellectu  practico  artificis,  et  praesertim  ad  ideas  archetypas  creatu- 
rarum, quae  sunt  in  Divino  Intellectu. 

16.  Conceptus  rerum  singularium  recensendi  sunt  inter  conce- 
ptus respondentes  primae  operationi  intellectus.  Etenim,  quamvis  hu- 
manus intellectus  in  statu  unionis  animae  cum  corpore  nequeat  directe 
apprehendere  res  materiales  in  earum  singularitate,  idest  cum  suis 
notis  individualibus,  puta  hunc  hominem,  hanc  cathedram,  hoc  horolo- 
gium ; tamen  potest  earum  conceptus  indirecte  acquirere,  eo  modo  et 
ordine,  quem  dicemus  in  Psychologia.  lamvero,  quum  res  singulares 
hisce  conceptibus  consideramus,  quin  aliquid  de  eis  affirmemus  vel 


10 


LOGICA  MINOR  - PARS  I. 


negemus,  mens  nostra  neque  iudicat,  neque  discurrit.  Ergo  se  habet 
modo  respondente  primae  operationi  nostri  intellectus,  quae  vocatur 
simplicium  intelligentia. 

17.  Conceptus  mentalis  considerari  potest  tripliciter. 

I.  relate  ad  intellectum^  a quo  producitur,  et,  ita  consideratus,  est 
realis  quaedam  forma  actuans  intellectum,  ut,  ea  mediante,  hic  aliquid 
cognoscat.  Sub  quo  respectu  vocatur  conceptus  suMeetivus  et  formalis : 
subiectivus  quidem,  quia  est  realiter  aliquid  subiecti  intelligentis ; 
formalis,  quia  est  forma  accidentalis  perficiens  intellectum,  tamquam 
terminus  immanens  intellectionis.  Unde  apparet  conceptum  subiectimmi 
et  formalem,  entitative  acceptum,  semper  esse  singularem  et  immate- 
rialem, quamvis  repraesentative  esse  possit  materialis  et  universalis, 
sicut  est  conceptus  essentiae  lapidis. 

II.  relate  ad  iudicium,  cuius  est  elementum.  Sub  quo  respectu,  con- 
ceptus vocatur  terminus  mentalis,  et  definitur,  id,  in  quod  idtimo  resol- 
vitur iudicium,  tanquam  in  praedicatum  vel  subiectum. 

III.  relate  ad  obiectum,  quod  repraesentat.  Sub  quo  respectu,  vocatur 
conceptus  obiectivus,  et  definitur  signum  naturale  et  formale  obiecH, 

CAPUT  II. 

DE  SIGNO. 

18.  Signum  generatim  acceptum  est  id,  quod  subiecto  cognoscenti 
aliquid  a se  diversum  repraesentat.  Sic  fumus,  quatenus  mihi  reprae- 
sentat ignem  latentem,  qui  est  diversus  a fumo,  dicitur  signum  ignis: 
sic  ramus  viridis  ante  tabernam,  quatenus  mihi  repraesentat  vinum 
venale,  dicitur  huius  signum. 

19.  Signum  considerari  potest^,  vel  ex  parte  nexus,  quem  habet 
cum  potentia  cognoscitiva  subiecti  cognoscentis;  vel  ex  parte  nexus, 
quem  habet  cum  re,  quam  repraesentat. 

20.  Ex  parte  nexus  cum  potentia  cognoscitiva  dividitur  signum 
in  signum  instrumentale,  vel  ex  quo,  et  in  signum  formale,  vel  in  quo. 

Nam  id,  quod  potentiae  cognoscitivae  aliquid  a se  diversum  reprae- 
sentat, vel  est  res  subsistens  distincta  et  a cognoscente  et  a re  reprae- 
sentata, sicut  ramus  viridis  ante  tabernam  repraesentat  nobis  vinum 
venale ; vel  non  est  res  subsistens  distincta  a cognoscente,  quum  sit 
aliqua  forma  inhaerens  potentiae  cognoscitivae,  quae  forma  non  di- 
stinguitur adaequate  a cognoscente,  sed  tantum  a re,  quam  reprae- 
sentat. 

Prioris  generis  signum  vocatur  signum  instrumentale,  vel  ex  quo, 
et  definitur,  id,  quod  praeter  speciem  quam  ingerit,  facit  aliud  in 

cognitionem  venire.  Etenim  in  tali  casu,  prius  cognoscere  debemus 
signum,  tamquam  rem  externam,  distinctam  et  a nobis  et  a re  signi- 
ficata, ut  ex  ea  cognita  deveniamus  in  rei  significatae  cognitionem ; 
sicut  ex  cognito  fumo  devenimus  in  cognitionem  praesentiae  ignis. 

Posterioris  generis  signum  vocatur  signum  formale^  vel  in  quo,  et 
definitur  similitudo  intentionalis  rei  informans  potentiam  cognosei- 
tivam.  In  hoc  genere  signorum  non  cognoscimus  prius  signum,  quasi 
rem  aliquam,  et  deinde  rem  significatam ; sed  per  illud  immediate 
tendimus  ad  rem  exteriorem  apprehendendam.  Sic  non  debemus  prius 
cognoscere  speciem  visivam  fumi  et  postea  fumum,  sed  per  eam  im- 
mediate videmus  ipsum  fumum.  Haec  est  ratio,  cur  signum  formale 
vocetur  intentionalis  similitudo  rei,  quia  virtus  cognoscitiva  per  ipsum 
tendit  in  rem  exteriorem,  et  ad  eam  suo  modo,  idest  cognoscitive, 
pertingit. 

21.  Ex  parte  nexus  cum  re  significata  dividitur  signum  in 
signum  naturale  et  conventionale  seu  arbitrarium.  Primum  est,  quod 
ex  ipsa  natura  ordinatur  ad  rem  aliquam  nobis  manifestandam.  Sic 
fumus  est  naturale  signum  ignis,  aurora  solis  orientis,  species  cogno- 
scitiva est  naturale  signum  rei,  quam  intentionaliter  repraesentat.  Se- 
cundum est,  quod  ex  conventione  et  libero  arbitrio  hominum  ad  aliquid 
significandum  assumptum  est.  Sic  ramus  olivae  pacem  significat : sic 
determinatum  vocabulum  est  signum  determinati  conceptus,  et,  hoc 
mediante,  est  signum  determinatae  rei,  hinc  fit,  ut  eadem  res  diversis 
vocabulis  in  diversis  idiomatibus  significetur ; ex.  gr.  quod  latini  lignum 
appellant,  graeci  vocant  '5'6.':u. 

CAPUT  III. 

DE  TERMINI  LOGICI  DEFINITIONE. 

22.  Terminus  logicus  est,  in  quem  resolvitur  propositio,  tamquam 
in  praedicatum  vel  sublectum  (1).  Ad  quam  definitionem  intelligendam 
haec  habeto : 

a)  Propositio  est  unius  de  altero  affirmativa  aut  negativa  ora- 
tio (2).  Itaque  quum  dico : Socrates  est  doctus,  propositionem  affir- 
mativam facio;  quum  dico:  Socrates  non  est  doctus,  propositionem 
facio  negativam. 

b)  Partes  propositionis  sunt  tres:  subiectum,  praedicatum  et  co- 
pula. Subiectum  est  id,  de  quo  aliquid  affirmatur,  vel  negatur.  Prae- 


(1) ,  Arist.  1.  Prior,  cap.  1. 

(2)  Arist.  ibid. 

dicatum  est  id,  quod  affirmatur,  vel  negatur  de  subiecto.  Copula  est 
ipsa  affirmatio  vel  negatio.  Sic,  in  exemplo  allato,  Socrates  est  suble- 
ctum; doctus  praedicatum,  et  particula  est  copula. 

c)  Resolutio  propositionis  est  assignatio  eorum,  quae  in  proposi- 
tione componuntur  per  affirmationem,  aut  dividuntur  per  negationem. 

23.  Sensus  definitionis  Aristotelicae,  qua  dicitur  terminus  est 
in  quem  resolvitur  propositio,  est  sequens.  Terminus  est  ea  proposi- 
tionis pars,  quae  componitur  per  affirmationem,  aut  dividitur  per  ne- 
gationem. Quum  autem  ita  coniungi,  vel  dividi,  competat  tum  subiecto, 
tum  praedicato,  manifestum  est 

rationem  termini  competere  et  subiecto  et  praedicato ; 

2®  terminum  esse  partem  essentialem  propositionis ; nulla  enim 
propositio  consistere  potest  absque  subiecto  et  praedicato ; 

3®  in  definitione  Aristotelica  propositionem  non  considerari 
sice  aut  materialiter^  quatenus  est  complexio  quaedam  vocum  et  syl- 
labarum, sed  logice  et  formaliter,  quatenus  repraesentat  determinatum 
ens  rationis,  quod  constat  subiecto  et  praedicato,  tamquam  elementis, 
et  copula,  tamquam  principio  formaliter  uniente  vel  dividente  praedi- 
catum et  sublectum,  et  ita  constituente  propositionem  in  suo  esse.  Ex 
coniunctione  enim  vel  divisione  praedicati  et  sublecti  exsurgit  pro- 
positio ; 

4®  id  quod  actu  terminat  compositionem  vel  divisionem  vocari 
terminum  actu:  talia  sunt  vocabula,  quae  actu  in  propositione  funguntur 
munere  subiecti  vel  praedicati,  ex.  gr.  Socrates  et  doctus  in  proposi- 
tione : Socrates  est  doctus ; id  autem  quod  actu  non  terminat  composi- 
tionem vel  divisionem,  sed  potest  eam  terminare,  vocari  terminum  in 
potentia.  Huiusmodi  sunt  ex.  gr.  vocabula  Socrates  et  doctus  extra 
propositionem  accepta ; 

5®  in  propositione  duos  saltem  terminos  dari  debere,  nempe  unum 
subiectum  et  unum  praedicatum ; sive  sint  expressi,  ut  quum  dico : ego 
sum  currens;  sive  subintellecti,  ut  quum  dico:  curro; 

6®  casus  obliquos  non  esse  terminos  propositionis,  quia  non  com- 
ponuntur cum  alio  termino,  sed  esse  modificationes  seu  accidentia  casus 
recti,  qui  eos  sustentat,  quique  unice  componi  potest  tamquam  ter- 
minus: ex.  gr.  quum  dico:  loannes  est  filius  Zebedaei,  t6  Zehedaei 
nequit  componi  cum  alio  termino,  neque  potest  in  propositione  consi- 
stere, nisi  casui  recto,  munere  praedicati  fungenti,  fulciatur,  cuius 
significatum  ulterius  determinat. 

24.  Quaeres  1.  Cur  subiectum  et  praedicatum  vocantur  termini  pro- 
positionis? Respondeo:  quia  hinc  inde  terminant  propositionem.  Ob 
eandem  rationem  vocantur  extrema  propositionis. 

25.  Quaeres  2.  Cur  praedicatum  vocatur  maius  extremum  proposi- 
tionis, subiectum  autem  extremum  minus?  Respondeo : quia  praedicatum 
connaturaliter  exigit  esse  maius  seu  latius  patens,  vel  saltem  non  minus 
patens,  quam  subiectum.  Subiectum  autem  connaturaliter  exigit  esse 
quid  minus,  vel  saltem  non  maius  praedicato.  Idcirco  propositiones,  in 
quibus  subiectum  est  minus  patens  praedicato,  dicuntur  naturales, 
ex.  gr.  homo  est  animal;  Fetrus  est  homo.  Propositiones  autem,  in 
quibus  subiectum  latius  patet  praedicato,  dicuntur  innaturales,  et  eva- 
dunt ambiguae,  nisi  addatur  subiecto  pronomen  limitans  illud ; ex.  gr. 
propositiones : animal  est  homo,  homo  est  Fetrus,  sunt  ambiguae  et 
ab  aequivocatione  liberantur  per  pronomen  aliquod,  subiecto  additum, 
ita  ut  dicamus:  aliquod  animal  est  homo,  aliquis  homo  est  Fetrus. 

CAPUT  IV. 

DE  DIVISIONE  TERMINORUM. 

26.  Terminus  mentalis,  vocalis  et  scriptus.  Non  ratione  rei 
significatae,  quae  semper  remanet  eadem,  sed  ratione  diversarum  expres- 
sionum eiusdem  rei,  dividitur  terminus  in  mentalem,  vocalem  et  scri- 
ptum. Terminus  mentalis  est  ipse  intellectualis  conceptus  seu  idea  rei 
(cfr.  n.  14),  ex.  gr.  conceptus  hominis;  Vocalis  est  oralis  expressio 
conceptus  mentis,  ex.  gr.  quum  profero  vocabulum  homo;  Scriptus  est 
scripta  expressio  termini  vocalis  et  mentalis. 

27.  Terminus  significativus  est  vox,  quae  ex  ptacto  vel  consuetu- 
dine ponitur  in  propositione  ad  significandum  subiectum  et  praedica- 
tum diversum  a voce.  Ex.  gr.  vox  sol  in  propositione : sol  est  luminosus. 

Terminus  noii  significativus  est  vox,  quae  potest  poni  in  pro- 
positione ad  significandum  pro  subiecto  vel  praedicato  solum  ipsam 
vocem.  Iix.  gr.  vox  blitri  in  propositione:  blitri  est  vox  duarum  syl- 
labarum. 

28.  Terminus  categorematicus  significativus)  est,  qui  per 
se  solum  potest  esse  subiectum  aut  praedicatum  propositionis ; ex.  gr. 
Socrates,  homo,  animal,  albus  etc.  qudre  bene  dicere  possum:  Socrates 
est  albus. 

Terminus  syncategorematicus  (latine  eonsignificativus)  est,  qui 
potest  esse  subiectum  aut  praedicatum  propositionis,  solum  ut  adiectus 
alicui  alteri;  ex.  gr.  omnis,  nullus,  aliquis.,  duo,  tres  et  alii  numeri, 
quia  non  possunt  esse  praedicatum  aut  subiectum  propositionis,  nisi 
alteri  adiiciantur,  sive  hoc  sit  expressum,  sive  saltem  subintellectum. 
Quare  nequeo  dicere:  Omnis  vivit,  nisi  exprimam  vel  subintelligam : 
Omnis  homo,  omnis  equus  etc. 

29.  Terminus  univocus  est^  qui  potest  pluribus  divisini  applicari 
secundum  eamdem  rationem  seu  significationem  nominis.  Sic  vocabu- 
lum homo  secundum  eandem  rationem  ac  definitionem  animalis  ra- 
tionalis, idest  univoce,  dicitur  de  Petro,  de  Paulo  et  de  singulis  homi- 
nibus. Idem  enim  est  sensus  quum  dico : Petrus  est  homo,  et  quum 
dico  : Paulus  est  homo  etc.  Quapropter  entia  univoca  definiuntur  ab 
Aristotele,  ea,  quorum  nomen  commune  est,  et  ratio  essentiae,  per  no- 
men significata,  est  omnino  eadem. 

30.  Terminus  stricte  aequivocus  est,  qui  convenit  pluribus  se- 
cundum significationes  omnino  diversas,  seu  non  habentes  affinitatem, 
Xnopter  quam  illud  nomen  fuerit  illis  tributum.  Ex.  gr.  nomen  Gallus 
dictum  de  avi  et  de  homine  in  Gallia  nato.  Hi  termini  vocantur  aequi- 
voci  a casu.  Unde  entia  aequivoca  sunt  ea,  quorum  nomen  commune 
est,  ratio  vero,  per  nomen  significata,  est  totaliter  diversa. 

31.  Terminus  analogus,  seu  aequivocus  a consilio,  communiter 
definitur,  qui  significat  plura  secundum  significationem  et  rationem 
non  omnino  eamdem,  nec  omnino  diversam.  Ex.  gr.  sanum  de  animali 
et  de  medicina ; ens  de  substantia  et  accidente,  risus  de  homine  et  de 
prato  etc.  — Quapropter  entia  analoga  vocantur  ea,  quorum  nomen 
commune  est,  ratio  vero,  per  nomen  significata,  non  est  omnino  eadem, 
sed  parti m est  eadem,  et  partim  diversa : nempe  est  simpliciter  di- 
versa, et  secundum  quid  eadem. 

32.  Analoga  et  analogata.  Siquidem  in  rebus,  quibus  competit 
nomen  analogice  commune,  debet  inveniri  aliqua  ratio  obiectiva,  pro- 
pter quam  cum  veritate  tribuatur  eis  tale  nomen,  quaeque  sit  funda- 
mentum huius  praedicationis;  philosophi  vocant  analogata  ipsas  res, 
in  quibus  fundatur  analogia;  analoga  vero  appellant  tum  rationes 
fundantes  analogiam,  tum  nomina  analogice  communia.  Ex.  gr.  quum 
praedico  ens  de  substantia  et  de  accidente,  substantia  et  accidens  vo- 
cantur analogata,  fundamentum  autem  huius  praedicationis,  videlicet 
quod  habeant  esse  modo  unicuique  proprio,  vocatur  analogum;  atque 
ipsum  nomen  ens,  quod  dicitur  de  substantia  et  de  accidente,  tam- 
quam nomen  analogice  commune,  vocatur  analogum. 

33.  Terminus  analogus  subdividitur  in  analogum  attributionis, 
proportional itatis  propriae,  et  proportionalitatis  metaphoricae.  Nam 
pro  triplici  ordine  fundamenti,  quod  analogia  habere  potest  in  rebus, 
dispescitur  in  analogiam  attributionis,  proportionalitatis  propriae,  et 
proportionalitatis  metaphoricae. 

34.  Terminus  analogus  attributionis  est,  qui  convenit  pluribus 
propter  ordinem  ad  unum,  cui  principaliter  competit;  ex.  gr.  sanum 
dictum  de  medicina  et  de  colore  propter  ordinem  ad  animal,  cui  prin- 

cipaliter  et  intrinsece  competit  esse  sanum.  Forma,  a qua  desumitur 
significatio  termini,  ex.  gr.  sanitas^  est  intrinseca  tantum  uni,  nempe 
ei,  per  ordinem  ad  quem  eodem  nomine  appellantur  caetera,  quibus  ea 
forma  competit  tantum  per  extrinsecam  denominationem.  Ex.  gr.  forma 
sanitatis  est  intrinseca  tantum  animali  sano ; medicinae  autem  et  colori 
competit  tantum  per  extrinsecam  denominationem.  Quum  medicina  et 
color  simul  vocantur  sana,  dicitur  analogia  duorum  ad  tertium ; nam 
neque  in  medicina,  neque  in  colore  est  forma  sanitatis.  Quum  autem 
medicina  aut  color  vocantur  sana  simul  cum  animali,  dicitur  analogia 
imius  ad  alterum;  nam  in  uno  ex  duobus  invenitur  forma  sanitatis, 
nempe  in  animali,  quod  idcirco  vocatur  etiam  princeps  analogatum , 
et  terminus  seu  finis ^ ad  quem  caetera  analogata  ordinem  dicunt. 

Quapropter  analoga  secundum  attributionem  dicuntur  ea,  quorum 
nomen  est  commune;  ratio  autem,  per  nomen  significata  est  eadem  se- 
cundum terminum  (non  logicum,  sed  realem);  sed  diversa  secundum 
habitudinem  ad  eumdem  terminum.  Sic  animal,  medicina,  cibus  et  color 
dicuntur  sana,  sed  ratio  vel  definitio  eorum,  in  quantum  sunt  sana, 
diversas  habitudines  dicit  ad  unum  eumdemque  terminum,  nempe  sa- 
nitatem. Nam  animal  est  sublectum  sanitatis,  quae  formaliter  est  in 
ipso;  medicina  est  causativa,  cibus  est  conservativus,  color  est  signi- 
ficativus sanitatis. 

35.  Terminus  analogus  proportionalitatis  propriae  esi  is,  qui 

convenit  pluribus  propter  similitudinem  habitudinis,  quam  unumquod- 
que analogatum  habet  ad  formam  sibi  intrinsecam,  quae  est  simpliciter 
diversa  a forma  intrinseca  alteri.  Ex.  gr.  ens,  quod  ab  actu  essendi 
denominatur,  dicitur  de  Deo,  et  de  creatura,  secundum  analogiam  pro- 
portionalitatis propriae:  nam  quemadmodum  creatura  se  habet  ad  suum 
esse,  similiter  Deus  se  habet  ad  suum;  videlicet,  quemadmodum  creatura 
per  suum  esse  existit,  similiter  Deus  existit  per  esse  suum,  quamvis 
esse  creaturae  infinite  distet  ab  esse  Divino,  quod,  ut  suo  loco  osten- 
demus, est  ipsum  esse  subsistens  et  infinitum,  dum  esse  creaturae  est 
participatum  et  finitum.  Quo  sensu  recte  possum  dicere:  Deus  est  ens, 
creatura  est  ens.  Ad  hanc  igitur  proportionalitatem  constituendam  re- 
quiruntur saltem  quatuor  termini,  vel  re,  vel  ratione  distincti;  ex 
quibus  exsurgant  duo  proportiones  seu,  ut  mathematici  loquuntur, 
duo  membra  unius  aequationis — -|.Unde  illa  ratio,  quae  exprimit 
habitudinem  intrinsecam  analogati  ad  propriae  proportionis  terminum, 
atque  fundat  eorum  analogiam,  non  est  una  simpliciter,  sed  una  pro- 
portionaliter. 

Quare  analoga  secundum  proportionalitatem  propriam  dicuntur  ea, 
quorum  nomen  commune  est,  ratio  vero,  per  nomen  significata,  est  tan- 

Imi  proportionaliter  eadem ^ et  competit  proprie  et  intrinsece  omnibus 
divisim  analogatis. 

36.  Terminus  analogus  proportionalitatis  impropriae  seu  me- 
taplioricae  est^  qui  convenit  pluribus  propter  similitudinem  'habitu- 
dinis, quam  unum  anaXogatum  habet  ad  formam  non  sibi  intrinsecam, 
sed  ad  eam,  quae  est  alteri  analogato  intrinseca,  et  a qua  desumitur 
termini  denominatio.  Ex.  gr.  quum  prata  propter  suam  amoenitatem 
dicuntur  ridere,  forma  risus  est  intrinseca  unice  homini,  pratorum 
autem  amoenitati  tribuitur  tantum  propter  quamdam  similitudinem 
ad  risum  hominis.  Huc  revocandae  sunt  metaphorae  omnes.  Quare 
homo  dicitur  proprie  ridens  propter  formam  sibi  intrinsecam  risus. 
Pratum  autem  dicitur  improprie  ridens,  nempe  propter  aliquam  simi- 
litudinem, quam  eius  amoenitas  habet  ad  risus  hominis.  Huiusmodi 
sunt  omnes  loquutiones  metaphoricae. 

37.  Discrimen  inter  varias  analogias.  Ex  dictis  apparet  discri- 
men inter  analogiam  attributionis  (quam  veteres  etiam  simplicis  pro- 
portionis vocabant,  nempe  habitudinis  unius  ad  alterum,  vel  duorum 
ad  tertium):  analogiam  proportionalitatis  propriae  (quam  quidam  mo- 
derni vocant  J9ropor^^6)/^^5);  et  mdXooidim  proportionalitatis  impropriae, 
seu  metaphoricae.  Nam  in  analogia  attributionis  forma,  a qua  deno- 
minatur nomen  analogum,  est  intrinseca  tantum  uni,  extrinseca  reli- 
quis analogatis,  de  quibus  nomen  analogum  praedicatur  propter  ordinem 
intrinsecum,  quem,  habent  ad  princeps  analogatum.  — Sic  medicina 
dicitur  sana  propter  intrinsecum  ordinem  ad  sanitatem  animalis  cau- 
sandam. In  analogia  proportionalitatis  propriae,  forma,  a qua  denomi- 
natur nomen  analogum,  est  intrinseca  omnibus  analogatis.  Sic  esse, 
a quo  denominatur  ens,  est  forma  intrinseca  tum  creaturae  existenti, 
tum  Deo  existenti,  quamvis  diverso  modo.  Tandem  in  analogia  pro- 
portionalitatis impropriae,  seu  metaphoricae,  forma,  a qua  denomina- 
tur nomen  analogum,  est  intrinseca  tantum  uni  analogato,  extrinseca 
caeteris,  de  quibus  praedicatur,  non  quidem  propter  intrinsecum  ordi- 
nem eorum  ad  illud,  sed  propter  aliquam  similitudinem,  quam  habi- 
tudo unius  analogati  ad  suam  formam  habet  ad  habitudinem  alterius 
analogati  ad  formam,  a qua  nomen  analogum  denominatur.  Sic  ridens 
a risu  hominis  unice  denominatur,  minime  vero  ab  amoenitate  prati. 
Idcirco  homo  dicitur  proprie  ridens,  non  pratum.  Nec  amoenitas  prati 
habet  ullum  ordinem  intrinsecum  ad  risum  hominis.  Sed  quemadmodum 
facies  hominis  risu  condecoratur,  sic  pratum  amoenitate. 

38.  Terminus  communis  est,  qui  potest  pluribus  divisim  appili- 
cari  secundum  significationem  saltem  analogice  eamdem;  ex.  gr.  homo, 
equus,  ens. 

Terminus  singularis  est,  qui  potest  de  uno  tantum  dici  secundum 
significationem;  ex.  gr.  Plato,  Socrates,  Euclides. 

39.  De  universali  proprie,  et  de  universali  analogice,  seu 
late  dicto.  Terminus  communis  dividitur  in  universalem  proprie,  et 
universalem  analogice.  Est  proprie  et  stricte  universalis,  cum  dicitur 
de  pluribus  secundum  significationem  univoce  eamdem;  ex  gr.  homo  de 
Socrate  et  Platone;  est  autem  analogice,  seu  late  universalis,  cum 
dicitur  de  pluribus  secundum  significationem  solum  analogice  eamdem : 
ex.  gr.  sanum  dictum  de  medicina  et  animali;  em  dictum  de  Deo  et 
de  creatura. 

40.  De  teriniiio  non  transcendente,  et  transcendente.  Eon  tran- 

scendens est,  qui  dicitur  de  rebus  unius  tantum  praedicamenti;  ex.  gr. 
substantia,  quantitas,  qualitas  etc.  (Praedicamenta  quid  sint  et  quot 
dicemus  inferius).  < 

Terminus  transcendens  est,  qui  dicitur  de  rebus  plurium  praedica- 
mentorum, deque  rebus,  quae  non  sunt  sub  ullo  praedicamento,  quum 
perfectione  sua  omnia  excedant,  atque  transcendant.  Huiusmodi  ter- 
mini sunt  tantum  sex,  nempe : Ens,  Res,  Unum,  Verum,  Bonum,  Ali- 
quid. De  his  in  Ontologia  sermo  erit. 

41.  Terminus  finitus  seu  finitans  est,  per  cuius  affirmationem 
determinatur  quid  res  est;  ex.  gr.  homo.  Quum  enim  dico  : Socrates 
est  homo,  determino  quid  Socrates  est. 

Terminus  infinitus  seu  infinitans  est  ille,  per  cuius  affirma- 
tionem determinatur  solum  quid  res  non  est;  ex.  gr.  non  homo,  non 
animal. 

42.  Terminus  copulativus,  seu  collectivus  est,  qui  in  recto  plura 
ut  plura  m unum  per  accidens  aggregata  significat,  ut  exercitus,  po- 
pulus. 

Terminus  non  copulativus  est,  qui  in  recto  plura  in  unum,  sive 
per  se,  sive  per  accidens  aggregata,  non  significat  ut  plura,  sed  ut 
unum ; ex.  gr.  domus,  navis,  Socrates. 

43.  Terminus  complexus  est,  cuius  partes,  seorsim  sumptae,  sunt 
termini,  et  retinent  eamdem  significationem  ; ex.gr.  equus  niger ; nam, 
etiamsi  seorsim  ponantur,  equus  pergit  significare  equum,  et  niger  rem 
nigri  coloris. 

Terminus  incomplexus  est,  cuius  partes  seorsim  sumptae  non 
habent  eamdem  significationem,  sive  separatae  aliquid  significent,  sive 
non.  Ex.  gr.  Plato  est  terminus  incomplexus,  quia  eius  partes  Pia  et 
to,  separatae  nullam  habent  significationem.  Similiter  Dominus,  quia 
Do  et  minus  separatim  significare  incipiunt  aliquid  prorsus  diversum 
ab  eo,  quod  prius  copulatae  significabant. 

De  Mandato. Phil.  — \o\.  I.  2 

44.  Terminus  deiiominativus  est  ille,  qui  ab  altero  derivatur, 
non  solum  quoad  vocem,  sed  etiam  quoad  significationem ; ut  a iustitia 
iustus, 

Terminus  denominans  est  ille,  a quo  alter  derivatur,  tum  quoad 
vocem,  tum  quoad  significationem,  ut  iustitia^  a qua,  quoad  utrum- 
que, derivatur  kistus, 

45.  Terminus  absolutus  est  ille,  qui  significat  ut  per  se  stans. 
Talia  sunt  omnia  nomina  substantiva,  sive  ea  significent  substantias, 
ut  Petrus,  homo,  lapis ; sive  significent  formas  accidentales  abstractas, 
quasi  per  se  subsistentes,  ut  alhedo,  bonitas,  fortitudo. 

Terminus  connotativus  est  ille,  qui  significat  ut  adiacens  alteri 
termino.  Talia  sunt  nomina  adiectiva,  quae,  quum  significent  accidentia, 
de  quorum  essentia  est  inesse  substantiae;  nequeunt  significare,  nisi 
ut  adiacentia,  seu  innixa  alicui  nomini  substantivo,  sive  expresso,  sive 
subintellecto,  cum  quo  concordare  in  genere,  numero  et  casu  debent. 
Ex.  gr.  bonus,  niger,  albus.  Item  nomina  adiectiva  significantia  sub- 
stantiam, vel  partes  substantiales,  ad  modum  formae  inhaerentis,  ut 
animatus. 

46.  Terminus  concretus  est  ille,  qui  vel  significat  compositum 
cx  subiecto  et  forma,  ut  homo ; vel  ad  modum  compositi  ex  subiecto 
et  forma,  ut  Deus. 

Terminus  abstractus  est  ille,  qui  significat  seorsim  partem  ali- 
quam compositi,  vel  quasi  partem  compositi,  ad  modum  formae  per  se 
subsistentis,  ut  humanitas,  albedo,  Deitas. 

47.  Terminus  primae  intentionis  est  ille,  qui  significat  rem  se- 
cundum sua  praedicata  realia,  ut  homo,  leo,  album.  Vocatur  primae 
intentionis,  quia  respondet  conceptui  directo,  quo  intellectus  noster 
directe  intendit  in  rem,  eamque  apprehendit,  ut  in  se  est,  absque  ulla 
consideratione  relationum,  quas  res  habet  ad  intellectum  cognoscentem, 
sive  sola,  sive  cum  aliis  rebus  considerata. 

Terminus  secundae  intentionis  est  ille,  qui  significat  rem  se- 
cundum sua  praedicata  intentionalia,  idest  secundum  suas  relationes 
ad  intellectum  cognoscentem,  vi  quarum  denominatur  a cognitione, 
et  habet  esse  cogniti  et  esse  rationis  (cfr.  n.  5).  Huiusmodi  sunt  hi 
iQimmi:  praedicatum,  subiectum,  genus,  species  etc.  Vocantur  termini 
secundae  intentionis,  quia  respondent  conceptibus  refiexis,  vi  quorum 
intellctus  noster,  postquam  directe  apprehenderit  rem,  redit  supra 
suam  cognitionem,  et  rem  prius  directe  cognitam  considerat  secundum 
relationes,  quas  habet,  sive  ex  se  sola,  sive  comparata  cum  aliis  rebus, 
ad  intellectum  cognoscentem.  Quorum  conceptuum  obiectivae  rationes 
non  sunt  formaliter  in  rebus,  sed  fundamentaliter  tantum,  vocanturque 

entia  rationis,  quia  formaliter  non  sunt  nisi  in  intellectu,  nec  habent 
aliud  esse,  quam  intentionale ; nempe  in  tantum  sunt  formaliter  entia, 
in  quantum  cognoscuntur.  Ex.  gr.  Petrus  in  tantum  est  formaliter 
suhiectum  huius  propositionis : Petrus  est  doctus,  in  quantum  est  co- 
gnitus ab  intellectu  formante  hanc  propositionem,  et  conceptum  re- 
praesentativum  Petri  in  subiecti  locum  collocante.  Ex  dictis  intelliges 
cur  subiecta,  praedicata,  genera,  species,  omnesque  intentiones  logicae 
vocentur  entia  rationis  et  adnumerentur  secundis  intentionibus.  Sed 
haec  clariora  fient  ex  dicendis  de  cognitione  intellectiva  in  Psycologia. 

48.  Termini  pertinentes  sunt,  qui  se  inferunt  vel  excludunt,  ut 

homo  et  animal ; caecum  et  videns.  Possum  enim  dicere  cum  veritate : 
est  homo,  ergo  est  animal;  est  caecus,  ergo  non  est  videns.  Qui  se 
inferunt,  pertinentes  secundum  sequelam.  Qui  se  excludunt, 

vocantur  pertinentes  secundum  repugnantiam. 

Termini  pertinentes  secundum  sequelam  dividuntur  in  aequales  et 
hmequales.  Sunt  aequales,  sive  convertibiles,  qui  se  mutuo  inferunt  vel 
excludunt;  ex.  gr.  risibile  et  rationale.  Possum  enim  aeque  inferre : 
est  risibile,  ergo  est  rationale  : est  rationale : ergo  est  risibile.  Et  si- 
militer: non  est  risibile,  ergo  non  est  rationale  : non  est  rationale, 
ergo  non  est  risibile. 

Sunt  inaequales,  sive  inconvertibiles,  qui  se  mutuo  non  inferunt ; 
ex.  gr.  homo  et  animal.  Quamvis  enim  inferre  possem : est  homo,  ergo 
est  animal;  nequeo  tamen  inferre:  est  animal,  ergo  est  homo.  Nam 
ratio  animalis  latius  patet,  quam  ratio  hominis,  quae  est  una  ex  in- 
ferioribus animalis,  ut  ex  dicendis  de  Praedicamentis  apparebit.  Idcirco 
animal,  et  omnes  rationes  universales,  tum  univocae,  tum  analogicae 
seu  transcendentales,  dicuntur  habere  prioritatem  consequentiae  re- 
spectu suorum  inferiorum.  Nam 

49.  Habere  prioritatem  consequentiae,  respectu  alicuius  prae- 
dicati, dicitur  id,  quod  in  eo  continetur,  tamquam  ratio  magis  uni- 
versalis et  minus  determinata  in  ratione  minus  universali  et  magis 
determinata,  ut  ratio  animalis  continetur  in  ratione  hominis;  quaeque 
proinde  potest  legitime  inferri,  tamquam  competens  rei,  de  qua  ratio 
minus  universalis  praedicatur.  Id  autem  valet  non  solum  de  rationibus 
universalibus  stricte  et  proprie  dictis,  quae  sunt  univocae,  et  simpliciter 
ahstrahibiles  a suis  inferioribus ; sed  etiam  de  rationibus  universalibus 
late  et  improprie  dictis,  quae  sunt  analogicae  seu  transcendentales,  et 
secundum  quid  abstrahibiles  a suis  inferioribus.  Quemadmodum  enim 
de  quocumque  inferiori  animalis  inferre  possum  esse  animal;  ex.  gr. 
est  homo,  ergo  est  animal ; est  equus,  ergo  est  animal,  etc. ; similiter 
de  quocumque  m/anm  entis,  possum  inferre  esse  ens,  ex.  gr.  est  corpus, 
ergo  est  ens ; est  substantia,  ergo  est  ens ; est  accidens,  ergo  est  ens  etc. 

Ex  terminis  inaequalibus,  ille,  qui  infertur  et  non  infert,  vocatur 
superior,  ut  animal  respectu  hominis ; ille,  qui  infert  et  non  infertur, 
vocatur  inferior,  ut  homo  respectu  animalis. 

50.  Termini  pertinentes  secundum  repugnantiam  dividuntur 
a)  in  disparatos,  qui  significant  res  omnino  diversas,  ut  homo,  lapis, 
angelus ; b)  in  contrarios,  qui  se  mutuo  excludunt  ab  eodem  subiecto, 
vel  ab  eadem  eius  parte,  ut  album  et  nigrum ; cj  in  privativos,  quo- 
rum unus  significat  formam,  alius  privationem  eiusdem  formae  in 
subiecto  apto,  ut  caecum  et  videns.  Nam  caecum  significat  privationem 
visionis,  non  in  quocumque  subiecto,  puta  lapide,  sed  in  subiecto  apto, 
puta  in  homine  vel  leone;  d)  in  contradictorios,  quorum  unus  negat, 
quod  alius  affirmat,  ut  possibile,  impossibile;  e)  in  relativos,  qui 
dicunt  ordinem  ad  invicem,  ut  pater  et  filius;  nemo  enim  potest  esse 
pater  et  filius  eiusdem  hominis. 

51.  Termini  impertinentes  sunt  ii,  quorum  unus  non  infertur, 
neque  infert  alium ; neque  excludit,  neque  excluditur  ab  altero,  ut  al- 
bum, frigidum,  dulce.  Ex  eo  enim  quod  aliqua  res  sit  alba,  non  se- 
quitur, quod  sit  frigida,  vel  dulcis;  neque  sequitur,  quod  non  sit  talis. 

CAPUT  V. 

DE  EXTENSIONE  ET  COMPREHENSIONE  TERMINORUM. 

52.  Extensio  termini  est  eius  amplitudo  respectu  eorum,  de  quibus 
praedicari  potest.  Quo  plura  haec  sunt,  eo  maior  est  eius  extensio.  Sic 
terminus  homo  extenditur  ad  omnia  individua  umana,  quia  potest  de 
omnibus  hominibus  divisim  praedicari.  Terminus  animal  maiorem  ex- 
tensionem habet,  quia  non  solum  de  omnibus  hominibus,  sed  etiam  de 
omnibus  brutis  divisim  praedicari  potest. 

Comprehensio  termini  est  complexus  notarum,  quas  terminus  de 
re  significata  refert.  Quo  plures  eae  sunt,  eo  maior  est  eius  compre- 
hensio et  maiorem  notitiam  de  re  dat,  eamque  plenius  ab  aliis  secernit. 
Sic  terminus  homo  importat  ens  materiale,  vivens,  sentiens  et  ratio- 
nale. Terminus  animal  importat  ens  materiale,  vivens  et  sentiens,  sed 
praescindit  a rationalitate.  Terminus  ens  importat  id  quod  est,  prae- 
scindendo a modo  essendi  eius.  Ex  dictis  vides  extensionem  se  habere 
inverso  modo  ad  comprehensionem  alicuius  termini,  et  quo  maior  ea 
est,  eo  ^minorem  notitiam  rei  gignere,  quum  pauciores  notas  de  hac 
referat. 

53.  Extensio  et  comprehensio  conceptuum  eodem  modo  se  ha- 
bent, quo  extensio  et  comprehensio  terminorum  oralium.  Nam  hi  sunt 

signa  conceptuum,  et,  conceptibus  mediantibus,  sunt  signa  rerum.  Ad 
hoc  melius  declarandum,  tirones  monemus,  conceptum  dividi  in  forma- 
lem et  obiectimmi.  Conceptus  formalis  est  ipse  actus,  quo  intellectus 
apprehendit  seu  intelligit  aliquid  de  aliqua  re,  producendo  in  seipso 
intentionalem  similitudinem  illius  (n.  15.)  Conceptus  obiectivus  est 
ratio  illa  realis^  quae  in  re  intellecta  respondet  conceptui  formali; 
nempe  est  res  secundum  illam  praecise  rationem,  quae  sui  rapraesenta- 
tionem  seu  similitudinem  intentionalem  habet  in  intellectu  percipiente. 
Nam  intellectus  noster  ob  suam  imperfectionem  non  cognoscit  statim 
omnia,  quae  constituunt  aliquod  obiectum,  sed  per  successivos  actus; 
quia  procedit  de  potentia  ad  actum,  idest  de  imperfecto  ad  perfectum. 
Et  ideo  plures  gradus  perfectionum,  qui  in  aliqua  re  inveniuntur 
tamquam  rationes  reales  eiusdem,  quamvis  sint  realiter  identificati 
cum  ea,  intellectus  noster  percipit  successive  per  plures  conceptus 
formales ; sicut  quum  in  homine  apprehendit  rationem  substantiae 
tantum,  praescindendo  a ratione  animalis ; vel  rationem  animalis,  prae- 
scindendo seu  abstrahendo  a ratione  rationalis.  Non  enim  homo  per 
unam  realitatem  est  substantia,  per  aliam  est  animal,  et  per  tertiam 
est  rationalis,  sed  per  unam  eamdemque  essentiam  suam,  ut  suo  loco 
demonstrabimus. 

Notae  igitur  alicuius  rei  vocantur  rationes  reales  rei  intrinsecae, 
secundum  quas  haec  innotescit  intellectui  nostro.  Quas  quum  gradatim 
per  successivos  conceptus  formales,  alios  aliis  perfectiores,  mens  nostra 
percipit,  acquirit  de  re  conceptus  magis  comprehensivos  atque  distin- 
ctos. Quare 

Compreliensio  conceptus  est  complexus  notarum,  quas  conceptus 
intentionaliter  repraesentat,  de  aliqua  re. 

Estensio  conceptus  est  eius  amplitudo  respectu  rerum,  quas  in- 
tentionaliter repraesentare  valet,  ob  earum  convenientiam  seu  similitu- 
dinem in  eisdem  perfectionibus  sive  essentialibus,  sive  accidentalibus. 

Corollarium  Conceptus  aliquis  eo  est  repraesentative  simpli- 
cior, quo  est  magis  extensivus,  quia  paucioribus  constat  notis.  Sic 
conceptus  entis,  qui  est  maxime  extensivus,  est  maxime  simplex,  quia 
unica  nota  constat,  quum  dicat  de  re  tantum  quod  habet  esse.  Dico 
talem  conceptum  esse  repraesentative  non  entitative;  nam 

omnes  nostri  conceptus  habent  eadem  entitativam  simplicitatem,  eam 
videlicet,  quae  competit  naturae  intellectus  humani. 

Corollarium  2*"“.  Conceptus  repraesentative  simplicior  est  etiam 
magis  confusus  et  indeterminatus,  quia  minimum  dicit  de  re,  neque 
eam  sufficienter  ab  aliis  distinguere  valet.  Sic,  si  ego  de  Petro  scirem 
tantum  eum  esse  ens,  minimam  et  confusissimam  notionem  haberem 

de  eo,  cuius  essentiam  ne  quidem  ab  essentia  bruti  vel  lapidis  aut  etiam 
angeli  atque  Dei  distinguere  valerem. 

Corollarium  Conceptus  maxime  comprehensivus  alicuius  rei 
complectitur  omnes  rationes  reales  seu  notas  illius,  usque  ad  notas 
individuales,  per  quas  una  res  secernitur  ab  omnibus  aliis. 

CAPUT  VI. 

DE  SUPPOSITIONE  TERMINORUM. 

54.  Suppositio  definitur  termini  pro  aliquo  suo  significato. 

Nam,  quum  eadem  vox  saepe  significare  posset  vel  res  omnino  diversas, 
vel  diversos  respectus  eiusdem  rei ; necesse  est  ad  veritatis  assequutio- 
nem,  ut  determinetur  sub  qua  significatione  usurpetur  a loquente, 
nempe  loco  cuius  rei  ponatur,  vel  supponatur.  Voces  enim  sunt  signa 
conceptuum,  et,  his  mediantibus,  sunt  signa  rerum.  Ex.  gr.  vox  gallus 
accipi  potest  pro  ave  domestica,  et  pro  homine  in  Gallia  nato ; vox 
homo  accipi  potest  pro  persona,  vel  natura,  vel  specie  humana;  vox 
animal  pro  homine  vel  bruto  etc.  Quum  autem  veritas  formalis  non 
habeatur  nisi  in  indicio,  et  in  eius  orali  expressione,  quae  est  propo- 
sitio; manifestum  est  suppositionem  terminorum  non  habere  locum 
nisi  in  propositione,  et  consequenter  terminum  non  supponere,  nisi  sit 
terminus  actu,  non  potentia  tantum  (n.  23).  Manifestatur  autem,  quae 
sit  suppositio  termini  diversis  modis ; saepe  tamen  ex  ipso  contextu 
sermonis,  ut  quum  dico : gallus  volitat,  iam  apparet  gallum  supponere 
pro  ave  domestica.  Quod  si  dicerem:  gallus  scribit  epistolam,  iam  ap- 
pareret gallum  supponere  pro  homine  nato  in  Gallia. 

Suppositio  multipliciter  dividitur,  neque  eodem  modo  ab  omnibus. 
Nos  praecipuas  divisiones  afferemus,  incipientes  a praevia  quadam  di- 
visione, quae  non  est  suppositionis  formaliter  dictae  divisio,  ut  ex 
dicendis  apparebit. 

55.  Divisio  praevia  in  materialem,  seu  late  dictam  supposi- 
tionem, et  formalem,  seu  stricte  dictam  suppositionem.  Suppo- 
sitio materialis  (quam  nos  late  dictam  suppositionem  vocamus)  est 
usus  termini  pro  seipso  seu  pro  ipsa  voce  et  sono  materiali,  ut : Roma 
est  vox.  Dividitur  in  naturalem  et  artificialem,  Nahiralis  est  usus 
termini  pro  seipso  secundum  id,  quod  habet  a natura,  ut  quum  dico : 
Ro7na  est  vox.  Artificialis  est  usus  termini  secundum  id,  quod  habet 
ab  arte  et  institutione  humana,  ut  quum  dico : Roma  est  vox  primae 
declinationis. 

Suppositio  formalis,  seu  stricte  dicta,  est  usus  termini  pro  suo  si- 
gnificato distincto  ab  ipsa  voce ; ut  quum  dico  Roma  est  urbs.  Haec 

suppositio  multipliciter  subdividitur.  Sed  antequam  praecipuas  eius 
divisiones  proponamus,  notandum  est:  Quum  terminus  adhibetur 
materialiter  seu  pro  seipso,  dicitur  supponere  lato  sensu,  quia  nihil 
ponitur  loco  sui  ipsius.  lamvero  ex  tradita  explicatione  suppositionis^ 
termini  dicuntur  supponere,  quatenus  ponuntur  loco  rerum,  quas  signi- 
ficant. Quapropter  haec  suppositio  materialis  habet  tantum  analogiam 
quamdam  ad  veram  suppositionem.  2°  Ipsa  suppositio  formaliter  seu 
stricte  dicta,  subdividenda  est  inferius  in  suppositionem  materialem  et 
formalem,  sed  sensu  prorsus  diverso  a praevia  divisione.  Nam  in  divi- 
sione allata  vox  formalis  vel  materialis  afficit  ipsam  suppositionem  ut 
in  se  est,  prout  possidet,  vel  non  possidet  formalem  rationem  supposi- 
tionis. In  divisione  autem  afferenda,  vox  formalis  vel  materialis  dicitur 
de  suppositione  prout  respicit  formam  vel  subiectum  formae  in  re, 
quam  significat,  ut  ex  dicendis  sub  n.  58  apparebit. 

CAPUT  VII. 

DIVISIONES  PRAECIPUAE  SUPPOSITIONIS  FORMALIS 
SEU  STRICTE  DICTAE. 

56.  Suppositio  absoluta  et  relativa.  Absoluta  est  usus  termini 
ex  seipso  aliquid  significantis,  sic  in  propositione : Petrus  est  Princeps 
Apostolorum,  omnes  termini  habent  suppositionem  absolutam.  Relativa 
est  usus  termini  significantis  loco  alterius  termini,  cuius  vices  gerit. 
Ex.  gr.  in  propositionibus : Petrus  et  Paulus  sunt  Martyres,  quia  hic 
gladio,  ille  cruce  pro  Christo  necati  sunt;  termini  hic  et  ille  supposi- 
tionem relativam  habent. 

57.  Suppositio  propria  et  impropria.  Propria  est  acceptio  ter- 
mini pro  re,  ad  quam  significandam  est  institutus;  sic  supponunt  ter- 
mini huius  propositionis : Vulpes  foveas  habent.  Impropria  est  acceptio 
termini  pro  significato  non  proprio,  sed  sibi  accommodato,  sive  per 
metaphoram,  ut  quum  Herodes  vocatur  vulpes;  sive  per  communem 
loquendi  consuetudinem,  ut  quum  S.  Thomas  Aquinas  vocatur  Ange- 
lus Scholarum. 

58.  Suppositio  formalis  et  materialis.  (Haec  divisio  non  est 
confundenda  cum  divisione  inter  suppositionem  stricte  et  late  dictam, 
de  qua  egimus  supra  sub  n.  55,  quia  praesens  est  subdivisio  supposi- 
tionis stricte  dictae).  Suppositio  formalis  est  acceptio  termini  concreti 
pro  formali  parte  rei  significatae.  Sic  quum  dico  album  est  accidens, 
terminus  album  supponit  formaliter,  quia  sumitur  pro  ipsa  forma 
albedinis,  quam  significat  in  concretione,  idest  ut  receptam  in  aliquo 

siibiecto  (cfr.  n.  46).  Hanc  suppositionem  quidam  vocant  acceptionem 
termini  pro  eo,  quod  significat  in  obliquo. 

Suppositio  materialis  est  acceptio  termini  concreti  pro  materiali 
rei  significatae,  nempe  pro  subiecto  receptivo  formae,  quam  terminus 
concretus  significat  simul  cum  suo  subiecto.  Sic  quum  dico  album  est 
d\ilce^  terminus  alhum  supponit  materialiter,  quia  non  sumitur  pro 
albedine,  sed  pro  subiecto  albedinis.  Non  enim  albedo  est  dulcis;  sed  id 
quod  per  formam  albedinis  est  album,  est  simul  dulce  per  formam  dul- 
cedinis, ut  lac.  Hoc  sensu  dicimus:  musicus  est  philosophus ; sacerdos 
est  grammaticus  etc.  (1).  Hanc  suppositionem  quidam  vocant  acceptio- 
nem termini  pro  eo,  quod  significat  in  recto.,  quia  subiectum  se  habet 
quasi  id,  quod  stat  et  sustentat  omnes  formas,  secundum  quas  habet 
aliquod  esse,  sive  substantiale,  sive  accidentale. 

59.  Suppositio  realis  et  logica.  Ilealis  est  acceptio  termini  pro 
praedicatis  rei  convenientibus  independenter  a mentis  consideratione, 
quique  primis  intentionibus  respondent ; ut  quum  dico : homo  est  in- 
telligens;  canis  est  animal  latrabile  etc.  — Logica  est  acceptio  ter- 
mini pro  praedicatis,  quae  rei  competunt  dependenter  a mentis  con- 
sideratione, quique  secundis  intentionibus  respondent ; ut  quum  dico  : 
homo  est  species,  animal  est  genus. 

60.  Suppositio  particularis  et  universalis.  Prima  est  acceptio 
termini  communis  pro  aliquo  vel  aliquibus  ex  suis  inferioribus;  ut: 
aliquis  Apostolus  fuit  proditor;  aliquis  homo  est  iustus.  Secunda  est 
acceptio  termini  communis  pro  omnibus  divisim  inferioribus  suis,  ut: 
omnis  homo  est  animal  rationale.  Ad  dignoscendum  utrum  terminus 
habeat  particularem  vel  universalem  suppositionem,  apponi  solent 
syncategoremata:  omnis,  aliquis,  duo,  etc.  (cfr.  n.  28).  — Quod  si  haec 
desint,  vel  praedicatum  est  de  materia  necessaria,  idest  de  essentia 
subiecti,  ut  risibile  relate  ad  hominem,  vel  est  de  materia  contingente, 
idest  non  exigitur  necessario  a natura  subiecti,  ut  album  vel  doctum 
relate  ad  hominem;  in  primo  casu  ex  ipso  praedicato  determinatur 
suppositio  tamquam  universalis,  ut  quum  dico  homo  est  risibilis,  est 
rationalis,  etc.,  in  secundo  casu  suppositio  remanet  indeterminata. 

61.  Suppositio  collectiva  et  distributiva.  Collectiva  est  acce- 
ptio termini  communis  pro  suis  inferioribus  simul  sumptis,  ut:  omnes 
Apostoli  sunt  duodecim. 

Distributiva  est  acceptio  termini  communis  pro  omnibus  inferiori- 
bus seorsim,  idest  divisim,  sumptis,  ut : omnes  angeli  sunt  spiritus. 
Quare  coincidit  cum  suppositione  universali,  de  qua  egimus  sub  n.  60. 


(1)  Cfr.  S.  Th.  3.  p.  q.  XVI.  a.  7.  ad  4.  et  art.  9.  eorp. 

Subdividitur  in  absolutam^  quae  extenditur  ad  singula  inferiora  absque 
ulla  exceptione,  ut  in  exemplo  allato : et  accommodam,  quae  aliquam 
exceptionem  admittit,  sicut  haec:  omnes  filii  Adam  concepti  sunt 
in  peccato  originali;  nam  excipitur  B.  V.  Maria.  Tum  absoluta  tum 
accommoda  subdividuntur  in  distributivam  pro  singulis  generum,  et 
pro  generibus  singulorum,  idest  vel  pro  omnibus  divisim  individuis 
alicuius  generis,  vel  speciei,  ut : omnia  animalia  sunt  mortalia ; vel 
pro  omnibus  speciebus  alicuius  generis,  quarum  unaquaeque  ab  aliquo 
individuo  repraesentetur,  ut : omne  animal  fuit  in  Arca  Noe. 

62.  De  Descensu  et  Ascensu.  Hisce  utimur  ad  dignoscendum, 
utrum  aliquis  terminus  supponat  distributive  an  collective.  Descensus 
est  processus  a termino  communi  ad  sua  inferiora  per  legitimam  illa- 
tionem ; ex.  gr.  omnes  homines  sunt  mortales.  Ergo  Petrus  est  mortalis, 
Paulus  est  mortalis  etc.  Ascensus  est  processus  ab  inferioribus  ad 
terminum  communem  per  legitimam  illationem,  ex.  gr.  Petrus  est  mor~ 
talis,  Paulus  est  mortalis  etc.  Ergo  omnes  seorsim  homines  sunt  mor- 
tales. Quod  si  non  posset  quis,  sive  per  ascensum,  sive  per  descensum, 
legitime  inferre  terminum,  qui  convenit  omnibus  simul,  convenire  sin- 
gulis seorsim  sumptis,  indicabit  suppositionem  esse  collectivam;  ex. 
gr.  praedicatum  duodecim  competit  omnibus  simul  Apostolis,  non  sin- 
gulis, ergo  supponit  collective.  Idem  dicas  de  terminis : exercitus,  po- 
pulus, etc.,  qui  sunt  collectivi.  Animadvertas  eumdem  terminum  in 
diversa  suppositione  posse  esse  collectivum  et  distributivum : ex.  gr. 
quum  dico : omnes  Pomani  sunt  populus,  vox  populus,  supponit  colle- 
ctive. Quum  autem  dico : omnes  congregationes  civium  sunt  populus, 
vox  populus  supponit  distributive. 

63.  Suppositio  discreta  et  discretiva.  Discreta  est  acceptio  ter- 
mini pro  aliquo  ex  inferioribus,  cui  determinate'  competere  debet  prae- 
dicatio termini,  dum  profertur  ; ut  dum  de  Petro,  qui,  alterutro  oculo 
clauso,  aliquid  adspicit,  ego  dico:  aliquis  Petri  oculus  videt.  Yisio  enim 
debet  actu  verificari  determinate,  vel  de  dextero,  vel  de  sinistro  oculo 
Petri.  Talis  suppositio  locum  habet,  quum  in  propositione  sermo  est 
de  exercita,  idest  actuali  operatione,  quae  actu  procedere  nequit  a 
subiecto  indeterminato. 

Suppositio  discretiva  est  acceptio  termini  pro  aliquo  ex  inferio- 
ribus, quin  determinate  uni  vel  alteri  competere  debeat,  dum  qmofer- 
tur;  ut  quum  dico:  aliquis  oculus  requiritur  ad  videndum.  Id  enim, 
neque  necessario  verificari  debet  de  dextero,  neque  de  sinistro,  dum 
terminus  profertur.  Katio  est,  quia  non  est  sermo  de  operatione  actu 
exercita,  quae  requirit  subiectum  determinatum,  sed  de  exigentia  ali- 
cuius operantis,  quum  operandum  erit.  Ad  id  autem  nullum  subiectum 
determinatum  requiritur,  ubi  plura  sunt  apta  ad  operandum. 

64.  De  Appellatione.  Appellatio  est  applicatio  formalis  significati 
imius  termini  supra  formale  significatum  alterius.  Ex.  gr.  quum  dico : 
musicus  cantat^  praedicatum  cantans  appellat  sublectum ; quia  musicus 
cantat  formaliter  ut  musicus.  Contra,  quum  dico:  musicus  pingit^  prae- 
dicatum pingens  non  appellat  sublectum,  sed  habet  suppositionem  ma- 
terialem stricte  dictam ; quia  musicus  non  pingit  quatenus  habet  for- 
mam artis  musicae,  sed  quatenus  habet  formam  artis  pictoriae.  Idcirco 
appellatio  coincidit  cum  suppositione  formali  (n.  58);  et,  quando  in 
propositione  non  invenitur  aliud  nomen  praeter  praedicatum  et  suble- 
ctum, statim  apparet  quinam  sit  terminus  appellans,  et  quinam  ap- 
pellatus. 

Quando  autem  invenitur  aliud  nomen  praeter  praedicatum  et  sub- 
lectum, illud  nomen  dicendum  est  appellare  sublectum,  cuius  signifi- 
catum formale  convenit  formali  significato  sublecti:  illud  autem  nomen, 
cuius  formale  significatum  convenit  praedicato,  praedicatum  appellare 
dicendum  est ; ex.  gr.  quum  dico : Cicero  fuit  magnus  orator,  nomen 
magnus  evidenter  appellat  praedicatum.  Si  autem  de  Titio  sermoci- 
natore  infimae  notae  sed  corporis  magnam  molem  habente,  dicerem : 
Tititis  est  orator  magnus,  nomen  magnus  appellaret  sublectum ; quia 
Titius  inter  suas  notas  individuales,  seu  formaliter  qua  Titius,  habet 
magnitudinem  corpoream. 

Ad  dignoscendum  quando  nomen  appellat  sublectum,  et  quando  prae- 
dicatum, assignari  solent  quaedam  regulae  ex  ipsa  nominis  collocatione 
desumptae.  Sed  quum  hae  neque  sint  communes  omnibus  idiomatibus, 
neque  constanter  verificentur  in  eodem  idiomate;  satis  est  diligenter 
perpendere  contextum  sermonis,  atque  ad  aequivocationes  vitandas 
uti  particulis  reduplicantibus,  quales  sunt  quatenus,  secundum  quid, 
reduplicative  etc.  Ex.  gr.  quaerenti : an  Christus  fuerit  ab  aeterno  ? 
respondebis  eum  fuisse  ab  aeterno  secundum  divinitatem,  non  secundum 
humanitatem  suam.  Interroganti:  an  album  possit  esse  dulce?  respon- 
debis album  non  posse  esse  dulce  reduplicative  ut  album ; sed  ut  dulce. 

65.  Status  est  acceptio  termini  pro  tempore  importato  per  copulam, 
ut:  Petrus  est  iustus,  Petrus  fuit  iustus,  Petrus  erit  iustus.  Ad  ve- 
ritatem harum  propositionum  requiritur  et  sufficit,  ut  praedicatum 
conveniat  sublecto  pro  ea  differentia  temporis,  quam  copula  importat, 
idest  vel  pro  praesente,  vel  pro  praeterito,  vel  pro  futuro.  Hinc  prae- 
dicata essentialia  non  debent  sumi  cum  statu,  quia  sublectum  nequit 
concipi  sine  illis,  ut : homo  est  animal,  est  risibilis  etc. 

66.  Ampliatio  est  acceptio  termini  pro  tempore  diverso  a tempore 
importato  per  copulam,  ut:  mutus  loquitur,  idest  ille,  qui  fuit  mutus, 
nunc  loquitur. 

67.  Restrictio  est  coarctatio  termini  a maiori  ad  minorem  signi- 
ficationem. Praecipui  modi,  quibus  fit,  sunt:  1°  per  appositionem  no- 
minis adiectivi  termino  coarctando,  ut:  omnis  homo  iustus  est  lau- 
dandus; 2®  per  additionem  casus  obliqui,  ut:  omnia  verba  Christi 
sunt  salutaria;  3°  per  additionem  substantivi  inferioris,  seu  contenti 
in  termino,  cui  additur,  tamquam  species  in  genere,  vel  individuum 
in  specie,  ut : animal  leo  est  fortissimum : civitas  Boma  est  celeber- 
rima, etc. 

68.  Diminutio  est  coarctatio  termini  significantis  totum  aliquod 
integrale  ad  quamdam  illius  partem,  ut:  Aethiops  est  alhus  dentibus. 

69.  Alienatio  est  translatio  termini  a propria  ad  impropriam  signi- 
ficationem, ut : Vicit  Leo  de  tribu  luda,  idest  Christus.  Sic  per  alie- 
nationem, homo  pictus  dicitur  homo;  angeli  dicuntur  rationales.,  etc. 

70.  Remotio  est  ablatio  totius  significationis  termini  per  additio- 
nem alicuius  vocis  cuius  significatio  sit  contradictoria  significationi 
illius ; ut  si  dicerem,  homo  irrationalis ; creatura  increata^  etc. 

CAPUT  VlII. 

DE  DEFINITIONE. 

71.  Definitio  est  oratio  explicans  quidditatem,  idest  essentiam  rei; 
sic  animal  rationale  est  definitio  hominis.  Dicitur  oratio^  quia  plu- 
ribus constare  debet  vocibus,  ad  hoc  ut  distincte  notificet  principia 
rei,  quae  concurrunt  ad  rem  constituendam  (l). 

Stricte  loquendo,  definitio  non  est  enunciatio  aliqua  affirmativa,  sed 
est  ea  sola  oratio,  quae  conversim  praedicatur  de  definito ; ut,  respectu 
hominis,  animal  rationale.  Neque  dicas  nos  definire  hominem  dicendo : 
homo  est  animal  rationale;  nam  in  hoc  enunciato  vox  homo  non  est 
pars  suae  definitionis;  sed  est  suhiectum,  cui  tamquam  praedicatum 
definitio  applicatur.  Quapropter  stricte  dicta  definitio  est  oratio  imper- 
fecta^ seu  terminus  complexus. 

72.  Definitio  realis,  et  nominalis.  Definitio  solet  communiter  di- 

vidi in  definitionem  realem^  seu  explicantem  quid  rei.,  et  definitionem 
nominalem,  seu  explicantem  quid  nominis.  Attamen  haec  non  est  pro- 
prie dicta  divisio:  nam  definitio  nominalis  non  est  proprie  definitio, 
sed  est  mera  interpretatio  nominis,  quae  fit  vel  per  vocem  alterius 
idiomatis,  ut:  est  natura;  vel  per  vocem  clariorem  eiusdem  idio- 

matis,  ut:  artus  sunt  membra;  vel  per  etymologiam,  ut:  philosophia 
est  amor  sapientiae,  etc. 


(1)  Cfr.  S.  Th.  in  VII.  Metapli.  Lect. !». 

73.  Definitio  quid  rei,  seu  realis,  dividitur  iu  essentialem,  et 
descriptivam.  Essentialis  fit  per  principia  intrinsece  constitutiva  es- 
sentiae rei.  Subdividitur  in  logicam,  quae  fit  per  partes  logicas,  nempe 
per  genus  et  differentiam,  ut : homo  est  animal  rationale : et  physicam, 
quae  fit  per  partes  physicas,  ut:  homo  est  ens  compositum  ex  corpore 
et  anima  rationali. 

Descriptiva  est  ea,  quae  explicat  naturam  rei  per  notas  extrinsecas 
quidditati  eius.  Subdividitur  in  propriam,  accidentalem  et  causalem. 
Propria  rem  notificat  per  suas  proprietates,  ut:  homo  est  animal  ri- 
sibile. Accidentalis  rem  notificat  per  complexum  accidentium,  quae 
divisa  possunt  in  aliis  rebus  inveniri,  non  vero  simul ; ut : homo  est 
animal  implume,  bipes,  habens  caput  erectum.  Causalis  est,  quae  rem 
explicat  per  causas  extrinsecas,  seu  finalem,  exemplarem,  efficientem ; 
ex.  gr.  homo  est  creatus  propter  beatitudinem  aeternam;  est  ad  ima- 
ginem Dei  etc.  Huc  refertur  definitio  genetica,  quae  fit  explicando  mo- 
dum productionis,  seu  genesim  rei,  ut:  Circulus  est  figura  plana,  re- 
sultans ex  motu  lineae  rectae  se  vertentis  circa  fixam  sui  extremitatem. 

74.  Regulae  ad  bene  definiendum:  1.  Definitio  sit  clarior  suo  de- 
finito; secus  non  aperiret  naturam  rei. 

II.  Definitum  non  ingrediatur  suam  definitionem.  Contra  hanc  regu- 
lam peccaret,  qui  diceret:  homo  definitur  animal  humanum. 

III.  Definitio  non  sit  superfiua,  neque  diminuta.  Superfiuitate  pecca- 
ret haec : homo  est  animal  rationale  corporeum.  Diminutione  peccaret 
haec:  homo  est  vivens  sensitivum. 

IV.  Definitio  fiat  per  genus  proximum  et  differentiam  ultimam ; aut, 
si  genus  remotum  sumatur,  addantur  omnes  differentiae  usque  ad  ul- 
timam, ut : homo  est  substantia  corporea,  vivens,  sensitiva,  rationalis. 

V.  Definitio  sit  convertibilis  cum  suo  definito,  seu  nec  latius  pateat, 
nec  minus  late.  Hinc  fiet  a)  ut  conveniat  omni  et  soli  definito;  b)  ut 
possit  mutuo  inferri  cum  definito,  ceu  termini  convertibiles  aequales 
(n.  48);  ex.  gr.  est  homo;  ergo  est  animal  rationale;  est  animal  ratio- 
nale; ergo  est  homo;  c)  ut  omnia  praedicata  realia  definitionis  conve- 
niant definito,  et  vicissim.  Diao praedicata  realia;  praedicata  inten- 
tionalia,  seu  secundae  intentionis,  quum  addant  specialem  respectum  ad 
intellectum,  non  semper  aeque  conveniunt  definitioni  et  definito.  Hinc 
perperam  quis  inferret:  animal  rationale  est  terminus  complexus;  ergo 
homo  est  terminus  complexus.  Fieret  nempe  transitus  ab  ordine  inten- 
tionali,  seu  logico,  ad  ordinem  realem. 

75.  Requisita  ad  hoc  ut  aliquid  proprie  definiri  possit : I.  De- 
finitum debet  communicare-vel  actu  vel  potentia  cum  pluribus  in  aliqua 
ratione  essentiali.  Nam  definire  est  statuere  fines,  seu  terminos,  inter 

unum  et  aliud,  quae  invicem  communicant;  sicut  quum  agri  delimi- 
tantur. 

II.  Haec  ratio  communis  nequit  esse  aliqua  ratio  analogica  'tran- 
scendens, sed  esse  debet  univoca.  Nam  pars  determinans  debet  inveniri 
extra  partem  determinabilem:  secus  definitio  non  secerneret  rem  defi- 
nitam ab  aliis,  cum  quibus  communicat.  Porro  nihil  invenitur  extra 
rationem  transcendentaliter  communem,  quum  nulla  realitas  dari  possit, 
de  qua  ratio  analogica  transcendens  non  praedicetur. 

III.  Idcirco  proprie  definiri  ea  tantum  possunt,  quae  sunt  sub  aliquo 
genere,  sive  physico^  sive  saltem  logico;  nempe,  ut  suo  loco  declara- 
bimus, ea  quae  sunt  composita  ex  potentia  suhiectiva  et  actu,  videlicet 
ex  principio  reali  determinabili  et  ex  principio  reali  determinante. 
Haec  est  ratio  cur  Philosophi  dicant  genus  desumi  a materia,  dif- 
ferentiam a forma. 

IV.  Genera  suprema,  et  entia,  quae  transcendunt  omne  genus,  non 
definiuntur,  sed  aliqualiter  describuntur. 

CAPUT  IX. 

DE  DIVISIONE. 

76.  Divisio  est  oratio  totum  in  suas  partes  distribuens.  Divisio  alia 
est  vocis,  alia  est  rei.  Nos,  omissa  divisione  vocis,  quae  potius  est  di- 
stinctio exhibens  varias  significationes  eiusdem  vocis,  agimus  de  divi- 
sione rei,  quae  est  oratio  exhibens  partes,  in  quas  totum  aliquod  ens 
distribuitur. 

77.  Totum  est  id,  quod  partes  habet,  seu  quod  ex  pluribus  unum  est. 
Porro  secundum  diversam  rationem,  qua  forma  totius  inveniri  potest 
in  partibus,  diversificantur  genera  totius,  et  consequenter  genera  divi- 
sionis. Partes  enim  se  habent  ad  totum,  ut  materia  ad  formam.  lam- 
vero,  quum  triplici  modo  inveniri  possit  forma  totius  in  suis  partibus; 
triplex  exsurgit  totum,  videlicet : universale,  integrale  et  potentiale 
seu  potestativum  (1). 

I.  Totum  universale  habetur,  quum  forma  totius  adest  cuilibet 
parti  secundum  totam  suam  essentiam  et  virtutem,  ut  animal  homini 
et  equo  (2).  Quo  in  casu  partes  dicuntur  subiectivae,  quia  unaquaeque 
estsubiectum  integrae  formae  totius;  et  totum  dicitur  universale,  quia 
ad  singulas  partes  secundum  totam  rationem  suae  essentiae  et  virtutis 
se  extendit,  ita  ut  distributive  de  eis  proprie  praedicetur.  A quibusdam 


(1)  Cfr.  S.  Th.  in  IV.  Sent.  Dist.  16.  q.  1.  a.  1.  solut.  3. 

(2)  Cfr.  S.  Tb.  1.  p.  q.  77.  a.  1.  ad  1. 

recentioribiis  vocatur  totum  potentidle^  quia  totum  universale,  quum 
praescindat  a suis  inferioribus;  implicite,  confuse  et  virtualiter  ea 
omnia  continet.  Sic  animal  genus,  tanquam  totum  potentiale,  implicite 
continet  omnes  species  et  individua,  de  quibus  ipsum  praedicari  potest. 
Sed  hic  est  specialis  respectus  considerandi  universale,  sub  quo  con- 
venit cum  iis,  de  quibus  sub  n.  III  agemus. 

II.  Totum  integrale  habetur,  quum  forma  totius  neque  secundum 
totam  essentiam,  neque  secundum  totam  virtutem  adest  singulis  par- 
tibus. Videlicet  est  illud,  quod  in  sua  perfectione  integratur  ex  partibus, 
quae  concurrunt  ad  ipsum  constituendum,  et  idcirco  integrales  vocantur. 
Quapropter  nullo  modo  de  singulis  partibus  praedicatur,  sed  aliquo 
modo,  licet  improprie,  de  omnibus  simul : ut  si  dicamus,  quod  paries, 
tectum  et  fundamentum  sunt  domus.  Totum  integrale  a S.  Thoma  de- 
scriptum respondet  toti  actuali  Kecentiorum. 

III.  Totum  potestativum  (quod  etiam  potentiale  a S.  Thoma  voca- 
tur) habetur,  quando  forma  totius  adest  singulis  partibus  secundum 
totam  essentiam,  sed  non  secundum  totam  virtutem.  Duplici  potissi- 
mum in  casu  locum  habet : 1®  ubi  agitur  de  quantitate  virtutis  seu 
perfectionis,  quatenus  aliqua  vis  seu  perfectio  superior  continet  in  se 
virtualiter  alias  inferiores  vires;  sic  rationale  continet  sensitivum  et 
vegetativum ; animal  continet  in  sua  potentia  hominem,  leonem, 
equum  etc. ; 2®  ubi  agitur  de  quantitate  extensa  continui  homogenei ; 
tunc  enim  totum  continuum  continet  potentia  plures  partes  quantita- 
tivas,  ut  suo  loco  dicemus. 

78.  Totum  universale  dividitur  m proprie  et  improprie  dictum. 

a)  Ad  proprie  dictum  universale  requiritur,  ut  forma  totius 
inveniatur  per  se  et  univoce  in  singulis  partibus  subiectivis,  idest  sit 
in  eis  essentialiter  et  secundum  rationem  identicam;  huiusmodi  est 
ratio  generica  et  specifica  relate  ad  sua  inferiora : ex.  gr.  ratio  ani- 
malis in  homine  et  equo.  Eius  divisio  in  inferiora  est  divisio  essentialis 
univoca. 

h)  Universale  improprie  habetur  1®  quando  forma  totius  inve- 
nitur per  se  sed  non  univoce  in  partibus  subiectivis,  ut  ratio  entis  quae 
de  suis  inferioribus  praedicatur  quidem se  nempe  essentialiter;  sed 
secundum  rationem  proportionalem:  quo  in  casu  divisio  est  essentialis 
analogica,  id  est  analogi  in  sua  analogata. 

2^  Quando  forma  totius  invenitur  quidem  univoce,  sed  per  acci- 
dens; id  est  secundum  rationem  identicam,  sed  accidentaliter.  De  quo 
universali  per  accidens  triplex  fieri  potest  hypothesis,  prouti  totius 
universalis  forma  vel  est  aliquod  accidens  relate  ad  varias  substantias, 
tanquam  ad  eius  partes  subiectivas,  ut  quum  dico:  alhum  dividitur  in 

lilium^  nivem^  lac  etc...  Vel  est  aliqua  substantia  relate  ad  varia  ac- 
cidentia, tamquam  ad  eius  partes  subiectivas,  ut  quum  dico : hmno 
dividitur  in  alhum^  nigrum,  iustum,  impium  etc.  Vel  est  aliquod  ac- 
cidens relate  ad  varia  accidentia  diversae  rationis  ab  ipso,  ut  quum 
dico  : alhum  dividitur  in  amarum^  dulce,  frigidum,  veneficmn  etc. 
Secundum  hanc  triplicem  hypothesim,  tripliciter  fieri  posse  divisionem 
totius  universalis  accidentalis,  manifestum  est.  Ubi  nota  divisionem 
colorati  in  album,  rubrum,  coeruleum  etc.  non  esse  divisionem  univer- 
salis improprii  accidentalis,  sed  universalis  proprii  in  partes  subiectivas 
proprias,  quum  sit  divisio  generis  in  suas  species. 

79.  Totum  integrale  dispescitur  in  unum  per  se  et  unum  per  ac- 
cidens. Unum  per  se  est  id,  cuius  est  unum  esse  simpliciter,  ut  homo 
constas  ex  anima  et  corpore.  Unum  per  accidens  est  id,  cuius  sunt 
plura  esse  simpliciter,  ut  domus,  constans  ex  lapidibus,  lignis,  etc. 

a)  Totum  integrale  per  se  unum  dispescitur  in  totum  essentiale, 
et  totum  quantitativum.  Totum  essentiale  est  essentia  composita  ex 
partibus  essentialibus  incompletis  in  ordine  essentiae,  in  quo  una  pars 
se  habet  ut  potentia,  alia  ut  actus.  Dispescitur  in  totum  essentiale  phy- 
sicum, quod  constat  ex  partibus  physicis,  i.  e.  ex  forma  et  materia  rea- 
liter  inter  se  distinctis,  ut  homo  ex  anima  et  corpore;  et  in  totum 
essentiale  logicum  (a  quibusdam  vocatur  metaphysicum),  quod  constat 
ex  partibus  logicis,  i.  e.  ex  genere  et  differentia,  distinctis  ab  invicem 
ratione  cum  fundamento  in  re,  ut  homo  ex  animali  et  rationali,  vel 
humanitas  ex  animalitate  et  rationalitate. 

Totum  quantitativum  per  se  unum  est  quod  extenditur  in  partes 
extra  partes  continuas;  quae  si  sunt  similares,  vocatur  totum  homo- 
geneum,  ut  massa  aurea;  si  sunt  dissimilares,  vocatur  totum  hetero- 
geneum,  ut  corpus  humanum  ex  variis  membris  resultans. 

h)  Totum  integrale  per  accidens  unum  dispescitur  in  logicum, 
morale,  physicum,  et  aggregationis.  Logicum  est,  quod  complectitur 
rem  et  intentionem  secundam,  vel  plures  intentiones  secundas:  ex.  gr. 
in  propositione : Petrus  est  homo,  Petrus  est  simul  vox,  sublectum  et 
terminus;  homo  est  vox,  praedicatum  et  terminus. 

Morale  est  multitudo  entium  rationalium,  moralibus  vinculis  con- 
nexa, conspirantia  ad  eumdem  finem,  ut  familia,  civitas,  natio. 

Physicum  est, quod  constat  partibus  retinentibus  propriam  essentiam, 
quae  nequaquam  in  uno  esse  simpliciter  conveniunt.  Attamen  conve- 
niunt in  unico  sublecto,  quod  dicitur  esse  unum  secundum  quid;  ut 
homo  albus. 

Aggregationis  est  id,  quod  ita  constat  partibus  retinentibus  pro- 
priam essentiam,  ut  ne  quidem  in  unico  sublecto  conveniant ; talis  est 
acervus  lapidum. 

80.  Nota  1°.  Unum  et  idem  ens  habere  potest  sub  variis  respectibus 

rationem  totius  universalis,  integralis,  et  potentialis.  Es  gr.  humana 
natura  quatenus  consideratur  ut  species^  univoce  et  divisim  praedica- 
bilis de  individuis  humanis,  est  totum  universale  consideratur 

ut  composita  ex  anima  et  corpore,  est  totum  integrate  essentiale  phy- 
sicum; quatenus  consideratur  ut  composita  ex  animalitate  et  rationa- 
litate, est  totum  integrate  essentiale  logicum ; quatenus  consideratur  ut 
constans  capite,  brachiis  aliisque  membris  corporis  humani,  est  totum 
integrate  quantitativum  heterogeneum ; quatenus  consideratur  ut  pote- 
state sua  continens  naturam,  quae  est  tantum  vegetativa,  et  naturam, 
quae  est  tantum  sensitiva,  rationem  habet  totius  potentialis,  seu  po- 
testativi. Similiter  ratio  animalis^  quatenus  consideratur  ut  confuse  et 
implicite  continens  omnia  sua  inferiora,  nempe  species  et  individua, 
est  totum  potentiale. 

Nota  2^.  Sub  diverso  respectu  aliqua  habere  possunt  reciproce  ratio- 
nem totius  et  partis.  Ex.  gr.  genus  animal  habet  rationem  totius  relate 
ad  speciem  homo,  si  haec  consideratur  quatenus  est  pars  subiectiva 
totius  universalis.  Si  autem  species  homo  consideretur,  quatenus  est 
totum  integrate  essentiale  logicum,  tunc  genus  animal  habet  rationem 
partis  determinabilis ; nam  species  homo  resultat  ex  animali  et  ra- 
tionali (1). 

Nota  3®.  Variae  divisionis  species  respondent  variis  speciebus  to- 
tius, a quibus  ipsum  nomen  desumunt,  et  ex  hucusque  dictis  satis 
patent. 

81.  Regulae  divisionis  sunt  quatuor : 1®  Totum  divisum  sit 
maius  qualibet  parte  dividente.  Contra  hanc  peccaret,  qui  divideret 
animal  in  rationale  et  sensitivum,  quia  omne  animal  est  sensitivum. 
2^  Totum  divisum  adaequetur  membris  dividentibus  et  vicissim.  Con- 
tra hanc  peccaret  qui  divideret  Europam  in  Galliam,  Germaniam  et 
Italiam,  nam  desunt  aliae  regiones.  3®  Membra  dividentia  se  mutuo 
excludant  vel  re  vel  ratione.  Contra  hanc  peccaret,  qui  terram  divi- 
deret in  Europam,  Asiam,  Africam,  Americam,  Oceaniam  et  Italiam, 
nam  Italia  includitur  in  Europa.  4^  Sit  relative  brevis. 


(1)  Cfr.  S.  Th.  1.  p.  q.  85.  a.  3.  ad  2"!. 

CAPUT  X. 

INTRODUCTIO  AD  PRAEDICABILIA  ET  PRAEDICAMENTA. 

82.  Praedicamenta,  graece  KaTrrppiat,  sunt  rationes  quaedam 
supremae  rerum,  sub  quibus  gradatim  inveniuntur  rationes  inferiores 
et  minus  universales  usque  ad  infimas.  Vocantur  praedicamenta,  quia 
de  inferioribus  univoce  possunt  praedicari.  Vocantur  etiam  suprema 
genera,  quia  in  aliquam  ex  illis  tanquam  in  genus  supremum  omnia 
inferiora  resolvi  possunt,  ipsa  vero  in  genus  ulterius  resolubilia 
non  sunt. 

83.  Discrimen  inter  Praedicamentum  Metaphysicum  et  Lo- 
gicum. Supremae  rerum  notiones  vel  considerantur  absolute  in  se- 
ipsis,  vel  relate  ad  sua  inferiora.  Si  absolute,  praedicamenta  me- 
taphysica  et  universalia  directa,  atque  respondent  terminis  primae 
intentionis  (n.  47).  Huiusmodi  est  ex.  gr.  notio  seu  conceptus  obie- 
ctivus  substantiae  per  simplicem  apprehensionem  directe  perceptae. 

Si  considerentur  relate  ad  sua  inferiora,  ad  quae  se  habent  tam- 
quam genera  suprema,  sunt  universalia  reflexa,  et  pertinent  ad  prae- 
dicamentum Logicum.  Dico:  pertinent  ad  praedicamentum  logicum: 
sunt  enim  tantummodo  pars  eius.  Nam 

84.  Praedicamentum  logicum  definitur  « Ordinatio  praedicabi- 
lium secundum  subiectionem  et  praedicationem.  » Videlicet  est  ipsa 
ordinatio  seu  conveniens  dispositio  alternorum  generum  et  specierum 
usque  ad  individua  sub  uno  supremo  genere.  Ex.  gr.  Praedicamen- 
tum substantiae,  logice  sumptum,  est  ea  ordinatio  praedicatorum 
essentialium,  secundum  quam  ut  primum  seu  infimum  subiectum  po- 
nitur individuum,  ex.  gr.  Socrates.  Supra  Socratem  ponitur  species 
specialissima  homo  (idest  animal  rationale).  Supra  animal  rationale 
ponitur  animal  (idest  corpus  vivens  sensitivum).  Supra  animal  ponitur 
corpus  vivens.  Supra  corpus  vivens  ponitur  corpus  (idest  substantia 
corporea).  Supra  substantiam  corpoream  ponitur  substantia. 

85.  Praedicabilia.  Ad  ordinem  supradictum  constituendum,  in  quo 
consistit  Logicum  Praedicamentum,  scire  oportet  modos  communes 
aliquid  praedicandi  de  alio.  Quos  modos,  ab  Aristotele  desumptos,  coor- 
dinavit  Porphyrius  in  sua  EiTayorp'  et  vacavit  xocTTiYopzjxazoc  seu 
Praedicabilia. 

Praedicabilia,  quae  definiuntur  nmc?/  communes  aliquid  univoce  prae- 
dicandi de  alio,  sunt  quinque.  Nam  quinque  tantum  modis  potest 

aliqua  notio  universalis  univoce  de  suis  inferioribus  praedicari.  Ete- 
nim id,  quod  haec  notio  importat,  vel  est  aliquid  pertinens  ad  suorum 
inferiorum  essentiam,  vel  est  aliquid  essentiae  superadditum. 

Si  primum,  vel  est  integra  essentia,  et  habetur  notio  specifica,  seu 
species  (v.  g.  homo) ; 

vel  est  pars  determinabilis  essentiae,  et  habetur  notio  generica, 
seu  genus  (v.  gr.  animal); 

vel  est  pars  determinans  essentiae,  et  habetur  notio  differentialis, 
seu  differentia  (v.  gr.  rationale). 

Si  secundum,  vel  necessario  competit  omni  et  soli  essentiae,  et  ha- 
betur proprium  (v.  gr.  risibile) ; 

vel  contingenter  essentiae  competit,  ita  ut,  hac  salva,  possit 
adesse  vel  abesse,  et  habetur  accidens  (v.  gr.  album). 

86.  Corollarium.  Eaedem  rationes  obiectivae  sub  diversis  re- 
spectibus consideratae  vocari  possunt  praedicata,  praedicabilia  et 
praedicamenta.  Quatenus  enim  praedicantur  de  rebus,  vocantur  prae- 
dicata,  ut  quum  dico : Fetrus  est  substantia,  est  animal,  est  homo. 
Quatenus  praedicantur  de  suis  inferioribus,  tamquam  genera  vel  species, 
vocantur  praedicabilia,  ut  quum  dico : animal  est  genus,  homo  est 
species.  Quatenus  sunt  simul  coordinatae  in  ordine  praedicamentali,  et 
constituunt  integram  aliquam  seriem  praedicatorum,  vocantur  prae- 
dicamenta logica. 

ARBOR  PORPHYRIANA 

EXHIBENS  PRAEDICAMENTUM  LOGICUM  SUBSTANTIAE. 


Nota.  Genera  subalterna  relate  ad  genera  superiora  rationem  habent 
specierum,  quae  etiam  subalternae  vocantur. 

87.  Conditiones  nt  aliquid  in  praedicamento  per  se  ponatur. 

Sit  logice  univocum,  quia  praedicari  debet  vel  siibiici  secun- 
dum rationem  simpliciter  eadem.  Hinc  ipsum  esse  subsistens  nempe 
Deus,  et  rationes  transcendentes  entis,  unius,  veri,  honi,  alicuius  non 
cadunt  sub  ullo  praedicamento;  sed  sunt  supra  omne  genus. 

2^  Sit  aliquid  simpliciter  fimiium,  quia  ens  simpliciter  infinitum 
quum  sit  actus  purissimus  subsistens,  neque  potest  esse  pars  consti- 
tutiva alicuius  speciei,  neque  constat  partibus  sive  in  ordine  essentiae, 
sive  in  ordine  existentiae.  Porro,  ut  in  Logica  maiori  demonstrabimus, 
compositio  logica  ex  genere  et  differentia  fundatur  in  reali  compo- 
sitione, sive  tantum  metaphysica  ex  essentia  et  existentia,  ut  contingit 
in  speciebus  angelicis,  sive  etiam  physica  ex  materia  et  forma,  ut  cdn- 
tiugit  in  speciebus  corporeis  (1). 

S**"  Sit  unum  per  se,  nempe  unica  quaedam  natura.  Etenim  unum 
per  accidens,  quum  sit  aggregatum  plurium  naturarum,  nequit  esse 
sub  praedicamento  ratione  sui,  sed  ratione  naturarum,  quas  habet,  re- 
ducitur ad  varia  praedicamenta,  ad  quae  illae  pertinent. 

88.  Triplex  modus  esseiidi  in  praedicamento,  nempe  vel  di- 
recte, vel  indirecte,  vel  reductive. 

1.  Directe  ponitur  in  praedicamento  ens  completum  seu  totum, 
videlicet  id,  quod  vel  est  formaliter  completum  vel  saltem  ad  mo- 
dum totius  potentialis  includit  perfectionem  eorum  quae  sibi  subii- 
ciuntur. 

Quapropter  in  praedicamento  substantiae  directe  ponuntur  genera 
et  species  in  concreto  accepta,  et  individuae  substantiae,  quae  licet 
individuentur  ratione  quantitatis  dimensivae,  tamen  realiter  identifi- 
cantur  cum  ipsa  substantia.  Nomina  autem  abstracta  generum  et 
specierum  substantialium,  ut  corporeitas,  animalitas  etc.,  quum  exhi- 
beant meram  rationem  partis,  nequeunt  directe  poni  sub  praedica- 
mento. 

Dum  contra  in  praedicamentis  accidentium,  ipsa  abstracta  generum 
et  specierum  directe  ponuntur  sub  praedicamento;  quia,  ut  suo  loco 
videbimus,  tota  essentia  accidentis  consistit  in  aliqua  forma  receptibili 
in  subiectn  ab  ipsa  realiter  distincto. 

Ex  modo  dictis  apparet  cur  nomina  concreta  substantialia  sint  di- 
recte sub  praedicamento,  ut  corpus,  animal,  homo : non  autem  concreta 
accidentalia,  puta  alhum,  quantum,  musicum;  quia  videlicet  quum  es- 
sentia substantiae  corporeae  sit  composita  ex  potentia  subiectiva  et 
forma  substantiali;  tota  ratio  essentiae  exhibetur  per  nomen  concre- 


(1)  Cf.  S.  Th.  Opusc.  de  Ente  et  Essentia  Gap.  VI. 

tum,  quod  importat  per  se,  non  imum  per  accidens.  Dum  e 

converso,  quum  essentia  accidentis  sit  forma  quaedam  non  subsistens, 
quae  recipitur  in  substantia;  nomen  concretum  accidentale,  quum 
exhibeat  subiectum  cum  forma,  refert  uniim  per  accidens,  quod  nequit- 
sub  ullo  praedicamento  directe  poni. 

2.  Indirecte  et  a latere  ponuntur  sub  praedicamento  ea,  quae 
ordinantur  ad  constituendas  species,  nempe  differentiae. 

3.  Reductive  ponuntur  principia  physice  constitutiva  eorum,  quae 
directe  sunt  in  praedicamento,  videlicet  materia  et  forma,  quae  sunt 
physica  principia  speciei;  partes  integrantes,  quae  sunt  principia  in- 
dividuorum; unitas  praedicamentalis,  quae  est  principium  numeri,  etc. 

89.  Praedicatio  denomiiiativa  praedicamentorum  ad  invicem. 

Ratio  aliqua  generica  vel  specifica  unius  praedicamenti  praedicatur 

de  ratione  generica  vel  specifica  alterius  praedicamenti  praedicatione 
denominativa.  Sic  non  dicimus:  Substantia  est  quantitas;  sed  substan- 
tia est  quanta.  Etenim  formalitates  diversae  nequeunt  simul  convenire, 
nisi  ratione  subiecti,  quod  eas  suscipiat, 

Denominativa  autem  dicuntur  ab  Aristotele  (1) : « Quaecumque  ab 
aliquo  differentia  casu,  secundum  nomen  habent  appellationem,  ut  a 
grammatica  grammaticus,  a fortitudine  fortis.  » Videlicet  sunt  quae- 
dam nomina  concreta,  quae  recipiunt  appellationem  seu  denominatio- 
nem a quodam  nomine  abstracto  (sicut  album  ab  albedine).  Et  ideo 
necesse  est,  ut  nomen  denominatum  differat  casu  a nomine  denomi- 
nante. Significat  enim  in  obliquo  formam,  quam  nomen  denominans 
significat  in  recto.  Sic  nomen  album,  seu  habens  albedinem,  significat 
in  obliquo  formam  albedinis,  quam  nomen  albedo  significat  in  recto. 
Forma  autem  per  nomen  denominans  significata  se  habet  semper  ad 
modum  partis  in  re,  quam  nomen  denominativum  significat. 

90.  De  praedicatione  in  quid  et  in  quale.  1.  Aliquod  nomen 
dicitur  praedicare  in  quid,  quando  per  ipsum  respondemus  quaestioni  : 
Quid  est  res.  Haec  praedicatio  est  semper  essentialis.  Dicitur  praedi- 
catio in  quid  complete,  si  significat  speciem : dicitur  in  quid  incom- 
plete, si  significat  genus. 

Exempla.  Quid  est  Socrates?  Est  homo.  Praedicatio  in  quid  com- 
plete. 

Quid  est  Socrates?  Est  animal.  Praedicatio  in  quid  incomplete. 

II.  Aliquod  nomen  dicitur  praedicare  in  quale,  quando  per  ipsum 
respondemus  quaestioni:  Qualis  est  res?  Haec  praedicatio  potest  esse 
vel  in  quale  essentialiter  vel  in  quale  accidentaliter ; quae  iterum  esse 


(1)  De  Ante  i)raedicamenti8,  e.  1. 

potest  vel  in  quale  accidentaliter  necessario^  vel  in  quale  accidentaliter 
contingenter. 

a)  Praedicatio  in  quale  essentialiter  habetur,  quando  responde- 
mus quaestioni  per  nomen  significans  differentiam  specificam.  Ex  gr. 
Qualis  est  Socrates  ? Est  rationalis.  Haec  praedicatio  vocatur  etiam 
in  quale  quid  vel  in  eo  quod  quale. 

h)  Praedicatio  in  quale  accidentaliter  necessario  habetur,  quum 
respondemus  quaestioni  per  nomen  significans  accidens  proprium. 
Ex.  gr. : « Qualis  est  Socrates  ? Est  risibilis.  » Haec  praedicatio  vocatur 
etiam  in  quale  necessario. 

c)  Praedicatio  in  quale  accidentaliter  contingenter  habetur,  quum 
respondemus  quaestioni  per  nomen  significans  accidens  contingens, 
nempe  quod  potest  inesse  vel  non  inesse  subiecto,  quin  hoc  corrum- 
patur. Ex.  gr.  Qualis  est  Socrates?  Est  musicus.  Vocatur  etiam  prae- 
dicatio in  quale  contingenter. 

91.  Definitiones  singulorum  praedicabilium. 

I.  « Genus  est  notio  universalis,  quae  de  pluribus  praedicatur  in 
quid  incomplete.  » Ab  Aristotele  definitur:  « Id  quod  de  pluribus,  ac 
specie  differentibus  in  eo  quod  quid  est,  praedicatur  » (1). 

II.  « Species  est  ratio  universalis,  quae  de  pluribus  praedicatur  in 
quid  complete.  '>  Vel  cum  Aristotele:  « Id  quod  de  pluribus,  solo  nu- 
mero differentibus  in  eo  quod  quid  est,  praedicatur.  » 

III.  « Differentia  est  notio  universalis,  quae  de  pluribus  praedi- 
catur in  quale  quid.  » Vel  « Quod  de  pluribus  praedicatur  in  quale 
essentiale.  » 

IV.  « Proprium  est  notio  universalis,  quae  de  pluribus  praedicatur 
in  quale  accidentaliter  necessario.  » Definiri  etiam  potest : « Id  quod 
de  genere  vel  specie  per  se  primo  praedicatur  in  quale  accidentaliter.  » 
Quibus  verbis  innuimus  proprium,  secus  ac  accidens  logicum,  quod  est 
quintum  praedicabile)  resultare  ex  principiis  essentialibus  rei,  minime 
autem  ex  individualibus. 

V.  « Accidens  est  notio  universalis  quae  de  pluribus  individuis 
praedicatur  in  quale  contingenter.  » Hoc  ultimum  vocatur  accidens 
logicum,  idest  accidens  logice  inspectum.  Nam  accidens  metaphysice 
Inspectum  latius  patet,  quum  extendatur  etiam  ad  proprium.  Quid- 
quid enim  contradistinguitur  a substantia,  est  sensu  metaphysico  ac- 
cidens. 

92.  Praedicamenta  sunt  decem : Substantia,  Quantitas,  Kelatio, 
Qualitas,  Actio,  Passio,  Ubi,  Quando,  Situs,  Habitus.  Quae  ut  facilius 


(1)  1 Top.  c.  9. 

memoria  retineantur,  per  vocabula  hisce  versiculis  coordinata  subin- 
dicantur  in  aliqua  uniuscuiusque  specie  ; 


Arbor  sex 

servos 

ardore  refrigerat 

ustos. 

Subst.  Quanf. 

Belat. 

Qualit.  Actio 

Passio 

Cras  ruri 

stabo 

sed  tunicatus  ero. 

Quando  Ubi 

Situs 

Habitus. 

Nota.  Demonstratio 

denarii 

numeri  praedicamentorum 

et  caetera, 

quae  respiciunt  antepraedicamenta^  praedicabilia^  praedicamenta  et 
posfpraedicamenta^  Logicae  Maiori  reservantur. 


CAPUT  XI. 

DE  QUADRUPLICI  MODO  DICENDI  PER  SE  (1). 

93.  Primo  modo  dicuntur  per  se  de  aliquo  subiecto,  ea  quae  in- 
grediuntur eius  definitionem,  utpote  principia  intrinsece  constitutiva 
essentiae  eius.  Sic  animal  dicitur  de  homine.  (Hic  est  primus  modus 
praedicandi  per  se). 

Secundo  modo  dicuntur  per  se  ea,  in  quorum  definitione  includitur 
subiectum.  Quia  sunt  propria  passio  ipsius  subiecti.  Sic  risibile  dicitur 
de  homine,  rectum  et  curvum  dicuntur  de  linea;  habere  tres  angulos 
aequales  duobus  rectis,  dicitur  de  triangulo,  etc.  (Hic  est  secundus 
modus  praedicandi  per  se). 

Tertio  modo  dicuntur  per  se  ea,  quae  important  aliquid  solitarium 
seu  identificatum  cum  subiecto;  ut  Socrates,  homo,  equus;  non  vero 
aliquid  accidentale  seu  superadditum  subiecto  ; ut  alhum,  ambulans  etc. 
Hic  modus,  rigorose  loquendo,  non  est  modus  praedicandi  per  se,  sed 
est  modus  essendi  per  se. 

Quarto  modo  dicitur  per  se  de  aliquo  subiecto,  id  quod  habet  cum 
eo  necessariam  connexionem  propriae  et  immediatae  causae  ad  pro- 
prium effectum.  Sic  iugulatio  dicitur  per  se  de  interitu  hominis  iugu- 
lati,  quia  ideo  homo  interiit,  quia  fuit  iugulatus.  Non  autem  dice- 
retur per  se  causa  interitus  eius  hoc  quod  iverit  in  forum ; quamvis 
si  Titius  ex.  gr.  non  ivisset  in  forum,  non  fuisset  interfectus;  sed  di- 
ceretur causa  per  accidens.  (Hic  quartus  modus  dicendi  per  se  est, 
rigorose  loquendo,  tertius  modus  praedicandi  per  se,  ut  ex  supradi- 
ctis  patet). 


(1)  Ex  Arist.  1.  Po8terior.  Cap.  IV. 

94.  Corollarium.  Ex  eis,  quae  diximus  sub  n.  87  et  88,  apparet 
dari  duos  modos  praedicandi  per  accidens,  quorum  unus  correspondet 
quarto  praedicabili,  et  identificatur  cum  secundo  modo  dicendi  per  se; 
alius  correspondet  quinto  praedicabili.  Insuper  apparet  accidens  meta- 
physicum  directe  opponi  eis  quae  primo  modo  dicuntur  per  se  (1). 

95.  De  praedicatione  per  se  primo  et  non  primo.  Praedican- 
tur per  se  primo  de  aliquo  subiecto,  quae  ife  ei  per  se  conveniunt, 
ut  conversim  de  eo  dicantur,  nempe  ut  subiectum  et  praedicatum  sint 
secundum  sequelam  termini  pertinentes  aequales  (n.  48).  Quod  con- 
tingit, quum  utraque  habent  aequalem  extensionem  (n.  53).  Praedican- 
tur autem  per  se  non  primo  ea  quae  alicui  subiecto  per  se,  sed  non 
convertibiliter,  conveniunt.  Ex.  gr.  hoc  quod  est  habere  tres  angidos 
aequales  duobus  rectis,  de  triangulo  generice  sumpto  praedicatur  per 
se  primo;  de  isoscele  autem  se  non  primo.  Sunt  enim  aliae  species 
triangulorum  praeter  isoscelem.  Et  ideo  ex  eo  quod  aliqua  figura  habeat 
tres  angulos  aequales  duobus  rectis,  sequitur  quidem  eam  esse  trian- 
gulum, non  autem  eam  esse  isoscelem. 


(1)  Cfr.  S.  Tli.  in  V.  Metaph.  Leet.  22  in  fine. 


LOGICA  MINOR 


PAKS  SECUNDA 

DE  ENUNTIATIONE 


CAPUT  XII. 

DE  PARTIBUS  ENUNTIATIONIS  DEQUE  GENERE 
SUB  QUO  CONTINETUR,  IDEST  DE  NOMINE,  VERBO  ET  ORATIONE. 

96.  « Nomen  est  vox  significativa  ex  instituto  sine  tempore,  cuius 
« nulla  pars  significat  separata,  finita  et  recta,  quae  cum  verbo  veram 
« aut  falsam  efficit  orationem  » (1). 

Dicitur  I.  Voa:,  ut  distinguatur  ab  aliis  sonis.  Etenim  « vox  est 
« sonus  ex  animalis  ore  prolatus,  cum  quadam  imaginatione  » (2). 

II.  Significativa^  ut  distinguatur  a vocibus  sive  articulatis,  ut  hlitri, 
sive  inarticulatis,  quae  nihil  significant. 

III.  Ex  instituto^  ut  distinguatur  a vocibus  quae  non  ex  humana 
institutione,  sed  naturaliter  aliquid  significant,  ut  gemitus  et  suspiria. 

IV.  Sine  tempore,  ut  distinguatur  a verbo  et  participio,  quae  signi- 
ficant per  modum  actionis  et  passionis,  et  consequenter  per  modum 
motus  seu  mutationis.  Porro  quum  tempus  sit  mensura  motus  secun- 
dum prius  et  posterius,  significare  per  modum  motus,  est  significare 
cum  tempore,  ut  amo,  amavi,  amabo.  Nomen  autem  significat  inde- 
pendenter  a successione  temporis,  non  solum  res  et  mensuras  temporum 
ut  dies,  horas,  annos ; sed  ipsas  actiones  quas  non  exhibet  ut  actu  pro- 
cedentes a subiecto  agente,  sed  ad  modum  habitus,  ut  amor,  cursus,  Qic. 

V.  Cuius  nulla  pars  significat  separata;  videlicet  est  terminus  in- 
complexus  (n.  45),  et  per  hoc  distinguitur  ab  oratione  (cf.  n.  98). 

VI.  Finita,  ut  distinguatur  a terminis  infinitis  (n.  43),  qui,  nisi  ap- 
ponatur additum  alienans,  non  significant  aliquid  determinate,  ut  non 
homo,  non  leo  etc. 


(1)  Ex  Arist.  lib,  1.  Periherm.  c.  2. 

(2)  Ex  Arist.  De  Anima  lib.  2.  text.  (K). 


42 


LOGICA  MINOR  - PARS  II. 


VII.  Recta,  ut  distinguatur  a casibus  obliquis  ex.  gr.  hominis, 
leonem,  etc. 

VIII.  Quae  cum  verbo  veram  aut  falsam  efficit  orationem  ; ut  distin- 
guatur ab  adverbiis  et  aliis  partibus  orationis,  quae  si  solae  ponantur 
cum  verbo  est,  neque  verum  neque  falsum  dicunt. 

97.  Verbum  definitur  ab  Arist.  (loc.  cit.  cap.  3)  « vox  significativa 
ex  instituto,  cum  tempore,  cuius  nulla  pars  significat  separata,  finita 
et  recta,  et  est  semper  eorum,  quae  de  altero  praedicantur,  nota.  » 

I.  Ctim  tempore,  quia  verbum  significat  per  modum  actionis  vel 
passionis,  quae  utpote  identificata  cum  motu,  mensurantur  tempore, 
et  esse  attingunt  in  nunc  temporis,  ut  in  Metaph.  Spec.  dicemus. 

II.  Finita,  quia  vocabula  per  negationem  infinita  nullam  habent  de- 
terminatam significationem  (n.  43).  lamvero  repugnat  ipsi  essentiae 
verbi  haec  indeterminatio.  Etenim  de  essentia  verbi  est  ut  significet 
convenientiam  vel  disconvenientiam  praedicati  cum  subiecto.  Sed  id 
quod  nullam  habet  determinatam  significationem,  nequit  ea  significare. 
Ergo  necesse  est  ut  verbum  sit  vox  finita. 

III.  Recta:  ut  ostendatur  verbum  ex  seipso  et  non  per  ordinem  ad 
aliud  significare  actionem  vel  passionem  simpliciter  et  actu,  quae  com- 
petunt rebus  naturalibus  in  ipso  nunc  temporis  continui  (ut  suo  loco 
dicemus),  nempe  in  tempore  praesenti.  Quare  a verbo  stricte  accepto 
excluduntur  casus  verbi  atque  verba  obliqua,  qualia  sunt  omnes  modi 
praeter  indicativum,  et  omnia  tempora  praeter  praesens  quae  vel  mi- 
nime significant  actionem  aut  passionem,  ut  Socrates  curreret;  vel  si 
eam  significat  tamquam  praeteritam  vel  futuram,  nequeunt  intelligi, 
nisi  in  ordine  ad  praesens  quod  consignificant.  Nam  est  praeteritum 
quod  fuit  praesens;  futurum  autem  quod  erit  praesens  (1). 

IV.  Semper  eorum,  quae  de  altero  praedicantur,  nota,  nempe  est  si- 
gnum seu  nota  praedicati.  Per  hoc  distinguitur  ab  ipso  participio. 
Nam  verbum  nunquam  stare  potest  pro  subiecto  in  propositione,  nisi 
sumatur  materialiter  in  vi  nominis,  sed  semper  cum  copula  praedicatum 
includit,  seu  dicit  ipsum  praedicatum  in  actu  compositionis  cum  sub- 
iecto. Nam,  ut  aitS.  Thomas  (2):  « Quodlibet  verbum  resolvitur  in  hoc 
« verbum  est  et  participium : nihil  enim  differt  dicere  homo  convale- 
« scens  est,  et  homo  convalescit,  et  sic  de  aliis  ».  Porro  t6  est,  in  quod 
unumquodque  verbum  partialiter  resolvi  potest,  est  nota  seu  signum 
compositionis  et  vocatur  verbalis  copula. 

Corollaria.  Ex  hac  ultima  parte  definitionis  verbi  colliges:  verbum 
stricte  dictum  continere  copulam  et  praedicatum,  itu  ut  resolvi  possit 


(Ij  Cfr.  S.  Tb.  (in  1.  Periberm.  lect.  5). 
(2)  In  5 Metapbys.  lect.  9. 

in  copulam  est^i  in  aliquod  participium;  2^  copulam  verbalem  est  non 
esse  verbum  stricto  sensu,  sed  latiori  sensu,  quia  nequit  resolvi  in 
copulam  et  praedicatum;  3^  si  quando  vocabulum  est  resolvitur  in 
copulam  et  praedicatum,  aequi  voce  sumi  cum  priori  vocabulo  est;  tunc 
enim  non  supponit  pro  copula  verbali,  sed  supponit  pro  aliquo  verbo 
stricte  dicto,  quod  significat  existere:  hinc  quum  dico:  JDeus  est,  ver- 
bum est  includit  copulam  est,  et  praedicatum  existens : ita  ut  resolvi 
debeat  in  hanc  propositionem : Deus  est  existens  (1). 

Nota.  Propositio  de  secundo  adiacente  est  ea,  in  qua  invenitur 
verbum  stricte  dictum,  quod  simul  fungitur  munere  copulae  et  prae- 
dicati; ut:  Petrus  currit.  Vocatur  ita,  quia  praedicatum  in  verbo  in- 
clusum, immediate  adiacet  subiecto,  secundum  locum  tenens. 

Propositio  de  tertio  adiacente  est  ea,  in  qua  invenitur  verbum 
late  dictum,  quod  unice  fungitur  munere  copulae  verbalis,  ut : Petrus 
est  eurrens.  Vocatur  de  tertio  adiacente,  quia  vel  praedicatum  sepa- 
ra tim  habet  tertium  locum  in  propositione,  vel  copula  est,  ut:  Petrus 
currens  est. 

98.  « Oratio,  generice  sumpta,  est  vox  significativa  ad  placitum, 
cuius  partium  aliqua  separata  significat,  ut  dictio,  non  ut  affirmatio 
aut  negatio  » (2).  Videlicet  est  complexus  vocabulorum,  quorum  sin- 
gula significant,  ut  mera  dictio  solitaria,  non  ut  affirmatio  aut  negatio, 
quae  sunt  species  orationis;  neque  ut  terminus  complexus,  qui  est 
oratio  imperfecta  (n.  72).  Etenim: 

Oratio  dividitur  in  imperfectam  et  perfeetam.  Imperfecta  est  ea, 
quae  imperfectum  sensum  generat  in  animo  auditoris,  eum  relinquendo 
suspensum,  ut:  homo  albus;  si  Petrus  curreret  etc.  Perfecta  autem  est, 
quae  perfectum  sensum  generat  in  animo  auditoris,  ut:  si  Petrus 
curreret,  acciperet  br avium. 

Orationum  perfectarum  quinque  sunt  species  : enunciativa,  inter- 
rogativa, vocativa,  imperativa  et  deprecativa.  Nam,  ut  verbis  utamur 
Auctoris  Summae  Totius  Logicae  Aristotelis  (3) : 

« Sciendum  quod  ratio  non  solum  concipit  ipsas  res,  sed  etiam  per 
« suum  conceptum  alia  dirigit  et  ordinat;  concipiendo  autem  res  in  se, 
« format  orationem  indicativam  seu  enuntiativam : ordinando  autem 
« alia,  format  alias  orationes.  Dirigitur  autem  et  ordinatur  aliquis  ab 


(1)  Cfr.  S.  Th.  1.  X).  q.  3.  a.  4 ad  2. 

(2)  Arist.  ].  Periherm.  caj).  4. 

(3)  Tract.  VII.  c.  3.  — Nota  Opus  citatum,  non  genuinum  S.  Tli.  Aquinatis,  adcenseri 
solet  inter  opera  Angelici  Doctoris,  eo  quod  eius  doctrinam  fero  verbatim  referat, 
atque  in  Editione  Romana  Operum  S.  Thom.  iussu  S.  Pii  V concinnata  locum  tenet 
Opusculi  XLVIII.  — Lectorem  commonemus  nos  in  citandis  Opusculis  S.  Th.  sequu- 
turos  ordinem  in  hac  Editione  servatum. 

« aliquo  ad  tria.  Primo  ad  mente  attendendum ; et  ad  hoc  pertinet 
« oratio  vocativa.  Secundo  ad  voce  respondendum;  et  ad  hoc  pertinet, 
« oratio  interrogativa.  Tertio  ad  opus  exequendum;  et  ad  hoc  pertinet, 
« quantum  ad  inferiores,  oratio  imperativa;  quantum  vero  ad  supe- 
« riores,  oratio  deprecativa,  ad  quam  reducitur  oratio  optativa,  quia 
« respectu  superioris  homo  non  habet  vim  innatam,  nisi  per  expres- 
« sionem  sui  desiderii : suppositiva  vero  et  conditionalis  reducuntur 
« ad  interrogativam.  » 

CAPUT  XIII. 

ENUNTIATIONIS  ET  lUDICII  DEFINITIONES. 

99.  « Enuntiatio  est  oratio  significans  verum  vel  falsum  » (1);  vel 
« oratio  affirmativa  vel  negativa  alicuius  de  aliquo  » {2). Enuntiatio, 
vocatur  ab  Aristotele  Propositio,  quae  ponitur  in  aliquo  sillogismo; 
sed  a Modernis  promiscue  usurpatur. 

Enuntiatio  est  expressio  Indicii,  quod  definitur  actus  quo  mens 
affirmat  vel  negat  praedicatum  convenire  sublecto.  ludicium  vocatur 
etiam : « operatio  intellectus  componentis  et  dividentis  » — « com- 
positio et  divisio  » — « affirmatio  vel  negatio  » — « assensus  vel 
dissensus  mentis.  » 


CAPUT  XIV. 

DE  MATERIA  ET  FORMA  ENUNTIATIONIS. 

100.  Siquidem  in  omni  ente  composito  principia  intrinsece  consti- 
tutiva eius  se  habent  ad  invicem  unum  ut  determinabile,  aliud  ut 
determinans  et  constituens  rem  in  suo  esse,  in  eo  ordine  in  quo  se 
habent  mutuo  ut  potentia  et  actus  (ut  in  Ontologia  demonstrabimus) ; 
etiam  in  hoc  ente  rationis  quod  est  enuntiatio,  adsignamus  princi- 
pium determinabile,  quod,  per  quamdam  analogiam  ad  composita  cor- 
porea vocamus  materiam,  et  principium  determinans,  quod  vocamus 
formam. 

Materia  enuntiationis  sunt  termini,  qui  quidem,  si  considerantur 
extra  enuntiationem  in  ratione  terminorum  in  potentia  (cf.  n.  23.  4°), 
vocari  possunt  materia  remota  enuntiationis ; si  autem  considerantur 
in  enuntiatione  in  ratione  terminorum  in  actu,  quatenus  nempe  actu 
funguntur  munere  subiecti  et  praedicati,  vocari  possunt  materia  pro- 
xima eiusdem. 


(1)  Arist.  3.  Periherm.  c.  4. 
(2;  Arist.  1.  Prior,  c.  1. 

Forma  enuntiationis  est  copula  verbalis,  quae  est  signum  seu 
nota  compositionis  vel  divisionis.  Etenim  principium  formale  alicuius 
rei  est  illud  quod  eam  in  suo  esse  constituit.  Atqui  copula  constituit 
enuntiationem  in  suo  esse  ; quia  per  copulam  affirmantem  compo- 
nitur praedicatum  cum  subiecto;  per  copulam  negantem  a subiecto 
dividitur;  in  qua  copulatione  vel  divisione  ipsum  esse  enuntiationis 
consistit.  Ergo  recte  dicitur  copula,  forma  enuntiationis. 

Nota.  Praedicatum  sub  diverso  respectu  consideratum  in  enuntia- 
tione dici  potest  se  habere  formaliter  vel  materialiter.  Quatenus  nempe 
consideratur  relate  ad  subiectum,  se  habet  formaliter:  quatenus  autem 
consideratur  relate  ad  copulam,  se  habet  materialiter.  Quatenus  enim 
subiectum  se  habet  ad  praedicatum  eo  modo,  quo  suppositum  se  habet 
ad  formam  sibi  inhaerentem,  vel  ad  naturam  in  qua  subsistit;  dicuntur 
in  propositionibus  praedicata  teneri  formaliter.,  suhiecta  autem  mate- 
rialiter. Praedicatum  enim  significat  ad  modum  formae,  quae  affirma- 
tur vel  negatur  convenire  subiecto  (1).  Quatenus  autem  tum  subiectum 
tum  praedicatum  se  habent  ad  copulam,  tamquam  ad  principium  ea 
determinans  ad  rationem  subiecti  et  praedicati,  et  per  hoc  ad  intrin- 
sece constituendam  enuntiationem  in  suo  esse;  utraque  dicuntur  se 
habere  materialiter  ad  copulam^  idest  tamquam  materia  ad  formam. 

101.  Materia  eiiiintiatioiiis  dividitur  in  necessariam,  contingentem 
et  impossibilem,  propter  triplicem  habitudinem  quae  intercedere  potest 
inter  praedicatum  et  subiectum.  Est  necessaria  quando  praedicatum 
significat  aliquid,  quod  necessario  competit  subiecto,  nempe  vel  prin- 
cipia essentialia,  vel  accidentia  propria  eius;  ut  homo  est  animal,  est 
rationalis,  est  risibilis.  Est  contingens,  quando  praedicatum  significat 
aliquod  accidens  commune  subiecti,  ut : Petrus  est  albus.  Est  materia 
impossibilis  (quam  quidam  remotam  vocant,  sed  non  eo  sensu  quo  nos 
sub  n.  100  hanc  vocem  usurpavimus),  quando  praedicatum  significat 
aliquid  repugnans  naturae  subiecti,  ut:  homo  est  irrationalis. 

REGULAE  CIRCA  SUPRADICTAS  ENUNTIATIONES  IN  ORDINE  AD  VERITATEM. 

l^'  In  materia  necessaria  omnis  propositio  affirmativa  est  neces- 
saria, ideoque  est  semper  vera;  ut  homo  est  animal  rationale.  Omnis 
propositio  negativa  est  impossibilis,  ideoque  est  semper  falsa,  ut:  homo 
non  est  animal  rationale,  non  est  risibilis  etc. 

2®  In  materia  impossibili  seu  remota,  omnis  propositio  negativa 
est  necessaria  et  semper  vera,  ut:  homo  non  est  irrationalis,  non  est 
piscis  etc.,  omnis  affirmativa  est  impossibilis  et  semper  falsa,  ut:  homo 
est  asinus,  est  mcreatus  etc. 


(1)  Cfr.  S.  Th.  1.  p.  q.  XIII.  a.  12.;  et  in  1.  Perilierm.  Lect.  VIII. 

3a  In  materia  contingenti  omnis  propositio,  sive  affirmativa  sive 
negativa,  est  contingens  et  potest  esse  sive  vera  sive  falsa,  ut : homo 
est  doctus;  asinus  est  albus  etc. 

102.  Ratione  dispositionis  terminorum,  vel  (ut  sub.  n.  100  eam 
accepimus)  ratione  materiae  remotae,  dispescitur  enuntiatio  in  natu- 
ralem et  innaturalem.  Naturalis  seu  directa  est  in  qua  praedicatum 
se  habet  ad  subiectum,  vel  ut  magis  universale  ad  minus  universale, 
ex.  gr.  homo  est  animal;  vel  ut  accidens  ad  subiectum,  ex.  gr.  homo 
est  doctus;  vel  ut  distinctum  ad  confusum,  ex.  gr.  homo  est  animal 
rationale.  Innaturalis^  seu  indirecta  est  ea,  quae  inverso  modo  ter- 
minos disponit,  ut  animal  est  homo  etc.  (n.  25). 

Item  ratione  materiae  remotae,  idest  terminorum  in  se  inspectorum, 
dividitur  enuntiatio  in  finitam  et  infinitam.  Finita  est  ea  in  qua  tam 
subiectum  quam  praedicatum  sunt  termini  finiti,  ut  homo  est  iustus. 
Infinita  est  ea  in  qua  vel  subiectum,  vel  praedicatum  vel  utrumque 
sunt  infinita,  ut  non  homo  est  animal;  non  homo  est  non  arbor  etc.  Qua 
in  re  sedulo  notandum  est,  nomen  infinitum  quodammodo  ‘significare 
unum;  non  quidem  unum  simpliciter,  sicut  nomen  finitum,  quod  signi- 
ficat unam  formam  generis,  vel  speciei  aut  etiam  individui;  sed  unum 
secundum  quid,  negationem  videlicet  formae  alicuius,  in  qua  negatione 
multa  conveniunt  sicut  in  quodam  uno  secundum  rationem;  et  ideo 
non  obstare  unitati  enuntiationis  in  qua  invenitur.  Ex.  gr.  quum  dico : 
homo  est  non  arbor;  dico:  homo  est  aliqua  res  ex  eis,  quibus  non 
competit  forma  arboris  (1). 


CAPUT  XY. 

DE  QUANTITATE  ET  QUALITATE  ENUNTIATIONIS. 

103.  Quantitas  enuntiationis  est  eius  extensio,  quae  ab  extensione 
subiecti  mensuratur  (cf.  n.  53).  Ratione  quantitatis  enuntiatio  divi- 
ditur in  universalem,  particularem,  indefinitam  et  singidarem. 

Universalis  est  ea,  in  qua  subiectum  est  terminus  communis,  affe- 
ctus signo  seu  syncategoremate  universali,  ut : omnis  homo  est  ratio- 
nalis; nullus  homo  est  angelus  (cf.  n.  28). 

F articularis  est  ea,  in  qua  subiectum  est  terminus  communis  af- 
fectus signo  seu  syncategoremate  particulari,  ut:  aliquis  homo  est  sa- 
piens; non  omnis  homo  est  pius. 

Indefinita  est  ea  in  qua  subiectum  est  terminus  communis  nullo 


(1)  Cfr.  S.  Tli.  in  2.  Perilierm.  Lect.  V"III. 

signo  affectus,  ut:  homo  est  animal;  homo  est  iustus.  Huiusmodi  pro- 
positiones in  materia  necessaria  vel  impossibili  aequivalent  universa- 
libus, ut  homo  est  animal ; homo  non  est  lapis ; aequivalent  his : 
omnis  homo  est  animal;  nullus  homo  est  lapis.  In  materia  contin- 
gente aequivalent  particularibus  ut:  homo  est  iustus,  nempe:  aliquis 
homo  est  iustus. 

Singularis  est  ea,  in  qua  subiectum  est  terminus  singularis,  ut : 
Fetrus  est  iustus ; hic  homo  est  philosophus.  Similiter  considerantur  ut 
singulares  a)  eae  enunciationes,  quarum  subiecta  habent  suppositionem 
logicam  (quam  quidam  vocant  eiusque  oppositam  vocant  per- 

sonalem,  quam  nos  vocavimus  realem  n.  59),  ut:  homo  est  species.  Nam 
id  quod  substat  secundae  intentioni,  semper  sumitur  ut  quid  unum 
abstracte  ab  individuis;  h)  enunciationes,  quarum  subiecta  supponunt 
collective  (n.  61);  quia  subiectum  est  una  aliqua  collectio,  ut:  omnia 
sacramenta  sunt  septem. 

104.  Qualitas  enuntiationis  est  id  quod  respicit  ipsam  eius  formam, 
nempe  ipsam  coniunctionem  praedicati  ad  subiectum.  Dividitur  in  qua- 
litatem essentialem  seu  intrinsecam,  et  accidentalem  seu  extrinsecam. 
Qualitas  essentialis  seu  intrinseca  est  ipsa  affirmatio  et  negatio, 
quae  ad  modum  essentialis  differentiae  dividit  enuntiationem  in  duas 
species,  nempe  in  affirmativam  vel  negativam.  Vocatur  qualitas  essen- 
tialis, quia  est  differentia  specifica,  quae  praedicatur  in  quale  essen- 
tialiter seu  in  quale  quid. 

Qualitas  accidentalis  seu  extrinseca  est  veritas,  falsitas  et  cae- 
tera  accidentia  extrinseca,  quae  contingere  possunt  enuntiationi  ratione 
coniunctionis  praedicati  cum  subiecto. 

105.  Ratione  qualitatis  essentialis,  dividitur  enuntiatio  seu  propositio 
in  affirmativam  et  negativam. 

Enuntiatio  affirmativa,  seu  affirmatio,  vocatur  ab  Aristotele  (1) 
enuntiatio  alicuius  de  aliquo,  seu  oratio  significativa  de  eo  quod  est 
aliquid.  Ex.  gr.  homo  est  animal ; Fetrus  est  iustus.  In  ea  praedicatum 
tribuitur  subiecto;  eiusque  copula  verbalis  est  copula  est  (cf.  n.  100). 

Enuntiatio  negativa  seu  negatio  dicitur  ab  eodem  enuntiatio  ali- 
cuius ah  aliquo,  seu  oratio  significativa  de  eo  quod  non  est  aliquid. 
Ex.  gr.  homo  non  est  arhor:  Fetrus  non  est  iustus.  In  ea  praedicatum 
removetur  a subiecto ; eiusque  copula  verbalis  est  copula  non  est. 

Nota.  Sedulo  notandum  est,  io  enuntiatione  negativa  to  non  afficere 
ipsam  copulam  est,  ut  eam  reddat  negantem;  minime  autem  afficere 
terminos;  secus  propositio  non  evaderet  negativa,  sed  infinita.  Falso 


(1)  I.  Perilieriii.  c.  4. 

autem  a quibusdam  recentioribus  enuntiatio  infinita  cum  negativa  con- 
funditur. Nam  enuntiationes  infinitae,  non  secus  ac  finitae,  aliae  sunt 
affirmativae,  aliae  negativae;  ex.  gr.  homo  est  non  arbor  est  infinita 
affirmativa:  homo  non  est  non  animal  est  infinita  negativa;  quia  (ut 
innuimus  sub.  n.  102)  terminus  infinitus  non  importat  meram  negatio- 
nem, sed  simul  cum  negatione  unius  formae,  importat  indeterminate 
omnia  quae  non  sunt  sub  illa  forma,  sicut  ex.  gr.  non  arbor  simul  cum 
negatione  formae  arboris,  importat  indeterminate  ea,  quae  non  sunt 
sub  forma  arboris ; et  ideo  de  quolibet  quod  non  sit  arbor,  affirmari 
potest  quod  est  non  arbor ^ videlicet  est  aliquid  aliud  ab  arbore. 

CAPUT  XVI. 

ENUNTIATIONIS  SIMPLICIS  ET  COMPOSITAE 
DEFINITIONES  ET  DIVISIONES. 

106.  Enuntiatio  simplex  (quae  etiam  categorica  seu  praedicativa 
vocatur)  est  ea,  in  qua  enuntiatur  unum  de  uno.  Dicitur  simplex,  quia 
est  simpliciter  seu  perfecte  una,  quum  non  constet  ex  pluribus  propo- 
sitionibus in  aliqua  unitate  imperfecta  copulatis.  Dividitur  in  absolutam 
seu  de  inesse,  et  modalem. 

Absoluta  seu  de  inesse  est  ea,  quae  tantum  enuntiat  praedicatum 
inesse  vel  non  inesse  subiecto,  ut  Socrates  currit;  homo  est  animal^  etc. 

Modalis  est  ea,  quae  ita  enuntiat  praedicatum  inesse  vel  iron  inesse 
subiecto,  ut  simul  significet  modum  quo  inest  vel  non  inest;  ut:  So- 
crates CONTINGENTER  currit;  hominem  esse  animal,  necessarium  est. 
Quapropter  enuntiatio  modalis  constituitur  ex  propositione  absoluta  et 
ex  significatione  modi,  quo  praedicatum  inest  vel  non  inest  subiecto : 
seu  constat  ex  dicto  et  ex  modo. 

Modus  autem  exprimi  potest  dupliciter;  nempe  vel  adverbialiter,  ut 
quum  dico:  Socrates  contingentur  currit ;nq\  nominaliter,  ut:  Socratem 
currere  est  contingens.  Primo  in  casu,  subiectum  et  praedicatum' re- 
manent sicut  in  absolutis,  et  propositionum  quantitas  variatur  pro 
varia  suppositione  subiecti ; ut : omnis  homo  necessario  est  risibilis  ; 
aliquis  homo  contingentur  est  philosophus,  etc.  Secundo  in  casu,  modus 
significatur  per  nomen,  et  locum  tenet  praedicati;  dictum  autem  expri- 
mitur per  enuntiationem  infinitivam,  et  tenet  locum  subiecti;  \\t:  omnem 
hominem  esse  risibilem  necessarium.  Propositionum  huiusmodi  quan- 
titas non  variatur,  sed  est  semper  singularis;  nam  subiectum  supponit 
pro  aliqua  enuntiatione  determinata.  Forma  autem  seu  copida  talium 
propositionum  est  ea  quae  modum  dicto  iungit  per  affirmationem ; ut : 

Socratem  currere  est  contingens;  aut  modum  a dicto  seiiingit  per  ne- 
gationem, ut:  Socratem  currere  nox  est  necessarium,  tamen 

ratione  modi  possint  assimilari  universalibus  vel  particularibus,  dice- 
bimus  inferius. 

107.  Modi  queis  variari  possunt  propositiones  modales,  sunt  tantum 
quatuor,  nempe:  impossibile,  possibile,  necessarium  et  contingens. 
Etenim,  ut  ex  definitione  propositionis  modalis  apparet  modi^  propter 
quos  enuntiationes  dicuntur  modales,  non  sunt  qui  modificant  dum- 
taxat rem,  quae  de  subiecto  praedicatur;  sed  qui  modificant  seu  de- 
terminant ipsam  compositionem  praedicati  cum  subiecto^  et  ideo  afficiunt 
totam  enuntiationem,  afficiendo  ipsam  eius  formam.  Quapropter  pro- 
positiones modales  non  aliter  variari  possunt,  nisi  ratione  varii  modi 
quo  praedicatum  potest  convenire  vel  disconvenire  subiecto.  lamvero 
hi  modi  sunt  tantum  ii  quatuor  quos  supra  indicavimus.  Xam  vel 
praedicatum  repugnat  subiecto,  vel  non  repugnat.  Si  repugnat,  ha- 
bemus primum  modum,  nempe  praedicatum  convenire  subiecto  est 
IMPOSSIBILE  e.  g.  hominem  esse  irrationale,  est  impossibile.  Si  non  re- 
pugnat, vel  potest  inesse  subiecto,  quamvis  fortasse  non  insit:  vel 
actu  inest.  Si  potest  inesse  subiecto,  quamvis  non  insit,  habemus  se- 
cundum modum,  nempe  possibile,  ex.  gr.  Socratem  currere  est  possibile. 
Si  actu  inest,  vel  inest  necessario,  vel  contingenter.  Si  primum,  habemus 
tertium  modum,  nempe  necessarium,  ex.  gr.  hominem  esse  rationale 
est  necessarium.  Si  secundum,  habemus  quartum  modum,  nempe  con- 
tingens, ex.  gr.  Socrates  contingenter  currit;  vel  Socratem  currere  est 
contingens. 

Nota.  Verum  vel  falsum  non  constituunt  speciales  modos,  quia  ve- 
ritas et  falsitas  sunt  qualitates  extrinsecae,  quae  inveniri  possunt  in 
qualibet  specie  enuntiationis.  Reliqui  autem  modi  ex.  gr.  velociter, 
diligenter  etc.  non  afficiunt  ipsam  compositionem  sed  rem  dumtaxat 
quae  de  subiecto  praedicatur,  ut:  Socrates  currit  velociter:  Petrus 
discit  diligenter  etc. 

108.  Enuntiatio  composita  est  ea  in  qua  enuntiantur  plura  quae 
coniunctione  fiunt  unum.  Dividitur  in  midtiplicem  seu  copidativam  et 
hypotheticam, 

a)  Enuntiatio  multiplex  seu  copulativa.  Si  propositiones  iun- 
gantur  simul  absque  ullo  ordine  mutuae  dependentiae,  habemus  enun- 
tiationem multiplicem  seu  copulativam,  ut  Petrus  currit  et  Socrates 
dormit.  Ad  hanc  classem  reduci  possunt exponibiles,  quae 
videntur  simplices,  sed  sunt  implicite  compositae  propter  additamentum 
particulae  exclusivae,  vel  exceptivae,  vel  reduplicativae,  vel  compara- 


1)E  Mandato.  — InslU.  Phil. 

Uvae;  ut:  Z)e^^.9  dumtaxat  est  aeternus.  Omma  praeter  Deum  sunt 
finita.  Homo  quatenus  corporeus  est  mortalis.  perfectiora 

plantis.  Quarum  singulae  in  duas  propositiones  resolvi  possunt:  ut: 
Deus  est  aeternus;  et  caetera  entia  non  sunt  aeterna  etc. 

h)  Enuntiatio  hypothetica.  Si  propositiones  iungantur  simul  cum 
ordine  mutuae  dependentiae,  vi  cuius  plures  propositiones  concurrant 
ad  aliquid  significandum,  quod  separatae  non  significarent,  habemus 
enuntiationem  hypotheticam  quae  definitur  « oratio  significans  unum 
verum  vel  falsum  ex  suppositione.  » Eius  unitas  quamvis  sit  unitas 
compositionis,  tamen  est  unitas  simpliciter.  Sic  dicendo:  si  cras  pluet, 
Tiberis  exundabit;  significo  aliquid,  quod  non  significarem,  si  dicerem 
separatim ; cras  pluet,  Tiberis  exundabit.  Nam  significo  nexum  inter 
pluviam  et  Tiberis  exundationem.  Hinc  apparet  veritatem  istarum 
propositionum  compositarum  non  pendere  a veritate  singularum  pro- 
positionum quae  connectuntur,  sed  a veritate  nexus  inter  unam  et 
aliam.  Sic  quamvis  hae  propositiones  sint  falsae : quercus  intelligit; 
aliqua  arbor  intelligit;  tamen  propositio  hypothetica  ex  earum  coniun- 
ctione  resultans  est  vera : Si  quercus  intelligit,  aliqua  arbor  intelligit. 
Contra,  quamvis  essent  verae  propositiones : Petrus  dormit  et  Sol  lucet; 
falsa  esset  propositio  composita : Si  Petrus  dormit,  Sol  lucet. 

c)  Enuntiatio  hypothetica  dispescitur  in  tres  praecipuas  spe- 
cies pro  diverso  modo  dependentiae  unius  propositionis  ab  alia.  Nam 
Si  verificatio  rei  significatae  per  unam  propositionem  dependet 
ab  existentia  rei  significatae  per  aliam,  tamquam  conditionatum  a con- 
ditione vel  tamquam  effectus  a causa  (ut : si  Sol  lucet,  dies  est) ; ha- 
bemus propositionem  stricte  conditionalem,  vel  causalem,  in  qua  nexus 
exprimitur,  per  particulas  si,  quia  et  similes; 

2®  Si  verificatio  rei  significatae  per  unam  propositionem  conne- 
ctitur  cum  non  existentia  rei  significatae  per  aliam  (quae  connexio 
exprimitur  per  particulam  non  praemissam  uni  enuntiationi,  et  parti- 
culam et  praemissam  alteri;  ut:  non  est  dies,  et  est  nox)',  habemus 
enuntiationem  quae  vocatur  coniuncta  vel  coniunctum; 

3®  Si  verificatio  rei  significatae  per  unam  propositionem  contradi- 
ctorie opponitur  existentiae  rei  significatae  per  aliam  propositionem 
(quae  oppositio  significatur  per  particulas  disiunctivas  vel,  aut,  et  si- 
miles, ut  aut  vivit,  aut  non  vivit)',  habemus  enuntiationem,  quae  vo- 
catur disiuncta,  vel  disiunctum. 

Nota.  Particulae  suspensivae  harum  enuntiationum  (quae  sunt:  Si, 
quia,  aut  etc.)  dicuntur  earum  formae,  quia  constituunt  enuntiationes 
in  sua  specie. 

CAPUT  XVII. 

DE  ACCEPTIONE  PRAEDICATI  QUOAD  EIUS  COMPREHENSIONEM 
ET  EXTENSIONEM  IN  PROPOSITIONIBUS  AFFIRMATIVIS 
ET  NEGATIVIS. 

109.  1.  In  propositione  affirmativa  praedicatum  tribuitur  subiecto 
secundum  omnes  et  singulas  notas  suae  comprehensionis.  Ratio  est, 
quia  asserendo  praedicatum  convenire  subiecto,  hoc  ipso  asserimus 
subiectum  habere  omnes  et  singulas  notas,  quas  exhibet  idea  praedicati. 
Sic  cum  dico  hominem  esse  corpus,  hoc  ipso  dico  competere  homini 
omnes  proprietates  corporeas  v.  g.  extensionem,  compositionem  physi- 
cam etc.  Attamen  hoc  ipso  non  asserimus  subiectum  habere  tantum 
notas,  quas  exhibet  conceptus  praedicati.  Nam  homo  v.  g.  non  habet 
tantum  proprietates  corporeas,  sed  alias  etiam  quae  non  exhibentur  a 
conceptu  illius  praedicati. 

II.  In  propositione  affirmativa  (nisi  sit  terminus  singularis  vel  sin- 
gulari aequivalens)  praedicatum  habet  suppositionem  particularem. 
Etenim  affirmando  praedicatum  convenire  subiecto,  non  affirmamus 
subiectum  esse  omne  id  cui  convenit  praedicatum  sed  tantummodo 
unum  ex  illis.  Sic  cum  dico : homo  est  animal^  non  dico  hominem  esse 
omne  animal,  sed  aliquod  animal. 

III.  In  propositione  negativa  praedicatum  removetur  a subiecto  se- 
cundum totam  comprehensionem  praedicati  collective  sumptam,  non 
secundum  singulas  eius  notas.  Etenim  ut  unum  non  sit  aliud,  sufficit, 
ut  non  habeat  omnes  simul  notas  quae  hoc  aliud  constituunt,  quamvis 
habeat  aliquas  vel  etiam  reliquas  omnes,  una  excepta.  Sic,  ut  canis  non 
sit  homo  sufficit  ut  non  habeat  collectionem  notarum,  quibus  constat 
essentia  hominis ; quamvis  aliquas  habeat. 

IV.  In  propositione  negativa  praedicatum  (nisi  sit  terminus  singu- 
laris vel  singulari  aequivalens)  generatim  habet  suppositionem  distri- 
hutivam;  adeoque  est  terminus  universalis.  Ratio  est  quia  removendo 
subiectum  ab  extensione  praedicati,  affirmamus  subiectum  non  esse 
ullam  ex  rebus,  quae  continentur  sub  praedicati  extensione.  Sic  si  canis 
esset  aliqua  ex  rebus,  quae  continentur  sub  extensione  praedicati  homo^ 
non  possem  cum  veritate  asserere : canis  non  est  homo. 


52 


LOGICA  MINOR  - PARS  II. 


CAPUT  XVIII. 

DE  OPPOSITIONE  ENUNTIATIONUM. 

110.  Oppositio  generaliter  accepta  definitur:  Enuntiationum,  idem 
habentium  praedicatum  atque  suhiectum,  repugnantia  secundum  quali- 
tatem, vel  quantitatem  vel  utramque.  Dividitur  in  oppositionem  con- 
tradictoriam, CONTRARIAM,  SUBCONTRARIAM  et  SUBALTERNAM. 


Contradictoria  oppositio  est  ea,  per  quam  duae  enuntiationes  idem 
habentes  praedicatum  et  subiectum  differunt  quantitate  et  qualitate 
ut : omnishomo  est  albus;  aliquis  homo  non  est  albus  (cfr.  nn.  103,  104). 
Contradictio  autem  definitur  affirmatio  et  negatio  eiusdem  de  eodem, 
respectu  eiusdem  in  eodem  sensu,  et  in  iisdem  omnino  circumstantiis. 

Contraria  est  ea,  per  quam  duae  propositiones  universales  differunt 
in  sola  qualitate;  ut:  omnis  homo  est  albus;  nullus  homo  est  albus. 

Subcontraria  est  ea  per  quam  duae  propositiones  particulares  dif- 
ferunt in  sola  qualitate;  ut:  aliquis  homo  est  albus;  aliquis  homo 
non  est  albus. 

Subalterna  est  ea  per  quam  duae  propositiones  eiusdem  qualitatis 
differunt  in  quantitate,  ut:  omnis  homo  est  albus;  aliquis  homo  est 
albus. 

111.  Mutuae  relationes  oppositarum  enuntiationum  in  ordine  ad 

VERITATEM  ET  FALSITATEM. 

I.  Contradictoriae  nequeunt  esse  simul  verae  nec  simul  falsae,  sed 
alterutra  esse  debet  vel  vera  vel  falsa ; quia  una  simpliciter  affirmat 
quod  altera  negat,  et  ideo  nihil  medium  invenitur  inter  illas.  Oppo- 
nuntur videlicet  sicut  esse  et  non  esse,  inter  quae  non  datur  medium  : 
quum  nihil  possit  simul  esse  et  non  esse.  Unde  ex  veritate  unius  in- 
fertur falsitas  alterius,  et  ex  falsitate  unius  veritas  alterius. 

II.  Contrariae  nequeunt  esse  simul  verae,  quia  in  negatione  univer- 
salis oppositae  continetur  negatio  particularis  subalternae,  quae  con- 
tradictorie opponitur  alteri  universali.  lamvero  duae  contradictoriae 
nequeunt  esse  simul  verae.  Attamen  in  materia  contingenti  esse  possunt 
simul  falsae;  quum  enim  una  plus  affirmet  vel  neget,  quam  opus  sit 
ad  exclusionem  alterius,  invenitur  aliquid  medium  inter  illas.  In  quo 
medio  esse  potest  veritas,  remanente  falsitate  in  utroque  extremo.  E.  g. 
inter  has  contrarias:  omnis  homo  est  iiistus ; nullus  homo  est  iustus 
datur  medium:  aliquis  homo  est  iustus;  quod  est  verum.  Unde  ex  ve- 
ritate unius  iure  inferimus  falsitatem  alterius : sed  non  ex  unius  falsi- 
tate, alterius  veritatem. 

III.  Subalternae  in  materia  contingenti  possunt  esse  simul  verae , 
vel  simul  falsae,  quia  particularis  includitur  in  universali,  non  tamen 
dehent  esse  simul  verae  vel  falsae,  quia  universalis  non  includitur  in 
particulari.  Ex.  gr.  verum  est  aliquem  hominem  esse  album : falsum 
autem  omnem  hominem  esse  album. 

IV.  SuBCONTRARiAE  possunt  esse  simul  verae,  quia  habere  possunt 
subiecta  diversa  ut:  aliquis  homo  ex.  gr.  Europaeus  est  albus,  aliquis 
homo  ex.  gr.  Aethiops  non  est  albus,  non  possunt  esse  simul  falsae, 
quia  in  hac  hypothesi  earum  contradictoriae  essent  simul  verae : atqui 
hae  ad  invicem  contrarie  opponuntur,  ut:  omnis  homo  est  albus;  nullus 
homo  est  albus.  Quum  igitur  hae  non  possint  esse  simul  verae ; neque 
subcontrariae  esse  possunt  simul  falsae. 

Corollarium.  Propositiones  singulares  nequeunt  opponi,  nisi  con- 
tradictorie; quia  earum  subiectum  est  ultimo  determinatum,  ut : Petrus 
est  doctus;  Petrus  non  est  doctus. 

CAPUT  XIX. 

DE  AEQUIPOLLENTIA  ENUNTIATIONUM. 

112.  Aequipolleiitia  est  duarum  enuntiationum  aequivalentia  in 
significando,  ut:  omnis  homo  est  rationalis ; nullus  homo  non  est  ra- 
tionalis. 

Duae  propositiones  reducuntur  ad  eamdem  significationem  ope  par- 

ticulae  negantis  non,  quae  mutat  in  sensum  oppositum  dictionem  cui 
praefigitur ; et  ideo  vocatur  malignantis  naturae ; neque  est  confun- 
denda cum  particula  infinitante. 

Quare  L si  particula  negans  praefigitur  toti  enuntiationi  (quod  fit 
quum  subiecto  praefigitur),  mutat  tum  quantitatem  tum  qualitatem 
eius.  Ex.  gr.  Omnis  homo  est  albus ; non  omnis  homo  est  albus.  Quasi 
diceretur:  minime  omnis  homo  est  albus;  nempe:  aliquis  homo  non  est 
albus.  Hoc  modo  una  contradictoria  reducitur  in  aliam. 

II.  Si  particula  negans  praefigitur  copulae,  mutat  tantum  qualita- 
tem enuntiationis,  ut : Omnis  homo  est  albus ; omnis  homo  non  est 
albus;  nempe:  nullus  homo  est  albus.  Similiter:  Aliquis  homo  est  al- 
bus; aliquis  homo  non  est  albus.  Hoc  modo  contrariae  et  subcontra- 
riae  reducuntur  in  suas  oppositas. 

III.  Tandem  si  particula  negans  praefigitur  tum  subiecto  tum  co- 
pulae, mutatur  sola  quantitas;  ut:  Omnis  homo  est  albus;  non  omnis 
homo  non  est  albus:  nempe:  aliquis  homo  est  albus.  Hoc  modo  subal- 
ternae reducuntur  in  suas  oppositas. 

Hae  regulae  sequenti  adumbrantur  versiculo : Prae  contradic.,  post 
contra;  praepostque  subalter. 

Nempe;  in  contradictoriis  negationem  subiecto  praepone;  in  con- 
trariis et  subcontrariis  postpone ; in  subalternis  praepone  atque  post- 
pone. 


CAPUT  XX. 

DE  CONVERSIONE  ENUNTIATIONUM. 

113.  Conversio  est  unius  enuntiationis  ad  aliam  necessaria  con- 
sequentia, per  transpositionem  extremorum  (idest  subiecti  in  praedi- 
catum et  praedicati  in  subiectum),  salva  tam  intrinseca  quam  extrin- 
seca  eius  qualitate.  Ex.  gr.  Nullus  homo  est  lapis.  Ergo  nullus  lapis 
est  homo. 

Enuntiatio  cuius  extrema  transponuntur  vocatur  conversa;  ea  vero 
quae  ex  terminorum  transpositione  resultat  vocatur  convertens. 

Conversio  dividitur  in  simplicem,  per  accidens,  et  per  contraposi- 
tionem. 

Conversio  simplex  est  ea,  in  qua  servatur  quantitas  enuntiationis 
conversae.  Ex.  gr.  Nullus  homo  est  lapis.  Ergo  nullus  lapis  est  homo. 

Conversio  per  accidens  est  ea  in  qua  non  servatur  quantitas  enun- 
tiationis conversae.  Ex.  gr.  Omnis  homo  est  animal.  Ergo  aliquod  ani- 
mal est  homo. 

Conversio  per  contrapositionem  est  ea  in  qua  servatur  eadem 
quantitas,  sed  extrema  transposita  infinitantur  per  particulam  non. 

Ex.  gr.  Omnis  Ifiomo  est  animal.  Ergo  omne  non  animal  est  non  homo. 
Vocatur  conversio  per  contrapositionem,  quia  fit  per  terminos  infinitos, 
qui  finitis  contraponuntur.  Attamen  non  est  proprie  conversio,  quia 
termini  prorsus  immutantur. 

114.  Conversione  simplici  convertuntur  a)  enuntiationes  universales 
negativae;  h)  particulares  affirmativae;  c)  universales  affirmativae  qua- 
rum termini,  ratione  materiae,  sunt  convertibiles  (n.  101).  Katio  primi 
et  secundi  est,  quia  ad  servandam  eamdem  quantitatem  necesse  est, 
ut  praedicatum  enuntiationis  conversae  se  habeat  quoad  extensionem 
sicut  subiectum.  lamvero  id  verificatur  in  universalibus  negativis, 
in  quibus  tum  subiectum  tum  praedicatum  accipiuntur  distributive 
(cf.  n.  109),  et  in  particularibus  affirmativis,  in  quibus  accipiuntur  ^ar- 
ticidariter.  Hinc  recte  inferes:  millushomo  est  lapis;  ergo  nullus  lapis 
est  homo.  — Aliquis  homo  est  albus;  ergo  aliquod  album  est  homo. 
Katio  tertii  est,  quia  in  materia  necessaria  praedicatum  enuntiationis 
affirmativae  universalis  aeque  patet  atque  subiectum;  ut:  Omnis  homo 
est  risibilis.  Ergo  omne  risibile  est  homo. 

115.  Convertuntur  per  accidens universales  affirmativae:  b)  uni- 
versales negativae.  Ratio  primi  est,  quia  in  his  praedicatum  accipitur 
particulariter;  et  si  transit  in  locum  subiecti,  salva  propositionis  qua- 
litate extrinseca,  retinere  debet  suam  particularem  acceptionem ; ex.  gr. 
Omnis  homo  est  animal.  Ergo  aliquod  animal  est  homo.  Katio  secundi 
est  quia,  quum  negativa  universalis  convertatur  etiam  conversione 
simplici,  si  erit  vera  universalis  negativa,  erit  etiam  vera  particu- 
laris negativa,  quae  ei  subalternatur  (n.  111,  III).  Quare  possum 
dicere : Nullus  homo  est  lapis.  Ergo  aliquis  lapis  non  est  homo.  Unde 
patet  universalem  negativam  duplici  modo  proprie  dictae  conversionis 
gaudere. 

116.  Conversione  per  contrapositionem  converti  possunt  a)  uni- 
versales affirmativae,  b)  particulares  negativae.  Ex.  gr.  Omnis  homo 
est  animal.  Ergo  omne  non  animal  est  non  homo.  — Aliquis  homo 
non  est  albus;  ergo  aliquis  non  albus  non  est  non  homo. 

Nota  1.  Dialectici  ad  iuvandam  memoriam  regulas  supradictas  his 
versiculis  incluserunt,  in  quibus  per  litteram  A significatur  propositio 
universalis  affirmans,  per  E universalis  negans,  per  I particularis  af- 
firmans, per  0 particularis  negans: 

Simpliciter  fEcI  convertitur,  EvA  per  accid. 

Asto  per  contrap.  Sic  fit  conversio  tota. 

Significatum  vero  litterarum  A,  E,  I,  0,  hisce  versiculis  exprimunt : 

Asserit  A,  negat  E,  verum  generaliter  ambo. 

Asserit  I,  negat  0 ; sed  particulariter  ambo. 

Nota  2.  Ad  conversionem  recte  faciendam  a)  servanda  est  integritas 
subiecti  et  praedicati.  Hinc  perperam  quis  inferret : Petrus  mnducat 
piscem.  Ergo  piscis  manducat  Petrum.  Nam  praedicatum  conversae  est 
manducat  piscem,  h)  Servandae  sunt  proprietates  terminorum,  nempe 
status,  ampliatio,  restrictio,  etc.  Hinc  non  dices  : senex  fuit  puer ; ergo 
puer  fuit  senex.  Sed:  qui  fuit  puer  est,  vel  fuit  vel  erit  senex.  Nam 
in  conversa  puer  habet  statum  pro  praeterito : senex  vero  ampliatio- 
nem ad  alias  temporis  differentias  (nn.  66,  67), 


CAPUT  XXL 

DE  OPPOSITIONE  ET  AEQUIPOLLENTIA  MODALIUM. 

117.  Qualitas  propositionum  modalium  variatur  sicut  qualitas 
absolutarum,  nempe  prouti  copula  caret  vel  afficitur  particula  non. 
Attamen,  ait  Auctor  Summae  Logicae  Aristotelis  (1):  « Sciendum  quod 
« licet  enuntiatio  modalis  dicatur  affirmativa  et  negativa  a modo  af- 
« firmato  aut  negato,  tamen  quaelibet  potest  quadrupliciter  variari: 
« quia  vel  habebit  utrumque,  scilicet  dictum  et  modum  affirmatum, 
« ut  Socratem  currere  est  possibile;  vel  utrumque  negatum,  ut  So- 
« cratem  non  currere  non  est  possibile ; vel  dictum  negatum  et  modum 
« affirmatum,  ut  Socratem  non  currere  esi  possibile;  vel  dictum  af- 
« firmatum  et  modum  negatum,  ui  Socra  tem  currere  non  est  possibile.  » 
(cf.  nn.  106,  107). 

Quantitas  autem,  si  forma  logica  consideratur,  est  semper  singu- 
laris; sed  si  consideratur  ipsa  res,  cui  uno  modo  competit  praedicatum, 
potius  quam  alio,  enuntiatio  pro  diversitate  modi  assimilari  poterit 
universali,  vel  particulari.  Etenim,  ut  ait  Auctor  Summae  Logicae  (2) : 
« Modus  necesse  facit  significare  totam  inhaerentiam  subiecti  ad  prae- 
« dicatum,  quia  quod  necessario  inest,  omni  tali  inest ; et  ideo  tenet 
« eumdem  locum  modalis  affirmativa  de  necessario,  ac  universalis  af- 
« firmativa  de  inesse.  Et  sicut  nullus  totam  removet,  ita  etiam  impos- 
« sibile ; quia  quod  impossibiliter  inest,  nulli  tali  inest ; et  ideo  pro- 
« positio  de  impossibili  tenet  locum  universalis  negativae.  Et  sicut 
« quidam  affirmando  non  totam  inhaerentiam  ponit,  similiter  etiam 
« negando  non  totum  quod  sub  subiecto  continetur  removet;  sic  iste 
« modus  possibile;  quia  quod  possibiliter  inest  non  inest  omni ; et  quod 
« possibiliter  non  inest,  non  inest  nulli ; et  ideo  possibile  affirmando 


(1)  S.  Th.  Opiisc.  XLVIII,  Tract.  VII,  cap.  12. 

(2)  I1)id.  caj).  13. 

« tenet  locum  particularis  affirmativae ; et  possibile  negando  tenet  lo- 
« cum  particularis  negativae  ».  Quibus  praeiactis,  iam  apparet  quo- 
modo oppositiones  et  aequipollentiae  modalium  haberi  possunt  eodem 
modo  atque  iisdem  legibus,  quibus  habentur  absolutarum.  Quod  ut 
facilius  discipuli  praestent,  proponimus  sequentem  figuram. 


0 


Si  igitur  iuxta  versiculum  « Prae  contradic,  etc.  » (n.  112)  praeponas 
particulam  non  toti  propositioni:  Necesse  est  esse,  habebis  : Non  ne- 
cesse  est  esse,  nempe  Possibile  est  non  esse : quae  est  eius  contradicto- 
ria; et  sic  de  aliis. 


CAPUT  XXII. 

DE  OPPOSITIONE  ENUNTIATIONUM  COMPOSITARUM. 

118.  Quoad  hypotheticas.  Quum  hae  proprie  non  habeant  quan- 
titatem, oppositio  fit  per  affirmationem  et  negationem.  Itaque  ad  ha- 
bendam contradictoriam  hypotheticae,  aj  quando  est  in  forma  con- 
ditionali,  praeponitur  particula  non  toti  enuntiationi,  ut:  « si  est 
homo,  est  risibilis  ».  — « Non  si  est  homo,  est  risibilis  » ; vel  « etsi 
homo  est,  tamen  non  est  risibilis  ».  Contraria  quodammodo  haberi  pot- 
est mutando  tantum  qualitatem  consequentis,  cui  praemittitur  parti- 
cula non:  ex.  gr.  « si  est  homo,  non  est  risibilis  ».  h)  Quando  est  in 

forma  coniuncti;  ex.  gr.  «non  est  dies  et  est  nox  »',  contradictoria  fit 
dicendo:  etsi  est  dies,  tamen  est  nox  ».  c)  Quando  est  in  forma  dis- 
iuncti,  ex.  gr. : « aut  vivit  aut  non  vivit  »,  contradictoria  fit  di- 
cendo: « NON  aut  vivit  aut  non  vivit  »,  vel  etiam:  « etsi  vivat,  tamen 
non  vivit  ». 

119.  De  copulativa  et  disiunctiva  impropria,  habentibus  eos- 
dem terminos.  Huiusmodi  enuntiationes  possunt  ad  invicem  opponi. 
Nam  copulativa  respectu  disiunctivae  improprie  eosdem  terminos  ha- 
bentis, se  habet  ut  enuntiatio  universalis  respectu  suae  particularis. 
Etenim  ad  veritatem  copulativae  requiritur  ut  praedicatum  conveniat 
singulis  partibus  in  subiecto  contentis,  quod  proprium  est  universalis 
enuntiationis.  Hinc  ut  cum  veritate  dicam:  « Petrus  et  Paulus  cur- 
runt » debet  uterque  currere.  Contra  ad  veritatem  disiunctivae  im- 
propriae sufficit  ut  praedicatum  conveniat  uni  tantum  ex  eis,  quae 
distinguuntur ; quod  est  proprium  particularium.  Hinc  ut  cum  veri- 
tate dicam:  « vel  Petrus  vel  Paulus  currit  »,  sufficit  ut  alteruter  cur- 
rat. Ergo  si  huiusmodi  copulativa  conveniat  cum  disiunctiva  in  quali- 
tate, opponitur  ei  ut  subalternans  subalternatae.  Si  vero  qualitate 
discrepent,  opponitur  eidem  ut  contradictoria.  Duae  copulativae  au- 
tem si  dilferunt  qualitate  opponuntur  ut  contrariae.  Tandem  duae 
disiunctivae  si  qualitate  differunt,  opponuntur  ut  subcontrariae.  Id 
apparet  ex  sequenti  figura. 

CAPUT  XXIII. 

DE  ARGUMENTATIONE  IN  GENERE. 

120.  Argumentatio  definitur  oratio,  in  qua  unum  ex  alio  inferri 
denotatur.  Dicitur  oratio,  quia  pluribus  constat  terminis  ac  proposi- 
tionibus. Additur:  In  qua  unum  ex  alio  inferri  denotatur,  quia  de- 
notat ipsum  ordinem  consequentiae  unius  propositionis  ex  alia;  vide- 
licet ipsum  processum  seu  discursum  rationis  ex  uno  cognito  in  aliud 
per  legitimam  illationem ; in  quo  discursu  consistit  tertia  intellectus 
operatio 

Id  ex  quo  aliud  infertur  vocatur  antecedens,  sive  sit  unica  propositio 
pluribus  aequivalens,  sive  sint  plures.  Propositio  quae  infertur  vocatur 
consequens.  Ipse  necessarius  nexus  consequutionis  unius  ab  alio,  nempe 
consequentis  ab  antecedente,  vocatur  consequentia,  et  exprimitur  per 
particulam : Ergo,  igitur,  quae  est  nota  illationis. 

121.  Ratiocinatio  est  operatio,  qua  mens  unum  ex  alio  infert. 
Eius  genesim  S.  Thomas  paucis  ita  exhibet  (1):  « Cum  intellectus  hu- 
« manus  exeat  de  potentia  in  actum,  similitudinem  quandam  habet 
« cum  rebus  generabilibus,  quae  non  statim  perfectionem  suam  habent, 
« sed  eam  successive  acquirunt.  Et  similiter  intellectus  humanus  non 
« statim  in  prima  apprehensione  capit  perfectam  rei  cognitionem,  sed 
« primo  apprehendit  aliquid  de  ipsa,  puta  quidditatem  ipsius  rei,  quae 
« est  primum  et  proprium  obiectum  intellectus  (humani),  et  deinde 
« intelligit  proprietates  et  accidentia  et  habitudines  circumstantes  rei 
« essentiam.  Et  secundum  hoc  necesse  habet  unum  apprehensum  alii 
« componere  et  dividere,  et  ex  una  compositione  et  divisione  ad  aliam 
« procedere,  quod  est  ratiocinari  ».  Hic  autem  processus  non  fit  te- 
mere ab  intellectu,  sed  vi  quorumdam  principiorum  immediate  evi- 


(1)  1.  p.  q.  85.  a.  5. 

dentium,  ad  quorum  normam  suos  conceptus  ita  ordinat  ut  ex  uno 
vero  cognito  veniat  in  cognitionem  alterius. 

122.  Principia  syllogistica  ponuntur  ab  Aristotele  quatuor:  Duo 
Methapliysica,  quae  respiciunt  terminos  argumentationis  secundum 
esse;  et  duo  Logica,  quae  eosdem  respiciunt  secundum  praedicari. 
Haec  praesupponunt  priora,  in  quibus  fundantur. 

lum  Principium  metJiaphysicum  vocatur  identitatis,  et  est:  «Quae 
sunt  eadem  uni  tertio  sunt  eadem  inter  se  » (1),  secundum  eam  ratio- 
nem secundum  quam  uni  tertio  identificantur. 

2um  Principium  methapliysicum  vocatur  discrepantiae,  et  est: 
« Quorum  unum  est  idem  uni  tertio,  aliud  vero  non  idem,  non  sunt 
eadem  inter  se  » secundum  eam  rationem,  secundum  quam  unum  iden- 
tificatur  cum  tertio,  aliud  non. 

]^um  Principium  logicum  vocatur  dictum  de  omni,  nempe:  Quid- 
quid affirmatur  de  aliquo  subiecto  universaliter  distributive  accepto, 
affirmari  quoque  debet  de  omni  inferiori  eius.  Ex.  gr.  quia  praedi- 
catum sentiens  affirmatur  de  omni  animali,  affirmari  quoque  debet  de 
homine,  qui  sub  animali  continetur  (2). 

Principium  logicum  vocatur  dictum  de  nullo,  nempe : Quid- 
quid negatur  de  aliquo  subiecto  universaliter  distributive  accepto,  ne- 
gari etiam  debet  de  omni  inferiori  eius.  Ex.  gr.  quia  de  omni  animali 
negatur  marmor,  negari  etiam  debet  de  homine,  qui  sub  animali  conti- 
netur (cf.  n.  109.  IV). 

123.  Exemplum  applicationis  supradictae.  Supponamus  intellectum 
inquirere  utrum  anima  humana  sit  incorruptibilis.  Si  iam  sciat  omne 
immateriale  esse  incorruptibile,  atque  animam  humanam  esse  imma- 
terialem, poterit  haec  duo  iudicia  ita  connectere  ut  inferat  evidenter 
tertium  de  cuius  veritate  inquirebat.  Haec  autem  connexio  fit  com- 
parando conceptum  obiectivum  animae  humanae,  et  conceptum  obie- 
ctivum  incorruptihilis,  cum  conceptu  obiectivo  immaterialis. 

Etenim  vi  principii  identitatis,  ad  conclusionem  per  legitimam  con- 
sequentiam evidenter  perveniet  hoc  modo : 

Omne  immateriale  est  incorruptibile. 

Anima  humana  est  immaterialis. 

Ergo  anima  humana  est  incorruptibilis. 

Corollaria.  Ex  his  intelliges:  1®  conclusionem  contineri  virtualiter 
in  praemissis,  formaliter  vero  resultare  ex  ipsa  logica  connexione  prae- 
missarum, tamquam  effectum  a causa.  Ideo,  qui  concedit  veritatem 


(1)  7.  Topic.  c.  1. 

(2)  1.  Prior,  c.  1. 

praemissarum  in  ratiocinio  aliquo,  implicite  concedit  veritatem  con- 
clusionis. 2®  Ex  praemissis  veris  rite  connexis,  necessario  descendere 
conclusionem  veram.  Secus  idem  simul  esset  verum  et  falsum,  quod 
repugnat. 

124.  Argumentatio  formaliter  inspecta  est  apta  dispositio  ter- 
minorum et  propositionum,  ad  hoc  ut,  vi  principiorum  rationalium, 
consequens  legitimo  nexu  inferatur  ex  praemissis.  Quum  autem  ma- 
terialiter ponere  quis  poterit  praemissas  falsas,  argumentatio  si  de- 
bito modo  fiat  erit  semper  bona.  Nam  ex  determinatis  praemissis, 
sive  veris  sive  falsis,  descendere  debet  determinatum  consequens.  Porro 
si  id  obtinetur,  argumentatio  est  bona,  secus  mala  erit.  Quamvis  autem 
ex  praemissis  veris  necessario  fluat  consequens  verum,  ut  supra  indi- 
cavimus (Coroll.  2®) ; tamen  ex  praemissis  falsis  aliquando  per  acci- 
dens sequi  poterit  consequens  verum;  quia  aliqua  propositio  potest 
aliunde  esse  vera.  Ex.  gr.  Si  dicerem : Omne  corpus  est  vivens ; sed 
homo  est  corpus.  Ergo  homo  est  vivens;  quamvis  una  ex  praemissis 
sit  falsa,  tamen  consequens  aliunde  est  verum.  Argumentatio  autem 
haec  quamvis  materialiter  falsa,  tamen  formaliter  bona  est,  ut  patet. 

CAPUT  XXIV. 

DE  SYLLOGISMO. 

125.  Syllogismus  est  argumentatio,  qua  duabus  propositionibus 
positis,  necesse  est  tertiam  consequi,  ex  eo  quod  illae  sint  positae. 
Verba  definitionis  Aristotelicae  (1)  haec  sunt:  Oratio  in  qua,  positis 
quibusdam,  alterum  quid  a positis  necesse  est  contingere,  eo  quod 
haec  sint. 

Dicitur  oratio,  quia  pluribus  constat  dictionibus. 

In  qua  positis  quibusdam,  quia  aliquae  propositiones  praemittuntur. 

Alterum  quid  a positis  necesse  est  contingere ; quia  ex  praemissis 
conclusio,  tamquam  propositio  ab  eis  distincta,  necessario  resultat 
utpote  cum  illis  per  necessariam  consequentiam  connexa. 

Eo  quod  haec  sint;  quia  conclusio  resultat  ratione  ipsius  structurae 
seu  artificiosae  dispositionis  praemissarum. 

126.  Materia  remota  syllogismi  simplicis  sunt  tres  termini  vide- 
licet subiectum  et  praedicatum  comdusionis  atque  medius  terminus, 
qui  bis  assumitur  ad  comparationem  cum  eis  in  praemissis  insti- 
tuendam. 


(1)  Prior,  c.  1. 

Materia  proxima  sunt  tres  propositiones,  quibus  syllogismus  sim- 
plex constat.  Ex  his,  propositiones  quae  constituunt  antecedens  vo- 
cantur praemissae ; propositio  quae  infertur,  vocatur  conclusio  vel 
consequens.  Ex  praemissis  autem,  ea  quae  continet  terminum,  qui  in 
conclusione  est  praedicatum,  vocatur  maior ^ quia  praedicatum  conclu- 
sionis est  extremum  maius  eiusdem;  ea  vero  quae  cojitinet  terminum 
qui  in  conclusione  est  subiectum,  vocatur  minor.  Attamen  communiter 
in  concertatione  maiorem  appellant  praemissam,  quae  primo  loco  in 
syllogismo  ponitur,  sive  contineat  praedicatum  conclusionis  sive  non; 
minorem  vero  eam,  quae  ponitur  secundo  loco. 

Forma  syllogismi  est  artificiosa  dispositio  seu  structura  eorum  quae 
in  praemissis  ponuntur,  ex  qua  resultat  necessitas  consequentiae  inter 
praemissas  et  conclusionem. 

CAPUT  XXY. 

LEGES  SYLLOGISMI. 

127.  Ad  hoc  ut  structura  syllogismi  regatur  ad  normam  principio- 
rum, in  quibus  ratiocinatio  fundatur,  traduntur  octo  regulae,  quas 
facile  quisque  intelliget  si  prae  oculis  habeat  ea  quae  sub  nn.  122.  123. 
et  124.  diximus. 

P Terminus  esto  triplex,  maior  mediusque  minorque. 

2^  Latius  hos,  quam  praemissae,  conclusio  non  vult. 

S'"  Nequaquam  medium  capiat  conclusio  oportet. 

4^  Aut  semel  aut  iterum  medius  generaliter  esto. 

5^  Utraque  si  praemissa  neget,  nihil  inde  sequetur. 

6^  Ambae  affirmantes  nequeunt  generare  negantem. 

7^  Nil  sequitur  geminis  ex  particularibus  unquam. 

8^  Peiorem  sequitur  semper  conclusio  partem. 

Prima  regula  exigit  tantum,  tres  terminos.  Nam  secus  duo  conce- 
ptus non  compararentur  cum  uno  tertio. 

Secunda  regula  exigit  ut  nullus  terminus  in  conclusione  habeat 
maiorem  extensionem  quam  in  praemissis.  Nam  secus  conclusio  haberet 
partem  aliquam,  quae  non  continebatur  in  praemissis;  de  qua  illatio 
non  valeret.  Haberet  nempe  syllogismus  quatuor  terminos,  quia  ter- 
mini, qui  diversam  habent  extensionem,  sunt  diversi. 

Tertia  regula  prohibet  medium  terminum  ingredi  conclusionem. 
Nam  secus  destrueretur  natura  syllogismi,  quae  in  eo  est,  ut  subiectum 
et  praedicatum  conclusionis  conferantur  in  praemissis  cum  termino  ab 
eis  distincto. 

Quarta  regula  praecipit,  ut  medius  terminus  in  una  saltem  prae- 
missarum universaliter  distributive  sumatur  distributione  absoluta,  non 
mere  accommoda  (cf.  n.  61).  Nam  id  exigit  principium  dictum  de  omni, 
dictum  de  nullo.  Et  sane,  nisi  hoc  fiat,  praedicatum  conclusionis  inve- 
niri posset  extra  extensionem  medii  termini;  quo  in  casu  praedicatum 
et  subiectum  conclusionis  non  compararentur  cum  eodem  termino,  et 
syllogismus  quatuor  terminis  constaret.  Huiusmodi  esset  sequens: 
Formica  est  animal.  Homo  est  animal.  Ergo  formica  est  homo.  Nam 
animal  in  utraque  praemissa  supponit  particulariter  (n.  109.  II). 

Quinta  regula  ait : Ex  duabus  praemissis  negantibus  nulla  sequitur 
conclusio.  Nam  si  nullus  terminus  conveniat  cum  medio,  mens  adhuc 
ignorabit  utrum  inter  se  conveniant  vel  discrepent  (cfr.  122.  2.  princip. 
Metaph.). 

Sexta  regula.  Ex  utraque  praemissa  affirmante  descendere  nequit 
conclusio  negans.  Nam  nihil  est  in  effectu,  quod  non  fuerit  in  causa, 
lamvero  negatio  non  erat  in  praemissis,  quae  sunt  causa  conclusionis. 

Septima  regula.  Ex  duabus  praemissis  particularibus  nihil  sequitur. 
Nam  praemissae  particulares  vel  ambae  affirmant,  vel  ambae  negant, 
vel  alterutra  tantum  affirmat,  alia  vero  negat.  Si  primum,  peccat  syl- 
logismus contra  quartam  regulam,  quae  exigit  ut  medius  terminus  in 
una  saltem  praemissarum  universaliter  distributive  sumatur.  lamvero  in 
propositione  affirmativa  particulari  tum  subiectum  tum  praedicatum 
supponunt  particulariter.  Si  secundum,  peccat  contra  quintam  regulam 
statuentem  nullam  sequi  conclusionem  ex  duabus  praemissis  neganti- 
bus. Si  tertium,  nempe  si  ex  duabus  particularibus  una  affirmet,  altera 
neget,  unus  tantum  locus  habetur  pro  termino  universali  distributive, 
nempe  locus  praedicati  in  praemissa  negativa.  lamvero  hic  locus  vel 
occupatur  a medio  termino,  vel  non.  Si  non  occupatur  a medio  termino, 
hic  in  nulla  praemissa  poterit  universaliter  distribui,  quod  est  contra 
regulam  quartam.  Si  autem  occupatur  a medio,  nullus  ex  terminis 
poterit  in  praemissis  universaliter  distribui.  Sed  in  hac  hypothesi  nulla 
conclusio  haberi  poterit.  Non  quidem  negativa,  quia  in  hac  praedica- 
tum accipi  deberet  universaliter  distributive;  porro  idem  terminus 
nequit  in  praemissis  accipi  particulariter,  in  conclusione  autem  univer- 
saliter. Non  conclusio  affirmativa,  quia  si  unus  ex  terminis  extremis 
convenit  cum  medio  et  alter  non  convenit,  repugnat  ut  conveniant 
inter  se.  Ergo  vera  est  regula  septima. 

Regula  octava.  « Peiorem  sequitur  semper  conclusio  partem  » duo 
asserit : 

P Si  praemissarum  alterutra  est  negativa,  conclusio  erit  negativa 
(quae  vocatur  aut  dehilior  affirmativa).  Probatur:  quia  si  unum 

extremum  convenit  cum  medio,  et  aliud  non  convenit,  repugnat  ut  in 
conclusione  conveniant  inter  se. 

Si  praemissarum  una  est  universalis,  alia  particularis,  conclusio 
erit  particularis  (quae  vocatur^nor  aut  debilior  universali).  Probatur: 
quia  vel  utraque  praemissa  est  affirmans ; vel  luia  affirmans,  altera  ne- 
gans. Si  primum,  unicus  in  praemissis  locus  pro  termino  universali 
erit  in  subiecto  praemissae  universalis  (cfr.  n.  109.  II).  lamvero  hic 
locus  servandus  est  pro  medio  termino,  qui  saltem  semel  esse  debet 
universalis,  iuxta  regulam  quartam.  Ergo  impossibile  est,  ut  sublectum 
conclusionis  sit  universale  in  conclusione,  et  particulare  in  praemissis, 
ut  ex  regula  secunda  apparet. 

Si  autem  una  est  affirmans,  altera  negans,  habebimus  utique  in 
praemissis  duo  loca  pro  termino  universali,  nempe  sublectum  prae- 
missae universalis,  et  praedicatum  praemissae  negantis.  Sed  etiam  in 
hac  hypothesi  conclusio  erit  particularis.  Nam  quum  debeat  esse  nega- 
tiva, propter  ea  quae  sub  1 demonstravimus,  praedicatum  conclusionis 
erit  universale.  Quo  posito,  sublectum  conclusionis  erit  particulare. 
Nam  duo  loca,  quae  in  praemissis  inveniuntur  pro  termino  universali, 
necessario  occupanda  sunt,  unus  a medio  termino,  alius  a praedicato 
conclusionis.  Ergo  sublectum  conclusionis  necessario  erit  particulare, 
et  consequenter  ipsa  conclusio;  quia  quantitas  enuntiationis  ab  exten- 
sione sublecti  mensuratur. 


CAPUT  XXVI. 

UE  FIGURIS  SYLLOGISMI. 

128.  Quum  forma  syllogismi  sit  artificiosa  dispositio  terminorum 
et  propositionum  in  ordine  ad  conclusionem  inferendam;  duo  comple- 
ctitur quasi  elementa  ex  quibus  resultat,  nempe  1"'  aptam  dispositio- 
nem terminorum  secundum  sublectionem  et  praedicationem ; 2“  aptam 
dispositionem  propositionum  secundum  quantitatem  et  qualitatem.  Pri- 
mum vocatur  figura,  secundum  modus  syllogismi.  Ambo  debent  simul 
concurrere  ad  hoc  ut  perfecta  forma  syllogismi  resultet,  vi  cuius  ad 
normam  principiorum  rationalium  conclusio  recta  ex  praemissis  infalli- 
biliter  inferatur. 

129.  Figura  est  acta  dispositio  trium  terminorum  secundum  sub- 
tectionem  et  praedicationem,  ex  qua  necessario  et  per  se  sequatur 
conclusio.  Figurae  possibiles  sunt  tres,  quia  tres  sunt  variae  combi- 
nationes,  quibus  tres  termini  possunt  in  praemissis  apte  disponi  in 
ordine  ad  conclusionem.  Nam  vel  medius  terminus  in  una  praemissa 

subiicitiir  et  in  alia  praedicatur,  vel  in  utraque  praedicatur,  vel  in 
utraque  subiicitur. 

In  primo  casu  habemus  syllogismum  P""  Figurae,  ex.  gr. 

Omne  rationale  est  risibile; 

Omnis  homo  est  rationalis ; 

Ergo  omnis  homo  est  risibilis. 

In  secundo  casu  habemus  syllogismum  2^®  Figurae,  ex.  gr. 

Omnis  homo  est  rationalis : 

Nullus  equus  est  rationalis; 

Ergo  nullus  equus  est  homo. 

In  tertio  casu  habemus  syllogismum  3^®  Figurae,  ex.  gr. 

Omne  rationale  est  intellectivum ; 

Omne  rationale  est  substantia ; 

Ergo  aliqua  substantia  est  intellectiva. 

In  allatis  exemplis  medius  terminus  fuit  rationale. 

Tres  figurae,  sequenti  versiculo  adumbrantur : « 'Snh  prae  prima, 
sed  altera  his  prae ^ tertia  his  suh.  » Nempe,  medius  terminus  in  1^  Fi- 
gura semel  subiicitur  et  praedicatur,  in  2^  bis  praedicatur,  in  3*^  bis 
subiicitur. 

130.  Corollarium.  Ex  allatis  exemplis,  in  quibus  non' temere  va- 
riata est  quantitas  et  qualitas  propositionum,  quilibet  facile  depre- 
liendet  pro  diversa  dispositione  medii  termini  variandam  esse  etiam 
quantitatem  et  qualitatem  propositionum  ad  hoc,  ut  conclusio  obti- 
neatur. Et  sane  haec  non  recte  procederet,  nisi  integra  syllogismi  forma, 
quae  ex  aptis  figura  et  modo  resultat,  haberetur.  Figura  autem  et 
modus  tunc  sunt  apta,  quum  medius  terminus  ita  comparatur  extre- 
mis, ut  salventur  principia  syllogistica  et  regulae  ex  eis  derivatae 
(nn.  122,  127).  Ob  hanc  causam  in  qualibet  figura  servari  debent  spe- 
ciales normae  quae  his  versiculis  exhibentur : 

1.  fig.  Sit  minor  affirmans,  maior  vero  generalis. 

2.  fig.  Una  negans  est,  nec  maior  sit  specialis. 

3.  fig.  Sit  minor  affirmans,  conclusio  particularis. 

Has  regulas  servatas  vides  in  exemplis  allatis. 

131.  I)e  conclusione  directa  et  indirecta. 

a)  Conclusio  directa  et  naturalis  habetur,  quando  extrema  in 
fonclusione  occupant  eamdem  sedem,  quam  in  praemissis , ita  ut  prae- 
dicatum conclusionis  sit  etiam  praedicatum  in  praemissis,  et  subiectum 

conclusionis  sit  etiam  subiectum  in  praemissis.  Talis  est  conclusio  in 
exemplo  allato  pro  1.  Figura  (n.  129). 

h)  Conclusio  indirecta  et  innaturalis  totaliter  habetur^  quando 
amho  extrema  in  conclusione  occupant  diversam  sedem^  quam  in  prae- 
missis, ita  ut  praedicatum  conclusionis  sit  in  praemissis  subiectum, 
et  subiectum  conclusionis  sit  in  praemissis  praedicatum.  Ex.  gr. 

Omne  rationale  est  animal; 

Omnis  homo  est  rationalis; 

Ergo  aliquod  animal  est  homo. 

Quum  praemissae  in  hoc  exemplo  pertineant  ad  primam  figuram, 
apparet  primam  figuram  concludere  posse  tum  directe  tum  indirecte. 

c)  Conclusio  indirecta  partialiter  habetur  quando  unum  extremum 
tantum  occupat  in  conclusione  diversam  sedem  quam  in  praemissis. 
Sic  concludunt  syllogismi  2.  et  3.  figurae  ut  ex  allatis  exemplis  (n.  129) 
apparet.  Et  sane  quum  medius  terminus  in  2.  figura  bis  praedicetur, 
in  3.  bis  subiiciatur,  impossibile  est  ut  in  conclusione  utrumque  extre- 
mum teneat  eamdem  sedem  quam  in  praemissis. 

132.  Nota.  Galenus  introduxit  4.  figuram,  in  qua  medius  terminus 
praedicatur  in  maiori  et  subiicitur  in  minori.  Sed  haec  figura  a Phi- 
losophis communiter  reiicitur,  quia  concludit  tantum  vi  primae  figurae, 
ad  quam  reducenda  est.  Nam  figura  galenica  quum  concludit,  nihil 
est  aliud  quam  materialis  subversio  primae  figurae,  cuius  minorem 
ponit  loco  maioris. 


CAPUT  XXVII. 

DE  MODIS  SYLLOGISMI. 

133.  Modus  est  dispositio  propositionum  secundum  quantitatem  et 
qualitatem.  Tot  sunt  possibiles  modi  in  unaquaque  figura,  quot  sunt 
possibiles  modi  variandi  quantitatem  et  qualitatem  eius.  Atqui  hi  modi 
pro  unaquaque  figura  sunt  sexdecim.  Ergo  omnes  modi  possibiles  sunt 
sexaginta  quatuor.  Nam  tribus  figuris  debet  addi  iterum  prima  figura 
quatenus  indirecte  concludit  (n.  131). 

Probatur  minor.  Pro  unaquaque  figura  ratione  variatae  quantitatis 
sunt  possibiles  quatuor  modi.  1.  Si  utraque  praemissa  sit  universalis; 
2.  si  utraque  sit  particularis;  3.  si  maior  sit  universalis;  minor  parti- 
cularis ; 4.  si  maior  sit  particularis,  minor  universalis. 

Ratione  autem  variatae  qualitatis  pro  unoquoque  ex  quatuor  supra- 
dictis  modis,  sunt  possibiles  alii  quatuor:  1.  si  utraque  praemissa  sit 

affirmativa;  2.  si  utraque  sit  negativa;  3.  si  maior  sit  affirmativa, 
minor  negativa;  4.  si  maior  sit  negativa,  minor  affirmativa.  Ergo  mul- 
tiplicando hos  quatuor  modos  ratione  qualitatis,  cum  quatuor  modis 
ratione  quantitatis,  habemus  pro  unaquaque  figura  sexdecim  modos. 

134.  Non  omnes  hi  modi  cum  figuris  coniuncti  tales  resultant,  ut 
habeatur  apta  dispositio  ad  conclusionem  recte  inferendam.  Videlicet 
non  resultat  ex  omnibus  bona  forma  syllogismi,  qualem  requirunt 
principia  rationalia  et  leges  syllogisticae  (cf.  nn.  122,  127).  Sed  experi- 
mento constat  modos  utiles  esse  tantum  novemdecim ; ex  quibus  primi 

' quatuor  necessario  et  perfecte  concludunt ; sequentes  tredecim  conclu- 
dunt necessario  sed  imperfecte,  quia  recta  conclusio  non  semper  statim 
apparet,  sed  ostenditur  reducendo  eos  artificiose  ad  aliquem  ex  primis 
! quatuor  modis  perfecte  concludentibus.  Tandem  ultimi  duo  concludunt 
quidem  necessario  sed  imperfectissime,  quia  eorum  recta  conclusio  non 
semper  prima  fronte  apparet,  neque  ostendi  potest  reducendo  eos  ar- 
1 tificiose  ad  aliquem  ex  primis  quatuor  modis,  sed  ostenditur  indirecte 
i et  remote  per  reductionem  ad  impossibile,  ut  ex  dicendis  apparebit. 

135.  Modi  utiles  hoc  ordine  in  sequentibus  versiculis  artificio  plenis 
I proponuntur.  Ad  quos  ex  parte  intelligendos  revoca  versiculos  sub 

n.  116  allatos  circa  significationem  vocalium  A,  E,  I,  0. 

i P fig.^  Barbara,  Celarent,  Darii,  Ferio,  (Indir.^)  Baralipton, 

Celantes,  Dabitis,  Fapesmo,  Erisesomorum. 

, 2""  fig.^  Cesare,  Camestres,  Festino,  Baroco.  (3.^  fig.^)  Darapti, 

I Felapton,  Disamis,  Datisi,  Bocardo,  Ferison. 

Bonitatem  horum  modorum  unusquisque  deprehendet  conferendo 
' aliquod  exemplum  de  unoquoque,  cum  principiis  regulisque  syllogi- 
I sticis,  vel  reducendo  ad  modos  directos  primae  figurae,  tredecim  redu- 
' cibiles,  duos  vero  ultimos  ad  impossibile,  iuxta  regulas  reductionis  in 
! Capite  sequenti  dandas. 

136.  Exempla  novemdecim  modorum  utilium  ordinate  proposita. 


I.  Figura  directa. 


Bar-  1 Omne  animal  est  vivens ; 
ba-  [ Omnis  homo  est  animal; 


ra.  J Ergo  omnis  homo  est  vivens. 


Ce-  j Nullum  animal  est  arbor; 
la-  > Omnis  homo  est  animal; 


rent.  ' Ergo  nullus  homo  est  arbor. 

Omne  animal  est  vivens; 

Aliquis  homo  est  animal; 

Ergo  aliquis  homo  est  vivens. 

Nullus  animal  est  arbor; 

Aliquis  homo  est  animal; 

Ergo  aliquis  homo  non  est  arbor. 

1.  Figura  indirecta. 

Omne  animal  est  vivens ; 

Omnis  homo  est  animal ; 

Ergo  aliquod  vivens  est  homo. 

Nullum  animal  est  arbor ; 

Omnis  homo  est  animal; 

Ergo  nulla  arbor  est  homo. 

Omne  animal  est  vivens; 

Aliquis  homo  est  animal: 

Ergo  aliquod  vivens  est  homo. 

Omne  animal  est  vivens; 

Nulla  arbor  est  animal; 

Ergo  quoddam  vivens  non  est  arbor. 

Aliquod  animal  est  vivens; 

Nulla  arbor  est  animal; 

Ergo  aliquod  vivens  non  est  arbor. 

2.  Figura. 

Nulla  arbor  est  animal; 

Omnis  homo  est  animal : 

Ergo  nullus  homo  est  arbor. 

Omnis  homo  est  animal; 

Nulla  arbor  est  animal; 

Ergo  nulla  arbor  est  homo. 

Nullum  animal  est  arbor; 

Quoddam  vivens  est  arbor ; 

Ergo  quoddam  vivens  non  est  animal. 

Omnis  homo  est  animal; 

Quoddam  vivens  non  est  animal; 

Ergo  quoddam  vivens  non  est  homo. 

3.  Figura. 

Da-  \ Omnis  homo  est  vivens; 
rap-  ( Omnis  homo  est  animal ; 
ti.  ) Ergo  aliquod  animal  est  vivens. 

Fe-  \ Nullum  animal  est  arbor; 
lap-  V Omne  animal  est  vivens; 
ton.  1 Ergo  quoddam  vivens  non  est  arbor. 

Di-  1 Aliquis  homo  est  animal ; 
sa-  > Omnis  homo  est  vivens; 
mis.  ' Ergo  aliquod  vivens  est  animal. 

Da-  I Omnis  homo  est  vivens ; 
ti-  / Aliquis  homo  est  animal; 
si.  / Ergo  aliquod  animal  est  vivens. 

Bo-  1 Aliquod  animal  non  est  homo; 
car-  J Omne  animal  est  vivens ; 
do.  ’ Ergo  aliquod  vivens  non  est  homo. 

Fe-  i Nullum  animal  est  arbor; 
ri-  Aliquod  animal  est  vivens; 
son.  ' Ergo  aliquod  vivens  non  est  arbor. 

Corollarium.  Ex  allatis  exemplis  apparet  2®“  figuram  concludere 
directe  ex  parte  subiecti,  indirecte  ex  parte  praedicati;  3^“"  figuram 
autem  concludere  directe  ex  parte  praedicati,  indirecte  ex  parte  subiecti. 
Ratio  huius  discriminis  pendet  ex  diversa  sede  medii  termini  in  prae- 
missis (cfr.  n.  132). 


CAPUT  XXVIII. 

DE  REDUCTIONE  SYLLOGISMORUM  IMPERFECTORUM. 

137.  Reductio  s^Tlogismi  imperfecti  est  « ostensio  necessitatis  con- 
sequentiae unius  syllogismi  vel  1®  per  evidentiam  necessitatis  in  aliquo 
syllogismo  perfecto  in  quem  prior  legitime  convertitur;  vel  2®  per 
evidentiam  contradictionis,  quae  haberetur  ex  negata  consequentia.  » 

Prima  vocatur  reductio  ostensiva  seu  directa.  Secunda  vocatur  re- 
ductio ad  impossibile  seu  indirecta. 

Principium,  in  quo  fundatur  reductio  ostensiva,  est:  quidquid  se- 
quitur ex  consequente,  sequitur  ex  antecedente.  Nam  propositiones 

conversae  sunt  antecedentes  respectu  convertentium,  ut  ex  dictis  sub 
n.  113  patet.  Si  ergo  aliqua  conclusio  evidenter  deducitur  ex  conver- 
tentibus, certum  est  eam  sequi  etiam  ex  conversis. 

138.  Praxis  reductionem  efficiendi  indicatur  a literis,  quibus  in  ver- 
siculis supracitatis  (n.  135)  singuli  modi  artificiose  exprimuntur.  Nam 
ad  aptam  uniuscuiusque  modi  imperfecti  reductionem,  sciendum  est: 
1.  Ad  quem  modum  ex  quatuor  perfectis  sit  reducendus;  2.  Quaenam 
sint  propositiones  convertendae,  et  quo  genere  conversionis;  3.  Quae- 
nam praemissae  sint  transponendae;  4.  Tandem  dignoscendi  etiam  sunt 
modi,  qui  admittunt  tantum  reductionem  indirectam  seu  ad  impossibile. 

Primae  quaestioni  respondet  litera  initialis  modi  reducendi,  quae 
respondet  litterae  initiali  modi  in  quem  est  reducendus ; ex.  gr.  Bara- 
lipton  reducendus  est  ad  Barbara;  Cesare  ad  Celarent  etc. 

Secundae  quaestioni  respondent  literae  S et  P.  Nam  S denotat  pro- 
positionem significatam  per  vocalem  immediate  antecedentem  esse  con- 
vertendam P denotat  propositionem  significatam  per  vo- 

calem immediate  antecedentem  esse  convertendam  per  accidens  (cf. 
n.  113).  Ex.  gr.  ut  Fapesmo  reducatur  ad  Ferio;  converti  debet  per 
accidens  maior  et  simpliciter  minor.  Debent  insuper  praemissae  trans- 
poni, ut  litera  M ostendit.  Etenim 

Tertiae  quaestioni  respondet  litera  ilf,  quae,  ubicumque  inveniatur, 
significat  praemissas  esse  transponendas  ita,  ut  maior  transferatur  in 
locum  minoris,  et  minor  in  locum  maioris. 

Quartae  quaestioni  respondet  litera  C in  corpore  dictionis  posita, 
non  in  initio,  quae  significat  modum  non  admittere  reductionem  osten- 
sivam seu  directam,  sed  solum  ad  impossibile  seu  indirectam.  Tales 
sunt  tantum  Baroco  et  Bocardo. 

Haec  omnia  hisce  versiculis  complectuntur : 

S Vult  simpliciter  verti;  P vero  per  accid.; 

M vult  transponi:  C per  impossibile  duci. 

Exemplum.  Sit  Syllogismus  in  Fapesmo 

Omne  animal  est  vivens; 

Nulla  arbor  est  animal ; 

Ergo  quoddam  vivens  non  est  arbor. 

Facta  reductione  modo  indicato,  resultabit  sequens  syllogismus  in 
Ferio. 

Nullum  animal  est  arbor 

Aliquod  vivens  est  animal 

Ergo  aliquod  vivens  non  est  arbor. 


CAPUT  XXVIII.  DE  REDUCTIONE  SYLLOGISMORUM  IMPERFECTORUM  71 

139.  Reductio  ad  impossibile  fit  assumendo  contradictoriam  con- 
clusionis negatae  ab  abversario,  et  ostendendo  ex  ea  sequi  contradicto- 
riam alicuius  praemissae  ab  abversario  concessae.  Qui  proinde  cogitur 
vel  concedere  conclusionem  negatam,  vel  sibi  ipsi  contradicere,  quia 
duae  propositiones  contradictoriae  nequeunt  esse  simul  verae  (n.  111. 1). 
neque  simul  falsae. 

Principium^  in  quo  fundatur,  est  quod  in  bona  consequentia  ex 
contradictorio  consequentis  sequitur  contradictorium  antecedentis.  Con- 
sequens enim  virtualiter  continetur  in  antecedente  (n.  123.  CorolL). 

Duo  modi  Baroco  et  Bocardo  sunt  reducibiles  tantum  per  redu- 
ctionem ad  impossibile»  Eeliqui  modi  imperfecti  reducuntur  tum  per 
reductionem  ostensivam,  tum  per  reductionem  ad  impossibile. 

Exemplum  Syllogismi  in  Baroco : 

Omnis  homo  est  animal; 

Aliquod  vivens  non  est  animal; 

Ergo  aliquod  vivens  non  est  homo. 

Si  quis  concessis  praemissis  negaret  consequens;  assumenda  esset 
contradictoria  consequentis  ad  eum  convincendum  sequenti  argumento 
in  Barbara:  omnis  homo  est  animal  (ut  tu  concessisti).  Atqui  omne 
vivens  est  homo  (quae  est  contradictoria  conclusionis  a te  negatae). 
Ergo  omne  vivens  est  animal.  (Sed  haec  conclusio  est  contradictoria 
minoris  a te  concessae.  Ergo  si  negas  conclusionem  prioris  argumenti, 
tibimetipsi  contradicis). 

Nota  1.  Pro  variis  modis  assignantur  ad  reductionem  faciendam 
tres  regulae,  ut  sciamus  utrum  contradictoria  conclusionis  negatae  sit 
ponenda  loco  maioris  vel  minoris  concessae. 

1.  Regula  pro  Baroco  et  aliis  modis  2.  figurae: 

« Stat  maior:  trahit  oppositum  de  sede  minorem  ». 

2.  Regula  pro  Bocardo  et  aliis  modis  3.  figurae: 

« Stat  minor;  oppositum  transit  maioris  ad  aedem  ». 

3.  Regula  pro  modis  indirectis  1.  figurae: 

« Maiorem  oppositum  pellit,  maiorque  minorem. 

Excipe  Celantes^  in  quo  contraria  res  est; 

Nam  minor  opposito  cedit,  maiorque  minori  ». 

Nota  2.  Hucusque  loquuti  sumus  de  syllogismo  simplici  et  catego- 
rico  seu  de  inesse.  Ad  hanc  classem  pertinet  etiam 

Syllogismus  expositori iis  qui  est  ille,  qui  vel  constat  omnibus 
terminis  singularibus  vel  saltem  medio  termino  singulari.  Dicitur  expo- 

sitoriiis  quia  maxima  claritate  nexum  praemissarum  cum  consequente 
exponit.  Ex.  gr.  Alexander  Magnus  vicit  Persas.  Sed  Alexander  Magnus 
fuit  filius  unigenitus  Philippi.  Ergo  filius  unigenitus  Philippi  vicit 
Persas. 

Nota  3.  Si/Uogismus  continens  aliquam  praemissam  modalem(n.  106) 
vocatur  modalis.  Quamvis  non  sit  categoricus,  est  natura  sua  simplex. 

CAPUT  XXIX. 

DE  SYLr.OGISMIS  COMPOSITIS. 

140.  Syllogismus  compositus^  qui  vocatur  etiam  secundum  quid 
unus,  est  ille  qui  exprimit  plures  discursus  intellectus,  quorum  priores 
ordinantur  ad  stabiliendas  praemissas  ultimi.  Eius  praecipuae  species 
sunt  sequentes. 

141.  Syllogismus  hypotheticus  est  ille,  cuius  utraque  vel  alterutra 
praemissa  est  enuntiatio  hypothetica  (n.  108).  Si  habet  omnes  prae- 
missas hypotheticas,  dicitur  hypotheticus  ex  toto:  ex.  gr.  Si  est  sensi- 
tivum, est  animal ; si  est  homo,  est  sensitivus.  Ergo  si  est  homo,  est 
animal.  Facile  reducitur  ad  formam  categorici. 

Si  vero  habet  maiorem  hypotheticam,  minorem  vero  et  conclusionem 
categoricam,  vocatur  hypotheticus  ex  parte:  ex.  gr.  Si  est  homo,  est 
animal.  Atqui  est  homo.  Ergo  est  animal.  Illatio  valet  1.  ab  affirma- 
tione antecedentis  ad  affirmationem  consequentis,  ut  in  exemplo  ultimo ; 
2.  a negatione  consequentis  ad  negationem  antecedentis,  ex.  gr.  Si  est 
homo  est  animal.  Atqui  non  est  animal.  Ergo  non  est  homo.  — Non 
valet  illatio  ab  affirmatione  consequentis  ad  affirmationem  antecedentis, 
neque  a negatione  antecedentis  ad  negationem  consequentis ; nisi  agatur 
de  terminis  aequaliter  convertibilibus  (n.  48).  Etiam  hi  syllogismi 
reduci  possunt  ad  formam  categorici. 

142.  Syllogismus  disiunctivus  est  ille,  cuius  maior  est  enuntiatio 
disiunctiva.  Quando  enuntiatio  est  proprie  disiunctiva,  videlicet  quum 
sub  disiunctione  affirmantur  plura,  quorum  unum  tantum  de  subiecto 
verificari  potest;  valet  consequentia  a)  ab  affirmatione  unius  membri 
ad  negationem  caeterorum : ex.  gr.  si  dicam  de  aliquo  corpore  vivente, 
aut  est  planta,  aut  est  brutum,  aut  est  homo.  Atqui  est  homo.  Ergo 
neque  est  planta,  neque  est  brutum ; |3)  a negatione  unius  ad  affirma- 
tionem caeterorum  sub  disiunctione : ex.  gr...  Atqui  non  est  homo.  Ergo 
vel  est  planta,  vel  est  brutum;  r)  a negatione  caeterorum  ad  affirma- 
tionem unius  remanentis:  ex.  gr...  Atqui  non  est  planta  neque  brutum. 
Ergo  est  homo. 

Quod  si  habeantur  tantum  duo  enuntiationes  contradictoriae,  ex 
affirmatione  unius  sequitur  negatio  alterius  et  viceversa.  Quo  in  casu 
necesse  est  ad  negandam  enuntiationem  negantem,  ei  praeponere  par- 
ticulam negativam  non^  quae  destruit  eius  negationem.  Ex.  gr.  Aut 
pluit,  aut  non  pluit.  Atqui  pluit.  Ergo  non  non  pluit  (nempe  falsum 
est  non  pluere). 

143.  Syllogismus  expoiiibilis  est  ille  qui  habet  aliquam  praemis- 
sam implicite  multiplicem.  Ad  vitandas  fallacias  resolvi  debet  propositio 
exponibilis.  Ex.  gr.  Solus  Deus  est  aeternus.  Atqui  mundus  non  est 
Deus.  Ergo  mundus  non  est  aeternus.  Kesolvatur  maior  hoc  modo  : 
Deus  est  aeternus ; et  quidquid  non  est  Deus,  non  est  aeternum.  Atqui 
mundus  non  est  Deus.  Ergo  mundus  non  est  aeternus.  Perperam  igitur 
aliquis  obiiceret  contra  priorem  Syllogismum  terminum  aeternus  accipi 
particulariter  in  eius  maiori  affirmante,  universaliter  autem  in  conclu- 
sione negante.  Nam  resoluta  maior  est  negativa  in  secundo  membro. 

144.  Entymema  est  syllogismus  contractus,  qui  constat  duabus 
propositionibus  quarum  una  infertur  ex  alia,  quamvis  mentaliter  sub- 
intelligatur  secunda  praemissa.  Ex.  gr.  Homo  est  animal.  Ergo  est 
sentiens.  Subintelligitur : atqui  animal  est  sentiens. 

145.  Epiclierema  est  syllogismus  cuius  alteri  vel  utrique  praemis- 
sae enuntiatio  probativa  additur.  Ex.  gr.  Substantia  spiritualis  est 
incorruptibilis;  quia  non  constat  partibus,  in  quas  resolvatur.  Atqui 
anima  humana  est  substantia  spiritualis,  quia  est  intellectiva.  Ergo 
anima  humana  est  incorruptibilis. 

146.  Sorites  seu  acervalis  est  argumentatio  in  qua  plures  enuntia- 
tiones ita  nectuntur,  ut  praedicatum  primae  fiat  subiectum  secundae, 
praedicatum  secundae  fiat  subiectum  tertiae;  et  sic  deinceps,  donec 
resultet  conclusio  ex  subiecto  primae  et  praedicato  ultimae.  Principia 
in  quibus  fundatur  sunt:  quidquid  sequitur  ex  consequente  sequitur 
ex  antecedente,  et  ex  quocumque  sequitur  antecedens  sequitur  et  con- 
sequens. Nam  hoc  in  illo  implicite  seu  virtualiter  continetur  (n.  123). 
Ex.  gr.  Homo  est  animal.  Animal  est  corpus;  corpus  est  substantia. 
Ergo  homo  est  substantia. 

In  sorite  subiecta  omnium  enuntiationum  intermediarum  sunt  medii 
termini.  Nam,  exceptis  prima  enuntiatione,  quae  est  minor  primi  syl- 
logismi inchoati,  et  conclusione,  caeterae  enuntiationes  sunt  maiores 
totidem  syllogismorum  1.  figurae  (cf.  n.  129).  Quapropter  sedulo  caven- 
dum est  1.  ne  aliqua  enuntiatio  sit  negativa,  si  conclusio  sit  affirma- 
tiva; 2.  si  haec  est  negativa,  potest  et  debet  esse  negativa  tantum 
enuntiatio  eam  immediate  praecedens;  3.  si  conclusio  sit  particularis, 
potest  et  debet  esse  particularis  tantum  prima  enuntiatio  in  qua  est 

subiectum  conclusionis.  Quod  si  conclusio  sit  universalis,  nulla  prae- 
missa esse  poterit  particularis : 4.  ne  suppositio  terminorum  varietur 
in  decursu  propositionum. 

147.  Polysyllogismus  est  argumentatio,  in  qua  conclusio  unius 
syllogismi  assumitur  ut  praemissa  alterius.  Ex.  gr.  Omne  sentiens  et 
vegetans.  Sed  omne  animal  est  sentiens.  Ergo  omne  animal  est  vege- 
tans. Sed  omne  vegetans  est  corpus.  Ergo  omne  animal  est  corpus. 

148.  Dilemma  est  argumentatio  in  qua  duae  disiunctivae  ponuntur 
tales,  ut  qualemcumque  eligat  adversarius,  aliquid  contra  ipsum  con- 
cludatur. Sic  S.  Augustinus  contra  infideles  arguebat:  « Aut  Christiana 
lleligio  miraculis  est  propagata,  aut  sine  miraculis.  Si  primum;  ergo 
est  Divina.  Si  secundum;  hoc  esset  maximum  miraculum.  Ergo  est 
Divina  ». 

Si  disiunctivae  sunt  tres,  vocatur  trilemma;  si  quatuor,  quadri- 
lemma  etc. 

149.  Inductio  est  argumentatio  specie  diversa  a syllogismo,  et 
definitur:  « Oratio  in  quater  ascensum  a singularibus  ve!  inferioribus 
infertur  aliquid  universale  vel  superius.  » Inductio  procedit  per  ana- 
lysim  et  quamvis  in  eodem  principio  cum  syllogismo  fundetur,  quod 
est:  dictum  de  omni^  dictum  de  mdlo;  tamen  inverso  modo  ad  conclu- 
sionem devenit.  Non  enim  ab  universalioribus  ad  minus  universalia  vel 
ad  singularia  descendit:  sed  a singularibus  ad  universalia  ascendit. 
Quapropter  se  habet  ad  syllogismum  tamquam  unum  ex  eius  principiis 
seu  fundamentis.  Etenim,  ut  ait  S.  Thomas  (1):  « Oportet  quod  omnis 
« doctrina  seu  disciplina  fiat  ex  aliquibus  praecognitis...  Non  enim  pos- 
« sumus  in  cognitionem  alicuius  ignoti  venire  nisi  per  aliquod  notum. 
« Est  autem  duplex  doctrina  ex  cognitis : una  quidem  per  inductionem, 
« alia  vero  per  syllogismum.  Inductio  autem  inducitur  ad  cognoscendum 
« aliquod  principium  et  aliquod  universale  in  quod  devenimus  per  ex- 
« perimenta  singularium...  Sed  ex  universalibus  principiis  praedicto 
« modo  praecognitis  procedit  Syllogismus.  Sic  ergo  patet  quod  sunt 
« quaedam  principia  ex  quibus  syllogismus  procedit,  quae  non  certifi- 
« cantur  per  syllogismum;  alioquin  procederetur  in  infinitum,  in  prin- 
« cipiis  syllogismorum,  quod  est  impossibile...  Sic  ergo  relinquitur  quod 
« principium  syllogismi  sit  inductio  ».  Inductio  habetur  1.  quando  in- 
spectis singillatim  omnibus  individuis,  inferimus  aliquod  praedicatum 
tamquam  totum  universale  omnibus  competere  tamquam  partibus  sub- 
iectivis  (cf.  n.  78,  I.).  Ex.  gr.  Petrus  est  Apostolus,  Paulus  est  Apo- 


(1)  In  VI.  Etli.  Lect.  3. 

stolus,  Andreas  est  Apostolus  etc.  Ergo  omnes  enumerati  sunt  Apo- 
stoli. 2.  Quando  ex  sufficienti  experientia  perlonguna  tempus  in  pluribus 
individuis  habita,  deprehendimus  constanter  in  eis  aliquam  formam 
inveniri,  puta  nigredinem  in  corvis.  Tunc  enim  iure  inferimus  eamdem 
reperiri  etiam  in  eiusdem  speciei  individuis  nobis  ignotis.  Ideo  dicimus: 
Omnes  corvi  sunt  nigri. 


CAPUT  XXX. 

DE  SYLLOGISMIS  APODICTICO,  DIALECTICO  ET  SOPHYSTICO. 

150.  Katione  materiae,  seu  naturae  enuntiationum, dividitur  Syllogi- 
smus in  Apodicticum,  Dialecticum  et  Sophysticum. 

Apodicticus,  seu  demonstrativus,  est  ille  qui  ex  praemissis  veris  et 
necessariis,  infert  necessariam  conclusionem.  Nam  haec  est  in  eis  tam- 
quam in  causa  necessaria.  Quare  causat  certitudinem;  et  est  aptissimum 
scientiarum  instrumentum,  quarum  conclusiones  certae  sint  oportet. 

Dialecticus  est  ille  qui  ex  praemissis  probabilibus  infert  probabilem 
conclusionem.  Nam  effectus  nequit  esse  potior  sua  causa.  Quare  causat 
opinionem  tantum. 

Sopliysticus  est  ille  qui  ex  praemissis  apparenter  veris  infert  con- 
clusionem falsam.  Quare  causat  errorem. 

Apparentia  veritatis  in  eius  praemissis  procedere  potest  vel  ex  parte 
formae  (ut  contingit  quum  haec  aliquo  occulto  vitio  peccat  contra  figu- 
rarum vel  modorum  leges):  vel  ex  parte  materiae  (ut  contingit,  quum 
propositiones  videntur  bene  componere  vel  dividere,  dum  male  hoc 
praestant) ; vel  ex  utraque  parte. 

Principia  quaedam  fallacia,  quibus  captiosae  sophystarum  argumen- 
tationes innituntur,  vocantur  fallaciae;  quae  dividuntur  in  duas  classes, 
nempe  in  fallacias  in  dictione  et  fallacias  extra  dictionem  seu  in  rebus. 
Breviter  earum  subdivisiones  enumerabimus. 

151.  Fallaciae  in  dictione  vocantur  eae  quae  procedunt  ex  abusu 
terminorum  et  orationum.  Sunt  quinque. 

I.  Fallacia  aequivocationis  habetur  a)  quum  terminus  aequivocus 
a casu  adhibetur  ut  univocus:  Ex.  gr.  Canis  est  animal.  Canis  est  in 
coelo.  Ergo  animal  est  in  coelo,  b)  Quum  terminus  analogus  adhibetur 
ut  univocus:  Ex.  gr.  Quod  currit  habet  pedes.  Elumen  currit.  Ergo 
flumen  habet  pedes,  c)  Quum  aliqua  proprietas  termini,  puta  restri- 
ctio, vel  ampliato  etc.  mutatur:  Ex.  gr.  Quod  non  amisisti  habes. 
Thesaurum  non  amisisti.  Ergo  thesaurum  habes.  In  prima  propositione 
To  non  amisisti  cum  restrictione  ad  bona  possessa  accipitur. 

II.  Fallacia  amphiboliae  procedit  ex  multiplici  acceptione  eiusdem 

orationis:  Ex.  gr.  Quod  est  Ciceronis^  possidetur  a Cicerone.  Sed  hic 
liher  est  Ciceronis.  Ergo  possidetur  a Cicerone.  Ubi  oratio  haec : quod 
est  Ciceronis  in  una  praemissa  exprimit  habitudinem  in 

altera  habitudinem  causae  efficientis. 

III.  Fallacia  sensus  compositi  et  divisi  habetur  quando  duo 
praedicata,  quae  simul  competere  nequeunt  alicui  subiecto,  vel  affir- 
mantur simul  ei  competere,  vel  negantur  separatim  eidem  competere 
posse:  Ex.  gr.  obiicienti:  Petrus  currit  et  sedet.  Ergo  simul  haec 
facit.  Responde : Distinguo  antecedens : Petro  competunt  praedicata 
CURRENS  et  SEDENS  in  sensu  diviso^  Concedo : in  sensu  composito^  Nego. 
Quare  consequens  non  sequitur  ex  praemissis. 

Similiter  obiicienti:  Qui  nunc  est  mortuus^  heri  vivebat.  Sed  Plato 
nunc  est  mortuus.  Ergo  heri  vivebat.  Responde:  Dist.  mai.  Si  adver- 
bium NUNC  sumitur  in  sensu  composito  cuyn  tempore  importato  per 
copulam^  Cone.;  si  sumitur  in  sensu  diviso  a tempore  importato  per 
copulam,  Nego.  Distinguo  minorem.  Plato  nunc  est  mortuus,  accipiendo 
NUNC  in  sensu  diviso  a tempore  importato  per  copulam,  Cone. ; in  sensu 
composito  cum  tempore  importato  per  copulam,  Nego. 

IV.  Fallacia  accentus  procedit  ex  diverso  modo  pronunciandi,  vel 
secundum  quantitatem  syllabicam  vel  secundum  aliam  soni  inflexionem. 
Quae  fallacia  est  potius  lusus  puerorum.  Ex.  gr.  si  quis  diceret : Qui 
occidit,  est  causa  mortis.  Sed  sol  vespere  occidit.  Ergo  vespere  sol  est 
causa  mortis. 

Y.  Fallacia  figurae  dictionis  provenit  ex  eo  quod  aliqua  dictio 
similis  alteri  dictioni  videtur  habere  eumdem.  modum  significandi,  cum 
tamen  non  habeat.  Contingit  praesertim  quando  sub  termino  distribu- 
tivo  unius  praedicamenti,  subsumitur  terminus  diversi  praedicamenti, 
vel  diversae  speciei.  Ex.  gr.  Quidquid  emisti,  comedisti.  Sed  carnem 
crudam  emisti.  Ergo  carnem  crudam  comedisti.  In  maiori,  comestio 
refertur  formaliter  ad  substantiam  rei  emptae,  quae  importatur  per 
terminum  quidquid.  In  minori,  emptio  refertur  ad  substantiam  carnis 
quatenus  affectam  qualitate  cruditatis.  Quare  non  stat  consequentia.  — 
Similiter  si  quis  diceret : Quandocumque  fuisti  Neapoli,  fuisti  homo. 
Sed  bis  fuisti  Neapoli.  Ergo  bis  fuisti  homo:  transiret  a quando  ad 
quantum  discretum,  nempe  ab  uno  ad  aliud  praedicamentum. 

152.  Fallaciae  extra  dictionem  sunt  eae,  quae  procedunt  ex  abusu 
variae  habitudinis,  quam  ad  invicem  habent  res  per  voces  significatae. 
Sunt  septem. 

I.  Fallacia  accidentis  habetur  quando  quidquid  affirmatur  de 
aliquo  accidente,  affirmatur  de  eius  subiecto,  etiamsi  non  agatur  de  eo 

quatenus  tali  accidente  afficitur.  Ex.  gr.  Hic  canis  est  pater , et  est 
tuus.  Ergo  hic  canis  est  tuus  pater.  Negatur  consequentia,  nam  acci- 
dens relativum  paternitatis  non  competit  huic  cani  quatenus  conside- 
ratur ut  canis  vel  ut  possessus  a me. 

Sub  nomine  accidentis  includitur  quidquid  quacumque  ratione  est 
distinctum  a subiecto  et  ei  inesse  concipitur,  etsi  sit  ratio  quaedam 
generica;  ut  animal  respectu  hominis.  Ex.  gr.  Homo  est  animal.  Ani-^ 
mol  est  genus.  Ergo  homo  est  genus.  Negatur  consequentia,  nam  homo 
etiam  in  suppositione  logica,  non  est  genus,  sed  species  (n.  50).  — 
Similiter:  Risibile  est  proprietas  hominis.  Sed  homo  non  est  proprietas 
hominis.  Ergo  homo  non  est  risibilis.  Negatur  etiam  consequentia, 
nam  homo  contradistinguitur  a risibili,  tamquam  substantia  ab  acci- 
dente. lamvero  id  quod  negatur  de  accidente  qua  tali,  nequit  negari  de 
subiecto  accidentis  qua  tali. 

II.  Fallacia  dicti  simpliciter  et  secunduiii  quid  habetur,  quando 
ab  eo  quod  dicitur  de  aliquo  subiecto  secundum  aliquam  eius  partem 
vel  respectum,  inferimus  consequentiam  quasi  diceretur  de  eodem  to- 
taliter vel  absolute;  et  viceversa.  Ex.  gr.  Aethiops  est  albus  dentibus. 
Ergo  est  albus.  Excipe  casum  in  quo  id  quod  additur  vel  est  mera 
modificatio  praedicati,  quod  simpliciter  infertur,  ut  Socrates  currit 
velociter;  ergo  currit;  vel  est  denominatio  quae  competit  toti  ratione 
partis,  ut  Caius  est  crispus  capillis.  Ergo  est  crispus. 

III.  Fallacia  ignorantiae  elenchi  habetur  quando  nobis  opponitur 
ut  contradictoria  aliqua  propositio  quae  talis  non  est,  quia  deest  aliqua 
ex  conditionibus  ad  contradictionem  requisitis  (cfr.  n.  109).  Ex.  gr.  Si 
quis  diceret : Numerus  denarius  est  magnus  respectu  ternarii^  et  est 
parvus  respectu  centenarii.  Ergo  est  magnus  et  non  magnus.  Respon- 
debis: Concedo  antecedens.  Distinguo  consequens:  Est  magnus  et  non 
magnus  secundum  diversa,  Cone.  Secundum  idem,  Nego. 

IV.  Fallacia  petitionis  principii  habetur  quando  in  argumenta- 
tione assumitur  ut  antecedens  id  quod  erat  probandum.  Ita  peccaret, 
qui  demonstrare  vellet  quantitatem  non  distingui  realiter  a substantia 
corporea;  ex  eo  quod  substantia  corporea  identificatur  cum  quantitate. 
Ad  hanc  fallaciam  pertinet  circulus  vitiosus^  in  quo  demonstratur 'idem 
per  idem.  Puta,  si  quis  demonstraret  animam  humanam  esse  intelle- 
ctivam quia  est  spiritualis;  et  esse  spiritualem,  quia  est  intellectiva. 

V.  Fallacia  consequentis  habetur  quando  in  syllogismo  hypothe- 
tico ab  affirmatione  consequentis  seu  conditionati  infertur  affirmatio 
antecedentis  seu  conditionis A a negationem  antecedentis  infertur  ne- 
gatio consequentis,  quasi  essent  termini  convertibiles  aequales  (n.  48). 
Ex.  gr.  Si  est  homo^  est  animal.  Atqui  est  animal.  Ergo  esthomo^  vel: 

Si  est  homo,  est  animal.  Atqui  non  est  homo.  Ergo  non  est  animal. 
Utrumque  consequens  perperam  infertur. 

VI.  Fallacia  non  causae  ut  causae  habetur,  quum  quis  tribuit  ali- 
quem effectum  ei,  a quo  non  causatur.  Ex.  gr.  Causa  cragmlae  est  mala. 
Sed  cibas  est  causa  crapulae.  Ergo  cibus  est  malus.  Consequens  perpe- 
ram infertur,  quia  non  cibus,  sed  abusus  cibi  est  causa  crapulae. 

VII.  Fallacia  plurium  interrogationum  habetur,  quum  quis 
exigit  ut  pluribus  interrogationibus  oppositis  unica  responsione  satis- 
fiat. Ex.  gr.  si  quis  sophistice  quaereret:  Estne  humilitas  et  superbia 
bona  vel  mala?  ut  subsumat,  si  respondeas,  est  bona.  Ergo  humilitas 
est  mala.  Si  respondeas,  est  mala.  Ergo  superbia  est  bona. 

CAPUT  XXXI. 

DE  RATIONE  DISPUTANDI. 

153.  Disputatio  definitur:  « Actus  syllogisticus  unius  ad  alterum, ad 
aliquod  propositum  ostendendum  » (1) ; videlicet  est  aliqua  concertatio 
duorum,  qui  syllogismis  vel  alia  specie  argumentationis  utendo,  aliquod 
problema  scientificum  discutiendum  assumunt,  ex.  gr.  utrum  anima 
humana  sit  immortalis.  Qua  in  concertatione,  ille  qui  vocatur  defen- 
dens unam  ex  contradictoriis  tuetur;  alter,  qui  vocatur  obiiciens,  eam 
argumentis  impugnat. 

Requisita  ut  disputatio  recte  procedat. 

154.  Defendens  et  Obiiciens  statum  quaestionis  bene  perspectum 
habeant;in  admittendis  quibusdam  saltem  principiis  conveniant;  urbane 
et  pacate  in  concertatione  se  gerant. 

155.  Obiiciens  urgeat,  quantum  fieri  potest,  eumdem  medium  ter- 
minum: vel,  si  mutet,  non  vagetur  extra  quaestionem.  Argumentis 
utatur  brevibus,  perspicuis  et  ad  normam  logicae  exactis.  Non  interserat 
rationes  praemissis,  sed  eas  sequentibus  probationibus  reservet. 

Data  occasione,  utatur  argumento  ad  hominem,  eo  nempe  quo  ex 
ipsis  affirmationibus  defendentis  inferimus  conclusionem  eius  thesi  op- 
positam. 

Si  defendens  negaverit  distinctionem  alicuius  propositionis,  arguens 
ab  eo  petere  potest  ut  assignet  membrum  omissum,  dicendo:  faveas 
assignare  medium. 


(1)  S.  Th.  De  Fallac.  Opusc.  39. 

Si  defendens  negaverit  propositionem  aliquam  universalem,  arguens 
poterit  petere  instantiam,  nempe  casum,  in  quo  ea  propositio  non  ve- 
rificetur. 

156.  Defendens  neget  propositiones  falsas;  distinguat  ambiguas; 
veras  concedat.  Propositiones,  quae  non  sunt  ad  rem,  licet  ambiguae 
sint  vel  falsae,  transmittat,  ne  disputatio  ad  impertinentes  quaestiones 
deflectat.  Tandem  sequentes  normas  prae  oculis  habeat. 

1.  Si  quando  opus  est,  distinguat  consequens,  numquam  autem 
consequentiam,  quae  in  indivisibili  consistit,  quum  sit  nexus  inter  an- 
tecedens et  consequens  (n.  120). 

2.  Quando  distinctio  cadit  in  medium  terminum ; distingui  debet 
maior  et  minor,  ita  ut  pars  quae  conceditur  in  maiori,  negetur  in  mi- 
nori, et  viceversa.  Quo  in  casu  distinguendo  minorem,  dicat:  contradi- 
stinguo  minorem. 

3.  Si  argumentum  contineat  propositionem  hypotheticam  falsam, 
non  dicat:  nego  maiorem,  vel  minorem,  sed  nego  sequelam  maioris 
vel  minoris.  Quod  si  habeat  disiunctivam  falsam,  dicat  nego  disiun- 
ctionem  maioris  vel  minoris. 

4.  Quando  in  aliqua  propositione  supponitur  tamquam  verum 
id  quod  est  falsum,  dicat:  Nego  suppositum. 

5.  Si  in  argumento  ponantur  termini  quorum  unus  removet  signi- 
ficatum alterius  (cf.  n.  70);  dicat  arguenti:  implicas  in  terminis. 

6.  Hoc  adagium  sequatur:  saepe  nega,  concede  parum,  distingue 
frequenter. 


Breve  specimen  concertationis. 

157.  Sit  problema:  Utrum  anima  humana  sit  immortalis ; de  quo 
affirmantem  sententiam  tueatur  defendens. 

Obiicieiis  ita  concertationem  instituet:  Contra  thesim  quae  sic  ef- 
fertur: «Anima  humana  est  immortalis  » ita  instituo  argumentum: 
« Anima  humana  non  est  immortalis.  » Ergo  falsa  thesis. 

Defendens.  Primo  repetit  ex  integro  supradicta  verba  obiicientis ; 
deinde  separatim  solam  enuntiationem  contradictoriam  suae  thesi,  eam- 
que  negat  hoc  pacto:  « Anima  humana  non  est  immortalis.  » Nego 
antecedens. 

Tunc  obiiciens  dicit : Probo  antecedens,  atque  ita  argumentum  pro- 
ponit: « Forma  corporis  non  est  immortalis.  Atqui  anima  humana  est 
forma  corporis.  Ergo  anima  humana  non  est  immortalis  ». 

Defendens  prius  accurate  repetit  integrum  argumentum,  conside- 
rando simul  propositionum  valorem : deinde  per  partes  iudicium  de 

singulis  profert,  hoc  modo:  « Distinguo  maiorem.  Forma,  quae  non 
excedit  perfectiones  corporeas  non  est  immortalis.  Concedo.  Forma  quae 
excedit  perfectiones  corporeas.  Nego.  Contradistinguo  minorem.  Anima 
humana  est  forma  excedens  perfectiones  corporeas.  Concedo.  Est  forma 
non  excedens  perfectiones  corporeas.  Nego;  et  sub  data  distinctione 
nego  consequens  et  consequentiam  ». 

Ohiiciens  subsumit:  « Atqui  anima  humana  est  forma  non  excedens 
perfectiones  corporeas.  Ergo  non  est  immortalis  ». 

Tum  defendens  minorem  ab  obiiciente  subsumptam  repetit  atque 
negat  hoc  modo:  « Anima  humana  est  forma  non  excedens  perfectiones 
corporeas;  Nego  minorem  subsumptam». 

Obiiciens  autem  resumit  aiendo  : Probo  minorem  subsumptam; 
atque  hanc  minorem  aliquo  argumento  probare  contendit. 

Haec  innuisse  sufficiat;  caetera  enim  scholasticarum  exercitationum 
praxi  reservantur. 


Explicit  Logica  Minor. 

INTRODUCTIO. 

158.  Quum  logici  munus  sit  universales  rationes  per  simplicem  ap- 
prehensionem conceptas  ita  disponere,  ut  ex  habitudine,  quam  habent 
ad  invicem  et  ad  individua  singularia,  resultet  recta  ratiocinatio;  in 
prima  Logicae  Maioris  parte  de  universalibus  rationibus,  quae  in  prae- 
dicamento ponuntur,  prius  generatim  inquiremus  quid  sint  et  unde 
desumantur:  quae  tractatio  vocatur  de  Universalibus  in  communi; 
deinde  speciatim  agemus  de  modis  quibus  hae  rationes  universales  de 
aliqua  re  praedicari  possunt ; videlicet  agemus  de  quinque  praedicabi- 
libus; tum  sermonem  habebimus  de  ordine,  quo  huiusmodi  rationes 
universales  disponuntur  secundum  subiectionem  et  praedicationem, 
nempe  de  praedicamentis,  quae  sunt  ordinationes  praedicabilium  secun- 
dum subiectionem  et  praedicationem  (cf.  n.  84).  Quum  autem  recta 
dispositio  praedicabilium  in  ordine  praedicamentali  quasdam  notiones 
et  regulas  praesupponat,  quae  antepraedicamenta  vocantur;  et  alias 
inducat,  quae  dicuntur  postpraedicamenta;  etiam  de  his  pauca  oppor- 
tuno loco  dicemus. 

QUAESTIO  1. 

DE  UNIVERSALIBUS  IN  COMMUNI. 

PRAENOTIONES. 

159.  Universale  proprie  dictum,  quod  ex  ipsa  vocis  etymologia 
importat  unum  versus  alia^  vel  unum  in  multis^  est  aliqua  notio  essen- 
tialis^ vel  modus  essendi  sive  substantialis  sive  accidentalis,  qui  iu 
pluribus  invenitur  aut  inveniri  potest  multiplicatus  secundum  totum 
id  quod  eius  definitio  importat;  ex.  gr.  substantia,  animal,  homo;  qua- 
propter potest  praedicari  de  multis  univoce  et  divisim.  Ratione  suae 
multiplicabilitatis,  et  praedicabilitatis,  quae  sunt  eius  proprietates,  de- 
finiri potest  definitione  quadam  descriptiva  (n.73.):  unum  aptum  inesse 
multis  et  praedicari  de  multis  univoce  et  divisim.  Utrum  haec  definitio 
potius  competat  universali  materialiter  accepto,  quam  universali  for- 
mali, ex  dicendis  apparebit. 

160.  Duobus  praecipue  modis  accipi  solet  universale,  quorum  unus 
non  habet  ipsam  formalitatem  universalitatis,  et  ideo  vocatur  univer- 
sale materiale;  alius  eam  habet,  et  ideo  vocatur  universale  formale. 
Itaque 

a)  Universale  materiale  seu  metapliysicum  est  ipsa  ratio 
obiectiva  vel  essentia,  quae  directe  percipitur  ab  intellectu  humano 
eam  considerante  in  abstractione  a notis  individualibus.  Talis  est  ex.  gr. 
natura  humana  a meo  intellectu  directe  percepta  in  Petro  per  simplicem 
apprehensionem,  abstrahentem  eam  a notis  individualibus  Petri. 

Dicitur  universale  materiale,  quia  propter  suam  abstractionem  a 
singulari  individuo  (a  quo  omnino  praescindit;  quamvis  positive  non 
excludat)  est  subiectum  immediate  aptum  recipere  intentionem  seu  for- 
mam universalitatis,  quae  consistit  in  eo,  ut  actu  referatur  ad  plura, 
tamquam  ratio  praedicabilis  de  eis  univoce  et  divisim,  ut  genus,  vel 
species  vel  alius  ex  quinque  praedicabilitatis  modis. 

Quapropter  potest  ei  aptari  definitio  in  numero  praecedenti  posita, 
videlicet  esse  « unum  aptum  inesse  multis  et  praedicari  de  multis  uni- 
voce et  divisim  ». 

Etenim  est  unum  unitate  non  numerica  seu  individuali  (quam  neque 
includit  neque  excludit,  quum  ab  ea  praescindat),  sed  unitate  formali, 
seu  definitionis,  quam  praesefert,  quum  importet  unicam  formam  me- 
taphysicam  seu  naturam. 

Est  aptum  praedicari  de  multis ; non  sicut  dicitur  aptum  ipsum 
universale  formale,  in  quo  consideratur  relatio  ad  plura;  sed 

potentialiter.  Nam  in  sua  praecisione  a singulari  individuo,  quum  non 
dicat  magis  ordinem  ad  hoc  quam  ad  illud,  ex.  gr.  potius  ad  Petrum 
quam  ad  Paulum  vel  Andream ; habet  aptitudinem  ut,  superveniente 
operatione  intellectus  reflectentis  et  comparantis,  consideretur 

in  ordine  ad  multa  tamquam  praedicabile  de  multis  univoce  et  divisim 
eo  quod  in  sua  formali  ratione^  quae  est  simpliciter  una^  importat  id 
quod  secundum  totam  suam  essentiam  et  virtutem  inveniri  potest  mul- 
tiplicatum in  pluribus  (cfr.  nn.  77.  I.  78.  a.). 

Universale  materiale  vocatur  etiam  a)  universale  directum  et  primae 
intentionis,  quia  terminat  obiective  perceptionem  directam  humani  in- 
tellectus seu  simplicem  apprehensionem;  |3)  universale  metaphysicum, 
quia  scientia  Metaphysica  considerat  naturas  abstractas  ab  individuis; 
y)  universale  negativum;  quia  non  habet  intentionem  universalitatis, 
sed  meram  aptitudinem  ad  eam  recipiendam,  utpote  quod  neque  in- 
cludat neque  excludat  singularia,  sed  ab  eis  mere  praescindat. 

h)  Intentio  seu  forma  universalitatis  est  ipsa  actualis  relatio, 
qua  intellectus  reflectendo  supra  suum  conceptum,  refert  aliquam  essen- 
tiam abstractam  ad  plura  individua,  vel  etiam  ad  plures  species,  si  sit 
abstracta  non  solum  a conditionibus  individualibus  sed  etiam  a diffe- 
rentia specifica.  Quae  relatio  est  rationis,  quum  sit  opus  mentis  com- 
parantis et  indicantis  ; vocaturque  rationis  ratiocinatae,  quia  habet 
fundamentum  in  rebus  exterioribus ; quod  fundamentum  est  earum 
similitudo  in  natura  vel  in  aliqua  accidentali  forma,  quibus  competit 
eadem  definitio. 

c)  Universale  formale  seu  logicum  est  ipsa  natura  vel  forma 
abstracta,  considerata  ab  intellectu  sub  actuali  relatione  ad  multa  tam- 
quam de  eis  praedicabilis  ut  genus  vel  species  vel  aliquid  huiusmodi. 
Dicitur  universale  formale  quia  habet  ipsam  intentionem  seu  formam 
universalitatis,  quae  est  actualis  relatio  ad  plura  ut  aliquid  de  eis  uni- 
voce et  divisim  praedicabile,  tamquam  genus  vel  species,  vel  differentia 
vel  proprium  vel  accidens,  qui  sunt  quinque  modi  praedicabilitatis.  Et 
ideo  positive  excludit  a se  unitatem  numericam  seu  indi  vidualem.  Ke- 
pugnat  enim  ut  formalis  ratio,  quae  cum  veritate  consideratur  tamquam 
communis  pluribus,  non  sit  pluribus  communis,  sed  singulari  tantum 
individuo  coarctata. 

d)  Universale  formale  est  ens  rationis.  Quum  universalia  for- 
malia immediate  terminent  actus  reflexos  nostri  intellectus,  qui  ea 
concipit  reflectendo  supra  suos  conceptus  directos ; et  quum  unitatem 
singularitatis  positive  excludant,  sine  qua  nihil  potest  existere  secun- 

dura  esse  reale,  non  habent  aliud  esse  quara  intentionale.  Idcirco  vo- 
cantur etiam  universalia  secundae  intentionis,  reflexa,  logica,  entia 
rationis  (cf.  n.  47). 

e)  Definitiones  universalis  formalis.  Quum  universale  formale 
sit  aliquod  compositum  accidentale  logicum,  resultans  ex  essentia  ab- 
stracta, tamquam  ex  subiecto,  et  ex  intentione  universalitatis,  idest  ex 
affirmata  relatione  ad  plura,  tamquam  ex  forma  accidentali  inhaerente; 
definiri  tantum  potest  ad  modum  formarum  accidentalium  quae,  quum 
non  habeant  perfectam  essentiam  independentem  a substantia,  definiri 
nequeunt  absque  ordine  ad  subiectum;  ita  ut,  si  definiantur  in  abstracto, 
ponenda  sit  in  recto  forma  abstracta  accidentalis  loco  generis,  et  in 
obliquo  subiectum  loco  differentiae;  si  autem  definiantur  in  concreto, 
ponatur  in  recto  subiectum  proprium  talis  formae  loco  generis,  atque 
etiam  in  recto  ponatur  loco  differentiae  concretum  ex  subiecto  inde- 
terminato et  ex  forma  accidentali  definienda.  Sic  ad  definiendum  hoc 
accidens  reale  quod  est  curvitas  nasi  et  vocatur  simitas,  dicemus  defi- 
nitione in  abstracto:  simitas  est  curvitas  nasi;  definitione  autem  in 
concreto:  simus  est  nasus  curvus  (1). 

Sic  igitur  universale  formale  definietur  in  abstracto : unitas  et  multi- 
plicitas naturae universalitas  naturae:m  concreto  autem  definietur: 
natura  una  et  multiplex,  seu  natura  universalis.  Quae  definitiones  sunt 
essentiales^  quia  fiunt  per  intrinseca  constitutiva  universalis  formalis. 
Descriptiva  autem  definitio  per  proprietatem  praedicabilitatis  erit  haec: 
id  quod  praedicatur  de  multis  univoce  et  divisim. 

161.  De  vario  subiecto  defiiiitiouis  abstractae  et  concretae 
universalium.  Ex  definibilitate  universalium  ad  modum  accidentium, 
sequitur,  ut  quoad  modum  significandi  non  sit  idem  subiectum  defini- 
tionis abstractae  et  definitionis  concretae  eorum ; quamvis  quoad  rem 
significatam  sit  semper  idem,  videlicet  sit  semper  forma  seu  intentio 
universalitatis. 

Etenim  in  definitionibus  concretis  id  quod  denominatur  universale  a 
definitione  est  subiectum,  cui  inhaeret  forma  universalitatis,  videlicet 
est  ipsa  natura  abstracta ; ut  quum  dico : genus  est  natura  determina- 
bilis universalis;  species  est  natura  completa  universalis,  etc.  Forma 
autem  universalitatis  exhibetur  tamquam  id  quo  vel  ratione  cuius  de- 
finitio attingit  subiectum,  ipsumque  denominat.  Et  ideo  in  huiusmodi 
definitionibus  subiectum  se  habet  ad  definitione  ;i  materialiter  et  po- 
nitur in  recto;  forma  autem  se  habet  ad  definitionem  formalitcr  et  po- 
nitur in  obliquo. 


(1)  Cfr.  S.  Tli.  1.  2.  q.  53.  art.  2.  ad  3. 

Dum  contra  in  definitionibus  abstractis,  quum  nomen  abstractum 
importet  solam  formam  seu  intentionem  universalitatis;  haec  tum 
quoad  rem  tum  quoad  modum  significandi  est  subiectum  definitionis;  ut 
quum  dico : genus  est  universalitas  naturae  determinabilis ; species  est 
universalitas  naturae  completae  etc. 

Exemplum.  Haec  ut  quis  melius  intelligat,  consideret  definitiones 
abstractam  et  concretam  huius  accidentis  realis,  quod  est  simitas. 

Defin.  abstr.  Simitas  est  curvitas  nasi. 

Defin.  concr.  Simus  est  nasus  curvus. 

In  utraque  definitione  id,  quod  definire  intendimus,  est  forma  acci- 
dentalis, quam  vocamus  simitatem.  Attamen  in  definitione  abstracta 
subiectum,  de  quo  praedicatur  definitio  tum  quoad  rem  tum  quoad  mo- 
dum significandi  est  ipsa  forma  accidentalis,  nempe  simitas.  In  defini- 
tione autem  concreta,  licet  quoad  rem  sit  semper  ipsa  simitas,  quae 
definitur;  tamen  quoad  modum  significandi  definitio  convenit  naso 
materialiter  seu  tamquam  subiecto,  quod  a simitate  denominatur  si- 
mus; simitati  autem  convenit  formaliter  seu  tamquam  formae  ratione 
cuius  nasus  denominatur  simus. 

Haec  animadversio,  quae  plenius  intelligetur,  quum  agemus  de  es- 
sentia accidentium,  maximo  usui  erit  ad  quasdam  difficultates  suo  loco 
enodandas. 


THESIS  1. 

Universale  formale  seu  logicum  invenitur  formaliter  solum  in 
intellectu;  in  rebus  autem,  tantum  fundamentaliter. 

PROBATUR  PRIMA  PARS. 

162. 1.  Illud  ens  invenitur  formaliter  in  intellectu  tantum,  quod  non 
habet  aliud  esse  quam  intentionale ; nempe  est  ens  rationis.  Atqui  hu- 
iusmodi  est  universale  formale  seu  logicum.  Ergo  universale  formale 
seu  logicum  invenitur  formaliter  in  intellectu  tantum. 

Maior  est  evidens.  Minor  probatur.  Universale  formale  seu  logicum 
est  aliqua  ratio  generica  vel  specifica,  puta  animal  vel  homo,  conside- 
rata quatenus  invenitur  vel  inveniri  potest  multiplicata  in  pluribus ; 
nempe  formaliter  considerata  ut  genus  vel  species.  Atqui  sub  hoc  for- 
mali respectu  ita  est  terminus  reflexionis  intellectivae,  ut  positive  a se 
excludat  numericam  singularitatem,  quae  est  prorsus  necessaria  ad  rea* 
lem  existentiam,  quum  nihil  existat  a parte  rei  nisi  singulare.  Ergo 

universale  logicum  non  habet  aliud  esse,  quam  intentionale,  videlicet 
est  ens  rationis. 

II.  Id,  cuius  formalis  ratio  resultat  ex  comparatione  unius  ad  plura, 
nequit  habere  formaliter  esse  nisi  in  intellectu.  Atqui  universale  logicum, 
quod  est  tinum  versus  alia  seu  unum  in  multis,  resultat  ex  compara- 
tione alicuius  essentiae  ad  plura,  quae  eius  formalem  rationem  seu 
definitionem  participant.  Ergo  universale  logicum  existit  formaliter 
tantum  in  intellectu. 

Maior  patet  ex  eo  quod  id  quod  existit  a parte  rei,  habet  suam 
formalem  rationem  independenter  ab  operatione  humani  intellectus, 
cuiusmodi  est  comparatio.  Minor  est  ipsa  definitio  universalis  logici. 

III.  Si  universale  logicum  quoad  id  quod  significat  inveniretur  in 
rebus  singularibus,  posset  de  his  praedicari,  sicut  praedicantur  de  eis 
praedicata  essentialia,  quae  sunt  universalia  materialia  seu  metaphy sica. 
Atqui  nequit  universale  logicum  de  singularibus  ita  praedicari.  Etenim 
quamvis  dicere  possim  : Fetrus  est  homo,  est  animal  etc.  nequeo  tamen 
dicere : Fetrus  est  species,  est  genus.  Ergo  universale  logicum  non  est 
in  singularibus  quoad  id  quod  significat.  Ergo  omnino  impossibile  est 
ut  formaliter  existat  in  rebus. 

IV.  Quidquid  non  est  de  ratione  alicuius,  utpote  non  ingrediens  eius 
definitionem,  accidit  ei  et  illud  trahit  ad  ordinem  in  quo  ipsum  inve- 
nitur; ex.  gr.  quum  alhedo,  doctrina,  virtus  et  similia  non  sint  de  ra- 
tione hominis,  accidunt  homini  et  eum  constituunt,  quatenus  est  sub 
eorum  formalitate,  in  ordine  alborum,  doctorum,  virtuosorum,  etc.  Atqui 
de  ratione  essentiae  substantiarum  compositarum  seu  materialium  non 
est  unitas  vel  communitas  numerica;  sed  haec  accidunt  ei;  quia  si  de 
eius  ratione  esset  unitas  numerica,  quidditas  rei  materialis  non  posset 
inveniri,  nisi  in  unico  individuo.  Si  de  eius  ratione  esset  communitas 
seu  multiplicitas  numerica,  quidditas  rei  materialis  nunquam  posset 
inveniri  in  unico  individuo.  Quae  indifferentia  procedit  ex  eo,  quod  talis 
essentia  absolute  accepta,  se  habet  ad  individua  tamquam  totum  po- 
tentiale,  quod  virtualiter  ea  continet. 

Ergo  1.  singularitas  et  communitas  accidunt  essentiae  rerum  ma- 
terialium absolute  seu  abstracte  consideratae,  tamquam  aliquid  ipsi 
extrinsecum. 

2.  Quatenus  talis  essentia  singularitate  seu  unitate  numerica  actua- 
liter  afficitur,  trahitur  ad  ordinem  existentium  extra  intellectum  seu  a 
parte  rei ; quum  physice  non  existant,  nisi  singularia,  nempe  essentiae 
sub  determinationibus  individualibus  quae  pro  essentiis  compositis 
sunt  conditiones  materiae  individualis.  Trahitur  videlicet  ad  ordinem 
physicum. 

3.  Quatenus  eidem  essentiae  accidit  communitas,  videlicet  formalis 
relatio  ad  individua  ope  intellectus  eam  actualiter  considerantis  tam- 
quam totum  universale  relate  ad  suas  partes  subiectivas;  trahitur  ad 
ordinem  entium  rationis,  nempe  ad  ordinem  logicum.  Etenim  entia  ra- 
tionis formaliter  non  existunt  nisi  in  intellectu,  quum  sint  termini  im- 
mediati secundarum  intentionum  seu  conceptuum  reflexorum. 

4.  Tandem  quatenus  absolute  accipitur  essentia  in  praecisione  a 
singularibus,  in  qua  rationem  totius  universalis  habet  materialiter^  non 
formaliter^  propter  defectum  actualis  comparationis  ad  individua,  est 
terminus  immediatus  primae  intentionis  seu  conceptus  directi,  et  id- 
circo existit  a parte  rei,  sed  non  eo  modo  quo  apprehenditur,  quum 
non  existat  praecisa  a singulari.  Sub  quo  respectu  pertinet  ad  ordinem 
metaphysicum. 

Haec  est  summa  doctrinae  Sancti  Thomae  de  Universalibus,  quam 
praeclare  proponit  in  Opusc.  de  Ente  et  Essentia  Gap.  lY,  in  quo  fun- 
damenta iacit  triplicis  rerum  ordinis  physici^  metaphysici  et  logici.  Et- 
enim ordo  physicus  est  ordo  naturarum  sensibilium  in  sua  singularitate 
acceptarum.  Ordo  metaphysicus  est  ordo  earumdem  in  praecisione  a 
singularibus  vel  ab  inferioribus.  Ordo  logicus  est  ordo  earumdem  re- 
late ad  singularia  et  ad  inferiora,  tamquam  totorum  universalium  ad 
partes  subiectivas,  nempe  tamquam  genera  vel  species.  Ordo  logicus 
fundatur  immediate  in  metaphysico,qui  fundatur  immediate  in  physico. 
In  ordine  physico  consideratur  natura  tamquam  unum  in  uno;  in  or- 
dine metaphysico,  tamquam  unum  de  multis;  in  ordine  logico  tamquam 
unum  in  midtis  (1). 

PROBATUR  SECUNDA  PARS. 

163.1.  Dantur  a parte  rei  naturae  singulares,  queis  conveniunt  eadem 
praedicata  essentialia,  sive  speciflca  ut  Fetrus^  loannes;  sive  tantum 
generica,  ut  Petrus^  haec  aquila,  hic  lapis;  quae,  quum  considerantur 
ab  intellectu  cum  praecisione  a notis  individualibus  tantum,  vel  etiam 
a specificis  differentiis,  evadunt  proxime  apta  ad  recipiendam  intentio- 
nem universalitatis  sive  specificae,  sive  genericae.  lamvero  hoc  est 
praebere  fundamentum  intellectui  ad  intentiones  logicas  speciei  vel 
generis  concipiendas.  Ergo  universale  formale  seu  logicum  habet  fun- 
damentum a parte  rei.  Hoc  fundamentum  esse  remotum  declarabimus 
in  sequenti  Thesi. 


(1)  Cfr.  S.  Th.  1.  p.  q.  85.  art.  2.  ad  2.;  Opusc.  5.5.  56.  De  Universalibus:  Coinment.  iu 
lib.  2.  De  Anima  lect.  XII:  in  I.  lib.  Perihermenias  lect.  X;  in  lib.  2.  Poster.  Aualyt. 
lect.  XX.  « Quod  quidem  universale  est  quiescens  in  anima...  etc. 

II.  Confirmatur  ex  S.  Thoma  (I).  « Eorum,  quae  significantur  nomi- 
« nibus,  invenitur  triplex  diversitas.  Quaedam  enim  sunt,  quae  secundum 
« esse  totum  completum  sunt  extra  animam;  et  huiusmodi  sunt  entia 
« completa,  sicut  homo  et  lapis.  Quaedam  autem  sunt,  quae  nihil  habent 
« extra  animam,  sicut  somnia  et  imaginatio  chimerae.  Quaedam  autem 
« sunt  quae  habent  fundamentum  in  re  extra  animam^  sed  complemen- 
« tum  rationis  eorum,  quantum  ad  id  quod  est  formale,  est  per  ope- 
« rationem  animae,  ut  patet  in  universali.  Humanitas  enim  est  aliquid 
« in  re,  non  tamen  ibi  habet  rationem  universalis,  cum  non  sit  extra 
« animam  aliqua  humanitas  multis  communis:  sed  secundum  quod  ac- 
« cipitur  in  intellectu,  adiungitur  ei  per  operationem  intellectus  intentio, 
« secundum  quam  dicitur  species  ». 

THESIS  II. 

Universale  materiale  seu  metaphysicum  est  in  rebus  mate- 
rialibus, quoad  id,  quod  humanus  intellectus  concipit  de 
eo,  non  t^ero  quoad  modum,  quo  ipsum  concipit. 

PROBATUR. 

164. 1.  Id  quod  intellectus  concipit,  concipiendo  universale  metaphy- 
sicum seu  directum,  est  quidditas  rei  materialis;  modus,  quo  eam  con- 
cipit est  abstratio,  videlicet  concipit  eam  in  praecisione  a notis  in- 
dividualibus  (propter  rationes  dandas  in  tract.  de  origine  humanae 
cognitionis).  Atqui  quidditas  rei  materialis  invenitur  quidem  a parte 
rei,  nempe  in  rebus  materialibus  existentibus;  sed  non  invenitur  in  eis 
abstracta  a notis  individualibus.  Ergo  universale  metaphysicum  inve- 
nitur in  rebus  quoad  id  quod  concipitur,  non  quoad  modum  quo  con- 
cipitur. 

II.  Confirmatur  ex  eo  quod  nomina  significantia  universalia  directa, 
quamvis  cum  veritate  praedicentur  de  singularibus,  ut  quum  dico 
Fetrus  est  homo,  est  animal;  attamen  habent  minorem  comprehensionem 
et  maiorem  extensionem,  quam  singularia  de  quibus  praedicantur. 
Atqui  si  ratio  significata  per  nomen  non  inveniretur  in  singularibus, 
falso  praedicaretur  de  eis;  si  autem  inveniretur  eodem  modo,  habere 
deberent  eamdem  comprehensionem  et  extensionem.  Ergo  universalia 
directa  inveniuntur  a parte  rei  quoad  id  quod  concipitur,  non  tamen 
quoad  modum  concipiendi. 


(1)  In  I.  Sent.  Dist.  XIX.  q.  V.  a.  1. 

III.  Universale  directum  ideo  est  proxime  aptum  ad  accipiendam 
intentionem  universalitatis,  quia  importat  essentiam  liberam  a deter- 
minatione ad  unum  individuum.  Atqui  hoc  modo  non  invenitur  in  re 
singulari  existente.  Ergo  universale  directum  quoad  modum,  qno  con- 
cipitur non  est  extra  intellectum.  Maior  et  Minor  patent  ex  dictis  in 
Thesi  L 

165.  Idcirco  S.  Thomas  (1)  postquam  demonstraverit  naturam  se- 
cundum illud  esse  quod  habet  a parte  rei,  non  esse  proxime  aptam  ad 
accipiendam  intentionem  universalitatis;  ita  concludit:  « Relinquitur 
« ergo  quod  ratio  speciei  accidit  naturae  humanae  secundum  illud  esse 
« quod  habet  in  intellectu.  Ipsa  enim  natura  habet  esse  in  intellectu 
« abstractum  ab  omnibus  individuantibus,  et  habet  rationem  uniformem 
« ad  omnia  individua,  quae  sunt  extra  animam,  prout  essentialiter  est 
« imago  omnium  et  inducens  in  cognitionem  omnium  in  quantum  sunt 
« homines:  et  ex  hoc  quod  talem  relationem  habet  ad  omnia  individua, 
« intellectus  adinvenit  rationem  speciei  et  attribuit  sibi;  unde  dicit 
« Commentator.  I.  de  Anima,  quod  intellectus  est,  qui  facit  universa- 
« litatem  in  rebus : hoc  etiam  Avicenna  dicit  in  8.  Metaph. 

« Et  quamvis  haec  natura  intellecta  habeat  rationem  universalis  se- 
« eundum  quod  comparatur  ad  res,  quae  sunt  extra  animam,  quia  est 
« una  similitudo  omnium ; tamen  secundum  quod  habet  esse  in  hoc 
« intellectu  vel  in  illo,  est  species  quaedam  intellecta  particularis  » 
(videlicet  est  repraesentative  universalis,  enUtative  autem  particularis). 

166.  Corollarium.  Universale  materiale  habet  fundamentum  pro- 
ximum in  rebus  exterioribus;  universale  autem  formale  habet  in  eis 
fundamentum  remotum  (2). 


SCHOLION  L 

Distinctis  variis  abstr actionibus,  rationem  damus,  ob  quam  ad  hoc  ut 
natura  aliqua  praedicetur  per  identitatem  de  suis  inferioribus, 
debeat  esse  abstracta  abstractione  praecisiva  totali. 

167.  Distingue  absfractionem  secundum  efficientiam,  ab  abstra- 
ctione secundum  considerationem.  Prima  est  operatio  intellectus  agentis 
causantis  speciem  impressam  quidditatis  materialis  praecisae  a con- 
ditionibus individualibus  in  intellectum  possibilem  cura  instrumentali 
concursu  phantasmatis.  Secunda  est  operatio  intellectus  possibilis  con- 
siderantis in  specie  expressa  quidditatem  rei  materialis  abstractam 
a conditionibus  individualibus.  Haec  supponimus  ex  Psychologia. 


(1)  Opusc.  de  Ente  et  Essentia,  Cap.  IV. 
(2j  Cfr.  S.  Th.  in  I.  Sent.  Dist.  2.  q.  I.  a.  3. 

168.  Ahstractio  secundum  considerationem  distinguenda  est  in  ab- 
stractionem  per  modum  compositionis  et  divisionis  et  in  abstractionem 
per  modum  simplicitatis  seu  praecisivam.  Prima  habetur  quum  intelli- 
gimus  unum  non  esse  in  alio,  vel  esse  separatum  ab  eo.  Ad  quam 
abstractionem  requiritur  operatio  iudicii,  puta  quum  negamus  rationa- 
litatem asino.  Secunda  habetur,  quum  intelligimus  unum,  nihil  consi- 
derando de  alio;  puta,  quum  consideramus  colorem  praescindendo  a 
pomo,  cuius  est  color  (1). 

169.  Abstractio  per  modum  simplicitatis  seu  praecisiva  dividitur 
• in  partialem  et  totalem. 

Partialis  habetur  quando  consideratur  pars  abstracta  a suo  toto 
integrali,  sive  quantitativo,  sive  physico,  sive  logico,  ut  cum  considero 
animalitatem  ad  modum  formae  metaphysicae  praecisam  ab  homine: 
vel  humanitatem  praecisam  a Petro;  vel  colorem  praecisum  a pomo. 

Totalis  habetur  quando  aliquid  consideratur  ut  totum  potentiale  ab- 
stractum a suis  inferioribus,  quae  tamen  quum  positive  non  excludat, 
implicite  et  confuse  continet  in  sua  indeterminatione;  ut  quum  consi- 
dero animal  praescindendo  a rationali  et  irrationali;  vel  quum  consi- 
dero hominem  praescindendo  a Petro,  Paulo  et  caeteris  individuis 
humanis.  Sic  enim  considerata  animal  et  homo  continent  in  sua  in- 
determinatione implicite  et  confuse  omnia  inferiora,  quibus  possunt 
applicari. 

Haec  est  ratio  cur  natura  abstracta  ahstractione  praecisiva  tatali 
praedicari  possit  per  identitatem  de  singulis  inferioribus,  et  suscipere 
intentionem  universalitatis,  per  quam  consideratur  ut  unum  aptum 
praedicari  de  pluribus  univoce  et  divisim.  Recte  enim  dicere  possum 
Petrus  est  homo;  Paulus  est  homo;  homo  est  animal;  animal  est 
corpus. 

Minime  autem  natura  abstracta  abstractione  praecisiva  partiali 
praedicari  potest  per  identitatem  de  inferioribus,  quia  nulla  pars  prae- 
dicatur de  suo  toto;  et  ideo  nequeo  dicere;  Petrus  est  humanitas; 
homo  est  animalitas : aninud  est  corporeitas  (2). 


(1)  Cfr.  S.  Th.  iu  1.  p.  q.  85.  a.  1.  ad  1. 

(2)  Cfr.  8.  Th.  De  Ente  et  Essentia,  Cap.  IV.  et  1.  p.  q.  40.  a.  3. 

SCHOLION  II. 

De  praedicabilitate  nominum  significantium  essentiam  genericam  vel 
specificam  in  abstracto,  et  nominum  eam  significantium  in 

concreto. 

170.  1.  Nomina  generica  et  speciSca  alia  sunt  abstracta^  alia  con- 
creta: V.  g.  animalitas  est  nomen  genericum  abstractum;  animal  est 
nomen  genericum  concretum  : primo  designatur  ratio  viventis  sensitivi 
ad  modum  formae  abstractae,  secundo  designatur  ratio  viventis  sen- 
sitivi concrete  in  subiecto  indeterminato;  etenim  est  proprium  nominis 
concreti  materialiter  connotare  subiectum. 

II.  Quando  nomen  genericum  est  abstractum,  ratio  generica  signi- 
ficatur tamquam  forma  abstracta,  et  ideo  tantummodo  ad  modum  partis: 
tunc  enim  genus  consideratur  praecisum  praecisione  partiali  a quolibet 
inferiori ; et  in  hac  praecisione  species  contradistinguitur  a genere  per 
differentiam  additam,  et  se  habet  ad  genus  ut  totum  integrale  logicum 
ad  partem.  Unde  neque  dici  potest  animalitas  est  rationalitas^  quia  sic 
animalitas  exhibetur  ut  pars  determinabilis  a rationabilitate,  tamquam 
a principio  determinante;  neque  dici  potest  animalitas  est  humanitas, 
quia  animalitas  exhibetur  ut  pars  determinabilis,  humanitas  autem  ut 
totum  integrale,  resultans  ex  parte  determinabili  et  ex  parte  seu  prin- 
cipio determinante. 

III.  Similiter,  quando  nomen  specificum  essentiae  compositae  est 
abstractum  abstracti one  praecisiva  partiali  seu  formali,  essentia  signi- 
ficatur tantummodo  ad  modum  partis ; siquidem  exhibetur  praecisa  ut 
forma  metaphysica  a subiecto,  et  in  hac  praecisione  individuum  contra- 
distinguitur ab  essentia  mediantibus  notis  individuantibus,  et  se  habet 
ad  essentiam  ut  totum  ad  partem.  Quare  non  potest  dici:  Socrates  est 
hmnanitas.  Quemadmodum  enim  pars  non  praedicatur  de  toto;  ita 
neque  de  Socrate  humanitas,  quae  significatur  per  modum  partis  for- 
malis, determinantis  subiectum  ad  subsistendum  in  specie  humana. 

In  his  entibus  poterit  nomen  abstractum  essentiae  praedicari  de 
subiecto,  in  quibus  essentia  est  ipsa  specifica  forma  per  se  subsistens, 
quae,  cum  non  recipiatur  in  aliqua  materia,  est  ex  se  ipsa  essentia 
specifica  singularis  subsistens.  Id  in  angelis  contingit,  qui  in  tantum 
numerice  differre  possunt  et  multiplicari,  in  quantum  unusquisque 
specifice  differt  ab  alio.  Eminenter  autem  id  verificatur  de  Deo,  qui  est 
ipsa  Deitas  (1). 


(1)  Cfr.  S.  Tli.  1.  p.  q.  3.  art.  3.  iu  corp.  et  q.  ."jO.  art.  I. 

IV.  Quando  nomen  genericum  vel  specificum  est  concretum,  potest 
praedicari  de  individuis.  Katio  est  quia  nomina  concreta  praeter  for- 
malem habent  etiam  significationem  materialem,  nempe  subiecti;  atque 
adeo  non  significant  exclusive  aliquam  formam  abstractam,  sed  subie- 
ctum  aliquod  indeterminatum,  habens  formam  tali  nomine  significatam. 
Quapropter  dicendo  animal  significo  aliquod  sublectum  indeterminatum 
habens  animalitatem  in  aliqua  specie,  quae  sub  genere  animalis  con- 
tinetur. Etenim  ratio  animalis,  quando  non  consideratur  sub  praecisione 
formali  seu  partiali,  sed  totali,  ad  modum  totius  potentialis,  continet 
indeterminate  omnes  species  inferiores  et  ipsa  individua,  neque  posi- 
tive excludit  ipsas  differentias  harum  specierum  constitutivas,  sed 
abstrahit  ab  illis,  ideoque,  quamvis  illas  actu  non  includat,  includit 
tamen  potentia  (1). 

Item  cum  dico:  homo,  significo  aliquod  sublectum  indeterminatum 
habens  humanitatem.  Sic  autem  considerata  essentia  humana  non  habet 
rationem  partis  seu  formae  excludentis  a sua  significatione  singularia 
individua,  in  quibus  ratione  materiae  multiplicatur;  sed  habet  ratio- 
nem totius,  videlicet  subiecti,  licet  indeterminati,  cum  sua  forma.  Quare 
cum  essentia  composita  significatur  concrete  ad  modum  totius,  includit 
implicite  in  suo  conceptu  individua,  seu  subiecta  singularia  in  quibus 
essentia  composita  ratione  principii  materialis  multiplicatur.  Sic  enim 
non  excludit  principia  individuantia,  sed  ob  connotationem  subiecti 
indeterminati  ea  implicite  includit.  Unde  dicere  possumus:  Socrates  est 
homo. 


SCHOLION  III. 

De  distinguenda  suppositione  logica  a reali;  et  specie  formaliter 
a specie  denominative  accepta. 

171.  Distingue  suppositionem  logicam  a reali;  et  hanc  subdistingue 
in  absolutam  et  relativam  personalem.  Ex.  gr.  quum  dico  : homo  est 
species;  terminus  homo  habet  suppositionem  logicam.  Quum  dico: 
homo  est  animal  rationale,  terminus  homo  habet  suppositionem  realem 
absolutam.  Quum  dico:  homo  est  Petrus,  terminus  homo  habet  suppo- 
sitionem realem  personalem. 

172.  Distingue  speciem  formaliter  a specie  denominative  accepta. 
Prima  est  compositum  accidentale  logicum  ex  natura  abstracta  et  ex 
intentione  universalitatis  specificae;  ex.  gr.  species  homo.  Haec  non 


(1)  Cfr.  S.  Th.  De  Eute  et  Essentia,  Gap.  III.  « Quamvis  autem  genus  significet 
totam  essentiam...  » etc. 

potest  praedicari  de  inferioribus  in  suppositione  reali.  Et  ideo  nequimus 
dicere:  Petrus  est  species  homo.  Id  enim  idem  esset  ac  dicere:  Petrus 
est  imiversaJitas  naturae  humanae  (cfr.  n.  160.  e). 

Secunda  est  ipsa  natura  abstracta,  cui  accidit  intentio  universali- 
tatis specificae,  a qua  connotatur.  Dicitur  species  denominative , quia 
quum  natura  abstracta  in  composito  accidentali  logico,  quod  est  species 
formalis,  locum  teneat  subiecti  recipientis  formam  accidentalem  in- 
tentionis universalitatis  specificae ; connotatur  et  denominatur  ab  ea, 
quemadmodum  caetera  subiecta  formarum  accidentalium  a suis  formis 
accidentalibus  connotantur  et  denominantur.  Quare  species  denomina- 
tive accepta,  quum  sit  ipsa  natura  absoluta,  praedicari  potest  de  infe- 
rioribus suppositione  reali.  Recte  enim  dico : Petrus  est  homo,  Paulus 
est  homo,  etc. 

Quae  modo  diximus  de  specie,  valent  etiam  de  genere  aliisque  uni- 
versalibus quatenus  accipuntur  vel  formaliter  vel  denominative  (1). 

THESIS  III. 

Nominalismus,  Conceptuaiismus  et  Ultrarealismus 
reiiciuntur. 

PRAENOTIONES. 

173.  I.  Triplicis  generis  adversarios  habemus,  nominales,  conceptua- 
l istas  et  ultrarealistas:  Nominales  asserunt  universalia  esse  mera  no- 
mina, quae  licet  ex  sua  institutione  designare  debuerint  aliquod  in- 
dividuum singulare,  tamen  propter  huius  apparentem  similitudinem 
ad  alia  individua,  extensa  sunt  ad  haec  etiam  designanda  et  ita  eva^ 
serunt  communia.  Conceptualistae  autumant  universalia  esse  meros 
conceptus  absque  ullo  fundamento  in  rebus.  Ultrarealistae  aiunt  uni- 
versalia formaliter  existere  a parte  rei.  Hi  in  tres  classes  dispescuntur, 
Platonicos,  Ontologos  et  alios  absque  speciali  nomine.  Platonici  puta- 
bant dari  extra  intellectum  formas  quasdam  universales  per  se  subsi- 
stentes et  a singularibus  individuis  separatas,  puta  per  se  animal,  per 
se  equum,  per  se  hominem  etc.  a quibus  intellectus  noster  reciperet 
species  intelligibiles  universales  animalis,  equi,  hominis  etc.  Ontologi 
existimant  nos  universalia  concipere  quatenus  ea  directe  et  immediate 
intuemur  in  divinis  ideis,  intuendo  Divinam  Essentiam.  Hi  nos  aequi- 
parant  Beatis.  Tandem  alii  cum  Gulielmo  de  Champeaux  asseruerunt 


(1)  Confer  Cardinalem  Caietanum,  Cominent.  in  Opusc.  de  Ente  et  Es^?entia.  Cap.  IV. 
Quaest.  VII.  pag.  Kjo,  406,  editionis  Traieetensis  anni  1883. 

universalia  existere  a parte  rei,  eo  quod  unica  quaedam  substantia  exi- 
stat,  quae  per  varia  accidentia  ipsi  inhaerentia  determinatur  ad  varia 
individua  constituenda.  Realismus  exaggeratus  sive  sub  forma  realismi 
materialis,  sive  sub  forma  realismi  transcendentalis  proponatur,  viam 
sternit  ad  errores  Pantheismi. 

II.  Causa  errandi  circa  universalia  semper  fuit  falsa  existimatio, 
qua  putaverunt  quidam  Philosophi  rem  cognitam  habere  extra  intel- 
lectum eundem  modum  essendi,  quem  habet  in  intellectu.  Quae  opinio 
falsa  est,  nam. cognitio  fit  per  assimilationem  cognoscentis  ad  rem 
cognitam  secundum  esse  intentionale,  non  autem  secundum  esse  reale. 
Ad  quam  intentionalem  assimilationem  requiritur  immaterialitas  in 
potentia  cognoscitiva.  Cognitum  autem  est  in  cognoscente  ad  modum 
cognoscentis  (1). 


PROBATUR  PRIMA  ET  SECUNDA  PARS. 

174.  I.  Aiunt  Nominales  nomina  communia  fundari  in  quadam  ap- 
parenti similitudine,  quam  plures*  res  existentes  habent  inter  se.  lam- 
vero  haec  similitudo  non  posset  apparere,  nisi  inveniretur  in  rebus; 
non  posset  nominari,  nisi  conciperetur  ab  intellectu.  Ergo  falsi  sunt 
conceptualismus  et  nominalismus. 

II.  Ipsa  experientia  confirmat  hanc  unitatem  formalem  similitudinis 
rerum  esse  aliquid  intrinsecum  rebus,  in  quibus  numerice  multiplicata 
invenitur.  Etenim  res,  quas  nominibus  communibus  significamus,  con- 
veniunt in  iisdem  perfectionibus  essentialibus.  lamvero  nihil  est  adeo 
intrinsecum,  quam  sua  cuique  essentia.  Ergo  ipsa  experientia  convin- 
cimur dari  a parte  rei  perfectiones,  quae  retinentes  suam  formalem 
rationem,  numerice  multiplicantur. 

III.  Dum  individua  in  continuo  fluxu  sibi  succedunt,  rerum  naturae 
remanent  in  sua  formali  ratione  immutabiles,  ita  ut  in  hac  immutabi- 
litate fundentur  omnes  scientiae  et  artes,  quarum  obiectum  est  reale. 
Atqui  haec  formalis  immutabilitas  naturarum  in  continuo  fluxu  indi- 
viduorum et  habetur  extra  animam  et  fundat  omnes  conclusiones 
scientiarum  et  artium,  quae  sunt  conclusiones  universales.  Ergo  uni- 
versalia non  sunt  mera  nomina,  neque  meri  conceptus  absque  funda- 
mento a parte  rei. 

IV.  Nomina  sunt  signa  conceptuum  et,  his  mediantibus,  sunt  signa 
rerum.  Ratio  enim  per  nomen  significata  est  id,  quod  intellectus  con- 


ci) Cfr.  S.  Tb.  1.  p.  q.  M,  art.  1.  ot  2. 


QUAESTIO  I.  - DE  UNIVERSALIBUS  IN  COMMUNI  95 

cipit  de  re.  Atqui  intellectus  concipit  essentias,  quae  quantumvis  mul- 
tiplicentur per  individua  sine  fine,  semper  retinent  suam  formalem 
unitatem,  cui  respondet  eadem  definitio.  Ergo  universalia  non  sunt 
mera  nomina,  neque  vacui  conceptus,  quibus  nihil  respondeat  a parte  rei. 

PROBATUR  TERTIA  PARS. 

175.  I.  Si  universalia  formaliter  existerent  a parte  rei  separata  a 
singularibus,  excluderent  simul  a seipsis  multiplicitatem  numericam  et 
non  excluderent.  Excluderent  quidem,  quia  quidquid  existit  separatum 
ab  aliis,  quum  sit  numerice  unum,  excludit  a se  multiplicitatem  nu- 
mericam: non  excluderent,  quia  de  formali  ratione  universalis  est 
multiplicitatem  numericam  non  excludere,  sed  importare.  Atqui  haec 
duo  contradictorie  opponuntur.  Ergo  universalia  nequeunt  formaliter 
ejiistere  extra  animam. 

« Universale,  quod  intendimus,  praedicatur  de  omnibus  inferioribus, 
« quorum  unumquodque  est  ipsum  (eo  modo  quem  explicavimus).  Tale 
« autem  universale,  quod  Plato  ponebat  separatum,  non  praedicatur 
« de  suis  individuis,  nec  aliquod  ipsorum  est  ipsum.  Ergo  aut  non  est 
« ponere  universale,  aut  non  est  sic  ponere  separatum,  sicut  Plato 
« ponebat  » (1). 

Neque  dicas  universalia  platonica  esse  singularia  entitative^  univer- 
salia autem  repraesentative.  Nam  huiusmodi  nequeunt  esse  nisi  vel 
conceptus  abstracti  rerum  materialium,  qui  sunt  in  nostro  intellectu, 
vel  earumdem  rerum  ideae  archetypae,  quae  sunt  in  intellectu  divino. 
Etenim  essentia  quaelibet  materialis,  quum  nequeat  existere  absque 
conditionibus  individualibus,  poterit  quidem  esse  a parte  rei  fundame^v- 
taliter  seu  in  potentia  universalis,  non  autem  actualiter. 

Praeoccupatur  obiectio  Scoti.  Quod  si  diceres  cum  Scoto  essen- 
tiam esse  a parte  rei  formaliter  universalem,  quatenus  in  ipsa  re  singu- 
I lari  habet  aptitudinem  ad  plura,  falsum  diceres.  Nam  (ut  in  Thesi  2. 
declaravimus)  ipsa  aptitudo  ad  plura  non  competit  essentiae  quatenus 
existit  in  singulari  individuo;  sed  quatenus  habet  esse  in  intellectu 
! eam  absolute  concipiente,  videlicet  quatenus  intellectus  per  simplicem 
apprehensionem  eam  concipit  abstractam  a notis  individualibus.  Confer 
! Caietanum  in  Comment.  ad  Opusc.  de  Ente  en  Essentia  (2),  ubi  refutat 
' hanc  opinionem  Scoti.  Cuius  opinionis  falsitas  vel  ex  eo  apparet,  quod 
a parte  rei  humanitas  Socratis,  non  potest  esse  nisi  Socratis,  quum 


(1)  S.  Th.  Opiiac.  LV.  de  Universalibus. 

(2)  Gap.  IV.  quaest.  VII. 

non  possit  existere  absque  notis  individualibus  Socratis,  cum  quo  rea-  ] 
liter,  licet  inadaequate,  identificatur.  Idcirco  S.  Thomas  saepe  repetit 
aptitudinem  ad  essendum  in  pluribus  non  competere  naturae  materiali 
secundum  esse  quod  habet  in  singulari,  sed  secundum  esse  quod  habet 
in  intellectu. 

Confirmatur  ex  S.  Thoma,  qui  (1)  ostendit  Platonem,  introdu- 
cendo universalia  per  se  subsistentia  immaterialia  et  immobilia:  1.  ab-  , 
stulisse  proprium  obiectum  scientiarum  naturalium,  nempe  materiam  ; 
et  motum;  2.  suppeditavisse  nobis  medium  maxime  ineptum  ad  aequi-  j 
rendam  notitiam  rerum  sensibilium,  quae  licet  nobis  sint  maxime  < 
obviae,  tamen  non  possent  a nobis  cognosci  nisi  mediante  cognitione  ^ 
substantiarum  separatarum  et  differentium  ab  ipsis.  - 

II.  Opinio  Ontologorum  fundatur  in  falso  supposito,  videlicet  nos  * 

intueri  immediate  ipsum  ens  infinitum,  nempe  Deum.  Cuius  supposi-  , 
tionis  falsitas,  quae  suo  loco  demonstrabitur,  procedit  ex  eo  quod  con-  j 
ceptum  analogicum  et  confusissimum  entis,  quod  nos  speculamur  in  j 
rebus  materialibus,  confundunt  cum  intuitu  ipsius  actualissimi  entis,  j 
quod  est  ipsum  esse  subsistens  seu  actus  purissimus  subsistens,  nempe  : 
Deus.  /■ 

j! 

III.  Opinio  Giilielmi  de  Champeaux,  caeterorumque  asserentium 

universale  esse  substantiam  unicam  existentem  a parte  rei,  quae  per  \ 
varia  accidentia  ipsi  inhaerentia  determinatur  ad  varia  individua  con-  ; 
stituenda^  est  insanum  commentum,  gratuito  assertum,  ipsique  expe-  | 
rientiae  et  communi  hominum  sensui  repugnans.  Dari  enim  totidem  j 
substantias  materiales  singulares,  quot  sunt  res  materiales  per  se  J 
existentes  quarum  unaquaeque  est  indivisa  in  se  et  divisa  a quacumque 
alia,  atque  habet  propriam  existentiam  et  proprias  operationes;  est  ; 
luce  meridiana  clarius.  Caeterum  huius  et  similium  errorum  plena  ^ 
refutatio  reservatur  Cosmologiae.  ^ 

OBIECTIONES  NOMINALIU3I  ET  CONCEPTUALISTARUM. 

k 

176.  Obiect.  Quidquid  existit  extra  intellectum  est  singulare  et  t; 
individuum.  Atqui  naturae  materiales  existunt  extra  intellectum.  Ergo  : ’ 
naturae  materiales  sunt  singulares  et  individuae.  Ergo  universalia  non 
sunt  nisi  nomina  et  conceptus. 

Resp,  Dist  mai.  Quidquid  existit  extra  intellectum  est  singulare  et  , 
individuum  vel  ratione  sui  (ut  essentiae  immateriales);  vel  ratione 
subiecti  in  quo  recipitur  (ut  essentia  et  forma  rerum  materialium)^ 


(1)  1.  p.  q.  84.  a.  1. 

Cone.  Est  semper  singulare  et  individuum  ratione  sui,  Nego.  Cone.  rnin. 
List,  primum  conseq.  Naturae  materiales  sunt  singulares  et  individuae 
ratione  principiorum  individualium,  quibus  coarctantur  ad  esse  in  aliquo 
singulari  individuo,  Conc.^  ratione  sui,  Nego.  Nam  esse  in  aliquo  sin- 
gulari accidit  essentiae  materiali  absolute  consideratae  (cfr.  n.  162.  IV). 

Obiect.  2"^.  Si  naturae  materiales  existentes  extra  intellectum  es- 
sent singulares  ratione  principiorum  individualium,  distinguerentur  ab 
individuis.  Atqui  natura  materialis  non  distinguitur  ab  individuo,  cuius 
est  natura.  Er^o  naturae  materiales  sunt  singulares  ratione  sui. 

Resp.  Dist.  mai.  Si  naturae  materiales  existentes  importarent  for- 
mam et  materiam  communem.  Cone.,  si  important  hanc  materiam  et 
hanc  formam.  Nego.  Contrad.  min.  Ipsa  natura  materialis  singularis, 
quae  includit  principia  individualia,  non  distinguitur  ab  individuo. 

' Cone..)  natura  in  communi,  quae  importat  solam  definitionem.  Nego  (1). 

Haec  plene  intelligentur,  quum  agemus  de  principio  individuationis 
I substantiarum  materialium. 

Obiect.  '3^.  Si  universalia  essent  in  rebus  alio  modo,  quam  sunt  in 
intellectu,  mens  cognosceret  res  alio  modo,  quam  sunt  in  seipsis.  Atqui 
huiusmodi  cognitio  esset  falsa.  Ergo  vel  universalia  non  existunt  a 
I parte  rei,  vel  existunt  form aliter  ut  universalia. 

1 Resp.  Dist.  mai.  Si  mens  per  compositionem  vel  divisionem  tribueret 
naturis  a parte  rei  intentionem  universalitatis.  Cone.,  si  mens  per 
abstractionem  praecisivam  totalem  considerat  rationem  aliquam  gene- 
j ricam  vel  specificam  praescindendo  ab  inferioribus  vel  a notis  indivi- 
I dualibus.  Nego.  Contrad.  min.  (2). 

Obiect  i®’.  Res  debet  esse  prorsus  eodem  modo  in  cognoscente 
sicut  in  seipsa.  Nam  cognitio  fit  per  assimilationem  cognoscentis  ad 
cognitum.  Atqui  non  adesset  haec  assimilatio,  si  res  essent  diverso  modo 
in  intellectu,  quam  in  seipsis.  Ergo  res  debent  esse  prorsus  eodem 
modo  in  intellectu  ut  in  seipsis. 

Resp.  Nego  subsumpt.  Ad  probat,  dist.  mai.  per  assimilationem  in- 
1 tentionalem.  Cone.,  per  assimilationem  realem.  Nego.  Contrad.  min. 
(cfr.  n.  173.  II.).  S.  Thomas  (3)  sic  concludit:  « Cum  ergo  dicitur  quod 
« intellectus  est  falsus,  qui  intelligit  rem  aliter  quam  sit,  verum  est 
« si  ly  aliter  referatur  ad  rem  intelleetam,  tunc  enim  intellectus  est 
« falsus,  quando  intelligit  rem  esse  aliter,  quam  sit:  unde  falsus  esset 
« intellectus,  si  sic  abstraheret  speciem  lapidis  a materia,  ut  intelligeret 


(1)  CIV.  s.  Th.  iu  VII.  Metaph.  Lect.  XI. 

(2  Cfr.  T.  Tli.  Opiisc.  XLIII.  De  potentiis  animae  c.  6. 
(3)  1.  p.  q.  S5.  a.  1.  ad  1. 

De  M.\xdato.  — Inslit.  Phil.  — Yol.  I. 

« eam  non  esse  in  materia,  ut  Plato  posuit.  Non  est  autem  verum 
«quod  proponitur,  si  ly  aliter  accipiatur  ea;  intelligentis: 

« enim  absque  falsitate,  ut  alius  sit  modus  intelligentis  in  intelligendo, 
« quam  modus  rei  in  essendo;  quia  intellectum  (nempe  id  quod  intel- 
« ligitur)  est  in  intelligente  immaterialiter  per  modum  intellectus,  non 
« autem  materialiter  per  modum  rei  materialis  ». 

Obiect.  5^.  Universale  est  essentia  abstracta,  communis,  praedi- 
cabilis de  pluribus.  Atqui  huiusmodi  essentia  est  solum  in  intellectu. 
Ergo  universale  nullo  modo  est  in  rebus. 

Resp.  Dist.  mai.  Si  ei  accidat  intentio  communitatis  et  praedicabi- 
litatis  de  pluribus.  Cone.,  si  ei  non  accidat  haec  intentio  universali- 
tatis, 'Nego.  Quia  ita  non  esset  universale  formaliter,  sed  materialiter 
tantum.  Gontrad.  min.  Si  ei  accidat  intentio  universalitatis,  est  solum 
in  intellectu  formaliter,  in  rebus  autem  tamquam  in  fundamento  re- 
moto, Conc.^  si  ei  non  accidat  intentio  universalitatis,  Suhd.  Est  solum 
ia  intellectu  quoad  concipiendi.  Cone.,  quoad  id  quod  concipitur, 

Nego.  Nam  huiusmodi  est  universale  materiale,  sicut  in  Thesi  2.  pro- 
bavimus. 


OBIECTIONES  ULTRAREALISTARU3I 

177.  Obiect.  1».  Universale  dicitur  ab  Aristotele  « Unum  praeter 
multa  ».  Atqui  unum  praeter  multa  non  invenitur  realiter  in  multis. 
Ergo  universale  est  natura  separata  a rebus  sensibilibus. 

Resp.  Dist.  mai.  E^niversale  dicitur  unum  praeter  multa  secundum 
esse,  Nego^  secundum  considerationem  intellectus.  Cone.  Gontrad.  min. 

Obiect.  2"^.  Scientia  est  verorum  et  existentium.  Atqui  scientia 
est  de  universalibus.  Ergo  praeter  singularia  existunt  universalia  in 
seipsis. 

Resp.  Dist.  mai.  Quatenus  abstrahuntur  a conditionibus  individua- 
libus,  Gonc.^  quatenus  considerantur  in  sua  singularitate.  Nego.  Dist. 
min.  scientia  est  de  universalibus  materialiter  acceptis.  Cone.,  de  uni- 
versalibus formaliter  acceptis.  Nego.  Quia  talis  est  sola  Scientia  Logica. 
Nego  conseq. 

Obiect.  3^.  Scientiae  sunt  de  universalibus  immutabilibus  et  aeter- 
nis. Sed  res  materiales  sunt  mutabiles  et  temporales.  Ergo  dari  debent 
universalia  subsistentia. 

Resp.  Cone.  mai.  Dist.  min.  Res  materiales  sunt  mutabiles  et  tem- 
porales secundum  esse  existentiae,  Cone..,  secundum  veritatem  essentiae, 
videlicet  secundum  habitudinem  praedicatorum  essentialium,  Nego. 
Nego  conseq. 

OBIECTIONES  MAGIS  DIRECTAE  CONTRA  I.  THESIM. 

178.0biect.  1^.  Natura  secundum  se  spectata  est  una  et  multiplex, 
uam  inest  omnibus  singularibus.  Atqui  unitas  et  multiplicitas  alicuius 
naturae  constituunt  formaliter  universale.  Ergo  naturae  reales  secun- 
dum se  spectatae  sunt  universales. 

Resp.  Bist.  mai.  Natura  secundum  se  idest  absolute  spectata  est 
multiplex  negative,  Cone.,  est  multiplex  positive,  Nego.  Nam  absolute 
spectata  neque  includit  neque  excludit  singularia,  sed  praescindit  ab 
^is,  ut  in  Thesi  1.  et  2.  declaravimus.  Contrad.  min.  Unitas  et  mul- 
tiplicitas alicuius  naturae,  si  positive  spectentur,  faciunt  universale 
formaliter,  Cone.,  si  negative  spectentur.  Nego.  Nam  sic  faciunt  uni- 
versale materiale  (n.  160.  a). 

Obiect.  Universale  dicitur  quod  praedicatur  de  multis.  Atqui 
natura  secundum  se  et  absolute  spectata  praedicatur  de  multis.  Ergo 
natura  secundum  se  spectata  est  universalis. 

Resp.  Bist.  mai.  EFniversale  denominative  acceptum,  Cone.,  ipsum 
universale  formale.  Nego.  Cone.,  min.  Bist.  eons.  est  universale  deno- 
minative dictum.  Cone.,  est  universale  formale.  Nego. 

Quum  universale  definitur  id  guod  praedieatnr  de  multis,  haec  de- 
finitio est  concreta.  lamvero  in  definitione  concreta  accidentis,  id  quod 
secundum  modum  significandi  denominatur  a definitione,  non  est  ipsa 
forma  accidentalis,  quae  quoad  rem  definitur,  sed  est  subiectum  huius 
formae.  Et  ideo  ex  eo  quod  natura  absoluta  sit  id  quod  praedicatur 
de  multis,  non  sequitur  eam  esse  ipsum  universale  formale.  Hoc  enim 
includit  ipsam  intentionem  universalitatis,  videlicet  est  universalitas 
naturae  praedicabilis  (cfr.  n.  161). 

OBIECTIONES  SCOTISTARU3I. 

179.  Obiect.  1^.  Circumscripto  quocumque  actu  intellectus,  res  est 
apta  esse  in  pluribus.  Nam  universale  obiective  in  actu,  ut  distinguitur 
a singulari,  definitur  ab  Aristotele  (1)  quod  aptum  natum  est  esse  in 
plurihus.  Atqui  si  res  independenter  a quocumque  actu  intellectus 
non  esset  apta  ad  essendum  in  pluribus,  haec  aptitudo  ei  repugnaret. 
Ergo  res  est  ex  seipsa  universalis. 

Resp.  Bist.  mai.  Res  idest  quidditas  rei  materialis  est  apta  esse  in 
pluribus,  quaternis  existit  in  singulari.  Nego,  quatenus  direete  appre- 
henditur  ab  intellectu,  SuM.  Dicit  merain  non  repugnantiam  ut  sit  in 
plurilius.  Cone.,  formaliter  consideratur  esse  in  pluribus.  Nego.  Bist. 


(1)  I.  Perilienii. 

ration.  addit.  Yerba  Aristotelis  competunt  universali  materiali,  Conc.j 
universali  formali,  Subdist.  Si  aptitudo  minus  proprie  sumatur  pro  ipso 
actuali  ordine  praedicabilitatis  ad  plura,  Cone.,  si  magis  proprie  su- 
matur, pro  mera  non  repugnantia  suscipiendi  talem  ordinem,  Nego. 
(cf.  n.  160). 

Dist.  min.  Si  res  in  suis  praedicatis  essentialibus  positive  excluderet 
multiplicitatem  numericam.  Cone.,  si  huic  non  repugnaret.  Nego.  Nemo 
non  videt  quidditatem  rei  materialis  quatenus  existentem  in  singulari 
repugnare  multiplicitati  numericae;  consideratam  autem  ab  intellectu 
in  praecisione  a notis  individualibus,  quum  unitatem  numericam  neque 
includat  neque  excludat,  non  repugnare  numericae  multiplicitati  seu 
formali  universalitati.  Unde  si  quis  pro  aptitudine  intelligat  meram 
non  repugnantiam,  potest  quidditas  directe  percepta  dici  apta,  ut  sit 
in  pluribus.  Si  quis  vero  pro  aptitudine  intelligat  actualem  relationem 
ad  plura,  possunt  dici  formaliter  apia  tantum  genera  et  species;  de- 
nominative  autem  aptae  ipsae  quidditates  abstractae  quatenus  praedi- 
cantur tamquam  rationes  generieae  vel  de  pluribus ; ut  quum 

dico:  homo,  praedicatur  ut  ratio  specifica  de  Petro,  Paulo,  Andrea  etc. ; 
Animal  praedicatur  ut  ratio  generica  de  homine,  bove  et  asino  etc. 
Cf.  n.  172. 

Obiect.  2®.Obiectum  alicuius  potentiae  praecedit  operationem  huius 
circa  ipsum.  Atqui  universale  in  actu  est  proprium  obiectum  intelle- 
ctus. Ergo  praecedit  actum  intellectus.  Ergo  est  a parte  rei  indepen- 
denter  a quacumque  operatione  intellectus. 

Resp.  List.  mai.  Obiectum  potentiae  activae.  Nego,  obiectum  po- 
tentiae passivae,  SuM.  Quoad  rem.  Cone.,  quoad  modum  essendi  vel 
considerandi  rem.  Nego.  Dist.  min.  Est  proprium  obiectum  intellectus 
possibilis.  Cone.,  est  proprium  obiectum  intellectus  agentis,  Suhd.  Tam- 
quam terminus  operationis  eius,  quae  est  ahstractio  efficiens.  Cone., 
tamquam  principium  eiusdem.  Nego. 

Obiect.  3^.  Illud  est  universale  formale,  quod  huius  definitionem 
suscipit.  Atqui  natura  absoluta  suscipit  definitionem  universalis  for- 
malis: ut  quum  dico:  genus  est  natura  determinabilis  universalis. 
Ergo  natura  absoluta  est  universale  formale. 

Resp.  Dist.  mai.  Si  suscipiat  definitionem  abstractam.  Cone.,  si  su- 
scipiat definitionem  concretam,  Subd.  Si  hanc  suscipiat  materialiter, 
seu  ut  quod,Nego,^\  hanc  suscipiat  formaliter  et  ut  quo.  Cone.  Contrad. 
min.  Natura  absoluta  suscipit  definitionem  abstractam  universalis  for- 
malis, Nego.  Suscipit  definitionem  concretam,  Suhd.  Materialiter  seu 
ut  id  quod  denominatur  a forma  definita.  Cone.,  formaliter  seu  ut 
quo,  Nego. 

QUAESTIO  ir. 

DE  UNIVERSALIBUS  IN  PARTICULARI 
CAPUT  1. 

DE  NUMERO  ET  FUNDAMENTO  PRAEDICABILIUM 

THESIS  IV. 

Praedicabilia  sunt  quinque:  Genus,  Species,  Differentia, 
Proprium  et  Accidens. 

180.  Haec  Thesis  demonstrata  fuit  in  Logica  Minori  n.  85.  Insuper 
definitiones  concretae  descriptivae  singulorum  praedicabilium  traditae 
sunt  ibidem  n.  91. 


OBIECTIO. 

181.  Praedicabilia  sunt  septem.  Nam  individuum  vagum  persona 
praedicantur  de  pluribus.  Atqui  haec  non  pertinent  ad  ullum  ex  quin- 
que assignatis  praedicabilibus.  Ergo  praedicabilia  sunt  septem. 

Resp.  JSfego  assertum.  Ad  rat.  addit.  Disf.  Individuum  vagum  et 
persona  praedicantur  de  pluribus  analogice^  Cone.,  univoce,  Nego. 
Cone.  min. 

Individuum  vagum,  ex.  gr.  aliquis  homo,  importat  naturam  commu- 
nem cum  determinato  modo  essendi,  qui  competit  rei  singulari,  sub 
quadam  confusione  significato.  Unde,  quum  determinatus  modus  essendi 
non  possit  esse  plurium,  sed  sit  unius  tantum;  nomen  quod  hunc  mo- 
dum essendi  confuse  significat,  potest  dici  de  multis,  tantum  analogice 
secundum  proportionalitatem  propriam.  Dum  enim  sub  quadam  con- 
fusione unum  singulare  significat,  potest  extendi  ad  ea  omnia  signi- 
ficanda, quae  proportionaliter  conveniunt  in  hoc,  quod  est  habere 
proprium  determinatum  modum  essendi. 

Idem  dicas  de  nomine  persona,  quod  significat  rationalis  naturae 
individuam  substantiam.  Quum  enim  individuatio  directe  opponatur 
universalitati;  necesse  est  ut  nomen  persona  nonnisi  analogice  de 
pluribus  praedicetur. 

Haec  est  doctrina  S.  Thomae,  quam  ex  pluribus  locis  collectam  re- 
fert Cosmus  Alamannus  (1). 


(1)  Alamannus,  Summa  Dliilos.  1.  p.  q.  2.  a.  6. 

THESIS  V*. 

Intentiones  generis  et  differentiae  desumuntur  i.  tamquam  a 
fundamento  proximo  a tota  essentia  rei,  quatenus  haec  ab 
intellectu  consideratur  vel  sub  formalitate  nondum  ultimo 
determinata  ; vel  sub  formalitate  ultimo  determinante  ; 2.  tam- 
quam a fundamento  remoto,  a)  pro  substantiis  corporeis, 
genus  desumitur  a materia  prima  et  differentia  a forma 
substantiali ; j5)  pro  accidentibus,  genus  desumitur  ex  modo 
quo  afficiunt  substantiam,  differentia  ex  diversitate  princi- 
piorum ex  quibus  causatur,  aut  ex  eorum  effectibus ; y)  pro 
substantiis  spiritualibus  seu  pro  naturis  angelicis,  genus  de- 
sumitur ex  earum  immaterialitate ; differentia  autem  ex 
vario  gradu,  quo  participant  de  perfectione  essendi  (1). 

PRAENOTIONES. 

182.  Ad  hanc  Thesim  recte  intelligendam  sedulo  animadvertant: 
a ) genus  et  differentiam  esse  intentiones  intellectuales,  quae  non  exi- 
stunt  formaliter  in  rebus  sed  fundamentaliter  tantum ; 

h)  his  duabus  intentionibus  resultare  tertiam  quamdam  intentio- 
nem, quae  vocatur  species; 

c)  eas  ad  invicem  ita  se  habere,  ut  intentio  generis  connotet  es- 
sentiam aliquam  consideratam  sub  formalitate  quadam  adhuc  determi- 
nabili; et  ih  hac  indeterminatione  nullam  excludat  a sua  praedicabilitate 
rem,  in  qua  eius  formalitas  inveniri  possit  determinata  ad  aliquem 
gradum  perfectionis  completae  seu  specificae.  Sic  intentio  generica 
corporis  connotat  essentiam  corpoream ; seu  substantiam  cui  competit 
trina  dimensio,  praescindendo  a quocumque  gradu  perfectionis  speci- 
ficae, cuius  substantia  corporea  sit  capax.  Et  ideo  per  se  praedicatur 
in  ([uid  incomplete  de  omnibus  speciebus,  et  individuis  corporeis. 

Intentio  autem  differentiae  connotat  eamdem  essentiam  considera- 
tam sub  formalitate  quadam  solum  determinante;  Qi\(\QO  si  formaliter 
tantum  consideretur,  nihil  includit  indeterminati,  eo  quod  repugnat, 
ut  principium  quatenus  determinans  habeat  aliquam  indeterminationem. 
Attamen  si  consideretur  simul  secundam  suppositionem  materialem 


(1)  Haec  est  doctrina  S.  Tli.,  qui  fere  iisdem  verbis  eam  proponit  in  Opusc.  De  Ento 
et  Essentia,  Capitibus  III,  VI,  et  VII,  atque  alibi.  — Conferatur  Cosmus  Alamanuus, 
qui  in  Summa  Pliilos.  1.  p.  q.  3.  a.  4.  verbis  S.  Tli.  ex  variis  eius  operibus  collectis 
lianc  quaestionem  pertractat. 

seu  ratione  sublecti  indeterminati,  quod  importat  in  recto,  includit  po- 
tentialiter  inferiora  speciei  cuius. est  differentia,  idest  vel  species  in- 
feriores earumque  individua,  si  sit  differentia  intermedia ; vel  tantum 
individua,  si  sit  differentia  idtima.  Et  ideo  de  his  praedicari  potest 
in  qiiale  quid,  ut  ratio  universalis  superior  praedicatur  de  suis  infe- 
rioribus. Sic  dico:  Petrus  est  rationalis;  homo  est  sensitivus;  animal 
est  vivens.  Relate  autem  ad  speciem,  cuius  est  differentia,  praedicatur 
non  ut  ratio  universalis  superior  de  inferiori : sed  tantum  propter  iden- 
titatem subiecti,  ut  totum  exhibens  in  obliquo  partem  determinantem 
totius  compositi  de  quo  praedicatur.  Id  fit,  quum  dico : homo  est  ra- 
tionalis, idest  habens  rationalitatem. 

d)  Ex  conceptibus  generis  et  differentiae,  pro  eo  quod  formaliter 
important,  resultare  conceptum  speciei;  qui  adaequate  repraesentat 
essentiam  et  exprimitur  per  definitionem.  Talis  est  conceptus  specificus 
hominis,  qui  definitur  animal  rationale. 

Quapropter  quum  dico:  homo  est  animal;  homo  est  rationalis;  homo 
est  animal  rationale;  non  designo  diversas  essentias,  sed  minus  vel 
magis  determinate  eamdem  essentiam ; videlicet  designo  eamdem  hu- 
manam essentiam,  vel  conceptu  exhibente  eam  sub  formalitate  adhuc 
determibabili,  vel  conceptu  eam  exhibente  sub  formalitate  tantum  de- 
terminante ; vel  conceptu  eam  exhibente  adaequate  sub  utraque  forma- 
litate determinabili  et  determinante;  qui  conceptus  perfecte  humanam 
naturam  repraesentat. 

e)  Propter  analogiam  ad  compositum  physicum  ex  materia  et 
forma,  genus,  utpote  quod  exhibeat  essentiam  sub  formalitate  deter- 
minabili, dici  se  habere  materialiter,  differentiam  autem,  utpote  quae 
exhibeat  essentiam  sub  formalitate  solum  determinante,  dici  se  ha- 
bere formaliter ; speciem  tandem,  utpote  quae  exhibeat  essentiam  com- 
plete ex  utroque  principio  constitutam,  dici  se  habere  ut  compositum 
perfectum. 

f)  Indeterminationem  conceptus  generici  non  esse  confundendam 
cum  indeterminatione  materiae  primae.  Nam  indeterminatio  materiae 
excludit  ab  hac  omnem  formam;  indeterminatio  autem  generis  non 
excludit  ab  eo  formam:  sed  importat  formam  quamdam  pluribus  spe- 
ciebus  communem,  utpote  adhuc  determinabilem  a differentiis  extra 
eius  rationem  formalem  positis  (1). 

Nota.  Si  haec  animadversio  conferatur  cum  his,  quae  de  analogia 
entis  dicturi  sumus  in  Ontologia:  dilucidabitur  quaestio  quaedam  valde 


(1)  Cf.  S.  Tli.  De  Eute  et  Essentia  c.  III.  « Et  ideo  dicit  Commentator  2.  met. 
quod  etc.  » 

implicata,  cur  videlicet  notio  entis,  quamvis  se  habeat  ad  sua  inferiora 
ut  totum  potentiale  universale ; tamen  non  sit  genus.  Ideo  enim  ens 
non  est  genus,  quia  1.  extra  rationem  formalem  entis,  quod  ab  actu 
essendi  denominatur,  nequit  inveniri  differentia,  quum  quidquid  quo- 
cumque modo  habet  esse,  sit  ens : unde  ens  dicitur  transcendens;  2.  quia 
forma,  a qua  denominatur  genus,  est  de  sui  ratione  communis;  dum 
contra  forma,  a qua  denominatur  ens,  est  de  sui  ratione  singularis; 
nam  esse  est  ultima  actualitas  rei  existentis.  Unde  ens  non  potest 
habere  aliam  communitatem  praedicationis  nisi  analogicam. 

PROBATUR  PRI3IA  PARS. 

183.  Illud  est  proximum  fundamentum,  a quo  sumuntur  genus  et 
differentia,  quod  Q%i])roprium  subiechim  intentionis  generis  vel  diffe- 
rentiae. Atqui  buiusmodi  non  est  pars  aliqua  physica  essentiae  rei, 
puta  materia  vel  forma;  sed  est  ipsa  integra  essentia  rei,  quatenus 
ahstractione  totali  consideratur  vel  secundum  formalitatem  nondum 
ultimo  determinatam  ad  eius  rationem  specificam,  vel  secundum  for- 
malitatem ultimo  eam  ad  hanc  determinantem.  Etenim  genus  defi- 
nitur natura  praedicabilis  de  pluribus  in  quid  incomplete;  differentia 
autem  definitur  natura  praedicaMlis  de  pluribus  in  quale  quid.  Ergo 
principium  proximum  a quo  sumuntur  genus  et  differentia  est  tota 
essentia  rei  sub  diversis  respectibus  considerata.  Confirmatur  ex 
S.  Thoma  (1). 


PROBATUR  SECUNDA  PARS. 

184.  Quoad  memhrum.  Illud  est  in  aliqua  essentia  composita 
remotum  seu  radicale  principium  ex  quo  desumitur  genus,  quod  est 
maxime  potentiale  in  ea,  quum  ex  ipsa  tamquam  ex  radice  pullulet 
tota  rei  potentialitas.  Atqui  in  essentia  corporea  principium  intrinse- 
cum maxime  potentiale  est  materia  prima.  Ergo  materia  prima  est  ra- 
dicale principium,  ex  quo  in  substantiis  materialibus  desumitur  genus. 

Quoad  membrum.  Illud  est  radicale  seu  remotum  principium  ex 
quo  desumitur  differentia  in  aliqua  essentia  composita,  quod  est  prin- 
cipium intrinsecum  determinans  et  actuans  potentiam  subiectivam,  ad 
hoc  ut  ex  ipsis  tamquam  ex  actu  et  potentia  resultet  essentia  com- 
posita per  se  una.  Atqui  in  essentia  corporea  forma  substantialis  est 


(1)  De  Eute  et  Esseutia,  Gap.  III.  « Et  etiam  talis  est  animalis  habitudo  ad  homi- 
nem etc.  » 

principium  intrinsecum  actuans  et  determinans  potentiam  subiectivam 
sibi  correspondentem,  nempe  materiam  primam.  Ergo  forma  substan- 
tialis est  radicale  principium,  ex  quo  in  substantiis  materialibus  desu- 
mitur differentia.  Haec  manifestiora  fient  ex  dicendis  in  Philosophia 
naturali. 

PROBATUR  TERTIA  PARS. 

185.  Quum  accidentia  non  componantur  ex  materia  et  forma;  eorum 
genus  et  differentia  nequeunt  radicaliter  desumi  ex  materia  et  forma  : 
sed  genus  uniuscuiusque  accidentis  desumendum  erit  ex  eo,  quod  est 
ei  commune  cum  caeteris  accidentibus  eiusdem  praedicamenti;  diffe- 
rentia autem  ex  eo,  quod  est  ei  proprium. 

lamvero  a)  id,  in  quo  unum  accidens  convenit  cum  caeteris  eiusdem 
praedicamenti  accidentibus,  est  aliquis  ex  novem  modis  entis,  qui 
constituunt  genera  suprema  praedicamentorum  accidentium;  in  quae 
aeque  atque  in  decimum  modum  entis,  qui  est  proprius  substantiae, 
dividitur  ens  transcendens  per  additiones  improprie  dictas  (ut  in  On- 
tologia  demonstrabimus).  Unusquisque  autem  ex  his  novem  modis  es- 
sendi  accidentium  desumitur  ex  diverso  modo  afficiendi  substantiam; 
ita  ut,  si  eam  accidens  afficiat  extendendo,  habeatur  quantitas ; si  dis- 
ponendo, habeatur  qualitas;  si  referendo,  habeatur  relatio;  etc.  Ergo 
genus  alicuius  accidentis  desumitur  radicaliter  ex  diverso  modo  affi- 
ciendi substantiam. 

h)  Idi  per  quod  accidens  unius  praedicamenti  exhibetur  differre 
ab  accidente  eiusdem  praedicamenti  erit  radix  ex  qua  desumatur  eius 
differentia  specifica.  Atqui  huiusmodi  «)  sunt  principia  propria  unius- 
cuiusque accidentis,  ad  quae  eius  essentia  commensuratur;  scilicet  rei 
suhiectum  quod  afficit,  ut  simifas  distinguitur  a caeteris  curvitatibus 
per  specialem  habitudinem  ad  nasum,  qui  est  proprium  eius  subiectum; 
vel  ohiecfum,  quod  respicit,  ut  scientia  astronomiae  distinguitur  a cae- 
teris scientiis,  eo  quod  habeat  pro  obiecto  motus  astrorum ; vel  terminus 
ad  quem  ordinatur,  ut  variae  species  relationum,  etc.  i^)  Si  quorumdam 
accidentium  principia  sint  nobis  ignota,  desumimus  differentias  ab 
eorum  propriis  effectibus;  sic  albedo  definitur  color  disgregativus 
visus,  quia  propter  abundantiam  lucis  id  efficit;  nigredo  definiri  posset 
color  congregativus  visus,  quia  hic  effectus  a paucitate  lucis,  vel  ab 
eius  partiali  privatione  procedit,  etc.  Ergo  differentia  accidentis  desu- 
mitur radicaliter  aut  ex  eius  propriis  principiis,  aut  ex  eius  propriis 
effectibus  (1). 


(1)  Confer  S.  Tli.  De  Ente  et  Essent.  Cap.  VII.  in  fine.  « Et  quia  accidentia  non 
componuntur  e.x  materia  et  forma,  ideo  etc. » 

PROBATUR  QUARTA  PARS. 

186.  Qiumi  substantiae  spirituales  sint  formae  per  se  subsistentes 
completae  in  linea  essentiae;  earum  genus  desumendum  erit  radicaliter 
ex  ea  ratione,  in  qua  conveniunt  inter  se ; differentia  autem  desumetur 
ex  ea  ratione,  per  quam  discrepant.  lamvero  ratio,  in  qua  conveniunt 
substantiae  spirituales,  est  earum  immaterialitas  vel  intellectualitas; 
rationes  autem  per  quas  discrepant,  sunt  diversi  gradus,  secundum 
quos  participant  de  perfectione  essendi,  plus  minusve  recedendo  a po- 
tentialitate  et  accedendo  ad  actum  purum.  Ergo  pro  substantiis  spiri- 
tualibus completis  in  linea  essentiae,  genus  radicaliter  desumitur  ex 
earum  immaterialitate ; differentia  autem  ex  vario  gradu,  qud  partici- 
pant de  perfectione  essendi.  (Haec  manifestiora  fient  ex  dicendis  in 
Metaphysica). 

187.  Confirmatur  verbis  S.  Thomae  (1).  « Cum  autem  substantiae 
« spirituales  sint  simplices  quidditates,  non  potest  in  eis  differentia 
« sumi  ab  eo,  quod  est  pars  quidditatis,  sed  a tota  quidditate.  Et  ideo 
« in  principio  de  Anima  dicit  Avicenna  quod  differentiam  simplicem 
« non  babent  (idest  differentiam  desumptam  a parte  quidditatis  earum), 
« nisi  species  quarum  essentiae  sunt  compositae  ex  materia  et  forma. 
« Similiter  etiam  in  eis  ex  tota  essentia  sumitur  genus,  modo  tamen 
« differenti ; una  enim  substantia  separata  convenit  cum  alia  in  imma- 
« terialitate.  Differunt  autem  ab  invicem  in  gradu  perfectionis  secun- 
« dum  recessum  a potentialitate  et  accessum  ad  actum  purum.  Et  ideo 
« ab  eo,  quod  sequitur  illas  inquantum  sunt  immateriales,  sumitur  in 
« eis  genus,  sicut  intellectualitas,  vel  aliquid  huiusmodi ; ab  eo  autem, 
« quod  sequitur  in  eis  gradum  perfectionis,  sumitur  in  eis  differentia 
« nobis  tamen  ignota  ». 


COROLLARIA 
EX  HUCUSQUE  de:\ioxstratis 

188.  Iiitelliges  1.  Quaenam  sit  ratio  oh  quam  quidquid  est  in 
aliquo  genere  esse  deheat  compositum  ex  potentia  suhiectiva  et  actu 
vel  in  idroque  ordine  et  essentiae  et  existentiae^  vel  saltem  in  ordine 
existentiae,  si  sit  quidditas  simplex  subsistens,  quae  debet  se  habere 
ad  esse  existentiae  ut  potentia  ad  actum. 

Nam  ipsi  angeli  ita  convenire  debent  inter  se  in  immaterialitate, 
tamquam  in  genere  omnibus  communi:  ut  distinguantur  ab  invicem 


(1)  In  Opusc.-  cie  Ente  et  Essentia  Cap.  VI. 

per  maiorem  vel  minorem  recessum  a potential itate,  et  accessum  ad. 
actum  omnino  purum,  qui  est  ipsum  esse  subsistens,  nempe  Deum, 
lamvero,  nisi  eorum  essentia  se  haberet  ut  potentia  subiectiva  ad  esse 
existentiae ; repugnaret  in  eis  hic  maior  vel  minor  recessus  a potentia- 
litate  et  accessus  ad  actum  omnino  purum ; quum  actus  non  limitetur 
nisi  per  potentiam,  in  qua  recipitur,  (ut  in  Ontologia  demonstrabimus). 
Unde  in  tantum  aliquid  potest  magis  vel  minus  accedere  ad  actum 
purum,  in  quantum  pro  capacitate  propria  suae  essentiae  magis  vel 
minus  participare  potest  de  perfectione  essendi,  ad  quam  se  habeat 
tamquam  potentia  subiectiva  proportionata  ad  actum  sibi  respon- 
dentem (1).  « Unde  dico  quod  secundum  gradum  possibilitatis  per- 
mixtae etc.  ». 

Iiitelliges  2.  cur,  quamvis  compositio  metaplnjsica  ex  essentia  et 
esse  sit  ratio,  cur  Angeli  sint  in  genere;  tamen  eorum  genus  non 
desumatur  ah  essentia,  necqiie  differentia  ah  existentia. 

Id  enim  unde  sumitur  differentia  non  est  aliud  ab  essentia  rei  con- 
stitutae per  differentiam.  Existentia  autem  cuiuslibet  rei  citra  primum 
ens,  non  est  de  eius  essentia ; quum  quidquid  sit  de  essentia  rei  cadat 
in  eius  definitione;  existentia  autem  non  pertinet  ad  definitionem  rei 
creatae,  quum  haec  definiri  possit,  etsi  existentiam  non  habeat  (2). 

Iiitelliges  3.  cur  substantiae  creatae  spirituales  non  sint  in  eodem 
genere  physico  cum  substantiis  matericdihus,  sed  tantum  in  eodem 
genere  logico. 

Quod  enim  est  in  eodem  genere  physico,  habere  debet  materiam 
communem  cum  caeteris  eiusdem  generis.  G-enus  autem  logicum  prae- 
scindit a materia  communi,  et  considerat  solum  convenientiam  in  ra- 
tione substantiae,  quatenus  haec  est  unus  ex  decem  modis  essendi,  in 
quos  dividitur  ens  transcendens,  et  supponit  tantum  compositionem 
metaphysicam  ex  essentia  et  esse. 

Intelliges  4.  distinctionem  logicam  inter  genus  et  differentiam 
esse  formaliter  distinctionem  rationis  ratiocinatae,  fundamentaliter 
autem  supponere  distinctionem  realem  in  entihus,  quae  suh  aliquo  ge- 
nere ponuntur. 

Xam  distinctio  logica  fundatur  in  compositione  reali  ex  potentia 
subiectiva  et  actu  vel  simul  in  ordine  essentiae  et  existentiae,  ut  con- 
tingit in  rebus  materialibus,  vel  in  ordine  existentiae  tantum;  ut  con- 
tingit in  substantiis  spiritualibus  creatis,  quae  sunt  completae  in  linea 
suae  essentiae  subsistentis  in  sua  simplicitate,  et  nihilominus  magis 


(1;  Cfr.  S.  Thoinam  in  2.  Sent.  Dist.  .S.  q.  1.  n.  1.  a<l  1.  et  art.  3. 
(2)  Clr.  8.  Tli.  Oi)nsc.  12.  de  Natura  Generis  ca]).  VI.  in  fine. 

minusve  participant  de  perfectione  essendi,  atque  per  id  ab  invicem 
distinguuntur. 

Iiitelliges  5.  Deum  Optimum  Maximum  sub  nullo  genere  contineri. 

Etenim  in  eo  nulla  est  compositio  neque  ex  materia  et  forma,  neque 
ex  essentia  et  esse.  Deus  enim  est  ipsum  esse  subsistens,  nempe  est 
ipsa  purissima  perfectio  absque  ulla  limitatione  perfectionis  subsi- 
stens. Sed  de  his  agemus  in  Theologia  Naturali. 

OBIECTIONES  CONTRA  SECUNDAM  PARTEM. 

189.  Obiect.  1^.  Aristoteles  (1)  ait:  Materia  non  est  pars  speciei 
nec  pertinet  ad  speciem.  Sed  genus  sumi  debet  ab  eo  quod  pertinet 
ad  speciem.  Ergo  genus  non  sumitur  a materia. 

Resp.  Dist.  mai.  Si  nomine  speciei  intelligas  cum  Aristotele  in 
loc.  cit.  formam,  Cone.,  si  nomine  speciei  intelligas  ipsam  speciem  de- 
nominative,  idest  essentiam  completam  praedicabilem  de  pluribus  solo 
numero  diversis,  Suhd.  Materia  signata  non  est  pars  speciei,  Conc.^ 
materia  communis.  Nego.  Cone.  Min.  Dist.  conseq.  Genus  non  sumitur 
proxime  a materia,  Conc.^  non  sumitur  remote^  Nego. 

Obiect.  2^.  Propter  quod  unumquodque  tale,  et  illud  magis.  Sed 
genus  et  differentia  praedicantur  de  toto  composito.  Ergo  a fortiori 
materia  et  forma,  si  ex  eis  desumerentur  genus  et  differentia,  praedicari 
deberent  de  toto  composito;  quod  tamen  non  fit.  Ergo  genus  et  diffe- 
rentia non  desumuntur  a materia  et  forma. 

Resp.  Dist.  mai.  Effatum,  quod  enuntiatur  in  maiori,  est  verum,  si 
intelligatur  hoc  sensu,  quod  causa  efficiens  adaequata  continere  debet 
vel  formaliter  vel  virtualiter  perfectiones  sui  effectus.  Cone.  Si  intel- 
ligatur hoc  sensu  quod  quaecumque  causa,  etiam  partialis,  continere 
debeat  perfectiones  sui  effectus.  Nego.  Dist.  min.  Genus  et  differentia 
formaliter  accepta,  Nego^  genus  et  differentia  denominative  accepta, 
Subd.  Nominibus  concretis  et  in  suppositione  materiali.  Cone.,  nomini- 
bus abstractis,  vel  in  suppositione  formali.  Nego.  Nego  Conseq.  Etenim 
materia  et  forma  se  habent  ut  partes  integrantes  totius  compositi,  a 
quo  abstrahitur  genus  vel  differentia  ad  modum  totius  potentialis. 

Obiect.  3^.  Substantia  est  supremum  genus  in  suo  praedicamento. 
Atqui  substantia  praescindit  a compositione  ex  materia  et  forma,  quia 
extenditur  ad  substantias  immateriales.  Ergo  genus  pro  ipsis  rebus 
materialibus  ne  quidem  radicaliter  desumitur  a materia. 

Resp.  Cone.  mai.  Dist.  min.  Substantia  ita  praescindit  a determi- 


(1)  VII.  Metapli. 

nata  compositione,  ut  supponat  in  suis  inferioribus  aliquam  composi- 
tionem ex  potentia  et  actu  convenientem  naturae  eorumdem,  Conc.^  ita 
^praescindit  a determinata  compositione,  ut  eam  non  supponat.  Nego. 
Nego  conseq. 

Substantiae  materiales  et  immateriales,  quamvis  non  sint  sitb  eodem 
genere  physico^  ad  quod  requiritur  communitas  materiae;  sunt  tamen 
sub  eodem  genere  logico  siihstantiae,  ad  quod  sufficit,  ut  conveniant  in 
ratione  essentiae  cui  competit  habere  esse  per  se,  seu  non  in  alio.  Si 
autem  quaeras  cur  substantia  immaterialis  possit  convenire  generice 
cum  aliis  substantiis  in  eodem  praedicamento;  respondemus  posse,  quia 
eius  essentia  licet  simplex,  tamen  non  est  sua  existentia.  Si  autem 
quaeras,  cur  substantia  materialis  possit  convenire  cum  aliis  substan- 
tiis in  eodem  praedicamento;  respondemus  posse  quia  habet  in  sui 
•compositione  materiam  primam,  tamquam  potentiam  subiectivam,  quae 
in  diversis  suis  partibus  actuari  potest  per  formas  substantiales  spe- 
cifice diversas.  - 

Obiect.  4^.  Quaecumque  sunt  sub  genere  participant  uniformiter 
principia  illius  generis.  Sed  si  genus  pro  substantia  corporea  desume- 
retur a materia,  substantia  materialis  et  substantia  immaterialis  non 
participarent  uniformiter  principia  sui  generis.  Ergo  genus  substantiae 
corporeae  non  desumitur  a materia. 

Resp.  Bist.  mai.  Si  sint  sub  eodem  genere  physico,  Cone.,  si  sint 
•sub  eodem  genere  logico,  Nego.  Cone.  min. 

Obiect.  5^.  Principium  cognoscendi  nequit  desumi  ab  ignoto.  Sed 
genus  est  principium  cognoscendi,  utpote  prima  pars  definitionis ; ma- 
teria autem  est  ignota.  Ergo  genus  non  sumitur  a materia. 

Resp.  Bist.  mai.  Principium  cognoscendi  nequit  desumi  ab  ignoto, 
quod  neque  per  se  neque  per  aliud  innotescere  potest,  Cone.,  quod 
innotescere  potest  per  aliud,  Subd.  Nequit  desumi  proxime,  Cone., 
remote.  Nego.  Cone.  prim.  membr.  min.  Bist.  seeund.  membr.  Materia 
prima  ita  est  per  se  ignota,  ut  innotescat  per  aliud,  nempe  per  formam 
et  per  analogiam  ad  materias  secundas,  (7owc., materia  prima  est  penitus 
ignota.  Nego.  Bist.  conseq.  Genus  non  sumitur  qqroxime  a materia, 
Cone.,  non  sumitur  remote,  Nego. 

OBIECTIONES  CONTRl  QUARTAM  PARTEM. 

190.  Obiectio  l®*.  Partes  definitionis  significant  partes  rei.  Sed  in 
substantiis  immaterialibus  nulla  est  alia  compositio,  quam  ex  essentia 
et  esse.  Ergo  genus  earum  sumitur  ex  essentia,  et  differentia  ex  esse. 

Resp.  Bist.  mai.  Partes  definitionis  significant  partes  rei,  quatenus 
desumuntur  a partibus  rei.  Cone.,  quatenus  important  ipsas  partes  rei, 

Nego. ; quia  important  totam  rem  vel  sub  formalitate  determinabili  vel 
sub  formalitate  determinante.  JDist.  min.  In  substantiis  immaterialibus 
miUa  est  alia  compositio  realis  praeter  compositionem  ex  essentia  et 
esse;  et  ex  substantia  et  accidentibus,  Cone..,  nulla  est  alia  compo- 
sitio logica^  Nego.  Solutio  patet  ex  demonstratione  4.  partis. 

Obiect.  2®.  Magis  et  minus  non  diversificant  speciem.  Atqui,  si 
genus  substantiarum  spiritualium  sumeretur  ab  essentia,  quatenus  haec 
est  immaterialis;  differentia  autem  sumeretur  ab  eadem,  quatenus 
magis  vel  minus  recedit  a potentia  et  accedit  ad  actum  purum;  sub- 
stantiae spirituales  differrent  ab  invicem  tantum  secundum  magis  et 
minus.  Ergo  non  hoc  modo  desumitur  earum  genus  et  differentia. 

Hesp.  Dist.  mai.  Effatum  in  maiori  allatum  est  verum  si  univer- 
saliter accipiatur.  Nego..,  si  limitetur  ad  intensionem  vel  remissionem 
qualitatum,  quae  ad  modum  motus,  specificantur  a termino.  Cone, 
Contrad.  sequelam  minoris.  Si  maior  vel  minor  participatio  perfectionis 
im materialiter  essendi  esset  quaedam  intensio  vel  remissio  qualitatis 
specificatae  ab  aliquo  termino.  Cone..,  si  sit  aliquis  absolutus  gradus 
entis,  Nego.  Nego  Conseq. 

191.  Principium,  cui  innititur  difficultas,  est  universaliter  falsum. 
Nam  neque  verificatur  de  augmento  quantitativo,  in  quo  magis  et  mi- 
nus diversificant  speciem ; unitas  enim  subtracta  vel  addita  variant 
speciem  numeri : neque  verificatur  de  perfectionibus  essentialibus,  qui- 
bus entia  in  variis  gradibus  perfectionum  essentialium  constituuntur, 
participando  magis  vel  minus  de  perfectione  essendi.  Sic  vegetalia  magis 
participant  de  perfectione  essendi,  quam  mineralia;  animalia  magis 
quam  vegetalia;  homines  magis  quam  bruta. 

In  iis  tantum  casibus  magis  et  minus  non  diversificant  speciem,  in 
quibus  agitur  de  iis  formis  accidentalibus,  quae  speciem  recipiunt  ex 
ordine  quem  dicunt  ad  aliquem  terminum ; ita  ut  licet  intendantur  vel 
remittantur,  remanent  semper  ordinatae  ad  eundem  terminum  ac  pro- 
inde remanent  eiusdem  speciei.  Sic  dealbatio,  quae  est  motus  ad  albe- 
dinem,  remanet  eiusdem  speciei,  etiamsi  intendatur  vel  remittatur.  Sic 
illuminatio,  calefactio  et  similia.  Eodem  modo  intenduntur  et  remit- 
tuntur habitus  virtutum,  quia  specificantur  ab  aliquo  termino,  ut 
prudentia,  iustitia,  temperantia,  etc. 

CAPUT  II. 

DE  DIFFERENTIA. 

THESIS  VI. 

Differentia,  quae  est  tertium  praedicabile,  ea  tantum  est,  quae 
a Porphyrio  vocatur  propriissima,  quaeque  definitur  descri- 
ptive in  concreto  : Ici  quod  est  praedicabile  de  pluribus 
specie  vel  munero  differentibus  in  quale  quid. 

PRAENOTIONES. 

192.  a)  Differentia  propriissima  vocatur  a Porphyrio  ea,  per 
quam  res,  quae  in  eodem  genere  conveniunt,  differunt  specie,  ut  ratio- 
nalitas, per  quam  homo  differt  a bruto. 

h)  Differentia  propria  vocatur  a Porphyrio  ea,  per  quam  res, 
quae  cum  aliis  in  eadem  specie  convenit,  differt  ab  eis  per  aliquod  ac- 
cidens ah  ipsa  inseparahile,  ut  simitas  vel  crispitudo,  per  quas  homo 
simus  vel  crispus  differt  a caeteris,  qui  simi  vel  crispi  non  sunt. 

c)  Differentia  communis  vocatur  a Porphyrio  ea,  per  quam 
res,  quae  cum  aliis  in  eadem  specie  convenit,  differt  ab  eis  per  aliquod 
accidens  ah  ipsa  separahile,  ut  aegritudo^  per  quam  homo  aegrotus 
differt  a sanis. 

d)  Differentia  propriissima  vocatur  a quibusdam  differentia  per 

se;  caeterae  differentiae  per  accidens. 

PROBATUR  THESIS, 

193.  Ea  differentia  est  tertium  praedicabile,  cui  huius  definitio  con- 
venit, videlicet  quae  sit  id  quod  est  praedicabile  de  pliirihns  specie  vel 
numero  differentibus  in  quale  quid;  nempe  cuius  formalitas  importet 
partem  determinantem  essentiae.  Atqui  haec  definitio  competit  tantum 
differentiae,  quam  Porphyrius  vocat  propriissimam,  quia  haec  intrin- 
sece constituit  naturam  specificam;  caeterae  autem  differentiae,  nempe 
propria  et  communis  important  aliquid  accidentaliter  adveniens  alicui 
individuo,  sive  inseparabiliter  sive  separabiliter  cum  eo  connectantur. 
Ergo  «lifferentia,  quae  est  tertium  praedicabile,  ea  sola  est  quam  Por- 
phyrius propriissimam  vocat. 

SCHOLION 

Differentiarum  divisiones. 

194.  a)  Differentia  suprema  est  ea,  quae  cum  genere  supremo 
constituit  primam  speciem  subalternam.  Talis  est  in  arbore  porphyriana 
differentia  corporea  quae  cum  genere  substantia  constituit  primam 
speciem  subalternam  corpus.  (Vide  pag.  35). 

b)  Differentia  subalterna  est  ea,  quae  cum  genere  aliquo  inter- 
medio constituit  unam  ex  speciebus  subalternis.  Talis  est  differentia 
animatum  quae  cum  genere  intermedio  corpus^  constituit  vivens.  Talis 
etiam  est  differentia  sensitivum,  quae  cum  genere  intermedio  vivens 
constituit  animal. 

c)  Differentia  infima  est  ea,  quae  cum  genere  ultimo  constituit 
speciem  infimam,  sub  qua  tantum  possunt  esse  individua,  quum  ea 
tantum  importet  essentiam,  ultimo  determinatam  et  aptaffi  ad  indivi- 
d nationem  et  ad  esse.  Talis  est  differentia  rationale,  quae  cum  genere 
ultimo  animal,  constituit  speciem  infimam  homo. 

d)  Differentiae  mere  divisi  vae,  quae  exprimuntur  terminis  in- 
finitantibus,  sunt  positivae  sed  infinitae,  quia  includunt  indeterminate 
omnes  species,  quae  omnino  repugnant  speciei  constitutae  cum  genere 
communi  per  differentiam  oppositam ; et,  ea  mediante,  repugnant  om- 
nibus speciebus  huic  inferioribus.  Tales  sunt  in  arbore  porphyriana  dif- 
ferentiae : incorporea  relate  ad  corpus  et  ad  omnes  species  huic  in- 
feriores ; inanimatum  relate  ad  vivens  et  ad  omnes  species  huic 
inferiores;  insensitivum  relate  ad  animal  et  ad  omnes  species  animali 
inferiores : irrationale  relate  ad  hominem  et  ad  individua  humana. 
Hae  differentiae  relate  ad  species  eis  oppositas  vocantur  repugnantes. 

CAPUT  III. 

DE  PROPRIO. 

195.  Proprium,  quod  est  quartum  praedicabile,  atque  definitur  de- 
scriptive in  concreto  id  guod  praedicatur  de  pluribus  in  quale  neces- 
sario, est  aliquid  essentiae  superadditum,  resultans  ex  eius  principiis 
intrinsecis,  ita  ut  huic  competat  omni,  soli  et  semper,  atque  praedicatur 
de  subiecto  secundo  modo  dicendi  per  se,  quia  subiectum  includitur  in 
eius  definitione,  quum  sit  propria  passio  subiecti  (cfr.  n.  93). 

A Porphyrio  definitur : « Quod  omni  soli  et  semper  convenit  et  con- 
versim  de  re  praedicatur  ».  Quae  definitio  ita  clarius  proponitur  ab 


QUAESTIO  II.  - DE  UNIVERSALIBUS  IN  PARTICULARI  113 

Alamanno  (1):  « Quod  inest  omni  individuo  speciei,  et  soli  speciei  et 
I semper  et  conversim  de  illa  praedicatur  » 

j Inest  a)  omni;  idest  proprium  invenitur  in  omni  individuo,  quod 
participat  essentiam,  cuius  est  propria  passio;  b)  soli,  videlicet  non 
invenitur  in  aliis  individuis,  sed  tantum  in  illis,  in  quibus  invenitur 
1 natura,  cuius  proprium  est  propria  passio,  et  unice  ratione  huius  na- 
turae. Huiusmodi  sunt  omnia  inferiora  alicuius  naturae  specificae,  sive 
infimae,  de  qua  proprium  strictissimo  sensu  dicitur,  sicut  omnes  di- 
visim  homines  sunt  risibiles ; sive  subalternae,  de  qua  proprium  la- 
tiori sensu  dicitur,  sicut  omnes  divisim  homines  et  omnia  divisim 
bruta  sunt  vigilativa  et  dormitiva;  c)  et  semper,  idest  inseparabi- 
1 liter  in  omni  hypothesi. 

Hae  tres  conditiones  simul  requiruntur  ad  proprium,  quod  est 
quartum  praedicabile.  Quaedam  enim  alia  ita  sunt  propria  alicui  na- 
l|  turae,  puta  humanae,  ut  conveniant  huic  soli  sed  non  omni,  ut  esse 
medicum,  philosophum  etc.  Quaedam  ita  sunt  propria,  ut  conveniant 
omni  sed  non  soli;  ut  esse  bipedem  competit  omni  homini,  sed  non 
soli.  Quaedam  ita  sunt  propria  ut  conveniant  omni  et  soli  sed  non 
semper,  ut  dormire  convenit  omni  et  soli  animali  sed  non  semper.  Pro- 
prium enim  quod  est  quartum  praedicabile,  quum  resultet  necessario 
ex  principiis  intrinsecis  naturae  specificae,  ita  est  inseparabile  ab  ea, 
ut  si  per  secundam  operationem  intellectus  ab  hac  excluderetur,  ipse 
verus  conceptus  naturae,  cui  inest,  destrueretur.  Sic,  exclusa  risibilitate 
ab  homine,  hic  neque  esse,  neque  cum  veritate  concipi  posset  ut  homo 
seu  ut  animal  rationale. 

Passiones  proprias  sublecti  causari  a principiis  intsinsecis  naturae 
causalitate  resultantiae,  quae  est  aliqua  species  causalitatis  efficientiae 
dicemus  in  Ontologia. 

CAPUT  IV. 

DE  ACCIDENTE. 

196.  Accidens^  quod  est  quintum  praedicabile,  et  definitur  descri- 
ptive in  concreto:  id  quod  praedicatur  de  pluribus  in  quale  contin- 
(jenter,  est  aliquid  essentiae  superadditum,  non  resultans  ex  eius  prin- 
cipiis intrinsecis,  sed  extrinsecus  adveniens;  ita  ut  possit  adesse  vel 
abesse  praeter  sublecti  corruptionem.  Videlicet  ita  inest  sublecto  ut 
etiamsi  per  secundam  operationem  intellectus  excluderetur  a sublecto ; 


(1)  Sum,  Phil.  j).  1.  (i-  0.  a.  1. 

non  destrueretur  verus  conceptus  naturae  subiecti.  Sic  quamvis  posi- 
tive excluderetur  albedo  ab  homine,  hic  adhuc  cum  veritate  conci- 
peretur esse  homo  seu  animal  rationale.  Idcirco  definitur  a Porphyrio. 
« Quod  potest  adesse  et  abesse  praeter  subiecti  corruptionem  ». 

197.  Ex  dictis  intelli^es  a)  accidens  logicum^  quod  est  quintum 
praedicabile  opponi  non  solum  speciei^  eiusque  logicis  constitutivis, 
nempe  generi  et  differentiae ; sed  etiam  opponi  quarto  praedicabili  seu 
propriae  passioni  essentiae  specificae. 

Iiitelliges  h)  accidens  quod  dividitur  per  novem  suprema  genera 
accidentium  non  esse  accidens  logicum.,  sed  metapliysicum  seu  praedi- 
camentale^  quod  extenditur  etiam  ad  proprium. 

Iiitelliges  c)  accidens  aliquod,  etiamsi  physice  non  possit  separari 
ab  aliquo  subiecto  absque  hmm qdiysica  destructione^  non  esse  eo  ipso 
dicendum  accidens  proprium^  nisi  ipse  conceptus  naturae  subiecti  pe- 
riret, si  intellectus  indicans  negaret  hoc  accidens  de  tali  subiecto ; quod 
contingeret  ex.  gr.  si  negarem  risihilitatem  homini. 

Iiitelliges  d)  praedicabilitatem  accidentis,  in  quantum  est  quintum 
praedicabile,  et  praedicabilitatem  proprii,  in  quantum  est  quartum 
praedicabile  esse  denominativam,  quia  refertur  ad  subiecta  formarum 
accidentalium,  quatenus  ab  his  connotantur.  Sic  lignum  dicimus  esse 
hipedalem,  alhum,  combustum  etc.  Formae  enim  accidentales  in  seipsis 
consideratae  pertinent  ad  sua  propria  praedicamenta,  et  eae  quae  sunt 
eiusdem  praedicamenti  praedicantur  ad  invicem  essentialiter  ut  genera 
vel  species.  Sic  albedo  est  quaedam  species  coloris,  qui  est  sub  supremo 
qualitatis ; combustio  est  quaedam  species  etc. 

Iiitelliges  e)  accidens  sub  diverso  respectu  consideratum  pertinere 
praedicabilia  vel  ad  praedicamenta.  Quatenus  enim  forma  acciden- 
talis consideratur  absolute  secundum  suam  essentiam,  pertinet  ad  ali- 
quod praedicamentum  accidentium  et  habet  suo  modo  definitionem  ex 
genere  et  differentia  (cf.  n.  185).  Quatenus  autem  consideratur  relative 
secundum  necessitatem  vel  contingentiam  suae  inhaesionis  alicui  sub- 
iecto, pertinet  vel  ad  quartum  vel  ad  quintum  praedicabile. 


QUAESTIO  III.  - DE  ANTEPRAEDICAMENTIS 


115 


QUAESTIO  IIL 

DE  ANTEPRAEDICAMENTIS. 

Antepraedicamenta  sunt  notiones  quaedam  praerequisitae  ad  rectam 
Praedicamentorum  tractationem,  praecipuae  Antepraedicamentorum 
divisiones  sunt  sequentes : 


DIVISIO  L 

UNIVOCA,  AEQUIVOCA,  ANALOGA  ET  DENOMINATIVA. 

198.  Haec  divisio  recte  praemittitur.  Etenim,  quum  praedicamenta 
considerari  possint  vel  a)  relate  ad  notionem  transcendentalem  entis-, 
quae  per  additiones  improprie  dictas  dividitur  in  decem  suprema  ge- 
nera, tamquam  analogum  in  analogata;  vel  h)  ad  invicem^  quatenus 
res  unius  praedicamenti  denominative  praedicatur  de  re  alterius  prae- 
dicamenti; vel  c)  relate  ad  inferiora^  in  quae  decem  suprema  genera 
per  additiones  proprie  dictas,  idest  per  differentias  specificas,  descendunt 
tamquam  univoca  in  univocata,  recte  praedicamentis  praemittuntur 
notiones  de  univocis^  aequivocis^  analogis  et  denominativis.  Has  notio- 
nes nos  sufficienter  tradidimus  in  Logica  minori  nn.  29.  ad  37.  44.  89. 

DIVISIO  II. 

EORUM  QUAE  DICUNTUR  ET  EORUM  QUAE  SUNT. 

^ 199.  Quum  subiectum  praedicamentorum  sit  ens  reale  sensihile^  a 

quo  per  primam  operationem  intellectus  abstrahuntur  conceptus  speci- 
fici, vel  generici,  vel  differentiales,  qui  important  notiones  praedicabiles 
de  ipso;  Aristoteles  ad  bene  secernendos  terminos,  qui  in  praedica- 
mentis adhibendi  sunt,  a terminis  qui  adhiberi  nequeunt,  et  ad  recte 
determinandas  notiones  obiectivas,  quae  subiici  vel  praedicari  debent ; 
divisionem  constituit  eorum  quae  dicuntur  et  eorum  quae  sunt.  Itaque 
a)  ea  quae  dicuntur  divisit  in  complexa  et  incomplexa.  Com- 
plexa vocavit  ea,  quae  dicuntur  cum  coniunctione  ad  alia,  ut:  homo 
legit^  equus  currit.  Incomplexa  vocavit  ea  quae  dicuntur  solitarie  ut: 
homo^  equus ^ cursus  etc.  (Cfr.  n.  43.). 

Incomplexa  tantum  posse  poni  in  praedicamento  patet  ex  eo,  quod 
complexa  respondent  secundae  operationi  nostri  intellectus:  incomplexa 
autem  primae.  lamvero  quum  praedicamentum  logicum  resultet  ex 

notionibus  per  primam  operationem  intellectus  abstractis  ab  ente  reali 
sensibili,  quod  est  fundamentum  omnium  praedicamentorum ; necesse 
est  ut  tantum  dictiones  incomplexae  in  praedicamento  ponantur. 

l)  ea  quae  sunt  nempe  notiones  obiectivae,  quae  mediantibus 
dictionibus  incomplexis  subiiciuntur  vel  praedicantur,  dividuntur  ab 
Aristotele  in  quatuor  classes : l""  est  eorum,  quae  de  subiecto  dicuntur 
sed  in  subiecto  non  sunt;  2^  est  eorum,  quae  neque  de  subiecto  di- 
cuntur, neque  sunt  in  subiecto ; 3*^  est  eorum,  quae  sunt  in  subiecto  et 
de  subiecto  dicuntur;  4^  est  eorum  quae  sunt  in  subiecto  et  non  di- 
cuntur de  subiecto. 

Ad  quam  divisionem  intelligendam,  sciendum  est  esse  in  subiecto 
dici  ab  Aristotele  id  quod  non  est  neque  ipsa  essentia  subiecti,  neque 
pars  constitutiva  eius:  sed  ei  accidentaliter  inest.  Insuper  animadver- 
tendum est,  omnia  ea  quae  sunt  in  hoc  mundo  sensibili  reduci  ad  sub- 
stantiam  et  accidens;  quae  vel  sumuntur  in  sua  ultima  individuatione,. 
et  tunc  habemus  substantias  jjr imas ^ ex.  gr.  Petrum;  Qi  accidentia  sin- 
gularia^ ex.  gr.  hanc  albedinem : vel  sumuntur  in  aliquo  gradu  abstra- 
ctionis  et  tunc  habemus  substantias  secundas,  ex.  gr.  hominem  abstra- 
ctum a notis  individualibus ; et  accidentia  universalia  abstracta  ab 
accidentibus  singularibus,  ex.  gr.  albedinem.  Quae  duo  ultima  sunt 
universalia  materialia  seu  directa,  quae  sunt  in  rebus,  quoad  id  quod 
concipitur,  non  quoad  modum,  quo  concipiuntur. 

200.  Hisce  praemissis,  1.  substantiam  secundam  dici  de  suhie- 
cto,  ut  notio  universalis  dicitur  de  suo  inferiori,  sed  non  esse  in  sub- 
iecto, quia  importat  ipsam  eius  essentiam.  Sic  homo  dicitur  de  Petro, 
ut  natura  specifica  de  individuo  naturae,  sed  non  est  in  Petro,  quia 
importat  ipsam  essentiam  eius. 

Fatet  2.  substantiam  primam  non  dici  de  subiecto,  quia  non  est 
universalis,  sed  est  ipsum  individuum  naturae ; neque  esse  in  subiecto, 
quia  est  ipsum  subiectum.  Sic  Petrus  neque  est  in  Petro,  neque  dicitur 
de  Petro. 

Fatet  3.  accidens  universale  esse  in  subiecto,  et  dici  de  subiecto ; 
quamvis  non  dicatur  de  eo  subiecto,  in  quo  est;  quia  non  praedicatur 
simpliciter  de  subiecto  suae  inhaesionis  sed  de  singulari  forma  acci- 
dentali, quae  est  subiectum  directum  sui  praedicamenti.  Sic  albedo  est 
in  Petro,  de  quo  tamen  non  praedicatur  simpliciter,  quia  non  dicimus: 
Fetrus  est  albedo;  sed  dicitur  simpliciter  de  hac  albedine,  quia  importat 
ipsam  essentiam  eius,  et  ideo  dicimus:  haec  albedo,  puta  Petri,  est 
albedo. 

Fatet  i.  accidens  singulare  esse  in  subiecto,  sed  non  dici  de  subiecto. 
Est  in  subiecto,  quia  recipitur  in  aliqua  substantia.  Non  dicitur  de 

subiecto,  quia  est  ultimum  subiectum  directum  sui  praedicamenti,  quod 
proinde  nequit  praedicari  de  seipso.  Sic  dicimus : haec  albedo  est  in 
Petro.  Sed  non  dicimus,  nisi  tautologice,  haec  albedo  est  haec  albedo, 

DIVISIO  III. 

REGULAE  ANTEPRAEDICAMENTALES. 

201. 1.  Eegula.  Quando  unum  praedicatur  de  altero  ut  de  subiecto^ 
idest  ut  ratio  superior  de  suo  inferiori;  quidquid  per  se  praedicatur  de 
superiori,  praedicatur  etiam  de  inferiori.  Qua  in  regula  sedulo  notan- 
dum est,  ad  hoc  ut  praedicatum  superioris  dicatur  de  inferiori,  con- 
venire debere  superiori  per  se  et  in  ordine  reali,  non  tantum  per  ac- 
cidens vel  in  ordine  mere  intentionali.  Sic  bene  quidem  dicerem:  Petrus 
est  homo.  Ergo  est  animal.  Perperam  autem  dicerem:  Petrus  est  homo. 
Ergo  est  genus. 

2.  Regula.  Diversorum  generum  et  non  subalternatim  positorum  di- 
'versae  sunt  differentiae ; sidjalternorum  vero  generum  nihil  prohibet 
easdem  esse  differentias.  Videlicet  genera  diversorum  praedicamento- 
rum nullo  modo  possunt  habere  easdem  differentias.  Attamen  nihil 
prohibet,  quin  genera  subalterna  habeant  easdem  differentias,  non 
infimas  sed  intermedias.  Sic  animcd  et  color  nequeunt  in  ulla  differentia 
convenire.  Animal  autem  et  homo  convenire  possunt  in  eadem  diffe- 
rentia sensitivi.  Quae  tamen  differentia  in  homine  se  tenet  ex  parte 
generis  proximi  adhuc  determinabilis  per  ultimam  differentiam  ra- 
tionalis. 

QUAESTIO  IV. 

DEPRAEDICAMENTIS. 

THESIS  VIL 

Demonstratur  denarius  numerus  Praedicamentorum. 

PRAENOTIONES. 

202.  Quum  ens  sit  analogum,  quamvis  dicatur  divisim  de  omnibus 
decem  modis  essendi,  qui  per  praedicamenta  dividuntur,  esse  nequit 
supremum  genus,  quod  per  differentias  additas  descendat  ad  decem 
Praedicamenta.  Etenim  omne  genus  contrahitur  ad  speciem  per  dif- 
ferentias, quae  non  participant  genus,  ad  quod  se  habent  ut  actus  ad 
potentiam  subiectivam  (n.  188)  atque  sunt  extra  essentiam  illius.  Nihil 
autem  potest  esse  extra  essentiam  entis  ita  ut  per  additionem  ad  ens 
constituat  aliquam  speciem  entis.  Nam,  quod  est  extra  ens,  niMl  esi. 
Nihil  autem  seu  non  ens  non  potest  esse  differentia  determinans  seu 
perficiens. 

PROBATUR  THESIS. 

203.  Quum  ens  non  possit  esse  supremum  genus,  tot  admittenda 
sunt  suprema  genera,  quot  sunt  supremi  modi  essendi^  ah  invicem  primo 
diversi,  secundum  quos  aliqua  res  creata  potest  participare  esse,  quique 
possunt  de  eorum  inferioribus  univoce  praedicari.  Atqui  huiusmodi 
sunt  tantum  decem,  nempe  : substantia,  relatio,  quantitas,  qualitas, 
actio,  passio,  quando,  ubi,  situs  et  habitus  seu  indumenta  et  arma. 
Ergo  praedicamenta  sunt  decem. 

Frob.  min.  Quaelibet  res  finita,  quae  potest  esse  subiectum  essendi 
tamquam  id  qiiod  est,  non  potest  concipi  esse  nisi  decem  modis  primo 
ab  invicem  dirersis,  ad  quos  caeteri  reducuntur.  Vel  enim  consideratur 
secundum  quod  est  simpliciter  seu  substantialiter,  vel  secundum  quod 
est  secundum  quid  seu  dccidentaliter . 

Secundum  primam  considerationem  habebimus  tamquam  supremum 
genus,  sub  quo  ipsa  formaliter  ponatur,  praedicamentum  substantiae ; 
qui  modus  essendi  describitur  : modus  essendi  eius  quod  habet  esse  per 
se  et  in  se. 

Secundum  alteram  considerationem,  tot  resultabunt  suprema  genera, 
sub  quibus  denominative  res  finita  subsistens  ponatur,  quot  erunt  su- 
premi  modi  primo  ab  invicem  diversi,  secundum  quos  haec  res  denomi- 

nari  poterit  accidentaliter  talis:  puta;  quanta,  vel  qualis,  vel  agens  etc. 
lamvero  sic  denominari  poterit  vel  per  aliquid  ipsi  intrinsecum  vel  per 
aliquid  partim  extrinsecmn  et  partim  intrinsecum,  vel  per  aliquid 
omnino  extrinsecum. 

Si  primum,  nempe  si  res  denominetur  per  aliquid  ipsi  intrinsecum, 
id  vel  est  relativum,  vel  absolutum.  Si  sit  relativum  idest  ordinans  rem 
ad  aliquem  terminum  distinctum,  wi: paternitas,  filiatio,  servitus,  etc.; 
habemus  praedicamentum  relationis.  Si  sit  absolutmn,  id  vel  conse- 
quitur materiam,  sicut  quantitas,  secundum  quam  substantia  exten- 
ditur ratione  materiae,  et  habemus  praedicamentum  quantitatis;  vel 
consequitur  formam,  ratione  cuius  subiectum  est  ulterius  perfectibile 
et  determinabile,  et  habemus  praedicamentum  qualitatis. 

Si  secundum,  scilicet  si  res  denominetur  per  aliquid  partim  extrin- 
secum Qi  partim  intrinsecum;  id  vel  denominat  rem  tamquam  princi- 
pium actionis  producentis  effectum  exteriorem,  puta  quod  sit  conibu- 
rens  vel  secans,  et  habemus  praedicamentum  actionis;  vel  eam 
denominat  tamquam  terminum  actionis  procedentis  a causa  extrinseca, 
puta  quod  comburatur  vel  secetur  ab  aliquo,  et  habemus  praedica- 
mentum passionis. 

Si  tertium,  scilicet  si  res  denominetur  per  aliquid  omnino  extrin- 
secum; hoc  erit  vel  mensura  quaedam  rei,  vel  non,  sed  erit  merum 
adiacens.  Si  sit  mensura  quaedam  rei,  vel  est  mensura  durationis  eius 
nempe  tempus,  et  habemus  praedicamentum  quando ; vel  est  mensura 
ambiens  et  circumscribens  superficiem  rei,  nempe  locus,  et  habemus 
praedicamentum  ubi;  vel  est  mensura  dispositionis  partium  rei  in  loco, 
quo  res  dicitur  stare,  vel  iacere  etc.,  et  habemus  praedicamentum  situs. 
Si  tandem  erit  merum  adiacens,  habemus  praedicamentum  habitus, 
quo  subiectum  dicitur  vestitum  vel  armatum. 

Praeter  hos  modos  essendi  alicuius  rei  finitae  non  dantur  alii  modi, 
qui  non  possint  ad  aliquem  ex  istis  tamquam  in  supremum  genus 
reduci  (1). 

204.  Obiicieiitibus  mensuram  pertinere  ad  genus  quantitatis,  ac 
proinde  quando,  iibie^i  situm  non  constituere  praedicamenta  diversa  a 
praedicamento  quantitatis;  respondebis  mensuram  non  dici  univoce  de 
quantitate,  de  quando,  de  ubi,  et  de  situ,  sed  analogice;  utpote  quae 
fundat  in  singulis  modum  primo  diversum  afficiendi  substantiam,  ut 
apparebit  quum  de  unoquoque  supremo  genere  absolute  inspecto  di- 
sputabimus. 


(1)  Cfr.  S.  Th.  in  V.  Metapli.  leot. « Praedicatum  ad  suUieetum  trij)liciter  se  potest 
liabcre  etc. » 

THESIS  YIII*. 

Refutantur  Categoriae  Kantianae. 

PRAENOTIONES. 

205.  Emmauuel  Kant  philosophus  natus  Regiomonte  (Koenigsberg) 
in  Germania  anno  1724,  defunctus  anno  1804,  categorias  quasdam 
logicas  constituit  ab  Aristotelicis  diversas.  Praetermissa  enim  coordi- 
natione conceptuum  respondentium  primae  operationi  intellectus  hu- 
mani, et  consequenter  nulla  ratione  habita  obiecti  proprii  eius,  quod 
est  ens  reale  sensibile;  exordium  duxit  ad  suas  categorias  constituendas 
a secunda  mentis  operatione,  quae  est  compositio  et  divisio.  Haec  res 
causa  fuit,  cur  non  potuerit  coordinare  praedicata  realia,  quae  respon- 
dent modis  essendi  realibus,  secundum  quos  ens  reale  sensibile  existit 
vel  simpliciter  vel  secundum  quid ; sed  consideraverit  tantum  quosdam 
modos  intentionales,  quibus  praedicatum  connectitur  cum  subiecto  in 
enuntiatione,  quae  est  signum  orale  indicii. 

Hinc  factum  est,  ut  non  solum  primam  mentis  operationem  minime 
ordinaverit  ad  assequutionem  veritatis;  sed  secundae  et  tertiae  ope- 
rationi nostri  intellectus  fundamenta  tum  intrinseca  tum  extrinseca 
subtraxerit,  sine  quibus  frustra  nitimur  ad  veritatis  assequutionem. 
Etenim  tertia  mentis  operatio,  seu  ratiocinium,  fundatur  in  secunda 
nempe  in  compositione  et  divisione  indicii,  haec  autem  fundatur  in 
simplici  apprehensione,  quae  ab  ente  reali  sensibili  suum  obiectum 
desumit,  tamquam  a suo  proximo  fundamento.  Quare  mirum  non  est, 
si  in  subiectivismum  inciderit  viamque  straverit  ad  scepticismum. 

SCHEMA  CATEIIORIARUM  KANTII. 

206.  Kantius  exorsus  a consideratione  mere  formali  huius  entis  ra- 
tionis, quod  est  compositio  praedicati  cum  subiecto,  totidem  supremas 
categorias  adsignavit,  quot  censuit  esse  praecipuos  modos  referendi 
praedicatum  ad  subiectum.  Hoc  deprehendit  esse  quatuor,  nempe: 
quantitatem^  qualitatem,  relationem,  modalitatem^  quos  in  alios  tam- 
quam in  subalternos  divisit. 

I.  Quantitas.  Primum  modum  referendi  praedicatum  ad  subiectum 
desumpsit  ex  maiori  vel  minori  extensione  subiecti  affecta  a praedicato, 
prouti  nempe  vel  una  tantum  pars  subiecti,  vel  plures  eius  partes, 
vel  totum  subiectum  afficiuntur  a praedicato.  Et  secundum  hanc  con- 
siderationem statuit  categoriam  quantitatis,  cui  tamquam  species  sub- 
alternas subiecit  unitatem,  pluralitatem,  totalitatem. 

II.  Qualitas.  Secundum  modum  referendi  praedicatum  ad  subiectum 
desumpsit  ex  qualitate  enuntiationis,  quae  resultat  ex  convenientia  vel 
disconvenientia  praedicati  cum  subiecto;  vel  ex  limitatione  alicuius 
praedicati  convenientis  subiecto.  Videlicet  consideravit  praedicatum 
tamquam  subiecto  conveniens,  vel  repugnans,  vel  limitate  conveniens. 
Et  secundum  hanc  considerationem  stabilivit  categoriam  qualitatis,  cui 
subalternavit  affirmationem,  negationem,  limitationem. 

III.  Relatio.  In  tertio  modo  referendi  praedicatum  ad  subiectum, 
consideravit  tantum  convenientiam  praedicati  cum  subiecto,  et  in  hac 
consideratione  deprehendit  praedicatum  convenire  posse  subiecto  vel 
absolute,  \Q\per  ordinem  ad  aliud,  qui  ordo  potest  esse  triplex,  nempe 
causalitatis,  dependentiae,  reciprocantiae.  Hunc  modum  Kantius  vocavit 
relationem,  utpote  importantem  habitudinem  convenientiae  praedicati 
ad  subiectum,  eiusque  species  posuit  suhstantiam,  accidens,  causam, 
effectum,  actionem  (ti  passionem. 

IV.  Modalitas.  In  quarto  modo,  Kantius  animadvertit  posse  praedi- 
catum convenire  vel  disconvenire  subiecto  aut  simpliciter  possibi- 
liter,  aut  necessario  aut  contingenter.  In  quibus  modis  convenientiae  vel 
discrepantiae  deprehendit  categoriam  modoUtatis,  quam  subdivisit  in 
existentiam  et  non  existentiam,  possibilitatem  et  impossibilitatem,  ne- 
cessitatem  et  contingentiam. 

REFUTATIO. 

207.  Supradictae  Kantii  Categoriae  multiplici  vitio  laborant.  Etenim 

1.  Earum  fundamentum  est  erroneum,  quum  ortum  ducant  ex  mera 
consideratione  formali  compositionis  praedicati  cum  subiecto,  quae 
respondet  secundae  operationi  nostri  intellectus,  praetermissa  conside- 
ratione primae  operationis  intellectivae  eiusque  obiecti  quod  est  ens 
reale  sensibile. 

lamvero  qui  categorias  ita  constituit,  minime  coordinat  praedicata 
realia  in  ordine  praedicamentali,  viamque  sternit  scepticismo;  ut  ex 
Praenotionibus  et  ex  praecedentibus  Thesibus  constat.  Ergo  Kantianae 
Categoriae  propter  erratum  fundamentum  reiciendae  sunt. 

2.  Kantius  connumerat  categoriis  ea,  quae  nullatenus  dici  possunt 
suprema  rerum  genera  aut  eorum  inferiora ; quum  sint  vel  rationes 
analogice  tantum  communes,  ut  causa,  effectus,  accidens:  vel  qua- 
litates enunciationis,  ut  affirmatio  et  negatio:  vel  eius  modi,  ut  pos- 
sibilitas, impossibilitas,  necessitas  et  contingentia,  qui  modi  possunt 
etiam  applicari  enti  in  quantum  est  ens ; vel  tantum  modus  aliquis 
communis  omnibus  categoriis,  ut  est  modalitas. 

3.  Inter  categorias  Kantianas  quaedam^  quae  veris  categoriis  adnu- 
merari  possunt,  a)  vel  male  describuntur,  ut  relatio,  quae,  prouti  ab 
eo  describitur,  nequit  dici  relatio  praedicamentalis,  quum  importet 
quamcumque  transcendentalem  habitudinem  inter  potentiam  et  actum; 
h)  vel  male  collocantur,  ut  substantia,  quae,  quum  sit  aliquid  maxime 
absolutum,  ponitur  sub  categoria  relationis:  quantitas  autem  quae  est 
natura  posterior  substantia,  a qua  dependet  in  esse,  ponitur  primo 
loco;  actio  Qi passio,  quae  constituunt  diversa  praedicamenta,  ponuntur 
sub  categoria  relationis  simul  cum  causa  et  effectu,  quamvis  neque 
illa  neque  ista  sint  relationes;  licet  fundare  possint  relationes.  Tandem 
accidens  generatim  acceptum  ponitur  sub  categoria  relationis,  licet 
non  omne  accidens  sit  relativum  sed  quoddam  tantum.  Qua  in  re  du- 
pliciter erravit  Kantius;  primo  quidem,  quia  relatio  est  quoddam  ac- 
cidens, et  ideo  universalius  nequit  subiici  minus  universali : secundo 
quia  accidens  non  univoce  dicitur  de  suis  inferioribus. 

Ergo  categoriae  Kantianae  sunt  prorsus  reiiciendae. 


quaestio  V.  - DE  POSTPRAEDICAMENTIS 

QUAESTIO  V. 

DE  POSTPRAEDICAMENTIS. 

208.  Postpraedicamenta  sunt  quidam  modi  pluribus  praedicamentis 
communes.  Ab  Aristotele  enumerantur  quinque:  Oppositio^  prius  et 
posterius^  simul,  motus,  et  habere, 

I.  Oppositio  est  exclusio  unius  ab  alio.  Opposita  enim  sunt,  quae 
nequeunt  simul  existere,  eo  quod  unum  oppositum  habet  de  sui  ratione 
negationem  alterius.  Oppositio  dividitur  in  contradictoriam, privativam, 
contrariam  et  relativam. 

a)  Oppositio  contradictoria  est  ea  quae  intercedit  inter  duo,  quae 
se  habent  ut  affirmatio  et  negatio,  sicut  esse  et  non  esse:  ut  sedens  et 
non  sedens. 

b)  Oppositio  privativa  est  ea  quae  intercedit  inter  formam  et  eius 
carentiam  in  subiecto  apto  ad  eam  habendam.  Talis  intercedit  inter 
caecum  et  videntem. 

c)  Oppositio  contraria  est  ea  quae  intercedit  inter  duas  formas 
eiusdem  generis  proximi,  quae  ab  eodem  subiecto  mutuo  se  expellunt. 
Sic  opponitur  nigrum  albo. 

d)  Oppositio  relativa  est  ea,  quae  intercedit  inter  duo,  quorum 
unum  se  habet  ad  aliud.  Sic  opponitur  pater  filio ; servus  domino ; et 
similia.  Relativa  enim  dicuntur  ea  quorum  esse  est  ad  aliud  se  ha- 
bere (1). 

II.  Prius  et  posterius  sunt  modi  qui  dicuntur  de  rebus,  quarum 
una  praecedit  aliam,  vel  1.  secundum  tempus ; sic  Adam  fuit  tempore 
prior  Noe;  vel  2.  secundum  essendi  consequentiam;  sic  animal  habet 
prioritatem  consequentiae  respectu  hominis;  et  vivens  respectu  ani- 
malis. Possum  enim  inferre:  est  homo,  ergo  est  animal;  est  animal, 
ergo  est  vivens;  non  autem  vicissim;  vel  3.  secundum  ordinem;  sic 
scientiae  universaliores  sunt  ordine  priores  scientiis  minus  universa- 
libus; vel  4.  secundum  dignitatem:  sic  Rex  est  prior  Ministro;  et  Dux 
est  prior  gregario  milite;  vel  5.  secundum  naturam  et  causcditatem. 
Sic  angelus  est  prior  homine ; et  sol  est  prior  die. 

III.  Simul  seu  simultas,  est  modus  qui  dicitur  de  his,  quae  sunt 
simul;  et  dividitur  sicut  prius  et  posterius,  cui  opponitur.  Quaedam 
enim  dicuntur  simul  vel  1.  secundum  tempus,  ut  glacies  et  frigus; 


(1)  Arist.  de  Praedicam,  c.  3.  — Cfr.  S.  Tli.  in  X.  .Metanli.  lect.  6. 

vel  2.  secundum  esscndi  consequentiam,  ut  homo  et  risibile;  vel  3.  se- 
cundum ordinem,  ut  differentiae  immediate  divisivae  eiusdem  generis ; 
vel  4.  secundum  dignitatem,  ut  duo  reges;  vel  5.  secundum  naturam, 
ita  ut  neutrum  sit  causa  alterius,  ut  duplum  et  dimidium,  quae  sunt 
relativa.  Relativa  enim  in  quantum  huiusmodi,  idest  reduplicative  ac- 
cepta, sunt  simul.  Sic  pater  neque  esse  neque  concipi  potest  ut  pater 
sine  filio;  et  vicissim. 

IV.  Motus,  si  minus  stricte  sumatur  importat  mutationem  seu  trans- 
itum de  potentia  inactum;  si  autem  stricte  accipiatur  importat 
entis  in  potentia  ut  in  potentia.  Dividitur  in  sex  species,  quarum  duae 
sunt  merae  mutationes  nempe  1 . generatio,  quae  fit  de  non  subiecto  in 
subiectum,  seu  de  negato  in  affirmatum,  ut  de  non  homine  in  homi- 
nem; 2.  Corruptio,  quae  fit  de  subiecto  in  non  subiectum,  seu  de  affir- 
mato in  negatum ; ut  de  homine  in  non  hominem.  Caeterae  quatuor 
sunt  species  motus  stricte  dicti,  et  fiunt  de  subiecto  in  subiectum,  seu 
de  affirmato  in  affirmatum.  Eae  sunt  1.  alteratio,  quae  est  motus  ab 
una  ad  aliam  qualitatem,  ut  calefactio;  2.  ougmentwn  est  motus 
ab  imperfecta  magnitudine  ad  perfectam ; 3.  decrementum,  quod  est 
motus  a perfecta  magnitudine  ad  imperfectam;  4.  ratio  (seu  motus 
localis),  quae  est  motus  ab  uno  loco  in  alium. 

V.  Habere  dicitur  multipliciter  et  est  modus  qui  importat  semper 
quamdam  rationem  possessionis.  Praecipui  modi  habendi  enumerantur 
ab  Alamanno(l),  et  sunt:  1.  habere  qualitatem,  puta  scientiam ; 2.  quan- 
titatem, puta  bicubitam;  3.  aliquid  adiacens  toti  corpori,  ut  vestem; 
4.  aliquid  adiacens  parti,  ut  annulum  in  digito ; 5.  habere  membrum, 
puta  manum ; 6.  habere  aliquod  contentum,  ut  lagena  habet  vinum ; 
7.  habere  domum,  vel  agrum,  etc. 


(1)  Siim.  Pliil.  1.  p.  q.  15.  a.  1. 

PARS  SECUNDA 

DE  SECUNDIS  INTENTIONIBUS 
QUIBUS  SECUNDA  MENTIS  OPERATIO  DIRIOITUR. 

INTRODUCTIO. 

209.  Qimm  in  Logicae  minoris  secunda  parte  de  Enuntiatione  di- 
xerimus, atque  praesertim  de  eius  natura,  quantitate  et  intrinseca  qua- 
litate, deque  variis  eius  speciebus  atque  oppositionibus;  superest  ut 
de  potissima  eius  qualitate  extrinseca  seu  de  veritate  et  falsitate,  de 
variis  mentis  nostrae  statibus  relate  ad  veritatem,  seu  de  ignorantia, 
dubio,  opinione  et  certitudine,  deque  certitudinis  causis  agamus.  Nec 
praeteribimus  erroneas  quorundam  sententias  hisce  super  rebus,  atque 
scepticorum  deliramenta  eorumque  vitiatam  radicem  ob  oculos  ponere 
et  refutare. 


QUAESTIO  VI. 

DE  VERITATE. 

PRAENOTIONES. 

210.  Veritas  describitur:  acf  aequa  fio  intellectus  et  rei.  Quae 
definitio  (late  dicta)  importat  veritatem  consistere  in  quadam  cogno- 
scitiva  adaeqiiatione  seu  commensuratione  inter  intellectum  et  rem,  ita 
ut  intellectus  modo  sibi  proprio  idest  cognoscitive  adaequetur  rei,  co- 
gnoscendo eam  esse  id  quod  reapse  res  est  in  seipsa ; res  autem  adae- 
quetur intellectui  per  hoc  quod  sit  in  seipsa  sicut  cognoscitur  esse  ab 
intellectu. 

211.  Requisita  ad  veritatem  in  sua  formali  ratione  consti- 
tuendam. Ex  tradita  definitione  apparet  ad  veritatem  in  sua  ratione 
formali  constituendam  requiri  a)  tamquam  materiam  remotam.,  duos 
terminos,  vel  re  vel  ratione  distinctos,  nempe  intellectum  et  rem ; 

requiri  h)  tamquam  materiam  proximam^  ex  una  parte  formam  inten- 
ti onalem  rei  expressam  ab  intellectu  percipiente,  ex  alia  parte  ipsam 
rem  existentem  secundum  eam  formam,  quam  intentionaliter  intellectus 
exprimit;  requiri  c)  tamquam  /bnuaw  constituentem  veritatem  in  suo 
esse,  coniunctionem  intentionalem  formae  rei  expressae  ab  intellectu 
cum  ipso  esse  rei,  quod  debet  etiam  percipi  ab  intellectu.  Haec  coniun- 
ctio  pro  nostro  intellectu  consistit  in  affirmatione  obiectivae  conve- 
nientiae formae  perceptae  cum  re  existente;  atque  oraliter  significatur 
per  enuntiationem,  in  qua  per  copulam  coniungimus  praedicatum  re- 
praesentans formam  vel  naturam  apprehensam,  cum  subiecto  reprae- 
sentante rem  secundum  esse  quod  habet  in  seipsa;  ut  quum  dico: 
Petrus  est  homo:  nix  est  alba. 

212.  Teritas  materialiter  accepta  consistit  in  ipsa  re  quatenus 
habet  esse  conforme  vel  conformabile  intellectui.  Attamen  res  non 
eodem  modo  dicit  ordinem  conformitatis  relate  ad  omnem  intellectum ; 
sed  relate  ad  intelleckim  practicum^  a quo  res  dependet  in  suo  esse, 
dicit  ordinem  per  se  et  essentialiter^  ita  ut  dicatur  vera  quatenus  habet 
esse  conforme  ideae  sui  artificis.  Pielate  vero  ad  intellectum  speculati- 
vum^ qui  non  causat  esse  neque  cognoscibilitatem  rei,  sed  recipit  co- 
gnitionem a rebus,  quas  contemplando  speculatur;  res  dicit  ordinem 
conformitatis  accidens:  quia  accidentale  est  rebus,  ut  ab  intellectu 
aliquo  speculativo  cognoscantur;  quum,  etiamsi  ab  eo  non  cognosce- 
rentur, non  cessarent  esse  per  se  et  essentialiter  verae  propter  suam 
conformitatem  ad  ideas  exemplares  sui  artificis.  Qui  artifex  relate  ad 
res  naturales  est  ipse  Deus ; per  conformitatem  ad  cuius  ideas  arche- 
typas res  dicuntur  et  sunt  verae  veritate  essentiali  seu  fundamentali  vel 
transcendent  ali.  Quae  materialis  veritas  rerum  naturalium  dicitur  es- 
sentialis^ quia  earum  essentia  in  tantum  existit  in  quantum  habet  esse 
conforme  divinis  ideis:  dicitur,  fundamentalis^  quia  praebet  fundamen- 
tum cognitioni  et  formali  veritati  intellectus  creati;  dicitur  transcen- 
dentalis,  quia  competit  enti  in  quantum  est  ens,  nempe  in  quantum 
habet  esse  (1). 

213.  Tariae  habitudines  intellectus  et  rerum  in  ordine  ad 
veritatem. 

a)  Veritas  formalis  intellectus  creati  pendet  a veritate  materiali 
seu  transcendentali  rerum  naturalium  tamquam  a suo  fundamento. 
Veritas  autem  materialis  rerum  naturalium  pendet  a divino  intellectu 
tamquam  a sua  causa  exemplari  et  efficiente.  Et  ideo  veritas  materialis 
seu  transcendentalis  rerum  se  habet  ad  veritatem  formalem  intellectus 


(1)  Cfr.  S.  Th.  1.  p.  q.  16.  a.  1. 

creati  ut  mensura  ad  mensuratum;  ad  veritatem  autem  formalem 
intellectus  divini  ut  mensuratum  ad  mensuram. 

1))  Veritas  dicitur  per  prius  de  intellectu.,  quam  de  re.  Etenim 
veritas  dicitur  per  prius  de  eo  in  quo  eius  formalis  ratio  invenitur; 
sicut  sanitas  dicitur  per  prius  de  animali  quam  de  medicina,  quia  haec 
est  tantum  causativa  sanitatis  ut  causa  inadaequata.  Atqui  formalis 
ratio  veritatis  quae  consistit  in  intentionali  commensuratione  inter 
intellectum  et  rem,  invenitur  tantum  in  intellectu,  ut  patet  ex  ipsa 
definitione  veritatis.  Ergo  veritas  est  per  prius  in  intellectu  (1). 

c)  Veritas  et  verum  dicuntur  analogice  secundum  attributionem 
de  intellectu  et  de  re,  ita  ut  intellectus  sit  princeps  analogatum,  quum 
dicatur  verus  per  intrinsecam  formam,  videlicet  per  ipsam  formalem 
veritatem  quae  est  in  eo ; res  autem  sint  secundaria  analogata,  quum 
dicantur  verae  per  extrinsecam  denominationem,  videlicet  propter  or- 
dinem quem  dicunt  ad  veritatem  vel  tamquam  ad  suum  effectum,  si 
agatur  de  veritate  formali  quae  est  in  intellectu  speculativo  creaturae ; 
vel  tamquam  ad  suam  causam,  si  agatur  de  veritate  formali  quae  est 
in  intellectu  practico  Creatoris. 

d)  Veritas  materialis  seu  transcendentcdis  entis  identifcatur  rea- 
liter  cum  ipso  ente;  a quo  distinguitur  tantum  ratione  ratiocinata.  Ens 
enim  quatenus  per  suum  esse  est  conforme  divino  intellectui  et  con- 
formabile  intellectui  speculativo  creaturae,  dicitur  verum  veritate 
materiali,  seu  essentiali,  seu  transcendentali,  seu  fundamentali.  Idcirco 
dicunt  Philosophi : verum  et  ens  convertuntur  (2). 

e)  Verum  et  veritas  secundum  triplicem  respechim  considerata 
diversimode  definiuntur. 

Uno  modo  definitur  veritas  secundum  materialem  seu  fundamenta- 
lem secundum  quam  praecedit  veritatem  formalem  intellectus 

creati  et  sequitur  divinam;  et  sic  « S.  Augustinus  definit  in  lih.  solii. 
« cap.  V.  Verum  est  id  quod  est;  et  Avicenna  in  XI.  Metaph.  cap.  II. 
« Veritas  cuiuslibet  rei  est  proprietas  sui  esse  quod  stabilitum  est  rei; 
« et  quidam  sic:  Verum  est  indivisio  esse  et  eius  quod  est  ». 

« Alio  modo  definitur  secundum  id  quod  formaliter  rationem  veri 
« perficit ; et  sic  dicit  Isaac,  quod  Veritas  est  adaequatio  rei  et  intel- 
« lectus;  et  Anselmus  in  lih.  de  Ver.  Cap.  XII.  Veritas  est  rectitudo 
« sola  mente  perceptibilis.  Rectitudo  enim  ista  secundum  adaequatio- 
« nem  quamdam  dicitur...  ». 

« Et  tertio  definitur  verum  secundum  effectum  consequentem; 


(1)  Cfr.  s.  Tli.  1.  1).  q.  16.  a.  1.  ad  3. 

(2)  Cfr.  S.  Tli.  1.  p.  (p  16.  a.  3. 

« et  sic  definit  Hilarius,  quod  verum  est  manifestativum  et  declarati- 
« vum  (tou)  esse;  et  Augustinus  in  lib.  de  Vera  Kelig.  cap.  36.  Veritas 
« est  qua  ostenditur  id  quod  est;  et  in  eodem  (lib.)  cap.  31.  Veritas 
« est  secundum  quam  de  inferioribus  iudicamus  ». 

214.  De  Veritate  logica  et  accidentali.  Veritas  formalis  quae 
est  in  nostro  intellectu  dicitur  etiam  logica  et  accidentalis.  Dicitur 
logica,  quia  est  terminus  interior  operationis  intellectivae.  Dicitur 
accidentalis,  tum  quia  est  forma  accidentalis  intellectui  inhaerens ; tum 
quia  rem  cognitam  denominat  veram  non  per  se  et  essenticditer , quia 
sic  res  sunt  verae  dependenter  a divino  intellectu  ; sed  per  accidens  et 
contingenter,  quia  res,  dum  cognoscitur  ab  intellectu  speculativo,  novo 
titulo,  sed  accidentali,  dicitur  vera. 

215.  Veritas  logica  est  multiplex  pro  multiplicitate  iudiciorum, 
respondentium  obiectivae  rerum  veritati ; quae  iudicia  intellectus  no- 
ster efformat,  quum  tribuit  rebus  praedicata  ipsis  convenientia. 

216.  Veritas  creata  dividitur  in  logicam,  oiitologicam  et  mo- 
ralem. Veritas  logica  seu  formalis  est  ipsa  adaequatio  cognoscitiva 
intellectus  et  rei.  Veritas  ontologica  est  ipsa  res  naturalis  habens  esse 
conforme  divinis  ideis,  et  conformabile  intellectui  creato.  Veritas  mo- 
ralis est  exterior  expressio  affectionum  animi  nostri.  Prima  dicitur 
veritas  in  cognoscendo,  secunda  in  essendo,  tertia  in  significando. 

THESIS  IX. 

Veritas  a)  quae  bene  definitur  adaequatio  intellectus  et 
rei^  h)  est,  fundamentaliter  tantum  in  rebus,  c)  forma- 
liter  autem  est  tantum  in  intellectu  cognoscente  simul 
quidditatem  et  esse  rei  (2). 

PROBATUR  PRIMA  PARS. 

217.  Bona  definitio  est  ea,  quae  rei  naturam  aperit  eamque  ab  omni 
alia  distinguit.  Atqui  talis  est  definitio,  qua  veritas  dicitur  adaequatio 
intellectus  et  rei.  Ergo  veritas  bene  definitur  adaequatio  intellectus 
et  rei. 

Frob.  min.  Natura  seu  formalis  ratio  veritatis  consistit  in  tali  -or- 
dine conformitatis  rei  ad  intellectum,  ut  intellectus  cognoscat  rem  esse 
id  quod  haec  realiter  est  in  seipsa,  et  vicissim  haec  sit  in  seipsa  eo 
modo  quo  esse  cognoscitur  ab  intellectu.  lamvero  hic  ordo  commen- 


(1)  S.  Tli.  Quaest.  Disj^.  De  Verit.  q.  1.  a.  1. 

(2)  Cfr.  S.  Tli.  1.  p.  q.  16.  a.  1;  qq.  clcl.  de  Yeritate  q.  1.  a.  1;  in  1.  Seut.  Dist.  19. 

siirationis  bene  exprimitur  dicendo  Veritatem  esse  adaequationem  rei 
et  intellectus.  Nam  per  vocem  adaequatio  exprimitur  (nostro  modo 
intelligendi)  genus  immediate  superius,  per  verba  rei  et  intellectus 
exprimuntur  termini  proprii  huius  adaequationis,  qui  se  habent  ad 
modum  differentiae  specificantis  hanc  adaequationem  eam  que  distin- 
guentis a quacumque  alia ; et  simul  adsignificatur  sublectum  proprium, 
in  quo  ipsa  perficitur  seu  completur,  nempe  intellectus.  Quia  proprium 
est  solius  virtutis  intellectivae  utrumque  terminum  huius  adaequationis 
in  seipso  coniungere,  et  ita  huic  adaequationi  dare  illud  esse  cuius  est 
capax;  quum  solus  intellectus,  utpote  virtus  immaterialis,  valeat  se- 
ipsum  cum  re  exteriori  intentionaliter  coniungere.  In  qua  coniunctione 
ratio  et  esse  huius  adaequationis  seu  commensurationis  consistit. 

PROBATUR  SECUNDA  PARS. 

218.  Ibi  est  veritas  tantum  fundamentaliter^  ubi  formalis  ratio  ve- 
ritatis non  completur,  sed  invenitur  tantum  tamquam  in  uno  ex  ter- 
minis eius.  lamvero  in  rebus  existentibus  formalis  ratio  veritatis  non 
completur,  sed  invenitur  tantum  tamquam  in  uno  ex  terminis  eius. 
Ergo  veritas  in  rebus  existentibus  invenitur  tantum  fundamentaliter. 

Proh.  min.  Res  existens  sive  consideretur  in  ordine  ad  intellectum 
divinum  et  practicum,  sive  consideretur  in  ordine  ad  intellectum  crea- 
tum et  speculativum  est  semper  unus  ex  terminis  illius  commensura- 
tionis seu  adaequationis  in  qua  formalis  ratio  veritatis  consistit.  Qua- 
tenus enim  consideratur  in  ordine  ad  intellectum  divinum,  ad  quem 
se  habet  ut  effectus  ad  causam  et  ut  mensuratum  ad  mensuram,  in 
tantum  dicitur  vera,  in  quantum  existit  eo  modo,  quo  praeconcipitur 
a divino  intellectu  in  suis  ideis  archetypis.  Quatenus  autem  conside- 
ratur in  ordine  ad  intellectum  creatum,  in  tantum  dicitur  vera,  iu 
quantum  in  suo  esse  existens  causat  per  modum  obiecti  veritatem  in 
eum  ad  quem  se  habet  ut  mensura  ad  mensuratum.  « Non  enim  ideo 
« est  in  re,  quia  sic  videtur  nobis,  sed  magis  quia  ita  est  in  re,  verum 
« est  quod  videtur  nobis  (1).  » Ergo  in  rebus  existentibus  formalis 
ratio  veritatis  non  completur,  sed  invenitur  tantum  fundamentaliter 
tamquam  in  uno  ex  terminis  eius. 

PROBATUR  TERTIA  PARS. 

219.  Ibi  invenitur  formaliter  veritas,  ubi  veritatis  formalis  ratio 
perficitur.  Atqui  formalis  ratio  veritatis  perficitur  in  intellectu  cogno- 
scente simul  quidditatem  et  esse  rei.  Ergo  etc. 


(1)  S.  Tb.  in  1.  Sent.  Dist.  19.  q.  5.  a.  2.  ad  2. 
De  Maxdato.  — Jnstit.  Phil.  — Vol.  I. 

Froh.  min.  Intellectus,  qui  praeter  formam  propriam  natus  est 
actuari  per  similitudines  rerum  et  sic  fieri  intentionaliter  omnia,  potest 
non  solum  repraesentare  quidditatem  abstractam  alicuius  rei,  sed  etiam 
sive  directe,  ut  intellectus  angelicus  et  eminenter  intellectus  divinus, 
sive  indirecte,  ut  intellectus  humanus  ipsum  esse  rei,  quod  est  ultima 
actualitas  rei  singularis,  videlicet  totam  rem  quatenus  existentem. 
Insuper  potest  utrumque  terminum  repraesentatum  coniungere  in  unica 
specie  intelligibili  vel  per  compositionem  indicii,  ut  intellectus  huma- 
nus, vel  unico  simplicissimo  intuitu,  ut  intellectus  divinus  et  propor- 
tionaliter  etiam  intellectus  angelicus.  lamvero  intellectus  per  huius- 
modi  actum  coniungit  in  seipso  intentionaliter  utrumque  terminum,  ex 
quorum  adaequatione  resultat  formalis  ratio  veritatis,  et  cognoscit 
rem  esse  id  quod  est;  videlicet  rei  existenti  competere  quidditatem 
apprehensam,  puta  Petrum  esse  hominem,  esse  album,  esse  virtuosum, 
animal  esse  sensitivum;  ignem  esse  calidum  etc.  (1).  Ergo. 


OBIECTIONES. 


220.  Obiect.  1^.  Adaequatio  intellectus  et  rei  com.petit  non  solum 
veritati  formali  quae  completur  in  intellectu,  sed  etiam  rei  adaequatae 
intellectui.  Ergo  vel  veritas  formalis  male  definitur,  vel  invenitur  etiam 
in  re  exteriori. 

Resp.  JDist.  antec.  Competit  rei  adaequatae,  tamquam  uni  ex  ter- 
minis, in  quo  haec  adaequatio  fundatur.  Cone.,  tamquam  ipsi  formali 
adaequationi,  Nego. 

Obiect.  2*^.  Sicut  intellectus  dicitur  verus  quia  adaequatur  rei ; ita 
res  dicitur  vera,  quia  adaequatur  intellectui.  Ergo  veritas  quae  definitur 
adaequatio  intellectus  et  rei,  debet  aequaliter  inveniri  in  intellectu 
et  in  re. 

Resp.  Bist.  antec.  Si  haec  adaequatio  diceretur  univoce  de  intellectu 
et  de  re,  Cone.,  si  analogice.  Nego.  Quum  enim  haec  adaequatio  sit 
formaliter  intellectiva,  et  consistat  in  ipsa  commensuratione  seu  con- 
iunctione  intellectus  et  rei,  est  formaliter  et  intrinsece  in  intellectu ; 
fundamentediter  et  extrinsece  in  re,  quae  est  unus  ex  terminis  adae- 
quatiouis;  sic  sanitas  est  intrinsece  in  animali  sano,  extrinsece  autem 
in  medicina,  quae  est  tantum  causativa  sanitatis,  ut  causa  aequivoca 
et  inadaequata. 

Obiect.  3^  Definitio  ambigua  est  mala.  Sed  vocando  veritatem 
adaequationem  intellectus  et  rei,  non  apparet  utrum  univoce  dicatur 
de  intellectu  et  de  re.  Ergo  haec  definitio  est  mala. 


(1)  Cfr.  S.  Th.  1.  p.  q.  58.  a.  2. 

Resp.  Cone.  mai.  List.  min.  Si  ex  ipsa  natura  huius  adaequationis 
non  appareret  subiectum  proprium  eius  esse  intellectum,  in  quo  eius 
ratio  completur,  (7oI^c.,^si  id  sufficienter  apparet,  Nego.  Nego  eonseq. 
Quum  veritas  sit  quaedam  specialis  relatio  pertinens  ad  ordinem  co- 
gnitionis; hinc  fit  ut  ex  ipsa  eius  natura,  quae  sufficienter  exprimitur 
per  traditam  definitionem,  appareat  eam  compleri  in  intellectu,  in  quo 
tantum  perfici  potest  coniunctio  seu  commensuratio  horum  termino- 
rum, qui  sunt  res  et  intellectus. 

Obiect.  4^  Si  veritas  esset  formaliter  in  intellectu  cognoscente  simul 
quidditatem  et  esse  rei;  esset  etiam  formaliter  in  sensu,  qui  etiam 
cognoscit  quidditatem  et  esse  rei  sensibilis.  Atqui  veritas  non  est  for- 
maliter in  sensu,  sed  materialiter  tantum.  Ergo  etc. 

Resp.  List.  mai.  Si  sensus  cognosceret  per  se  et  immaterialiter 
quidditatem  et  esse  rei  sensibilis  ac  proinde  ipsam  intentionem  veritatis. 
Cone.^  si  cognoscit  per  accidens  et  materialiter.  Nego.  Coneedo  min. 
Nego  eons.  Ad  veritatem  formalem  possidendam  necesse  est  ut  a potentia 
cognoscitiva  percipi  possint  relatio  inter  quidditatem  et  esse  rei; 
2°  relatio  adaequationis  inter  cognoscentem  et  cognitum,  idest  ipsa 
intentio  veritatis ; 3*^  ipsae  abstractae  rationes  essendi,  entis,  et  quiddi- 
tatis.  Ad  quae  omnia  et  singula  requiritur  potentia  immaterialis  (1). 

Obiect.  5^.  Si  ad  veritatem  formalem  requireretur  cognitio  quiddi- 
tatis  et  esse  rei,  intellectus  non  posset  assequi  veritatem,  nisi  de  rebus 
actu  existentibus.  Atqui  assequitur  veritatem  etiam  de  rebus  actu  non 
existentibus.  Ergo  etc. 

Resp.  Bist.  sequel.  mai.  Si  ageretur  tantum  de  cognitione  rerum 
habentium  esse  reale.  Cone.,  si  agitur  etiam  de  cognitione  rerum  ha- 
bentium esse  intentionale;  Nego.  ConUxid.  min.  Intellectus  assequitur 
veritatem  de  rebus  nullum  habentibus  esse,  neque  reale  neque  inten- 
tionale, Nego,  assequitur  veritatem  etiam  de  rebus  non  habentibus 
esse  reale,  sed  habentibus  aliquod  esse  intentionale.  Suhdist.  Desumendo 
semper  fundamentum  sive  proximum  sive  remotum  a rebus  habentibus 
esse  reale.  Cone.,  absque  tali  fundamento.  Nego. 

Omnis  nostra  cognitio  ortum  habet  a rebus  sensibilibus  existentibus. 
Attamen,  posito  hoc  fundamento,  intellectus  cognoscere  valet  quasdam 
res  habere  tantum  esse  intentionale;  sive  quia  sunt  entia  rationis,  ut 
genera,  species  et  similia ; sive  quia  sunt  possibilia ; sive  quia  sunt 
futura,  sive  tandem  quia  sunt  praeterita.  E"nde  quoties  intellectus  tri- 
buit alicui  reUllud  esse  quod  ipsi  convenit,  sive  reale  sive  intentionale, 
veritatem  formalem  possidet  de  tali  re. 


(1)  Cfr.  S.  Th.  iii  1.  Sent.  Dist.  10.  (|.5.  a.  1.  ad  6. 

Nota.  Obiectiones  quae  moveri  possunt  contra  assertum  in  praeno- 
tionibus de  identitate  reali  et  discrimine  rationis  inter  verum  et  ens^ 
reservantur  Ontologiae. 


THESIS  X. 

Veritas  formalis  in  intellectu  humano 
non  invenitur  nisi  in  iudicio. 

PROBATUR. 

221.  1.  Veritas  formalis  consistit  in  hoc,  quod  intellectus  cognoscat 
rem  esse  talem  qualis  concipitur.  Atqui  in  simplici  apprehensione  in- 
tellectus noster  non  cognoscit  nisi  quidditatem  abstractam  a notis 
individuantibus  et  ab  esse.  Ergo  in  simplici  apprehensione  non  est  ve- 
ritas formalis,  sed  in  compositione  iudicii,  quia  non  datur  medium  (1). 

II.  In  eo  actu  intellectus  noster  cognoscit  formam  apprehensam  con- 
venire rei,  quo  componit  speciem  intelligibilem  quidditatis  cum  con- 
ceptu indirecto  rei  singularis  existentis.  Atqui  in  hac  compositione 
consistit  iudicium.  Ergo  in  iudicio  assequimur  veritatem  formalem. 

Frob.  mai.  Intellectus  postquam  apprehenderit  quidditatem,  abstra- 
ctam a notis  individuantibus  et  ab  esse,  reflectere  debet  supra  speciem 
intelligibilem  quam  de  ipsa  expressit,  eamque  considerare  quatenus 
mediante  phantasmate  et  sensibus  externis  continuatur  cum  re,  cuius 
quidditatem  repraesentat,  et  ita  affirmare  rem  existentem  extra  animam 
existere  secundum  illam  formam  seu  quidditatem.  Atqui  per  hoc  in- 
tellectus componit  speciem  quidditatis  apprehensae  cum  conceptu  rei 
singularis  in  unica  specie  expressa  iudicii.  Ergo  in  eo  actu,  quo  intel- 
lectus componit  intentionaliter  formam  apprehensam  cum  re  existente, 
consistit  veritas  formalis  nostri  intellectus. 

III.  Confirmatur  ex  eo  quod  intellectus  noster  ab  imperfecto  ad 
perfectum  procedendo  addit  ulteriores  notas  prioribus  conceptibus, 
quas  deinde  tribuit  uni  eidemque  subiecto.  Quod  profecto  fit  per 
iudicium. 

lY.  In  simplici  apprehensione  intellectus  adaequatur  rei  materialiter, 
non  formaliter  ut  cognoscitivus  adaequationis.  Nam  ad  formalem  adae- 
quationem  cognoscitivam  requiritur,  ut  intellectus  sciat  aliquam  rem 
habere  esse  sive  reale  sive  intentionale  secundum  eam  formam  quam 
ipse  concipit.  Tunc  enim  habentur  duo  termini  distinti  et  intentiona- 
liter coniuncti.  lamvero  in  simplici  apprehensione  intellectus  fit  utique 


(1)  Cfr.  S.  Tli.  1.  Seiit.  D.  19.  q.  5.  a.  1.  ad  7.  et  D.  38.  q.  1.  a.  3. 

similis  intentionaliter  quiclditati  vel  qualitati  rei;  sed  cum  nondum 
cognoscat  ipsum  esse  rei,  nequit  dicere  an  aliquid  existat  vel  existere 
possit  secundum  talem  formam.  Ergo  etc. 

Nota.  Ex  hoc  argumento  apparet  veritatem  esse  tantum  inchoative 
ct  materialiter  in  simplici  apprehensione. 

V.  Compositio  est  quaedam  unitas.  Cum  igitur  intellectus  noster  per 
simplicem  apprehensionem  nequeat  assequi  unitatem  rei  existentis, 
quae  habetur  perfecte  per  essentiam,  principia  individuantia  et  esse; 
necesse  indiget  compositione  indicii  ad  formalem  de  re  veritatem  as- 
sequendam (1). 

VI.  Veritas  aut  falsitas  non  profertur  nisi  in  enuntiatione.  Sed  enun- 
tiatio est  signum  indicii.  Ergo  veritas  aut  falsitas  non  inveniuntur 
formaliter,  nisi  in  indicio. 


OBIECTIOXES. 

222.  Obiect.  1^.  Veritas  formalis  est  adaequatio  intellectus  et  rei. 
Sed  intellectus  per  simplicem  apprehensionem  adaequatur  rei.  Ergo 
veritas  formalis  invenitur  etiam  in  simplici  apprehensione. 

Resp.  Dist.  mai.  Est  adaequatio  completa  et  formalis,  vi  cuius  in- 
tellectus per  intentionalem  coniunctionem  duorum  terminorum,  nempe 
apprehensae  quidditatis  et  esse  rei  cognoscit  rem  esse  id  quod  est. 
Cone.,  est  adaequatio  mere  inchoativa  et  materialis,  Kego.  Contr.  min. 
Intellectus  per  simplicem  apprehensionem  adaequatur  rei  inchoative  et 
materialiter,  quum  evadat  intentionaliter  similis  formae  seu  quidditati 
rei.  Cone.,  adaequatur  complete  et  formaliter,  quasi  cognoscat  quid- 
ditatem  perceptam  convenire  rei  in  suo  esse,  JSfego.  Nego  conseg. 

Obiect.  Formalis  veritas  invenitur  in  intellectu  angelico  et  di- 
vino. Sed  hi  intellectus  non  componunt  neque  dividunt.  Ergo  formalis 
veritas  non  est  tantum  in  intellectu  componente  et  dividente. 

Resp.  Cone.  mai.  Dist.  min.  Xon  componunt  neque  dividunt  forma- 
liter, Cone.,  virtualiter.  Nego.  Xam  unico  simplicissimo  actu  Deus,  et 
proportionaliter  angeli,  cognoscunt  quidquid  intellectus  noster  per  com- 
positionem et  divisionem  iudicii  imperfecte  et  successive  cognoscere 
valet.  Et  ideo  unico  intuitu  percipiunt  quidditatem  et  esse  rei  atque 
ipsam  intentionem  seu  commensurationem  veritatis  (2). 


(1)  Cfr.  S.  Tli.  qq.  d(l.  De  Verit.  q.  2.  a.  7.  ad  3. 

(2)  Cfr.  S.  Tli.  in  1.  Sent.  Dist.  38.  q.  1.  a.  3.  ad  1.  et  2.  et  Siimm.  1.  p.  q.  85.  a.  5. 

SCHOLION  L 

In  operatione  intellectus  formantis  definitiones 
veritas  invenitur  secundario  et  per  posterius. 

223.  Definitio  enim  dicitur  vera  vel  falsa  per  ordinem  ad  composD 
tionem  vel  divisionem  iudicii  quae  eam  comitatur.  Falsitas  autem  de- 
finitionis potest  contingere  dupliciter,  vel  quum  definitio  unius  rei 
tribuitur  alteri,  ex.  gr.  si  definitio  circuli  tribuatur  triangulo;  vel  quum 
iunguntur  elementa  insociabilia,  ex.  gr.  si  diceretur  animal  inanima- 
tum (1). 

SCHOLION  II. 

Veritas  formalis  est  exercite  in  indicio  directo, 
signate  in  indicio  reflexo. 

224.  a)  Cognoscere  veritatem  in  actu  exercito  est  affirmare  rem 
esse  id  quod  est,  vel  negare  eam  esse  id  quod  non  est.  Atqui  hoc  fit 
in  indicio  directo,  in  quo  mens  affirmat  vel  negat  formam  apprehensam 
convenire  rei  v.  g.  cum  dico:  corvus  est  niger,  nix  non  est  nigra.  Ergo 
veritas  formalis  est  exercite  in  indicio  directo. 

h)  Cognoscere  verita, tem  in  actu  signato  est  affirmare  vel  negare 
indicium  aliquod  fuisse  cum  veritate  prolatum.  Aqui  in  iudicio  reflexo 
mens  affirmat  vel  negat  indicium  aliquod  praevium  fuisse  cum  veritate 
prolatum.  Ergo  veritas  formalis  est  signate  in  iudicio  reflexo. 

THESIS  XI. 

Veritas  non  est  formaliter  in  sensu,  sed  materialiter  tantum,  in 

quantum  veram  apprehensionem  de  sensibilibus  habet  (2). 

PROBATUR  PRIMA  PARS. 

225.  1.  In  ea  tantum  potentia  compleri  potest  formalis  ratio  ve- 
ritatis, quae  cognoscere  valet  relationem  identitatis  vel  discrepantiae 
inter  duos  terminos  adaequationis,  videlicet  inter  praedicatum  et  sub- 
tectum. Atqui  sensus  hanc  relationem  cognoscere  nequit.  Ergo  veritas 
non  est  formaliter  in  sensu. 

Froh.  min.  Ad  cognoscendam  relationem  identitatis  vel  discrepantiae 
inter  praedicatum  et  subiectum  necessarii  sunt  plures  conceptus  uni- 


(1)  Cfr.  S.  Tli.  qq.  dd.  de  Yerit.  q.  1.  a.  3. 

(2)  Cfr.  S.  Th.  1.  p.  q.  16.  a.  2;  q.  17.  a.  2 ; qq.  dd.  de  Verit.  q.  1.  a.  9. 


versales  ac  praesertim  conceptus  universalis  illius  rationis  seu  formae, 
in  qua  subiectum  et  praedicatum  conveniunt  vel  discrepant.  Atqui  po- 
tentia sensitiva  utpote  affixa  organo  corporeo,  tamquam  comprincipio 
suae  operationis,  est  incapax  conceptuum  immaterialium,  cuiiismodi 
sunt  conceptus  universales.  Ergo  sensus  relationem,  in  qua  formalis 
ratio  veritatis  consistit,  cognoscere  nequit. 

II.  Confirmatur  argumento  S.  Thomae  (1),  quod  sic  in  forma  bre- 
viter proponi  potest.  In  ea  potentia  completur  formalis  ratio  veritatis, 
quae  cognoscit  proportionem  suam  ad  rem.  Atqui  sensus  nequit  co- 
gnoscere proportionem  suam  ad  rem;  quum  non  assimiletur  ipsi  quid- 
ditati  rei,  nec  valeat  proprii  actus  naturam  cognoscere;  ergo  in  sensu 
non  perficitur  formalis  ratio  veritatis. 


PROBATUR  SECUNDA  PARS. 

226.  In  ea  potentia  est  materialiter  veritas,  quae  veram  quidem 
apprehensionem  habet  de  re,  sed  cognoscere  nequit  relationem  adae- 
quationis  inter  formam  apprehensam  et  rem  exteriorem.  Atqui  ita 
sensus  apprehendit  sensibilia.  Ergo  in  sensu  veritas  invenitur  mate- 
rialiter tantum,  in  quantum  veram  apprehensionem  de  sensibilibus 
habet. 

227.  Quaeres  1.  Utrum  detur  una  sola  veritas^  qua  omnia  deno- 
minantur vera^  an  plures. 

Resp.  ex  doctrina  S.  Thomae  (2).  Si  sermo  sit  de  veritate  formali, 
quam  dicit  intellectus  creatus,  quum  affirmat  rem  esse  quod  est,  aut 
non  esse  quod  non  est,  multae  sunt  veritates;  nempe  tot  quot  sunt 
huiusmodi  affirmationes  vel  negationes  in  intellectibus  creaturarum. 
Si  autem  sermo  sit  de  Veritate  prima,  secundum  conformitatem  ad 
quam  omnia  entia  creata,  sive  substantialia  sive  accidentalia,  non 
exclusis  ipsis  conceptionibus  intellectuum  creatorum,  denominantur 
vera;  una  tantum  est  veritas,  nempe  Veritas  divini  intellectus,  quae 
est  ipse  Deus.  Haec  est  Veritas  per  essentiam,  caetera  sunt  veritates 
vel  vera  per  participationem.  Quapropter  veritas  et  verum  dicuntur 
de  Deo  et  de  creaturis  secundum  analogiam  attributionis  unius  ad 
alterum,  ita  ut  Deus  sit  princeps  analogatum. 

Quaeres  2.  Utrum  veritas  enuntiahilium  sit  aeterna^  ex.  gr.  liomo 
est  animal  rationale,  totum  est  maius  sua  parte  etc. 


(1)  Qq.  (1(1.  (le  Verit.  (i-  I.  nrt. 

(2)  I.  p.  ({.  If).  a.  0;  (px-  dd.  do  Verit.  ({.  1.  a.  1.  et  8;  in  1.  Sent.  Dist.  19.  q.  5.  a.  2. 

Resp.  cum  S.  Tlioma  (1).  Quatenus  huiusmodi  veritates  formantur 
ab  intellectu  creato,  non  sunt  aeternae,  quia  intellectus  creatus  non  est 
aeternus.  Quatenus  autem  sunt  in  divino  intellectu  tamquam  in  causa 
exemplari  et  efficiente  omnis  veritatis^  huiusmodi  veritates  sunt 
aeternae. 

Quaeres  3.  Utrum  veritas  sit  immutabilis. 

Resp.  ex  doctrina  S.  Thomae  (2):  Vel  sermo  est  de  veritate  formali 
intellectus  creati,  vel  de  veritate  intrinseca  rei  creatae,  quae  identifi- 
catur  cum  eius  esse;  vel  de  Veritate  intellectus  divini,  dependenter  a 
qua  omnia  dicuntur  vera. 

Si  primnm^  veritas  est  mutabilis  non  quidem  se,  sed^^er  accidens 
idest  ratione  subiecti  in  quo  est.  Quum  enim  veritas  consistat  in  eo, 
quod  intellectus  habeat  conformitatem  ad  res  intellectas,  potest  in 
intellectu  creato  haec  conformitas  cessare  vel  ex  parte  intellectus,  ut 
quum,  re  perseverante  in  eodem  esse,  intellectus  incipit  iudicare  eam 
aut  amplius  non  esse,  aut  mutatam  esse;  vel  ex  parte  rei,  ut  quum, 
re  cessante  a suo  esse,  intellectus  pergat  iudicare  eam  in  suo  esse 
perseverare. 

Si  secundum,  veritas  mutabilis  est,  sicut  mutabile  est  esse  creatu- 
rarum, quae  et  contingenter  existunt,  et  mutantur  de  uno  esse  in  aliud 
sive  mutatione  substantiali,  sive  accidentali. 

Si  tertium,  veritas  est  prorsus  immutabilis,  quia  in  divino  intellectu 
neque  potest  esse  alternatio  opinionum,  neque  ipsum  res  aliqua  sub- 
terfugere potest,  et  per  conformitatem  ad  ipsum,  a quo  pendent  tam- 
quam effectus  a causa  et  mensurata  a mensura,  omnia  dicuntur  vera. 
Unde  quamcumque  formam  aut  privationem  res  creata  per  mutationem 
acquirat,  semper  secundum  eam  divino  intellectui  conformatur,  quia 
eam  cognoscit  ut  est  secundum  quamcumque  rei  dispositionem. 


(1)  1.  p.  q.  16.  a.  7 ; qq.  dd.  de  Verit.  q.  1.  a.  5;  iu  1.  Sent.  Dist.  19.  q.  o.  a.  3. 

(2)  1.  p.  q.  16.  a.  8 ; qq.  dd.  de  Verit.  q.  1.  a.  6.  iu  I.  Seut.  Dist.  19.  q.  5.  a.  3. 

QUAESTIO  YII. 

DE  FALSITATE  (1). 

THESIS  XIL 

Falsitas  formaliter  et  per  se  haberi  potest 
tantum  in  intellectu  componente  et  dividente. 

PRAENOTIONES. 

228.  I.  Falsitas  formaliter  et  per  se  sumpta  opponitur  contrarie 
veritati  formali,  et  habetur  quando  intellectus  aut  affirmat  rem  esse 
quod  non  est;  aut  negat  eam  esse  quod  est.  Quare  dici  potest  ina- 
daequatio  intellectus  et  rei. 

II.  Falsitas  materialiter  et  per  accidens  sumpta  opponitur  veritati 
materiali  et  haberi  potest  a)  in  re.,  vel  propter  ipsum  suum  esse  non 
correspondens  ideis  artificis,  cuiusmodi  esset  ex.  gr.  ficta  navis,  quae 
non  corresponderet  ideis  artis  navifactivae ; vel  propter  deceptivam 
quamdam  eius  qualitate.m,  praebentem  occasionem  indicio  falso;  cuius- 
modi est  ex.  gr.  cuprum  propter  suum  colorem  similem  colori  auri : 
h ) in  conceptu  complexo  ope  indicii  praevii  efformato,  praebente  occa- 
sionem falso  indicio.  Tales  essent  conceptus  montis  aurei,  hominis  alati, 
et  similes. 


PROBATUR  THESIS. 

229.  I.  Falsitas  formaliter  inveniri  potest  tantum  in  eo  actu  in  quo 
intellectus  affirmat  rem  esse  quod  non  est,  vel  negat  eam  esse  quod  est. 
Atqui  hic  est  actus  intellectus  componentis  et  dividentis.  Ergo  etc. 

II.  Contraria  sunt  circa  idem.  Sed  falsitas  est  contraria  veritati. 
Ergo  in  eo  subiecto  esse  poterit  formalis  falsitas  in  quo  esse  potest 
formalis  veritas,  videlicet  in  intellectu  componente  et  dividente.  « Ve- 
« rum  et  falsum  (ait  S.  Thomas)  (2)  opponuntur  ut  coatraria  et  non 
« sicut  affirmatio  et  negatio,  ut  quidam  dixerunt.  Ad  cuius  evidentiam 
« sciendum  est,  quod  negatio  neque  ponit  aliquid,  neque  determinat 
« sibi  aliquod  subiectum.  Et  propter  hoc  potest  dici  tam  de  ente. 


(1)  I.  p.  q.  17. 

(2)  1.  p.  q.  17.  a.  1. 

« quam  de  non  ente : sicut  non  videns  et  non  sedens.  Privatio  autem 
« non  ponit  aliquid,  sed  determinat  sibi  subiectum.  Est  enim  negatio 
« in  subiecto  ut  dicitur  (4.  Metaph.),  caecum  enim  non  dicitur,  nisi 
« de  eo,  quod  est  natum  videre.  Contrarium  vero  et  aliquid  ponit,  et 
« subiectum  determinat:  nigrum  enim  est  aliqua  species  coloris.  Fal- 
« sum  autem  aliquid  ponit:  est  enim  falsum,  ut  dicit  Philosophus 
« (4  Metaph.),  ex  eo  quod  dicitur  vel  videtur  aliquid  esse,  quod  non 
« est ; vel  non  esse  quod  est.  Sicut  enim  verum  ponit  acceptionem 
« adaequatam  rei,  ita  falsum  acceptionem  rei  non  adaequatam : unde 
« manifestum  est,  quod  verum  et  falsum  sunt  contraria.  » 

THESIS  XIII. 

In  conceptibus  directis  seu  incomplexis,  quibus  intellectus  per 
simplicem  apprehensionem  proprium  obiectum,  idest  quid- 
ditates  rerum  materialium  percipit,  nullo  modo  potest  esse 
falsitas,  idest  neque  per  se  neque  per  accidens.  In  conce- 
ptibus autem  complexis,  quos  praevio  iudicio  intellectus  ef- 
format,  quamvis  falsitas  per  se  seu  formaliter  esse  nequeat, 
tamen  esse  potest  per  accidens  seu  materialiter  (1). 

PRAENOTIONES. 

230. 1.  Unaquaeque  potentia  ordinatur  per  se  et  primo  ad  proprium 
obiectum,  ita  ut,  si  sit  potentia  cognoscitiva,  necessario  et  unice  de- 
terminetur ad  actum  cognitionis  a tali  forma,  quae  est  similitudo  in- 
tentionalis  sui  proprii  obiecti.  Sic  necessario  et  unice  determinatur 
ad  actum  visionis  a colore  in  actu  idest  a corpore  luminoso;  auditus  ad 
actum  auditionis  a sono  etc.  Quare  eo  ipso  quod  potentia  aliqua  est 
actu  cognoscens,  est  actuata  in  similitudinem  intentionalem  proprii 
obiecti.  Secus  esset  simul  et  non  esset  actu  cognoscens  ; quod  re- 
pugnat. 

Attamen  inter  potentiam  cognoscitivam  spiritualem,  nempe  intel- 
lectum, et  potentiam  cognoscitivam  materialem,  nempe  sensum,  hoc 
discrimen  intercedit,  quod  potentia  spiritualis  semper  recipit  conve- 
nienter formam  intelligibilem  proprii  obiecti,  quia  non  dependet  ab 
organo  corporeo,  quod  corruptibile  est,  tamquam  a comprincipio  suae 
operationis.  Potentia  autem  sensitiva,  quum  constituat  cum  organo  cor- 
poreo ab  ipsa  informato  unicum  principium  adaequatum  sensationis. 


(1)  Cfr.  S.  Th.  1.  p.  q.  17.  a.  3. 

aliquando  propter  indispositionem  organi  non  recipit  convenienter  for- 
mam sensibilem  proprii  obiecti;  sic  propter  indispositionem  linguae 
dulcia  infirmis  videntur  amara.  Quod  contingit,  quia  omnia  passiva 
propter  suam  indispositionem  deficienter  recipiunt  impressionem  agen- 
tium (1). 

II.  Praeter  conceptus  directos  magis  minusve  comprehensivos,  quibus 
intellectus  noster  per  simplicem  apprehensionem  percipit  proprium 
obiectum,  nempe  naturas  rerum  materialium  abstractas  a notis  indi- 
vidualibus  (qui  conceptus  vocantur  simplices  seu  incomplexi) ; efformat 
ope  iudicii  alios  conceptus,  componendo  simul  notas  acquisitas  ope 
priorum  conceptuum.  Qui  novi  conceptus  vocantur  compositi  seu  com- 
plexi. Ad  horum  classem  pertinent  definitiones  et  concreta  accidentalia, 
ex.  gr.  conceptus  animalis  rationalis,  hominis  albi,  spherae  aureae. 

PROBATUR  PRBIA  PARS. 

231.  In  conceptibus  sive  incomplexis  sive  complexis  non  posse  esse 
falsitatem  se  seu  formaliter  probatur  ex  eo,  quod  formalis  falsitas 
esse  potest  tantum  in  affirmatione  vel  negatione  iudicii.  lamvero  mens, 
quum  per  hos  conceptus  speculatur  id  quod  repraesentant,  puta  leo- 
nem, animal  rationale,  spheram  auream  etc.  neque  affirmat  neque 
negat  ea  esse  vel  non  esse.  Ergo  in  huiusmodi  conceptibus  nequit  esse 
falsitas  per  se. 


PROBATUR  SECUNDA  PARS. 

Videlicet  in  conceptibus  directis  falsitatem  ne  quidem  per  accidens 
dari  posse.  Etenim,  per  conceptus  directos  seu  simplices  mens  cogno- 
scit proprium  suum  obiectum  independenter  a quovis  influxu  iudicii  et 
a quavis  indispositione  organi,  quia  potentia  spiritualis  non  eget  or- 
gano tamquam  comprincipio  suae  operationis.  lamvero  influxus  iudicii 
vel  indispositio  organi  essent  solae  causae  ob  quas  aliqua  potentia 
cognoscitiva  deficere  posset  in  intentionali  repraesentatione  proprii 
obiecti.  Ergo  in  conceptibus  directis,  qui  terminant  simplicem  appre- 
hensionem, intellectus  neque  per  accidens  falli  potest.  Ideo  S.  Thomas 
ait  (2):  « Et  propter  hoc  in  cognoscendo  quidditates  simplices  non 
« potest  esse  intellectus  falsus:  sed,  vel  est  verus,  vel  totaliter  nihil 
« intelligit.  » 


(1)  Cfr.  s.  Th.  1.  p.  <p  17.  a.  2. 

(2)  1.  q.  q.  17.  a.  8. 

PROBATUR  TERTIA  PARS. 

In  iis  conceptibus  potest  esse  falsitas  per  accidens,  in  quibus  com- 
positio intellectus  admiscetur.  lamvero  in  conceptibus  compositis, 
compositio  iudicii  admiscetur.  Ergo  in  eis  potest  per  accidens  esse 
falsitas.  « Quod  potest  esse  dupliciter  (ut  S.  Th.  ait)  (1).  Uno  modo 
« secundum  quod  intellectus  definitionem  unius  attribuit  alteri;  ut  si 
« definitionem  circuli  attribuit  homini.  Unde  definitio  unius  rei  est 
« falsa  de  altera.  Alio  modo,  secundum  quod  partes  definitionis  com- 
« ponit  ad  invicem,  quae  simul  sociari  non  possunt.  Sic  enim  definitio 
« non  est  solum  falsa  respectu  alicuius  rei,  sed  est  falsa  in  se.  Ut  si 
« formet  talem  definitionem  animal  rationale  quadrupes^  falsus  est 
« intellectus  sic  definiendo  ; propterea  quod  falsus  est  in  formando 
« hanc  compositionem  (praerequisitam  definitioni)  aliquod  animal  ra- 
« tionale  est  quadrupes  (2).  » 

THESIS  XIY. 

In  sensu  nequit  esse  falsitas  formalis,  quae  consistit  in  falsa 
affirmatione  vel  negatione  convenientiae  formae  apprehensae 
cum  aliqua  re.  Materialis  autem  falsitas,  quae  consistit  in 
apprehensione  obiecti  sensibilis  aliter  ac  est,  non  contingit 
in  sensu  rite  disposito  circa  sensibile  proprium,  sed  tantum 
circa  sensibilia  communia  et  sensibilia  per  accidens  (3). 

PRAENOTIONES. 

232.  I.  Sensibile  dicitur  quidquid  quocumque  modo  a sensibus  co- 
gnosci potest.  Dividitur 

a)  in  sensibile  per  se  et  sensibile  per  accidens.  Sensibile 
per  se  est  quodcumque  accidens,  quod  potest  a sensu  directe  attingi, 
puta  extensio,  color,  sonus,  etc. 

Sensibile  per  accidens  est  quidquid  latet  sub  accidentibus  sensi- 
bilibus per  se,  tamquam  naturaliter  connexum  cum  illis,  quum  sit  vel 
sublectum,  ut  substantia  materialis,  vel  motivum  eorum,  ut  quaedam 
passiones  compositi  sensitivi,  puta  metus,  ira,  odium,  quae  causant 
pallorem  vel  ruborem  in  vultu,  agitationem  in  membris  et  similia. 


(1)  Loc.  cit. 

(2)  Cfv.  etiam  qq.  dd.  de  Verit.  q.  1.  a.  12.  et  Summ.  1.  p.  q.  85.  a.  6. 

(3)  Cfr.  S.  Tli.  I.  p.  q.  17.  a.  2.  qq.  dd.  de  Verit.  q.  1.  a.  11. 

1)  Sensibile  per  se  dividitur  in  proprium  et  commune. 

Sensibile  proprium  est  illud  accidens,  quod  per  se  et  primo  attingitur 
ab  aliquo  sensu,  utpote  proprium  obiectum  eius;  ita  color  in  actu  seu 
luminosum  est  proprium  sensibile  visus;  sonus  est  auditus,  etc.  Sensi- 
bilia propria  pertinent  ad  genus  qualiiatis. 

Sensibile  commune  est  illud  accidens  quod  a pluribus  sensibus 
percipi  potest  ut  magnitudo,  figura  et  similia.  Quum  enim  sensibile 
commune  pertineat  ad  genus  quantitatis,  quae  proxime  alia  accidentia 
sensibilia  individuat,  determinat  obiecta  propria  plurium  sensuum  et 
aliquam  diversitatem  facit  in  sensuum  immutatione.  Sensibile  commune 
ab  omnibus  sensibus  percipitur  per  se  sed  non  primo.  Percipitur  qui- 
dem per  se,  quia  modificat,  seu  determinat  sensibiliter  speciem,  quam 
sensibile  proprium  causat  in  potentia  sensitiva,  unde  per  unicam  spe- 
ciem sensibilem  repraesentatur  intentionaliter  a sensu.  Sic  videndo 
pyramidem  albam,  per  unicam  speciem  video  albedinem  determinatam 
a figura  pyramidali,  et  figuram  pyramidalem  determinantem  albedi- 
nem. Non  percipitur  prhno,  quia  percipitur  mediantibus  qualitatibus 
alterantibus,  quae  sunt  sensibilia  propria  uniuscuiusque  sensus.  Sic 
visus  non  percipit  albedinem  mediante  figura  pyramidali,  sed  percipit 
figuram  pyramidalem  mediante  albedine  (1). 

II.  Praeter  sensus  exteriores  dantur  facultates  sensibiles  interiores 
quarum  prima  vocatur  sensus  communis,  cuius  proprium  obiectum  sunt 
sensationes  sensuum  externorum.  De  hac  et  aliis  facultatibus  sensibi- 
libus interioribus  agemus  in  Psychologia. 

III.  Indicium  sumi  potest  stricto  seusu  vel  lato  sensu.  Stricto 
sensit  est  operatio  intellectus  componentis  et  dividentis,  ad  quam  re- 
quiri potentiam  spiritualem  satis  indicavimus  in  Th.  XI. 

Lato  sensu  est  cognitio,  qua  sensus  communis  distinguit  unam  sen- 
sationem ab  alia,  et  his  mediantibus  obiectum  perceptum  ab  uno  sensu 
exteriori  distinguit  ab  obiecto  percepto  ab  alio.  Sic  animal  per  sensum 
communem  discernit  album  a dulci,  sensationem  coloris  a sensatione 
saporis  et  ideo  sentit  se  sentire.  Attamen  sensus  communis,  quum  sit 
potentia  organica  nequit  cognoscere  actum  suum  et  adaequationem 
suam  cum  obiecto  percepto  (2). 

Tandem  adhuc  latiori  sensu  iudicium  significare  potest  quamcumque 
simplicem  cognitionem,  quae  plura  obiecta  attingat,  distinguendo  unum 
ab  alio,  quia  conveniunt  in  ea  ratione  generica,  quae  est  formale  obie- 
ctum potentiae.  Sic  unusquisque  sensus  particularis  dici  potest  de 


(1)  Cfr.  S.  Th.  1.  p.  (p  78.  a.  3.  ad  2. 

(2)  1.  p.  (p  78.  a.  4. 

proprio  sensibili  indicare,  quia  distinguit  obiecta  sub  huius  formali 
ratione  constituta.  Sic  visus  iudicat  de  colore  discernendo  album  a 
nigro;  gustus  de  sapore  discernendo  dulce  ab  amaro. 


PROBATUR  PRIMA  PARS. 


233. 1.  Falsitas  formalis  consistit  in  hoc,  quod  potentia  cognoscitiva 
affirmet  formam  apprehensam  convenire  rei  cui  non  convenit,  vel  neget 
convenire  rei  cui  convenit.  Atqui  huius  affirmationis  non  est  capax 
sensus,  ut  ex  supradictis  patet.  Ergo  in  sensu  non  est  falsitas  formalis. 

11.  Falsitas  formalis  ibi  haberi  potest  ubi  haberi  potest  veritas 
formalis,  quia  contraria  in  eodem  subiecto  inveniuntur.  Atqui  veritas 
formalis  esse  potest  tantum  in  intellectu  componente  et  dividente.  Ergo 
ibi  etiam  esse  poterit  formalis  falsitas. 


PROBATUR  SECUNDA  PARS, 


234.  Quoad  membrum  (Materialis  falsitas  inveniri  numquam 
]}otest  in  sensu  circa  proprium  sensibile^  si  sensus  sit  rite  dispositus). 

I.  Potentia  quaelibet  cognoscitiva  se  habet  ad  formam  seu  similitu- 
dinem obiecti  proprii,  a qua  habet  ut  sit  formaliter  cognoscens,  eo  modo 
quo  res  naturalis  se  habet  ad  propriam  formam  a qua  habet  ut  in 
suo  esse  actuetur.  lamvero  res  non  potest  deficere  a sua  forma  quin 
hoc  ipso  deficiat  ab  esse.  Ergo  etiam  potentia  cognoscitiva  non  potest 
deficere  a similitudine  proprii  obiecti  quin  hoc  ipso  cognoscere  desinat. 

II.  Quaelibet  potentia  proportionata  ad  proprium  et  adaequatum 
actum,  dum  perseverat  in  sua  actuatione,  debet  necessario  habere  id, 
per  quod  solum  actuari  potest.  Atqui  potentia  sensitiva  bene  disposita 
proportionatur  ad  similitudinem  intentionalem  proprii  obiecti  sensibilis 
tamquam  ad  proprium  et  adaequatum  actum,  a quo  constituitur  for- 
maliter cognoscens.  Ergo,  si  actu  cognoscit,  non  potest  deficere  a re- 
praesentatione proprii  obiecti  sensibilis,  ideoque  non  potest  esse  neque 
materialiter  falsa. 

235.  Quoad  membrum  (Materialis  falsitas  inveniri  potest  in 
sensu  circa  proprium  obiectum,  si  sensus  non  sit  rite  dispositus). 

Omnia  passiva  propter  suam  ^ndispositionem  deficienter  recipiunt 
impressionem  agentium.  Atqui  sensus  non  rite  dispositus  se  habet  ad 
proprium  obiectum,  ut  passivum  non  bene  dispositum.  Ergo  in  sensu 
non  rite  disposito,  vel  ob  organi  infirmitatem  vel  ob  medii  imperfe- 
ctionem, recipitur  deficienter  similitudo  obiecti  proprii.  Ergo  in  sensu 
non  rite  disposito  est  falsitas  per  accidens  etiam  circa  proprium  obie- 
ctum. Quamvis  enim,  si  sentiat,  debeat  referre  similitudinem  saltem 

generice  conformem  proprio  obiecto,  non  tamen  refert  illam  specifice 
conformem.  Ex.  gr.  quamvis  gustus  febricitantis  referat  saporem  cibi, 
tamen  apprehendit  illum  in  specie  amara,  cum  sit  in  specie  dulci.  Item 
oculus  ob  medios  vapores  densos  refert  solem  rubri  coloris,  cum  talis 
non  sit. 

PROBATUR  TERTIA  PARS. 

236.  (Materialis  falsitas  circa  sensibilia  communia  et  sensibilia  per 
accidens  inveniri  potest  in  sensu  etiam  rite  disposito). 

Potentia  cognoscitiva  rite  disposita  non  potest  falli  circa  illud  obie- 
ctum,  ad  quod  se  habet  ut  propria  potentia  ad  proprium  actum.  Atqui 
huiusmodi  est  unice  obiectum  proprium,  ad  quod  primario  et  per  se 
ordinatur.  Ergo  quoad  sensibilia  communia  et  sensibilia  per  accidens 
poterit  falli  sensus  etiam  rite  dispositus  (1). 

, SCHOLION 

Declaratur  quomodo  contingat  error  circa  sensibile  commune 
et  quomodo  corrigatur. 

237.  Error  contingere  potest  circa  sensibile  commune,  quatenus  di- 
mensiones et  caetera,  quae  ad  quantitatem  reducuntur,  quae  si  sint 
diversa  in  variis  corporibus  deberent  diversimode  immutare  sensum, 
puta  visum ; aliquando  immutant  illum  eodem  modo,  quasi  non  essent 
diversa,  eo  quod  inveniantur  in  diversa  relatione  aut  distantiae,  aut 
alterius  respectus  ex  quantitate  procedentis,  puta  motus  aut  quietis. 
Sic,  caeteris  paribus,  corpus  luminosum  bipedalis  diametri  immutare 
deberet  visum  multo  minus,  quam  corpus  luminosum  habens  diame- 
trum mille  pedum.  Attamen  aliquando  contingit  ut  corpus  luminosum 
maius  sit  valde  remotum  ab  oculo  et  consequenter  immutet  visum 
eodem  modo,  quo  corpus  bipedalis  diametri  oculo  valde  propinquum. 
Hinc  fit,  ut  appareat  eiusdem  magnitudinis  cum  isto.  Quapropter  tam- 
diu  videns  perseverabit  in  errore  vel  in  dubio  de  prioris  magnitudine 
quamdiu  de  hac  diversitate  distantiarum  certificari  non  poterit.  Vita- 
bitur autem  error  si  sit  aliquis  sensus  in  quem  obiectum  sensibile  in- 
fluere nequeat  ex  variis  distantiis  sed  semper  ex  distantia  determinata. 
Tunc  enim  non  poterit  circa  huiusmodi  sensum  mutari  et  variari  in- 
fluentia quantitatis,  sed  semper  eodem  modo  se  habebit.  Et  ideo  mediante 
huiusmodi  sensu  poterit  aliquis  corrigere  errorem  ex  sensibili  communi 
in  alium  sensum  provenientem. 


(1)  Cfr.  8.  Tli.  1.  p.  (p  17.  a.  2.  :i. 

Porro  huiiismodi  sensus  est  tactus,  qui  non  movetur  a proprio 
obiecto,  nisi  in  aequali  et  semper  determinata  distantia,  et  ideo  non 
potest  circa  eum  mutari  influxus  ex  quantitate  proveniens.  Posita 
igitur  apprehensione  sensus  tactus,  auferetur  error  vel  indeterminatio 
proveniens  ex  diversitate  distantiae  apprehensae  sive  a visu,  sive  ab 
auditu,  sive  ab  olfactu.  Etenim  circa  istos  sensus  mutatur  influentia 
quantitatis  ex  diversitate  distantiae,  cum  possint  in  diversis  distantiis 
proprium  obiectum  percipere.  Ita  fit  ut,  qui  navi  discedit  a litore, 
tactu  percipiat  navem  moveri  et  non  ipsum  litus. 

THESIS  XV. 

Sensus  relate  ad  intellectum  si  consideretur  ut  res  quaedam, 
non  potest  esse  neque  causaliter  falsus ; 2^  si  consideretur 
prouti  repraesentat  obiecta  sensibilia,  potest  esse  causaliter 
falsus ; 3°  quamvis  non  necessario  intellectus  fallatur. 

PROBATUR  PRIMA  PARS. 

238.  Sensus  consideratus  ut  res  quaedam,  non  potest  non  exhibere 
dispositionem  suam,  i.  e.  sensationem,  qua  afficitur,  puta  dulcedinis  vel 
amaritudinis  vel  doloris  etc.  Atqui  ut  occasionem  errandi  praeberet 
intellectui,  deberet  non  repraesentare  suam  dispositionem.  Ergo  sensus 
consideratus  ut  res  quaedam,  non  potest  dici  causaliter  falsus. 

PROBATUR  SECUNDA  PARS. 

Sensus,  ut  in  anteriori  Thesi  ostensum  est,  potest  aliquando  rem 
sensibilem  repraesentare  aliter  quam  est.  Atqui  in  tali  casu  potest 
causare  intellectui  falsam  aestimationem  de  re.  Ergo  sensus,  prout 
est  repraesentativus  rerum  sensibilium,  potest  esse  occasionaliter 
falsus. 


PROBATUR  TERTIA  PARS. 

Intellectus  humanus  vel  decipitur  a sensu  circa  sensibile  proprium 
vel  circa  sensibile  commune,  vel  circa  sensibile  per  accidens.  Atqui 
in  quacumque  hypothesi  potest  homo  corrigere  errorem  vel  saltem 
suspicari  de  falsitate  sensus.  Ergo  intellectus  humanus  non  necessario 
decipitur  a sensu. 

a)  Proh.  min.  quoad  primam  partem.  Sensus  non  fallitur  circa 
sensibile  proprium  nisi  vel  ob  infirmitatem  organi  vel  ob  medii  im- 
perfectionem. Atqui  homo  potest  utrumque  deprehendere,  vel  per  eum- 

dem  vel  per  alium  sensum,  vel  per  reflexionem  intellectus.  Ergo  error 
sensus  circa  sensibile  proprium  corrigi  potest  ab  homine. 

b)  Frob.  min.  quoad  secundam  partem.  Sensus  fallitur  circa  sen- 
sibile commune  tantum  per  accidens,  ita  ut  error  corrigi  possit  vel  per 
alium  sensum,  vel  per  intellectus  reflexionem  in  praeteritam  experien- 
tiam, mediantibus  certissimis  rationis  principiis.  Atqui  si  ita,  intelle- 
ctus potest  corrigere  errorem,  vel  suspicari  de  falsitate  sensus.  Ergo 
error  sensus  circa  sensibile  commune  non  necessario  decipit  hominem. 

c)  Frob.  min.  quoad  tertiam  partem.  Sensibile  per  accidens  est 
obiectum  solius  intellectus,  cui  proponitur  a sensibus  per  ea,  quae 
sensus  percipiunt  per  se.  Atqui  circa  huiusmodi  i.  e.  sensibilia  per  se, 
sive  propria  sive  communia,  ostensum  est  intellectum  non  necessario 
falli.  Ergo  neque  potest  falli  necessario  circa  sensibile  per  accidens.  Ad 
rem  S.  Thomas  (1).  « Si  ergo  comparetur  sensus  ad  intellectum  prout 
« est  res  quaedam,  sic  nullo  modo  est  falsitas  in  sensu  intellectui  com- 
« parato : quia  secundum  quod  sensus  disponitur,  secundum  hoc  dispo- 
« sitionem  suam  intellectui  demonstrat : unde  Augustinus  dicit  in 
« auctoritate  inducta  (in  arg.  2.  huius  quaest.),  quod  non  possunt 
« omnino  enuntiare  nisi  alfectionem  suam.  Si  autem  comparetur  ad 
« intellectum  secundum  quod  est  repraesentativum  alterius  rei : cum 
« quandoque  repraesentet  ei  aliter  rem  quam  sit,  secundum  hoc  sensus 
« falsus  dicitur,  inquantum  natus  est  facere  falsam  existimationem  in 
« intellectu,  quamvis  non  necessario  faciat,  sicut  et  de  rebus  dictum 
« est : quia  intellectus  sicut  iudicat  de  rebus,  ita  et  de  his  quae  a sen- 
« sibus  offeruntur.  » 


(1)  Qq.  dd.  de  Ver.  q.  1.  a.  11. 


De  Mandato.  — Instit.  Phil.  — Vol.  I. 

QUAESTIO  VII  [. 

DE  CERTITUDINE 

PRAENOTIONES. 

DE  VARIIS  MENTIS  NOSTRAE  STATIBUS  RELATE  AD  VERITATEM. 

239.  Quum  intellectus  noster  propter  suam  imperfectionem  nequeat 
in  omnibus  indiciis  aequaliter  perspectam  habere  convenientiam  vel 
disconvenientiam  praedicati  cum  subiecto,  in  qua  formalis  ratio  veritatis 
perficitur;  necesse  est  ut  varii  sint  mentis  nostrae  status  relate  ad 
veritatem,  nempe  vel  nescientiae^  vel  ignorantiae,  vel  erroris,  vel  diibii, 
vel  suspicionis,  vel  opinionis,  vel  certitudinis. 

a)  Nescientia  est  simplex  negatio  scientiae. 

h)  Ignorantia  est  carentia  scientiae  del)itae. 

c)  Error  est  actus  quo  intellectus  falsum  iudicium  de  re  profert. 
Et  ideo  « addit  actum  quemdam  super  ignorantiam ; potest  enim  esse 
« ignorantia  sine  hoc  quod  aliquis  de  ignotis  sententiam  ferat,  et  tunc 
« est  ignorans  et  non  errans  » (1).  Stabilis  adhaesio  mentis  iudicio  er- 
roneo est  habitus  erroris. 

Nota.  Si  modo  dicta  conferantur  cum  his,  quae  ex  S.  Thoma  re- 
tulimus de  oppositione  negativa,  privativa,  et  contraria  (n.  229,  II.), 
apparebit  nescientiam  opponi  veritati  negative,  ignorantiam  privative, 
errorem  contrarie. 

d)  Dnbiuni  est  suspensio  indicii  inter  utramque  contradictionis 
partem.  Quae  quidem  suspensio,  si  procedat  ex  eo  quod  nulla  ratio  pro 
quacumque  parte  appareat,  constituit  dubium  negativum.  Si  autem 
procedat  ex  apparenti  aequalitate  rationum  pro  utraque  parte  militan- 
tium, constituit  dubium  positivum.  Quod  si  mens  quamvis  neutri  parti 
assentiatur,  incipiat  inclinari  potius  in  unam  partem  quam  in  aliam 
propter  aliquod  leve  signum,  dicitur  suspicari.  Quare 

e)  Suspicio  est  inclinatio  mentis  in  unam  contradictionis  partem 
propter  leve  signum,  citra  quemcumque  assensum. 

f)  Opinio  est  adhaesio  mentis  uni  parti  contradictionis  cum  for- 
midine oppositi.  Quae  formido  fundatur  in  cognito  periculo  errandi 
propter  apprehensam  probabilitatem  veritatis  in  iudicio  opposito ; atque 


(1)  Cfr.  1.  2.  q.  40.  a.  2.  ad  3.  et  2.  2.  q.  18.  a.  4. 

procedit  ex  eo  quod  motivum  inclinans  intellectum  ad  unam  partem 
non  habet  sufficientem  vim  ad  eum  determinandum. 

g)  Certitudo  est  firmitas  adhaesionis  virtutis  cognoscitivae  in 

3uum  cognoscibile  (1).  Quapropter  et  essentialiter  dicitur  de 

potentia  cognoscitiva  secundario  et  participative  dicitur  de  omni  eo 
quod  a vi  cognoscitiva  movetur  infallibiliter  in  finem  suum.  Sic  natura 
dicitur  certitudinaliter  operari,  quia  movetur  infallibiliter  a divino  in- 
tellectu in  suum  finem ; atque  appetitus  cognoscitivus  certitudinaliter 
tendit  in  proprium  obiectum  a potentia  cognoscitiva  propositum  (2). 
Attamen  quum  certitudo  intellectus  humani  formaliter  sit  in  iudicio, 
bene  definitur:  determinatio  mentis  ad  unam  partem  contradictionis 
abstjue  formidine  oppositi.  Et  sane  certitudo  cognitionis  habetur  quando 
cognoscens  absque  ulla  formidine  existimat  rem  esse  id  quod  est.  lam- 
vero  intellectus  noster  hanc  aestimationem  seu  affirmationem  format 
in  iudicio.  Ergo  (3). 

h)  Divisiones  certitudinis.  Certitudo  a modernis  dividi  solet  in 
subiectivam  seu  formalem  et  obiectivam  seu  causalem. 

Subieetiva  est  ea,  quam  supra  descripsimus,  nempe  firmitas  assensus 
intellectivi  uni  parti  contradictoriae  absque  formidine  oppositi. 

Obiectiva  est  dignitas  rationum  vel  intrinsecarum  (ut  accidit  in 
intellectu  principiorum  et  in  demonstratione  scientifica),  vel  extrinse- 
carum  (ut  accidit  in  fide)  postulans  assensum  firmum  utpote  connexa 
cum  obiectiva  rei  veritate. 

Certitudinem  subiectivam  subdividunt  in  adaequatam  et  per  se  seu 
simpliciter  dictam,  atque  inadaequatam  seu  per  accidens  et  secundum 
quid  dictam.  Prima  seu  adaequata  est  ea  quae  procedit  vel  ab  imme- 
diata evidentia  veritatis  vel  a tali  rationum  vel  testimonii  dignitate, 
quae  sit  semper  connexa  cum  obiectiva  rei  veritate.  Secunda  seu  ina- 
d, aequata  est  ea  quae  neque  procedit  ab  immediata  evidentia  veritatis, 
neque  a sufficienti  rationum  vel  testimonii  dignitate,  quae  proinde 
non  est  semper  connexa  cum  obiectiva  rei  v^eritate.  De  hac  loquitur 
Aristoteles  (4),  quum  docet  ex  prava  consuetudine  et  educatione  et 
affectione  voluntatis  erga  auctorem  aliquem,  vel  ex  falso  syllogismo 
oriri  in  nonnullis  opinantibus  firmitatem  adhaesionis  ad  suas  opiniones 
non  minorem,  quam  habeant  scientes  ad  conclusiones  recte  in  prima 
principia  resolutas. 


(1)  8.  Th.  3.  Seut.  Dist.  20.  q.  2.  a.  4. 

(2)  Clr.  1.  2.  (i.  40.  a.  2.  ad  .3.  et  2.  2.  q.  18.  a.  4. 

(3  Cfr.  qq.  de  Verit.  q.  f).  a.  3.  et  Suniinam  2.  2.  q.  9.  a.  1.  ad  1. 
<4)  II.  Metapli.  text.  14. 

THESIS  XVL 

Causa  certitudinis  intellectualis  est  non  solum  a)  evidentia 
sive  immediata  sive  mediata  movens  intellectum  per  in- 
trinsecam veritatis  visionem;  sed  etiam  h)  quum  haec  ha- 
beri nequit,  est  auctoritas  alicuius  fide  digni  movens  extrin- 
sece  intellectum  per  imperium  voluntatis  fundatum  in  iudicio 
certo  de  testificantis  credibilitate. 

PRAENOTIONES. 

240.  1.  Evidentia  generatim  accepta  est  ea  obiecti  perspicuitas,  quae 
necessario  movet  potentiam  cognoscitivamipsi  proportionatam,  ad  illud 
percipiendum. 

II.  Eae  veritates  dicuntur  evidentes  nobis,  quae  per  virtutem  luminis 
intellectualis,  nobis  a Deo  inditi,  fiunt  intellectui  nostro  manifestae^ 
vel  immediate  ita  ut,  cognitis  terminis,  intellectus  determinetur  neces- 
sario ad  firmiter  eis  adhaerendum  (talia  sunt  prima  principia);  vel 
mediate^  idest  per  scientificam  demonstrationem,  vi  cuius  conclusio  se- 
cundum actum  rationis  in  principia  per  se  visa  resolvitur  (hae  sunt 
veritates  seu  conclusiones  scientificae).  « In  intellectu  principiorum  cau- 
« satur  determinatio  ex  hoc,  quod  aliquid  per  lumen  intellectus  suf- 
« ficienter  inspici  per  ipsum  potest:  in  scientia  vero  conclusionum 
« causatur  determinatio  ex  hoc,  quod  conclusio  secundum  actum  ra- 
« tionis  in  principia  per  se  visa  resolvitur...  Ideo  certitudo,  quae  est 
« in  scientia  et  in  intellectu,  est  ex  ipsa  evidentia  eorum,  quae  certa 
« esse  dicuntur  » (1).  Quomodo  autem  resolutio  conclusionum  fiat  in 
prima  principia,  quae  sunt  per  se  immediate  visa,  et  quomodo  ex  his 
principiis  universalibus  omnia  principia  sequantur,  tamquam  ex  qui- 
busdam rationibus  seminalibus,  dicemus  in  3.  parte  Logicae  Maioris  (2). 

III.  Divisiones  evidentiae.  Moderni  dividunt  evidentiam  in  formalem 
et  materialem ; hanc  autem  subdividunt  in  oMectivam  et  subieetivam. 
Vocant  evidentiam  materialem  ipsam  rem  quae  fit  evidens;  formalem 
ipsum  lumen  intellectuale  quo  res  fit  evidens  intellectui ; ohiectivam 
autem  vocant  ipsum  obiectum  intelligibile  quatenus  actu  illustratur 
lumine  intellectus ; tandem  evidentiam  subieetivam  dicunt  ipsam  mentis 
intuitionem,  quae  per  lumen  intellectuale  videt  obiectum  ab  eodem 
lumine  illustratum. 


(1)  S.  Th.  in  3.  Sent.  Dist.  23.  q.  2.  «t,.  2.  sol.  3. 

(2)  Cfr.  S.  Tli.  qq.  dd.  de  Ver.  q.  11.  a.  1. 

lY.  Xos  in  Thesi  accipimus  evidentiam  ohiectivam  non  solitarie  et 
in  potentia,  sed  in  actu,  quatenus  nempe  actu  coniungitur  cum  evi- 
dentia suhiectiva,  ut  causa  effectui.  Etenim  ohiectum  aliquod  tunc  fit 
evidens  alicui  potentiae  cognoscitivae,  quando  actu  manifestatur  ei, 
ipsam  determinando  ad  sui  cognitionem.  Et  ideo  evidentia  obiectiva  et 
suhiectiva  sibi  mutuo  respondent,  ita  ut  actu  una  nequeat  esse  sine 
alia.  Quapropter  indicium  suhiective  evidens  numquam  poterit  esse 
falsum. 


PROBATUR  PRIMA  PARS. 

241.  Evidentia  est  ea  obiecti  manifestatio  intellectui  facta,  qua  in- 
tellectus videt  formam  vel  naturam  significatam  per  praedicatum 
inesse  subiecto  vel  cum  subiecto  identificari.  Atqui  intellectum  videre 
obiectivam  convenientiam  praedicati  cum  subiecto  eique  adhaerere 
absque  formidine  de  veritate  oppositi  unum  et  idem  est,  secus  enim 
intellectus  simul  videret  et  non  videret  obiectivam  convenientiam  prae- 
dicati cum  subiecto.  Ergo  evidentia  determinat  intellectum  ad  assen- 
sum certum,  nempe  est  causa  certitudinis,  quae  definitur  determinatio 
mentis  ad  unam  partem  contradictionis  absque  formidine  oppositi. 

242.  Assensus  causatus  ab  evidentia  est  infallibilis.  Etenim 
assensus  certus  causatus  ab  evidentia  potest  esse  vel  de  primis  prin- 
cipiis, vel  de  rebus  existentibus,  vel  de  conclusione  aliqua  scientifica, 
quae  fuerit  per  ratiocinium  resoluta  in  principia  immediate  evidentia. 

lamvero  in  primo  casu  intellectus  nequit  falli  neque  per  se,  neque  per 
accidens.  Nam,  ut  demonstrabimus  in  3.  parte  Logicae  Maioris,  in 
primis  principiis  praedicatum  est  de  ratione  subiecti : subiectum  autem 
est  ohiectum  proprium  nostri  intellectus,  circa  quod  intellectus  neque 
per  se,  neque  per  accidens  falli  potest  (n.  231)  (1). 

In  secundo  casu  in  tantum  intellectus  falleretur,  in  quantum  deci- 
peretur a sensibus.  lamvero  quando  habetur  evidentia,  constat  intelli- 
genti  sensus  fuisse  rite  dispositos  et  ad  ohiectum  rite  applicatos,  ita 
ut  neque  per  se  neque  per  accidens  falli  potuerint.  Sic  dum  cernimus 
in  meridiana  luce  solem,  evidentiam  habemus  de  eius  praesentia,  splen- 
dore, calore  etc. 

In  tertio  casu,  qui  est  proprius  evidentiae  mediatae,  intellectus  fal- 
leretur, si  ratiocinatio  non  fuisset  rite  peracta.  Atqui  quum  habemus 
evidentiam  resolutionis  conclusionum  in  principia  immediate  evidentia, 
intuemur  in  ipsis  principiis  rectitudinem  illationis.  Ergo  etiam  in  isto 


(1)  S.  Tli.  1.  p.  q.  85.  a.  6. 

casu  evidentia  causat  assensum  infallibilem.  Sic  quum  ita  discurror 
« Omne  totum  est  maius  sua  parte.  Sed  Italia  est  pars  Europae.  Ergo- 
Europa  est  maior  Italia  » ; in  lumine  primorum  principiorum  intelligo 
conclusionem  fuisse  rite  resolutam  in  sua  principia.  Et  sane  ratiocina- 
tioni allatae  aequivalet  sequens : « Quum  immediate  evidens  sit  omne- 
totum  esse  maius  sua  parte;  si  Italia,  quae  est  pars  Europae,  non 
esset  ista  minor,  esset  simul  et  non  esset  pars  Europae,  quod  contra- 
dictionem implicat,  est  nempe  contra  ipsa  prima  principia  rationis  » (1). 


PROBATUR  SECUNDA  PARS. 


243.  Quoad  primum  membrum.  Certitudinem  posse  causari  in  intel- 
lectu per  imperium  voluntatis  propter  extrinsecam  auctoritatem  ali- 
cuius fide  digni,  quotidiana  experientia  docemur. 

Et  sane,  quum  unusquisque  nostrum  propter  imperfectionem  humani 
intellectus  et  propter  adiuncta  individualia,  de  quamplurimis  enuntia- 
tionibus ignoret  utrum  praedicatum  conveniat  subiecto,  nec  valeat  de 
eis  intrinsecam  evidentiam  assequi;  poterit,  fidendo  assertioni  alicuius 
qui  huiusmodi  veritates  perspectas  habeat,  imperare  libera  sua  volun- 
tate intellectui  assensum  firmum  enuntiationi  testificatae,  admittendo 
eam  tamquam  veram  absque  formidine  oppositi.  Quando  enim  intelle- 
ctus non  cogitur  ab  evidentia,  voluntas  potest  directe  movere  intelle- 
ctum ad  assensum  certum.  Sic  amicus  credit  amico,  discipulus  magistro, 
rudis  astronomo  de  futura  eclypsi. 

ludicamus  enim  in  pluribus  adiunctis  decens  esse  atque  utile,  immn 
etiam  necessarium,  alienis  attestationibus  fidere;  atque  honorificum 
^existimamus,  si  alii  nostrae  assertioni  credant:  vituperosum,  si  credere 
renuant.  Quicumque  enim  libere  suum  intellectum  determinat  ad  fir- 
miter adhaerendum  alicui  enuntiationi  tamquam  verae  propter  nostram 
attestationem,  iudicare  debuit  nos  fide  dignos,  videlicet  tales  qui  ea  in 
re  neque  fallamur^  neque  alios  fallere  velimus^  quum  in  his  duobus 
consistat  auctoritas  faciens  fidem. 

244.  Quoad  secundum  membrum.  Ad  hoc  ut  voluntas  prudenter  mo- 
veat intellectum  ad  assensum  certum  propter  auctoritatem  extrinsecam 
alicuius,  praecedere  debet  indicium  certum  de  credibilitate  testificantis.  ’ ^ 

Et  sane,  bonum  propositum  voluntati  tamquam  effectus  firmi  as-  ^ 
sensus  eliciendi  ab  intellectu  non  propter  intrinsecam  veritatis  manife-  ^ 
stationem,  sed  ex  imperio  voluntatis  propter  auctoritatem  testificantis,  | 


(1)  Couf.  S.  Tli.  qq.  dd.  de  Verit.  q.  1.  a.  1. 

esse  debet  bonum  proportionatum  naturae  rationali.  lamvero  assensus 
firmus  in  falsi tatem,  numquam  causare  poterit  bonum  proportionatum 
naturae  rationali,  cuius  propria  perfectio  consistit  in  asseqnutione  ve- 
ritatis. Ergo  ad  hoc  ut  voluntas  prudenter  moveat  intellectum  ad 
assensum  certum^  praecedere  debet  indicium  certum  de  testimonii  cre- 
dibilitate  in  quo  iudicio  imperium  voluntatis  fundetur. 

THESIS  XVII. 

Evidentia  est  criterium  veritatis. 

245.  Probatur.  Vocando  criterium  veritatis  id  per  quod  nos  cer- 
tificamur  de  assecutione  veritatis,  talis  profecto  erit  ipsa  intellectualis 
intuitio  veritatis.  Qui  enim  intuetur  ipsam  veritatem,  idest  ipsum 
nexum  obiectivum  inter  praedicatum  et  subiectum,  nequit  dubitare  de 
assecutione  veritatis,  quia  secus  intueretur  simul  veritatem  et  non 
intueretur,  quod  repugnat  in  terminis.  Atqui  talis  est  evidentia  adae- 
quate accepta,  quam  in  Praenotionibus  Theseos  XVI  sub  n.  IV.  explica- 
vimus. Ergo  evidentia  est  criterium  veritatis. 

246.  Corollariuin.  Immediate  evidentia  non  sunt  demonstrabilia. 
Falluntur  et  in  circulum  vitiosum  incidunt,  qui  putant  ad  criterium 
veritatis  habendum  demonstranda  esse  facta  et  principia  immediate 
evidentia.  Quia  omnis  demonstratio  fundari  debet  in  aliquo  facto  et 
principio  immediate  evidenti,  puta  in  veracitate  facultatum  cognosci- 
tivarum  et  in  principio  contradictionis.  Attamen  non  excluditur  aliqua 
indirecta  demonstratio  et  ad  hominem^  qua  etiam  Aristoteles  usus  est 
contra  negantes  prima  principia. 

THESIS  XVIII. 

Vera  certitudo  ea  sola  est,  quae  ex  siibiectiva  et  ohiectiva 

resultat,  quam  moderni  appellant  (vide  289,  b.). 

PROBATUR. 

247.  Vera  certitudo  est,  quae  numquam  poterit  ab  ea  firmitate  se- 
parari, quae  eius  definitionem  ingreditur ; videlicet  est  talis  assensus 
intellectualis,  ut  nunquam  possit  intellectus  rationaliter  removeri  ab 
affirmata  convenientia  vel  disconvenientia  praedicati  cum  subiecto. 
Atqui  id  contingit  in  sola  certitudine  adaequata,  quae  ex  suhiectiva  et 
ohiectiva  resultat.  Etenim  in  hac  tantum  eveniet,  ut  quo  magis  intel- 
lectus pe^^endat  dignitatem  rationum,  propter  quam  assensum  prae- 
buit, si  agatur  de  veritate  mediate  nota;  vel  quo  magis  aciem  suam 

in  ipsa  veritate  contemplando  defixerit,  si  agatur  de  veritate  immediate 
nota;  eo  magis  perspiciet  affirmatam  convenientiam  vel  disconve- 
nientiam praedicati  cum  subiecto.  E contra,  si  obiectivum  elementum, 
idest  vera  dignitas  rationum  desit ; fiet  ut  intellectus  quo  magis  has 
ponderaverit,  eo  facilius  ad  earum  debilitatem  agnoscendam  deveniat, 
et  ita  a firmitate  assensus  aliquando  deficiat.  Ergo  vera  certitudo  ea 
sola  est,  quae  ex  subiectiva  et  obiectiva  resultat. 

Nota.  Hanc  certitudinem  assequi  posse  et  in  multis  revera  assequi 
ab  humano  intellectu  constat  ex  demonstratis  in  Thesi  XVI.  et  ex 
integra  Quaestione  VII.  De  Falsitafe^  atque  ex  dicendis  adversus 
scepticos  et  ex  Quaestione  X.  De  Drincipiis  Demonstrationis  ulterius 
constabit. 


THESIS  XIX. 

Quaelibet  vera  certitudo  aliquam  necessitatem  supponit, 
vel  absolutam,  vel  hypotheticam. 

PROBATUil. 

248.  Ad  hoc  ut  intellectus  firmet  assensum  uni  ex  contradictoriis 
ita,  ut  non  possit  rationabiliter  formidare  de  veritate  oppositi;  oportet 
ut  videat  praedicatum  subiecto  ita  a parte  rei  connecti,  ut  non  possit 
aliter  se  habere,  vel  absolute,  vel  in  ea  hypothesi  sectndum  quam 
facta  est  affirmatio.  Ex.  gr.  si  intellectus  non  videt  omne  totum  esse 
necessario  maius  sua  parte ; Petrum  in  hypothesi  quod  sedeat,  dum 
sedet  non  posse  simul  non  sedere;  ignem  siccae  stipulae  applicatum 
non  posse  absque  suspensione  legum  ph3^sicarum  eam  non  comburere; 
non  poterit  affirmare,  absque  formidine  de  veritate  oppositi,  omne 
totum  esse  maius  sua  parte;  Petrum,  si  sedeat,  non  stare;  ignem 
siccam  stipulam  comburere.  Ergo  quaelibet  vera  certitudo  aliquam 
necessitatem  supponit,  vel  absolutam,  vel  hypotheticam. 

THESIS  XX. 

Triplex  datur  species  certitudinis,  una  alia  perfectior, 
nempe  ^netaphysica^  physica  et  mortalis, 

PROBATUR. 

249.  Quum  certitudo  sit  firmitas  assensus  uni  ex  contradictoriis 
absque  formidine  oppositi;  pro  varia  necessitate  convenientiae  praedi- 
cati cum  subiecto,  species  certitudinis  varias  esse  oportet.  Nam  vel 
a)  praedicatum  competit  subiecto  ahsohite,  idest  in  quacumque  hypo- 
thesi; quo  modo  unicuique  rei  competunt  sua  praedicata  essentialia,  ut 

homini  quod  sit  animal  rationale;  vel  h)  qi  competit  tantum  ex  aliqua 
suppositione:  haec  autem  suppositio  vel  fundatur  in  aliqua  lege  phy- 
sica universali,  quae,  salva  rei  essentia,  suspendi  potest  a Deo,  ut  est 
ex.  gr.  lex  attractionis  corporum ; vel  fundatur  in  aliqua  lege  morali 
universali,  quae  in  hominum  universalitate  non  fallit,  utpote  resultans 
ex  naturali  ordinatione  humanae  naturae  ad  bonum,  quamvis  in  aliquo 
peculiari  casu  propter  humani  arbitrii  libertatem  deficere  possit,  puta 
quod  matres  non  occidant  suos  liberos.  In  primo  casu  habemus  certi- 
tudinem metaphysicam^  in  secundo  physicam,  in  tertio  moralem. 

Quatenus  hae  certitudines  conveniunt  in  parte  negativa  idest  in  exclu- 
sione formidinis  de  opposito,  conveniunt  in  ratione  generica  certitu- 
dinis. Quatenus  autem  differunt  ex  parte  positiva,  idest  ex  parte  motivi 
causantis  firmitatem  assensus,  quod  se  habet  ut  obiectum  formale  certi- 
tudinis, specie  differunt  ita  ut  una  sit  alia  certior.  Nam  quum  tale 
motivum  fundetur  in  varia  necessitate  convenientiae  praedicati  cum 
subiecto ; certitudo  metaphysica  est  omnium  firmissima,  quia  causatur 
ab  absoluta  necessitate  huius  convenientiae;  certitudo  physica  est  fir- 
mior morali,  quia  necessitas  convenientiae  praedicati  cum  subiecto 
fundatur  in  constantia  legum  physicarum,  quae  nequeunt  suspendi  vel 
mutari  nisi  a Deo,  qui  in  ordine  suae  sapientiae  et  providentiae  eas 
non  suspendit  nisi  gravissimas  ob  rationes  et  in  adiunctis  facile  agno- 
scibilibus;  tandem  certitudo  moralis  est  omnium  infima,  quia  necessitas 
convenientiae  praedicati  cum  subiecto  fundatur  in  constantia  legum 
moralium,  quae  in  aliquo  peculiari  casu  violari  possunt  ab  hominis 
arbitrio,  quamvis  certo  constare  possit  ex  adiunctis  non  violari. 

250.  Hisce  consonant  quae  ait  S.  Thomas  (1):  « Cum  veritas  consi- 
« stat  in  adaequatione  intellectus  et  rei;  si  consideretur  veritas  secun- 
« dum  rationem  aequalitatis,  quae  non  recipit  magis  et  minus,  sic 
« non  contingit  aliquid  esse  magis  vel  minus  verum;  sed  si  consideretur 
« ipsum  esse  rei,  quod  est  ratio  (idest  causa  obiectiva)  veritatis,  sicut 
« dicitur  in  II  Metaph.,  eadem  est  dispositio  rerum  in  esse  et  in  ve- 
« ritate,  unde  quae  sunt  magis  entia  sunt  magis  vera  ».  Idcirco  (2), 
docet  eas  scientias  esse  certiores,  quarum  obiectum  magis  abstrahit  a 
materia  et  a motu,  quia  quanto  aliqua  res  est  magis  remota  a materia 
et  a motu,  tanto  habet  esse  firmius. 

Nota.  Praeter  varios  gradus  certitudinis  desumptos  ex  parte  obiecti, 
'(sive  materialis  sive  formalis  quod)  distingui  possunt  cum  S.  Doctore 
gradus  certitudinis  desumpti  sive  exparte  subiecti,  quia  quanto  aliquis 


(1)  QQ.  cld.  (le  Caritate  art.  9.  ad  1. 

(2)  Iu  Boetium  de  Triuit.  q.  6.  a.  1.  ad  secuiid.  quaest. 

intellectus  est  perfectior,  tanto  firmior  est  eius  adhaesio  veritati  co- 
gnitae ; sive  ex  parte  medii  (quod  vocari  etiam  solet  abiectim  formale 
quo  cognitionis)^  quia  quanto  medium  alicuius  demonstrationis  est 
efficacius,  aut  quanto  auctoritas  alicuius  testimonii  est  maior,  tanto 
firmius  adhaeremus  alicui  veritati,  sive  demonstratae  sive  testifica- 
tae (1);  quae  certitudo  ex  parte  medii  reincidit  in  certitudinem  obie- 
ctivam  seu  causalem  (n.  239.  h.). 

OBIECTIONES. 

251.  Obiect.  1"^.  Certitudo  quaevis  consistit  in  indivisibili,  idest  in 
exclusione  formidinis  de  opposito.  Atqui  indivisibile  non  admittit  va- 
rietatem graduum.  Ergo  non  dantur  gradus  certitudinis. 

Resp.  Bist.  mai.  Quoad  partem  negativam,  seu  in  exclusione  formi- 
dinis, Conc.^  quoad  partem  positivam  idest  quoad  perfectionem  adhae- 
sionis, Nego.  Contrad.  min.  Sub  eo  respectu  sub  quo  est  indivisibile. 
Cone.,  sub  aliis  respectibus.  Nego.  Ratio  indivisibilis  ita  est  negativa, 
ut  fundetur  in  aliquo  positivo,  quod  potest  habere  varios  gradus  per- 
fectionis. 

Obiect.  2^.  Omnis  certitudo  est  metaphysica.  Nam : Certitudo  tunc 
solum  habetur,  cum  rei  necessitas  apparet  sive  absoluta  sive  hypothe- 
tica. Atqui  tunc  obtinet  certitudo  metaphysica.  Ergo  vel  certitudo  me- 
taphysica habetur,  vel  nulla. 

Resp.  Nego  assertum.  Ad  prob.  Cone,  mai.,  Nego  min.  Nam  non 
quaecumque  necessitas  connexionis  praedicati  cum  subiecto  cbnstituit 
necessitatem  obiectivam  metaphysicam  (quae  est  ipsa  obiectiva  certi- 
tudo metaphysica);  sed  necessitas  absoluta,  quae  habetur  quum 

praedicatum  est  de  essentia  rei,  ita  ut  haec  neque  esse  neque  concipi 
possit  absque  eo ; cuiusmodi  est  ex.  gr.  animal  rationale  relate  ad  homi- 
nem. Talis  necessitas  vocatur  metaphysica,  quia  haec  scientia  abstrahit 
ab  esse  et  a principiis  individualibus  rerum  considerando  tantum  earum 
essentias,  quae  in  suis  rationibus  in  mente  Divina  existentibus  sunt 
immutabiles,  necessariae  et  aeternae,  ut  suo  loco  demonstrabimus. 
Caetera  praedicata  ita  obiective  connectuntur  rebus,  ut  successivae 
mutationi  sint  obnoxia;  quapropter  impossibile  est  ut  habeant  eamdem 
obiectivam  necessitatem.  (Confer  quae  diximus  sub  n.  227.  Quaeres  3. 
« Utrum  veritas  sit  immutabilis)  ». 

Obiect.  3^.  Certitudo  physica  et  moralis  non  sunt  verae  certitudines. 
Nam  ibi  certitudo  non  est  vera,  ubi  non  excluditur  formido  oppositi. 


(1)  Cfr.  S.  Tli.  2.  2.  q.  4.  a.  8.  c.  et  ad  2.  et  3. 

Atqui  in  casibus  particularibus  oriri  potest  formido  de  suspensione 
legis  physicae,  aut  de  violatione  legis  moralis.  Ergo. 

Resp.  Nego  assertum.  Ad  prob.  Dist.  mai.  Ubi  non  excluditur  formido 
prudens,  Cone.,  imprudens,  Nego.  Contrad.  min.  Formido  imprudens^ 
Cone,  prudens.  Nego.  Nam  in  casu  particulari  potest  evidenter  con- 
stare, quod  nulla  sit  ratio  suspensionis  aut  violationis  legum  univer- 
salium. Formidinem  vero  imprudentem  non  auferre  ab  animo  certitu- 
dinem patet  ex  eo  quod  huiusmodi  formido  est  ea,  quae  cognoscitur 
ab  ipso  formidante  tamquam  imprudens,  nempe  tamquam  inepta  ad 
destruendam  firmitatem  assensus  intellectualis,  quum  unice  procedat 
ex  falsa  imaginatione,  quam  quilibet  homo  ratione  utens  ceu  ridiculam 
contemnit. 


THESIS  XXI. 

Exponuntur  et  refutantur  varia  scepticorum  systemata. 

PARS  I. 

PRAECIPUAE  SCEPTICORUM  CLASSES. 

252.  Sceptici  vocati  sunt,  qui  autumabant  humanum  intellectum 
numquam  posse  veritatem  assequi,  etsi  semper  inquirat.  Vetustissimi 
omnium  fuerunt  qui  (Seculo  V,  ante  Christum)  Eraclitum  et  Prota- 
goram  sequuti,  negaverunt  posse  nostrum  intellectum  quidquam  de 
rebus  materialibus  cognoscere,  quum  hae  iugibus  mutationibus  ob- 
noxiae sint. 

Paulo  aliter  sophistarum  schola  sensit,  quae  docuit  quamlibet  opi- 
nionem, licet  oppositam,  aptis  posse  verbis  suaderi,  eo  quod  nihil 
certum  sit,  omnisque  disciplina  insolubilibus  laboret  difficultatibus. 
Contra  hos  et  praecedentes  feliciter  pugnaverunt  Socrates,  Plato  atque 
Aristoteles. 

Ast  paullatim  scepticismi  febris  philosophicas  academias  iterum  per- 
vasit, docente  Arcesilao  (Seculo  IV.  ante  Christum)  incertas  et  vanas 
esse  omnes  philosophorum  doctrinas.  Eodem  seculo  Pyrrho  dubium 
universale  docuit.  Similiter  Carneades  (ann.  215-130)  ante  Christum) 
eamdem  propugnavit  sententiam. 

Tertio  post  Christum  seculo  Sextus  Empiricus  scepticorum,  qui  eum 
praecesserunt,  argutias  collegit,  ita  ut  dubium  universale  omnes  ethni- 
corum academias  agitaret.  Contra  hanc  pestem  Patres  Ecclesiae  pro 
viribus  pugnaverunt,  quos  inter  eminuit  S.  Augustinus,  qui  tres  libros 
contra  academicos  pereleganter  conscripsit. 

Horum  ope  et  Christianae  fidei  propagatione  perniciosus  scepticismi 

error,  pessimorum  parens  errorum,  a Christianae  reipublicae  finibus 
expulsus  fuit.  Ast  Seculo  XYI,  post  pseudoreformationem  iterum  ap- 
paruit, utpote  liberi  examinis,  quod  protestanticae  haereseos  funda- 
mentum est,  genuina  progenies. 

Itaque  Michael  de  Montaigne  Pyrrhonis  sophismata,  ab  inferis  exci- 
tata, eleganti  quadam  dicendi  veste  exornavit.  Is,  ut  suaderet  nos  neque 
sensibus  neque  rationi  fidere  posse,  ita  pessime  argumentatus  est 
(Essais,  lib.  II.  c.  12.):  «Ad  indicandum  de  his,  quae  apparent,  opus 
est  nobis  aliquo  criterio.  Ad  verificandum  hoc  criterium  requiritur 
argumentum.  Ad  argumentum  hoc  demonstrandum  requiritur  aliud 
criterium;  et  sic  in  infinitum.  Etenim  sensus  ex  se  non  sufficiunt  ad 
certitudinem  gignendam  absque  argumento,  quod  iterum  aliud  argu- 
mentum supponit  ». 

Ast  hic  Michael  falso  supponebat  sensus  et  intellectum  falli  circa 
propria  obiecta.  Falso  etiam  supponebat  non  dari  quaedam  prima  prin- 
cipia nostro  intellectui  per  se  immediate  nota  et  indemonstrabilia,  utpote 
nullius  demonstrationis  indiga  et  omnis  demonstrationis  fundamenta. 

Ad  scepticismum  accedunt,  vel  logice  ad  eum  ducunt,  qui  omnem  cer- 
titudinem, quae  a sensibus  nobis  provenit,  de  medio  tollentes,  omnem 
viam  sibi  praecludunt,  quae  ad  rerum  quae  sunt  extra  nos  cognitionem 
certam  adsequendam  haberi  potest.  Dubitando  itaque  vel  prorsus  ne- 
gando sensationibus  nostris  obiecta  realia  respondere,  per  varios  gradus 
Cartesiami,  Hegeliani,  Kantiani  caeterique  eiusdem  rationis  doctores  ad 
subiectivismi  deliramenta  devenerunt.  Cartesius  enim  aestimando  cor- 
porum existentiam  non  posse  per  sensus  certo  cognosci,  recursum  ha- 
buit ad  divinam  veracitatem,  quam  dedecet  permittere  nos  perpetuo 
illudi  indicando  esse  corpora,  quae  talia  non  sunt.  Berckeley  ad  suam 
spiritualismi  doctrinam  defendendam  statuit  tamquam  primum  syste- 
matis sui  principium  universum  orbem  corporeum  esse-somnium.  David 
Hume  omnia  illusiones  appellavit,  et  praeprimis  principium  causali- 
tatis:  existit  connexio  inter  id  quod  videtur  esse  causa  et  id  quod 
videtur  esse  effectus. 

Emmanuel  Kant  dum  scepticismo  occurrere  voluit,  in  ipsum  incidit, 
€0  quod  subiectivismi  circulo  eius  doctrina  laboret.  Formae  enim,  quas 
ipse  docuit  concipi  a nobis,  duae  sensibiles  et  tempus, 

intellectuales,  quae  vi  synthesis  a priori  applicatae  materiae  quam 
experientia  praebet,  duodecim  categorias  gignunt  (quas  superius 
nn.  206,  207  exposuimus  et  refutavimus):  educuntur  omnes  ab  ipso 
spiritu  humano,  tamquam  ab  unico  subiecto.  Experientia  enim  in  eius 
sententia  non  percipit  nisi  phaenomena  quaedam,  de  quorum  obiectiva 
realitate  nobis  non  licet  quidquam  affirmare.  Quapropter  indicia  syn- 


QUAESTIO  VIII.  - DE  CERTITUDINE 


157 


tlietica  a priori  ad  invicem  comparata  vi  rationis  purae  ad  tres  su- 
premos terminos  intellectuales  efformandos  diriguntur,  nempe  ad  ideam 
psychologicam  toG  ego,  ad  ideam  cosmologicam  mundi,  ad  ideam  theo- 
logicam Dei,  quin  tamen  ratio  pura  affirmare  valeat  hisce  ideis  respon- 
dere aliquid  a parte  rei.  Dubium  vel  ignorantiam  huiusmodi  dispellit 
ratio  practica  per  imperativum  eategoricum,  quae  imperat  nobis  ut 
operemur  ad  normam  legis  cuiusdam  universalis,  ac  per  hoc  certiores 
nos  facit  de  existentia  Dei,  de  animae  nostrae  immortalitate,  deque 
humana  libertate. 

At  quisque  videt  haec  omnia  a Kantio,  sublato  fundamento  de 
obie(?tiva  realitate  rerum  certo  cognita,  gratis  omnino  adseri;  nec  ab 
eo  afferri  ullam  rationem  sufficientem,  propter  pjractiee  habeamus 
ut  certum  id,  de  quo  theoretice  dubitamus.  Si  enim  in  Kantii  sententia 
intellectus  et  ratio  pura  nequeunt  certitudinem  de  realitate  obiectiva 
entium  consequi,  quo  iure  ratio  practica  imperante  id  poterit  ? 

Kantianae  doctrinae  falsitas  ulterius  apparebit  ex  his  quae  in  Quae- 
stione X (nn.  273,  274)  de  eius  principiis  syntheticis  a priori  et  a po- 
steriori dicemus. 

PARS  II. 

SCEPTICISMI  REFUTATIO. 

253.  Errant  et  sihimetipsis  contradicunt  sceptici,  qui  de  omnibus  nos 
dubitare  debere  asserunt. 

Nam  P quam  plurima  ita  evidentia  sunt,  ut  ne  ipsi  sceptici  de  his 
dubitent.  Sic,  nisi  prorsus  desipuerint,  non  dubitant  de  propria  exi- 
stentia, vita,  locutione,  iuribus,  necessitate  comedendi,  dormiendi  et 
similibus. 

2®  Eorum  assertio  ipsis  contradicit:  nam  si  verum  est  de  omnibus 
esse  dubitandum,  saltem  de  hac  veritate  dubitare  non  licebit,  nempe 
de  omnibus  esse  dubitandum. 

3®  Insuper  rectae  rationi  contradicunt,  quae  naturaliter  nos  ducit 
ad  hanc  sententiam  firmam  ratamque  habendam  nempe:  quemadmo- 
dum principia  naturalia  essendi  stabilia  sunt,  sic  etiam  principia  co- 
gnoscendi stabilia  sint,  necesse  est  (1). 

Caeterum  sententiam  scepticorum  non  modo  falsissimam  esse  atque 
naturae  repugnantem,  sed  omnis  scientiae  atque  virtutis  fundamenta 
evertere,  nemo  est  qui  non  videat.  Id  ulterius  patebit  ex  solutionibus 
obiectionum,  quas  afferemus  sub  n.  252. 


(Ij  Cfr.  S.  Th.  qq.  dd.  de  Verit.  q.  16.  a.  2. 

Varias  classes  scepticorum  suae  aetatis  Aristoteles  exagitat  et  re- 
futat in  Lib.  IV.  Metaphysicorum,  cuius  argumenta  praeclare  evolvit 
S.  Thomas  a Lectione  VII.  ad  XVII.  Praecipuae  horum  sectae  fuerunt 
a)  Pyrrhonici,  qui  duce  Pyrrhone  asserebant  reram  tantum  apparen- 
tiam esse  admittendam  ut  certam,  non  vero  realitatem,  quamvis  non 
negaverint  inquiri  posse  veritatem  de  huiusmodi  realitate,  ac  propterea 
sceptici  seu  quaesitores  appellati  sunt:  h)  Academici^  qui  ducibus  Ar- 
chesila  et  Carneade,  omnia  prorsus  incerta  esse  affirmabant.  Utriusque 
sectae  historiam  narravit  et  errores  suscepit  Sextus  Empiricus. 

Nostra  autem  aetate,  post  exortam  haeresim  protestanticam,  Scepti- 
cismum  absurdiorem  Pyrrhonico  et  Academico  ab  inferis  excitarunt 
permulti  haeretici  atque  apostatae,  ac  praesertim  Baylius,  Hunius  et 
transcendentaJes  omnes,  qui  Kantium  sequuti,  dubitant  de  propria  exi- 
stentia  eamque  inter  phaenomena  amandant.  Sed  de  his  iam  locuti 
sumus  et  iterum  loquemur,  quum  de  origine  humanae  cognitionis  - 
agemus. 


Animadversiones  ad  solvendas  difficultates. 

254.  I.  Distingue  infallihilitatem per  essentiam  et  absolutam^  ab  in- 
fattibilitate  per  participationem  et  relativam.  Solus  Divinus  Intellectus 
est  infallibilis  per  essentiam  et  absolute,  idest  quoad  omnes  veritates. 
Intellectus  autem  creatus  est  infallibilis  per  participationem  luminis 
increati,  et  solum  relate  ad  prima  principia  et  ad  ea  quae  in  prima 
principia  potuit  resolvere.  De  hoc  lumine  intellectuali  ait  S.  Thomas  (I): 
« Huiusmodi  autem  rationis  lumen,  quo  principia  huiusmodi  sunt  nobis 
« nota,  est  nobis  a Deo  inditum,  quasi  quaedam  similitudo  increatae 
« veritatis  in  nobis  resultantis  ». 

II.  Distingue  fallibilitatem  per  se  a fallibilitate  per  accidens.  Intel- 
lectus noster  non  est  fallibilis  se,  sed  tantum  q)6r  accidens,  videlicet, 
nisi  recte  utatur  lumine  et  discursu  rationis  aut  non  fulciatur  testi- 
monio infallibili,  poterit  falli  circa  ea,  quorum  evidentiam  non  habet. 

III.  Praecipuae  errandi  causae  sunt  praeiudicia,  pravus  affectus, 
negligcntia,  defectus  Logicae,  et  pravitas  magistrorum.  Attamen  hu- 
manus intellectus,  quum  sit  natura  sua  ordinatus  ad  veritatem,  et  non 
necessitetur  ad  assensum  nisi  ab  evidentia;  poterit,  absolute  loquendo, 
errorem  quemlibet  devitare,  non  praebendo  firmum  assensum,  donec 
assecutus  fuerit  certitudinem  fundatam  aut  in  intrinseca  evidentia  ve- 
ritatis, aut  in  extrinseca  auctoritate  testimonii  infallibilis. 


(1)  QQ.  dd.  de  Yerit.  q.  11.  a.  1. 

lY.  Distingue  varias  acceptiones  vocis  fides.  Nam  a)  aliquando 
fides  sumitur  pro  causa  assensus  fidei,  nempe  pro  veracitate  hominis 
« in  quantum  est  causa  quod  credat  quis  etiam  de  his  quae  non 
« videt  et  sic  dicit  Tullius  (lib.  1.  Offic.  c.  8.)  quod  fides  est  funda- 
« mentum  iustitiae,  fidem  pro  fidelitate  accipiens  » (1). 

1))  Aliquando  sumitur  pro  assensu  veritatibus,  quae  non  sunt  im- 
•mediate  evidentes,  etiamsi  per  demonstrationen  evadant  evidentes  : 
« adhuc  magis  extenso  nomine  omnis  certitudo  quae  fit  per  rationem 
« humanam,  etiamsi  per  visionem  inducat,  dicitur  fides ^ secundum  quod 
« argumentum  dicitur  ratio  rei  dubiae  faciens  fidem  » (2). 

c)  Aliquando  sumitur  pro  omni  assensu  intellectuali  imperato  a 
voluntate  propter  extrinsecam  auctoritatem,  quamvis  non  sit  certus 
sed  tantum  probabilis. 

d)  Tandem  sumitur  pro  assensu  certo  in  unam  partem  contradi- 
ctoriae, imperato  a voluntate  et  ab  intellectu  elicito  in  obsequium 
testificantis.  Haec  quae  stricto  sensu  est  fides,  potissime  locum  habet 
in  fide  supernaturali,  qua  credimus  veritates  a Deo  revelatas  unice 
in  obsequium  Dei  revelantis. 

OBIECTIONES. 

255.  Obiect.  1^.  Ad  hoc  ut  evidentia  causare-t  certitudinem,  in- 
tellectus humanus  deberet  esse  infallibilis.  Atqui  intellectus  humanus 
non  est  infallibilis.  Ergo  etc. 

Resp.  Dist.  mai.  deberet  esse  infallibilis  quoad  proprium  obiectum 
directe  apprehensum  et  prima  principia,  Conc.^  quoad  alia,  Suhdist.: 
quatenus  resoluta  in  prima  principia.  Cone.,  non  resoluta  in  prima 
principia.  Nego  Contrad,  min.  Nego  cons.  (cfr.  n.  250.  I.  II.). 

Obiect.  2^  Nos  habemus  evidentiam  non  solum  de  proprio  obiecto 
intellectus,  sed  de  multis  complexis.  Ergo  saltem  quoad  haec  evidentia 
nequit  esse  causa  certitudinis. 

Resp.  Dist.  antec.  Per  resolutionem  in  prima  principia,  Cone.,  im- 
mediate, Nego.  Nego  conseq.  Quomodo  autem  evidentia  primorum  prin- 
cipiorum non  exigat  aliam  infallibilitatem,  quam  eam,  quae  est  de 
obiecto  proprio  intellectus,  dicemus  agentes  de  Primis  Principiis  (3). 

Obiect.  Nos  asserimus  intellectum  non  falli  circa  obiectum 
proprium,  et  consequenter  circa  prima  principia,  quia  potentia  imma- 
terialis nequit  falli  circa  suum  obiectum  neque  per  se  neque  per  ac- 


ci) 8.  Tli.  in  3.  Sent.  Dist.  23.  q.  3.  i fine  Expositio  textus. 

(2)  Ilfid. 

(3)  Cfr.  8.  Tli.  1.  p.  q.  17.  a.  3.  ad  2. 

cidens.  Atqui  hoc  ipsum  demonstramus  virtute  primorum  principiorum. 
Ergo  committimus  fallaciam  petitionis  principii,  quae  vocatur  circulus 
vitiosus. 

Resp.  Cone.  mai.  Bist.  min.  Demonstratione  proprie  dicta,  Nego, 
declaratione  rei  evidentis,  ad  quam  admittendam  sufficit  cognoscere 
significationem  terminorum.  Cone.  Nam,  ut  plenius  videbimus  in  3.  parte 
Logicae,  non  omnia  demonstrari  possunt,  neque  debent,  sed  ea  tantum* 
quae  non  sunt  immediate  evidentia. 

Obiect.  4^.  Si  quaelibet  potentia  immaterialis  infallibiliter  proprium 
obiectum  attingeret,  voluntas  semper  bene  ageret,  quia  eius  obiectum 
proprium  est  bonum.  Atqui  voluntas  saepe  male  agit,  ex.  gr.  quum 
peccat.  Ergo  falsum  est  potentiam  immaterialem  infallibiliter  attingere 
proprium  obiectum. 

Resp.  Bist.  mai.  Voluntas  semper  bene  ageret,  hoc  sensu  quod 
semper  appeteret  aliquid  sub  ratione  boni,  Cone.,  hoc  sensu,  quod 
semper  appeteret  bonum  recte  ordinatum  ad  ultimum  finem.  Nego, 
Contrad.  min.  Quatenus  appetit  malum.  Nego,  quatenus  appetit  bo- 
num aliquod  particulare  absque  debito  ordine  ad  finem  ultimum,  Cone. 
Voluntas  nequit  moveri  nisi  a bono,  et  ideo  etiam  quando  homo  vult 
sibi  inferre  aliquod  malum,  puta  mortem,  id  vult  sub  ratione  boni, 
quia  appetit  in  morte  cessationem  aerumnarum  et  similia  (1). 

Obiect.  5^  Si  intellectus  noster  esset  infallibilis  circa  evidentia, 
nullus  erravisset  circa  veritates  immediate  evidentes.  Atqui  multi  er- 
raverunt circa  prima  principia,  quia  negaverunt  ea  esse  vera.  Ergo. 

Resp.  Cone.  mai.  Nego  min.  Bist.  rat.  additam : negaverunt  ore, 
(7oI^c.,  intellectu.  Nego.  Impossibile  enim  est  hominem  ratione  utentem 
serio  haec  principia  negare,  si  intelligat  verba  quae  profert.  De  talibus 
ait  S.  Thomas  (2):  « Nihil  est  adeo  verum,  quin  voce  negari  possit. 
« Nam  et  hoc  principium  notissimum,  quod  non  contingit  idem  esse 
« et  non  esse,  quidam  ore  negaverunt.  Quaedam  autem  adeo  vera  sunt, 
« quod  eorum  opposita  intellectu  capi  non  possunt:  ed  ideo  in  interiori 
<i  ratione  eis  obviari  non  potest,  sed  solum  in  exteriori,  quae  est  per 
« vocem  ». 

Obiect.  6®.  Si  ratiocinium,  quo  fit  resolutio  in  prima  principia,  cau- 
saret  infallibiliter  veritatem,  nullus  error  daretur  in  scientiis.  Atqui 
multi  errores  dantur  in  scientiis,  ut  apparet  ex  discordia  philosopho- 
rum. Ergo  saltem  evidentia  mediata  non  causat  infallibiliter  veritatem. 

Resp.  u^a?‘.Nullus  error  daretur  in  perfectis  scientiis,  in  quibus 


(1)  Cfr.  s.  Th.  1.  p.  q.  19.  a.  9;  q.  82.  a.  2.  ad  1 ; 1.  2.  q.  8.  a.  1.  etc. 

(2)  In  I.  Poster,  lect.  19. 

revera  fit  resolutio  in  prima  principia,  Conc.^  in  scientiis  imperfectis, 
in  quibus  haec  resolutio  non  semper  fieri  potest,  Nego.  Contrad.  min. 
et  nego  conseq.  Discordia  eorum,  qui  philosophorum  nomine  digni  sunt, 
quique  minime  obstinantur  in  praeiudiciis  educationis  vel  sectae,  non 
est  circa  evidentia,  sed  circa  opinabilia  tantum. 

OMect.  7®.  In  ratiocinando  memoria  utimur.  Sed  memoria  est  fallax. 
Ergo  impossibile  est  ut  per  demonstrationem  assequamur  infallibiliter 
veritatem. 

Resp.  Dist.  inai.  Semper  utimur  memoria.  Nego,  aliquando,  Subdist. 
Ita  ut  per  intellectus  refiexionem  examinare  valeamus  ea,  quae  me- 
moria refert.  Cone.,  ita  ut  destituamur  hac  potestate,  Nego.  Dist.  min. 
Memoria  est  fallax,  quatenus  non  semper  neque  facile  reminiscitur 
eorum,  quae  alias  arripuit.  Cone.,  quatenus,  sufficienti  refiexione  adhi- 
bita, posset  referre  falsum.  Nego  et  nego  eons. 

Obiect.  8^  Intellectus  moveri  potest  non  solum  indirecte,  sed  etiam 
direete  a voluntate.  Sed  voluntas  est  libera.  Ergo  voluntas  etiam  in 
rebus  evidentibus  potest  efficere  ut  intellectus  non  determinetur  ad 
assensum. 

Resp.D/sf.  mai.  Quoad  enuntiationes  inevidentes,  Cone.^  quoad  evi- 
dentes, Nego.  Cone.  min.  et  nego  eonseq. 

Obiect.  9^  Ut  conclusio  inferatur  a principiis,  debet  eius  notitia 
praecontineri  in  principiis.  Atqui  ad  id  requiritur,  ut  conclusio  iam 
cognoscatur  ab  eo,  qui  cognoscit  principia.  Ergo  omnis  evidentia  est 
immediata. 

Resp.  mai.  Debet  praecontineri  virtute.  Cone.,  aetu,  Nego.  Con- 
tradist.  min.  et  nego  eons.  (1). 

Obiect,  10^.  Cognitio  intellectus  nostri  praesupponit  cognitionem 
sensuum.  Sed  sensus  falli  possunt.  Ergo  et  intellectus. 

Resp.  Dist.  mai.  Tamquam  praebentem  materiam  obiecti,  Cone., 
tamquam  causam  principalem.  Nego.  Dist.  min.  Sensus  falli  possunt 
si  non  sint  rite  dispositi,  Cotie.  Si  sint  rite  dispositi,  Subd.  Circa  pro- 
prium sensibile.  Nego,  circa  sensibilia  communia,  Subd.  Sunt  fallibiles 
per  accidens,  et  ita  ut  error  unius  sensus  corrigi  possit  per  applica- 
tionem alterius  sensus.  Cone.,  sunt  fallibiles  per  se.  Nego  (cfr.  nn.  234. 
ad  237.). 

Obiect.  11^.  Cognitio  est  aliquid  subiectivum,  quum  sit  operatio  im- 
manens. Sed  id,  quod  est  subiectivum,  est  distinctum  a rebus  exterio- 
ribus. Ergo  non  potest  nos  ducere  ad  certam  cognitionem  de  rebus. 

Resp.  Dist.  mai.  Est  aliquid  subiectivum  independens  a reali  infiuxu 


(1)  Cfr.  8.  Th.  Poster.  Aualyt.  lib.  1.  lect.  .3. 
De  Mandato.  — Instit.  Phil.  — Vol.  I. 

rerum  exteriorum,  Nego,  dependens  ab  earum  reali  influxu,  Cone. 
Contr.  min.  Quod  est  subiectivum  est  distinctum  a rebus  exterioribus 
ita  ut,  si  eas  cognoscat,  connectatur  cum  illis  ut  effectus  cum  causa 
et  determinatum  cum  determinante.  Cone.,  ut  nullo  modo  connectatur 
cum  illis,  Nego.  Nego  conseq.  Haec  plene  intelligentur  ex  dicendis 
in  Psychologia  de  origine  humanae  cognitionis,  deque  habitudine  inter 
sensibile  in  actu  et  sensum  in  actu. 

OBIECTIONES  SCEPTICORUM. 

256.  Obiect.  1^.  Prudens  est  cohibere  assensum  ad  cavendum  er- 
rorem. Ergo  scepticismus  est  approbandus. 

Resp.  Bist.  antec.  In  rebus  dubiis.  Cone.,  in  rebus  evidentibus,  vel 
ab  infallibili  auctoritate  propositis.  Nego. 

Obiect.  2^.  Qui  de  omnibus  dubitat,  ab  omni  errandi  periculo  est 
securus.  Ergo  scepticismus  est  amplectendus. 

Resp.  Nego  antecedens.  Nam  ipsum  universale  dubium  est  pessimus 
error,  atque  repugnat  ipsi  naturae  intellectivae,  quae  est  ad  veritatem 
assequendam  ordinata. 

Obiect.  3^.  Philosophus  nihil  debet  admittere  absque  demonstra- 
tione. Sed  in  qualibet  demonstratione  aliqua  supponuntur  indemonstrata. 
Ergo  Philosophus  de  omnibus  dubitare  debet. 

Resp.  Nego  maiorem.  Cone.  min.  et  nego  cons.  Demonstratio  abs- 
que principiis  non  egentibus  demonstratione  est  impossibilis,  quum 
careret  proprio  fundamento,  atque  esset  simul  demonstratio  et  non 
esset. 

Obiect.  4:^.  Scepticus  refutari  non  potest  absque  petitione  principii. 
Ergo  eius  positio  manet  immobilis. 

Resp.  1.  Neque  fatui  refutari  possunt,  quia  amiserunt  usum  ratio- 
nis; neque  bruta,  neque  arbores,  neque  lapides,  quia  ratione  carent.  Si 
ergo  sceptici  rationis  lumine  sponte  orbantur,  concedimus  eos  esse  ir- 
refutabiles,  ut  caetera  ratione  carentia. 

Resp.  2.  Scepticus  nequit  refutari  directe,  Cone.,  indirecte  et  argu- 
mentis ad  hominem,  Nego.  Cfr.  S.  Thomam  in  XI.  Metaph.  lect.  6.  post 
medium:  « Ostendit  a quibus  praedicta  opinio  removetur  etc.  ». 

THESIS  XXIL 

'Testimonium  historicum  iis  adiunctis  communiri  potest  ut 

causet  certitudinem  de  rei  testificatae  existentia. 

PRAENOTIONES. 

257.  1.  Testes  vocantur  qui  alicuius  facti  notitiam  alteri  communi- 
-cant.  Dicuntur  testes  immediati  sive  oculati,  si  propiis  sensibus  factum 
perceperint;  mediati  sive  auriti,  si  ex  aliorum  testimonio;  hi  autem 
vocantur  coaevi,  si  eo  tempore  vixerint,  quo  factum  accidit;  suppares, 
si  proximo;  remoti,  si  tardiori.  Relatio  eventus  facta  verbis  testis  im- 
mediati vocatur  narratio.  Notitia  autem  alicuius  eventus  vulgata  tan- 
tum per  plures  testes  mediatos,  vocatur  fama  vel  rumor. 

II.  Ad  posteros  tum  narratio  tum  fama  alicuius  eventus  transmitti 
potest  vel  orali  traditione,  quae  fit  per  testium  mediatorum  continua- 
tam seriem ; vel  documentis,  quae  fit  consignando  scriptis  memoriam 
facti;  vel  monumentis,  quae  fit  eam  consignando  alicui  artis  operi  ex 
materia  longius  duratura,  puta  ex  aere  vel  marmore. 

PROBATUR  THESIS. 

258.  Quum  homo  ex  ipsa  natura  ducatur  ad  veritatis  inquisitionem, 

atque  ad  mendacii  fugam,  ita  ut  nunquam  inducatur  ad  mentiendum 
nisi  vel  timore  alicuius  mali  vel  cupiditate  alicuius  boni ; possumus  in 
aliquibus  adiunctis,  etiam  unici  testis  veracitati  ita  fidere,  ut  omnis 
prudens  formido  deceptionis  cesset.  Attamen,  quum  agitur  de  multis 
testibus,  aetate,  natione,  ingenio,  moribus  diversis,  qui  in  variis  omnino 
adiunctis  affirmant  existentiam  alicuius  rei  perspicuae  et  illustris ; 
impossibile  est  dubium  de  rei  testificatae  veritate.  Etenim  impossibile 
est  ut  id,  quod  fundatur  in  ipsa  natura,  se  seu  in  pluribus  deficiat; 
sed  potest  deficere  tantum  per  accidens,  seu  in  aliquo  individuo  et 
posita  proportionata  causa.  lamvero,  si  plures  testes,  qui  in  adiunctis 
omnino  diversis  de  eadem  re  perspicua  et  illustri  testanda  conveniunt, 
nos  decipere  possent;  lex  universalis,  fundata  in  ipsa  natura, 

remote  vero  in  ipso  Deo  Creatore  et  Provisore  Naturae,  non  solum  de- 
ficeret per  se,  sed  etiam  absque  ea  proportionata  causa,  sine  qua  ne 
quidem  per  accidens  deficere  posset.  Est  enim  natura  humana  essentia- 
liter ordinata  ad  bonum.  Haec  est  ratio,  cur  certi  sumus  de  existentia 
urbium,  quas  numquam  vidimus,  puta  Pekini  vel  lerusalem,  quasi  eas 
oculis  nostris  intuiti  fuerimus.  Similiter  nullus,  nisi  insanus,  dubitare 


164 


LOGICA  :MAI0II  - PARS  II. 


potest,  an  Tiiliiis  Caesar,  M.  T.  Cicero  at  alii  innumeri  de  quibus  hi- 
storiae loquuntur,  reapse  extiterint. 

Dices.  Unusquisque  testis  mentiri  potest,  quum  fruatur  libero  ar- 
bitrio. Ergo  omnes  simul  possunt  mentiri.  Pies]}.  Bist.  aniec.  Posita 
proportionata  causa,  et  agendo  contra  conscientiam  et  naturalem  ten- 
dentiam  ad  verum.  Cone.  Secus,  P^ego  cons.  propter  rationes  in 

Thesi  allatas. 


THESIS  XXIIL 

Sententiae  humano  generi  communes,  quae  ad  sensum  na- 
turae communem  pertinere  dicuntur,  sunt  infallibiles;  eaeque 
minime  procedunt  a caeco  instinctu,  sed  a recto  usu  ra- 
tionis humanae. 


PRAENOTIONES. 

259.  Conditiones  requisitae  ad  hoc  ut  aliqua  sententia  dici  possit 
pertinere  ad  sensum  communem  (vel  melius  ad  consensum  communem) 
sunt  sequentes:  1.  universalitas  loci  et  temporis,  ita  ut  apud  omnes 
gentes,  sive  cultas  sive  barbaras,  et  in  omni  aetate  viguerint,  atque, 
crescente  cultura  et  tempore,  semper  firmiores  evaserint.  2.  Ut  quo- 
magis  ad  rationis  examen  revocentur,  eo  magis  eorum  veritas  elucescat. 
3.  Ut  nulla  assignari  possit  erroris  occasio,  ex  qua  ortum  habuerint, 
puta  illusio  vel  illecebrae  sensuum,  ignorantia  et  similia. 

PROBATUR  THESIS. 

260.  Quum  natura  humana  sit  per  se  ordinata  ad  veritatem,  necesse 
est,  ut  cum  facilitate  assequi  possit  eas  veritates,  quae  proxime  deri- 
vantur ex  naturalibus  principiis  et  necessariae  sunt  ad  vitam  intelle- 
ctualem, moralem  aut  socialem  instituendam, cuiusmodi  sunt  ea  indicia, 
quae  sententias  sensus  communis  vocamus.  lamvero  si  communitas 
humani  generis  decipi  posset  quoad  huiusmodi  indicia ; dicendum  foret 
naturam  humanam  per  se  ordinari  ad  falsitatem,  seu  humanum  intel- 
lectum esse  fallibilem  per  se;  quia  in  pluralitate  hominum  et  quoad 
faciliora  ratio  humana  non  posset  recte  solvere  conclusiones  in  prima 
principia.  Ergo  1°  indicia  sensus  (seu  consensus)  communis  sunt  infal- 
libilia; 2®  unice  procedunt  a recto  usu  rationis,  quum  ad  ea  requiratur 
et  sufficiat  recta  operatio  rationis  humanae  per  se  ordinatae  ad  veri- 
tatis assequutionem. 

Nota.  Reidius  male  confudit  sensum  naturae  communem  cum  caeca 
quadam  vi  ab  intellectu  et  ratione  distincta,  qua  impelleremur  ad  su- 
pradicta  indicia  efformanda.  Nam  praeterquamquod  ad  haec  indicia 

sufficit  ratio  humana  per  se  ordinata  ad  veritatem ; absurdum  est 
novam  obtrudere  facultatem,  ubi  non  adsunt  nova  obiecta  formalia 
attingenda,  ex  quorum  varietate  iure  inferimus  varias  facultates,  quum 
hae  distinguantur  ab  invicem  ratione  diversi  obiecti  formalis. 

t 

THESIS  XXIY. 

I Traditionalismi  puri  expositio  et  refutatio. 

261.  Expositio.  Traditionalismus  purus  in  eo  est,  ut  adserat  huma- 
nam mentem  non  posse  certitudinem  assequi,  nisi  mediante  auctoritate 
extrinseca  alicuius  testifi cantis,  cui  praestetur  fides.  Hic  autem  testi- 
' ficans,  si  homo  sit,  puta  Adam  humanae  familiae  protoparens,  harum 

■ veritatum  revelationem  habere  debuit  a Deo.  Hoc  expresse  docuit 

j Huetius,  asserendo  nos  nihil  posse  habere  ut  certum,  nisi  per  divinam 

revelationem. 

Ii 

Refutatio.  Assensus  qui  nequit  praestari  ab  intellectu,  neque  impe- 
rari a voluntate,  nisi  praesupponantur  iam  certo  cognitae  quaedam 
nliae  veritates,  nequit  esse  primus  vel  solus  assensus  certus  nostrae 
mentis.  Atqui  talis  est  assensus  traditionalistarum,  qui  (ut  supra 
diximus  de  assensu  fidei  Thesi  XVI.  n.  243.)  praestatur  ab  intellectu, 
et  imperatur  a voluntate  propter  auctoritatem  extrinsecam  alicuius 
i testificantis.  Etenim,  sive  hic  assensus  sit  fidei  humanae,  sive  sit  fidei 

i divinae,  nequit  prudenter  imperari  a voluntate,  ut  cum  firmitate  pro- 

I pria  certitudinis  eliciatur  ab  intellectu,  nisi  praevio  iudicio  certo  credi- 

I bilitatis  (1.  c.  n.  244.),  quo  certo  indicamus  testificantem  esse  dignum, 

nui  absque  formidine  prudenti  de  oppositi  veritate  credamus.  Atqui  ad 
I hoc  indicium  efformandum  plura  praerequiruntur  habita  tanquam 

i certa  a nostro  intellectu.  Nam  non  solum  praesupponi  debet  certitudo 

i circa  nostras  intellectiones,  volitiones,  sensationes,  et  existentiam  ipsam 
i cogitantis;  sed  etiam  impossibile  esset  nobis  fidem  aliis  adhibere  absque 

' certitudine  de  veritate  primorum  principiorum,  deque  testificantis  cre- 

dibilitate.  Ergo  traditionalismus  purus,  asserens  humanam  mentem  non 
i posse  certitudinem  adsequi,  nisi  mediante  auctoritate  extrinseca  ali- 
I cuius  testificantis,  omnino  repugnat. 

j Obiicieiitibus  mentem  creatam,  utpote  fallibilem,  non  posse  indicare 

I de  veritate;  respondebis:  nequit  indicare  de  omni  veritate,  Cone.,  de 

■ veritatibus  eius  captui  accomodatis,  Sahd.:  infallibilitate  impartici- 

I pata.  Cone.,  infallibilitate  Nego. 


LOGICA  MAIOR 


PARS  TERTIA. 

INTRODUCTIO 

262.  Intentiones,  quae  tertiam  mentis  operationem  dirigunt,  pertra- 
ctandae sunt  in  tertia  Logicae  parte.  Nobis,  qui  de  syllogismo  aliisque 
argumentationis  speciebus  egimus  in  Logica  Minori;  tantum  superest 
tractatio  de  Demonstratione,  de  Frincipiis  in  quibus  fundatur,  ac  de 
eius  effectu,  qui  est  Scientia.  De  his  itaque  maiori,  qua  poterimus, 
brevitate  et  perspicuitate  agemus. 


QUAESTIO  IX. 

DE  DEMONSTRATIONE. 

CAPUT  I. 

DEFINITIO  ET  DIVISIO  DEMONSTRATIONIS. 

263.  a)  Demonstratio  definitur  « syllogismus  constans  ex  proposi- 
tionibus necessariis,  certis  et  evidentibus  ».  Describitur  etiam  « syl- 
logismus faciens  scire  » ; quia  eius  proprius  effectus  est  scientia. 

b)  Dividitur  in  demonstrationem  a priori  et  demonstrationem  a 
posteriori. 

Prima  est  ea,  quae  probat  effectum  per  suas  causas;  videlicet  est  ea 
in  qua  veritas  materialis  affirmata  per  conclusionem  pendet  in  suo  esse 
reali  a veritate  materiali  affirmata  per  praemissas.  Quum  autem  detur 
quadruplex  ratio  causae,  nempe  finalis,  efficiens,  formalis  et  materialis 
(quas  in  Ontologia  explicabimus);  per  qualemcumque  ex  eis  demon- 
stretur effectus,  habebimus  demonstrationem  a priori.  Ex.  gr.  per  cau- 
sam fincdem  demonstrationem  ago,  si  infero  hominem  esse  rationalem 
ex  eo  quod  ordinatur  ad  beatitudinem  \ per  causam  efficientem,  si  infero 
hominem  esse  rationalem,  ex  eo  quod  eius  anima  potest  unice  per 
creationem  produci;  per  causam  formalem,  si  infero  hominem  esse  ra- 
tionalem, eo  quod  habet  animam  intellectivam  ; per  causam  materialem. 

si  infero  hominem  esse  rationalem,  eo  quod  est  ens  intelligens  corpo- 
reum, cuius  proinde  intellectus  est  necessario  discursivus  (1). 

Secunda,  seu  a posteriori  est  ea,  quae  probat  causam  per  effectum; 
videlicet  est  ea,  in  qua  veritas  materialis  affirmata  per  praemissam 
pendet  in  suo  esse  reali  a veritate  materiali  affirmata  per  conclusionem ; 
ex.  gr.  quum  demonstro  existentiam  entis  necessarii  ex  eo  quod  exsi- 
stunt entia  contingentia ; aut  rationalitatem  hominis  ex  eius  risibilitate. 

c)  Demonstratio  circularis  seu  regressiva  habetur  quando  ex  con- 
fusa cognitione  alicuius  effectus  ascendimus  ad  cognoscendam  eius  cau- 
sam ; qua  cognita  et  per  discursum  rationis  intimius  perspecta,  regre- 
dimur ad  penitiorem  cognitionem  effectus.  Quum  enim  causa  contineat 
aut  formaliter  aut  eminenter  perfectiones  sui  effectus^  necesse  est,  ut, 
quo  plenius  cognoscitur  causa,  eo  melius  cognosci  possint  perfectiones 
effectuum.  Quae  demonstratio  longe  abest  a fallacia  circuli  vitiosi, 
quia  sub  una  ratione  ascendimus  ab  effectibus  ad  causam ; sub  alia 
vero  ratione  regredimur  a causa  ad  effectus.  Quin  imo  hoc  genere  de- 
monstrationis scentiae  humanae  perficiuntur.  Sic  a Deo,  cognito  per 
creaturas,  descendimus  ad  penitiorem  cognitionem  totius  ordinis  uni- 
versi. 

d)  Dividitur  etiam  demonstratio  in  demonstrationem  propter  quid 

et  quia.  Quae  divisio  non  valde  differt  a prima  divisione,  quamvis  non 
sit  omnino  eadem.  Nam  demonstratio  propter  quid  est  ea,  quae  probat 
effectum  pur  causam  propriam  et  immediatam,  videlicet  per  principia 
essentialia  rei.  Unde  haec  demonstratio  dicitur  potissima,  atque  in  ea 
medius  terminus  est  rei  definitio.  Quapropter  in  hac  demonstratione  non 
quodcumque  praedicatum  de  subiecto  conclusionis  demonstrari  potest, 
sed  quod  ei  inest^^er  se  primo  convertibiliter  (cf.  n.  95).  Sic  ex 
eo  quod  homo  sit  animal  rationale  demonstro  eius  compositionem  ex 
corpore  et  anima  intellectiva,  eius  visibilitatem  etc.  Hoc  genere  demon- 
strationis nequeunt  de  aliquo  subiecto  demonstrari  accidentia  contin- 
gentia seu  communia,  sed  tantum  propria,  ea  nempe,  quae  necessario 
Q^iper  se  ei  insunt,  quaeque  propriae  passiones  subiecti.  Quae 

quum  ei  insint  ordine  quodam,  ita  procedendum  est  ut,  demonstrata 
per  definitionem  subiecti  prima  eius  passione,  demonstretur  secunda 
passio  per  primam  passionem  tamquam  per  medium  terminum ; per 
secundam  tertia,  et  ita  usque  ad  ultimam.  Sic  es.  gr.  ex  spiritualitate 
angelorum  demonstrare  possumus  eorum  intellectivitatem,  ex  intellecti- 
vitate  eorum  voluntatem  etc.  (2). 


(1)  Cfr.  S.  Th.  Log.  sum.  Tract.  9.  c.  8. 

(2)  Cfr.  S.  Tli.  iu  1.  Postor.  lect.  35. 

Demonstratio  quia  est  ea,  quae  aut  probat  effectum  per  causam  re- 
motam, ut  quum  demonstramus  floritionem  plantae  per  virtutem  Solis; 
aut  probat  causam  per  effectum,  ut  quum  demonstramus  existentiam 
entis  necessarii  ex  existentia  entis  contingentis  (haec  est  demonstratio 
a posteriori). 

Ex  dictis  patet  omnem  demonstrationem  propter  quid  esse  de- 
monstrationem a priori ; autem  omnem  demonstrationem  a priori 
esse  propter  quid;  2®  omnem  demonstrationem  sive  a priori  sive  a 
posteriori  procedere  ex  iis,  quae  sunt^jnora  ac  notiora  quoad  nos  idest 
in  nostra  cognitione;  attamen  solam  demonstrationem  a priori  proce- 
dere ex  iis,  quae  sunt  priora  ac  notiora  simpliciter,  videlicet  quae  sunt 
priora  a parte  rei. 


CAPUT  11. 

DE  PRAECOGNOSCENDIS  IN  DEMONSTRATIONE. 

264.  Quum  cognitio  discursiva  flat  ex  praeexistenti  cognitione,  eo 
quod  discursus  rationis  a notis  ad  ignota  procedat;  tria  necessario 
praecognosci  debent  ab  eo,  qui  aliquam  conclusionem  inferre  intendit 
demonstratione  causante  scientiam,  seu  necessitante  intellectum  ad  as- 
sensum ex  intrinseca  evidentia  connexionis  praedicati  cuni  subiecto 
conclusionis ; videlicet  praemissae,  subiectum  et  praedicatum  conclu- 
sionis (quod  Aristoteles  vocat  passionem  subiecti,  quia  in  demonstra- 
tione propter  quid  ostenditur  aliqua  proprietas  convenire  subiecto  con- 
clusionis). 

I.  Et  quidem  in  demonstratione  propter  quid  praescire  debemus 
a)  de  subiecto,  quid  sit  et  an  sit  (seu,  ut  veteres  loquebantur,  quid 
est  et  quia  est).  Debemus  praescire  quid  sit,  quia  subiecti  deflnitio  as- 
sumitur ut  medius  terminus  demonstrationis.  Debemus  etiam  praescire 
an  sit,  quia  nullum  praedicatum  competere  potest  ei,  quod  nullo  modo 
est,  videlicet  neque  in  se  neque  in  virtute  suae  causae,  et  ideo  S.  Tho- 
mas  demonstrat  (1)  omne  obiectum  scientiae  Dei  necessario  habere 
aliquod  esse,  quia  vel  est  in  actu,  vel  in  potentia  ipsius  Dei  tantum 
vel  etiam  creaturae : licet  nec  sit,  nec  fuerit,  nec  futurum  sit.  h)  De 
praedicato  conclusionis  debemus  praescire  tantum  quid  sit  (saltem 
quoad  nominis  significationem,  quodque  vocari  solet  quid  nominis), 
quia  impossibile  esset  nobis  devenire  in  cognitionem,  utrum  alicui 
subiecto  conveniat  aliquod  praedicatum,  cuius  ipsam  nominis  signifi- 
cationem ignoramus. 


(1)  1.  1».  q.  14.  a.  9. 

II.  In  ea  demonstratione  quia,  qua  causa  demonstratur  per  effe- 
ctum (seu  a posteriori)^  a)  de  subiecto  conclusionis  (quod  est  ipsa  causa) 
praescire  non  debemus  an  sit,  quia  hoc  plerumque  quaeritur;  sed  quid 
sit,  non  quid  rei  sed  quid  nominis,  vel  significatione  propria  si  agatur 
de  causa  univoca,  vel  significatione  analogica  si  agatur  de  causa  aequi- 
voca,  quae  videlicet  excedit  perfectionem  suorum  effectuum,  ut  quum 
demonstratur  existentia  Dei  (1).  h)  De  praedicato  conclusionis  similiter 
praescire  tantum  debemus  quid  nominis  vel  propria  vel  analogica  si- 
gnificatione. c)  Quum  in  hoc  demonstrationis  genere  assumatur  effe- 
ctus tamquam  medius  terminus,  de  eo  praescire  debemus  quid  sit  et 
an  sit. 

III.  In  omni  demonstratione  sive  propter  quid  sive  quia  debemus 
de  praemissis  seu  de  principiis  praescire  ea  esse  vera,  quia  a veritate 
praemissarum  pendet  veritas  conclusionis,  tamquam  proprius  effectus 
a propria  causa.  Insuper  esse  debent  notiores  conclusione.  Quomodo 
autem  veritas  praemissarum  nobis  innotescere  possit  dicemus  in  se- 
quentibus. Quae  modo  diximus,  a S.  Thoma  praeclare  exposita  legant 
et  addiscant  (ex  1.  Poster.  Lect.  2).  « Sciendum  est,  quod  id  cuius 
« scientia  per  demonstrationem  quaeritur,  est  conclusio  etc.  » 

CAPUT  III. 

DEFINITIO  ARISTOTELICA  DEMONSTRATIONIS  « PROPTER  QUID  » 
PROPONITUR  ET  DECLARATUR. 

265.  « Demonstratio  propter  quid  est  syllogismus  procedens  ex  (prae- 
missis) veris,  necessariis,  per  se  primis,  propriis,  immediatis  et  causis 
conclusionis  » (2). 

Declaratur,  aj  Est  syllogismus  procedens  ex  veris  praemissis,  quia 
conclusio  qua  talis  est  proprius  effectus  praemissarum,  in  quibus  vir- 
tualiter  continetur. 

bj  necessariis,  quia  certitudo,  quae  est  proprius  effectus  scientiae 
non  potest  causari  a praemissis,  quarum  obiectiva  veritas  non  habeat 
connexionem  necessariam  cum  obiectiva  veritate  conclusionis. 

cj  per  se  primis,  quia  impossibile  est  ut  syllogismus,  qui  procedit 
ex  necessariis,  habeat  praemissas  in  quibus  praedicatum  dicatur  de 
subiecto  tantum  per  accidens;  sed  omnino  requiritur  ut  in  praemissis 
praedicatum  conveniat  subiecto  se  primo  seu  convertibiliter  (n.  95) 
atque  dicatur  de  subiecto  aliquo  ex  modis  dicendi  per  se  (n.  93.). 


(1)  Cfr.  1.  p.  q.  2.  a.  2. 

(2)  Cfr.  S.  Tli.  Log.  Sum.  Tract.  IX.  et  in  1.  Posterior.  Lect.  5.  et  17. 

d)  propriis^  idest  neque  extraneis,  ciiiusmodi  essent  principia  pro- 
pria alterius  scientiae;  neque  CGmmunihns,  cuiusmodi  sunt  principia 
communia  omnium  scientiarum,  nempe  prima  principia  seu  axiomata. 
Haec  enim  tantum  virtute  seu  implieite  debent  contineri  in  principiis 
propriis  uniuscuiusque  scientificae  demonstrationis.  Debent  quidem 
contineri  virtute  seu  implieite,  quia  ex  primis  principiis  omnis  virtus 
demonstrativa  procedit  in  principia  propria  uniuscuiusque  scientiae, 
et  ideo  dicuntur  semina  omnium  scientiarum.  Non  autem  aetualiter 
seu  explicite,  quia  sine  principiis  propriis  uniuscuiusque  scientiae  im- 
possibile esset  devenire  ad  conclusiones  proprias  eiusdem.  Sic,  ideo 
certum  est  angulum  esse  minorem  triangulo,  quia  certum  est  princi- 
pium omni  enti  corporeo  commune : totum  est  maius  sua  parte.  Et 
ideo  certum  est  Petrum  currere  dum  currit,  quia  certum  est  princi- 
pium omni  prorsus  enti  commune:  idem  non  potest  simul  esse  et  non 
esse,  quod  vocatur  principium  contradictionis. 

Nota.  Principia  propria  uniuscuiusque  scientiae  vocantur  positiones, 
et  differunt  a primis  principiis  non  solum  ob  suam  limitationem  et 
ob  dependentiam  a primis  principiis  quoad  certitudinem ; sed  etiam 
quia,  secus  ac  prima  principia  possunt  a discente  accipi  tamquam 
vera  fidendo  magistro,  quin  discens  introspiciat  nexum  praedicati  cum 
subiecto ; axiomata  vero  necessario  praesupponuntur  naturaliter  cognita 
per  visionem  nexus  inter  praedicatum  et  subiectum  ad  omnem  doctri- 
nam addiscendam. 

Positio  dividitur  in  suppositionem  et  definitionem.  Suppositio  est 
« positio  affirmans  aut  negans  praedicatum  de  subiecto  » ex.  gr.  omnes 
anguli  recti  sunt  aequales.  Definitio  est  « positio  non  continens  affir- 
mationem vel  negationem  praedicati  de  subiecto  » ex.  gr.  unitas,  cuius 
pars  nulla  est. 

e)  per  se  notis,  videlicet  praemissae  esse  debent  huiusmodi,  ut 
praedicatum  sit  de  ratione  subiecti;  ratio  autem  subiecti,  in  qua  con- 
cluditur praedicatum,  esse  debet  nota  nobis.  « Ad  hoc  quod  aliquid 
« sit  per  se  notum,  nihil  aliud  requiritur,  nisi  ut  praedicatum  sit  de 
« ratione  subiecti:  tunc  enim  subiectum  cogitari  non  potest  sine  hoc, 
« quod  praedicatum  ei  inesse  appareat.  Ad  hoc  autem  quod  sit  per  se 
« notum  nobis,  oportet  quod  nobis  sit  cognita  ratio  subiecti,  in  qua 
« concluditur  praedicatum  » (1). 

Ratio  est,  quia  in  demonstratione  potissima  seu  propter  quid  debe- 
mus per  cognitam  quidditatem  subiecti  demonstrare  praedicatum  con- 
clusionis esse  propriam  passionem  subiecti.  lamvero  si  praemissae  non 


(1)  Cfr.  S.  Tli.  qq.  dd.  de  Verit.  q.  10.  a.  12.  Cfr.  etiam  1.  p.  q.  2.  a.  1. 

essent  propositiones  per  se  notae  in  se,  praedicatum  non  esset  de 
ratione  siibiecti : si  non  essent  per  se  notae  nohis,  quidditas  siibiecti 
esset  nobis  ignota.  Ergo  necesse  est  ut  in  demonstratione  potissima 
praemissae  sint  per  se  notae  nobis.  Ubi  animadverte  prima  principia 
seu  dignitates  esse  propositiones  per  se  notas  omnibus  hominibus, 
principia  vero  propria  uniuscuiusque  scientiae  esse  per  se  nota  tantum 
aliquibus. 

f)  immediatis,  quia  si  principia  non  sunt  immediate  nota,  demon- 
stratione indigent.  Ibi  igitur  demonstratio  scientifica  proprie  inchoatur, 
ubi  habetur  principium  aliquod  indemonstrabile  seu  immediatum.  Quod 
autem  attinet  scientias  subalternas  dicemus  suo  loco. 

g)  et  causis  conclusionis,  videlicet  in  demonstratione  potissima 
praemissae  esse  debent  causae  conclusionis  non  solum  in  ordine  logico, 
quatenus  nempe  vi  illationis  ex  veris  praemissis  causetur  conclusio 
vera  (id  enim  commune  est  omni  demonstrationi);  sed  etiam  in  ordine 
recdi  quatenus  nempe  veritas  materialis  significata  per  praemissas  sit 
causa  propria  et  proxima  veritatis  materialis  significatae  per  conclu- 
sionem in  uno  ex  quatuor  generibus  causarum,  de  quibus  supra  egimus 
(n.  263.  &.).  Etenim  in  hac  demonstratione  assumitur  ut  medius  ter- 
minus definitio  siibiecti  et  passionis.  Omnis  autem  bona  definitio  datur 
per  causam  propriam  et  proximam,  sive  materialem,  sive  formalem, 
sive  efficientem,  sive  finalem. 

QUAESTIO  X. 

DE  PRINCIPIIS  DEMONSTRATIONIS. 

THESIS  XXV. 

Habitus  primorum  principiorum  sunt  in  genere  habituum  na- 
turalium, qui  non  pendent  totaliter  a natura,  sed  partim  seu 
inchoative  a natura,  partim  ab  extrinseco  (1). 

PRAENOTIONES. 

266.  a)  Habitus  definitur  dispositio  stabilis^  qua  bene  vel  male  dispo- 
nitur dispositum  vel  in  se,  vel  ad  aliud.  Est  videlicet  quaedam  qualitas 
subiecti,  vi  cuius  hoc  dicitur  aliquo  modo  se  habere  vel  in  seipso  vel 
in  ordine  ad  aliud  sive  bene  sive  male.  Quando  bene,  dicuntur  habitus 
boni,  et,  si  eorum  subiectum  sit  potentia  operativa  rationalis,  dicuntur 
virtutes;  quando  male,  dicuntur  habitus  mali,  et  si  eorum  subiectum 
sit  potentia  operativa  rationalis,  dicuntur  vitia.  Sic  sanitas  est  habitus 
bonus,  licet  non  sit  virtus;  prudentia,  temperantia,  sapientia  sunt 
habitus  boni,  qui  dicuntur  virtutes.  Aegritudo  est  habitus  malus,  sed 
non  est  vitium ; imprudentia,  intemperantia,  error  habitualis  sunt  ha- 
bitus mali,  qui  dicuntur  vitia  (2). 

b)  Aliquid  dici  potest  naturale  alicui,  vel  quia  competit  ei  ex  parte 
essentiae,  vel  quia  competit  ei  ex  parte  individualium  conditionum. 
Primo  modo  dicitur  aliquid  naturale  alicui  seeundum  naturam  speeiei, 
sicut  naturale  est  homini  esse  animal  risibile.  Secundo  modo  dicitur 
aliquid  naturale  alicui  secundum  naturam  individui,  sicut  naturale  est 
Titio  esse  robustum.  Non  omne  id  quod  dicitur  naturale  secundum 
naturam,  sive  speciei,  sive  individui,  est  totaliter  a natura;  sed  quan- 
doque partim  a natura  partim  a principio  extrinseco;  ut  quum  homo 
sanatur  ope  medicinae. 

PROBATUR  THESIS. 

Illi  habitus  operativi  sunt  naturales  secundum  inchoationem  tan- 
tum, qui  nequeunt  disponere  potentiam  ad  operationem  absque  con- 
cursu extrinseco.  Atqui  sola  dispositio  naturalis  intellectus  nostri  ad 


(1)  1.  2.  q.  51.  a.  1. 

(2)  Cfr.  S.  Tli.  1.  2.  q.  49. 

prima  principia  necessario  et  infallibiliter  cognoscenda  non  sufficit  ad 
disponendum  intellectum  ad  hanc  cognitionem  eliciendam,  nisi  acce- 
dant species  intelligibiles  a phantasmatibus  abstractae.  Ergo  habitus 
primorum  principiorum  sunt  partim  seu  inchoative  a natura,  partim 
ab  extrinseco.  Maior  constat  ex  notione  habitus  operativi.  Minor  pro- 
hatur.  Ad  hoc  ut  ego  cognoscam  ex.  gr.  totum  esse  maius  sua  parte, 
cognoscere  debeo  quid  est  totum  et  quid  est  pars.  Atqui  absque  spe- 
ciebus  a phantasmatibus  abstractis  nequeo  id  cognoscere,  ut  ex  ipsa 
experientia  manifestum  est.  Ergo. 

Corollarium.  Cognitio  experimen talis  sensitiva  requiritur  ad  per- 
ficiendam cognitionem  et  habitum  primorum  principiorum  in  nostro 
intellectu,  non  ut  causa  principalis  et  adaequata,  sed  ut  causa  instru- 
mentalis  et  inadaeqiiata,  quae  praebet  intellectui  materiam  obiecti,  ad 
hoc  ut  intellectus  cognoscere  possit  terminor  principiorum. 


THESIS  XXVI. 

ludicia  quae  mens  naturaliter  profert  in  affirmatione  primorum 

principiorum  a)  sunt  immediata,  h)  sunt  infallibilia. 

PROBATUR  PRIMA  PARS. 

267.  Immediata  sunt  ea  iudicia  in  quibus  praedicatum  est  de  ra- 
tione subiecti;  ratio  autem  subiecti,  in  qua  concluditur  praedicatum, 
est  nobis  immediate  cognita.  Atqui  huiusmodi  sunt  iudicia,  quae  mens 
naturaliter  profert  in  affirmatione  primorum  principiorum.  Ergo  haec 
iudicia  sunt  immediata. 

Proh.  mai.  Medius  terminus  tunc  requiritur,  quum  mens  nostra 
ignorando  utrum  praedicatum  conveniat  subiecto,  comparat  ideam 
praedicati  et  ideam  subiecti  cum  tertia  quadam  idea,  cum  qua  si  ambo 
conveniant,  necessario  convenient  etiam  inter  se  sub  ea  ratione,  sub 
qua  conveniunt  cum  tertia  idea.  lamvero  quum  praedicatum  est  de 
ratione  subiecti,  eo  ipso  quod  cognosco  subiectum,  cognosco  ipsi  con- 
venire rationem,  quae  mihi  exhibetur  a conceptu  praedicati.  Unde  sta- 
tim  ac  mihi  innotescunt  termini  propositionum,  in  quibus  praedicatum 
est  de  ratione  subiecti,  immediate  affirmo  praedicatum  convenire  sub- 
iecto, negationem  praedicati  subiecto  disconvenire.  Hae  sunt  propo- 
sitiones, quae  vocantur  per  se  notae  qiioad  nos,  ut  (sub  n.  263.  e.) 
declaravimus. 

Proh.  min.  In  indiciis  primorum  principiorum,  ex.  gr.  Idem  non 
potest  simul  esse  et  non  esse;  Non  datur  effectus  sme  causa:  Omne 

totum  est  maius  sua  parte  etc.,  praedicatum  est  de  ratione  subiecti. 
Nam  nequeo  concipere  ens,  nisi  ipsum  concipiam  tamquam  id  quod 
habet  esse ; nequeo  concipere  causam  ut  causam,  nisi  concipiam  aliquid 
ab  ea  produci;  nequeo  concipere  totum  ut  totum,  nisi  concipiam  illud 
ut  aliquid  divisibile  in  partes.  Ergo  ad  hoc  ut  affirmem  idem  non  posse 
simul  esse  et  non  esse,  non  dari  effectum  sine  causa,  omne  totum  esse 
maius  sua  parte,  duo  requiruntur  et  sufficiunt:  1.  ut  ego  sciam  quid 
veniat  nomine  habentis  esse;  quid  veniat  nomine  effectus;  quid  veniat 
nomine  maioris  sua  parte;  2.  ut  rationes  entis^  causae,  totius  etc. 
possint  ab  intellectu  meo  immediate  apprehendi:  quod  fieri  poterit  si 
sint  rationes  pertinentes  ohiecto  proprio  et  primo  (i.  e.  obiecto  inten- 
sive  proprio)  mei  intellectus.  lamvero  res  ita  se  habet;  nam  huiusmodi 
rationes  pertinent  ad  quidditates  materiales,  quae  sunt  obiectum  pro- 
prium intensivum  intellectus  humani.  Immo  ratio  entis  primissima, 
quam  intellectus  humanus  in  perceptione  quidditatis  materialis,  de  ea 
apprehendit;  quia  «primum  obiectum  nostri  secundum  prae- 

be sentem  statum  non  est  quodlibet  ens  et  verum,  sed  ens  et  verum  con- 
« sideratum  in  rebus  materialibus  (1)  ». 


PROBATUR  SECUNDA  PARS. 

268.  ludicia  haec  sunt  prorsus  infallibilia,  si  intellectus  noster  in  eis 
neque  per  se,  neque  per  accidens  falli  potest.  Atqui  ita  est.  Ergo. 

Etenim,  quum  in  huiusmodi  indiciis  praedicatum  sit  de  ratione  sub- 
iecti; eatenus  falli  posset  intellectus  in  eis,  quatenus  falleretur  circa 
subiectum.  Atqui  circa  horum  indiciorum  subiectum  neque  per  se  neque 
per  accidens  falli  potest.  Ergo  sunt  prorsus  infallibilia. 

Maior  huius  argumenti  constat  ex  ipsa  notione  propositionis,  in  qua 
praedicatum  est  de  ratione  subiecti. 

JMinor  probatur  per  partes,  a)  Circa  horum  indiciorum  subiectum 
intellectum  nostrum  esse  infallibilem  per  se  ostenditur  ex  eo,  quod 
huiusmodi  subiecta  pertinent  ad  obiectum  proprium  nostri  intellectus. 
Sed  intellectus  falli  nequit  se  circa  proprium  obiectum,  secus  esset 
simul  et  non  esset  potentia  ordinata  ad  tale  obiectum.  Ergo  in  huius- 
modi indiciis  intellectus  noster  est  infallibilis  se. 

b)  Sed  neque  per  accidens  falli  potest  in  eis.  Nam  quum  intellectus 
noster  sit  facultas  prorsus  immaterialis,  tunc  tantum  falli  poterit  per 
accidens  circa  rem  pertinentem  proprio  eius  obiecto,  quum  huius  rei 


(1)  S.  Tli.  1.  p.  q.  87.  a.  3.  ad  1. 

conceptum  efformare  debuerit  componendo  vel  dividendo,  ope  videlicet 
-indicii  antecedentis.  Qua  in  hypothesi  contingere  potest  ut  propter 
aliquam  deceptionem  provenientem  vel  a indicio  praevio,  vel  a falso 
doctore,  vel  a perverso  influxu  voluntatis,  notam  propriam  unius  rei 
tribuat  ei,  cui  non  convenit,  et  vicissim;  puta  rationalitatem  asino 
vel  sensibilitatem  plantis.  lamvero  huiusmodi  error  est  prorsus  impos- 
sibilis circa  conceptus  immediatos,  quales  sunt  conceptus  entis,  totius, 
et  similes,  qui  locum  tenent  subiecti  in  primis  principiis.  Ergo  iudicia 
primorum  principiorum  non  solum  sunt  immediata  sed  etiam  infalli- 
bilia (1). 


THESIS  XXVIL 


Principium  omnium  supremum  ef  dignitas  dignitatum 

cipiuni  contradictiouis ; quod  idem  non  potest  simul  esse 
et  non  esse.  Hoc  enim  principium  continet  f undamenta- 
liter alias  veritates  intellectui  nostro  proportionatas. 


PROBATUR. 


269.  Aliquod  principium  continere  fundamentaliter  seu  implicite  et 
indeterminate  alias  veritates  intellectui  nostro  proportionatas  signi- 
ficat esse  aliquod  mentis  nostrae  indicium,  quod  utpote  efflorescens  ex 
consideratione  obiecti  extensive  proprii  intellectus  nostri,  seu  entis^ 
primo  proferatur  immobili  firmitate  assensus  et  extendatur  ad  omne 
ens  ac  proinde  semper  implicite  contineatur  in  omni  vera  affirmatione 
vel  negatione,  et  in  illud  omnes  aliae  veritates  resolvantur,  sive  per 
analysim,  sive  per  demonstrationem,  ita  ut  hoc  principio  stante  omnes 
aliae  veritates  consistant,  hoc  corruente  omnes  aliae  veritates  corruant. 
Atqui  tale  est  principium  contradictionis : idem  non  potest  simul  esse 
et  non  esse;  quod  aequivalet  huic:  id  quod  est,  dum  est,  non  potest 
non  esse.  Etenim  efflorescit  ex  consideratione  obiecti  extensive  proprii 
nostri  intellectus,  quod  est  ens  speculatum  in  re  materiali,  atque  ex 
eius  analysi  resultat.  Ens  enim  est  id  quod  habet  esse;  si  autem  habet 
esse,  non  potest  simul  hoc  esse  non  habere,  secus  esset  simul  et  non 
esset  ens.  Ac  proinde  est  primum  et  certissimum  nostrae  mentis  indi- 
cium, quod  extenditur  ad  omnem  affirmationem  vel  negationem,  in  qua 
implicite  continetur;  quia  omnis  affirmatio  vel  negatio  est  de  aliquo 


(Ij  Cfr.  S.  Tli.  1.  p.  q.  85.  a.  6. 

esse  alicuius  entis.  Et  ideo  potest  vi  analysis,  redargutionis  vel  demon- 
strationis per  hoc  principium  caeterorum  principiorum  veritas  demon- 
strari et  in  ipsum  resolvi,  ita  ut,  ipso  stante,  omnis  firmetur  veritas, 
ipso  autem  corruente,  omnes  aliae  veritates  corruant.  Ex.  gr.  non  pos- 
sum negare  omne  totum  esse  maius  sua  parte,  quin  hoc  ipso  negem 
totum  esse  simul  totum  et  non  esse;  quia  totum  est  quod  ex  partibus 
coalescit,  quarum  singulas  excedit.  Unde  si  non  esset  maius  sua  parte, 
esset  simul  totum  et  non  esset.  Est  igitur  principium  contradictionis 
fundamentum  caeterarum  veritatum,  quas  implicite  et  indeterminate 
continet. 

« Sciendum  est  (ait  S.  Thomas)  (1),  quod,  cum  duplex  sit  operatio 
« intellectus : una  qua  cognoscit  quodquidest,  quae  vocatur  indivisibi- 
« lium  intelligentia ; alia  qua  componit  et  dividit;  in  utraque  est  aliquod 
« primum  quod  cadit  in  conceptione  intellectus,  scilicet  hoc  quod  dico 
« ens:  nec  aliquid  hac  operatione  potest  mente  concipi  nisi  intelligatur 
« ens.  Et  quia  hoc  principium,  impossibile  est  esse  et  non  esse  simiil^ 
« dependet  ex  intellectu  entis,  sicut  hoc  principium,  omne  totum  est 
« maius  sua  parte ^ ex  intellectu  totius  Qi  partis;  ideo  hoc  etiam  prin- 
« cipium  est  naturaliter  primum  in  secunda  operatione  intellectus,  sci- 
« licet  componentis  et  dividentis.  Nec  aliquis  potest  secundum  hanc 
« operationem  intellectus  aliquid  intelligere,  nisi  hoc  principio  intel- 
« lecto.  Sicut  enim  totum  et  partes  non  intelliguntur,  nisi  intellecto 
« ente,  ita  nec  hoc  principium,  omne  totum  est  maius  sua  parte^  nisi 
« intellecto  praedicto  principio  firmissimo  ». 

THESIS  XXVIII. 

Nulla  datur  in  nostro  intellectu  prima  veritas, 
quae  alias  veritates  actu  formaliter  contineat. 

PROBATUR. 

270.  Aliquam  veritatem  primam  alias  veritates  actu  formaliter  con- 
tinere importat  eam  esse  formalem  repraesentationem  caeterarum  ve- 
ritatum, ita  ut  in  eius  contemplatione  intellectus  omnes  alias  veritates 
inspiciat.  Quae  veritas  non  potest  esse  indicium;  hoc  enim  cum  consi- 
stat in  affirmatione  vel  negatione  alicuius  praedicati  de  aliquo  subiecto, 
praesupponit  in  intellectu  formalem  repraesentationem  seu  ideam  sub- 
iecti  et  praedicati.  Nec  talis  veritas  prima  potest  esse  aliqua  intentio- 


(1)  In  IV.  Metaph.  lect.  6. 

De  Mandato.  — Instil.  Phil.  — Vol.  I. 


LOGICA  MAIOR  - PARS  III. 


178 

nalis  et  finita  repraesentatio  alicuius  realitatis;  nulla  enim  realitas 
finita  potest  esse  formalis  repraesentatio  omnium  veritatum.  Porro 
veritas  prima,  quae  sit  formalis  et  eminens  repraesentatio  omnis  veri- 
tatis, nequit  esse  nisi  ipsa  realitas  infinita  subsistens,  seu  ipsum  esse 
subsistens,  nempe  essentia  divina,  ut  ex  dicendis  in  Theologia  naturali 
manifestum  erit.  lamvero  non  solum  ex  consideratione  naturae  intel- 
lectus humani  et  cuiusciimque  intellectus  creati,  sed  etiam  ex  ipsa 
experientia  constat  intellectum  nostrum  non  intueri  hanc  veritatem 
supremam,  quae  est  ipse  Deus.  Ergo  non  datur  in  intellectu  nostro 
ulla  veritas  prima,  quae  caeteras  veritates  actu  formaliter  contineat. 

Nota.  Haec  Thesis  militat  contra  Transcendentales  omnes,  Ideali- 
stas,  Ontologos  caeterosque,  quorum  doctrinae  falsitas  ulterius  appa- 
rebit, quum  de  origine  idearum  deque  existentiae  Dei  demonstratione 
sermo  erit. 


THESIS  XXIX. 

Ad  prima  principia  scientiarum  et  artium  certitudinali  evi- 
dentia cognoscenda  requiritur  inductio  singularium. 

PRAENOTIONES. 

Quid  sit  inductio  et  quomodo  ea  sit  principium  in  quo  fundatur 
syllogismus  scientificus,  diximus  subn.  149.,  ubi  etiam  attulimus  verba 
S.  Thomae  ex  YI.  Ethic.  lect.  3. 

PROBATUR  THESIS. 

271.  Ad  principium  aliquod  universale  cum  veritate  eftbrmandum 
requiritur  ut  in  eo  subiectum  accipiatur  cum  intentione  universalitatis, 
ita  ut  praedicatum  cum  veritate  affirmari  possit  de  omnibus  individuis 
sub  subiecto  contentis.  lamvero  ad  id  non  sufficit  conceptus  universalis 
directus,  quem  intellectus  ab  unico  individuo  singulari  abstraxerit,  sed 
requiritur  reflexio  intellectualis  fundata  in  experimento  et  collatione 
plurium  singularium  ad  invicem,  quae  collatio  perficitur  a ratione 
particulari  seu  a potentia  cogitativa  (de  qua  in  Psychologia),  atque 
praesupponit  memoriam  plurium  singularium  successive  per  sensum 
cognitorum.  Ex.  gr.  ut  assumatur  in  arte  medica  tamquam  principium 
quod  aliqua  species  herbae  sanat  a febri,  necesse  est  ut  diu  medicus 
consideraverit  hanc  herbam  sanasse  Socratem  febrientem,  et  Platonem 
et  multos  alios  homines,  tunc  enim  eius  consideratio  ad  hoc  ascendet, 
quod  talis  species  herbae  sanet  febrientem  simpliciter  seu  per  se  et 

non  per  accidens.  Ergo  ad  prima  principia  scientiarum  et  artium  certi- 
tudinali  evidentia  cognoscenda  requiritur  inductio  singularium  (1). 

Principium  cui  inductio  innititur  est  sequens : Quod  constanter  ve- 
rificatur  de  particidaribus  competit  etiam  universali  sub  quo  conti- 
nentur. 

Inductio  dividitur  in  eompletam  et  incompletam.  Completa  est,  quae 
ad  universale  adsurgit  post  experientiam  de  omnibus  particularibus 
sub  ipso  contentis.  Incompleta  est  quae  ad  universale  adsurgit  post 
experientiam  de  sufficiente  numero  particularium  in  variis  adiunctis. 
Ratio  cur  etiam  per  inductionem  incompletam  possimus  adsurgere  ad 
principium  universale  cum  certitudine  statuendum,  est  quia  quod  de 
pluribus  individuis  in  variis  adiunctis  constanter  veribcatur  nequit  esse 
individuale  sed  naturale;  postulat  enim  causam  proportionatam,  quae 
nequit  esse  particularis  sed  est  universalis,  cuiusmodi  est  natura.  Qua- 
propter verificari  debet  ubique  eadem  natura  invenitur,  quum  sequatur 
principia  naturalia,  non  individualia.  Ex.  gr.  experimentis  factis  de 
pluribus  variae  densitatis  corporibus  gravibus  in  vacuo  eadem  celeri- 
tate cadentibus,  principium  universale  physicum  inductum  est  omnium 
gravium  proprietatem  hanc  esse,  ut  in  vacuo  eadem  celeritate  cadant. 
Hac  ratione  principia  propria  physicae  experimentalis  constituta  sunt. 

Stuart  Mill,  quum  negare  non  posset  vim  principiorum  ex  inductione 
resultantium;  persuadere  sibi  et  aliis  voluit  inductionem  non  fieri  a 
particularibus  ad  universale,  sed  a particularibus  ad  particulare,  vide- 
licet principium  resultans  ex  inductione  particularium  non  habere  vim 
principii  universalis  sed  cuiusdam  aggregati  ex  factis  particularibus 
similibus,  ita  ut  in  tantum  possimus  de  particulari  per  inductionem 
affirmare  aliquid  vel  negare,  in  quantum  hoc  particulare  experientia 
novimus  includi  in  ea  collectione.  At  quisque  videt  hanc  Stuartii  sen- 
tentiam non  solum  destruere  omnino  vim  principiorum  ex  inductione 
incompleta  resultantium,  cuiusmodi  sunt  omnia  principia  physicae  ex- 
perimentalis ; sed  etiam  contradicere  rectae  rationi  indicanti  effectum 
in  variis  adiunctis  constantem  non  procedere  a principiis  individui,  sed 
maturae,  quae  est  semper  eadem  in  omnibus  eam  participantibus,  ex. 
gr.,  mortalitas  in  homine,  calor  in  igne  etc.  Unde  verificata  per  indu- 
ctionem constantia  alicuius  legis  physicae,  adsurgere  iure  possumus 
ad  principium  universale  respondente  universalitati  naturae  genericae 
vel  specificae. 


(1)  Conferant  praeclarum  locum  S.  Tli.  in  II,  Poster,  leet.  20, 

SCHOLION. 

Be  divisione  principiorum  in  analytica  et  syntlietica 
deque  eorum  habitudine  ad  invicem. 

272.  Divisio  modernorum  in  principia  analytica  et  syntlietica^  si 
recte  intelligatur,  coincidit  cum  divisione  quam  Superius  statuimus 
in  principia  per  se  nobis  immediate  nota  et  in  principia  ex  inductione 
singularium  resultantia.  Etenim 

a)  principia  analytica  vocantur  ea  quae  resultant  ex  analysi  seu 
explicatione  subiecti;  quae  analysis  tunc  fieri  potest  ab  intellectu, quum 
praedicatum  est  de  ratione  subiecti  et  subiectumest  immediate  notum 
intellectui.  Etenim  in  hac  hypothesi  intellectus  evolvendo  notionem 
subiecti;,  intuetur  praedicatum  in  subiecto  inclusum.  Talia  sunt  pro 
omni  intellectu  prima  principia  seu  axiomata  quia  sunt  per  se  nota 
omnibus  hominibus;  quaedam  vero  sunt  per  se  nota  tantum  sapien- 
tibus ex  gr.  incorporalia  in  loco  non  esse ; 

b)  principia  syntlietica  dicuntur  ea  quae  acquiruntur  a nobis  per 
syntliesim  seu  additionem  plurium  experimentorum  circa  singularia. 
Quum  enim  in  huiusmodi  principiis  praedicatum  non  sit  de  ratione 
subiecti ; nequimus  ex  analysi  seu  explicatione  subiecti  deprehendere,, 
utrum  praedicatum  conveniat  subiecto  universaliter  accepto  necne;  sed 
debemus  id  experimentali  singularium  inductione  colligere.  Sic  stabilita 
sunt  principia:  corpora  se  mutuo  attrahunt;  chininum  sanat  a febri,  et 
sexcenta  alia. 

c)  kH  hoc  ut  ex  inductione  experimentali  singularium  adsurgere 
valeamus  ad  constituendum  aliquod  principium  syntheticum,  uti  de- 
bemus aliquo  principio  analytico  immediate  evidenti ; puta  principio 
contradictionis,  vel  causalitatis ; ex.  gr.  eadem  causa,  si  agit  per  prin- 
cipium intrinsecum  naturale,  eundem  semper  effectum  producit.  Sic  fiet 
ut  experimentaliter  videndo  aliquem  effectum  procedere  constanter  ab 
aliqua  causa,  constituamus  principium  syntheticum  universale  de  talis 
causae  proprietate.  Hoc  modo  scientiae  naturales  sua  principia  depre- 
henderunt. 

THESIS  XXX.  * 

Principia  synthetica  a priori,  quae  Kantius  excogitavit,  reii- 

ciuntur  simul  cum  eiusdem  principiis  syntheticis  a posteriori. 

EXPOSITIO  PRINCIPIORUJI  KaNTII. 

273.  Emmamiel  Kantius,  cuius  pseudocategorias  superius  refutavi- 
mus (n.  210.),  divisit  principia  seu  indicia  fundamentalia  scientiarum 
in  synthetica  a prion,,  synthetica  a posterioris  et  analytica  seu  expli- 
mtiva. 

a)  Indicia  synthetica  a priori  vocavit  indicia,  quae  ipse  existi- 
mavit prolata  a nostra  mente  per  intuitionem  puram,  idest  caeco 
quodam  instinctu,  antecedenter  et  independenter  ab  omni  obiectivae 
realitatis  experimentali  cognitione,  atque  hisce  indiciis  suas  categorias 
constituit. 

h)  Indicia  synthetica  a posteriori  vel  empirica  vocabit,  ea,  quae 
resultare  dixit  ex  additione  experientiae  ad  praevia  iudicia  intuitionis 
purae;  ita  ut  experientia  se  haberet  ut  elementum  materiale,  con- 
ceptus autem  intuitionis  purae  se  haberent  ut  elementum  formale. 
Manifestationem  subiectivam  habitam  per  experientiam  vocavit  phoe- 
nomenous  realitatem  vero  obiectivam  respondentem  tali  manifestationi 
vocavit  noumenon.  Tales  essent  omnes  nostri  conceptus  rerum  et  for- 
marum sensibilium. 

c)  Iudicia  analytica  vocavit  ea,  quae  mens  efformat  per  analysim 
seu  explicationem  subiecti  indicii  synthetici  a priori. 

REFUTATIO. 

274.  Kantiana  divisio  principiorum  repudianda  est  tamquam  falsa 
et  contradictoria. 

I.  Est  falsa.  Nam  a)  intellectus  noster  nihil  cognoscit  antecedenter 
ad  obiectivae  realitatis  experimentalem  cognitionem.  Impossibile  igitur 
est  ut  indicium  eliciat  de  obiecto  minime  cognito,  cuiusmodi  essent 
iudicia  synthetica  a priori. 

h)  Intellectus  indicando  affirmat  vel  negat  convenientiam  praedi- 
cati cum  subiecto.  Atqui  id  praestare  nequit,  nisi  cognoscat  obiectivam 
significationem  terminorum,  quam  unice  experientia  apprehendit.  Ergo 
iudicia  synthetica  a priori  non  dantur. 

c)  Etiamsi  non  repugnarent  iudicia  antecedentia  ad  experimenta- 
lem cognitionem,  haec  iudicia  non  possent  vocari  synthetica.  Nam  non 

quaecumque  affirmatio  convenientiae  praedicati  cum  siibiecto  consti- 
tuit indicium  syntheticum,  sed  ea  quae  procedit  vel  ex  synthesi  seu 
additione  notarum  seu  formalitatum,  addendo  notas  minus  universales 
notis  universalioribus,  vel  ex  inductione  singularium.  Porro  iudicia 
syntlietica  a priori  secundum  Kantium  essent  principia  suprema  et  uni- 
versalissima. Ergo  male  dicerentur  iudicia  synthetica. 

II.  Est  contradictoria.  Nam  iudicia  synthetica  a posteriori  seu 
empirica  essent  simul  experimentalia  et  non  essent.  Etenim  in  Kantii 
sententia  nos  possumus  quidem  seu  subiectivam  quamdam 

perceptionem  sensilem  habere,  sed  nequimus  certificari,  utrum  nou- 
menon,  idest  ipsa  realitas  obiectiva,  detur  extra  sentientem : quamvis 
caeco  quodam  instinctu  feramur  ad  tribuendam  exteriorem  existentiam 
rebus,  quarum  phoenomena  percipimus.  Porro  iudicium  experimentale 
absque  realitate  exterius  respondente  et  causante  sensationem,  non  est 
experimentale,  sed  mere  subiectivum.  Ergo  iudicia  synthetica  a poste- 
riori in  sententia  Kantiana  sunt  contradictoria. 

Ex  dictis  patet  doctrinam  Kantianam  esse  totam  ad  scepticismum 
mentibus  inserendum. 

QUAESTIO  XI. 

DE  SCIENTIA 
CAPUT  1. 

SCIENTIAE  DEFINITIO. 

275.  Scientia,  quatenus  contradistinguitur  ab  intellectu  principio- 
rum, et  est  effectus  demonstrationis  causantis  certitudinem,  definiri 
potest  cognitio  certa  et  evidens  alicuius  veritatis  per  demonstrationem 
accpiisita. 

Scientia  dividitur  in  perfectam  et  imperfectam. 

a)  Scientia  perfecta  est  cognitio  rei  acquisita  per  causam  propriam 
et  immediatam,  et  est  proprius  effectus  demonstrationis  quid. 

h)  Scientia  imperfecta  est  cognitio  rei  acquisita  vel  per  causam 
remotam  vel  per  effectum ; atque  est  proprius  effectus  demonstrationis 
quia  (cfr.  n.  261.  d.). 

Sapientia  est  cognitio  rerum  per  altissimam  causam.  « Quia  ergo 
« nomen  scientiae  importat  quamdam  certitudinem  indicii,  ut  dictum 
« est  (art.  praec.);  siquidem  certitudo  indicii  fit  per  altissimam  causam, 
« habet  speciale  nomen,  quod  est  sapientia:  dicitur  enim  sapiens  in 
« unoquoque  genere,  qui  novit  altissimam  causam  illius  generis,  per 
« quam  potest  de  omnibus  indicare  (quae  sunt  illius  generis) ; simpli- 
« citer  autem  sapiens  dicitur,  qui  novit  altissimam  causam  simpliciter, 
« scilicet  Deum.  Et  ideo  cognitio  divinarum  rerum  vocatur  sapientia ; 
« cognitio  vero  humanarum  vocatur  scientia,  quasi  communi  nomine 
« importante  certitudinem  iudicii  appropriato  ad  indicium,  quod  fit 
« per  causas  secundas  » (1). 


(1)  2.  2.  q.  9.  a.  2. 

THESIS  XXXI. 

Scientiae  specificantur  ab  obiecto  formali,  quod  complectitur 
non  solum  rationem,  secundum  quam  obiectum  materiale 
attingitur  a determinata  scientia,  sed  etiam  principia  de- 
monstrativa propria  eiusdem  scientiae. 

PRXENOTIONES. 

276.  a)  Ohiechmi  materiale  alicuius  scientiae  sunt  res,  quae  sub 
eius  consideratione  cadunt,  ex.  gr.  corpora. 

h)  Obiectum  formale,  vi  cuius  scientiae  specificantur,  dividitur  a 
modernis  in  obiectum  formale  quod  et  obiectum  formale  quo  vel  sub  quo» 

c)  Obiectum  formale  quod  dicitur  ipsa  formalitas  seu  ratio  obie- 
ctiva,  secundum  quam  res  seu  obiectum  materiale  attingitur  ab  aliqua 
scientia.  Sic  obiectum  formale  quod  metaphysicae  est  ipsa  ratio  entis; 
obiectum  formale  quod  matheseos  est  ipsa  ratio  quanti. 

d)  Obiectum  formale  quo  vel  sub  quo  dicuntur  ipsa  principia  de- 
monstrativa propria  alicuius  scientiae;  ita  ut  sub  horum  specialium 
principiorum  lumine  eorumque  virtute  suas  conclusiones  scientia  de- 
monstret. Hinc  fit  ut  quaedam  scientiae,  licet  aliquando  conveniant  in 
eodem  obiecto  formali  quod,  differant  ratione  principiorum,  per  quae 
demonstrant  easdem  conclusiones.  Sic  tum  physica  tum  astronomia 
demonstrant  rotunditatem  terrae,  sed  per  diversa  media  demonstrativa 
et  ideo  etiam  in  hac  et  similibus  conclusionibus,  remanent  specifice 
diversae.  De  hac  re  ita  S.  Thomas  loquitur  (1):  « Dicendum  quod  ter- 
« ram  esse  rotundam,  per  aliud  medium  demonstrat  naturalis  (phy- 
« sicus),  et  per  aliud  astrologus  (astronomiis).  Astrologus  enim  hoc 
« demonstrat  per  media  mathematica,  sicut  per  figuras  eclypsium, 
« vel  per  aliud  huiusmodi.  Naturalis  autem  hoc  demonstrat  per  medium 
« naturale,  sicut  per  motum  gravium  ad  medium,  vel  per  aliud  huius- 
« modi.  Tota  autem  virtus  demonstrationis,  quae  est  syllogismus  fa- 
« ciens  scire  (ut  dicitur  Poster.  1.  text.  5.)  dependet  ex  medio,  et  ideo 
« diversa  media  sunt  sicut  diversa  principia  activa,  secundum  quae 
« habitus  scientiarum  di  versificantur  ».  Quaprbpter 

e)  Obiectum  formale  adaequatum  uniuscuiusque  scientiae  inte- 
gratur ex  obiecto  formali  quod  et  ex  obiecto  formali  quo  vel  sub  quo, 
idest  ex  termino  obiectivo  proprio  alicuius  scientiae  et  ex  principiis 
demonstrativis  eiusdem. 


(1)  1.  2.  q.  54.  a.  2.  aci  2. 

f)  Obiecium  attributionis  alicuius  scientiae  dicitur  a recentioribus 
illud,  in  ordine  ad  quod  haec  scientia  etiam  caetera  obiecta  considerat. 
Sic  « obiectum  (attributionis)  medicinae  est  sanitas,  quia  nihil  medi- 
« cina  considerat  nisi  in  ordine  ad  sanitatem  » (1). 

PROBATUR  THESIS. 

277.  I.  Unaquaeque  scientia  specificatur  per  id,  per  quod  ab  omni 
alia  scientia  distinguitur.  Atqui  tale  specificativum  est  obiectum  for- 
male adaequate  acceptum,  quod  integratur  ex  obiecto  formali  quod  et 
quo.  Etenim  quaedam  scientiae  in  pluribus  conclusionibus  conveniunt 
non  solum  in  obiecto  materiali,  sed  etiam  in  ratione  formali  obiectiva; 
sic  physica  et  astronomia  conveniunt  in  demonstranda  rotunditate 
terrae;  et  theologia  naturalis  cum  theologia  dogmatica  convenit  in 
demonstranda  existentia  et  perfectionibus  Dei.  Ergo  nisi  addantur 
principia  propria  demonstrativa  uniuscuiusque  scientiae,  adhuc  rema- 
nerent indistinctae.  Recte  igitur  assignatum  est  in  thesi  obiectum  for- 
male adaequatum  uniuscuiusque  scientiae. 

IL  Actus  sciendi  est  quidam  rationis  motus,  quo  ex  principiis  propriis 
uniuscuiusque  scientiae  procedimus  in  conclusionem,  in  qua  aliquam 
passionem  idest  proprietatem  de  subiecto  proprio  illius  scientiae  af- 
firmamus. lamvero  motus  quilibet  adaequate  specificatur  a termino 
prouti  respondet  initio ; sic  motus  Romam  Neapoli  est  specie  diversus 
a motu  Romam  Florentia.  Ergo  actus,  et,  eo  mediante,  habitus  scien- 
tiae, specificantur  ab  obiecto  (seu  subiecto  proprio  scientiae)  prout 
respondet  principiis  propriis  eiusdem  scientiae  (2). 

III.  Scientia  est  habitus  intellectivus.  Sed  habitus  distinguuntur  ab 
invicem  non  solum  secundum  principia  activa  (causantia  dispositiones 
stabiles,  quas  habitus  vocamus) ; sed  etiam  secundum  obiecta  specie 
differentia,  et  secundum  naturam,  in  qua  habitus  subiectantur;  ita  ut 
si  in  uno  ex  his  differant,  sint  habitus  specie  diversi.  Ergo  scientiae 
humanae,  quae  sunt  habitus  intellectivi,  quum  conveniant  ex  parte 
naturae  in  qua  subiectantur  (quia  intellectus  humanus  est  earum 
subiectum);  differunt  ab  invicem  ex  parte  principiorum  et  ex  parte 
termini;  quatenus  ex  his  obiectum  formale  diversum  resultat  (3). 


(1)  2.  2.  q.  1.  a.  1. 

(2)  Cfr.  8.  Thoin.  in  I.  Poster.  Lect.  11. 

(3)  Cfr.  8.  Th.  1.  2.  q.  51.  a. 

CAPUT  II. 

DIVISIO  SCIENTIARUM. 

278.  I.  Scientia  dividitur  tamquam  in  duo  suprema  genera  in  spe- 
culativam et  practicam.  Quum  enim  intellectus  noster  possit  vel  sistere 
in  mera  speculatione  obiectivae  rerum  veritatis,  vel  ex  speculatione 
extendi  ad  praxim^  ita  ut  ex  rerum  relationibus  et  proprietatibus 
speculatis  procedat  ad  ordinandum  opus  aliquod  exequendum;  recte 
dividitur  scientia  ex  duplici  hoc  fine,  formaliter  diverso  et  sub  se  adu- 
nante caeteras  divisiones  scientiarum,  in  speculativam  et  practicam, 
tamquam  in  duo  suprema  genera  scientiarum. 

II.  Scientia  speculativa,  subdividitur  in  physicam,  mathematicam  et 
metaphy sicam.  Etenim  scientia  speculativa  recte  dividitur  per  diffe- 
rentias speculabilium  in  quantum  sunt  speculabilia,  idest  quatenus 
respiciunt  scientiam  speculativam.  lamvero  sub  vario  respectu  specu- 
labilitatis  cadunt  diversi  gradus  necessitatis  et  immaterialitatis  obie- 
ctorum,  quae  considerantur  a scientia.  Ergo  pro  diversa  ratione  ab- 
stractionis  a materialitate  et  a contingentia,  idest  a materia  et  a motu, 
resultabunt  diversae  rationes  formales  speculabilium  in  quantum  spe- 
culabilium. 

Porro  triplex  est  gradus  abstractionis  huiusmodi.  Quaedam  enim 
speculabilia  abstrahunt  solum  a materia  individuali,  sed  non  a meteria 
sensibili,  sine  qua  intelligi  nequeunt,  eo  quod  materia  sensibilis  in 
eorum  definitione  ponatur;  et  id  contingit  in  definitione  cuiuscumque 
corporis  naturalis  ex.  gr.  lapidis,  arboris,  equi,  hominis;  de  his  est 
physica  seu  scientia  naturalis. 

Quaedam  autem  speculabilia  abstrahunt  etiam  a materia  sensibili, 
non  autem  a materia  intelligibili,  quia  in  eorum  definitionibus  non 
ponitur  materia  sensibilis:  talis  sunt  linea,  superficies,  numerus  et 
omnia  quae  pertinent  ad  corpus  mathematicum,  in  cuius  definitione 
non  ponitur  materia  sensibilis,  puta  aurum  vel  argentum ; licet  ponatur 
materia  intelligibilis,  idest  aliquid  longum,  latum,  profundum,  ut 
contingit  in  definitione  circuli,  sphaerae,  pyramidis  etc.  De  his  est 
mathematica. 

Quaedam  tandem  speculabilia  abstrahunt  ab  omni  materia,  vel  quia, 
eam  positive  excludunt,  ut  Deus  et  angeli ; vel  quia  ab  ea  praescindunt, 
ut  substantia,  qualitas,  potentia  et  actus,  unum  et  multa,  ens  bonum 
et  omnia  transcendentalia.  De  his  est  Metaphysica  (1). 


(1)  Conf.  S.  Tli.  in  Boetium  cie  Trinit.  q.  5.  art.  1.  3.  et  seqq. 

III.  Tres  siipradictae  scientiae  speculativae  propter  diversitatem 
obiecti  formalis  adaequati  sunt  ab  invicem  primo  diversae,  quia  et 
principiis  propriis  utuntur  et  obiectum  formaU  quod  specifice  diver- 
sum habent.  Ab  unaquaque  autem  earum  aliae  scientiae  derivantur 
ab  eaque  dependent  vel  ut  species  a genere^  sicuti  zoologia  pendet  a 
naturali  scientia;  vel  ut  materiale  a formali,  sicuti  perspectiva  pendet 
a geometria,  qui  secundus  modus  dependentiae  unius  scientiae  ab  alia 
vocatur  subalternatio  stricte  dicta.  Id  autem  quomodo  contingat,  ap- 
parebit ex  sequenti  capite. 


CAPUT  III. 

SUBALTERNATIO  SCIENTIARUM. 

279.  Non  quaecumque  dependentia  unius  scientiae  ab  alia  ad  ali- 
quem infiuxum  vel  iuvamen  ab  ea  recipiendum  constituit  illius  subal- 
ternationem  ad  istam,  quia  sic  omnes  scientiae  subalternarentur  logicae 
et  metapliy sicae;  neque  sufficit  sola  dependentia  quoad  principia,  ita 
ut  scientia  subalternata  habeat  pro  principiis  immediatis  non  veritates 
per  se  immediate  notas,  sed  conclusiones  aliquas  scientiae  superioris : 
sed  requiritur  insuper  ut  obiectum  scientiae  subalternae  non  se  habeat 
ad  obiectum  scientiae  subalternantis  \\i  species  ad  genus,  sicuti  contingit 
quando  obiectum  formale  scientiae  inferioris  est  aliqua  species  relate 
ad  obiectum  formale  scientiae  superioris  puta  animal  relate  ad  corqms 
naturale,  quomodo  zoologia  dependet  a physica;  sed  habere  se  debet 
ut  materiale  ad  formale,  videlicet  scientia  subalternata  considerat  in 
determinata  materia  applicatum  id  quod  scientia  subalternans  consi- 
derat absolute;  atque  eius  principia  evidentiam  accipiunt  a principiis 
propriis  scientiae  subalternantis,  ad  quae  se  habent  ut  conclusiones  ad 
principia.  Hoc  modo  ex.  gr.  perspectiva  subditur  geometriae.  « Geo- 
« metria  enim  (ut  ait  S.  Thomas)  (1)  est  de  linea  et  aliis  magnitudi- 
« nibus.  Ferspectiva  autem  est  circa  lineam  determinatam  ad  mate- 
« riam,idest  circalinaem  visualem.  Linea  autem  visualis  non  est  species 
« lineae  simpliciter,  sicut  nec  triangulus  ligneus  est  species  trianguli. 
« Non  enim  ligneum  est  differentia  trianguli.  Et  similiter  machinativa, 
« idest  scientia  de  faciendis  machinis,  se  habet  ad  stereometriam,  idest 
« ad  scientiam  quae  est  de  mensurationibus  corporum.  Et  haec  scientia 
« dicitur  esse  sub  scientia  per  applicationem  formalis  ad  materiale. 
« Nam  mensurae  corporum  simpliciter  (sumptae)  comparantur  ad  men- 
« suras  lignorum  et  aliarum  materiarum,  quae  requiruntur  ad  machi- 


(1)  In  I.  Poster,  lect.  25. 

« nas,  per  applicationem  formalis  ad  materiale.  Et  similiter  se  habet 
« harmonica^  idest  musica^  ad  arithmeticam.  Nam  musica  applicat  nu- 
« merum  formalem,  quem  considerat  arithmeticus,  ad  materiam,  idest 
« ad  sonos.  Et  similiter  se  habet  apparentia,  idest  scientia  navalis 
« (quam  nos  potius  meteorologiam  vocaremus),  quae  considerat  signa 
« apparentk  serenitatis  vel  tempestatis,  ad  astrologiam,  quae  consi- 
« derat  motus  et  situs  astrorum  ».  Cfr.  etiam  in  Boet,  de  Trin.  q.  5. 
a.  1.  ad  5.  Haec  est  subulternatio  proprie  dicta. 

280.  Subalternatio  proprie  dicta,  describi  potest:  talis  depen- 
dentia unius  scientiae  ab  alia,  ut  scientiae  subalternatae  principia  sint 
conclusiones  scientiae  subalternantis,  atque  obiectum  proprium  subal- 
ternatae se  habeat  ad  obiectum  proprium  subalternantis  ut  materiale 
ad  formale.  Confer  exempla  superius  allata  ex  S.  Thoma. 

Subalternatio  minus  proprie  dicta  est  talis  dependentia  unius 
scientiae  ab  alia;  ut  scientiae  inferioris  principia  sint  conclusiones 
scientiae  superioris;  obiectum  autem  proprium  scientiae  inferioris  se 
habeat  ad  obiectum  proprium  scientiae  superioris,  non  ut  materiale 
ad  formale,  sed  nt  species  aci  genus.  Sic  se  habent  ad  Physicam,  quae 
est  scientia  de  corpore  naturali,  atque  vocari  solet  Philosophia  natu- 
ralis, soologia,  botanica,  mineralogia,  etc.  Quae  ratio  dependentiae 
unius  scientiae  ab  alia,  quamvis  non  sit  proprie  dicta  subalternatio, 
tamen  est  proprie  et  stricte  dicta  subordinatio. 

CAPUT  lY. 

VARIAE  HABITUDINES  SCIENTIARUM  AD  INVICEM. 

281.  aj  Scientiae  quae  nulli  subalteriiaiitur,  nequae  subordi- 
nantur  subordinatione  stricte  dicta,  sunt  e practicis  Logica  et  Moralis; 
e specidativis  autem  sunt  Metaphysica,  Mathematica  et  Philosophia 
Naturalis  seu  Physica;  quia  et  principiis  propriis  a nulla  alia  scientia 
deductis  utuntur,  et  obiectum  formaliter  diversum  habent,  ut  ex  sin- 
gularum tractationibus  apparet. 

b)  Scientiae  subordinatae.  Sub  quinque  Supremis  Scientiis,  re- 
liquae omnes  scientiae  subordinatione  stricte  dicta  subordinantur,  vel 
subalternatione  proprie  dicta  subalternantur  sive  immediate,  sive 
mediate. 

Nota.  Si  de  latiori  quadam  subordinatione  sermo  sit,  videlicet  de 
aliquo  adiumento  quod  una  scientia  ab  alia  recipit,  ipsae  quinque  Su- 
premae Scientiae  sub  variis  respectibus  consideratae  subordinantur  ad 
invicem.  Etenim  Metaphysica,  Mathematica,  Physica,  et  Moralis  indi- 
gent Logica  ut  rite  procedant  ad  acquisitionem  suarum  veritatum. 

Logica  similiter  in  pluribus  indiget  auxilio  Metaphysicae,  quae  habet 
obiectum  transcendens,  nempe  ens  in  quantum  ens.  Mathematica,  Phy- 
sica et  Moralis  ut  recte  procedant,  indigent  non  solum  Logica  sed  etiam 
Metaphysica.  Insuper  Philosophia  Moralis,  quum  habeat  pro  obiecto 
ultimum  hominis  finem,  omnes  scientias  ad  hunc  finem  dirigere  debet. 

c)  Simpliciter  et  absolute  loquendo,  Metaphysica  est  su- 
prema omnium  scientiarum,  quae  puro  rationis  lumine  acquiri  possunt. 
Etenim  caeteris  praestat  tum  ratione  principiorum  suorum,  quae  sunt 
universalissima  et  absolute  prima,  tum  ratione  sui  obiecti,  quod  com- 
plectitur ens  et  principia  entis,  ac  praesertim  ipsum  supremum  prin- 
cipium effectivum  entis  in  quantum  entis,  nempe  Deum;  quapropter  et 
divina  vocatur  et  sub  hoc  respectu  sapientiae  nomen  sibvi^dlcat  (1). 

CAPUT  V. 

DE  METHODO. 

282.  Methodus  a cum,  et  via,  definiri  potest:  Ordo  a 
mente  in  suis  operationibus  servandus  ad  scientiam  sibi  comparandam. 

Dividitur  in  analijticam  et  syntheticam. 

Methodus  aiialytica  seu  resolutiva  est  ea,  qua  a singularibus 
procedimus  ad  universale,  quasi  resolvendo  universale  a coarctatione 
singularitatis.  Ad  hanc  methodum  pertinet  inductio. 

Methodus  synthetica  seu  compositiva  est  ea,  qua  ab  universa- 
lioribus et  simplicioribus,  per  additionem  notarum  determinantium, 
descendimus  ad  minus  universalia  et  magis  composita.  Ad  hanc  me- 
thodum pertinet  demonstratio  effectuum  ex  eorum  causis. 

THESIS  XXXII. 

Methodus  Cartesiana  exponitur  et  refutatur. 

283.  Exponitur.  Cartesius  initium  philosophandi  sumit  a dubi- 
tatione universali  (non  exclusa  dubitatione  de  veracitate  nostrarum 
facultatum).  Vi  huius  actus  dubitandi,  homo  incipit  esse  certus  de  sua 
existentia,  ita  ratiocinando:  ego  dubito;  ergo  cogito;  si  cogito,  ergo 
existo.  Quum  autem  ex  idea  clara  et  distincta  propriae  cogitationis  ef- 
floruerit certitudo  de  propria  existentia ; unusquisque  fit  certus  huius 
veritatis:  quidquid  continetur  in  idea  clara  et  distincta  alicuius  rei 
verum  est  obiective  seu  a parte  rei.  Hoc  est  axioma  ex  quo  Cartesius 


(1)  Cfr.  S.  Tli.  iii  Boet,  ile  Triii.  q.  6.  a.  1.  ail  3.  <i.  in  corp.  ct  a<l  2.  q.  ad  3. 

infert  certitudinem  de  existentia  et  veracitate  Dei,  sequenti  argu- 
mento: entis  perfectissimi  ideam  claram  et  distinctam  habemus:  atqui 
repugnat  ens  perfectissimum  carere  existentia  et  veracitate ; ergo  exi- 
stit  Deus  infinite  verax.  Hoc  autem  posito,  necesse  est,  ut  iudicemus 
etiam  facultates  nostras  cognoscitivas  esse  veraces,  quia  secus  Deus 
nos  in  errorem  impelleret ; hoc  autem  repugnat  enti  infinite  veraci. 
Sic  fit  ut  restituatur  nobis  certitudo  de  facultatum  nostrarum  vera- 
citate, et  ita  possimus  tuto  scientiarum  acquisitioni  vacare. 

Refutatur.  Cartesiana  methodus  vitioso  laborat.  Etenim  ex 

veracitate  conscientiae,  cuius  pronuntiato  Cartesius  assentitur,  infert 
existentiam  Dei  veracis.  Ex  veracitate  autem  De  infert  voracitatem 
facultatum  nostrarum.  Atqui  conscientia  est  una  ex  facultatibus  no- 
stris, de  quarum  veracitate  nequimus  esse  certi  ante  cognitam  voraci- 
tatem Dei.  Ergo  haec  demonstratio  est  manifesta  petitio  principii,  seu 
laborat  circulo  vitioso.  Insuper  falsitas  methodus  cartesianae  ex  his, 
quae  superius  docuimus  de  Demonstratione  et  Scientia,  manifesta  est. 
Ineptum  autem  fuisse  argumentum,  quo  intulit  existentiam  Dei  veracis 
ex  eius  idea  clara  et  distincta,  concessa  etiam  certitudine  de  veracitate 
conscientiae,  apparet  ex  hoc  quod  habetur  in  eo  indebitus  transitus  ab 
ordine  logico  ad  ordinem  realem.  De  inepti tudine  huius  et  similium 
argumentorum,  quibus  quidam  conantur  demonstrare  existentiam  Dei, 
relictis  veris  et  efficacibus  argumentis,  agemus  in  Theologia  naturali, 
quaestione  de  Demonstrabilitate  existentiae  Dei. 


Exflicit  Logica  Maior. 

P Metapliysicae  definitio  et  obiectum.  Metaphysica  est  scientia 
de  ente  in  qnantiim  est  eus^  et  de  his  quae  consequuntur  ipsum.  Eius 
obiectum  formale  complectitur  ens  et  principia  entis^  videlicet  prin- 
cipia communia  omnium  entium.  Etenim  (ut  in  Logica  mai.  n.  276. 
demonstravimus)  obiectum  formale  specificans  scientiam,  eamque  di- 
stinguens a qualibet  alia,  resultat  ex  sublecto  seu  termino,  quem 
respicit  (quod  moderni  vocant  obiectum  formale  quod)  et  ex  principiis 
et  causis  eius  propriis  sive  intrinsecis  sive  extrinsecis.  Tunc  enim 
perficitur  cognitio  scientifica  alicuius  sublecti,  quum  eius  causas  co- 
gnoscimus et  per  eius  causas  eius  passiones  seu  proprietates  demon- 
stramus. 

2.  Principia  communia  omnium  entium.  Quaedam  sunt  com- 
munia j}er  praedicationem  (analogicam),  ut  esse  et  essentia^  actus  et 
potentia  et  similia,  quaedam  sunt  communia  per  causalitatem^  inter 
quae  potissimum  est  Deus,  qui  est  causa  entis  quatenus  entis,  quum 
sit  principium  effectivum  essendi  omnibus,  quae  habent  esse.  Principia 
per  causalitatem  entibus  communia,  nempe  Deus  et  substantiae  spiri- 
tuales separatae  pertractantur  a Metaphysica  non  quasi  essent  termini 
seu  obiecta  scientificae  demonstrationis  a priori  seu  propter  quid^  sed 
unice  quia  sunt  principia  causalia  entium.  Etenim  substantiae  sepa- 
ratae transcendunt  obiectum  intensive  proprium  nostri  intellectus  quod 
est  quidditas  rei  materialis,  Deus  autem  non  solum  hoc  transcendit, 
sed  ne  quidem  habet  causam  sui  esse.  Haec  S.  Thomas  docet  (1).  Post- 
quam enim  declaraverit,  quomodo  in  scientiis  particularibus  naturae 
quaedam  completae  considerari  possint  ab  una  scientia  ut  principia 
sui  subiecti  (i.  e.  obiecti) ; ab  alia  autem  scientia  ut  suum  proprium 
subiectum  (seu  obiectum);  accedit  ad  principia  communia  entis,  quod 


(1)  Iu  Boet,  (le  Triii.  q.  5.  a.  l. 

est  terminus  seu  obiectum  Metaphysicae  et  distinguit  principia  omni 
enti  communia  per  praedicationem  a principiis  omni  enti  communibus 
per  causalitatem. 

3.  Metaphysicae  dotes  et  extensio.  Metaphysica  a)  est  suprema 
inter  scientias  speculativas^  quia  in  contemplatione  obiectivae  rerum 
veritatis  in  supremo  abstractionis  gradu  versatur,  quum  eius  obiectum 
sit  ab  omni  materia  et  motu  separatum  vel  secundum  ipsum  esse,  ut 
substantiae  spirituales  separatae  et  maxime  Deus,  qui  est  in  summo 
gradu  immaterialitatis;  vel  secundum  rationem^  ut  ens  et  substantia^ 
actus  et  potentia  et  similia,  de  quorum  ratione  non  est  ut  sint  in  ma- 
teria et  in  motu,  quamvis  quandoque  inveniantur  in  materia  et  in 
motu.  Metaphysica  enim  versatur  circa  ea  speculabilia,  de  quibus 
S.  Thoma  (1)  haec  habet:  « Quaedam  sunt  speculabilia,  quae  non 
« dependent  a materia  secundum  esse,  quia  sine  materia  esse  pos- 
« sunt  sive  numquan  sint  in  materia,  sicut  Deus  et  angelus,  sive  in 
« quibusdam  sint  in  materia,  et  in  quibusdam  non,  ut  substantia, 
« qualitas,  potentia  et  actus,  unum  et  midta^i  huiusmodi;  de  quibus 
« omnibus  est  theologia,  idest  divina  scientia  etc. ». 

b)  Metaphysica  est  caeterarum  scientiarum  et  artium  regulatrix. 
Nam  scientia,  quae  est  maxime  intellectiva  et  quae  primas  rerum 
causas,  sive  intrinsecas,  sive  extrinsecas  considerat,  est  caeterarum 
regulatrix,  quia  certitudo  scientiae  ab  intellectu  acquiritur  ex  causis. 
Porro  huiusmodi  est  Metaphysica,  quae,  in  supremo  abstractionis  gradu 
a materia  consistens,  cognoscit  ens  in  quantum  ens  per  supremas  et 
proprias  causas  entis,  quod  in  sua  transcendentali  universalitate  ad 
omnia  extenditur  (2). 

Ex  hoc  sequitur  Metaphy sicam  sapientiam,  tum  qmdi,  sapientis 
est  alios  ordinare;  tum  quia  sapientia  est  cognitio  rerum  par  altis- 
simas  causas. 

c ) Metaphysica  ratione  sui  obiecti  formalis,  extenditur  ad  omnes 
et  singulas  res  et  ad  earum  partes  et  elementa,  non  exclusa  ipsa  ma- 
teria et  motu;  quia  quidquid  quocumque  modo  habet  rationem  entis 
cadit  sub  extensione  obiecti  Metaphysicae.  « Dicendum  quod  Metaphy- 
« sica  considerat  etiam  de  singulis  entibus,  non  secundum  proprias 
« rationes,  per  quas  sunt  tale  vel  tale  ens,  sed  secundum  quod  par- 
« ticipant  communem  entis  rationem  ; et  sic  pertinet  etiam  ad  eius 
« considerationem  materia  et  motus  » (3). 


(1)  In  Boet,  de  Trin.  q.  5.  a.  1. 

(2)  Cfr.  S.  Tli.  in  Proeinio  in  libros  Metaph.  Aristotelis. 

(3)  S.  Tli.  in  Boet,  de  Trin.  q.  5.  a.  4.  ad  6. 

Nota.  Caeteras  dotes  huius  scientiae,  nempe  quod  sit  libera,  non 
humana  possessio,  sed  divina,  demonstrat  S.  Thomas  (1). 

4.  Metapliysica  est  una  scientia  sive  consideret  ens  in  commune 
quod  est  eius  subiectum,  sive  consideret  eius  principia  per  praedica- 
tionem, sive  eius  principia  per  causalitatem,  inter  quae  potissimum  est 
Deus.  Etenim  « eiusdem  scientiae  est  considerare  causas  proprias  ali- 
« cuius  generis  (lato  sensu  accepti)  et  genus  ipsum : sicut  naturalis 
« (philosophus)  considerat  principia  corporis  naturalis.  Unde  oportet 
« quod  ad  eamdem  scientiam  pertineat  considerare  substantias  sepa- 
« ratas,  et  ens  commune,  quod  est  genus,  cuius  sunt  praedictae  sub- 
« stantiae  communes  et  universales  causae.  Ex  quo  apparet,  quod 
« quamvis  ista  scientia  praedicta  tria  consideret  (nempe  Deum,  in- 
« telligentias  separatas  creatas,  et  ens  commune),  non  tamen  consi- 
« derat  quodlibet  eorum  ut  subiectum,  sed  ipsum  solum  ens  commune. 
« Hoc  enim  est  subiectum  in  scientia^  cuius  causas  et  passiones  quae- 
« rimus,  non  autem  ipsae  causae  alicuius  generis  quaesiti.  Nam  cognitio 
« causarum  alicuius  generis  est  finis  ad  quem  consideratio  scientiae 
« pertingit  (quia  per  ipsas  pervenit  ad  suas  conclusiones  de  proprio 
« subiecto  seu  termino  demonstrandas)  » etc.  (2). 

5.  Metaphy sicae  partitio  materialis  iioii  formalis.  Quamvis  (ut 
ex  supradictis  patet)  ratione  sui  obiecti  formalis,  a quo  unaquaeque 
scientia  suam  desumit  unitatem,  Metaphysica  in  plures  scientias  dividi 
nequeat,  tamen  ratione  partium,  quae  integrant  formale  obiectum, 
quaeque  quatenus  partes  se  habent  ad  totum  ut  materia  ad  formam, 
apte  dividi  poterit  in  duas  partes,  non  exclusa  adhuc  ulteriori  sub- 
divisione. Etenim  in  prima  parte  sermo  esse  poterit  de  ente  in  com- 
muni deque  passionibus  eius;  in  altera  vero  parte  de  substantiis  im- 
materialibus ac  potissimum  de  Deo,  qui  est  prima  causa  omnium 
entium.  Prima  itaque  Metaphysicae  pars,  quatenus  agit  de  ente  in 
communi  deque  eius  proprietatibus,  vocatur  OntoJogia;  quatenus  autem 
ex  ea  caeterae  scientiae  principia  suprema  mutuantur,  vocatur  Fhilo- 
sophia  Frima.  Altera  autem  Metaphysicae  pars  ratione  sui  obiecti 
primarii  Theologia  naturalis  nuncupatur.  Quam  si  subdividere  malu- 
mus ita  ut  separatim  de  substantiis  immaterialibus  creatis  agamus ; 
poterimus  tertiam  addere  partem,  quin  imo  et  quartam,  ratione  animae 
humanae,  quae  est  in  confinio  rerum  physicarum  et  metaphysicarum, 
seu  sensibilium  et  suprasensibiliuni ; quia  anima  humana  ita  est  forma 
corporis,  ut  sit  substantia  spiritualis  per  se  subsistens,  licet  incompleta 


(1)  In  I.  Met.  lect.  3. 

(2)  8.  Tli.  in  Proera.  in  Lib.  ]Met. 

De  Mandato.  — Jnslil.  Phil.  — Vol.  I. 

in  linea  essentiae.  Pars  itaque  Metaphysicae  quae  de  creatis  substantiis 
spiritualibus  conapletis  sermonem  haberet,  vocari  posset  AngeJoIogia, 
quae  vero  de  anima  humana  Psgchologia. 

Nota.  Moderni,  qui  Onfologiae  nomine  Philosophiam  Primam  desi- 
gnare solent,  eam  etiam  Metaphysicam  Generalem  appellant,  reliquas 
autem  Philosophiae  speculativae  partes  nomine  Metaphysicae  specialis 
cohonestant. 

6.  Nomen  geiiericiim  Philosopliia,  quod  idem  est  atque  amor 
sapientiae^  coepit  applicari  scientiis  speculativis  tantum,  quia  hae  di- 
liguntur tantum  propter  seipsas,  idest  unice  ad  repellendam  ignorantiam 
per  veritatis  contemplationem.  A Pythagora  invectum  est:  « cum  enim 
« (ut  S.  Thomas  in  I.  Met.  lect.  3.  refert)  antiqui  studio  sapientiae 
« insistentes,  sophistae  (non  malo  sed  bono  sensu),  idest  sapientes  vo- 
« carentur,  Pythagoras  interrogatus  quid  se  esse  profiteretur,  noluit 
« se  sapientem  nominare,  sicut  sui  antecessores,  quia  hoc  praesum- 
« ptuosum  videbatur  esse;  s>edi  \ oenVii  s,e philosophum^  idest  amatorem 
« sapientiae.  Et  exinde  nomen  sapientis  mutatum  est  in  nomen  philo- 
« sophi,  et  nomen  sapientiae  in  nomen  philosophiae  ».  (Cfr.  integram 
lectionem).  Attamen  latiori  sensu  nomen  Philosophiae  extenditur  etiam 
ad  Logicam  et  ad  Moralem  propter  earum  excellentiam  et  quia  ex 
primis  rationis  principiis  suas  conclusiones  et  praecepta  immediate 
derivant.  De  divisione  scientiarum,  quibus  tota  Philosophia  integratur 
satis  loquuti  sumus  in  Logica  nn.  278.  et  seqq. 

7.  Tria  nomiiia,  quibus  metaplijsica  a veteribus  appellatur, 
non  designant  diversas  scientias,  sed  unius  eiusdemque  scientiae  di- 
versos respectus.  Dicitur  enim  scientia  divina  sive  Theologia^  inquan- 
tum  substantias  immateriales,  quarum  potissima  est  Deus,  considerat. 
Dicitur  Metaphysica^  inquantum  considerat  ea,  quae  abstrahunt  ab 
omni  materia  et  motu,  nempe  ens  inquantum  ens  et  ea  quae  conse- 
quuntur ipsum.  Dicitur  autem  Philosophia  Prima^  inquantum  primas 
rerum  causas,  sive  intrinsecas,  sive  extrinsecas  considerando,  praecedit 
caeteras  scientias,  quae  ab  ea  recipere  debent  principia  ipsis  com- 
munia. Cfr.  S.  Th.  in  Proem.  ad  Met.  et  in  Boet,  de  Trin.  Q.  5.  a 1. 

DE  ENTIS  SIGNIFICATIONE  ET  CONCEPTU. 

PRAENOTIONES. 

§.  1. 

DE  FORMA  A-  QUA  DENOMINATUR  NOMEN  CONCRETUM  ENS. 

8.  Nomen  concretum  ens  denominatur  ab  esse,  et  latissime  acceptum 
significat  id  quod  aliquod  esse  habet  sive  intentionale  sive  reale. 

Vocabulum  6556,  a quo  denominatur  ens,  tripliciter- accipi  potest: 
vel  a)  pro  ipso  actu  essendi^  quo  extra  intellectum  aliquid  realiter  exi- 
stit;  qui  actus  vocatur  esse  existentiae;  vel  h)  pro  veritate  composi- 
tionis vel  divisionis  in  indiciis,  quibus  intellectus  affirmat  vel  negat 
aliquod  praedicatum  convenire  alicui  subiecto,  quaeque  exprimitur  per 
copulam  verbalem  est,  vel  c)  pro  ipsa  essentia,  secundum  quam  aliquid 
realiter  existit,  quaeque  vocatur  6556  6556M^/a6.  « Dicendum  (ait.  S.Th.3. 
« Sent.  Dist.  6.  q.  2.  a.  2.)  quod  esse  duobus  modis  dicitur.  Uno  modo, 
« secundum  quod  significat  veritatem  propositionis,  secundum  quod  est 
« copula;  et  sic  ens  (quod  a tali  esse  denominatur)  est  praedicatum 
« accidentale;  et  hoc  6556  non  est  in  re,  sed  in  mente  quae  coniungit 
« praedicatum  cum  subiecto...  Alio  modo  dicitur  esse  quod  pertinet  ad 
«naturam  rei,  secundum  quod  dividitur  secundum  decem  genera;  et 
« hoc  quidem  esse  est  in  re  et  est  actus  entis  resultans  ex  principiis 
« rei,  sicut  lucere  est  actus  lucentis.  Aliquando  tamen  sumitur  esse 
« pro  essentia,  secundum  quam  res  est,  quia  per  actus  consueverunt 
« significari  eorum  principia,  ut  potentiae  vel  habitus  ». 

9.  Ens  reale  — Ens  intentionale  — Ens  rationis.  — Nomen 

concretum  ens  quando  denominatur  ab  esse  accepto  pro  ipso  actu  es- 
sendi^  significat  ens  reale^  quod  extra  intellectum  existit  atque  resultat 
ex  essentia  et  existentia,  vel  identificatis,  ut  in  Deo,  qui  est  ipsum 
esse  subsistens,  vel  realiter  distinctis  ut  in  creaturis.  Quando  autem 
denominatur  ab  esse  accepto  pro  copula  verbali  significante  convenien- 
tiam praedicati  cum  subiecto,.  significat  illud  ens  intentionale^  quod  est 
terminus  intrinsecus  intellectus  iudicantis,  atque  oraliter  enuntiatione 
profertur.  Porro  huiusmodic?^5  aliquando  habet  terminum 

realem  extra  intellectum,  ut  quum  dico  solem  esse;  aliquando  non 
habet,  ut  quum  dico  caecitatem  esse,  quia  huiusmodi  indiciorum  sub- 
lecta non  habent  ullam  essentiam  secundum  quam  sint  actuata  vel 
actuabilia  extra  intellectum.  Huiusmodi  sunt  non  solum  negationes  et 
privationes,  sed  etiam  genera,  species  et  similia  quae  sub  ea  ratione 
sub  qua  concipiuntur  non  sunt  actuabilia  extra  intellectum  et  vocantur 
entia  rationis.  Ratio  autem,  cur  intellectus  ipsas  negationes  et  priva- 
tiones concipiat  ad  modum  entium,  est  quia  obiectum  extensive  pro- 
prium nostri  intellectus  est  ens  (1). 

10.  Yariae  acceptiones  nominis  entis. 

a)  Vocabulum  ens,  utpote  concretum,  debet  quemadmodum  omnia 
nomina  concreta  aliquid  significare  formaliter  et  aliquid  materialiter 
seu  connotative;  sicut  nomen  concretum  album,  formaliter  significat 
formam  albedinis,  materialiter  vero  connotat  sublectum  in  quo  haec 
forma  invenitur,  puta  hominem. 

b)  Vocabulum  ens  sumi  potest  NQlparticipialiter  \q\  nominaliter. 
Participialiter  sumptum  significat  actu  existens  seu  dicit  esse  in  actu 
exercito:  et  cum  sit  vocabulum  concretum  significat  formaliter  esse 
actuale  seu  exercitum,  connotative  autem  essentiam  in  qua  esse  exer- 
citum verificatur. 

Nominaliter  sumptum  dicit  esse  in  actu  signato,  id  est  in  conside- 
ratione intellectus,  praescindendo  ab  actuali  exercitio  in  ordine  rerum. 

c)  Attamen  etiam  in  hac  acceptione  vocabulum  ens  non  semper 
eodem  modo  actum  essendi  signatum  significat.  Aliquando  enim  signi- 
ficat formaliter  existentiam  et  connotative  essentiam,  ut  cum  dico: 
existens  est  ens;  aliquando  significat  formaliter  essentiam  et  connota- 
tive existentiam  ut  cum  dico : essentia  est  ens.  Etenim  ens  nominaliter 
sumptum  potest  ab  esse  dupliciter  denominari:  vel  1°  quatenus  con- 
sideratur ut  concretum  huius  formae  quae  est  esse  vel  existentia  si- 
gnante sumpta,  et  tunc  idem  valet  ac  existens  signate ; vel  2°  quatenus 
consideratur  ut  aliquid  actuabile  ab  esse  ac  proinde  dicens  quemdam 


(1)  Cfr.  S.  Tli.  in  2.  Sent.  Dist.  34.  q.  1.  a.  1.  et  Summ.  1.  p.  q.  48.  a.  2.  ad  2. 


QUAESTIO  I.  - DE  ENTIS  SIGNIFICATIONE  ET  CONCEPTU  197 

ordinem  ad  esse^  et  tunc  idem  valet  ac  essentia  seu  quidditas,  quae 
ideo  dici  potest  ens,  quia  dicit  ordinem  ad  actum  essendi,  tamquam 
id  in  quo  esse  exercet  vel  exercere  potest  suum  formalem  effectum ; 
esse  autem  tantummodo  connotatur,  quia  vocabulum  ens  semper  ad- 
significat  esse  tamquam  terminum  ad  quem  essentia  ordinem  dicit, 
et  ratione  cuius  concipitur  ut  actuabilis. 

d)  Quando  vocabulum  ens  sumitur  formaliter  pro  essentia,  prout 
haec  dicit  aliquem  ordinem  ad  esse,  habet  duplicem  connotationem 
materialem,  unam  qua  connotat  esse  ad  quod  essentia  ordinem  dicit, 
alteram  qua  connotat  sublectum  vel  suppositum  in  quo  intelligitur  es- 
sentia tamquam  forma  secundum  quam  sublectum  potest  esse  vel  sim- 
pliciter vel  secundum  quid.  Katio  est  iam  indicata  superius,  quia  ens 
nempe  est  nomen  concretum,  et  nomina  concreta  significant  semper 
formam  in  aliquo  sublecto.  Et  sane  nomina  abstracta  v.  g.  humanitas, 
albedo,  virtus  non  significant  nisi  formam ; ac  proinde  non  habent  du- 
plicem suppositionem,  unam  formalem,  aliam  materialem,  sed  suppo- 
sitionem formalem  tantum.  Nomina  autem  concreta  v.  g.  homo,  album, 
virtuosum  significant  formam  in  aliquo  sublecto  indeterminato,  et  pro- 
inde habent  duplicem  suppositionem,  formalem  qua  significant  formam, 
et  materialem,  qua  connotant  indeterminate  sublectum  in  quo  in- 
telliguntur  illae  formae:  nam  secundum  istas  formas  (metaphysicas) 
sublectum  aliquod  esse  potest  vel  simpliciter,  ut  homo  individuus 
existit  simpliciter  secundum  humanitatem,  vel  secundum  quid,  ut  homo 
individuus,  iam  simpliciter  existens  secundum  humanitatem,  potest 
secundum  quid  seu  accidentaliter  esse  secundum  albedinem  vel  vir- 
tutem, et  per  haec  dici  albus  vel  virtuosus. 

§ n. 

DE  SIGNIFICATIONE  NOMINIS  ESSENTIA. 

11.  Essentia  dicitur  id  ([uo  vel  secundum  quod  aliquid  habet  esse. 
Sic  essentia  humana  est  id  quo  homo  est  homo;  essentia  albedinis  id 
quo  album  est  album.  Quapropter  nomen  essentia  significat  aliquid 
analogice  commune  omnibus  naturis,  quum  per  diversas  essentias  sive 
naturas  diversa  entia  in  diversis  generibus  et  diversis  speciebas  collo- 
centur. Essentia  vocatur  etiam  quidditas,  quia  illud,  per  quod  res 
constituitur  in  proprio  genere  et  specie,  est  quod  significamus  per  de- 
finitionem indicantem  quid  est  res.  Vocatur  etiam  natura,  quae  vox 
significat  essentiam  rei  sub  eo  respectu,  sub  quo  est  principium  quo 
remotum  operationis  propriae  illius  entis  cuius  est  essentia  (1). 


(1)  Coufer  S.  Th.  Opiise.  De  Eute  et  Ess.  c.  1. 

§ m. 

DE  ENTIS  REALIS  PRDIARIA  ET  SECUNDARIA  SIGNIFICATIONE. 

12.  Ens  reale,  quod  resultat  ex  essentia  et  existentia,  di- 

citur de  supposito  formali,  idest  de  subiecto  singulari  existente,  quia 
suppositum  est  id  quod  est.  Secundario  et  ut  quo  dicitur  tum  de  essentia 
substantiali,  secundum  quam  suppositum  simpliciter  existit,  quia  es- 
sentia concipitur  ad  modum  partis;  tum  de  partibus  essentiae,  ut  de 
materia  et  forma,  tum  de  accidentibus,  secundum  quae  suppositum 
existit  secundum  quid  per  varia  esse  accidentalia.  Sic  Petrus  humani- 
tate est  homo,  albedine  est  albus,  fortitudine  est  fortis  etc.  Ad  rem 
S.  Thomas  (in  3.  Sent.  Dist.  6.  q.  2.  a.  2.)  ait:  « Ens  subsistens  (vi- 
« delicet  suppositum),  est  quod  habet  esse  tamquam  eius  quod  est, 
« quamvis  sit  naturae  vel  formae  tamquam  eius  quo  est:  unde  nec 
« natura  rei  nec  partes  eius  proprie  dicuntur  esse,  si  esse  praedicto 
« modo  accipitur  (nempe  secundum  quod  est  actus  entis),  similiter 
« autem  nec  accidentia,  sed  suppositum  completum,  quod  est  secun- 
« dum  omnia  illa.  Unde  etiam  Philosophus  dicit  in  2.  Metaph.  (cap.  3.) 
« quod  accidens  magis  proprie  est  entis,  quam  ens  ».  Et  in  Summa  3. 
p.  q.  17.  a.  2.  « Esse  pertinet  ad  naturam  (seu  essentiam)  et  ad  hy- 
« postasim  (seu  suppositum);  ad  hypostasim  quidem,  sicut  ad  id 
« quod  habet  esse : ad  naturam  autem  sicut  ad  id  quo  aliquid  habet 
« esse.  Natura  enim  significatur  ad  modum  formae,  quae  dicitur  ens 
« ex  eo  quod  ea  aliquid  est : sicut  albedine  est  aliquid  album ; et 
« humanitate  est  aliquid  homo  ». 

THESIS  1. 

Nomen  ens  universalissime  acceptum  recte  describitur  id  cui 

suo  modo  competit  esse. 

PROBATUR. 

13.  Descriptio,  qua  ens  vocatur  id  cui  suo  modo  competit  esse,  recta 
est,  si  convenit  omnibus,  quae  qualicumque  modo  possunt  vocari  entia. 
Atqui  ita  est.  Ergo  etc. 

Prob.  miii.  Quidquid  aliquo  modo  concipitur  aut  existit,  vel  habet 
esse  tantum  intentionale,  vel  habet  etiam  esse  reale.  Quod  si  habeat 
tantum  esse  intentionale,  vel  est  actuabile  sub  ea  ratione  sub  qua  con- 
cipitur, vel  sub  hac  ratione  non  est  actuabile ; si  primum,  est  ens  pos~ 
sibile,  seu  ens  in  potentia  obiectiva;  si  secundum,  est  ens  rationis.  Si 
autem  habeat  esse  reale,  vel  habet  esse  prorsus  identificatum  cum  es- 


QUAESTIO  I.  - DE  ENTIS  SIGNIFICATIONE  ET  CONCEPTU  199 

sentia,  et  est  eus  increatum  sive  Deus,  qui  est  ipsum  esse  subsistens; 
vel  habet  esse  realiter  distinctum  ab  essentia,  tamquam  actus  a potentia 
subiectiva;  et  huiusmodi  est  ens  creatum;  hoc  autem  vel  habet  esse  ut 
id  quod  existit,  et  est  suppositum,  vel  habet  esse  ut  id  quo  suppositum 
; simpliciter  existit;  et  id  quidem  vel  ad  modum  partis  metaphysicae, 
cuiusmodi  est  essentia  substantialis;  vel  admodum  partis  physicae 
substantialis,  cuiusmodi  sunt  materia  prima  et  forma  substantialis,  vel 
ad  modum  partis  integralis,  cuiusmodi  est  ex.  gr.  manus  vel  pes ; vel 
ad  modum  partis  accidentalis,  cuiusmodi  sunt  omnia  accidentia  realia. 

" lamvero  hucusque  enumerata  complectuntur  omnia  quae  quocumque 
modo  concipiuntur  aut  existunt.  Ergo  ens  universalissime  acceptum 
. pro  eo  quod  suo  modo  habet  esse,  praedicari  potest  de  omnibus  quae 
quocumque  modo  concipiuntur  aut  existunt. 

14.  Corollarium.  Ex  dictis  apparet  vocabulum  ens,  quod  univer- 
salissime accipitur,  sumi  nominaliter  in  formali  significatione  essentiae 
cum  connotatione  actus  essendi  et  subiecti. 

Etenim  alii  modi  sumendi  nomen  ens  non  possunt  habere  nisi  acce- 
ptionem limitatam.  Siquidem  ens  participialiter  sumptum  limitatur 
" ad  entia,  quae  habent  existentiam  exercitam,  ens  nominaliter  sumptum 
in  formali  significatione  existentiae  signatae  et  in  connotatione  essen- 
tiae limitatur  ad  entia,  quae  considerantur  ut  existentia  signate.  Ens 
; autem  nominaliter  sumptum  in  formali  significatione  essentiae  cum 
connotatione  essendi  et  subiecti  non  limitatur  ad  entia  vel  exercite  vel 
signate  existentia,  sed  recte  extenditur  ad  omnia,  quae  quovis  modo 
sunt  vel  esse  possunt.  Quidquid  enim  quocumque  modo  est  vel  esse 
potest,  necesse  est  ut  habeat  aliquam  essentiam  secundum  quam  ei 
competat  esse  vel  simpliciter  vel  secundum  quid  (1). 

OBIECTIONES. 

15.  Obiect.  1^.  Suppositum  est  maxime  ens,  quia  est  id  quod  est. 
Atqui  si  ens  sumitur  nominaliter  in  formali  significatione  essentiae  etc., 
limitatur  ad  essentias  ut  sic.  Ergo  descriptio  data  non  exhibet  ens  ge- 

• neralissime  sumptum. 

Resp.  Cone.  mai. 

r Dist.  min.  Si  vocabulo  ens  significaretur  tantummodo  essentia,  Cone., 

. . si  significatur  formaliter  essentia  cum  duplici  connotatione  actus  es- 
sendi et  subiecti  seu  suppositi,  ut  dictum  est  in  praenotandis.  Nego. 

Obiect.  2".  Omne  concretum  proprie  et  principaliter  significat  for- 
. mam  et  solum  per  connotationem  importat  subiectum.  Sed  ens  est 


(1)  Cfr.  S.  Tli.  1.  p.  q.  18.  a.  2.  ad  2.  et  qq.  dd.  de  Pot.  «p  7.  a.  2.  ad  1. 

quoddam  concretum,  quod  exhibet  esse  ut  exercens  formalem  effectum 
in  aliquo  subiecto.  Ergo  ens  proprie  dici  non  debet  id  cui  competit 
esse,  sed  significat  hoc  ipsum  quod  est  esse;  licet  illud  exhibeat  con- 
crete et  non  abstracte. 

Resp.  JDist.  mai.  Si  sit  nomen  suppositi,  sive  proprium  ut  Fefrus, 
sive  commune  ut  hypostasis  vel  persona.  Nego,  si  non  sit  nomen  sup- 
positi, Siihdist.  In  formis  specialibus  seu  non  transcendentibus,  Cone., 
in  formis  generalibus  seu  transcendentibus.  Nego  (1).  Contrad.  min. 
Ens  est  quoddam  concretum  transcendentale.  Cone.,  non  transcenden- 
tale.  Nego.  Concreta  non  transcendentalia  habent  tantum  unam  si- 
gnificationem formalem,  quae  est  significatio  formae  expressae  per 
nomen.  Y.  g.  album,  cum  sit  concretum  non  transcendentale,  significat 
formaliter  tantum  albedinem.  Concreta  autem  transcendentalia,  quae 
propter  suam  transcendentem  universalitatem  d^  quolibet  apprehenso 
dicuntur,  possunt  habere  multiplicem  suppositionem  formalem,  modo 
secundum  unam  rationem  formalem,  modo  secundum  aliam,  quia  istae 
mutuo  non  excluduntur. 

Nota.  Hanc  universalitatem  praedicationis  esse  analogicam  apparet 
consideranti  hos  modos  essendi  esse  simpliciter  diversos  et  seciindimi 
quid  eosdem  tum  ratione  proportionalitatis,  quia  unumquodque  se  habet 
ad  sibi  respondens  esse,  sicut  aliud  ad  suum ; tum  ratione  dependentiae 
unius  entis  ab  alio,  quae  dependentia  et  ordo  unius  ad  aliud  fundant 
analogiam  attributionis ; sed  de  his  agemus  inferius. 

THESIS  II. 

Ens  est  transcendens  relate  ad  sua  inferiora. 

PRAENOTIONES. 

16.  Transcendens  relate  ad  aliquam  rem  dicitur  « id  cuius  intellectus 
includitur  in  omnibus  quaecunque  quis  de  re  apprehendit  » (2).  Unde 
si  res  habeat  differentias,  sive  specificas  sive  individuales,  quibus  ab 
aliis  rebus  secernitur,  in  his  quoque  includi  debet  conceptus  obiectivus 
illius  quod  est  transcendens  respectu  talis  rei.  Tale  autem  poterit  esse 
tantum  id  quod  denominatur  ah  ea  formalitate,  quae  est  formalis  re- 
spectu omnium  quae  in  re  sunt;  cuiusmodi  est  tantum  idtima  rei 
actualitas,  nempe  esse  a quo  aliquis  denominatur  ens.  Idcirco  S.  Tho- 
raas  (3)  ait  « Ipsum  esse  est  perfectissimum  omnium  ; comparatur  enim 


(1)  Cfr.  S.  Tli.  qq.  dd.  de  Yerit.  q.  21.  a.  4.  ad  4. 

(2)  1.  q.  q.  94.  a.  2. 

(3)  in  1.  p.  q.  4.  ad  3.  um. 

ad  omnia  ut  actus,  nihil  enim  habet  actualitatem,  nisi  in  quantum  est; 
unde  ipsum  esse  est  actualitas  omnium  rerum  atque  etiam  ipsarum 
formarum.  Unde  non  comparatur  ad  alia  sicut  recipiens  ad  receptum 
(i.  e.  ut  potentia  ad  actum),  sed  magis  sicut  receptum  ad  recipiens 
(i.  e.  ut  actus  ad  potentiam).  Cum  enim  dico  esse  hominis,  vel  equi, 
vel  cuiusque  alterius,  ipsum  esse  consideratur  ut  formale  et  receptum, 
non  autem  ut  illud  cui  competit  esse  » (1).  Quum  igitur  esse  sit 
formalissimum  respectu  omnium  quae  in  re  sunt,  quum  sit  ultima 
actualitas  rei  et  omnium  partium  eius,  sequitur  rationem  ah  esse  de- 
nominatam, videlicet  rationem  entis,  esse  rationem  transcendentem. 
Quidquid  enim  quis  apprehendit  de  re  includit  intellectum  entis^  nempe 
quod  sit  aliquid  cui  competit  esse.  Ex.  gr.  quidquid  de  aliquo  homine 
apprehendat,  in  hac  apprehensione  includitur  intellectus  entis.  Nam 
et  supposito,  id  est  personae  humanae  competit  esse  ut  ei  quod  est 
homo,  et  essentiae  humanae  competit  esse  ut  ei  qua  homo  est  homo 
tamquam  per  formam  metaphysicam,  et  animae  humanae  competit 
esse  iit  ei  qua  homo  est  homo  tanquam  per  formam  physicam,  etc. 

17.  Inferiora  entis  sunt  quae  se  habent  ad  rationem  entis  ut  partes 
subiectivae  ad  totum  universale  improprie  dictum.  Sicut  enim  in  Log. 
min.  n.  78.  diximus,  totum  universale  dividitur  in  proprie  et  impro- 
prie dictum;  ita  ut  totum  universale  improprie  dictum  habeatur  quando 
forma  seu  ratio  totius  invenitur  per  se  sed  non  univoce  in  partibus 
subiectivis.  lam  vero  huiusmodi  est  ratio  entis  quae  de  suis  inferioribus 
praedicatur  quidem  se  et  essentialiter ; sed  secundum  rationem  pro- 
portionalem, ut  in  seq.  Quaest.  demonstrabimus.  Quare  divisio  entis  in 
sua  inferiora  est  essentialis  et  analogica^  id  est  analogi  secundum pro- 
portionalitatem  in  sua  analogata;  ad  quae  ens  se  habet  ad  modum 
totius  potentialis  universalis  (Log.  n.  77.). 

PROBATUR. 

18.  Illud  est  transcendens  relate  ad  aliquam  rem,  cuius  intellectus 
includitur  in  omnibus  quaecunque  quis  de  re  apprehendit.  Atqui  intel- 
lectus entis  includitur  in  unoquoque  ex  inferioribus  eius  et  in  qualibet 
eorum  parte.  Ergo  ens  est  transcendens  relate  ad  sua  inferiora. 

Prob.  min.  Ratio  significata  per  nomen  ens  generalissime  acceptum 
est  id  cui  suo  modo  competit  esse.  Atqui  omnia  inferiora  divisim  ac- 
cepta, eorumque  constitutiva  sunt  id  cui  suo  modo  competit  esse  vel 
in  intellectu  tantum,  vel  etiam  a parte  rei ; vel  per  identitatem,  vel  per 


(1)  Cfr.  1.  p.  q.  8.  a.  1.  « Esse  autem  est  illud  quod  est  magis  iutimum  etc...  ». 

receptionem;  vel  tanqiiam  id  quod  est,  vel  tanquam  id  quo  aliquid  est, 
atque  id  quidem  vel  substantialiter,  vel  secundum  aliquem  essendi  mo- 
dum accidentalem  etc...  Ergo  ens  est  transcendens  relate  ad  sua  inferiora. 

19.  Corollarium  1.  JS^otio  entis  est  extensione  maxima,  comprehen- 
sione minima,  ac  proinde  wperfectissima  in  repraesentando. 

Est  quidem  extensione  maxima,  quia  eius  praedicatio  extenditur  ad 
omnia,  quae  quocumque  modo  aliquod  esse  habent  sive  intentionale, 
sive  reale.  Est  comprehensione  minima,  quia  nulla  notio  pauciores 
notas  de  re  exhibet,  quam  notio  entis,  quae  importat  id  quod  est.  Est 
igitur  imperfectissima  in  repraesentando  et  confusissima,  quia  qui 
tantum  cognoscit  de  aliqua  re  eam  esse  ens,  minimum  de  re  novit,  nec 
valet  eam  a qualicumque  alia  re  discernere. 

Corollarium  2.  Simplicitas  notionis  entis  non  est  simplicitas  per- 
fectionis, totius,  et  actus,  sed  est  simplicitas  imperfectionis,  partis,  et 
potential  itatis. 

Etenim,  quum  notio  entis  sit  maxime  abstracta  ahstractione  secun- 
dum quid  dicta  a suis  inferioribus,  exhibet  minimum  quod  de  re  aliqua 
concipi  potest,  et  est  in  potentia  ut  per  additiones  improprie  dictas 
descendat  ad  sua  inferiora.  De  quo  descensu  loquemur  in  quaestione 
sequenti.  Interim  apparet  infinitum  discrimen,  quod  intercedit  inter  ens 
simplicissimum  simplicitate  perfectionis,  totius  et  actus  subsistentis, 
quod  est  actas  purissimus  subsistens,  nempe  Deus,  et  inter  ens  sim- 
plicissimum simplicitate  imperfectionis  et  potentialitatis,  quod  est  ens 
transcendens,  quod  importat  notionem  analogicam  universalissimam 
et  confusissimam,  quae  propter  paucitatem  notarum,  quibus  constat, 
extenditur  praedicabilitate  sua  ad  omnia,  quae  quocumque  modo  aliquod 
esse  habent  sive  reale  sive  intentionale. 

THESIS  III. 

Conceptus  obiectivus  entis,  quatenus  importat  id  cui  suo 
modo  competit  esse,  licet  aliquam  compositionem  praese- 
ferat,  tamen  est  simplicissimus  omnium  conceptuum  nostrae 
mentis,  ea  simplicitate  quam  superius  in  Corollario  3.  dixi- 
mus importare  imperfectionem  potentialitatis. 

PROBATUR. 

20.  Quum  intellectus  noster  suum  obiectum  a re  sensibili  desumat 
in  qua  subsistens  est  ens  compositum,  partes  autem  subsistentis  se 
habent  ad  invicem  et  ad  totum  ut  potentia  ad  actum ; nequimus 
quidquam  concipere  nisi  vel  ad  modum  subsistentis  compositi  ex 

potentia  siibiectiva  et  actu,  vel  ad  modum  partis  sive  materialis, 
sive  formalis ; ita  quidem  ut  ipsam  potentiam  subiectivam  nequeamus 
concipere  nisi  per  ordinem  ad  actum,  neque  actum,  nisi  per  ordinem 
ad  potentiam.  Hinc  fit  ut  nequeamus  concipere  rationem  essentiae  nisi 
per  ordinem  ad  existentiam,  neque  rationem  existentiae  nisi  in  ordinem 
ad  essentiam.  Ergo  quoties  concipimus  ipsam  rationem  essentiae,  eius 
conceptus  non  est  simplicior  conceptu  entis,  quum  includat  ordinem 
ad  existentiam;  neque  conceptus  existentiae  est  simplicior  conceptu 
entis,  quum  includat  ordinem  ad  essentiam,  et  ideo  recte  dicimus 
essentia  est  em  ut  quo  aliquid  existit  tamquam  per  potentiam  rece- 
ptivam actus  essendi;  existentia  est  ens  ut  quo  aliquid  existit  tamquam 
per  actum  ab  essentia  receptum. 

Atque  id  valet  non  solum  pro  conceptibus  abstractis  abstractione 
praecisiva  totali ; sed  etiam  pro  abstractis  abstractione  praecisiva  for- 
mali seu  partiali,  quas  abstractiones  esse  secundum  considerationem 
diximus  in  Logica  Mai.  (167.  et  seqq.).  Etenim  quidquid  intellectus 
noster  concipit  ad  modum  formae  abstractae,  concipit  ut  id  quo  aliquid 
est.  Quod  autem  ita  concipitur,  semper  concipitur  cum  aliqua  conno- 
tatione  subiecti,  quod  per  ipsum  est.  Sic  nequimus  concipere  humani- 
tatem, nisi  tamquam  formam  metaphysicam  qua  homo  est  homo; 
neque  entitatem,  nisi  ad  modum  formae  metaphysicae  qua  ens  est 
ens ; neque  ipsam  rationem  abstractam  existentiae,  nisi  sicut  id  quo 
aliquid  existit  etc.  Quum  igitur  hi  simplicissimi  conceptus  nequeant 
quidquam  repraesentare,  nisi  habita  ratione  subiecti;  pronum  est  in- 
ferre eos  non  esse  simpliciores  conceptu  entis,  quinimmo  universalissi- 
mam rationem  entis  etiam  de  eis  praedicari,  ut  ex  Praenotionibus  et 
ex  Thesi  1.  manifestum  est. 

THESIS  IV. 

Facta  distinctione  inter  modum  significandi  et  perfectionem 
significatam;  nomen  concretum  eus^  non  quoad  modum  si- 
gnificandi, sed  quoad  perfectionem  significatam  potest  i)ro- 
prie  (idest  non  metaphorice)  dici  de  Deo. 

PRAENOTIONES. 

21.  a)  Ea  quae  sunt  simplicissima,  quando  concipiuntur  a nobis  ut 
subsistentia,  semper  concipiuntur  in  aliqua  concretione  seu  couiposi- 
tione.  Eo  autem  modo,  quo  concipiuntur,  etiam  vocabulis  significantur; 
quamvis  per  reflexionem  indicii  hunc  defectum  corrigamus.  Cuius  ratio 
est,  quia  obiectum  intensive  proprium  nostri  intellectus  est  quidditas 

rei  materialis  a rebus  sensibilibus  abstracta,  quae  est  essentialiter 
composita.  « Quantum  ad  modum  significandi  (ait  S.  Thomas)  (1)  omne 
« nomen  cum  defectu  est.  Nam  nomine  rem  exprimimus  eo  modo,  quo 
« intellectu  concipimus.  Intellectus  autem  noster  a sensibilibus  cogno- 
« scendi  initium  sumens,  illum  modum  non  transcendit,  qui  in  rebus 
« sensibilibus  invenitur,  in  quibus  aliud  est  forma  et  habebis  formam 
« propter  formae  et  materiae  compositionem.  Forma  vero  in  his  rebus 
« invenitur  quidem  simplex,  sed  non  perfecta,  utpote  non  subsistens. 
« Habens  autem  formam  invenitur  quidem  subsistens,  sed  non  simplex, 
« imo  concretionem  habens.  Unde  intellectus  noster  quidquid  significat 
« ut  subsistens,  in  concretione  significat;  quod  autem  ut  simplex,  non 
« ut  quod  esf  sed  ut  quo  est». 

b)  Nos  accipimus  adverbium  proprie  non  quatenus  opponitur 
commmii^  sed  quatenus  opponitur  metapliorico.  Etenim  nomen  ens 
habet  communitatem  analogiae  proportionalitatis  propriae,  non  meta- 
pboricae. 


PROBATUR  PROIA  PARS. 

22.  Nomen  ens,  quum  importet  id  quod  denominatur  ab  esse  utpote 
habens  esse^  exhibet  quoad  modum  significandi  aliquod  concretum,  in 
quo  esse  apparet  distinctum  realiter  ab  essentia  sicut  actus  a potentia 
subiectiva.  Atqui  in  Deo  actu  purissimo,  esse  non  est  realiter  distin- 
ctum ab  essentia,  sed  re  sunt  prorsus  unum  et  idem.  Ergo  quoad  modum 
significandi  nomen  ens  proprie  non  competit  Deo ; sed  Deus  deberet 
potius  dici  supra  omne  ens^  vel  ipsum  esse  subsistens. 

PROBATUR  SECUNDA  PARS. 

23.  Nomen  ens  quoad  perfectionem  significatam  designat  aliquid, 
quod  habet  perfectionem  essendi,  praescindendo  a modo  quo  eam  habet, 
nempe  sive  per  participationem  sive  per  identitatem.  Atqui  Deus  est 
actus  purissimus,  qui  identificatur  cum  ipsa  perfectione  essendi  per  se 
subsistente.  Ergo  nomen  ens  quoad  perfectionem  significatam  potest 
cum  veritate  et  proprie  dici  de  Deo. 

Obiicies.  Omnis  intellectus  intelligens  rem  aliter  ac  est,  est  falsus. 
Sed  intellectus  intelligens  Deum  concrete  ut  ens  ad  modum  alicuius 
compositi,  intelligit  eum  aliter  ac  est.  Ergo  Deus  neque  concipi  neque 
vocari  potest  ens. 

Resp.  Si  illud  aliter  referatur  ad  rem  intellectam.  Cone.,  si  ad  mo- 


li) c.  G.  L.  1.  c.  30. 

dum  intelligendi,  Nego.  Contrad.  min.  Si  intellectus  iudicaret  Deum 
in  se  esse  compositum,  Cone.,  si  per  indicium  corrigit  imperfectionem 
sui  conceptus,  Nego  (1). 


THESIS  V. 

Nomen  concretum  en.s,  quatenus  primaria  significatione  acci- 
pitur pro  existente,  non  est  praedicatum  stricto  sensu  es- 
sentiale rerum  contingentium  ; sed  lato  sensu  tantum.  Qua- 
tenus autem  secundaria  significatione  accipitur  pro  sola 
essentia  in  praecisione  ab  existentia,  est  praedicatum  stricto 
sensu  essentiale  omnium. 

PRAENOTIONES. 

24.  a)  Praedicatum  stricto  sensu  essentiale  dicitur  illud  nomen,  quod 
denominatur  a tali  forma,  quae  negari  de  aliqua  re,  salvo  conceptu 
essentiae  rei,  nequit.  Sic  rationalis  praedicatur  de  homine. 

h)  Praedicatum  lato  sensu  essentiale  dicitur  illud  nomen,  quod 
denominatur  a tali  forma,  quae  licet  negari  de  aliqua  re,  salvo  conceptu 
essentiae  rei,  possit,  quum  contingenter  tali  essentiae  adveniat ; eam 
tamen  non  trahit  ad  aliud  praedicamentum.  Talis  forma  est  in  ente 
contingente  esse  existentiae  relate  ad  essentiam  cuius  est  ultima 
actualitas. 


PROBATUR  PRIMA  PARS. 

25.  Praedicatum  stricto  sensu  essentiale  dicitur  illud  nomen,  quod 
denominatur  a tali  forma,  quae  negari  de  aliqua  re,  salvo  conceptu 
essentiae  rei,  nequit.  Atqui,  salvo  conceptu  essentiae  rei  contingentis, 
negari  potest  de  ea  quod  sit  existens ; quia  res  contingentes,  de  quarum 
essentia  non  est  existere,  non  necessario  existunt.  Ergo  nomen  con- 
cretum ens,  quatenus  primaria  significatione  accipitur  pro  existente, 
non  est  praedicatum  stricto  sensu  essentiale  rerum  contingentium. 

PROBATUR  SECUNDA  PARS. 

Praedicatum  lato  sensu  essentiale  dicitur  illud  nomen,  quod  deno- 
minatur a tali  forma,  quae  licet  negari  de  aliqua  re,  salvo  conceptu 
essentiae  rei,  possit,  quum  contingenter  tali  rei  adveniat,  eam  tamen 
non  trahit  ad  aliud  praedicamentum.  Atqui  ita  se  habet  nomen  ens 


(1)  Cfr.  1.  p.  q.  13.  a.  12.  ad  .3. 


20G 


ONTOLOGIA  - PARS  I. 


primaria  significatione  acceptum  pro  existente  relate  ad  rem  contin- 
genter  existentem.  Etenim  denominatur  ab  actu  essendi,  qui  licet  con- 
tingenter  rei  creatae  adveniat  et  ideo,  salvo  conceptu  essentiae  rei, 
negari  de  ea  possit;  tamen  rem  creatam  actuando,  eam  non  trahit  ad 
aliud  praedicamentum.  Unde  esse  quo  existit  substantia  dicitur  sub- 
stantiale; esse  autem  quo  existit  accidens  dicitur  accidentale.  Ergo 
nomen  ens  quatenus  importat  existens,  seu  ipsum  compositum  ex  es- 
sentia et  existentia,  est  praedicatum  lato  sensu  essentiale  uniuscuius- 
que rei. 

PROBATUR  TERTIA  PARS. 

Praedicatum  stricto  sensu  essentiale  dicitur  illud  nomen,  quod  de- 
nominatur a tali  forma,  quae  negari  de  aliqua  re,  salvo  conceptu 
essentiae  rei,  nequit.  Atqui  nomen  ens^  quatenus  secundaria  signifi- 
catione accipitur  pro  sola  essentia^  in  praecisione  ab  existentia,  est 
liuiusmodi  ut  negari  nequeat  de  re  creata,  salvo  conceptu  eius  essen- 
tiae; quia  quod  nullam  habet  essentiam,  neque  esse  neque  concipi  potest. 
Ergo  nomen  ens,  quatenus  importat  solam  essentiam,  in  praecisione 
ab  existentia,  est  praedicatum  stricto  sensu  essentiale  omnium. 

Corollariiini.  Non  quoad  modum  significandi,  sed  quoad  perfectio- 
nem significatam,  nomen  ens,  primaria  significatione  acceptum  pro 
existente,  est  praedicatum  stricto  sensu  essentiale  solius  entis  necessarii, 
de  cuius  essentia  est  existere,  nempe  Dei,  qui  est  ipsum  esse  subsistens. 

OBIECTIONES  CONTRA  THESES  PRAECEDENTES. 

26.  a)  OMicientibiis  contra  simplicitatem  entis  transcendentis:  Ens 
simplicissimum  est  actus  purus.  Sed  ens  transcendens  non  est  actus 
purus.  Ergo  ens  transcendens  non  est  simplicissimum. 

Respondebis ; Bist,  mai.  Ens  simplicissimum  simplicitate  impor- 
tante perfectionem  actus  et  completionis,  est  actus  purus.  Cone.,  ens 
simplicissimum  simplicitate  importante  imperfectionem  potentialitatis 
et  indeterminationis.  Nego.  Contrad.  min.  et  nego  conseq.  Solutio  patet 
ex  dictis  sub.  n.  11. 

h)  Obiicientibus  contra  entis  transcendentis  universalitatem  : 
Notio  universalis  est  univoca.  Atqui  notio  entis  non  est  univoca.  Ergo 
ens  transcendens  non  est  universale. 

Respondebis : Dist.  mai.  Notio  universalis  stricte  dicta  est  notio 
univoca.  Cone.,  notio  universalis  late  dicta,  Nego.  Dist.  min.  Notio 
entis  ita  est  non  univoca,  ut  sit  aequivoca  a casu.  Nego,  ut  sit  aequi- 
voca  a consilio  seu  analogica  analogia  proportionalitatis  propriae, 

Cone.  Dist.  conseq.  Ens  transcendens  non  est  universale  stricte  dictum, 
Co7ic.,  late  dictum,  Nego.  Haec  fient  clariora  ex  dicendis  de  analogia 
entis.  Interim  cfr.  Logic,  nn.  39  et  78. 

Instantibus : Ens  importat  talem  notionem,  cui  nulla  fit  additio. 
Atqui  ens,  cui  nulla  fit  additio,  est  ipsum  ens  perfectissimum,  nempe 
Deus.  Ergo  notio  entis  nullo  pacto  est  universalis,  sed  competit  soli  Deo. 

Resp.  Ens  importat  talem  notionem,  cui  nulla  fiat  additio,  quatenus 
positive  excludat  omnem  additionem,  Nego^  quatenus  eas  neque  in- 
cludat neque  excludat,  quum  ad  modum  totius  potentialis  analogici 
praecisione  improprie  dicta  ab  omnibus  additionibus  praescindat.  Cone. 
Contrad.  min.  Ens,  ([wodi  positive  excludit  a se  omnem  additionem,  est 
ipsum  ens  perfectissimum,  nempe  Deus,  Conc.^  ens  quod  negative  se 
habet  ad  omnes  additiones,  quatenus  ab  eis  praescindit.  Nego.  Nego 
conseq.  Solutio  plene  patebit  ex  dicendis  in  quaestione  sequenti  (1). 

e)  Obiicieiitibiis  contra  essentialem  praedicationem  entis  de  omni 
re:  Nomen  quod  denominatur  a forma  extrinseca  essentiae  non  est 
praedicatum  essentiale.  Atqui  nomen  concretum  ens  denominatur  ab 
actu  essendi,  qui  est  extrinsecus  essentiae  rei  creatae.  Ergo  nomen  ens 
non  est  praedicatum  essentiale  omnium. 

Respondebis : Bist.  mai.  Nomen  quod  denominatur  a forma  extrin- 
seca essentiae  non  est  praedicatum  essentiale  stricto  sensu  dictum, 
Conc.^  lato  sensu^  Suhdist.  Si  forma  denominans  trahat  rem  ad  aliud 
praedicamentum,  ut  quantitas,  qualitas  et  similia.  Cone..,  secus.  Nego. 
Contrad.  min.  Actus  essendi,  a quo  denominatur  ens,  ita  est  extrin- 
secus essentiae,  ut  eam  non  trahat  ad  aliud  praedicamentum,  quum 
se  habeat  ad  essentiam  ut  proprius  actus  ad  propriam  potentiam  in 
ordine  existentiae.  Cone.,  ita  est  extrinsecus  essentiae,  ut  eam  trahat 
ad  aliud  praedicamentum.  Nego.  Solutio  patet  ex  dictis  in  Thesi  4. 


(1)  Cfr.  8.  Tli.  in  1.  seut.  Dist.  S.  q.  1.  a.  1.  ad  1. 

QUAESTIO  ir. 

DE  DESCENSU  NOTIONIS  ENTIS  AD  SUA  INFERIORA. 

PRAENOTIONES. 

27.  Quid  sit  descensus  ad  inferiora.  Notio  aliqua  communis  di- 
citur descendere  ad  sua  inferiora,  quum  per  intellectuales  additiones 
ulteriorum  notarum  determinatur  ad  aliquod  ex  suis  inferioribus  adae- 
quate et  distincte  repraesentandum,  ita  ut  ei  soli  conveniat.  Et  ideo 
conceptus  novus,  ex  additionibus  priori  conceptui  factis  resultans,  differt 
a primo  in  comprehensione  et  extensione. 

Quum  autem  notio  aliqua  communis  possit  esse  universalis  vel  uni- 
versalitate proprie  dicta,  vel  universalitate  improprie  dicta,  prouti  est 
vel  univoca  vel  analoga,  etiam  additiones^  quas  suscipit,  et  inferiora^ 
ad  quae  descendit,  erunt  vel  proprie  vel  improprie  dicta. 

Additiones  proprie  dictae  habentur,  quum  ulteriores  notae  sunt 
extra  rationem  formalem  conceptus,  cui  adduntur.  Sic  differentiae  spe- 
cificae sunt  additiones  proprie  dictae,  per  quas  notio  generica  descendit 
ad  sua  inferiora,  quum  earum  ratio  formalis  sit  extra  rationem  for- 
malem generis,  cui  adduntur  ad  constituendas  notiones  specificas. 
Similiter  notae  seu  differentiae  individuales  sunt  extra  rationem  for- 
malem naturae  specificae,  cui  adduntur,  ad  constituendum  conceptum 
repraesentativum  alicuius  individui  singularis. 

Additiones  improprie  dictae  habentur,  quum  ulteriores  notae 
non  sunt  extra  rationem  formalem  conceptus  cui  adduntur,  sed  im- 
portant distincte  totum  id^  quod  confuse  importabat  in  sua  formali 
ratione  notio,  cui  adduntur;  videlicet  sunt  modi  magis  expliciti  signi- 
ficandi totum  id,  quod  form aliter,  sed  confuse  significabat  conceptus, 
quibus  additae  fuerunt. 

Sic  quum  nomen  ens  denominetur  ab  actu  essendi,  qui  est  maxime 
determinatus,  (ens  enim  significat  id  quod  liahetsuum  esse);  impossibile 
est  invenire  aliquod  determinans  extra  formalem  rationem  entis;  et 
ideo  notio  entis  non  contrahitur  ad  inferiora  per  additionem  proprie 
dictam^  sed  per  additionem  improprie  dictam ; videlicet  non  contra- 
hitur per  aliquam  differentiam  sive  specificam,  sive  indi  vidualem,  quae 
sit  extranea  formali  rationi  entis;  sed  contrahitur  seu  descendit  ad 
inferiora  determmatiorem  expressionem  eiusdem  conceptus  entis, 
qui  se  habet  ad  eam  ut  conceptus  confusus  ad  conceptum  distinctum. 

Et  sane,  ens  importat  id  quod  suo  modo  habet  esse.  Donec  igitur 
remanet  indeterminatum,  quinam  sit  ille  modus  essendi;  conceptus 
entis  remanet  in  sua  analogica  universalitate;  et  potest  unicuique  con- 
venire  eorum,  quibus  aliquo  modo  competit  esse,  atque  exprimitur 
tantum  nomine  entis^  cuius  obiectiva  unitas  non  est  unitas  simpliciter 
dicta,  sed  est  unitas  proportionalitatis  (ut  ex  Quaest.  seq.  patebit). 
Quando  autem  determinatur  cuinam  referendus  sit  modus  essendi ; 
conceptus  cessat  esse  analogice  universalis,  et  potest  tantum  convenire 
ei,  cui  determinato  modo  competit  esse;  atque  non  amplius  exprimi- 
tur nomine  entis,  sed  determinato  nomine  respondente  determinato 
modo  essendi,  puta  nomine  substantiae,  vel  cuiuscumque  ex  inferio- 
ribus entis. 

Attamen  quum  haec  determinatio  non  sit  facta  per  additionem  pro- 
prie dictam  alicuius  differentiae,  quae  sit  extranea  rationi  entis;  sed 
solum  distincte  exprimendo  totum  id,  quod  iam  in  confuso  per  nomen 
ens  designabatur;  hinc  fit  ut  idem  nomen  ens  tum  de  substantia,  tum 
de  quantitate,  tum  de  aliis  possit  praedicari  in  suppositione  secundum 
quid  eadem,  sed  simpliciter  diversa.  Nam  quum  dico : substantia  est 
ens,  dico  substantiam  esse  id  cui  suo  modo  competit  esse,  videlicet 
in  se  et  non  in  alio;  quum  dico  : quantitas  est  ens,  dico  quantitatem 
esse  id  cui  suo  modo  competit  esse,  videlicet  in  substantia  tamquam 
eius  mensurativum  seu  extensivum  etc. 

Hinc  recte  ait  Caietanus  (1)  rationi  entis  respondere  conceptum 
imperfectum  et  perfectum  ; conceptum  imperfectum  esse  unum  non 
quidem  unitate  simpliciter  dicta,  sed  unitate  proportionalitatis;  con- 
ceptus autem  perfectos  esse  totidem  quot  sunt  ea,  quibus  suo  modo 
competere  potest  esse,  nempe  posse  absque  limite  multiplicari,  atque 
designari  nominibus  alicui  ex  inferioribus  entis  propriis,  puta  nomine 
substantiae,  quanti,  qualis  etc.  ^ 

Abstractio  proprie  et  improprie  dicta.  Descensui  seu  contra- 
ctioni notionis  communis  ad  sua  inferiora  opponitur  eius  abstractio 
ab  inferioribus.  Itaque  abstractio  proprie  dicta  habetur,  quum  forma- 
lita.s  notionis  abstractae  est  diversa  a formalitate  eius,  a quo  fuit 
abstracta.  Id  contingit  quum  genus  abstrahitur  a specie,  vel  species 
ab  individuo;  ex.  gr.  quum  abstraho  animal  ab  homine,  vel  hominem 
a Petro.  Differentia  enim  rationale  est  formaliter  diversa  a genere 
animal;  et  principia  individualia  Petri  sunt  formaliter  diversa  a na- 
tura specifica  hominis. 


(1)  Opiisc.  Do  Nominum  Analogia  cap.  I. 
De  Mandato.  — Instil.  Phil.  — Vol.  I. 

Ahstractio  improprie  dicta  habetur,  quum  formalitas  notionis  ab- 
stractae non  est  diversa  a formalitate  eius  a quo  fuit  abstracta,  sed  se 
habet  ad  hoc,  ut  conceptus  confusus  ad  conceptum  distinctum  eiusdem 
omnino  rei  et  perfectionis.  Id  contingit  quum  notio  entis  abstrahitur 
ab  aliquo  ex  inferioribus  eius,  puta  a substantia.  Etenim  ens  seu  id 
quod  habet  suum  esse,  importat  in  confuso  totum  id  quod  distincte 
importat  ex.  gr.  substantia,  cuius  esse  est  esse  in  se  et  non  in  cdio, 
liecole  dicta  sub  num.  praeced. 

Descensus  mediatus  et  immediatus.  Ex  hucusque  dictis  ap- 
paret quid  sit  descensus  mediatus  vel  immediatus  alicuius  notionis  ad 
sua  inferiora.  Etenim  descensus  mediatus  habetur  quum  notio  aliqua 
communis  applicatur  alicui  ex  suis  inferioribus  mediante  differentia, 
quae  est  extra  rationem  formalem  eius.  Sic  animal  descendit  ad  homi- 
nem mediante  differentia  rationalis.  Quo  in  casu  passiones  propriae 
superioris  non  sunt  eadem  atque  passiones  propriae  notionis  inferioris. 
Sic  passiones  propriae  animalis,  puta  esse  dormitivum  et  vigilativum, 
non  sunt  passiones  propriae  rationalis  in  quantum  huiusmodi,  quia 
pertinent  ad  vitam  sensitivam  in  quantum  sensitivam. 

Descensus  immediatus  habetur  quum  notio  aliqua  applicatur  alicui 
rei,  nulla  mediante  differentia,  quae  sit  extra  formalem  rationem  eius; 
et  hoc  ideo,  quia  formaliter  sed  confuse  importat  totum  id  quod  di- 
stincte importat  res  cui  applicatur.  Quo  in  casu  passiones  propriae 
notionis  descendentis  sunt  propriae  passiones  rei  cui  applicatur.  Sic 
descendit  notio  entis  ad  sua  inferiora,  ut  ex  superius  dictis  iam  satis 
est  manifestum  atque  ex  dicendis  ulterius  patebit.  Et  ideo  passiones 
propriae  entis,  quae  sunt  unum,  verum,  bonum,  inveniuntur  in  omnibus 
inferioribus  eius,  ut  eorum  propriae. 

Nota.  Nomen  importans  notionem,  quae  mediate  descendit  ad  infe- 
riora, dicitur  significare  mediate  inferiora.  Sic  nomen  animal  significat 
mediate  hominem  et  aequum,  nempe  mediantibus  differentiis  rationalis 
et  irrationcdis  hinnibilis. 

Nomen  autem  importans  notionem,  quae  immediate  descendit  ad 
inferiora,  dicitur  significare  haec  immediate.  Sic  nomen  ens  significat 
immediate  substantiam  et  accidens.  Nam  tum  substantia  tum  accidens 
sunt  id  quod  habet  suum  esse. 

THESIS  VI. 

Notio  transcendens  entis  per  additiones  improprie  dictas 
descendit  ad  praedicamenta. 

PROBATUR. 

28.  Ut  aliqua  notio  communis  descendat  ad  inferiora  per  additiones 
proprie  dictas,  necesse  est  ut  in  sui  formali  ratione  non  includat  for- 
malitatem  differentiae  additae.  Atqui  ens,  quum  importet  id  quod 
habet  suum  esse,  includit  in  sua  formali  ratione  omnem  modum  es- 
sendi.  Ergo  impossibile  est  ut  ens  descendat  ad  inferiora  per  additiones 
proprie  dictas. 

Insuper,  ut  ex  Corollario  1.  Thesis  I.  constat,  ens  est  transcendens, 
quia  quidquid,  quocumque  modo  habet  esse,  est  ens.  lamvero  extra 
formalem  rationem  habentis  esse,  nihil  inveniri  potest.  Ergo  notio 
entis  nequit  contrahi  ad  inferiora  per  additiones,  quae  sint  extra  for- 
malem rationem  entis. 

Attamen  descendit  ens  ad  decem  praedicamenta  per  additiones  im- 
proprie dictas.  Nam  ea  notio  descendit  ad  inferiora  per  additiones 
improprie  dictas,  quae  in  sua  formalitate  importat  confuse  totum  id 
quod  inferiora  important  in  eorum  formalitate  distincte.  Atqui  notio 
entis,  quae  importat  id 'quod  habet  suum  esse,  importat  confuse  et 
formaliter  totum  id  quod  important  formaliter  inferiora  eius.  Nam 
substantia  est  res,  quae  habet  suum  esse,  idest  in  se;  quantitas  est 
res,  quae  habet  suum  esse,  idest  in  alio  ut  eius  mensurativum ; qua- 
litas est  res,  quae  habet  suum  esse,  idest  in  alio  ut  eius  dispositi- 
vum,  etc.  Ergo  ens  descendit  ad  decem  praedicamenta  per  additiones 
improprie  dictas. 

Id  autem  ideo  contingere  potest  notioni  entis,  quia  est  notio  ana- 
logica secundum  proportionalitatem  propriam,  ut  ex  dicendis  in  Quae- 
stione sequenti  apparebit  et  iam  satis  constat  ex  dictis  sub  n.  25. 
Unde  conceptus  entis  est  unus  non  unitate  simpliciter  dicta  seu  defini- 
tionis sed  unitate  proportionalitatis. 

29.  Corollarium  1.  Ex  modo  dictis  apparet  nomen  ens  significare 
immediate  sua  inferiora,  qui  non  descendit  ad  ea  mediante  aliqua  dif- 
ferentia, quae  sit  extra  suam  formalem  rationem,  sed  per  explicitam 
designationem  formae  a qua  denominatur,  nempe  toG  actus  essendi. 
Hanc  ob  causam  passiones  propriae  entis,  nempe  quod  sit  unum,  ve- 
rum, bonum,  sunt  passiones  propriae  inferiorum  eius.  Nam  quidquid 
quocumque  modo  existit  est  suo  modo  unum,  verum  et  bonum,  nempe 

vel  ut  quod^  vet  ut  quo^  vel  ut  actus^  vel  wi potentia^  vel  ut  totum^  vel 
ut  pars. 

30.  Corollarium  2.  Ens  quod  descendit  ad  praedicamenta  inaportare 
ens  reale  creatum  patet  ex  eo,  quod  nihil  potest  esse  in  praedica- 
mento,  nisi  sit  compositum  ex  potentia  et  actu  vel  in  utroque  ordine 
tum  essentiae  tum  existentiae,  vel  saltem  in  ordine  existentiae,  ut  de- 
monstravimus in  Logica  Maiori  Thesi  5""  et  Corollariis.  lamvero  ens 
increatum,  seu  Deus,  est  ipsum  esse  subsistens  seu  actus  purissimus 
subsistens  absque  ulla  compositione  sive  in  ordine  essentiae  sive  in 
ordine  existentiae.  Ergo  ens  quod  descendit  ad  praedicamenta  est  ens 
reale  creatum.  Hinc  fit  ut  ens  simplicissimum  subsistens,  nempe  Deus 
(cuius  simplicitas  est  perfectionis  et  actus)  distinguatur  ab  omni  alio 
per  puritatem  sui  esse^  nempe  quia  est  ipsum  esse  subsistens  quod 
importat  plenitudinem  omnis  purae  perfectionis  subsistentis,  ut  patebit 
ex  dicendis  in  Theologia. 

OBIECTIONES. 

31.  Scotus  eiusque  schola,  quum  profiteantur  univocitatem  entis, 
multa  obiiciunt  contra  doctrinam  S.  Thomae,  quae  sola  salvat  discri- 
men inter  creaturam  et  creatorem.  Scoti  argumenta  Cardinalis  Caie- 
tanus  (Opusc.  De  Ente  et  Essentia  cap.  I.  et  II.)  fideliter  retulit  atque 
disiecit.  Nos  praecipuas  scholae  scotisticae  obiectiones,  quas  post  Caie- 
tanum  auctores  recentiores  afferunt  atque  solvunt,  suis  locis  afferemus 
et  paucis  in  forma  dissolvemus.  Earum  enim  solutio  facile  patebit,  si 
prae  oculis  habeantur  ea  quae  in  praenotionibus  atque  demonstratio- 
nibus gradatim  declaravimus. 

32.  OMect.  l^  Notio  universalis  descendit  ad  inferiora  per  additio- 
nes proprie  dictas.  Atqui  notio  entis  est  universalis,  quia  de  pluribus 
praedicatur.  Ergo  descendit  ad  inferiora  per  additiones  proprie  dictas. 

Resp.  Dist.  mai.  Notio  stricte  dicta  universalis  seu  univoca,  Conc.^ 
notio  late  dicta  universalis,  seu  analogica,  Nego^  Contrad.  min.  Notio 
entis  est  analogica  Cone.,  est  univoca,  Nego.  Dist.  rat.  addit.  Notio 
entis  praedicatur  de  pluribus,  tamquam  convenientibus  in  unitate  aliqua 
simpliciter  dicta  seu  definitionis.  Nego,  tamquam  convenientibus 
in  unitate  aliqua  secundum  quid  dicta  seu  proportionalitatis,  Cone. 
Cfr.  n.  25. 

Obiect.  2®.  Ens  descendit  ad  substantiam,  quae  est  ens  per  se,  ad- 
dendo per  se  seu  in  se ; descendit  ad  accidens,  quod  est  ens  in  alio, 
addendo  in  alio.  Atqui  per  se  et  in  alio  sunt  extra  conceptum  forma- 
lem entis  communis.  Ergo  ens  descendit  ad  inferiora  per  additiones 
proprie  dictas. 

Resp.  Dist.  mai.  Ita  ut  to  in  se  et  in  alio  sint  modi  essendi  impli- 
cite contenti  in  ipsa  formali  ratione  entis  ut  confusum  in  distincto, 
Conc.^  ita  ut  sint  extra  ipsam  formalem  rationem  entis,  Nego.  Nego 
min.  et  conseq.  Conceptus  entis,  quum  sit  unus  unitate  proportionali- 
tatis,  quae  importat  aptam  commensurationem  essentiae  ad  suum  esse, 
potest  in  sua  formali  ratione  confuse  repraesentare  quidquid  quocum- 
I que  modo  habet  esse.  Quapropter  ideo  in  sua  formali  ratione  appli- 
cari potest  immediate  omnibus  quae  habent  aliquod  esse,  quia  non 
habet  unitatem  simpliciter  dictam  seu  definitionis,  sed  unitatem  secun- 
dum quid  dictam  seu  proportionalitatis.  Quare  sapienter  dixit  Caie- 
tanus  conceptum  confusum  entis  esse  unicum,  conceptus  autem  distin- 
ctos esse  totidem  quot  sunt  entia  realia  per  proprium  esse  ab  invicem 
I diversa. 

Obiect.  3^  In  omni  composito  determinans  et  determinabile  redu- 
cuntur ad  diversa  principia.  Atqui  in  conceptu  substantiae  notio  entis 
j se  habet  ut  determinabile,  notio  autem  per  se  seu  in  se  se  habet  ut 
determinans.  Ergo  additio,  qua  contrahitur  ens  ad  substantiam,  est 
j extra  formalem  rationem  entis,  et  ideo  est  additio  proprie  dicta. 

I Resp.  List.  mai.  In  composito  reali.  Cone.,  in  composito  logico, 

' Siibcl.  Si  determinans  in  sua  formali  ratione  importat  distincte  totum 
I id  quod  determinabile  in  sua  formali  ratione  importat  confuse.  Nego, 
i si  determinans  in  sua  formali  ratione  importat  id  quod  determinabile 
I in  sua  formali  ratione  nullo  modo  importat.  Cone.  Contrad.  min.  In 
i conceptu  subastantiae  to  habens  esse  per  se  importat  distincte  totum  id 
I quod  confuse  et  formaliter  importat  conceptus  entis,  nempe  habens 
suum  esse.  Cone.,  importat  aliquid  formaliter  diversum.  Nego.  Nego 
conseq. 

Solutio  facile  patet  habenti  prae  oculis  discrimen  inter  modum,  quo 
intentio  generis  se  habet  ad  intentionem  differentiae,  et  modum  quo 
intentio  entis  se  habet  ad  intentionem  substantiae  vel  alterius  ex  in- 
ferioribus eius  (cfr.  Logicam  n.  182.).  Forma,  a qua  denominatur  nomen 
I genericum,  et  forma,  a qua  denominatur  nomen  differentiate,  important 
rationes  seu  definitiones  omnino  diversas,  et  ideo  non  possunt  prae- 
I dicari  ad  invicem  nisi  ratione  subiecti  seu  in  suppositione  materiali, 
secus  animal  inquantum  sensitivum  esset  rationale,  quod  est  falsum. 

, Forma  autem,  a qua  denominatur  ens,  quum  sit  actus  essendi  qui  est 
i maxime  determinatus,  importat  formaliter,  licet  confuse,  totum  id  quod 
importat  aliquod  ex  inferioribus  entis.  Et  ideo,  ut  saepe  diximus,  nomen 
et  conceptus  entis  non  habent  aliam  unitatem  nisi  proportionalitatis, 
quae  consistit  in  apta  commensiiratione  essentiae  ad  suum  esse.  Hoc 
autem  esse  cuinam  pertineat  non  dicit  nomen  et  conceptus  entis,  sed 

nomen  et  conce.ptus  alicuius  ex  inferioribus  entis,  cui  in  enuntiatione 
copulatur  praedicatum  ens.  Sic,  quum  dico  substantia  est  ens,  significo : 
substantia  est  id  quod  habet  suum  esse,  nempe  in  se  et  non  in  alio; 
quum  dico  accidens  est  ens,  significo:  accidens  est  id  quod  habet  suum 
esse,  nempe  in  alio;  etc. 

Obiect.  4®.  Notio  entis  est  potentialis.  Sed  notio  potentialis  suscipit 
additiones  proprie  dictas.  Ergo  notio  entis  suscipit  additiones  proprie 
dictas. 

Resp.  List.  mai.  Est  potentialis  univoca,  quae  inferiora  continet  in 
potentia.  Nego,  est  potentialis  analogica,  quae  inferiora  continet  actu, 
sed  confuse,  eo  modo  quem  superius  explicavimus.  Cone.  Contrad.  min. 
Notio  potentialis  univoca,  quae  inferiora  continet  in  potentia,  recipit 
additiones  proprie  dictas.  Cone.,  notio  potentialis  analogica,  quae 
inferiora  continet  actu,  sed  confuse,  Nego.  Nego  conseq. 

Obiect.  5^  Praedicatum  quidditativum  excedens  subiectum  suscipit 
additiones  proprie  dictas,  per  quas  coarctatur.  Atqui  ens  est  praedi- 
catum quidditativum  excedens  subiectum.  Ergo  etc. 

Resp.  List.  mai.  Praedicatum  quidditativum,  quod  importat  forma- 
liter  gradum  perfectionis  diversum  a gradu  perfectionis  subiecti.  Cone., 
praedicatum  quidditativum,  quod  non  importat  gradum  perfectionis 
diversum  a gradu  perfectionis  subiecti.  Nego.  Contrad.  min.  Ens  est 
praedicatum  quidditativum  importans  gradum  perfectionis  diversum  a 
gradu  perfectionis  subiecti.  Nego,  quod  importat  eumdem  gradum, 
licet  in  confuso,  quum  importet  id  quod  habet  suum  esse.  Cone.  Nego 
conseq. 

Obiect.  6^.  Quando  aliqua  notio  est  diversa  ab  alia,  nequit  immediate 
significare  idem.  Atqui  notio  entis  est  diversa  a notione  substantiae, 
quantitatis,  qualitatis  etc.  Ergo  nequit  immediate  significare  sua  in- 
feriora. 

Resp.  List.  mai.  Nequit  immediate  significare  idem  eodem  modo, 
idest  cum  eadem  distinctione.  Cone.,  nequit  immediate  significare  idem 
diverso  modo  distinctionis,  Subdist.  Si  importaret  formalitatem  di- 
versam, Cone.,  si  importat  eamdem  formalitatem,  licet  sub  quadam 
confusione.  Nego.  Contrad.  Notio  entis  importat  formalitatem  di- 
versam a formalitate  denominante  substantiam  vel  quantitatem  vel 
qualitatem  etc.,  Nego,  importat  eamdem  formalitatem  sub  quadam 
confusione,  vi  cuius  notio  entis  non  apparet  determinata  sive  uni  sive 
alteri.  Cone.  Nego  conseq. 

Obiect.  7^  Notio,  quae  importat  rationem  simpliciter  eamdem,  ab- 
strahitur abstractione  proprie  dicta.  Atqui  notio  entis  importat  ra- 
tionem simpliciter  eamdem,  quia  omnia  entia,  in  quantum^entia,  dicunt 

meram  oppositionem  nihilo.  Ergo  notio  entis  abstrahit  ab  inferioribus 
abstractione  proprie  dicta. 

Resp.  Cone.  mai.  Nego  min.  Dist.  rat.  addit.  Omnia  entia  dicunt 
nihilo  absoluto  oppositionem  proportionaliter  eamdem^  Cone.,  simpli- 
citer eamdem,  Nego.  Etenim  unumquodque  ens  opponitur  nihilo  per 
positivam  suam  realitatem,  quae  est  diversa  a positiva  realitate  alterius 
entis. 


THESIS  YII. 

Notio  entis  non  est  generica,  seu  ens  non  est  genus. 

PRAENOTIONES. 

33.  In  hac  Thesi,  quae  est  corollarium  praecedentium,  accipimus 
vocem  genus  et  genericum  stricto  sensu,  nempe  pro  ratione  univoca 
quae  descendit  ad  inferiora  per  differentias  positas  extra  formalem 
rationem  eius.  Thesis  multiplici  argumento  probatur  a S.  Thoma  variis 
in  locis,  quae  colligit  Alamannus  (1).  Eorum  summam  in  nostra  de- 
monstratione ponemus. 


PROBATUR  THESIS. 

34.  1.  Genus  descendit  ad  inferiora  per  differentias,  quae  sunt  extra 
formalem  rationem  eius.  Atqui  nulla  differentia  inveniri  potest  extra 
formalem  rationem  entis,  quod  denominatur  ab  esse,  quod  est  ultima 
actualitas  omnis  rei  et  omnis  perfectionis.  Ergo  ens  non  est  genus. 

II.  Si  ens  esset  genus,  deberet  inveniri  aliqua  differentia,  quae  non 
esset  id  cui  suo  modo  competit  esse.  Atqui  hoc  est  impossibile,  quia 
talis  differentia  esset  merum  nihilum.  Ergo  ens  non  est  genus. 

III.  Cum  genus  ingrediatur  definitionem  rei,  si  ens  esset  genus  de- 
beret poni  in  omnium  rerum  definitione.  Atqui  id  nequit  fieri;  quum 
enim  ipsa  differentia  sit  ens,  bis  poneretur  ens  in  definitione,  quod 
naturae  definitionis  repugnat.  Ergo  ens  non  est  genus. 

IV.  Notio  generica  importat  rationem  simpliciter  eamdem,  in  qua 
formaliter  conveniunt  omnia  inferiora  eius.  Atqui  notio  entis  importat 
rationem  simpliciter  diversam  et  tantum  secundum  quid  seu  proportio- 
naliter eamdem.  Nam  ea,  quae  conveniunt  in  ratione  entis,  conveniunt 
in  hoc  quod  unumquodque  existat  per  suum  esse,  quod  est  simpliciter 
diversum  ab  esse  alterius,  quae  convenientia  non  est  in  unitate  formali 


(I)  Sum.  Pliil.  1.  p.  q.  5K  art.  2. 

sed  in  unitate  tantum  proportionali.  Ergo  notio  entis  non  est  generica,  1 
neque  alio  quocumque  modo  univoca,  sed  analogica.  1 

Y.  Genus  aequaliter  dicitur  de  suis  speciebus.  Sed  ens  dicitur  per  | 
prius  de  substantia,  quam  de  accidente.  Nam  de  accidente  praedicatur  j 
per  ordinem  ad  substantiam,  a qua  dependet  in  esse,  et  cuius  a Philo-  f 
sopho  (1)  dicitur  passio.  Ergo  ens  non  est  genus. 

t 

OBIECTIONES.  | 

35.  Sequentes  obiectiones  desumptae  sunt  partim  ex  Alamanno,  par- 
tim  ex  Caietano  (in  locis  supra  citatis).  J 

Obiect.  1®.  Illud  est  genus,  quod  est  naturaliter  primum,  quo  scilicet  ' 
interempto  (idest  destructo  eius  conceptu),  caetera  interimuntur.  Sed 
interempto  ente  interimuntur  omnes  naturae  rerum.  Ergo  ens  est  genus. 

Resp.  Bist  mai.  Est  genus  lato  sensu,  Conc.^  est  genus  stricto  sensu, 
Siihdist.  Si  caetera  ab  eo  resultent  per  differentias  seu  additiones  pro- 
prie dictas,  Conc.^  si  per  additiones  improprie  dictas,  idest  per  expres- 
siorem significationem  eiusdem  rei.  Nego.  Cone.  min.  Bist.  eonseq.  Ens 
est  genus  late  dictum,  nempe  est  aliqua  ratio  secundum  quid  seu  pro- 
portionalitcr  communis,  Cone..,  est  genus  stricte  dictum,  nempe  est 
aliqua  ratio  simpliciter  communis,  Nego. 

Obiect.  2^.  Philosophus  (lY.  Metaph.  text.  3.)  dicit  omnia  entia 
esse  unius  generis.  Ergo  ens  est  genus. 

Resp.  Bist.  ant.  Dicit  ea  esse  unius  generis  late  dicti,  quatenus  con- 
veniunt in  ratione  analogice  communi  habentis  esse,  Conc.^  unius 
generis  stricte  dicti.  Nego.  Nego  eonseq.  Solutio  patet  legenti  integrum 
contextum  Philosophi. 

Obiect.  S'".  Scientia  est  circa  res  unius  generis,  sed  metaphysica  est 
scientia  de  ente.  Ergo  ens  est  genus. 

Resp.  Scientia  est  circa  res  unius  generis  scibilis,  quod  est  genus 
late  dictum.  Cone.,  est  circa  res  unius  generis  praedicabilis,  quod  est 
genus  stricte  dictum.  Ergo.  Cone.  min.  Nego  eonseq. 

Obiect.  Quod  praedicatur  de  pluribus  differentibus  specie,  in 
quid,  est  genus.  Atqui  ens  praedicatur  de  pluribus  differentibus  specie, 
in  quid.  Ergo  ens  est  genus. 

Resp.  Bist.  mai.  Si  praedicatur  tantum  de  illis.  Cone.,  si  praedi- 
cetur etiam  de  rebus  aliorum  praedicamentorum.  Nego.  Contrad.  min. 

Ens  praedicatur  transcendentaliter  de  rebus  etiam  aliorum  praedica- 


(1)  IV.  Metapli.  text.  2. 

mentorum,  Cone.,  praedicatur  tantum  de  pluribus  differentibus  specie, 
in  quid,  Nego.  Nego  conseq. 

Obiect.  5^  Omnes  conceptus  entium  resolvuntur  in  ens  in  communi, 
et  ab  eo  per  additiones  descendendo  resultant.  Atqui  notio,  in  qua  cae- 
terae  conceptiones  resolvuntur,  et  a qua  per  additiones  descendendo 
resultant,  est  notio  generica  vel  univoca.  Ergo  ens  est  notio  generica 
vel  univoca. 

Resp.  Dist.  mai.  Si  resolvantur  per  abstractionem  proprie  dictam, 
et  resultent  per  additiones  proprie  dictas,  Cone.,  si  per  abstractionem 
et  additiones  improprie  dictas.  Nego.  Contrad.  min.  Notio  entis  abstra- 
hitur et  contrahitur  per  abstractionem  et  additiones  improprie  dictas 
Cone.,  proprie  dictas,  Nego  eonseq.  Solutio  patet  ex  Thesi  Y. 

QUAESTIO  IIL 

DE  ANALOGIA  ENTIS. 

PRAENOTIONES. 

36.  Ne  bis  idem  agamus,  notiones  supponimus,  quas  de  variis  analo- 
giis in  Logica  tradidimus.  Huc  itaque  sunt  referenda  quae  ibi  diximus 
a num.  29.  ad  40.  Addimus  tantum  ea,  quae  discrimen  spectant  inter 
univoca  et  analoga  logica  et  univoca  atque  analoga  physica. 

37.  Discrimen  inter  univoca  atque  analoga  logica  et  univoca 
atque  analoga  physica. 

a)  Logice  univoca  dicuntur  ea,  quorum  nomen  commune  est, 
ratio  autem  per  nomen  significata  est  simpliciter  eadem  secundum 
intentionem^  etiamsi  secundum  esse  redle  sit  in  diverso  gradu  perfe- 
ctionis. Sic  ratio  animalis  abstracta  ab  homine  et  a formica  est  sim- 
pliciter eadem  secundum  intentionem,  quia  importat  substantiam  cor- 
poream, viventem,  sensitivam,  sed  a parte  rei,  idest  secundum  esse 
reale,  perfectius  participatur  ab  homine  quam  a formica. 

h)  Physice  univoca  dicuntur  ea,  quorum  nomen  commune  est, 
ratio  autem  per  nomen  significata,  est  simpliciter  eadem  tum  secundum 
intentionem^  tum  secundum  esse  reale.  Ideo  animal  dictum  de  homine 
et  formica,  quamvis  sit  logice  univocum,  est  physice  analogum. 

Ratio  huius  discriminis  est,  quia  Logica  considerat  res  tantum  qua- 
tenus sunt  in  intellectu;  quum  versetur  circa  secundas  intentiones. 
Physica  autem  considerat  res  quatenus  sunt  in  suo  esse  reali  exi- 
stentes. 

c)  Logice  analoga  sunt  ea,  quorum  nomen  commune  est,  ratio 
autem  per  nomen  significata  est  simpliciter  diversa  non  solum  secun- 
dum esse,  sed  etiam  secundum  intentionem ; attamen  est  eadem  secun- 
dum quid  vel  tantum  secundum  intentionem  (ut  contingit  in  analogia 
attributionis);  vel  tum  secundum  esse  tum  secundum  intentionem  (ut 
contingit  in  analogia  proportionalitatis  propriae). 

38.  Corollarium  1.  Physice  analoga  sunt  non  solum  ea  omnia 
quae  sunt  logice  analoga,  sed  etiam  ea,  quae  licet  sint  simpliciter 
eadem  secundum  intentionem,  sunt  tamen  diversa  secundum  esse. 

Corollarium  2.  Analogia  physica^ latius  patet,  quam  analogia  lo- 
gica; et  ideo  omnia  ea,  quae  sunt  logice  analoga  sunt  etiam  analoga 

physice,  sed  non  viceversa.  Quare  ens^  quod  est  logice  analogum  est 
etiam  physice  analogum. 

39.  Haec  ita  S.  Thomas  proponit  (1) : « Dicendum  quod  aliquid  di- 
« citur  secundum  analogiam  tripliciter : vel  secundum  intentionem  tan- 
« tum  et  non  secundum  esse;  et  hoc  est  quando  una  intentio  refertur 
« ad  plura  per  prius  et  posterius,  quae  tamen  non  habet  esse  ni.si  in 
« uno,  sicut  intentio  sanitatis  refertur  ad  animal,  colorem  et  diaetam 
« diversimode,  secundum  prius  et  posterius;  non  tamen  secundum  di- 
« versum  esse,  quia  esse  sanitatis  non  est  nisi  in  animali.  Vel  secun- 
« dimi  esse  et  non  secundum  intentionem ; et  hoc  contingit  quando  plura 
« parificantur  in  intentione  alicuius  communis,  sed  illud  commune  non 
« habet  esse  unius  rationis  in  omnibus,  sicut  omnia  corpora  parificantur 
« in  intentione  corporeitatis.  Unde  Logicus,  qui  considerat  intentiones 
« tantum,  dicit  hoc  nomen  corpus  de  omnibus  corporibus  univoce  prae- 
« dicari : sed  esse  huius  naturae  non  est  eiusdem,  rationis  in  corporibus 
« corruptibilibus  et  incorruptibilibus.  Unde  quantum  ad  Metapliifsicum 
« et  Naturalem,  qui  considerant  res  secundum  suum  esse,  nec  hoc 
« nomen  corpus  nec  aliquid  aliud  dicitur  univoce  de  corruptibilibus 
« et  incorruptibilibus,  ut  patet  10.  Metaph.  (text.  5.)  ex  Philosopho 
« et  Commentatore.  Vel  secundum  intentionem  et  secundum  esse;  et 
« hoc  est  quando  neque  parificantur  in  intentione  communi  neque  in 
« esse,  sicut  ens  dicitur  de  substantia  et  accidente  etc.  » 

THESIS  VIII. 

Ens  non  est  pure  aequivocum,  neque  univocum;  sed  quatenus 
sensit  coniinitnissinio  absolute  accipitur  pro  habente 
situm  esse^  est  analogum  secundum  proportionalitatem  pro- 
prie dictam. 


PROBATUR  PRIMA  PARS. 

(Lns  non  est  pure  aequivocum). 

40.  I.  Nam  pure  aequivoca  sunt  ea,  quorum  nomen  commune  est, 
ratio  autem  per  nomen  significata  est  omnino  diversa.  Atqui  ratio 
significata  per  nomen  ens,  quamvis  sit  simpliciter  diversa  in  entibus, 
tamen  est  secundum  quid  eadem,  nempe  proportionaliter  (ut  ex  inferius 
dicendis  patebit).  Ergo  ens  non  est  pure  aequivocum. 

II.  Ex  pure  aequivoco  assumpto  ut  medio  termino  syllogismi,  ne- 
quit illatio  recte  inferri.  Atqui  ex  nomine  et  notione  entis  assumptis 


(1)  In.  I.  Sent.  Dist.  1.5.  q.  5.  «a.  2.  ad  1. 

tamquam  medio  termino,  recte  conclusio  infertur:  Ex.  gr.  quum  arguo: 
Omne  ens  est  bonum.  Sed  substantia  est  ens.  Ergo  substantia  est  bona, 
recte  argumentor.  Ergo  ens  non  est  pure  aequivocum. 

III.  Ubi  est  pura  aequivocatio,  nomen  aequivocum  non  imponitur 
ad  significandam  ullam  habitudinem  vel  similitudinem  inter  aequivo- 
cata.  Sic  nomen  canis  dictum  de  constellatione  caelesti  ed  de  animali 
latrabili  non  imponitur  ad  significandam  ullam  habitudinem  vel  simi- 
litudinem inter  stellas  et  canem  terrestrem.  Atqui  nomen  ens  impo- 
nitur ad  significandam  habitudinem  et  similitudinem  quamdam,  quae 
intercedit  inter  entia.  Ergo  nomen  ens  non  est  pure  aequivocum. 

PROBATUR  SECUNDA  PARS, 

(Ens  non  est  univocum). 

41. 1.  Univoca  sunt  ea  quorum  nomen  commune  est;  ratio  autem  per 
nomen  significata  est  simpliciier  eadem.  Atqui  ratio  significata  per 
nomen  ens,  nempe  habens  esse,  est  simpliciter  diversa  in  entibus, 
quum  esse  sit  ultima  actualitas  uniuscuiusque,  per  quam  unum  differt 
ab  alio.  Ergo  ens  non  est  univocum. 

II.  Univoca  sunt  ea,  quae  habent  eamdem  habitudinem  ad  esse.  Sic 
ea,  quae  conveniunt  in  eodem  genere  vel  specie,  quatenus  ita  conve- 
niunt, univocam  praedicationem  suscipiunt;  ex.  gr.  Petrus  in  quantum 
homo,  suscipit  univocam  praedicationem  hominis  cum  caeteris  homi- 
nibus; in  quantum  animal  suscipit  univocam  praedicationem  animalis 
cum  caeteris  animantibus  etc.,  non  autem  in.  quantum  est  hic  homo 
seu  in  quantum  est  Petrus,  quia  per  sua  principia  individualia  distin- 
guitur ab  omni  alia  re.  lamvero  habitudo  Dei  ad  suum  esse,  quae  est 
habitudo  identitatis,  est  diversa  ab  habitudine  creaturae  ad  suum, 
quae  est  habitudo  participationis;  similiter  habitudo  substantiae  ad 
esse,  quae  est  hahentis  esse  per  se  seu  in  se,  est  alia  ab  habitudine 
accidentis  ad  esse,  quae  est  hahentis  esse  in  alio;  tandem  habitudo 
uniuscuiusque  individui  ad  suum  esse,  quae  est  habentis  esse  corre- 
spondens  principiis  individualibus  est  diversa  ab  habitudine  alterius 
individui  ad  suum  esse  individuale.  Ergo  impossibile  est  ut  nomen 
ens  quod  significat  has  diversas  habitudines  sit  nomen  univocum. 

III.  Tandem  argumenta  allata  in  Thesi  6.  ad  demonstrandum  ens 
non  esse  genus,  facile  aptari  possunt  ad  demonstrandam  hanc  partem 
huius  Thesis,  nempe  ens  non  esse  univocum. 

PROBATUR  TERTIA  PARS. 

(Ens  quatenus  sensu  communissimo  absolute  accipitur  pro  liabente 
suum  esse  est  analogum  secundum  proportionalitatcm  proprie 
dictam). 

42.  1.  Notio,  quae  importat  convenientiam  plurium  in  unitate  simi- 
litudinis habitudinum  uniuscuiusque  ad  formam  sibi  intrinsecam,  sed 
simpliciter  diversam  a forma  alterius,  non  est  notio  univoca  sed  analo- 
gica secundum  proportionalitatcm  proprie  dictam  (ut  constat  ex  dictis 
de  hac  analogia  in  Log.  min.  n.  35.).  Atqui  talis  est  notio  entis,  qua- 
tenus importat  id  quod  habet  suo  modo  esse,  idest  vel  in  se  vel  in  alio., 
vel  ut  quod  vel  ut  quo.,  vel  per  essentiam  vel  per  participationem  etc. 
Esse  enim  unius  rei,  quum  sit  maxime  determinatum  differt  ab  esse 
alterius,  et  est  maxime  intrinsecum  unicuique,  utpote  ultima  actualitas 
omnis  realitatis,  quae  est  in  re.  Ergo  notio  entis  est  analoga  secundum 
proportionalitatcm  propriam. 

II.  Nomen  analogum  secundum  proportionalitatcm  propriam  est 
huiusmodi,  ut  importet  notionem  simpliciter  diversam  sed  proportio- 
naliter  eamdem.  Tale  est  ex.  gr.  nomen  principium  dictum  de  corde  et 
de  fundamento.  Quamvis  enim  alio  modo  sit  cor  principium  vitae, 
quam  fundamentum  principium  domus ; tamen  recipiunt  hoc  nomen, 
quatenus  conveniunt  in  quadam  proportionali  aequalitate;  videlicet 
quemadmodum  fundamentum  sustentat  domum,  quae  mediante  resi- 
stentia fundamenti  stat,  similiter  cor  sustentat  vitam  animalis,  quod 
mediante  motu  cordis  moveri  potest  organice  vitaliter.  Unde  haec 
aequalitas  non  est  simpliciter  dicta  duorum  terminorum,  sed  est  aequa- 
litas secundum  quid  dicta  seu  duarum  proportionum  habentium  ter- 
minos vel  re  vel  ratione  diversos.  Atqui  id  contingit  in  significatione 
nominis  ens  quatenus  importat  id  quod  habet  suo  modo  esse.  Ideo  enim 
Deus  et  creatura,  substantia  et  accidens  dicuntur  entia,  quia,  quemad- 
modum Deus  per  esse  identificatum  cum  sua  essentia,  suo  modo  existit; 
similiter  creatura  per  esse  receptum  in  sua  essentia,  suo  modo  existit; 
et  quemadmodum  substantia  habendo  esse  in  se,  suo  modo  existit; 
similiter  accidens  habendo  esse  in  alio,  suo  modo  existit.  Quae  con- 
venientia, ut  patet,  non  est  in  eadem  forma,  sed  in  eadem  habitudine 
proportionali,  non  quantitativa  sed  transcendentali.  Ergo  nomen  ens  est 
nomen  analogum  secundum  proportionalitatcm  propriam,  non  metapho- 
ricam,  quia  nomen,  a quo  denominatur  ens,  desumitur  a forma  intrin- 
seca unicuique  analogato,  nempe  ab  actu  essendi  (cfr.  Log.  min.  n.  37.). 

OBIECTIONES  CONTRA  PRIMAM  PARTEM. 

43.  OMect.  1®.  Ubi  nulla  est  similitudo,  nihil  potest  praedicari,  nisi 
pure  aequivoce.  Sed  inter  substantiam  et  accidens  nulla  est  similitudo, 
cum  similitudo  sit  rerum  differentium  eadem  qualitas.  Ergo  ens  dicitur 
pure  aequivoce  de  substantia  et  de  accidente. 

Resp.  Dist.  mai.  Ubi  nulla  est  similitudo,  neque  secundum  formam 
eiusdem  rationis,  neque  proportion alitatis,  neque  ordinis.  Cone.,  ubi 
est  aliqua  ex  hisce  similitudinibus,  Nego.  Contrad.  min.  Inter  substan- 
tiam et  accidens  nulla  est  similitudo  secundum  formam  eiusdem  ra- 
tionis, Cone.,  nulla  est  similitudo  proportionalitatis  et  ordinis.  Nego. 
JDist.  rat.  addit.  Similitudo  stricte  dicta  seu  secundum  formam  eiusdem 
rationis,  est  eadem  qualitas  idest  convenientia  in  eodem  gradu  perfe- 
ctionis, Cone.,  similitudo  latius  dicta,  seu  proportionalitatis  vel  ordinis. 
Nego.  Nego  conseq.  (1). 

Obiect.  2*^.  Plus  differunt  substantia  et  accidens,  quae  in  nullo  ge- 
nere conveniunt,  quam  canis  latrabilis  et  marinus,  qui  conveniunt  in 
eodem  genere.  Sed  canis  latrabilis  et  marinus  pure  aequivocantur,  in 
nomine  canis.  Ergo  a fortiori  substantia  et  accidens  pure  aequivoce 
dicuntur  entia. 

Resp.  Cone.  mai.  Dist.  min.  Canis  latrabilis  et  marinus  aequivo- 
cantur in  nomine  canis,  quia  hoc  nomen  non  est  impositum  ad  signi- 
ficandam aliquam  rationem,  in  qua  conveniunt.  Cone.,  quia  nulla  ratio 
communis  in  eis  dari  possit,  quae  alio  nomine  significetur.  Nego.  Nego 
conseq.  Etenim  nomen  ens  imponitur  ad  significandam  aliquam  ra- 
tionem secundum  quid  communem,  in  qua  substantia  et  accidens  con- 
veniunt. 

Obiect.  3^  Dicit  Porphyrius  (Isagoge  c.  3.):  Si  quis  omnia  entia 
vocet,  aequivoce  nuncupabit  et  non  univoce.  Ergo  ens  dicitur  aequi- 
voce de  substantia  et  accidente. 

Resp.  Dist.  antec.  Si  quis  omnia  vocet  entia,  nuncupabit  aequivoce 
a consilio,  idest  analogice,  Cone.,  aequivoce  a casu,  idest  pure  aequi- 
voce, Nego. 

Obiect.  4^.  Proprium  est  nominis  pure  aequivoci  nullam  dicere  uni- 
tatem conceptus.  Atqui  ens  nequit  importare  unitatem  conceptus; 
secus  praedicamenta  non  essent  primo  diversa.  Ergo  ens  est  pure  ae- 
quivocum. 

Resp.  Cone.  mai.  Dist.  min.  Ens  nequit  importare  unitatem  abso- 
lutam conceptus.  Cone.,  unitatem  proportionalem.  Nego.  Dist,  rat.  addit. 


(1)  Cfr.  Alamann.  Sum.  Pliil.  4.  p.  q.  3.  a.  1.  2. 

Praedicamenta  non  essent  primo  diversa  si  unitas  conceptus  entis  esset 
absoluta  seu  simpliciter  dicta^  Cone.,  si  est  proportionalis^  seu  se- 
cundum (piid  dicta,  Nego. 

OBIECTIONES  CONTRA  SECUNDAM  PARTEM. 

(Etiam  quoad  has  ohiectiones  conferantur  Alamannus  et  Caietanus 
locis  citatis  et  S.  Thomas)  (1). 

44.  Obiect.  1^.  Mensura  et  mensuratum  sunt  eiusdem  rationis.  Sed 
Deus  est  mensura  creaturarum,  in  quantum  creaturae  sunt  entia.  Ergo 
ens  importat  rationem  eamdem,  et  ideo  est  univocum. 

Resp.  Eist.  mai.  Mensura  proprie  dicta,  Cone.,  mensura  improprie 
dicta,  Suhdist.  Debent  esse  rationis  proportionaliter  eiusdem.  Cone., 
simpliciter  eiusdem.  Nego.  Contrad.  min.  Est  mensura  improprie  dicta. 
Cone.,  est  mensura  proprie  dicta,  quae  invenitur  in  praedicamento 
quantitatis.  Nego.  Nego  conseq.  Quum  id,  quod  est  primum  vel  mini- 
mum in  genere  quantitatis,  ut  unitas  vel  palmus,  assumpta  sint  ad 
mensurandos  numeros  vel  extensiones,  nomen  mensura  translatum  est 
ad  significandum  id,  quod  est  primum,  vel  perfectissimum  vel  causa 
in  quolibet  genere  ut  in  qualibet  perfectione.  Qui  secundus  sensus  est 
translatitius  et  improprius  vocis  mensura.  Quum  igitur  Deus  sit  su- 
prema causa  omnium  entium,  continens  eminenter  perfectiones  suorum 
effectuum,  dicitur  improprio  sensu  mensura  entium  (2). 

Obiect.  2®'.  Quae  communicant  in  forma,  sunt  univoca.  Sed  Deus  et 
creatura  communicant  in  forma  entis,  nempe  in  entitate.  Ergo  sunt 
univoca. 

Resp.  Bist.  mai.  Quae  communicant  in  forma  eiusdem  simpliciter 
rationis,  Cone.,  rationis  non  simpliciter  eiusdem.  Nego.  Contrad.  min. 
Nego  conseq. 

Obiect.  3^.  Similia  dicuntur  ea,  quae  conveniunt  in  forma  eiusdem 
simpliciter  rationis.  Sed  creaturae  dicuntur  assimilari  Deo.  Ergo  com- 
municant in  forma  eiusdem  simpliciter  rationis. 

Resp.  Bist.  mai.  Quae  conveniunt  in  forma  eiusdem  simpliciter  ra- 
tionis dicuntur  similia  stricto  sensu,  Cone.,  lato  tantum  sensu.  Nego. 
Contrad.  min.  Creaturae  dicuntur  lato  sensu  assimilari  Deo,  Cone., 
stricto  sensu,  Nego. 

Obiect.  4®.  Nihil  cognoscitur  nisi  per  speciem  unius  rationis.  Sed 
Deus  per  suum  esse  cognoscit  omnia  entia.  Ergo  Deus  est  ens  eiusdem 


(1)  1.  p.  q.  IS.  a.  5.  ot  qcp  <1(1.  de  Pot.  q.  7.  a.  7. 

(2)  Cfr.  S.  Th.  in  1.  Sent.  Dist.  8.  q.  4.  a.  2.  ad  3. 

rationis  cum  caeteris  entibus,  et  idcirco  ens  dicitur  univoce  de  Deo  i 
et  creaturis. 

Resp.  Bist  mai.  Per  speciem  unius  rationis  in  essenclo^  Nego.  Per 
speciem  unius  rationis  in  repraesentando,  SuMist.  Quatenus  debeat 
repraesentare  rem  sicuti  est,  Cone.,  quatenus  limitari  debeat  ad  eam 
rem  tantum  repraesentandam,  Nego.  Dist.  min.  Deus  cognoscit  res 
per  suum  esse,  tamquam  per  speciem  superexcedentem  perfectione  et 
comprehensione  sua  omnes  res  cognitas.  Cone.,  tamquam  per  speciem 
limitatam  ad  aliquod  genus  rerum  cognoscendum,  Nego. 

Obiect.  5^.  Intellectus  potest  esse  certus  de  aliquo  quod  sit  ens,  et 
potest  dubitare  utrum  sit  substantia  vel  accidens.  Atqui  conceptus 
certus  nequit  esse  idem  ac  conceptus  dubius.  Ergo  conceptus  entis  est 
diversus  a conceptibus  substantiae  et  accidentis,  ac  proinde  est  uni- 
vocus (1). 

Resp.  Cone.  mai.  Dist.  min.  nequit  esse  idem,  eo  quod  diverso  modo 
repraesentat  eandem  rem.  Cone.,  eo  quod  conceptus  dubius  debeat 
semper  se  habere  ad  conceptum  certum  ut  ratio  simpliciter  abstracta, 
et  non  aliquando,  ut  in  casu  nostro,  tamquam  conceptus  confusus  ad 
conceptum  distinctum  eiusdem  realitatis  et  formae,  videlicet  ut  ratio 
abstracta  abstractione  improprie  dicta,  Nego.  Solutio  patet  ex  dictis 
in  Quaest.  II.  de  descensu  entis  ad  sua  inferiora.  Caeterum  ad  hanc  et 
similes  obiectiones  solvendas,  prae  oculis  habeant  inferiora  univocorum 
contineri  in  suis  superioribus  tantum  in  potentia,  sic  species  continetur 
in  suis  generibus;  inferiora  autem  entis  contineri  in  ratione  analogice  '• 
communi  entis  in  aetu  sed  eonfuse.  Id  autem  contingit,  quia  ratio  • 
entis  non  est  simplieiter  una  sed  tantum  proportionaliter.  Unde  eon~ 
ceptus  distineti  entis  sunt  tot,  quot  sunt  inferiora  eius. 

OBIECTIONES  CONTRA  TERTIAM  PARTEM. 

45.  Obiect.  1*^.  S.  Thomas  passim  docet  ens  dici  de  accidente  se- 
cundum ordinem  dependentiae  a substantia,  et  de  creatura  secundum 
ordinem  dependentiae  a Creatore.  Atqui  sub  hoc  respectu  ens  esset 
analogum  secundum  attributionem.  Ergo  ens  non  est  analogum  se- 
cundum proportionalitatem. 

Resp.  Dist.  mai.  S.  Thomas  haec  docet  quando  accipit  ens  vel  in 
sensu  primario  pro  eo,  quod  habet  esse  ut  quod,  vel  in  sensu  formali 
eminenti  pro  habente  ipsam  plenitudinem  essendi.  Cone.,  quando  accipit 
ens  absolute  in  sensu  eommunissimo  pro  habente  suo  modo  esse.  Nego. 


(1)  Scotias  iu  I.  Sent.  Dist.  8.  q.  2. 

Contrcul.  min.  Nego  conseq.  Solutio  melius  patebit -ex  dicendis  in 
Thesi  VIIL  et  IX.  Ad.  S.  Thomam  quod  attinet,  in  diversis  locis  diver- 
simode loquitur  pro  diversa  acceptione  nominis  ens  (1). 

Obiect.  2^.  Si  ens  diceretur  proportionaliter  de  Deo  et  creatura., 
deberet  intercedere  inter  esse  divinum  et  esse  creatum  determinata  pro- 
portio. Atqui  inter  infinitum  et  finitum  nulla  intercedit  determinata 
•proportio.  Ergo  ens  nequit  dici  proportionaliter  de  Deo  et  creatura. 

Resp.  Dist.  mai.  Si  esse  divinum  et  esse  creatum  essent  termini 
eiusdem  proportionis,  Conc.^  si  sunt  termini  diversarum  proportionum. 
Nego.  Cone.  min.  Dist.  conseq.  Ens  nequit  dici  proportionaliter  de  Deo 
et  creatura  per  modum  simplicis  proportionis,  quae  nempe  viget  inter 
duos  terminos  eiusdem  proportionis  et  importat  determinatum  excessum 
unius  termini  super  alium.  Cone.,  nequit  dici  proportionaliter  per  mo- 
dum proportio nalitatis,  quae  viget  inter  duas  proportiones  diversas, 
habentes  terminos  omnino  diversos.  Nego. 

Simili  cuidam  obiectioni  ita  occurrit  S.  Thomas  (2).  « Ad  quartum 
« dicendum,  quod  aliquid  dicitur  proportionatum  alicui  dupliciter.  Uno 
« modo  quia  inter  ea  attenditur  sicut  dicimus  quatuor  pro- 

« portionari  duobus,  quia  se  habet  in  dupla  proportione  ad  duo.  Alio 
« modiO  per  modum  proportioneditaiis ; ut  si  dicamus  sex  et  octo  esse 
« proportionata ; quia  sicut  sex  est  duplex  ad  tria,  ita  et  octo  ad  qua- 
« tuor;  est  enim  proportionalitas  similitudo  proportionum.  Et  quia  iii 
« omni  proportione  attenditur  habitudo  ad  invicem  eorum,  quae  pro- 
« portionari  dicuntur  secundum  aliquem  determinatum  excessum  unius 
« super  alterum ; ideo  impossibile  est  infinitum  aliquod  proportio- 
« nari  finito  per  modum  proportionis.  Sed  in  his,  quae  proportionata 
« dicuntur  modum  proportionalitatis,  non  attenditur  habitudo  eo- 
« rum  ad  invicem,  sed  similis  habitudo  aliquorum  duorum  ad  alia 
« duo;  et  sic  nihil  prohibet  proportionatum  esse  infinitum  finito ; quia 
« sicut  quoddam  finitum  est  aequale  cuidam  finito  : ita  infinitum  est 
« aequale  alteri  infinito ; et  secundum  hunc  modum  oportet  esse  pro- 
« portionatum  medium  ei,  quod  per  ipsum  cognoscitur;  etc.  Revo- 
centur in  mentem  quae  diximus  in  Logica  n.  35. 

Obiect.  3^.  Si  ens  diceretur  secundum  proportionalitatem  de  Deo  et 
creatura,  ens  esset  superius  Deo.  Sed  nihil  potest  esse  superius  Deo. 
Ergo  ens  non  dicitur  de  Deo  et  creatura  secundum  proportionalitatem. 

Resp.  Dist.  sequet,  maioris.  Esset  aliqua  natura  superior  Natura  Di- 
vina, Nego.  Esset  notio  universalis  improprie  dicta,  quae  extenderetur 


(1)  Cfr.  <1(1.  (1(1.  (le  Verit.  (luaest.  2.  art.  11. 

(2)  QQ  cld.  (le  Verit.  <1.  2.  art.  8.  ad  1. 

De  Mandato.  — Inslil.  Phil.  — Vol.  I.  l."» 

analogica  praedicatione  proportionalitatis  propriae  ad  ipsum  Deum, 
Cone.  Contrad.  min.  Nihil  potest  esse  natura  superius  Deo,  Cone..,  no- 
tione, Siibd.  Simpliciter  idest  tamquam  notio  universalis  proprie  dicta. 
Cone.,  secundum  quid^  Adhuc  sitbdisf.  Secundum  analogiam  attributio- 
nis, Cone..,  secundum  analogiam  proportionalitatis.  Nego.  Hanc  enim 
analogiam  nullam  importare  superioritatem  proprie  dictam  in  conceptu 
analogico  ex  antedictis  patet. 

Obiect.  4"".  Analogia  proportionalitatis  importat  aliquid  metaphorae. 
Sed  ens  non  dicitur  metaphorice  de  suis  inferioribus.  Ergo  ens  non  di- 
citur secundum  analogiam  proportionalitatis. 

Resp.  Bist.  mai.  Analogia  proportionalitatis  impropriae,  Conc.^  pro- 
priae, Nego.  Cone.  min.  Bist.  conseq.  Ens  dicitur  secundum  analogiam 
proportionalitatis  propriae,  Coyic.,  impropriae.  Nego.  Solutio  patet  ex 
dictis  in  Logica  nn.  36.  et  37. 


THESIS  IX. 

Nomen  ens  dicitur  etiam  secundum  analogiam  attributionis  de 
substantia  et  de  accidentibus,  quatenus  haec  in  linea  entis 
dicunt  ordinem  dependentiae  ad  substantiam. 

PROBATUR. 

46.  Nomen  analogum  secundum  attributionem  est,  quod  convenit 
pluribus  propter  ordinem  ad  unum,  cui  principaliter  competit.  Atqui 
nomen  ens  competit  accidentibus  propter  ordinem  eorum  ad  substan- 
tiam, cui  per  se  et  absolute  competit.  Etenim  substantia  habet  essen- 
tiam, cui  competit  esse  per  se  et  in  se,  tamquam  proprium  subiectum 
actus  essendi;  accidentia  autem  habent  essentiam  cui  non  competit 
esse  per  se  et  in  se,  sed  in  alio  idest  in  substantia  tamquam  in  subiecto, 
ita  ut  dicantur  potius  entis  entia,  quam  entia.  Ergo  nomen  ens  dictum 
de  substantia  et  de  accidentibus  est  analogum  secundum  attributionem, 
ita  ut  substantia  sit  princeps  analogatum,  accidentia  autem  sint  ana- 
logata  secundaria.  Hanc  autem  analogiam  attributionis  inter  substan- 
tiam et  accidentia  esse  unius  ad  alterum  patet  ex  eo,  quod  accidentia 
dicuntur  entia  dependenter  a substantia,  haec  autem  dicitur  ens  absque 
tali  dependentia  (1). 


(1)  Cfr.  S.  Tli.  iu  IV.  Metapli.  Lect.  1. 

OBIECTIONES. 

47.  Obiect.  V,  Si  nomen  ens  non  solum  esset  analoofum  secundum 
proportionalitatem  propriam,  sed  etiam  secundum  attributionem,  ha- 
beret diversas  significationes.  Sed  nomen  habens  diversas  significationes 
est  mere  aequivocum.  Ergo  nomen  ens  nequit  dici  analogum  secundum 
utramque  analogiam. 

Resp.  Dist  sequel.  mai.  Haberet  significationes  omnino  diversas, 
Kego,  haberet  significationes  partialiter  diversas,  quae  fundare  valeant 
diversas  analogias.  Cone.  Conirad.  min.  Kego  conseq.  Nomen  ens  de- 
nominatur ab  actu  essendi.  Quae  autem  habent  actum  essendi,  non 
solum  possident  eum  diversimode,  sed  etiam  cum  quadam  subordina- 
tione  unius  ad  aliud.  Quatenus  igitur  praescindimus  ab  hac  subor- 
dinatione,  nomen  ens  fundat  analogiam  proportionalitatis  propriae. 
Quatenus  non  praescindimus  ab  hac  subordinatione,  nomen  ens  fundat 
analogiam  attributionis  tum  inter  substantiam  et  accidentia,  tum  inter 
€reatorem  et  creaturas,  ut  in  sequenti  Thesi  videbimus. 

Obiect.  2^.  Si  ens  dictum  de  substantia  et  accidentibus  esset  ana- 
logum secundum  attributionem,  forma  a qua  denominatur  ens,  nempe 
actus  essendi,  deberet  esse  extrinseca  accidentibus  et  intrinseca  tan- 
tum substantiae.  Atqui  actus  essendi  est  intrinsecus  omni  enti  reali. 
Ergo  nequit  dici  de  substantia  et  accidentibus  secundum  analogiam 
attributionis. 

Resp.  Disf.  sequel.  mai.  Deberet  esse  omnino  extrinseca  accidentibus, 
Nego,  deberet  esse  extrinseca  secundum  eum  gradum  perfectionis, 
quem  importat  primaria  significatio  entis.  Cone.  Gontrad.  min.  Esse 
est  intrinsecum  accidenti  in  eo  gradu  perfectionis,  quem  requirit  se- 
cundaria significatio  entis.  Cone.,  quem  requirit  eius  primaria  signifi- 
catio, Nego.  Nego  cons.  Ad  habendam  analogiam  attributionis  non  re- 
quiritur ut  forma  denominans  nomen  analogum  sit  prorsus  extrinseca 
omni  analogato  secundario;  sed  sufficit,  ut  non  sit  in  eo  gradu  perfe- 
ctionis, in  quo  est  in  principe  analogato,  et  ut  conveniat  secundariis 
analogatis  in  ordine  ad  analogum  princeps. 

THESIS  X. 

Nomen  ens  dicitur  etiam  secundum  analogiam  attributionis 
Deo  et  creaturis,  quatenus  hae  in  linea  entis  dicunt  ordinem 
dependentiae  a Deo. 


PRAENOTIONES. 

48.  Ens^  tonum,  sapiens  et  alia  nomina  importantia  in  suppositione 
formali  perfectiones,  quae  dicuntur  purae  seu  simplices,  eo  quod  in 
sua  formali  ratione  nullam  imperfectionis  admixtionem  includunt,  ac- 
cipi possunt  vel  in  sensu  formali  eminenti,  quatenus  nempe  important 
absolute  ipsam  plenitudinem  perfectionis  subsistentis  tali  nomine  desi- 
gnatae (sub  quo  respectu  melius  exhiberentur,  si  vocarentur  ipsum 
esse  subsistens,  ipsa  bonitas  subsistens,  ipsa  sapientia  subsistens  etc.) ; 
vel  in  sensu  formali  communi  communitate  analogiae  proportionalitatis 
propriae,  quatenus  praecisione  secundum  quid  dicta  praescindunt  a 
modo,  quo  hisce  nominibus  designata  perfectio  a pluribus  possidetur. 
Quum  accipiuntur  in  sensu  formali  eminenti,  'nequeunt  convenire  nisi 
Deo,  qui  est  ipsum  esse  subsistens,  quod  importat  plenitudinem  subsi- 
stentem omnis  purae  perfectionis.  Creaturis  autem  in  tantum  convenire 
possunt  in  quantum  considerantur  in  ordine  dependentiae  a Creatore, 
a quo  secundum  deficientem  aliquem  gradum  maioris  vel  minoris  par- 
ticipationis has  perfectiones  receperunt.  Et  ideo  talia  nomina  sub  hoc 
respectu  dicta  de  Deo  et  de  creaturis  dicuntur  secundum  analogiam 
attributionis  unius  ad  alterum,  ita  ut  Deus  sit  princeps  analogatum,. 
creaturae  autem  sint  analogata  secundaria. 

PROBATUR  THESIS. 

49.  Nomen  analogum  secundum  attributionem  est  quod  convenit 
pluribus  propter  aliquem  ordinem  ad  unum,  cui  principaliter  competit. 
Atqui  nomen  ens,  quum  in  sensu  formali  eminenti  importet  habentem 
ipsam  plenitudinem  perfectionis  essendi  a quo  omne  esse  derivatur  in 
entia  per  participationem  seu  in  creaturas,  dicitur  primario  et  abso- 
lute de  Deo,  secundario  autem  secundum  ordinem  dependentiae  et  par- 
ticipationis dicitur  de  creaturis.  Ergo  ens  sub  hoc  respectu  conside- 
ratum dicitur  analogice  secundum  attributionem  unius  ad  alterum  de 
Deo  et  creaturis,  ita  ut  Deus  sit  princeps  analogatum,  creaturae  autem 
sint  analogata  secundaria. 

50.  Corollarium.  In  tantum  ens  acceptum  pro  habente  ipsam  ple- 
nitudinem praedicari  potest  secundum  analogiam  attributionis 

tinius  ad  alterum  de  Beo  et  creaturis;  in  quantum  ens  acceptum  pro 
EO  QUOD  suo  MODO  HABET  ESSE,  praedicari  potest  de  Beo  et  creaturis 
secundum  analogiam  proportionaJitatis  propriae.  Etenim  ideo  ens  pot- 
est proportionaliter  praedicari  de  Deo  et  creaturis,  quiae  esse  existen- 
tiae  est  perfectio  intrinseca  cuilibet  enti  actuali  sive  creato  sive  increato. 
In  tantum  autem  esse  existentiae  esse  potest  perfectio  intrinseca  enti 
actuali  creato,  in  quantum  causari  potuit  ab  ente  increato.  Tandem  ideo 
esse  existentiae  creaturae  causari  potuit  ab  ente  increato,  quia  hoc  est 
ipsa  plenitudo  essendi  subsistens. 

OBIECTIONES. 

51.  Obiect.  V.  Si  ens  diceretur  secundum  attributionem  de  Deo  et 
creaturis,  deberet  dici  per  prius  de  Deo  quam  de  creaturis.  Sed  nomen 
ens  dicitur  per  prius  de  creaturis,  quia  ab  his  desumitur.  Ergo  nomen 
ens  nequit  dici  per  attributionem  de  Deo  et  creaturis. 

Resp.  Bist.  sequel.  mai.  Ens  dici  deberet  per  prius  de  Deo  quoad 
rem  significatam,  Conc.^  quoad  modum  significandi,  idest  quoad  nominis 
impositionem.  Nego.  Contrad.  min.  (1). 

Obiect  Nomina  quae  dicuntur  de  aliquo  tamquam  de  causa  al- 
terius, dicuntur  de  eo  per  posterius;  sicut  sanum  dicitur  de  medicina 
quatenus  est  causa  sanitatis.  Atqui  ens  dicitur  de  Deo,  quatenus  est 
creaturis  causa  essendi.  Ergo  ens  nequit  dici  per  attributionem  de  Deo 
et  creaturis,  ita  ut  Deus  sit  princeps  analogatum. 

Resp.  Bist,  mai.  Nomina,  quae  denominantur  a tali  forma,  quae 
neque  in  eodem  gradu  neque  eminenter  est  intrinseca  causae,  Conc.^ 
quae  vel  in  eodem  gradu  vel  eminenter  est  intrinseca  causae.  Nego. 
Contrad.  min.  Deus  est  talis  causa  essendi  creaturae,  quae  contineat 
eminenter  ipsam  perfectionem  essendi.  Cone.,  quae  eam  nullo  modo 
contineat.  Nego. 

Obiect.  3".  Quando  forma  est  in  diverso  gradu  intrinseca  omnibus 
analosfatis,  nomen  denominatum  a tali  forma  est  analogum  secundum 
proportionalitatem  propriam.  Atqui  ex  concessis  actus  essendi  est  in 
diverso  gradu  intrinsecus  Deo  et  creaturis.  Ergo  ens  dici  debet  de 
Deo  et  de  creaturis  tantum  secundum  analogiam  proportionalitatis 
propriae. 

Resp.  Bist.  mai.  Si  analogata  considerantur  absolute,  Cone.,  si  con- 
siderantur relative  idest  secundum  varios  gradus  subordinationis  ad 


(1)  Cfr.  S.  Th.  1.  p.  q.  13.  a.  (i. 

invicem,  Nego.  Cone.  min.  Nego  conseq.  Solutio  patet  ex  dictis  in  Thesi 
et  in  Corollario.  Distinctio  data  huic  ohiectioni  habeatur  prae  oculis 
ad  solvendas  similes  obiectiones,  ex.  gr.  quod  in  nostra  sententia  crea- 
turae potius  quam  entia  dici  deberent  entis  entia,  nempe  Dei;  quod  non 
possemus  intelligere  creaturas  nisi  prius  intelligeremus  Deum  etc. 

Etenim  quum  ens  considerari  possit  vel  absolute^  sub  qua  conside- 
ratione praedicatur  de  inferioribus  secundum  analogiam  proportiona- 
litatis  propriae,  vel  relative.,  sub  qua  consideratione  praedicatur  de 
inferioribus  secundum  analogiam  attributionis;  creaturae  quatenus 
considerantur  absolute  tamquam  habentes  suum  esse,  dici  debent  sim- 
pliciter entia;  et  cognosci  possunt  in  seipsis  independenter  a praevia 
cognitione  Creatoris.  Quatenus  autem  considerantur  relative  seu  in 
ordine  ad  ipsum  ens  per  essentiam,  quod  eminenter  possidet  perfe- 
ctionem essendi,  et  a quo  aliquam  essendi  participationem  recipiunt; 
recte  dicuntur  potius  entis  entia,  quam  entia,  et  ideo  nomen  proprium 
Dei  est  6 wv,  qui  est,  et  sub  hoc  respectu  nequeunt  cognosci  sub  for- 
mali relatione  creaturae  nisi  simul  cognoscatur  Creator.  Sed  de  his 
uberior  sermo  erit  in  Theologia  Naturali. 

DE  TRANSCENDENTIBUS  IN  COMMUNI. 

52.  Quamvis  enti  non  possint  fieri  additiones  proprie  dictae  per  mo- 
dum, quo  differentia  additur  generi,  vel  accidens  subiecto,  quia  quae- 
libet natura  vel  perfectio  est  essentialiter  ens:  possunt  tamen  eidem 
fieri  additiones  quaedam  improprie  dictae^  inquantum  scilicet  exprimunt 
aliquem  ipsius  modum,  qui  nomine  entis  non  exprimitur.  lamvero  id 
dupliciter  contingere  potest,  vel  1.  ita  ut  modus  expressus  sit  aliquis 
specialis  modus  entis^  qui  non  generaliter  consequatur  omne  ens,  et  sic 
habemus  decem  suprema  genera,  nempe  substantiam,  relationem,  quan- 
titatem, qualitatem  etc.,  vel  2.  Ita  ut  modus  expressus  sit  aliquis 
modus  generaliter  consequens  omne  ens,  videlicet  qui  tam  late  pateat 
sicut  ens.  Porro  hi  modi,  qui  generaliter  consequuntur  omne  ens  sunt 
quinque,  nempe : res,  unum,  aliquid,  verum  et  honum,  sicut  ex  Thesi 
sequenti  patebit. 


THESIS  XI. 

Modi,  qui  generaliter  consequuntur  omne  ens,  sunt  quinque 
nempe  res,  unum,  aliquid,  verum  et  honum  (1). 

PROBATUR. 

53.  Modus  aliquis  generaliter  consequens  omne  ens,  vel  consequitur 
omne  ens  quatenus  ens  in  seipso  seu  absolute  consideratur,  vel  quatenus 
consideratur  in  ordine  ad  aliud.  Si  sit  modus  consequens  omne  ens 


(1)  Cfr.  S.  Th.  (]({.  (1(1.  tle  Verit.  q.  1.  a.  1. 

absolute  consideratum ; vel  exprimit  in  ente  aliquid  affirmative  idest 
l^ositive^  vel  negative  tantum.  Si  exprimit  aliquid  positive  simul  et 
absolute,  id  nequit  esse  aliud  quam  ipsa  essentia,  quia  non  invenitur 
aliquid  affirmative  dictum  absolute  de  omni  ente,  nisi  essentia  eius, 
secundum  quam  esse  dicitur;  et  sic  imponitur  nomen  res,  quae  differt 
a nomine  ens  in  eo,  quod  ens  sumitur  ab  actu  essendi,  sed  nomen  res 
exprimit  guidditatem  sive  essentiam  entis.  Si  autem  exprimit  aliquid 
negative  simul  et  absolute,  talis  negatio  nequit  esse  nisi  ipsa  indivisio 
entis;  omne  enim  ens,  eo  ipso  quod  est  ens,  est  indivisum  in  se,  atque 
ita  imponitur  nomen  unum;  nihil  enim  aliud  est  unum  transcenden- 
taliter  acceptum  nisi  ens  indivisum.  Si  autem  sit  modus  consequens 
omne  ens  consideratum  relative  seu  in  ordine  ad  aliud;  hic  modus  vel 
exprimit  divisionem  unius  entis  ab  omni  alio  ente,  et  significatur 
nomine  aliquid,  quasi  aliud  quid;  vel  exprimit  ordinem  ad  id,  quod 
potest  aut  intentionaliter  fieri  omne  ens,  cuiusmodi  est  intellectus,  aut 
ferri  in  omne  ens,  cuiusmodi  est  appetitus.  Quatenus  igitur  ens  per 
suum  esse  dicit  ordinem  cognoscihilitatis  ad  intellectum,  vocatur  ve- 
rum; quatenus  autem  per  suum  esse  dicit  ordinem  appetibilitatis  ad 
appetitum,  vocatur  bonum.  Ergo  modi,  qui  consequuntur  omne  ens, 
sunt  quinque,  nempe : res,  unum,  cdiquid,  verum  et  bonum. 

THESIS  XII. 

Ex  modis  consequentibus  omne  ens,  tres,  nempe  nmun^  verum 
et  honunif  se  habent  ad  modum  proprietatum  et  ideo  recte 
vocantur  passiones  propriae  entis. 

PRAENOTIONES. 

54.  Proprietates  stricto  sensu  alicuius  essentiae  sunt  accidentia 
quae  resultant  ex  principiis  constitutivis  essentiae.  Hoc  sensu  dimen- 
siones sunt  proprietates  corporis  physici,  risihilitas  est  proprietas 
hominis. 

Proprietates  lato  sensu  alicuius  essentiae  sunt  rationes  quaedam 
quae  licet  identificentur  a parte  rei  cum  ipsa  essentia,  tamen  in  sua 
formalitate  important  aliquid  quod  concipitur  quasi  praesupponens  es- 
sentiam ab  eaque  resultans. 

Nos  in  Thesi  demonstramus  rationes  expressas  nominibus  unius,  veri 
et  boni  se  habere  ad  ens  ad  modum  proprietatum  eius,  nempe  esse 
proprietates  entis  lato  sensu  acceptas. 

PROBATUR  THESIS. 

55.  Proprietates  lato  sensu  acceptae  alicuius  essentiae  simt  eae  ra- 
tiones, quae  licet  identificentur  a parte  rei  cum  ipsa  essentia,  tamen 
in  sua  formalitate  important  aliquid  quod  concipitur  quasi  praesup- 
ponens  essentiam,  ab  eaque  resultans.  Atqui  hoc  modo  se  habent  tres 
modi  generales  entis,  nempe  unum^  verum  et  'bonum.  Etenim  ens  ne- 
quit concipi  ut  indivisum,  nisi  concipiatur  prius  constitutum  in  suo 
esse ; nequit  concipi  ut  cognoscibile  ab  aliquo  intellectu,  neque  ut  ap- 
petibile ab  aliquo  appetitu,  nisi  concipiatur  prius  ut  habens  esse, 
nempe  ut  ens.  Dum  contra  eo  ipso  quod  concipitur  ut  ens  nempe  ut 
habens  esse,  concipiuntur  ab  eo  dimanare  rationes  indivisi,  cognosci- 
bilis et  appetibilis,  quae  sunt  rationes  unius,  veri  et  boni.  Ergo  hae 
rationes  se  habent  ad  modum  proprietatum  seu  passionum  entis. 

Hos  autem  modos  esse  solos,  qui  se  habeant  ut  proprietates  entis, 
patet  ex  eo  quod  primus  modus,  qui  importat  rem  seu  essentiam,  identi- 
ticatur  tum  re  tum  ratione  cum  essentia  entis.  Tertius  autem  modus, 
qui  importat  aliqiiid,  reducitur  ad  imum,  quia  unitas  entis  completur 
per  hoc  quod  sit  indivisum  in  se  et  divisum  a quolibet  alio.  Ergo 
tantum  tres  mrndi  generales  entis  nempe  unum,  verum  et  bonum  se 
habent  tamquam  proprietates  seu  passiones  entis  (1). 


(1)  Cfr.  Alamann.  Sum.  Ph.  4.  p.  q.  11.  a.  2. 

QUAESTIO  V.  i 

DE  UNITATE  TRANSCENDENTALI 

THESIS  XIIL  I 

Unum  transcendentale,  quod  significat  ens  indivisum,  i.  con- 
vertitur cum  ente,  et  2.  importat  rationem  mere  negativam 
simul  cum  ente,  tamquam  cum  suo  fundamento. 

PROBATUR  PRDIA  PARS. 

56.  Illud  convertitur  cum  ente,  quod  realiter  importat  idipsum  quod 
importat  ens,  quamvis  exprimat  aliquid  quod  nomine  entis  non  expri-  | 
mitur.  lamvero  unum  transcendentale  importat  realiter  idipsum,  quod  * 
importat  ens.  Etenim  unum  nihil  aliud  significat  quam  ens  indivisum. 
Ens  autem  est  indivisum  per  hoc  ipsum  quod  est  ens.  « Nam  omne  | 
« ens  aut  est  simplex  aut  compositum.  Quod  autem  est  simplex  est 

« indivisum  et  actu  et  potentia.  Quod  autem  est  compositum,  non  habet 
« esse  quandiu  partes  eius  sunt  divisae,  sed  postquam  constituunt  et 
« componunt  ipsum  compositum.  Unde  manifestum  est  quod  esse 
« cuiuslibet  rei  consistit  in  indivisione.  Et  inde  est,  quod  unumquodque 
« sicut  custodit  suum  esse;  ita  custodit  suam  unitatem  » (1). 

PROBATUR  SECUNDA  PARS. 

57.  Nomen  significans  subiectum  aliquod  affectum  negatione,  non 
importat  meram  negationem.  Atqui  tale  est  unum  transcendentale. 
Nam  significando  ens  indivisum,  significat  subiectum  aliquod  affectum 
negatione  seu  ens  cum  negatione  divisionis.  Ergo  unum  transcenden- 
tale non  importat  meram  negationem,  sed  ens  quatenus  indivisum  (2). 

58.  Corollarium.  Indivisio,  quae  importatur  per  unum  transcen-  ' 
dentale,,  se  Jiahet  ad  modum  privationis^  idest  ut  privatio  improprie 
dicta,  cum  sit  quodammodo  media  inter  strictam  privationem  et  sim- 
plicem negationem. 

Etenim  privatio  determinat  sibi  subiectum,  cuius  est  privatio,  v.  g. 
caecitas  in  homine.  Simplex  autem  negatio  nullum  subiectum  sibi  de- 


(1)  S.  Th.  1.  p.  q.  11.  a.  1. 

(2)  1.  p.  q.  30.  a.  3. 

terminat.  Quare  sub  hoc  respectu  indivisio  transcendentalis  convenit 
cum  privatione  et  diifert  a simplici  negatione ; quia  indivisio  deter- 
minat sibi  subiectum^  nempe  ens  in  oppositione  ad  non  ens.  Etenim  ens 
ratione  suae  indivisionis  est  unum  et  est  ens ; et  eo  modo  est  ens,  quo 
est  unum.  Unde  S.  Thomas  ait:  « Esse  uniuscuiusque  rei  consistit  in 
indivisione  ».  Attamen  non  potest  dici  privatio  stricte  sumpta.  Nam 
talis  privatio  supponit  in  subiecto,  cuius  est  privatio,  aptitudinem  ad 
habendam  formam  contrariam  privationi  (salvo  eodem  subiecto),  v.  g. 
caecitas  est  privatio  stricte  sumpta  in  homine,  non  vero  in  lapide,  quia 
homo  caecus,  remanens  homo,  habet  aptitudinem  ad  formam  contrariam 
caecitati,  nempe  ad  visionem;  lapis  autem  non  item.  Indivisio  vero 
transcendentalis  non  supponit  in  suo  subiecto  aptitudinem  ad  habendam 
formam  sibi  contrariam  nempe  divisionem  seu  multiplicitatem  sibi 
oppositam  (salvo  eodem  subiecto).  Etenim  unumquodque  ens,  eo  modo 
est  ens,  quo  est  unum  et  indivisum.  Quare  hoc  ipso  quod  cessaret  esse 
indivisum  cessaret  esse  unum  et  ens  (1). 

THESIS  XIV. 

Unum  et  multa  non  eodem  modo  opponuntur.  Nam  i.  unum 
praedicamentale,  quod  est  principium  numeri,  opponitur 
multis  ut  mensura  mensurato.  2.  Unum  autem  transcenden- 
tale,  quod  convertitur  cum  ente,  opponitur  multis  ut  indi- 
visum diviso  ad  modum  privationis  (2). 

PRAENOTIONES. 

59.  Unitas  seu  unum  transcendens  est  ipsum  ens,  quatenus 
indivisum,  et  est  analogum  sicut  ens  respectu  suorum  inferiorum.  Si- 
gnificat enim  : Unum  suo  modo  indivisum, 

2®  Unitas  praedicamentalis  est  unitas  stricte  numerica  seu 
quantitativa.  Haec  potest  dupliciter  sumi:  «)  Quatenus  est  quaedam 
quantitas  continua  actualiter  indivisa  (ex.  gr.  aliqua  linea  determi- 
nata) ; sub  quo  respectu  unum  non  differt  a speciali  ente  suo  modo 
indiviso,  et  est  formaliter  sub  praedicamento  quantitatis.  ?)  Potest 
sumi  unitas  praedicamentalis  quatenus  est  principium  numeri  et  assu- 
mitur ad  mensurandas  quantitates,  vel  ex  ipsa  nutura  sua,  ut  simplex 
unitas  in  numeris,  vel  ex  conventione,  sicut  palmus  vel  metrum  as- 
sumuntur ut  unitas  ad  mensurandas  extensiones.  Tantum  sub  hoc 


(1)  Cfr.  s.  Tli.  qq.  (1(1.  (le  Pot.  q.  9.  a.  7.  ad  11. 

(2)  Cfr.  S.  Tli.  1.  p.  q.  11.  a.  2. 

secundo  respectu  unitas  praedicamentalis  est  principium  numeri,  et, 
quamvis  non  directe^  tamen  reductive  pertinet  ad  praedicamentum 
quantitatis. 

3^^  Multitudo  transceiideiitalis  et  multitudo  praedicameii- 
talis.  a)  Unitati  transcendentali  correspondet  multitudo  transcenden- 
talis,  seu  multitudo  entium,  quae  sunt  in  seipsis  indivisa  et  ab  uno- 
quoque alio  divisa. 

h)  Unitati  autem  praedicamentali  correspondet  multitudo  stricte 
numerica  seu  quantitativa.  « Considerandum  est  (ait  S.  Th.)  (1)  quod 
« omnis  pluralitas  consequitur  aliquam  divisionem.  Est  autem  duplex 
« divisio.  Una  materialis  quae  fit  secundum  divisionem  continui  et 
« hanc  consequitur  numerus  qui  est  species  quantitatis.  Unde  talis 
« numerus  non  est  nisi  in  rebus  materialibus  habentibus  quantitatem. 
« Alia  est  divisio  formalis  quae  fit  per  oppositas  vel  diversas  formas, 
« et  hanc  divisionem  sequitur  multitudo  quae  non  est  in  aliquo  genere 
« sed  est  de  transcendentibus,  secundum  quod  ens  dividitur  per  unum 
« et  multa.  Et  talem  multitudinem  solam  contingit  esse  in  rebus  im- 
« materialibus  ». 

c)  Unde  diverso  modo  resultat  multitudo  transcendens  et  multi- 
tudo numerica  seu  quantitativa.  Nam  multitudo  quantitativa  habetur 
tantum  per  divisionem  materialem  ratione  dimensionum.  Multitudo 
autem  transcendentalis  requirit  tantum  divisionem  formalem,  quae  fit 
per  oppositas  vel  diversas  formas  seu  essentias,  secundum  quas  entia 
immaterialia  existunt  tamquam  purae  formae  per  se. 

d)  Quare  multitudo  transcendens  supponit  multa  entia,  quorum 
unumquodque  sit  indivisum  in  se  et  divisum  a quolibet  alio.  Et  quo- 
niam haec  indivisio  entis  in  se  non  est  aliud  quam  unitas  transcenden- 
talis^  quae  nihil  addit  proprie  et  realiter  enti;  divisio  autem  entis  a 
quolibet  alio  est  aliquidditas  transcendentalis,  quae  similiter  nihil 
addit  proprie  et  realiter  enti ; sequitur  midtitudinem  transcendentalem 
nullam  realitatem  superaddere  illis  de  quibus  praedicatur,  sed  tantum 
addere  respectum  rationis,  videlicet  duas  negationes,  prout  scilicet 
aliquid  est  in  se  divisum  et  prout  est  divisum  ab  alio,  quod  quidem 
dividi  est  unum  eorum  non  esse  alterum  (2). 

Contra,  multitudo  praedicamentalis  cum  resultet  ex  divisione  ma- 
teriae, quae  non  potest  fieri  nisi  secundum  dimensiones,  ponit  aliquod 
accidens  reale  in  illis  de  quibus  praedicatur  et  ex  quorum  divisione 
resultat. 


(1)  1.  p.  q.  30.  a.  3. 

(2)  S.  Th.  qq.  dcl.  d.  Pot.  q.  9.  a.  7.  iu  c. 

e)  Quoniam  ens,  unum,  tonum,  etc.  sunt  transcendentia,  numquam 
poterit  dari  aliqua  privatio  entis,  vel  boni,  vel  unius,  etc.  quae  non 
fundetur  in  aliqua  entitate,  unitate,  bonitate  etc.  Quare  ipsa  multitudo, 
quamvis  opponatur  unitati  ad  modum  privationis,  tamen  et  ipsa,  cum 
sit  collectio  quaedam  entium,  constituit  aliquod  ens  et  unum  secundum 
quid,  quod  resultat  vel  vi  alicuius  realis  accidentis,  vel  per  meram 
relationem  rationis,  prouti  unitas,  cui  haec  multitudo  opponitur,  est 
praedicamentalis  vel  tantum  transcendentalis.  Quapropter  nulla  mul- 
titudo opponitur  omni  omnino  unitati.  Nam,  cum  ipsa  multitudo  sit 
aliqua  unitas,  non  opponitur  sibi  ipsi;  estque,  reduplicative  ut  multi- 
tudo, vel  ens  reale,  vel  ens  rationis,  prouti  unitas,  cui  opponitur  est 
in  praedicamento  quantitatis  vel  non.  Quare  optime  dicuntur  multa 
simpliciter  esse  unum  secundum  quid  (1). 

PROBATUR  PRIMA  PARS. 

60.  Mensura  opponitur  mensurato,  oppositione  relativa.  Sed  unum 
praedicamentale,  quod  est  principium  numeri  (stricte  dicti),  est  men- 
sura multitudinis  praedicamentalis.  Ergo  unum,  quod  est  principium 
numeri,  opponitur  multitudini  praedicamentali  ut  mensura  mensurato. 
Maior  constat  ex  eo,  quod  mensura  est  correlativa  mensurato.  Minor 
probatur  ex  ipsa  definitione  numeri,  qui  definitur  midtitudo  mensurata 
per  unum. 


PROBATUR  SECUNDA  PARS. 

61.  Unitas  transcendentalis  importat  exclusionem  intrinsecae  divi- 
sionis ab  ente;  multitudo  ei  opposita  importat  ens  quoddam,  in  quo 
accipi  debeat  divisio,  nempe  importat  plura  mutuo  divisa.  Ergo  unitas, 
qua  talis,  et  multitudo,  qua  tali,  1.  opponuntur;  2.  opponuntur  ut  in- 
divisum diviso,  quia  in  hisce  rationibus  fundantur;  3.  opponuntur  ad 
modum  privationis,  quia  indivisio  est  privatio  divisionis  et  divisio  est 
privatio  indivisionis  in  illo  ordine  in  quo  sumuntur. 


(1)  Cfr.  S.  Th.  1.  p.  q.  11.  a.  2.  aci  1. 

THESIS  XV. 

a)  Unum  dividitur  in  iiuuni  substantiale,  seu  per  se,  et 
nnum  accidentale,  seu  per  accidens,  h)  Haec  autem 
multipliciter  subdividuntur. 

DECLARATUR  PRIMA  PARS. 

62.  Quemadmodum  ens  denominatur  ab  esse,  similiter  unum  deno- 
minatur ab  esse  indiviso.  Ergo  quemadmodum  se  habet  essentia  ad 
esse,  similiter  se  habet  ad  indivisionem.  Quatenus  igitur  aliqua  es- 
sentia creata,  sive  simplex,  sive  composita,  actuatur  ab  esse  primo  et 
substantiali  indiviso,  habemus  tmiim  per  se  seu  substantiale ; quatenus 
ulterius  actuatur  ab  aliquo  esse  secundario  et  accidentali  indiviso, 
habemus  unum  per  accidens  seu  accidentale. 

DECLARATUR  SECUNDA  PARS. 

63.  Unum  per  se  seu  substantiale  est  substantia,  quae  habet  uni- 
tatem Tou  esse  primi,  lamvero  hoc  esse  primum  vel  est  actus  essentiae 
compositae  ex  materia  prima  et  forma  substantiali,  vel  est  actus  es- 
sentiae simplici.  In  primo  casu  unitas  substantialis  ita  est  indivisa,  ut 
non  sit  indivisibilis ; quia  quod  est  compositum  potest  resolvi  in  partes 
componentes.  In  secundo  casu  unitas  substantialis  est  indivisa  et  in- 
divisibilis; quia  quod  est  simplex  nequit  resolvi  in  partes.  « Simplicium 
« essentiae  sunt  indivisae  et  actu  et  potentia.  Compositorum  vero  es- 
« sentiae  sunt  indivisae  secundum  actum  tantum  » (1).  Unde  unitas 
substantiae  compositae  est  minus  perfecta,  quam  unitas  substantiae 
simplicis.  Perfectissime  autem  unum  est  quod  ita  subsistit,  ut  sit  in- 
divisum tum  in  ordine  essentiae  tum  in  ordine  existentiae.  Tale  est 
ipsum  esse  subsistens,  nempe  Deus. 

64.  Unum  per  accidens  seu  accidentale  est  indivisio  toG  esse  se- 
cundi seu  accidentalis,  per  quod  actuatur  aliquod  subiectum,  iam  in  suo 
esse  primo  constitutum,  secundum  aliquam  formam  accidentalem.  Sic 
homo  albus,  dum  actuatur  per  esse  albedinis,  facit  unum  per  accidens 
cum  forma  albedinis.  Unum  per  accidens  esse  potest  triplicis  rationis 
nempe:  naturale.,  artificiale.,  morale.,  prouti  plura  conveniunt  in  ali- 
quod esse  accidentale  vel  naturale.,  quod  fit  per  operationem  naturae, 


(1)  Cfr.  1.  p,  q.  11.  a.  4. 


QUAESTIO  V.  - DE  UNITATE  TRANSCENDENT  ALI  239 

ut  homo  alhiis;  vel  artificiale^  quod  fit  per  operationem  artis,  ut  horo- 
logium; vel  morale,  quod  fit  per  conspirationem  plurium  voluntatum 
in  eumdem  finem  omnibus  communem,  ut  aligua  societas,  ex.  gr.  exer- 
citus vel  civitas. 

65.  Unum  iiiteiitionale  importat  convenientiam  plurium  in  unitate 
conceptus  fundata  in  aliqua  eorum  obiectiva  similitudine.  Quam  uni- 
tatem vel  esse  simpliciter  dictam  seu  univocationis,  vel  secundum  quid 
dictam  seu  analogiae  secundum  varias  analogias,  declaravimus  in  Lo- 
gica nn.  78.  79.  Quum  igitur  harum  unitatum  fundamentum  sit  aliqua 
similitudo  plurium  in  aliqua  forma,  explicare  praestat  varios  sensus, 
secundum  quos  quaedam  dicuntur  similia. 

66.  Similia  lato  sensu  dicuntur  ea,  quae  quocumque  modo  con- 
veniunt in  aliqua  ratione  formali,  sive  haec  forma  sit  ipsa  eorum  na- 
tura, sive  sit  aliquod  accidens,  sive  sit  alia  perfectio  tantum  analogice 
communis.  Similitudo  enim  definitur  eonvenientia  seu  communicatio  in 
forma.  — Unde  a)  Si  conveniant  in  forma  eiusdem  rationis  et  secundum 
eumdem  modum,  dicuntur,  aequalia  in  similitudine,  ut  sunt  duo  subsi- 
stentes eiusdem  speciei,  ex.  gr.  duo  homines  in  quantum  homines;  vel 
duo  habentes  formam  accidentalem  in  eodem  gradu,  ut  duo  calida  in 
eodem  gradu  caloris.  — Si  conveniant  in  forma  eiusdem  rationis, 
sed  non  secundum  eumdem  modum,  seu  gradum,  dicuntur  inaequaliter 
similia,  ut  duo  calida  in  diverso  gradu  caloris.  — cj  Si  conveniant  in 
aliqua  forma  rationis  simpliciter  diversae,  sed  tantum  proportionaliter 
eiusdem,  dicuntur  analogice  similia,  aut  etiam  dissimilia  stricte  lo- 
quendo, quia  talis  similitudo  imperfectissima  et  remotissima  est.  Hoc 
sensu  dicuntur  similia  Creator  et  creatura,  atque  caetera  agentia  aequi- 
voca  eorumque  effectus. 

67.  Idem  strictissimo  sensu  importat  imitatem  secundum  esse 
cum  adsignifieatione  relationis  rationis,  qua  intellectus  rem  comparat 
cum  seipsa  eique  ut  sibi  ipsi  identificatam  refert.  Sic  dicimus  idem 
eidem  idem. 

Idem  mimis  stricto  sensu  importat  unitatem  secundum  intentio- 
nem plurium  convenientium  in  eadem  ratione  substantiali.  Sic  duo 
homines  dicuntur  iidem  secundum  naturam  humanam. 

Aequalia  stricto  sensu  dicuntur,  quae  conveniunt  in  eadem  specie 
quantitatis,  ut  duo  pyramides  earumdem  dimensionum. 

Similia  stricto  sensu  dicuntur,  quae  conveniunt  in  eadem  specie 
qualitatis,  ut  duae  columnae  albae. 

Nota.  Aequalia  et  similia  lato  sensu  promiscue  sumuntur.  Sic  di- 
cimus duas  columnas  marmoreas  albas  et  bipedales  esse  aequales  in  al- 
bedine,  easdem  in  longitudine,  similes  in  natura. 

68.  Corollarium.  Be  analogia  unius  transcendentalis.  Quemadmo- 
dum ENS  dicitur  multipliciter  et  analogice  de  suis  inferioribus,  nempe 
vel  secundum  esse  intentionale^  vel  secundum  esse  reale ; vel  ut  quod^ 
vel  ut  quo;  vel  ut  in  se,  vel  ut  in  alio;  per  essentiam  per  par- 
ticipationem; similiter  unum  dicitur  vel  ut  quod,  cuiusmodi  est  sup- 
positum subsistens,  vel  ut  quo,  cuiusmodi  sunt  partes  eius  sive  essen- 
tiales sive  accidentales;  vel  ut  in  se,  cuiusmodi  est  substantia;  vel  ut 
in  alio,  cuiusmodi  est  forma  accidentalis;  nq\ per  essentiam,  cuiusmodi 
est  Deus;  vel  participationem,  cuiusmodi  est  creatura;  vel  secun- 
dum intentionem,  ut  genus. 

QUAESTIO  VI. 

DE  VERITATE  TRANSCENDENTALI 

j Quaestio  haec  iam  pertractata  est  in  Logica  maiori.  Unde  huc  re- 

I vocanda  sunt  quaecumque  ibi  diximus  in  quaest.  VI.  « De  Veritate  ». 

I Tantum  sequentem  Thesim,  tamquam  corollarium  eorum  quae  ibi  di- 

jj  ximus,  statuimus. 

THESIS  XVL 

I 

I Verum  transcendentale  et  ens  convertuntur. 

PROBATUR. 

69.  Id  convertitur  cum  ente,  quod  nullam  realitatem  diversam  ab 
ea,  quam  ens  significat,  importat;  sed  tantum  exprimit  aliquem  respe- 
ctum entis,  quem  nomen  ens  non  expilmit.  Atqui  talis  est  ratio  et 
nomen  veri  transcendentis.  Etenim  verum  transcendens  importat  ens 
quatenus  per  suum  esse  est  conforme  vel  conformabile  intellectui.  Ergo 
verum  transcendens  convertitur  cum  ente  (1). 

OBIECTIONES. 

70.  Obiect.  1^.  Quae  habent  diversa  subiecta,  non  convertuntur.  Sed 
verum  est  tantum  in  intellectu;  ens  autem  est  in  rebus.  Ergo  verum 
et  ens  non  convertuntur. 

Resp.  Cone,  mai.  Dist.  min.  Verum  formale  seu  ipsa  intentio  veri- 
tatis est  tantum  in  intellectu.  Cone.,  verum  transcendentale  seu  ma- 
teriale, Nego. 

Obiect.  2!.  Id,  quod  se  extendit  ad  ens  et  non  ens,  non  convertitur 
cum  ente.  Sed  verum  se  extendit  ad  ens  et  non  ens;  nam  verum  est, 
quod  est,  esse,  et  quod  non  est,  non  esse.  Ergo  verum  et  ens  non  con- 
vertuntur. 

Resp.  Dist.  mai.  Si  ens  minus  late  sumatur  tantum  pro  ente  reali, 
Cone.,  si  sumatur  in  tota  sua  extensione,  quatenus  includit  etiam  ens 
rationis.  Nego.  Dist.  min.  Verum  se  extendit  ad  ens  reale  et  ad  non 
ens  reale,  quod  tamen  sit  ens  rationis.  Cone.,  quod  ne  quidem  sit  ens 
rationis.  Nego.  Dist.  rat.  addit.  Veritas  propositionis  quod  non  est,  non 
est;  est  aliquod  ens  rationis.  Cone.,  non  est  aliquod  ens  rationis.  Nego. 


(1)  Cfr.  1.  p.  (p  16.  a.  3. 

16 

Obiect.  3^.  Quae  se  habent  secundum  prius  et  posterius,  non  vi- 
dentur converti.  Sed  verum  videtur  esse  prius,  quam  ens : nam  non 
intelligitur  ens  nisi  sub  ratione  veri.  Ergo  videtur,  quod  non  sint 
convertibilia. 

Resp.  Dist.  mai.  Quae  se  habent  secundum  prius  et  posterius  secun- 
dum rem.  Cone,,  secundum  rationem  tantum.  Nego,  Nego  min.  Dist. 
rat,  addit.  Non  apprehenditur  ens,  nisi  materialiter  ratio  veri  conse- 
quatur rationem  entis.  Cone.,  nisi  formaliter  apprehendatur  ipsa  ratio 
veri.  Nego. 


OBIECTIONES. 

CONTRA  DISTINCTIONEM  RATIONIS  VERI  AB  ENTE  (1). 

71.  Obiect.  1®.  Yerum  est  id  quod  est.  Sed  id  quod  est,  nihil  est  nisi 
ens.  Ergo  verum  idem  significat,  quod  ens;  et  ideo  neque  ratione  di- 
stinguitur ah  ente. 

Resp.  Dist.  mai.  Yerum  est  id  quod  est  absolute  acceptum.  Nego, 
est  id  quod  est,  acceptum  quatenus  refertur  ad  intellectum,  ut  ei  con- 
forme vel  conformabile.  Cone.  Contrad.  min. 

Obiect.  2^".  Eorum  quae  dilferunt  ratione,  unum  potest  intelligi  sine 
alio.  Sed  ens  nequit  intelligi  sine  vero;  quia  per  hoc  intelligitur,  quod 
verum  est.  Ergo  ens  neque  ratione  differt  a vero. 

Resp.  Dist.  mai.  Eorum,  quae  differunt  ratione  unum  potest  intelligi 
sine  alio  sub  ea  ratione  sub  qua  unum  differt  ab  alio.  Cone.,  sub  ea 
ratione  sub  qua  conveniunt.  Nego.  Contrad.  min.  Ens  nequit  intelligi 
sine,  vero  accepto  sub  formali  ratione  entis.  Cone.,  sine  vero  accepto 
sub  formali  ratione  veri.  Nego.  Dist.  rat.  addit.  Ens  per  hoc  intelligitur 
quia  verum  est,  hoc  sensu,  quod  realiter  identificatur  cum  vero.  Cone., 
hoc  sensu,  quod  ens  nequeat  intelligi,  quin  intelligatur  ipsa  formalis 
ratio  veri  transcendentalis.  Nego. 

Obiect.  3%  Quaecumque  non  sunt  idem,  aliquo  modo  differunt.  Sed 
verum  et  ens  nullo  modo  differunt,  quum  neque  per  essentiam  neque  per 
differentias  differant.  Ergo  verum  et  ens  nullo  modo  distinguuntur. 

Resp.  Dist.  mai.  Differunt  vel  differentiis  proprie  dictis,  vel  differen- 
tiis improprie  dictis,  Coiie.,  tantum  differentiis  proprie  dictis.  Nego. 
Contrad.  min.  Ens  et  verum  non  differunt  per  differentias  proprie  di- 
ctas, Cone.,  per  differentiam  improprie  dictam,  idest  per  expressionem 
ordinis  ad  intellectum,  vi  cuius  ens  denominatur  verum.  Nego.  Nego 
eonseq. 


(1)  Cfr.  S.  TIi.  qq.  dd.  de  Vevit.  q.  1.  a.  1. 

QUAESTIO  YII. 

DE  BONO 

PRAENOTIONES. 

72.  Boni  descriptio.  Bonum  est  ens  quatenus  per  suum  essereale 
dicit  ordinem  ad  appetitum.  Quare  Ionum  a philosopho  dicitur  id  quod 
amnia  appetunt.  Quum  enim  unumquodque  appetat  perfectionem  sibi 
convenientem,  sive  tendendo  in  eam  si  nondum  eam  possideat,  sive 
quiescendo  in  ea  si  iam  possideat;  perfectio  autem  consistat  in  ipso 
esse  reali,  quod  est  actualitas  caeterarum  perfectionum;  manifestum 
est  ens  per  suum  esse  reale  habere  rationem  perfecti  et  appetibilis 
tum  relate  ad  rem  cuius  est  esse,  tum  relate  ad  alias  res,  quas  per 
suum  esse  reale  quocumque  modo  perficere  potest. 

73.  Appetitus  hoc  loco  sumitur  non  solum  pro  voluntate,  sed  lato 
sensu  pro  qualicumque  tendentia  sive  ordinatione  rei  ad  suam  perfe- 
ctionem. Sic  materia  dicitur  appetere  formam  et  essentia  existentiam. 
Quam  rem  ita  declarat  S.  Thomas  in  1.  Ethic.  lect.  1.  « Quod  autem 
« dicit  (Philosophus)  bonum  esse  id  quod  omnia  appetunt,  non  est  in- 
« telligendum  solum  de  habentibus  cognitionem,  quae  apprehendunt 
« bonum,  sed  etiam  de  rebus  carentibus  cognitione,  quae  naturali  ap- 
« petitu  tendunt  in  bonum,  non  quasi  cognoscant  bonum,  sed  quia  ab 

aliquo  cognoscente  moventur  ad  bonum,  scilicet  ex  ordinatione  divini 
« intellectus,  ad  modum  quo  sagitta  tendit  in  signum  ex  directione 
« sagittantis.  Ipsum  autem  tendere  in  bonum,  est  appetere  bonum. 
« Unde  et  omnia  dicit  appetere  bonum  in  quantum  tendunt  ad  bonum. 
« Non  autem  est  unum  bonum  in  quod  omnia  tendunt,  ut  infra  di- 
« cetur.  Et  ideo  non  describitur  hic  aliquod  bonum,  sed  bonum  com- 
« muniter  sumptum.  Quia  autem  nihil  est  bonum,  nisi  inquantum 
« est  quaedam  similitudo  et  participatio  boni  summi;  ipsum  summum 
« bonum  quodammodo  appetitur  in  quolibet  bono.  Et  sic  potest  dici 
« quod  unum  bonum  est  quod  omnia  appetunt». 

74.  Boimm  simpliciter  et  boiium  secundum  quid.  Quum  bonum 
habeat  rationem  perfecti,  honum  simpliciter  est  ens  quod  habet  omnem 
perfectionem  sibi  debitam ; videlicet,  quum  agitur  de  ente  creato,  bonum 

simpliciter  est  ens,  quod  praeter  primam  perfectionem  seu  substantia- 
lem, habet  etiam  secundarias  seu  accidentales  perfectiones,  quae  ipsi 
competere  debent.  Bonum  secundum  quid  est  ens,  quod  non  habet 
omnem  perfectionem  sibi  debitam.  Quare  ens  creatum  quod  haberet 
tantum  perfectionem  primam  seu  substantialem,  vi  cuius  esset  ens 
simpliciter^  non  esset  honum  simpliciter^  sed  tantum  secundum  quid. 

THESIS  XVII. 

Bonum  et  ens  ita  realiter  convertuntur 
ut  distinguantur  ratione. 

PROBATUR. 

75.  Bonum  est  ens  in  quantum  per  suum  esse  reale  est  appetibile. 
Atqui  haec  appetibilitas  nullam  realitatem  addit  ad  esse  entis.  Ergo 
honum  et  ens  convertuntur  quoad  rem.  Attamen  distinguuntur  ratione. 
Etenim  bonum  exprimit  respectum  entis  ad  appetitum,  quem  nomen 
ens  non  exprimit.  Quae  distinctio  est  rationis  ratiocinatae  seu  cum 
fundamento  in  re  (I). 

COROLLARIA. 

76.  1.  Unumquodque  eo  modo  est  honum,  quo  liahet  esse;  nempe  si 
habet  esse  ut  quod,  est  bonum  ut  quod;  si  habet  esse  ut  quo,  est 
bonum  ut  quo;  si  habet  esse  in  potentia,  est  bonum  in  potentia,  si 
habet  esse  in  actu,  est  bonum  in  actu. 

II.  Creatura  ita  dicitur  essentialiter  hona  in  actu,  quemadmodum 
dicitur  essentialiter  ens  in  actu,  nempe  lato  sensu  non  stricto  sensu 
(cfr.  nn.  18.  19). 

III.  Bonum  liahet  rationem  causae  finalis;  quia  finis  est  quod  omnia 
appetunt.  Atqui  talis  est  ratio  boni.  Ergo  etc. 

lY.  Bonum  creatum  recte  dicitur  consistere  in  modo,  specie  et  ordine. 
Nam  bonum  est  ens  perfectum.  Ens  autem  est  perfectum  per  propriam 
formam,  quae  praesupponit  commensurationem  potentiae  subiectivae 
ad  ipsam,  et  quam  consequitur  ordinatio  et  inclinatio  ad  actiones  sibi 
convenientes.  lamvero  commensuratio  suhiecti  ad  formam  dicitur  mo- 
dus ; forma  constituit  rem  in  sua  specie ; ordinatio  et  inclinatio  ad 
actiones  naturae  convenientes  constituunt  ordinem.  Ergo  bonum  crea- 
tum recte  dicitur  consistere  in  modo  specie  et  ordine. 

Y.  Bonum  recte  dividitur  inhonestum,  utile  et  delectabile.  Nam  quod 
appetitur  propter  se,  dicitur  honestum ; quod  appetitur  propter  aliud, 

(1)  Cfr.  S.  Th.  1.  p.  q.  5.  a.  1.  et  locis  parallelis. 

dicitur  utile;  id,  in  quo  appetitus  qidescit^  dicitur  delectabile.  lam- 
vero  hae  sunt  tres  diversae  rationes  appetibilitatis.  Ergo  bonum,  quod 
est  ens  quatenus  appetibile,  recte  dividitur  in  honestum,  utile  et  de- 
lectabile. 

Nota.  Doctrinam  huius  quaestionis  evolutam  invenies  apud  S.  Tho- 
mam  (1). 


SCHOLION. 

Be  3Ialo. 

77.  Malum  opponitur  hono^  non  ut  mera  negatio,  sed  ut  privatio. 
Ideo  non  invenitur  nisi  in  subiecto  bono,  quod  dicitur  et  est  malum, 
quando  caret  aliqua  perfectione  sibi  debita.  Quapropter  malum  defi- 
nitur carentia  honi  debiti.  Et  sane,  quum  impossibile  sit,  ut  ens  aliquod 
cxistat,  quin  sit  saltem  ens  simpliciter ; ens  autem  simpliciter  necessario 
est  bonum  saltem  secundum  quid;  impossibile  est  dari  in  rerum  natura 
aliquod  ens  quod  sit  simpliciter  malum ; nam  esset  simul  ens  et  non 
esset,  quod  contradictionem  involvit  (2). 


(1)  1.  p.  q.  5.  et  locis  parallelis. 

(2)  1.  p.  q.  48.  et  11.  pp. 

PARS  TERTIA 

DE  DIVISIONE  ENTIS  IN  SUAS  PARTES. 


QUAESTIO  VIII. 

DE  ACTU  ET  POTENTIA. 

INTRODUCTIO. 

78.  Divisio  entis  in  actum  et  potentiam  non  est  divisio  entis  in  ens 
in  actu  et  ens  in  potentia  obiectiva  seu  ens  possibile;  sed  attingit 
principia  intrinsece  constitutiva  entis,  atque  discrimen  fundamentale 
designat  inter  ens  compositum  seu  creatum  et  supremam  causam  effe- 
ctivam entis  in  quantum  entis.  Haec  enim  sola,  quum  sit  expers  omnis 
compositionis  et  imperfectionis,  est  actus  subsistens  non  solum  in  or- 
dine essentiae,  sed  etiam  in  ordine  existentiae,  nempe  est  ipsum  esse 
subsistens.  Entia  autem  quae  participant  existentiam,  nempe  creaturae, 
in  quocumque  gradu  limitatae  perfectionis  consistant,  aliqua  compo- 
sitione vel  in  ordine  tantum  existentiae,  ut  creaturae  spirituales,  vel 
etiam  in  ordine  essentiae,  ut  creaturae  corporales,  afficiantur  necesse 
est.  Nos  qua  maiori  poterimus  brevitate,  fideliter  doctrinam  S.  Thomae 
proponere  studebimus,  quam  optime  ex  variis  locis  collegit  P.  Cosmus 
Alamannus  S.  1.  in  Summa  Philosophiae,  Quarta  parte.  Quaestioni- 
bus, 27.  28.  29. 


CAPUT  I. 

DE  ACTUS  ET  POTENTIAE  SIGNIFICATIONE. 

79.  Etymon  nominis  actus^  quod  significat  perfectionem,  ab  agendo 
venit.  Quum  enim  perfectio  uniuscuiusque  rei  maxime  in  eius  operatione 
seu  actione  manifestetur;  nomen  actus  transumptum  est  ad  signifi- 
candam perfectionem. 

Similiter  etymon  nominis  potentiae  suhiectivae,  quod  receptibile  per- 
fectionis  importat,  a potentia  operativa  venit.  Quum  enim  potentia 
operativa  non  semper  operetur,  quando  autem  operatur,  perfectionem 
agendi  suscipiat,  et  ad  eam  se  habeat  ut  subiectum  ipsam  substentans 
et  ab  ipsa  formaliter  perfectum ; nomen  potentia  transumptum  est  ad 
designandum  subiectum  qu  odeumque  alicuius  perfectionis  mere  rece- 
ptivum. Et  ideo  quemadmodum  ex  potentia  operativa  et  ex  operatione 
resultat  unum  compositum  actu  operans;  similiter  ex  aliqua  potentia 
subiectiva  et  ex  actu  eam  perficiente  resultat  compositum  aliquod 
actuatum  seu  perfectum  sive  perfectione  prima  seu  substantiali,  quae 
facit  unum  per  se,  sive  perfectione  quadam  secunda  seu  accidentali, 
quae  facit  unum  per  accidens  (1). 

CAPUT  II. 

CONSECTARIA  QUAEDAM  EX  NOTIONIBUS  ACTUS 
ET  POTENTIAE  RESULTANTIA. 

80.  P Actus  in  sua  absoluta  ratione  dicit  meram  perfectionem. 

2®  Fotentia  subiectiva  m sua  absoluta  ratione  dicit  imperfectionem 
determinabilitatis  et  indigentiae  alicuius  actus  eam  formaliter  perfi- 
cientis. 

3®  Actus  irreceptus  est  actus  purus,  seu  pura  perfectio ; actus  re- 
ceptus in  aliqua  potentia  est  actus  non  purus  sed  limitatus  a potentia 
eum  recipiente. 

4^  Fotentia  subiectiva  quemadmodum  limitat,  ita  etiam  midtiplicat 
actus.  Sic  multiplicando  subiecta  receptiva  albedinis,  multiplicantur 
albedines. 

5^  Subiectum  actuatum  seu  perfectum  vel  est  simplex  vel  est  com- 
positum. 

Si  sit  simplex  a)  vel  est  perfectissime  simplex,  idest,  tura  in  ordine 
essentiae  tum  in  ordine  existentiae;  et  tale  importat  actum  seu  per- 
fectionem absolute  puram  subsistentem,  nempe  ipsum  esse  subsistens. 

b)  Si  sit  simplex  tantum  in  ordine  suae  essentiae,  non  autem  in 
ordine  existentiae,  eo  quod  sit  essentia  quaedam  non  composita  ex 
potentia  subiectiva  et  actu,  quae  tamen  in  aliquo  gradu  limitationis 
participat  de  perfectione  essendi;  talis  essentia  est  actus  quidem  seu 
perfectio  subsistens  non  tamen  absolute  pura  sed  tantum  relative  pura. 
Diximus  eam  esse  actum  non  absolute  sed  tantum  relative  purum 
subsistentem,  quia  licet  relate  ad  ordinem  'suae  essentiae  specificae 


(1)  Cfr.  S.  Tli.  qq.  dd.  de  Pot.  q.  1.  a.  1.  « Poteutia  dicitur  ab  actti  etc. 

sit  ipsa  perfectio  subsistens  sui  ordinis;  tamen  quum  se  habeat  ad 
perfectionem  puram  essendi  ut  receptivum  ad  receptum,  quam  proinde 
in  aliquo  limitato  gradu  possidet;  reapse  se  habet  ad  hanc  ut  potentia 
ad  actum  et  ideo  in  ordine  existentiae  subsistit  tamquam  actus  non 
absolute  purus.  Tales  sunt  substantiae  spirituales  creatae  (seu  angeli), 
quae  participant  de  esse  in  essentia  simplici  subsistente,  et  conve- 
nientes simul  generice  in  immaterialitate  seu  intellectivitate,  dilferunt 
ab  invicem  secundum  maiorem  vel  minorem  participationem  perfe- 
ctionis essendi,  quae  in  tota  sua  plenitudine  est  propria  solius  Dei,  qui 
est  ipsa  plenitudo  essendi  subsistens,  seu  purissimus  actus  subsistens 
(cfr.  Log.  n.  186.). 

cj  Si  subiectum  actuatum,  seu  perfectum,  sit  compositum  in  ipso 
ordine  suae  essentiae,  dicit  perfectionem  receptam  in  aliqua  potentia 
subiectiva  intrinseca  ipsi  eius  essentiae,  ita  ut  haec  resultet  ex  duobus 
principiis  intrinsecis,  quorum  unum  sit  potentiale  seu  determinabile, 
aliud  sit  actuans  seu  determinans.  Qui  actus  formalis,  ut  patet,  neque 
absolute  neque  relative  est  purus,  quum  in  ipsa  linea  essentiae  sit 
receptus  in  aliqua  potentia. 

THESIS  XYIII. 

Principia  intrinsece  constitutiva  alicuius  compositi  habere  se 
debent  vel  ad  invicem  vel  relate  ad  formam  totius  ut  potentia 
ad  actum. 


PROBATUR. 

81.  Compositum  ex  componentibus  resultans  ut  quod^  vel  est  imum 
simpliciter  seu  primo  et  per  se,  vel  est  unum  secundum  quid  seu  se- 
cundario et  per  accideyis;  nempe  vel  est  aliquod  compositum  sub- 
stantiale, vel  est  aliquod  compositum  accidentale. 

Si  primum,  nempe  si  sit  aliquod  compositum  substantiale,  necesse 
est,  ut  principia  intrinseca  ipsum  constituentia  conveniant  in  esse  pri- 
mum seu  substantiale.  lamvero  in  hac  hypothesi,  eius  componentia 
esse  deberent  pura  potentia  subiectiva  et  actus  primus,  quae  vocantur 
materia  prima  et  forma  substantialis.  Etenim  si  eius  componentia  non 
essent  huiusmodi,  ea  deberent  esse  vel  duo  actus  subsistentes,  vel  duo 
composita  subsistentia,  vel  unum  compositum  subsistens  et  actus  aliquis 
secundus  superveniens.  Atqui  nullum  ex  his  admitti  potest.  Nam,  si 
essent  duo  actus  subsistentes,  compositum  resultans  esset  mera  conco- 
mitantia duorum  entium  simplicium  subsistentium,  qui  insuper  ut  suo 
loco  demonstratur,  esse  deberent  substantiae  spirituales  seu  intelle- 

ctivae  completae  in  linea  essentiae,  nempe  duo  angeli.  Si  essent  duo 
composita  subsistentia,  ens  compositum  resultans  esset  unum  per  acci- 
dens unitate  aggregationis  vel  artificialis  ut  domus^  vel  non  artificialis 
ut  acervus  lapidum.  Si  unum  esset  compositum  subsistens  et  aliud  esset 
actus  secundarius  seu  accidens  superveniens,  compositum  resultans 
esset  unum  per  accidens  seu  secandum  quid  unitate  aliqua  accidentali 
naturali,  ut  homo  albus.  Ergo  ad  habendum  ens  compositum  subsistens 
quod  sit  simpliciter  unum,  necesse  est  ut  partes  essentiae  se  habeant 
ad  invicem  ut  pura  potentia  subiectiva  et  actus  primus. 

Si  secundum,  nempe  si  sit  aliquod  compositum  accidentale ; compo- 
nentia vel  ita  se  habent  ad  invicem  ut  utrumque  sit  iam  aliquid  sub- 
sistens, vel  non.  Si  primum,  necesse  est  ut  se  habeant  ad  perfectionem 
propriam  totius  ex  eorum  coniunctione  resultantis,  ut  potentia  ad 
actum ; sic  partes  domus  se  habent  ad  formam  domus  et  partes  navis 
ad  formam  navis.  Si  secundum,  nempe  si  unum  ex  componentibus 
tantum  sit  aliquid  subsistens ; necesse  est  ut  hoc  se  habeat  ad  perfe- 
ctionem supervenientem,  puta  ad  albedinem  vel  calorem,  ut  perfectibile 
perfectioni  ipsum  informanti,  nempe  ut  potentia  subiectiva  ad  actum ; 
sic  se  habet  intellectus  ad  scientiam  et  corpus  ad  lucem. 

Ergo  in  omni  ente  composito,  necesse  est  ut  componentia  se  habeant 
ad  invicem  vel  ad  formam  totius  ut  potentia  subiectiva  ad  actum. 

THESIS  XIX. 

Actus  limitatur  tantum  per  potentiam  subiectivam 
in  eo  ordine  in  quo  est  actus. 

PROBATUR. 

82.  I.  Id  quod  in  sui  ratione  importat  tantum  perfectionem,  nequit 
ex  seipso  limitari  in  linea  illius  perfectionis  quam  importat;  nam  secus 
importaret  simul  perfectionem  illius  ordinis  et  non  importaret,  quod 
repugnat.  Atqui  de  ratione  actus  est  importare  meram  perfectionem. 
Actus  enim  idem  est  ac  perfectio.  Ergo  impossibile  est,  ut  actus  sit 
ex  se  ipso  limitatus  in  eo  ordine  in  quo  habet  puram  rationem  actus. 

Attamen  non  repugnat,  quinimmo  ipsa  experientia  constat  in  ente 
composito  perfectiones  recipi,  limitari  et  numerice  multiplicari  ratione 
subiecti  eas  recipientis ; ita  ut  non  subsistant  ipsae  purae  perfectiones 
seu  actus,  sed  aliquod  compositum  actuatum  seu  perfectum  secundum 
has  perfectiones  in  aliquo  maiori  vel  minori  gradu  participationis 
earum.  Ergo  necesse  est  asserere,  actum  limitari  tantum  per  potentiam 
subiectivam  in  eo  ordine  in  quo  est  actus. 

II.  Quum  actus  importet  perfectionem,  limitatio  autem  actus  im- 
portet limitationem  perfectionis ; impossibile  est  ut  actus  in  eo  ordine, 
in  quo  est  actus,  limitetur  nisi  per  aliquid  quod  in  eodem  ordine  se 
habeat  ut  potentia.  Etenim  id,  quod  in  eodem  ordine  se  haberet  ut 
actus,  vel  esset  ipse  actus  qui  limitatur,  vel  aliquid  diversum  ab  ipso. 
Atqui  nequit  esse  idem  actus  qui  limitatur,  secus  idem  esset  secundum 
idem  limitans  et  limitatum,  quod  repugnat.  Ergo  est  aliquid  diversum 
ab  ipso.  lamvero  hoc  diversum  ab  ipso  non  posset  esse  alius  actus 
eiusdem  ordinis;  nam  praeterquam  quod  in  eodem  ordine  nequeunt 
dari  plures  actus  seu  perfectiones  eiusdem  rationis  subsistentes  (ut 
inferius  demonstrabimus),  actus  subsistens  additus  actui  subsistenti  non 
faceret  unum,  sed  duo;  atque,  etiam  hoc  permisso,  repugnat  ut  perfectio 
in  quantum  huiusmodi  limitetur  per  additionem  perfectionis.  Quod  si 
actus  limitans  esset  actus  diversi  ordinis ; hic  ordo  vel  esset  superior 
vel  inferior.  lamvero  nequit  esse  actus  superioris  ordinis,  quia  per  hunc 
actus  inferior  perficeretur,  non  limitaretur,  atque  se  haberet  ad  eum 
ut  potentia  receptiva  ad  actum,  quem  limitaret.  Si  vero  dicatur  esse 
actus  inferioris  ordinis ; haberemus  quod  contendimus.  Etenim  hic  se 
haberet  ad  actum  superiorem,  ut  realitas  limitans  ad  realitatem  li- 
mitatam, nempe  ut  potentia  ad  actum.  Ergo  necesse  est  dicere  actum 
non  limitari  nisi  per  potentiam. 

THESIS  XX. 

Actus  non  multiplicatur  nisi  ratione  potentiae  subiectivae, 
in  qua  recipitur. 

PROBATUR. 

83.  Quum  actus  in  sui  ratione  perfectionem  importet,  ad  hoc  ut  talis 
perfectio  multiplicaretur,  deberet  inveniri  in  pluribus  subsistentibus 
ab  invicem  distinctis.  lamvero  haec  distinctio  vel  esset  per  aliquid 
intrinsecum  perfectioni  unius  et  non  alterius,  vel  per  aliqua  extrinseca 
receptiva  eiusdem  specificae  perfectionis,  ut  albedines  multiplicantur 
per  subiecta  alba.  Atqui  primus  modus  multiplicationis  est  impossi- 
bilis, salva  natura  eiusdem  perfectionis  in  pluribus  subsistentibus, 
differentia  enim  intrinseca  uni  perfectioni  et  non  alteri  eas  efficit  spe- 
cifice diversas.  Remanet  ergo  secundus  modus  multiplicationis,  qui 
est  ratione  potentiae  subiectivae,  in  qua  actus  recipiatur.  Sic  ad  multi- 
plicandam figuram  pyramidalem  requiruntur  plura  corpora,  quae  eam 
suscipiant. 

84.  Corollarium  1.  Actus  irreceptus  est  in  suo  ordine  unicus  et 
infinitus. 

Est  unicus.  Etenim  quum  sola  ratio  multiplicandi  actus  in  aliquo 
ordine  sit,  ut  recipiantur  in  variis  potentiis  subiectivis;  necesse  est,  ut 
actus  in  suo  ordine  purus  seu  irreceptus,  sit  in  eodem  ordine  unicus. 

Est  infnitus.  Dicitur  enim  infinitum  in  aliqua  perfectione  id  quod 
eam  possidet  in  tota  sua  plenitudine  et  non  in  aliquo  tantum  gradu 
limitationis.  Atqui  demonstravimus'  in  Thesi  XIX.  actum  seu  perfe- 
ctionem non  limitari,  nisi  per  potentiam,  in  qua  recipiatur.  Ergo  ne- 
cesse est,  ut  actus  irreceptus  seu  purus  sit  in  suo  ordine  ipsa  plena 
perfectio  subsistens  sui  ordinis,  nempe  sit  infinitus  in  ordine  suo. 

Corollarium  2.  Actus  irreceptus  seu  purus  in  ordine  essendi^  qui 
est  supremus  ordo  entium^  est  absolute  purus;  actus  autem  irrecepttus 
tantum  in  ordine  alicuius  essentiae  creatae  est  tantum  relative  purus., 
seu  relate  ad  ordinem  talis  essentiae,  seque  habet  ad  actum  existentiae 
participatae,  ut  potentia  subiectiva  ad  actum. 

Etenim,  quum  esse  existentiae  sit  ultima  actualitas  omnis  essentiae 
et  omnis  perfectionis,  ita  ut  quo  magis  aliquid  participat  de  esse,  tanto 
magis  habeat  perfectionis  sitque  plenius  ens  (quapropter  viventia  sunt 
plenius  et  perfectius  entia,  quam  vita  carentia,  quia  magis  participant 
de  perfectione  essendi) ; actus,  qui  est  irreceptus  seu  purus  in  ordine 
existentiae,  est  ipsa  plenitudo  subsistens  omnis  purae  perfectionis,  neque 
potest  se  habere  ut  potentia  relate  ad  actum  superioris  ordinis,  quia 
non  datur  ordo  superior  ordini  existentiae,  quae  est  ultima  actualitas 
omnis  perfectionis. 

Actus  autem  irreceptus  in  ordine  alicuius  essentiae  simplicis,  sed 
creatae,  licet  in  ordine  suae  essentiae  sit  ipsa  perfectio  subsistens  sui 
ordinis,  tamen  quum  se  habeat  ad  actum  essendi,  ut  participans  esse 
in  aliquo  gradu  limitationis,  hoc  ipso  se  habet  in  ordine  existentiae 
ut  potentia  subiectiva  ad  actum.  Tales  sunt  substantiae  spirituales 
creatae,  completae  in  linea  suae  essentiae,  nempe  angeli.  Ad  animam 
humanam  quod  attinet,  res  patebit  quum  de  ea  sermo  erit  in  Psy- 
chologia. 

Corollarium  3,  Actus  essendi  in  tantum  possunt  multiplicari,  in 
quantum  recipiuntur  in  quibusdam  essentiis  sive  simplicibus  sive  com- 
positis, quae  se  habent  ad  illos  ut  potentiae  subiectivae  ad  actus;  atque 
ita  multiplicati  limitantur  magis  vel  minus  pro  maiori  vel  minori  ca- 
pacitate potentiae  subiectivae,  ad  quam  actuandam  ordinantur.  Quae 
potentia  subiectiva  esse  dedet  aliquid  iam  perfectum  in  linea  essentiae 
et  individuatum. 

Etenim  esse  existentiae  est  ultima  actualitas  cui  respondere  debet, 

ceu  propria  potentia,  aliquid  ultimo  aptum  ad  existendum.  Porro  huius- 
modi  non  est  nisi  individuum  completum  in  linea  essentiae.  Quapropter 
pura  potentia  subiectiva,  quum  sit  maxime  incompleta  et  indeterminata 
in  linea  essentiae,  non  est  ex  se  sola  apta  ad  recipiendum  esse  existen- 
tiae,  sed  indiget  determinari  in  ipsa  linea  essentiae  ab  actu  primo  seu 
a forma  substantiali. 

Nota.  Hoc  corollario  probatur  tum  distinctio  realis  inter  essentiam 
et  existentiam  creaturae,  tum  materiam  primam  non  habere  existentiam 
independenter  a forma  substantiali. 

THESIS  XXL 

Potentia  et  actus  ad  invicem  referuntur  transcendentaliter 

immediate  2®  et  sunt  primo  opposita. 

PROBATUR. 

85.  Quoad  primum.  Quae  tota  realitate  sua  referuntur  ad  invicem 
ut  comprincipia  intrinseca  alicuius  entis  compositi,  non  indigent  alia 
realitate  superaddita,  qua  referantur.  Atqui  potentia  et  actus  ei  cor- 
respondens,  quum  sint  principia  intrinsece  constitutiva  entis  compositi, 
referuntur  ad  invicem  tota  realitate  sua.  Ergo  potentia  et  actus  ei 
correspondens  referuntur  ad  invicem  immediate,  idest  non  mediante 
realitate  distincta  alicuius  relationis  praedicamentalis,  et  ideo  dicuntur 
referri  transcendentaliter  nempe  ex  tota  entitate  seu  realitate  sua. 

Quoad  seeundum.  Quae  important  rationes  directe  oppositas,  seu 
quarum  una  excludit  a seipsa  rationem  alterius,  sunt  primo  opposita. 
Atqui  potentia  et  actus  ei  correspondens  important  rationes  directe 
oppositas.  Etenim  potentia  habet  rationem  determinabilis,  seu  perfe- 
ctibilis,  et  actus  habet  rationem  determinantis  seu  perficientis;  quae 
rationes  mutuo  excluduntur  ab  eodem  respectu  eiusdem.  Ergo  potentia 
et  actus  ei  correspondens  sunt  primo  opposita.  Ex  hac  veritate  pro- 
cedit sequens  corollarium. 

86.  Corollarium.  Quae  in  ordine  alicpuo  se  habent  ad  invicem  ut 
potentia  et  actus,  debent  in  eo  ordine  ab  invicem  distingui. 

Etenim  impossibile  est  ut  idem  sit  determinans  et  determinabile 
respectu  eiusdem.  Unde  quae  tantum  in  ordine  logico  ita  se  habent, 
distinguuntur  tantum  secundum  intellectum,  ut  genus  et  differentia; 
licet  fundamentum  remotum  huius  distinctionis  sit  desumendum  a reali 
aliqua  compositione,  ut  demonstravimus  in  Logica  Maiori  (n.  188). 
Quae  autem  etiam  in  ordine  reali  se  habent  ad  invicem  ut  actus  et 
potentia,  debent  ab  invicem  realiter  distingui.  Haec  autem  realis  di- 

stinctio  non  importat,  iit  ea  quae  ita  distinguuntur,  debeant  esse  duae 
res  subsistentes  ab  invicem  seiunctae ; sed  requirit,  ut  sint  duae  rea- 
litates,  quae  remanendo  ab  invicen  inconfusae,  intime  iungantur  in 
ratione  potentiae  et  actus  ad  constituendum  unicum  ens  realiter  com- 
positum. Sic  forma  substantialis  in  sua  intima  coniunctione  cum  ma- 
teria, quam  determinat  ut  proprius  eius  actus  et  quacum  constituit 
unicum  ens  corporeum,  puta  plantam  vel  leonem,  non  confunditur 
cum  materia,  sed  ab  ea  remanet  realiter  distincta  ut  pars  determinans 
a parte  determinabili  in  composito  determinato. 

THESIS  XXII. 

Potentia  i®  nequit  definiri  nisi  per  actum ; 2°  actus  autem  non 
definitur  sed  describitur  secundum  propriam  rationem  sui 
effectus  formalis. 


PROBATUR. 

87.  Quoad  primum.  Id  quod  ex  tota  realitate  sua  dicit  ordinem  ad 
aliud  ut  ad  suum  determinati vum,  nequit  cognosci  neque  definiri  nisi 
per  ordinem  ad  illud.  Etenim  unumquodque  per  hoc  est  definibile,  sal- 
tem definitione  late  dicta,  per  quod  est  cognoscibile,  per  id  autem  est 
cognoscibile  per  quod  est  in  actu.  lamvero  potentia  ex  tota  realitate 
sua  dicit  ordinem  ad  actum,  ut  ad  suum  determinativum.  Ergo  po- 
tentia nequit  definiri,  nisi  per  actum. 

Quoad  secundum.  Quod  est  de  primis  simplicibus  definiri  nequit 
definitione  stricte  dicta.  Xtqui  actus  est  de  primis  simplicibus.  Ergo 
nequit  proprie  definiri.  Attamen  describitur  secundum  propriam  ra- 
tionem sui  effectus  formalis,  qui  est  perficere.  Quum  enim  proprium 
obiectum  nostri  intellectus  sit  quidditas  rei  materialis,  quae  composita 
est,  quaeque  nobis  innotescit  per  sua  accidentia  activa;  nequimus  co- 
gnoscere actum  nisi  in  composito,  in  quo  suos  formales  effectus  exercet, 
mediantibus  operationibus  quarum  est  principium.  Et  ita  varias  actuum 
species  definimus.  Sic  definimus  animam  actum  primum  corporis  phy- 
sici organici  potentia  vitam  (idest  operationes  vitales)  habentis. 

THESIS  XXIII. 

Actus  absolute  loquendo  est  prior  potentia.  Attamen  2^  in 
via  tantum  generationis  potentia  est  prior  illo  actu,  qui  est 
terminus  generationis. 


PROBATUR. 

88.  Quoad  primum.  Id,  de  cuius  ratione  est  perficere,  est  absolute 
prius  eo,  de  cuius  ratione  est  perfici.  Nihil  enim  potest  dare  sibi  per- 
fectionem quam  non  habet,  et  ideo  quando  est  quaestio  de  recipienda 
prima  perfectione,  sine  qua  existere  nequit,  impossibile  est  ut  prae- 
cedat in  existentia  causam  efficientem  huius  perfectionis.  Atqui  de 
ratione  actus  est  perficere  sive  formaliter  sive  efficienter:  de  ratione 
potentiae  est  tantum  perfici.  Ergo  absolute  loquendo  actus  est  prior 
potentia. 

Quoad  secundum.  In  generatione  fit  processus  de  imperfecto  in  per- 
fectum. Sic  ex  semine  procedit  arbor.  Atqui  potentia  rationem  habet 
imperfecti.  Ergo  in  ordine  generationis  potentia  praecedit  actum,  qui 
est  terminus  generationis  in  composito.  Attamen  secundum  intentionem 
seu  in  ratione  finis  actus,  in  quem  tendit  generatio,  est  prior  potentia, 
quia  forma  est  finis  generationis., 

THESIS  XXIV. 

Actus  et  potentia  dividunt  ens  et  omne  genus  entis;  idest  omne 
ens,  cui  directe  seu  proprie  praedicatum  existentis  competit 
vel  competere  potest,  aut  est  actus,  aut  ex  actu  et  potentia 
resultat. 


PRAENOTIONES. 

89.  Ad  rectam  Thesis  intelligentiam  animadvertendum  est  in  prae- 
senti divisione  entis  in  actum  et  potentiam  ens  non  accipi  ad  modum 
totius  potentialis^  quod  habet  partes  subiectivas,  in  quibus,  tamquam 
in  suis  inferioribus  invenitur  Malitate  essentiae  et  virtutis,  sicut  homo 
in  singulis  hominibus  (cfr.  Log.  n.  77.);  de  hac  enim  divisione  entis 
loquuti  iam  sumus,  quum  egimus  de  eius  transcendentia  et  descensu 
ad  sua  inferiora  (Quaestionibus  I.  et  II.).  Sed  sumimus  ens  ad  modum 
totius  actualis,  quod  ex  partibus  integratur. 

Etenim  totum  actuale  est  illud,  quod  ex  partibus  vel  principiis  in- 
trinsecis integratur ; et,  quum  dividitur  in  partes,  non  invenitur  in  his 
totum  totalitate  essentiae  et  virtutis.  Sic  homo  consideratus  tamquam 

tofum  actuale,  videlicet  prout  integratur  ex  anima  et  corpore,  tam- 
quam ex  principiis  intrinsece  constitutivis,  et  ex  variis  membris, 
tamquam  ex  partibus  integrantibus,  nequit  dividi  in  haec,  ita  ut  in 
quolibet  suo  principio  intrinseco  vel  in  quolibet  membro  sui  corporis 
inveniatur  totus  totalitate  essentiae  et  virtutis. 

In  praesenti  igitur  Thesi,  quum  dicimus  actum  et  potentiam  divi- 
dere ens,  non  intelligimus  actum  et  potentiam  esse  partes  subiectivas 
seu  inferiora  entis;  ita  ut  quilibet  actus  et  quaelibet  potentia  sint 
entia;  de  hac  enim  re  iam  egimus  in  quaestione  de  transcendentia 
entis ; sed  intelligimus  actum  et  potentiam  esse  principia  entis,  qua- 
tenus quidquid  proprie  habet  rationem  entis,  aut  est  illud  summum 
ens,  quod  est  purissimus  actus  subsistens,  aut  sunt  omnia  alia  entia, 
quae,  nisi  sint  composita  ex  aliquo  actu  et  ejf  aliqua  potentia  subie- 
ctiva,  non  possunt  existere;  videlicet  omne  ens,  cui  directe  existentis 
praedicatum  competit  aut  competere  potest,  aut  esse  actum  subsisten- 
tem aut  ex  actu  et  potentia  resultare. 

Hoc  brevi  formula  exprimi  solet  dicendo:  omne  ens,  ut  quod,  aut  esse 
aetum  aut  ex  actu  et  potentia  resultare.  Quae  formula  admitti  potest, 
dummodo  recte  intelligatur  sensus,  quo  accipitur  ens  ut  quod.  Vide- 
licet accipitur  in  oppositione  ad  partes  intrinsecas  entis,  quae,  in  quan- 
tum huiusmodi,  non  sunt  proprie  entia,  sed  sunt  quibus  resultat  ens. 
Hoc  autem  contingit  vel  ita  ut  ratio  propria  entis  in  nullo  ordine 
eis  competat,  cuiusmodi  sunt  et  materia  prima  et  forma  substantialis 
materialis,  et  formae  accidentales,  quae  in  nullo  ordine,  idest  neque  in 
ordine  essentiae  neque  in  ordine  existentiae,  possunt  esse  entia  ut  quae; 
vel  ita  ut  ratio  perfecta  entis  eis  competat  relate  ad  ordinem  essentiae 
tantum  non  autem  in  ordine  existentiae,  cuiusmodi  sunt  essentiae  com- 
pletae cuiuscumque  creaturae,  quae  in  ordine  existentiae  se  habent  ad 
suum  esse  existentiae  ut  potentia  subiectiva  ad  actum.  Ex  dictis  apparet 
in  praesenti  formula  ens  ut  quod  latius  accipi  quam  suppositum  sive 
formaliter  sive  denominative  dictum.  Extenditur  enim  ad  essentiam, 
quae  in  sua  formali  ratione  importat  id  quo  ens  est  id  quod  est.  Sic 
essentia  humana  est  id  quo  homo  est  homo.  (De  supposito  formaliter 
et  denominative  dicto  agemus  in  quaestione  XI). 

PROBATUR  THESIS. 

Omne  ens,  cui  directe  seu  proprie  competit  vel  competere  potest  prae- 
dicatum existentis,  vel  est  ipsum  esse  subsistens,  causa  suprema  omnis 
entis  creati,  vel  est  ens  aliquod  creatum.  Atqui  ipsum  esse  subsistens 
est  actus  in  omni  ordine  purus,  quia  in  eo  essentia  non  se  habet  ad  esse 

existentiae,  ut  potentia  ad  actum,  sed  est  actualitas  essendi  in  tota  sua 
plenitudine. 

Ens  autem  creatum  vel  est  unum  per  se,  vel  est  unum  per  acci- 
dens, Si  sit  unum  per  se,  vel  est  compositum  ex  actu  et  potentia 
in  ordine  existentiae,  ut  substantiae  spirituales  creatae,  quae  licet  sint 
actus  puri  in  linea  suae  essentiae,  tamen  se  habent  ut  potentia  ad 
actum  existentiae;  vel  est  etiam  compositum  in  ordine  essentiae,  ut 
substantiae  corporeae.  Si  autem  sit  unum  per  accidens,  manifeste  est 
compositum  ex  actu  seu  forma  accidentali  et  ex  substantia  tamquam 
ex  subiecto ; insuper  ipsa  forma  accidentalis  se  habet  ut  potentia  ad 
actum  essendi,  quo  subiectum  existit  secundum  ipsam  formam  acci- 
dentalem. Ergo  actus  et  potentia  dividunt  ens  et  omne  genus  entis. 

COROLLA  RLl. 

90.  1.  Actus  absolute  purus  est  ipsum  esse  subsistens. 

II.  xlctus  relative  puri  sunt  substantiae  spirituales  creatae  subsi- 
stentes in  essentia  simplici,  cum  qua  prorsus  identificantur. 

III.  Actus  non  puri  sunt  omnes  actus  recepti  in  aliqua  potentia 
subiectiva;  nempe  a)  esse  existentiae  creaturarum,  h)  formae  substan- 
tiales entium  corporeorum,  c)  formae  accidentales  omnes. 

lY.  Pura  potentia  subiectiva  est  quae  nullum  in  sua  ratione  includit 
actum:  tale  est  primum  principium  intrinsecum  subiectivum  substan- 
tiae corporeae,  quod  vocatur  materia  prima. 

Y.  Potentia  subiectiva  non  pura  est  ea  quae  aliquem  in  sua  ratione 
includit  actum.  Talis  est  substantia  relate  ad  accidentia ; et  essentia 
creaturae  relate  ad  existentiam. 

APPENDIX. 

DE  FINITO  ET  INFINITO. 

91.  Infinitum  generalissime  acceptum  importat  id  quod  caret  limi- 
tibus. Hoc  autem  dicitur  vel  in  ratione  actus,  vel  in  ratione  potentiae. 

a)  Infinitum  in  ratione  actus  importat  actum  seu  perfectio- 
nem, quae  caret  limitibus.  Et  ideo  si  aliquid  sub  omni  respectu  careat 
limitibus  in  perfectione,  eo  quod  sit  ipsa  perfectio  pura  subsistens,  vi- 
delicet in  ipso  ordine  essendi,  erit  in  ratione  actus  infinitum  simpliciter 
et  identificabitur  cum  ipso  esse  per  se  subsistente.  Si  vero  aliquid  sui) 
aliquo  tantum  respectu  careat  limitibus  in  perfectione,  eo  quod  sit 
perfectio  quaedam  mixta  subsistens,  erit  in  ratione  actus  infinitum 

secundum  quid,  videlicet  in  ratione  suae  perfectionis : haec  autem  per- 
fectio secundum  quid  infinita  se  habebit  ut  potentia  ad  actum  essendi. 
Quare  huiusmodi  actus  seu  forma  actualiter  per  se  subsistens,  qui  ex 
metaphysica  compositione  ex  esse  et  essentia  resultavit,  erit  ens  sun- 
2)liciter  finitum  in  ordine  essendi,  quamvis  sit  in  ratione  actus  secundum 
quid  infinitum^  nempe  in  ordine  suae  essentiae  cum  qua  prorsus  iden- 
tificatur.  Ex.  gr.  Si  dari  posset  alhedo  per  se  subsistens,  haec  esset 
infinita  secundum  quid  i.  e.  in  ordine  huius  perfectionis  mixtae,  quae 
est  albedo ; finita  autem  simpliciter  i.  e.  in  ordine  essendi  in  quo  se 
haberet  ad  suum  esse,  ut  potentia  ad  actum : porro  omnis  potentia 
limitatur  et  determinatur  in  ordine  ad  suum  actum. 

h)  Infinitum  in  ratione  potentiae  dicitur  id  quod  in  sui  ra- 
tione caret  actu,  atque  ideo  indiget  determinari  et  actuari  ab  aliquo 
actu  ad  hoc  ut  esse  possit.  Quae  infinitas  longe  abest  a perfectione; 
importat  enim  carentiam  omnis  actus  et  omnis  perfectionis.  Haec  est 
infinitas,  quae  competit  materiae  primae  in  se  consideratae,  quia,  cum 
sit  pura  potentia,  indiget  forma  substantiali  ad  hoc  ut  primo  deter- 
minetur et  actuetur.  Similiter  haec  infinitas  in  ratione  potentiae  com- 
petit quantitati  sive  continuae  sive  discretae  in  se  consideratae,  quae 
indiget  aliquo  determinato  numero  vel  aliqua  determinata  dimensione 
ad  hoc,  ut  posita  in  aliqua  determinata  specie  numeri  vel  magnitudinis, 
et  esse  et  concipi  possit,  quamvis  ex  se  sit  semper  in  potentia  ad 
maiorem  numerum  vel  ad  maiores  dimensiones  (1). 

Nota.  Quod  est  infinitum  in  ratione  actus  dicitur  infinitum  negative, 
quia  neque  habet  limites,  neque  his  indiget  ad  hoc  ut  sit.  Quod  est 
infinitum  in  ratione  potentiae  dicitur  eo  quod  in 

se  non  habet  limites,  quibus  tamen  indiget  ad  hoc  ut  sit.  Et  ideo 
quoties  id,  quod  est  simpliciter  infinitum  in  ratione  potentiae,  reducitur 
in  actum,  resultat  necessario  aliquid  finitum  simpliciter  sub  quacumque 
ratione  actualitatis,  quia  tum  in  ordine  existentiae  tum  in  ordine  es- 
sentiae absque  limitibus  esse  nequit.  Hisce  declaratis  bene  etiam  in- 
telliges  ea,  quae  habet  S.  Thomas  in  Summa  1.  p.  q.  7.  aa.  2.  3.  et  4. 
quem  confer. 


(1)  Cfi’.  s.  Tli.  qq.  dd.  de  Potentia  q.  1.  a.  2. 

QUAESTIO  IX. 

DE  DISTINCTIONE  INTER  ESSENTIAM  ET  ESSE. 
THESIS  XXV. 

In  ente  creato  essentia  realiter  distinguitur  ab  existentia. 

PRAENOTIONES. 

92.  I.  Apud  omnes  in  comperto  est  esse  seu  existere  importare 
I actum,  qno  res  formaliter  dicitur  et  est  existens,  quique  nomine  dh- 
strsicio  YOC2itm  existentia,  quasi  per  ipsum  res  extra  suas  causas 

effectivas.  Controversia  autem  est  utrum  talis  actus  realiter  distin- 
guatur ab  essentia  rei  creatae,  an  tantum  ratione,  idest  secundum  no- 
strum intellectum,  qui  saepe  propter  diversos  respectus  vel  aequipol- 
lentias  unius  eiusdemque  rei  distinguit  ea,  quae  a parte  rei  prorsus 
identificantur. 

i II.  Nos  tuemur  cum  S.  Thoma  in  ente  creato  essentiam  realiter 
I distingui  ab  existentia;  ita  ut  ens  contingens  existens  sit  compositum 
j ex  duplici  realitate,  videlicet  ex  essentia  singulari  tamquam  ex  potentia 
j subiectiva  in  ordine  essendi  et  ex  esse  existentiae,  tamquam  ex  actu 
! non  puro  in  eodem  ordine  essendi. 

III.  Veritas^  quam  in  hac  Thesi  propugnamus,  facile  intellectui  ful- 
gebit, si  prae  oculis  habeantur,  ex  una  parte  ea  quae  in  Quaest.  VIII 
de  Actu  et  Potentia  disseruimus,  ex  alia  autem  consideretur  ipsa  ratio 
' entis  contingentis.  Etenim,  quum  character  contingentiae  sit  indeter- 
I minatio  ad  existendum,  quae  fundatur  in  eo  quod  existentia  non  est 
I de  essentia  contingentis,  contingens  enim  est  quod  potest  esse  et  non 
j esse;  impossibile  est  ut  ens  contingens  sit  purum  existere,  seu  purum 
esse  subsistens,  sed  erit  aliquod  compositum  in  ordine  existentiae 
I resultans  ex  subiecto  recipiente  et  ex  esse  recepto,  ita  ut  esse  non  ra- 
j tione  sui,  sed  ratione  compositi,  in  quo  se  habet  ut  actus  non  purus  et 
I incipiat  et  desinat  ad  inchoationem  et  ad  cessationem  compositi, 
j Adversarii  imaginatione  quadam  forte  decepti,  existimantes  omnem 
I realitatem  quocumque  modo  existentem  esse  aliquid  per  se  ipsum 
^ existens,  praecludunt  sibi  viam  ad  intelligendam  primam  et  essentialem 
rationem  entis  compositi.  Et  ideo  si  logice  pro(‘-ederent,  non  valerent 
contra  Pantheistas,  Materialistas  aliosque  errantes  tueri  essentiale  di- 
scrimen, quod  intercedit  inter  ens  necessarium  et  ens  contingens,  inter 
I substantiam  spiritualem  et  substantiam  corpoream,  inter  principia 

intrinsece  constitutiva  alicuius  essentiae  compositae  et  essentiam  quae 
ex  eorum  compositione  resultat,  inter  substantiam  et  accidens,  inter 
essentiam  creaturae  et  ultimam  eius  actualitatem,  qua  formaliter  con- 
stituitur extra  causas  seu  existens.  Etenim  omnis  realitas  in  eorum 
sententia  erit  existentia  irrecepta  subsistens  seu  ipsum  esse  subsistens. 

Frustra  autem  ad  haec  incommoda  vitanda  confugiunt  ad  distin- 
ctionem rationis.  Etenim  quum  est  quaestio  de  ente  composito  in  ordine 
reali,  distinctio  rationis  nullo  modo  sufficit.  Insuper  distinctio  rationis 
vel  est  solius  rationis  ratiocinantis,  sicut  distinguimus  Marcum  a 
Tullio  in  eodem  Cicerone:  vel  est  rationis  ratiocinatae,  quae  habet 
fundamentum  in  re.  Porro  hoc  fundamentum  vel  est  virtualis  aequi- 
pollentia  unius  eiusdemque  realitatis  sub  diversis  respectibus  consi- 
deratae sicuti  distinguimus  in  Deo  essentiam  ab  esse,  sapientiam  a 
bonitate:  vel  est  convenientia  plurium  essentiarum  in  eadem  ratione 
generica,  quae  tamen  specifice  ab  invicem  differunt,  ita  ut  eadem  es- 
sentia considerata  sub  formalitate  adhuc  determinabili  concipiatur  ut 
genus,  considerata  autem  sub  formalitate  determinante  concipiatur  ut 
differentia;  quae  distinctio  ita  viget  inter  intentiones  intellectuales 
generis  et  differentiae  ut  supponat  in  fundamento  remoto  realem  com- 
positionem, sicuti  demonstravimus  in  Logica  Maiori  Thesi  Y.  et  Co- 
rollariis. 

Profecto  quam  distinctionem  rationis  eligent  adversarii  ut  eam  attri- 
buant essentiae  et  existentiae  entis  contingentis  ? Primam  reiiciunt. 
Ergo  vel  secundam  vel  tertiam.  lamvero  tertia  fundatur  in  distinctione 
reali,  neque  intercedere  potest  nisi  inter  partes  eiusdem  definitionis. 
Quapropter  neque  excludit  a suo  fundamento  realem  compositionem, 
neque  intercedere  potest  inter  essentiam,  et  existentiam,  quae  non  sunt 
partes  definitionis  alicuius  essentiae.  Ergo  remaneret  secunda  distinctio, 
quae  fundatur  in  virtuali  aequipollentia  unius  eiusdemque  realitatis 
sub  diversis  respectibus  consideratae. 

Atqui  repugnat  ut  essentia  entis  contingentis  virtualiter  aequipolleat 
eius  existentiae.  Nam  quod  virtualiter  aequipollet  alicui  perfectioni 
debet  eam  vel  perfectius  vel  in  aequali  gradu  perfectionis  in  seipsa 
continere.  lamvero  si  essentia  entis  contingentis  contineret  perfectio- 
nem suae  existentiae,  existeret  vi  essentiae  suae,  et  ideo  non  posset 
non  existere  quin  periret  ipse  conceptus  essentiae  eius.  Ergo  in  tali 
hypothesi  ens  contiagens  esset  simul  contingens  et  non  esset,  quod 
repugnat.  Frustra  igitur  sunt  adversarii,  quum  ad  distinctionem  ra- 
tionis confugiunt. 

Caeterum  argumentis  directis  demonstraturi  sumus  Thesim,  et  Obie- 
ctionum  loco  ipsa  Adversariorum  argumenta  afferemus  et  dissolvemus. 

PROBATUR  THESIS. 

93.  Creatura  existens  vel  est  ipsum  existere  vel  est  compositum 
aliquod  reale  resultans  ex  essentia  aliqua  singulari  tamquam  ex  potentia 
reali  subiectiva  in  ordine  existentiae  et  ex  actu  existendi  ei  correspon- 
dente.  Atqui  impossibile  est,  ut  creatura  existens  sit  ipsum  existere. 
Ergo  creatura  existens  est  compositum  aliquod  in  ordine  existentiae 
(quod  metaphysicmn  quia  extenditur  etiam  ad  creaturas  supra 

sensibiles,  nempe  ad  angelos)  resultans  ex  essentia  aliqua  singulari 
tamquam  ex  potentia  reali  subiectiva  et  ex  actu  existendi  ei  corre- 
spondente. 

Prob.  min.  a)  Si  creatura,  seu  ens  contingens,  esset  ipsum  existere, 
existentia  esset  essentia  creaturae.  Atqui  quod  est  essentia  alicuius  ne- 
quit ab  ea  separari.  Ergo,  si  creatura  esset  ipsum  existere,  non  posset 
non  existere;  videlicet  esset  simul  et  non  esset  creatura,  quod  re- 
pugnat. 

Ubi  nota  separationem  essentiae  ab  existentia  esse  destructionem 
creaturae  existentis.  Vi  autem  huius  separationis  creatura  existens  de- 
struitur lier  se,  actus  autem  existentiae  destruitur  per  accidens,  ut 
caeteri  actus  non  per  se  subsistentes.  Sic  corrupto  bruto  animali  vel 
arbore  per  se,  corrumpuntur  per  accidens  eorum  formae  substantiales. 

h)  Existere  creaturae  est  actualitas  quaedam  limitata  correspon- 
dens  essentiae  eiusdem.  Atqui  actus  non  limitatur  nisi  per  potentiam 
subiectivam,  in  qua  recipitur,  in  eo  ordine  in  quo  est  actus.  Ergo  exi- 
stere creaturae  se  habet  ad  creaturae  essentiam,  ut  actus  ad  potentiam 
in  ordine  existentiae.  Sed  potentia  et  actus  realiter  distinguuntur  ab 
invicem  in  ordine  reali,  cuiusmodi  est  profecto  ordo  existentiae  (cfr. 
n.  86).  Ergo  essentia  et  existentia  creaturae  realiter  distinguuntur  ab 
invicem.  Quapropter  impossibile  est  ut  creatura  existens  sit  ipsum 
existere. 

c)  Actus  in  suo  ordine  purus,  est  in  eodem  ordine  unicus  in  sua 
puritate  (cfr.  nn.  83.  84).  Atqui  actus  existendi  est  multiplicatus  in 
entibus  contingentibus,  quae  existunt.  Ergo  existere  entium  contingen- 
tium non  est  actus  purus  in  suo  ordine,  sed  est  receptus.  Ergo  creatura 
existens  est  realiter  composita  ex  essentia  et  existentia. 

d)  Creaturae  omnes  existentes  conveniunt  in  hoc  quod  omnes 
existunt,  differunt  autem  realiter  ab  invicem  secundum  varias  suas 
essentias  et  notas  individuales.  Atqui  si  essentia  creaturae  esset  re  idem 
cum  eius  existere,  creaturae  non  possent  realiter  differre  ab  invicem, 
quia  non  inveniretur  in  eis  realitas  distinguens.  Ergo  in  creatura  exi- 

stente,  essentia  realiter  distinguitur  ab  existentia.  Confer  praeclarum 
testimonium  S.  Thomae  (1). 

c)  Non  potest  idem  simul  existere  et  non  existere  vi  formae  seu 
naturae  suae.  Atqui  nisi  essentia  creata  distingueretur  realiter  ab  exi- 
stentia, existeret  simul  et  non  existeret  vi  formae  seu  naturae  suae. 
Ergo  essentia  creata  realiter  distinguitur  a sua  existentia.  Maior  est- 
evidens.  Minor  prohatur.  In  tantum  aliquid  non  existit  vi  formae  seu 
naturae  suae  in  quantum  inter  notas  essentiales  suae  naturae  non  est 
esse  existentiae,  quod  proinde  exigit  causari  ab  illo  ente,  cuius  essentia 
identificatur  cum  esse,  nempe  a Deo.  Atqui  si  essentia  creata,  postquam 
causata  fuerit  a Deo,  identificaretur  cum  sua  existentia,  iam  inter 
notas  essentiales  haberet  esse  existentiae,  adeoque  existeret  vi  formae 
seu  naturae  suae.  Ergo,  nisi  ponamus  in  ente  creato  essentiam  realiter 
distingui  ab  existentia,  admittere  debebimus  essentiam  creatam  existere 
simul  et  non  existere  vi  suae  formae  vel  naturae,  quod  repugnat. 

f)  « Impossibile  est  quod  sit  duplex  esse  omnino  infinitum.  Esse 
« enim  quod  omnino  est  infinitum  omnem  perfectionem  essendi  com- 
« prehendit;  et  sic  si  duobus  talis  adesset  infinitas  non  inveniretur 
« quo  unum  ab  altero  differret.  Esse  autem  subsistens  oportet  esse 
« infinitur,  quia  non  terminatur  aliquo  recipiente.  Impossibile  est 
« igitur  esse  aliquod  esse  subsistens  praeter  primum  (2)  ». 

cj)  « Si  sit  aliquod  esse  per  se  subsistens,  nihil  competit  ei,  nisi 
« quod  est  entis  inquantum  est  ens.  Quod  enim  dicitur  de  aliquo,  non 
« in  quantum  huiusmodi,  non  convenit  ei  nisi  per  accidens,  ratione 
« subiecti.  Unde  si  separatim  a subiecto  ponatur,  nullo  modo  ei  com- 
« petit.  Esse  autem  ab  alio  causatum  non  competit  enti,  in  quantum 
« est  ens;  alias  omne  ens  esset  ab  alio  causatum,  et  oporteret  procedere 
« in  infinitum  in  causis;  quod  est  impossibile,  ut  supra  (1.  l.c.  13)osten- 
« sum  est.  Istud  igitur  esse,  quod  est  ens  subsistens,  oportet  quod  sit 
« non  causatum.  Nullum  igitur  ens  causatum  est  suum  esse»  S.  Thomas 
ibid.  Confer  plura  alia  argumenta  S.  Doctoris,  tura  in  eodem  Cap.  52., 
tum  in  Summa  1.  p.  q.  3.  a.  4;  q.  50.  a.  2.  ad  3.,  q.  75.  a.  5.  ad  4; 
q.  88.  a.  2.  ad  4;  quodlibet  2.  a.  3.;  quodlib.  9.  a.  6.  et  alibi  passim. 
Quod  autem  quidam  adversarii  dubitare  se  dicant  de  mente  Angelici 
Doctoris,  signum  est  eos  esse  satis  peregrinos  in  operibus  S.  Thomae  (3). 


(1)  QQ.  dd.  de  Pot.  q.  7.  a.  2.  ad  9. 

(2)  S.  Th.  C.  G.  lib.  2.  c.  52. 

(3)  Doctrinam  S.  Tbomae  de  distinctione  reali  inter  essentiam  et  existentiam  crea- 
turarum nuperrime  vindicarunt  cl.  P.  Io.  Bat.  Terrien  Soc.  lesu  in  Opusculo  « S.  Tlio- 
mae  Aquinatis  Doctrina  sincera  de  Unione  hypostatica.  Lib.  1.  cc.  II.  ad  VI.  » Parisiis, 
sumptib.  Lethielleux,  10.  Via  Cassette).  — et  cl.  P.  Micbael  De  Maria  Soc.  lesu,  Pliilo- 
sopbia  Perip-Scliol.  Vol.  1.  Phil.  prim.  Tract.  2.  q.  1.  a.  5. 

OBIECTIONES. 

Sequentes  ohiectiones  sunt  ipsa  argumenta  adversariorum^  quae  mo- 
derni quidam  auctores  opportune  collegerunt  et  abundanter  aeque  ac 
docte  dissolverunt. 

94.  Obiect.  1*^.  Existentia  rei  creatae  non  est  aliquid  abstractum  sed 
concretum.  Sed  quidquid  est  concretum  est  id  quod  existit.  Ergo  ipsa 
existentia  rei  creatae  est  id  quod  existit,  adeoque  non  distinguitur  ab 
essentia  creata. 

Resp.  List.  maL  Non  est  aliquid  abstractum  sed  concretum  hoc 
sensu,  quod  non  est  in  mera  intentione  mentis  sed  est  a parte  rei, 
Cone..,  hoc  sensu  quod  sit  id  quod  existit,  non  autem  id  quo  i^lper 
quod  essentia  creata  existit.  Nego.  Contrad.  min.  Si  pro  concreto  in- 
telligitur  ens  completum  actuale.  Cone..,  secus.  Nego.  Nego  Cons. 
Etenim  id  quod  existit  est  res  actuata^  quae  uno  verbo  vocatur  exi- 
stens.  Existentia  rei  creatae  etiam  concrete  accepta  non  potest  pro- 
prie dici  quod  sit  aliquid  quod  existat ; sed  est  solum  ut  quo  aliquid 
existit;  eo  modo  quo  dicimus  albedinem  non  esse  aliquod  quod  sit 
album,  sed  solum  aliquid  quo  aliud  est  album. 

Obiect.  2^.  Contradictio  est  dicere  essentiam  realem  et  essentiam 
quae  non  sit  per  se  ipsam  existens.  Si  enim  realis  est,  est  extra  ni- 
hilum sua  realitate.  Si  autem  est  extra  nihilum  sua  realitate,  existit 
per  se  ipsam.  Ergo  essentia  quae  existit  eiusque  existentia  sunt  idem. 

Resp.  Bist.  assert.  Si  vox  realis  limitaretur  ad  significandum  ipsum 
actum  purum  in  ordine  essendi,  Conc.^  si  vox  realis  extenditur  ad  de- 
- signandum  quidquid  in  aliquo  ordine  se  habet  vel  ut  actus,  vel  ut 
potentia,  vel  ut  resultans  ex  utroque.  Nego.  Bist.  rat.  additam.  Si 
essentia  est  realis,  erit  extra  nihilum  realitate  sua.  Quatenus  haec  rea- 
litas  est  extra  nihilum,  Co7ic.,  quatenus  sit  extra  nihilum  vi  suae 
realitatis  tamquam  ipsum  esse  subsistens,  Nego.  Contrad.  minor.  Si 
essentia  esset  extra  nihilum  sua  realitate  tamquam  actus  purus  per 
se  subsistens  in  ordine  essendi,  Concedo,  et  tunc  esset  solus  Deus ; 
si  est  extra  nihilum  tamquam  potentia  actuata  per  existentiam.  Nego. 
Nego  Cons. 

Adversarii  decipiuntur  in  eo  quod  existimant  omne  id  quod  aliquo 
modo  est  reale  existere  vi  formae  suae.  Etenim,  nisi  velimus  ens  com- 
positum inter  nugas  amandare,  fateri  debemus  realitates  illud  com- 
ponentes se  habere  ad  invicem  vel  ut  potentiam  actuatam  per  actum, 

I vel  ut  actum  actuantem  potentiam.  Et  ideo  essentia  et  existentia  crea- 
turae neque  sunt  nihil,  neque  sunt  realitates  subsistentes,  sed  sunt 

extra  nihilum  in  quantum  ex  virtute  Dei  ponitur  extra  nihilum  ali-  j 
quod  compositum  constans  ex  essentia  et  existentia  ut  ex  potentia 
et  actu,  quod  habet  esse  ut  ciuod  'est^  et  resultat  ex  eis  tamquam  ex 
duobus  qiiihus  est,  altero  ut  quo  qqotentiali  - nempe  essentia  - altero  1 
ut  quo  actuali  - nempe  existentia.  Quare  existentia  ab  existente  idest  ( 

a supposito  formaliter  accepto  non  distinguitur  realiter  adaequate,  sed  j 

inadaequate,  tamquam  pars  a toto.  Ab  essentia  vero  distinguitur  exi-  ■ 
stentia  realiter  adaequate  tamquam  actus  a potentia  subiectiva  in 
ordine  existentiae.  f 

Obiect.  3^.  Essentia  et  existentia  essent  ambae  productae  a Deo. 

Sed  quod  est  terminus  productionis  divinae^  est.  Ergo  essentia,  etiam 
praecisa  existentia,  est.  ; 

Resp.  List.  mai.  Essent  ambae  productae  a Deo,  quasi  essentia  se-  j 
paratim  ab  existentia  sit  terminus  adaequatus  productionis  diviuae, 
iVe^o,  quatenus  ipsum  compositum  ex  essentia  et  existentia  est  ter-  ^ 
minus  adaequatus  productionis  divinae.  Cone.  Contrad.  min.  Ter-  ‘ 
minus  adaequatus  productionis  divinae  est  existens  iit  quod,  Cone.,  ut  ^ 
quo,  Nego. 

Obiect.  4^.  Si  existentia  est  res  distincta  ab  essentia  reali,  poterit 
virtute  Dei  separari:  hoc  enim  proprium  est  eorum,  quae  sun-t  realiter 
distincta.  Sed  essentia  separata  ab  existentia,  maneret  essentia  realis; 
quandoquidem  dicitur  essentia  realis  esse  ab  existentia  realiter  di-  i 
stincta:  quod  autem  reale  est,  et  non  est  nihilum,  existit.  Ergo  essentia 
realis  esset  existens  sine  existentia.  I 

Resp.  Bist.  mai.  Si  existentia  non  esset  exclusive  actus  quo  essentia  ! 
actuatur  in  ordine  essendi.  Transeat,  si  est  exclusive  actus,  quo  essentia  ; 
actuatur  in  ordine  essendi,  Subdist.  Potest  separari  improprie,  quatenus 
potest  destrui  compositum.  Cone.,  potest  separari  proprie,  quatenus  | 
partes  separatae  adhuc  existant.  Nego.  Item  Nego  rationem  additam  j 
esse  veram  in  sua  generalitate.  Nego  min.  Bist.  rationem  additam.  \ 
Essentia  realis  est  ab  existentia  realiter  distincta  ut  potentia  ab  actu,  ■ ; 
Cone.,  ut  res  completa  a re  completa.  Nego.  I 

Ad  ultimum  quod  additur:  quod  reale  est  et  non  est  nihil,  existit,  • | 
Bist.  Existit,  vel  ut  potentia  actualis  in  ordine  essendi  (quae  sola  non  i 
potest  existere),  vel  ut  actus  in  eodem  ordine  actuans  (qui  solus,  absque  f 
potentia  eius  susceptiva,  non  potest  existere),  vel  ut  compositum  re-  I 
sultans  ex  eis,  quod  proprie  et  primo  existit  quod.  Cone.,  quod  j 
reale  est  existit  semper  ut  quod.  Nego.  Et  nego  Cons.  i 

Obiect.  5^.  Cum  effectus  formalis  supponat  subiectum  in  quo  fit, 
termini  unibiles  sunt  natura  priores  ipso  effectu  formali.  Effectus  autem 
formalis  huius  formae  (quae  est  existentia)  est  ut  essentia  existat.  Quod 

si  essentia  nondiim  existit,  ergo,  cum  unio  fit,  adhuc  essentia  est  nihil. 
Porro  nequit  cum  nihilo  existentia  uniri.  Ergo  repugnat  existentiam 
realiter  distingui  ab  essentia. 

Resp.  Dist.  mai.  Termini  unibiles  sunt  natura  priores  ipso  effectu 
formali,  hoc  sensu,  quod  effectus  non  potest  resultare  nisi  ex  ipsis 
(quemadmodum  non  potest  esse  lux  nisi  sit  corpus  luminosum),  Conc.^ 
hoc  sensu,  quod  debent  prius  tempore  esse  termini  unibiles,  quam  sit 
effectus  formalis,  Nego^  (sicut  hoc  ipso  quod  est  corpus  luminosum  est 
lux).  Nego  consequens.  Tunc  enim  essentia  existit,  quando  existit  com- 
positum (quod  proprie  dicitur  existens),  quod  est  effectus  formalis 
unionis  essentiae  et  existentiae. 

Obiect.  6®.  Existentia  creata  est,  sicut  ceterae  res  creatae,  aliqua 
entitas  seu  essentia.  Sed  non  potest  realiter  distingui  a propria  exi- 
stentia, secus  admittenda  esset  infinita  series  existentiarum  ita  ut 
quaelibet  existentia  existat  per  aliam  existentiam;  quod  manifeste  re- 
pugnat. Ergo  non  est  de  necessitate  creaturae  ut  eius  essentia  distin- 
guatur realiter  ab  existentia,  ita  ut  quaelibet  existentia  existat  per 
aliam  existentiam. 

Resp.  Bist.  mai.  Est  aliqua  entitas  completa,  quae  in  suo  ordine  se 
habet  ut  quod^  Nego,  est  aliqua  entitas  incompleta,  videlicet  est  actus 
non  purus,  qui  in  suo  ordine  (id  est  in  ordine  essendi)  se  habet  ut  quo 
aliqua  res  finita  existit.  Cone.  Contradist.  min.  Si  in  suo  ordine  esset 
actus  purus.  Cone.,  quia  tunc  esse  deberet  vi  formae  suae,  cuiusmodi 
est  solus  Deus;  si  in  suo  ordine  est  actus  non  purus.  Nego.  Et  nego 
conseq. 

Obiect.  7®,  Essentia  realis,  si  consideratur  in  praecisione  ab  existentia, 
vel  est  extra  causas  vel  non.  Si  est  extra  causas,  iam  existit,  ideoque 
ad  existendum  non  eget  alia  existentia  a se  distincta;  si  non  est  extra 
causas,  iam  non  est  essentia  realis,  sed  solum  possibilis.  Ergo  essentia 
realis  non  est  realiter  distincta  a sua  existentia. 

Resp.  Dist.  antec.  Vel  est  extra  causas  vel  non,  quatenus  conside- 
ratur in  praecisione  ab  existentia,  Nego  suppositum,  quia  sic  non  existit 
nisi  in  consideratione  mentis;  vel  est  extra  causas  vel  non,  quatenus 
sumitur  obiective,  Subdist.  Se  habet  (quando  est  extra  causas)  tam- 
quam potentia  realis  in  ordine  essendi  actuata  per  actum  essendi  sibi 
correspondentem.  Cone.,  se  habet  tamquam  realitas  vi  suae  naturae 
existens,  idest  tamquam  actus  per  se  subsistens  in  ordine  essendi.  Nego. 

Obiect.  8*.  In  tantum  essentia  dicitur  agere  existentia  a se  realiter 
distincta,  ad  hoc  ut  actu  existat,  in  quantum  essentia,  secundum  se 
considerata,  est  indifferens  ad  existendum  vel  non  existendum.  Sed 
etiam  quaelibet  existentia  creata  est  indifferens  ad  essendum  vel  non ; 

cum  nihil  creatum  necessario  existat,  sed  possit  etiam  non  existere. 
Ergo  propter  eamdem  rationem  adstrui  deberet  processus  in  infinitum 
in  existentibus,  quod  repugnat. 

Resp.  Bist  maL  Essentia  creaturae  est  indifferens  ad  essendum  ra- 
tione sui,  Cone.,  ratione  alterius,  Nego.  Contrad.  min.  Existentia  creata 
est  indifferens  ad  existendum  ratione  essentiae,  quam  actuat  et  ratione 
compositi  resultantis.  Cone.,  ratione  sui.  Nego.  Videlicet  existentia 
creaturae  non  est  indifferens  ad  essendum  quatenus  est  actus,  sed 
quatenus  est  actus  non  purus  seu  receptus.  Est  autem  actus  non  purus 
ratione  essentiae  quam  actuat  et  ratione  compositi  resultantis.  Sic  lux 
non  est  indifferens  ad  illuminandum  ratione  sui  sed  ratione  corporis 
luminosi  cuius  est  actus  et  ideo  corrupto  per  se  corpore  luminoso,  etiam 
lux  corrumpitur  per  aeeidens  et  cessat  illuminatio. 

Obiect.  9®.  Id,  sine  quo  aliquid  est  nihil,  non  distinguitur  ab  eo. 
Atqui  essentia  sine  existentia  est  nihil.  Ergo  essentia  non  distinguitur 
ab  existentia. 

Resp.  Bist.  mai.  Id,  sine  quo  in  genere  eausae  effieientis,  aliquid  est 
nihil,  ab  hoc  non  distinguitur.  Nego,  (quia  tunc  nullus  effectus  distin- 
gueretur a sua  causa,  cum  effectus  sine  causa  sit  nihil);  id,  sine  quo, 
in  genere  eausae  formalis,  aliquid  est  nihil,  ab  hoc  non  distin  guitur, 
Subdist.  Non  distinguitur  ab  eo  ut  ens  completum  ab  ente  completo, 
Cone.,  ut  principium  ab  alio  comprincipio,  scilicet  ut  potentia  ab  actu, 
Nego.  Contradist.  min.  Essentia,  sine  existentia,  est  nihil  extra  com- 
positum, Cone.,  est  nihil  in  composito.  Nego. 

Obiect.  IO“.  Essentia,  ut  essentia,  habet  suam  actualitatem.  Sed  id 
quod  habet  suam  actualitatem,  non  indiget  alio  actu.  Ergo  essentia 
non  indiget  existentia,  quae  nihil  aliud  est,  quam  actualitas  essentiae. 

Resp.  Bist.  mai.  Essentia,  ut  essentia,  habet  suam  ultimam  actuali- 
tatem, Nego,  habet  suam  actualitatem  in  linea  essentiae,  Subdist.  Ita 
ut  haec  ei  sufficiat  ad  essendum,  Nego;  ita  ut  indigeat  actuari  per 
existentiam,  ut  sit.  Cone.  Bist.  min.  Id  quod  habet  actualitatem  in  suo 
ordine  non  indiget  alio  actu  eiusdem  ordinis,  Cone.,  diversi  ordinis. 
Nego.  Bist.  eonseq.  Essentia,  quae  iam  habet  ultimam  actualitatem,  vi- 
delicet actum  existentiae.  Cone.,  essentia,  quae  illam  non  habet.  Nego. 

Obiect.  11*^.  Esse  existentiae  creatae  nihil  aliud  est  quam  illud  esse, 
quo  formaliter  et  immediate  entitas  aliqua  constituitur  extra  causas 
secundas,  et  desinit  esse  nihil,  et  incipit  esse  lioe  aliquid.  Sed  huius- 
modi  est  illud  esse,  quo  entitas  aliqua,  formaliter  et  immediate,  con- 
stituitur in  actualitate  essentiae.  Ergo  actualitas  essentiae  est  ipsum 
esse  existentiae,  adeoque  essentia  et  existentia  identificantur. 

Resp.  Bist.  mai.  Esse  existentiae  creatae  est  illud  esse,  quo  entitas 

aliqua  desinit  esse  nihil  et  incipit  esse  hoc  aliquid  in  ordine  existentiae, 
Cone.,  hoc  aliquid  in  ordine  essentiae,  'Nego.  Contrad.  min.  Si  pro 
actualitate  essentiae  intelligatur  ultima  actualitas,  quae  essentiam  ali- 
quam, in  suo  ordine  completam,  constituit  in  ordine  existentiae.  Cone., 
si  pro  actualitate  essentiae  intelligitur  perfectio  in  ordine  essentiae, 
Nego.  Eodem  modo  dist.  1.  conseq.  et  nego  2. 

Obiect.  12®'.  Ipsum  ens  finitum  quod  est  subiectum  completum  im- 
mediate susceptivum,  actus  essendi,  dicitur  id  quod  est.  Sed  illud  ens 
non  est  compositum  ex  essentia  et  esse.  Ergo  compositum  ex  essentia 
et  esse  non  debet  dici  id  quod  est. 

Kesp.  Dist.  mai.  Dicitur  quod  est,  tamquam  suppositum  denomi- 
nativum.  Cone.,  tamquam  suppositum  formale.  Nego.  Cone.  min.  Nego 
eonseq. 

In  tantum  nomen  entis  et  subsistentis  tribui  potest  supposito  deno- 
minative  dicto,  idest  subiecto  ultimo  in  quo  recipitur  actus  essendi 
vel  subsistendi,  in  quantum  ex  compositione  talis  subiecti  cum  suo 
ultimo  actu  non  resultat  nova  ratio  seu  essentia  secundum  quam  ipsum 
compositum  intelligatur  actuari,  secus  ac  contingit  quando  materia 
actuatur  sua  forma,  quia  ex  hac  compositione  resultat  nova  ratio  seu 
natura  (1).  In  sensu  igitur  ab  obiiciente  intento  nomen  ens  sumitur 
ineomplete  pro  subiecto  ultimo  apto  ad  esse  recipiendum,  quodque  vo- 
catur suppositum  denominative  dictum.  Etenim  ens  eomplete  dici  potest 
tantum  de  supposito  formali  in  quo  perfecta  ratio  entis  salvatur.  Quia 
suppositum  formale,  quum  includat  ipsum  actuale  exercitium  essendi, 
proprie  et  perfecte  dicitur  id  quod  habet  esse,  nempe  ens. 


(1)  Cfr.  S.  Tli.  C.  Gent.  1.  2.  c.  54. 

THESIS  XXVI. 

1.  Quamvis  creata  existentia  respectu  essentiae  creatae  haberi 
possit  tamquam  accidens  lato  sensu  dictum;  2.  nullo  tamen 
modo  dici  potest  accidens  praedicamentale,  neque  respectu 
substantiae,  neque  respectu  essentiae  alicuius  accidentis. 
3.  Reducitur  autem  existentia  substantiae  ad  ipsam  praedi- 
camentalem  substantiam,  et  existentia  diversorum  acciden- 
tium reducitur  ad  praedicamentum  correspondentis  acci- 
dentis. 


PROBATUR. 

95.  Quoad  primum.  Quidquid  intelligitur  esse  praeter  essentiam  ali- 
quam sed  huic  contingit,  potest  respectu  huius  essentiae  dici  lato  sensu 
accidens.  Atqui  existentia  actualis  non  includitur  in  aliqua  essentia 
creata,  sed  huic  contingit.  Ergo  existentia  respectu  cuiusvis  creatae 
essentiae  haberi  potest  tamquam  accidens  lato  sensu  dictum. 

Quoad  secundum.  Nullum  accidens  praedicamentale  potest  consti- 
tuere cum  illo  cui  accidit  unum  per  se  seu  unum  simpliciter,  sed  con- 
stituit tantummodo  unum  per  accidens  seu  unum  secundum  quid. 
Atqui  existentia  simul  cum  essentia  finita,  quam  actuat  (quaecumque 
sit  haec  essentia)  constituit  unum  per  se  seu  unum  simpliciter  exi- 
stens,  non  enim  in  tali  composito  habentur  duo  quae  sint^  sed  unum 
tantum  quod  est.  Ergo  respectu  nullius  essentiae  potest  existentia  dici 
accidens  praedicamentale. 

Quoad  tertium.  Quod  se  habet  ad  aliquam  essentiam  tamquam  actus 
ad  potentiam,  utpote  ordinatum  transcendentaliter  ad  eam,  ponitur 
reductive  in  eius  praedicamento.  Atqui  existenta  quaelibet  se  habet 
ad  sibi  respondentem  essentiam  tamquam  actus  ad  potentiam,  videlicet 
tamquam  ultima  actualitas,  qua  essentia  formaliter  ponitur  extra 
causas.  Ergo  existentia  creata  reducitur  ad  praedicamentum  ipsum  in 
quo  essentia  per  ipsam  actuata  collocatur. 

Quapropter  esse  seu  existentia  substantiae  ponitur  reductice  in  prae- 
dicamento substantiae  et  dicitur  aliquid  substantiale.  Existentia  vero 
accidentis  ponitur  reductive  in  eo  praedicamento,  in  quo  tale  accidens 
invenitur,  v.  g.  existentia  caloris  in  praedicamento  qualitatis,  etc.  et 
dicitur  aliquid  accidentale. 

Explicatur  sensus,  quo  existentia  dicitur  fluere  a forma  in  subiectuni, 

96.  In  entibus  compositis  ex  materia  et  forma  dicimus  esse.existen- 
tiae  fluere  a forma  in  subiectum  compositum,  eo  quod,  cum  forma  sit 
perfectiva  essentiae  materialis  in  linea  essentiae,  constituit  essentiam 
ultimo  aptam  ad  esse  existentiae.  Haec  autem  valent  proportionaliter 
et  de  forma  substantiali  et  de  forma  accidentali.  Nam  a forma  sub- 
stantiali, quae  actuando  materiam  primam  constituit  subiectum  in  ipso 
esse  primo  et  substantiali  fluit  esse  existentiae  substantiale.  A forma 
vero  accidentali,  quae  actuando  materiam  secundam,  idest  subiectum 
iam  constitutum  in  suo  esse  substantiali,  constituit  hoc  in  aliquo  esse 
I accidentali,  puta  albi  vel  musici,  fluit  esse  existentiae  accidentale. 

Ex  dictis  facile  intelliges  existentiam  accidentis  esse  aliam  ah  exi- 
'■  stentia  substantiae.  Cum  enim  ab  omni  forma  fluat  aliquod  esse,  quia 
I!  forma  est  quae  dat  esse  rei,  forma  autem  accidentalis  est  diversa  a 
forma  substantiali;  necesse  est  a forma  accidentali  fluere  accidentale 
esse,  quod  secundum  forma! itatem  propriam  determinati  accidentis 
actuat  compositum  accidentale  resultans  ex  subiecto  et  accidente.  Sic 
Petrus  qui  ratione  suae  formae  substantialis,  seu  suae  animae  ratio- 
'■  nalis,  habet  esse  quo  subsistit  quatenus  homo  est ; ratione  tormarum 
accidentalium  habet  plura  esse  secundaria,  quibus  est  albus,  virtuosus, 
fortis,  intelligens  etc.  (1). 


(1)  Confer  Alamannum,  Tomo  3.  quarta  parte,  q.  23.  art.  2.  et  3 et  Caietanum,  Com- 
ment.  De  Ente  et  Ess.  cap.  7.  q.  16.  (pag.  549.  edit.  Traiect.  anni  1883). 

QUAESTIO  X. 

DE  SUBSTANTIA 
CAPUT  1. 

DE  SIGNIFICATIONE  ET  DIVISIONE  SUBSTANTIAE. 

97.  aj  SubstoMtia  latissime  accepta  significat  quamlibet  essentiam 
in  se  et  non  in  alio  existentem,  quo  sensu  dicitur  analogice  de  ipsa 
Divina  Essentia. 

h)  Substantia  praedicamentalis  describitur  a S.  Thoma  (1)  « res, 
cuius  quidditati  debetur  esse  non  in  aliquo  ».  Quae  descriptio  exhibet 
nobis  1.  substantiam  tamquam  subiectum  primum  essendi,  2.  substan- 
tiam solam  vocari  posse  ens  primum  et  ens  simpliciter,  ens  primum, 
quia  substantia  per  primum  esse  (quod  non  supponit  aliud  esse  prae- 
vium) actuatur;  ens  simpliciter,  quia  ipsi  competit  actus  essendi  abso- 
lute et  non  in  ordine  ad  aliud. 

c)  Quare  a ratione  substantiae  excluduntur  non  solum  accidentia, 
sed  (in  entibus  materialibus)  etiam  partes  substantiales,  sive  sint  es- 
sentiales, ut  materia  et  forma,  sive  integrales,  ut  manus,  pes,  cor,  etc., 
quae  non  subsistunt  per  proprium  esse,  sed  per  esse  compositi  atque 
totius,  in  quo  faciunt  unum  per  se,  tum  in  linea  essentiae  singularis, 
tum  in  linea  existentiae. 

98.  Substantia  dividitur  ab  Aristotele  iu  primam  et  secun- 
dam ; quod  ita  explicatur  a S.  Thoma  (2) : « Substantia  duobus  modis 
« dicitur : quorum  unus  est  secundum  quod  substantia  dicitur  id, 
« quod  ultimo  subiicitur  in  propositionibus,  ita  quod  de  alio  non  prae- 
« dicetur,  sicut  substantia  prima.  Et  hoc  est  quod  est  hoc  aliquid  quasi 
« per  se  subsistens,  et  quod  est  inseparabile,  quia  est  ab  omnibus 
« distinctum  et  non  communicabile  multis.  Et  quantum  ad  haec  tria 
« differt  substantia  particularis  ab  universali. 

« Primo  quidem,  quia  substantia  particularis  non  praedicatur  de 
« aliquo  inferiori,  sicut  universalis ; secundo,  quia  substantia  univer- 
« salis  non  subsistit  nisi  ratione  singularis,  quae  per  se  subsistit : 
« tertio,  quia  substantia  universalis  est  in  multis,  non  autem  singularis, 
« sed  est  ab  omnibus  separabilis  et  distincta  ». 


(1)  QQ.  d(l.  de  Pot.  q.  7.  a.  3.  ad  4. 
(2;  Iu  Y.  Metapli.  lect.  10. 

a)  Substantia  prima  definitur  ab  Aristotele  (1)  « quae  neque  de 
subiecto  aliquo  dicitur,  neque  in  subiecto  aliquo  est  »;  uti  Petrus  et 
Paulus,  qui  sunt  prima  subiecta,  nam  subiiciuntur  omnibus  illis,  quae 
sunt  in  subiecto  vel  praedicantur  de  subiecto,  puta  albedini,  doctrinae, 
virtuti  etc. 

b)  Substantia  secunda  dicitur:  « quae  non  est  in  subiecto,  sed 
dicitur  de  subiecto  » ; homo  enim  (universaliter  acceptus)  non  est  in 
Petro,  tamquam  in  subiecto,  sed  dicitur  de  Petro,  tamquam  de  infe- 
riori. Quare  substantia  secunda  est  essentia  seu  quidditas,  quae  est 
p>ars  formalis  individui  vel  substantiae  primae;  substantia  autem  prima 
comparatur  ad  secundam  tamquam  totum  ad  suam  partem  formalem; 
nam  substantia  prima  complectitur  et  quidditatem  et  proprietates  illam 
individuantes  (cfr.  Log.  n.  200.). 

99.  Partes  substantiae  compositae,  sive  substantiales  ut  materia 
prima  et  forma  substantialis,  sive  integrales  ut  caput,  manus,  pes,  etc. 
pertinent  reductive  ad  praedicamentum  substantiae,  et  nequeunt  vo- 
cari simpliciter  substantiae  sed  vocantur  partes  substantiae,  vel  sub- 
stantiae incompletae.  Unde  si  aliquando  vocantur  substantiae,  semper 
subintelligitur  vox  incompletae. 

100.  Subsistere  importat  actum  cxistendi  per  se  et  non  in  alio. 
Quare  neque  substantiis  secundis,  neque  accidentibus,  neque  partibus 
sive  essentialibus  sive  integrantibus  substantiarum  materialium  compe- 
tere potest,  sed  tantum  substantiae  primae  et  singulari.  — Etenim 
a)  substantia  secunda  se  habet  ad  substantiam  primam  wi  xmrs  for- 
malis ad  suum  totum,  et  in  entibus  materialibus,  distinguitur  a sub- 
stantia prima.  Etenim  substantia  prima  addit  supra  secundam  mate- 
riam individuam,  quae  est  principium  individuationis,  et  accidentia, 
quae  hanc  materiam  determinant ; atque  ita  essentia  non  est  omnino 
idem  cum  substantia  prima  et  singulari.  — b)  Accidentia  habent 
esse  non  in  se,  sed  in  alio ; adeoque  indigent  extrinseco  fundamento, 
quo  sustententur.  — Fartibus  tandem  essentialibus  et  integralibus 
non  competit  primo  et  proprie  ratio  entis,  sed  composito,  per  cuius 
esse  actuantur  et  existunt.  — Unde  remanet  ut  tantum  de  substantia 
prima  actuali  dici  possit  quod  subsistat.  Quae  tunc  dici  poterit  pro- 
prie subsistens  quando  erit  quoddam  completum  per  se  existens,  vi- 
delicet completum  et  per  se  stans  tum  in  linea  essentiae  tum  in  linea 
existentiae,  ita  ut  non  actuetur  per  esse  (existentiae)  alienum  sed  per 
proprium;  cuiusmodi  sunt  Socrates,  Plato,  haec  arbor,  iste  agnus  etc.  (2). 


(1)  I)e  praedic,  c.  1. 

(2)  Cfr.  S.  Tli.  qq.  dd.  ad  Pot.  q.  9.  a.  2.  ad  13.  et  3.  p.  q.  2.  a.  3.  ad  2. 

101.  Substantia  nequit  accipere  magis  et  minus.  Maior  enim 
vel  minor  participatio  alicuius  formae,  supponit  subiectum  in  suo 
primo  esse  constitutum.  Atqui  per  formam  substantialem  aliquid  in 
suo  primo  esse  constituitur  et  ponitur  in  specie  aliqua  determinata. 
Ergo  substantia  non  recipit  magis  et  minus.  Sic  nequit  aliquod  sub- 
iectum esse  magis  vel  minus  homo,  magis  vel  minus  leo  etc.,  quamvis 
esse  possit  magis  vel  minus  doctum,  magis  vel  minus  calidum  etc. 

substantia  dicitur  consistere  in  indivisibili,  non  hoc  sensu, 
quod  substantia  composita  non  possit  dividi  seu  resolvi  in  sua  compo- 
nentia, haec  enim  divisio  contingit  in  corruptione  cuiuscumque  sub- 
stantiae corporeae;  sed  dicitur  consistere  in  indivisibili,  quatenus  ne- 
quit quidquam  addi  vel  detrahi  eius  definitioni,  quin  pereat  conceptus 
specificus  eiusdem.  Sic  si  demas  rationalitatem  a conceptu  substantiae 
humanae,  iam  cessat  notio  hominis  (1). 


CAPUT  II. 

ERRONEAE  QUAEDAM  DEFINITIONES  SUBSTANTIAE  REIICIUNTUR. 

102.  Reiicitiir  definitio  Spinozae.  Hic  in  sua  Ethica  part.  1. 
def.  3.  aiebat:  « Per  substantiam  intelligo  id  quod  in  se  est,  per 
« se  concipitur;  hoc  est,  id  cuius  conceptus  non  indiget  conceptu  al- 
« terius  rei,  a quo  formari  debeat  ».  Quam  definitionem  ita  explicabat 
ut  1.  excluderet  omnem  distinctionem  inter  essentiam  et  existentiam 
cuiuslibet  existentis;  2.  ut,  dicendo  substantiam  per  se  concipi,  ex- 
cluderet non  quidem  inhaerentiam  in  aliquo  subiecto,  sed  dependen- 
tiam a quacumque  causa  efficiente,  etiam  suprema,  quae  realiter  esset 
dictincta  a substantia ; videlicet  asserebat  substantiam  esse  eps  a se. 

lamvero  haec  definitio  in  sensu  Spinozae,  ut  quisque  videt,  non  est 
definitio  substantiae  praedicamentalis,  sed  est  descriptio  ipsius  esse 
per  se  subsistentis,  cui  tantum  haec  praedicata  convenire  possunt. 
Quemadmodum  enim  ex  demonstratis  in  quaestionibus  VIII.  et  IX. 
resultat,  quidquid  non  est  actus  purus  in  ordine  essendi,  non  habet  exi- 
stentiam vi  formae  suae  et  consequenter  causari  indiget  ab  eo  quod 
est  ipsum  esse  subsistens.  lamvero  substantias  materiales  et  substantias 
spirituales  finitas  non  esse  actus  puros  in  ordine  essendi  ex  supradictis 
satis  manifestum  est.  In  tantum  autem  substantia  praedicamentalis 
dici  potest  essentia  quae  non  habet  esse  suum  per  aliud,  sed  per  se; 
in  quantum  vo  aliud  accipitur  pro  formali  mtr inseca.  Nihil  enim 


(1;  Cfr.  S.  Th.  p.  q.  ‘)3.  a.  3.  ad  3.  1.  2.  q.  o2.  art.  1.  2. 

est  magis  intrinsecum  substantiae  existenti,  quam  suum  esse  existen- 
tiae,  quum  esse  sit  formalissimum  omnium  quae  in  re  sunt.  Ad  rem 
ait  S.  Thomas  (1):  « Dicendum  quod  esse  creatum  non  est  per  aliquid 
« aliud,  si  ly  per  dicat  causam  formalem  intrinsecam ; immo  ipso  for- 
« maliter  est  (i.  e.  existit)  creatura:  si  autem  dicat  causam  formalem 
« extra  rem,  vel  causam  effectivam,  sic  est  per  divinum  esse  et  non 
« per  se  » . 

Quapropter  quemadmodum  repugnat  pantlieismus,  ut  suo  loco  fuse 
•ostendemus;  similiter  repugnat  Spinoziana  definitio  substantiae  quae 
pantheistica  est.  Insuper  repugnat  ipsi  etymologiae  vocis  substantiae 
stricte  dictae.  Nomen  enim  substantiae  imponitur  a substando,  eo  quod 
substantia  sit  subiectum  accidentium,  quibus  perficitur.  Quae  poten- 
tialitas  quam  longe  absit  a Divina  Essentia,  cuilibet  vel  mediocriter 
in  Metaphysica  versato  manifestum  est,  atque  a nobis  in  Theologia 
naturali  demonstrabitur.  Idcirco  ait  S.  Thomas  (2).  « Nomen  substan- 

tiae  imponitur  a substando,  Deus  autem  nulli  substat  ». 

103.  Reiicitur  definitio  Oiobertii.  Hic  philosophus  ponit  rationem 
substantiae  in  realitate,  sive  (ut  ipse  ait)  in  negatione  nihili.  Ex  qua 
definitione  omnino  inepta,  quia  non  tantum  substantia,  sed  etiam  ac- 
cidentia et  principia  intrinsece  constitutiva  substantiae,  si  existunt, 
sunt  suo  modo  realitates  sive  negationes  nihili;  infert  per  demonstra- 
tionem adhuc  ineptiorem  conclusiones  erroneas.  Sic  enim  argumenta- 
tur : substantia  consistit  in  realitate,  sive  in  negatione  nihili.  lamvero 
negatio  nihili  est  operatio.  Ergo  substantia  est  causa  quaedam,  sive  vis, 
sive  principium  operationis  per  quam  ipsa  nihilum  negat. 

Cui  argumentationi  respondere  quis  posset.  Bist.  mai.  Substantia 
consistit  in  quacumque  realitate,  quae  sit  negatio  nihili,  Nego^  con- 
sistit in  tali  realitate,  quae  absolute  subsistit,  quaeque,  mediantibus 
accidentibus,  est  principium  remotum  operationis.  Cone.  Gontrad.  min. 
Aliqua  negatio  nihili  est  operatio^  Cone..,  omnis  negatio  nihili  est  ope- 
ratio, Nego.  Nego  conseq. 

Praeterea  notio  causae  non  est  confundenda  cum  notione  substan- 
tiae, siquidem  substantia  per  se  spectata  non  refertur  ad  aliud  quod 
ab  ea  fluat.  Notio  autem  causae  addit  substantiae  relationem  ad  aliud 
tamquam  ad  effectum,  et  supponit  in  substantia  finita  accidentia  seu 
virtutes  operativas  superadditas  substantiae  tamquam  principia  pro- 
xima operationum.  Tandem  Giobertius,  quum  substantiam  dicit  esse 
vim  quamdam^  confundit  actum  purissimum  per  se  subsistentem  cum 


(1)  I.  Sent.  Dist.  8.  q.  1.  a.  2.  ad  2. 

(2)  I.  Sent.  Dist.  8.  q.  4.  a.  2.  * 


De  Mandato.  — /ns<t7.  Phil.  — Vol.  I. 

ente  composito.  Etenim  tantum  actus  purissimus  subsistens,  nempe 
Deus,  esse  potest  sua  virtus,  idest  ipsa  vis  subsistens  (ut  ex  dicendis  * 
in  Theologia  naturali  apparebit).  In  caeteris  autem  entibus  vix  proxime 
operativa  est  accidens.  Si  igitur  definitio  Griobertiana  vera  esset,  rein-  l 
cideremus  in  pantheismum  Spinozianum.  , 

104.  Reiicitur  definitio  Lokii.  Loldiis  substantiam  inter  figmenta 
nostrae  mentis  amandat,  eamque  ait  nihil  aliud  esse  quam  complexio- 
nem  qualitatum^  quas  sensu  percipimus  ignota  ratione  coexistentium.  I 
Sed  vehementer  errat.  Nam  haec  substantiae  descriptio  contradictionem 
implicat.  Quaerimus  enim  utrum  hae  qualitates  existant  in  seipsis,  vel  ! 
in  aliquo  subiecto;  vel  utrum  una  qualitas  existat  in  alia  tamquam 
in  subiecto.  Si  primum,  iam  non  essent  amplius  qualitates,  de  quarum  i 
essentia  est  modificare  seu  perficere  aliquod  subiectum,  sed  essent  to-  > 
tidem  subiecta  in  se  subsistentia.  Atqui  subiectum  realiter  in  seipso 
subsistens  est  substantia  realiter  existens.  Ergo  hae  qualitates  LoManae  i 
essent  verae  et  realissimae  substantiae.  Quod  si  existant  in  aliquo  sub-  | 
iecto  vel  una  in  alia  tamquam  in  subiecto ; quaerimus  de  hod  subiecto,  « ' 
utrum  existat  in  seipso  an  in  alio,  donec,  ne  fiat  processus  in  infinitum,  | 
deveniamus  ad  aliquam  realitatem,  quae  per  se  et  non  in  alio  existit,  j, 
nempe  ad  substantiam  realem. 

Neque  proficit  quidquam  Loldus  aiendo  has  qualitates  esse  com-  j 
muni  quodam  vinculo  copulatas.  Etenim  huiusmodi  vinculum  aut  est  ! 
nova  qualitas  alteri  inhaerens,  aut  est  qualitas  nulli  inhaerens,  sed  in  j 
seipsa  consistens.  Si  in  seipsa  consistit,  est  substantia  realiter  existens;  p 
si  alteri  inhaeret,  hoc  alterum  erit  substantia.  I ' 

DE  SUPPOSITO. 

105.  Suppositum  geueratim  acceptum  definitur  a Boetio  (Lib. 
de  duab.  nat.)  naturae  completae  individua  substantia.  — Suppositum 
autem  intellectivuyn,  quod  vocatur  persona.,  definitur  ab  eodem:  ra- 
tionalis (idest  intellectivae)  naturae  individua  substantia. 

Ex  his  definitionibus  apparet  ad  rationem  suppositi  habendam  re- 
quiri, ut  aliquid  subsistat  in  natura  completa  per  esse  proprium  ita, 
ut  sit  prorsus  indivisum  in  se  et  divisum  a quolibet  alio.  Quatenus 
enim  dicitur  naturae  completae  excluduntur  a ratione  suppositi  partes 
integrantes  et  principia  intrinsece  constitutiva  alicuius  naturae,  etiamsi 
separata  pergant  existere,  sicut  animae  rationales.  Quatenus  additur 
substantia  individua,  excluduntur  a ratione  suppositi  substantiae  se- 
cundae et  accidentia,  atque  adsignificatur  actus  subsistendi  indivise 
in  se  et  divise  a quocumque  alio,  seu  existendi  in  seipso  per  proprium 
esse  existentiae  substantialis  et  non  per  esse  alicuius  assumentis  ad 
unitatem  subsistentiae  idest  hypostasis  seu  personae.  Per  id  excluditur 
a ratione  suppositi,  seu  personae,  humanitas  Christi  Domini,  quae  licet 
sit  natura  completa  singularis,  tamen  non  subsistit  per  esse  existentiae 
substantialis  proprium  sed  per  esse  personale  Verbi  Dei. 

Qua  in  re  animadvertant  mdlum  suppositum  creatum  posse  adsu- 
mere  aliquam  aliam  naturam  ad  unitatem  subsistentiae,  quia  esse  exi- 
stentiae creaturae  est  limitatum  ad  essentiam  singularem,  quam  actuat, 
ut  proprius  actus  ad  propriam  potentiam.  Sola  autem  Divina  Persona 
cuius  esse  est  infinitum,  potest  sibi  adsumere  in  unitatem  subsistentiae 
aliquam  aliam  naturam.  Id  autem  contigisse  fide  tenemus,  quae  nos 
docet  Personam  Divini  Verbi  sibi  adsumpsisse  humanam  naturam 
Christi  in  unitatem  subsistentiae  seu  hypostasis.  Et  ideo  Christus 
j Deus  homo,  seu  Verbum  caro  factum,  est  unum  per  se,  quia  unicum 
est  esse  per  quod  Verbum  subsistit  secundum  divinam  et  humanam 
naturam.  Sec  haec  reservantur  Theologiae  Dogmaticae  (1). 

106.  Siibsistere-Subsisteiitia.  Subsistere  denotat  actum  existendi 
proprium  suppositi  nempe  per  se  et  in  se,  idest  non  communicatum 
alteri  subsistenti.  Subsistentia  denotat  in  abstracto  hunc  modum  exi- 

I stendi. 


(1  Cfr.  S.  Tli.  3.  p.  q.  2.  aa.  2.  3.  (5. 

107.  Suppositum  formale  et  suppositum  denomiiiatiTum. 

Quum  suppositum  sit  substantia  singularis  subsistens,  necesse  est 
ut  in  ipsa  formali  ratione  suppositi  includatur  actus  subsistendi.  Et 
ideo  suppositum  formaliter  dictum  importat  substantiam  singularem 
cum  ipso  actu  subsistendi.  Attamen,  quoniam  in  rebus  creatis  essentia 
realiter  distinguitur  ab  existentia;  substantia  singularis,  quae  de  se 
est  ordinata  ad  subsistendum  ut  id  quod  subsistit,  vocatur  suppositum 
denominativum^  quia  quum  actuatur  per  suum  actum  subsistendi,  est 
subiectum  suscipiens  denominationem  suppositi. 

108.  De  varia  distinctione  suppositi  ab  essentia  in  Deo,  in 
angelo,  in  ente  corporeo.  Ex  modo  dictis  apparet  quomodo  in  Deo 
suppositum  formaliter  et  suppositum  denominative  acceptum  identifi- 
centur  realiter  inter  se  et  cum  Divina  Essentia,  a qua  distinguuntur 
tantum  ratione^  quia  Divina  Essentia  est  ipsum  esse  subsistens. 

In  angelis  autem  suppositum  denominative  acceptum  realiter  iden- 
titicatur  cum  angeli  essentia,  quia  haec  est  ex  seipsa  singularis  quum 
sit  actus  in  suo  ordine  purus.  Attamen  suppositum  formaliter  acce- 
ptum superaddit  realiter  essentiae  angelicae  esse  existentiae  et  ideo 
non  est  omnino  idem  realiter  cum  supposito  denominative  accepto. 

In  entibus  autem  corporeis,  ne  quidem  suppositum  denominative 
acceptum  est  omnino  idem  cum  essentia,  quia  haec  non  est  ex  seipsa 
singularis  sed  ratione  materiae  signatae  (1). 

Nota.  Quae  spectant  individuationem  entis  corporei  opportuniori' 
loco  agemus,  videlicet  in  Cosmologia,  quum  praesupponant  notiones^ 
de  materia  et  quantitate. 


THESIS  XXVII. 

Subsistere  importat  actum  existendi  per  se  et  non  in  alio. 
Quare  neque  substantiis  secundis,  neque  accidentibus,  neque 
partibus  sive  essentialibus  sive  integrantibus  substantiarum 
materialium  competere  potest,  sed  tantum  substantiae  primae 
et  singulari. 

PROBATUR. 

109.  Id,  quod  quocumque  modo  se  habet  ut  pars,  nequit  existere 
per  se,  et  non  in  alio.  Atqui  substantia  secunda  se  habet  ad  substan- 
tiam primam  ut  pars  formalis  ad  suum  totum,  et  in  entibus  materia-' 
libus  distinguitur  a substantia  prima.  Etenim  substantia  prima  addit^ 
supra  secundam  materiam  individuam,  quae  est  principium  individiia- 


1)  Cfr.  S.  Tli.  1.  p.  q.  3.  a.  3.  et  3.  p.  q.  2.  a.  2. 

1 tionis,  et  dicit  ordinem  ad  accidentia,  quae  hanc  materiam  determi- 
; nant ; atque  ita  essentia  non  est  omnino  idem  cum  substantia  prima 
ct  singulari  (Cfr.  S.  Th.  qq.  dd.  de  pot.  q.  9.  art.  1.  in  c.). 

Accidentia  habent  esse  non  in  se,  sed  in  alio,  adeoque  indigent 
extrinseco  fundamento,  quo  sustententur. 

Partibus  tandem  essentialibus  et  integralibus  con  competit  primo  et 
proprie  ratio  entis,  sed  composito,  per  cuius  esse  actuantur  et  existunt. 

Ergo  remanet  ut  tantum  de  substantia  prima  actuali  dici  possit 
quod  subsistat.  Quae  tamen  dici  poterit  proprie  subsistens  quando  erit 
quoddam  completum  per  se  existens,  videlicet  completum  et  per  se 
i stans  tum  in  linea  essentiae  tum  in  linea  existentiae  ita,  ut  non  actuetur 
? per  esse  (existentiae)  alienum,  sed  per  proprium.  Huiusmodi  sunt  So- 
' crates,  Plato,  haec  arbor,  iste  agnus  etc.  (Cfr.  S.  Th.  qq.  dd.  de  pot. 

. q.  9.  art.  2.  ad  13.  et  in  III.  P.  q.  II.  art.  3.  ad  2.). 

Nota.  Nomina  haec:  substantia  (stricte  sumpta),  hypostasis,  suppo- 
\ situm  idem  significant  nempe  substantiam  singularem  completam  in 
i!  linea  essentiae  et  in  linea  existentiae  actuatam  ita,  ut  per  proprium 
»1  -esse  existentiae  in  se  ipsa  incommunicata  subsistat.  Nomen  etiam  per- 
sonae  idem  significat  quod  hypostasis,  sed  limitatur  ad  designandas 
'i  hypostases  rationales  et  intellectuales:  quare  Alexander  Macedo  dicitur 
i-  persona,  non  autem  eius  Bucephalus  (Cfr.  S.  Th.  III.  P.  a 3.  in  c.).  Qua- 
'•  propter  ad  vitandas  omnes  aequivocationes,  si  quis  quaerat  utrum  sub- 
■ stantia  prima  dici  possit  substantia,  hypostasis,  suppositum,  respon- 
' demus  distinguendo:  Si  pro  substantia  prima  intelligimus  substantiam 
singularem  completam  in  linea  essentiae,  et  in  linea  existentiae  actua- 
tam ita  ut  per  proprium  esse  existentiae  in  se  ipsa  incommunicata 
' subsistat  (quo  sensu  a S.  Th.  intelligitur),  poterit  utique  substantia 
prima  dici  substantia,  hypostasis  vel  suppositum.  Si  autem  pro  sub- 
stantia prima  aliquis  intelligat  quamlibet  substantiam  aliquo  modo 
singularem,  quae  tamen  non  sit  quoddam  completum  per  se  existens  eo 
modo  quem  superius  explicavimus,  non  possemus  vocare  substantiam 
primam  hypostasim  vel  suppositum. 

Etenim  ad  conditiones  requisitas  a nominibus  hypostasis,  suppo- 
situm etc.  verificandas,  requiritur  non  solum  ut  substantia  aliqua  sit 
singularis  et  completa  in  linea  essentiae  sed  etiam  ut  sit  actu  exi- 
stens, neque  sufficit  ut  sit  existens  per  esse  alienum,  sed  per  proprium 
esse,  neque  sufficit  ut  sit  existens  per  proprium  esse,  sed  ita  ut  sub 
eo  respectu  sub  quo  dicitur  hypostasis  vel  persona  non  sit  alteri  com- 
municabilis. 

Necessitas  harum  conditionum  evidenter  apparet  ex  iis,  quae  fide 
tenemus  de  mysteriis  Incarnationis  et  Trinitatis. 

Nam  in  Incarnatione,  humana  natura  Christi  est  singularis  et  com- 
pleta in  linea  essentiae  (Gfr.  S.  Th.  III.  p.  q.  II.  a 3.  ad  1.  et  2.),  atta- 
men cum  non  habeat  proprium  esse  existentiae,  sed  sit  per  esse  personale 
Verbi  Divini  non  potest  dici  hypostasis  vel  persona  (Cfr.  III.  P.  q.  17, 
a 2.  et  q.  II.  art.  6.  ad  2.). 

Item,  divina  essentia  existit  per  proprium  esse  cum  quo  identificatur; 
attamen  cum  fide  doceamur  eam  non  posse  accipi  ut  incommunicabilem, 
nisi  prouti  consideratur  sub  oppositis  relationibus  paternitatis,  filia- 
tionis et  spirationis  passivae,  non  potest  dici  hypostasis  seu  persona 
si  consideretur  absolute^  sed  tantum  si  consideretur  identificata  cum 
persona  Patris  vel  cum  persona  Filii  vel  cum  persona  Spiritus  Sancti. 
In  his  enim  habet  rationem  subsistentis  distincti,  seu  incommunica- 
bilis (Cf.  S.  Th.  in  I.  Sent.  d.  26.  q.  I.  art.  1.  ad  3.  et  ad  4.).  « In  intellectu 
substantiae  individuae,  i.  e.  distinctae  vel  incommunicabilis^  intelligitur 
in  divinis  relatio  » ait  S.  Th.  in  I.  p.  q.  29.  a.  4.  ad  3^^“^  (Cfr.  etiam 
S.  Th.  ibidem  art.  3.  ad  3"“^  et  ad  4"^“  et  art.  4.  in  c.  et  q.  30.  art.  L). 

Quidam  Philosophi  et  Theologi  ad  tricas  vitandas  vocant  hypostasim 
substantiam  primam  et  totam.  Nos  non  recedimus  a modo  loquendi 
Sancti  Thomae.  Attamen  in  disputando  sensum  ab  adversariis  intentum 
bene  definire  curabimus,  ne  in  aequivocationum  vepribus  haereamus. 
S.  Th.  in  P.  1.  q.  29.  a.  II.  in  c.  et  ad  2^^“^  ait:  « Secundum  Philos. 
« in  5.  Metaph.  substantia  dicitur  dupliciter.  Uno  modo  dicitur  sub- 
« stantia  quidditas  rei,  quam  significat  definitio,  secundum  quod  di- 
« cimus,  quod  definitio  significat  substantiam  rei.  Quam  quidem  sub- 
« stantiam  Graeci  oujiav  vocant,  quod  nos  essentiam  dicere  possumus. 
« Alio  modo  dicitur  substantia  subiectum,  vel  suppositum,  quod  subsistit 
« in  genere  substantiae.  Et  hoc  quidem  communiter  accipiendo  nomi- 
« nari  potest  nomine  significante  intentionem.  Et  sic  dicitur  suppo- 
« situm.  Nominatur  etiam  tribus  nominibus  significantibus  rem.  Quae 
« quidem  sunt  res  naturae,  substantia,  et  hypostasis  secundum  tripli- 
« cem  considerationem  substantiae  sic  dictae.  Secundum  enim  quod  per 
« se  existit  et  non  in  alio  vocatur  substantia.  Illa  enim  subsistere 
« dicimus,  quae  non  in  alio,  sed  in  se  existunt.  Secundum  vero  quod 
« supponitur  alicui  naturae  communi,  sic  dicitur  res  naturae ; sicut 
« hic  homo  est  res  naturae  humanae:  secundum  vero  quod  supponitur 
« accidentibus  dicitur  hypostasis  vel  substantia.  Quod  autem  haec  tria 
« nomina  significant  communiter  in  toto  genere  substantiae,  hoc  nomen 
« persona  significat  in  genere  rationalium  substantiarum.  » 

« Ad  secundum  dicendum  quod  sicut  nos  dicimus  in  divinis  plu- 
« raliter  tres  personas,  et  tres  substantias,  ita  Graeci  dicunt  tres  hy- 
« postases.  Sed  nomen  substantiae,  quod  secundum  proprietatem  signi- 

« ficationis  respondet  hypostasi,  aequivocatur  apud  nos  cum  quandoque 
« significat  essentiam,  quandoque  hypostasim,  ne  possit  esse  erroris 
« occasio  maluerunt  pro  hypostasi  transferre  subsistentiam,  quam  suh- 
« stantiam.  » 


THESIS  XXVIII. 


Ratio  per  nomen  suppositum  significata  competit  tantum  sub- 
sistenti distincto,  prouti  pro  distincto  intelligimus  eius  in- 
communicabilitatem. 


PROBATUR. 


110.  Sub  ratione  suppositi,  generalissime  accepti,  venit  subiectum 
I.  illud,  quod  perfecte  totum  in  se  ipso  subsistit;  ita  ut  quamvis  alia 


ei  communicari  possint,  quae  ideo  ipsi  supponi  dicantur,  ipsum  tamen 
“ X nulli  communicatur.  Atqui  haec  ratio  competit  omnibus  et  solis  sub- 

I sistentibus  distinctis  seu  incommunicatis.  Ergo  ratio  per  nomen  sup- 

II  : Dositum  significata  comnetit  tantum  subsistenti  distincto. 


!!  j positum  significata  competit  tantum  subsistenti  distincto. 

Maior  constat  ex  ipsa  notione  suppositi  ab  omnibus  admissa  et  a 
ii  A S.  Th.  passim  declarata. 

I-’,  Minor  satis  constat  ex  dictis  in  Thesi  praecedente. 

y Confirmatur.  Suppositum  est  subiectum,  cui  cetera  tribuuntur,  et 
ji  ; quod  non  potest  de  alio  praedicari.  Atqui  huiusmodi  est  tantum  sub- 
■ sistens  distinctum  seu  incommunicabile.  Ergo. 

V Frol).  niin.  Quidquid  non  est  subsistens  distinctum  potest  de  alio  prae- 
dicari vel  tanquam  accidens,  sicut  forma  accidentalis  praedicatur  de 
suo  subiecto;  vel  ut  pars  essentialis,  sicut  forma  substantialis  et  ma- 
teria praedicantur  de  essentia  composita;  vel  ut  pars  integralis,  sicut 
„ manus  vel  pes  praedicantur  de  homine ; vel  ut  forma  totius,  sicut 
essentia  praedicatur  de  subiecto,  quod  secundum  illam  existit;  vel 
g saltem  praedicatione  analogice  dicta  (i.  e.  non  quasi  sit  sub  praedi- 
•f  camento  id  de  quo  aliud  praedicatur)  sicut  essentia  divina  absolute 
\ considerata  tribuitur  tribus  personis  distinctis;  quia,  ut  fide  docemur, 
J unica  et  singularis  divina  essentia,  cum  unaquaque  divina  persona 
|j  '1  realiter  identificata,  constituit  sub  oppositis  relationibus  suppositum 
;;  I seu  subsistens  distinctum:  quare,  quamvis  Pater  et  Filius  et  Spiritus 


unus  Deus,  prouti  nomen  Deus  supponit  pro  divina  Es- 


j X sentia  absolute  considerata,  tamen  neque  Pater  est  Filius,  neque  Spi- 


ritus Sanctus  est  sive  Pater  sive  Filius. 


Ergo  ratio  per  nomen  suppositum  significata  competit  tantum  sub- 

THESIS  XXIX.* 

Cum  sit  de  ratione  suppositi  quod  comprehendat  omnia  quae 
in  re  sunt  (S.  Th.  in  3.  Sent.  d.  5.  q.  1.  art.  3.),  sedulo  distin- 
guenda sunt  ea,  quae  constituunt  suppositum  simpliciter  et 
in  ratione  unius  per  se  ab  iis  quae  constituunt  suppositum 
secundum  quid  et  in  ratione  unius  per  accidens. 

DECLARATUR. 

111.  1°  « Suppositum  importat  maximam  completionem  » (in  III. 
Sent.  d.  5^  q.  3.  a.  3.);  « est  de  ratione  eius  quod  comprehendat  omnia 
quae  in  re  sunt » (loc.  cit.  q.  I.  a.  3.):  et  ideo  « signatur  per  totum  ut 
« illud,  in  quo  non  solum  includitur  natura ; sed  etiam  omnia  quae 
« naturae  accidunt  » (quodl.  II.  a.  4). 

Quare  cum  Petrum  nomino,  accipio  hunc  hominem  cum  omnibus 
perfectionibus  et  qualitatibus  ad  eum  pertinentibus.  Ergo  plura  con- 
currunt ad  suppositum  constituendum;  siquidem  suppositum  signatur 
per  totum. 

2®  Attamen  non  omnia  eodem  modo  concurrere  manifestum  est. 
Etenim  ex  iis,  quaedam  accedere  possunt  supposito  vel  recedere,  eodem 
manente,  quaedam  non.  Nemo  enim  dicet  personam  Petri  destrui  vel 
simpliciter  mutari  in  aliam  personam,  eo  quod  Petrus  ex  indocto  fiat 
doctus,  ex  peccatore  iustus.  Ast  si  recedat  forma  substantialis  a ma- 
teria, vel  si  esse  a substantia  separetur,  iam  suppositum  destruitur. 

3^  Unde  apparet  quaedam  concurrere  ad  constituendum  suppo- 
situm secundum  suum  esse  simpliciter  et  in  ratione  eius,  quod  est  per 
se  unum  et  totum.  Talia  sunt  pro  supposito  materiali,  elementa  seu 
principia  essentialia,  et  principia  individuantia  ex  una  parte,  actus  au- 
tem essendi  ex  alia. 

Pro  supposito  autem  immateriali  et  creato,  essentia  ex  se  singularis 
ex  una  parte,  et  actus  essendi  ei  correspondens. 

Etenim  per  haec,  suppositum  fit  ens  et  unum  simpliciter,  atque  habet 
rationem  totius  simpliciter  dicti,  nempe  entis  perfecte  in  se  subsistentis, 
atque  apti  cui  supponantur  reliqua,  quae  ei  ulterius  communicari 
possunt. 

Keliqua  vero  concurrunt  ad  constituendum  suppositum  (iam  con- 
stitutum in  ratione  suppositi  seu  totius  simpliciter  dicti)  in  ratione 
suppositi  seu  totius  secundum  quid.  Ea  sunt  omnia  accidentia  super- 
venientia substantiae  in  se  subsistenti,  quae  constituunt  cum  illa  unum 


QUAESTIO  XI.  - DE  SUPPOSITO  281 

et  totum  accidentale.  Haec  pertinent  ad  unitatem  suppositi  secundum 
quid,  cum  faciant  hoc  esse  secundum  quid. 

Ex.  gr.  esse  album  est  quidem  quoddam  esse  jyersonae  Socratis,  ideo- 
que  dici  potest  quod  uniatur  essentiae  hominis  secundum  hypostasim 
(c.  Gent.  1.  4.  c.  41.):  non  tamen  est  esse  simpliciter  personae  Socratis 
sed  solum  secundum  quid  (111.  P.  q.  17.  a.  11.  in  c.). 

Quapropter  cum  dicuntur  accidentia  pertinere  ad  completionem  sup- 
positi, sedulo  distinguenda  est  completio  in  esse  simpliciter  a comple- 
tione in  esse  secundum  quid.  Ad  istam  requiruntur  etiam  perfectiones 
accidentales  in  supposito,  non  autem  ad  primum. 

4®  Insuper  notandum  est  non  omnia  illa,  sine  quibus  suppositum 
naturaliter  existere  nequit,  concurrere  ad  constituendum  illum  in  sua 
completione  simpliciter  dicta;  sed  tantum  ea  sine  quibus  nequit  esse 
ens  primo ^ per  se  et  in  se  subsistens. 

Corollarium.  Esse  existentiae  actuans  substantiam  concurrit  ad 
constituendum  suppositum  in  suo  esse  simpliciter  et  in  ratione  unius 
per  se;  quae  in  supposito  importatur  ut  constitutivum  intrinsecum. 
Id  manifestum  esse  debet  omnibus  qui  meminerint  ea  quae  tradidimus 
in  Thesi  XXVI. 

Et  sane  hoc  quod  est  esse  non  facit  cum  essentia  substantiali,  cuius 
est  ultima  actuali tas,  unum  per  accidens,  sed  unum  simpliciter^  quod 
non  est  tertia  quaedam  natura  constituta  ex  essentia  et  esse,  sed  est 
ipsa  illa  essentia  in  ultima  sua  completione  et  actualitate  in  ordine 
entis.  Quare  esse  existentiae  pertinet  ad  unitatem  simpliciter  suppositi, 
et  illud  simpliciter  constituit,  tamquam  id  quod  secundum  se  est  pars 
constitutiva  eius. 

S.  Thomas  saepe  meminit  ipsum  esse  tamquam  de  ratione  hypo- 
stasis. Sic: 

[in  3.  p.  q.  19.  ar.  1.  ad  IV.].  « Esse  pertinet  ad  ipsam  constitu- 
« tionem  personae.  » 

[in  III.  Sent.  d.  V.  q.  12.  a.  3.].  « Esse  per  se  est  de  ratione 
« personae.  » 

[qq.  dd.  d.  p.  q.  2.  a.  3.].  « Persona  significat  quamdam  naturam 
« (id.  intellectivam),  cum  quodam  modo  existendi  (id.  in  se  et  incom- 
« municabiliter).  » 

[in  I.  Sent.  d.  XXXIII.  q.  1.  a.  2.  ad  IV.]  dicit  quod  persona 
« nominat  quid  completum  subsistens  vel  existens  in  natura  intelle- 
« ctuali.  » 

[in  1.  p.  q.  30.  a.  4.].  « Nomen  personae  non  est  impositum  ad  si- 
« gnificandum  individuum  ex  parte  naturae,  sed  rem  subsistentem  in 
« tali  natura.  » 

[in  3.  p.  q.  2.  a.  2.  ad  11.]  ait  quod  « in  nomine  personae  intelli- 
« gitur  quod  per  se  existat.  » 

Ipsum  autem  suppositum,  saepius  definit  subsistens  distinctum.  Quid 
vero  significet  subsistere  dicit  in  qq.  dd.  d.  p.  qq.  a.  1.  Ait  enim  quod 
subsistentia  est  « quod  non  indiget  extrinseco  fundamento  in  quo 
« substentetur,  sed  substentatur  in  se  ipsa  et  ideo  dicitur  subsistere., 
« quasi  per  se  et  non  in  alio  existens.  » Et  [in  Quodl.  9.  a.  G.J  ait: 
« Invenimus  in  Angelo  quidditatem  eius  quae  subsistit,  et  esse  eius 
« quo  subsistit,  quo  scilicet  actu  essendi  dicitur  esse,  sicut  actu  cur- 
« rendi  dicitur  aliquis  currere.  » Praeterea  [in  1.  p.  q.  29.  art.  3.] 
asserit  quod:  « Persona  significat  id  quod  est  perfectissimum  in  tota 
« natura,  scilicet  subsistens  in  rationali  natura.  » 

Sensus  est  quod  persona  seu  subsistens  in  natura  intellectuali  est 
id  quod  maxime  perfectum  invenitur  in  universa  rerum  natura. 

Nam  S.  Thomas  ostendere  vult  nomen  persona  convenire  Deo  ex  eo 
quod  Deo  est  attribuendum  quidquid  est  perfectionis  in  universa  natura. 

Unde  sic  arguimus:  Persona  importat  perfectissimum  in  tota  natura. 
Sed  si  persona  non  includeret  esse,  non  esset  in  tota  natura  perfectis- 
simum, quia  careret  eo  quod  iuxta  ipsum  S.  Th.  est  « ultima  actualitas 
entis  »,  et  est  illud  « quod  est  magis  intimum  cuilibet.,  et  quod  pro- 
« fundius  omnibus  inest,  cum  sit  formale  omnium  quae  in  re  sunt 
« et  est  actualitas  omnium  actuum  et  perfectio  omnium  perfectionum  » 
(I.  p.  q.  8.  a.  1.  d.  P.  q.  7,  a,  2.  ad.  9.). 

Ergo  persona  intrinsece  includit  hoc  quod  est  esse.  Porro,  iuxta 
eumdem  S.  Doct.  persona  non  addit  supra  hypostasim  vel  suppositum 
nisi  specialem  dignitatem  intellectualis  naturae. 

Quare  suppositum  dici  debet  iuxta  S.  Thomam  importare  intrinsece 
esse.  Tandem 

[in  Quodl.  12.  q.  5.  art.  5.]  ait : « Sciendum  quod  unumquodque  quod 
« est  in  potentia  et  in  actu,  fit  actu  per  hoc  quod  participat  actum  su- 
« periorem.  Per  hoc  autem  aliquid  maxime  fit  actu,  quod  participat 
« per  similitudinem  primum  et  purum  actum.  Primus  autem  actus 
« est  esse  subsistens  per  se.  Unde  completionem  unumquodque  recipit 
« per  hoc  quod  participat  esse : unde  esse  est  complementum  omnis 
« formae,  quia  per  hoc  completur  quod  habet  esse,  et  habet  esse  cum 
« est  actu ; et  sic  nulla  forma  est  nisi  per  esse.  » 

« Et  sic,  dico  quod  esse  substantiale  rei  non  est  accidens,  sed  actua- 
« litas  cuiuslibet  formae  existentis,  sive  cum  materia,  sive  sine  ma- 
« teria.  » 

Quae  loca  collata  cum  iis,  quod  sub  initio  huius  thesis  attulimus, 
omne  dubium  circa  S.  Doctoris  mentem  penitus  excludunt. 

112.  1®  Distinguendus  est  duplex  modus  accipiendi  nomen  supiio- 
siimn : nempe  vel  formaliter  vel  denominative.  Formaliter  sumptum 
dicit  totum  compositum  ex  substantia  individua  et  ex  esse,  quia  haec 
omnia  in  suo  conceptu  intrinsece  claudit.  Denominative  sumptum  dicit 
tantum  substantiam  individuam  cum  connotatione  illius  esse  quo  fit 
subsistens,  videlicet  subiectum  cui  competit  subsistere.  Itaque  quando 
S.  Doctor  dicit  suppositum  vel  personam  includere  ipsum  esse  existen- 
tiae,  accipit  nomen  suppositum  vel  personam  formaliter:  quando  autem 
ab  esse  existentiae  praescindere  videtur,  accipit  personam  vel  supposi- 
tum denominative. 

2®  In  pluribus  locis,  in  quibus  S.  Thomas  exhibet  ipsam  substan- 
tiam individuam  ut  suppositum,  nihil  determinando  circa  esse,  in- 
telligit  substantiam  individuam  in  actu;  adeoque  non  excludit  esse 
quod  semper  exhibetur  ab  ipso  tamquam  id,  quod  est  magis  intimum 
cuilibet  et  profundius  omnibus  inest,  et  est  formale  respectu  omnium 
quae  in  re  sunt,  et  est  illud  per  quod  unumquodque  recipit  suam  com- 
pletionem (Cf.  de  Potent.  Q.  VII.  art.  II.  ad  1“,  1.  p.  q.  VIII.  a.  59. 
Quodlib.  XII.  q.  5.  art.  5.). 

Dices  1°.  S.  Thomas  in  Quodlib.  II.  art.  IV.  ad  2'"“  ait:  « Esse  non 
est  de  ratione  suppositi ».  Ergo  perperam  invocatur  eius  auctoritas. 

Resp.  Dist.  ant.  Ait  non  esse  de  ratione  suppositi  formaliter  sumpti. 
Nego,  non  esse  de  ratione  suppositi  denominative  sumpti,  idest  substan- 
tiae individuae  finitae.  Cone.  Nego  conseq.  Mens  S.  Thomae  apparet 
legenti  ipsum  contextum:  « Dicendum  quod  non  omne  quod  accidit 
alicui  praeter  rationem  speciei  est  determinativum  essentiae  ipsius,  ut 
oporteat  illud  poni  in  ratione  eius,  sicut  dictum  est ; et  ideo  licet  ipsum 
esse  non  sit  de  ratione  suppositi,  quia  tamen  pertinet  ad  sux^positum 
et  non  est  de  ratione  naturae,  manifestum  est  quod  suppositum  et  na- 
tura non  sunt  omnino  idem  in  quibuscumque  res  non  est  suum  esse  ». 
In  quibus  verbis  nequaquam  conceditur  suppositum  non  differre  a na- 
tura per  esse;  imo  asseritur  quod  in  creatis  suppositum  differt  a natura 
per  esse,  quia  esse  pertinet  ad  suppositum,  non  autem  est  de  ratione 
naturae.  Quo  sensu  autem  esse  dicatur  pertinere  ad  suppositum  patet 
ex  corpore  articuli,  scilicet  quia  suppositum  non  solum  habet  quae  ad 
rationem  speciei  pertinent,  sed  etiam  alia  quae  ei  accidunt  inter  quae 
est  esse,  non  tamen  proprie  ut  accidens  praedicamentale  (cfr.  The- 
sim  XXV.),  et  ideo  suppositum  signatur  per  totum. 

Quod  si  in  loco  obiecto  aliquis  velit  sumere  nomen  suppositum 
formaliter  et  non  denominative,  tunc  vox  ratio  sumenda  esset  jiro 

essentia.  Quo  in  casu  dicere  quod  esse  non  est  de  ratione  suppositi 
creati,  significaret  non  esse  de  essentia  illius  subsistentis  quod  vocatur 
suppositum.  Et  revera  quodlibet  suppositum  creatum  non  habet  aliam 
essentiam,  nisi  illam  secundum  quam  existit.  Esse  autem  non  est  de 
essentia  alicuius  suppositi  creati,  sed  tantum  suppositi  divini. 

Dices  2®.  Si  suppositum  creatum  formaliter  acceptum  includit  esse 
existentiae,  hoc  necessario  de  eo  praedicatur.  Sed  esse  existentiae  non 
praedicatur  necessario  nisi  de  Deo.  Ergo  suppositum  formaliter  acce- 
ptum non  includit  esse  existentiae. 

Resp.  Dist.  mai.  Si  includit  esse  existentiae  tamquam  identificatum 
cum  sua  essentia,  Cone.^  si  includit  esse  existentiae  tamquam  adveniens 
suae  essentiae,  ut  ex  compositione  essentiae  individuatae  et  esse  resultet 
ipsum  subsistens  simpliciter  completum,  idest  suppositum  formaliter 
acceptum,  Siibdist.  Praedicatur  necessario  de  supposito  creato  esse  si- 
gnatum, Cone.,  esse  exercitum,  iterum  Suhdist  In  sensu  composito, 
nempe  dum  actu  existit.  Cone.,  in  sensu  diviso,  Nego,  Contradist.  min. 
Esse  exercitum  praedicatur  necessario  et  absolute  (idest  in  quacumque 
hypothesi)  solum  de  Deo,  Cone.,  esse  signatum,  Subdist.  Illud  esse 
quod  est  actus  purus.  Cone.,  illud  esse  quod  non  est  actus  purus, 
Nego.  Nam  quodlibet  subsistens  finitum,  quamvis  contingenter  tantum 
existat,  sitque  compositum  ex  essentia  individuata  et  ex  esse,  tamen 
concipi  nequit  ut  subsistens  completum  sine  suo  esse  existentiae.  Quem- 
admodum, quamvis  Petrus  contingenter  currat;  tamen  etiam  ante  et 
post  cursum  non  potest  concipi  ut  currens,  nisi  consideretur  in  actu 
currendi.  Porro  hoc  tantum  importat  praedicari  necessario  existentiam 
signatam  de  supposito  creato. 

113.  Corollarium.  In  rebus  creatis  omnibus  natura  realiter  differt 
a supposito  vel  persona. 

Nam  in  rebus  compositis  ex  materia  et  forma  suppositum  addit  na- 
turae aliquid  intrinsecum  et  determinativum  ipsius  essentiae,  nempe  ^ 
principia  individuantia,  et  aliquid  essentiae  extrinsecum  idest  esse 
existentiae.  In  formis  autem  per  se  subsistentibus,  seu  in  substantiis 
spiritualibus,  suppositum  addit  naturae  ex  se  determinatae  aliquid 
solummodo  extrinsecum  idest  esse  existentiae. 

Hac  de  re  ita  loquitur  S.  Thomas  (Quodlibet  II.  art.  4.).  « Ad 
« primum  ergo  dicendum,  quod  non  solum  in  compositis  ex  materia 
« et  forma  invenitur  aliquod  accidens  praeter  essentiam  ipsius  speciei; 

« sed  etiam  in  substantiis  spiritualibus,  quae  non  componuntur  ex 
« materia  et  forma ; et  ideo  in  utrisque  suppositum  non  est  omnino 
« idem  quod  ipsa  natura.  Hoc  tamen  est  aliter  et  aliter  in  utrisque. 

« Dupliciter  autem  aliquid  accipitur  ut  accidens  praeter  rationem  rei. 

« Uno  modo  quia  non  cadit  in  definitione  significante  essentiam  rei, 
« sed  tamen  est  designativum  vel  determinativum  alicuius  essentialium 
✓«  principiorum;  sicut  rationale  accidit  animali,  utpote  praeter  defini- 
« tionem  eius  existens,  et  tamen  est  determinativum  essentialiter  ani- 
« malis;  unde  essentiale  homini,  et  de  ratione  eius  existens.  Alio 
« modo  accidit  aliquid  alicui,  quia  nec  est  in  eius  definitione,  nec  est 
« determinativum  alicuius  essentialium  principiorum;  sicut  albedo 
« accidit  homini.  His  ergo,  quae  sunt  composita  ex  materia  et  forma, 
« accidit  aliquid  praeter  rationem  speciei  existens  utroque  modo.  Cum 
« enim  de  ratione  speciei  humanae  sit  quod  componatur  ex  anima 
« et  corpore;  determinatio  corporis  et  animae  est  praeter  rationem 
« speciei,  et  accidit  homini  in  quantum  est  homo,  quod  sit  ex  hac 
« anima  et  ex  hoc  corpore;  sed  convenit  per  se  huic  homini,  de  cuius 
« ratione  esset,  si  definiretur,  quod  esset  ex  hac  anima  et  ex  hoc 
« corpore,  sicut  de  ratione  hominis  communis  est  quod  sit  ex  anima 
« et  corpore.  Accidunt  etiam  compositis  ex  materia  et  forma  praeter 
« rationem  speciei  multa  alia,  quae  non  sunt  determinativa  essentia- 
« lium  principiorum.  Substantiis  vero  immaterialibus  creatis  accidunt 
« quidem  aliqua  praeter  rationem  speciei,  quae  non  sunt  determi- 
« nativa  essentialium  principiorum,  ut  dictum  est;  non  tamen  acci- 
« dunt  eis  aliqua  quae  sunt  determinativa  essentiae  speciei;  quia  ipsa 
« natura  speciei  non  individuatur  per  materiam,  sed  per  seipsam,  ex 
« hoc  quod  talis  forma  non  est  nata  recipi  in  aliqua  materia ; unde 
« per  seipsam  non  est  multiplicabilis,  neque  praedicabilis  de  pluribus. 
« Sed  quia  non  est  suum  esse,  accidit  ei  aliquid  praeter  rationem 
« speciei,  scilicet  ipsum  esse,  et  alia  quaedam,  quae  attribuuntur  sup- 
« posito,  et  non  naturae;  propter  quod  suppositum  in  eis  non  est 
« omnino  idem  cum  natura  ». 

QUAESTIO  XIL 

DE  ACCIDENTE. 

CAPUT  1. 

DEFINITIO  ACCIDENTIS. 

114.  Accidens  definitur  res  sen  cjuidditas  cui  competit  esse  in  cdio 
sicut  in  suhiecto. 

Dicitur  quidditas  quia  non  est  pars  essentiae  subiecti,  cui  inhaeret, 
sed  habet  propriam  essentiam.  Additur:  cui  competit  esse  in  alio  sicut 
in  suhiecto^  ut  distinguatur  a substantia,  quae  est  quidditas  cui  com- 
petit esse  in  se,  et  simul  adsignificatur  ratio  eius  essentiae,  nempe 
U eam  esse  simplicem  idest  non  compositam  ex  materia  et  forma 
utpote  quae  inhaereat  subiecto  ut  actus  a subiecti  essentia  distinctus 
eique  superveniens  iam  in  suo  primo  esse  constituto,  quapropter  di- 
citur etiam  actus  secundus  vel  forma  accidentalis ; 2°  eam  esse  im- 
perfectam, quia  accidentis  essentia  neque  esse  neque  concipi  potest 
independenter  a subiecto  suae  inhaesionis,  et  ideo  non  potest  habere 
esse  iit  quod  est,  sed  ut  quo  subiectum  est  non  simpliciter  seu  primo, 
sed  secundum  quid  seu  secundario.  Sic  albedo  in  Petro  non  habet  esse 
^it  qiiod^  sed  ut  quo  Petrus  est  non  simpliciter^  sed  secundum  quid 
nempe  alhus.  Quapropter  essentia  accidentalis  a)  concipi  nequit  sine 
actuali  vel  saltem  sine  aptitudinali  inhaesione  ad  subiectum : hj  definiri 
nequit  perfecte  sed  imperfecte  tantum,  idest  semper  cum  adsignifica- 
tione  subiecti  sive  in  recto  sive  in  obliquo,  prouti  definitur  vel  iii 
concreto  vel  in  abstracto  (cfr.  Log.  n.  161.). 

CAPUT  II. 


DISCRIMEN  INTER  FORMAM  SUBSTANTIALEM 
ET  FORMAM  ACCIDENTALEM. 

115.  Forma  accidentalis  convenit  Gwm  forma  substantiali  a)  in  eo 
quod  neutra  est  ens  ut  quod^  sed  sunt  entia  incompleta  videlicet  quihus 
aliquid  est,  h)  in  eo  quod  utraqne  determinant  subiectum  ad  ali- 
quod esse  existentiae  habendum,  quod  sit  proprium  totius  compositi 
resultantis. 

Discrepat  autem  in  eo  quod  forma  substantialis,  quum  determi- 
net subiectum,  quod  est  pura  potentia  subiectiva,  ad  esse  primum  seu 

substantiale,  facit  cum  eo  ens  et  tinum  per  se ; forma  autem  acciden- 
talis, quum  determinet  subiectum  iam  in  suo  primo  esse  constitutum, 
facit  cum  eo  ens  et  unum  per  accidens.  Ex  quo  discrimine  oritur  aliud 
discrimen.  A^idelicet  forma  substantialis  ideo  dicitur  habere  essentiam 
incompletam,  quia  est  pars  essentiae  compositi  resultantis,  quum  faciat 
cum  materia  unum  per  se  et  simpliciter  videlicet  unam  essentiam: 
forma  autem  accidentalis  non  ideo  dicitur  habere  essentiam  incomple- 
tam, quasi  sit  pars  essentiae  compositi  resultantis,  quum  non  faciat 
cum  substantia  unam  essentiam  videlicet  unum  per  se,  et  simpliciter ; 
sed  quia  integra  eius  essentia  ordinatur  ad  determinandam  substan- 
tiam (quae  in  sua  essentia  immutata  perseverat,  et  cum  qua  facit 
unum  per  accidens)  ad  habendum  praeter  esse  existentiae  primum,  seu 
substantiale,  aliquod  esse  existentiae  secundum,  in  quo  coadunatur 
substantia  cum  forma  accidentali.  Sic  hominis  essentia  non  mutatur 
ex  eo  quod  homo  ex  frigido  fiat  calidus,  ex  nolente  volens,  ex  non 
grammatico  grammaticus  etc.  Nec  nova  essentia  exsurgit  ex  homine 
et  albedine,  ex  homine  et  scientia  etc. 

CAPUT  III. 

EXPLICATUR  QUO  SEXSU  ACCIDENS  DICATUR 
DETERMINARE  INTRINSECE  SUBSTANTIAM. 

IIG.  Si  intrinseci  nomine  quis  intelligat  id  quod  ipsam  rei  essen- 
tiam constituit,  falsum  est  accidens  intrinsece  determinare  substan- 
tiam: sic  enim  determinat  substantiam  corpoream  forma  substantialis, 
quae,  actuando  materiam  primam,  cum  ea  intrinsece  constituit  corpus 
physicum.  Quod  si  intrinseci  nomine  quis  intelligat  realitatem,  quae 
licet  non  sit  unum  e constitutivis  essentiae  substantialis,  tamen  ab 
essentia  substantiae  non  dividitur  per  proprium  esse  existentiae,  sed 
cum  ea,  iam  in  proprio  esse  substantiali  subsistente,  communicat  in 
novo  quodam  esse  existentiae,  quod  eius  causa  supervenit  composito 
resultanti  ex  substantia  et  ex  ipsa;  debebit  accidens  dici  determinare 
intrinsece  substantiam.  Sicut  enim  iam  supra  diximus,  proprium  re- 
ceptivum alicuius  esse  accidentalis  est  compositum  ex  substantia  et 
quidditate  accidentali:  ex.  gr.  homo  per  formam  virtutis  incipit  exi- 
stere  in  ratione  hominis  virtuosi. 

Nota.  Ea  quae  diximus  de  natura  accidentis  deque  convenientia  et 
discrimine  inter  formam  substantialem  et  accidentalem,  exhibent  do- 
ctrinam S.  Thomae,  in  Opusc.  De  Ente  et  Ess.  Gap.  VI 1. 

THESIS  XXX. 

Accidens  realiter  distinguitur  a substantia. 

PROBATUR. 

117.  1.  Inclependenter  a quacumque  mentis  nostrae  consideratione 
accidentia  frequenter  variantur  circa  eamdem  substantiam,  puta  quum 
homo  ex  ignorante  evadit  doctus,  ex  virtuoso  vitiosus,  ex  non  agente 
agens  etc.  Atqui  hoc  impossibile  esset,  si  realitas  accidentium  esset 
eadem  cum  realitate  substantiae.  Ergo  accidens  realiter  distinguitur 
a substantia. 

II.  Quae  important  rationes  formales  obiective  diversas,  ita  ut  una 
non  contineatur  in  alia  neque  formaliter  neque  aequivalenter,  realiter 
ab  invicem  distinguuntur.  Atqui  ratio  formalis  substantiae  est  obie- 
ctive diversa  a ratione  formali  accidentis,  ita  ut  una  non  contineatur 
in  alia  neque  formaliter  neque  aequivalenter,  ut  ex  earum  definitio- 
nibus et  ex  variis  generibus  accidentium  patet.  Ergo  accidens  realiter 
distinguitur  a substantia. 

Res  est  tam  evidens  ut  S.  Thomas  (qq.  dd.  spirit.  creat,  a.  11. 
ad  1.)  dixerit:  « Nullus  umquam  opinatur  nisi  insanus,  quod  habitus 
et  actus  animae  sunt  ipsa  eius  essentia  ». 

III.  Potentia  et  actus  distinguuntur  ab  invicem  in  eo  ordine  in  quo 
accipiuntur.  Atqui  substantia  in  ordine  reali  se  habet  ad  accidentia 
ut  potentia  ad  actum.  Ergo  substantia  realiter  distinguitur  ab  acci- 
dente. Maior  ponstat  ex  dictis  sub  n.  86.  Minor  constat  ex  ipsa  for- 
mali ratione  accidentis,  cuius  est  ulterius  determinare  et  perficere 
subiectum  in  suo  primo  esse  iam  constitutum. 

IV.  Confirmatur  rationibus  ex  Theologia  Dogmatica  desumptis, 
quibus  magni  nominis  Theologi  invicte  demonstrant  non  posse  absque 
periculo  errandi  in  his  quae  Fides  docet  de  Sacramento  Eucharistiae, 
de  Gratia  tum  actuali,  tum  habituali,  atque  de  Virtutibus  infusis, 
negari  realis  distinctio  accidentium  a substantia  (1). 

OBIECTIONES. 

118.  OMect.  1^  Modi  generaliter  consequentes  ad  rationem  entis 
scilicet  res,  unum,  aliquid,  verum,  bonum  non  distinguuntur  realiter  ^ 
ab  ente,  sed  ratione  cum  fundamento  in  re.  Ergo  ex  eo  quod  acci- 


(1)  Cfr.  Card.  Franzelin  Soc.  lesii  « De  Eucliaristia  » Thes.  16.,  Card.  Mazzella  Soc. 
lesu  « De  Gratia  » Disp.  V.  Art.  4.  Prop.  30. 


QUAESTIO  XII.  - DE  ACCIDENTE 


289 

dentia  sint  modi  substantiae  non  sequitur  ea  realiter  distingui  a sub- 
stantia. 

Resp.  Cone,  antec.  Nego  cons,  etparit.  Nam  modus  dicitur  analogice 
de  quinque  transcendentibus  et  de  accidentibus.  Transcendentia  enim 
ideo  dicuntur  modi  entis  quia  exprimunt  explicite  et  determinate  id 
quod  implicite  et  confuse  continet  conceptus  entis,  et  nomine  entis 
non  exprimitur  (cfr.  nn.  52.  53.),  accidentia  autem  ideo  dicuntur  modi 
substantiae  quia  determinant  subiectum  ad  habendam  aliquam  perfe- 
ctionem ulteriorem,  quae  neque  implicite  neque  explicite  continetur 
in  definitione  substantiae,  puta  sanitatem,  scientiam,  visionem  etc. 

Obiect.  2^.  Si  accidens  realiter  distingueretur  a substantia  esset 
aliquod  ens  habens  propriam  essentiam  et  existentiam.  Atqui  huius- 
modi  est  ens  subsistens.  Ergo  accidens  non  distinguitur  realiter  a 
substantia. 

Resp.  Bist.  sequel,  mai.  Accidens  haberet  essentiam  perfectam  et 
existentiam  ut  quod  est,  Nego,  haberet  essentiam  imperfectam  et  exi- 
stentiam ut  quo  subiectum  est  secundario  seu  secundum  quid,  Cone. 
Contrad.  min.  Ens  subsistens  est  quod  habet  essentiam  perfectam  et 
existentiam  ut  quod  est,  Cone.,  quod  habet  essentiam  imperfectam  et 
essentiam  ut  quo  aliquid  est.  Nego.  Nego  eonseq.  Solutio  patet  ex  su- 
pradictis. 

Obiect.  3a.  Accidens  determinat  intrinsece  substantiam.  Atqui  in- 
trinseca determinatio  procedit  a propria  realitate.  Ergo  accidens  non 
distinguitur  realiter  a substantia. 

Resp.  Bist.  mai.  tamquam  pars  essentiae  substantiae,  quae  eam  de- 
terminat ad  esse  primum.  Nego,  tamquam  realitas  superaddita  essen- 
tiae substantiae  quae  eam  determinat  ad  aliquod  esse  secundum.  Cone. 
Contrad.  min.  Determinatio  ad  esse  primum.  Cone.,  determinatio  ad 
esse  secundum.  Nego.  Solutio  patet  ex  dictis  sub  n.  115.  Ad  hanc  et  si- 
miles obiectiones  solvendas,  prae  oculis  habeant  in  substantiis  creatis 
inveniri  esse  primum,  quo  substantia  est  simpliciter  et  absolute  ens,  et 
esse  secundarium,  quo  eadem  substantia  est  ens  quantum,  vel  quale, 
vel  aliquo  modo  se  habens.  Et  ideo  substantia  creata  est  ens  absolute 
per  suam  essentiam  et  esse,  quod  ipsam  consequitur,  quodque  vocatur 
esse  substantiale ; est  autem  ens  secundum  quid  per  formam  essentiae 
superadditam,  a qua  finit  aliud  esse  distinctum  a primo  et  receptum 
non  in  sola  substantia,  sed  in  composito  ex  substantia  et  accidente, 
quodque  vocatur  esse  accidentale. 

Obiect.  4®.  Substantia  est  ens  maxime  determinatum  per  suum  esse 
substantiale.  Atqui  quod  est  omnino  determinatum,  nequit  ulterius 


De  Mandato.  — Instit.  Phil.  — Vol.  I. 


19 


ONTOLOGIA  - PARS  III. 


' 290 

determinari.  Ergo  in  substantiis  creatis  non  dantur  accidentia  ab  ipsis 
distincta. 

Resp.  Bist.  mai.  Est  maxime  determinata  ad  perfectionem  primam 
seu  substantialem,  Conc.^  ad  caeteras  perfectiones  cuius  est  capax,  Nego, 
Contrad.  min.  Quod  est  omnino  determinatum  ad  omnem  rationem 
perfectionis.  Cone.,  ad  perfectionem  primam  tantum.  Nego.  Essentia 
creaturae  pluribus  indiget  perfectionibus  superadditis,  ut  evadat  per- 
fecta et  bona  non  solum  secundum  quid  sed  simpliciter.  In  eo  tantum 
ente  ens  simpliciter  et  honum  simpliciter  prorsus  identificantur,  quod 
est  ipsum  esse  subsistens. 

Obiect.  5^.  Id  quod  non  potest  existere  sine  alio  ipsum  determi- 
nante, non  distinguitur  realiter  ab  ipso.  Atqui  substantia  non  potest 
existere  sine  quibusdam  accidentibus  eam  determinantibus.  Ergo  sub- 
stantia non  distinguitur  realiter  ab  accidentibus. 

Resp.  Nego.  mai.  Bist.  min.  Substantia  non  potest  existere  sine  qui- 
busdam accidentibus  eam  determinantibus  ad  esse  secundum  quid,  Conc.^ 
ad  esse  simpliciter,  Nego.  Falsitas  maioris  patet  ex  dictis  sub  n.  86., 
ubi  probavimus  actum  et  potentiam  se  invicem  excludere  in  eo  ordine 
in  quo  accipiuntur.  Quapropter  in  ordine  reali  determinabile  debet 
realiter  distingui  a determinante,  et  ideo  quemadmodum  materia  rea- 
liter distinguitur  a forma  substantiali,  a qua  determinatur  ad  parti- 
cipandam existentiam  primam,  quae  est  propria  totius  compositi  es- 
sentialis; similiter  substantia  determinatur  a forma  accidentali  ad 
participandam  existentiam  secundariam,  quae  est  propria  totius  com- 
positi accidentalis. 

Obiect.  6^.  Substantia  ab  accidente  determinatur  ad  hunc  vel  ad 
illum  essendi  modum.  Atqui  quaelibet  res  determinatur  ad  aliquem 
essendi  modum  a proprio  esse,  non  ab  esse  distinctae  realitatis.  Ergo 
accidens  non  est  realitas  distincta  a substantia. 

Resp.  Bist.  mai.  Substantia  determinatur  ab  accidente  ad  modum 
essendi  primum  seu  substantialem,  secundarium  et  accidentalem. 

Cone.  Contrad.  min.  Si  sermo  sit  de  re  completa  in  linea  essentiae 
et  de  esse  primo  et  substantiali.  Cone.,  si  sermo  sit  de  re  incompleta 
in  linea  essentiae,  puta  de  materia  prima;  aut  etiamsi  sermo  sit  de  re 
completa  in  linea  essentiae  agatur  de  eius  determinatione  ad  modum 
essendi  accidentalem.  Nego.  Solutio  patet  ex  dictis  sub  num.  praec.  et 
sub  n.  115. 

QUAESTIO  XlII. 

DE  QUALITATE. 

CAPUT  1. 

DEFINITIO  QUALITATIS. 

119.  Qualitas  generatim  vocatur  modificatio  seu  dispositio  substan- 
tiae in  seipsa.  Etenim,  quemadmodum  in  Logica  Maiori  demonstrantes 
denarium  numerum  Praedicajnentorum  diximus,  qualitas  constituit 
praedicamentum,  quod  importat  talem  essendi  modum,  vi  cuius  subie- 
ctum  iam  in  suo  primo  esse  constitutum  denominatur  per  aliquid  sibi 
intrinsecum  et  absolutum  consequens  formam  substantialem,  ita  ut  per 
hoc  accidentaliter  et  intrinsece  modificetur  seu  disponatur.  Quare  qua- 
litas vocatur  modificatio  seu  dispositio  substantiae  in  seipsa.  Attamen 
enucleatius  potest  ita  definiri: 

Qualitas  est  accidentalis  modus  seu  accidentalis  determinatio  sub- 
stantiae in  seipsa  secundum  quamdam  mensuram  (1). 

Etenim  quum  modus  sit,  secundum  S.  Augustinum,  « quem  mensura 
praefigit  » necesse  est,  ut  importet  quamdam  determinationem  secun- 
dum aliquam  mensuram.  Sic  autem  intellecto  modo^  facile  apparet  bo- 
nitas datae  definitionis,  a)  Quatenus  enim  qualitas  dicitur  accidentalis 
determinatio  substantiae,  distinguitur  a forma  substantiali ; b)  qua- 
tenus dicitur  determinatio  secundum  aliquam  mensuram^  distinguitur 
a quantitate^  quae  independenter  a figura^  vi  cuius  terminatur,  nequit 
secundum  debitam  mensuram  et  ordinem  disponere  partes  substantiae 
extensae ; c)  quatenus  dicitur  determinatio  substantiae  in  seipsa^  distin- 
guitur tum  a relatione^  cuius  tota  ratio  consistit  in  esse  ad,  tum  a cae- 
teris  accidentibus,  quae  vel  denominant  subiectum  per  aliquid  omnino 
extrinsecum,  ut : quando,  ubi,  situs  et  habitus  idest  vestitus,  vel  per  ali- 
quid partim  intrinsecum,  et  partim  extrinsecum  ut  actio  et  passio. 


(1)  Cfr.  s.  Tb.  1 2.  q.  49.  a.  2. 

THESIS  XXXI. 

Quatuor  enumerantur  species  qualitatis:  i.  habitus  et  dispo- 
sitio, 2.  potentia  et  impotentia,  3.  passio  et  passibilis  qua- 
litas, 4.  figura. 

PROBATUR. 

120.  Tot  admitti  debent  species  qualitatis,  quot  sunt  modi,  quibus 
substantia  in  seipsa  seu  absolute  potest  disponi  seu  accidentaliter  de- 
terminari secundum  quamdam  mensuram.  Atqui  hi  modi  sunt  quatuor 
enumerati.  Etenim  modus  sive  determinatio  subiecti  in  seipso  secun- 
dum quamdam  mensuram  et  secundum  esse  accidentale  potest  accipi 
vel  1.  in  ordine  ad  ipsam  naturam  subiecti^  ita  ut  in  ea  sit  quae- 
dam dispositio  accidentalis,  vi  cuius  natura  bene  vel  male  se  habeat, 
prouti  ea  est  naturae  conveniens  vel  disconveniens.  Hic  modus  est 
habitus  et  dispositio;  atque  constituit  primam  speciem  qualitatis,  quae 
definitur  « Dispositio  secundum  quam  aliquis  bene  vel  male  disponitur 
vel  in  se  vel  ad  aliud  » ; in  se  quidem,  si  sit  habitus  entitativus^  ut  sa- 
nitas, aegritudo  et  similia,  af?  aliud, ^iihabitus  operativus,  ut  scientia, 
prudentia,  temperantia,  ars  etc.  qui  immediate  disponit  et  perficit  ipsam 
potentiam  operativam,  haec  enim  tamquam  natura  se  habet  ad  ipsum. 
Definita  dispositio  si  perfecte  insit  subiecto,  ita  ut  nequeat  faciliter 
amitti,  dicitur  proprie  habitus  seu  dispositio  stabilis;  si  vero  sit  faci- 
liter amissibilis,  eo  quod  non  perfecte  insit,  vocatur  generico  nomine 
dispositio.  Qua  in  re  animadvertant  habitus  operativos  iis  tantum  po- 
tentiis inesse,  quae  sunt  determinabiles  ad  bene  vel  male  operandum, 
videlicet  intellectui  et  voluntati,  atque,  ratione  harum,  iis  viribus  infe- 
rioribus, quae  ab  eis  dependent, 

vel  2.  in  ordine  ad  ipsam  actionem,  ita  ut  determinetur  subiectum 
ad  habendum  aliquod  principium  proximum  operationis  seu  potentiam 
operativam.  Hic  modus  potentia,  quae  definiri  potest  « qualitas  di- 
spositi va  substantiae  ad  agendum  »,  ut  intellectus,  voluntas,  facultas 
visiva,  vis  nutritiva  etc.  Constituit  secundam  speciem  qualitatis,  ad 
quam  reducitur  debilitas  ad  agendum,  ex.  gr.  imbecillitas  virium,  quae 
vocatur  impotentia, 

vel  3.  in  ordine  ad  alterationem  sensibilem,  ita  ut  actuetur  sub- 
iectum secundum  quasdam  dispositiones  vel  causativas  alterationis 
sensibilis,  cuiusmodi  sunt  color,  dulcedo,  calor  etc.,  vel  causatas  ab 
alteratione  sensibili,  ut  pallor,  durities  pellis  ex  frigore  etc.  Hae  subiecti 
dispositiones  sive  activae,  sive  passivae  vocantur  passibiles  qualitates, 
si  sint  stabiles.  Quod  si  instabiles  sint,  utpote  causatae  ex  transeunte 
passione,  vocantur  simpliciter  passiones,  ut  pallor  vultus  ex  subitaneo 

timore  productus.  Ex  his  tertia  species  qualitatis  resultat  videlicet 
passio  et  passibilis  qualitas^ 

vel  4.  in  ordine  ad  dimensiones  siibiecti^  ita  ut  quamvis  hae  sint 
in  specie  determinata  quantitatis,  puta  bicubitae  vel  tricubitae;  tamen 
vi  huius  qualitatis  speciali  modo  determinentur,  puta  ad  modum  sphae- 
rae vel  pyramidis.  Haec  est  quarta  species  qualitatis,  quae  vocatur 
figura  et  definitur  terminatio  circa  quantitatem^  aut  etiam  dispositio 
substantiae  secundum  partes  quantitatis.  Dicitur  etiam  forma,  quia  prin- 
cipium formale  artificiatorum  qua  talium  est  aliqua  figura.  Quare  di- 
citur forma  turris,  navis,  candelabri  ea  specialis  figura,  qua  haec  ar- 
tificiata  in  suo  esse  artificiati  constituuntur. 

CAPUT  II. 

TRES  PROPRIETATES  QUALITATIS. 

121.  F rima  proprietas  est  contrarietas.  Videlicet  in  quibusdam  spe- 
ciebus  qualitatis  dantur  extrema  contraria,  quae  se  mutuo  expellunt 
ab  eodem  subiecto  secundum  eamdem  partem  accepto,  ex.  gr.  calor 
et  frigus,  albedo  et  nigredo,  virtus  et  vitium.  His  enim  convenit  de- 
finitio contrariorum,  videlicet:  « Contraria  sunt  ea  quae  sub  eodem 
genere  maxime  distant  et  eidem  subiecto  insunt,  a quo  mutuo  se  ex- 
pellunt » (1).  Attamen  quarta  species  qualitatis,  nempe  figura  non  habet 
hanc  proprietatem. 

Secunda  proprietas  est  suscipere  7nagis  et  minus.  Quaedam  enim  qua- 
litates, salva  eadem,  specie,  possunt  intendi  vel  remitti.  Eae  plerumque 
sunt,  quae  specificantur  a termino  ad  quem  ordinantur,  ita  ut,  donec 
remanent  in  eadem  tendentia  ad  eumdem  terminum,  remanent  eiusdem 
speciei  (2).  Idcirco  figura,  quum  consistat  in  indivisibili,  et  potentia 
operati va,  quae  confert  simpliciter  virtutem  operandi,  non  accipiunt 
magis  et  minus.  Contra  qualitates  primae  et  tertiae  speciei  hac  pro- 
prietate gaudent. 

Tertia  proprietas  est  fundare  similitudinem  et  dissimilitudinem.  Ete- 
nim stricto  sensu  loquendo,  similia  dicuntur  ea  quorum  qualitas  est 
eiusdem  speciei.  Quae  si  eis  insit  in  eodem  gradu,  dicuntur  similia 
simpliciter,  ut  duo  alba  secundum  eamdem  intensionem  albedinis ; si 
autem  uni  insit  in  intensiori  vel  perfectiori  gradu  quam  alteri,  di- 
cuntur similia  secundum  quid,  sed  simpliciter  dissimilia,  sic  musicus 
perfectus  non  est  simpliciter  similis  musico  imperfecto,  qui  est  in  hac 
arte  discipulus.  Cfr.  n.  66. 


(1)  Ai-ist.  Metapli.  Lib.  10.  cap.  G. 
(2;  Cfr.  S.  TIi.  1.  2.  q.  50.  a.  1.  et  2. 

QUAESTIO  XIV. 

DE  RELATIONE. 

CAPUT  1. 

DEFINITIO,  DIVISIO  ET  PROPRIETATES  RELATIONIS. 

122.  Relatio  est  respectus  seu  ordo  uiiius  rei  ad  aliani^  ita  ut 

tota  ratio  essentiae  eius  sit  ad  aliud  se  Jiahere.  Etenim,  ut  ait  Ari- 
stoteles (de  Praed.  c.  3),  « Belativa  seu  ad  aliquid  sunt  quorum  esse 
est  ad  aliud  se  habere  ».  Et  ideo  relatio  praedicamentalis  per  hoc  di- 
stinguitur a reliquis  accidentium  praedicamentis,  quod  aliorum  acciden- 
tium essentia  formaliter  accepta  importat  aliquem  modum  intrinsece 
inhaerendi  ^Vi\AQQ,to  seu  esse  in,  formalis  autem  ratio  relationis  importat 
ordinem  seu  respectum  ad  aliquid  extrinsecum  subiecto  seu  esse  ad. 
Ex  qua  animadversione  apparet  caetera  accidentia,  ex  eo  quod  dicant 
ordinem  ad  subiectum  ut  actus  ad  potentiam,  non  esse  relationes, 
quamvis  fundare  possint  relationes. 

123.  Requisita  ad  relationem  habendam.  Ad  relationem  requi- 
runtur tria,  videlicet  duo  extrema  et  fundamentum.  Extrema  sunt 
subiectum  quod  refertur  et  terminus  ad  quem  refertur,  fundamentum 
est  ratio  propter  quam  subiectum  ad  terminum  refertur.  Sic  in  relatione 
aequalitatis  inter  duas  columnas,  duo  extrema  sunt  ipsae  columnae, 
fundamentum  sunt  dimensiones  aequales  in  quibus  conveniunt.  A qui- 
busdam philosophis  termini  relationis  vocantur  fundamenta  remota, 
ratio  vero,  propter  quam  ad  invicem  referuntur,  vocatur  fundamentum 
proximum. 

124.  Relatio  alia  est  realis,  alia  rationis. 

a)  Relatio  realis  est  ea  quae  indipendenter  a quacumque  mentis 
nostrae  consideratione  intercedit  inter  duo  subiecta  existentia,  ut  re- 
latio patris  ad  filium,  artificis  ad  suum  artificiatum  etc.  Et  ideo  ad 
relationem  realem  duo  requiruntur.  Requiritur  1.  ut  termini  rela- 
tionis existant  realiter  ab  invicem  distinti,  et  hoc  vel  ita  ut  si  non 
tempore  saltem  natura  prius  existant,  quam  realis  ratio  quae  est  proxi- 
mum relationis  fundamentum,  sicuti  contingit  in  relationibus  creatu- 
rarum, quae  sunt  accidentia;  vel  ita  ut  ipsae  relationes  sint  ratio 
distinctionis  realis  terminorum,  qui  ideo  subsistunt  ab  invicem  realiter 
‘distincti  quia  ad  invicem  referuntur,  sicuti  fide  scimus  contingere  in 

relationibus  divinis  ad  intra,  quae  quuna  nequeant  esse  accidentia  (in 
Deo  enim  nullum  dari  potest  accidens),  sunt  relationes  subsistentes, 
quae  tamen  non  subsistunt  per  aliud  esse,  quam  per  simplicissimum 
divinum  esse  (1).  Requiritur  2.  ut  fundamentum  proximum  relationis 
sit  aliquid  reale  vel  ex  utraque  parte,  si  sit  relatio  realis  mutua,  vel 
saltem  ex  una  parte,  idest  in  alterutro  ex  terminis  relationis,  si  sit 
relatio  realis  non  mutua.  Tunc  enim  relatio  est  realis  ex  una  parte 
et  rationis  ex  alia.  Quae  relatio  realis  non  mutua  intercedit  inter  res 
diversi  ordinis^  quarum  una  perficitur  et  alia  non,  et  ideo  reale  fun- 
damentum relationis,  per  quod  una  intrinsece  perficitur  ab  alia,  est  in 
ea  quae  perficitur  seu  quomodocumque  mutatur,  non  vero  in  ea  quae 
immutata  in  suo  ordine  consistit.  Talis  est  relatio  inter  creaturam  et 
Creatorem,  inter  sensum  et  sensibile,  etc. 

h)  Relatio  rationis  est  quae  resultat  ex  mera  consideratione 
nostri  intellectus,  ut  quum  aliquid  ad  seipsum  referimus,  puta  quum 
dicimus:  idem  eidem  idem,  aut  cum  referimus  genus  ad  speciem. 

Nota.  Discrimen  inter  relationem  proprie  dictam  seu  praedicamen- 
talem  et  eam,  quae  minus  proprie  dicitur  relatio,  quaeque  vocatur 
transcendentalis.  Ex  hucusque  dictis  apparet  relationem  praedicamen- 
talem  nequaquam  confundi  debere  cum  ordine  potentiae  ad  actum, 
qui  ordo  vocari  solet  relatio  transcendentalis;  nam  in  hoc  non  habe- 
mus duo  entia  actualia,  sed  duo  principia  constitutiva  vel  unius  entis 
simpliciter  ut  materia  prima  et  forma  substantialis,  vel  unius  entis 
secundum  quit  ut  substantia  et  forma  accidentalis.  lamvero  ad  ha- 
bendos terminos  et  fundamentum  proximum  relationis  realis  non  suf- 
ficiunt principia  entis,  sed  requiritur  aliqua  substantia  actu  existens 
et  ab  alio  termino  realiter  distincta,  saltem  ut  una  pars  integralis  ab 
alia  parte  integrali  eiusdem  corporis  animati  praediti  diversis  virtutibus, 
quae  actuantes  diversas  partes  praebent  reale  fundamentum  relationi, 
sicuti  contingit  in  dextera  et  sinistra  animalis  (2). 

] 25.  Proprietates  relativorum.  1®  Relativa  omnia  sunt  simul  co- 
gnitione et  definitione.  Sic  pater,  in  quantum  pater,  nequit  cognosci 
neque  definiri,  nisi  simul  cognoscatur  filius.  Etenim  relationis  essentia 
est  ad  aliud  se  habere.  2®  Relativa  eiusdem  ordinis  (ea  videlicet  inter 
quae  intercedit  relatio  realis  mutua)  sunt  simul  etiam  natura,  quia  pari 
ratione  realiter  referuntur  ad  invicem.  Sic  se  habent  pater  ad  filium, 
duplum  ad  dimidium  etc.  3®  Relativa  diversi  ordinis  ea  videlicet  inter 
quae  intercedit  relatio  mixta,  seu  rationis  ex  una  parte,  realis  ex  alia. 


(1)  Confr.  S.  Th.  1.  p.  q.  28.  art.  2.  et  3. 

^ (2)  Cfr.  S.  Tli.  in  I.  Sent.  <1.  20.  q.  2.  a.  1, 

non  sunt  simul  natura;  quia  non  pari  ratione  referuntur  ad  invicem, 
sed  unum  dependet  ab  alio  ut  sit,  non  autem  vicissim.  Sic  se  habent 
sensibile  ad  sensum,  Creator  ad  creaturam  etc.  (1). 

Divisio  relativorum  secundum  dici  et  secundum  esse  per- 
peram a quibusdam  reponitur  in  eo,  quod  relationes  secundum  dici 
sint  rationis  et  relationes  secundum  esse  sint  reales.  Etenim  promi- 
scue dicuntur  tum  de  relationibus  rationis  tum  de  realibus.  Discrimen 
itaque  in  eo  est,  quod  quando  nomina  relativa  principaliter  significant 
fundamenta  relationum,  dicuntur  relativa  secundum  dici,  licet  agatur 
de  relationibus  realibus,  huiusmodi  sunt  nomina  movens  et  motum, 
caput  et  capitatum  et  similia.  Quando  autem  nomina  relativa  princi- 
paliter significant  ipsas  relationes,  dicuntur  relativa  secundum  esse, 
licet  aliquando  agatur  de  relationibus  rationis,  huiusmodi  sunt  nomina 
dominus  et  servus,  pater  et  filius,  dexter  et  sinister  et  similia.  Ita  haec 
divisio  accipitur  a S.  Thoma  (2). 


i 

I 

1 


I 


■i ' 


CAPUT  II.  ] 

DE  RE  ALI  DISTINCTIONE  RELATIONIS  PRAE  DIC  AMENTALIS  i'  I 

A SUO  FUNDAMENTO.  | P 

Ci 

126.  Ux  hucusque  dictis  apparet  relationes  praedicamentales  habere  [i 
aliquod  esse  reale,  quod  dependet  ex  realitate  utriusque  termini  funda-  'j 
mento  affecti.  Etenim  independenter  a quacumque  nostri  intellectus  f jj 
operatione,  positis  obiective  utroque  termino  et  fundamento,  invenitur  I 
a parte  rei  illud  esse  ad  aliquid,  in  quo  consistit  relatio ; sic  indepen-  ^ ! 
denter  a quocumque  mentis  nostrae  conceptu  viget  obiective  relatio 
inter  genitorem  et  genitum,  inter  manum  dexteram  et  manum  sini-  | i 
stram  etc.  j 

Hac  autem  veritate  posita,  ita  licet  arguere  ad  ostendendum  esse  f 
relationis  distingui  obiective  seu  realiter  ab  esse  fundamenti.  < 1 

I.  Ubi  dantur  independenter  a nostra  mentis  operatione  fqrmalitates  f j 
diversae,  hae  in  creaturis  habent  diversum  esse.  lamvero  indepen-  v. 
denter  a quacumque  mentis  nostrae  operatione  formalitas  accidentis  ;|  ’ 
absoluti,  cuius  essentiae  competit  esse  in  subiecto,  est  diversa  a for-  ; 1 
malitate  accidentis  relativi,  cuius  essentiae  competit  esse  ad  aliquid  [ 
subiecto  extrinsecum.  Ergo  etiam  secundum  esse  reale  ea  diversificari  / • 
necesse  est.  1 | ■ 


(1)  Cfr.  S.  Th.  qq.  tld.  de  Pot.  q.  7.  a.  8.  ad  1. 

(2)  1.  q.  q.  13.  a.  7.  ad  1. 

II.  Id  quod  postulat  diversam  causam  realem,  habet  diversum  esse 
reale.  lamvero  accidens  relativum  postulat  diversam  causam  realem 
ab  absoluto,  quia  causatur  ab  utroque  termino  reali  sub  reali  funda- 
mento proximo,  ita  ut  alterutro  cessante,  cesset  ipsa  relatio.  Ergo 
accidens  relativum  habet  diversum  esse  reale  ab  absoluto  in  quo 
fundatur. 

III.  Causa  realiter  distinguitur  a suo  effectu.  Sed  accidens  absolutum 
quod  est  fundamentum  proximum  relationis,  est  causa  relationis.  Ergo 
debet  habere  esse  realiter  distinctum  ab  esse  relationis. 

Corollarium  1.  Relatio  realis  cessat  non  solum  xoer  cessationem 
sui  fundamenti  proximi^  sed  etiam^  hoc  manente  in  uno  extremo  per 
meram  cessationem  alterius  extremi. 

Etenim  id  cuius  esse  pendet  a simultanea  existentia  plurium  et 
cuius  ratio  formcdis  seu  essentia  non  consistit  in  inhaesione  sed  in  esse 
ad  aliud  quasi  in  quodam  transitu  ex  uno  in  aliud,  si  cesset  existentia 
alterutrius  causae  partialis  ipsum  sustentantis,  et  ipsum  cesset  necesse 
est,  quin  ulla  mutatio  extremo  superstiti  contingat.  lamvero  talis  est 
relatio  praedicamentalis,  ut  ex  eius  definitione  patet.  Ergo  relatio  realis 
cessat  non  solum  per  cessationem  sui  fundamenti  proximi,  sed  etiam,  hoc 
manente  in  uno  extremo,  per  meram  cessationem  alterius  extremi  (1). 

Corollarium  2.  Relatio  realis  in  suo  suhiecto  non  midtiplicatur 
ad  multiplicationem  terminorum.  Quum  relatio  subiectetur  in  aliquo 
subiecto  ratione  sui  fundamenti  proximi,  nullo  modo  sequitur  ad  mul- 
tiplicationem terminorum  extrinsecorum,  quibus  idem  subiectum  ra- 
tione eiusdem  fundamenti  proximi  relationis  ad  plures  terminos  refer- 
tur, multiplicari  eius  relationes  reales,  sed  hae  multiplicantur  tantum 
ad  multiplicationem  fundamentorum  specifice  diversorum.  Quum  enim 
relatio  realis  in  tantum  afficiat  subiectum,  in  quantum  in  eo  est  fun- 
damentum proximum  relationis;  impossibile  est  multiplicari  in  eo 
relationes  reales  nisi  ad  multiplicationem  fundamentorum  realium, 
secus  haberemus  effectum  sine  causa  sufficienti.  Haec  autem  funda- 
menta nequeunt  multiplicari  numerice  tantum  in  eodem  subiecto,  quia 
idem  secundum  idem  nequit  simul  actuari  pluribus  formis  eiusdem 
speciei.  Id  autem  non  impedit  quominus  relationes  rationis  multipli- 
centur, quum  hae  non  dependeant  a reali  fundamento,  sed  a mera 
mentis  consideratione  (2). 


(1)  Cfr.  S.  Tli.  qq.  dd.  de  Pot.  q.  7.  a.  ad  7. 

(2)  Cfr.  S.  Th.  3.  p.  q.  35.  a.  5. 

Obiicieiiti  1.  cum  Zenone.  Accidens  inhaeret  subiecto.  Atqui  relatio 
non  inhaeret  subiecto  sed  est  accidentis  accidens.  Ergo  relatio  non  est 
accidens  realiter  distinctum  a caeteris  accidentibus. 

Resp.  Dist.  mai.  Accidens  inhaeret  subiecto  vel  immediate  et  ratione 
sui  vel  mediate  et  ratione  alterius  accidentis,  Cone..,  semper  immediate 
et  ratione  sui,  Nego.  Contradist.  min.  et  Nego  conseq. 

Obiicienti  2.  Ei,  quod  habet  esse  distinctum  ab  alio,  competit  fieri 
et  mutari.  Atqui  relationi  non  competit  fieri  aut  mutari.  Ergo  non 
habet  esse  distinctum  ab  esse  fundamenti. 

Resp.  Dist.  mai.  Competit  et  fieri  et  mutari  vel  per  se  et  ratione 
sui,  vel  per  accidens  et  ratione  alterius  cum  quo  connectitur.  Cone., 
tantum  per  se  et  ratione  sui,  Subdist.  Si  sit  aliquid  subsistens  et  abso- 
lutum, Cone..,  secus.  Nego.  Contrad.  min.  relationi  non  competit  fieri 
per  se  et  ratione  sui.  Cone..,  per  accidens  et  ratione  alterius.  Nego,  et 
Nego  consequentiam. 

QUAESTIO  XV. 

DE  CAUSA  IN  GENERE 

127.  Causa  proprie  dicta  definitur  id  ad  quod  sequitur  esse 
alterius^  seu  id  quod  influit  ad  esse  alterius.  Quum  enim  assignamus 
causam  alicuius,  respondemus  quaestioni  propter  quid  est  aliquid^ 
nempe  cui  dehet  suum  esse  hoc  aliquid?  Ex.  gr.  Cui  debet  suum  esse 
domus?  Aedificatori  quidem  tamquam  causae  efficienti,  protectioni 
procurandae  hominibus  a frigore  et  a pluviis  tamquam  causae  finali, 
lapidibus^  caemento  et  lignis  tamquam  causae  materiali,  speciali  earum 
dispositioni  et  ordini  tamquam  causae  formali.  Quorum  unumquodque 
quum  realiter  suo  modo  influat  ad  esse  domus,  recte  dicitur  causa 
domus  seu  id  ad  quod  sequitur  esse  domus  (1).  Quocirca  de  ratione 
causae  est  influxus  in  esse  causati. 

128.  Principium  definitur  id  a quo  aliud  quocumque  modo  pro- 
cedit. Hinc  apparet  discrimen  inter  causam  et  principium.  Etenim  quum 
principium  importet  absolute  ordinem  alicuius  processus  sive  originis, 
praescindendo  a modo  quo  unum  procedit  ab  alio,  videlicet  sive  prin- 
cipium influat  in  esse  principiati,  sive  non,  hinc  est  ut  nomen  princi- 
pium sit  universalius  nomine  causa^  et  quamvis  omnis  causa  sit  prin- 
cipium, tamen  non  omne  principium  est  causa.  Sic  quamvis  aurora 
sit  principium  diei  et  albedo  sit  principium  motus  ad  nigredinem, 
tamen  neque  aurora  est  causa  diei,  neque  albedo  est  causa  motus  ad 
nigredinem,  quia  neque  aurora  influit  in  esse  diei,  neque  albedo  influit 
in  esse  motus  ad  nigredinem  (2). 


(1)  Cfr.  S.  Tli.  Aletapli.  lect.  1.;  Phys.  L.  1.  lect.  1. 

(2)  Cfr.  S.  Th.  qq.  dd.  de  Pot.  q.  10.  a.  1.  ad  9.  et  in  I.  Sent.  Dist.  2ij.  q.  1.  a.  1. 

129.  Causa  intrinseca  et  causa  extrinseca.  Aliquid  potest  in- 
fluere in  esse  alterius  vel  ita  ut  non  sit  adaequate  distinctum  ab  eo, 
quum  concurrat  ad  intrinsecam  constitutionem  eius  ad  modum  partis, 
vel  ita  ut  sit  adaequate  distinctum  ab  eo,  quod  eius  virtute  in  esse 
producitur.  Primum  dicitur  causa  intrinseca,  ad  quam  pertinet  ma- 
teria, forma  et  elementum.  Secundum  dicitur  causa  extrinseca,  ad  quam 
pertinet  efficiens  et  finis. 


THESIS  XXXII. 

Entis  causae  reducuntur  ad  quatuor, 
videlicet  ad  materialem,  formalem,  efficientem  et  finalem. 

PROBATUR. 

130.  Tot  sunt  genera  causarum,  quot  sunt  genera  eorum  quibus 
responderi  potest  ad  quaestionem  aliqua  res  est  (n.  127.). 

Atqui  huiusmodi  sunt  tantum  quatuor,  nempe  materialis^  formalis, 
efficiens  et  finalis.  Ergo  entis  causae  reducuntur  ad  haec  quatuor  ge- 
nera causarum. 

Proh.  min.  Quando  quaerimus  propter  quid  aliquid  est,  quaerimus 
rationem  sufficientem  sui  esse.  lamvero  ratio  sufficiens  existentiae  ali- 
cuius rei  vel  habetur  iii  hoc,  quod  eius  essentia  identificatur  cum  suo 
esse,  vel  in  eo  quod  eius  essentia  receperit  esse  ab  alio.  Si  primum, 
habemus  ipsam  essentiam  rei  esse  rationem  sufficientem  sui  esse,  eo 
quod  existit  vi  formae  suae,  quae  essentia  est  ipsa  essentia  entis  ne- 
cessarii, nempe  Essentia  Divina.  Unde  Divina  Essentia,  quae  est  ipsum 
esse  subsistens  se  habet  ad  omnia  praedicata,  quae  secundum  nostrum 
modum  intelligendi,  cum  fundamento  in  re,  Deo  tribuuntur  a nobis, 
ad  modum  causae  formalis.  Si  secundum,  nempe  si  ratio  sufficiens 
existentiae  alicuius  rei  habetur  in  eo  quod  receperit  esse  ab  alio,  iam 
quaerenti  propter  quid  ea  sit,  respondere  debemus  per  quatuor  genera 
causarum.  Nam  1.  respondere  debemus  a qua  causa  ipsi  extrinseca 
producta  fuerit  in  esse,  et  sic  assignamus  causam  efficientem;  2.  quo 
motivo  impulsa  causa  efficiens  ei  contulerit  esse,  et  sic  assignamus 
causam  finalem;  3.  quae  sit  natura  seu  essentia  rei  quae  receperit 
esse,  nempe  an  aliqua  essentia  simplex,  idest  forma  per  se  subsistens, 
vel  essentia  composita  ex  materia  et  forma,  atque  ita  assignamus  cau- 
sam formalem  et  materialem.  Caetera  huc  reducuntur.  Nam  accidentia 
se  habent  ad  subiectum  ut  formae  ad  materiam.  Idea  vero  vel  exem- 
plar, quod  praesupponitur  in  intellectu  practico  agentis  intellectualis 
reducitur  ad  causam  formalem  extrinsecam,  ut  enim  ait  S.  Th.  (De  Yerit. 

q.  3.  a.  3.),  « forma  semper  notat  habitudinem  causae;  est  enim  forma 
« quodammodo  causa  eius,  quod  per  ipsam  formatur,  sive  formatio  fiat 
« per  modum  inhaerentiae  sicut  in  formis  intrinsecis,  sive  per  modum 
« imitationis  ut  in  formis  exemplaribus  »;  attamen  idea  pertinere  etiam 
aliqualiter  potest  tum  ad  causam  efficientem,  quia  per  ideam  artifex 
completur  et  dirigitur  ad  opus  exequendum  (1),  tum  ad  causam  fina- 
lem quia  artifex  intendit  exprimere  exterius,  quod  praeconcepit  in- 
terius. 

Confirmatur  exemplo.  Supponamus  artificem,  qui  ex  marmore 
effigiem  Virgilii  sculpere  velit.  Quatuor  ad  hunc  effectum  obtinendum 
concurrere  debent  causae.  Kequiritur  1.  artifex  ut  causa  efficiens 
principalis,  scalpellum  et  alia  instrumenta  ut  causa  efficiens  instrumen- 
talis;  2.  marmor,  ut  causa  materialis;  3.  dispositio  partium  inducenda 
in  marmor  ad  hoc  ut  Yirgilii  figuram  referat,  quae  est  causa  formalis ; 
4.  finis,  qui  movet  artificem  ad  tale  opus,  puta  acquisitio  pecuniae, 
vel  honoris  vel  aliquid  aliud,  videlicet  causa  aliqua  finalis.  Ergo  qua- 
tuor dantur  genera  causarum. 


(1)  S.  Tliom.  qq.  dd.  de  Verit.  q.  3.  a.  1. 

QUAESTIO  XVI. 

DE  CAUSA  EFFICIENTE 


131.  Causa  efficiens  definitur  ab  Aristotele  «id  unde  est  primum 
principium  motus  et  quietis  » (II.  Phys.  c.  5.).  Quae  definitio  potest 
etiam  ita  exponi : Frincipium  extrinsecimi  a quo  primo  profluit  mofus^ 
seu  rei  productio.  Ex  qua  expositione  clarius  apparet  quomodo  definitio 
conveniat  omni  et  soli  causae  efficienti.  Quatenus  enim  dicitur  prin- 
cipium extrinsecimi,  distinguitur  a causa  materiali  et  formali,  quatenus 
dicitur  a quo  primo  profluit  motus,  distinguitur  a causa  finali,  nam 
causa  finalis  non  inchoat  motum,  sed  solum  excitat  agens  ad  illud 
incipiendum.  Tandem  quatenus  pro  motu  late  intelligimus  qudlem- 
cumque  rei  contingentis  productionem,  quia  quidquid  non  est  ipsum 
esse  subsistens,  potest  dici  ens  mobile  quatenus  saltem  transit  de  po- 
tentia in  actum,  poterit  haec  definitio  causae  efficientis  extendi  ad 
ipsam  causam  creantem  quatenus  producit  in  esse  res  contingentes 
ex  nihilo  earum  et  subiecti,  non  exclusis  ipsis  Angelis. 

132.  Causa  efficiens  dividitur  1^^  iii  causam  per  se  et  causam 
per  accidens.  Causa  per  se  est  ea,  quae  vel  virtute  propria,  vel  virtute 
participata,  positive  influit  in  productionem  effectus,  quatenus  est  talis 
causa.  Sic  ignis  est  per  se  causa  combustionis,  et  malleus  motus  a 
manu  est  per  se  causa  percussionis.  Causa  vero  per  accidens  ea  est, 
quae  non  influit  per  se  in  productionem  effectus,  quamvis  ei  accidat 
coniungi  cum  effectu  producto,  sive  ex  parte  causae,  ut  albedo  medici 
est  causa  per  accidens  sanitatis  aegroti,  sive  ex  parte  effectus,  « quod 
« quidem  potest  esse  tripliciter.  Uno  modo,  quia  habet  ordinem  neces- 
« sarium  ad  effectum;  sicut  remotio  impedimenti  habet  ordinem  neces- 
« sarium  ad  effectum.  Unde  removens  prohibens  dicitur  movens  per 
« accidens,  sicut  columna  impedit  motum  lapidis;  unde  removens  co- 
« lumnam  dicitur  per  accidens  movere  lapidem  superpositum,  xilio 
« modo,  quando  accidens  habet  ordinem  ad  effectum  non  tamen  neces - 
« sarium  nec  in  pluribus,  sed  in  paucioribus,  sicut  inventio  thesauri 
« ad  effossionem  in  terra.  Et  hoc  modo  fortuna  et  casus  dicuntur  cau- 
« sae  per  accidens.  Tertio,  quando  nullum  ordinem  habet,  nisi  forte 
« secundum  aestimationem,  sicut  si  aliquis  dicat  se  esse  causam  ter- 
« raemotus,  quia,  eo  intrante  domum,  accidit  terraemotus  » (1). 


(1)  S.  Th,  in  y.  Met.  lect.  3. 

2®  In  causam  principalem  et  instrumentalem.  Causa  princi- 
imlis  est  ea,  quae  per  formam  vel  virtutem  propriam  producit  effectum, 
ut  planta  causat  plantam,  et  sculptor  statuam.  Causa  instrimentalis 
est  ea  quae  nequit  producere  effectum  (relate  ad  quem  dicitur  causa 
instrumentalis)  per  formam  vel  virtutem  propriam,  sed  per  virtutem 
alterius,  a quo  movetur  et  cuius  virtutem  aliquo  modo  participando 
elevatur  ad  attingendum  talem  effectum.  Sic  scalpellum  non  est  causa 
rei  artificiatae  qua  talis  e.  g.  statuae  Moysis  virtute  propria  sed  vir- 
tute sculptoris,  puta  Michaelisangeli  Bonarrotii,  a quo  movetur;  quare 
cessante  influxu  artificis  nequit  attingere  talem  effectum.  « Duplex  est 
« causa  agens : principalis  et  instrumentalis.  Principalis  quidem  ope- 
« ratur  per  virtutem  suae  formae,  cui  assimilatur  effectus,  sicut  ignis 
« suo  calore  calefacit...  Causa  vero  instrumentalis  non  agit  per  vir- 
« tutem  suae  formae,  sed  solum  per  motum,  quo  movetur  a principali 
« agente : unde  effectus  non  assimilatur  instrumento,  sed  principali 
« agenti:  sicut  lectus  non  assimilatur  securi,  sed  arti,  quae  est  in 
« mente  artificis  » (1). 

Nota.  De  duplici  actione  causae  instrumentalis,  una  qua  agit  per 
virtutem  causae  principalis,  alia  qua  agit  per  virtutem  propriam,  et 
quomodo  haec  praerequiratur  ad  illam,  confer  S.  Th.  1.  p.  q.  45.  a.  5. 
et  3.  p.  q.  62.  a.  1.  ad  2. 

3®  Causa  efficiens  principalis  dividitur  in  primam  et  secun- 
dam. Causa  prima  est  ea  quae  ab  altiori  causa  in  operando  nullo  modo 
pendet,  nempe  Deus;  causa  secunda  est  ea,  quae  licet  per  formam  seu 
virtutem  propriam  operetur,  tamen  haec  ipsa  eius  virtus  a Deo  causari 
debuit,  conservari,  applicari  ad  agendum  et  eievari  ad  attingendum 
esse  i.  e.  existentiam  effectus  specialis,  quem  creatura  producit,  puta 
esse  plantae  in  generatione  plantae,  esse  bruti  in  generatione  bruti,  etc. 

Etenim  esse  est  effectus  proprius  solius  Dei  qui  est  ipsum  esse  sub-  * ' 

sistens;  quare  effectus  quilibet  procedens  a causa  creata  esse  debet 
totus  Dei  et  creaturae  in  diverso  ordine  causarum,  nam  est  totus  crea- 
turae quoad  specificationem j,  est  autem  totus  Dei  quoad  esse.  Hisce 
quatuor  modis  Deum  in  ordine  supremae  causae  influere  in  omni  ope- 
ratione causae  creatae  dilucide  demonstrat  S.  Th.  (de  Pot.  q.  3.  a.  7.), 
quem  confer.  In  responsione  autem  ad  7.  obiectionem  innuit,  quo  pacto 
idem  effectus  qui  procedit  totus  a creatura  quoad  specificationem^  pro- 
cedat totus  a Deo  quoad  esse. 

4®  Causa  universalis  et  particularis.  Causa  universalis  est 
ea,  cuius  efficientia  non  limitatur  ad  aliquam  speciem  effectuum  pro- 


ci) 3.  p.  q.  62.  a.  1. 

ducendam,  sed  extenditur  ad  plura  genera.  Simpliciter  universalis  causa 
est  Deus,  qui  se  extendit  quoad  suam  efficientiam  ad  quaecumque  habere 
possunt  rationem  entis,  et  ideo  est  causa  omnipotens.  Causa  particularis 
est  ea,  cuius  efficientia  ad  unam  tantum  effectuum  speciem  extenditur, 
ut  homo  qui  generat  hominem,  et  oliva  olivam. 

5°  Causa  univoca  et  aequivoca.  Univoca  est  ea,  quae  producit 
effectum  specifice  similem,  ut  homo  producit  hominem,  et  leo  leonem ; 
aequivoca  est  ea  quae  producit  effectum  specifice  diversum,  ut  artifex 
statuam,  et  Deus  creaturam. 

6°  Causa  proxima  et  remota.  Causa  proxima  est,  quae  virtute 
sua  immediate  attingit  effectum.  Bemota  est  ea  quae  virtute  sua  non 
attingit  immediate  effectum,  sed  causat  in  alio  virtutem  producendi 
effectum.  Sic  avus  est  causa  remota  sui  nepotis. 

7®  Causa  totalis  et  partialis.  Totalis  est  ea  quae  in  suo  ordine 
sola  sufficit  ad  producendum  effectum.  Dico  in  suo  ordine,  quia  neces- 
sitas influxus  Causae  primae  in  omni  operatione  creaturae  non  impedit 
quominus  haec  in  ordine  causae  secundae  possit  esse  causa  totalis.  Sic 
ignis  est  causa  totalis  combustionis.  Causa  partialis  est  ea  quae  in 
suo  ordine  non  sufficit  ad  producendum  effectum,  sed  indiget  concursu 
alterius.  Sic  unus  equus  est  causa  partialis  in  tractione  currus  ad 
quem  plures  equi  requiruntur. 

8®  Causa  necessaria  et  libera.  Necessaria  est  ea  quae  agit  ex 
naturali  impulsu,  idest  ex  necessitate  naturae,  ita  ut  positis  omnibus 
requisitis  ad  aliquem  effectum  producendum,  hunc  necessario  producat. 
Sic  ignis  admotus  stipulae  aridae,  hanc  necessario  comburit.  Libera 
est  ea  quae  operatur  ex  arbitrio  voluntatis,  ita  ut  positis  omnibus  re- 
quisitis ad  aliquem  effectum  producendum,  possit  pro  libito  illum  pro- 
ducere vel  non  producere,  inchoare  aliquam  actionem  eamque  pro 
lubitu  suspendere.  Sic  se  habet  humana  voluntas  ad  electionem  unius- 
cuiusque boni  particularis. 

9^"  Causa  efficiens  dividitur  etiam  iii  perficientem,  praepa- 
rantem, adiuvaiitem  et  coiisiliaiitem.  Quam  divisionem  S.  Th.  (1) 
ita  proponit  et  declarat.  « Circa  autem  huiusmodi  causas  considerandum 
« est,  quod  quadruplex  est  causa  efficiens:  scilicet  perficiens,  praepa- 
« rans,  adiuvans  et  consilians.  Perficiens  enim  est,  quod  dat  comple- 
« mentum  motui  vel  mutationi,  sicut  quod  introducit  formam  sub- 
« stantialem  in  generatione.  Praeparans  autem  seu  disponens  est,  quod 
« aptat  materiam  seu  subiectum  ad  ultimum  complementum.  Adiu- 
« vans  vero  est,  quae  non  operatur  ad  proprium  finem,  sed  ad  finem 


(1)  Iu  II.  Pliys.  lect.  5. 

« alterius.  Consilians  autem  in  his,  quae  agunt  a proposito,  est  quod 
« dat  agenti  formam  per  quam  agit.  Nam  agens  a proposito  agit  per 
« suam  scientiam,  quam  consilians  sibi  tradit;  et  in  rebus  naturalibus 
« generans  dicitur  movere  gravia  vel  levia,  in  quantum  dat  formam 
« per  quam  moventur  ». 

10°  Dividitur  in  causam  agentem  ut  quody  et  in  causam 
agentem  ut  quo.  Prima  est  ipsum  suppositum  agens,  puta  artifex. 
Secunda  est  ipsa  virtus  agendi,  ex.  gr.  forma  artis,  vis  motiva  etc. 

133.  Occasio,  reducitur  ad  genus  causae  efficientis.  Est  enim 
principium  extrinsecum  influens  in  productionem  effectus  vel  per  se 
sed  non  sufficienter,  vel  per  accidens  tantum.  Sic,  si  aliquod  dictum 
vel  factum  sit  de  ratione  sua  inductivum  ad  peccandum,  erit  occasio 
talis,  quae  sit  per  se  causa  peccati,  quamvis  insufficiens  seu  inadae- 
quata  idest  partialis,  quia  ad  obtinendum  effectum  requiritur  etiam 
consensus  voluntatis  peccantis,  qui  liber  semper  est.  Quod  si  aliquod 
dictum  vel  factum  non  sit  de  ratione  sua  inductivum  ad  peccandum, 
sed  ob  propriam  fragilitatem  vel  malitiam  aliquis  exinde  inducatur 
ad  peccandum,  erit  occasio  talis,  quae  sit  per  accidens  causa  peccandi. 
Unde  patet  occasionem  aliquando  esse  causam  per  se  sed  partialem, 
aliquando  esse  causam  per  accidens  et  quidem  talem  cui  accidit  con- 
iungi  cum  effectu  producto  ex  parte  effectus  sive  primo  sive  altero  ex 
modis  enumeratis  a S.  Thoma  in  loco  cit.  sub  n.  131.,  1°.  Doctrina 
haec  est  eiusdem  S.  Doctoris  in  2.  2.  q.  43.  a.  1.  ad  4. 

134.  Causa  physica  et  moralis.  Causa  physica  est  ea,  quae  per 
suam  virtutem  operativam  attingit  ipsam  realitatem  effectus,  influendo 
in  eius  productionem  per  motum  realem.  Causa  moralis  est  ea,  quae 
per  intentionalem  propositionem  finis  movet  voluntatem  agentis  in- 
tellectivi ad  operandum. 


THESIS  XXXIII. 

Creaturae  sunt  in  linea  causarum  secundarum  verae  causae 
suorum  effectuum. 


PRAENOTIONES. 

135.  I.  Duplex  datur  genus  effectionis,  unum,  quod  est  proprium 
solius  Dei,  nempe  creatio,  quae  est  productio  rei  ex  nihilo  sui  et  sub- 
iecti,  aliud  quod  competit  etiam  creaturae,  quamvis  non  independenter 
a Divino  influxu,  nempe  productio  rei  ex  nihilo  sui,  sed  non  ex  nihilo 
subiecti,  quae  vocari  solet  transmutatio  vel  generatio  sive  substan- 
tialis, quum  nempe  novum  compositum  substantiale  producitur  ex 

materia  prima,  quae  sub  alia  forma  substantiali  praeexistebat  in  com- 
posito corrupto,  puta  quum  planta  per  semen  generat  aliam  plantam ; 
sive  accidentalis,  quum  nempe  compositum  accidentale  producitur  ex 
subiecto  praeexistente,  salva  eius  substantia,  puta  quum  ex  marmore 
fit  statua,  vel  quum  forma  ad  motum  localem  imprimitur  in  aliquo 
corpore  inerte. 

II.  Duplex  error  extreme  oppositus  circa  creaturarum  efficientiam 
cavendus  est,  unus  eorum  qui  omnem  virtutem  effectricem  adimunt 
creaturis,  asserendo  eas  non  esse  veras  causas  suorum  effectuum,  quos 
unice  a Deo  produci  asserunt,  sed  esse  meras  eorumdem  occasiones; 
alter  eorum  qui  creaturis  virtutem  operandi  prorsus  independentem 
ab  influxu  primae  Causae  tribuunt,  ita  ut  creaturarum  effectus  ita  sint 
a creaturis,  ut  non  sint  etiam  a Deo.  Uterque  error  aeque  perniciosus 
est  et  tum  rationi  tum  Christianae  revelationi  contrarius.  Cfr.  S.  Th. 
1.  p.  q.  105.  a.  5. 


PROBATUR  THESIS. 

136.  1°  Ex  ipsa  diversitate  effectuum  quae  correspondent  diversitati 
causarum.  Et  sane,  si  Deus  immediate  omnia  solus  operaretur,  qui- 
cumque effectus  sequi  posset  ex  quacumque  causa,  puta  ex  arbore 
homo  et  ex  homine  arbor.  lamvero  ad  determinatos  effectus  requiruntur 
determinatae  causae.  Ergo  ipsa  creatura  vere  operatur  ad  productionem 
effectus.  2®  Ex  ipsa  ratione  divinae  sapientiae,  contra  quam  esset,  si 
Deus  adhiberet  ad  producendos  varios  effectus  res  quae  nihil  produ- 
cerent. 3"  Ex  hoc  quod  creaturae  sunt  in  similitudinem  Dei  creatae. 
Ergo  quemadmodum  imitantur  Deum  in  hoc  quod  est  esse,  imitari 
debent  eum  in  hoc  quod  est  agere.  4®  Ex  perfectione  divinae  virtutis. 
Nam  divinae  Virtutis  perfectioni  derogaretur,  si  Deus  condidisset  crea- 
turas absque  perfectione  operandi,  et  communicandi  alteri  suam  per- 
fectionem ; quum  tamen  haec  sit  perfectio  quae  maxime  exornaret 
et  perficeret  creaturam.  lamvero  quum  collatio  huius  perfectionis  sit 
possibilis,  divina  autem  Virtus  sit  infinite  perfecta;  etiam  a priori 
dicendum  esset  Deum  contulisse  creaturis  perfectionem  operandi.  Quod 
argumentum  quemadmodum  caetera  huic  similia  evidenter  confirman- 
tur a posteriori.  5®  Ex  divina  Bonitate  cui  maxime  convenit  condere 
creaturas  ita  bonas  ut  sint  diffusivae  suae  bonitatis.  lamvero  talis  dif- 
fusio non  haberetur,  si  una  creatura  non  posset  agere  in  aliam.  Ergo. 
6°  Ex  ordine  universi,  qui  non  haberetur  nisi  res,  quae  sunt  ab  invi- 
cem diversae,  colligarentur  simul  in  ordinis  unitatem.  lamvero  haec 
colligatio  habetur  per  hoc  quod  quaedam  agunt,  quaedam  autem  pa- 

tiuntur.  Ergo  etc.  7®  Ex  eo,  quod  secus  destrueretur  scientia  naturalis^ 
quum  enim  haec  rerum  sensibilium  proprietates  et  naturas  ex  earum 
effectibus  demonstret,  impossibilis  esset  huiusmudi  demonstratio,  si 
creaturae  non  essent  verae  causae  suorum  effectuum.  8®  Ex  ipsa  expe- 
rientia tum  nostrarum  operationum,  tum  rerum  quae  nos  circumdant. 
Experimur  enim  nos  causare  nostras  intellectiones,  volitiones,  nos  pati 
ab  actione  exteriorum  ageutium,  atque  agere  in  ea.  Videmus  et  sen- 
timus ignem  comburere,  solem  calefacere,  terram  germinare  et  alia 
hiiiusmodi  sine  fine.  Ergo  omnino  falsa  est  opinio  negantium  creaturis 
veram  efficientiam.  Allata  argumenta  desumpta  sunt  ex  S.  Thoma  (1). 

OBIECTIONES. 

137.  Obiect.  V.  Causa  infinite  perfecta  excludit  consortium  alterius 
in  sua  efficientia.  Atqui  Deus  est  causa  infinite  perfecta.  Ergo  solus 
Deus  est  causa  efficiens. 

Resp.  Dist.  mai.  In  eodem  ordine  causalitatis.  Cone.,  in  diverso 
ordine,  Subdisf.  Si  agatur  de  tali  productione,  ad  quam  causa  secunda 
nequit  adhiberi.  Cone.,  secus,  Nego.  Cone.  min.  Dist.  cons.  Solus  Deus 
est  causa  efficiens  suprema,  universalis,  independens,  Co7zc.,  solus  Deus 
est  causa  efficiens.  Nego. 

Obiect.  2^.  Si  Deus  tantum  ageret,  sequerentur  etiam  effectus.  Ergo 
actio  causae  secundae  redundat. 

Resp.  Dist  mai.  Quoad  operationes  immanentes  creaturarum.  Nego, 
quoad  alias  operationes,  SuMist.  Quoad  substantiam,  Coizc.,  quoad 
subordinalionem  et  finem.  Nego.  Repugnat  ut  operationes  immanentes 
creaturarum,  puta  intellectiones  et  volitiones  non  procedant  a creaturis 
in  linea  causarum  secundarum  operantibus. 

Obiect.  3^.  Agens  quod  agit  sine  medio,  est  perfectius  quam  illud 
quod  medio  indiget  in  sua  actione.  Sed  Deus  est  agens  perfectissimum. 
Ergo  videtur  quod  omnia  nullo  mediante  producat. 

Resp.  Dist.  mai.  Si  medium  adhibeat  ob  suam  indigentiam,  Cone., 
si  adhibeat  ob  suam  bonitatem.  Nego.  Cone.  min.  Nego  cons.  « Dicen- 
« dum  quod  non  est  ex  indigentia  Dei,  quod  causis  aliis  indiget  ad 
« causandum,  sed  ex  bonitate  ipsius,  qui  etiam  dignitatem  causandi 
« aliis  conferre  voluit  » (2). 

138.  Nota.  Causalitas  causae  efficientis  est  ipsum  agere.  Etenim 
causalitas  alicuius  causae  est  id,  per  quod  constituitur  causans  in 


(1)  Cout.  geiit.  lib.  3.  c.  09. 

(2)  S.  Tli.  in  II.  Sent.  Dist.  1.  q.  1.  a.  4.  ad  1. 

actu  secundo;  tunc  enim  revera  influit  ad  esse  alterius.  Sed  agendo 
causa  efficiens  constituitur  causans  in  actu  secundo,  puta,  ignis  com- 
burendo, sculptor  sculpendo.  Ergo  t6  agere  est  eius  causalitas  (1). 

SCHOLION. 

Be  causalitate  resultantiae. 

139.  Dimanatio  seu  re;sultantia  est  productio  unius  realitatis  ad 
productionem  alterius  ob  naturalem  connexionem,  quam  realitas  resul- 
tans habet  cum  re  a qua  resultat;  sic  splendor  naturaliter  resultat  seu 
dimanat  ab  igne,  potentiae  resultant  ab  anima,  proprietates  resultant 
ab  essentia,  etc.  Ex  quo  sequitur  necessitas,  ut  agens  quod  efficienter 
causat  aliquam  rem,  a qua  aliae  realitates  naturaliter  dimanant,  sit 
simul  causa  earum,  sicut  qui  causat  ignem  causat  splendorem  eius. 
Quum  enim  haec  naturalis  colligatio  sit  huiusmodi,  ut  aliqua  res  non 
possit  esse  absque  realitatibus  cum  ipsa  connexis  et  ab  ea  resultantibus 
(ex.  gr.  anima  non  potest  esse  absque  suis  potentiis) ; sequitur,  ut  causa 
efficiens  eadem  actione  qua  dat  esse,  det  consequentia  ad  esse,  ita  ut 
ipsa  essentia  sit  terminus  primarius,  proprietates  vero  ab  ea  dima- 
nantes sint  terminus  secundarius  actionis  causae  efficientis.  Sequitur 
etiam,  ut  proprietates  dimanantes  ab  essentia,  quamvis  sint  shmd 
tempore  cum  essentia,  tamen  sint  posteriores  natura.  Sequitur  tandem 
ut  quamvis  essentia,  a qua  huiusmodi  proprietates  dimanant,  nequeat 
iWoi  proprie  causa  efficiens  earum,  possit  tamen  dici  reductive  causa 
efficiens  earumdem.  Nam  ipsa,  propter  naturalem  connexionem  quam 
habet  ad  proprietates  ab  ea  dependentes,  est  ratio  cur  actio  agentis 
transeat  ad  proprietates,  ad  quas  eam  quodammodo  defert.  lamvero 
deferre  actionem  seu  esse  rationem  cur  talis  actio  ulterius  pro- 

grediatur, pertinet  reductive  ad  genus  causae  efficientis. 

QUAESTIO  XV  11. 

DE  CAUSA  FINALI. 


140.  Causa  finalis  seu  finis  est  id  cuius  gratia  aliquid  fit,  vide- 
licet est  id  propter  quod  efficiens  operatur.  Finis  enim  allicit  agens 
ad  agendum.  Dividitur  1°  in  finem  qui,  in  finem  quo,  et  in  finem 
CUI.  Finis  qui,  seu  finis  ohiecHvus  est  ipsa  res,  quae  ab  agente  ap- 
petitur. Irinis  quo  seu  finis  formalis  est  ipsa  possessio  seu  fruitio  rei 
quae  appetitur.  Ex.  gr.  Deus  est  finis  obiectivus  iustorum,  fruitio  Dei 
in  aeterna  beatitudine  est  finis  formalis  eorumdem.  Finis  cui  est  ipsa 
persona,  cui  aliquod  bonum  volumus.  2®  m finem  ultimum  et  finem 
INTERMEDIUM.  Fiuis  ultimus  est  id  quod  propter  seipsum  volumus  et 
in  ordine  ad  quod  caetera  volumus,  sic  sanitatem  propter  seipsam  vo- 
lumus, medicinam  autem  et  ieiunium  propter  sanitatem.  Finis  interme- 
dius est  id  quod  volumus  propter  aliud.  Finis  ultimus  dividitur  in 
absolute  et  relative  ultimum ; primus  est  ipsa  beatitudo,  secundus  est 
omnino  multiplex  ex  gr.  scientia,  sanitas,  virtus  etc.  3°  in  finem  operis 
ET  FINEM  OPERANTIS.  Finis  operis  est  id  quod  natura  sua  terminat 
actionem  agentis,  ex.  gr.  aedificium  relate  ad  aedificationem.  Finis 
operantis  est  id  quod  ultimatim  et  principaliter  agens  intendit,  atque 
est  potissima  ratio,  qua  agens  movetur  ad  operandum  ex.  gr.  lucrum 
ab  aedificatore  ex  aedificatione  expectatum  (1). 

THESIS  XXXIY. 

Finis  est  vere  et  proprie  causa. 

PROBATUR. 

141.  I.  Causa  definitur  id  ad  quod  sequitur  esse  alterius  (n.  127.). 
Atqui  ad  finem  sequitur  esse  alterius.  Ergo  finis  est  vere  causa.  Froh. 
min.  Actio  agentis,  ad  quam  sequitur  esse  effectus,  ad  aliquod  deter- 
minatum tendit,  sicut  ab  aliquo  determinato  principio  procedit,  nam 
omne  agens  agit  quod  sibi  conveniens  est;  id  autem,  ad  quod  tendit 
actio  agentis,  dicitur  causa  finalis,  sicut  id  a quo  procedit  dicitur  causa 
efficiens.  Ergo  ad  finem  sequitur  esse  alterius. 


(1)  Cfr.  S.  Tli.  in  II.  Sent.  Dist.  1.  (i-  2.  a.  1. 

II.  Illud  est  vere  et  proprie  causa,  quod  primum  locum  tenet  inter 
causas  ac  proinde  est  maxime  causa.  Atqui  talis  est  finis.  Ergo  finis 
est  vere  et  proprie  causa.  Proh,  min.  Primum  locum  tenet  inter  causas 
ea,  qua  subtracta,  caeterae  subtrahuntur.  Atqui  subtracta  causa  finali, 
caeterae  causae  subtrahuntur.  Etenim : « Materia  non  consequitur  for- 
« mam,  nisi  secundum  quod  movetur  ab  agente ; nihil  enim  reducit 
« se  de  potentia  in  actum.  Agens  autem  non  movet,  nisi  ex  intentione 
« finis.  Si  enim  agens  non  esset  determinatum  ad  aliquem  effectum,  non 
« magis  ageret  hoc  quam  illud.  Ad  hoc  ergo  quod  determinatum  effe- 
« ctum  producat,  necesse  est,  quod  determinetur  ad  aliquid  certum, 
« quod  habet  rationem  finis  ».  (1.  2.  q.  I.  a.  2.). 

III.  Confirmatur  ex  agentibus,  quae  movent  se  ipsa  ad  finem,  videlicet 
ex  agentibus  intellectualibus.  Nam  ad  hoc  ut  agens  intellectivum  mo- 
veat seipsum  ad  aliquod  agendum,  eius  voluntas  moveri  obiective  debet 
ab  aliquo  bono.  Secus  agens  remanet  indeterminatum,  nihilque  efficit, 
lamvero  quod  ita  movet  voluntatem,  influit  ad  esse  effectus.  Ergo  finis 
est  vere  et  proprie  causa. 

142.  Scholioii  1.  «Sicut  influere  causae  efficientis  est  agere;  ita  in- 
fluere causae  finalis  est  appeti  et  desiderari  ».  (S.  Th.  de  Verit.  q.  22. 
a.  2.).  Videlicet  causalitas  finis  consistit  in  amore  et  desiderio  exci- 
tatis in  agente  ab  aliquo  bono  cognito  tamquam  sibi  conveniente  ad 
quod  secundum  esse  reale  assequendum  agens  movetur  ad  agendum. 
Sic  sanitas  recuperanda  movet  aegrotum  ad  medicinam  sumendam. 
Primam  autem  impressionem  causatam  in  virtute  appetitiva  a fine 
esse  amorem  ad  quem  consequitur  desiderium,  quod  non  quiescit  donec 
finem  intentum  fuerit  aliquis  consequutus,  praeclare  ostendit  S.  Tho- 
mas  in  I.  2.  q.  25.  a.  2.  et  q.  26.  a.  2. 

Scliolion  2.  Finis  est  prior  in  intentione,  idtimus  in  exequutione. 
Etenim  quum  terminus  operationis  agentis  propter  finem,  sit  ipse  finis 
secundum  esse  reale  assequendus  (sive  iaui  praeexistat,  ut  pecunia  ab 
avaro  possidenda;  sive  non  praeexistat  sed  sit  ab  ipsa  agentis  opera- 
tione producendus  ut  aedificium  ab  aedificatore  erigendum)  (1);  necesse 
est  ut  finis,  idest  obiectum  quod  bonitate  sua  movet  agens  ad  agen- 
dum sit  ei  prius  intentionaliter  propositum.  Secus  agens  nunquam 
moveret  seipsum  vel  alia  ad  eius  assequutionem,  sic  ut  aegrotus  mo- 
veatur ad  adhibenda  media  proptej  sanitatem  recuperandam,  praeco- 
gnoscere debet  sanitatis  bonitatem  et  ordinem  mediorum  ad  ipsam 
tanquam  ad  finem  intentum  assequendam.  Hinc  etiam  adagium : nihil 
votitum,  quin  praecognitum. 


(1)  Cfr.  S.  Th.  C.  G.  lih.  3.  c.  18. 

Scliolioii  3.  Illud  esse  intentionale^  secundum  quod  finis  praecogno- 
scitur ab  agente,  non  est  ipsa  causalitas  finis,  sed  est  conditio  sine  qiia 
finis  non  potest  exercere  suam  causalitatem  in  voluntate.  Causalitas 
enim,  qua  finis  movet  ad  se  voluntatem,  competit  ei  secundum  esse 
reale.  Nam  obiectum  voluntatis  est  bonum;  bonum  autem  est  ens, 
quatenus  secundum  esse  reale  est  perfectivum  appetentis.  Insuper  si 
finis  moveret  secundum  esse  intentionale  tantum,  non  amplius  deside- 
raretur a voluntate,  quum  cognosceretur.  lamvero  quo  magis  cogno- 
scimus bonitatem  finis,  eo  magis  incendimur  ad  eum  desiderandum  ut 
secundum  esse  reale  ipsum  possideamus.  Ergo  etc.  (1). 

Scliolioii  4.  De  triplici  classe  agentium  propter  finem.  Quum  agere 
propter  finem  sit  ponere  aliquam  actionem  finis  gratia,  seu  ad  quam 
ponendam  bonitas  finis  allicit  agens ; ex  vario  modo,  quo  aliquod  agens 
se  habet  ad  finem,  exurgit  varius  modus  agendi  propter  finem.  Itaque 
P Quaedam  agentia  quamvis  moveantur  ad  finem,  nullatenus  tamen 
finem  cognoscunt,  sic  sagitta  non  cognoscit  scopum  in  quem  tendit, 
neque  planta  cognoscit  bonitatem  alimenti,  quod  absorbet.  Huiusmodi 
agentia  agunt  propter  finem,  tantum  executive,  et  ideo  potius  aguntur 
seu  ducuntur  in  finem  ab  alio.  2^  Alia  quaedam  agentia  ita  moventur 
ad  finem,  ut  cognoscant  quidem  rem,  quae  est  finis  eorum  immediatus ; 
attamen  non  cognoscunt  ipsam  formalem  rationem  finis,  videlicet  cur 
ea  res  sit  ipsis  appetibilis  et  quam  proportionem  vel  ordinem  habeat 
ad  media.  Sic  bos  cognoscit  quidem  pabulum,  illudque  appetit  tamquam 
sibi  bonum,  attamen  non  cognoscit  cur  sit  ipsi  appetibile  et  quam 
proportionem  habeat  cum  cultura  et  irrigatione  prati.  Huiusmodi 
agentia  agunt  propter  finem  non  solum  executive  sed  etiam  apprelien- 
sive.  Attamen  et  ipsa  dirigi  in  finem  indigent  ab  eo,  qui  rationem 
formalem  finis  eiusque  proportionem  ad  media  cognoscit.  3®  Quaedam 
tandem  agentia  non  solum  cognoscunt  rem,  quae  est  finis;  sed  etiam 
formalem  rationem  finis  eiusque  proportionem  ad  media.  Sic  homo 
cognoscit  etiam  rationem  cur  cibus  sit  ei  appetibilis  et  proportionem  et 
ordinem  mediorum  ad  cibum  procurandum.  Huiusmodi  agentia  agunt 
propter  finem  non  solum  executive  et  appreliensive ; sed  etiam  directive. 
Unde  movent  seipsa  et  alia  ad  finem  et  media  ordinant  ipsi  propor- 
tionata. 

Ut  ex  dictis  patet,  haec  triplex  classis  agentium  propter  finem, 
reduci  facile  potest  ad  duplicem;  unam  eorum,  quae  diriguntur  ah 
alio  in  finem,  utpote  intellectu  carentium,  alteram  eorum  quae  movent 


(1)  Cfr.  Alamann.  Sum,  Phil.  1.  2.  q.  12.  a.  5. 

seipsa  et  alia  in  finem,  quum  sint  intellectu  praedita.  Cuius  divisionis 
pulcherrimam  declarationem  invenies  apud  S.  Thomam  (1. 2.  q.  1.  a.  2.). 

143.  Nota.  Quaestiones  de  Causa  materiali  et  de  Causa  formali 
reservantur  Fliilosophiae  naturali^  quum  de  Natura  Corporum  sermo 
erit.  Interim  monemus  a)  causam  materialem  esse  sublectum  seu  rea- 
litatem  ex  qua  aliquid  fit,  vel  simpliciter  Qi  primo ^ ut  materia  prima, 
ex  qua,  tamquam  ex  pura  potentia  subiectiva  in  ordine  essentiae,  fit 
primo  compositum  substantiale  corporeum  resultans  ex  materia  prima 
et  ex  forma  substantiali,  puta  homo,  planta,. aurum;  vel  secundum  quid 
et  secundario  ut  materia  secunda,  ex  qua,  tamquam  ex  sublecto  in  suo 
primo  esse  constituto,  fit  compositum  accidentale  resultans  ex  sub- 
stantia et  ex  forma  accidentali,  puta  statua  aurea  Caesaris,  cuius  causa 
materialis  est  aurum;  l>)  causam  formalem  autem  esse  realitatem^  qua 
id  quod  fit  actuatur  et  p^erficitur  vel  simpliciter  et  primo,  cuiusmodi 
est  forma  substantialis ; vel  secundum  quid  et  secundario  cuiusmodi 
est  forma  accidentalis. 


QUAESTIO  XVIII.  - DE  POSSIBILIBUS 


313 


QUAESTIO  XVIII. 

DE  POSSIBILIBUS. 

THESIS  XXXV. 

Possibilia  omnem  suam  possibilitatem  tum  intrinsecam  tum 
extrinsecam  a Deo  desumunt,  sed  diversimode.  Intrin- 
secam enim  desumunt  i.  fundamentaliter  a Divina  Es- 
sentia qua  tali;  2.  for  malit  er  a Divino  Intellectu  qua- 
tenus cognoscit  Divinam  Essentiam  ut  imitabilem  ad  extra 
secundum  varios  gradus,  quibus  perfectio  essendi  est  par- 
ticipabitis a creaturis ; 3.  Dxtrinsecam  autem  desumunt 
a Divina  Omnipotentiam,  in  cuius  potestate  est  per  esse 
existentiae  actuare  quidquid  non  involvit  terminos  contra- 
. dictorios. 


PRAENOTIONES. 

144.  Potentia  obiectiva,  seu  possibilitas  dividitur  in  absolutam 
seu  intrinsecam  et  relativam  seu  extrinsecam  (Cfr.  S.  Tli.  1.  p.  q.  25.  a. 3). 

a)  Possibilitas  absoluta  seu  intrinseca  consistit  in  non  repu- 
gnantia ad  essendum  proveniente  ex  ipsa  convenientia  terminorum, 
quibus  constat  obiectivus  intellectus  alicuius  essentiae.  Et  sane  illud 
intrinsece  repugnat  ad  essendum  quod  opponitur  rationi  entis.  Nihil 
autem  opponitur  rationi  entis,  nisi  id,  quod  positive  excludit  omnem 
ordinem  ad  esse.  lamvero  huiusmodi  est  tantum  id  quod  importat 
terminos  contradictorios,  quorum  unus  tollit  totum  id  quod  alius  ponit, 
ut  rationale  et  irrationale.  Ergo  possibilitas  absoluta  consistit  in  non 
repugnantia  ad  essendum  proveniente  ex  ipsa  convenientia  terminorum. 

h)  Possibilitas  relativa  seu  extrinseca  dicitur  relate  ad  causam 
activam,  quae  potest  aliquid  producere,  et  supponit  possibilitatem 
absolutam,  quae  idcirco  vocatur  dum  possibilitas  extrinseca 

vocatur  secundaria.  Etenim  nullo  modo  fieri  potest  ab  alio  id  quod 
intrinsece  repugnat  ad  essendum.  Atqui  intrinseca  non  repugnantia  ad 
essendum  est  possibilitas  absoluta.  Ergo  nihil  esse  potest  possibile 
relative  seu  ab  extrinseco,  nisi  prius  sit  possibile  absolute  seu  ab 
intrinseco. 

PROBATUR  PRIMA  PARS. 

145.  Id,  cuius  tota  possibilitas  intrinseca  consistit  in  aliquali  si- 
militudine alterius,  totum  fundamentum  suae  entitatis  habet  in  eo, 
quatenus  hoc  est  aliquid  in  seipso.  Atqui  tota  possibilitas  intrinseca 
creaturarum  consistit  in  aliquali  similitudine  Divinae  Essentiae.  Ergo 
creaturarum  intrinseca  possibilitas  desumitur  fundamentaliter  a Divina 
Essentia  qua  tali.  Et  sane  possibilitas  intrinseca  creaturarum  consistit 
in  convenientia  terminorum,  vi  cuius  unumquodque  possibile  dicit  or- 
dinem ad  esse  sibi  correspondens.  lamvero  determinatus  ordo  ad  esse 
non  est  aliud,  quam  determinatus  modus  seu  gradus  participandi  per- 
fectionem essendi.  Ergo  creaturae  in  tantum  sunt  possibiles  intrinsece 
in  quantum  magis  vel  minus  (quamvis  semper  deficienter)  participare 
possunt  de  perfectione  essendi,  et  ita  aliqualiter  assimilari  Divinae 
Essentiae,  quae  est  ipsum  esse  subsistens. 

Confirmatur.  Ordo  intentionalis  fundatur  in  ordine  reali.  Sed  in 
intellectu  divino  ab  aeterno  praeexistunt  intenlionaliter  omnes  possi- 
biles ordines  rerum  creabilium,  idest  omnia  et  singula  possibilia.  Ergo 
huiusmodi  ordo  intentionalis  fundari  debet  in  aliqua  realitate  actuali, 
lamvero  nulla  alia  realitas  dari  potest  aeternaliter  existens  praeter 
Divinam  Essentiam.  Ergo  Divina  Essentia  est  fundamentum  a quo 
intrinseca  rerum  possibilitas  pendet. 

PROBATUR  SECUNDA  PARS. 

146.  Quum  nulla  essentia  creata  vel  creabilis  repraesentare  possit 
Divinam  Essentiam  adaequate  seu  prouti  haec  est  in  se ; necesse  est 
ad  formalem  constitutionem  possibilium^  ut  eorum  rationes  resultent 
in  aliquo  intellectu  vi  talis  cognitionis  Divinae  Essentiae,  qua  haec 
cognoscatur  secundum  omnes  modos,  quibus  cognoscibilis  est,  nempe 
non  solum  absolute^  sed  etiam  relative,  quatenus  secundum  varios 
gradus  est  deficienter  imitabilis  ad  extra,  videlicet  cum  proportione 
creaturae  flendae  ad  ipsam  Divinam  Essentiam;  secundum  quod  crea- 
tura deficit  ab  ea  vel  imitatur  eam  (1).  lamvero  talis  cognitio  habetur 
a Divino  Intellectu  qui,  perfecte  identificatus  cum  Divina  Essentia, 
eam  cognoscit  omnibus  modis,  quibus  cognoscibilis  est.  Ergo  possibilia 
intrinsecam  possibilitatem  desumunt  formaliter  ab  ipso  Divino  Intel- 
lectu quatenus  cognoscit  Divinam  Essentiam  ut  imitabilem  a creaturis 
per  varios  gradus  participandi  perfectionem  essendi  (2). 


(1)  Cfr.  S.  Tli.  1.  Seut.  Dist.  36.  q.  2.  a.  2.  ad  2. 

{2)  Cfr.  S.  Th.  1.  p.  q.  1.5.  a.  22;  qq.  dd.  de  Verit.  q.  3.  a.  2. 

PROBATUR  TERTIA  PARS. 

147.  Quidquid  non  involvit  intrinsecam  repugnantiam  ad  esse,  eo 
quod  non  involvat  terminos  contradictorios,  in  tantum  actuari  poterit 
secundum  esse  sibi  correspondens,  in  quantum  dalur  aliqua  causa 
activa,  quae  suam  efficientiam  extendere  potest  ad  omnia,  quae  quo- 
cumque modo  participare  possunt  perfectionem  essendi.  Atqui  talis 
causa  efficiens  esse  poterit  tantum  illud  ens,  quod  habet  esse  vi  formae 
suae,  seu  quod  est  ipsum  esse  subsistens,  cuius  effectus  est  ens  in  quan- 
tum ens.  Ergo  possibilia  extrinsecam  possibilitatem  desumunt  a Divina 
Omnipotentia  in  cuius  potestate  est  actuare  per  esse  existentiae  quid- 
quid non  importat  terminos  contradictorios. 

OBIECTIONES. 

148.  Oppones  contra  primam  partem.  1.  Essentia  uniuscuiusque 
rei  intelligi  potest,  quin  Essentia  Divina  intelligatur.  Sed  si  rationes 
essentiales  rerum  penderent  a Divina  Essentia,  nulla  essentia  creaturae 
intelligi  posset,  Deo  non  intellecto.  Ergo  essentiae  rerum  non  pendent 
a Divina  Essentia. 

Resp.  Bist.  nmi.  Essentia  uniuscuiusque  rei,  quin  Essentia  Divina 
intelligatur,  intelligi  potest  absolute  et  conceptu  imperfecto.  Cone.,  re- 
lative et  conceptu  perfecto,  Subclist.  Quin  Divina  Essentia  intelligatur 
ut  causa  exemplaris  proxima.  Cone.,  ut  causa  exemplaris  remota,  seu 
fundamentalis.  Nego.  Contrad.  min.  Nego  conseg. 

Oppon.  2.  Tn  suppositione  Dei  non  existentis,  homo  adhuc  concipe- 
retur ut  animal  rationale.  Atqui  si  rationes  essentiales  hominis  et  cae- 
terarum  rerum  penderent  a Divina  Essentia,  talis  suppositio  repugnaret. 
Ergo  rationes  essentiales  creaturarum  nullo  modo  pendent  a Divina 
Essentia. 

Resp.  List,  mai.lxi  suppositione  erronea.  Cone.,  in  suppositione  non 
erronea,  Nego  suppositum.  Nam  si  Deus  non  existeret,  nihil  existeret, 
nullaque  res  esset  possibilis,  quum  res  omnem  suam  possibilitatem 
tum  intrinsecam  tum  extrinsecam  a Deo  desumant,  sicut  demonstra- 
vimus. Contrad.  min.  Repugnaret  suppositio  non  erronea.  Cone.,  repu- 
gnaret suppositio  erronea,  Subdist.  In  eo  intellectu,  qui  perfecte  et  sub 
omni  respectu  cognosceret  essentiam  creaturae.  Cone.,  in  eo  intellectu, 
qui  essentiam  creaturae  imperfecte  et  absolute  tantum  considerat, 
Nego.  Quum  creaturae  sint  deficientes  similitudines  Divinae  Essentiae, 
non  sequitur,  ut  quisquis  creaturae  essentiam  cognoscit.  Divinam  Es- 

sentiam  qua  talem  cognoscat ; quemadmodum  ex  eo  quod  aliquis  co- 
gnoscat lunam,  non  sequitur  eum  debere  etiam  cognoscere  solem.  Neque 
necesse  est  ut  quicumque  absolute  et  imperfecte  cognoscit  essentiam 
aliquam  creatam,  cognoscat  eius  dependentiam  a Deo  tamquam  a causa 
suprema  efficiente,  exemplari  et  finali;  sicut  qui  absolute  et  imperfecte 
considerat  lunam,  non  necessario  cognoscit  eius  dependentiam  a sole. 
Talis  enim  cognitio  requiritur  tantum  in  eo  qui  plenius  considerando 
essentiam  aliquam  creatam,  cognoscit  eam  non  solum  imperfecte  et 
absolute,  sed  etiam  sub  respectu  dependentiae  quam  essentialiter  dicit 
ad  causam  supremam.  Hinc  fit  ut,  qui  essentiam  aliquam  creatam 
imperfecte  et  absolute  tantum  considerat,  possit  in  sua  mente  confin- 
gere falsam  hypothesim  Dei  non  existentis,  et  adhuc  concipere  ex.  gr. 
hominem  ut  animal  rationale.  Qui  vero  essentiam  creatam  perfecte 
intelligit,  necessario  cointelligit  ordinem  dependentiae  eiusdem  a Divino 
Intellectu  Divinaque  Essentia  quoad  possibilitatem  intrinsecam,  a Di- 
vina autem  Omnipotentia  quoad  extrinsecam  possibilitatem. 

149.  Oppones  contra  secundam  partem.  Quilibet  intellectus  sup- 
ponit suum  obiectum,  non  facit.  Atqui  Divinus  Intellectus  est  aliquis 
intellectus.  Ergo  etiam  Divinus  Intellectus  supponit  suum  obiectum. 
Ergo  possibilia  non  pendent  a Divino  Intellectu. 

Resp.  Bist.  mai.  Intellectus  Conc.^  intellectus 

Suhdist.  fundamentaliter^  Conc.^  formatiter  Nego.  Bist,  min.  Di- 
vinus Intellectus  se  habet  ad  possibilia  ut  intellectus  (7o«c., 

nt  intellectus  speculativus^  Nego.  Bist.  1.  cons.  Intellectus  Divinus  sup- 
ponit suum  obiectum  primarium,  nempe  Divinam  Essentiam,  relate 
ad  quam  se  habet  ad  modum  intellectus  specidativi,  Cone.,  supponit 
secundarium,  nempe  possibilia,  relate  ad  quae  se  habet  ad  modum 
intellectus Subdist.  Fundamentaliter , Cone.,  formaliter,  Nego. 
Nego  cons.  Quemadmodum  in  thesi  explicavimus  fundamentum,  vi 
cuius  intellectus  divinus  potest  formaliter  concipere  determinatas  es- 
sentias possibilium,  est  ipsa  Divina  Essentia,  quae  ratione  suae  perfe- 
ctionis simpliciter  infinitae  est  infinitis  modis  imitabilis  ad  extra.  Simili 
quodam  modo  artifex  humanus,  quum  alicuius  operis  efficiendi  ideam 
concipit,  non  praesupponit  tale  opus,  secus  non  esset  inventor,  sed  merus 
imitator.  Attamen  praecognoscere  debuit  aliqua  obiecta  ex  quibus  fun- 
damentaliter et  remote  iuvari  debuit  ad  sua  nova  inventa  concipienda. 

THESIS  XXXYL 

Possibilia  aeternaliter  non  habent  aliud  esse, 
quam  esse  Divinum,  quod  est  ipsa  Divina  Essentia. 

PROBATUR. 

150. 1.  Inter  esse  reale  et  esse  intentionale  non  datur  medium.  Atqui 
possibilia  qua  talia  non  habent  esse  reale.  Ergo  habent  tantum  esse 
intentionale  in  Divino  Intellectu.  Sed  esse  intentionale  Divini  Intel- 
lectus est  prorsus  identificatum  cum  Divina  Essentia,  quia  in  Deo  Es- 
sentia, esse  et  intelligere  sunt  realiter  unum  et  idem,  nempe  sunt 
ipsum  esse  subsistens.  Ergo  possibilia  ab  aeterno  non  habent  aliud  esse 
quam  esse  Divinae  Essentiae. 

II.  Inter  essentias  una  tantum  est,  quae  est  ipsum  esse  subsistens, 
7 nempe  Divina  Essentia.  Essentiae  autem  caeterae  quae  non  sunt  ipsum 

esse,  videlicet  essentiae  creaturarum,  non  possunt  esse  nisi  ab  alio 
videlicet  ab  ipso  esse  per  se  subsistente.  lamvero  quod  est  ab  alio,  vel 
consideratur  extra  suam  causam,  vel  in  ipsa  causa.  Si  consideratur 
extra  causam,  iam  habet  esse  existentiae  realis,  quae  est  id  per  quod 
aliquid  sistitur  extra  causam,  nempe  incipit  esse  realiter  in  seipso.  Si 
consideratur  in  causa,  repugnat  ut  habeat  aliud  esse  distinctum  ab 
esse  causae;  secus  simul  esset  et  non  esset  extra  causam.  Neque  dicas 
essentiam  creaturae  antequam  haberet  esse  existentiae  habuisse  esse 
essentiae;  nam  esse  essentiae  nihil  aliud  significat  quam  realitatem  es- 
sentiae quae  absque  esse  existentiae  nihil  est  in  ordine  reali.  Habere 
autem  esse  essentiae  extra  causam  est  idem  ac  existere.  Nam  inter 
esse  et  non  esse  non  datur  medium.  Idcirco  S.  Thomas  (qq.  dd.  de  Pot. 
q.  3.  a.  5.  ad  2.)  ait:  « Dicendum  quo  ex  hoc  ipso  quod  quidditati 
« (creaturae)  esse  attribuitur,  non  solum  esse,  sed  ipsa  quidditas 
« creari  dicitur  quia  antequam  esse  habeat,  nihil  est ; nisi  forte  in 
« intellectu  creantis,  ubi  non  est  creatura,  sed  creatrix  essentia  ». 

III.  Si  concederetur  hoc  absurdum,  quod  possibilia  aliquod  esse, 
quantumlihet  diminutum^  haberent  ab  aeterno  independenter  a Divina 
Essentia  Divinoque  Intellectu,  sequeretur  dari  aliquam  positivam  en- 
titatem  independenter  a Deo,  relate  ad  quam  Divinus  Intellectus  se 
haberet  mere  speculativo  modo,  et  consequenter  ut  perfectibile  ad  per- 
ficiens, seu  ut  potentia  ad  actum.  Atqui  hoc  asserere  est  aeque  absur- 
dum et  impium.  Ergo  possibilia  aeternaliter  non  habent  aliud  esse  quam 
esse  divinum,  quod  est  ipsa  Divina  Essentia. 

PHILOSOPHIA  NATUPvALIS 


PROLEGOMENA 


1.  Philosophiae  naturalis  obiectum  et  definitio.  Philosophia 
naturalis,  quae  etiam  Scientia  Naturalis^  et  graeco  nomine  Fhjsica 
dicitur,  in  eo  est,  ut  entium,  quae  sensibus  nostris  subsistere  percipi- 
mus in  hac  adspectabili  mundi  machina,  naturas,  proprietates  caete- 
raque  accidentia  speculetur.  Eius  igitur  obiectum  vocari  potest  a)  ens 
sensibile^  quia  sensibus  perceptibile  est;  b)  ens  mobile^  quia  ad  hoc  ut 
sensibus  percipiatur,  aliqua  specie  motus  proprie  dicti  praeditum  sit 
necesse  est ; c)  ens  materiale^  quia  tantum  ratione  principii  potentialis 
intrinseci,  quod  materia  dicitur,  esse  potest  susceptivum  motus ; d)  ens 
naturale^  quia  natura  stricto  sensu  accepta  definitur  principium  motus 
et  quietis  in  eo  in  quo  est;  e)  ens  corporeum^  seu  corpus  physicum^ 
quia  omnis  motus  proprie  dictus  supponit  in  subiecto  mobili  quanti- 
tatem dimensivam,  haec  autem  radicatur  in  materia.  Quibus  positis, 
patet  Philosophiam  naturalem  apte  definiri  posse  scientiam  de  ente 
mobili. 

2.  Philosophia  naturalis  est  scientia  specialis.  Nam  ratione 
sui  obiecti,  quod  est  ens  mobile,  in  cuius  definitione  cadit  materia  sen- 
sibilis, distinguitur  tum  a Metaplnjsica  proprie  dicta^  cuius  obiectum 
est  ens  in  quantum  ens  atque  entis  principia,  quae  abstrahunt  a qua- 
cumque materia,  sive  individuali,  sive  sensibili,  sive  intelligibili  (Philos. 
prim.  nn.  4 et  5);  tum  a Mathematica  cuius  obiectum  sunt  dimen- 
siones et  numeri,  in  quorum  definitionibus  non  cadit  materia  sensibilis, 

I quum  abstrahant  a materia  sive  individuali  sive  sensibili.  Quocirca, 
quemadmodum  in  Logica  Maiori  (n.  278)  agentes  de  divisione  scien- 
tiarum diximus,  obiectum  proprium  Philosophiae  naturalis  in  infimo 


gradu  abstractionis  consistit,  quum  abstrahat  tantum  a materia  indivi-  ^ 
duali.  Attamen  hic  abstractionis  gradus  sufficit  ad  eam  immobilitatem 
et  universalitatem  eius  obiecto  tribuendam,  quae  a scientia  postulatur. )( 


3.  Philosophiae  naturalis  partitio.  Ut  perspicuitati  et  ordini  coii-|  ‘ 
sulamus,  obiectum  proprium  huius  scientiae  ita  considerabimus,  ut|\! 
prius  de  ente  mobili  in  communi,  videlicet  de  principiis  constitutivisM  J 
et  proprietatibus  omni  enti  mobili  communibus  deque  natura  huiusfe 
universi  corporei  sermonem  habeamus,  deinde  de  variis  entis  mobilisTi 
speciebus,  ita  ut  a vita  carentibus  ad  viventia,  atque  a sola  vita  ve--J  I 
getativa  viventibus  ad  sentientia,  atque  tandem  ad  hominem  perveniat 
mus,  quod  est  nobilissimum  inter  entia  mobilia,  utpote  ratione  praedi^' 
tum,  vi  cuius  est  in  confinio  entium  materialium  atque  immaterialium  .i: 
Ne  autem  multiplex  subdivisio  fiat.  Philosophiam  naturalem  in  duasl 
praecipuas  partes  dividemus,  nempe  in  Cosmologiam  et  Psychologiam. 
Quae  enim  generatim  naturam  et  proprietates  corporeas  respiciunt, 
sub  Cosmologia;  quae  vero  viventia,  ac  praesertim  eorum  operationes 
et  formale  principium,  quod  est  anima,  sub  Psychologia  pertractabimus. 


PHILOSOPHIA  NATURALIS 


PAES  PRIMA 

SEU 

COSMOLOGI A 


Philosophiae  Naturalis  priorem  Partem  seu  Cosmologiam  eo  ordine 
pertractabimus,  ut  in  priori  Tractatu  de  Ente  mobili  seu  corporeo  in 
communi  considerato  agamus,  in  altera  vero  de  eius  proprietatibus  et 
individuatione,  in  tertia  tandem  parte  de  Natura  deque  eius  finalitate 
et  activitate.  Quaestiones  vero  de  mundi  creatione,  conservatione  alias- 
que  hisce  affines,  quum  respiciant  processum  et  dependentiam  entis  in 
quantum  entis  a Suprema  eius  Causa,  Theologiae  Naturali  reservamus. 


TEACTATUS  PRIMUS 

DE  ENTE  MOBILI  IN  COMMUNI 

In  hoc  priori  Cosmologiae  Tractatu,  post  demonstratam  essentialem 
compositionem  entis  mobilis  seu  corporei ; de  eius  intrinsecis  principiis, 
deque  generatione,  corruptione,  et  mixtione  disseremus.  Tum,  adversa- 
riorum sententiis  de  corporum  constitutione  fideliter  propositis  et  re- 
futatis, de  materia  et  forma  penitius  agemus. 

PHIL.  NAT.  - COSMOLOGIA  - TRACT.  I. 


QUAESTIO  1. 

DE  ESSENTIALI  COMPOSITIONE  ENTIS  MOBILIS. 

In  hac  quaestione  quaedam  tamquam  evidentia  supponimus,  nempe 
corpora,  seu  substantias  extensione  praeditas,  existere  et  moveri  saltem 
secundum  aliquam  speciem  motus  stricte  dicti  (cfr.  Log.  n.  208.  IV.). 

THESIS  L 

De  essentiali  ratione  entis  mobilis  seu  corporei  est  intrinseca 

compositio  ex  actu  et  potentia  substantialibus,  videlicet  ex 

forma  substantiali  et  materia  prima  (1). 

PRAENOTIONES. 

4.  I.  Nomine  entis  mobilis  seu  corporei  intelligimus  id  quod  omnes 
homines  intelligunt  nomine  corporis  videlicet  quodlibet  ex  innumeris 
entibus  materialibus,  quae  hunc  universum  adspectabilem  constituunt, 
nobis  non  exclusis  extensa,  aliquo  ex  sensibus  externis  perceptibilia, 
quae  moventur  vel  moveri  possunt  sive  motu  locali,  sive  multis  aliis 
motus  speciebus,  vel  accidentalibus  puta  alterationis,  augmenti,  de- 
crementi, vel  substantialibus  nempe  generationis  et  corruptionis  sub- 
stantiae eorum. 

II.  materiae  primae  intelligimus  subiectum  primum  mutatio- 
num substantialium,  quod  ante  et  post  mutationem  remanet.  Omnibus 
enim  compertum  est,  quum  entia  corporea  transmutantur  substantia- 
liter, ex.  gr.  quum  cibus  convertitur  in  carnem,  lignum  combustum 
resolvitur  in  cinerem  fumum  et  alia,  semper  remanere  id  quod  est  sub- 
iectum primum  harum  mutationum ; hoc  vocamus  materiam  primam, 

III.  Nomine  formae  substantialis  intelligimus  actualitatem  seu  per- 
fectionem, qua  ens  corporeum  constituitur  in  una  vel  alia  specie  sub- 
stantiae corporeae,  puta  oxigenii,  hydrogenii,  plantae,  hominis. 

Sic  explicatio  quid  nominis  corporis^  materiae  primae^  formae  suh- 
stantialis^  in  decursu  tractationis  explicabimus  quid  rei. 


(1)  Doctrina  peripatetica  de  corpormu  constitutione  vocari  etiam  solet  Hylemor- 
PHISMUS  ab  0?v-o  materia  et  fxof/tjjT)  forma. 

PROBATUR. 

5.  1.  Quidquid  in  linea  suae  essentiae  non  est  compositum  ex  actu 
et  potentia  substantiali,  est  actus  in  suo  ordine  purus,  videlicet  est 
ipsa  perfectio  subsistens  sui  ordinis  et  ideo  est  immultiplicabile.  Atqui 
nullum  ens  mobile  est  ipsa  perfectio  subsistens  sui  ordinis,  et  quamvis 
aliquod  ens  mobile  possit  esse  unicum  in  sua  specie,  tamen  non  re- 
pugnat ut  multiplicetur.  Ergo  de  essentiali  ratione  entis  mobilis  est 
intrinseca  compositio  ex  actu  et  potentia  substantiali.  Maior  constat 
ex  Philos.  Prima,  Thes.  19.  et  Corollariis.  Minor  est  evidens.  Ergo  stat 
consequentia. 

Confirmatur.  Quaecumque  numero  sunt  plura,  debent  esse  inter  se 
distincta.  lamvero  dupliciter  tantum  contingere  potest  distinctio  in  his 
quae  in  ratione  quadam  univoca  conveniunt,  vel  quia  unum  dilfert  ab 
alio  per  aliquam  differentiam  specificam,  sicut  species  numerorum  dif- 
ferunt inter  se,  vel  quia  recipiuntur  in  diversis  receptivis  seu  subiectis, 
sicut  albedo  quae  est  in  una  columna  differt  ab  albedine,  quae  est  in 
alia  columna.  Atqui  si  essentia  aliqua  invenitur  in  pluribus  individuis 
secundum  totam  suam  rationem,  videlicet  usque  ad  ultimam  differen- 
tiam specificam,  in  tantum  potuit  ita  multiplicari  in  quantum  in  sua 
ratione  importat  duplex  principium,  unum  activum,  aliud  passivum, 
ita  ut  id  quod  habet  rationem  actus  inveniat  in  eadem  linea  essentiae 
correspondentem  potentiam  in  qua  recipiatur.  Quare  potentia  pure  pas- 
siva dum  multiplicatur,  hoc  ipso  multiplicantur  actus  correspondentes 
totidem  receptivis  mere  potentialibus  et  per  hoc  multiplicantur  indi- 
vidua participantia  eamdem  essentiam  specificam.  Porro  talis  multi- 
plicabilitas  locum  habet  in  entibus  mobilibus,  quae  vocamus  corpora. 
Haec  enim  habent  tales  essentias,  quae  de  facto  inveniuntur  multipli- 
catae in  pluribus  individuis,  puta  mineralia,  plantae,  animalia,  quorum 
unaquaeque  species  invenitur  multiplicata  in  pluribus  individuis  nu- 
mero tantum  distinctis,  in  quibus  singulis  verificatur  integra  ratio 
essentiae  specificae.  Et  quamvis  existeret  aliquod  corpus  unicum  in  sua 
specie,  tamen  esset  omnino  possibilis  multiplicatio  plurium  individuo- 
rum in  tali  specie,  quia  illud  corpus  non  esset  ipsa  perfectio  subsistens 
sui  ordinis. 

II.  De  essentiali  ratione  entis  mobilis  est  exigentia  partium  extra 
partes  continuas,  quarum  actualitas  habetur  per  quantitatem,  quae 
est  accidens  proprium  entis  mobilis.  Atqui  id  quod  in  linea  essentiae 
est  actus  per  se  subsistens  omnino  a se  excludit  partes  extra  partes. 
Ergo  ad  ipsam  essentialem  rationem  entis  mobilis  pertinet  compositio 

ex  potentia  et  actu.  Froh.  min.  Quod  partes  quantitativas  habet,  non 
solum  nequit  esse  infinitum  simpliciter,  sud  neque  secundum  quid  in 
ratione  actus,  nempe  in  aliquo  ordine  particulari  essentiae  seu  perfe- 
ctionis mixtae:  ex  partibus  enim  integrantibus,  quae  continentur  intra 
limites  alicuius  totius  quanti,  quod  debet  esse  in  aliqua  specie  deter- 
minata magnitudinis,  numquam  exurgere  potest  ens  in  ratione  actus 
neque  simpliciter  neque  secundum  quid  infinitum.  Atqui  id  quod  in  linea 
essentiae  est  actus  per  se  subsistens  est  infinitum  secundum  quid  in  ra- 
tione actus,  cum  sit  ipsa  perfectio  subsistens  sui  ordinis.  Ergo  id  quod 
in  linea  essentiae  est  actus  per  se  subsistens  omnino  a se  excludit 
partes  extra  partes  (cfr.  Ont.  nn.  82.  84.). 

III.  Nemo  sanus  philosophus  negare  potest  dari  veras  mutationes 
substantiales,  in  quibus  habemus  in  termino  a quo  subiectum  aliquod 
actuatum.  secundum  unam  rationem  substantialem,  puta  oleris,  et  in 
termino  ad  quem  habemus  idem  subiectum  actuatum  secundum  aliam 
rationem  substantialem,  puta  carnis  humanae.  lamvero,  si  in  corporibus 
praeter  principium  activum  seu  formale  non  haberemus  principium  pure 
potentiale,  quod  sub  diversis  actibus  substantialibus  constituat  corpora 
primo  et  simpliciter  diversa,  impossibiles  essent  verae  mutationes  sub- 
stantiales. Ergo  necessario  admittendum  est  de  essentiali  ratione  cor- 
poris physici  esse  intrinsecam  compositionem  ex  actu  et  potentia,  i.  e. 
ex  forma  substantiali  et  materia  prima.  Froh.  min.  Si  in  corporibus 
praeter  principium  formale  non  haberemus  principium  pure  potentiale; 
haberemus  principium  aliquatenus  potentiale,  nempe  iam  simpliciter 
actuatum  et  in  potentia  tantum  ad  ulteriorem  actum,  quo  adveniente, 
maneret  adhuc  primus  actus.  Sed  id  quod  iam  habet  primum  actum, 
iam  est  primo  et  simpliciter  ens,  videlicet  substantia;  quilibet  autem 
actus  superveniens  enti  in  suo  esse  primo  et  simpliciter  constituto  est 
accidens.  Ergo  si  in  corporibus  praeter  principium  activum  seu  for- 
male non  haberemus  principium  pure  potentiale,  impossibiles  essent 
verae  mutationes  substantiales.  Quod  argumentum  est  adeo  evidens, 
ut  antiqui  naturales  quidam,  qui  imaginationem  transcendere  non  va- 
lentes posuerunt  materiam  primam  non  esse  puram  potentiam,  sed 
habere  proprium  actum  indipendenter  a forma,  logice  negaverint  dari 
substantias  corporeas  diversas,  atque  asseruerint  omnia  entia  corporea 
accidentaliter  tantum  inter  se  differre  omnesque  mutationes  in  mundo 
corporeo  esse  mutationes  mere  accidentales  (cfr.  Ont.  nn.  97.  115.). 

THESIS  11."= 

Omnis  substantia  composita  ex  actu  et  potentia  substantiali 
est  corpus. 


PRAENOTIONES. 

6.  Multiplices  dari  possunt  descriptiones  et  definitiones  corporis 
physici.  Nam 

I.  Prouti  consideratur  a)  modus  quo  corpus  physicum  se  nobis  ma- 
nifestat et  h)  essentialis  eius  exigentia  quantitatis  dimensivae;  apte 
describitur  id  cui  competit  trina  dimensio.  Etenim  a ) corpora  vulgo 
vocantur  illa  entia,  quae  mediantibus  suis  accidentibus  quomodocumque 
percipiuntur  a sensibus.  Porro  ex  omnibus  accidentibus  sensibilibus 
illud,  quod  communiter  a sensibus  percipitur,  utpote  horum  sensibile 
commune.,  sunt  dimensiones  nempe  quantitas  dimensiva.  Quod  et  expe- 
rientia constat  et  ostenditur  ex  eo  quod  quantitas  dimensiva  est  prin- 
cipium individuationis  seu  determinationis  ceterorum  accidentium  sen- 
sibilium, ut  demonstrabimus  (in  q.  de  qiiant.).  Porro  in  hac  ratione 
accidentis  determinantis  obiecta  propria  singulorum  sensuum  consistit 
ratio  sensibilis  communis.)  quod  ideo  per  se  percipi  debet  a pluribus 
sensibus,  quia  est  determinatio  proprii  obiecti  istorum,  videlicet  quia 
est  determinatio  illorum  accidentium  sensibilium,  quae  sunt  propria 
obiecta  uniuscuiusque  sensus.  Sic  mediante  colore  percipitur  a visu 
superficies  alicuius  pomi,  quae  mediante  sapore  percipitur  a gustu,  et 
mediante  resistentia  percipitur  a tactu.  Insuper  |5)  omne  corpus  phy- 
sicum exigit  trinam  dimensionem  ratione  suae  compositionis  essentialis, 
ut  infra  ostendemus. 

II.  Prouti  consideratur  eius  intrinseca  compositio  in  linea  essentiae 
corpus  physicum  recte  vocatur  substantia  materialis^  intelligendo  no- 
mine materiae  puram  potentiam  passivam,  quae  simul  cum  actu  aliquo 
substantiali  constituat  primo  et  simpliciter  substantiam  corpoream. 
Ut  enim  mox  demonstrabimus  quidquid  in  linea  essentiae  substantialis 
constat  ex  potentia  et  actu,  est  necessario  corpus. 

III.  Prouti  corpus  physicum  consideratur  ut  intrinsece  constitutum 

ex  talibus  principiis,  ratione  quorum  variari  ad  sensum  conspicitur  et 
nunc  uno  modo,  nunc  alio  se  habere,  apte  dicitur  ens  physicum  seu 
naturale;  accipiendo  nomen  limitate  et  specialiter  ad  denotan- 

dum principium  motus  aut  quietis  sensibilis  in  eo  in  quo  est  talis  motus 
vel  quies. 

IV.  Eamdem  ob  causam  corpus  dici  potest  etiam  ens  molile.  Ka- 
tione  enim  principiorum,  ex  quibus  intrinsece  constituitur  corpus,  est 
principium  radicale  et  exigitivum  motus  sensibilis. 

Nota.  Corpus  mathematicum  vocatur  ipsa  trina  dimensio,  nempe 
aliqua  figura  solida  considerata  in  abstractione  a corpore  physico,  quod 
unice  esse  potest  longum,  latum  atque  profundum.  Non  enim  potest 
actu  dari  corpus  solidum,  quod  non  sit  vel  aurum,  vel  lignum,  vel 
aliquid  huiusmodi. 


PROBATUR  THESIS. 

7.  Omnis  substantia,  cui  competit  trina  dimensio  (i.  e.  extensio 
partium  extra  partes  continuas),  est  corpus.  Atqui  omni  substantiae 
compositae  ex  actu  et  potentia  substantiali  competit  extensio  partium 
extra  partes  continuas,  seu  trina  dimensio.  Ergo  omnis  substantia 
composita  ex  actu  et  potentia  substantiali  est  corpus. 

Prob.  niiii.  Substantia  composita  ex  actu  et  potentia  substantiali 
est  multiplicabilis  per  hoc,  quod  principium  potentiale  (i.  e.  materia 
prima)  admittit  plures  partes  eiusdem  rationis  ita  ut  formae  multi- 
plicari queant  non  per  differentias  specificas,  sed  per  numericam  mul- 
tiplicationem receptibilium  eiusdem  rationis.  Sed  materia  quae  ad- 
mittit plures  partes  eiusdem  rationis  debet  necessario  constituere  cum 
forma  compositum,  quod  admittat  plures  partes  eiusdem  rationis.  Porro 
huiusmodi  compositum,  cum  gaudere  debeat  vera  et  actuali  unitate 
entitativa,  eo  ipso  quod  admittit  plures  partes  eiusdem  rationis,  eas 
debet  admittere  inter  se  continuatas  eo  modo  quem  dicemus  in  quae- 
stione de  Quantitate.  Ergo  omni  substantiae  compositae  ex  actu  et 
potentia  substantiali  competit  extensio  partium  extra  partes  continuas. 

OBIECTIONES. 

8.  Obiect.  l"".  Quod  est  forma  tantum,  est  actus  purus,  sed  tantum. 
Deus  est  actus  purus.  Ergo  non  omne  compositum  ex  actu  et  potentia 
substantiali  est  corpus,  quia  praeter  Deum  et  corpora  dantur  spiritus 
creati. 

Resp.  Dist.  mai.  Quod  est  forma  tantum  est  actus  purus^  si  sit 
perfectio  pura  subsistens,  quae  identificatur  cum  ipso  esse  per  se  sub- 
sistente, ita  ut  non  solum  careat  compositione  ex  materia  et  forma, 
sed  etiam  careat  compositione  ex  essentia  et  esse^  Concedo. 

Si  sit  tantum  aliqua  perfectio  mixta  subsistens,  quae  licet  careat 
compositione  physica  ex  materia  et  forma,  non  careat  compositione 
metapliysica  ex  essentia  et  esse,  Nego. 

Etenim  haec  forma  posset  vocari  actus  relative  punis.  Actus  autem 
relative  purus  non  est  actus  purus  simpliciter  et  sine  addito. 

Concedo  minorem.  Nego  consequens^  quia  compositum  ex  actu  et 
potentia  substantiali  importat  compositionem  non  solum  metaphysi- 
cam,  i.  e.  in  ipso  ordine  essendi,  sed  etiam  physicam,  i.  e.  in  ordine 
ipsius  essentiae. 

Audiatur  S.  Thomas  in  1.  p.  q.  50.  a.  2.  « Ad  dicendum,  quod 
« licet  in  angelo  non  sit  compositio  formae  et  materiae,  est  tamen  in 
« eo  actus  et  potentia.  Quod  quidem  manifestum  potest  esse  ex  consi- 
« deratione  rerum  materialium,  in  quibus  invenitur  duplex  compositio. 
« Prima  quidem  formae  et  materiae  ex  quibus  constituitur  natura 
« aliqua.  Natura  autem  sic  composita  non  est  suum  esse,  sed  esse  est 
« actus  eius.  Unde  ipsa  natura  comparatur  ad  suum  esse  sicut  po- 
« tentia  ad  actum.  Subtracta  ergo  materia,  et  posito  quod  ipsa  forma 
« subsistat  non  in  materia,  adhuc  remanet  comparatio  formae  ad  ipsum 
« esse,  ut  potentia  ad  actum.  Et  talis  compositio  intelligenda  est  in 
« angelis.  Et  hoc  est  quod  a quibusdam  dicitur,  quod  Angelus  est  com- 
« positus  ex  quo  est  et  quod  est,  vel  ex  esse  et  quod  est,  ut  Boetius  dicit. 
« Nam  quod  est,  est  ipsa  forma  subsistens : ipsum  autem  esse  est  quo 
« substantia  est;  sicut  cursus  est  quo  currens  currit.  Sed  in  Deo  non 
« est  aliud  esse  et  quod  est,  ut  supra  ostensum  est  (q.  3.  a.  4.).  E"nde 
« solus  Deus  est  actus  purus.  » Cfr.  etiam  1.  p.  q.  3.  art.  3.  et  4. 

Obiect.  2^.  Forma  proprie  limitatur  et  finitur  per  materiam.  Ergo 
forma,  quae  non  est  in  materia,  est  forma  infinita.  Sed  forma  substan- 
tiae creatae  spiritualis  non  est  infinita.  Ergo  est  in  materia.  Ergo  non 
omnis  forma  in  materia  facit  corpus. 

Resp.  Dist.  antec.  Forma  limitatur  per  materiam  in  ordine  essentiae. 
Concedo,  in  ordine  existentiae,  Nego.  Dist.  1“  Conseq.  Forma,  quae 
non  est  in  materia,  est  infinita  vel  simpliciter,  vel  tantum  secundum 
quid.  Concedo,  qualibet  forma,  quae  non  est  in  materia,  est  forma 
simpliciter  infinita.  Nego.  Similiter  distincta  minori,  nego  utrumque 
consequens.  Forma  est  simpliciter  infinita,  si  neque  per  potentiam 
subiectivam  in  linea  essentiae,  neque  per  actum  essendi  receptum  limi- 
tatur, cuiusmodi  est  solus  Deus:  est  autem  secundum  quid  infinita,  si 
quamvis  non  limitetur  per  potentiam  subiectivam  in  linea  essentiae, 
tamen  limitatur  prouti  est  potentia  ad  esse. 

S.  Thomas  simili  difficultati  sic  respondet  in  1.  p.  q.  50.  a.  2.  ad  4"“' : 
« Dicendum  quod  omnis  creatura  est  finita  simpliciter,  in  quantum 
« esse  eius  non  est  esse  absolute  subsistens,  sed  limitatur  ad  naturam 
« aliquam,  cui  advenit.  Sed  nihil  prohibet  aliquam  creaturam  esse 
« secundum  quid  infinitam.  Creaturae  autem  materiales  habent  infini- 

« tatem  ex  parte  materiae  (quae  est  infinitas  xorivativa),  sed  finitatem 
« ex  parte  formae,  quae  limitatur  per  materiam  in  qua  recipitur. 
« Substantiae  autem  immateriales  creatae,  sunt  finitae  secundum  suum 
« esse,  sed  infinitae  secundum  quod  earum  formae  non  sunt  receptae 
« in  alio;  sicut  si  diceremus  albedinem  separatam  existentem  esse  in- 
« finitam  quantum  ad  rationem  albedinis,  quia  non  contrahitur  ad 
« aliquod  subiectum;  esse  tamen  eius  esset  finitum,  qui  determinatur 
« ad  aliquam  naturam  specialem.  Et  propter  hoc  dicitur  in  libro  de 
« Causis  (prop.  XVI.),  quod  intelligentia  est  finita  superius,  in  quantum 
« scilicet  recepit  esse  a suo  superiori,  sed  est  infinita  inferius,  in  quan- 
« tum  non  recipitur  in  aliqua  materia  ». 

9.  Corollarium  1.  Materia  prima  est  radix  quantitatis.  Quia,  eo 
ipso  quod  est  pura  potentia  subiectiva,  dicit  ordinem  ad  pluralitatem 
partium  causandam  in  composito  substantiali,  ad  cuius  constitutionem 
concurrit. 

Corollarium  2.  Quantitas  dimensiva  emanat  a substantia  mate- 
riali tamquam  accidens  proprium.  Illud  enim  est  accidens  proprium, 
ad  quod  necessarium  ordinem  dicit  substantia  aliqua,  et  quod,  posita 
prima  constitutione  talis  substantiae,  resultare  necessario  debet  ad  hoc, 
ut  substantia  sit  completa  etiam  ad  actum  secundum,  i.  e.  ad  suam 
conuaturalem  operationem.  Atqui,  posita  prima  constitutione  substan- 
tiae corporeae  ex  materia  prima  et  forma  substantiali,  iam  habemus 

necessarium  ordinem  ad  partes  extra  partes  continuas:  2^  hae  partes 
extra  partes  resultare  actu  debent,  ad  hoc  ut  substantia  materialis  sit 
completa  ad  actum  secundum,  nempe  ad  operationem  suae  naturae 
convenientem ; sive  haec  operatio  sit  mere  transiens,  ut  in  non  viven- 
tibus; sive  sit  etiam  immanens,  ut  in  viventibus.  Ergo  quantitas  dimen- 
siva emanat  a substantia  materiali  tamquam  accidens  proprium.  Haec 
et  sequentia  clariora  fient  ex  dicendis  in  quaestione  de  Quantitate. 

THESIS  III. 

a)  Prima  principia  intrinseca  corporis  recte  vocantur  ab  Ari- 
stotele (1),  « ea  quae  neque  ex  alterutris  neque  ex  aliis, 
et  ex  quibus  omnia  corpora  esse  vel  fieri  oportet  » h)  hu- 
iusmodi  principia  (si  spectetur  corpus  in  facto  esse  et 
nniversaliter)  sunt  tantum  materia  prima  et  forma  sub- 
stantialis. 

PRAENOTIONES. 

10.  I.  Principium  universalissime  sumptum  dicitur  id,  a quo  ali- 
quid quocumque  modo  procedit.  Frincipiatum  autem  dicitur  id  quod 


(1)  Pliysic.  lib.  1.  cap.  7.  - cfr.  S.  Th.  in  b.  1.  lect.  10. 

ab  alio  quocumque  modo  procedit.  Sic  dicimus  punctum  esse  princi- 
pium lineae,  unitatem  principium  numeri,  auroram  principium  diei, 
architectum  principium  aedificii.  Aeternum  Patrem  principium  Filii, 
Deum  esse  principium  omnium  creaturarum;  et  vicissim  lineam,  nu- 
merum, diem,  aedificium  etc.  vocamus  principiata  respectu  suorum 
principiorum  (Cfr.  Ont.  n.  150.). 

II.  Principium  absolute  primum  est  id  a quo  aliud  procedit, 
ipsum  vero  a nullo  in  quolibet  rerum  genere  vel  ordine.  'Principium 
relative  primum  est  id,  a quo  aliud  procedit,  ipsum  vero  a nullo  in  suo 
tantum  genere,  quamvis  in  alio  genere  vel  ordine  ab  alio  procedat. 
Tandem  principium  ne  quidem  relative  primum  est  id,  quod  in  suo 
ipso  genere  vel  ordine  est  principium  simul  et  principiatum  respectu 
diversorum  (1). 

III.  Prima  principia  distinguuntur  in  principia  fiendi,  es- 
sendi,  cognoscendi.  Etenim  omnes  modi  procedendi  ab  alio  redu- 
cuntur ad  istos : nempe  vel  secundum  fieri,  vel  secundum  esse,  vel 
secundum  cognosci,  prouti  consideramus  in  rebus  vel  esse  reale  quod 
habent  in  seipsis,  vel  esse  intentionale  quod  habent  in  cognoscentibus 
eas  — Spectato  esse  intentionali^  ideo  unum  dicitur  procedere  ab  alio, 
quia  ab  hoc  devenimus  in  cognitionem  illius.  Quae  igitur  in  ordine 
cognitionis  huiusmodi  sunt,  ut  ex  illis  omnes  scientiae  deducant  suas 
conclusiones,  erunt  principia  absolute  prima  in  cognoscendo,  qualia 
sunt  axiomata  seu  dignitates.  Secus  erunt  principia  relative  prima, 
puta  principia  Geometriae.  — Spectato  esse  reali,  quod  res  habent  in 
seipsis,  hoc  esse  considerari  poterit  vel  secundum  ordinem  suae  pro- 
cessionis seu  in  fieri,  vel  secundum  quod  iam  stabiliter  perfectum  est, 
seu  in  facto  esse.  Quidquid  concurrit  ad  constituendum  ipsum  fieri  ali- 
cuius rei,  quae  ab  ipso  aliquo  modo  procedit,  dicitur  principium  eius 
secundum  fieri.  Quod  autem  concurrit  ad  constituendum  ipsum  esse 
permanens  alicuius  rei,  ab  ipso  aliquo  modo  procedentis,  dicitur  prin- 
cipium illius  secundum  esse  (cfr.  S.  Thomam  in  V.  Metaph.  lect.  8.). 

IV.  Principia  fiendi  et  principia  essendi  dividuntur  in  extrin- 
seca  et  intrinseca.  Extrinseca  dicuntur  ea  principia,  quae  sunt 

rei  quae  ab  ipsis  fit,  aut  quae  per  ipsa  est;  sic  artifex  est  principium 
extrinsecum  statuae.  Intrinseca  vero  dicuntur  ea  principia,  ex  quibus, 
tamquam  ex  intimis  constitutivis,  vel  componentibus,  vel  requisitis 
exsurgit  ipsum  fieri  aut  ipsum  esse  rei:  sic  marmor  dicitur  principium 
intrinsecum  statuae.  Ad  principia  extrinseca  reducitur  quaelibet  causa 
efficiens  et  causa  finalis.  Ad  principia  intrinseca  reducuntur  causa 
formalis  et  causa  materialis  (Phil.  Prim.  q.  IX.). 


(1)  Cfr.  S.  Tli.  1.  2.  li.  6.  q.  1.  - in  Scut.  Dist.  1.  ([.  1.  a.  1.  q(i.  <1(1.  do  Tot.  q.  3.  a.  G. 

PROBATUR  prima'  PARS. 

11.  Illud  est  primum  principium  in  aliquo  genere,  quod  ita  est  prin- 
cipium omnium  quae  in  eo  genere  continentur,  ut  ipsum  in  eodem 
genere  careat  principio.  Atqui  si  principia  intrinseca  sive  corporis  con- 
siderati in  facto  esse,  sive  corporis  considerati  in  fieri,  essent  vel  ex 
alterutris,  vel  ex  aliis,  vel  si  ex  ipsis  non  omnia  corpora  essent  vel 
fierent,  iam  dici  non  possent  prima  principia  intrinseca  corporis.  Ergo 
principia  intrinseca  corporis  recte  vocantur  ab  Aristotele:  ea,  quae 
neque  ex  alterutris,  neque  ex  aliis,  et  ex  quibus  omnia  corpora  esse 
vel  fieri  oportet.  Froh.  min.  Quoad  principia  intrinseca  corporis  con- 
siderati in  facto  esse,  a)  Si  haec  principia  constarent  ex  alterutris, 
videlicet  si  in  constitutione  unius  ingrederetur  alterum,  iam  ambo  non 
essent  prima  principia;  quia  vel  unum  vel  aliud  se  haberet  ad  sua  com- 
ponentia tamquam  principiatum  ad  sua  principia,  et  proinde  haec  di- 
cenda essent  prima  principia,  non  illud.  Puta  si  aliquis  diceret  hydroge- 
nium  esse  compositum  ex  forma  substantiali  hydrogenii  et  ex  corpore, 
non  designaret  adaequate  prima  principia  intrinseca  hydrogenii  in  facto 
esse;  nam  in  corpore  hydrogenio  continetur  ipsa  forma  substantialis 
eius,  et  proinde  ipsum  corpus  se  habet  ut  principiatum  ad  materiam 
primam  et  ad  formam  hydrogenii  tamquam  ad  sua  principia,  h)  Quod 
si  principia  intrinseca  constarent  ex  aliis,  haec  essent  prima  principia, 
non  illa,  c)  Tandem  nisi  omnia  corpora  constarent  ex  eis,  non  possent 
dici  principia  corporis,  sed  alicuius  speciei  corporis  tantum.  — Neque 
DICAS : dantur  corpora  mobilia  specie  diversa.  Ergo  etiam  eorum  in- 
trinseca principia  esse  debent  diversa.  Nam,  concesso  antecedente,  di- 
stinguimus consequens:  eorum  intrinseca  principia  debent  esse  generice 
diversa.  Negamus.  Debent  esse  specifice  diversa,  Siibdist.  Principium 
potentiale.  Negamus.  Principium  formale.  Concedimus. 

Similis  ratiocinatio  instituatur  quoad  prima  principia  intrinseca 
corporis  considerati  tn  fieri.  Cuiusmodi  principia  vocantur  etiam  re- 
quisita ad  flendum  corporis  (cfr.  praenot.). 

PROBATUR  SECUNDA  PARS, 

12.  Prima  principia  intrinseca  corporis  in  facto  esse  sunt  ea  ex  quibus 
ita  constat  corpus  ut  haec  neque  ex  alterutris  sint,  neque  ex  aliis  et 
ex  quibus  omnia  corpora  sint  constituta.  Atqui  hae  conditiones  veri- 
ficantur  tantum  de  materia  prima  et  forma  substantiali.  Ergo  prima 
principia  intrinseca  corporis  in  facto  esse  sunt  tantum  materia  prima 
et  forma  substantialis. 

Ver ificatur  prima  conditio.  Materia  enim,  quum  se  habeat  ad  formam 
ut  potentia  ad  actum,  nihil  continet  in  se  de  ratione  formae ; neque 
forma  quidquam  continet  in  se  de  ratione  materiae.  Actus  enim  et  po- 
tentia se  invicem  excludunt  in  eo  ordine  in  quo  accipiuntur  (cf.  Ont. 
n.  85.).  — Verificatur  secunda  conditio.  Nam  forma  substantialis  ad- 
venit materiae  primae,  ut  actus  primus  purae  potentiae  subiectivae; 
eo  quod  constituere  debet  cum  ea  compositum  in  esse  primo,  videlicet 
in  esse  substantiali,  quod  nullum  supponit  actum  anteriorem  (cf.  Ont. 
n.  81.).  lamvero  actus  et  pura  potentia  subiectiva  in  ordine  essentiae 
nequeunt  esse  composita  ex  aliis,  secus  essent  simul  et  non  essent 
actus  'et  pura  potentia,  quod  contradictionem  involvit.  Ergo  etc.  — 
Verificatur  tertia  conditio.  Nam,  quum  materia  prima  et  forma  sub- 
stantialis (videlicet  pura  potentia  subiectiva  et  actus  primus  eiusdem) 
sint  de  ratione  essentiali  entis  mobilis  (ut  in  Thesi  I.  demonstravi- 
mus), necesse  est  ut,  si  detur  aliquod  corpus,  hoc  resultet  ex  aliqua 
materia  prima  et  ex  aliqua  forma  substantiali.  Quomodo  autem  ma- 
teria dividatur  et  formae  multiplicentur,  dicemus  inferius,  agentes  de 
individuatione  substantiae  corporeae. 

13.  Corollarium  1.  Prima  principia  intrinseca  corporis  neqiieunt 
esse  corpora^  quia  et  ipsa  sunt  principiata,  cum  essentialiter  constent 
ex  materia  et  forma  (Thes.  1.). 

Corollarium  2.  Prima  principia  intrinseca  corporis  nequeunt  esse 
substantiae.  Nam  substantia  importat  aliquid  completum  in  ratione  es- 
sentiae cui  competit  per  se  esse.  Atqui  neque  principium  potentiale, 
neque  principium  formale  corporis  esse  possunt  aliquid  completum  in 
linea  essentiae  exigentis  esse  per  se.  Etenim  materia  prima,  utpote 
pura  potentia,  longe  abest  ab  hoc,  ut  esse  possit  essentia  completa,  cui 
competat  esse  per  se.  Forma  substantialis,  i.  e.  principium  formale  cor- 
poris, vel  habet  esse  independenter  a materia,  vel  non : 

Si  non  habet  esse  independenter  a materia,  longe  abest  ab  hoc,  ut 
possit  esse  essentia  completa,  quia  ne  quidem  ut  aliquid  incompletum 
habere  potest  esse  per  se;  sed  existit  tantum  per  esse  compositi. 

Si  autem  habet  esse  independenter  a materia,  eo  quod  sit  spiritualis 
seu  intellectiva,  qualis  est  anima  humana,  quamvis  possit  esse  per  se, 
tamen  non  est  complete  substantia;  quia  non  est  aliquid  completum 
in  ratione  essentiae,  sed  est  pars  seu  principium  formale  essentiae 
humanae  et  ideo : a)  naturaliter  non  creatur  nisi  in  actuali  informa- 
tione materiae  sibi  respondentis ; jB)  prorsus  repugnat  ut  creetur  sine 
ordine  ad  aliquam  materiam  actuandam ; y)  etiam  post  destructionem 
compositi  humani,  i.  e.  post  mortem  hominis,  remanet  ordinata  ad  illam 
materiam,  cum  qua  compositum  constituebat.  Quocirca  non  ponitur 

in  praedicamento  substantiae  nisi  reductive  ad  hominem,  cuius  est 
forma,  et  proprie  loquendo  vocari  tantum  potest  substantia  mcompleta. 

Quod  autem  huiusmodi  forma  substantialis  habere  possit  etiam  ra- 
tionem entis  ut  quod,  quando  pergit  existere  separata  a materia,  nulla 
est  repugnantia.  Nam  dummodo  principium  polentiale,  i.  e.  materia 
prima,  in  statu  unionis  cum  tali  forma  remaneat  in  linea  purae  po- 
tentiae; compositum  inde  resultans  semper  acquirit  esse  et  unitatem 
ex  parte  formae,  unde  etiam  in  casu  formae  substantialis  per  se  subsi- 
stentis unicum  et  idem  esset  esse  formae  et  esse  totius  compositi.  Cae- 
terum  haec  manifesta  fient  in  Psychologia. 

Corollarium  3.  'Principia  intrinseca  corporis  sunt  prima  contraria. 
Nam  prima  contraria  sunt  ea,  quae  sub  eodem  genere  posita  maxime 
inter  se  distant  et  medium  admittunt,  quod  ex  ipsis  contrariis  constat, 
lamvero  huiusmodi  sunt  materia  prima  et  forma  substantialis,  quae 
ad  idem  genus  corporis  physici  reductive  pertinent,  maxime  inter  se 
distant,  quum  una  se  habeat  ad  aliam  ut  potentia  ad  actum,  quae  in 
eodem  ordine  sunt  extreme  opposita,  atque  admittunt  medium,  vide- 
licet corpus  physicum,  quod  ex  ipsis  resultat  (cfr.  Ont.  n.  85.). 

THESIS  IV.* 

Principia  intrinseca  corporis  in  fieri,  nempe  requisita  ad 
ipsum  fieri  corporis  generabilis  et  corruptibilis  sunt  P ma- 
teria, forma  et  privatio;  2"^  ita  tamen,  ut  materia  et  forma 
sint  principia  per  se,  privatio  sit  principium  per  accidens. 

PRAENOTIONES. 

14.  Principia  entis  mobilis  in  fieri  sunt  ea,  ex  quibus  exsurgit  ipsum 
fieri  illius,  tamquam  ex  requisitis  ad  eam  mutationem  habendam,  quae 
est  generatio  novae  substantiae  corporeae. 

Cum  agamus  tantum  de  generatione  simpliciter  dicta  seu  substan- 
tiali ; non  accipimus  a)  vocabulum  fieri  quatenus  significare  etiam  pot- 
est motum  stricte  sumptum,  nempe  actum  entis  in  potentia  ut  in 
potentia;  in  quo  motu  subiectum  unum  et  idem  actu  existens,  videlicet 
constans  ex  materia  prima  et  forma  substantiali,  mutatur  de  opposito 
in  oppositum,  remanente  eadem  substantia ; ut  quum  idem  ferrum  ex 
frigido  fit  calidum : neque  b ) accipimus  vocabulum  fieri,  quatenus  si- 
gnificare potest  aliquid  creari,  videlicet  aliquid  nunc  primo  esse, 
postquam  nullo  modo  (i.  e.  neque  ratione  sui,  neque  ratione  subiecti) 
fuerit : quo  sensu  fieri  non  distinguitur  a facto  esse  rei,  nisi  per  hoc 

quod  importat  habitudinem  ad  causam  creantem  cum  novitate  escendi; 
sed  d)  accipimus  fieri  quatenus  importat  mutationem  illam,  qua  rei 
acquiritur  per  generationem  substantialem  tou  esse  simpliciter,  nempe 
talem  transitum  ab  uno  in  alium  terminum,  ut  idem  subiectum,  utrique 
termino  commune,  non  sit  ens  actu  sed  ens  in  pura  potentia  suhiectiva^ 
videlicet  materia  prima.  « Quandoque  (ait  S.  Thomas  qq.  dd.  Be  Fot. 
« q.  3.  a.  2.)  contingit,  quod  utrique  mutationis  termino  est  unum 
« commune  subiectum  actu  existens;  et  timc  proprie  est  motus;  sicut 
« accidit  in  alteratione  et  augmento  et  diminutione  et  loci  mutatione. 
« Nam  in  omnibus  bis  motibus  subiectum  unum  et  idem  actu  existens, 
« de  opposito  in  oppositum  matatur.  Quandoque  vero  est  idem  com- 
« mune  subiectum  utrique  termino,  non  quidem  ens  actu,  sed  ens  in 
« potentia  tantum,  sicut  accidit  in  generatione  et  corruptione  simpli- 

citer.  Formae  enim  substantialis  et  privationis  subiectum  est  materia 
« prima,  quae  non  est  ens  actu : unde  nec  generatio  nec  corruptio  pro- 
« prie  dicuntur  motus,  sed  mutationes  quaedam.  » Quae  transmutatio 
fit  in  instanti,  secus  ac  motus  qui  fit  successive,  quique  mensuratur 
tempore.  Attamen  motus  praerequiritur  ad  disponendam  materiam  in 
composito  corrumpendo  ad  novam  formam  suscipiendam. 

PROBATUR  PRIMA  PARS. 

15.  Aliquod  corpus  dicitur  feri,  quando  a non  esse  simpliciter  transit 
ad  esse  simpliciter,  ita  ut  idem  subiectum  pure  potentiale,  i.  e.  materia 
prima,  quod  in  termino  a quo  huius  mutationis  carebat  actu  substan- 
tiali requisito  ad  illud  corpus  constituendum,  acquirendo  eum  transeat 
in  terminum  ad  quem  eiusdem  mutationis.  Atqui  ad  huiusmodi  trans- 
itum requiruntur  tria,  nempe  P unum  et  idem  subiectum  pure  po- 
tentiale commune  utrique  termino,  nempe  materia  prima:  2^  negatio 
formae  substantialis  acquirendae  simul  cum  aptitudine  ad  illam  ex 
parte  materiae,  quae  negatio  simul  cum  aptitudine  in  subiecto  vocatur 
privatio ; 3®  forma  substantialis  acquirenda  in  termino  huius  muta- 
tionis. Ergo  ad  feri  corporis  mobilis  requiruntur  materia,  forma  et 
privatio;  quae  idcirco  iure  dicuntur  prima  principia  intrinseca  corporis 
mobilis  in  feri. 


PROBATUR  SECUNDA  PARS. 

16.  Eo  modo  est  aliquid  principium  intrinsecum  alterius,  quo  con- 
currit ad  illud  constituendum.  Atqui  materia  et  forma  concurrunt  ad 
feri  corporis  mobilis  tamquam  aliquid  positivum  et  reale,  privatio 

autem  tamquam  aliquid  negativum  et  solius  rationis.  Ergo  materia  et 
forma  sunt  per  se  principia  corporis  in  fieri,  privatio  est  principium 
per  accidens.  Minor  constat  tum  ex  dictis  in  1^  parte,  tum  ex  verbis 
Sancti  Thomae  allatis  in  nota  ad  Thesim  praecedentem. 

Quod  si  vocem  per  se  usurpare  quis  vellet  in  sensu  necessitatis;  tunc 
privatio  dici  posset  per  se,  i.  e.  necessario,  requiri  ad  feri  corporis 
mobilis. 


OBIECTIONES. 

17.  Obiect.  l^  Non  possunt  esse  eadem  principia  corporis  in  fieri 
et  in  facto  esse.  Sed  materia  et  forma  sunt  principia  corporis  in  facto 
esse.  Ergo  materia  et  forma  nequeunt  esse  etiam  principia  corporis 
in  fieri. 

Resp.  Dist.  mai.  Secundum  eumdem  respectum,  Cone.,  secundum 
diversum  respectum.  Nego.  Cone.  min.  Nego  conseq.  Etenim  ma- 
teria et  forma  sunt  principia  corporis  in  facto  esse  tamquam  partes 
essentiales  constituentes  corpus;  sunt  autem  principia  ipsius  fieri  cor- 
poris tamquam  requisita  ad  eam  mutationem,  in  cuius  termino  ad  quem 
resultabit  corpus  in  facto  esse. 

Obiect.  2^.  Fieri  corporis  est  aliquid  positivum;  privatio  autem 
est  quoddam  non  esse.  Sed  non  esse  nequit  esse  principium  alicuius 
positivi.  Ergo  privatio  nequit  esse  principium  corporis  in  fieri. 

Resp.  Concedo  primum  membrum  maioris.  Dist.  secundum  mem- 
brum : privatio  est  purum  non  esse.  Nego,  est  non  esse  fundatum  in 
aliquo  positivo.  Cone.  Contrad.  min.  Purum  non  esse.  Cone.,  non  esse 
fundatum  in  aliquo  positivo,  Subdist.  Nequit  esse  q)er  se  principium 
alicuius  positivi.  Cone.,  nequit  esse  per  accidens.  Nego.  Similiter  di- 
stinguo consequens. 

Obiect.  Materia  nequit  transire  ad  novam  formam,  nisi  prae- 
cedentem amittat.  Ergo  etiam  cessatio  praecedentis  formae  est  aliud 
fiendi  principium. 

Resp.  Cone,  antec.  Nego  conseq.  Nam  non  quaecumque  mutatio 
dicitur  stricto  sensu  fieri,  sed  mutatio  a non  esse  ad  esse,  nempe  a 
negato  in  affirmatum,  a privatione  formae  ad  formam  et  est  gene- 
ratio. Cessatio  formae  praecedentis  quamvis  necessario  concomitetur 
fieri,  pertinet  ad  mutationem  ab  esse  ad  non  esse,  ab  affirmato  in 
negatum,  videlicet  ad  corruptionem.  « Tres  sunt  species  mutationis 
« (ait  S.  Thomas  in  l.“  Phys.  Lect.  13.),  scilicet  generatio  et  corru- 
« ptio  et  motus.  Quorum  haec  est  differentia,  quia  motus  est  de  uno 
« affirmato  in  aliud  affirmatum,  sicut  de  albo  in  nigrum:  generatio 

« autem  est  de  negato  in  affirmatum,  sicut...  de  non  homine  in  ho- 
« minem ; corruptio  autem  est  de  affirmato  in  negatum  sicut...  de 
« homine  in  non  hominem  etc.  » 

OMect.  Ad  hoc  ut  materia  perveniat  ad  novam  formam,  re- 
quiruntur dispositiones  accidentales  praeviae.  Ergo  et  istae  adnumerari 
debent  inter  principia  corporis  in  fieri. 

Resp.  Bist  antec.  Requiruntur  dispositiones  accidentales,  quarum 
realiter  et  esse  distinguuntur  a substantia,  Conc.^  quarum  realiter  et 
esse  constituunt  substantiam.  Nego.  Nego  conseq.  Quia  hic  agitur  de 
fieri  substantiae.  Quae  autem  concurrunt  ad  alterationem  substantiae, 
sicut  dispositiones  accidentales ; nequeunt  concurrere  intrinsece  ad  feri 
seu  generari  substantiae,  sed  extrinsece  tantum.  Generatio  enim  est 
utique  terminus  alterationis^  sed  extrinsecus  5 quia  alteratio  non  est 
inchoatio  substantiae,  sed  est  motus  secundum  formam  accidentalem, 
quae  prorsus  diversa  est  a forma  substantiali. 

Omnino  falleretur  qui  putaret  illas  dispositiones  esse  accidentia  im- 
mediata materiae  primae.  Sunt  enim  accidentia  totius  compositi  cor- 
rumpendi, in  quod  causantur  a naturalibus  agentibus,  ad  hoc  ut  ma- 
teria prima  gradatim  et  mediate  disponatur  ut  evadat  subiectum 
proxime  aptum  mutationis  imminentis.  Nec  valet  dicere  plures  ex 
huiusmodi  accidentalibus  dispositionibus  inveniri  prorsus  easdem  etiam 
in  novo  corpore.  Ergo  debuerunt  immediate  attingere  materiam.  Re- 
spondemus enim  huiusmodi  accidentales  dispositiones  novi  corporis, 
puta  albedinem,  figuram  et  similia,  non  esse  easdem  mimerice  sed 
specifice.  Causantur  enim  in  novo  composito  per  efficientiam  quidem 
a generante,  per  resultantiam  autem  a nova  forma  substantiali,  per 
quam  acquiritur  composito  esse  et  unitas,  quaeque  in  multis  aequi- 
valet  virtuti  tum  formae  anterioris  tum  eorum  agentium  naturalium, 
quae  materiam  proxime  disponebant  ad  ipsam.  Sed  de  his  suo  loco 
agendum.  Interim  conferri  possunt  ex  Opusculo  S.  Thomae  de  plura- 
litate formarum  responsionis  ad  5'^^™,  6*^^^  et  primam  e Difficultatibus 
ex  Philosophia.  Cfr.  etiam  Phil.  Prim.  139.  « De  causalitate  resul- 
tantiae  ». 

QUAESTIO  11. 

DE  GENERATIONE,  CORRUPTIONE  ET  MIXTIONE. 

PRAENOTIONES. 

18.  I.  Generatio  et  corruptio  simpliciter  dicta.  Corpus  aliquod 
dicitur  simpliciter  corrumpi  et  aliud  corpus  simpliciter  generari,  quando 
principium  potentiale  (i.  e.  materia  prima)  quod  sub  una  forma  sub- 
stantiali constituebat  primum  corpus,  amittit  per  operationem  natu- 
ralis agentis  illam  formam  et  incipit  sub  alia  forma  substantiali  con- 
stituere novum  corpus.  Hoc  novum  corpus  dicitur  simpliciter  generari, 
illud  simpliciter  corrumpi. 

II.  Generatio  definitur : Mutatio  materiae  a privatione  alicuius 
formae  ad  illius  acquisitionem.  Potest  brevius  cum  Aristotele  et 
s.  Thoma  vocari  via  ad  naturam,  vel  motus  ad  formam.  Corruptio 
autem  definiri  potest : reditus  rei  ad  potentiam  ex  qua  est. 

III.  Corruptio  unius  est  generatio  alterius.  Siquidem  materia 
prima,  utpote  pura  potentia  subiectiva,  non  habet  actum  proprium, 
sed  indiget  actuari  a forma  substantiali  ad  hoc  ut  existat  per  esse 
compositi,  non  ut  quod,  sed  ut  quo;  pronum  est  inferre  materiam 
primam  eo  ipso,  quod  amittit  unam  formam  substantialem,  acquirere 
aliam,  quin  detur  ullum  instans,  in  quo  remaneat  denudata  omni 
forma,  sicut  ex.  gr.  virga  quae  ex  recta  fit  curva,  ita  amittit  recti- 
tudinem et  acquirit  curvitatem,  ut  nullum  sit  assignabile  instans,  in 
quo  nec  recta  sit  nec  curva.  Unde  effatum:  corruptio  unius  est  gene- 
ratio alterius. 

IV.  Alteratio.  Quando  materia  secunda,  quo  nomine  venit  ipsum 
compositum  materiale,  acquirit  aliquam  ^formam  accidentalem,  qua 
carebat,  puta  calorem,  vel  amittit  aliquam  formam  accidentalem,  quam 
habebat,  puta  sanitatem,  dicitur  alterari.  Quae  alteratio  vocatur  ge- 
neratio secundum  quid,  vel  corruptio  secundum  quid,  prouti  ens  ali- 
quod corporeum  vel  acquirit  aliquam  formam  accidentalem,  vel  eam 
amittit.  Etymon  vocis  alteratio  provenit  ex  eo  quod  per  ipsum  non 
habemus  novam  quidditatem  seu  aliud,  sed  novam  qualitatem,  vi  cuius 
subiectum  non  fit  aliud  a seipso,  sed  tantummodo  alterum  a seipso, 
accipiendo  novam  praedicationem  in  quale  contingenter  (cf.  Logic, 
n.  196.).  Sic  qui  ex  virtuoso  evasit  vitiosus  dicitur  effectus  alter  a se 
ipso,  et  viceversa. 

THESIS  Y. 

Dantur  corpora  generabilia  et  corruptibilia. 

PROBATUR. 

19.  Siquidem  omnis  substantia  corporea  essentialiter  constat  ex  actu 
et  potentia  substantiali,  si  aliqua  substantia  corporea  vegetalis  mu- 
tatur ex.  gr.  in  corpus  animale,  non  aliud  ex  illa  substantia  inveniri 
poterit  in  corpore  animalis,  puta  bovis,  praeter  principium  potentiale, 
quod  vocatur  materia  prima.  Atqui  hoc  fit  ex.  gr.  per  nutritionem, 
per  quam  variae  substantiae  corporeae  convertuntur  in  corpus  ani- 
male, quod  vicissim,  praesertim  vita  recedente,  convertitur  in  alias 
substantias  corporeas.  Ergo  dantur  corpora  quae  simpliciter  corrum- 
puntur et  generantur.  Minor  patet  experientia.  Maior  probatur  1.  Ani- 
mal debet  esse  unum  per  se  et  simpliciter  in  ratione  viventis  sensitivi, 
quia  esse  vivens  sensitivum  est  ipsa  essentia  animalis.  Atqui  si  praeter 
formam,  qua  animal  constituitur  vivens  sensitivum,  in  specie  deter- 
minata, puta  aquilae  vel  leonis,  haberet  aliam  formam  substantialem, 
qua  constitueretur  corpus,  non  esset  per  se  vivens  sensitivum,  sed 
tantum  per  accidens ; quia  quidquid  advenit  substantiae  in  suo  esse 
constitutae,  est  accidens.  Ergo  si  aliqua  substantia  corporea  transmu- 
tatur in  corpus  alicuius  animalis,  nihil  aliud  poterit  ex  ea  remanere 
praeter  materiam  primam,  quae,  corrupto  primo  corpore,  incipit  con- 
currere in  linea  potentiae  subiectivae  ad  constitutionem  corporis  illius, 
in  quod  operata  est  transmutatio. 

Neque  dicas  essentiam  vel  naturam  viventis  sensitivi  posse  resultare 
ex  coniunctione  plurium  corpusculorum  retinentium  propriam  essen- 
tiam et  proprium  esse.  Nam,  ut  omittamus  tale  compositum  nulla- 
tenus fore  ens  per  se  unum,  nec  dici  posse  habere  propriam  essentiam 
substantialem,  cum  esset  merum  aggregatum  non  secus  ac  domus, 
navis  vel  machina;  quaerimus  per  quid  tale  ens  constituitur  unum 
in  ratione  viventis  sensitivi,  ita  ut  revera  sit  unum  sentiens? 

Non  potest  afferri  nisi  triplex  hypothesis  nempe  vel  1.  quia  huic 
aggregato  plurium  corpusculorum  coniungitur  aliqua  substantia  incor- 
porea per  se  subsistens,  quae  sola  percipiat  sensationes,  quae  tantum 
vialiter  per  illa  corpuscula  determinato  modo  aggregata  transmittun- 
tur; vel  2.  quia  ex  mutua  et  transeunte  actione  et  passione  unius 
corpusculi  in  aliud,  resultet  sensatio  in  integro  composito  ita  ut  ipsum 
compositum  sit  illud  ens  quod  dicitur  et  est  sentiens;  vel  3.  quia  prin- 
cipium potentiale  singulorum  corpusculorum  cesset  actuari  a distinctis 

principiis  formalibus  non  valentibus  conferre  subiecto  perfectionem 
sentientis,  et  incipiat  actuari  ab  unico  principio  formali  perfectiori, 
ratione  cuius  resultet  novum  corpus  in  specie  perfectiori  quod  virtute 
sui  principii  formalis  sit  tale  corpus  nempe  vivens  sensitivum.  lam- 
vero  prima  et  secunda  hypotheses  sunt  reiiciendae.  Ergo  remanet 
tertia  quae  tandem  aliquando  coincidit  cum  nostra  assertione  et  in 
qua  unice  salvatur  unitas  substantialis  sentientis. 

Proh.  min.  a)  Prima  hypothesis  est  reiicienda.  Fundatur  enim  in 
falsa  suppositione,  quod  substantia  incorporea  per  se  subsistens  possit 
esse  subiectum  sensationum.  Etenim  sensatio  est  operatio  compositi 
corporei,  quae  exercetur  a potentia  sensitiva  cum  organo  materiali 
tamquam  comprincipio  operationis.  Id  suo  loco  demonstrabimus,  et 
iam  apparere  potest  ex  eo,  quod  virtutes  sensitivae  immutantur  et 
afficiuntur  actionibus  subiective  extensis,  videlicet  actione  qualitatum 
tertiae  speciei  magnitudini  inhaerentium.  Quae  actio  tam  in  ipsa  sua 
origine,  videlicet  in  corpore,  quod  sensibus  obiicitur,  quam  in  medio 
extenso,  in  quo  recipitur  et  per  quod  propagatur,  puta  in  aere  vel  in 
aethere,  est  subiective  longa,  lata,  profunda,  est  determinati  situs  atque 
caeteris  materialibus  conditionibus  alligata.  lamvero  id  quod  immu- 
tatur et  afficitur  actione  subiective  extensa,  extensum  sit  oportet;  quia 
eiusdem  rationis  esse  debet  proximum  activum  cum  proprio  passivo. 
Ergo  impossibile  est  ut  substantia  incorporea  per  se  subsistens  possit 
esse  subiectum  sensationum. 

h)  Secunda  hypothesis  est  etiam  reiicienda.  Nam  impossibile  est 
ut  ex  mutua  et  transeunte  actione  et  passione  unius  corpusculi  in  aliud 
resultet  sensatio  in  integro  composito,  it^ut  ipsum  compositum  sit 
illud  ens  quod  dicitur  et  est  sentiens.  Etenim  sensatio  est  talis  ope- 
ratio, quae  exigit  nt  unum  et  idem  unitate  perfectae  identitatis  sit  id, 
quod  1.  per  sensationem  habet  repraesentationem  alicuius  integri  obie- 
cti  sensibilis,  quamvis  diversae  partes  obiecti  imprimant  in  diversas 
partes  corporis  sentientis ; quod  2.  discernit  diversas  partes  obiecti  ab 
invicem,  puta  caput  a brachiis,  et  quod  3.  discernit  etiam  unam  sen- 
sationem ab  alia.  Atqui  hoc  fieri  non  posset,  si  sentiens  non  esset 
unica  substantia  operans,  sed  esset  aggregatum  plurium  substantiarum 
partialiter  operantium.  Etenim  in  aggregato  plurium  entium  per  se 
subsistentium,  qualia  sunt  plura  corpuscula  1.  unumquodque  retinet 
propriam  actionem  et  passionem;  2.  illa  mutua  actio  et  passio  esset 
actio  transiens,  non  immanens  qualis  esse  debet  sensatio;  3.  etiamsi 
concederemus  (quod  non  concedimus)  illam  mutuam  actionem  et  pas- 
sionem posse  constituere  sensationem,  haberentur  tot  sentientia,  quot 
essent  corpuscula,  cum  sit  prorsus  contradictorium  asserere  aliquod 

ens  non  elicere  nisi  propriam  actionem,  non  pati  nisi  propriam  pas- 
sionem, et  simul  elicere  actionem  alterius  et  pati  passionem  alterius. 

Ergo  remanet  tantum  tertia  liypotJiesis,  quae  coincidit  cum  nostra 
assertione,  nempe  si  aliquod  corpus  transmutatur  in  corpus  alicuius 
animalis,  id  fieri  per  hoc  quod  eius  pars  potentialis  cesset  actuari  a priori 
forma  et  incipiat  actuari  a forma  substantiali  illius  animalis  in  quod 
corpus  illud,  puta  herba  vel  caro,  transmutatum  est.  Dantur  igitur 
corpora  corruptibilia  et  generabilia,  siquidem  corruptio  unius  est  ge- 
neratio alterius;  et  quamvis  in  assumpto  exemplo,  iam  supponatur 
animal  subsistens,  tamen  eaedem  rationes  multo  magis  valent,  cum 
agitur  de  generatione  totius  animalis,  ut  suo  loco  declarabitur. 

THESIS  VI. 

Una  et  eadem  potentia  subiectiva  potest  respicere  plures  actus 
successive  suscipiendos  intra  latitudinem  suae  actuabi- 
litatis, 

PROBATUR. 

20.  Plures  actus  possunt  convenire  in  aliqua  ratione  generica,  vi 
cuius  referantur  ad  aliquam  potentiam  subiectivam  cor  respondentem 
illi  rationi  genericae.  Atqui  in  tali  hypotbesi  poterit  huiusmodi  po- 
tentia referri  omnibus  actibus,  qui  pertinent  ad  aliguam  speciem  sub 
illa  generica  ratione  contentam.  Ergo,  cum  nullus  ex  iis  actibus  expleat 
potentialitatem  seu  capacitatem  huius  potentiae,  haec  modo  actuabitur 
per  unum  actum,  modo  hunc  deseret  ut  ab  alio  actuetur.  Sicut  ex.  gr. 
cera,  quae  se  habet  ut  potentia  ad  omnes  species  figurarum,  quae  con- 
tinentur sub  communi  genere  figurae,  ita  actuatur  secundum  figuram 
sphaericam  ut  remaneat  in  potentia  ad  alias  figuras.  Confer  omnino 
quae  diximus  de  potentia  pura  et  de  potentia  non  pura  seu  mixta  in 
Fhil.  Frim.  n.  90. 


THESIS  VII. 

Una  eademque  numero  potentia  subiectiva  non  potest  esse 
secundum  idem  immediate  susceptiva  plurum  actuum 
simul,  sive  isti  actus  sint  eiusdem  ordinis  cum  potentia, 
sive  non. 

PROBATUR. 

21.  Actus,  qui  deberent  simul  secundum  idem  immediate  actuare 
unam  eamdemque  potentiam  subiectivam,  vel  essent  eiusdem  ordinis 
cum  potentia,  puta  in  ordine  substantiae,  vel  non.  Si  essent  eiusdem 

ordinis,  evidens  est  aliquam  potentiam  non  posse  simul  secundum  idem 
pluries  actuari,  cum  nihil  possit  esse  simul  bis  homo  aut  in  eadem 
parte  bis  album.  Quod  si  actus  sint  diversi  ordinis  a potentia,  nempe 
extra  ipsum  genus  ad  quod  potentia  ordinatur,  tunc  prorsus  impos- 
sibile est  ut  haec  potentia  ab  eis  immediate  actuetur  sive  simul  sive 
successive,  cum  ad  illam  non  referantur.  Sed  requiritur  prorsus  diversa 
potentia,  nam  potentia  specificatur  ab  actu,  et  actui  diverso  respondere 
debet  diversa  potentia.  Attamen  talis  potentia  potest  mediate  actuari 
ab  actibus  diversi  ordinis.  Ex.  gr.  materia  actuata  immediate  a forma 
auri  constituit  compositum  quod  immediate  substat  quantitati,  et,  quo 
mediante^  ipsa  materia  prima  substat  quantitati.  Kursum  substantia 
aurea  mediante  quantitate  fit  susceptiva  aliorum  accidentium,  puta 
figurae,  coloris  etc.,  sicut  explicabimus  in  Quaest.  de  Quantitate. 

22.  Corollarium  \.Non  repugnat  corpus  incorruptibile.  Etenim  si 
aliqua  pura  potentia  subiectiva  exclusive  ordinaretur  ad  aliquam  formam 
ita  ut  eius  potentialitas  adaequate  expleretur  per  iUam.,  non  posset 
amittere  hanc  formam  et  acquirere  aliam.  Atqui  in  bac  hypothesi 
corpus  resultans  ex  tali  potentia  et  ex  tali  actu  non  posset  amittere 
suam  formam  et  per  hoc  corrumpi.  Ergo  non  repugnat  corpus  incor- 
ruptibile. Cum  autem  generatio  supponat  corruptionem,  corpus  incor- 
ruptibile esset  etiam  ingenerabile.  S.  Thomas  cum  veteribus  censuit 
corpora  caelestia  esse  huius  rationis.  Nequaquam  vero  censuit  ea  non 
esse  composita  ex  materia  et  forma,  ut  eius  opera  legenti  manife- 
stum est. 

Corollarium  2.  Materia  prima  est  ingenerabitis  et  incorruptibilis^ 
quia  generatio  et  corruptio  sunt  mutationes  compositi  ratione  formae 
non  ratione  materiae,  quae  est  subiectum  primum  remanens  tum  in 
termino  a quo  tum  in  termino  ad  quem  mutationis. 


THESIS  VIII. 

Dantur  corpora  mixta  tum  animata,  tum  inanimata,  ea  vide- 
licet in  quibus  elementa  remanent  virtualiter  tantum. 

PRAENOTIONES. 

23.  I.  Corpus  mixtum  vocatur  illud,  quod  licet  sit  per  se  unum 
ex  pura  potentia  et  ex  unico  actu  substantiali,  tamen  virtualiter  con- 
tinet plura  elementa,  in  quae  resolvi  potest. 

II.  « Elementum  est  id  ex  quo  componitur  res  primo  et  est  in  ea  et 
« non  dividitur  secundum  speciem  ^>.  Quatuor  requisita  ad  elementum 

praeclare  exponit  S.  Thomas  (1)  hisce  verbis:  «Ponit  ergo  (Aristoteles) 
« quandam  elementi  descriptionem,  ex  qua  colligi  potest,  quod  qiiatiior 
« sunt  de  ratione  elementi,  a)  Quorum  primum  est,  ut  sit  causa  sicut 
« ex  quo:  per  quod  patet,  quod  elementum  ponitur  in  genere  causae 
« materialis,  h ) Secundum  est,  quod  sit  principium  ex  quo  aliquid  fiat 
«primo.  Cuprum  enim  est  ex  quo  fit  statua,  non  tamen  est  elementum, 
« quia  habet  aliquam  aliam  materiam  ex  qua  fit.  c)  Tertium  est,  quod 
« sit  inexistens  sive  intrinsecum:  per  quod  differt  elementum  ab  omni, 
« ex  quo  fit  aliquid  sicut  ex  transeunte,  sive  sit  privatio  aut  contra- 
« rium,  sive  sit  materia  contrarietati  et  privationi  subiecta,  quae  est 
« materia  transiens...  Elementa  enim  oportet  manere  in  his  quorum 
« sunt  elementa,  d)  Quartum  est,  quod  liaheat  aliquam  speciem^  quae 
« non  dividatur  in  diversas  species : per  quod  differt  elementum  a ma- 
« teria  prima,  quae  nullam  speciem  habet,  et  etiam  ab  omnibus  ma- 
« teriis  (secundis  corporum  mixtorum),  quae  in  diversas  species  resolvi 
« possunt,  sicut  sanguinis  et  huiusmodi  ». 

III.  Elementa  manere  virtute  in  mixto^  non  importat  substantias 
elementares  ex  quarum  copulatione  mixtum  generatur,  remanere  for- 
maliter  seu  actualiter  in  corpore  mixto  (secus  corpus,  realiter  mixtum, 
esset  unum  per  accidens) ; sed  importat  virtutes  seu  proprietates  ele- 
mentorum ita  attemperari  in  mixto,  ut  virtus  propria  mixti  sit  tempe- 
ramentum aliquod  sive  resultantia  virium,  quae  sunt  propria  elemen- 
torum. Quae  virtualis  permanentia  elementorum  est  ratio  cur  mixtum 
corruptum  resolvatur  in  sua  elementa,  puta  aqua  in  oxygenium  et 
hydrogenium.  Hinc  elementa  possunt  etiam  bene  definiri : ea,  quae  ita 
insunt  mixtis,  ut  ex  eis  mixta  primo  generentur,  et  in  quae  idtimatim 
resolvuntur  (2). 


(1)  In  5.  Metapli.  Lect.  4. 

(2)  Modus  fjenerationis  mixtorum  ex  elementis  ita  ex  Aristotele  (De  generat,  et 
corrupt.  lib.  1.  cc.  7. 10.)  describitur  a cl.  P,  Ludovico  de  San  S.  I.  viro  apprime  ver- 
sato tum  in  moderna  Chimica  et  Physica  tum  in  Scholastica  Philosophia : « Quum 
« omne  agens  agat  sibi  simile,  unumquodque  elementum,  agendo  in  aliud  elementum 
« nititur  illud  in  similitudinem  suae  speciei  transmutare.  Ex  quo  fit,  ut  nonnisi  ele- 
« menta  diversa  et  virium  quadantenus  contrariarum  esse  substantialiter  transmutai’e 
« valeant.  Et  quidem  si  relate  ad  actionem  transmutativam  alicuius  elementi  aliud 
« elementum  se  haberet  mere  passive,  posterius  hoc  elementum  in  naturam  prioris 
<s  migraret.  Verum  omnia  relate  ad  se  invicem  sunt  simul  activa  et  passiva.  Hinc 
« duorum  elementorum  contrariorum  neutrum  jDerfecte  transmutari  valet  in  alterum, 
« verum  ipsa,  in  se  invicem  agendo,  reducunt  suas  vires  ad  virtutem  quamdam  me- 
« diam,  quae  est  propria  virtus  corporis  mixti.  Unde  ex  una  parte  in  generatione 
« mixti  fit  substantialis  transmutatio  elementorum,  in  quantum  videlicet  impossibile 
« est  vires  elementorum  specifice  mutari,  quin  x)ropter  radicantiam  virium  in  essentia, 
« etiam  substantia  specifice  mutetur.  Ex  altera  tamen  i)arte  elementa  non  totaliter 
« corrunq)untur,  sed  aliquo  modo  maneut  in  mixto,  in  quantum  videlicet  corpus 
«mixtum  per  vires  suas,  quae  sunt  veluti  mediae  inter  virtutes  elementorum,  do  na- 
« tura  singulorum  elementorum,  ex  quibus  generatur,  i>articipat.  » (Cosmologia  u.  110). 
Cf.  S.  Th.  Opusc.  33. 

IV.  Corpus  simplex  seu  elementare  dicitur  illud,  quod  ita  est 
per  se  unum  ex  pura  potentia  et  actu  substantiali,  ut  virtualiter  non 
contineat  plura  elementa,  in  quae  possit  resolvi.  In  corpora  simplicia 
fit  ultimatim  resolutio  corporis  mixti.  Ea  hucusque  numerantur  a 
Chimicis  sexaginta  novem:  oxy genium,  hydrogenium,  carbonium  etc. 
Fieri  tamen  potest  ut  per  accuratiora  experimenta  quaedam  ex  eis 
deprehendantur  esse  resolubilia.  At  quaedam  esse  debere  simplicia  seu 
elementaria  certum  est,  secus  procedendum  esset  in  infinitum,  quod 
est  impossibile. 

V.  Mixtio  realis  definitur  « miscibilium  alteratorum,  et  corru- 
ptorum secundum  formas,  unio  » (S.  Th.  in  1.  De  Generat,  et  Corrupt. 
lect.  25.),  videlicet  est  unio  eorum  corporum  elementarium,  quae, 
amissis  propriis  formis,  vitualiter  remanent  in  corpore  mixto  quod 
constituunt,  ita  ut  ex  eorum  unione  nova  substantia  resultaverit.  Haec 
realis  mixtio  est  ea  quae  vocatur  a modernis  chimica  comhinatio. 

VI.  Mixtio  ad  sensum  est  ea  quae  habetur  per  iuxtapositionem 
minimarum  partium  corporum  elementarium  vel  corpusculorum  mi- 
xtorum suas  formas  retinentium.  Vocatur  a Modernis  mixtura  (mi- 
scuglio).  Subdividitur  in  mere  meelianicam,  quae  habetur,  quum  plura 
corpuscula  solida  coacervantur,  ut  varia  grana  pulveris ; et  physicam^ 
quae  hebetur,  quum  aliquod  solidum  solvitur  in  aliquo  liquido  absque 
chimica  combinatione,  ex.  gr.  quum  sal  solvitur  in  aqua.  Aggregatum 
ex  talibus  mixtionibus  resultans  vocatur  eorpus  mixtum  ad  sensum, 

VII.  Mixtio  considerari  potest  vel  materialiter  vel  formaliter. 

Materialis  eius  consideratio  limitatur  ad  investigandum  numerum 

et  proportionem  elementorum,  quae  uniuntur,  atque  ad  Chimiam  ex- 
perimentalem  pertinet.  Formalis  consideratio  extenditur  ad  investi- 
gandum, utrum  facta  mixtione,  sit  in  corpore  mixto  una  vel  multiplex 
forma.  Quae  consideratio  Chimiae  experimentalis  fines  transgreditur 
et  unice  ad  Philosophiam  naturalem  pertinet. 

PROBATUR  PRIMA  PARS. 

24.  Corpus  mixtum  est  illud  quod  licet  sit  per  se  unum  ex  pura 
potentia  et  unico  actu  substantiali,  tamen  virtute  continet  plura  ele- 
menta ; quorum  proprietates  remanent  attemperatae  in  eo,  et  in  quae 
ultimatim  resolvitur,  quum  corrumpitur.  Atqui  tale  est  corpus  animale. 
Etenim  experientia  constat  corpus  animale  huiusmodi  esse,  ut,  eo  vi- 
vente, proprietates  plurium  elementorum  attemperatas  in  se  manifestet, 
post  mortem  vero  resolvitur  successive  in  varia  corpora  usque  ad 
elementa.  Atqui,  ut  in  Thesi  praecedenti  demonstravimus,  et  suo  loco 

adhuc  uberius  demonstrabimus,  animal  est  substantia  corporea  sen- 
sitiva, quae  constat  ex  materia  prima  et  ex  unica  forma  substantiali, 
videlicet  anima  sensitiva,  quae  virtute  continet  perfectiones  formarum 
inferiorum.  Ergo  datur  corpus  mixtum  animatum.  Idem  argumentum 
confici  posset  de  corpore  vivente  sola  vita  vegetativa,  suppositis  iis 
quae  suo  loco  de  Flantis  demonstrabimus. 

PROBATUR  SECUNDA  PARS. 

25.  I.  Post  mortem  animalis,  dum  eius  corpus  resolvitur,  non  de- 
venitur statim  ad  ultima  elementa,  sed  fit  transitus  per  plura  corpora 
intermedia,  quae  manifestant  proprietates  tum  a corpore  vivo  tum  ab 
elementis  diversas : hoc  tamen  ordine,  ut  in  initio  resolutionis  manife- 
stent proprietates  similiores  proprietatibus  corporis  animalis,  in  fine 
autem  manifestent  proprietates  similiores  elementorum  proprietatibus. 
Atqui  si  hae  substantiae  intermediae  essent  eiusdem  speciei  cum  sub- 
stantiis elementorum,  manifestare  deberent  proprietates  omnino  ae- 
quales proprietatibus  elementorum.  Ergo  huiusmodi  substantiae  sunt 
diversae  speciei  tum  a corporibus  elementaribus  tum  a corpore  animali. 
Cum  autem  et  contineant  virtualiter  formas  elementorum  in  quae  ul- 
timatim  resolvuntur,  et  careant  anima,  quae  est  principium  vitae, 
dicenda  sunt  corpora  mixta  inanimata. 

II.  Ex  cliimica  synthesi  et  analijsi  manifeste  apparet  plures  sub- 
stantias inanimatas,  puta  aquam,  acidum  sulphuricum  etc.  ita  resultare 
ex  elementarium  corporum  copulatione,  ut  ipsis  definitio  corporis  mixti 
omnino  competat.  Etenim,  si  essent  tantum  mixturae  ex  elementis^ 
i.  e.  merae  aggregationes  substantiarum  elementarium,  non  posset 
quaelibet  vel  minima  pars  talis  mixturae,  etiam  per  accuratiora  ex- 
perimenta considerata,  habere  propriam  naturam  totius,  etiamsi  unum 
elementum  actuale  proportione  valde  excederet  aliud.  Nam  deberent 
tunc  manifestari  proprietates  elementi  praeponderantis.  Atqui  oppo- 
situm omnino  accidit;  etenim  ex.  gr.  quamvis  in  compositione  aquae 
hydrogenium  et  oxygenium  se  habeant  in  proportione  unius  ad  octo, 
tamen  quaelibet  vel  minima  particula  aquae  ita  retinet  proprietates 
aquae,  ut  proprietates  tum  hydrogenii  tum  oxygenii,  quae  omnino 
cessaverunt  in  toto,  cessaverint  etiam  in  qualibet  minima  aquae  par- 
ticula in  qua  ne  leviter  quidem  praevalent  proprietates  oxygenii  pro- 
prietatibus aquae  vel  hydrogenii.  Porro  huius  perfectae  homogeneitatis 
compositi  simul  cum  novitate  proprietatum,  nulla  alia  sufficiens  ratio 
assignari  potest  nisi  haec,  quod  propriae  formae  elementorum  cessa- 
verunt actu  esse  in  materia,  quae  transivit  sub  nova  forma  in  unitatem 

novi  corporis  compositi,  quod  virtute  continet  elementa,  nempe  quod 
sit  verum  mixtum. 

IIL  Quaelibet  forma  substantialis  requirit  determinatas  dispositiones 
et  qualitates,  quibus  per  alterationem  remotis,  non  poterit  perseve- 
rare in  actuatione  materiae  sed  locum  dabit  diversae  formae,  lamvero 
quando  duo  corpora  elementaria  habent  actionem  ad  invicem,  contingit 
in  utroque  alteratio  secundum  qualitates  ipsorum.  Quae  alteratio,  ra- 
tione proportionis  in  qua  elementa  sumuntur,  poterit  eo  usque  pro- 
cedere, ut  removeantur  propriae  singulorum  dispositiones,  et  resultet 
quaedam  dispositio  media,  quae  neutri  conveniat.  Quo  in  casu  neutra 
forma  poterit  actu  manere,  sed  incipiet  nova  forma  respondens  illi 
mediae  dispositioni,  atque  proinde  resultabit  nova  substantia,  in  qua 
virtus  elementorum  salvatur,  quatenus  dispositiones  ipsorum  inve- 
niuntur ad  medium  reductae ; videlicet  habetur  corpus  mixtum  ina- 
nimatum (1). 


OBIECTIONES. 

26.  Obiect.  l^  Inter  potentiam  et  actum  non  datur  medium.  Atqui 
formae  elementorum  in  mixto  non  remanent  in  potentia.  Ergo  rema- 
nent actu. 

Resp.  Bist.  mai.  Si  potentia  et  actu  ssumantur  generalissime.  Cone., 
si  sumantur  determinate  pro  aliqua  particulari  potentia,  vel  pro  aliquo 
particulari  actu.  Nego.  Nam  dantur  potentia  proxima  et  potentia  re- 
mota, potentia  pura  et  potentia  non  pura.  Similiter  dantur  varii  gra- 
dus actuum,  ut  ex  dictis  in  Phil.  Prim.  Quaest.  VIII.  n.  90.  constat. 
Bist.  min.  Formae  elementorum  in  mixto  non  remanent  in  potentia 
remota,  Conc.^  non  remanent  in  potentia  proxima,  seu  virtute^  Nego. 
Nego  cons.  Ex.  gr.  pullus  gallinaceus  non  est  actu  neque  in  ovo  foe- 
cundato,  neque  in  ovo  nondum  foecundato.  Attamen  in  ovo  foecundato 
est  in  virtute,  quia  iam  est  in  eo  principium  intrinsecum  requisitum 


(1)  Quae  iu  Thesi  demonstravimus,  tanta  veritate  gaudent,  ut  quo  magis  Chimia 
ex2)erimentalis  progreditur,  eo  evidentiora  appareant  hominibus  iu  ea  versatis.  Hac 
de  causa  el.  Girardin  in  suis  Lectionibus  Chimiae  anno  1878.  (Yol.  1.  p.  18.)  scribebat 
de  corj)07dbus  clementaidbiis : « On  remarque  qu’ils  shinissent  de  maniore  d 2»'odi( ire 
« nne  stibstance  noiivelle,  dans  laquelle,  chose  surprenante ! on  ne  ret7'onte  27h(s  aiicune 
« des  2»'02}t'ietes  distinctives  des  conqwscmts  ».  Anno  autem  1877.  cl.  doctor  Sainte-Claire 
Deville  in  Parisiensi  Academia  aiebat : « La  natm'e  des  ^l^ments,  change  n^eessai- 
« rement  par  suite  de  la  combinaison  (chimique)...  Aussi  peut-on  dire,  qu’il  n’y  a ni 
« oxig^ne,  ni  soufire,  ni  phosphore,  ni  arsenic,  au  moins  comme  nous  les  connaissons, 
« dans  Tacide  sulfureux,  Thydrog^ne  phosphor^  et  Phydrog^ne  arseni^,  et  peut-ou 
« faire  toutes  les  hypoth^ses  que  l’on  voudra  sur  la  densit6  dans  la  combinaison,  sans 
« avoir  recours  h rh3'poth^se  des  atomes  et  des  molecules  (Compt.  rendu  21.  Mai  1877, 
« p.  1112.)  ».  Quamplurima  afferri  possent  testimonia,  sed  haec  attigisse  siifficiat.  Cfr. 
Cl.  P.  Cornoldi  in  Opusc.  « La  siutesi  chimica  secondo  i principii  di  S.  Tommaso  ». 

ad  pulli  existentiam,  quae  necessario  resultabit,  si  accedat  exterior  in- 
fluxus conv^enientis  calefactionis.  In  ovo  autem  non  foecundato  pullus 
ne  quidem  virtualiter  invenitur,  quia  non  est  in  ovo  principium  requi- 
situm ad  pulli  exsistentiam.  Unde  quantumvis  convenienter  calefiat, 
nunquam  a tali  ovo  pullus  nascetur. 

Obiect.  2®.  In  mixto  remanet  actu  pondus  elementorum,  quod  est 
eorum  proprietas.  Atqui  si  actu  remanent  proprietates  elementorum, 
remanent  etiam  eorum  formae  substantiales.  Ergo  elementa  remanent 
actu  in  mixto. 

Resp.  Dist.  mai.  In  mixto  remanet  elementorum  pondus,  quod  est 
proprietas  se  tenens  etiam  ex  parte  materiae  (utpote  consequens  quan- 
titatem), Trans.  ^ est  proprietas  se  tenens  tantum  ex  parte  formae.  Nego. 
Contrad.  min.  Nego.  cons.  Quum  quantitas  in  composito  resultet  ex 
parte  materiae,  necesse  est  ut,  manente  eadem  materia  elementorum 
in  corpore  mixto,  remaneat  eadem  quantitas  et  ea  quae  consequuntur 
quantitatem.  Quare  ex  hac  et  similibus  obiectionibus  non  infirmatur 
nostra  Thesis,  sed  corroboratur  integra  Sancti  Thomae  doctrina  de 
natura  et  proprietatibus  entis  mobilis.  Caeterum  ad  pondus  quod 
attinet,  quemadmodum  ad  caeteras  genericas  corporum  proprietates, 
notandum  est  eas  mensuram  recipere  in  variis  subiectis  proportionatam 
diversae  formarum  exigentiae.  Hinc  fit  ut  quamvis  plerumque  conser- 
ventur in  mixtis  pondera  vel  massae  elementorum;  hoc  non  ita  neces- 
sarium est,  ut  leges  quorumdam  Chimicorum,  duce  Antonio  Lavoisier, 
de  eonservatione  ponderum  vel  massarum  habendae  sint  ceu  universa- 
liter certae.  Quinimmo  recentissimi  chimici  magni  nominis  gravissima 
rationum  momenta  attulerunt  contra  harum  legum  universalitatem. 

Obiect  3^.  Elementa  retinent  actu  easdem  qualitates  in  mixto.  Atqui 
qualitates  se  tenent  ex  parte  formae  substantialis.  Ergo  elementa  re- 
manent formaliter  seu  actualiter  in  mixto. 

Resp.  List.  mai.  Retinent  easdem  qualitates  genericas.)  quae  conve- 
niunt omni  corpori  physico  in  quantum  huiusmodi.  Cone.,  retinent 
easdem  qualitates  specificas^  Siibdist.  Attemperatas  et  reductas  ad  me- 
dium, Cone.)  omnino  easdem,  Nego.  Contrad.  min.  Qualitates  se  tenent 
ex  parte  formae  substantialis,  vel  quantum  ad  eius  perfectiones  gene- 
ricas, vel  quantum  ad  eius  perfectiones  differ entialeS)  Cone.,  unice  quan- 
tum ad  eius  perfectiones  differentiales.  Nego. 

Obiect.  4:^.  In  compositis  chimicis  mvomxmixu  a)  affinitates  eliimicae 
elementorum,  ut  patet  ex  factis  mutuae  substitutionis,  oi  h)  colores 
characteristici  eorumdem,  ut  apparet  ex  analysi  spectrali.  Atqui  hae 
sunt  proprietates  specificae  elementorum.  Ergo  elementa  remanent 
formaliter  in  mixto. 

Resp.  Dist  mai.  Durante  synthesi^  Nego^  incipiente  et  facta  analysi 
cJiimica^  videlicet  quando  mixtum  iam  incepit  resolvi  in  elementa, 
Cone.  Transeat  minor.  Nego  cons.  Facta  allata  non  nobis  sed  adversariis 
contradicunt.  Elementa  enim  non  exercent  suas  affinitates  caeterasque 
aptitudines  activas  et  passivas,  nisi  corpus  mixtum  inceperit  dissolvi 
in  ea  per  actionem  valde  alterativam  alterius  corporis  agentis  in  ipsum. 
Ex.  gr.  ad  elformandum  hydratum  potassii  (i.  e.  Kalii),  prius  proii- 
citur  potassium  in  aquam,  ut  eius  virtute  caustica  et  maxime  alterativa 
corrumpatur  aqua  et  transformetur  in  sua  elementa,  quae  in  actum 
reducta  incipiunt  exercere  suas  affinitates  ad  efformandum  hydratum 
Kalii.  Confer  chimicam  experimentalem,  in  qua  plura  exempla  invenies. 
Ad  spectrum  proprium  elementorum  quod  attinet,  hoc  tunc  tantum 
apparet,  quum  calefactio  solvere  inceperit  mixtum  in  elementa,  ita  ut 
spectrum  lineare  elementorum  tunc  appareat  quum  evanescit  spectrum 
proprium  compositi. 

Obiect.  5®.  In  mixto,  tum  in  mixtione,  tum  post  resolutionem  repe- 
ritur  illud  idem,  quod  erat  ante  mixtionem.  Ergo  signum  est  in  mixto 
manere  elementa  actu. 

Resp.  Dist.  antec.  Reperitur  illud  idem  materialiter.  Cone.,  forma- 
liter^  Nego.  Quamvis  materia  ex.  gr.  oxygenii  et  hydrogenii  remaneat 
eadem  ante  mixtionem,  in  mixtione,  et  post  resolutionem;  tamen  in 
mixto  forma  substantialis  est  specifice  diversa,  nempe  est  forma 
aquae.  Post  resolutionem  autem  formae  substantiales  oxygenii  et  hy- 
drogenii, quamvis  sint  specifice  eaedem  cum  formis  substantialibus, 
quae  actuabant  eamdem  materiam  ante  mixtionem,  sunt  tamen  nu~ 
merice  diversae 

Obiect.  6^.  Elementa  in  mixto  inter  se  mutuo  agunt  et  patiuntur. 
Atqui  operatio  sequitur  esse  actu.  Ergo  sunt  actu  in  mixto. 

Resp.  Dist.  mai.  Elementa  mutuo  agunt  et  patiuntur,  si  mixtum 
spectetur  in  fieri,  Cone.,  si  spectetur  in  facto  esse,  Nego.  Cone.  min. 
Nego  cons. 

THESIS  IX.  * 

Corpora  simplicia  seu  elementaria  sunt  diversae 
speciei  inter  se. 

PROBATUR. 

27.  1.  Corpora  elementaria,  in  quae  resolvitur  corpus  animale,  con- 
stant propria  materia  et  propria  forma  substantiali,  quia  haec  compo- 
sitio est  de  essentia  omnium  corporum,  ut  in  Thesi  U probatum  est. 
Atqui  forma  substantialis  in  variis  elementis  debet  esse  diversae  speciei. 
Ergo  corpora  simplicia  sunt  diversae  speciei  inter  se. 

Prob.  miii.  Si  materia,  quae  erat  sub  unica  forma  animalis,  as- 
sumpsisset per  operationem  resolutivam  i.  e.  per  analysim  chimicam  in 
corporibus  pluribus,  quae  resultaverunt,  unam  eamdemque  in  specie 
formam;  nulla  esset  ratio  sufficiens  diversitatis^  quae  inter  ipsa  ap- 
paret, puta  inter  hydrogenium  et  carbonium.  Si  enim  diversitas  non 
procedit  ex  specifica  diversitate  principii  actuantis,  i.  e.  formae  sub- 
stantialis, procedere  deberet  vel  ex  diversitate  principii  passivi,  i.  e.  ma- 
teriae primae,  vel  ex  diversitate  modi,  quo  haec  varia  corpora  producta 
sunt.  Atqui  tota  materia,  quae  inveniebatur  in  animali,  est  eiusdem 
rationis ; modus  etiam  productionis  fuit  identicus,  quia  vi  eiusdem  ana- 
lysis  chimicae  varia  illa  corpora  resultaverunt.  Ergo  horum  corporum 
diversitas  repetenda  est  a diversitate  formae  substantialis  qua  talis. 
Sed  diversitas,  procedens  ex  forma  substantiali,  est  diversitas  specifica. 
Ergo  corpora  elementaria  sunt  specifice  diversa. 

II.  Diversitas  proprietatum  procedit  a diversitate  naturarum.  Sed 
corpora  elementaria  habent  quasdam  proprietates  omnino  diversas,  ut 
ex  Chimica  constat.  Ergo  sunt  specifice  diversa. 

OBIECTIONES. 

28.  Obiect.  1®.  Materia  in  corpore  animali  erat  in  diversis  partibus 
diversimode  disposita.  Sed  haec  diversa  dispositio  potest  esse  causa 
sufficiens  diversitatis  elementorum.  Ergo  ad  hanc  explicandam  non  de- 
bemus confugere  ad  formarum  substantialium  diversitatem. 

Resp.  Dist.  mai.  Materia  erat  in  diversis  partibus  animalis  diver- 
simode disposita  ratione  formae  substantialis  animalis.  Cone.,  inde- 
pendenter  ab  ea.  Nego.  I)ist.  min.  Haec  diversa  dispositio  potest  esse 
causa  sufficiens  diversitatis  elementorum,  mediantibus  novis  formis 

substantialibus,  quae  pro  varietate  dispositionum  resultaverunt  in  ma- 
teria ad  cessationem  animae,  Conc.^  independenter  a novis  formis.  Nego. 
Nam  materia  prima  nequit  esse  immediatum  subiectum  accidentium, 
inter  quae  sunt  dispositiones.  Nego  cons. 

Materiam  non  posse  esse  immediatum  subiectum  accidentium,  satis 
superque  constat  ex  Thesib.  et  2^  Insuper,  suo  loco  videbimus,  ; 
materiam  non  esse  susceptivam  unius  formae  potius  quam  alius,  nisi  I 
mediantibus  dispositionibus  inductis  in  composito,  et,  eo  mediante,  in  i 
ipsam,  vel  a formis  praeviis,  vel  ab  agente  naturali.  ? 

Obiect.  2^.  Diversitates  causatae  in  materiam  a dispositionibus  | 
praeexistentibus  in  mixto  sunt  tantum  accidentales;  ita  ut  corpora  1 
elementaria,  quae  resultant,  non  sint  nisi  diversae  syntheses  corpu-  p 
sculorum  eiusdem  speciei,  in  quae  divisa  fuit  materia,  cessante  infor-  S 
matione  animae.  jp 

Resp.  Nego  assertum. 

Nam,  ut  omittamus  proprietates  diversas  arguere  naturas  diversas, 
impossibile  est  ut  diversae  dispositiones  materiae,  dum  actuabatur  ab 
anima,  influant  in  accidentalem  diversitatem  eorum  corporum,  quae 
per  analysim  resultaverunt,  nisi  in  quantum  sunt  dispositiones  ad  di- 
versas forma  substantiales. 

Etenim,  ut  supra  diximus,  materia  non  est  susceptiva  accidentium, 
nisi  mediante  forma  substantiali;  cum  nihil  habere  posset  hoc  vel 
illud  accidens,  nisi  prius  sit  substantia.  Materia  autem  prima  non  est 
substantia,  sed  est  principium  potentiale  quo  substantiae  corporeae. 

Si  igitur  nulla  esset  diversitas  substantialis  per  diversas  formas, 
nulla  haberetur  ratio  diversitatis  accidentalis  ex  diversa  dispositione 
materiae. 

Nota.  Si  quis  impugnaret  ipsam  possibilitatem  corporis  simplicis,  ^ 
hoc  argumento : Corpus  est  substantia  composita  ex  actu  et  potentia  f 
in  ipsa  linea  essentiae.  Sed  substantia  composita  ex  actu  et  potentia  ^ 
nequit  esse  simplex.  Ergo  impossibile  est  corpus  simplex.  Respondebis 
Cone.  mai.  List.  min.  Substantia  composita  ex  actu  et  potentia  nequit  t 
esse  simplex  simplicitate  excludente  compositionem  materiae  cum  forma,. ^ 
Cone.,  nequit  esse  simplex  simplicitate  excludente  mixtionem  elemen-^ 
torum.  Nego.  Nego  cons. 

QUAESTIO  in. 

DE  SYSTEMATIBUS  CORPORUM  INTRINSECA  PRINCIPIA 
ERRONEE  EXPLICANTIBUS, 

PRAENOTIONES. 

29.  1.  Duplex  systema : Atomismus  et  Dyiiamismus.  Erronea 
systemata  de  corporum  intrinsecis  principiis  ad  duplicem  classem  re- 
duci possunt,  quarum  una  est  Atomistarum  asserentium  corpora  no- 
stris sensibus  pervia  resultare  ex  synthesi  quadam  corpusculorum  ob 
suam  parvitatem  effugientium  aciem  nostrorum  sensuum,  propriam 
habentium  essentiam  et  existentiam,  inalterabilium,  indivisibilium, 
atque  simplicium  simplicitate  excludente  compositionem  ex  potentia 
subiectiva  et  actu;  altera  Dynamistariim  asserentium  corpora  nostris 
sensibus  perria  constare  ex  punctis  vel  viribus  inextensis,  per  se  sub- 
sistentibus et  sphaeram  quamdam  activitatis  habentibus,  quae  per 
mutuam  attractionem  et  repulsionem  phaenomenon  producunt  corporis 
sensibiliter  extensi. 

II.  Atomismus  subdividitur  iu  mechanicum  et  cliimicum. 

Mechanicus  praeter  extensionem  et  impenetrabilitatem  negat  caeteras 
proprietates  et  virtutes  atomis,  quas  esse  inter  se  eiusdem  speciei  af- 
firmat. Cartesius  autem  et  Baco  a Yerulamaio  autumarunt  essentiam 
uniuscuiusque  atomi  esse  ipsam  eius  extensionem  seu  quantitatem  di- 
mensivam.  Atomismus  vero  chimicus  singulis  atomis,  praeter  exten- 
sionem atque  impenetrabilitatem,  virtutes  quasdam  activas  et  passivas 
tribuit,  praesertim  vires  cohaesionis  et  affinitatis,  vi  quarum  diversi- 
mode uniuntur  ad  corpora  composita  efformanda.  Utrum  autem  omnes 
atomi  primigeniae  sint  eiusdem  vel  diversarum  specierum,  quidam 
affirmant,  quidam  negant. 

III.  Principium  materiale  et  formale  iiixta  Atoniistas.  In 

Atomico  Systemate  corpuscula,  quae  atomi  vocantur,  se  haberent  in 
corporibus  compositis  ut  principium  materiale,  formale  vero  esset 
atomorum  numerus,  dispositio,  symmetria,  distantia,  motus,  quibus 
explicare  conantur  non  solum  phaenomena  sensibilia  lucis,  caloris,  ele- 
ctricitatis,  magnetismi  etc.,  sed  etiam  specificam  substantiarum  diver- 
sitatem, quinimo  nonnulli  ipsam  vitam  vegetativam;  nec  desunt  qui 
absurde  simul  et  impie  velint  ipsam  vitam  sensitivam  et  rationalem 
ex  varia  atomorum  concursantium  dispositione  et  motu  explicare. 

IV.  Discrimen  inter  atomum  et  moleculam  in  eo  quidem  po- 
nunt, ut  atomi  idest  indivisibilia  (ex  graeco  a privativo  et  t£|j.vco  divido) 
dicantur  primigenia  corpuscula  elementaria,  ex  quorum  diversa  aggre- 
gatione corpora  mixta  resultant ; moleculae  autem  dicantur  minimae 
corporum  mixtorum  partes,  quae  licet  sint  indivisibiles  hoc  sensu  ut, 
salva  eorum  natura,  in  minores  particulas  dividi  nequeant,  tamen  per 
analysim  cliimicam  in  atomos  primigenias  dividi  possunt.  Alii  alio 
sensu  haec  nomina  accipiunt.  Omnes  tamen  aeque  affirmant  atomorum 
et  molecularum  dimensiones  adeo  exiguas  esse,  ut  quaecumque  mi- 
nima particula  visibilis  alicuius  corporis  (ex.  gr.  guttula  quaedam 
aquae)  dici  possit  se  habere  quoad  magnitudinem  ad  aliquam  atomum 
vel  moleculam,  sicut  se  habet  totus  terrae  orbis  ad  guttam  aquae. 
Ipsa  quoque  distantia  quae  inter  atomos  et  moleculas  intercedit  in 
corpore  ex  eis  constituto  est  sensibus  impervia. 

V.  Talor  Atomismi  et  Dynamismi.  Ex  dictis  sub  n.  IV.  apparet 
atomisticam  sententiam^  aeque  ac  chjnamicam^  nulla  immediata  expe- 
rientia comprobari  unquam  potuisse,  sed  tamquam  hypothesim  indu- 
ctam fuisse  ad  explicanda  phaenomena  sensibilia.  Attamen  a)  neque 
omnia  phaenomena  explicat;  h)  ea  vero  quae  explicat^  non  explicat 
quatenus  doctrinae  peripateticae  de  corporum  constitutione  opponitur. 

a)  Quod  non  omnia  phaenomena  explicet,  fatentes  habemus  ipsos 
atomismi  fautores  modernos  (1). 

h)  Quae  phaenomena  explicat,  non  explicat  quatenus  doctrinae 
peripjciteticae  S.  Thomae  de  corporum  constitutione  opponitur.  Etenim,^ 
I.  Quod  elementarium  corporum  divisio  in  minutissimas  partesX 
et  determinatae  quaedam  leges  ad  eliimicam  syntliesim  et  analysim\ 
requirantur^  et  a nobis  aeque  ac  ab  atomistis  admittantur,  in  Thesi  4.^ 
satis  declaravimus.  Quinimo  sive  considerentur  corpora  elementaria  et| 
mixta  in  facto  esse,  sive  considerentur  corpora  mixta  m fieri,  nos  ipsa^ 
atomorum  et  molecidarum  nomina  rite  intellecta  admittimus,  et  propii-| 
gnamus  utiliter  adhiberi  in  Physicae  et  Chimiae  experimentalis  pertraj 


(1)  Ipse  Aci.  "SVurtz  iu  fine  sui  operis  « La  Theorie  Atomique  » (1880),  ait : « Est-ce  - 
« ii  dire  ciue  cette  lij-potli^se  s’impose,  parce  ciu’elle  expliqiie  tant  de  choses  en  cliimie\'  !i 
«et  en  physique?  II  n’cu  est  pas  ainsi.  Dans  sa  forme  actuelle,  elle  est  Ineu  loiu*'  ■ 
« cVetre  parfaite,  et  si  elle  interprete  a merveille  certains  plienomenes  de  mesure, 

« (lui  h.  la  Terite  sont  fondanieutaux  en  cliimie,  elle  laisse  dans  Tonibre  cEautres  ph^- 
«nomenes  etc.  (pag.  240).  !!>  Hanc  atomismi  insufficientiam  veliementius  proclamant 
A.  Scliiff  ilutroduz.  alio  stud.  della  Chimica,  Fireuze  1879,  pagg.  86, 123, 124) ; Wirouboft 
(Pbilos.  Posit.  Paris,  Mai-Juin  1882).  « On  a beau  reduire  par  la  pensae  toutes  les 
« proprietas  pbysiciue  ^ nu  simple  mouvemeut  de  la  matiore  etc.  » J.  Pliru  (anno  1883) 
experimentis  probavit  absnrditatem  theoriae  cineticae  reponentis  calorem  in  simplici 
motu  mecbanico,  et  consequenter  absurditatem  atomismi,  qui  liuic  tbeoriae  innititur. 
Plura  testimonia  afferri  possent,  sed  haec  innuisse  sufficiat. 

ctatione.  Nomine  enim  atomi  designare  iuvat  minutissimas  corporum 
simplicium  partes  designabiles,  sensibus  nostris  impervias,  sed  ad  in- 
vicem continuatas  et  divisibiles,  non  autem  actu  ex  omni  latere  di- 
visas, ita  ut  in  hac  continuitate  constituere  possint  molem  aliquam 
sensibilem  corporis  simplicis.  Nomine  autem  molecidae  designamus 
minutissimas  corporis  mixti  partes  designabiles  sensibus  nostris  im- 
pervias, sed  ad  invicem  continuatas  etc.  ad  constituendam  molem  ali- 
quam sensibilem  corporis  mixti.  Quae  atomi  et  quae  moleculae,  quum 
agitur  de  aliqua  mixtione  in  fieri,  virtute  agentium  naturalium  a massa 
corporis  corrumpendi  disgregantur  ad  hoc  ut  melius  ad  mutuum  con- 
tactum accedentes,  eas  actiones  et  passiones  ad  invicem  exercere  va- 
leant, quae  ex  eorum  affinitatibus  caeterisque  proprietatibus  activis 
passivisque  procedunt,  et  ad  novum  mixtum  constituendum  deserviunt. 

2.  Si  modo  dicta  conferantur  cum  demonstratis  in  Thesi  4,  quisque 
intelliget  leges  proportionum  determinatarum  et  multiplorum^  quihus 
reguntur  comhinationes  chimicae  ad  mixta  efformanda,  non  solum  non 
ohesse  doctrinae  peripateticae  hylemorpliismi , sed  ah  ea  prohari.  Ex 
eis  enim  melius  apparet  ratio  sufficiens  tum  generationis  substantialis 
unius  corporis  mixti  potius  quam  alterius,  tum  homogeneitatis  par- 
tium similium,  tum  radicalis  principii  quantitatis  quod  est  materia 
prima,  tum  constantis  ordinis,  quem  in  mutua  actione  et  passione 
habere  debent  elementa  in  generatione  mixti. 

Lex  proportionum  determinatarum  in  eo  est,  ut  in  omni  corpore 
mixto  ratio  inter  pondera  componentium  semper  sit  eadem,  ita  ut  ex. 
gr.  in  quantacumque  aquae  massa  analysis  chimica  instituatur,  semper 
resultet  hydrogenium  esse  ad  oxygenium,  sicut  unum  ad  octo.  Lex 
midiiplorum  in  eo  est,  ut  in  diversis  combinationibus  earumdem  sub- 
stantiarum, quaelibet  diversarum  quantitatum,  quibus  una  substantia 
componit  cum  alia,  semper  sit  multiplum  minimae  quantitatis,  quae 
combinari  potest.  Ex.  gr.  pondus  aliquod  chlori  quod  componi  potest 
cum  determinato  pondere  oxygenii  nequit  ulterius  cam  maiori  oxygenii 
pondere  componi,  nisi  hoc  sit  triplum,  quadruplum,  quintuplum  etc., 
prioris  ponderis;  quaelibet  fractio  superexcedens  incomposita  relin- 
quitur. 

3.  Ad  phaenomena  Fohjmorphysmi^  Allotropismi  et  Lsomerismi 
quod  attinet^  ea  optime  explicantur  in  Doctrina  Periqmtetica.  Etenim 
Tolymorphismus  vocatur  proprietas  qua  unum  idemque  corpus  exhi- 
bere potest  diversos  characteres  physicos,  puta  quoad  calorem,  figuram, 
fusibilitatem.  lamvero  haec  phaenomena  sunt  huiusmodi,  ut  non  re- 
quirant discontinuitatem  partium,  sed  tantum  accidentales  quasdam 
mutationes  in  subiecto.  Allotropismus  vocatur  proprietas,  qua  idem 

corpus  exhibere  potest  diversos  characteres  chimicos.  lamvero  haec 
diversitas  successiva,  quam  praecedit  alteratio,  si  praeseferat  proprie- 
tates diversas,  signum  est  mutationis  substantialis,  quae  a nobis  pro- 
pugnatur. Tandem  Isomerismus  vocatur  illa  proprietas,  qua  corpora 
quaedam  diversae  speciei  componuntur  ex  eisdem  elementis  iuxta 
eamdem  proportionem.  Quae  diversitas  procedit  ex  diversitate  agentis 
naturalis.  lamvero  haec  proprietas  confirmat  sententiam  peripateticam, 
quae  docet  corpora  non  esse  mera  aggregata  atomorum,  quae  a quo- 
libet agente  mechanice  disponi  possent,  sed  constare  ex  materia  prima 
et  ex  forma  substantiali,  quae  educitur  de  potentia  materiae  in  simili- 
tudinem generantis  (1). 


THESIS  X. 

Atomismus  sub  quacumque  forma  proponatur,  quatenus  as- 
serit substantias  corporeas  resultare  ex  aggregationibus 
atomorum  per  se  subsistentium,  tamquam  erroneus  et  ab- 
surdus est  reiiciendus. 

PROBATUR. 

30.  I.  Erroneum  est  systema,  quod  principia  intrinsece  constitutiva 
substantiae  corporeae  ponit  corpora.  Principia  enim  sunt  ea,  quae  neque 
ex  alterutris,  neque  ex  aliis,  et  ex  quibus  omnia  corpora  esse  vel  fieri 
oportet  (cfr.  Thes.  2.).  lamvero  huiusmodi  est  systema  atomicum.  Nam 
Atomistae  asserunt  atomos  esse  corpuscula  minutissima,  per  se  sub- 
sistentia etc.  (cfr.  Praenot.),  easque  aiunt  esse  principia  intrinseca 
substantiarum  corporearum.  Ergo  systema  atomicum  est  erroneum. 

II.  Erronea  et  absurda  est  doctrina  quae  essentiam  spiritualem  cum 
essentia  corporea  confundit.  Atqui  huiusmodi  est  Atomismus,  qui  as- 
serit atomos  primigenias  esse  substantias  simplices  excludentes  a sua 
essentia  intrinsecam  compositionem  ex  potentia  subiectiva  et  actu. 
Etenim  haec  est  notio  substantiae  spiritualis.  Ergo  Atomismus  tam- 
quam erroneus  et  absurdus  est  reiiciendus.  Minor  constat  ex  demon- 
stratis tum  in  Phil.  Prim.  Quaest.  VIII.,  tum  in  1.  Thesi  huius  Tract. 
Et  sane  definitio  substantiae  spiritualis  est  eam  esse  quidditatem  sim- 
plicem per  se  subsistentem  seu  actum  in  suo  ordine  purum. 


(1)  Atomistarum  sententias  optime  exposnit  et  refutavit,  atque  cloctrinam  peripa- 
teticam invicte  propugnavit  cl.  D.  BenedicUis  LorenzelLi,  Philos.  Tlieoret.  Vol.  2.  Phil. 
rat.  Part.  1.  et  2.  — Utillime  etiam  confertur  cl.  D.  Alhertus  Farges  Sac.  Stiljfic.  Ptudes 
Philosophiques,  vol.  2.  JIaticre  et  forme  en  pvcsence  des  Sciences  modernes  (74,  rue 
de  Vaugirard,  Paris). 

lY.  Doctrina  quae  contradictoria  enuntiat,  est  absurda.  Atqui  Ato- 
mismus  dum  asserit  ex  aggregatione  substantiarum  simplicium  per  se 
subsistentium  et  inalterabilium  (cuiusmodi  in  eorum  sententia  sunt 
atomi)  resultare  aliquod  ens  extensum  et  alterabile,  contradictoria 
enuntiat.  Ergo  Atomismus  est  absurdus.  Et  sane  ex  unione  eorum  quae 
sunt  extra  genus  quantitatis  dimensivae  (cuiusmodi  sunt  substantiae 
simplices  per  se  subsistentes)  repugnat  ut  resultet  aliquod  dimensio- 
natum  seu  extensum;  similiter  ex  unione  inalterabilium  repugnat  ut 
resultet  aliquod  alterabile.  Ergo  etc. 

Y.  Erroneum  est  systema  quod,  ad  vitandas  absurditates,  vel  novas 
in  medium  absurditates  inducit,  vel  veritatem  systematis  oppositi 
admittere  cogitur.  Atqui  huiusmodi  est  Atomismus.  Si  enim  ad  vitandas 
absurditates  procedentes  ex  eo  quod  atomi  dicantur  substantiae  sim- 
plices per  se  subsistentes,  dicat  eas  esse  extensas,  vel  a)  intelligit 
unamquamque  atomum  esse  substantiam  simplicem  extensione  affectam, 
vel  h)  cum  Cartesio  eam  esse  puram  extensionem,  vel  c)  cum  Lokio 
eam  esse  complexum  qualitatum,  vel  tandem  d)  eam  esse  intrinsece 
compositam  ex  potentia  pura  subiectiva  et  ex  actu  primo  seu  substan- 
tiali. Si  primum,  adhuc  remanet  absurditas  substantiae  simplicis  per 
se  subsistentis  quae  concurrat  cum  alia  substantia  simplici  per  se 
subsistenti  ad  constituendum  aliquod  corpus ; cui  absurditati  additur 
substantiam  simplicem  per  se  subsistentem  posse  esse  extensam.  Si 
secundum  affirmet  cum  Cavtesio,  confundit  extensionem  cum  extenso 
et  accidens  cum  substantia.  Etenim  quantitas  non  est  substantia  sed 
accidens.  Si  dicat  tertium  cum  Lokio,  contradictionem  substantiae  re- 
sultantis ex  accidentibus  instaurabit  (cfr.  Phil.  Prim.  n.  104.).  Tandem 
si  dicat  atomum  esse  intrinsece  compositam  ex  potentia  pura  subie- 
ctiva et  ex  actu  primo  seu  substantiali  veritatem  nostri  systematis 
admittere  cogitur. 

Yl.  In  sententia  atomistarum  homo,  bruta,  plantae  et  mixta  ina- 
nimata non  constarent  ex  materia  prima  et  ex  unica  forma  substan- 
tiali. Atqui  in  Quaest.  2^  demonstravimus  supradicta  entia  constare 
necessario  debere  ex  materia  prima  et  ex  unica  forma  substantiali.  Ergo 
sententia  Atomistarum  est  falsa. 

YII.  In  sententia  Atomistarum  substantiae  corporeae  compositae  seu 
mixta,  sive  animata  sive  inanimata,  essent  unum  per  accidens.  Atqui 
contradictionem  implicat  aliquid  esse  substantiam  et  unum  per  acci- 
dens, nam  synonima  sunt  substantia  et  unum  per  se.  Ergo  sententia 
Atomistarum  est  absurda.  Et  sane  unumquodque  eo  modo  est  ens  quo 
est  unum,  nam  unum  et  ens  convertuntur.  Unde  ens  (quod  ab  actu 
essendi  denominatur),  dicitur  ens  simpliciter  seu  ens  per  se,  quando 

habet  primum  esse,  quod  non  praesupponit  subiectum  iam  per  esse 
praevium  actuatum.  Hoc  autem  ens  simpliciter  vel  per  se  vocatur  sub- 
stantia quia  substat  actualitatibus  supervenientibus,  seu  accidentibus : 
quae  quum  supervenerint,  compositum  inde  resultans  vocatur  ens  se- 
cundum quid  vel  ens  per  accidens^  seu  quod  idem  est  unum  secundum 
quid  vel  unum  p>er  accidens.  Ex  qua  animadversione,  praesertim  si 
revocentur  in  mentem  ea,  quae  tum  in  Logica  Maiori  tum  in  Philos.  ' 
Prima  diximus  de  substantia  et  de  accidente,  quisque  intelliget  quam 
sunt  absurdi  qui  ad  defensionem  Atomismi  asserunt  aggregata  ato-  , 
morum  posse  habere  rationem  unius  per  se. 

Nec  valet  elfugium  eorum,  qui  aiunt  ex  pluribus  substantiis  com- 
pletis per  se  subsistentibus  resultare  posse  unam  naturam,  si  earum 
vires  conspirent  ad  quamdam  vim  resultantem,  quae  sint  principium 
operationis  compositi  resultantis.  Nam,  nisi  verbis  ludere  in  re  seria 
velint,  quid  intelligunt  nomine  naturae  ? Profecto  aut  ipsam  essentiam 
seu  quidditatem  absolute  acceptam,  aut  quidditatem  substantialem  qua-  j 
tenus  primum  principium  quo  operationis,  aut  tandem  stricto  sensu  t 
principium  intrinsecum  quo  substantiale  motus  et  quietis  in  corporibus.  [ 
lamvero  in  quacumque  ex  his  acceptionibus,  praeter  quas  nullam  aliam  f 
unquam  agnovit  sive  Philosophia  sive  Theologia,  longe  abest,  ut  ex  . | 
duabus  substantiis  actualibus  exurgere  possit  una  natura.  Nam  in  prima  p 
et  secunda  acceptione  natura  non  significat  aliud,  quam  ipsam  sub-  \ 
stantiam  seu  quidditatem:  quapropter  si  substantiae  multiplicentur,  | 
necesse  est  multiplicari  etiam  naturas.  In  tertia  autem  acceptione  na-  | 
tura  significat  materiam  primam  et  formam  substantialem  quatenus  ea 
sunt  corporis  principia  substantialia  quibus  motus  vel  quietis  (ut  in 
Quaest.  de  Natura  demonstrabimus).  Ergo  in  tertia  acceptione  multo  ' 
longius  abest,  ut  ex  pluribus  substantiis  resultare  possit  una  natura,  \i- 
delicet  unum  principium  intrinsecum  quo  motus  vel  sequeretur  , 

potius  oppositum.  Si  vera  esset  sententia  adversariorum,  plures  homi- 
nes trahentes  unam  navim,  vel  plures  rotae  constituentes  unum  horolo-  ' 
gium,  elformarent  unam  naturam.  Neque  hoc  inconveniens  elfugient, 
si  dicant  unam  naturam  non  exurgere  quidem  quum  coniunguntur 
plura  corpora  iam  formata,  exurgere  autem  quum  coniunguntur  atomi,* 
quae  sensus  nostros  effugiunt,  quaeque  constituunt  aliquod  compositum 
stabile.  Non  enim  est  quaestio  de  maiori  vel  minori  stabilitate  com-  • 
positi  (quae  ceteroquin  haberi  posset  maior  in  machina  quadam  me- 
tallica, quam  in  musca  vel  formica),  neque  est  quaestio  utrum  sub-  •! 
stantiae  corporeae,  quae  simul  uniuntur,  sint  maioris  vel  minoris  molis-  ^ 
ita  ut  effugiant  aciem  nostrorum  sensuum;  sed  quaestio  est  utrum' i i 
constituant  compositum  in  ratione  entis  primo  et  simpliciter  vel  secun-'  i 

dario  et  secundum  quid,  Huiusmodi  autem  non  posse  esse  atomos  in 
sensu  adversariorum  acceptas  ex  hucusque  demonstratis  manifestum 
est.  Nec  hilum  proficiunt  Atomistae,  quum  ad  experimenta  confugiunt. 
Ea  enim  nostrae  doctrinae  non  officere  iam  satis  demonstravimus  et 
iterum  ostendemus  in  solutione  difficultatum.  Neque  magis  eos  iuvant 
aequivocationes  circa  subsistentiam  animae  humanae,  quas  iam  in  Co- 
roll.  2.  Thes.  III.  disiecimus  et  uberius  dissolvemus  quum  sermo  erit 
de  unione  animae  humanae  cum  corpore. 

THESIS  XL 

Specialis  refutatio  Atomismi  Dynamici. 

PROBATUR. 

31.  Atomismiis  Dyiiainicus  praeter  supradicta  inconvenientia  cae- 
teris  atomismi  formis  communia,  peculiaria  quaedam  habet,  quae  at- 
tigisse iuvabit.  Etenim,  quatenus  Dynamistae  asserunt  substantiam 
corpoream  resultare  ex  viribus  simplicibus,  atque  ita  phaenomena 
cuiusdam  entis  extensi  nostris  sensibus  manifestari,  plura  coacervant 
impossibilia.  Et  sane  in  eorum  sententia  P.  sequeretur  substantiam 
resultare  ex  accidentibus.  Quo  nihil  absurdius.  Vis  enim  est  quaedam 
qualitas,  quae  supponit  substantiam,  non  constituit.  Quod  si  dicant 
huiusmodi  vires  simplices  esse  per  se  subsistentes,  reincidunt  in  absur- 
dum a)  substantiae  resultantis  ex  substantiis  per  se  subsistentibus, 
h)  substantiae  corporeae  resultantis  ex  substantiis  spiritualibus,  c)  sub- 
stantias spirituales  ad  integrandam  substantiam  corpoream  debere  ad 
invicem  agere  et  pati  actionibus  et  passionibus  rei  materialis  propriis.  — 
2®.  Sequeretur  corpus  realiter  extensum  seu  continuum  formale  reale 
constare  ex  indivisibilibus.  x\tqui  hoc  est  impossibile,  ut  in  Quaest.  de 
Quantitate  demonstrabimus.  Quod  si  ad  hanc  absurditatem  vitandam, 
negent  dari  a parte  rei  continuum  formale,  sed  contendant  dari  tantum 
continuum  virtuale,  explicando  sensationem  quam  de  corpore  continuo, 
idest  formaliter  extenso,  habemus,  per  aliqua  puncta  indivisibilia,  quae 
ad  determinatam  distantiam  operantur  unum  in  aliud,  et  omnia  simul 
in  sensus  nostros;  pugnantia  dicerent. 

Nam  puncta  haec  vel  sunt  in  genere  quantitatis,  vel  non.  Si  primum, 
non  sunt  nisi  limites  vel  termini  alicuius  corporis  extensi  continui  et 
ideo  non  possunt  subsistere,  cum  non  habeant  aliud  esse  praeter  esse 
corporis  continui,  quinimmo  non  sunt  nisi  privationes  ulterioris  expan- 
sionis corporis  extensi,  ut  in  Quaest.  de  Quant.  dicemus. 

Si  sunt  extra  genus  quantitatis,  cum  ex  liypotliesi  adversariorum. 

ne  quidem  ordinem  exigentiae  habere  possint  ad  extensionem  intrin- 
secam, quia  haec  extensio  intrinseca  esset  incompossibilis  cum  eorum 
simplicitate;  huiusmodi  puncta  simplicia  essent  actus  seu  formae  im- 
materiales per  se  subsistentes,  nempe  substantiae  spirituales  seu  angeli, 
ut  ex  iis,  quae  in  Philos.  Prima  q.  VIIL,  diximus  satis  manifestum  est. 

Ergo  in  qualibet  hypotesi  haec  puncta  indivisibilia  admitti  ne- 
queunt. Nemini  enim  in  mentem  venit  angelos  esse  illa  puncta  simplicia, 
quibus  constarent  corpora  extensa. 

Sed  etiamsi  permitteremus  adversariis  possibilitatem  horum  puncto- 
rum simplicium  per  se  subsistentium,  quae  neque  corpora  essent  neque 
spiritus ; adhuc  eorum  theoria  demonstraretur  falsa.  Ponamus  itaque 
haec  puncta  indivisibilia  in  spatio  imaginario : huiusmodi  puncta  vel 
distant  unum  ab  alio  vel  non.  Si  primum,  non  poterunt  agere  unum 
in  aliud  nec  utrumque  in  sensus  alicuius  hominis,  qui  ea  v.  g.  adspi- 
cere  vellet,  quia  ipsa  actio  transiens  repugnat  ut  fiat  in  distans.  Nam 
in  hac  actione  agens  et  patiens  coniungi  debent  ut  possit  haberi  motus, 
qui  est  agentis,  ut  a quo,  et  patientis,  ut  in  quo.  Qui  motus  unus  et 
idem,  prouti  est  ab  agente,  dicitur  actio,  prouti  est  in  patiente,  dicitur 
passio.  De  repugnantia  actionis  in  distans  agemus  suo  loco. 

Sed  si,  ad  hoc  ut  unum  punctum  agat  in  aliud,  non  potest  distare  ab 
illo,  atque  ad  hoc  ut  ambo  agant  in  oculum,  non  possunt  distare  ab 
oculo ; impossibile  est  ut  constituant  ullam  obiectivam  extensionem  in 
qua  una  pars  in  spatio  possit  quocumque  modo  distare  ab  alia,  et  percipi 
ut  magna  in  aliqua  magnitudine  molis.  Nam,  ut  in  Quaest.  de  Quant. 
demonstrabimus,  non  potest  ex  indivisibilibus  resultare  aliquod  exten- 
sum. Interim  placet  ipsis  S.  Thomae  verbis  id  probare  (1).  « Omne  quod 
« tangit  alterum,  aut  totum  unum  tangit  totum  aliud : aut  pars  unius 
« partem  alterius:  aut  pars  unius  totum  alterius.  Sed  cum  indivisibile 
« non  habeat  partem,  non  potest  dici,  quod  pars  unius  tangat  partem 
« alterius,  aut  pars  totum.  Et  sic  necessc  est,  si  duo  puncta  se  tangant, 
« quodtotum  tangat  totum.  Sed  ex  duobus,  quorum  unum  totum  tangat 
« aliud  totum,  non  potest  componi  continuum,  quia  omne  continuum 
« habet  partes  seiunctas  (i.  e.  partes  extra  partes  continuatas),  ita  quod 
« liaec  sit  una  pars  (designabitis  et  divisibilis)  et  haec  alia ; et  dividitur 
« in  partes  diversas  et  distinctas  loco  i.  e.  positione,  in  his  quae  posi- 
« tionem  habent;  quae  autem  secundum  se  tota  tangunt,  non  distin- 
« giiuntur  loco  vel  positione  (sive  sermo  sit  de  positione  intrinseca  sive 
« de  extrinseca).  Delinquitur  ergo  quod  ex  punctis  non  possit  componi 
« linea  per  modum  contactus  ». 


(1)  Iu  lib.  VI,  Physic.  leet.  1. 

Praeterea  extensio,  quam  circa  corpus  experimur,  talis  est,  ut  ex- 
cludat ab  eodem  spatio  quodlibet  aliud  extensum,  eique  penetrare  co- 
nanti  resistat.  Porro  puncta  inextensa,  cum  se  tangerent  ex  se  totis, 
essent  simul  in  eodem  puncto  spatii ; et  ideo  dicendum  esset  quod  se 
invicem  excluderent  et  non  excluderent  ab  eodem  spatio,  quod  est  con- 
tradictorium. 

Dices : Ens  aliquod  simplex,  puta  angelus,  poterit  inveniri  in  spatio 
aliquo' toto  et  extenso. 

Respondeo  : poterit  inveniri  in  spatio  aliquo  toto  ratione  sui,  Nego, 
ratione  alterius,  quod  primo  sit  et  ratione  sui  extensum  et  spatiosum, 
et  cui  ens  simplex  faciat  suae  virtutis  applicationem.  Cone.  Sic  an- 
gelus qui  applicaret  suam  virtutem  monti,  ut  eum  transferret  de  uno 
loco  in  alium,  non  esset  in  spatio  occupato  a monte  ratione  sui,  sed 
ratione  montis.  Haec  in  quaestionibus  de  loco  et  spatio  pertractantur. 

Xec  minus  inutile  esset  effugium  adversariorum  ad  sphaeram  quan- 
dam  activitatis,  quae  in  absurda  hypothesi  alicuius  puncti  simplicis 
per  se  subsistentis,  protenderetur  ex  hoc  puncto  tamquam  a proprio 
centro.  Nam  haec  sphaera  vel  esset  quaedam  emanatio  seu  protractio 
substantiae  puncti  usque  ad  aliquam  distantiam,  vel  esset  aliqua  atmo- 
sphaera  diversa  a puncto  et  circumdans  punctum,  vel  nihil  esset.  Si 
esset  quaedam  emanatio  seu  protractio  substantiae  puncti  usque  ad 
aliquam  distantiam,  iam  punctum  esset  aliquod  ens  obiective  extensum, 
habens  partes  extra  partes  continuatas,  videlicet  continuum  divisibile 
in  semper  divisibilia.  Si  illa  sphaera  esset  aliqua  atmosphaera  diversa 
a puncto,  quaerimus  utrum  constaret  ex  indivisibilibus,  vel  ex  divisi- 
bilibus seu  extensis.  Si  constaret  ex  extensis,  iam  haberemus,  quod 
volumus,  nempe  obiectivam  extensionem  et  continuum  formale  in  ex- 
tensis, quae  componerent  atmosphaeram.  Si  autem  constaret  ex  punctis 
simplicibus  indivisibilibus,  haec  vel  agere  deberent  in  distans,  quod 
repugnat  vel  compenetrari  et  reduci  in  unicum  punctum;  quo  in  casu 
haec  sphaera  activitatis  resolvitur  in  nihil.  Quae  est  tertia  hypothesis, 
videlicet  hanc  sphaeram  activitatis  non  existere. 

OBIECTIONES. 

32.  Obiect.  l^  Corpora  naturalia  sunt  divisibilia  in  corpuscula 
semper  minutiora.  Sed  omne  divisibile  constat  ex  iis,  in  quae  divi- 
ditur. Ergo  corpora  naturalia  constant  ex  corporibus  minutissimis. 

Resp.  Dist.  mai.  Corpora  naturalia  sunt  ita  divisibilia  divisione 
qiiidditativa,  idest  tamquam  in  principia  constitutiva  essentiae,  Nego, 
divisione  quantitativa,  idest  tamquam  in  partes  integrantes,  Subdist. 

In  corpuscola  semper  extensa,  et  ideo  jper  se  qiiantitative  divisibilia 
in  infinitum^  Cone.,  in  corpuscula  extensione  carentia,  et  ideo  per  se 
quantitative  indivisibilia.  Nego.  Contr.  min.  Omne  divisibile  constat 
ex  iis,  in  quae  dividitur,  vel  tamquam  ex  partibus  quidditativis  (vide- 
licet ex  materia  et  forma),  vel  tamquam  ex  partibus  integrantibus,  in 
quas  substantia  extenditur  vi  quantitatis.  Cone.,  tantummodo  tamquam 
ex  partibus  integrantibus.  Nego.  Dist.  Cons.  Corpora  naturalia  con- 
stant ex  corporibus  minutissimis,  tamquam  ex  partibus  integrantibus 
continuis,  quae  non  sunt  plura  corpora,  sed  constituunt  unnm  simpli- 
citer corpus.  Cone.,  tamquam  ex  partibus  quidditativis,  Nego. 

Diximus  corpora  naturalia,  licet  minutissima,  remanere  semper  quan- 
titative divisibilia  per  se,  idest  ratione  suae  extensionis,  de  cuius  es- 
sentia est  divisibilitas  in  partes.  Etenim  quantum  definitur  ab  Aristotele 
(Metaph.  lib.  5.  c.  13.)  « quod  est  divisibile  in  insita  quorum  utrumque 
aut  singula  unum  quid  et  quodquid  apta  sunt  esse  ».  Attamen  per  ac- 
cidens ACTUALIS  DIVISIO  in  corpore  physico  limites  habet,  quia  una- 
quaeque natura  corporea  exigit  dimensiones  intra  quosdam  limites, 
ultra  quos  non  potest  connaturaliter  existere ; destrueretur  enim  propria 
dispositio  suae  naturae  specificae.  Hinc  S.  Thomas  (1)  ait:  « Substantia 
« panis  potest  corrumpi  ex  parte  qualitatis,  ut  alteratione ; et  ex  parte 
« quantitatis;  quia,  cum  unaquaeque  res  naturalis  habeat  quantitatem 
« determinatam,  in  tantum  poterit  fieri  divisio,  quod  non  remanebit 
« species  » (2). 

Obiect.  2*^.  Extensum  formari  debet  ex  extensis.  Atqui  neque  ma- 
teria prima  neque  forma  substantialis  sunt  extensae,  sed  atomi.  Ergo 
vera  est  sententia  Atomismi  mechanici  et  physici. 

Resp.  Dist.  mai.  Extensum  formari  debet  ex  virtualiter  extensis. 
Cone.,  ex  formaliter  extensis,  Subdist.  Si  sit  simpliciter  unum  extensum, 
videlicet  quantum  continuum.  Nego,  si  sit  secundum  quid  unum  ex- 
tensum, videlicet  aggregatum  plurium  extensorum  contiguorum,  Cone. 
Contrad.  1.  p.  min.  Materia  prima  et  forma  substantialis  non  sunt 
formaliter  et  per  se  extensae.  Cone.,  non  sunt  unaquaeque  suo  modo 
virtualiter  Qiper  accidens  extensae  in  composito  formaliter  per  quan- 
titatem extenso.  Nego,  Dist.  2.  partem  minoris.  Atomi  sunt  extensae, 
si  nomine  atomorum  intelligas  substantias  simplices  per  se  subsistentes. 
Nego  suppositum,  si  nomine  atomorum  intelligas  partes  minutissimas 
designabiles  et  divisibiles  alicuius  corporis  sensibus  nostris  pervii.  Sub- 
dist.  Post  divisionem  actualem  corporis  maioris  in  minutissimas  par- 


ti) In  IV.  Sent.  Dist.  12.  q.  1.  a.  2.  Sol.  3. 
(2)  Cfr.  etiam  Summ.  3.  p.  q.  77.  a.  4. 

ticulas^er  se  adhuc  divisibiles,  Conc.^  ante  actualem  divisionem,  Iterum 
subdist.  Sunt  extensae  in  potentia^  videlicet  possunt  per  divisionem 
acquirere  proprios  terminos,  vi  quorum  singulae  evadant  totidem 
quanta^  Conc.^  sunt  extensae  in  actu,  quasi  habentes  proprios  terminos. 
Nego.  Nego  cons.  Haec  solutio  aeque  ac  praecedens  plenam  lucem  ac- 
cipiet ex  dicendis  in  Quaestione  de  Quantitate. 

Obiect.  3^  Si  minutissimae  partes  corporum  sensibilium  essent 
inter  se' continuae,  non  posset  explicari  porositas  corporum  quoad 
partes  parvas  sensibus  nostris  pervias,  neque  alia  phaenomena  hanc 
porositatem  requirentia,  ex.  gr.  diaphaneitas.  Ergo  dicendum  est  cor- 
pora constare  ex  atomorum  discontinuarum  aggregatione. 

Resp.  Dist.  antec.  Si  ad  hanc  porositatem  explicandam  requireretur 
discontinuitas  ex  omni  parte,  Cone.,  si  sufficit  discontinuitas  ex  aliqua 
tantum  parte.  Nego.  Nego  cons.  Sicut  in  Praenotionibus  diximus,  ad 
unitatem  substantialem  alicuius  corporis  sufficit  continuitas  unilate- 
ralis, vi  cuius  ex.  gr.  corpora  quaedam  se  habent  quasi  minutissimo 
quodam  reticulato  contexta,  ita  ut  minutissimus  quidam  filus  conti- 
nuus et  multoties  conversus,  poros  multiplices  relinquat,  salva  conti- 
nuitate, quam  unitas  entis  simpliciter  dicti  omnino  requirit.  Etenim 
quoniam  ens  eo  modo  est  unum  quo  est  indivisum ; ens  quod  esset 
simpliciter  divisum,  non  posset  esse  amplius  ens  simpliciter  unum. 
Unde  actualis  divisio  corporis  continui  destrueret  eius  unitatem  siui- 
pliciter  dictam.  Et  ideo  abscissa  tabula  in  duas  partes  discontinuas 
habemus  duas  simpliciter  tabulas,  non  unam. 

Obiect.  4:^  Raritas  et  densitas  corporum,  eadem  existente  massa, 
explicari  tantum  possunt  per  maiorem  vel  minorem  atomorum  distan- 
tiam. Ergo  saltem  corpora  sensibus  nostris  pervia  sunt  aggregata  ato- 
morum per  se  subsistentium. 

Resp.  Nego  antec.  et  cons.  Nam  sive  agatur  de  raritate  et  densitate 
apparente,  sive  de  raritate  et  densitate  reali,  nullatenus  opus  est  con- 
fugere ad  aggregationes  atomorum  discontinuarum.  Etenim  in  rare- 
factione  et  condensatione  apparente  remanet  idem  volumen  reale,  idest 
eadem  quantitas  circa  eamdem  materiam,  et  variatur  tantum  volumen 
apparens.  lamvero  ad  id  sufficit  porositas  supraexplicata.  Si  enim  pori 
vel  ob  calorem,  vel  ob  immissionem  corporis  extranei,  vel  ob  aliam 
causam  dilatentur,  eo  ipso  apparens  volumen  corporis  augetur,  salva 
continuitate  partium  et  manente  eodem  volumine  reali.  In  rarefactione 
autem  et  condensatione  reali,  mutatur  ipsum  volumen  reale  seu  ipsa 
densitas  realis  per  hoc  quod  ob  novas  qualitates  ab  agente  exteriori 
in  substantiam  corpoream  inductas  mutatur  ipsa  eius  quantitas  dimen- 
siva.  lamvero  mutatio  quantitatis  dimensivae  circa  eamdem  materiam 

nequit  auferre  continuitatem,  quum  haec  sit  de  essentia  quantitatis, 
sed  efficit  ut  corpus  sit  intrinsece  rarius  vel  densius,  prouti,  eadem 
materia  manente,  est  secundum  maiores  vel  minores  dimensiones  ex- 
tensum. Yerum  atomistis,  qui  non  valentes  explicare  raritatem  et  densi- 
tatem realem,  admittunt  unice  apparentem,  per  primam  partem  huius 
solutionis  satisfactum  est. 

Obiet.  5^.  Diversi  status  eiusdem  corporis,  nempe  solidi,  liquidi  et 
aeriformis  explicari  nequeunt,  nisi  per  maiorem  vel  minorem  cohaesio- 
nem  inter  moleculas  vel  atomos  corporis,  ut  scilicet  hae  constringantur 
in  solidis,  disgregentur  in  liquidis  et  adhuc  magis  in  aeriformibus. 
Ergo  admittenda  est  hypothesis  Atomica  de  discontinuitate  atomorum 
saltem  in  corpore  sensibili. 

Resp.  Dist.  mai.  Si  nomine  cohaesionis  intelligitur  virtus  innata 
omni  corpori,  qua  connaturaliter  resistit  separationi  partium  actu 
unitarum  in  toto  continuo,  Conc.^  si  intelligitur  vis  actu  exercita  inter 
moleculas  et  atomos  actu  distinctos.  Nego  et  nego  cons.  xldeo  falsum 
est  cohaesi onem  respondere  maiori  atomorum  propinquitati,  ut  possit 
esse  corpus  liquidum  magis  densum  quam  solidum,  sicut  aqua  densior 
est  quam  glacies.  Idem  dicas  de  bismuto  solido  et  liquido  etc. 

Obiect.  6^.  Calor  non  datur  absque  motu.  Atqui  motus  non  esset 
possibilis  in  corpore  absque  discontinuitate  partium.  Ergo  corpora 
calefactibilia  constant  partibus  minimis  discontinuis  seu  atomis. 

Resp.  Cone.  mai.  Nego  min.  Nam  continuatio  partium  non  excludit 
poros,  sicut  superius  explicavimus  in  Resp.  ad  3.*''^  Obiect.  Motus 
autem  non  requirit  ut  partes  sint  quaquaversus  discontinuatae.  Sic 
funis  moveri  potest,  si  agitetur  ex  uno  vel  alio  capite,  quin  eius  partes 
dividantur  ab  invicem. 

Obiect.  7^.  Lex  calorum  specificorum  ostendit  in  atomis  cuiusque 
corporis  specifice  diversi  determinatam  capacitatem  caloris.  Sed  non 
esset  ratio  huius  determinatae  relationis  inter  pondus  atomicum  et 
calorem  specificum,  nisi  in  corporibus  esset  discontinuitas  secundum 
multitudinem  atomorum.  Er^o  etc. 

O 

Resp.  Nego  maiorem.  Nam  haec  lex,  caeteroquin  valde  incerta,  nihil 
aliud  ostendit,  nisi  substantias  corporeas  habere  determinatam  capa- 
citatem thermicam,  quae  nihil  officit  continuitati  partium.  Nam  pro- 
portio inter  pondus  atomicum  et  calorem  specificum  supponit  tantum- 
modo quantitatem  continuam  secundum  varias  eius  partes  in  infinitum' 
designabiles  mensurari  per  quantitatem  discretam.  Et  ideo  proportio 
inter  pondus  atomicum  et  calorem  specificum  semper  remanet,  etiamsi 
pondus  atomicum  non  exprimat  proprie  pondus  alicuius  corpusculi 
minimi  actu  divisi  a caeteris,  sed  exprimat  pondus  quod  conveniret 

uni  parti  ex  illis  quae  considerantur  sub  determinato  numero,  prouti 
quantitas  continua  calculo. subiicitur. 

Ex  dictis  in  hac  et  in  praecedenti  solutione,  facili  negotio  solvuntur 
omnes  obiectiones,  quas  Atomistae  congerere  solent  sive  ex  absorptione 
caloris  in  analysibus  chimicis  et  in  aliquibus  chimicis  synthesibus,  sive 
ex  caloris  productione  in  plerisque  chimicis  synthesibus.  Nam  caloris 
absorptio,  quae  respondet  augmento  motus,  caloris  autem  exhalatio, 
quae  respondet  motus  diminutioni,  supponunt  quidem  mobilitatem  par- 
tium, non  autem  earum  omnimodam  discontinuitatem.  Insuper  quum 
agitur  de  mixtionibus  in  fieri  non  repugnat  ut  tenuissimae  partes  (quas 
atomos  et  moleculas  vocari  posse  diximus)  ab  invicem  dividantur,  sicut 
explicavimus  sub  n.  23.  VI. 

Obiectiones  autem,  quas  Atomistae  QUpohjmorpliismo^  allotropismo  et 
isomerismo  opponunt,  iam  praeoccupavimus  in  Praenotionibus  n.  29.  Y. 

Obiect.  8®.  (fautorum  hipothesis  Dynamicae).  Prima  principia  in- 
trinseca corporis  esse  debent  entia  simplicia.  Atqui  huiusmodi  nequeunt 
esse  alia  entia  nisi  vires  quaedam.  Ergo  vera  est  hypothesis  Dynamica. 

Resp.  Bist.  mai.  Esse  debent  entia  simplicia  per  se  subsistentia  seu 
entia  ut  piae,  Nego,  entia  simplicia  non  per  se  subsistentia,  seu  entia 
ut  quibus,  reductive  pertinentia  ad  praedicamentum  substantiae,  utpote 
se  habentia  unum  ut  potentia  alia  ut  actus  in  linea  quidditatis  corpo- 
reae, Cone.  Nego  minorem  et  conseq.  Solutio  patet  ex  dictis  in  Quae- 
stione P.  Caeterum  si  nomine  virium  quis  intelligeret  principia  prima 
iatrinseca  corporeae  substantiae,  nempe  materiam  primam  et  formam 
substantialem,  male  quidem  loqueretur,  quia  vis  significat  potentiam 
activam,  materia  autem  est  potentia  passiva,  forma  vero  substantialis 
est  principium  radicale  potentiarum  activarum,  re  tamen  veritatem 
doctrinae  scholasticae  fateretur. 

Obiect.  9^.  Materia  et  forma  non  sunt  principia  notificabilia  per 
experientiam.  Atqui  nostra  cognitio  innititur  experientiae.  Ergo  non 
habemus  ius  asserendi  ea  esse  principia  prima  corporis. 

Resp.  Bist.  mai.  immediate.  Cone.,  mediante  ratiocinio.  Nego  Bist. 
min.  tamquam  fundamento  ex  quo,  mediante  ratiocinatione,  novas 
veritates  addiscimus.  Cone.,  tamquan  unico  obiecto  in  quo  nostra  co- 
gnitio consistat.  Nego.  Nego  conseq.  Solutio  patet  ex  dictis  in  Logica 
Mai.  Parte  III.  de  Demonstratione  scientifica,  deque  eius  principiis.  Et 
sane,  quum  materia  et  forma  pertineant  reductive  ad  genus  substantiae, 
nequeunt  se  attingi  a sensu.  Unde  cognosci  non  possunt  per  solam 
experientiam,  quae  tantummodo  versatur  circa  qualia  quanta  singu- 
laria et  concreta.  Qui  igitur  vult  physicam  scientiam  acquirere,  uti 
debet  inductione,  ratiocinio,  et  intellectu  principiorum.  Quod  si  prae- 

stiterit,  materiam  et  formam  in  experientia  fundari  intelliget.  Atomi 
contra,  quales  ab  Atomistis  ponuntur,  neque  experientia  cognosci  neque 
recta  ratiocinatione  inferri  possunt. 

Obiect.  10®.  Materia  dicitur  non  ens.  Sed  non  ens  nequit  esse  prin- 
cipium intrinsece  constitutivum  ullius  rei.  Ergo  perperam  a Schola- 
sticis ceu  talis  affirmatur. 

Resp.  Dist.  mai.  Dicitur  non  ens^  quatenus  est  principium  primum 
determinabile,  quod  in  sui  ratione  nullum  importat  actum.  Cone.,  di- 
citur non  ens^  quatenus  non  sit  aliqua  realitas.  Nego.  Contrad.  min. 
Non  ens.,  quod  neque  sit  ens  ut  quo  ex  partes  actus,  neque  ens  ut  quo 
ex  parte  potentiae  subiectivae.  Cone.,  non  ens,  quod  sit  ens  ut  quo  ex 
parte  potentiae  subiectivae.  Nego.  Nego  cons.  Recole  dicta  in  Quaest. 
de  Entis  significatione  et  divisione  (Pliil.  prim.  Quaest.  1.). 

Obiect.  11^  Si  materia  esset  in  potentia  ad  omnem  formam,  posset 
quodlibet  corpus  trasmutari  in  aliud,  puta  ferrum  in  aurum.  Atqui 
hoc  est  falsum.  Ergo  perperam  a Scholasticis  materiae  ratio  assignatur. 

Resp.  Dist.  mai.  A causa  prima,  nempe  a Deo,  Cone.,  a causis  se- 
cundis, Subdist.  Eo  modo  et  ordine,  qui  exiguntur  tum  a dispositionibus 
praerequisitis  in  composito  corrumpendo,  tum  a variis  naturis  corpo- 
rum, quae  dividuntur  in  elementaria  et  mixta,  tum  a proportionato 
agente.  Cone.,  aliqua  ex  his  conditionibus  praetermissa.  Nego.  Contrad. 
min.  Falsum  est  quodlibet  corpus  posse  converti  in  aliud  a Causa  prima. 
Nego,  a causis  secundis,  Subdist.  Salvis  conditionibus  supradictis.  Nego, 
aliqua  ex  eis  posthabita,  Co7ic.  Nego  cons.  Ad  rem  S.  Thomas  (1)  ait : 
« Quamvis  autem  generatio  fiat  ex  non  ente,  quod  est  in  potentia;  non 
« tamen  fit  quodlibet  ex  quocumque,  sed  diversa  fiunt  ex  diversis  ma- 
« teriis  (videlicet  ex  corruptione  diversorum  compositorum,  in  quibus 
« materia  est  diversimode  actuata).  Unumquodque  enim  generabilium 
« habet  materiam  determinatam,  ex  qua  fit,  quia  formam  oportet  esse  - 
« proportionatam  materiae.  Licet  enim  materia  prima  sit  in  potentia 
« ad  omnes  formas;  tamen  quodam  ordine  suscipit  eas.  Per  prius  enim 
« est  in  potentia  ad  formas  elementares:  et  eis  mediantibus  secundum 
« diversas  proportiones  commixtionum,  est  in  potentia  ad  diversas  for- 
mas. Unde  non  potest  ex  quolibet  immediate  fieri  quodlibet  etc.  ». 

Nota.  Praecipuae  obiectiones,  quae  moveri  possunt  a chimica  syn- 
thesi et  analysi,  iam  allatae  et  solutae  sunt  in  Quaest.  praec.  (Thes.YIII. 
n.  26.).  Eae  vero,  quae  procedunt  ex  praepostera  intellectione  unionis 
animae  humanae  cum  corpore,  afferentur  suo  loco. 


(1)  In  XII.  Metapli.  lect.  2. 

SCHOLIOX. 

33.  Ex  hucusque  demonstratis  et  ex  disiectis  Adversariorum  obie- 
ctionibus  unicuique  sincero  animo  veritatem  inquirenti  manifestum 
est,  quanta  iniuria  a modernis  Atomismi  propugnatoribus  Sistema  Pe- 
ripateticum tanquam  oppositum  Physicae  et  Chi  micae  experimentalis 
progressui  exhibeatur.  Si  enim  essentialia  principia  et  essentiales  con- 
clusiones huius  systematis  secernantur  ab  accidentalibus  quibusdam 
assertionibus,  quae  imperfectis  vetustiorum  aetatum  experimentis  ni- 
tebantur; nihil  in  doctrina  Peripatetica  de  corporum  principiis  inve- 
niri poterit,  quod  recentioribus  inventis  opponatur.  Quinimmo  dum 
Atomismus  eis  intime  explicandis  adhuc  se  imparem  fatetur : nostra 
doctrina,  inconcussis  Logicae  et  Metaphysicae  principiis  suffulta,  in- 
tima corporeae  naturae  principia  modo  naturali  rationis  lumini  et 
Christianae  revelationi  conformi  asserit. 

Praecedentes  quaestiones  absolvere  placet  verbis  cl.  P.  Cornoldi,  gui  in  opusculo 
« LA  siNTESi  CHi.MiCA  SECONDO  I PRINCIPII  DI  S.  TovMASO  ))  postquaiD  demonstra- 
verit principia  et  conclusiones  doctrinae  scholasticae  non  opponi  Chimiae  experimen- 
talis progressui,  haec  habet ; « Ond’  e che  agevolmente  si  puo  trasformare  un  corso 
moderno  di  Chimica  in  im  corso  di  Chimica  fondata  sopra  i principii  filosofico-fisici 
di  S.  Tommaso.  E di  vero 

a)  Si  accetta  da  noi  Poggetto  della  chimica,  che  sono  le  mutazioni  sostanziali 
dei  corpi  e le  leggi  secondo  le  quali  avvengono.  11  carattere  della  comhinazione  chimica, 
il  quale  consiste  nella  specifica  mutazione  delPoperare  dei  composto  rispetto  alPope- 
rare  dei  componenti  elementari,  onde  s’inferisce  che  la  natura  (principio  reale  di  ope- 
razione)  e mutata,  e da  noi  propugnato.  Una  operazione  specificamente  diflerisce  da 
un’altra  quando  la  differenza  non  ista  nel  piu  e nel  meno,  ma  hensi  quando  la  di- 
versita  e totale.  La  mutazione  poi  specifica  puo  farsi  senza  che  si  cangino  le  pro- 
prieta  generiche,  comecche  tal  flata  queste  suhiscono  mutazioni  nel  piu  od  anche  nel 
ineiio.  Cosi  la  sola  mutazione  delbacqua  in  vapore  non  e specifica,  perdie  spetta  a 
sostanze  specificamente  diverse;  e proprieta  generica  ed  e uii  solo  cangiamento  di 
stato. 

h)  Si  accetta  pure  da  noi  la  definizione  dei  semplice  (quae  caeteroijuin  est  Ari- 
stotelis, videlicet  primum  in  syntesi,  ultimum  in  analysi)  cioe  dell’ elemento,  o 
deirindecomposto  ed  altresi  dei  composto  chimico. 

c)  Si  accetta  la  definizione  della  sintesi  chimica  e deiranalisi,  e si  accettano  tutte 
le  condizioni  nelle  quali  dehhono  aver  luogo. 

d)  Si  accett:i,  come  ipote.si,  tutta  la  teoria  atomica  (non  quidtuu  scientifica,  sed 
experimentalis,  in  qua  atomus  accipi  potest  sensu  a nobis  declarato  in  Praenol.  V. 
n.  ;29.)  con  tutte  te  formule  che  riguardano  gl’indecomp(»sti  e i composti;  in  (pianto 
cid  spetta  alia  scienza  chimica  (melius  forte : alia  chimica  piiramente  speri mentale). 
IMa  qui  avverto  che  non  (,'  compito  dei  chimici  filosofare  sopra  la  essenza  det  sem- 
plice e la  essenza  dei  composto,  ma  e loro  com|)ito  mostrare  com.'  cada  sotto  i nostri 
sensi,  cioi*  sotto  la  nostra  esperienza  runo  e Taltro;  ('  come  i sempliei  si  uniscano  a 

dare  il  composto.  Per  la  qual  cosa  le  formiile  chimiche  riguardano  P il  numero  degli 
atomi  elementari  ch’  entrano  nella  chimica  composizione ; 2°  il  peso  loro  ; 3°  il  loro 
volume;  4°  il  sito  (diasi  aneor  questo)  che  debbono  occupare  per  generare  il  com- 
posto. EbbbeneINoi  pur  tutto  questo  concediamo.  Diciamo  dunque: 

P A generare  il  composto  si  richiedono  semplici  disciolti  in  certo  numero  de- 
terminato di  atomi.  Che  importa  al  chimico  se  noi  diciamo  che  quaiche  tempo  prima 
della  combinazione  v’era  una  quantita  continuata  p.  e.  di  ossigeno  e dhdrogeno,  e 
clPesso  e diviso  realmente  nei  suoi  atomi,  cioe  nei  suoi  minimi  (estesi  anch’  essi), 
immediatamente  prima  della  combinazione  ? 

2°  Siccome  la  quantita  di  ciascun  atomo  e determinata,  cosi  deve  essere  deter- 
minato di  ciascun  atomo  il  peso  specifico.  Concediamo  adunque  le  mutue  proporzioni 
dei  pesi. 

3°  Ad  una  determinata  temperatura  e a determinata  pressione  e fisso  il  volume 
reale  di  ciascun  atomo:  adunque  pure  concediamo  in  proporzioni  dei  volumi. 

4°  Per  certo,  per  unirsi,  debbono  gli  atomi  venire  a mutuo  contatto,  ed  c pero 
giuocoforza  che  occupino  un  determinato  sito.  Cosi  p.  e.  se  facciamo  che  un  atomo 
di  ossigeno  venga  in  composizione  con  due  di  idrogeno,  dovra  quello  trovarsi  tra 
questi  due  od  altramente.  Non  abbiamo  quindi  dilficolta  di  accettare,  come  ipotesi, 
quello  che  ci  dicono  i chimici  rispetto  al  sito. 

5°  Ond'e  che  accettiamo  tutte  le  formule  adoperate  dai  Chimici,  le  quali  riguar- 
dano il  momento  della  combinazione,  ossia  il  composto  in  fieri.  Ma  i chimici  non 
hanno  diritto  di  trasferire  le  formule  stesse  al  composto  in  fatto  esse:  cioe  dopo 
la  chimica  combinazione.  Che  se  lo  vogiiono  fare,  ne  dimostrimo  la  necessita.  Ne 
possono  dimostrarla;  perche  essendo  certa  la  mutazione  sostamiale,  e gia  dimostrata 
la  necessita  dei  contrario,  cioe  che  non  formaliter,  ma  solo  in  virtute  stanno  le 
sostanze  elementari  nei  vero  composto  chimico,  cioe  nei  misto  perfetto. 

6®  Ma  non  solo  non  hanno  il  diritto,  come  chimici,  di  applicare  quelle  formule 
al  composto  in  facto  esse,  bensi  hanno  il  dovere  di  non  applicarle.  Imperocche  il 
chimico  si  deve  appoggiare  alia  sola  sperienza.  Ora  se  il  chimico  si  appoggia  alia 
sola  sperienza,  non  ha  veruno  argomento  da  dire  che  agli  elementi,  anche  dopo  la 
combinazione,  debbansi  applicare  quelle  formole:  perche  la  operazione  dei  composto 
e specificamente  diversa  da  quella  dei  componenti.  Dunque  diverso  e il  principio, 
cioe  la  natura,  onde  pullula  la  operazione  stessa,  ne  vi  sarebbe  diversita  di  natura 
se  nei  composto  chimico  esistessero  le  elementari  sostanze  cosi  da  potersi  accordare 
alie  medesime  le  formule  predette. 

e)  Che  cosa  adunque  vuolsi  rigettare  recisamente  da  un  corso  moderno  di  chi- 
mica per  aggiustarlo  ai  nostri  principii?  Quello  soltanto  che  nou  e affatto  necessario 
al  corso  stesso ; quello  che  e recato  senza  verun  fondamento  o di  ragione  o di  fatto, 
ch’e  in  realta  in  contraddizione  con  cio  che  si  da  come  certo  nei  corso  stesso  ». 


QUAESTIO  IV.  - DE  PRINCIPIIS  INTRINSECIS  CORPORIS  PHYSICI,  ECC.  49 


QUAESTIO  IV. 

DE  PKINCIPIIS  INTPINSECIS  CORPORIS  PHYSICI 
SEU  DE  MATERIA  PRIMA  ET  DE  FORMA  SUBSTANTIALI 

THESIS  XII. 

Quum  materia  prima  nequeat  habere  proprie  dictam  defini- 
tionem, multiplices  eius  descriptiones  adsignantur. 

34.  Prob.  1^.  pars.  Quum  definitio  proprie  dicta  fiat  per  genus 
proximum  et  differentiam  ultimam,  competere  potest  solum  iis,  quae 
sunt  directe  sub  aliquo  genere  et  exhibent  integram  aliquam  essen- 
tiam. Atqui  materia  prima  pertinet  tantum  reductive  ad  genus  sub- 
stantiae corporeae,  in  qua  rationem  habet  principii  pure  potentialis. 
Ergo  impossibile  est  assignare  eius  proprie  dictam  definitionem. 

Prob.  2^.  pars.  « Materia  (ait  S.  Thomas  Quodlib.  IX.  a.  6.  ad  3''“) 
« si  eius  essentia  definiretur,  haberet  pro  differentia  ipsum  suum  or- 
' « dinem  ad  formam  et  pro  genere  ipsam  suam  substantiam. » Et  sane 
id  cuius  tota  ratio  ordinatur  ad  aliud,  nonnisi  per  illud  definiri  aut 
declarari  potest.  Unde  quatenus  materia  prima  consideratur  sive  in 
ordine  ad  compositum,  cuius  est  pars  quidditativa,  sive  in  ordine  ad 
mutationes  substantiales  quarum  est  principium  intrinsecum,  sive  in 
ordine  ad  formam,  varias  suscipit  late  dictas  definitiones  seu  descri- 
ptiones. Etenim. 

I.  Considerando  ipsam  rationem  corporeae  substantiae,  cuius  ma- 
teria est  pars  essentialis  potentialis,  definiri  potest  principium  intrin- 
secum primum  potentiale  substantiae  corporeae. 

\ II.  Considerando  mutationes  substantiales  corporum,  quarum  ma- 
teria est  subiectum,  definiri  potest  suhiectum  mutationum  suhstan- 
! iialinm. 

IHI.  Considerando  materiam  habere  rationem  purae  potentiae  sub- 
iectivae  in  ordine  entis,  describi  ea  poterit  per  remotionen  omnium 
; notionum^  quae  propriae  sunt  entis  in  actu^  quales  sunt  caterjoriae ; ita 
} tamen  ut  intelligatur  esse  potentia  realis  ad  substantiam,  et,  mediante 
substantia,  ad  omnia  quae  possunt  accidere  substantiae,  nempe  ad  ac- 
f cidentia,  quae  classificantur  per  reliquas  novem  categorias.  Hic  modus 

considerandi  materiam  exhibetur  ab  Aristotele,  qui  in  7"“"  Metaph. 
text.  8.  ait  materiam  primam  esse,  quae  per  seipsam  neque  quid^ 
neque  quantum,  nec  aliquid  aliud  quidpiam  dicitur,  quibus  ens  de- 
terminatur; neque  etiam  negationes  eorum:  est  autem  quoddam  de 
quo  horum  quodlihet  praedicatur  (non  quidem  praedicatione  directa, 
quasi  dicere  possemus,  materia  est  substantia,  materia  est  quanta  etc. 
Sed  praedicatione  denominativa,  dicendo:  materiatum,  nempe  ens  ma- 
teriale est  substantia,  est  quantum,  est  quale  etc.). 

lY.  Considerando  simul  materiam  tum  in  ordine  ad  intrinsecam 
compositionem  corporis,  tum  in  ordine  ad  substantiales  mutationes 
quariimx  est  subiectum,  describitur  ab  materia  eodem  Aristotele  l°Phys. 
text.  82.  primum  uniuscuiusque  subiectum,  ex  quo  insito,  non  per  ac- 
cidens aliquid  fit,  et  in  quod,  si  quidpiam^  interit,  tdimum  abit. 

SCHOLION.  * 

De  appetitu  materiae. 

35.  Accipiendo  latissime  appetitum  naturale  pro  naturali  ordina- 
tione omnium,  quae  quocumque  modo  (nempe,  sive  ut  quod,  sive  ut  quo) 
rationem  entis  possident,  in  bonum  sibi  proportionatum  et  conveniens; 
dici  debet  materia  prima  appetere  formam  substantialem,  ad  quam 
transcendentaliter  ordinatur  ut  ad  suam  perfectionem.  Audiatur  S.  Tho- 
mas,  qui  (in  1.  Phys.  Lect.  15.)  distincto  appetitu  elicito,  qui  sequitur 
in  appetente  cognitionem,  quam  appetens  acquirit  boni  sibi  convenientis 
ab  appetitu  innato,  qui  non  sequitur  cognitionem  ipsius  appetentis,  sed 
ponitur  in  eo  ab  Auctore  naturae  cognoscente  quid  boni  conveniat  illi; 
docet  quid  sit  appetitus  materiae:  « Sciendum  est,  quod  omne,  quod 
« appetit  aliquid,  vel  cognoscit  ipsum  et  se  ordinat  in  illud ; vel  tendit 
« in  ipsum  ex  ordinatione  et  directione  alicuius  cognoscentis,  sicut 
« sagitta  tendit  in  determinatum  signum  ex  directione  et  ordinatione 
« sagittantis.  Nihil  est  igitur  aliud  appetitus  naturalis  quam  ordinatic 
« aliquorum  secundum  propriam  naturam  in  suum  finem.  Non  solun 
« autem  aliquid  ens  in  actu  per  virtutem  activam  ordinatur  in  suun 
« finem ; sed  etiam  materia,  secundum  quod  est  in  potentia,  nan 
« forma  est  finis  materiae.  Nihil  igitur  est  aliud  materiam  appeten 
« formam,  quam  eam  ordinari  ad  formam  ut  potentia  ad  actum. 

« Et  quia  sub  quacunque  forma  sit,  adhuc  remanet  in  potentia  ae 
« aliam  formam,  inest  ei  semper  appetitus  formae : non  propter  fa 
« stidium  formae  quam  habet,  nec  propter  hoc,  quod  quaerat  contrarii 
« habere  simul;  sed  quia  est  in  potentia  ad  alias  formas,  dum  unae 
« habet  in  actu  ». 

THESIS  XIII. 

Materia  prima  non  habet  proprium  esse  existentiae,  sed  existit 

per  esse  compositi,  dependenter  a forma  substantiali. 

PROBATUR. 

36.  I.  Materia  prima  sub  forma  substantiali  concurrit  in  ratione 
purae  potentiae  ad  constituendum  compositum  per  se  unum.  Atqui, 
si  materia  prima  haberet  proprium  esse  non  posset  concurrere  cum 
forma,  ut  principium  pure  potentiale,  ad  constituendum  compositum, 
quod  sit  ens  per  se  unum.  Ergo  materia  prima  non  habet  proprium 
esse  independenter  a forma.  Maior  probata  est  in  quaestione  prae- 
cedenti. 

Prohahir  minor.  Si  materia  prima  haberet  proprium  esse  existen- 
tiae, esset  independenter  a forma  ens  actu  per  se  existens.  Sed  quidquid 
advenit  enti  actuali  per  se  existenti,  accidentaliter  advenit  illi.  Ergo 
si  materia  prima  haberet  proprium  esse  existentiae,  non  posset  concur- 
rere cum  forma  ad  constituendum  compositum  per  se  et  simpliciter 
unum,  sed  unum  tantum  per  accidens  et  secundum  quid. 

II.  Contradictorium  est  asserere  id,  quod  rationem  habet  purae  po- 
tentiae subiectivae  in  linea  essentiae  posse  per  se  existere  independenter 
ab  eo,  quod  in  linea  eiusdem  essentiae  habet  rationem  actus.  Atqui  in 
Quaestione  H ostensum  est  materiam  primam  habere  rationem  purae 
potentiae  subiectivae  in  linea  essentiae  corporeae.  Ergo  contradictorium 
est  asserere  materiam  primam  habere  posse  propriam  existentiam. 

Proh.  mai.  Pura  potentia  subiectiva  in  linea  essentiae  vocatur  illud 
principium  intrinsecum  essentiae,  quod  ex  se  nullam  habet  determina- 
tionem, sed  eam  recipere  debet  ab  actu  seu  forma,  ad  quam  transcen- 
dentaliter  ordinatur,  ut  constituat  sub  illa  substantiam  aliquam  phy- 
sice compositam.  Atqui  nihil  quocumque  modo  existere  potest  nisi  sit 
determinatum.  Ergo  dicere  puram  potentiam  subiectivam  in  linea  es- 
sentiae habere  propriam  existentiam  independenter  a forma,  est  asse- 
rere eam  esse  in  linea  essentiae  simul  determinatam  et  indeterminatam, 
quod  est  contradictorium  et  repugnans. 

III.  Cum  esse  existentiae  sit  ultima  actualitas  omnis  perfectionis, 
non  potest  immediate  per  existentiam  actuari  nisi  id,  quod  est  perfe- 
ctum prima  perfectione.  Atqui  materia  prima,  cum  sit  pura  potentia 
subiectiva  in  linea  essentiae  substantialis,  non  est  ex  seipsa  perfecta 
prima  perfectione.  Ergo  materia  prima  non  potest  immediate  actuari 

ab  existentia,  sed  indiget  antecedenter  perfici  ab  actu  primo,  nempe  a 
forma  substantiali ; sub  qua  actuata  concurrit  ad  constituendum  com- 
positum perfectum  perfectione  prima  nempe  substantiali,  quod  idcirco 
est  susceptivum  ultimae  actualitatis  i.  e.  existentiae. 

IV.  Nullum  esse  existentiae  potest  competere  alicui,  nisi  hnic  prius 
competat  esse  in  se,  non  in  alio.  Atqui  tantummodo  enti  ut  quod 
competit  esse  in  se  non  in  alio.  Ergo  neque  materiae,  quae  est  ens 
ut  quo  pure  potentiale,  neque  formae  substantiali  non  intellectivae, 
quae  est  merum  ens  ut  quo  formale  compositi  corporei,  competit  pro- 
prium esse  existentiae,  sed  existunt  per  esse  compositi. 

Prol).  mai.  Esse  existentiae  vel  est  esse  substantiale,  videlicet  suh- 
sistere^  vel  esse  accidentale.  Si  primum,  non  poterit  actuare  nisi  sub- 
stantiam aliquam  primam^  quae  sit  indivisa  in  se  et  divisa  a quolibet 
alio.  Si  secundum,  non  poterit  accidere  nisi  enti  iam  in  suo  esse  sub- 
stantiali constituto.  Ergo  nullum  esse  existentiae  potest  competere 
alicui,  nisi  huic  prius  competat  esse  in  se,  non  in  alio. 

Prob.  min.  Ens,  cui  competit  esse  in  se,  non  in  alio,  est  supposi- 
tum denominati  ve  sumptum,  nempe  individuum,  cui  secundum  aliquam 
essentiam  substantialem  competit  esse  in  se,  non  in  alio,  ita  ut  nulli 
prorsus  sit  communicatum.  Atqui  ens  ut  quod-e^i  individuum,  cui 
secundum  aliquam  essentiam  substantialem  competit  esse  in  se,  non 
in  alio,  nempe  est  suppositum  denominative  sumptum.  Ergo  tantum- 
modo enti  ut  quod  competit  esse  in  se,  non  in  alio. 

37.  Quaeres.  Quaenam  sit  ratio  disparitatis  inter  principium  poten- 
tiale et  principium  formale  relate  ad  esse  existentiae,  ita  ut  principium 
pure  potentiale  in  nulla  hjpothesi  habere  possit  propriam  existentiani, 
principium  autem  formale,  in  hypothesi  quod  sit  intellectivum,  ha- 
bere eam  possit  etiam  post  separationem  a materia,  quam  informabat 
ideoque  possit  esse  per  se  subsistens  et  possidere  extra  compositum 
proprium  actum  existentiae  ut  id  quod  est? 

Respondeo  rationem  hanc  iam  a nobis  indicatam  fuisse  in  Coroll.  2^ 
Thesis  3^  et  melius  intelligetur,  ubi  sermo  erit  de  anima  humana, 
quae,  cum  sit  principium  operationis  cui  non  communicat  corpus^ 
nempe  intellectionis,  habere  debet  esse  independenter  a materia  prima  f j 
et  a composito  corporeo  quod  cum  materia  constituit ; ita  ut  materia 
prima  et  compositum  corporeum  humanum  non  actuenlur  per  aliud 
esse  existentiae  quam  per  esse  existentiae  animae  rationalis.  Attamen 
ad  praeoccupandas  quasdam  obiectiones  pauca  innuamus.  j.r 

Katio  igitur  disparitatis  est,  quia  principium  formale,  quamvis  in-  j fj 
digeat  principio  potentiali  ad  constituendum  aliquid  completum  in 
ratione  essentiae  et  speciei;  non  tamen  indiget  eo,  tamquam  inferente 

aliquam  perfectionem  seu  auctualitatem  specificam,  quae  non  procedat 
a forma : sed  solum  ad  id^  in  quo  forma  exhibeat  staim  formalem  ef- 
fectum^ sive  forma  sit  dependens  in  esse  a materia,  sive  sit  indepen- 
dens.  Unde  si  aliquod  principium  quo  formale  alicuius  essentiae,  non 
pendet  in  esse  a materia,  cum  qua  constituit  completum  in  specie, 
sed  extra  compositum  habet  esse  ut  ens  quod  est;  nulla  in  hoc  apparet 
repugnantia.  Contra,  principium  quo  potentiale  alicuius  essentiae,  nihil 
involvit  actualitatis  et  perfectionis  speciei,  ad  quam  per  formam  de- 
terminatur, sed  est  mera  subiectiva  capacitas  illius  recipiendae.  Atqui 
id,  quod  in  ipso  ordine  essentiae,  qin  est  primus  ordo ^ qui  in  ente  con- 
cipitur, cum  sit  radix  caeterorum^  nihil  actualitatis  dicit;  non  potest 
non  pendere  in  suo  esse  ab  altero  principio,  per  quod  actuatur:  nihil 
enim  potest  esse,  nisi  aliquo  saltem  pacto  iam  actualitatem  dicat  in  or- 
dine essentiae. 

y.  Confirmatur  auctoritate  S.  Thomae,  qui  (1.  p.  q.  7.  a.  2.  ad 
ait : « Materia  prima  non  existit  in  rerum  natura  per  seipsam,  cum 
« non  sit  ens  actu  sed  potentia  tantum.  Unde  potius  est  concreatum, 
« quam  creatum  »,  et  (qq.  dd.  Pot.  q.  4.  a.  2.):  « Materia  prima  non 
« potest  in  rerum  natura  existere,  quin  aliqua  forma  formetur.  Quid- 
« quid  enim  in  rerum  natura  invenitur,  actu  existit : quod  quidem 
« non  habet  materia,  nisi  per  formam,  quae  est  actus  eius.  Unde  non 
« habet  (i.  e.  non  potest)  sine  forma  in  rerum  natura  inveniri.  » Cfr. 
1.  p,  q.  66.  a.  1.  — q.  115.  a.  1.  ad.  2^^^.  Contr.  Gent.  Lib.  2.  c.  43. 

OBIECTIONES. 

38.  OMect.  l^  Quorum  diversa  est  entitas,  diversa  esse  debet  exi- 
stentia.  Sed  entitas  materiae  diversa  est  ab  entitate  formae  et  ab  en- 
titate  compositi.  Ergo  materia  prima  debet  habere  propriam  existen- 
tiam,  independentem  ab  existentia  formae  et  ab  existentia  compositi. 

Resp.  Dist  mai.  Quorum  diversa  est  entitas  adaequate  sumpta 
nempe  ut  quod,  Cone.,  quorum  diversa  est  entitas  inadaequate  sumpta 
nempe  ut  quo  aliquid  est,  Nego,  — Dist.  min.  Si  nomine  entitatis  in- 
telligatur  realitas  mere  potentialis,  concedimus  eam  distingui  adae- 
quate a forma  et  inadaequate  a composito,  cuius  est  pars  essentialis. 
Si  autem  nomine  entitatis  intelligatur  ratio  entis  ut  quod,  Negamus : 
et  negamus  conseq. 

Obiect.  Si  materia  existeret  per  existentiam  compositi  aut  for- 
mae, quando  cessat  esse  compositum  vel  forma,  etiam  materia  deberet 
amittere  esse.  Sed  cessante  forma  et  composito,  adhuc  materia  remanet 
et  transit  ad  aliam  formam.  Ergo  materia  existit  per  propriam  exi- 
stentiam. 

Resp.  Bist.  mai.  Si  cessaret  compositum  per  annihilationem,  Cone., 
si  cessaret  per  corruptionem,  Subdist.  Amittit  esse,  quod  in  compo- 
sito corrupto  habebat,  per  hoc  quod  incipit  participare  esse  novi  com- 
positi, Cone.,  amittit  absolute  omne  esse,  ita  ut  in  nihilum  cedat. 
Nego.  Cone.  min.  Nego  eons.  Eo  ipso  quod  materia  prima  per  gene- 
rationem incipit  actuari  a nova  forma,  cessat  actuari  a praecedenti. 
Sicut,  eo  ipso  quod  virga  fit  curva,  cessat  esse  recta.  Porro  ex  dictis 
in  Quaest.  2^,  praesertim  in  solutione  obiectionum,  satis  superque  ap- 
paret generationem  fieri  in  istanti,  et  ideo  in  eodem  subiecto  generatio 
unius  et  corruptio  alterius,  utpote  relativa,  sunt  simiiltanea. 

Obiect.  3^  Quibus  diversa  actio  productiva  competere  potest,  non 
habent  necessario  unum  et  idem  esse  existentiae.  Sed  materia  prima 
nequit  produci  nisi  per  creationem,  formae  substantiales,  excepta 
anima  humana,  et  composita  producuntur  etiam  per  generationem. 
Ergo  materia  habet  existentiam  propriam. 

Resp.  Bist.  mai.  Si  haec  diversitas  actionis  productivae  potest  ali- 
quando verificari  in  uno  independenter  ab  alio.  Cone.,  secus.  Nego. 
Bist.  min.  Materia  prima  nequit  produci  nisi  per  creationem,  eo  quod 
est  subiectum  passivum  omnium  generationum.  Cone.,  eo  quod  habere 
potest  propriam  existentiam,  Subdist.  Si  posset  creari  absque  ulla 
forma.  Cone.,  secus.  Nego.  Nego  eonseq.  Ut  saepe  innuimus,  materia 
nequit  esse  sine  forma,  et  concreatur  cum  forma  in  ipsa  creatione 
compositi.  Et  ideo  in  ipsa  actione  creativa  compositum  est  terminus 
2)er  se  creationis;  neque  potest  creatio  verificari  de  materia  indepen- 
denter a forma.  Simile  dicatur  de  forma,  quae  non  est  spiritualis. 
Quod  si  forma  sit  spiritualis,  poterit  quidem  g)6r  se  creari,  sed  creatur 
in  ipso  composito,  ita  ut  esse  quod  est  formae,  sit  etiam  totius  com- 
positi propter  unionem  formae  cum  materia,  quae  trahitur  ad  esse 
formae  in  quantum  haec  forma  spiritualis  seu  intellectiva  est  virtua- 
liter  etiam  sensitiva,  vegetativa  et  corporea. 

Composita  autem  et  formae  non  spirituales  possunt  etiam  produci 
per  generationem,  quia  a primis  compositis  in  prima  mundi  constitu- 
tione a Deo  creatis  possunt  primae  formae  amitti  et  aliae  acquiri  ra-  i 
tione  potentialitatis  materiae  ad  plures  formas.  j 

Materia  autem  generari  non  xjotest.  Nam  generatio  habetur  exi 
praesupposito  eodem  subiecto  potentiali,  quod  incipiat  actuari  a novaj 
forma,  amissa  anteriori.  Sed  id  quod  est  primum  subiectum  potentiale,  ] 
nempe  materia,  nullum  potest  praesupponere  subiectum.  Ergo  repu-^ 
gnat  materiam  primam  posse  generari  aut  corrumpi,  sed  tantum  potest^ 
concreari  sub  aliqua  forma  et  similiter  adnihilari  ad  adnilationem| 
totius,  si  hoc  totaliter  destruatur  seeundum  utnimqne  ])rineipiim  ma-\ 

teriale  scilicet  et  formale.  Quae  totalis  destructio  non  potest  causari 
a causis  secundis  quae  agunt  per  motum  stricte  dictum,  sed  tantum 
a Causa  prima,  quae  quemadmodum  prima  composita  creavit  illis 
tribuendo  esse,  et  omnia  composita  conservat,  illis  iugiter  conservando 
esse,  potest  eadem  per  cessationem  huius  conservationis  adnihilare. 
Causae  autem,  secundae  sive  alterando  sive  generando  composita  cor- 
porea, non  possunt  in  ipsis  nisi  causare  mutationes  sive  accidentales 
sive  substantiales,  nempe  vel  generare  secundum  quid  vel  generare 
simpliciter. 

Obiect.  4®.  Prius  est  esse  quam  causare.  Sed  materia  prima  est 
causa  materialis  tum  respectu  formae,  quam  sustentat,  tum  respectu 
compositi,  quod  intrinsece  constituit  tamquam  eius  principium  poten- 
tiale.  Ergo  materia  prima  habet  esse  antecedenter  ad  formam  et  com- 
positum, ideoque  habet  esse  proprium. 

Kesp.  Dist.  mai.  Cum  sermo  est  de  causa  efficienti  vel  finali,  Conc.^ 
cum  sermo  est  de  causa  materiali  vel  formali.  Nego.  Haec  enim  ut- 
pote  transcendentaliter  ad  invicern  relata,  sunt  necessario  simul:  re- 
lativa enim,  qua  talia,  sunt  simul  natura  et  %n  intellectu,  in  quantum 
unum  est  in  definitione  cdterius.  Cone.  min.  et  Nego  cons.  Insuper  no- 
tandum est  materiam  et  formam  habere  prioritatem  naturae  relate  ad 
compositum  adhuc  in  linea  essentiae  consideratum : ex  qua  prioritate 
naturae  perperam  quis  inferret  earum  prioritatem  in  ipso  ordine  es- 
sendi  relate  ad  compositum.  Hoc  enim  prius  intelligi  debet  constitu- 
tum ex  suis  principiis  in  linea  essentiae,  ad  hoc  et  evadat  susceptivum 
ultimae  actualitatis  nempe  actus  essendi.  Unde  simul  tempore  sunt 
materia,  forma  et  compositum. 

Obiect.  5^.  Materia  prima  est  quaedam  potentia  subiectiva  et  non 
pure  obiectiva.  Sed  quidquid  non  habet  existentiam  est  potentia  pure 
obiectiva.  Ergo  materia  prima  habet  propriam  existentiam. 

Resp.  Cone.  mai.  Dist.  min.  Si  neque  existentiam  neque  coexisten- 
tiam  habeat.  Cone.,  secus.  Nego  et  nego  eonseq. 

Obiect.  Quemadmodum  ens  per  se  unum  potest  constitui  essen- 
tialiter ex  duabus  essentiis  incompletis ; ita  poterit  constitui  in  exi- 
stendo  ex  duabus  existentiis  incompletis,  quae  se  mutuo  compleant  in 
ratione  existentiae  totius.  Ergo  non  repugnat  materiam  habere  proprium 
actum  existecdi  et  formam  habere  suam. 

Resp.  Nego  paritatem  et  nego  eonseq.  Nam  nulla  est  repugnantia, 
ut  in  eo,  quod  non  est  ultima  actualitas,  inveniatur  aliquod  principium 
potentiale  et  aliquod  principium  actuans.  Sed  quoniam  ratio  existen- 
tiae in  eo  est,  ut  sit  ultima  actualitas  omnis  rei  et  omnis  perfectionis, 
si  aliqua  existentia  posset  habere  relate  ad  aliam  existentiam  rationem 

potentiae,  iam  simul  esset  et  non  esset  ultima  actualitas,  quod  repu- 
gnat. Omnes  sententiae  oppositae  huic  nostrae,  quae  est  Sancti  Thomae, 
originem  ducunt  et  fulcimenta  ex  confusione  conceptuum,  quos  earum 


fautores  habent  de  essentia  et  existentia  et  consequenter  de  actu  et 


potentia.  Quare  hi  frustra  nituntur  defendere  systema  scholasticum  de 
materia  prima  et  forma  substantiali,  deserendo  prima  principia  Meta- 
phvsicae  Sancti  Thomae.  Haec  enim  si  per  summam  iniuriam  tum 
Angelico  Doctori  tum  rectae  rationi  deserantur,  impossibile  est  solidis 
rationibus  veram  sententiam  de  corporum  constitutione  tueri. 

Obiect.  7^.  Materia  potior  est  accidente ; quia  materia  est  pars  sub- 
stantiae. Sed  Deus  potest  facere  quod  accidens  sit  sine  subiecto ; ut 
patet  in  Sacramento  Altaris.  Ergo  potest  facere  quod  materia  existat 
sine  forma. 

Resp.  Dist.  mai.  Materia  est  potior  accidente  sub  hoc  respectu,  quod 
est  pars  substantiae,  Cone.,  sub  respectu,  quod  in  sui  ratione  dicit 
actum,  Nego.  Cone.  min.  Nego  eons.  « Dicendum,  quod  accidens,  cum 
« sit  forma,  est  actus  quidam;  materia  autem  secundum  id  quod  est, 

« est  ens  in  potentia.  Unde  magis  repugnat  materiae  esse  in  actu  sine 
« forma,  quam  accidenti  sine  subiecto.  » (1.  p.  q.  66.  a.  1.  ad  S'"”). 

Obiect.  8^  Si  potest  Deus  supplere  causalitatem  materialem,  poterit 
etiam  formalem,  efficiendo  ut  materia  existat  sine  forma.  Sed  in  Sacra- 
mento Altaris  Deus  supplet  causalitatem  materialem  substantiae.  Ergo. 

Resp.  Nego  sequelam  maioris.  Disf.  min.  Deus  supplet  causalitatem 
materialem  per  modum  subiecti.  Nego,  per  quamdam  effieientiam, 
Cone.  Nego  eons.  Negavimus  sequelam  maioris,  quia  contradictionem 
implicat  Deum  supplere  causalitatem  formae  substantialis,  deficiente 
forma.  Nam  quum  nihil  possit  esse  susceptivum  actus  essendi  nisi  sit 
determinatum,  saltem  prima  determinatione;  repugnat  ut  pura  potentia 
subiectiva,  de  cuius  ratione  est  non  habere  ex  seipsa  primam  determi- 
nationem; remaneat  pura  potentia  et  actuetur  ab  actu  essendi.  Etenim 
simul  esset  indeterminata  et  determinata,  quod  repugnat.  Neque  dicanti 


adversarii  Deum  posse  auferre  hanc  indeterminationem  a materia. 


Nam  vel  intelligunt  Deum  hanc  indeterminationem  a materia  auferrej 
per  hoc  quod  ponat  in  materia  aliquem  actum  eam  primo  determi- 
nantem ita  ut  evadat  capax  existendi;  vel  nihil  in  ea  ponendo;  vel_ 
per  seipsum  eam  formaliter  determinando.  Tertium  est  absurdum  et  f 
impium.  Secundum  est  inefficax;  nam  si  Deus  nihil  facit  circa  mate- 
riam, haec  remanet  sicuti  erat.  Primum  est  illud  ipsum  quod  nos  con- 
tendimus; nempe  materiam  indigere  aliquo  actu  primo  eam  determi- 
nante in  linea  essentiae,  videlicet  aliqua  forma  substantiali ; ut  possit 


existere. 

Ut  paucis  declaremus  distinctionem  minoris;  reiecta  absurditate  Dei 
sustentantis  ad  modum  subiecti  accidentia  in  Sacramento  Euchari- 
stiae, dicimus  Deum  causalitatem  materialem  in  hoc  Sacramento 
supplere  per  modum  efficientiae,  importare,  ut  dimensiones  et,  his  me- 
diantibus, caetera  accidentia  panis  et  vini,  quae  suum  esse  acceperunt 
per  causalitatem  resultantiae  a substantia  panis  et  a substantia  vini; 
miraculosa  operatione  pergant  conservari  in  esse  a Deo,  absque  actuali 
inhaerentia  substantiae.  Qua  in  re  non  apparet  repugnantia,  quum 
esse  accidentis  sit  diversum  ab  esse  substantiae.  Exigentia  autem  in- 
haerendi substantiae  semper  perseverat  in  esse  accidentali,  licet  accidens 
miraculose  conservetur  a Deo  absque  actuali  inhaerentia  substantiae. 
Dum  contra  esse^  quo  materia  exsistit,  quodque  non  est  aliud  ab  esse 
formae,  prorsus  repugnat  ut  in  subiecto  indeterminato  recipiatur. 

THESIS  XIV. 

Definitio  et  divisio  formae  substantialis. 

39. 1.  Forma  substantialis  definitur  ab  Aristotele  (Lib.  2.  de  Anima) 
actus  primus  corporis  physici,  a)  Nomine  actus  adsignatur  quodam- 
modo genus : nam  nomine  actus  importatur  perfectio,  porro  cuius- 
cumque formae,  sive  substantialis,  sive  accidentalis,  est  perficere  id, 
cuius  est  forma,  h)  Per  additum  primus  discernitur  forma  substan- 
tialis tum  a formis  accidentalibus,  tum  ab  esse  existentiae,  quod  est 
ultima  actualitas  cuiuslibet  essentiae,  c)  Per  vocabulum  carporis  di- 
stinguitur forma  substantialis  a puris  formis  per  se  subsistentibus  ex. 
gr.  ab  Angelis,  d)  Tandem  additur  vocabulum  physici,  ne  quis  putet 
eam  dici  actum  corporis  mathematici,  vel  corporis  artificialis  qua  talis. 

II.  Aliquando  forma  substantialis  vocatur  ab  Aristotele  ratio  ipsius 
guod  quid  erat  esse  corporis,  scilicet  ratio  quidditatis  corporeae  seu 
id  per  quod  siibskmtia  corporea  est  id  quod  est.  Nam  forma  substan- 
tialis est  principium  specificativum  substantiae  corporeae,  et  quamvis 
etiam  materia  prima  pertineat  ad  rationem  essentiae  corporeae,  tamen 
et  ipsa  indiget  specificari  a forma,  ut  faciat  esse  hoc  vel  illud  corpus 
in  specie,  et  ideo  fontalis  ratio  totius  determinationis  specificae,  quae 
reperitur  in  corpore,  petitur  a forma. 

III.  Forma  substantialis,  quae  est  mera  determinatio  materiae,  ita  ut 
tota  eius  virtus  perfectivaa?/5^)rZ^eaf^^r  a materiali  potentia,  quam  actuat 
in  hoc  vel  illud  corpus,  puta  argentum  vel  elephantem ; vocatur  forma 
sidjstantialis  materialis  vel  pure  corporea;  quia  non  est  capax  proprii 
esse,  neque  propriae  operationis;  sed  participat  in  ratione  principii 

formalis  quo  de  esse  et  de  operatione,  quae  sunt  exclusive  propria  com- 
positi resultantis,  puta  auri,  vitis,  aquilae,  leonis  etc. 

IV.  Forma  substantialis,  quae  non  est  mera  determinatio  materiae, 
cum  eius  virtus  perfectiva  non  absorbeatur  a materiali  potentia,  quam 
actuat  in  corpus  humanum ; vocatur  forma  substantialis  immaterialis 
seu  spiritualis  seu  non  mere  corporea.  Haec  est  anima  humana,  quae 
est  per  se  capax  propriae  existentiae  et  propriae  operationis,  nempe 
intellectivae,  cui  non  communicat  corpus.  Et  ideo  non  solum  est  ratio 
cur  composito  acquiratur  existentia  (nam  hoc  est  commune  omnibus 
formis  substantialibus,  quae  determinando  materiam  ad  primam  per- 
fectionem, eo  ipso  sunt  ratio  cur  constituatur  compositum  materiale, 
cui  primo  competit  existere);  sed  trahit  materiam  ad  suum  esse  exi- 
stentiae^  ita  ut  materia  et  compositum  humanum  non  existant  per  aliam 
existentiam,  quam  per  illam,  qua  immediate,  proprie,  et  per  se  actua- 
tur  anima  humana.  Sed  de  his  agemus  in  Psijcholoqia. 

THESIS  XV. 

Formis  substantialibus  materialibus,  nempe  non  intellectivis, 
competit  fieri  tantum  per  accidens  non  per  se. 

PRAENOTIONES. 

40,  Quidquid  fit  ratione  sui,  ad  hoc  ut  ipsum  proprie  sit  tamquam 
id  quod  est.,  dicitur  fieri  per  se.  Quae  autem  fiunt  tantum  ratione  al- 
terius, ita  ut  ipsis  aliquid  sit,  ipsa  autem  ex  se  esse  nequeant,  di- 
cuntur feri  per  accidens.  Et  hoc  valet  sive  sumatur  vocabulum  fieri 
in  sensu  creandi^  sive  sumatur  in  sensu  generandi.  (Confer  S.  Tho- 
mam  I.  p.  q.  45.  art.  4°  et  S""). 

PROBATUR. 

41.  Quoniam  fieri  ordinatur  ad  esse  rei,  illis  proprie  et  per  se  com- 
petit fieri,  quibus  proprie  et  per  se  competit  esse.  Atqui  tantum  enti  ut 
quod  competit  proprie  et  per  se  esse.  Ergo  tantum  enti  ^it  quod  com- 
petit proprie  et  per  se  fieri.  Sed  solum  composita  corporea  et  formae 
substantiales  intellectivae  possunt  habere  esse  ut  quod  est,  eo  modo  et 
ordine  quem  suo  loco  indicamus.  Formae  autem  substantiales  ma- 
teriales possunt  tantum  habere  esse  ut  quibus  compositum  est.  Ergo 
formis  substantialibus  materialibus  non  competit  fieri  per  se,  sed  per 
accidens,  nempe  confieri,  ut  coexistant  per  esse  compositi. 

« Creari  proprie  est  rei  subsistentis,  cuius  est  proprie  esse  et  fieri: 
« formae  autem  non  subsistentes,  sive  substantiales  sive  accidentales 
«non  proprie  creantur,  sed  concreantur:  sicut  nec  esse  habent  per  se, 

« sed  in  alio : et  quamvis  non  habeant  materiam  ex  qua,  quae  sit  pars 
« eorum ; habent  tamen  materiam  in  qua,  a qua  dependent,  et  per 
« cuius  mutationem  in  esse  educuntur  (quando  contingit  generatio) ; 
« ut  sic  eorum  fieri  sit  proprie  subiecta  eorum  transmutari.  Secus 
« autem  est  de  anima  rationali,  quae  est  forma  subsistens ; unde  pro- 
« prie  ei  creari  convenit  ».  S.  Thomas  de  Verit.  q.  27.  a.  3.  ad  9'"“. 
Confer  etiam  1.  p.  q.  110.  a.  2. 

OBIECTIONES. 

42.  Obiect.  1^.  Saltem  in  generatione  quaelibet  forma  fit  per  se. 
Nam.  In  generatione  non  fit  materia,  sed  tantum  forma.  Sed  quod 
exclusi  ve  fit,  proprie  et  per  se  fit.  Ergo  saltem  in  generatione  quaelibet 
forma  fit  per  se,  non  per  accidens. 

Resp.  Nego  assertum.  Ad  rationem,  dist.  mai.  In  generatione  fit 
proprie  et  per  se  compositum,  quod  generatur  ex  materia  in  talem 
formam,  Cone.,  fit  proprie  et  per  se  forma,  Nego,  Concedo  min.  Nego 
conseq.  « Sciendum,  quod  licet  in  littera  (aristotelici  textus)  dicatur 
« quod  forma  fttm  materia,  non  proprie  dicitur.  Forma  enim 

« proprie  non  fit,  sed  compositum.  Sicut  etiam  dicitur  forma  esse  in 
« materia,  licet  forma  non  sit,  sed  compositum  per  formam.  Ita  etiam 
« proprius  modus  loquendi  est,  ut  dicamus  compositum  generari  ex 
« materia  in  talem  formam.  Formae  enim  proprie  non  fiunt,  sed  edu- 
« cuntur  de  potentia  materiae,  in  quantum  materia,  quae  est  in.  po- 
« tentia  ad  formam,  fit  actu  sub  forma,  quod  est  facere  compositum  ». 
S.  Thomas  in  Metaph.  lect.  7^ 

Obiect.  Prius  est  esse  formae,  quam  uniri  praeexistenti  materiae. 
Sed  nequit  forma  esse  antequam  materiae  uniatur,  nisi  ipsa  forma  ha- 
beat per  se  fieri.  Ergo  forma  omnis  habet  fieri  per  se. 

Resp.  JDist.  maior.  Si  sermo  sit  de  forma  non  intellectiva.  Nego, 
si  sermo  sit  de  forma  intellectiva,  nempe  de  anima  humana,  Suhdi- 
stinguo : prius  est  esse  formae  prioritate  naturae.  Cone.,  prioritate  tem- 
poris, Nego.  Concedo  minorem  et  nego  consequens. 

Etenim  unum  et  idem  est  materiam  virtute  agentis  proportionati 
actuari  secundum  aliquam  formam, fieri  hanc  formam,  fieri  compositum. 
Quocirca  cum  haec  tria  sint  unum  et  idem,  simid  omnino  fieri  necesse 
est.  Insuper  cum  materia  et  forma  materialis  sint  mera  principia  quibus 
corpus  intrinsece  constituitur,  non  solum  sunt  ex  seipsis  insufficientia 
ad  accipiendum  esse,  sed  in  ipso  composito  nequeunt  acquirere  proprium 
esse,  sed  existunt  per  esse  totius.  Nam  eo  ipso  quod  mutuo  se  com- 
plent in  ratione  potentiae  et  actus,  constituunt  aliquod  ens  primo  et 
per  se  unum,  nempe  corpus,  quod  proprie  aptum  est  ad  existendum. 

THESIS  XVI. 

In  generationibus  compositorum  materialium  formae 
non  subsistentes  educuntur  de  potentia  materiae. 

PRAENOTIONES. 

43.  I.  Res  aliqua  nondum  existens  dicitur  esse  in  alio^  quatenus 
continetur  in  eo  tamquam  in  sua  causa.  Pro  diversitate  autem  cau- 
sarum diversimode  hoc  dicitur.  Et  ideo  in  causa  finali  dicitur  praecon- 
tineri  effectus;  quatenus  finis,  qui  movet  causam  agentem  ad  ponendum 
effectum,  est  prima  ratio  cur  effectus  ille  aliquando  producatur. 

In  causa  efficiente  praecontinetur  effectus  tanquam  in  potentia 
activa,  quatenus  in  ea  est  virtus  illum  producendi : sic  omnes  creaturae 
praecontinentur  in  Deo,  quia  in  Deo  est  virtus  illas  creandi. 

In  causa  materiali  praecontinetur  effectus  tanquam  in  potentia 
passiva,  quatenus  nempe  ex  ea  fieri  potest  ah  aliquo  agente  proportio- 
nato : sic  in  metallo  praecontinetur  statua  Mercurii,  quia  ex  metallo 
ab  artifice  fieri  potest. 

Similiter  loqui  possumus  de  causa  exemplari^  in  qua  iam  habetur 
intenti onaliter  effectus  producendus:  sicut  dumus  praecontinetur  in  idea 
architecti. 

II.  Id,  quod  continetur  in  sua  causa  aliquo  ex  supradictis  modis, 
quando  actuatur  modo  sibi  convenienti,  dicitur  educi  ex  causa.  Quo- 
circa effectus  aliquis,  quatenus  producitur  a causa  efficiente,  dicitur 
educi  ah  agente,  non  a nihilo  vel  a nidlo.  Quatenus  aliquis  effectus 
fit  ex  praeiacente  materia,  dicitur  educi  de  xmtentia  (passiva)  materiae, 
non  fieri  ex  nihilo.  Quaproter  formam  educi  de  potentia  materiae 
significat  aliquid  reduci  de  potentia  in  actum  ita,  ut  actus  non  habeatur 
ex  nihilo,  sed  ex  materia  per  virtutem  proportionati  agentis.  Aliquale 
exemplum  habes  in  statua,  quae  dicitur  educi  de  potentia  metalli  per 
virtutem  artificis. 

III.  Non  est  confundenda  actio  cductiva  formae  de  potentia  mate- 
riae, cum  actione  creativa  compositi  materialis.  Haec  enim  non  prae- 
supponit  materiam,  sed  creat  simul  materiam  et  formam,  creando 
prima  composita  materialia,  nempe  prima  corpora.  Actio  autem  edu- 
ctiva  formae  de  potentia  materiae,  praesupponit  materiam  praexisten- 
tem  sub  alia  forma.  Quae  prioritas  non  est  solum  naturae  sed  etiam 
temporis:  secus  haberemus  in  eodem  instanti  duas  formas  substan- 
tiales actuantes  eamdem  materiam,  quod  repugnat. 

lY.  Educuntur  de  potentia  materiae  tantummodo  formae,  quae  sunt 
purae  determinationes  materiae,  nempe  quarum  virtus  perfectiva  est 
ita  proportionata  materiae,  ut  hanc  nullatenus  excedat.  Tales  sunt 
omnes  formae  substantiales  inferiores  anima  humana : quia  etiam  no- 
biliores inter  illas,  quales  sunt  animae  brutorum  perfectiorum,  ita  de- 
terminant materiam  ad  corpora  in  sua  specie  constituenda,  ut  in  hu- 
iusmodi  substantiis  nullum  inveniri  possit  principium  operationis 
prorsus  immaterialis.  Quocirca  dicuntur  plus  minusve  alsorheri  a 
materia  seu  immergi  in  ea.  Quamvis  enim  brutorum  operationes  non 
sint  ita  depressae  in  materia  sicut  operationes  vegetalium,  neque  ope- 
rationes vegetalium  sint  ita  depressae  sicut  operationes  mineralium ; 
temen  non  transcendunt  ordinem  materialium  principiorum,  sine  quibus 
i2imi[\\dim  ex  propriis  principiis  operationes  illae  non  fiunt.  « Huius- 
<"  modi  animae  (ait  S.  Thomas  qq.  dd.  de  Potentia  q.  3.  a.  XI.)  ordi- 
« nem  principiorum  naturalium  non  excedunt.  Et  hoc  patet  eorum 
« operationes  considerantibus.  Nam  secundum  ordinem  naturarum  sunt 
« etiam  ordines  actionum.  Invenimus  autem  quasdam  formas,  quae 
« se  ulterius  non  extendunt,  quam  ad  id,  quod  per  principia  materialia 
« fieri  potest;  sicut  formae  elementares  et  mixtorum  corporum,  quae 
« non  agunt  ultra  actionem  calidi  et  frigidi  (et  similium  qualitatum) ; 
« unde  sunt  penitus  materiae  immersae.  Anima  vero  vegetabilis,  licet 
« non  agat  nisi  mediantibus  qualitatibus  praedictis,  attingit  tamen 
« operatio  eius  ad  aliquid  in  quod  qualitates  praedictae  se  non  exten- 
« dunt,  videlicet  ad  producendum  carnem  et  os,  et  ad  praefigendum 
« terminum  augmento,  et  ad  huiusmodi;  unde  et  adhuc  retinetur  infra 
« ordinem  materialium  principiorum,  licet  non  quantum  formae  prae- 
« missae.  Anima  vero  sensibilis  non  agit  per  virtutem  calidi  et  fri- 
« gidi  de  necessitate,  ut  patet  in  actione  visus  et  imaginationis  et 
« huiusmodi;  quamvis  ad  huiusmodi  operationes  requiratnr  determi- 
« natum  temperamentum  calidi  et  frigidi  ad  constitutionem  organorum 
« sine  quibus  actiones  praedictae  non  fiunt;  unde  non  totaliter  tran- 
« scendit  ordinem  materialium  principiorum,  quamvis  ad  ea  non  tan- 
« tum  deprimatur,  quantum  formae  praedictae.  Anima  vero  rationalis 
« etiam  agit  actionem  ad  quam  virtus  calidi  et  frigidi  non  se  extendit ; 

1 • « nec  eam  exercet  per  virtutem  calidi  et  frigidi,  nec  organo  etiam 
« corporali;  unde  ipsa  sola  transcendit  ordinem  naturalium  principio- 
I « rum;  non  autem  anima  sensibilis  in  brutis  vel  vegetabilis  in  plantis.  » 

! V.  Siquidem  formae,  quae  educuntur  de  potentia  materiae,  sunt  eae, 
j quae  habeant  esse  dependenter  a materia,  nec  diversum  ab  esse  com- 
1 positi;  necesse  est,  ut  per  illam,  eamdem  actionem,  per  quam  edu- 
cuntur de  potentia  materiae,  uniantur  materiae  et  constituatur  com- 

positum.  Haec  enim  sunt  prorsus  relativa  ita  ut  unum  non  possit 
esse  vel  concipi  sine  alio.  De  formarum  eductione  de  potentia  mate- 
riae agit  S.  Thomas  in  Summa  Theologiae  1.  p.  q.  45.  a.  8.  q.  65.  a.  4. 
q.  91.  a.  2.  q.  110.  a.  2.  q.  118.  a.  1.  2.  in  D®.  2^®.  q.  63.  a.  1.  Contra 
Gent.  Lib.  2.  cap.  86. ; Lib.  3.  cap.  69.  in  2'""'.  Sent.  Dist.  1.  q.  1.  a.  4. 
ad  d'""'.  Dist.  18.  q.  2.  a.  3.  qq.  dd.  de  Verit,  q.  11.  a.  1.  de  Potent. 
q.  3.  a.  8.  et  11.  etc. 


PROBATUR. 

44.  I.  In  generatione  corpus  generans  agit  in  corpus  corrumpendum 
ita  ut  virtute  sua  naturali  pertingat  ad  actuandam  seu  determinan- 
dum materiam,  quae  erat  sub  forma  corporis  corrumpendi,  secundum 
formam  propriae  similem  et  per  hoc  producat  novum  compositum 
corporeum  sibi  specifice  identicum.  Atqui  hoc  est  educere  formam  non 
per  se  subsistentem  de  potentia  materiae.  Ergo  in  generatione  formae 
non  subsistentes  educuntur  de  potentia  materiae. 

Proh.  mai.  Unumquodque  agit  secundum  quod  est  actu  per  suam 
formam,  ita  ut  si  inveniat  potentiam  susceptivam  suae  actionis,  et 
sufficienter  ei  coniungatur,  actuet  eam  secundum  formam  seu  perfe- 
ctionem secundum  quam  agit.  Porro  generans  agit  non  solum  secun- 
dum suas  formas  accidentales,  sed  etiam,  his  mediantibus  tamquam 
instrumentis,  agit  secundum  suam  formam  substantialem  in  compo- 
situm corrumpendum.  Quatenus  agit  secundum  formas  accidentales, 
alterat  illud  ita  ut  materia  gradatim,  mediante  composito,  dum  acquirit 
dispositiones  proportionatas  formae  inducendae,  amittat  dispositiones 
proportionatas  formae  amittendae.  In  qua  alteratione,  quae  est  extrin- 
seca  generationi,  generans  adiuvatur  etiam  ab  aliis  agentibus.  Statim 
autem  atque  haec  alteratio  eo  usque  pervenerit,  ut  novae  dispositiones 
inductae  sint  incompossibiles  cum  forma  compositi  corrumpendi  et 
prorsus  conformes  illis,  quas  exigit  forma  compositi  generandi:  materia 
prima  recipiet  influxum  virtutis  naturalis  activae  generantis,  et  de- 
terminabitur secundum  formam  eiusdem  speciei  cum  forma  generantis, 
id  est  fiet  novum  compositum  corporeum,  corrupto  anteriore. 

Proh.  min.  Educere  formas  de  potentia  materiae  est  ita  determi- 
nare materiam,  iam  sub  alia  forma  praeexistentem,  ad  novam  formam, 
ut  haec  determinatio  a virtute  agentis  naturalis  in  linea  causae  se- 
cundae adaequate  procedat.  Atqui,  si  forma  esset  per  se  subsistens, 
haec  determinatio  non  posset  adaequate  procedere  a naturali  agente 
in  linea  causae  secundae;  quia  forma  per  se  subsistens,  utpote  habens 
esse  proprium  independenter  a materia,  nequit  produci  nisi  per  crea- 

tionem,  quae  est  opus  solius  Causae  primae,  nempe  Dei.  Ergo  in  ge- 
neratione solae  formae  non  per  se  subsistentes  educuntur  de  potentia 
materiae. 

II.  Confirmatur  ex  S.  Thoma  (qq.  dd.  de  Potentia  q.  3.  a.  8).  «Circa 
« istam  quaestionem  diversae  fuerunt  opiniones.  Quarum  omnium  vi- 
« detur  radix  fuisse  unum  et  idem  principium,  secundum  quod  natura 
« non  potest  ex  nihilo  aliquid  facere:  ex  hoc  enim  aliqui  crediderunt, 
« quod  nulla  res  fieret  aliter  nisi  per  hoc  quod  extrahebatur  a re  alia 
« in  qua  latebat,  sicut  de  Anaxagora  narrat  Philosophus  (in  1.  Phys. 
« com.  32.  et  33.),  qui  ex  hoc  videtur  fuisse  deceptus,  quia  non  di- 
« stinguebat  inter  potentiam  et  actum;  putabat  enim  oportere  quod 
« actu  praeextiterit  illud  quod  generatur.  Oportet  autem  quod  prae- 
« existat  potentia,  et  non  actu:  si  enim  non  praeexisteret  potentia, 
« fieret  ex  nihilo ; si  vero  praeexisteret  actu,  non  fieret ; quia  quod 
« est,  non  fit. 

« Sed  quia  res  generata  est  in  potentia  per  materiam  et  in  actu 
« per  suam  formam;  posuerunt  aliqui  quod  res  fiebat  quantum  ad 
« formam,  materia  praeexistente.  Et  quia  operatio  naturae  non  potest 
« esse  ex  nihilo,  et  per  consequens  oportet  quod  sit  ex  praesupposi- 
« tione,  non  operabatur  secundum  eos  natura,  nisi  ex  parte  materiae 
« disponendo  ipsam  ad  formam.  Formam  vero,  quam  oportet  fieri  et 
« non  praesupponit  aliquid,  sed  potest  ex  nihilo  facere ; et  hoc  est 
« agens  supernaturale,  quod  Plato  posuit  datorem  formarum.  Et  hoc 
« Avicenna  dixit  esse  intelligentiam  ultimam  inter  substantias  sepa- 
« ratas.  Quidam  vero  moderni  eos  sequentes,  dicunt  hoc  esse  Deum. 
« Hoc  autem  videtur  esse  inconveniens.  Quia^  cum  unumquodque  na- 
« tum  sit  simile  sibi  agere^  nam  unumquodque  agit  in  eo  quod  actu 
« est,  hoc  scilicet  quod  est  in  potentia  id  quod  agendum  est  (i.  e. 
« causa  efficiens  est  in  actu  vel  formaliter  vel  eminenter  id  quod 
« effectus  producendus  est  in  potentia) ; non  requireretur  similitudo 
« secundum  formam  substantialem  in  agente  naturali^  nisi  forma 
« substantialis  geniti  esset  per  actionem  agentis.  Ex  quo  etiam  id 
« quod  in  genito  acquirendum  est,  actu  in  generante  naturali  inve- 
« nitur,  et  unumquodque  agit  secundum  quod  actu  est ; inconveniens 
« videtur,  hoc  generante  praetermisso,  aliud  exterius  inquirere. 

« Unde  sciendum  est,  quod  istae  opiniones  videntur  provenisse  ex 
« hoc  quod  ignorabatur  natura  formae,  sicut  et  primae  provenerunt 
« ex  hoc,  quod  ignorabatur  natura  materiae.  Forma  enim  naturalis 
« non  dicitur  univoce  esse  cum  re  generata.  Kes  enim  naturalis  «re- 
« nerata  dicitur  esse  per  se  et  proprie,  quasi  habens  esse,  et  in  suo 
« esse  subsistens;  forma  autem  non  sic  esse  dicitur,  cum  non  subsi- 

« stat,  nec  per  se  esse  habeat ; sed  dicitur  esse  vel  ens,  quia  ea  ali- 
« quid  est ; sicut  et  accidentia  dicuntur  entia  quia  substantia  eis  est 
« vel  qualis  vel  quanta,  non  quod  eis  sit  simpliciter  sicut  per  formam 
« substantialem : unde  accidentia  magis  proprie  dicuntur  entis,  quam 
« entia,  ut  patet  in  Metaphysica  (lib.  7.  com.  2.).  Unumquodque  autem 
« factum,  hoc  modo  dicitur  fieri,  quo  dicitur  esse.  Nam  esse  est  ter- 
« minus  factionis:  unde  illud,  quod  proprie  fit  per  se,  compositum 
« est.  Forma  autem  non  proprie  fit,  sed  est  id  quo  fit,  idest  per  cuius 
« acquisitionem  aliquid  dicitur  fieri.  Nihil  ergo  obstat  per  hoc  quod 
« dicitur  quod  per  naturam  ex  nihilo  nihil  fit,  quin  formas  substan- 
« tiales  ex  operatione  naturae  esse  dicamus.  Nam  id  quod  fit  non  est 
« forma  sed  compositum ; quod  ex  materia  fit  et  non  ex  niliilo.  Et 
« fit  quidem  ex  materia,  inquantum  materia  est  in  potentia  ad  ipsum  | 
« compositum  per  hoc  quod  est  in  potentia  ad  formam.  Et  sic  non  i 
« proprie  dicitur  quod  forma  fiat  in  materia,  sed  magis  quod  de  ma-  I 
« teriae  potentia  educatur.  Ex  hoc  autem  ipso,  quod  compositum  fit 
« et  non  forma,  ostendit  Philosophus  (in  VII,  Metaph.  text.  26.  et  27.) 

« quod  formae  sunt  ex  agentibns  naturalibus.  Nam,  cum  factum  opor- 
« teat  esse  simile  facienti,  ex  quo  id  quod  factum  est,  est  composi- 
« tum,  oportet  id  quod  est  faciens  esse  compositum,  et  non  forma 
« per  se  existens,  ut  Plato  dicebat ; ut  sic,  sicut  factum  est  composi- 
« tum,  quo  autem  fit  est  forma  in  materia  in  actum  reducta,  ita 
« generans  sit  compositum  non  forma  tantum;  sed  forma  sit  quo  ge- 
« nerat:  forma,  inquam,  in  hac  materia  existens,  sicut  in  his  carnibus 
« et  in  his  ossibus  et  in  aliis  huiusmodi.  » 

IIL  Declaratur  exemplo.  Sicut  in  ordine  accidentali,  per  hoc  di- 
citur fieri  rotunditas  in  cera,  quod  cera,  quae  erat  prius  sub  alia  figura, 
ita  tractatur  et  immutatur  ab  agente  exteriori,  puta  a digitis,  ut  con- 
stituatur actu  secundum  rotunditatem,  ad  quam  erat  in  potentia, 
dum  esset  sub  alia  figura ; ita  in  ordine  substantiali  tunc  dicitur  fieri 
forma  in  materia,  quando  materia,  quae  erat  prius  sub  alia  forma  sub- 
stantiali, ita  transmutatur  ab  agente  naturali,  sub  cuius  influxu  suf- 
ficienter est  constituta,  ut  constituatur  actu  secundum  novam  formam 
substantialem,  ad  quam  erat  in  potentia,  dum  esset  sub  alia  forma. 

Et  quemadmodum  agens  exterior  causat  formam  accidentalem  similem 
formae,  secundum  quam  ipsum  vel  formaliter  vel  eminenter  actuatur, 
sicut  apparet  ex.  gr.  in  nummis,  in  quibus  imago  Caesaris  imprimitur 
a sigillo  iam  actuata  secundum  illam ; ita  agens  naturale  causat  in 
materia  formam  substantialem  similem  illi,  secundum  quam  ipsum 
primo  et  simpliciter  actuatur.  Itaque  forma  non  ex  seipsa  est  aliquid, 
quod  terminet  actionem  agentis  et  deiu  materiae  uniatur;  non  enim 

ex.  gr.  prius  fit  rotunditas  et  deinde  ponitur  in  cera,  sed  actio  agentis 
terminatur  ad  proprium  compositum,  quod  proprie  fit,  forma  autem 
/ educitur  ex  ipsa  materia  (forma  quidem  substantialis  ex  ipsa  materia 
prima,  forma  autem  accidentalis  ex  materia  secunda  nempe  a corpore 
in  suo  esse  substantiali  iam  constituto),  prouti  materia  cogitur  ab 
- agente  proportionato  exire  in  actum  cuius  est  capax,  sicut  rotunditas 
educitur  a cera  et  figura  Caesaris  a nummo  : unde  s.  Thomas  (in 
1.  p.  q.  90.  a.  2.  ad  ait:  «Actum  extrahi  de  potentia  materiae, 
, nihil  aliud  est,  quam  aliquid  fieri  in  actu,  quod  prius  erat  in  potentia 
(non  mere  obiectiva  sed  subiectiva  et  reali).  » 

IV.  Breviter.  Ad  eductionem  formae  de  potentia  materiae,  tria 
requiruntur:  l""  ut  materia  praesupponatur ; 2'  ut  contineat  in  sua 
^ potentia  formam  producendam ; 8®  ut  concurrat  ad  ipsum  fieri  formae 
u hoc  sensu,  quod  agens  non  producat  eam  nisi  dependenter  a materia 
concurrente  per  modum  subiecti  praesuppositi  ad  eius  actionem.  Atqui 
^ haec  tria  verificantur  in  generatione  formarum  non  per  se  subsisten- 
i tium;  quia  Materia  praeexistit  in  composito  corrumpendo;  2^  forma 
'i  non  per  se  subsistens  adaequate  dicit  ordinem  ad  materiam,  a qua 
tanquam  a principio  potentiali  totaliter  quoad  esse  dependet,  cum  non 
. habeat  operationem  quae  transcendat  principia  materialia  (cfr.  prae- 
not.  4.) ; et  ideo  3^  materia  debet  concurrere  ad  ipsum  fieri  formae, 
quae  ne  quidem  per  accidens  fieri  potest  ab  agente  nisi  ad  effectionem 
compositi:  compositum  autem  fit  eo  ipso  quod  materia  recipit  in- 
fluxum generantis,  quatenus  agit  naturaliter  secundum  suam  formam 
substantialem.  Ergo  in  generatione  formae  non  per  se  subsistentes 
educuntur  de  potentia  materiae. 


OBIECTIONES. 

45.  Quamplurimas  difficultates  propositas  et  solutas  habes  in  locis 
j citatis  S.  Thomae,  praesertim  in  QQ.  dd.  de  Potentia  q.  3.  a.  8.  et  11. 
" Eas  facili  negotio  solves,  si  prae  oculis  habeas  hucusque  dicta  in  hac 
nostra  Quaestione  et  praesertim  in  Praenotionibus  huius  Thesis.  At- 
1 tamen  nonnullas  afferemus  et  solvemus  in  forma  dialectica. 

Obiect.  la.  Id  quod  non  habet  materiam  partem  sui,  non  potest 
I ex  materia  fieri.  Sed  formae  non  habent  materiam  partem  sui:  quia 
i forma  distinguitur  et  contra  materiam  et  contra  compositum.  Ergo, 
cum  formae  fiant,  quia  de  novo  esse  incipiunt,  videtur  quod  non  fiant 
, ex  materia ; et  sic  fiunt  ex  nihilo,  et  per  consequens  creantur. 

‘ ! Resp.  List.  mai.  Non  potest  fieri  ex  materia  tamquam  ex  principio 
I intrinsece  constitutivo  sui,  Cone,  non  potest  educi  ex  potentia  ma- 

teriae,  quod  est  eius  fieri  per  accidens,  Nego.  Cone.  min.  et  nego  cons. 
« Ad  sextum  dicendum,  quod  es  hoc  quod  forma  non  habet  materiam 
« partem  sui,  sequeretur  quod  ei  creari  competeret,  si  proprie  fieri 
« posset  sicut  res  per  se  subsistens.  » {de  Pot.  q.  3.  a.  8.). 

Obiect.  2®.  Nihil  educitur  de  aliquo,  quod  non  est  in  eo.  Sed  ante 
finem  generationis  forma,  quae  est  generationis  terminus,  non  erat 
in  materia;  alias  essent  formae  contrariae  in  materia  simul.  Ergo 
formae  naturales  non  educuntur  de  materia. 

Resp.  Bist.  mai.  Nihil  educitur  de  aliquo,  quod  non  est  in  eo  aliquo 
ex  modis  indicatis  in  Praenotionibus,  nempe  vel  tamquam  res  existens 
in  re  existente,  ut  pecunia  in  arca,  vel  tamquam  effectus  in  causa  sive 
efficiente,  sive  finali,  sive  materiali,  ut  actus  in  potentia  sibi  adaequate 
proportionata  ante  infiuxum  causae  efficientis;  Concedo. TmiximmodiO 
tamquam  res  existens  in  re  exitente.  Nego.  Distinguo  primam  partem 
Mmoris.  Forma  est  generationis  terminus  inadaequatus  et  per  acci- 
dens; Concedo:  Adaequatus  et q^er  se,  Nego ; quia,  integrum  compo- 
situm est  terminus  proprius,  adaequatus  et  generationis. 
secundam  partem  minoris.  Forma  ante  finem  generationis  non  erat 
in  materia  tamquam  res  existens  in  re  existente,  Cone,  tamquam  actus 
in  potentia  sibi  adaequate  proportionata  ante  influxum  causae  effi- 
cientis, Nego  et  nego  conseq.  Quemadmodum  in  probatione  diximus, 
formam  praecontineri  in  materia  non  importat  aliud  nisi  materiam 
praeexistentem  sub  alia  forma  esse  subiectum  aptum,  quod  actuetur 
ab  ea  tamquam  ab  eius  mera  determinatione  prima,  si  subdatur  actioni 
agentis  naturalis  proportionali.  « Ad  octavum  dicendum,  quod  forma, 
« quae  est  generationis  terminus  (inadaequatus),  erat  in  materia  ante 
« generationem  completam,  non  in  actu  sed  in  potentia.  Non  est  autem 
« inconveniens  duorum  contrariorum  unum  esse  actu  et  aliud  in  po- 
« tentia  ».  {de  Pot.  ibid.). 

Obiect.  3''.  Si  forma  aliquo  modo  est  in  materia  ante  terminum 
generationis,  est  ibi  secundum  aliquid  sui.  Si  autem  non  est  ibi  com- 
plete secundum  aliquid  sui,  non  praeexistit.  Habet  ergo  forma  aliquid 
et  aliquid,  et  sic  non  est  simplex;  cuius  contrarium  in  libro  sex  prin- 
cipiorum habetur. 

Resp.  Dist.  mai.  Si  esset  in  materia  tanquam  pars  in  toto^  Cone., 
si  est  in  materia  eo  modo,  quo  dicitur  esse  actus  in  potentia,  quam  nulla- 
tenus excedit,  et  a qua  proinde  pendet  in  suo  esse,  ante  infixum  agentis, 
Nego.  Dist.  min.  Non  praeexistit  per  existentiam  propriam.  Cone.,  non 
praeexistit  per  existentiam  potentiae,  a qua  pendet  in  suo  esse,  quaeque 
sub  alia  forma  praeexistit  per  esse  compositi.  Nego.,  et  nego  conse(p 
« Ad  decimum  dicendum,  quod  forma  praeexistit  in  materia  imper- 

« fecte;  non  quod  aliqua  pars  eius  sit  ibi  in  actu,  et  alia  desit;  sed 
« quia  tota  praeexistit  in  potentia,  et  postmodum  tota  producitur  in 
« actu.  » {de  Pot  ibid.).  Id  quod  non  est  aliud,  nisi  determinatio  al- 
terius^ totam  rationem  sui  esse  habet  ab  eo,  tamquam  a causa  ma- 
teriali, et  a producente  compositum,  tamquam  a causa  efficiente.  Ita 
fiet,  ut  resultet  in  actu  suhiectum  determinatum^  nempe  compositum 
corporeum  existens,  ex.  gr.  aliquis  ursus  vel  aquila. 

Obiect.  4^.  In  natura  inferiori  non  invenitur  aliquod  activum  prin- 
cipium, nisi  accidens:  nam  ignis  agit  per  calorem,  qui  est  accidens; 
et  similiter  de  aliis.  Sed  accidens  non  potest  esse  causa  activa  formae 
substantialis,  quia  nihil  agit  ultra  suam  speciem ; effectus  autem  non 
praeeminet  causae,  cum  tamen  forma  substantialis  praeemineat  acci- 
denti. Ergo  forma  substantialis  non  producitur  per  actionem  naturae 
inferioris;  et  ita  oportet,  quod  sit  per  creationem. 

Resp.  Pist.  mai.  Est  principium  activum  qiiod^  Nego^  est  principium 
activum  quo^  Suhdist.  Proximum,  Cone,,  remotum,  Nego.  Pist.  min.  Si 
accidens  non  ageret  instrumentaliter.  Cone.,  si  accidens  agit  instru- 
mentaliter  in  prineipii  quo  proximi  operationis  naturalis.  Nego, 

et  Nego  eonseq.  Prineipium  quod  est  ipsum  generans,  prineipium  quo 
remotum  est  eius  forma  substantialis,  prineipium  quo  proximum  sunt 
varia  accidentia,  quae  in  generatione  agunt  instrumentaliter  in  virtute 
formae  substantialis.  « Ad  decimumtertium  dicendum,  quod  forma  ac- 
« cidentalis  agit  in  virtute  formae  substantialis,  quasi  instrumentum 
«eius;  sicut  etiam  in  2^.  de  Anima  (com.  50.)  calor  ignis  dicitur 
« esse  instrumentum  virtutis  nutritivae;  et  ideo  non  est  inconveniens, 
- « si  actio  formae  accidentalis  ad  formam  substantialem  terminetur.  » 
(ibid.). 

Obiect.  5^.  Imperfectum  non  potest  esse  causa  perfecti.  Sed  in  se- 
mine bruti  animalis  vel  plantae  non  est  vis  animae  nisi  imperfecte. 
Ergo  anima  biHiti  vel  plantae  non  producitur  per  actionem  naturalem 
virtutis  seminalis:  et  ita  oportet  quod  sit  per  creationem,  et  pari 
ratione  omnes  aliae  formae  naturales. 

Resp.  Pist.  mai.  Si  imperfectum  agat  virtute  propria.  Cone.,  si 
agat  in  virtute  alicuius  perfecti.  Nego.  Pist.  min.  Virtus  in  semine 
fuit  immediate  impressa  ab  ipso  generante,  puta  ab  arbore,  quando 
semen  nondum  fuerat  decisum  ab  illo.  Cone,  virtus  in  semine  non 
processit  ab  ipso  generante.  Nego,  et  nego  eonsequens.  Quamvis  in 
semine  materia  nondum  sit  actuata  a forma,  quae  respondere  debet 
ultimo  generationis  termino,  tamen  ante  decisionem  seminis,  a gene- 
rante, materia  accepit  immediatum  generantis  influxum,  qui  perseverat 
in  semine  et  ad  ultimam  perfectionem  perveniet  per  adiumentum  etiam 

exteriorum  agentium.  Ex.  gr.  materia  ovi  gallinacei  accepit  influxum 
immediatum  virtutis  generantis  antequam  ovum  foecundatum  emit- 
teretur a gallina,  et  non  requirit  sub  forma  ovi  emissi  nisi  extrin- 
seca  fomenta  determinati  processus  caloris  ad  hoc  ut  actuetur  a forma 
quae  respondere  debet  ultimo  generationis  termino : quo  in  termino 
habebitur  pullus  gallinaceus.  « Ad  decimumquartum  dicendum,  quod 
« etiam  in  semine  calor  seminis  agit  ut  instrumentum  virtutis  ani- 
« mae,  quae  est  in  semine : quae  quidem  licet  imperfecta  sit,  tamen 
« est  impressio  quaedam  animae  perfectae  relicta:  est  enim  in  semine 
« ab  anima  generantis,  et  agit  etiam  in  virtute  corporis  coelestis, 
« cuius  est  quasi  instrumentum:  et  propter  hoc  non  dicitur  quod 
« semen  generet,  sed  quod  anima  et  sol.  » {de  Pot.  ibid.)  Quae  ultima 
verba  de  influxu  corporis  coelestis  non  debent  accipi  nisi  eo  sensu, 
ut  sol  ex.  gr.  tamquam  agens  extrinsecum  per  calorem,  electricitatem 
et  alias  qualitates  activas  dicatur  concurrere  ad  eas  alterationes  pro- 
ducendas in  corpus  corrumpendum,  sine  quibus  non  posset  disponi 
materia  ad  recipiendum  influxum  generantis.  Ea  vero  quae  obiiciuntur 
ex  generatione  animalium  imperfectorum  ex  putrefactione,  nullam 
amplius  facessunt  difficultatem.  Eecentiora  enim  Scientiae  Naturalis 
inventa  demonstrant  per  accuratissima  experimenta  nullam  dari  gene- 
rationem viventis  a vivente  nisi  per  semina  et  ova,  quibus  noster  pla- 
neta  est  refertus  adeo  ut  vel  in  minima  gutta  aquae  plura  eorum 
millia  deprehendi  possint.  Cfr,  Pasteur,  Annales  des  Sciences  Naturel- 
les,  1861,  T.  XVI.  p.  5.  et  seqq. 

Obiect.  Esse  est  j^er  creationem.  Hoc  autem  non  esset,  nisi  for- 
mae crearentur:  nam  forma  est  essendi  principium.  Ergo  forma  est 
per  creationem. 

Resp.  Dist  mai.  Esse,  quod  non  praesupponit  praeexistentem  po- 
tentiam subietivam.  Cone.,  esse  quod  praesupponit  potentiam  subie- 
ctivam  praeexistentem,  Subdist.  Est  per  creationem  hoc  sensu  quod 
omnis  causa  secunda  dans  esse  composito  generato,  hoc  habet  in  quan- 
tum agit  in  virtute  primae  Causae  creantis.  Cone.,  hoc  sensu,  quod 
primo  ponatur  extra  causas  potentia  subiectiva  compositi  generati. 
Nego.  — Dist.  min.  Si  formae  essent  per  se  subsistentes,  Conc.^  secus. 
Nego.  — Dist.  rationem  additam:  forma  est  essendi  principium,  ut 
quo  compositum  est.  Cone,  potest  se  habere  etiam  ut  quod.,  Subdist.  Si 
sit  forma  per  se  subsistens  ut  anima  humana.  Cone..,  si  non  sit  forma 
per  se  subsistens.  Nego.  « Ad  decimumnonum  dicendum,  quod  esse  per 
creationem  dicitur,  in  quantum  omnis  causa  secunda  dans  esse,  hoc 
habet  in  quantum  agit  in  virtute  primae  causae  creantis,  cum  esse 
sit  primus  effectus  nihil  aliud  praesupponens.  » {de  Pot.  ibid.).  Cae- 

tenim  haec  fient  clariora  ex  iis,  quae  de  divino  concursu  ad  omnes 
creaturarum  operationes  requisito  suo  loco  dicenda  sunt.  Interim  cfr. 
S.  Thom.  C.  a.  lib.  3.  c.  66. 

THESIS  XVII. 

In  generatione  hominis  anima  rationalis  non  educitur  de  po- 
tentia materiae  sed  creatur  immediate  a Deo. 

PROBATUR. 

46.  I.  Quidquid  habet  esse  ut  quod  ita  ut  non  sit  intrinsece  com- 
positum ex  actu  substantiali  et  pura  potentia  subiectiva,  sed  sit  sim- 
plex actus  per  se  subsistens,  nequit  produci  nisi  per  proprie  dictam 
creationem,  quae  est  opus  immediatum  solius  Dei.  Atqui  huiusmodi 
est  anima  rationalis.  Ergo  in  generatione  hominis  anima  rationalis 
non  educitur  de  potentia  materiae,  sed  creatur  immediate  a Deo. 

Froh.  mai.  Ideo  aliquid,  quod  habet  esse  ut  quod  produci  potest 
per  generationem,  quia  cum  sit  compositum  in  linea  suae  essentiae 
ex  actu  et  potentia  subiectiva,  potuit  eius  potentia  subieqtiva  prae- 
existere sub  alia  forma,  antequam  ipsum  generaretur;  cuiusmodi  sunt 
omnia  corpora  corruptibilia.  Sed  impossibile  est,  ut  id  quod  est  sim- 
plex actus  per  se  et  proprie  subsistens  fiat  ex  aliqua  potenti-a  sub- 
iectiva praeexistente;  quia  esset  simul  actus  per  se  subsistens  et 
non  esset.  Ergo  contradictoriuiPx  esset  dicere  actum,  cui  competit  es&e 
ut  quod^  produci  posse  per  generationem  sive  per  accidens^  sive  per 
se.  Xam  per  accidens  generantur  actus,  quibus  non  competit  esse  pro- 
prium ut  quae  sunt^  sed  ut  quibus  compositum  proprie  est,  ac  proinde 
non  existunt  nisi  per  esse  compositi.  Fer  se  autem  generantur  ipsa 
entia  composita  intrinsece  ex  actu  et  potentia  subiectiva  in  linea  es- 
sentiae. Ergo  omnis  actus  simplex  per  se  subsistens  necessario  produci 
debet  immediate  a Deo  per  creationem,  quae  productio  rei  ex  nihilo 
sui  et  suhiecti. 

Froh.  min.  Anima  humana  est  talis  forma,  quae  virtute  continens 
omnes  perfectiones  formarum  inferiorum,  excedit  illas  et  omnia  prin- 
cipia materialia,  eo  quod  est  principium  operationis,  cui  non  communicat 
corpus,  nempe  operationis  intellectivae.  Sed  id  quod  habet  propriam 
operationem  prorsus  independentem  a materia,  habet  esse  proprium  et 
prorsus  independens  a materia;  quia  operari  sequitur  esse.  Ergo  anima 
humana  ita  est  forma  corporis  humani,  ut  habeat  proprium  et  per 
se  esse  ratione  cuius  ei  competit  esse  etiam  ut  quod  in  ratione  sim- 
plicis actus  per  se  subsistentis.  Sed  id,  cui  competit  esse  ut  quod  in  ra- 

tione  actus  per  se  subsistentis,  nequit  produci  nisi  per  creationem.  Ergo 
in  generatione  hominis  anima  humana  non  educitur  de  potentia  ma- 
teriae per  virtutem  proportionatam  et  sufficientem  naturalis  agentis, 
sed  creatur  immediate  a Deo. 

II.  Illa  forma  educitur  de  potentia  materiae,  quae  cum  sit  mera 
determinatio  materiae,  pendet  quoad  suum  esse  tanquam  a causis  se- 
cundis adaequatis,  a materia  prima  tamquam  a causa  materiali  et  a 
generante  tamquam  a causa  efficiente;  cuius  generantis  efficientia, 
quemadmodum  omnes  efficientiae  agentium  naturalium,  non  potest 
extendi  ultra  immutationem  subiecti  iam  praeexistentis  in  novam  de- 
terminationem  mere  materialem.  Atqui  anima  humana,  utpote  essen- 
tialiter intellectiva,  non  est  mera  determinatio  materialis;  sed  excedit 
tum  materiae  capacitatem  tum  naturalium  agentium  virtutem.  Ergo 
anima  rationalis  nequit  educi  de  potentia  materiae;  et  ideo  creari 
postulat  immediate  a Deo. 

Nota.  De  hac  re  agit  S.  Thomas  in  1.  p.  q.  90.  a.  2.  q.  118.  a.  2. 
in  2.'"“  Sent.  dist.  18.  q.  2.  a.  1.  — Contra  Gent.  Lib.  2.  cap.  86.  87. 

88.  89.  — Be  Fot.  q.  3.  a.  9.  — Quodlib.  12.  a.  10.  — Quibus  in 
locis  quamplures  obiectiones  propositas  et  solutas  invenies. 

OBIECTIONES. 

47.  Obiect.  D.  Omne  agens  agit  sibi  simile.  Sed  omne  agens  na- 
turale agit  per  virtutem  formae.  Ergo  illud  quod  agit  agens  naturale 
est  forma.  Sed  generans  est  agens  naturale.  Ergo  forma  generati  est 
per  actionem  generantis.  Cum  ergo  homo  generet  hominem,  et  anima 
rationalis  sit  forma  hominis,  haec  generatur,  non  creatur. 

Resp.  Cone,  maior.  — Bist.  min.  tanquam  per  principium  quo  re- 
motum, Cone.  — tamquam  per  principium  quo  proximum^  Nego  — 
Bist.  prim.  conseq.  Id  quod  agens  naturale  causat  per  accidens  est 
forma.  Cone.  — id  quod  agens  naturale  causat se  est  forma.  Nego;  | 
quia  totum  compositum  est  id  quod  per  se  fit.  — Concedo  secundam  | 
minorem.  Bist.  secund.  conseq.  Forma  quae^;er  accidens  fit,  est  per  | 
actionem  generantis.  Cone.  — Forma,  quae  exigit  fieri  per  se,  Nego  ! 
— et  nego  tertium  consequens.  — « Ad  5^^’“  dicendum  quod  homo  j 

« generans  generat  sibi  simile  in  specie  per  virtutem  formae  suae,  < 

« scilicet  animae  rationalis;  non  quod  ipsa  sit  immediatum ,princi-  ; 
« pium  in  generatione  humana  agens,  sed  quia  vis  generativa,  et  ea  ( 
« quae  in  semine  agunt,  non  disponerent  materiam  ut  fieret  corpus 
« perfectibile  anima  rationali,  nisi  quatenus  agerent  ut  instrumenta  i 
« quaedam  rationalis  animae.  Et  tamen  ista  actio  non  potest  pertin- 

« gere  ad  factionem  animae  rationalis,  rationibus  praedictis  ».  S.  Tho- 
mas,  De  potentia^  q.  3.  a.  9. 

Obiect.  2®.  Causa  efficiens  univoca  incidit  in  idem  specie  cum  suo 
effectu.  Sed  homo  sortitur  speciem  per  animam  rationalem.  Ergo  id 
quod  facit  homo  generans  in  genito  est  anima  rationalis. 

Resp.  Concedo  maior,  et  minor.  — Dist.  conseq.  Homo  generans  in 
genito  facit  animam  rationalem  hoc  sensu,  quod  ratione  suae  formae 
per  cuius  virtutem  agit,  disponit  materiam  ita,  ut  haec  exigat  infor- 
mari anima  rationali,  Cone.  — hoc  sensu,  quod  producat  ipsam  animam 
rationalem.  Nego.  « Ad  sextum  dicendum,  quod  generans  generat  sibi 
« simile  in  specie,  in  quantum  generatum  per  actionem  generantis  pro- 
« ducitur  ad  participandam  speciem  eius;  quod  quidem  fit  per  hoc 
« quod  generatum  consequitur  formam  similem  generanti.  Si  ergo 
« forma  illa  non  sit  subsistens,  sed  esse  suum  sit  solum  in  hoc  quod 
« uniatur  ei  cuius  est  forma,  oportebit  quod  generans  sit  causa  ipsius 
« formae,  sicut  accidit  in  omnibus  formis  materialibus.  Si  autem  sit 
« talis  forma,  quae  subsistentiam  habeat,  et  non  dependeat  esse  suum 
« totaliter  ex  unione  ad  materiam,  sicut  est  in  anima  rationali,  tunc 
« sufficit  quod  generans  sit  causa  unionis  talis  formae  ad  materiam 
« per  hoc  quod  disponit  materiam  ad  formam ; nec  oportet  quod  sit 
« causa  ipsius  formae  ».  S.  Thom.  ibid. 

Obiect.  3®.  Homo  est  homo  per  animam  rationalem.  Si  ergo  anima 
non  exit  in  esse  per  generationem,  nec  erit  verum  dicere  quod  homo 
generetur ; quod  patet  esse  falsum. 

Resp.  Concedo  antec.  Dist.  conseq.  Si  anima  rationalis  non  crea- 
retur in  materia  ad  exigentiam  dispositionis  inductae  in  materia  ab 
homine  generante.  Cone.  — si  anima  creatur  ad  exigentiam  huius 
dispositionis.  Nego.  « Ad  19*"  dicendum,  quod  licet  anima  rationalis 
« non  sit  a generante,  unio  tamen  corporis  ad  eam  est  quodammodo  a 
« generante,  ut  dictum  est.  Et  ideo  homo  dicitur  generari.  » S.  Th.  ibid. 

Obiect.  Corpus  hominis  exit  in  esse  per  actionem  generantis. 
Si  ergo  anima  non  exit  in  esse  a generante,  erit  in  homine  duplex 
esse:  unum  corporis,  quod  facit  generans;  et  aliud  animae,  quod  non 
facit ; et  sic  ex  anima  et  corpore  non  fit  unum  simpliciter,  cum  secun- 
dum esse  differant. 

Resp.  Dist.  antec.  Corpus  hominis  exit  in  esse  per  actionem  hominis 
generantis  quantum  ad  dispositionem  materiae,  et  per  actionem  Dei 
creantis  quantum  ad  creationem  animae  in  materia,  Cone.,  per  actionem 
generantis  tantum.  Nego.  Etenim  eo  ipso  quod  dicimus  corpus  huma- 
num iam  includimus  in  eo  animam  rationalem,  quae  essentialiter  est 
eius  forma  et  sine  qua  corpus  non  esset  corpus  humanum  in  actu  sed 

in  potentia  plus  minusve  remota.  — Xego  conseq.  « Ad  dicen- 
« dum,  quod  pro  tanto  in  homine  non  est  duplex  esse  quia  non  est  sic 
« intelligendum  corpus  esse  a generante  et  animam  a creante,  quasi 
« corpori  acquiratur  esse  separatim  a generante,  et  separatim  animae 
« (acquiratur  esse)  a creante ; sed  quia  creans  dat  esse  animae  in  cor- 
« pore,  et  generans  disponit  corpus  ad  hoc  ut  huius  esse  sit  particeps 
« per  animam  sibi  unitam.  » S.  Th.  ibid. 

OMect.  5"^.  Impossibile  est  ut  actio  unius  agentis  terminetur  ad 
materiam,  et  alterius  ad  formam;  alias  ex  forma  et  materia  non  esset 
unum  simpliciter,  cum  unum  factum  sit  per  unam  actionem.  Sed  actio 
naturae  generantis  terminatur  ad  corpus.  Ergo  terminatur  etiam  ad 
animam  rationalem,  quae  est  forma  corporis  humani. 

Resp.  I)ist  mai.  Si  essent  duo  agentia  omnino  disparata,  Conc.^  si 
sunt  duo  agentia  subordinata,  Neg.  Dist.  min.  idest  terminatur  ad 
compositum.  Cone.,  ad  solam  materiam.  Nego.  Dist.  eons.  Actio  gene- 
rantis terminatur  ad  animam  ut  producendam  a Deo  per  creationem. 
Cone.,  ut  producendam  ab  ipso  generante.  Nego.  « Ad  2D^^^^  dicendum 
« quod  duo  agentia  omnino  disparata  non  possunt  hoc  modo  se  ha- 
« here  quod  actio  unius  terminetur  ad  materiam,  et  alterius  ad  for- 
« mam ; hoc  tamen  contingit  in  duobus  agentibus  ordinatis,  quorum 
« unum  est  instrumentum  alterius.  Actio  enim  principalis  agentis  se 
« extendit  quandoque  ad  aliquid  ad  quod  non  potest  se  extendere 
« actio  instrumenti.  Natura  autem  est  sicut  instrumentum  quoddam 
« divinae  virtutis,  ut  supra,  art.  8.  ad  16.  arg.,  et  art.  7.  in  corp. 
« ostensum  est.  Unde  non  est  inconveniens,  si  virtus  divina  sola  fa- 
« ciat  animam  rationalem,  actione  naturae  solum  se  extendente  ad 
« disponendum  corpus  ».  S.  Th.  ibid. 

OMect.  Materia  prima  est  in  potentia  etiam  ad  animam  ra- 
tionalem. Sed  omnis  actus,  ad  quem  materia  est  in  potentia,  dicitur 
praeexistere  in  potentia  materiae,  a qua  educi  dicitur  quando  gene- 
ratur compositum  ex  materia  et  illa  forma.  Ergo  etiam  anima  ratio- 
nalis educitur  do  potentia  materiae. 

Resp.  Dist.  mai.  Materia  prima  est  in  potentia  ad  animam  ratio- 
nalem ut  ad  meram  sui  determinationem.  Nego,  ut  ad  formam  deter- 
minantem et  excedentem  materiam,  quam  anima  rationalis  proprio  esse 
actuat  et  excedit.  Cone.  Dist  min.  Dicitur  praeexistere  in  potentia 
materiae  et  ab  ea  educi  ille  actus,  qui  est  mera  determinatio  materiae, 
a qua  pendet  ut  sit,  cum  non  habeat  aliud  esse  nisi  compositi  resul- 
tantis, Cone.  — Dicitur  praeexistere  in  potentia  materiae  et  ab  ea  educi 
ille  actus,  qui  non  est  mera  determinatio  materiae,  sed  ita  habet  esse 
proprium,  ut  per  eius  esse  tum  materia  tum  compositum  existant.  Nego. 

Obiect.  7®.  Materia  et  forma  sunt  sibi  invicem  causa.  In  homine 
autem  anima  est  forma.  Ergo  materia  utpote  causa  materialis  debet 
praecontinere  in  sua  potentia  animam  rationalem,  quae  idcirco  quando 
fit  educitur  de  potentia  materiae. 

Resp.  Bist.  mai.  Materia  et  forma  sunt  sibi  invicem  causa,  si  spe- 
ctetur eorum  unio,  Nego;  nam  ambo  indigent  causa  efficiente,  ab  ipsis 
distincta,  ut  uniantur.  Si  spectetur  eorum  entitas,  Subdi  st.  Materia  et 
forma  sunt  sibi  invicem  causae,  quando  tum  materia  pendet  a forma, 
tum  forma  pendet  a materia  ad  hoc  ut  sint  per  esse  compositi.  Cone., 
quando  forma  utpote  capax  proprii  esse  non  pendet  a materia  ad  hoc 
ut  sit  per  esse  compositi.  Nego.  Bist.  min.  Anima  rationalis  est  forma 
independens  a materia  in  essendo,  utpote  capax  proprii  esse.  Cone.,  est 
forma  dependens  a materia  in  essendo.  Nego,  et  Nego  conseg. 


TRACTATUS  SECUNDUS 

DE  PROPRIETATIBUS  COMMUNIBUS  CORPORUM 


QUAESTIO  V. 


DE  QUANTITATE.  V ^ 

48.  Quid  sit  quantitas.  Quantitas  est  accidens  extensivum  f 

sfantiae  materialis^  videlicet  est  accidens  cuius  formalis  effectus  est.fii 
tribuere  substantiae  materiali  ut  habeat  partes  extra  partes  continuas, 
et  consequenter  ut  subiectum  extensum  sit  divisibile  in  partes  eiusdem 
rationis.  Quocirca  V 

Quantum  continuum  definitur  ab  Aristotele  (1):  ([uod  est  divisi- 
hile  in  ea  quae  insunt^  quorum  utrumque  aut  singulum  unum  quid  et  W 
quodquid  aptum  est  esse.  Videlicet  quantum  seu  totum  continuum  est 
tale  ens,  quod  in  unitate  sui  esse  exhibet  realitatem  suam  extensam  'jfj; 
in  aliquam  magnitudinem  molis,  cuius  extensionis  magnitudinalis  | | 
proprium  sit,  ut  corpus  ipsa  affectum  sit  divisibile  in  minora  extensa,  Mj 
quae,  divisione  peracta,  evadant  et  ipsa  tota  continua  videlicet  talia, B 
quae  habendo  proprium  esse  et  proprios  terminos  sint  divisibilia  in» 
extensa  adhuc  minora,  quae  et  ipsa,  divisione  peracta,  evadant  tota9 
extensa  seu  quanta  stricte  dicta^  atque  ita  sine  fine.  B 

Corollarium.  Corpus  quantum  quantitate  continua  est  unum  actiiW^  ^ 
et  midtiplex  potentia.  Etenim  quum  ens  eo  modo  sit  unum,  quo  est  in-B; 
divisum,  substantia  materialis  extensa  seu  affecta  quantitate  continua,Bj 
videlicet  corpus  physicum  quantum,  remanet  unum  simpliciter  et  per^  ‘ 
se,  donec  eius  partes  quantitativae  non  sunt  actu  ab  invicem  divisae,»  j 
sed  communi  termino  continuatae  perseverant.  Quod  si  actuali  di-X  f 
visione  separentur,  puta  si  tabula  dissecetur  in  quatuor  partes,  re-^ 
sultabunt  plura  corpora  simpliciter,  puta  quatuor  tabulae;  et  unumi, 
secundum  quid,  unitate  aggregationis,  puta  unum  aggregatum  ex 
quatuor  tabulis,  quae  quantitas  dicitur  discreta,  utpote  resultans  ex 
disgregatione  alicuius  quanti  continui.  Quapropter  ita  est  unum  actu  i 


(1)  Metapli.  lib.  5.  cap.  13. 

ut  sit  multiplex  potentia.  Quae  corporis  quanti  ratio  exhibetur  defini- 
tione Aristotelis  aientis:  Quantum  dicitur  id  « quod  est  divisibile  in  ea 
« quae  insunt,  quorum  utrumque  aut  singulum  unum  quid  et  quod- 
« quid  aptum  est  esse  ». 

Quantitas  discreta.  Multitudo  quae  resultat  ex  divisione  seu 
disgregatione  unius  corporis  continui  in  multas  partes  ab  invicem 
seiunctas  constituit  quantitatem  discretam.  Et  ideo 

Quantum  discretum  dicitur  ab  eodem  Aristotele:  « Quod  est  di- 
« visibile  secundum  potentiam  in  partes  non  continuas,  seu  quae  ante 
« divisionem  erant  realiter  divisae.  » Unde  quantitas  discreta  non  est 
divisibilis  secundum  rem^  quippe  quae  est  iam  realiter  divisa,  sed  solum 
secundum  rationem^  nempe  per  operationem  intellectus  componentis 
et  dividentis.  Et  sane,  quantitas  discreta  importat  multitudinem.  Porro 
multitudo  non  praecedit,  sed  sequitur  divisionem. 

Contigua  dicuntur  ea  quorum  extrema  sunt  simul  (Arist.  Physic. 
lib.  VI.  c.  1).  Sic  duo  solida, .quorum  unumquodque  propriis  superfi- 
ciebus  terminatur,  cum  ita  iunguntur,  ut  superficies  unius  immediate 
tangat  superficiem  alterius,  dicuntur  contigua.  Similiter  duae  super- 
ficies e.  g.  duo  quadrata,  quarum  unaquaeque  propriis  lineis  termi- 
natur, dicuntur  contiguae  cum  aliqua  lateralis  linea  unius  immediate 
contingit  lateralem  lineam  alterius.  Item  duae  lineae,  quarum  una- 
quaeque propriis  punctis  extremis  terminatur,  si  immediate  per  al- 
terutram ex  suis  extremitatibus  seu  punctis  contingantur,  dicuntur 
contiguae. 

Coiitiiiiia  dicuntur  ea  quorum  extrema  sunt  unum.,  (Arist.  ibid.) 
videlicet  ea  quae  carent  limitibus  seu  extremitatibus  propriis  quibus 
immediate  tangantur  et  mutuo  contactu  coniungantur,  sed  plena  et 
nullo  limfite  interrupta  continuatione  constituunt  aliquod  unicum 
totum  extensum,  quod  unice  limitibus  seu  extremitatibus  propriis 
gaudet. 

Termini  seu  limites  quantitatis  continuae  sunt  superficies 
respectu  solidi,  lineae  respectu  superficiei,  puncta  respectu  lineae. 
Formaliter  sub  ratione  limitis  important  privationem  ulterioris  ex- 
pansionis corporis  continui.  Picaliter  autem,  quemadmodum  quilibet 
terminus  intrinsecus,  non  sunt  formaliter  negationes  sed  sumunt  po- 
sitivam entitatem  ab  eo  cuius  dicuntur  extrema  nempe  a quantitate 
continua.  Sunt  igitur  accidentia  substantiae  quantae,  sed  non  sunt 
positive  distincta  ab  ipsa  magnitudine,  quae  etiam  est  accidens  sub- 
stantiae quantae,  quaeque  iis  terminatur;  denotant  autem  in  recto 
banc  ipsam  magnitudinem,  connotando  simul  privationem  secundum 
quam  ulterius  non  extenditur.  Cum  igitur  solidum  ibi  cesset  expandi 

ubi  habet  superficiem,  haec  erit  eius  terminus  actualis;  superficies 
autem  cum  ibi  cesset  expandi  ubi  adest  linea,  haec  erit  terminus  su- 
perficiei ; cum  tandem  linea  sistat  in  puncto,  punctum  erit  terminus 
lineae. 

Corollarium.  Ex  triplici  termino  quantitatis  continuae  resultant 
tres  species  in  genere  eiusdem  quantitatis,  nempe  longitudo,  latitudo 
et  profunditas,  quae  Aristoteles  (III.  Metaph.  cap.  8.)  sic  describit: 

« Magnitudinis,  quae  quidem  ad  unum  continua  est,  longitudo ; quae 
« vero  ad  duo,  latitudo;  quae  autem  ad  tria,  profunditas  est  ».  Sub 
prima  specie  sunt  lineae,  sub  secunda  superficies,  sub  tertia  sunt 
solida. 

Corpus  physicum,  quod  solum  existere  potest  in  rerum  natura 
in  ratione  corporis  actualis,  est  substantia  materialis  cui  competit 
trina  dimensio. 

Corpus  mathematicum  est  ipsa  trina  dimensio.  Haec  autem  na- 
turaliter existere  nequit  abstracta  a qualibet  substantia  materiali.  Non 
enim  potest  actu  dari  corpus  solidum  quod  non  sit  vel  aurum,  vel 
argentum,  vel  lignum  etc.  Limes  corporis  mathematici  est  bina  di 
mensio,  nempe  superficies.  Limes  superficiei  est  una  dimensio  nempe 
linea.  Limes  lineae  est  punctum,  quod  nullam  habet  dimensionem,  sed 
est  merus  limes  (1). 

Termini  quantitatis  continuae  sunt  indivisibiles  sub  ea 
ratione  sub  qua  sunt  termini,  et  ideo  alii  sunt  simpliciter  indivi- 
sibiles alii  tantum  secundum  quid.  Nam  indivisibilia  in  genere  quanti 
tatis  sunt  ea  quae  in  partes  dividi  nequeunt.  Quapropter  superficies, 
quamvis  non  posset  dividi  in  partes  solidi,  cum  non  sit  extensa  se 
eundum  profunditatem,  potest  tamen  dividi  in  partes  superficiei,  cum 
sit  estensa  secundum  latitudinem.  Similiter  linea,  quamvis  non  possitT 
dividi  in  partes  superficiei,  cuius  est  limes,  potest  tamen  dividi  in 


(1)  Varias  species  quantitatis  enumerat  S.  Tli.  ex  Aristotele  (in  V.  Metapli.  Lect.  15) 

« Ponit  (Philosophus)  species  quantitatis ; inter  quas  primae  sunt  duae ; scilicet  mul-^  ' i 
« titudo  sive  pluralitas,  et  magnitudo  sire  mensura.  Utrnmque  autem  eorum  hahet  j 
« rationem  quanti,  inquantum  multitudo  numerabilis.  Mensuratio  enim  propria 
« tinet  ad  quantitatem.  Definitur  autem  multitudo  sic.  Multitudo  est,  quod  est  divi-  jl 
« sibile  secundum  potentiam  in  partes  non  continuas.  Magnitudo  autem  quod  estj|| 
« divisibile  in  partes  continuas.  Qiiod  quidem  contingit  tripliciter : et  secundum  hoc 
« sunt  tres  species  magnitudinis.  Nam,  si  sit  divisibile  secundum  unam  tantum  di- 
« mensionem  in  partes  continuas,  erit  longitudo.  Si  aiitem  in  duas,  latitudo.  Si  autem 
« in  tres,  profunditas.  Ulterius  autem,  quando  pluralitas  vel  multitudo  est  finita,  a 
« dicitur  num.erus.  Longitudo  autem  finita,  dicitur  linea.  Latitudo  finita,  corpus.  Si  ^ 
« enim  esset  multitudo  infinita,  non  esset  numerus ; quia  quod  infinitum  est,  numerari 
« non  potest.  Similiter,  si  esset  longitudo  infinita,  non  esset  linea.  Linea  enim  est 
« longitudo  mensiirabilis.  Et  propter  hoc  in  ratione  lineae  ponitur,  quod  cius  extre- 
« mitates  sunt  duo  puncta.  Simile  est  de  superficie  et  corpore  ». 

partes  lineae,  cum  sit  extensa  secundum  longitudinem.  Punctum  tan- 
dem, cum  sit  limes  lineae,  non  potest  dividi  in  lineas  sed  neque  se- 
cundum aliam  dimensionem  est  divisibile,  cum  non  supersit  alia  di- 
mensio secundum  quam  punctum  sit  divisibile.  Itaque  punctum  est 
indivisibile  simpliciter^  superficies  et  linea  sunt  indivisibilia  secun- 
dum qiiid. 

Indivisibilia  qua  indivisibilia  non  sunt  partes  continui 

quia  limes  non  est  pars,  sed  est  terminus  tum  totius  tum  partium ; 
neque  sunt  aliquid  extra  continuum,  cui  superaddantur  ad  illud  con- 
cludendum, sicut  anphora  concludit  aquam  vel  circulus  ferreus  rotam 
ligneam,  sed  sunt  accidentia  continui,  nempe  sunt  ipsum  continuum 
quatenus  ulterius  non  extenditur. 

Indivisibilia  actualia  sunt  ea  quae  actu  inveniuntur  in  con- 
tinuo. Huiusmodi  sunt  termini  seu  limites,  quibus  actu  terminatur 
aliquod  totum  extensum  integrum.  Ex.  gr.  si  suminus  unum  solidum 
dimensionum  cubicarum,  inveniemus  in  eo  sex  indivisibilia  actualia 
secundum  profunditatem  videlicet  sex  superficies  quadratas,  quibus 
terminatur  solidum  cubicum,  duodecim  indivisibilia  actualia  secundum 
latitudinem,  videlicet  duodecim  lineas  quibus  terminantur  sex  superfi- 
cies et  simul  copulantur,  octo  indivisibilia  actualia  simpliciter  indivisi- 
bilia, videlicet  puncta  terminantia  et  copulantia  lineas. 

Indivisibilia  potentialia  non  sunt  actuales  termini  quantitatis 
continuae,  sed  sunt  termini  designabiles  vel  mente,  vel  manu,  vel  alio 
modo  in  aliquo  toto  continuo : puta,  si  mente  fingam  lineam  divi- 
dentem quamdam  superficiem  continuam  e.  g.  discum  in  duas  partes. 
Cum  discus  actu  non  sit  divisus,  eius  medietates  obiective  non  limi- 
tantur ulla  linea.  Et  ideo  huiusmodi  lineae  quae  non  sunt  nisi  poten- 
tialiter  in  superficie  vocantur  indivisibilia  potentialia.  Simile  dicatur 
de  punctis  imaginatis  respectu  sive  lineae,  sive  superficiei,  sive  solidi, 
et  de  superficiebus  imaginatis  respectu  solidi.  Indivisibilia  potentialia 
vocantur  etiam  continuantia  quia  ipsis  imaginamur  partes  continuari 
et  connecti  inter  se  in  toto  extenso.  Manifestum  est  nos  in  praesenti 
quaestione  agere  de  indivisibilibus  in  genere  quantitatis,  quae  redu- 
ctive pertinent  ad  hoc  praedicamentum,  non  autem  de  indivisibilibus, 
quae  sunt  extra  praedicamentum  quantitatis  qualia  sunt  substantiae 
spirituales. 

Ratio  fomalis  partium  totius  continui  consistit  in  lioc  ut 
integrent  totum  ita  ut  careant  proprio  esse  et  propriis  terminis  actua- 
libus adeoque  non  possint  accipi  per  se  actualiter  ut  stricto  sensu 
quantae  in  toto,  sed  solum  potentialiter.  Etenim  quando  totum  est 
actu  divisum  in  plura,  haec  non  sunt  amplius  partes,  sed  plura  tota; 

quando  autem  totum  est  indivisum,  partes  non  sunt  actu  quantae 
stricto  sensu,  quum  non  habeant  singulae  proprium  esse  et  proprios 
terminos  actuales,  sed  habeant  esse  et  terminos  totius.  Quare  dici  de- 
bent et  sunt  plura  quanta  solum  in  potentia,  quum  actu  unum  quantum 
sit  solum  totum.  Si  secus  quis  diceret,  confunderet  partes  corporis 
continui  cum  partibus  corporis  discreti. 

Partes  coiitiiini  educi  possunt  iii  ratione  quanti  de  po- 
tentia in  actum  vel  realiter  et  simpliciter  vel  apparenter  et 
secundum  quid.  Primum  fit  per  realem  scissionem,  ut  cum  scinditur 
lignum  in  duas  vel  plures  partes.  Secundum  fit  per  designationem  vel 
mentalem  tantum,  ut  cum  supponimus  tellurem  dividi  in  duas  partes 
a linea  aequatoriali ; vel  sensibilem,  puta  cum  aliqua  sphaera  ex  una 
parte  illuminatur,  ex  alia  non,  sicut  quotidie  contingit  in  illumina- 
tione telluris  a Sole,  aut  cum  aliqua  trabs  ferrea  partialiter  calefit  et 
incandescit,  etc. 

Continuum  dividitur  in  permanens  et  successivum.  Perma- 
nens est  cuius  partes  sunt  simul  sub  unica  actualitate  et  termina- 
tione totius  existentes,  successivum  est  cuius  partes  non  sunt  simul 
sub  unica  actualitate  et  terminatione  totius  existentes;  sed  in  continuo 
fluxu  una  post  aliam  absque  interruptione  sibi  mutuo  ita  succedunt, 
ut  numquam  possit  accipi  actu  una  pars  quae  sit  divisibilis  in  alias, 
tales  sunt  e.  g.  partes  unius  diei. 


THESIS  XYIIL 

Formalis  ratio  seu  effectus  formalis  quantitatis  consistit  in 
extensionene,  quae  tribuit  substantiae  materiali  ut  habeat 
partes  extra  partes  continuas,  adeoque  designabiles  et  divi- 
sibiles, videlicet  ut  materialis  substantia  sit  aliquid  longum 
latum  et  profundum. 


PROBATUR. 

49.  Formalis  ratio  alicuius  essentiae  vel  formae  ea  est,  qua  posita 
ceterae  eius  proprietates  sub  ea  dimanare  intelligantur,  ipsa  vero  a 
nulla  dimanet.  Atqui  posita  extensione  in  substantia  materiali,  qua 
habeat  partes  extra  partes  continuas,  hoc  ipso  omnes  aliae  proprietates 
corporis  quanti  reduplicative  ut  quanti  in  ea  inveniuntur;  ea  sublata, 
nulla  amplius  invenitur.  Ergo  formalis  ratio  quantitatis  consistit  in 
extensione,  qua  tribuit  substantiae  materiali  ut  habeat  partes  extra 
partes  continuas.  Et  sane  omnes  alii  effectus  quantitatis  et  proprie- 

tates  corporis  quanti  reducuntur  ad  extensionem  extrinsecam  seu 
commensurationem  partium  corporis  extensi  partibus  loci  ambientis, 
2®  ad  impenetrabilitatem^  vi  cuius  una  dimensio  non  potest  esse  natu- 
raliter in  eodem  situ  cum  alia  dimensione  puta  unum  metrum  cubicum 
cum  alio  metro  cubico,  3°  ad  rationem  mensurae  sive  activae  sive 
passivae,  sive  actualis  sive  aptitudinalis,  4®  ad  divisihilitatem, 

lamvero  1®  Nihil  potest  occupare  locum  et  commensurari  dimen- 
sionibus loci  ambientis,  nisi  habeat  in  seipso  formalem  extensionem 
molis,  in  qua  designari  possint  partes  in  ordine  ad  se  (quae  vocatur 
extensio  intrinseca).  Etenim  prius  est  esse  in  se  aliquid  spatiosum  seu 
longum,  latum,  profundum,  quam  esse  coextensum  alteri  spatioso.  In- 
super etiamsi  existeret  unicum  corpus,  hoc  esset  quantum  nec  esset 
in  aliquo  loco.  Ergo  extensio  extrinseca  non  est  formalis  ratio  quan- 
titatis continuae.  2®  Nihil  esse  potest  impenetrabile  nisi  habeat  dimen- 
siones. Sed  nihil  potest  habere  dimensiones  nisi  sit  extensum  in  partes 
extra  partes.  3°  Quod  aliqua  quantitas  mensurare  possit  aliam  quan- 
titatem vel  mensurari  ab  ipsa,  inde  provenit,  quia  est  extensa  et  non 
viceversa.  Ad  hoc  enim,  ut  una  quantitas  possit  assumi  ut  mensura 
alterius,  debet  assumi  in  certa  magnitudine  molis,  puta  unius  palmi, 
quae  ex  conventione  habeatur  tamquam  unitas  mensurae,  cum  non 
possint  mensurari  inter  se  nisi  ea  quae  sunt  eiusdem  rationis  in  ge- 
nere quantitatis.  Ergo  ratio  extensi  in  quamdam  magnitudinem  molis 
praesupponitur  ad  rationem  mensurae.  4®  Tandem  ad  divisibilitatem 
quod  attinet,  haec  consequitur  extensionem.  Attamen  si  divisibilitatis 
nomine  intelligamus  ipsam  actualem  extensionem  intrinsecam  in  qua 
partes  extra  partes  continuantur  atque  in  ratione  quantarum  sunt 
designabiles  et  divisibiles,  huiusmodi  divisibilitas  convertitur  cum  su- 
pradicta  extensione.  Ergo  stat  veritas  Theseos. 

50.  (■orollarium  1.  Quantitas  dimensiva  hene  etiam  definitur  esse 
quantitas  positionem  habens.  Nam  haec  definitio  aequivalet  illi,  qua 
vocatur  quantitas  extensiva  substantiae.  Etenim  habere  positionem  seu 
situm  intrinsecum  importat  aliquid  protendi  in  partes  extra  partes 
continuatim  positas  ita  ut  si  designetur  aliquod  punctum  in  eius  me- 
dio, appareat  huiusmodi  ens  expansum  esse  in  varias  partes,  puta  in 
dexteram  et  sinistram.  Quod  fieri  profecto  non  posset  si  partes  non 
essent  positae  extra  partes  sed  essent  compenetratac . 

Corollarium  2.  in  quo  ostenditur  quomodo  quantitas  est  causa  im- 
penetrahititatis  extrinsecae.  Id  quod  impedit  ut  partes  integrantes  com- 
penetrentur  in  eodem  subiecto,  impedire  etiam  debebit  ut  partes  in- 
tegrantes unius  subiecti  compenetrentur  cum  partibus  integrantibus 
alterius  subiecti  a se  divisi.  Necesse  est  enim  ut  id  quod  est  per  se. 

sit  in  unoquoque  genere,  in  quo  eius  ratio  formalis  verificatur.  Atqui  1 
ratione  quantitatis  in  subiecto  extenso  partes  non  compenetrantur.  f 
Ergo  ratione  etiam  quantitatis  corpora  extensa  sunt  mutuo  impene-  ? 


trabilia  (1). 


THESIS  XIX. 

Quantitas  est  accidens  realiter  distinctum 
a substantia  materiali. 

PROBATUR. 


51 . I.  Si  quantitas  identificaretur  cum  substantia  rei  materialis,  va- 


riata quantitate,  variaretur  rei  materialis  substantia.  Atqui,  variata  I 
quantitate,  remanet  eadem  substantia.  Ergo  quantitas  est  accidens  I 
realiter  distinctum  a substantia  rei  materialis.  Maior  est  evidens.  ■ 
3Iinor  patet  ex  ipsa  experientia,  nam  ex.  gr.  substantia  hominis  vel  auri  I 
remanet  eadem  sive  sub  dimensione  minori,  sive  sub  dimensione  maiori.  ■ 

II.  Si  quantitas  rei  corporeae  identificaretur  cum  eius  substantia,  I 
omnia  corpora,  quae  habent  eamdem  quantitatem  dimensivam,  essent* 
eiusdem  speciei.  Atqui  hoc  est  manifeste  falsum.  Ergo. 

III.  Cum  unaquaeque  pars  quantitativa  ex  iis,  quae  integrant  ensM 

aliquod  corporeum,  neque  sit  simplex  actus  neque  sit  pura  potentia,* 
earum  compositio,  ex  qua  resultat  totum  corpus  formaliter  ut  quan-« 
tum,  non  potest  esse  compositio  substantiae  formaliter  ut  substantiae;® 
haec  enim  fieri  debet  ex  partibus  essentialibus,  quarum  una  sit  sim-* 
pliciter  actus  alia  sit  simpliciter  potentia.  Ergo  impossibile  est  ut* 
quantitas  sit  em  cum  substantia  materiali  vel  cum  aliquo  ex  eius* 
principiis  intrinsece  constitutivis.  Superest  igitur  ut  sit  accidens  ab* 
ea  realiter  distinctum,  sicut  caeterea  accidentia  fealia  de  quibus  egimus* 
in  Ontologia  (n.  112.).  fl 

Nota.  Ad  vitandas  aequivocationes  distinguendae  sunt  partes  essen^ 
tiales  a partibus  entitativis  integrantibus.  Fartes  essentiales  sunt  prin-W 
cipia  intrinseca  constituentia  substantiam  corpoream  in  ipso  esse  sub- 
stantiae corporeae  videlicet  materia  prima  et  forma  substantialis.  Sine^ 
his  substantia  corporea  nequidem  concipi  potest.  Has  nonnulli  vocant* 
etiam  partes  entitativas,  sed  ad  perspicuitatem  addenda  esset  vox  essen-^ 
tiales.  — Fartes  entitativae  integrantes  sunt  partes  in  quas  substantia 
corporea  iam  in  suo  esse  substantiali  constituta  extenditur  vi  quan- 
titatis dimensivae.  Tales  sunt  e.  g.  manus,  brachia,  collum  etc.  | 


(1)  Cfr.  S.  Tli.  quotilibet  1.  quaest.  10.  a.  21.  c.  et  a.  22.  c.  et  atl  2.,  ubi  explicat 
quomodo  corporum  impeuetrabilitas  possit  miraculose  a Deo  suspeudi  pro  corporibus 
gloriosis. 

OBIECTIONES. 

52.  Obiicienti  1°.  Trina  dimensio  habet  rationem  corporis.  Sed  trina 
' dimensio  est  quaedam  quantitas.  Ergo  corpus  nullo  modo  distinguitur 
a quantitate. 

Resp.  Dist.  mai.  Trina  dimensio  pertinet  ad  rationem  corporis  ma- 
thematici, Cone.,  ad  rationem  corporis  physici,  Nego.  Nam  ad  rationem 
corporis  physici  pertinet  materia  prima  sub  forma  substantiali  cum 
exigentia  trinae  dimensionis.  Cone.  min.  Dist.  cons.  Corpus  mathema- 
ticum, Cone.,  corpus  physicum.  Nego. 

Obiicienti  2°.  Quae  sunt  aliud  et  aliud  secundum  modum  conside- 
randi, non  sunt  realiter  sed  ratione  distincta.  Atqui  corpus  quatenus 
consideratur  ut  per  se  existens,  dicitur  substantia ; quatenus  conside- 
ratur ut  habens  partes  extra  partes,  dicitur  extensum  seu  quantum. 
Ergo  quantitas  tantum  ratione  distinguitur  a substantia. 

Resp.  Dist.  mai.  Si  diversus  modus  considerandi  non  procedat  a 
diverso  modo  essendi.  Cone.,  secus,  Nego.  Dist.  min.  Haec  diversa 
consideratio  procedit  a realitate  substantiae,  quae  farm aliter  et  obie- 
ctive  est  diversa  in  subiecto  corporeo  a realitate  extensionis,  Cone., 
procedit  tantum  a diverso  respectu  concipiendi  eamdem  realitatem.  Nego 
et  nego  cons.  — In  quolibet  subiecto  composito  unumquodque  ex  com- 
i ponentibus  distinguitur  adaequate  ab  alio,  inadaequate  a toto.  Sic  anima 
distinguitur  adaequate  a materia  prima  quam  informat,  inadaequate 
autem  a toto  composito  resultante,  nempe  ab  homine.  Similiter  in 
composito  ex  substantia  et  accidente,  substantia  distinguitur  adaequate 
j ab  accidente;  sed  sive  substantia  seorsim  sive  forma  accidentalis  di- 
i stinguuntur  inadaequate  a composito  accidentali,  quod  ex  eorum  com- 
! positione  resultat.  Sic  in  homine  albo,  albedo  distinguitur  adaequate 
ab  essentia  hominis,  inadaequate  vero  distinguuntur  tum  homo  albus 
' a sua  albedine,  tum  albedo  vel  essentia  humana  individua  ab  homine 
albo. 


Dr  Mandato.  — Insiit.  Phil.  — Vol.  II. 

THESIS  XX. 

Continuum  non  potest  constare  ex  indivisibilibus, 

2^  et  ideo  per  se  est  in  infinitum  divisibile. 

PROBATUR  PRIMA  PARS. 

53.  1.  Ea,  ex  quibus  componitur  continuum,  ita  debent  uniri  inter 
se,  ut  faciant  maius  et  extensum.  Sed  indivisibilia  simul  iuncta  ne- 
queunt facere  maius  et  extensum.  Ergo  continuum  non  potest  constare 
ex  indivisibilibus.  Et  sane  indivisibilia  vel  iunguntur  invicem  secun- 
dum se  tota  vel  secundum  partem  sui:  hoc  alterum  dici  nequit,  quia 
indivisibilia  qua  talia  non  habent  partes.  Si  autem  iungantur  secundum 
se  tota,  coalescent  in  unum  indivisibile  et  sic  non  facient  aliquid  maius 
aut  extensum. 

II.  Indivisibilia  in  genere  quantitatis  continuae  permanentis  sunt 
limites  corporis  continui,  videlicet  superficies  respectu  solidi,  linea 
respectu  superficiei  et  punctum  respectu  lineae.  Sed  limites  sunt  extre- 
mitates continui.  Ergo  indivisibilia  in  genere  quantitatis  continuae  non 
possunt  constituere  continuum,  quasi  essent  eius  partes  integrantes. 

III.  De  ratione  continui  est  ut  integretur  partibus  extra  partes.  Sed 
pars  est  formaliter  aliquid,  quod,  divisione  peracta,  propriam  exten- 
sionem et  proprios  limites  habet.  Immo  ante  ipsam  divisionem  pars 
continui  quamvis  non  habeat  limites  actuales,  habet  limites  designa- 
biles;  quod  autem  habet  limites  non  est  ipse  limes.  Ergo  contradicto- 
rium est  dicere  continuum  constare  primo  ex  indivisibilibus  (1). 

PROBATUR  SECUNDA  PARS. 

54. 1.  Quod  est  divisibile,  est  continuum  seu  extensum  in  partes  extra 
partes  continuatas.  Atqui  ostensum  est  continuum  non  constare  ex 
indivisibilibus  sed  ex  divisibilibus  seu  extensis.  Ergo  continuum  est 
divisibile  in  alia  continua.  Haec  autem  cum  sint  continua,  sunt  divi- 
sibilia in  nova  continua  et  sic  in  infinitum.  Ergo  continuum  se  est 
divisibile  in  infinitum.  Dico  per  se  nam  per. accidens  haec  divisio  in 
corpore  physico  habet  finem,  quamvis  designabilitas  partium  semper 


(1)  Ex  demoustratioue  huius  partis  unusquisque  iutelliget  extensionem  mere  vir- 
tualem,  quae  nempe  resultaret  ex  indivisibilibus,  repugnare.  Caeteroquin  buius  ex- 
tensionis repugnantiam  quacumque  Iqvpotbesi  facta,  demonstravimus  sub  n.  31.,  ubi 
etiam  attulimus  testimonium  S.  Tb.  ex  Comment.  in  VI.  Pbvsic.  lect.  1.,  quod  utiliter 
confertur  in  confirmationem  buius  Theseos. 

aliis  minorum  neque  pro  corpore  physico  finem  habeat.  Eatio  autem, 
cur  divisio  actualis  habeat  pro  physicis  corporibus  finem,  est  quia  una- 
quaeque natura  corporea  exigit  dimensiones  determinatas  intra  quosdam 
limites,  infra  quos  non  potest  connaturaliter  exsistere,  cum  tolleretur 
propria  dispositio  corporis  speciei  illius.  Idque  valet  non  solum  pro 
animalibus  et  vegetalibus  sed  etiam  pro  mineralibus,  ut  per  exquisitiora 
experimenta  constat. 

II.  Confirmatur  2®  pars  argumentis  ex  geometria  desumptis.  Satis 
sit  unum  afferre : 


A B 


Sint  duae  parallelae  A B et  C D,  quae  incipiant  ab  extremitatibus  li- 
neae A C,  quae  sit  ipsis  perpendicularis,  et  producantur  in  oppositas 
directiones  sine  limite.  Ex  quovis  puncto  designabili  unius  parallelae 
poterit  duci  recta  ad  quodvis  punctum  designabile  alterius:  omnis 
autem  ex  huiusmodi  rectis  transibit  per  aliquod  punctum  lineae  per- 
pendicularis A C,  quin  unquam  evadere  possit  parallela  lineis  inter 
quarum  puncta  ducitur.  Porro  quaelibet  ex  his  parallelis  A C et  C D 
produci  potest  in  oppositas  directiones  sine  fine,  etsi  numquam  esse 
possit  actu  infinita.  Ergo  pariter  linea  A C sine  fine  secari  poterit,  sive 
secantes  procedant  a puncto  fixo  P designato  supra  parallelam  A B ad 
varia  puncta  M,  ]VP\  etc.  designanda  supra  parallelam  idefinitam 
C D,  sive  procedant  ab  aliquo  puncto  lineae  C D ad  puncta  varia  desi- 
gnanda supra  parallelam  indefinitam  A B.  Ergo  haec  linea  perpendi- 
cularis est  sine  fine  divisibilis;  quod  erat  probandum  in  2^  Parte.  Ergo 
haec  linea  constat  semper  divisibilibus,  non  autem  indivisibilibus;  quae 
est  nova  confirmatio  P®  Partis. 

SCHOLION  I. 

JDe  vario  modo  participandi  totalitatem  quantitativam,  in  quo  consistit 
ratio  discriminis  inter  p>artes  integrantes  totius  homo  genei  et  par- 
tes integrantes  totius  heterogenei  ita  ut^  quamvis  quaelibet  pars 
auri  sit  aurum^  tamen  non  quaelibet  pars  hominis  sit  homo. 

55.  Totalitas  quantitativa  a)  importat  ut  aliquid  aequaliter  se  ha- 
beat ad  totum  et  ad  partes,  et  ideo  quaelibet  pars  designabilis  lineae 
est  linea : b)  importat  insuper  ut  aliquid  ita  sit  totum  in  toto  quanto, 
ut  non  sit  totum  in  qualibet  parte,  sed  partialiter  nempe  per  partes,  et 

ideo  non  tota  superficies  est  in  qualibet  superficiei  parte  designabili 
sed  per  partes  extra  partes  continuatas : c)  importat  tandem  ut  ipsa 
forma  possit  dividi  per  accidens  ad  divisionem  totius,  quod  per  se 
dividitur,  et  ideo  ipsa  forma  superficiei  vel  lineae  dividitur  ad  divi- 
sionem superficiei,  ita  ut  quae  ante  divisionem  erat  actu  una  et  poten- 
tialiter  multiplex,  evaserit  vi  divisionis  actualiter  multiplicata. 

lamvero  a)  quaedam  formae  substantiales  aequaliter  se  habent  ad 
totum  et  ad  partes,  quia  composita,  quae  resultant  ex  ipsarum  unione 
cum  materia,  cum  occupent  infimos  gradus  in  ipsa  linea  entium  mate- 
rialium, nullam  requirunt  in  partibus  diversitatem  ad  proprias  ope- 
rationes. Et  ideo  per  aliquam  ex  huiusmodi  formis,  quaelibet  pars 
quantitativa  totius,  non  secus  ac  ipsum  totum  quod  exurgit  ex  partibus, 
sortitur  perfectam  speciem,  cuius  illa  forma  est  principium  formale. 
Sic  per  formam  auri,  quaelibet  pars  habet  ut  sit  perfecta  in  specie  auri : 
unde  fit  ut  per  mechanicam  divisionem  quaelibet  pars  auri  evadat  ens 
perfectum  in  specie  auri,  videlicet  substantia  prima  et  tota  in  specie 
auri;  forma  autem  auri  quae  ante  divisionem  compositi  erat  actu  una 
et  potentialiter  multiplex,  vi  mechanicae  divisionis  compositi,  quod^^er 
se  divisum  fuit,  divisa  est  per  accidens  et  evasit  actu  multiplex.  Per 
huiusmodi  formas,  quae  aequaliter  se  habent  ad  totum  et  ad  partes 
compositi,  acquiritur  composito  totalitas  quantitativa^  quam  ipsae 
formae  participant  per  accidens. 

Aliquae  vero  formae  substantiales,  ut  animae  perfectorum  ani- 
malium non  aequaliter  se  habent  ad  totum  et  ad  partes,  sed  primo 
et  per  se  respiciunt  totum  ut  proprium  atque  proportionatum  perfecti- 
bile,  partes  vero  tantum  p)er  posterius  seu  in  ordine  ad  totum.  Nam 
per  animam  ex.  gr.  animalis  perfecti  totum  quidem  per  se  habet  ut  sit 
perfectum  in  specie  determinata  animalis,  puta  elephantis ; at  partes 
ex.  gr.  pes  vel  cauda  non  habent  primo  et  per  se  ut  sint  animal,  sed 
solum  ratione  totius.  Huiusmodi  formae  neque  per  se  neque  per  acci- 
detis habent  totalitatem  quantitativam,  ad  quam  requiruntur  eae  con- 
ditiones, quae  modo  indicatae  sunt;  et  ideo  neque /ler  se  neque  per 
accidens  sunt  divisibiles. 

T)  Hinc  formae  aequaliter  se  habentes  ad  totum  et  ad  partes  ef- 
ficiunt ut  nomen  concretum  substantiae  dicatur  de  singulis  partibus  in 
recto  et  sine  ordine  ad  totum  i.  e.  denominant  singulas  partes  in  recto: 
quapropter  dicimus  de  qualibet  parte  auri  in  se  spectata  quod  est 
aurum.  Formae  autem  diversimode  se  habentes  ad  totum  et  ad  partes, 
hoc  non  praestant,  sed  efficiunt  ut  nomen  concretum  substantiae  non 
dicatur  de  singulis  partibus  nisi  per  ordinem  ad  totum,  et  ideo  deno- 
minant singulas  partes  in  obliquo;  quapropter  non  dicimus  de  pede 

p,  bovis  quod  sit  bos ; sed  dicimus  quod  sit  bovis,  tamquam  aliquid 
f , pertinens  ad  ipsam  unitatem  substantialem  animalis,  quod  est  bos. 
I Licet  enim  non  dicamus  pedem  bovis  esse  animal,  non  dicimus  ta- 
\ men  pedem  bovis  esse  aliam  rem  distinctam  ab  ipsa  re  quae  est 
illud  animal. 

SCHOLION  II. 

Accidentia  sensibilia  insiint  substantiae  corporeae  mediante  quantitate. 

: 56.  Etenim  quum  nihil  quocumque  modo  exsistere  possit,  quin  sit 

individuatum;  necesse  est  ut  ea  accidentia,  quae  per  quantitatem  in- 
dividuantur,  quantitate  etiam  mediante  insint  substantiae.  Atqui,  ac- 
cidentia sensibilia  substantiae  corporeae  individuantur  per  quantita- 

- tem.  Ergo  huiusmodi  accidentia  insunt  substantiae  materiali  mediante 
quantitate. 

Frob.  min.  Per  illud  individuantur  accidentia,  per  quod  esse  possunt 
in  diversis  partibus  materialis  substantiae.  Atqui  per  quantitatem  re- 

- liqua  accidentia  esse  possunt  in  diversis  partibus  materialis  substan- 
tiae.  Etenim  per  quantitatem  substantia  materialis  habet  partes  extra 
partes.  Ergo  accidentia  sensibilia  individuantur  per  quantitatem  (1). 

^ Confirmatur  ex  eo  quod  nos  non  possumus  ex.  gr.  imaginari  duas  al- 
bedines  eiusdem  speciei  nisi  quatenus  per  quantitatem  sunt  determi- 
I - natae  et  individuatae,  puta  per  duas  superficies  quadratas.  Contra, 

I/  possumus  imaginari  duas  lineas  vel  duas  superficies  eiusdem  speciei, 
v:  cum  hae  ex  seipsis  individuationem  quamdam  habeant  ob  diversam 
•v  positionem;  habere  enim  positionem  est  de  ratione  quantitatis  (cfr. 
n.  50.).  Ergo  albedo  et  similia  accidentia  sensibilia  individuantur  per 
I ' quantitatem  dimensi vam.  Quantitas  autem  dimensiva  in  ipsa  sua  ra- 
' - , tione  formali  individuationem  importat  et  ideo  potest  esse  aliis  causa 
: individuationis. 

i THESIS  XXL 

Partes  in  continuo  non  sunt  actu  quantae, 

; • sed  in  potentia  tantum  (cfr.  n.  48.). 

PROBATUR. 

1 57.  1.  Quod  est  actu  quantum,  habet  proprios  terminos  actuales.  Sed 

partes  in  continuo  non  habent  proprios  terminos  actuales.  Ergo  partes 
j in  continuo  non  sunt  actu  quantae.  Maior  et  minor  constant  ex  traditis 
notionibus  totius  et  partium  in  continuo.  Ergo  stat  consequentia. 


(1)  Cfr.  S.  Th.  3.  p.  q.  77.  a.  2. 

Attamen  partes  sunt  quantae  in  potentia.  Etenim  est  in  po- 
tentia quantum  id  quod  separatum  a toto  mechanica  divisione  evadit 
et  ipsum  aliquod  totum  quantum,  videlicet  continuum  actuale  habens 
proprios  terminos  in  actu.  Atqui  quaelibet  pars,  divisione  peracta, 
evadit  continuum  actuale  habens  proprios  terminos  in  actu.  Ergo  partes 
in  continuo  sunt  quantae  in  potentia. 

II.  Eatenus  quodlibet  ens  est  unum  et  aliquid  in  actu,  quatenus  est 
indivisum  in  se  et  divisum  a quolibet  alio.  Atqui  pars  prouti  est  in 
toto  continuo  non  est  divisa  in  actu.  Ergo  pars  in  toto  non  est  aliquid 
actu.  Frol).  min.  Quaecumque  partes  accipiantur  in  continuo,  non  in- 
telliguntur  continuari,  nisi  earum  extrema  sint  idem.  Sed  idem  non 
potest  inveniri  in  duobus  actu  divisis,  quia  extrema  seu  termini  duorum 
divisorum  debent  inesse  intrinsece  et  proprie  in  singulis  divisis.  Ergo 
pars  prouti  est  in  toto  continuo  non  est  divisa  in  actu. 

III.  Si  partes  in  continuo  essent  actu  quantae,  gaudentes  propria 
unitate  et  numerabilitate ; quaerimus  an  essent  numero  finitae  vel 
infinitae.  Si  sunt  numero  finitae,  continuum  non  esset  divisibile  in  in- 
finitum, quod  est  contra  naturam  continui,  ut  in  Thesi  XX.  ostensum 
est.  Si  sunt  numero  infinitae,  daretur  numerus  infinitus  in  actu,  quod 
repugnat.  Etenim,  ut  ait  S.  Thomas  (1),  « omnem  multitudinem  oportet 
« esse  in  aliqua  specie  multitudinis.  Species  autem  multitudinis  sunt 
« secundum  species  numerorum.  Nulla  autem  species  numeri  est  in- 
« finita;  quia  quilibet  numerus  est  multitudo  mensurata  per  unum. 
« Unde  impossibile  est  esse  multitudinem  infinitam  actu,  sive  per  se, 
« sive  per  accidens  ».  Ergo  dicendum  est  partes  in  continuo  esse  tan- 
tum in  potentia  quantas  (2). 


(1)  1.  p.  q.  7.  a.  4. 

(2)  Doctrina,  quam  tuemur,  est  S.  Tliomae  qui  passim  eam  protitetur.  Ex  pluribus 
locis  aliqua  seligimus  (In  quotllib.  1.  art.  21.).  « Duo  corpora  facit  actualis  divisio 
« materiae  corporalis,  duas  autem  partes  unius  corporis  divisibilitas  potentialis.  » 
(In  I.  de  Coelo  lect.  3.  circa  med.).  « Dicendum,  quod  continuum  non  habet  partes  in 
« actn,  sed  solum  in  potentm.  Quod  autem  non  est  actu,  non  movetur  actu,  unde 
« partes  spbaerae,  cum  (sphaera)  sit  corpus  continuum,  non  moventur  actu  (motu 
« partium  formaliter  ut  partium).  Unde  non  sequitur,  quod  in  motu  sphaerico  vel 
« circulari,  sit  diversitas  actualis,  sed  solum  potentialis,  quae  non  repugnat  simpli- 
« citati,  de  qua  nunc  loquimur;  omnis  enim  magnitudo  habet  pluralitatem  potentialem  ». 
(In  VII.  Metaph.  lect.  13.).  « Duo  enim  quae  sunt  in  actu  nunquam  sunt  unum  actu; 
« sed  duo  quae  sunt  in  potentia,  sunt  unum  actu;  sicut  patet  in  partibus  continui: 
« duo  enim  dimidia  unius  lineae  sunt  in  potentia  in  ipsa  linea  dupla,  quae  est  una 
« in  actu ; et  hoc  ideo  quia  actus  habet  virtutem  separandi  et  dividendi  ». 

OBIECTIONES. 

58.  Obiect.  1^  Quantitas  dicitur  tribuere  substantiae  partes  extra 
partes.  Sed  si  in  continuo  non  sunt  actualiter  partes,  quantitas  non 
posset  dici  illas  tribuere.  Ergo  partes  actualiter  sunt  in  continuo. 

Resp.  Dist  mai.  Quantitas  dicitur  tribuere  substantiae  partes  extra 
partes  continuas^  Cone.,  contiguas  vel  consequenter  se  habentes,  Nego. 
Dist.  sequet,  min.  Si  vocabulo  actualiter  intelligis  partes  debere  esse 
realiter  extra  partes  continuatas  in  toto  continuo.  Cone.,  si  intelligis 
partes  habere  in  toto  continuo  proprios  terminos  et  proprium  esse. 
Nego;  quia  sic  non  essent  formaliter partes  quantitatis  continuae,  sed 
plura  tota  coacervata,  nempe  essent  partes  quantitatis  discretae.  Simi- 
liter conseq. 

Obiect.  2^.  In  toto  aliquo  continuo,  puta  in  metro,  dimidia  pars 
realiter  distinguitur  ab  alia  medietate;  nam  realiter  separari  possunt. 
Sed  non  distinguuntur  ab  invicem  tamquam  totum  a toto.  Ergo  di- 
stinguuntur formaliter  ut  pars  a parte. 

Resp.  Dist.  mai.  Potentialiter,  Cone.,  actualiter,  Subcl.  Antecedenter 
ad  divisionem  vel  designationem.  Nego,  consequenter  ad  eas.  Cone.  Dist. 
ration.  addit.  Separabilitas  arguit  distinctionem  potentialem.  Cone., 
actualem,  Nego.  Cone.  min.  Nego  conseq.  nam  ad  rationem  formalem 
partium  qua  talium  requiritur  ut  sint  continuatae  et  ideo  indistinctae 
sub  ratione  quanti  extensi. 

Obiect  Viventia  per  augmentationem  acquirunt  novas  partes 
quantitativas.  Sed  has  partes  retinent,  postquam  eas  acquisiverint. 
Ergo  continuum  vivens  habet  actu  diversas  partes. 

Resp.  Dist.  mai.  Viventia  per  augmentationem  acquirunt  novas 
partes  quantitativas,  quae  hoc  ipso  actuantur  ab  unica  forma  substan- 
tiali viventis  ita  ut  amittant  proprium  esse  et  proprios  terminos.  Cone., 
ita  ut  ea  retineant.  Nego.  Dist.  min.  Viventia  has  partes  retinent  sub 
unico  esse,  forma  et  terminis  totius.  Cone.,  sub  peculiari  esse,  forma 
et  terminis  uniuscuiusque  partis.  Nego.  Dist.  conseq.  Vivens  habet  actu 
diversas  partes  hoc  sensu  quod  eius  partes  continuantur  absque  con- 
fusione et  absque  compenetratione.  Cone.,  hoc  sensu  quod  eius  partes 
habeant  proprios  terminos  et  proprium  esse.  Nego.  Cum  de  viventium 
partibus  indicandum  est,  sedulo  cavendum  ne  imaginatione  decepti 
eis  actualitatem  quantitativam  tribuamus.  Etenim  viventia  quamvis 
habeant  partes  continuatas,  tamen  ob  perfectionem  virtualiter  multi- 
plicem suae  formae  substantialis  et  ob  plurimas  qualitates  quibus  or- 
nantur ita  exhibentur  sensibus  nostris,  ut  videantur  habere  partes 

propriis  terminis  actualibus  inclusas.  Hoc  autem  non  est  aliud,  nisi 
effectus  cuiusdam  sensibilis  designationis  partium  vi  cuius  partes  m 
ratione  quanti  non  educuntur  de  potentia  in  actum  realiter  et  sim- 
pliciter^ sed  tantum  apparenter  et  secundum  quid.  Quocirca  in  tali  casu 
partes  formaliter  ut  partes  continui  non  distinguuntur  re  sed  ratione, 
quia  unaquaeque  pars  sic  designata  consideratur  ab  intellectu  quasi 
esset  alia  quantitas  actu. 

Obiect.  4%  De  eodem  secundum  idem  nequeunt  praedicari  contra- 
dictoria. Sed  de  uno  continuo  praedicari  potest  quod  est  album  secun- 
dum unam  partem  et  non  album  secundum  aliam.  Ergo  partes  continui 
non  sunt  idem  sed  sunt  realiter  actu  distinctae. 

Resp.  I)ist.  mai.  Si  praedicatio  contradictoria  cadat  super  idem  se- 
cundum eamdem  rationem.  Cone.,  secus,  Nego.Bist.  min.  De  uno  con- 
tinuo potest  praedicari  quod  est  album  secundum  unam  partem  et  non 
album  secundum  aliam,  ita  temen  ut  albedo  in  una  parte  non  dividat 
realiter  partem  a parte,  sed  tantum  designet,  Cone.,  ita  ut  non  solum 
designet  sed  etiam  dividat.  Nego.  Nego  Cons.  quia  partes  ante  actua- 
lem divisionem,  quomodocumque  sint  designatae,  non  sunt  in  ratione 
quanti  extensi  distinctae  secundum  rem,  sed  secundum  rationem  tan- 
tum. Profecto  per  illam  partialem  albedinem  partes  formaliter  ut  partes 
non  cessant  continuari.  Recole  ea  quae  in  Praenotionibus  diximus  de 
vario  modo  educendi  partes  continui  de  potentia  in  actum. 

Obiect.  5^.  Aristoteles  in  Lib.  de  Praedicamentis  dicit  continuum 
esse  cuius  partes  copidantur  termino  communi.  Sed  non  copulantur  nisi 
sint  actu  et  distinctae  in  ipso  toto  continuo.  Ergo  continuum  habet 
plures  partes  in  actu. 

Resp.  Cone.  mai.  Nego  min.  et  conseq.  Nam  eo  ipso,  quod  partes 
dicuntur  ab  Aristotele  copulari  termino  communi,  negantur  esse  actu 
distinctae  ad  modum  corporum  contiguorum  et  consequenter  se  ha- 
bentium, atque  affirmatur  esse  ab  invicem  indistinctae  actu  utpote 
consistentes  per  unicum  esse  compositi  in  unica  quantitate  actuali 
totius,  in  qua  non  possunt  accipi  alii  termini  actuales  praeter  terminos 
totius. 

Obiect.  6^.  S.  Thomas  in  Y.  Metaph.  Lect.  5.  dicit:  « Quantum  di- 
« citur  quod  est  divisibile  in  ea  quae  insunt,  quod  quidem  dicitur  ad 
« differentiam  divisionis  mixtorum:  nam  corpus  mixtum  resolvitur  in 
« elementa,  quae  non  sunt  actu  in  mixto,  sed  virtute  tantum  ».  Ergo 
secundum  S.  Thomam  partes  sunt  actu  in  toto  continuo. 

Resp.  Dist.  antec.  Partes  dicuntur  a S.  Thoma  differre  ab  elementis 
in  eo  quod  si  dividatur  totum,  resultabunt  partes  eiusdem  speciei, 
Cone.,  in  eo  quod  partes  non  sint  virtualiter  in  toto,  Suhd.  Si  mate- 

rialiter  sumantur,  Co7ic.,  si  formaliter  ut  quantae,  Kego,  Duplex  dis- 
crimen intercedit  inter  modum  quo  partes  sunt  in  toto,  et  elementa 
in  mixto.  Etenim  a)  elementa  sunt  in  mixto  virtualiter  suh  omni  re- 
spectu; partes  autem  sunt  in  toto  virtualiter  tantum  siib  ratione  quan- 
tarum, h)  Corpora  elementaria,  in  quae  resolvitur  mixtum  non  sunt 
eiusdem  speciei  cum  mixto,  ex.  gr.  oxjgenium  et  hydrogenium  in  quae 
resolvitur  aqua  non  sunt  eiusdem  speciei  cum  aqua.  Partes  autem 
quantitativae,  in  quas  dividitur  totum  continuum,  sunt  eiusdem  spe- 
ciei cum  toto;  et  ideo,  quaelibet  designabilis  pars  lineae  est  linea,  et 
quaelibet  designabilis  pars  aquae  est  aqua. 

THESIS  XXII. 

Nulla  ostendi  potest  repugnantia  in  eo,  quod  quantitas  dimen- 
siva  praeternaturaliter  ex  virtute  divina  perseveret  esse 
absque  substantia. 


PROBATUR. 

59.  Tunc  tantum  adesset  repugnantia,  ut  quantitas  praeternatura- 
liter ex  virtute  divina  remaneret  absque  substantia,  si  vel  non  distin- 
gueretur realiter  ab  ea  vel  quamvis  realiter  distingueretur,  importaret 
in  suo  ipso  conceptu  coexistentiam  substantiae.  Atqui  quantitas  dimen- 
siva  realiter  distinguitur  a substantia,  nec  in  suo  conceptu  importat 
coexistentiam  substantiae.  Ergo  ostendi  nequit  repugnantia  in  eo,  quod 
quantitas  dimensiva  praeternaturaliter  ex  virtute  divina  perseveret  esse 
absque  substantia. 

Frol).  mai.  Praeter  duas  hypotheses,  in  quibus  evidenter  esset  re- 
pugnantia in  terminis,  si  quantitas  remaneret  absque  substantia,  quia 
tunc  quantitas  deberet  vel  remanere  absque  seipsa,  vel  remanere  absque 
aliqua  nota  sua  essentiali,  videlicet  deberet  simul  esse  et  non  esse  quan- 
titas; superest  tertia  hypothesis,  nempe  quantitatem  adhuc  in  suo  esse 
perseverare  virtute  alicuius,  quod  suppleat  defectum  influxus  substan- 
tiae erga  esse  quantitatis.  lamvero  quamvis  naturaliter  fieri  nequeat, 
ut  quantitas,  pergat  sustentari  in  esse,  cessante  substantia,  quia  nihil 
aliud  in  causis  secundis  potest  inveniri,  quod  suppleat  deficientiam 
influxus  substantiae,  a qua  per  causalitatem  resultantiae  emanabat  et 
in  qua  subiectabatur;  tamen  optime  fieri  potest,  ut  defectus  huius 
influxus  suppleatur  immediate  a Causa  prima  nempe  a Deo.  Quantitas 
enim,  quemadmodum  quilibet  creatus  effectus  multo  magis  pendet  in 
suo  esse  a Causa  prima  quam  a causa  secunda.  Insuper,  quum  sit  ac- 
cidens positionem  habens,  habet  in  seipsa  rationem  individuationis;  et 

ideo  dummodo  conservetur  in  esse  a Deo,  non  indiget  aliquo  subiecto  vi 
cuius  individuetur.  Ergo  si  quantitas  realiter  distinguitur  a substantia 
nec  importat  in  suo  conceptu  coexistentiam  substantiae,  non  repugnat 
ut  praeternaturaliter  ex  virtute  divina  remaneat  absque  substantia. 

Porro  quantitatem  realiter  distingui  a substantia  ostensum  est  in 
Thesi  XVIIL;  quantitatem  non  importare  in  suo  conceptu  coexistentiam 
substantiae,  sic  demonstramus.  Ea  tantum  accidentia  important  in  suo 
conceptu  coexistentiam  substantiae,  quae  in  sua  ratione  dicunt  actua- 
lem processum  a substantia,  vel  quatenus  haec  actualiter  per  suas 
potentias  operetur  vel  quatenus  per  suum  esse  constituat  unum  ex 
terminis  alicuius  relationis.  Nam,  cessante  substantia,  iam  hoc  ipso 
cessaret  una  ex  notis  vel  unus  ex  terminis  requisitis  ad  ipsam  ratio- 
nem essentialem  horum  accidentium,  quae  consistit  in  actuali  proces- 
sione a substantia.  Huiusmodi  sunt  operationes  vitales,  relationes 
propriae  substantiae  et  similia : operatio  enim  vitalis,  ex.  gr.  intel- 
lectio, in  sui  ratione  essentiali  importat  actualem  emanationem  ab 
intelligente,  relatio  importat  coexistentiam  eorum  inter  quae  dicitur 
relatio,  etc.  lamvero  quantitas  dimensiva  cum  neque  sit  relatio  fun- 
data in  substantia  neque  importet  actualem  emanationem  a substantia 
operante  per  suas  potentias,  nihil  habet  in  suo  conceptu^  quod  importet 
coexistentiam  substantiae.  Et  sane  nos  optime  possumus  mente  con- 
cipere et  imaginari  lineas,  superficies  et  solida  praescindendo  a qua- 
libet substantia.  Contra  non  possumus  concipere  intellectionem  prae- 
scindendo ab  intelligente,  neque  concipere  paternitatem  praescindendo 
a genitore  et  a genito.  Ergo  nulla  ostendi  potest  repugnantia  in  eo  quod 
quantitas  dimensiva  praeternaturaliter  ex  virtute  divina  perseveret 
esse  absque  substantia. 

Corollarium.  Kationes  allatae  militant  etiam  pro  non  repugnantia 
praeternaturalis  permanentiae  ceterorum  accidentium,  quae  in  suo  con- 
ceptu non  implicant  coexistentiam  substantiae,  dummodo  salvetur 
eorum  individuatio  per  quantitatem  (1). 

OBIECTIONES 

60.  OMect.  V.  Repugnat,  ut  existat  actus  aliquis  voluntatis  vel  in- 
tellectus, quin  detur  aliqua  voluntas  vel  intellectus  cuius  sit,  quamvis 
tales  actus  sint  realiter  distincti  ab  intellectu  et  a voluntate.  Ergo  a 
pari,  quamvis  quantitas  realiter  distinguatur  a substantia,  repugnat 
ut  existat  sine  ipsa. 

Resp.  Cone,  antec.  Nego  conseg.  et  paritatem  ob  rationes  datas  in 
demonstratione  Thesis. 


(1)  Cfr.  S.  Th.  C.  G.  lib.  4.  c.  65.  — in  IV.  Sent.  Dist.  12.  q.  1.  a.  1. 

Obiect.  2^  Contradictionem  implicat,  quod  definitio  re  ab  ea  sepa- 
retur. Sed  ad  definitionem  accidentis  pertinet,  quod  sit  in  subiecto. 
Ergo  repugnat  quantitatem  et  quodlibet  aliud  accidens  existere  se- 
parata a substantia. 

Resp.  Cone.  mai.  Dist.  min.  Ad  definitionem  accidentis  pertinet  ut 
sit  essentia  aliqua,  cui  competit  esse  in  subiecto,  Conc.^  accidentis  es- 
sentia est  ipsum  esse  in  subiecto.  Nego.  Ad  definitionem  accidentis 
salvandam  sufficit  aptitudinalis  inhaerentia  siibieeto. 

Obiect.  3"^.  Accidens  individuatur  ex  subiecto.  Si  ergo  posset  ali- 
quod accidens  remanere  sine  subiecto,  non  erit  accidens  individuum, 
sed  universale,  quod  repugnat. 

Resp.  Distinguo  antee.  Naturaliter,  Cone.,  supernaturaliter,  Suhd. 
Si  hoc  accidens  iam  habeat  in  sui  ratione  formali  quamdam  individua- 
tionem,  ut  quantitas.  Nego,  si  non  habeat  in  sui  ratione  formali  quam- 
dam individuationem,  iterum  subdist.  Individuatur  per  substantiam, 
Nego,  individuatur  per  quantitatem.  Cone.  Nego  eonseq. 

Obiect.  4^.  Repugnat  ut  forma  substantialis  non  subsistens  existat 
separata  a inateria.  Atqui  si  Deus  hoc  efficere  nequit  utpote  repu- 
gnans, a fortiori  non  potest  separare  accidens  a subiecto,  quia  acci- 
dens magis  distat  a substantia.  Ergo  repugnat  accidens  existere  sine 
subiecto. 

Resp.  Dist.  mai.  Hoc  ideo  repugnat,  quia  est  quoeumcpie  modo  forma 
materialis.  Nego,  quia  est  forma  substantialis  materialis,  quae  ex  se 
neque  individuationem  neque  rationem  substantiae  habere  potest  se- 
parata a materia,  utpote  incapax  operationis  independentis  ab  ea,  Cone. 
Dist.  sequel.  min.  Si  agatur  de  accidente  non  habente  in  se  rationem 
quamdam  individuationis.  Cone.,  si  agatur  de  accidente  habente  in  se 
rationem  quamdam  individuationis.  Nego.  Dist.  eons.  Repugnat  quan- 
titatem existere  sine  subiecto.  Nego,  repugnat  caetera  accidentia  sensi- 
bilia existere  sine  subiecto,  Subdist.,  Independenter  a quantitate,  Cone., 
dependenter  a quantitate.  Nego. 

QUAESTIO  VI. 

DE  INDIVIDUATIONE  ENTIS  CORPOREI. 


Quum  principium  individuationis  entis  corporei  sit  materia  quanti- 
tate signata,  nullus  opportunior  locus  hac  de  re  agendi  visus  est,  quam 
praesens.  Modo  enim,  post  pertractatas  de  principiis  intrinsecis  entis 
corporei  deque  eius  potissima  proprietate,  quae  quantitas  est,  quae- 
stiones, unusquisque  etiam  tironum  facile  intelliget  id,  quod  in  ante- 
cessum vix  et  ne  vix  quidem  capere  potuisset. 

THESIS  XXIII. 

Ratio  cur  essentia  rei  materialis  possit  numerice  multipli- 
cari desumenda  est  ex  physica  eius  compositione,  nempe 
ex  ipsis  principiis  physice  eam  constituentibus ; 2^  ita  tamen 
ut  eius  principium  potentiale,  seu  materia  prima,  non  quo- 
modolibet  accipiatur,  sed  solum  materia  signata;  et  dico 
materiam  signatam,  quae  sub  certis  dimensionibus  consi- 
deratur (i). 


PRAENOTIONES. 

61.  I.  Materia  distiiigiieiula  est  in  communem  et  signatam. 

Prima  est  ea  quae  consideratur  in  abstractione  a quocumque  individuo 
corporeo,  atque  ingreditur  definitionem  essentiae  compositae  qua  talis, 
videlicet  essentiae  corporeae  abstracte  consideratae.  Secunda  est  ea 
quae  consideratur  tamquam  ingrediens  ipsam  constitutionem  individui 
corporei,  puta  Socratis  vel  Platonis;  consideratur  videlicet  in  ea  deter- 
minatione indi  viduali,  sub  qua  tantum  existere  potest  in  rerum  na- 
tura, quum  nihil  existat  nisi  singulare. 

n.  Triplex  unitas  in  rebus  consideranda  venit:  numerica,  for- 
malis  seu  essentialis^  et  specifica.  Prima  et  secunda  important  aliquid 
reale  existens  a parte  rei  independenter  a quacumque  intellectus  spe- 
culantis  operatione  saltem  quoad  id  quod  concipitur  (cfr.  Logic,  mai. 
Th.  2.);  tertia  vero,  nempe  unitas  specifica,  dependet  ab  intellectu, 


(1)  Cfr.  S.  Th.  opusc.  de  Eute  et  Essent,  c.  2. 

quum  sit  formaliter  universalis.  In  iis  entibus,  quae  sunt  ipsa  perfectio 
subsistens  sui  ordinis,  unitas  numerica  et  unitas  formalis  seu  essen- 
tialis prorsus  identificantur,  ut  in  angelis.  In  iis  vero,  quae  sunt  in 
ipsa  linea  suae  essentiae  composita  ex  actu  et  potentia,  videlicet  ex 
forma  substantiali  et  materia  prima,  unitas  numerica  aliquid  addit 
unitati  formali,  videlicet  principia  individualia.  Hiiiusmodi  sunt  omnia 
entia  corporea.  In  his  dici  potest  substantia  prima  (i.  e.  individuum) 
secundum  rem  differre  a substantia  secunda,  non  quasi  quidditas  sub- 
stantiae primae  sit  diversa  a quidditate  substantiae  secundae,  hoc  enim 
est  impossibile,  quum  una  de  per  identitatem  praedicetur;  sed 

quia  substantia  prima  complectitur  tum  principia  quidditativa,  tum 
principia  individuantia,  quae  determinant  quidditatem  ad  esse  alicuius 
singularis  eamque  multiplicant  in  multis  individuis  non  formaliter  sed 
numerice  tantum  diversis. 

Unitas  sive  numerica^  sive  formalis  seu  essentialis^  sive  specifica, 
alia  est  positiva,  alia  est  negativa.  Prima  importat  positivam  determi- 
nationem ad  certum  numerum,  vel  essentiam  vel  speciem.  Secunda  im- 
portat carentiam  determinationis  ad  certum  numerum,  sive  essentiam, 
sive  speciem ; videlicet  negationem  simul  cum  aptitudine  ad  tales  de- 
terminationes. Unitas  tantum  negativa  sive  numerica,  sive  formalis, 
sive  specifica  competere  potest  materiae  communi. 

III.  Notae  iiidividuantes,  quibus  simul  sumptis  sensibiliter  mani- 
festatur apud  nos  distinctio  unius  individui  ab  alio,  hisce  versiculis  tra- 
duntur : 

Forma,  figura,  locus,  tempus,  stirps,  patria,  nomen. 

Haec  ea  sunt  septem,  quae  non  habet  unus  et  alter. 

PROBATUR  PRIMA  PARS. 

62.  Essentiam  aliquam  per  se  subsistentem  inveniri  multiplicatam 
in  individuis  solo  numero  diversis  tunc  possibile  est,  quiim  in  pluribus 
individuis  divisim  invenitur  tota  eius  ratio,  ita  ut  de  unoquoque  affir- 
mari possit  ei  competere  esse  simpliciter  secundum  eamdem  rationem 
specificam,  secundum  quam  etiam  alteri  competit:  ex.  gr.  Socrati  com- 
petere esse  simpliciter  secund,um  eamdem  specifice  naturam  seu  essen- 
tiam humanam,  secundum  quam  competit  Platoni.  Atqui  ad  hoc 
requiritur  et  sufficit,  ut  essentia  sit  composita  ex  actu  primo  et  ex 
pura  potentia  subiectiva,  videlicet  ex  forma  substantiali  et  ex  materia 
prima.  Ergo  ratio  cur  essentia  rei  materialis  possit  numerice  multipli- 
cari, desumenda  est  ex  physica  eius  compositione.  Et  sane,  ens  quod 
convenit  cum  alio  in  eodem  genere  nequit  esse  neque  concipi  ab  alio 

divisum,  nisi  vel  per  differentiam  specificam,  vel  per  divisionem  quanti-  | 
tativam.  lamvero  essentia  simplex  per  se  subsistens  caret  extensione 
quantitativa.  Ergo  essentia  simplex  per  se  subsistens  nequit  esse  neque  J i 

concipi  divisa  ab  alio  ente  nisi  per  differentiam  specificam,  ac  proinde  T" 

nequit  in  sua  ultima  differentia  inveniri  nisi  in  unico  subiecto.  Dum  |.l 
contra,  essentia  composita  ex  forma  substantiali  et  ex  materia  prima  | 
poterit  secundum  totam  suam  rationem  in  pluribus  individuis  inveniri  |!f 
multiplicata,  si  1®  formae  ordinatae  ad  informandam  materiam  non  se  F 
opponant  numericae  multiplicationi;  si  2®  materia  prima  sit  capax  | 
numericae  multiplicationis.  Atqui  ita  est.  Ergo  essentia  composita  pot- 
erit  secundum  totam  suam  rationem  in  pluribus  multiplicari.  v| 

Frol).  membrum  minoris.  Forma  reduplicative  ut  forma,  nempe 
quatenus  exigit  recipi  in  materia  tamquam  in  subiecto,  non  dicit  talem  J i 
ordinem  ad  unum  subiectum  ut  alia  excludat,  sed  ita  limitatur  per  i|| 
materiam  ad  unum  subiectum,  ut  remaneat  in  sui  ratione  indifferens  g' 
ad  plura.  Sic  ex.  gr.  albedo  in  sui  ratione  est  indifferens  ut  subiectetur 
in  una  columna  vel  in  pluribus  sine  fine.  lamvero  quod  de  se  est  in-  M 
differens  ad  plura  subiecta,  non  opponitur  multiplicationi.  Ergo  formae  f|; 
ordinatae  ad  informandam  materiam  non  se  opponunt  numericae  mul-  g 
tiplicationi  « Formae  (ait  S.  Thomas)  (1)  quae  natae  sunt  recipi  in 
« aliquo  subiecto,  de  se  individuatae  esse  non  possunt;  quia  quan-  || 

« tum  est  de  sua  ratione  indifferens  est  eis,  ut  recipiantur  in  uno 
« vel  pluribus  ». 

Proh.  2^^^^  membrum  minoris.  Illud  est  numerice  tantum  multipli- 
cabile  quod  ita  est  divisibile  per  quantitatem  dimensivam,  ut  sub  qua-  | J 
cumque  dimensione  et  divisione  ponatur,  remaneat  semper  eiusdem  fe': 
rationis.  Atqui  materia  prima  a)  est  divisibilis  per  quantitatem  dimen-  .y  I 
sivam,  b)  quum  sit  pura  potentia  subiectiva,  sub  quacumque  dimensione  #1 
et  divisione  concipiatur,  remanet  eiusdem  rationis,  nempe  remanet  R 
semper  pura  potentia  subiectiva.  Ergo  materia  prima  est  capax  mere  M 
numericae  multiplicationis.  ft 

PROBATUR  SECUNDA  PARS.  J ] 

63.  Illud  est  principium  individuationis  alicuius  entis,  quod  est  ei  M 
intrinseca  ratio,  cur  sit  indivisum  in  se  et  divisum  a quolibet  alio.  Sed  ¥ 
in  composito  substantiali  corporea  materia  prima  quatenus  est  haec  et ( 
non  alia  est  intrinseca  ratio  cur  una  forma  in  eadem  specie  distin-  T ji 
guatur  numerice  ab  alia  forma  eiusdem  speciei,  ita  ut  haec  forma  ' 


(1)  QQ.  (Id.  de  Spirit.  Creat,  art.  5.  ad  8. 

actuando  hanc  materiam  constituat  compositum  unum  unitate  non 
solum  essentiali  sed  etiam  numerica,  videlicet  indivisum  in  se  et  divi- 
sum a quolibet  alio  composito  eiusdem  speciei.  Etenim,  ut  demonstra- 
vimus in  Phil.  Prim.  Th.  XX.,  actus  nequit  multiplicari  in  ordine  suae 
essentiae  nisi  ratione  potentiae  subiectivae  eiusdem  ordinis.  Ergo  ma- 
teria prima  quatenus  est  haec  et  non  alia,  est  principium  individua- 
tionis  substantiae  corporeae. 

lamvero  materia  prima  eatenus  accipi  potest  haec  et  non  alia,  qua- 
tenus accipitur  divisa  ab  aliis  materiae  partibus  per  quantitatem 
dimensivam  in  composito  substantiali  corporeo.  Etenim  effectus  formalis 
quantitatis  dimensivae  est  tribuere  enti  materiali  divisibilitatem  in 
partes  continuas,  quum  sit  accidens  positionem  habens  (cf.  n.  50.).  Ergo 
materia  prima  quatenus  sub  certis  dimensionibus  accipitur,  videlicet 
materia  signata,  est  principium  individuationis  substantiae  corporeae. 

II.  Illud  est  principium  individuationis  in  natura  numerice  multipli- 
cabili. quod  est  principium  multiplicabilitatis.  Atqui  materia  prima 
quatenus  divisibilis  in  partes  eiusdem  rationis,  videlicet  quatenus  est 
subiicibilis  quantitati  dimensivae,  est  principium  remotum  multiplica- 
bilitatis, quatenus  autem  actu  subiicitiir  quantitati  est  principium 
proximum  eiusdem,  quia  per  id  efficitur  potentia  proxime  apta  ad  re- 
cipiendam formam  singularem.  Ergo  materia  signata,  nempe  materia 
quae  accipitur  sub  certis  dimensionibus,  est  principium  proximum  in- 
dividuationis naturae  corporeae. 

III.  Confirmatur  ex  S.  Thoma  (1):  « Sicut  partes  speciei  sunt  ma- 
« teria  et  forma,  ita  individui  sunt  haec  materia  et  haec  forma ; unde 
« sicut  diversitatem  speciei  facit  diversitas  materiae  et  forma  absolute, 
« ita  diversitatem  in  numero  facit  haec  forma  et  haec  materia.  Nulla 
« autem  forma,  in  quantum  huiusmodi  (i.  e.  reduplicative  ut  forma) 
« est  haec  ex  se  ipsa.  Dico  autem  in  quantum  huiusmodi,  propter  ani- 
« mam  rationalem,  quae  quodammodo  ex  se  ipsa  est  hoc  aliquid,  sed 
« non  inquantum  forma.  Intellectus  vero  quamlibet  formam,  quam 
« possibile  est  recipi  in  aliquo  sicut  in  subiecto,  natus  est  attribuere 
« pluribus,  quod  est  contra  rationem  eius  quod  est  hoc  aliquid.  Unde 
« forma  fit  haec  per  hoc  quod  recipitur  in  materia. 

« Sed  cum  materia  in  se  considerata  sit  indistincta,  non  potest  esse 
« quod  formam  in  se  receptam  individuet,  nisi  secundum  quod  est  di- 
« stinguibilis.  Non  enim  forma  individuatur  per  hoc  quod  recipitur  in 
« materia,  nisi  quatenus  recipitur  in  hac  materia  vel  illa  distincta  et 


(1)  In  Boet,  (le  Triiiit.  q.  4.  a.  2. 

« determinata  ad  hic  et  nunc.  Materia  autem  non  est  divisibilis  nisi 
« per  quantitatem;  unde  Philosophus  dicit  in  I.  Physic.,  quod  submota 
« quantitate  remanet  substantia  indivisibilis.  Et  ideo  materia  efficitur 
« haec  et  signata  secundum  quod  est  sub  dimensionibus  ». 

64.  Nota.  Be  vario  sensu  quo  dimensiones  interminatae  acci- 
piuntur. 

Ad  aequivocationes  vitandas  monemus  dimensiones  signantes  mate- 
riam ad  individuum  corporeum  constituendum  aliquando  dici  intermi- 
natas^ aliquando  terminatas^  sub  diverso  tamen  respectu.  Quum  enim 
figura  sit  terminus  quantitatis  dimensivae,  haec  numquam  potest  exi- 
steresine  aliqua  figura;  attamen  licet  figura  mutetur,  quantitas  rema- 
nere potest  eadem:  sic,  eadem  quantitate  manente,  poterit  aliqua  massa 
cerae  ex  pyramidali  fieri  sphaeralis  vel  cubica.  Itaque  dimensiones  si- 
gnantes materiam  non  oportet  ut  sint  terminatae  eo  sensu,  ut  manere 
semper  debeant  sub  eadem  figura,  licet  sine  aliqua  figura  esse  non 
possint,  sed  esse  debent  terminatae  ita  ut  sint  in  aliqua  specie  quan- 
titatis et  sub  aliqua  figura  (1). 

65.  Quaeres  1.  Si  quantitas  concurrit  ad  individuandam  substan- 
tiam corpoream^  quomodo  poterit  ab  eadem  substantia  causari,  ut  re- 
liqua accidentia  propria? 

Resp.  Si  quantitas  causari  deberet  a substantia  per  causalitatem 
efficientiae,  impossibilis  esset  concursus  quantitatis  ad  individuationem 
substantiae  corporeae.  Sed  quum  quantitas  causetur  a substantia  per 
causalitatem  resultantiae,  non  habetur  talis  impossibilitas.  Nam  cau- 
salitas  resultantiae  nullam  requirit  prioritatem  temporis  ex  parte 
substantiae,  sed  tantum  prioritatem  naturae.  lamvero  natura  priores 
habemus  tum  materiam  cum  ordine  ad  determinatam  quantitatem,  vi- 
delicet materiam  signatam,  tum  formam  respondentem  huic  materiae. 
Tempore  autem  simul  efficienter  a generante  causantur  materia,  forma 
et  determinata  quantitas,  quae  in  composito  respondere  debet  exigen- 
tiae materiae  signatae.  Sicut  enim  in  Phil.  Prim.  n.  139.  demonstra- 
vimus, proprietates  dimanantes  a substantia  producuntur  a generante 
simul  tempore  cum  substantia  propter  necessariam  connexionem  earum 
cum  ipsa. 

Quaeres  2.  Utrum  materia  prima  sit  divisibilis  divisione  actuali 
quantitativa  per  se  an  solum  per  accidens  ? 

Resp.  Materia  prima  est  divisibilis  divisione  actuali  quantitativa 
solum  accidens,  videlicet  solum  in  composito,  quod  est  divisibile 


(1)  Cfr.  S.  Tli.  in  Boetium  de  Trinit.  q.  4.  a 2.  « Dimensiones  autem  istae  pos- 

sunt dupliciter  considerari  etc.  » 

j)er  se.  Etenim  quum  materia  prima  sit  pura  potentia  subiectiva  non 
est  capax  ullius  esse  sive  substantialis  sive  accidentalis,  nisi  actuetur 
a forma  substantiali.  A qua  quum  fuerit  actuata  se  habet  ut  quo  ali- 
quid est,  non  ut  quod  est  Unde  id  suscipit  se  omnes  modificationes 
et  perfectiones  accidentales,  quod  existit  ut  quod^  nempe  ipsum  compo- 
situm substantiale  (1).  Attamen  si  quis  quaerat  quaenam  sit  ratio  cur 
tale  compositum  sit  divisibile  per  se,  respondemus  esse  materiam  pri- 
mam, quae  eo  ipso  quod  est  pura  potentia  subiectiva  dicit  ordinem 
ad  pluralitatem  partium  eiusdem  rationis  in  composito  substantiali  ad 
cuius  constitutionem  intrinsece  concurrit;  atque  hac  de  causa  materia 
prima  dicitur  et  est  radix  quantitatis. 

66.  Corollaria.  Ex  hucusque  declaratis 

Iiitelliges  1®.  Sequentes  expressiones:  Materia  signata,  Materia 
sub  dimensionibus  interminatis.  Materia  ordinata  ad  quantitatem  di- 
mensivam  eor respondentem  eomposito  substantiali  singulari,  esse  ex- 
pressiones aequivalentes,  quibus  designatur  materia  prima  non  absolute 
et  in  se,  sed  prouti  est  principium  individuationis. 

Iiitelliges  2®.  Principium  individuationis  in  substantiis  corporeis 
neque  esse  solam  materiam,  neque  solam  quantitatem,  sed  materiam 
quae  consideratur  sub  quantitate,  quaeque  dicitur  materia  signata. 
Quum  autem  prima  radix  individuationis,  in  quantum  individuum  de- 
notat ineommunicabilitatem  (Ontol.  n.  106.),  sit  materia  quae  est  pri 
mum  subiectum,  quod  recipit  et  non  recipitur,  in  quantum  autem 
denotat  distinetionem  ab  aliis  eiusdem  speciei,  sit  materia  considerata 
sub  dimensionibus,  in  quantum  autem  dicit  aliquid  sensibus  designa- 
bile  et  determinatum  ad  hic  et  nunc,  sit  quantitas;  sequitur  materiam 
esse  primarium  principium  individuationis,  quantitatem  autem  secun- 
darium. 


OBIECTIONES. 

67.  OMect.  l^  Materia  nullo  modo  potest  esse  principium  indivi 
duationis.  Nam  principium  individuationis  debet  esse  radix  unitatis 
individualis.  Sed  materia  prima  accipit  in  composito  unitatem  a forma. 
Ergo  materia  prima  non  potest  esse  radix  unitatis  individualis  et  con- 
sequenter neque  principium  individuationis. 

Resp.  Nego  assertum.  Ad  prob.  Cone.  mai.  Dist.  min.  Materia  prima 
accipit  a forma  unitatem  specificam,  Conc.^  unitatem  numericam.  Nego. 
Nego  conseq.  Responsio  patet  ex  dictis  in  Praenot.  2. 


(1)  Cfr.  1.  p.  q.  76.  a.  6. 


De  Mandato.  — Instit.  Phil.  — Vol,  II. 

Instabis  1.  Unitas  specifica  et  unitas  numerica  identificantur.  Ergo 
id  quod  est  principium  unitatis  specificae,  erit  etiam  principium  uni- 
tatis numericae,  nempe  forma. 

Resp.  Bist.  mai,  Identificantur  in  entibus,  quae  sunt  ipsa  perfectio 
subsistens  sui  ordinis,  videlicet  actus  in  suo  ordine  puri.  Cone.,  in 
entibus  compositis  in  ipso  ordine  suae  essentiae,  Nego.  Nam  huiusmodi 
entia,  ut  iam  demonstravimus,  quum  sint  multiplicabilia  in  eadem 
specie,  praeter  rationem  essentiae  includunt  principia  individualia  quae 
non  sunt  de  ratione  speciei.  « Si  Socrates  per  id  esset  homo,  per  quod 
« est  hic  homo,  sicut  non  possunt  esse  plures  Socrates,  ita  non  pos- 
« sent  esse  plures  homines  » (1). 

Instabis  2.  In  ente  corporeo  essentia  individua  non  distinguitur 
a subiecto.  Sed  essentia  individua  est  essentia  specifica.  Ergo  in  ente 
corporeo  unitas  specifica  et  unitas  numerica  identificantur. 

Resp.  Cone.  mai.  Bist.  min.  Essentia  individua  est  essentia  specifica 
alligata  principiis  individualibus.  Cone.,  absoluta  a principiis  individua- 
libus.  Nego.  Nego  cons. 

Instabis  3.  In  entibus  compositis  per  illud  aliquid  individuatur,  per 
quod  limitatur.  Sed  tum  forma  limitatur  per  materiam,  tum  materia 
limitatur  per  formam.  Ergo  etiam  forma  est  principium  individuationis. 

Resp.  Bist.  mai.  Si  agatur  de  limitatione  in  ratione  numerica.  Cone., 
si  agatur  de  limitatione  in  ratione  quidditativa,  Nego.  Bist.  min.  Se- 
cundum diversas  rationes : videlicet  materia  limitatur  a forma  in  ra- 
tione essentiae  specificae,  forma  autem  limitatur  a materia  signata  in 
ratione  numerica.  Cone.,  limitantur  ad  invicem  secundum  eamdem 
rationem.  Nego.  Nego  cons.  Etenim  materia  recipit  a forma  unitatem 
positivam  specificam.  Forma  autem  recipit  a materia  signata  unitatem 
positivam  numericam.  Cfr.  Praenot.  II. 

68.  Obiect.  2®.  Materia  signata  non  est  principium  individuationis. 
Nam  materia,  cum  sit  potentia  substantialis,  ex  seipsa  habet,  ut  coar- 
ctet  formam  eamque  multiplicet.  Sed  principium  limitationis  et  multi- 
plicationis est  principium  individuationis.  Ergo  materia  ex  seipsa  idest 
absolute  accepta,  non  autem  quatenus  signata,  est  principium  indivi- 
duationis. 

Resp.  Nego  assertum.  Ad  prohat.  Materia  quatenus  est  potentia 
substantialis  habet  ex  seipsa  ut  coarctet  formam  remote,  Cone., proxime, 
Nego.  Bist.  min.  Principium  adaequatum  limitationis,  (7oy^c.,  principium 
inadaequatum.  Nego.  Nego  cons.  Responsio  patet  ex  dictis  in  Thesi. 

Instabis  1.  Compositum  individuum  ex  materia  et  forma  est  ens 


(1)  1.  p.  q.  11.  a.  3. 

per  se  unum,  quod  ponitur  directe  in  praedicamento  substantiae.  Sed 
si  materia  non  esset  individuationis  principium  nisi  quatenus  signata 
per  quantitatem,  sequeretur  individuum  substantiae  corporeae  esse  ens 
per  accidens  sub  formali  ratione  individfii.  Nam  quantitas  est  quod- 
dam accidens  realiter  distinctum  et  a composito  substantiali  et  a ma- 
teria prima.  Ergo  materia  prima  absolute  considerata  est  principium 
individuationis  substantiae  corporeae. 

Resp.  Cone.  mai.  Bist.  min.  Si  materia  signata  importaret  aggre- 
gatum ex  materia  et  quantitate,  Cone.^  si  materia  signata  importat 
materiam  sub  determinata  quantitate.  Nego.  Coneedo  rationem  addi- 
tam. Nego  eonseq. 

Instabis  2.  Si  quantitas  esset  cum  materia  principium  individuatio- 
nis, deberet  simul  causari  et  non  causari  a substantia.  Deberet  causari 
quia  est  accidens,  non  deberet  causari  quia  per  ipsam  substantia 
materialis  individuaretur.  Atqui  haec  sunt  contradictoria.  Ergo  vel 
dicendum  est  quantitatem  non  esse  accidens,  vel  ^am  non  esse  ullo 
modo  principium  individuationis. 

Resp.  Bist.  sequelam  maioris.  Quantitas  actualis  deberet  simul  cau- 
sari et  non  causari  secundum  diversam  rationem  causalitatis.  Cone..^ 
secundum  eamdem,  Nego.  Bist.  rationem  additam  : deberet  causari,  quia 
est  accidens,  causa  litate  (7owc.,causalitate  effieientiae.,Nego. 

Instabis  3.  In  qualibet  coordinatione  praedicamentali  debent  esse 
omnia  pertinentia  ad  illud  praedicamentum  independenter  a quolibet 
alio  praedicamento,  cum  praedicamenta  sint  primo  diversa.  Atqui  sub- 
stantia prima  et  singularis  est  in  coordinatione  primi  praedicamenti, 
ut  primum  subiectum  quod  de  nullo  praedicatur.  Ergo  substantia  ma- 
terialis non  individuatur  per  ordinem  ad  quantitatem,  quae  est  alterius 
generis. 

Resp.  Bist.  mai.  In  qualibet  coordinatione  praedicamentali  debent 
esse  omnia  illius  praedicamenti  independenter  ab  alio  genere  quoad 
id  per  quod  res  ponitur  in  praedicamento,  nempe  quoad  naturam  ge- 
nericam  vel  specificam,  Cone.^  quoad  caetera  quae  possunt  convenire 
rei,  et  praesertim  quoad  principia  individuantia.  Nego.  Contrad.  min. 
Substantia  prima  est  in  praedicamento  ratione  suae  naturae  specificae. 
Cone.,  ratione  principiorum  individuantium.  Nego.  Nego  eons.  Ad  rem 
S.  Thomas  (1):  « In  rebus  creatis  res  aliqua  singularis  non  ponitur 
« in  genere  vel  in  specie  ratione  eius,  quod  pertinet  ad  suam  indi- 
« viduationem,  sed  ratione  naturae,  quae  secundum  formam  deter- 


(1)  3.  p.  q.  2.  a.  3.  ad  3. 

« minatur,  cum  individuatio  magis  sit  secundum  materiam  in  rebus 
« compositis  ». 

69.  Scliolioii  1.  Ad  unitatem  numericam  idest  ad  identitatem  com- 
positi corporei  salvandam  sufficit^  ut  eadem^  numero  forma  pergat 
actuare  materiam  signatam  ei  correspondentem^  licet  materiae  partes 
sint  in  continuo  fluxu  propter  secretionem  et  nutritionem ; videlicet 
sufficit  ut  in  composito  corporeo  materia  remaneat  eadem  formaliter 
et  SIGNATE,  licet  materialiter  successive  mutetur. 

Etenim  ad  hoc  ut  compositum  corporeum  remaneat  idem  non  solum 
specifice,  sed  etiam  numerice,  sufficit  ut  iugiter  perseveret  esse  hoc 
corpus  singulare,  videlicet  haec  materia  et  haec  forma.  Atqui  etiamsi 
successive  aliqua  pars  materiae  accedat  composito  per  nutritionem  vel 
recedat  per  secretionem,  dummodo  compositum  subsistere  pergat,  ad- 
huc remanebit  materia  signata  respondens  eidem  formae ; idest  materia 
cum  eisdem  dispositionibus  sub  eiusdem  formae  actuatione,  nempe 
remanebit  idem  compositum  singulare.  Haec  enim  requiruntur  et  suf- 
ficiunt ad  unitatem  numericam  entis  corporei  salvandam.  Ergo  partium 
materiae  successiva  mutatio  in  eodem  corpore  non  impedit  quominus 
huius  unitas  numerica  seu  identitas  perseveret  (1). 

Scholioii  2.  Si  individuum  corporeum  perierit^  nequit  fieri  virtute 
naturali  redintegratio  eiusdem. 

Etenim  deberent  eaedem  numero  dispositiones  materiales  causari  in 
materia.  lamvero  id  ab  agente  naturali  praestari  non  potest.  Quum 
enim  hoc  agat  per  motum  stricte  dictum ; diversus  numero  motus  di- 
versas numero  dispositiones  materiales  causet  necesse  est.  Unde  im- 
possibile est  ut  eadem  materia  signata  eademque  numero  forma  resui- . 
tent,  ac  proinde  nequit  resultare  idem  individuum  corporeum,  quod 
perierat. 

Attamen  virtute  divina,  cui  materia  obedit  ad  nutum,  quaeque  agit 
in  instanti  et  non  per  motum  stricte  dictum,  potest  eiusdem  numerice 
individui  corporei,  quod  perierat,  redintegratio  fieri;  et  fide  Christiana 
credimus  filfuram  in  mortuorum  resurrectione. 


(1)  Clr.;^S.  Th.  1.  p.  q.  119.  a.  1.  — C.  G.  liL.  4.  o.  81.  in  solat,  quartae  obiect. 

QUAESTIO  VII. 

DE  MOTU. 

70.  Motus  latissimo  sensu  importat  quamlibet  operationem,  etiam 
immanentem  et  perfectissimam,  in  qiia  nullus  habeatur  transitus  de 
potentia  in  actum.  Quo  sensu  ipsa  divina  operatio,  quae  identificatur 
cum  Divina  Essentia,  dici  potest  motus. 

Motus  lato  sensu  importat  quamlibet  mutationem  de  potentia  in 
actum,  licet  sit  actus  entis  perfecti,  ut  intellectiones  et  volitiones  in 
creatura  spirituali : quia  intelligere  et  velle  non  important  natura  sua 
transitum  de  potentia  in  actum. 

Motus  pressiori  sensu  importat  eas  mutationes  de  potentia  in 
actum,  quae  sunt  actus  entis  imperfecti;  videlicet  quae  natura  sua 
fiunt  propter  indigentiam  mobilis,  licet  non  fiant  successive  sed  in  in- 
stanti. Quo  sensu  generatio  et  corruptio  dicuntur  motus. 

Motus  strictissimo  sensu  seu  proprie  dictus  importat  actualem 
tendentiam  mobilis  ad  aliquem  terminum,  quae  requirit  aliquam  succes- 
sionem nempe  transitum  alicuius  medii  inter  duos  terminos  extremos. 
Huic  proprie  competit  definitio  Aristotelica : Motus  est  actus  entis  in 
potentia  prout  in  potentia. 


THESIS  XXIY. 

Motus  proprie  dictus  aptissime  definitur  ab  Aristotele  (1) : 
« Actus  entis  in  potentia  prout  in  potentia,  seu  secundum 
quod  eiusmodi  est  ». 


PROBATUR. 

71.  In  bac  definitione  exhibetur  motus  secundum  ea  omnia  praedi- 
cata, quae  omni  et  soli  motui  proprie  dicto  competunt,  quaeque  sunt 
rationes  notissimae.  Etenim  per  potentiam  et  actum  dividitur  ens. 
Itaque 

1°  lure  dicitur  actus,  quia  per  motum  fit  actu  id  quod  erat  in 
potentia  existens,  quia  sublectum  aliquod  per  motum  acquirit  actum 


(1)  Phy  sic.  lect.  3.  c.  2. 

tendendi  in  terminum  aliquem,  tamquam  in  actum  perfectum.  Ex.  gr. 
si  quis  Roma  pergere  debeat  Neapolim,  donec  remanet  Romae,  est  in 
potentia  tum  ad  essendum  Neapoli,  tum  ad  pergendum  Neapolim. 
Quum  autem  iter  facit,  quamvis  nondum  sit  actu  Neapoli,  tamen  fit 
actu  tendens  Neapolim.  Simile  dicas  de  aqua  frigida  dum  calefit,  ut 
perveniat  ad  aliquem  intensum  gradum  caloris  puta  ad  gradum  cente- 
simum seu  ad  ebullitionem  sub  ordinaria  pressione  atmosphaerae. 

2®  Apte  adduntur  verba  existentis  in  potentia,  ut  discriminetur 
motus  ab  actu  perfecto,  qui  acquiritur  in  termino  eius.  Nam,  quum  de 
essentia  motus  sit  actualis  tendentia  in  actum  perfectum  seu  terminum 
in  quo  tamquam  in  perfectione  ultimatim  intenta  quiescit  mobile  ; 
necesse  est,  ut  per  motum  ita  actuetur  mobile,  ut  adhuc  remaneat  in 
potentia  ad  eum  actum,  qui  est  terminus  motus.  Videlicet  motus  est 
actus  imperfectus,  quia  per  eum  res  neque  est  pure  in  potentia,  neque 
est  in  actu  perfecto,  sed  est  in  statu  quodam  medio  inter  puram  po- 
tentiam (intellige  no7i  absolute  puram,  sed  relative  puram)  et  actum 
perfectum.  Sic  qui  iter  agit  Roma  Neapolim,  quamvis  sit  in  actu  ten- 
dentiae  Neapolim,  ad  quam  quo  magis  movetur,  magis  appropinquat, 
tamen  nondum  est  actu  existens  Neapoli,  sed  est  adhuc  in  potentia  ad 
essendum  Neapoli,  ubi  statim  ac  perveniet,  cessabit  moveri  versus 
Neapolim.  Simile  dicas  de  actuali  calefactione  aquae,  antequam  asse- 
quuta  sit  gradum  caloris,  ad  quem  ordinatur  calefactio,  puta  ante 
ebullitionem. 

3°  Addenda  autem  erant  verba  prout  in  potentia,  ne  quis  putaret 
actum  imperfectum  alicuius  potentiae,  si  cessaret  eius  tendentia  ad 
ulteriorem  actum,  dici  posse  motum.  Nam  subiectum  quod  movetur, 
ita  debet  esse  in  potentia  ad  terminum  motus,  ut  sit  simul  inactu 
tendentiae  in  eum»  Quapropter  si  aqua  ex.  gr.  quae  incoeperat  calefieri 
in  ordine  ad  centesimum  gradum  caloris,  cesset  calefieri,  quum  acqui- 
siverit  decimum  gradum  caloris  et  in  hoc  actu  imperfecto  remaneat, 
non  potest  dici  amplius  moveri  motu  calefactionis,  quia  licet  calor 
acquisitus  in  decimo  gradu  sit  actus  imperfectus  relate  ad  ulteriorem 
gradum,  et  sit  actus  entis  in  potentia  ad  ulteriorem  calorem,  tamen 
non  est  actus  entis  in  potentia  prout  in  potentia  prout  actu  tendit  ei 
ordinatur  ad  ulteriorem  gradum  caloris,  puta  ad  centesimum  gradum ; 
et  ideo  non  est  motus  (1). 

Nota.  De  alia  motus  definitione  eiusdem  Aristotelis  (2).  Praeter  de- 
finitionem superius  explicatam  quae  definit  motum  ex  parte  causae 


(1)  Definitio  Aristotelica  motus  praeclare  declaratur  a S.  Tli.  in  III.  Pli3's.  lect.  2. 

(2)  Physic.  lect.  3.  c.  3. 


103 


QUAESTIO  VII.  - DE  MOTU 

formalis  et  ideo  est  perfectior,  aliam  definitionem  tradit  Philosophus 
ex  parte  causae  materialis  eiusdem,  quae  se  hahet  ad  primam  ut  ma- 
teriale ad  formale^  et  ut  conclusio  2i()i principium^  quippe  quae  ex  prima 
inferatur.  Ea  est : « Motus  est  actus  mobilis  in  puantum  est  mobile.  » 
Idcirco  ait  S.  Thomas  (in  h.  1.  lect.  4.).  « Quia  motus  est  actus  exi- 
« stentis  in  potentia,  in  quantum  huiusmodi ; existens  autem  in  po- 
« tentia,  in  quantum  huiusmodi,  est  mobile,  non  autem  movens,  quia 
« movens,  in  quantum  huiusmodi,  est  ens  actu;  sequitur  quod  motus 
« sit  actus  mobilis  in  quantum  huiusmodi ».  Quae  S.  Thomae  explicatio 
nos  ducit  ad  statuendam  sequentem  Thesim. 

THESIS  XXV.  ^ 

Quamvis  idem  numero  motus  sit  moventis  ut  a quo,  et  mobilis 
ut  in  quo,  tamen  iure  dicitur  actu  mobilis  in  quantum  est 
mobile,  non  autem  actus  moventis. 

PROBATUR. 

72.  De  essentia  motus  est  ut  sit  actus  imperfectus  alicuius  quod 
est  in  potentia  ad  consequendum  actum  perfectum,  qui  est  terminus. 

Atqui  movens  in  quantum  huiusmodi,  non  est  in  potentia  sed  est 
in  actu  perfecto  illius  perfectionis,  ad  quam  mobile  tendit  per  motum, 
et  quam  assequetur  in  fine  motus.  Ergo  impossibile  est  ut  motus  sit 
actus  moventis,  sed  esse  debet  actus  mobilis.  Maior  est  evidens, 
constat  ex  eo  quod,  quum  unumquodque  agat  secundum  quod  est  actu 
per  suam  formam,  necesse  est  ut  movens  habeat  actu  eam  perfectio- 
nem, quam  per  motum  causat  in  mobili.  Sic  ignis  per  formam  caloris, 
quam  habet,  movet  aquam  ad  calorem,  et  magister  per  doctrinam, 
quam  habet,  movet  discipulos  ad  scientiam  (1). 

OBIECTIONES. 

73.  Obiect.  1®.  Movens  corporeum,  quod  agit  per  contactum  quan- 
titativum,  dum  movet,  movetur  motu  proprie  dicto,  quia  omne  agens 
huiusmodi  agendo  repatitur.  Ergo  motus  est  etiam  actus  moventis. 

Resp.  Dist.  antec.  Movens  corporeum  dum  movet,  movetur  motu 
proprie  dicto  per  se.,  idest  quatenus  est  simpliciter  movens.  Nego,  mo- 
vetur per  accidens,  idest  quatenus  est  tale  movens,  nempe  movens  per 
contactum  quantitativum,  Subdist  Movetur  eodem  motu.  Nego,  di- 


(1)  Cfr.  S.  Tli.  in  III.  Phys.  lect.  4. 

verso  motu,  Cone.  Concedo  ration.  alJat.  et  Nego  conseq.  Nam  motus, 
quo  movens  repatiendo  movetur,  est  diversus  a motu  mobili  non 
solum  nmnerice  sed  saepe  etiam  specifice^  ut  contingit  quum  manus 
calefaciendo  ferrum  infrigidatur.  Unde  liuiusmodi  agentia  et  patientia 
movent  et  moventur  simul  non  secundum  idem,  sed  secundum  diversa. 

Obiect  2^.  Quando  movens  movet  mobile,  idem  numero  motus  est 
agentis  et  patientis,  quia  patiens  non  potest  sibi  imprimere  illum 
motum.  Ergo  si  motus  dicitur  actus  mobilis  in  quantum  est  mobile, 
poterit  etiam  dici  actus  moventis  in  quantum  est  movens. 

Resp.  Dist.  antec.  Idem  numero  motus  est  agentis  et  patientis  se- 
cundum diversos  respectus,  Cone.,  secundum  eundem  respectum,  Nego. 
Nam  est  agentis  ut  a quo  efficienter  causatur,  et  est  patientis  ut  in 
quo  recipitur.  Et  ideo  motus  proprie  loquendo  dici  debet  actus  eius 
in  quo  subiectatur:  actus  enim  formaliter  dicitur  de  potentia  quam 
actuat,  non  de  causa  efficiente  a qua  procedit.  Porro  quum  agatur  de 
definitione  motus,  hic  debet  sumi  formaliter  et  definiri  ut  forma  quae 
definitur  potissimum  in  ordine  ad  potentiam  subiectivam,  non  in  or- 
dine ad  causam  efficientem. 

Attamen  ne  in  ambiguitatis  vepribus  haereamus,  concludamus  verbis 
S.  Thomae,  qui  (in  III.  Pliysic.  lect.  5.)  post  multa  praeclare  dicta 
de  hac  quaestione  subdit : « Et  quia  positum  fuit  in  dubitatione  utrum 
« motus  sit  actus  moventis,  vel  mobilis,  et  ostensum  est  quod  est 
« actus  activi,  ut  ah  hoc,  et  passivi,  ut  in  hoc:  ad  tollendum  omnem 
« dubitationem,  aliquantulum  notius  dicamus,  quod  motus  est  actus 
« potentiae  activi  et  passivi » videlicet  est  actus  potentiae  operativae 
agentis  ad  quem  se  habet  ut  effectus  ad  causam  efficientem ; et  simul 
est  actus  potentiae  subiectivae  patientis,  ad  quam  se  habet  ut  causa 
formalis  ad  causam  materialem. 

THESIS  XXVI. 

Motus  non  constituit  speciale  praedicamentum,  sed  i.  quatenus 
consideratur  ut  id  ratione  cuius  aliquid  est  in  actuali  tran- 
situ de  potentia  in  actum,  pertinet  reductive  ad  praedica- 
menta actionis  et  passionis.  2.  Quatenus  autem  est  aliquid 
in  rerum  natura,  pertinet  reductive  ad  praedicamentum 
termini  ad  quem  tendit. 

PROBATUR. 

74.  Quoad  Si  motus  consideretur  ut  id  ratione  cuius  aliquid 
est  in  actuali  transitu  de  potentia  in  actum,  non  denominat  rem  ali- 
quam subsistentem,  nisi  vel  ut  motam  vel  ut  moventem,  idest  vel  ut 


105 


QUAESTIO  VII.  - DE  MOTU 

patientem  vel  ut  agentem.  Atqui  hae  denominationes  constituunt  prae- 
dicamenta actionis  et  passionis,  ut  in  Logica  demonstravimus  (n.  203.). 
Ergo  motus  sub  hoc  respectu  consideratus  est  tantum  ratio  cur  dentur 
praedicamenta  actionis  et  passionis,  et  consequenter  pertinet  reductive 
ad  haec  praedicamenta. 

Quoad  Imperfectum  reducitur  ad  perfectum.  Atqui  motus  qua- 
tenus est  aliquid  in  rerum  natura,  est  actus  qui  se  habet  ad  suum 
terminum,  ut  imperfectum  ad  perfectum.  Ergo  motus  quatenus  est 
aliquid  in  rerum  natura,  pertinet  reductive  ad  praedicamentum  sui 
termini.  Sic  motus  ad  calorem  pertinet  reductive  ad  praedicamentum 
qualitatis  (1). 


SCHOLION  I. 

Actio  et  passio  sunt  formalitates  obiectivae  seu  realiter  diversae. 

75.  Nam  formalitas  actionis  importat  motum  quatenus  actu  proceden- 
tem a movente  in  mobile  ut  determinatio  a determinante  in  subiectum 
determinabile.  Formalitas  autem  passionis  importat  eumdem  motum 
quatenus  a passo  receptum  per  operationem  agentis,  ut  determinatio  a 
determinabili  per  operationem  determinantis.  lamvero  activa  causatio 
alicuius  formae  et  passiva  receptio  eiusdem  sunt  rationes  obiective  seu 
realiter  diversae,  quae  proinde  iure  constituunt  diversa  praedicamenta, 
importantia  modos  reales  essendi  primo  diversos.  Et  ideo  quamvis 
terminus  actionis  et  principium  formale  passionis  sit  unus  idemque 
motus ^ qui  causatur  ab  agente  et  recipitur  a patiente,  in  quo  unice 
subiectatur;  subiectum  quod  actionis  est  agens,  quod  ab  actione 

denominatur,  et  subiectum  quod  passionis  est  patiens,  quod  a passione 
denominatur.  i 

Quapropter  quum  actio  dicitur  suhiectari  in  passo,  actio  sumitur 
terminative  pro  effectu  actionis^  nempe  pro  motu.,  qui  unice  subiectatur 
in  passo.  Ex  dictis  intelliges  S.  Thomam  non  sibi  contradicere,  quum 
(in  III.  Phys.  lect.  5.  et  alibi)  asserit  « actionem  et  passionem  esse  idem 
« re  cum  motu.,  sed  ab  eo  ratione  differre  » et  quum  dicit  « non  sequitur 
« quod  actio  et  passio  sunt  idem  ».  Sensus  enim  est  subiectum  quo 
actionis  et  passionis  esse  unum  eumdemque  motum,  formalitates  au- 
tem earum  esse  obiective  diversas  et  constituere  diversa  praedicamenta. 


(1)  Cfr.  s.  Th.  in  III.  Phys.  lect.  5. 

SCHOLION  11. 

De  motus  generibus^  unitate^  contrarietate,  et  discrimine  a termino, 

76.  1.  Tria  sunt  genera  motus,  nempe  augmentum,  alteratio, 

latio.  Etenim  motus  stricte  sumptus,  quamvis  non  constituat  speciale 
praedicamentum,  tamen  consideratus  quantum  ad  id  quod  in  rerum 
natura  est  de  motu,  ponitur  per  reductionem  in  eo  genere  quod  per 
se  terminat  motum,  lamvero  id  quod  per  se  terminat  motum  (vide- 
licet terminus  ad  quem  motus)  est  aliquid  quod  invenitur  vel  sub  prae- 
dicamento quantitatis^  vel  sub  praedicamento  qualitatis,  vel  sub  prae- 
dicamento uhi,  et  ex  supradictis  satis  manifestum  est,  et  S.  Thomas 
demonstrat  in  V.  Phys.  Lect.  3.  et  4.  Ergo  tria  sunt  genera  .motus, 
nempe  motus  ad  quantitatem,  qui  vocatur  augmentum;  motus  ad 
qualitatem,  qui  vocatur  alteratio;  motus  localis,  qui  vocatur  latio. 

II.  Unitas  specifica  motus  desumitur  ex  termino  et  ex  via 
ad  terminum.  Etenim  quod  variat  formalitatem  motus,  variat  eius 
speciem.  Atqui  formalitas  motus  variatur  non  solum  ex  termino  sed 
etiam  ex  via  tendendi  ad  terminum,  quia  via  est  pars  tendentiae  in 
qua  consistit  motus.  Ergo  etc.  Audiatur  S.  Thomas  (1):  « Ad  hoc, 
« quod  motus  sit  idem  specie,  non  solum  requiritur  identitas  termini 
« secundum  speciem,  sed  etiam  identitas  eius,  per  quod  transit  motus. 
« Manifestum  est  autem,  quod  linea  recta  et  circularis  sunt  diversae 
« secundum  speciem : unde  motus  circularis  et  rectus,  et  volutatio  et 
« ambulatio  non  sunt  idem  secundum  speciem,  quamvis  sint  circa 
« eosdem  terminos;  quia  via  non  est  eadem  secundum  speciem  ». 

III.  Unitas  nunierica  motus.  Ad  hanc  unitatem  salvandam  in 
motu  non  sufficit  unitas  specifica,  quia  possunt  dari  ex.  gr.  infinitae 
dealbationes  eiusdem  speciei;  neque  sufficit  unitas  subiecti,  quod  mo- 
vetur, sed  requiritur  continuatio  motus,  ita  ut  aliqua  quiete  non  in- 
terrumpatur. Etenim,  ut  ex  eius  definitione  patet,  motus  habet  esse 
fluens,  videlicet  de  eius  ratione  est  continuitas  successiva,  et  ideo  ad 
eius  unitatem  salvandam,  debet  salvari  ea  indivisio  quae  est  propria 
entis  continui.  lamvero  entis  continui  indivisio  salvatur  per  hoc  quod 
eius  continuitas  non  interrumpatur.  Ergo  ad  unitatem  numericam  mo- 
tus praeter  unitatem  specificam  et  subiectivam  requiritur  eius  conti- 
nuatio (2). 


(1)  In  V.  Phys.  lect.  6. 

(2)  Cfr.  S.  Th.  in  V.  Phys.  lect.  7. 

f IV.  Contrarietas  motus.  Quum  contraria  sint  ea  quae  in  eodem 
l genere  maxime  distant;  ii  motus  dicuntur  contrarii,  quorum  unus  habet 
pro  termino  ad  quem  illud  ipsum,  quod  relate  ad  alterum  est  terminus 
\ a quo  et  viceversa;  sic  motus  a Eoma  Neapolim  est  contrarius  motui 
j.  a Neapoli  Komam,  et  motus  a frigore  ad  calorem,  qui  vocatur  cate- 
ja factio,  est  contrarius  motui  a calore  ad  frigus  qui  vocatur  infrigidatio. 
Quae  contrarietas  proprie  dicta  locum  habere  potest  tantum  inter 
duos  motus  stricte  dictos,  quia  fieri  debet  ex  affirmato  in  affirmatum, 
nempe  ex  uno  termino  positivo  ad  alium  terminum  positivum,  qui 
. tantum  possunt  convenire  in  eadem  ratione  generica.  Idcirco  S.  Tho- 
^ mas  (in  V.  Phys.  lect.  8.)  ait:  « Contrarietas  aliquorum  accipitur  se- 
' « eundum  propriam  speciem  et  rationem  ipsorum ; sed  propria  ratio 

; « specifica  motus  est,  quod  sit  quaedam  mutatio  a quodam  subiecto 
« affirmato  in  quoddam  subiectum  affirmatum,  habens  duos  terminos: 
« in  quo  differt  a mutatione,  quae  non  semper  habet  duos  terminos 
« affirmatos.  Ergo  relinquitur  quod  ad  contrarietatem  motus  requiritur 
« contrarietas  ex  parte  utrorumque  terminorum : ut  scilicet  proprie 
" « dicatur  motus  contrarius,  qui  est  ex  contrario  in  contrarium,  ei  qui 
« est  ex  contrario  in  contrarium;  ut  qui  est  ex  sanitate  in  aegritudinem, 
« ei  qui  est  ex  aegritudine  in  sanitatem  » (cfr.  Log.  n.  208.  IV.). 

V.  Motui  opponitur  illa  quies,  quae  est  in  termino  a quo. 
Nam  quies  quae  habetur  in  termino  ad  quem  se  habet  ad  praecedentem 
motum  ut  perfectum  ad  imperfectum,  quia  ipsum  moveri  ad  terminum 
est  fieri  quietem,  videlicet  gradatim  acquirere  perfectionem  plene  in 
termino  possidendam.  Unde,  cum  huiusmodi  quies  sit  finis  et  perfectio 
motus;  motus  autem  sit  causa  ipsius  quietis,  non  potest  ei  opponi, 
quia  oppositum  non  est  causa  sui  oppositi.  Sic  dealbatio  est  acquisitio 
albedinis,  et  calefactio  est  acquisitio  caloris.  E contra  quies  quae  est 
in  termino  a quo  alicuius  motus,  se  habet  ad  hunc  ut  excludens  eam 
perfectionem  ad  quam  ille  motus  est  ordinatus,  et  ideo  est  ei  opposita. 

I Sic  nigredo  est  opposita  dealbationi,  et  frigus  calefactioni  (1).  Insuper 
1;  quies,  quae  est  in  termino  a quo,  opponitur  contrarie  quieti,  quae  est 
i in  termino  ad  quem,  ut  patet;  sic  quies,  quae  est  in  aegritudine,  oppo- 
I nitur  quieti,  quae  est  in  sanitate. 

VI.  Motus  differt  a termino  ad  quem,  ut  intentio  ad  aliquid 
differt  ab  eo,  quod  est  aliquid.  Proprium  enim  esse  motus  non  est 
esse  aliquid  firmum  et  ratum  in  rerum  natura,  sed  fluens  et  tendens 

' ad  aliquid.  Terminus  autem  est  id  quod  habet  esse  firmum  et  ratum 
I in  rerum  natura. 


(1)  Cfr.  S.  Th.  in  V.  Phys.  lect.  9. 

Nota.  jRealitas  motus  vel  spectatur  formaliter  ut  motus,  vel  matO’ 
rialiter  idest  absolute  et  secundum  se  sine  ordine  sive  ad  ulteriorem 
actum  sive  ad  praecedentem  potentiam.  Formaliter  spectata  nequit 
habere  rationem  sive  termini  a quo  sive  termini  ad  quem.  Materialiter 
autem  seu  absolute  spectata  habere  potest  rationem  termini  a quo  re- 
late ad  ulteriorem  actum  et  rationem  termini  ad  quem  relate  ad  prae- 
cedentem potentiam.  Sic  decimus  gradus  caloris  in  calefactione  absolute 
consideratus  habere  potest  rationem  termini  a quo  relate  ad  ulteriores 
gradus  calefactionis  et  termini  ad  quem  relate  ad  praecedentes  gradus 
calefactionis.  Hinc  fit  ut,  si  motus  interrumpatur,  actus  acquisitus  in 
puncto  interruptionis  rationem  habeat  termini  ad  quem  relate  ad  prae- 
cedentem motum,  eumque  specificet. 


QUAESTIO  VIII.  - DE  TEMPORE 

QUAESTIO  VII 1. 

DE  TEMPORE. 

THESIS  XXVII. 

Pro  diversitate  durationum  triplex  datur  earum  mensura  sive 
proprie  sive  improprie  dicta,  nempe  aeternitas,  aevum,  et 
tempus,  quod  bene  definitur  ab  Aristotele:  « nunierus  mo- 
tus secundum  prius  et  posterius  » (1). 

PRAENOTIONES. 

77.  1.  Duratio  est  permanentia  rei  in  suo  esse.  Sic  homo  tamdiu 
dicitur  durare  quamdiu  existit  (2).  Unde  fundatur  in  ipsa  existentia 
rei,  et  sequitur  modum  quo  esse  rei  se  habet  ad  rem,  nempe  vel  im- 
mutabiliter vel  mutabiliter,  prouti  res  immutabiliter  vel  mutabiliter 
existit.  Et  ideo  communis  ratio  durationis  determinatur  per  hoc,  quod 
actualitati  rei  addatur  ratio  uniformitatis  vel  difformitatis  in  essendo, 
prouti  res  immutabiliter  vel  mutabiliter  in  suo  esse  permanet.  Ad 
cognoscendam  igitur  diversam  rationem  durationis  rerum,  scire  oportet 
diversum  modum  quo  res  permanent  in  suo  esse,  nempe  utrum  immu- 
tabiliter vel  mutabiliter,  simultanee  vel  successive. 

II.  Prius  et  posterius  sunt  de  ratione  motus  tum  continui, 
tum  discreti.  Nam  prius  et  posterius  dicuntur  de  non  habente  omnes 
partes  simul.  Sed  motus  sive  continuus  sive  discretus  non  habet  omnes 
partes  simul,  quum  sint  essentialiter  suo  modo  successivi.  Ergo  prius 
et  posterius  sunt  de  ratione  motus.  Et  sane  motus  continuus  est  ille 
cuius  partes,  quae  et  ipsae  sunt  continuae,  sibi  succedunt  sine  inter- 
vallo, quia  ex.  gr.  communi  termino  continuantur  inter  se:  talis  est 
motus  diei  a mane  ad  vesperam.  Motus  discretus  qui  constat  vel  ex 
pluribus  motibus  stricte  dictis  per  quietum  intervalla  separatis,  vel  ex 
variis  mutationibus  quarum  unaquaeque  in  instanti  fit,  est  ille  cuius 
partes  sibi  succedunt  cum  aliquo  intervallo,  quia  singulae  partes, 
nullo  communi  termino  continuantur;  tales  sunt  etiam  cogitationes 
vel  volitiones  quae  in  instanti  fiunt,  quaeque  per  intervalla  aliae  aliis 


(1)  Cfr.  S.  Tli.  in  V.  Pliys.  lect.  17. 

(2)  Cfr.  S.  Th.  in  I.  Sent.  Dist.  l‘J.  q.  2.  a.  1. 

succedunt  sive  in  anima  rationali  sive  in  angelo.  Ergo  sive  motus 
continuus  sive  motus  discretus  important  suo  modo  aliquam  succes- 
sionem et  ideo  de  eorum  ratione  est  aliquod  prius  et  posterius, 

PROBATUR  THESIS. 

78.  Quaelibet  res  quomodocumque  existens  dicitur  habere  mensuram 
suae  durationis,  quatenus  eius  perseverantia  in  esse  ab  aliquo  intel- 
lectu est  cognoscibilis  et  mensurabilis  sive  mensura  proprie  dicta  sive 
improprie  dicta.  lamvero  res  aliqua  habet  esse  1®  vel  totum  simul 
absque  limitibus  initii  et  finis  et  absque  adiunctione  vicissitudinis  ope- 
rationum, utpote  quae  est  prorsus  identificata  cum  suo  esse  et  opera- 
tione, cuiusmodi  est  ipsum  esse  subsistens  seu  Deus;  vel  2®  habet 
esse  totum  simul,  sed  non  absque  limitibus  initii  et  non  repugnantiae 
finis,  neque  absque  adiunctione  vicissitudinis  operationum,  utpote 
habens  esse  receptum  in  essentia  incorruptibili  quidem  sed  a suis  po- 
tentiis et  operationibus  distincta ; vel  3°  successive  acquirit  aliquod 
esse  et  id  quidem  a)  vel  ratione  successionis  actuum  perfectorum, 
quorum  unusquisque  in  se  terminatur,  ut  sunt  intellectiones  et  voli- 
tiones  creaturarum  spiritualium;  vel  h)  ratione  successionis  motus 
proprie  dicti  seu  actus  entis  in  potentia  ut  in  potentia. 

In  primo  casu  mensura  omnino  improprie  dicta  durationis  dicitur 
aeternitas^  quae  realiter  identificatur  cum  ipso  esse  per  se  subsistente 
quaeque  solo  Divino  Intellectui  est  proportionata,  atque  definitur  a 
Boetio:  « Interminahilis  vitae  tota  simul  et  perfecta  possessio  ».  In 
secundo  casu  mensura  durationis,  vocatur  aevimi^  quod  est  duratio 
propria  essentiarum  creatarum  incorruptibilium.  In  tertio  casu  mensura 
durationis  vocatur  tempus  vel  discretum  vel  continuum,  prouti  motus 
cuius  mensura  dicitur  secundum  prius  et  posterius  accipitur  lato  vel 
stricto  sensu.  Nam  si  motus  accipiatur  lato  sensu  pro  quolibet 
transitu  de  potentia  in  actum,  ita  ut  prius  et  posterius  referantur  ad 
diversas  mutationes  successivas  et  ab  invicem  distinctas  utpote  in  se 
terminatas,  habemus  mensuram  seu  numerum  operationum  discretarum 
quarum  una  praecedit  aliam,  et  sic  habemus  tempus  discretum,  h) 
autem  motus  accipiatur  stricto  sensu  pro  actu  entis  in  potentia  ut  in 
potentia,  ita  ut  prius  et  p>osterius  referantur  tantum  ad  partes  succes- 
sive continuas  unius  motus,  habemus  tempus  continuum  quod  est 
tempus  proprium  entis  mobilis. 

Et  quia  motus  sine  addito  acceptus  designat  motum  proprie  dictum^ 
apte  definitur  tempus  continuum  numerus  seu  mensura  motus  secundum 
drius  et  posterius.  Nam  quatenus  dicitur  mensura  secundum  prius  et 

jf'  posterius  distinguitur  ab  aeternitate  et  ab  aevo  in  quibus  non  potest 
accipi  ulla  successio  secundum  prius  et  posterius.  Quatenus  dicitur 
mensura  motus  sine  addito,  iure  intelligitur  de  motu  stricte  dicto 

I tantum. 

Insuper  si  vocemus  tempus  mensuram  durationis  motus ; patet  nos 
eatenus  posse  mensurare  durationem  motus,  quatenus  mensurare  pos- 
sumus eius  perseverantiam  in  suo  esse  successivo.  lamvero  eatenus 
possumus  hanc  mensurare,  quatenus  deprehendere  possumus  quot  eius 
partes  successive  defluxerint,  ita  ut  prius  unam  partem,  postea  alte- 
ram, deinde  tertiam  successive  fluxisse  sciamus.  Ergo  eo  ipso  quod 
^ motus  est  numerabilis  secundum  prius  et  posterius,  eius  duratio  est 
mensurabilis,  eiusque  mensura  apte  definitur  numerus  motus  secundum 
i prius  et  posterius, 

79.  Corollarium  1.  Tempus  est  numerus  numeratus.  Nam  non  est 
ff  numerus  absolutus  et  abstractus,  qui  vocatur  numerus  numerans^  ut 
unum,  duo,  tria  etc.  sed  est  numerus  obiectivus,  et  concretus,  qui 

f invenitur  in  realibus  quantitatibus,  sive  discretis  ut  in  decem  equis^ 
sive  continuis  ut  in  decem  ulnis  panni.  Non  enim  numerus  cuiuslibet 
rei  est  tempus  sed  tantum  numerus  prioris  et  posterioris  in  motu. 
Corollarium  2.  Tempus  est  accidens  reale.  Nam  omnis  realis  nu- 
merus est  huiusmodi ; quia  non  per  solam  fictionem  rationis,  sed  realiter 
idest  a parte  rei  contingit  ex.  gr.  ut  isti  homines  sint  decem  (1).  At- 
tamen tempus  non  distinguitur  realiter  a priori  et  posteriori  motus, 
sed  ratione  tantum,  quia  eis  addit  respectum  ad  intellectum  numeran- 
; tem.  Et  ideo  si  motus  est  continuus,  tempus  etiam  erit  continuum,  si 
motus  est  discretus,  tempus  erit  discretum. 

Corollarium  3.  Tempus  quum  dicitur  numerus  non  cadit  suh  per- 
fecta ratione  quantitatis,  sed  eo  modo  sub  quantitate  cadit,  quo  cadit 
motus  cuius  est  mensura  et  cum  quo  realiter  identificatur,  quamvis 
■ ratione  ab  eo  distinguatur.  Quapropter  tempus  continuum  est  ex  eis 
quae  dicuntur  quanta  per  accidens.  Tempus  autem  discretum,  quo  men- 
surantur ex.  gr.  priores  et  posteriores  intellectiones  angelorum,  dicitur 
quantum  analogice,  nempe  secundum  proportionem  et  ordinem  ad 
tempus  continuum. 

Corollarium  4.  Non  eodem  modo  omnia  entia  creata  subduntur 
i tempori.  Nam  dupliciter  contingit  alicui  esse  in  tempore,  sicut  in  nu- 
: mero:  1.  ut  aliquid  ipsius  temporis,  et  sic  sunt  in  tempore  nunc  seu 
limes  temporis  (de  quo  mox  loquemur),  prius  et  posterius,  praeteritum, 

; futurum,  et  similia;  2.  ut  aliquid  mensuratum  a tempore  et  hoc  vel 


(1)  S.  Th.  quodlib.  11,  a.  1.  ad  1. 

a)  per  se,  immediate  et  essentialiter  eo  quod  eius  essentia  in  succes-  [ 
sione  consistit,  cuiusmodi  est  motus ; vel  g)  ratione  alterius,  seu  me- 
diate, idest  ratione  accidentium,  ut  angeli  qui  ratione  suarum  opera- 
tionum subduntur  tempori. 

i 


THESIS  XXVIII. 

Quum  vocabulum  nunc  dicatur  analogice  de  actu  praesenti 
variarum  durationum;  adsignantur  discrimina  inter  nunc 
aeternitatis,  nunc  aevi,  nunc  temporis  continui  et 
nunc  temporis  discreti, 

DECLARATUR. 

80.  Nunc  praesentem  actum  durationis.  Quum  autem  actus 

praesens  durationis  non  eodem  modo  inveniatur  in  durationibus  per- 
manentibus et  in  successivis ; bine  fit  ut  vocabulum  nunc  in  sua  com- 
munissima acceptione  non  sit  univocum  sed  analogum  analogia  pro- 
portionalitatis  propriae.  Et  sane 

1°  Quoad  illam  durationem,  quae  omnem  successionem,  mutabi- 
litatem et  limitationem  excludit,  quum  sit  tota  simul  et  absolute 
illimitata  nullamque  habens  adiunctam  successionem  operationum, 
nunc  seu  praesens  actus  eius  prorsus  identificatur  cum  aeternitate, 
quae  non  est  aliud  ab  essentia,  esse  et  operatione  divina,  et  dicitur 
nunc  aeternitatis, 

2®  Quoad  eam  durationem,  quae  excludit  successionem  et  mutabili- 
tatem tantum  quoad  existentiam  participatam ; nunc  seu  actus  praesens 
durationis  identificatur  cum  ipsa  tota  duratione  substantiae  simplicis, 
et  est  nunc  aevi.  Deficit  autem  a perfectione  tou  nunc  aeternitatis  eo 
modo  quo  aevum  deficit  a perfectione  aeternitatis.  Duratio  scilicet 
aeviterna,  quamvis  sit  tota  simul,  non  excludit  initium,  non  repugnat 
fini,  compatitur  sibi  adiunctam  successionem  operationum. 

3^^  Tandem  quoad  durationem  essentialiter  successivam  (quae  vo- 
catur tempus),  nunc  seu  actus  praesens  durationis  temporaneae  distin- 
guitur realiter  ab  ipsa  duratione  tamquam  limes  a toto  continuo  et  a 
qualibet  eius  parte,  si  tempus  sit  continuum;  vel,  si  tempus  sit  discre- 
tum, tamquam  unitas  discreta  a serie  plurium  unitatum  discretarum 
sibi  succedentium,  quia  de  ratione  entis  successivi  est,  ut  non  habeat 
partes  simul  existentes,  et  si  sit  continuum  fluens,  non  attingat  esse 
nisi  per  indivisibilem  limitem  copulantem  partes  anteriores  posterio- 
ribus. Ad  cuius  rei  aliqualem  intelligentiam  imaginemur  lineam  ali- 
quam successive  elformari  a nobis  delineando  eam  supra  tabulam.  In 

hac  continuata  delineatione  limes  seu  punctum  lineae,  ex  qua  parte 
linea  protenditur,  procedendo  iungeret  successive  et  continuatim  partes 
delineatas  lineae  partibus  delineandis  (1). 

Corollarium  1.  Tempus  continuum  est  praesens  per  suum  nunc^ 
non  est  tempus  neque  pars  temporis  quantumvis  minima,  sed  est  limes 
seu  instans  indivisibile  temporis. 

Corollarium  2.  iVmc  temporis  continui,  dum  tempus  continuatur, 
est  secundum  se  idest  ratione  seu  formalitate  propria  iugiter  alterum 
atque  alterum,  sed  secundum  subiectum,  de  quo  praedicatur,  est  idem. 
Hoc  sensu  dicitur  esse  idem  re  sed  ratione  diversum.  Nempe,  donec 
tempus  perseverat  in  suo  fluxu,  eius  nunc  mutatur  formaliter,  non 
materialiter  (2). 


(1)  Cfr.  S.  Tli.  in  IV.  Phys.  lect.  21.  « Tempus  dividitur  secundum  nunc  sicut  et 
« linea  dividitur  secundum  functum  etc.  » 

(2)  Cfr.  S.  Th.  in  IV.  Pliys.  lect.  18. 


De  Mandato.  — Instit.  Phil.  — Vol.  II. 

QUAESTIO  IX. 

DE  LOCO,  UBI  ET  SITU. 

CAPUT  I. 

DEFINITIONES  LOCI  ET  SPATII. 

81.  Locus  proprie  dictus  definitur  ab  Aristotele  (1):  terminus 
CONTINENTIS  IMMOBILIS  PRIMUS,  nempe  locus  est  talis  superficies  corporis 
continentis  aliud  corpus,  quae  sit  formalifer  invariahilis  et  immediate 
attingat  superficiem  corporis  contenti,  ita  ut  corpus  continens  et  corpus 
contentum  evadant  contigua.  Contigua  enim  sunt  quorum  extrema 
sunt  simul  (n.  48.). 

Definitio  Aristotelica  bona  est  et  adaequata,  nam  competit 
omni  et  soli  definito. 

Et  sane  P per  hoc  quod  locus  dicitur  terminus  continentis  a)  di- 
stinguitur a substantia  et  reliquis  accidentibus  corporis  continentis. 
Etenim  eo  ipso  quod  locus  est  terminus  continentis  non  est  totum 
corpus  ambiens  corpus  contentum,  sed  est  ea  superficies  qua  mediante 
continens  contentum  attingit,  ex.  gr.  locus,  in  quo  est  turris,  non  est 
totus  aer,  sed  est  superficies  aeris,  qua  aer  turrim  attingit  fitque  ei 
contiguus,  h)  Distinguitur  etiam  a spatio.  Etenim  eo  ipso  quo  dicitur 
terminus  continebitis  importat /br»?a??-fcr  orcZmcm  ad  corpus  contentum 
seu  locatum;  continens  enim  est  vox  relativa.  Ergo  nequit  confundi 
cum  spatio  sive  imaginario  (quod  est  purum  nihilum),  sive  reali^  ad 
quod  requiruntur  et  sufficiunt  reales  dimensiones  per  longum,  latum 
et  profundum.  Quare  si  existeret  unicum  corpus  physicum,  existerent 
etiam  reales  dimensiones  per  longum,  latum  et  profundum  et  ideo  exi- 
steret etiam  spatium  reale,  attamen  nondum  existeret  locus  proprie 
dictus;  nam  superficies  huius  corporis  non  esset  superficies  alicuius 
corporis  continentis.  Tandem  c)  distinguitur  a substantia  spirituali^ 
quae,  quum  non  sit  corpus,  nequit  esse  dimensionata. 

2®  Addendo  vocem  immobilis,  definitio  indicat  superficiem  corporis 
continentis  non  habere  rationem  loci  secundum  physicam  et  materialem 
suam  entitatem,  quae  potest  mutari,  quemadmodum  mutatur  aer  circa 


(1)  Pliysic.  lib.  4.  c.  5. 

turrim  et  aqua  fluens  circa  scopulum;  sed  habere  rationem  loci  se- 
cundum determinationem  situs^  ordinis  atque  distantiae  respectu  ali- 
cuius puncti  immobilis,  puta  ad  polos  vel  ad  centrum  telluris,  vel  ad 
intersectionem  meridiani  alicuius  cum  linea  aequatoriali.  Unde  locus 
proprie  et  stricte  dictus  distinguitur  a vase,  quod  moveri  potest  simul 
cum  corpore  contento;  et  ideo  ait  Aristoteles,  quod  vas  dici  posset 
locus  mobilis,  et  locus  vas  immobile. 

Recte  additur  vox  primus.  Etenim  ea  superficies  est  proprius  locus 
alicuius  corporis,  quae  immediate  ambit  illud.  Quod  si  plura  corpora 
distincta  ambiantur  aliqua  communi  superficie  continente,  ut  essent 
ex.  gr.  plures  homines  in  eadem  aula,  haec  respectu  singulorum  ratio- 
nem haberet  loci  commimis,  respectu  autem  totius  collectionis  rationem 
haberet  loci  proprii  (1). 

82.  Spatium  est  dimensiva  extensio  in  longum,  latum  et  profundum. 

Spatium  reale  constituitur  per  dimensiones  actu  existentes,  conti- 

nu(is,  vel  contiguas.  Unde  non  datur,  nisi  existente  corpore  physico, 
quod  solum  est  capax  dimensionum. 

Spatium  imaginarium  concipitur  per  dimensiones  imaginatas,  et 
ideo  nihil  est  a parte  rei,  sed  solum  in  imaginatione  cogitantis. 

Nota.  Ex  dictis  apparet  locum  esse  partem  spatii,  quam  corpus 
aliquod  suis  dimensionibus  replere  natum  est.  Licet  autem  locus  consi- 
derari possit  vel  ex  parte  corporis  contenti,  vel  ex  parte  corporis  con- 
tinentis; tamen  proprie  accipitur  ex  parte  continentis,  ut  patet  ex 
supraexposita  definitione  Aristotelica. 

CAPUT  II. 

DE  VARIA  RATIONE  ESSENDI  IN  LOCO. 

83.  Esse  in  loco  per  se  seu  circumscriptive.  Est  in  loco  per 
se  seu  circumscriptive  id  quod  per  suas  dimensiones  exteriores  com- 
mensuratur  loco.  Quum  autem  tantum  corpora  sint  dimensionata,  haec 
tantum  possunt  esse  in  loco  per  se  seu  circumscriptive. 

84.  Esse  in  loco  per  accidens,  et  lioc  sive  formaliter,  sive 
definitive,  sive  eminenter.  Est  in  loco  per  accidens  id,  quod  licet 
careat  dimensionibus,  tamen  invenitur  in  aliquo  corpore,  quod  per  se 
est  in  loco,  estque  totum  in  toto  et  totum  in  qualibet  parte  eius.  Hoc 
autem  contingere  potest  tripliciter,  nempe  U vel  ut  sit  in  eo  tamquam 
forma  corporis,  2®  vel  tamquam  motor  corporis  non  excedens  eius  li- 


(1)  Cfr.  S.  Th.  in  IV.  Physic.  lect.  5. 

mites,  3°  vel  tamquam  motor  corporis  excedens  eius  et  caeterorum 
corporum  sive  existeutium  sive  possibilium  limites.  Quod  est  in  loco 
per  accidens  primo  modo  dicitur  esse  in  loco  formaliter  atque  ita 
est  anima  in  corpore;  quod  est  in  loco  per  accidens  secundo  modo 
dicitur  esse  in  loco  definitive,  atque  ita  esset  ex.  gr.  aliquis  angelus 
in  aliquo  monte,  quem  moveret;  quod  est  in  loco  per  accidens  tertio 
modo  dicitur  esse  in  loco  eminenter,  qua  ratione  Deus  dicitur  esse 
in  loco.  Per  hoc  enim,  quod  Deus  dando  et  conservando  esse  omnibus 
locatis  et  locis,  est  virtute  et  essentia  sua  eis  intime  praesens;  intel- 
ligitur  esse  in  quolibet  loco,  nec  tamen  ab  aliquo  circumscribitur  ita 
ut  non  sit  totus  in  toto  et  totus  in  qualibet  loci  parte,  neque  ab  aliquo 
definitur  ita  ut  sit  tantum  in  eo  loco,  sed  ita  est  intime  praesens  omni- 
bus locis  et  locatis,  ut  possit  esse  praesens  infinitis  aliis,  si  existerent, 
videlicet  est  in  loco  eminenter. 

Nota.  Ad  aequivocationes  vitandas  nota  bene  vocem  per  accidens  hic 
accipi  prouti  opponitur  voci  circumscriptive.,  et  vocem  per  se  accipi 
prouti  opponitur  huic  acceptioni  vocis  per  accidens.  Si  enim  aliquis 
acciperet  vocem  per  accidens  prouti  opponitur  voci  essentialiter tunc 
forma  substantialis  dici  deberet  esse  per  se  in  loco ; Deus  autem  dici 
deberet  esse  per  se  in  omnibus  locis  existentibus,  quamvis  in  eis  neque 
circumscriptive  sit  neque  formaliter,  sed  eminenter. 


CAPUT  III. 

DE  PRAEDICAMENTIS  UBI  ET  SITCS  DEQUE  EORUM  DISTINCTIONE 
A CORPORE  LOCATO. 

85.  Ubi  definitur  Corporis  esse  in  loco,  vel  « Circumscriptio  cor- 
poris ex  circumscriptione  loci  proveniens  » (1).  Quae  definitio  bona  est. 
Nam  quando  quaerimus  ubi  aliquod  corpus  sit,  scire  volumus  in  quo 
loco  sit.  Ad  id  autem  non  sufficit  dicere : corpus  est  extensum,  seu  habet 
suas  dimensiones;  per  has  enim  corpus  habet  utique  aptitudinem  ut 
circumscriptive  sit  in  loco,  sed  nondum  dici  poterit  esse  in  loco.  Oc- 
cupatio actualis  loci  seu  esse  in  loco  importat  aliud  elementum,  nempe 
corpus  ambiens  commensurans  suis  dimensionibus  superficialibus  di- 
mensiones superficiales  corporis  contenti.  Tunc  igitur  poterit  de  aliquo 
corpore  praedicari  aliquod  ubi,  seu  dici  quod  sit  in  aliquo  loco,  quando 
eius  dimensiones  commensurabuntur  dimensionibus  alicuius  corporis 
ambientis.  Quopropter  ubi  praedicamentalc  consistit  in  commensura- 


(1)  Gilbertus  Porretanus  in  Op.  Sex.  Princip.  Gap.  Ubi. 

tione  quadam  inter  corpus  locatum^  et  superficiem  corporis  ambientis 
(cfr.  Log.  n.  203.). 

Corollaria.  «)  Ubi  est  accidens  reale  corporis  locati.  Nam  formalis 
eius  effectus,  qui  est  esse  in  aliquo  loco,  verificatur  de  corpore  locato  et 
inducit  mutationem  aliquam  in  ordine  rerum  independenter  a conside- 
ratione nostrae  mentis : porro  omnis  mutatio  in  ordine  rerum,  indepen- 
denter a mente,  est  realis,  et  in  eo  est,  de  quo  verificatur.  Ergo  ubi  est 
accidens  reale  corporis  locati. 

|2)  Est  accidens  realiter  distinctum  non  solum  a substantia  cor- 
poris locati,  sed  etiam  a quantitate  et  a qualitatibus  inhaerentibus 
eiusdem.  Nam  hisce  omnibus  permanentibus,  si  corpus  mutet  locum, 
mutat  ubi. 

y)  Causa  efficiens  adaequata  huius  accidentis,  quod  vocatur  ubi, 
est  id  quod  continenti  et  contento  quantitatem  tribuit  et  contentum 
in  continente  ponit. 

'5')  Locus  se  habet  ad  ubi  ad  modum  termini  extrinseci;  nam 
corpus  est  in  loco  per  hoc,  quod  eius  dimensiones  exteriores  commen- 
surantur  dimensionibus  exterioribus  corporis  ambientis. 

s)  Attamen  ubi  non  est  mera  relatio.  Nam  relatio  importat  solum 
esse  ad.  Ubi  autem  importat  in  locato  esse  in,  videlicet  esse  in  loco; 
quod  est  actualitas  quaedam  absoluta  corporis  locati.  Praeterea  esse 
in  loco  supponitur  ut  fundamentum  relationum  resultantium  inter  lo- 
catum et  locum,  porro  fundamentum  relationis  non  est  relatio. 

?)  Locus  non  constituit  novum  praedicamentum,  sed  quatenus 
praedicatur  de  locante  idest  de  corpore  ambiente  pertinet  ad  genus  quan- 
titatis; quatenus  autem  praedicatur  denominative  de  corpore  locato, 
concurrit  ad  statuendum  praedicamentum  ubi  (1),  ideo  non  dicimus 
librum  esse  locum,  sed  esse  locatum,  ex.  gr.  in  medio  bibliothecae. 
Quatenus  igitur  liber  et  quodcumque  aliud  corpus  suas  dimensiones 
circumscriptas  habet  dimensionibus  corporis  ambientis,  est  sub  praedi- 
camento ubi.  Quo  in  casu  praedicamentum  desumitur  ab  eo,  quod  est 
extra  subiectum  per  modum  mensurae  stabilis,  nempe  ex  loco. 

'c)  Situs  est  praedicamentum  quod  desumitur  ex  dispositione  par- 
tium in  loco  et  ideo  distinguitur  a praedicamento  Ubi,  quod  ab  hac 
dispositione  praescindit.  Ex.  gr.  si  in  eodem  loco -vertatur  liber,  ita  ut 
eius  pars  superior  incipiat  tenere  inferiorem  locum,  aut  viceversa,  liber 
non  mutat  suum  uhi,  sed  mutat  suum  situm. 


(1)  Cfr.  S.  Tli.  iu  XI.  Metapli.  lect.  9. 

CAPUT  IV. 

DE  VARIIS  MODIS  ESSENDI  UBIQUE,  DEQUE  DISTINGUENDO 
LOCO  PROPRIE  DICTO  A LOCO  METAPHORICE  DICTO. 

86.  Esse  ubique  est  esse  in  omni  loco,  a)  Uhique  primario  est  id 
quod  secundum  se  totum  est  in  omni  loco,  ita  ut  sit  totum  in  toto 
et  totum  in  qualibet  parte  eius,  h)  Uhique  secundario  est  id  quod  ita 
est  in  omni  loco,  ut  secundum  diversas  sui  partes  eum  occupet,  c)  Ubi- 
que per  se  est  id  cui  in  quacumque  hypothesi  competit  esse  ubique. 
d)  Uhique  per  accidens  est  id  cui  competit  esse  ubique  solum  in 
aliqua  hypothesi.  Ex.  gr.  in  hypothesi  quod  Deus  creavisset  tantum 
unum  corpus  et  quod  hoc  corpus  esset  humanum,  anima  informans 
tale  corpus  esset  uhique  primo  et  per  accidens.  Deus  autem  esset, 
sicut  est  etiam  nunc  in  universo  corporeo,  uhique  primo  et  per  se. 

Ad  vitandas  aequivocationes  sophistarum  distingue  a)  locum  pro- 
prie dictum  a loco  metaphorice  dicto.  Primus  est  quem  hucusque  de- 
scripsimus et  de  quo  agimus  in  praesenti  quaestione.  Secundus  est 
quidquid  quocumque  modo  continet  aliud,  etsi  continens  sit  substantia 
spiritualis,  quae  continere  potest  aliquid  virtute  sua,  non  dimensionibus. 
Sic  quaerenti  an  in  hypothesi,  qua  Deus  creaverit  angelos  ante  mun- 
dum corporeum,  vel  etiam  nunc  in  hypothesi  quod  aliqui  angeli  non 
sint  definitive  in  ullo  corpore;  possint  ne  angeli  dici  esse  nuspiam? 
Respondebis,  si  nuspiam  referatur  ad  locum  proprie  dictum,  dici  de- 
berent nuspiam  fuisse  vel  esse : si  referatur  ad  locum  metaphorice  dictum, 
dici  deberent  angeli  fuisse  et  esse  in  Deo.  Insuper  jB)  accipiendo  esse  in 
seipso  negative,  nempe  quatenus  aliquid  non  sit  in  alio  ut  in  continente 
sive  proprio  sive  metaphorice,  Deus  dici  debet  esse  in  seipso.  Praeterea 
y)  si  esse  in  loco  proprie  aliquis  intelligeret  exclusive  esse  in  loco  cir- 
cumscriptive,  substantia  spiritualis  praesens  intime  corpori  locato  dici 
deberet  esse  in  loco  metaphorice : sed  iste  modus  loquendi  vitandus  est, 
nam  talis  substantia  esset  in  loco  proprie  sed  definitive  si  esset  sub- 
stantia spiritualis  finita,  eminenter  si  infinita,  nempe  Deus  (cfr.  n.  84.). 
S')  Distingue  indivisibile  in  genere  quantitatis  continuae  ah  indivisibili 
extra  genus  quantitatis.  Primum  est  in  situ  determinato,  quum  sit  in 
genere  quantitatis,  non  secundum  (1).  Distingue  locum  in  actu  et  locum 
in  potentia,  spatium  in  actu  et  spa  tium  in  potentia. 


QUAESTIO  IX.  - DE  LOCO,  UBI  ET  SITU 

QUAESTIUNCULAE. 

DE  VARIA  HABITUDINE  CORPORUM  AD  LOCA  ET  SPATIA 
SECUNDUM  DIVERSAS  HYPOTHESES. 

87^.  Quaeres  1.  utrum  universus  corporeus  nunc  existens  dici  possit 
esse  uhique? 

Resp.  Dici  potest  esse  ubique  secundario  et  q^er  accidens,  quia  non 
est  secundum  se  totum,  sed  secundum  suas  partes  in  omni  loco  exi- 
stente ; ita  tamen,  ut,  si  alia  corpora  crearentur,  cessaret  esse  ubique, 
(cf.  n.  86). 

Quaeres  2.  utrum  universus  corporeus  dici  possit  esse  localiter  in 
seipso  ? 

Resp.  Dici  potest  negative,  idest  quatenus  non  est  in  alio  corpore. 
Dici  autem  nequit  esse  localiter  in  seipso  affirmative  primario,  idest 
secundum  se  totum;  quia  simul  esset  continens  et  contentus  secundum 
idem,  quod  repugnat.  Attamen  affirmative  secundario  dici  potest  esse 
localiter  in  seipso,  idest  ratione  suarum  partium,  quarum  una  conti- 
netur in  alia.  Sic  enim  non  est  secundum  idem  continens  et  contentus, 
sed  secundum  diversa  (cf.  n.  86.). 

Quaeres  3.  Utrum  universus  corporeus  dici  queat  occupare  spatium 
reale? 

Resp.  Non  potest  hoc  dici,  sed  dicere  oportet  eum  constituere  spa- 
tium reale.  Hoc  autem  spatium  finitum  est,  nam  dimensiones  actuales 
universi  corporei  constituunt  ipsum  spatium  reale.  Dimensiones  autem 
actuales  nequeunt  esse  infinitae,  quia  magnitudo  actu  infinita  re- 
pugnat (1). 

Quaeres  4.  Si  existeret  tantum  unicum  corpus,  ex.  gr.  sphaera  aurea 
quod  accepisset  impulsum  ad  motum  localem,  possetne  dici  mutare 
successive  loca  mensurabilia  ? 

Resp.  Dici  posse  secundum  suas  partes  mutare  loca  mensurabilia, 
quia  in  suo  motu  processivo  partes  posteriores  eius  iugiter  transirent 
in  locum  anteriorem,  quem  eius  partes  anteriores  designaverant.  Unde 
per  huiusmodi  motum  successive  signaretur  distantia  quaedam  mensu- 
rabilis.  Loca  autem  illa  essent  potentialia,  quia  in  corpore  continuo 
partes  non  sunt  actu  divisae  sed  potentia  tantum. 


(1)  Cfr.  S.  Th.  1.  p.  q.  7.  a.  3. 


’ 'J 


120  PHIL.  NAT.  - COSMOLOGIA  - TRACT.  II. 

Quaeres  5.  Si  darentur  duo  corpora  neque  contigua,  neque  medio 
corpore  contiguo  coniuncta,  sed  prorsus  separata,  possetne  designari 
locus  aliquis  relate  ad  ea? 

Resp.  Posse.  Nam  datis  duobus  corporibus,  designari  possunt  duo 
puncta  realia,  inter  quae  designari  valeat  linea,  quae  secundum  longi- 
tudinem finiretur  iis  punctis.  Quo  in  casu  daretur  aliqua  distantia  de- 
signabilis  et  aliquis  designabilis  locus.  Qui  plura  cuperet,  conferre 
potest  S.  Thomam  in  lY.  Physic. 

Quaeres  6.  Utrum  simultanea  multilocatio  eiusdem  corporis  repu- 
gnet ita  ut  ne  quidem  ex  virtute  Divina  obtineri  possit  ? 

Resp.  eam  repugnare  si  corpus  multilocatum  debeat  propriis  dimen- 
sionibus simul  commensurari  dimensionibus  plurium  locorum ; quia 
in  hac  hypotliesi  esset  eadem  dimensio  simul  secundum  idem  una  et 
multiplex.  Si  autem  ex  virtute  divina,  suspenso  elfectu  tantum  extrin- 
seco  quantitatis,  corpus  remanendo  in  seipso  extensum  non  commen- 
suretur  pluribus  simul  locis  dimensionibus  propriis  sed  alienis,  respon- 
demus non  repugnare.  Immo  ita  explicat  S.  Thomas  (3.  p.  q.  76.  a.  5. 
et  11.  pp.)  multipraesentiam  localem  Corporis  D.  N.  lesu  Christi  in 
Sacramento  Eucharistiae,  in  quo  Corpus  Domini  non  commensuratur 
variis  locis  per  proprias  dimensiones,  sed  per  dimensiones  panis  et 
vini,  quae  peracta  transubstantiatione  remanent  in  hoc  admirabili 
Sacramento.  Quapropter  Corpus  Christi  in  hoc  Sacramento  non  di- 
citur esse  circumscriptive,  neque  definitive,  neque  formaliter,  sed  sa- 
cramenf aliter. 


TEACTATUS  TERTIUS 


DE  NATURA  EIUSQUE  EINALITATE 
ET  ACTIVITATE. 


QUAESTIO  X. 

DE  NATURA  EIUSQUE  DISCRIMINE  AB  ARTE, 
VIOLENTIA,  FORTUNA  ET  CASU. 

CAPUT  I. 

VARIAE  ACCEPTIONES  VOCIS  NATURA. 

88.  Natura  1®  latissime  accepta  sumitur  pro  qiiidditate  seu  essentia 
rei : quo  sensu  praedicatur  analogice  de  omnibus  entibus  corporeis,  in- 
corporeis, et  de  ipso  Deo.  2®  Mimis  late  sumitur  pro  essentia  quatenus 
haec  principium  quo  remotum  operationis,  sive  haec  operatio  fiat  per 
transitum  de  potentia  in  actum,  ut  contingit  in  omnium  creaturarum 
operationibus,  quae  idcirco  praeter  essentiam  requirunt  potentias  ope- 
rativas  tamquam  principia  quibus  proxima  operationum;  sive  nullo 
modo  fiat  per  transitum  de  potentia  in  actum,  sed  sit  pura  perfectio 
subsistens,  prorsus  identificata  cum  ipso  esse  per  se  subsistente,  nempe 
cum  Deo,  in  quo  principiim  quod  operationis,  nempe  suppositum  p>rin- 
cipium  quo  remotum  operationis,  nempe  essentia,  et  principium  quo 
proximum  operationis,  nempe  potentia  operativa,  sunt  prorsus  unum 
et  idem,  nempe  ipsum  esse  per  se  subsistens.  Quocirca  etiam  hoc  sensu 
natura  potest  praedicari  analogice  de  Deo  et  creaturis.  3^  Stricto  sensu 
natura  sumitur  pro  principio  intrinseco  quo  substantiali  motus  et 
quietis  in  corporibus.  4®  Tropice  sumitur  aliquando  pro  ipsa  rerum 
creatarum  universitate,  et  dicebatur  a veteribus  natura  naturata^  ali- 
quando sumitur  pro  ipso  Auctore  naturae  creatae  nempe  Deo,  et  dice- 
batur a veteribus  natura  natur ans.  5®  Vocatur  etiam  natura  quaelibet 
naturalis  causa,  quatenus  agit  secundum  insitam  propensionem.  6®  Di- 
citur ipsum  temperamentum  ac  propria  dispositio  uniuscuiusque, 
ut  cum  aliquis  dicitur  bonam  vel  malam  naturam  sortitus.  7^  Dicitur 
natura  seu  nativitas  ipsa  generatio  viventium : atque  haec  est  etymo- 

logia  vocis  natura,  quae  a nascendo  derivata  est.  8®  Tandem  sumitur 
pro  principio  intrinseco  motus  Qt  quietis.  Etenini  quum  generatio  vi- 
ventis sit  a principio  intrinseco,  nomen  natura  applicari  coepit  principio 
intrinseco,  unde  primo  habet  unaquaeque  res  ut  modo  suae  essentiae 
consentaneo  moveatur  vel  cesset  moveri  (1). 

THESIS  XXIX. 

Natura  stricte  sumpta  pro  intrinseco  principio,  quo  composi- 
tum corporeum  dicitur  naturale,  convenienter  definitur 
ab  Aristotele  (II.  Phys.  cap.  i.)  « principium  et  causa 
motus  et  quietis  in  eo,  in  quo  est  primo  per  se  et  non 
secundum  accidens  ». 

PRAENOTIONES. 

89.  I.  Triplici  modo  res  aliqua  corporea  considerari  potest  sensibi- 
liter moveri  aut  quiescere:  1®  secundum  exigentiam  suae  essentiae  et 
quasi  relicta  sibi  ipsi,  semperque  conformiter  ad  alia  corpora,  quae 
conveniunt  in  eadem  natura  specifica.  Sic  animal  aliquando  movetur 
localiter,  aliquando  quiescit,  arbor  crescit,  nutritur  et  fructificat,  lapis 
quiescit.  Quos  motus  et  quietes  vocamus  connaturales.  2°  Contra  exi- 
gentiam suae  essentiae,  et  nihil  conferendo  propriae  virtutis.  Sic  lapis 
proiectus  in  altum  movetur  ab  extrinseco  agente  contra  exigentiam 
suae  essentiae,  et  ideo  iterum  cadit  et  quiescit.  Hi  motus  vocantur 
violenti.  3°  Praeter  exigentiam  moventur  res  corporeae  ab  agente 
extrinseco,  quando  determinantur  ad  aliquam  formam  accidentalem  ad 
quam  sunt  indifferentes,  ita  ut  ex  se  non  moveantur  ad  illam;  si  ta- 
men ad  illam  moveantur,  concurrunt  in  ratione  causae  materialis, 
eamque  retinent,  donec  ab  alio  agente  ad  aliquam  formam  incompos- 
sibilem  cum  illa  determinentur.  Hi  motus  dicuntur  artificiales.  Sic 
metallum  artificialiter  movetur  ad  formam  statuae  Herculis  vel  ad  nu- 
misma sub  imagine  Caesaris. 

II.  Manifestum  est  horum  motuum  et  quietum  dari  debere  causam 
vel  principium  aliquod  proportionatum,  intrinsecum  quidem  cum  agitur 
de  motu  vel  quiete  naturali,  extrinsecum  cum  agitur  de  motibus  vio- 
lentis vel  artificialibus.  Secus  haberemus  effectum  sine  causa  propor- 
tionata.  Porro  ad  recte  designandum  primum  principium  intrinsecum 
illorum  motuum  vel  quietum,  quae  secundum  propriae  essentiae  exi- 


(1)  Cfr.  S.  Th.  1.  p.  ([.  29.  a.  1.  ad  4.  et  3.  q.  2.  a.  1. 

gentiana  manifestantur  in  aliquo  corpore,  quatenus  est  sub  determinata 
specie  constitutum,  optime  adhibetur  nomen  natura,  si  accipiatur  eo 
sensu,  quem  prae  se  fert  definitio  Aristotelica. 

PROBATUR. 

90.  Conveniens  definitio  naturae  ea  est,  qua  eius  propria  ratio  ita 
exhibetur  usque  ad  ultimam  differentiam,  ut  discernatur  natura  a 
quocumque  alio  principio  motus  aut  quietis  sensibilis.  Atqui  huiusmodi 
est  Aristotelica  definitio.  Ergo  natura  convenienter  definitur:  princi- 
pium et  causa  motus  in  eo,  in  quo  est  primo  per  se  et  non  secundum 
accidens. 

Proh.  min.  per  partes.  P Quatenus  natura  vocatur  principium  et 
causa  motus  vel  quietis  designatur  natura  tamquam  id  ratione  cuius 
habetur  in  corpore  vel  motus,  vel  quies,  vel  simul  secundum  diversa 
tum  motus,  tum  quies.  Unde  his  verbis  exhibetur  genus.  Etenim  etiam 
ars  vel  violentia  possunt  esse  causae  alicuius  motus  vel  quietis  in 
corpore. 

2®  Quatenus  adduntur  verba : in  eo  in  quo  est  designatur  intra- 
neitas  tum  motus  vel  quietis,  tum  principii  seu  causae  eorum.  Signi- 
ficant enim  naturam  esse  principium  motus  vel  quietis  in  illo  ente, 
in  quo  ipsa  natura  invenitur.  Quare  his  verbis  natura  a)  discernitur 
a violentia  et  ah  arte,  quae  sunt  principia  extrinseca  corpori  in  quod 
causant  motus  violentos  vel  artificiales;  h)  discernitur  etiam  a gene- 
rante ob  eamdem  rationem;  c)  discernitur  tandem  tamquam  pars  a 
toto,  nempe  inadaequate,  ab  ipso  corpore,  in  quo  natura  est  princi- 
pium motus  vel  quietis,  nempe  wi  principium  quo  discernitur  a prin- 
cipio quod.  Et  sane,  si  natura  inveniri  debet  intrinsece  in  ente  cor- 
poreo, quod  movetur  aut  quiescit,  oportet  ut  ipsa  non  sit  id  quod 
movetur  aut  quiescit,  sed  id  equo  suppositum  corporeum  movetur  aut 
quiescit.  Secus  idem  secundum  idem  moveretur  et  moveret,  quod  re- 
pugnat. Quocirca  natura  est  id  secundum  quod  corpus  intrinsece  mo- 
vetur aut  quiescit. 

3®  Per  additionem  vocis  primum,  natura  designatur  tamquam 
principium  primum  i.  e.  radicale  ac  substantiale  motus  vel  quietis;  et 
per  hoc  discernitur  a potentiis  operativis,  quae  sunt  principia  proxima, 
‘accidentalia  et  instrumentalia  motus. 

4®  Adduntur  tandem  verba  per  se  et  non  per  accidens  ad  exclu- 
dendum a ratione  naturae  omne  principium  alicuius  motus  intrinseci 
quod  per  accidens  inveniatur  in  mobili.  Et  ideo  quamvis  medicus  in- 
firmus posset  esse  sibi  ipsi  principium  intrinsecum  motus  ad  sanitatem 

recuperandam  ratione  formae  accidentalis  artis  medicinalis,  secundum 
quam  homo  medicus  est  ens  secundum  quid,  tamen  non  dicitur  movere 
naturaliter  seipsum  ad  sanitatem,  sed  artificialiter  et  per  accidens  (1). 

91.  Corollarium.  Nomen  Natura  in  sua  stricta  acceptione  con- 
venit primis  principiis  intrinsecis  per  se  constitutivis  substantiae  cor- 
poreae, nempe  tum  materiae  primae,  tum  formae  substantiali,  quatenus 
haec  sunt  prima  principia  intrinseca  substantialia  quibus  corpori  com-  • 
petit  naturalis  motus  aut  quies  aut  utrumque.  Siquidem  sub  hoc  re- 
spectu applicari  potest  tradita  definitio  naturae.  Attamen  divisio 
naturae  in  materiam  et  formam  non  est  proprie  divisio  generis  in  suas 
species,  sed  analogi  in  analogata:  nam  formae  competit  esse  tale  prin-  • 
cipium  in  ratione  actus,  materiae  in  ratione  potentiae;  et  ideo  natura  ‘ 
magis  praedicatur  de  forma,  quam  de  materia.  « Quia  unumquodque 
« magis  dicitur  secundum  quod  est  actu,  quam  secundum  quod  est  in  • 
« potentia,  ideo  forma,  secundum  quam  aliquid  est  ens  naturale  in  • 
« actu,  magis  est  natura,  quam  materia,  secundum  quam  est  aliquid 
« in  potentia  » (2). 

Quaeres.  Utrum  natura  stricte  sumpta  praedicari  etiam  possit  de 
ipsa  substantia  corporea  adaequate  sumpta. 

Resp.  Si  nomine  substantiae  corporeae  adaequate  sumptae  intelligas 
ipsam  substantiam  primam  subsistentem  in  se,  puta  Socratem  vel  Pia- ' . 
tonem,  nequit  natura  directe  praedicari  de  substantia  corporea,  quia  ^ 
natura  est  principium  quo  naturalis  motus  aut  quietis,  individuum  , 
autem  subsistens  est  principium  quod  eorumdem.  Si  autem  nomine  i; 
substantiae  corporeae  adaequate  sumptae  intelligas  ipsam  essentiam  r, 
substantialem  secundum  quam  individuum  corporeum  subsistit,  poterit  V 
natura  directe  praedicari  de  ipsa. 


CAPUT  II. 


NATURAE  DISCRIMEN  AB  ARTE  ET  VIOLENTIA. 


92.  Siquidem  ars  definitur  recta  ratio  factihilium  i.  e.  habitus  in-^ 
tellectivus  dirigens  operationem  circa  materiam  externam,  cuiusmodu  i 
est  ex.  gr.  ars  aedificandi  in  architecto,  ars  pingendi  in  pictore,  vio-  • 
LENTiA  autem  definitur  coactio  ab  externo  agente  illata  repugnanti;,  " 
manifestum  est  tum  artem  tum  violentiam  a natura  distingui,  et  con-  ■ 
sequenter  naturale  ab  artificiali  et  a violento.  Etenim  naturale  dicitur  r 


(1)  Cfi*.  S.  Th.  in  II.  Phys.  Lect.  1. 

(2)  Cfr.  S.  Tli.  in  II.  Pliys.  Lect.  2 

id  cuius  principium  motus  est  intra : artificiale^  cuius  principium  motus 
est  extra  in  ratione:  violentum,  euiiis  principium  motus  est  extra^ 
nihil  conferente  vim  passo.  Quod  si  artificialia  motum  aliquem  quan- 
doque habent,  sive  secundum  alterationem^  sive  secundum  augmentum, 
sive  secundum  locum^  eum  non  habent  quatenus  artificialia,  sed  qua- 
tenus naturalia.  Katio  enim  specificativa  artificialium  est  figura,  com- 
positio seu  ordo^  quae  non  sunt  per  se  principia  motus.  Sic  cultrum 
habet  motum  deorsum  non  quatenus  cultrum,  sed  quatenus  ferrum  vel 
lignum.  Attamen  ars  iuvare  potest  naturam,  sicut  patet  in  arte  medi- 
cinae, quae  utitur  ipsis  naturalibus  corporum  proprietatibus  debito  cum 
ordine  ad  sanitatem  aegrotis  restituendam. 

• CAPUT  III. 

DE  DISCRIMINE  NATURALIUM  ET  ARTIFICIALIUM 
A CASUALIBUS  ET  FORTUITIS. 

93.  Naturalia  et  artificialia  dilferunt  a casualibus  et  fortuitis  in  eo, 
quod  illa  habent  determinatas  causas  efficientes  et  finales,  causalia 
autem  et  fortuita  non  habent,  quia  absque  ordine  et  praeter  intentio- 
nem vel  opinionem  contingunt,  et  ideo  raro  et  in  paucioribus.  Unde 
natura  et  ars  sunt  causae  per  se  suorum  effectuum;  casus  autem  ‘et 
fortuna  sunt  tantum  causae  jper  accidens.  (Cfr.  Ontol.  n.  132.).  Aristo- 
teles in  II.  Physic.  et  S.  Thomas  in  Commentariis  in  hunc  librum 
Lectionib.  7.  8.  9.  10.  late  loquuntur  de  causalitate  fortunae  et  casus. 
Eorum  doctrina  ad  haec  capita  reduci  potest. 

a)  Fortuna  et  casus  ideo  dicuntur  et  sunt  causa  per  accidens 
alicuius  eventus,  puta  occisionis  pueri  transeuntis  per  viam  propter 
lapidem  e tecto  cadentem,  partes  ex  quarum  coniunctiones  resultat 
eventus,  puta  transitus  pueri  et  lapsus  lapidis,  non  ordinantur  per  se 
ad  talem  coniunctionem,  puta  ad  lapidationem  pueri.  Unde  id  quod  est 
per  se  causa  partium  alicuius  eventus  fortuiti  concurrit  ad  constituen- 
dam causam  per  accidens  eius.  In  exemplo  allato  essent  gravitas  la- 
pidis et  vis  motiva  pueri. 

b)  Quamvis  coniunctio  partium,  ex  quibus  eventus  causalis  resul- 
tat, non  habent  proximam  et  particularem  causam  a qua  per  se  procedat, 
quia  neque  a natura  neque  ab  homine  intenditur ; causam  tamen  per 
se  habet  universalem,  nempe  Deum,  qui  coordinat  partium  coniunctio- 
nem ex.  gr.  lapsum  lapidis  in  caput  pueri.  Unde  respectu  primae  Causae 
nullus  datur  eventus  causalis  vel  fortuitus:  « sicut  et  concursus  duorum 
« servorum  licet  sit  causalis  quantum  ad  eos,  est  tamen  provisus  a 

« domino,  qui  eos  scienter  sic  ad  unum  locum  mittit,  ut  unus  de  alio 
« nesciat  « (1). 

c)  Discrimen  inter  fortunam  et  casum  stricte  sumpta^  in  eo  est  ut 
nomen  casus  latius  pateat,  quam  nomen  fortuna»  Nam  fortuna  vocatur 
quaedam  causa  per  accidens  inopinati  et  rari  eventus  resultantis  ex 
actione  humana,  videlicet  alicuius  agentis  ex  consilio  propter  aliquem 
finem,  cuiusmodi  esset  inopinata  inventio  amici  in  foro,  vel  thesauri 
in  pariete.  Casus  autem  vocatur  quaedam  causa  per  accidens  inopinati 
et  rari  eventus  resultantis  ex  actione  sive  humana,  sive  naturali,  sive 
artificiali,  cuiusmodi  esset  inventio  thesauri,  partus  monstruosus,  disso- 
nantia musicalis  propter  citharae  imperfectionem  (2). 


(1)  S.  Th.  1.  p.  q.  22.  a.  2.  ad  1. 

(2)  S.  Th.  iu  II.  Phys.  lect.  10. 


QUAESTIO  XI.  - DE  FINALITATE  NATURAE 

QUAESTIO  XL 


^ DE  FINALITATE  NATURAE. 

i THESIS  XXX. 

a)  Natura  agit  propter  finem,  h)  Natura  quidem  creata  exsecu- 
tive,  Auctor  autem  naturae,  seu  Deus,  directive  (i). 


I PROBATUR  PRIMA  PARS. 

|5’  94.  1.  Agere  propter  finem  importat  adhibere  determinata  media 

\7  propter  determinatum  effectum.  Atqui  ita  agit  natura.  Ergo  natura 
k agit  propter  finem.  3Iaior  constat  ex  Pliil.  Prim.  Quaest.  XVII.  Minor 
est  evidens  omni  homini  ratione  utenti,  et  luculentissime  confirmatur 
ex  omnibus  Naturalibus  Scientiis  earumque  partibus.  Ergo  stat  con- 
% sequentia. 

^ II.  In  naturalibus  rerum  productionibus,  ita  procedit  ipsum  fieri 
^ earum,  ut  omnia  ordinentur,  proportionentur  et  aptentur  ad  determi- 
; natos  fines  et  ad  speciales  utilitates  respondentes  rerum  essentiis.  Sic 
in  productione  plantarum  prius  radices,  quasi  fundamentum,  terrae 
infiguntur,  ut  plantam  sustineant  et  alimentum  attrahant;  stipes  au- 
^ tem  ad  modum  parietis  elevatur  in  altum;  frondes  tandem,  quae  su- 
ppereminent  cum  tenuioribus  ramis  ad  modum  tecti,  producuntur  ad 
r absorbendam  aquam,  ad  respirandum  carbonium  vel  oxygenium  per 
I tenuissima  ora,  quibus  sunt  praeditae.  Atqui  agere  ordinando  con- 
stanter unum  ad  aliud,  et  omnia  ad  perfectionem  totius  atque  ad  con- 
j servationem  tum  individui  tum  speciei,  est  agere  propter  finem.  Ergo 
i natura  agit  propter  finem. 

I Quo  in  argumento  animadvertant  afferri  processum  et  ordinem 
1 ipsius  fieri  rerum  naturalium;  ut  ita  statim  deprehendant  quam  ab- 
j surdi  sint  Darwiniani,  qui  cum  Democrito  et  Epicuro,  licet  non  negent 
1 dari  in  rebus  naturalibus  utilitates  et  adaptationes,  insaniunt  aiendo 
I eas  esse  adventitias  et  conquisitas  ab  ipsis  rebus  iam  in  suo  esse  con- 
I stitutis,  ita  ut  animalia  ex.  gr.  conquisiverint  sibi  oculos  ad  videndum, 
j stomachum  ad  digerendum,  cerebrum  ad  cogitandum.  Quae  quam  parvo 
j cerebro  dicantur,  nemo  sanus  non  viderit. 

1 


(1)  Cfr.  S.  Th.  in  II.  Phys.  Lect.  13.  et  14. 

III.  « Omnia  quae  fiunt,  aut  fiunt  a casu,  aut  fiunt  propter  finem. 

« Quae  enim  accidunt  praeter  intentionem  finis,  dicuntur  accidere  ca- 
« sualiter.  Sed  impossibile  est  ea,  quae  fiunt  semper  vel  frequenter, 

« accidere  a casu ; ergo  ea  quae  fiunt  semper  vel  frequenter,  fiunt 
« propter  aliquid.  Sed  omnia,  quae  fiunt  secundum  naturam,  fiunt  vel 
« semper,  vel  frequenter,  sicut  etiam  ipsi  (adversarii)  confitebantur: 

« ergo  omnia  quae  fiunt  a natura,  fiunt  propter  aliquid  » (1). 

IV.  Confirmatur  ex  modo  operandi  brutorum,  quae,  utpote  ratione 
carentia,  agunt  ex  instinctu  naturae.  Praestat  ipsa  verba  S.  Thomae 
ex  eod.  loc.  afferre : « Naturam  operari  propter  aliquid,  maxime  est 
« manifestum  in  animalibus,  quae  neque  operantur  per  artem,  neque 
« per  inquisitionem,  neque  per  deliberationem,  et  tamen  ita  manifestum 
« est  in  operationibus  eorum,  quod  propter  aliquid  operantur,  quod 
« quidam  dubitaverunt,  utrum  aranei  et  formicae,  et  huiusmodi  ani- 
« malia  operentur  per  intellectum,  vel  per  aliquod  aliud  principium. 

« Sed  tamen  hoc  fit  manifestum,  quod  non  operantur  ex  intellectu,  sed 
« per  naturam,  quia  semper  eodem  modo  operantur;  omnis  enim  hi- 
« rundo  similiter  facit  nidum,  et  omnis  araneus  similiter  facit  telam, 
« quod  non  esset  si  ab  intellectu  et  arte  operarentur:  non  enim  omnis 
« aedificator  similiter  facit  domum : quia  artifex  habet  indicare  de 
« forma  artificiali,  et  potest  eam  variare.  Ulterius  autem  procedenti  de 
« animalibus  ad  plantas,  in  iis  etiam  apparent  quaedam  esse  facta  ut 
« utilia  ad  finem,  sicut  folia  sunt  utilia  propter  cooperimentum  fru- 
« ctuum  (et  propter  alios  fines,  quos  hotanica  enumerat).  Unde,  quia' 
« hoc  est  a natura  et  non  ab  arte,  quod  hirundo  facit  nidum,  et  ara* 
« neus  telam,  et  plantae  producunt  folia  gratia  fructuum,  et  radices 
« sint  in  plantis  non  sursum,  sed  deorsum,  ut  accipiant  nutrimentum 
« a terra;  manifestum  est,  quod  causa  finalis  invenitur  in  iis  quae  fiunt 
« et  sunt  a natura,  scilicet  propter  aliquid  operante». 


PROBATUR  SECUNDA  PARS. 


95.  Ad  operandum  propter  finem  non  solum  exsecutive,  sed  etiam  di- 
rective,  requiritur  cognitio  intellectualis.  Atqui  natura  materialis  creata  i 
non  est  intellectiva,  atque  etiam  in  ente  mobili  intellectivo,  nempe  in  ' 
homine,  non  operatur  operationes  naturales  secundum  directionem  in- 
tellectus humani,  ut  patet  praecipue  in  operationibus  vitae  vegetativae. 
Ergo  natura  materialis  creata  agit  propter  finem  tantum  exsecutive. 
Quod  autem  agit  propter  finem  tantum  exsecutive^  praesupponit  aliud 


(1)  Cfr.  s.  Th.  in  II.  Phys.  Lect.  13. 

agens  a qno  dirigatur  in  finem.  Ergo  ex  eo  quod  videmus  universam 
naturam  materialem  seu  sensibilem  agere  propter  finem  tantum  exe- 
cutive,  admittere  cogimur  eam  dirigi  a supremo  quodam  agente  in- 
tellectivo, quod  sit  eius  xiuctor,  nempe  a Deo.  Hoc  autem  agens  in- 
tellectivum esse  simpliciter  infinitum,  a mundo  distinctum,  mundique 
Creatorem  demonstrabimus  in  Theologia  Naturali. 

Quamvis  maior  huius  argumenti  sit  extra  controversiam  apud  omnes 
homines  sanae  mentis,  atque  satis  constare  possit  ex  dictis  in  Phil. 
Prim.  Quaesi  XVII,  placet  nihilominus  eam  ita  demonstrare.  Itaque: 

Ordinare  aliqua  inter  se,  ut  ad  aliquid  unum  conspirent,  videlicet, 
operari  propter  finem  non  solum  exeqiiutive  sed  etiam  directive,  est 
opus  intelligentis.  Nam  « ordinatio  aliquorum  (ait  S.  Thomas)  (1) 
« fieri  non  potest  nisi  per  cognitionem  habitudinis  et  proportionis 
« ordinatorum  ad  invicem  et  ad  aliquid  altius,  quod  est  finis  eorum. 
« Ordo  enim  aliquorum  ad  invicem  est  propter  ordinem  eorum  ad  finem. 
« Cognoscere  autem  habitudines  et  proportiones  aliquorum  ad  invicem 
« est  solius  habentis  intellectum  ».  Etenim  habitudo,  proportio  et 
ordo  sunt  rationes  universales.  Ergo  ordinare  aliqua  inter  se,  ut  ad 
aliquid  unum  conspirent,  est  opus  intelligentis.  Et  sane,  id  quod  ad 
constituendum  aliquem  ordinem  realem  praesiipponitur,  et  nihilominus 
in  ordine  reali  nondum  est,  praeexistere  debet  in  ordine  cognoscitivo 
seu  intentionali,  idest  in  intellectu,  quia  non  datur  alius  ordo  entium. 
Atqui  finis  praesupponitur  ad  unumquemque  ordinem  realem  consti- 
tuendum, et  nihilominus  in  ordine  reali  nondum  est.  Etenim  finis, 
quum  agitur  de  ordine  aliquo  reali  constituendo,  est  id,  quod  resultare 
debet  ex  apta  ordinatione  plurium  partium,  sive  essentialium,  sive  ac- 
cidentalium, sive  integralium,  ex.  gr.  templum  ex  apta  ordinatione 
lapidum.  Sed  id  quod  debet  resultare  ex  ordinatione  plurium,  impos- 
sibile est  ut  existat  in  ordine  reali  ante  horum  ordinationem,  secus 
effectus  existeret  ante  suam  causam.  Ergo  necesse  est  ut  finis  praeexi- 
stat in  ordine  intentionali.  Hinc  axioma:  finis  est  primus  in  intentione, 
idtimus  in  exeeutione. 

96.  Schoiioii  1.  De  distinguenda  finalitate  causae  particidaris  a 
finalitate  causae  universalis. 

Finalitas  actionis  alicuius  causae  desumenda  est  ex  propria  ratione 
causalitatis  eiusdem,  videlicet  discernendum  est  utrum  sit  causa  uni- 
versalis^ cuius  finis  est  bonum  aliquod  universale,  vel  sit  causa  parti- 
cularis^ cuius  finis  est  bonum  particulare.  Quapropter  finalitas  primaria 


(1)  C.  G.  L.  2.  c.  24. 

alicuius  causae  universalis  non  est  desumenda  ex  parte  effectus  parti- 
cularis, sed  ex  parte  effectus  universalis.  Ex.  gr.  germinatio  et  maturatio 
frumenti  se  habet  ad  virtutem  fructificativam  frumenti  generantis 
tamquam  ad  particularem  seu  propriam  et  immediatam  causam,  ad 
pluviam  autem  tamquam  ad  causam  universalem,  cuius  generalis  finis 
est  conservatio  rerum  generabilium  et  corruptibilium,  propter  eius 
influxum  in  generationes  et  corruptiones.  Hinc  pluvia  non  frustratur 
suo  fine  si  aliquando  ex  ipsa  sequatur  damnum  aliquod  particulare, 
puta  si  aliquando  per  pluviam  corrumpatur  frumentum  in  area. 

Scliolioii  2.  Contrarietas  agentium  particularium  non  opponitur 
fanalitati  eorum  negue  bono  universi. 

Ex  eo,  quod  agentia  naturalia  quemadmodum  et  artificialia  possint 
a contrariis  agentibus  aliquando  impediri  ab  assequendo  determinato 
fine,  non  licet  inferre  ea  non  operari  propter  finem.  Quinimo  infertur 
contrarium : nam  id  quod  non  agit  propter  finem,  nequit  dici  deficere 
aliquando  a fine.  Sic  propter  gibbositatem  ligni  artifex  nequit  ali- 
quando perficere  statuam  eo  modo,  quem  intendit:  sic  propter  imper- 
fectionem seminis  aliquando  nascuntur  monstra.  Quod  autem  contrarie- 
tas agentium  relinquatur  in  mundo,  ita  tamen  ut  in  paucioribus  tantum 
impediatur  assecutio  finis  agentium  naturalium,  exigit  bonum  magis 
universale,  nempe  uni\  ersi  pulchritudo  et  varietas  in  eius  unitate. 

Scliolion  3.  Materia  determinata  eligitur  propter  finem  determi- 
natum., et  non  viceversa. 

Finalitas  naturae  ad  suos  determinatos  effectus  producendos  non 
excludit  sed  exigit  quasdam  determinatas  causas  materiales,  sine  qui- 
bus natura  suos  effectus  producere  non  valeret.  Etenim  praeter  causas 
formales  et  finales  requiruntur  etiam  causae  materiales,  ad  hoc  ut 
causa  efficiens  suum  effectum  producere  possit.  Idem  contingit  in  ope- 
ratione artis,  quae  ad  suum  finem  consequendum  non  potest  formam 
excogitatam  in  quacumque  materia  actuare,  sed  in  materia  suo  fini 
proportionata.  Sic  formam  serrae  ad  secandum  non  actuat  artifex  in 
cera  sed  in  ferro.  Unde  non  est  dicendum  « quod  necessarium  sit  esse 
« talem  finem,  quia  materia  talis  est : sed  potius  e contra,  quia  finis 
« et  forma  talis  futura  est,  necesse  est  materiam  talem  esse.  Et  sic 
« necessitas  ponitur  ad  materiam,  sed  ratio  necessitatis  ad  finem  » (1). 

Quocirca  quemadmodum  absurdi  essent  qui  dicerent  domum  ideo 
habere  fundamentum,  quia  materia  fundamenti  sit  gravior  et  ideo  ha- 
bere tectum,  quia  materia  tecti  est  levior,  similiter  absurdi  sunt  qui 
dicunt  hominem  ideo  habere  cerebrum  in  capite  et  cor  in  pectore,  quia 


(1)  S.  Th.  in  2.  Phys.  lect.  15. 

haec  membra  constant  materia  habente  talem  dispositionem  soliditatis, 
humiditatis,  elasticitatis  etc.,  vi  cuius  exigant  esse  in  capite  vel  in 
pectore.  Dicendum  contra  est,  ideo  haec  membra  componi  ex  principiis 
habentibus  has  dispositiones,  quia  determinati  fines  ad  quos  ordinantur 
et  ad  quos  adimplendos  in  determinata  organismi  parte  esse  debent, 
materiam,  ita  dispositam  exigunt. 

OBIECTIONES. 

97.  OMect.  1®.  Qui  agit  propter  finem,  deliberat.  Atqui  natura  non 
deliberat  in  agendo.  Ergo  natura  non  agit  propter  finem. 

Resp.  List  mai.  Qui  agit  propter  finem  tantum  execiitive,  Nego, 
qui  agit  propter  finem  qtiam  directive,  Suhdist,  Si  agat  imperfecto 
modo.  Cone.,  si  agat  perfecto  modo,  Nego.  Cone.  min.  et  Nego  eons. 
Natura  enim  agit  tantum  exeeuiive  propter  finem,  ad  quem  dirigitur 
a perfectissimo  agente  intellectivo,  nempe  a Deo. 

Obiect.  2^.  Si  natura  ageret  propter  finem,  numquam  deficeret  a 
fine.  Atqui  aliquando  deficit  a fine.  Ergo  natura  non  agit  propter  finem. 

Resp.  Dist.  mcii.  Numquam  deficeret  a fine,  quantum  est  ex  se,  Cone., 
propter  aliquod  impedimentum,  Nego.  Contrad.  min.  et  Nego  eons. 
Solutio  et  retorsio  argumenti  iam  patent  ex  Scholio  2. 

Obiect.  3®.  Si  natura  ageret  exeeutive  propter  finem  sub  directione 
divina,  numquam  posset  a fine  deficere.  Atqui  aliquando  deficit  a fine. 
Ergo  saltem  dicendum  est  eam  non  dirigi  ad  finem  a Deo. 

Resp.  Dist.  mai.  Si  natura  a Deo  ita  dirigeretur  ad  finem,  ut  ipsa 
nullo  modo  ageret  in  linea  causae  secundae.  Cone.,  si  natura  agit  in 
linea  causae  secundae,  Subdisf.  Non  deficeret  in  pluribus  (sicut  revera 
non  deficit).  Cone.,  non  deficeret  in  paiieioribus,  Siiddisf.  Si  haec  possi- 
bilitas deficiendi  non  exigeretur  ab  universaliori  bono,  quod  est  per- 
fectio universi.  Cone.,-  si  haec  possibilitas  deficiendi  exigitur  ab  uni- 
versaliori bono,  quod  est  perfectio  universi.  Nego.  Nego  eons.  Ad 
perfectionem  universi  requiritur  multitudo  agentium  naturalium  se- 
cundum diversa  genera  et  species,  quorum  unum  aliquando  potest  esse 
impedimento  alteri.  Attamen  a Divina  Provideniia  haec  virium  oppo- 
sitio ita  regitur,  ut  defectus  naturales  contingant  in  paucioribus  per 
debitam  subordinationen  agentium  particularium  agenti])us  univer- 
salioribus (1). 

Obiect.  4:^,  Ex  operatione  naturae  aliquando  sequitur  damnum,  ex. 
gr.  ex  pluvia  corruptio  frumenti  in  agro.  Atqui  id  non  contingeret,  si 
natura  operaretur  propter  finem.  Ergo  etc. 


(1)  Cfr.  S.  Th.  1.  I).  q.  103.  a 3.  ad  2. 

Resp.  Dist.  mai.  Damnum  particulare  et  ut  in  paucioribus,  Conc.y 
damnum  universale,  e:  ut  in  pluribus.  Nego,  Contrad.  min.  et  Nego 
cons.  Responsio  patet  ex  Scholio  1. 

OMect.  5®.  Proprietates,  quae  consequuntur  necessitatem  materiae, 
non  dependent  a fine.  Atqui  omnes  proprietates  rerum  naturalium  se- 
quuntur necessitatem  materiae.  Ergo  non  dependent  a fine. 

Resp.  Dist.  mai.  Si  sequerentur  necessitatem  materiae  independenter 
ab  eius  ordinatione  ad  formam.  Cone.,  secus.  Nego.  Contrad.  min.  Se- 
quuntur necessitatem  materiae  dependentor  ab  eius  ordinatione  ad 
formam,  quae  est  finis  immediate  a natura  intentus.  Cone.,  independenter 
a tali  ordinatione.  Nego.  Nego  cons.  Quamvis  necessarium  sit  adsumere 
materiam  determinato  modo  dispositam  ad  habendam  aliquam  rem 
secundum  specialem  formam  ex.  gr.  serram,  tamen  non  ideo  intenditur 
talis  res  ex.  gr.  serra,  quia  materia  est  ita  disposita,  sed  ideo  assu- 
mitur materia  tali  modo  disposita,  ut  habeatur  res  existens  in  tali 
forma.  Verum  quidem  est  non  posse  absque  tali  materia  obtineri  talem 
finem,  sed  haec  necessitas  non  est  absoluta,  sed  ex  suppositione ; vide- 
licet, supposito  quod  debeat  obtineri  talis  finis,  necesse  est  ut  adhi- 
beatur talis  materia.  Et  ideo  necessitas  se  tenet  ex  parte  materiae,  sed 
ratio  necessitatis  ex  parte  finis.  Aristoteles  in  II.  Physic.  et  s.  Thomas 
in  suo  Commentario  Lect.  15.  praeclare  declarant  hanc  necessitatem. 
En  pauca  verba  ex  citato  loco  decerpta:  «...  Si  debeat  fieri  domus, 
« quod  est  finis  generationis  (secundum  quid  dictae,  id  est  aedificationis), 
« necesse  est  hoc  fieri,  aut  praeexistere,  scilicet  materiam,  quae  pro- 
« pter  finem  est : sicut  lateres  et  lapides  necesse  est  praeexistere  si 
« domus  fieri  debet.  Non  tamen  quod  finis  sit  propter  materiam;  sed 
« non  erit,  si  materia  non  sit:  sicut  domus  non  erit,  si  non  sint  lapides: 
« et  serra  non  erit,  si  non  fuerit  ferrum.  Sic  igitur  manifestum  est, 
« quod  in  rebus  naturalibus  dicitur  esse  necessarium,  quod  se  habet 
« per  modum  materiae  vel  materialis  motus ; et  ratio  huius  necessitatis 
« est  ex  fine.  Fropter  finem  enim  necessarium  est  esse  materiam 
« talem  ». 


QUAESTIO  XII.  - DE  CORPORUM  ACTIVITATE 


133 


QUAESTIO  XIL 

DE  CORPORUM  ACTIVITATE. 

Quum  argumenta,  quae  in  Philosophia  Prima  Thesi  33.  attulimus 
ad  demonstrandum  creaturas  esse  in  linea  causarum  secundarum  veras 
causas  efficientes  suorum  effectuum,  extendantur  ad  ipsas  creaturas 
corporeas ; abstinemus  ah  eadem  veritate  iterum  demonstranda.  Inqui- 
rendum potius  nobis  est  utrum  actio  corporum  reducatur  ad  purum 
motum  localem,  necne.  Sed  in  antecessum  speciales  quasdam  difficul- 
tates contra  ipsam  corporum  activitatem  proponere  et  dissolvere  iuvabit. 

OBIECTIONES  CONTRA  CORPORUM  ACTIVITATE»!. 

98.  Obiect.  1^  Corpora  sunt  maxime  remota  a primo  agente,  nempe 
a Deo.  Atqui  omne  agens  particulare  in  tantum  agit,  in  quantum  par- 
ticipat virtutem  agendi  a primo  activo.  Ergo  corpora  non  agunt. 

Resp.  Bist.  mai.  Corpora  sunt  maxime  remota  a primo  agente,  ita 
tamen  ut  participent  esse  actu,  licet  in  infimo  gradu.  Cone.,  ita  ut 
nullo  modo  participent  esse  actu,  Nego.  Cone.  min.  et  Nego  eons.  Ex 
hac  difficultate  sequitur  tantum  substantias  materiales  esse  minus  acti- 
vas quam  substantiae  spirituales,  quia  operari  sequitur  esse. 

Obiect.  2^.  Corpora  habent  formam  determinatam  per  materiam 
quantitati  subiectam.  Atqui  determinatio  per  quantitatem  coarctat 
formam,  ne  possit  per  actionem  se  extendere  in  aliam  materiam.  Ergo 
corpora  nullo  modo  agunt. 

Resp.  Cone,  mai,  Bist.  min.  Coarctatio  quantitativa  determinat 
atque  limitat  actionem  substantiae  materialis.  Cone.,  eam  omnino  im- 
pedit, Nego.  Nego  cons.  Ad  rem  s.  Thomas  (1)  ait : « Agere,  quod  nihil 
« aliud  est,  quam  facere  aliquid  actu,  est  per  se  proprium  actus.  Unde 
« et  omne  agens  agit  sibi  simile.  Sic  ergo  ex  hoc,  quod  aliquid  est 
« forma  non  determinata  per  materiam  quantitati  subiectam,  habet 
« quod  sit  agens  indeterminatum  et  universale ; ex  hoc  vero  quod  sit 
« determinata  ad  hanc  materiam,  habet  quod  sit  agens  contractum  et 
« particulare  ». 


(1)  1.  p.  q.  115.  a.  1. 

Obiect.  Actio  substantiae  corporalis  deberet  fieri  per  contactum.  1 
Atqui  per  contactum  nequit  actuari  potentia  subiecti,  cum  corpora  f 
se  tangant  per  extrema  quantitatis,  quod  non  sufficit  ad  actuandum 
subiectum.  Ergo  etc. 

Resp.  Dist.  mai,  Actio  deberet  fieri  per  contactum  molis  simul 
et  virtutis,  Coyic.^  solum  per  contactum  molis,  Nego.  Contrad.  min. 
Nego  cons.  Ad  applicandam  virtutem  corpoream  requiritur  contactus 
molis,  quum  qualitates  insint  substantiae  corporeae  mediante  quanti-  ^ 
tate  (cf.  n.  56.). 

Obiect.  Agens  particulare  eget  subiecto,  quod  sit  imperfectius  ; 
agente,  quodque  recipiat  eius  actionem.  Atqui  non  dantur  subiecta  im-  , 
perfectiora  corporibus.  Ergo  corpus  nequit  esse  agens.  • 

Resp.  Dist.  mai.  Agens  particulare  eget  subiecto  simpliciter  imper-  • • 
fectiori,  Nego^  secundum  quid  imperfectiori,  videlicet  quod  sit  in  po- 
tentia ad  formam  recipiendam,  Cone.  Dist.  min.  Si  corpora  sumantur  \ 
generice.  Cone.,  si  sumantur  specifice  vel  numerice.  Nego.  Nam  dantur 
corpora  quaedam  aliis  perfectiora  tum  quoad  perfectiones  essentiales, 
tum  quoad  perfectiones  accidentales.  Hinc  ratione  alicuius  perfectionis 
accidentalis  potest  corpus  specifice  inferius  agere  in  corpus  specifice  ' i 
superius : sic  aqua  calida  calefacit  manum  frigidam. 


THESIS  XXXL  -i 

"4' 

Actio  corporum  non  consistit  in  solo  motu  locali,  sed  etiam  ad  £ 
alterationes  et  generationes  substantiales  se  extendit. 

PRAENOTIONES.  | 

d- 

99.  I.  Certamen  nobis  est  contra  Atomistas,  qui  asserunt  corpora  |*- 
agere  et  pati  ad  invicem  per  purum  motum  localem.  Nos  enim  cum 
Schola  Aristotelis  et  S.  Thomae  tuemur  corpora  agendo  in  alia  corpora  | ' 
non  solum  movere  ea  localiter,  sed  producere  in  eis  veras  qualitates,  / i 
videlicet  movere  ea  etiam  motu  alterationis,  et  hoc  mediante  generare  ! 
novas  substantias  corporeas.  Quinimmo  contendimus  ipsius  motus  lo-  I 
calis  initium  et  conservationem  haberi  non  posse  nisi  corpus  movens  ^ 
causet  in  mobili  qualitatem,  quae  hoc  alteret  et  vi  huius  alterationis  i 
pergere  ipsum  faciat  in  alium  locum.  ^ 

II.  Aliud  est  motum  localem  comitari  omnes  corporum  alterationes,  f i 
aliud  est  motum  localem  identificari  cum  eis.  Primum  verum  est,  immo  ( i 
ceu  necessarium  a nobis  propugnatur,  secundum  reiicitur  ut  falsum  * 
uno  solum  a Peripateticis  sed  etiam  a quibusdam  recentioribus  Phy-  ; 

sicae  et  Chimiae  experimentalis  cultoribus,  qui  in  atomistarum  castris 
militant  (1). 

III.  Necessitas  motus  localis  tamquam  conditionis  necessario  requi- 
sitae ex  parte  corporis  agentis  apparet  ex  eo  quod  corpus  agens  nequit 
movere  patiens,  nisi  per  contactum  quantitativum,  ad  quem  requiritur 
motus  localis.  Necessitas  eiusdem  motus  ex  parte  patientis,  ex  eodem 
principio  dimanat.  Videlicet,  quum  qualitates  substantiae  corporeae 
huic  inhaereant  mediante  quantitate,  necesse  est,  si  corpus  alterari 
debeat  secundum  qualitatem,  ut  moveatur  ab  agente,  mediante  quan- 
titate : iamvero  si  moventur  partes  extensae,  quatenus  extensae,  eo 
ipso  mutant  locum  vel  situm,  videlicet  moventur  localiter.  Ergo  in  ipso 
corpore  patiente  alterationes  necessario  comitatur  motus  localis. 

IV.  Haec  necessitas  connexionis  motus  localis  cum  caeteris  motibus 
mirifice  ostendit  a)  cur  omnimoda  proportio  semper  vigeat  inter  motum 
localem  eiusque  leges  et  caeteros  motus  eorumque  leges,  h)  quam  per- 
verse ratiocinentur  adversarii  qui,  ex  eo  quod  alterationes,  calculo 
subiici  possunt  et  regi  legibus  motus  localis,  inferunt  identitatem  inter 
motum  localem  et  caeteras  corporum  actiones  passionesque.  Sed  haec 
uberius  patebunt  ex  Demonstratione  Thesis. 

PROBATUR  THESIS. 

100. 1.  Si  omnis  actio  transiens  corporum  consisteret  in  mero  motu 
locali,  corpora  revera  non  agerent.  Nam  actio  praedicamentalis  supponit 
in  patiente  potentiam  intrinsecam,  quae  vi  actionis  corporis  agentis 
reducatur  in  actum.  Iamvero  in  puro  motu  locali,  considerato  inde- 
pendenter  a quacumque  alteratione  praevia,  non  actuatur  intrinseca 
potentia  patientis,  quum  mutatio  huiusmodi  esset  mere  extrinseca:  locus 
enim  est  aliquid  extrinsecum  locato.  Ergo  si  iuxta  adversarios  corpora 
agentia  non  causarent  in  patientibus  ullam  qualitatem  intrinsecam  di- 
stinctam a mera  mutatione  loci,  corpora  revera  non  agerent. 

II.  Si  praeter  mutationem  localem,  corpus  impellens  non  causaret 
in  corpore  impulso  aliquam  intrinsecam  qualitatem  seu  formam,  habe- 
remus effectum  absque  proportionata  causa,  nempe  initium  et  conser- 
vationem motus  in  corpore  inerte  absque  ulla  intrinseca  perfectione 
ipsi  collata.  Atqui  repugnat  dari  effectum  absque  proportionata  causa. 
Ergo  necesse  est  concedere  corporibus  moventibus  virtutem  causandi 
in  mobili  qualitates  distinctas  a mero  motu  locali  idest  a mera  transla- 


(1)  Cfr.  Iliru.  « Expo.sition  analytique  et  exp^irimentale  de  la  theorie  inecaiii<iue  de 
la  Chaleur  » toin,  I,  pag.  272. 

tione  de  uno  in  alium  locum.  Et  sane  quum  ad  motus  rationem  requi- 
ratur,^ ut  sit  semper  in  fieri^  eius  existentia  et  duratio  concipi  nequit, 
nisi  incessanter  eius  causa  perseveret.  lamvero  cessante  impulsu  mo- 
ventis, haec  causa  nequit  esse  alia  quam  vis  quaedam  motrix  intrinseca 
corpori  moto  ipsumque  iugiter  sollicitans  ad  motum  localem.  Ergo  ad 
motum  localem  explicandum  admittere  debemus  corpus  movens  alterare 
corpus  mobile,  quod  vi  qualitatis  per  alterationem  productae  pellatur 
de  uno  loco  in  alium. 

III.  Si  nullum  aliud  principium  activitatis  poneretur  in  corporibus 
nisi  motus  mere  localis,  exclusa  quacumque  qualitate  alterante,  esset 
impossibilis  ulla  sensatio.  Atqui  sensationes  dantur.  Ergo  praeter  mo- 
tum mere  localem  qualitates  quaedam  alterantes  admittendae  sunt  in 
corporibus.  Probatur  sequela  maioris.  Motus  mere  localis  est  ex  genere 
suo  aliquid  quod  non  est  primo  et  ratione  sui  sensibus  perceptibile, 
sed  percipitur  ratione  coloris,  soni,  caloris  etc.  ipsius  subiecti  moti. 
Sic  non  possumus  advertere  sensibus  agitationem  oceani,  cursum  equi, 
avis  volatum  nisi  visu,  vel  auditu  vel  tactu  ea  percipiamus.  Atqui  id 
quod  non  est  sensibile  ratione  sui,  sed  ratione  alterius,  non  potest  ex 
se  solo  in  linea  agentis  extrinseci  determinare  sensationes.  Ergo  si 
nullum  aliud  principium  activitatis  poneretur  in  corporibus,  nisi  motus 
mere  localis,  exclusa  quacumque  qualitate  alterante,  esset  impossibilis 
ulla  sensatio  (1). 

IV.  Corpora  ita  agunt  in  alia  corpora  ut  pertingant  ad  producendas 
alias  substantias  corporeas  cum  suis  proprietatibus  secundum  varios 
gradus  perfectionis  vitae  vegetativae,  sensitivae  et  rationalis.  lamvero 
diversitas  substantiarum  earumqiie  proprietatum  tum  numeri ca  tum 
specifica,  praesertim  secundum  varios  gradus  vitae,  nequit  reduci  ad 


(1)  Confirmatur  hoc  argumentum  ex  modo  quo  connexio  inter  motum  localem  et 
qualitates  sensibiles  locum  habet,  et  novum  inducitur  argumentum  ad  ostendeudain 
distinctionem  inter  motum  mere  localem  et  qualitates  sensibiles  activas  corporum  in- 
organicorum. Afterimus  verba  cl.  P.  L.  de  San,  in  Cosmologia  u.  257.  « Hoc  ipsum  (vi- 
« delicet  connexio  et  proportio  inter  qualitates  sensibiles  et  motum  localem)  esset 
« inexplicabile,  nisi  admittatur  omnem  qualitatem  sensibilem  esse  virtutem  quamdam 
« localiter  motricem,  non  quidem  principalem,  sed  instrnme ntariam.  ex  qua  videlicet, 
« tamquam  ex  instrumento  quodam  moventis  extrinseci,  efficienter  resultet  in  corpore, 
« cui  imprimitur,  motus  localis.  Hoc  porro  posito,  necessario  dicendum  est,  per  omnem 
« vim,  i)er  quam  corpus  aliquod  regni  inorganici  alterat  aliud  coiqjus,  eius  qualitates 
« immutando  ; quasi  secundario  et  ex  consequenti  produci  in  hoc  alio  corpore  motum 
« localem.  Itidemque  ex  rationibus  mechanicis  aliqiianto  altiiis  repetitis  facile  est 
« ostendere,  physice  esse  impossibile,  ut  corpus  aliquod  localiter  moveat  aliud  corpus, 
« quin  eadem  vi  qua  illud  localiter  movet,  illud  per  prius  etiam  alteret.  Adeo  ut  uui- 
« versaliter  asserendum  sit,  per  omnem  vim,  qua  cori)us  aliquod  regni  inorganici  agit 
«in  aliud  corpus,  primario  alterari  hoc  aliud  corpus,  et  secundario  ac  velut  ex  con- 
« sequenti  idem  illud  corpus,  quantum  est  de  se,  localiter  moveri  ^>. 

meram  diversitatem  dispositionis  localis  atomorum  eariimque  motuum. 
Ergo  virtutes  activae  corporum  extenduntur  ultra  productionem  meri 
motus  localis  (1). 


OBIECTIONES. 

101.  Obiect.  l^  Omne  agens  agit  sibi  simile.  Sed  motus  localis  ge- 
nerat calorem  et  producitur  a calore.  Ergo  motus  localis  et  calor  sunt 
eiusdem  naturae.  Atqui  caeterae  qualitates  activae  corporum  inorga- 
nicorum, videlicet  lux  et  electricitas,  reducuntur  ad  calorem.  Ergo 
saltem  corporum  inorganicorum  activitas  reducitur  ai^  motum  localem. 

Resp.  Disf.  mai.  Omne  agens  agit  sibi  simile  vel  secundum  speciem, 
vel  secundum  genus,  vel  secundum  analogiam,  Conc.^  tantum  secundum 
speciem.  Nego,  Bist.  min.  V syll.  Motus  localis  generat  calorem  vir- 
tute propria.  Nego,  virtute  qualitatis  receptae  in  mobili  a movente. 
Cone.  Nego  1.  consequentiam  et  min.  2’  Syll.  Etenim  a)  praeter  lucem 
et  electricitatem  dantur  aliae  qualitates  activae  impressae  a generante 
ex.  gr.  affinitas,  elasticitas,  etc.,  h)  lucem  et  electricitatem  esse  forma- 
litates  ab  invicem  et  a calore  distinctas  ipsi  scientiarum  experimenta- 
lium  moderni  cultores  tuentur.  Quapropter  iure  negamus  consequen- 
tiam integri  polysyllogismi  nobis  obiecti. 

Obiect.  2®.  Principia  Mechanicae  applicatae  phaenomenis  physicis 
eorum  scientificam  explicationem  exhibent.  Atqui  Mechanica  non  con- 
siderat nisi  motum  localem.  Ergo  omnia  phaenomena  physica,  inter 
quae  sunt  activitates  corporum,  reducuntur  ad  motum  localem. 

Resp.  Bist.  mai.  Principia  Mechanicae  exhibent  scientificam  explica- 
tionem phaenomenorum  physicorum,  quatenus  considerantur  sub  ra- 
tione mensurabilium.  Cone,,  quatenus  considerantur  absolute  secundum 
suam  naturam.  Nego.  Cone.  min.  Nego  cons.  In  tantum  Mechanica  iuvat 
Physicam  experimentalem,  in  quantum  motus  localis  definitam  et  con- 
stantem proportionem  habet  cum  phaenomenis  physicis  naturae  corpo- 
reae, cum  quibus  necessario  connectitur,  ut  ex  dictis  in  Praenotionibus 
et  in  argum.  II.  manifestum  est.  Ut  autem  appareat  omnes  obiectiones, 
quae,  ab  Adversariis  petuntur  a Mathematica  peccare  contra  leges  Dia- 
lecticae, quae  vetant  aliquid  in  conclusione  introduci  quod  non  erat 
in  praemissis,  animadvertimus  obiectum  Matheseos  esse  quantitatem 


(1)  Quot  siut  qualitates  alterantes  iu  corporibus  inorganicis  demonstraro  absti- 
nemus, quum  id  postulet  multiplicem  inductionem  in  physica  et  cliimia  experi- 
mentali  fundatam.  Plura  de  hac  re  invenies  apud  Cl.  Rubbini  tum  iu  eius  Physica 
experimentali,  tum  iu  Opusculo  « Calore  e Movimento  s>  et  a])ud  superius  laudatum 
(pag.  3;%.)  cl.  D.  Albertum  Farges  « L’ Obiecti  vite  de  la  Perception  des  Sens  Exterues 
et  los  Theories  Modernes.  » Etudes  Philosophiques  vol.  b. 

abstractam  a natura  et  a caeteris  proprietatibus  subiecti.  Quapropter 
quaecumque  sit  natura  vel  proprietates  subiecti,  mathematicae  demon- 
strationes semper  recte  concludunt,  quin  ex  earum  conclusionibus  quid- 
quam inferri  liceat  ad  affirmandum  vel  negandum  id  quod  respicit 
essentiam  substantiae  et  caeterorum  accidentinm  subiecti. 

Obiect.  3^.  Omnia  sensibilia  propria,  nempe  color,  sonus,  sapor, 
odor,  durum  et  molle  explicantur  per  motum  localem.  Atqui  corpora 
agunt  secundum  sensibilia  propria.  Ergo  omnis  activitas  corporum  re- 
ducitur ad  motum  localem. 

Resp.  Bist  mai.  Explicantur  per  motum  localem,  tamquam  per  for- 
male constitutivum  naturae  eorum.  Nego,  tamquam  per  mensuram 
intensitatis  eorum,  et  per  conditionem  requisitam  ad  alterationem  in 
organo  causandam,  Cone.  Contrad.  min.  Independenter  a motu  locali. 
Nego,  dependenter  seu  cum  connexione  cum  motu  locali.  Cone.  Nego 
cons.  Responsio  patet  ex  dictis  in  Praenotionibus  et  in  Arg.  IV.  Adver- 
sarii semper  confundunt  motum  localem  cum  causa  eius  sive  proxima 
sive  remota.  Certum  est  sensationem  non  posse  haberi  absque  aliqua 
alteratione  causata  a corpore  sensibili  in  organo  sentientis,  similiter 
haec  alteratio  nequit  haberi  absque  motu  locali  concomitante.  Ex  eo 
autem  quod  motus  localis  requiratur  ut  causa  partialis  vel  ut  conditio 
necessaria,  perperam  quis  inferret  motum  localem  esse  adaequatam 
causam  extrinsecam  sensationum.  Hoc  enim  est  adeo  falsum,  ut  nulla 
sensatio  esset  possibilis  si  daretur  tantum  motus  mere  localis,  ut  de- 
monstravimus in  argum.  III.  Unde  in  hac  et  similibus  obiectionibus 
conclusio  latius  patet  quam  praemissae. 

Obiect.  4:^.  Si  praeter  motum  localem  essent  in  corporibus  inorga- 
nicis aliae  qualitates  activae  et  passivae,  omnia  corpora  dicenda  essent 
movere  seipsa.  Atqui  tantum  viventium  est  movere  seipsa.  Ergo  in 
corporibus  inorganicis  non  dantur  qualitates  activae  et  passivae  praeter 
motum  localem. 

Resp.  Bist.  seqiiel.  mai.  Si  idem  corpus  esset  agens  et  patiens.  Cone., 
secus.  Nego.  Cone.  min.  Nego  eons.  Motus  non  viventium  sunt  semper 
causati  ab  actione  transeunte  unius  corporis  in  aliud.  Quod  si  aliquando 
aliquod  corpus  videatur  movere  seipsum  ad  remotionem  alicuius  prohi- 
bentis, puta  quum  corpus  elasticum,  cessante  compressione,  redit  ad 
pristinam  figuram,  hic  motus,  quum  non  fiat  a corpore  in  sua  naturali 
dispositione  constituto,  refunditur  in  generans,  quod  tribuendo  gene- 
rato formam,  tribuit  ei  determinationem  ad  omnia  accidentia  conse- 
quentia formam.  Hinc  remoto  impedimento,  corpus  vi  formae  suae  est 
determinatum  ad  pristinam  dispositionem  recuperandam.  Haec  ulterius 
patebunt  ex  dicendis  in  Psychologia. 

Obiect.  5^.  Si  unum  corpus  per  qualitatem  sibi  intrinsecam  ageret 
in  aliud,  causando  eam  in  corpus  patiens;  qualitas  agentis  migraret 
in  patiens.  Atqui  hoc  dici  nequit.  Ergo. 

Resp.  Nego  sequelam  maioris.  Nam  corpus  agens  causat  in  patiente 
qualitatem  non  numerice  sed  specifice  eamdem,  per  hoc  quod  deter- 
minat potentiam  passivam  patientis  determinatione  specifice  simul  pro- 
priae formae  in  cuius  virtute  agit.  Sic  sigillum  non  amittit  suam 
figuram  per  hoc  quod  determinat  ceram  ad  habendam  actu  figuram 
specifice  eamdem.  Cfr.  Thes.  6.  de  eductione  formarum  de  potentia 
materiae  (1). 


THESIS  XXXII. 

Quaecumque  causa  efficiens,  sive  corporea  sit  sive  incor- 
porea, sive  creata  sive  increata,  coniungi  debet  non  solum 
a)  immediatione  virtutis,  sed  etiam  h)  immediatione  suppo- 
siti cum  suo  proximo  et  immediato  effectu;  atque  hic  est 
sensus,  quo  dicitur  actio  in  distans  repugnare. 

PROBATUR  PRI3IA  PARS. 

102.  1.  Quoad  omnia  agentia.  Agens  agere  in  aliud  importat  ali- 
quem realem  influxum  ab  agente  procedere  in  passum.  lamvero  si 
agens  non  esset  realiter  immediate  coniunctum  passo,  eius  realis  in- 
fluxus, dum  procedit  ab  ipso,  vel  dicetur  remanere  in  medio,  quasi 
aliquid  subsistens,  vel  immediate  transire  in  aliquod  medium  susce- 
ptivum  diversum  a passo,  vel  neque  remanere  in  medio  quasi  aliquid 
subsistens  neque  recipi  in  aliquo  alio.  Si  dicatur  primum,  iam  haec 
realitas  per  se  subsistens  esset  immediatus  effectus  immediate  coniun- 
ctus  agenti.  Si  dicatur  secundum,  idest  immediate  transire  in  aliquod 
aliud  susceptivum,  iam  hoc  aliud  esset  verum  patiens  immediate  con- 
iunctum agenti.  Tertium  repugnat,  quia  quod  neque  in  se  subsistit, 
neque  in  alio,  nihil  omnino  est.  Ergo  necesse  est  affirmare  proximum 
et  immediatum  effectum  agentis  esse  immediate  coniunctum  cum  eo. 

II.  Quoad  agentia  tantum  corporea,  a)  Corpora  non  agunt  nisi  per 
motum.  Atqui  idem  motus  est  agentis  ut  a quo  et  patientis  ut  in  quo 
(cf.  n.  72.).  Ergo  impossibile  est  ut  corpus  agat  in  distantia  a suo 
proximo  et  immediato  effectu.  — h)  Ad  motum  causandum  in  passo 


(1)  Cfr.  S.  Th.  C.  G.  L.  3.  c.  69. 

requiritur  contactus  quantitativus  corporis  agentis  cum  patiente.  Atqui 
unum  corpus  nequit  quantitative  contingere  aliud  nisi  sit  ei  conti- 
guum. Ergo  impossibile  est  ut  corpus  aliquod  agat  in  distans  a suo 
proximo  et  immediato  effectu.  — c)  Ipsa  experientia  sive  vulgaris  sive 
scientifica  eamdem  veritatem  confirmat.  — cl)  Argumenta  Aristotelis 
hoc  idem  demonstrantia  praeclare  evolvit  S.  Thomas  in  VII.  Physic. 
lect.  3.  et  4.  (1). 

PROBATUR  SECUNDA  PARS. 

103.  Quum  virtus  causae  efficientis  immediate  coniungi  debeat  cum 
suo  proximo  et  immediato  effectu,  ut  in  1.  parte  demonstravimus;  vel 
sermo  est  de  causa  agente  increata,  vel  de  causa  agente  creata. 

Si  est  causa  agens  increata,  nempe  Deus,  quum  eius  essentia  sit  sua 
virtus,  oportet  ut  ipsa  Divina  Essentia  adsit  omnibus  effectibus,  in 
quibus  est  sua  virtus. 

Si  autem  est  causa  agens  creata,  quamvis  eius  virtus  non  sit  sua 
essentia,  tamen  est  eius  accidens.  Et  ideo,  quum  accidens  diffundi  ne- 
queat extra  subiectum  tamquam  aliquid  per  se  subsistens,  oportet  ut 
contactus  virtutis  creati  agentis  cum  passo  sit  simul  cum  praesentia 
ipsius  suppositi  agentis. 

Id  autem  locum  habet  modo  convenienti  naturae  suppositi  agentis. 
Nam  si  sit  agens  corporeum^  sufficit  contiguitas  cum  corpore  patiente, 
nempe  contactus  dimensivae  quantitatis : contigua  enim  sunt  quorum 
extrema  sunt  simul.  Si  vero  sit  agens  spirituale  creatum,  nempe  an- 
gelus, ad  habendum  contactum  virtutis  requiritur  ut  ipsa  eius  substantia 
sit  definitive  in  corpore  in  quod  immediate  agit  (2). 

OBIECTIONES. 

104.  Obiect  1®.  Nobilius  est  agens,  quod  potest  producere  effectum 
in  absentia  sua.  Atqui  Deus  est  agens  nobilissimum.  Ergo  Deus  pro- 
ducere potest  effectum  in  sua  absentia. 

Resp.  Bist.  mai.  Si  agatur  de  effectu  remoto,  Transeat.,  si  agatur  de 
effectu  proximo,  Nego.  Nam,  ut  demonstravimus  in  Thesi  contradictio- 
nem implicat  effectum  proximum  alicuius  causae  concipi  posse  seiun- 
ctum  a virtute  inhaerente  ipsi  supposito  operanti.  Cone.  min.  Nego 
cons.  « Ad  2.  dicendum  (ait  S.  Thomas)  (3)  quod  illud,  quod  agit  per 


(1)  Cfr.  P.  Suarez,  Metaph.  (Disp.  18.  sect.  8.).  - P.  Sylv.  Mauras,  qiiaest.  Pliilos. 
Tom.  2.  q.  35. 

(2)  Cfr.  S.  Th.  C.  G.  L.  3.  c.  68.  - 1.  p.  q,  8.  a.  1. 

(3)  In  I.  Seut.  Dist.  37.  q.  1.  a.  1. 

« suam  absentiam,  non  est  causa  proxima  eius  quod  fit,  sed  remota ; 
« virtus  enim  solis  primo  imprimitur  in  corpore  sibi  coniuncto,  et  sic 
« deinceps  usque  ad  ultimum...  Similiter  patet  quod  rex  praecipiens  est 
« causa  prima  (relative);  sed  exequens  praeceptum  est  causa  proxima 
« et  coniuncta.  Deus  autem  immediate  in  omnibus  operatur;  unde 
« oportet  quod  in  omnibus  sit  ». 

Obiect.  Perfectius  agens  producere  potest  perfectiorem  effectum. 
Atqui  perfectior  est  effectus,  qui  potest  conservari  in  esse,  absente 
causa,  quam  qui  non  potest.  Ergo  Deus,  qui  est  perfectissimus  agens, 
potest  producere  talem  effectum. 

Resp.  Dist.  mai.  Dummodo  salvetur  ipsa  essentialis  ratio  effectus, 
Cone.,  si  haec  cessaret,  ^ego,  quia  tunc  aliquid  esset  simul  effectus  et 
non  esset,  quod  contradictionem  implicat.  ContracL  min.  Perfectior  est 
effectus,  qui,  absente  causa  sui  esse,  potest  conservari  in  suo  esse, 
Nego  suppositum,  qui  absente  causa  sui  fieri,  quamvis  cesset  fieri, 
potest  perseverare  in  suo  esse,  eo  quod  remaneat  in  ipso  causa  sui 
esse.  Cone.  Nego  eons. 

« Ad  3.  dicendum  (ait  S.  Thomas  1.  c.),  quod,  sicut  ex  praedictis  in 
« corpore  artic.  patet,  esse  rei  non  potest  conservari  sine  causa  mo- 
« vente.  Unde  si  sine  aliquo  agente  esse  rei  conservetur,  illud  agens 
« non  erit  causa  essendi,  sed  fieri  tantum  (i.  e.  causa  fiendi),  sicut  si- 
« gillum  est  causa  figurae  in  cera,  unde  remoto  sigillo  remanet  figura 
« (cui  stabilitas  causatur  in  linea  causae  secundae  a proprietatibus 
« naturalibus  cerae),  sicut  etiam  de  aedificatore  dictum  est;  et  hoc  est 
« agens  imperfectum,  unde  ratio  procedit  ex  falsis  (suppositionibus). 

Obiect.  3®.  Generans  causat  esse  compositi.  Atqui,  absente  gene- 
rante, generatum  conservatur  in  esse.  Ergo  absente  causa  essendi,  ef- 
fectus perseverat  in  esse. 

Resp.  Dist.  mai.  Operando  per  motum  et  ex  subiecto  praeexistente. 
Cone.,  operando  sine  motu  et  ex  nihilo  subiecti.  Nego.  Coneedo  min, 
et  nego  eons.  Xam  quamvis  terminus  motus  generantis  sit  esse  novi 
compositi,  tamen  esse  motus  non  est  esse  termini.  Hic  autem  resultat 
ex  resultantia  novi  compositi,  cuius  esse  sustentatur  a Deo.  Generans 
autem  attingit  esse,  prouti  Jwe  ineJuditur  in  motu.  Unde,  remoto  ge- 
nerante, cessat  motus,  non  autem  cessat  esse  termini  eiusdem  motus. 
Simili  difficultati  respondet  S.  Thomas  (1).  « Dicendum,  quod  actio  cor- 
« poralis  agentis  non  se  extendit  ultra  motum,  et  ideo  est  instrumentum 
« primi  agentis  in  eductione  formarum  de  potentia  in  actum  rpiae  est 
«per  motum;  non  autem  in  conservatione  earum,  nisi  quatenus  ex 


(1)  QQ.  dd.  De  Pot.  q.  5.  a.  1.  ad  7. 

« aliquo  motu  dispositiones  in  materia  retinentur,  quibus  materia  fit 
« propria  forma  etc.  ».  In  eodem  articulo  plures  obiectiones  cum  solu- 
tionibus invenies. 

Instabis.  Motus  localis  causatur  ab  impellente  in  corpore  impulso. 
Atqui  motus  localis  existit,  absente  eo,  qui  impulit.  Ergo  motus  per- 
severare potest,  absente  causa  motus. 

Resp.  Bist.  mai.  Motus  localis  causatur  ab  impellente,  quatenus  hic 
imprimit  impetum  ad  motum.  Cone.,  quatenus  immediate  ipsa  mutatio 
loci,  seu  motus  localis,  causatur  ab  eo.  Nego.  Cone.  min.  et  nego  eons. 
Nam  impetus  causatus  ab  impellente  est  qualitas  ab  eodem  causata 
per  generationem  seeiindum  guid,  quae  fit  per  motum  alterationis,  qui, 
cessante  actione  generantis,  cessat,  atque  non  est  confundendus  cum 
motu  locali,  qui  consequitur  productionem  impetus  in  corpore  im- 
pulso. Quapropter  productio  et  conservatio  huius  impetus  sequitur 
generales  normas  productionis  et  generationis  qualitatum,  quae  sub- 
stantiis materialibus  inhaerent  (cfr.  n.  100.  II.). 


PHILOSOPHIA  NATURALIS 


PAES  SECDNDA 

SEU 

PSYCHOLOGIA 


105.  Secundam  Philosophiae  Naturalis  partem  Fsycliologiae  tiomine 
designamus ; quum  enim  in  ea  de  vita  deque  variis  viventium  gradibus 
atque  operationibus  sermo  sit,  quorum  omnium  principium  formale 
est  anima  sive  vegetativa,  sive  sensitiva,  sive  intellectiva,  optimo  iure 
ab  anima^  quae  graeco  vocabolo  profertur,  hanc  partem  deno- 
minamus. Eo  autem  ordine  in  Psychologia  pertractanda  procedemus, 
ut  prius  de  vita  et  de  potentiis  operativis  generatim  inspectis  agamus, 
deinde  de  vita  vegetativa,  tum  de  cognitione  in  genere,  ac  tamdem 
de  vita  sensitiva  et  intellectiva.  Quum  autem  mirabilis  unio  animae 
intellectivae  cum  corpore,  ex  qua  resultat  nobilissima  creaturarum 
visibilium  homo,  investigari  non  possit  ante  cognitas  operationes  et 
virtutes  proprias  animae  humanae,  de  hac  unione  postremo  loco  dis- 
seremus. 


TRACTATUS  PRIMUS 

DE  VITA  GENERATUM  INSPECTA. 


QUAESTIO  XIIL 

NOTIO  VITAE 

THESIS  XXXIIL 

Vivere  et  vita  i.  in  actu  secundo  important  operationem  im- 
manentem, 2.  in  actu  primo  important  subsistere  in  tali 
essentia,  secundum  quam  supposito  competat  operari  im- 
manenter. 


PRAENOTIONES. 

106.  1.  Actio  transiens  et  actio  immanens.  « Duplex  est  actio. 
« Una  quae  transit  in  exteriorem  materiam  (actio  transiens);  ut  cale- 
« facere  et  secare.  Alia  quae  manet  in  agente  (actio  immanens);  ut 
« intelligere,  sentire  et  velle.  Quarum  haec  est  differentia,  quia  prima 
« actio  non  est  perfectio  agentis  quod  movet,  sed  ipsius  moti;  secunda 
« autem  actio  est  perfectio  agentis.  Unde  quia  motus  est  actus  mohilis^ 
« secunda  actio  (nempe  immanens)  in  quantum  est  actus  operantis, 
« dicitur  motus  eius,  ex  hac  similitudine  quod  sicut  motus  est  actus 
« mobilis  ita  huiusmodi  actio  est  actus  agentis,  licet  motus  sit  actus 
« imperfecti,  scilicet  existentis  in  potentia,  huiusmodi  autem  actio  sit 
« actus  perfecti,  id  est  existentis  in  actu,  ut  dicitur  (De  Anima  lib.  3. 
« text.  28.).  Hoc  igitur  modo  quo  intelligere  est  motus  (nempe  sensu 
« vel  lato  vel  etiam  latissimo),  id  quod  se  intelligit,  dicitur  se  movere. 
'«  Et  per  hunc  modum  (nempe  sensu  latissimo)  etiam  Plato  posuit  quod 
« Deus  movet  seipsum  non  eo  modo  quo  motus  est  actus  imperfecti»  (1). 
Ex  quibus  Sancti  Doctoris  verbis  apparet  etymologia  nominis  moventis 
se,  quod  tribuitur  viventi  etiam  vita  perfectissima,  Deo ; nempe  qnia 
motus  licet  stricto  sensu  accipiatur,  habet  tamen  hoc  ut  sit  actus  mo- 
hilis,  ideo  ipsa  operatio  immanens,  in  quantum  est  actus  operantis, 


(1)  S.  Th.  1.  p.  q.  18.  a.  3.  ad.  1. 

dicta  est  secundum  analogicam  similitudinem  motus  eius^  sive  haec 
operatio  immanens  fiat  per  aliquem  transitum  de  potentia  in  actum 
qui  transitus  non  sit  motus  stricte  dictus,  ut  contingit  in  omni  crea- 
tura vitaliter  operante,  sive  absque  ullo  transitu  de  potentia  in  actum, 
ut  in  solo  Deo  verificatur.  De  varia  acceptione  nominis  motus^  nempe 
stricta,  lata,  latiori,  latissima,  loquuti  sumus  in  Cosmologia  n.  70. 

II.  Yariae  acceptiones  vocum  vivere  et  vita.  Nomen  concretum 
vivere  et  eius  abstractum  vita  aliquando  accipiuntur  ad  designandum 
ipsum  actum  secundum,  nempe  ipsum  exercitium  operationis  imma- 
nentis, quae  in  creaturis  est  accidentalis:  aliquando  accipiuntur  ad 
designandum  ipsum  actum  substantialem  seu  primum,  nempe  ipsum 
subsistere  in  tali  essentia,  secundum  quam  alicui  competit  operari  im- 
manenter  : « et  secundum  hoc  (ait  S.  Thomas)  (1)  vivere  nihil  aliud  est 
« quam  esse  in  tali  natura,  et  vita  significat  hoc  ipsum,  sed  in  abstracto, 
« sicut  hoc  nomen  cursus  significat  ipsum  currere  in  abstracto.  Unde 
« vivum  non  est  praedicatum  accidentale,  sed  substantiale.  Quandoque 
« tamen  vita  sumitur  minus  proprie  pro  operationibus  vitae,  a quibus 
« nomen  vitae  sumitur  ». 

PROBATUR  PRIMA  PARS. 

107.  In  ea  operatione  ponendum  est  vivere,  quam  quae  entia  exer- 
cere valent,  dicuntur  ab  hominibus  viventia,  quae  non  valent,  dicuntur 
vita  carentia.  Atqui  huiusmodi  operatio  est  operatio  immanens,  quae 
supponit  in  ipso  operante,  cum  versatur  in  sua  connaturali  et  debita 
dispositione,  tum  principium,  a quo  actio  procedit,  tum  terminum  in 
quo  recipitur.  Ergo  vivere  et  vita  in  actu  secundo  important  operatio- 
nem immanentem,  in  actu  primo  important  subsistere  in  tali  essentia, 
secundum  quam  alicui  competat  operari  immanenter.  Froh.  min.  In 
hoc  distinguimus  viventia  a non  viventibus,  quod  hae('.  ab  extrinseco 
agente  aguntur,  sibi  autem  relicta  non  agunt,  nisi  vel  transeunter  in 
alia  corpora,  vel  apparenter  in  seipsa  ad  acquirendam  iterum  naturalem 
dispositionem  a qua  fuerunt  deturbata,  quam  cum  recuperaverint 
i cessant  moveri:  ex. ‘ gr.  corpora  elastica,  si  \iolenter  comprimantur, 
sibi  iterum  relicta  moventur  donec  recuperaverint  debitam  dispositio- 
I nem  dilatationis.  Viventia  autem  vocamus  ea  entia,  quae  independenter 
) ab  extrinseco  agente,  et  eo  plenius,  quo  in  connaturalibiis  dispositio- 
nibus plenius  versantur,  agunt  seu  movent  seipsa  secundum  aliquam 
j operationem  quae  in  ipsis  terminatur.  Sic  animal  movet  seipsum  loca- 

i 

(1)  1.  p.  q.  18.  a.  2, 


De  Mandato.  — Inslil.  Phil.  — Vol.  II. 

liter  cum  versatur  in  dispositione  naturali  sibi  debita,  nutritur,  sentit : 
homo  insuper  cogitat,  vult,  amat  seipsum  etc.  Quod  si  animal  nullam 
prorsus  ex  immanentibus  operationibus  perficere  valeat,  dicitur  ami- 
sisse vitam.  Porro  quod  ita  movetur,  habere  debet  in  seipso  principium 
et  terminum  suae  actionis.  Ergo  fatendum  est  vivere  et  vitam  in  actu 
secundo  consistere  in  operatione  immanente,  qualis  a nobis  descripta 
est  (1). 

Nota.  Diximus  corpora,  quae  moventur  tantum  ad  recuperandam 
naturalem  dispositionem  violenter  amissam,  apparenter  tantum  movere 
seipsa,  quia  in  huiusmodi  motibus  proprie  non  movent  seipsa,  sed 
moventur  ab  alio  (ut  infra  fusius  probabimus):  nempe  essentialiter  seu 
per  se  moventur  a generante  ut  a principio  quod^  ab  eo  enim  accepe- 
runt talem  formam  substantialem,  vi  cuius  exigunt  determinatam  dispo- 
sitionem ; accidentaliter  seu  per  accidens  moventur  ab  eo,  qni  removet 
obstaculum  prohibens  haec  corpora  ab  aliqua  dispositione  connatura- 
liter  ipsis  debita.  « In  motu  corporum  simplicium  (et  idem  valet  pro 
« omnibus  corporibus  vel  p>rorsns  non  viventibus  vel  quatenus  non 
« viventibus),  quamvis  forma  naturalis  sit  principium  (quo)  motus, 
« non  tamen  est  motor,  sed  essentialis  motor  est  generans  qui  dedit 
« formam,  et  accidentalis  (motor)  est  removens  prohibens  » (2). 

PROBATUR  SECUNDA  PARS. 

108.  Operari  supponit  esse.  Vitaliter  operari  supponit  esse  vitale. 
Esse  vitale  est  esse  substantiale.  Est  enim  ultima  actualitas  illius  es- 
sentiae, secundum  quam  alicui  competit  esse  primo  et  simpliciter,  non 
secundario  et  secundum  quid.  Nam  huiusmodi  sunt  omnes  essentiae, 
quae  in  sua  formali  ratione  importa  at  vitam  in  aliquo  gradu  magis 
vel  minus  perfecto,  nempe  plantae,  bruta,  homines,  angeli  et  ipse  Deus, 
ut  de  singulis  agendo  fit  manifestum.  Ergo  nomina  vivere  et  vita  in 
actu  primo  seu  substantialiter  accepta  important  actum  subsistendi  in 
tali  essentia,  secundum  quam  alicui  competit  operari  immanenter. 

Corollarium  1.  Axioma  vivere  viventibus  est  esse  verum  est,  si 
verbum  vivere  accipiatur  pro  actu  primo^  nempe  pro  actu  substan- 
tiali, quo  aliquid  subsistit  in  tali  natura,  cui  competit  immanenter 
operari.  Secus  axioma  in  sua  universalitate  falsum  esset,  quia  non 
posset  applicari  viventibus  creatis,  cum  omnes  creaturarum  operationes 
sint  accidentales.  Impossibile  autem  est  ut  in  alio  ente  praeter  quam 
in  Deo,  operatio  sit  idipsum,  quod  simpliciter  esse  seu  subsistere.  Nam 


(1)  Cfr.  1.  p.  q.  18.  a.  1, 

(3)  S.  Th.  in  II.  Scut.  Di.st.  14.  q.  1.  a.  3. 

creaturae  omnes  prius  subsistunt  et  postea  operantur,  suntque  verae 
causae  suarum  operationum;  iamvero  si  operatio  entis  ab  alio,  nempe 
creaturae,  identificaretur  cum  eius  esse  simpliciter^  ens  ah  alio  causaret 
proprium  esse  simpliciter,  quod  evidenter  repugnat. 

Corollarium  2.  Eadem  est  habitudo  inter  vivens  ut  quod  et  vivere 
substantiale  ut  quo  vivens  vivit,  quae  est  inter  ens  ut  quod  et  eius  esse 
seu  existere.  Quemadmodum  igitur  nullum  ens  creatum  est  suum  esse 
(Phil.  Prim.  Thes.  25.),  ita  nullum  vivens  creatum  est  suum  vivere  et 
sua  vita. 


OBIECTIONES. 

109.  Obiect.  l^  Motus  omnium  rerum  naturalium  dicitur  vita  ab 
Aristotele  (Physic.  VII.).  Ergo  male  adhibetur  nomen  vita  ad  desi- 
gnandum principium  operationum  immanentium. 

Resp.  Bist.  antec.  Dicitur  proprie,  Nego,  dicitur  metaphorice, 
Cone.  Nego  cons.  Similitudo  quaedam  operationis  immanentis  inve- 
nitur in  motu  rerum  naturalium,  si  ad  invicem  agentes  considerentur. 
Quum  enim  una  moveat  aliam,  videtur  totum  aggregatum  earum, 
nempe  totus  mundus  corporeus,  movere  seipsum. 

Obiect  2®*.  Artifex  movendo  manibus  instrumenta,  vitaliter  agit. 
Atqui  operatio  illa  est  transiens.  Ergo  vita  in  actu  secundo  non  con- 
sistit in  operatione  immanente. 

Resp.  Bist.  mai.  Artifex  vitaliter  agit,  quatenus  manu  movet  in- 
, strumenta,  Nego,  quatenus  ipse  artifex  ceu  principium  quod,  per  vir- 
I tulem  intrinsecam  movet  manus  ad  movenda  instrumenta.  Cone.  Cone. 
I min.  Nego  cons. 

Obiect.  3®’.  Si  actio  viventis  consisteret  in  eo,  quod  vivens  moveat 
i.  seipsum,  idem  suppositum  agens  esset  simul  in  potentia  et  in  actu  re- 
! late  ad  eumdem  motum.  Atqui  hoc  implicat  contradictionem.  Ergo  etc. 

3 Resp.  Bist.  sequel.  mai.  Idem  suppositum  esset  simul  in  potentia 
. et  actu  secundum  eamdem  sui  partem.  Nego,  secundum  diversas 
^ partes,  Cone.  Contrad.  min.  Nego  cons. 

\ Obiect.  4^  Plantae  per  operationem  vitalem  nutritivam  transmutant 
t unice  alimentum.  Atqui  operatio  haec  recipitur  in  alimento.  Ergo  ope- 
ratio vitalis  est  transiens. 

Resp.  Bist.  mai.  Transmutant  alimentum  movendo  propria  organa 
I ad  hanc  transmutationem  efficiendam,  quae  terminatur  in  conversione 
I I alimenti  in  propriam  substantiam  plantae  operantis.  Cone.,  transmu- 
i tant  alimentum  absque  motu  propriorum  organorum  et  quin  illud 
[ convertant  in  propriam  substantiam.  Nego.  Contrad.  min.  Operatio  haec 

recipitur  in  alimento  ita  ut  terminetur  ad  propriam  substantiam  plan- 
tae operantis,  Conc.^  ita  ut  alimentum  non  convertatur  in  substantiam 
plantae,  Nego.  Nego  cons.  Obiectio  duplici  vitio  laborat.  Etenim  aj  falso 
supponit  plantam  operari  circa  alimentum,  quin  moveat  propria  or- 
gana ad  hanc  operationem  virtute  intrinseca;  b)  falso  supponit  ope- 
rationem circa  alimentum  esse  similem  operationi  artificis  manu 
plasmantis  argillam,  quae  non  terminatur  ad  substantiam  artificis 
sed  ad  aliquid  mere  extrinsecum.  Porro  operatio  plantae  circa  ali- 
mentum terminatur  ad  hoc  convertendum  in  substantiam  plantae,  ut 
patet. 

Obiect.  5*^.  Corpora  inorganica  absque  impulsu  externi  agentis  mo-  i 
vent  seipsa.  Nam  corpora  elastica  cessante  compressione  extrinseca, 
redeunt  ad  pristinae  figurae  dispositionem.  Ergo  motus  suipsius  non 
est  proprius  viventium.  | 

Resp.  Nego  antec.  Dist.  rat.  addit.  Corpora  elastica  redeunt  ad 
pristinae  figurae  dispositionem,  quatenus  per  se  motae  a generante  et 
per  accidens  motae  a removente  impedimentum,  Conc.^  quatenus  motae 
a seipsis,  Nego.  Nego  cons.  Nam  generans  dando  formam  corpori 
generato,  dedit  ei  omnes  dispositiones  consequentes  formam,  quae  si 
a sua  naturali  explicatione  prohibeantur  ab  extrinseco  agente,  hoc 
remoto  statim  necessario  explicantur  virtute  formae  substantialis  a 
generante  causatae.  Hinc  non  moventur  nisi  quum  sunt  extra  disposi- 
tionem naturalem. 

Obiect.  Vita  proprie  dicitur  etiam  de  Deo.  Atqui  Deus  nequit 
dici  movere  seipsum.  Ergo  vita  non  consistit  in  motu  suipsius. 

Resp.  List.  mai.  Ita  tamen  ut  dicatur  analogice  de  Deo  et  creaturis 
viventibus,  Conc.^  ita  ut  dicatur  univoce^  Nego.  List.  min.  Deus  nequit 
dici  movere  seipsum  motu  stricte  dicto,  Conc.^  motu  latissime  dicto, 
Nego. 


QUAESTIO  XIII.  - NOTIO  VITAE 


149 


THESIS  XXXIY.  * 

Ad  hoc,  ut  creatura  vivens  eliciat  operationem  immanentem 
quae  (P)  in  ente  creato  habetur  necessario  per  transitum 
de  potentia  in  actum  (2®)  requiruntur  pro  diversitate  ope- 
rationum vitalium  duae  partes  vel  aptitudines  quasi  partes 
(3°)  diversae  inter  se  rationis ; secundum  quarum  unam 
creatura  vivens  dicatur  movere  seu  perficere  seipsam, 
secundum  aliam  moveri  seu  perfici  respectu  alicuius  de- 
terminatae operationis  vitalis. 

PROBATUR  PRIMA  PARS. 

110.  Operatio  immanens  creaturae  iitpote  actus  accidentalis  1°  prae- 
supponit  creaturam  in  suo  esse  substantiali  constitutam ; 2°  praesup- 
ponit  eam  assequutam  fuisse  suam  naturalem  dispositionem,  nempe 
potentias  operativas  ultimo  aptas  ad  operandum.  Atqui  operatio  quae 
haec  praesupponit,  debuit  necessario,  antequam  actu  eliceretur,  esse 
tantummodo  in  potentia  non  mere  obiectiva  sed  subiectiva  ipsius 
agentis  in  quo  et  a quo  elicita  fuit.  Ergo  operatio  immanens  in  ente 
creato  habetur  necessario  per  transitum  de  potentia  in  actum.  Et  sane 
creatura,  quae,  si  non  tempore,  saltem  natura  prius  debet  esse  con- 
stituta in  suo  esse  substantiali,  atque,  ut  operari  valeat,  habere  debet 
potentias  operativas  apte  dispositas  ad  operandum;  quando  incipit 
operari,  transit  de  potentia  in  actum.  Operatio  enim  est  ultima  actua- 
litas  potentiae  operativae. 

PROBATUR  SECUNDA  PARS. 

I 

111.  I.  In  omni  transitu  de  potentia  in  actum,  id,  quo  de  potentia 
transit  in  actum,  movetur,  i.  e.  acquirit  a movente  actum  seu  perfe- 
ctionem, qua  carebat.  Sed  si  in  operatione  immanente  creaturarum, 
quae  necessario  fit  per  transitum  de  potentia  in  actum,  idem  secundum 
idem  moveret  et  moveretur;  idem  simul  haberet  secundum  idem  perfe- 
ctionem aliquam  et  non  haberet,  quod  repugnat.  Ergo  ad  operationem 
immanentem  entis  creati,  admitti  debent  in  supposito  duae  partes  vel 
aptitudines  quasi  partes,  secundum  quarum  unam  suppositum  dicatur 
movere,  secundum  aliam  moveri. 

II.  Confirmatur  ex  S.  Thoma  (in  Physic.  lib.  8.  lect.  10.).  « Id  quod 
« movetur  est  mobile,  scilicet  in  potentia  existens:  quia  quod  movetur 

« in  quantum  est  in  potentia,  et  non  in  actu,  movetur ; ex  hoc  enim 
« movetur  aliquid  quod  cum  sit  in  potentia  in  tendit  actum...  Sed 
« illud,  quod  movet,  iam  est  in  actu;  non  enim  reducitur,  quod  est  in 
« potentia,  in  actum,  nisi  per  id  quod  est  actu,  hoc  autem  est  movens, 
« sicut  calefacit  calidum  et  generat  illud  quod  habet  speciem  genera- 
« tivam,  sicut  hominem  generat  quod  habet  speciem  humanam  et  sic 
« de  caeteris.  Si  ergo  totum  moveat  se  totum,  sequitur  quod  idem 
« secundum  idem  simul  est  in  actu  et  non  est  in  actu,  sed  in  mera 
« potentia,  e.  g.  simul  est  calidum  et  non  calidum  (determinato  gradu 
« caloris),  quia  in  quantum  est  movens  erit  actu  calidum,  in  quan- 
« tam  est  motum,  erit  calidum  in  potentia : et  similiter  est  in  omnibus 
« aliis,  in  quibus  movens  est  univocum,  i.  e.  conveniens  in  nomine  et 
« ratione  cum  moto,  sicut  cum  calidum  facit  calidum  et  homo  generat 
« hominem  » (quia  si  agens  non  sit  univocum,  quamvis  non  necesse 
sit,  ut  sit  actu  formaliter  secundum  perfectionem  inducendam  in  mo- 
bile, tamen  est  necesse  ut  sit  actu  virtualiter  vel  eminenter  secun- 
dum eamdem  perfectionem,  quam  debet  aequivalenter  possidere).  Et 
hoc  ideo  dicit  (Philosophus),  « quia  sunt  quaedam  agentia  non  univoca 
« quae  scilicet  non  conveniunt  in  nomine  et  ratione  cum  suis  effectibus... 
« in  quibus  tamen  agentibus  etsi  non  sit  species  (vel  forma)  effectus, 
« secundum  eamdem  rationem,  est  tamen  quodam  modo  altiori;  et 
« sic  universaliter  verum  est,  quod  movens  est  quodam  modo  in  actu 
« secundum  id,  secundum  quod  mobile  est  in  potentia.  Si  igitur  totum 
« moveat  se  secundum  totum,  sequitur,  quod  idem  sit  simul  actu  et 
« potentia  (secundum  idem);  quod  est  impossibile  ». 


4'  I* 

PROBATUR  TERTIA  PARS. 


112.  Si  pars  motiva  et  pars  mobilis  respectu  alicuius  operationis  vi- 
talis essent  inter  se  eiusdem  omnino  rationis,  nulla  posset  assignari 
ratio,  cur  una  potius  quam  altera  in  qualibet  determinata  operatione, 
vitali  esset  vel  motiva  vel  mobilis.  Cum  autem  in  creatura  operatio 
vitalis  actu  nulla  detur  nisi  una  pars  determinate  moveat,  altera  de- 
terminate moveatur,  et  sic  una  determinate  sit  motiva,  altera  deter- 
minate sit  mobilis,  concedendum  est  huiusmodi  partes  vel  aptitudines 
quasi  partes  esse  debere  diversae  inter  se  rationis. 

Andiadverte  in  corporibus  viventibus  partes  esse  debere  dissimilares 
et  constituere  speciales  organismos  ad  diversas  vitales  operationes  ne-i 
cessarios.  Etenim  si  partes  non  essent  dissimilares  haberetur  totum: 
aliquod  homogencum,  quod,  quum  aequaliter  se  habeat  ad  virtutem 
informantem;  nequid  se  habere  ad  motum  nisi  vel  totaliter  active^  vel 

totaliter  passive;  unde  non  posset  proprie  movere  seipsum  ac  proinde 
nequiret  esse  vivens.  Ad  lioc  enim  necesse  est  ut  idem  subiectum  mo- 
veat seipsum  et  moveatur  a seipso;  quod  praestare  nequit  nisi  secun- 
dum diversa. 

113.  Corollarium  1.  Declaratur  quomodo  partes  viventis  distin- 
guantur ab  invicem  et  a supposito  vivente. 

Partes  vel  aptitudines  supradictae  debent  esse  adaequate  distinctae 
inter  se;  inadaequate  tantum  a supposito  vivente.  Ratio  primi  est, 
quia  secus  idem  esset  simul  movens  et  motum  secundum  idem.  Ratio 
secundi  est,  quia  operatio  vitalis,  cum  sit  immanens  debet  emanare 
ab  eodem  subiecto  in  quo  terminatur : et  ideo  necesse  est  ut  unum 
idemque  subiectum  seu  suppositum  secundum  unam  sui  partem  moveat 
secundum  aliam  moveatur  quando  elicit  aliquam  operationem  imma- 
nentem seu  vitalem. 

Corollarium  2.  Declaratur  quomodo  relatum  ad  operationem  im- 
manentem se  habeant  suppositum  vivens  eiusque  partes. 

Siquidem  actiones  sunt  suppositum,  quia  operari  sequitur  esse:  esse 
autem  proprie,  per  se  et  primo  pertinet  ad  suppositum;  dicendum 
est  operari  immanenter  proprie  et  ultimo  pertinere  ad  suppositum 
tamquam  ad  subiectum  tum  actionis  tum  passionis  nempe  ut  ad  id 
quod  secundum  unam  sui  partem  movet,  secundum  aliam  movetur. 
Unicuique  autem  parti  singulariter  sumptae  operatio  immanens  com- 
petit proxime  sed  diversimode : nam  parti  moventi  (nempe  parti  se- 
cundum quam  suppositura  movet)  competit  operatio  tantum  \\i principio 
activo  proximo  motus;  parti  motae  competit  tantum  ut  principio 
passivo  proximo  eiusdem  motus. 

THESIS  XXXV.  * 

Parti  formaliter  activae  competit  per  se  et  adaequate  mo- 
vere ; parti  formaliter  passive  competit  per  se  et  adae- 
quate moveri.  Supposito  autem  competit  per  se  et  mo- 
rere et  moveri,  sed  inadaequate, 

PRAENOTIONES. 

114.  I.  Aliquid  dicitur  movere  aut  moveri  per  se  s>\\ e per  ac- 
cidens., vel  relate  ad  actum  primum  vel  relate  ad  actum  secundum 
videlicet  relate  ad  ipsam  actualem  motionem.  Relate  ad  actum  secun- 
dum (de  quo  nunc  agimus)  movere  per  se  dicitur  movens  quatenus 
causat  motum  in  id,  ad  quod  movendum  actio  eius  per  se  ordinatur. 
Movere  per  accidens  dicitur  movens  quatenus  producendo  motum  in 

uno,  ad  quod  movendum  actio  eius  per  se  ordinatur,  facit  aliquo  modo 
ut  propter  aliquam  cum  illo  connexionem  moveatur  alterum,  ad  quod 
movendum  actio  ipsa  ex  se  non  ordinatur.  Ex.  gr.  nauta  in  cymba  t 
remigando  movet  per  se  cymbam  motu  locali  translationis;  movet  ' 
autem  per  accidens  seipsum  et  brachia  eodem  motu  translationis,  puta  ^ 
a dextera  ripa  fluminis  ad  sinistram.  E converso,  moveri  per  se  ab  ali- 
quo dicitur  id  quod  secundum  se  immediate  recipit  actionem  huius 
moventis,  ut  cymba  a remige.  Fer  accidens  moveri  ab  aliquo  dicitur 
id  quod  moventis  actionem  non  recipit  secundum  se,  sed  propter  con- 
nexionem suam  cum  eo,  quod  per  se  movetur,  ut  remex  a cymba. 

II.  Movere  p>er  se  adaequate  dicitur  id,  quod  ex  ratione  sua  for- 
mali est  toto  se  alicuius  motivum.  Dicitur  movere  per  se  inadaeqnate 
id,  quod  ex  ratione  sua  formali  est  alicuius  motivum  non  toto  se,  sed 
solum  secundum  partem  sui.  E converso,  moveri  per  se  adaequate  di- 
citur id  quod  secundum  se  totum  immediate  recipit  actionem  alicuius 
moventis : moveri  autem  per  se  inadaeqnate  dicitur  id  quod  licet  im-  " 
mediate,  tamen  non  secundum  se  totum  recipit  actionem  alicuius  mo- 
ventis, sed  tantum  secundum  aliquam  partem  sui. 

ILLATIONES. 

115.  Ex  quibus  animadversionibus  manifeste  patent  sequentia:  a)  sup-  ; ; 
positum  vivum  per  se  movere  se  et  moveri,  quia  ex  natura  sua  ordi-  V» 
natur  ad  movendum  seipsum;  attamen  movet  se  et  movetur  inadae- 
quate,  quia  non  toto  se  movet  seipsum  per  se,  sed  secundum  unam  sui 
partem  per  se  movet  se,  secundum  aliam  sui  partem  se  movetur. 

Patet  partem  motricem  movere se  adaequate,  quia  secundum  ^ 
se  totam  formaliter  ordinatur  ad  per  se  movendum : et  ideo  non  posse  -^1 
per  se  inadaequate  moveri,  secus  esset  simul  movens  et  mota  secun- 
dum  idem,  quod  repugnat. 

y)  Patet  partem  mobilem  moveri  per  se  adaequate,  quia  secundum  j 
' se  totam  formaliter  ordinatur  ad  recipiendum  motum ; et  ideo  non  posse  ’Vl 
per  se  inadaequate  movere,  quia  secus  esset  simul  mota  et  movens  ^ 
secundum  idem.  Et  sane  neque  pars  motrix,  neque  pars  mobilis  divi- 
duntur,  sicut  dividitur  suppositum,  in  portionem  moventem  et  portio- 
nem mobilem;  sed  una  est  tota* movens,  alia  est  tota  mota  ex  propria 
ratione  formali. 

S')  Attamen  in  movente  pars  movens  potest  moveri  per  accidens 
a seipsa  ob  suam  coniunctionem  cum  parte  mota,  sicut  brachia  re- 
migis  movent  per  se  cymbam,  et  ob  suam  cum  cymba  coniunctionem 
movent  per  accidens  seipsa  ab  una  ripa  fluminis  ad  aliam,  liatio  est. 

quia  partes  viventis  sunt  invicem  indivisae  in  eodem  supposito.  Quae 
indivisio  inducit  necessitatem,  ut  una  moveatur  ad  quosdam  motus 
alterius.  Sic  ex.  gr.  in  motu  processivo  animalis,  quamvis  una  pars 
sit  tantum  per  se  movens,  alia  imium per  se  mobilis,  tamen  ad  motum 
localem  partis  per  se  mobilis,  etiam  pars  movens  transfertur  localiter; 
quia  nequit  pars  per  se  mota  transferri  sola,  quin  separetur  a parte 
movente ; lioc  autem  contingere  nequit  quamdiu  ambo  integrant  idem 
suppositum. 

i)  Motus  translationis  animalis  (idem  dicas  de  quolibet  alio 
motu,  quo  utramque  partem  simul  moveri  contingit)  non  recipitur  in 
parte  movente  vi  actionis,  qua  illa  est  movens,  secus  idem  esset  simul 
movens  et  motum  secundum  idem;  sed  vi  naturae  determinantis  partem 
motricem  ad  actualem  coniunctionem  cum  parte  mobili,  sive  haec  sit 
in  quiete,  sive  in  motu.  Quapropter  hic  non  contingit  ut  pars  movens 
sit  movens  eo  motu  quo  ipsa  movetur;  sed  pars  movens  movendo 
partem  mobilem  ponit  talem  conditionem,  qua  posita,  etiam  ipsa  de- 
terminatur ad  motum  vi  p>rincipii  naturalis  coniungentis  ipsam  cum 
parte  mobili. 

THESIS  XXXVI.  * 

Forma  substantialis  non  est  proxime  Qt  pey*  se  mo- 
vens, neque  materia  prima  est  pars  pt^oxime  et  per  se 
mota;  sed  principia  proxima  operationum  vitalium 
corporearum  adaequate  sumpta  resultant  ex  variis  par- 
tibus organicis  substantiae  corporeae  viventis,  actuatis  a 
variis  potentiis  operativis,  ad  quas  se  habent  ut  materiae 
secundae  ad  formas  accidentales. 

DECLARATUR. 

116.  Post  ea  quae  diximus  de  Principiis  intrinsecis  entis  mobilis, 
manifestum  est  in  corpore  vivente  partem  proxime  et  per  se  motam 
non  posse  esse  .materiam  primam,  neque  partem  proxime  et  per  se 
moventem  posse  esse  formam  substantialem,  sed  esse  debere  aliquam 
'partem  integralem  totius  eterogenei : ita  ut  sive  in  parte  movente  sive 
in  parte  mobili  inveniatur  tota  ratio  substantiae,  quamvis  non  tota 
substantia,  videlicet  inveniatur  quidem  materia  secundum  aliquam  sui 
partem,  forma  vero  tota  totalitate  essentiae,  non  autem  totalitate  vir- 
tutis, sed  in  parte  aliqua  motrice  inveniatur  secundum  illam  partialem 
virtutem,  quae  requiritur  ad  constituendam  hanc  partem  aptam  ad 
movendam  partem  mobilem  sibi  respondentem;  et  sic  de  aliis.  (Cfr. 
n.  55.  ^.). 


154  PHIL.  NAT.  - PSYCHOLOGIA  - TRACT.  I. 

Ratio  est  quia  neque  sola  materia,  neque  sola  forma  pure  corporea 
(vel  quatenus  corporea)  habere  possunt  per  se  et  separatim  aliquod 
esse,  sed  sola  substantia  composita  resultans ; et  quoniam  operari  se- 
quitur esse,  atque  non  solum  agere  sed  etiam  pati  supponit  esse 
agentis  et  patientis ; necesse  est  ut  et  pars  movens  et  pars  mobilis  \ 
habeat  totam  rationem  substantiae,  quamvis  non  sit  tota  substantia,  • l 
sed  sit  pars  integralis  eius.  Sic  fiet  ut  substantia  operans  sit  susce- 
ptiva  secundum  varias  sui  partes  illarum  formarum  accidentalium, 
quae  requiruntur  ad  hoc  ut  secundum  unam  partem  vel  aptitudinem 
quasi  partem  sit  proximum  principium  determinatae  actionis,  secundum 
aliam  sit  proprium  susceptivum  eiusdem.  ■ | 

Et  sane  ex  unione  formae  substantialis,  quae  est  primum  princi- 
pium quo  vitae  secundum  aliquam  speciem  viventium,  nempe  ex  unione  ' 
animae  cum  materia  prima,  constitui  debet  ob  perfectionem  huius 
formae  tale  compositum  corporeum,  in  quo  per  virtutem  formae  re-  / 
sultent  omnia  illa  accidentia  seu  proprietates,  quae  a tali  substantia 
vivente  exiguntur,  nempe  diversa  principia  operativa  informantia  varias  j 
partes  organicas  substantiae  corporeae  viventis  ita  ut  ex  coniunctione  j 
huius  materiae  secundae,  nempe  unius  organi,  puta  oculi,  cum  deter- 
minata forma  accidentali,  puta  cum  potentia  visiva,  et  alterius  organi  ^ 
cum  alia  determinata  forma  accidentali,  puta  cum  potentia  auditiva  etc., 
resultent  totidem  potentiae  adaequatae  proxime  operativae,  nempe  to-  * 
principia  proxima  quibus  secundum  quas  suppositum  vivens 

elicit  varias  operationes  vitales.  Itaque  in  potentiis  corporeis  operativis  *; , 
viventium  organum  se  habet  ut  materia  (non  prima  sed  secunda)  virtus  h ! 
sensitiva  ut  forma  (non  quidem  substantialis  sed  accidentalis).  Sed  .-i 
haec  proprio  loco  pertractanda  sunt. 

THESIS  XXXVII.  * I i 

Relationes  formae,  materiae,  et  compositi  ad  motum  et  ad  J l 
quietem,  sive  in  corporibus  viventibus,  sive  in  non  vi-  ^ 

ventibus.  t- 

. i 

DECLARATUR.  f 

117.  a)  Integrum  compositum  nempe  suppositum  corporeum  estpnw- 
cipium  quod  motus  i.  e.  actionis,  vel  immanentis,  si  sit  corpus  vivens,  J 
vel  tantum  transeuntis,  si  non  sit  vivens,  et  similiter  est  principium  \ 
quod  passionis  et  quietis.  | 

b)  Forma  substantialis  est  principium  quo  primum  et  remotum  J 
motus ; quia  cum  tota  perfectio  specifica  derivetur  a forma  substan-  j ‘ 

tiali ; forma  est  prima  ratio  intrinseca  cur  compositum  rcsultans  ex 
actuatione  materiae  per  formam  substantialem,  movere  possit  sive 
seipsum  operatione  immanente,  et  alia  corpora  operatione  transeunte 
si  sit  in  specie  viventium,  sive  alia  tantum  corpora  operatione  trans- 
eunte, si  sit  in  specie  corporum  non  viventium.  Et  sane,  forma  actuante 
materiam,  resultabunt  in  composito  omnes  proprietates  accidentales 
activae  respondentes  virtuti  formae,  videlicet  vel  operativae  tantum 
transeunter^  si  forma  sit  actus  primus  corporis  physici  inorganici; 
vel  operativae  etiam  immanenter^  si  forma  sit  actus  primus  corporis 
physici  organici,  nempe  si  sit  anima,  quae,  ut  suo  loco  videbimus,  de- 
finitur actus  primus  corporis  physici  organici  p>otentia  vitam  habentis. 

c)  Materia  prima  est  principium  quo  primum  et  remotum  pas- 
sionis et  quietis ; quia  est  pura  potentia  subiectiva,  cuius  est  recipere 
primam  determinationem  formalem,  nempe  formam  substantialem;  et 
est  ratio  intrinseca  composito,  cur  in  hoc  resultent  potissimum  illae 
proprietates  accidentales,  ob  quas  pati  valeat,  nempe  recipere  actiones 
vel  tantum  extrinsecorum  agentium,  si  compositum  non  sit  vivens, 
vel  etiam  ab  intrinseco,  si  sit  vivens.  Ex  his  confirmantur  ea  quae 
diximus  (n.  91.)  de  nomine  natura  stricte  sumpto^  quod  praedicatur 
et  de  forma  substantiali  et  de  materia  prima,  tamquam  analogum  de 
suis  analogatis. 

d)  Partes  vel  aptitudines  quasi  partes  in  vivente  principia 
quibus  proxima  actionis  vel  passionis  immanentis,  quae  requiruntur 
ad  immanentiam  operationis  vitalis. 

e)  Proprietates  activae  transeunter  operandi  in  corpora  extrin- 
seca  et  proprietates  passivae  recipiendi  influxum  determinatae  opera- 
tionis transeuntis  ab  extrinseco  corpore,  sunt  principia  quibus  proxima 
actionis  et  passionis  corporis  non  viventis  vel  quatenus  non  viventis. 
Nam  corpora  viventia  praeter  proprietates  exclusive  proprias  viventium, 
habent  etiam  plurimas  proprietates  corporum  non  viventium ; ut  ex 
ipsa  natura  rei  et  experientia  manifestum  est. 


156 


PHIL.  NAT.  - PSYCHOLOGIA  - TRACT.  I. 


THESIS  XXXVIII. 

Corporalnorganica,  quamvis  naturaliter  moveantur,  nequeunt 
dici  proprie  movere  seipsa,  sed  horum  motuum  princi- 
pium quod  per  se  est  suppositum  generans,  princi- 
pium quod  per  accidens  est  removens  prohibens : 
principium  quo  remotam  est  forma  substantialis, 
principium  quo  proximum  sunt  naturales  proprieta- 
tes ex  eorum  substantia  necessario  resultantes. 

DEMONSTRATUR. 

118.  I.  Ad  operandum  immanenter  requiruntur  in  corpore  partes 
dissimilares,  quae  constituunt  organismum.  Atqui  in  toto  homogeneo, 
cuiusmodi  sunt  omnia  corpora  inorganica,  omnes  partes  sunt  similares, 
ac  proinde  nullus  est  organismus.  Ergo  corpora  inorganica  nequeunt 
operari  immanenter,  seu  proprie  movere  seipsa. 

II.  Corpus  inorganicum  tunc  tantum  naturaliter  movetur  motu  ap- 
parenter immanente,  quum  est  extra  dispositionem  sibi  connaturalem, 
qua  recuperata,  cessat  tali  motu  moveri.  Atqui  quod  ita  movetur,  non 
principium  cpiod  suorum  motuum,  sed  eius  motus  refundendus  est 
tamquam  ad  principium  quod  per  se  ad  suppositum  generans,  per  ac- 
cidens autem  ad  removens  prohibens.  Ergo  corpora  inorganica,  quamvis 
naturaliter  moveantur,  nequeunt  dici  proprie  movere  seipsa. 

Froh.  min.  Quoad  1.^'“  nempe  principium  quod  per  se  horum  mo- 
tuum esse  generayis.  Etenim  nullum  corpus  causare  sibi  potest  formam 
substantialem  et  proprietates  atque  dispositiones  consequentes  formam, 
secus  idem  esset  causa  efficiens  suipsius.  Sed  haec  omnia  a supposito 
generante  efficienter  procedunt  in  generatum.  Ergo  motus  supradicti, 
quum  non  sint  aliud  nisi  ipsa  naturalis  explicatio  seu  evolutio  proprie- 
tatum consequentium  formam  substantialem  corporis,  in  quo  locum 
habent,  procedunt  tamquam  a causa  efficiente  per  se  ab  ipso  generante, 
ad  quod  proinde  ut  ad  principium  quod  per  se  sunt  referendi. 

Quoad  2."^“  Eosdem  motus  esse  referendos  ad  removens  prohibens^ 
ut  ad  principium  quod  per  accidens^  patet  ex  eo  quod  quum  corpus 
aliquod  est  naturaliter  determinatum  ad  aliquam  dispositionem,  puta 
ad  talem  figuram  vel  locum,  si  ab  hac  dispositione  assequenda  impe- 
diatur ab  aliquo  obstaculo,  ille  qui  hoc  removet  ponit  actionem  cui 
accidit  coniungi  cum  effectu  per  se  producto  a tribuente  corpori  deter- 
minationem ad  talem  figuram  vel  locum.  In  quibus  adiunctis  remotio 

obstaculi  habet  ordinem  necessarium  ad  effectura.  Quapropter  removens 
prohibens  quamvis  non  influat  se  in  productionem  talium  motuum, 
accidit  tamen  ei  cum  eis  coniungi  non  quidem  ex  parte  causae,  ut 
albedo  medici  relate  ad  sanitatem,  sed  ex  parte  effectus  (Cfr.  Ont. 
n.  132.). 

Quoad  3."“  Formam  substantialem  esse  principium  quo  remotum 
talium  motuum  patet  ex  eo  quod  huiusmodi  motus  neque  sunt  me- 
chanici, neque  sunt  violenti,  sed  sunt  naturales.  Motus  autem  naturalis 
resultat  in  mobili  ex  virtute  in  ipso  impressa  per  formam  seu  naturam, 
quam  naturalis  inclinatio  ad  eum  motum  consequitur,  et  perseverat 
in  mobili,  etiam  postquam  cessaverit  formaliter  actio  generativa.  Quam 
tamen  virtualiter  permanere  dicendum  est  eo  quod  maneat  forma  cum 
proprietatibus  a generante  in  generato  per  motum  generationis  causata. 

119.  Corollarium  1.  De  motibus  naturalibus  et  violentis  non  vi- 
ventium. Ex  dictis  patet  motus  naturales  inorganicorum  convenire  cum 
eorumdem  motibus  mechanicis  atque  violentis  in  eo,  quod  omnium 
principium  quod  est  extrinsecum  mobili,  discrepare  autem  in  eo  quod 
motus  naturalis  principium  quo  seu  formale  sive  remotum  sive  proxi- 
mum est  omnino  intrinsecum.,  videlicet  est  ipsa  forma  substantialis  et 
sunt  proprietates  ab  ea  dimanantes,  et  ideo  huiusmodi  motus  sunt 
secundum  exigentiam  naturae;  motus  autem  mechanici  et  violenti 
ipsum  principium  quo  seu  formale  est  extrinsecum.,  et  ideo  sunt  vel 
praeter  vel  contra  exigentiam  naturae. 

Corollarium  2.  Ex  demonstratis  apparet  essentiale  discrimen  inter 
motum  vitalem  organicorum  et  motum  materialem  inorganicorum.  Mo- 
ventur enim  in  conditionibus  omnino  oppositis.  Nam  inorganica  tunc 
solum  moventur,  quum  sunt  extra  dispositionem  suae  naturae  debitam 
vi  naturalium  proprietatum,  nempe  determinatae  gravitatis,  densitatis, 
elasticitatis  etc. ; qua  dispositione  acquisita,  vel  recuperata,  quiescunt. 

Organica  autem,  in  quantum  viventia,  tunc  incipiunt  moveri  motibus 
sibi  propriis,  quum  debitam  suae  naturae  dispositionem  assequuta  fue- 
rint, et  quo  plenius  hanc  adepta  fuerint,  eo  magis  et  perfectius  mo- 
ventur: dum  contra  quo  magis  a connaturali  dispositione  recedunt,  eo 
minus  et  imperfectius  operantur  (1). 

Ex  qua  animadversione  confirmatur  doctrina.,  quae  ponit  formalem 
rationem  vitae  in  aptitudine  ad  se  movendum.  Et  sane  quum  motio 
generantis  nequeat  extendi  ultra  id  quod  requiritur  ad  dandam  gene- 
rato dispositionem  naturae  suae  debitam ; impossibile  est  ut  motioni 
generativae  referantur  alii  motus  praeter  illos,  quibus  aliquid  movetur 


(1)  Cfr.  S.  Th.  1.  p.  18.  a.  1.  ad  2. 

quum  est  extra  dispositionem  naturalem,  lamvero  motus  viventium, 
qua  talium,  fiunt  quum  viventes  sunt  in  sua  naturali  dispositione. 
Ergo  hi  motus  referendi  sunt,  ut  principio  quod,  ipsi  enti  quod  mo- 
vetur. Quum  enim  sint  motus  naturales,  nequeunt  referri  ad  extrinse- 


cum  motorem  mechanicum  vel  violentum. 


Corollarium  3.  Ex  dictis  apparet  ahsurditas  eorum,  qui  motus 
vitales  vegetalium  aequare  volunt  motibus  machinarum,  asserentes  hosce 
motus  tantum  accidentaliter  ab  invicem  differre.  Machina  enim,^,puta 
horologium,  eousque  movetur,  donec  ex.  gr.  lamina  elastica,  quae  vio- 
lenter a connaturali  expansione  prohibebatur,  iterum  acquirat  hanc 
sibi  naturalem  dispositionem;  qua  iterum  gradatim  recuperata,  tum 
lamina  tum  horologium  quiescunt.  Contra  si  aliqua  planta  omnino 
ponatur  extra  suam  connaturalem  dispositionem,  cessat  prorsus  imma- 
nentor moveri  et  moritur;  aut,  si  partialiter  tantum  ab  aliqua  disposi- 
tione sibi  debita  fuerit  deturbata,  imperfecte  vitales  operationes  exercet. 
Quod  si  suae  connaturali  dispositioni  restituatur,  iterum  operationes 
immanentes  peragit,  atque  eo  melius,  quo  plenius  in  suis  connatura- 
libus  dispositionibus  versatur.  Quae  discrimina  prorsus  essentialia  esse 
nemo  negaverit,  qui  animadvertat  ea  esse  rationis  et  ordinis  prorsus 
diversi. 


OBIECTIONES. 


120.  Obiect.  1^.  Motus  naturales  inorganicorum  nequeunt  referri  ad  | 
principium  generans,  si  actio  generativa  iam  cessavit.  Atqui  talis  actio  ( ij 
cessavit.  Ergo.  i ii 


Resp.  Dist  sequel.  mai.  Si  actio  generativa  cessavit  tum  formaliter,  | j ! 
tum  virtualiter.  Cone.,  si  perseverat  virtualiter,  Nego.  Contrad.  min.  I J 
Nego  cons.  Ad  hoc  ut  virtualiter  perseveret  aliqua  actio,  sufficit  ut  j tij 
effectus,  qui  est  terminus  talis  actionis,  perseveret.  Quum  igitur  forma  j 

I,  1.-..  ..  I.  . l.T.  . T.  . . T ri* 


sitiones,  quae  sunt  complementum  generationis,  perseveret  actuare  1 


compositum,  iure  dicitur  virtualiter  perseverare  ipsa  actio  generantis.  l | 


Et  ideo  causa  tendentiae  ad  dispositiones  connaturales  servandas  et ' 
recuperandas  non  est  ipsum  suppositum  generatum  sed  suppositum 
generans.  Simili  quodam  modo  causa  motus  localis  in  pila  proiecta 
non  est  pila,  sed  est  ille  qui  pilam  proiecit,  causando  in  ea  formam  seu 
vim  motricem  (cfr.  n.  104.  Instabis).  Idcirco  ait  S.  Thomas  (1):  « Ge- 
« neratum  tamdiu  movetur  a generante  in  gravibus  et  levibus,  quamdiu 
« retinet  formam  sibi  traditam  a generante  ». 


(1)  QQ.  dd.  de  Pot.  q.  3.  a 11.  ad  5. 

Obiect.  2^.  Movens  et  motum  debent  esse  simul.  Atqui  ad  hoc  re- 
quiritur actualis  coniunctio  formae  cum  generante,  quod  per  ipsam 
movet.  Ergo  nequeunt  motus  inorganicorum  referri  ad  generans. 

Resp.  Dist,  mai.  In  initio  motus,  Cone.,  in  processu  motus,  Subdist. 
Si  movens  habeat  pro  termino  suae  effectionis  ipsum  fieri  rei,  Cone., 
si  habeat  pro  termino  suae  effectionis  aliquam  formam  stabilem,  iterum 
subdist.  Si  sit  causa  principalis  ipsius  esse  existentiae  compositi  resul- 
tantis, Cone.,  secus.  Nego.  Sensus  solutionis  patet  ex  dictis  de  repu- 
gnantia actionis  in  distans  (Thes.  32.),  et  hoc  sensu  intelligi  debet 
S.  Thomas  quum  in  loco  mox  citato  ait:  « Oportet  movens  et  motum 
« esse  simul  quantum  ad  principium  motus,  non  autem  quantum  ad 
« totum  motum,  ut  apparet  in  proiectis.  » 

Obiect  3®.  S.  Thomas  (qq.  dd.  de  Pot.  q.  4.  a.  5.)  loquendo  de  motu 
corporum  inorganicorum  ait:  « Habent  huiusmodi  motus  in  mobili 
« principium  non  solum  materiale  et  receptivum,  sed  etiam  formale 
« et  activum  ».  Atqui  quod  habet  in  se  principium  activum  sui  motus, 
proprie  movet  seipsum.  Ergo  etc. 

Resp.  Dist.  mai.  Ait  S.  Thomas  corpora  inorganica  habere  in  se^^rm- 
cipium  aetivum  quo  sui  motus.  Cone.,  prineipium  aetivum  quod.  Nego. 
Contrad.  min.  Nego  eons.  Hanc  distinctionem  prae  oculis  habere  debet 
quisquis  rite  S.  Thomam  intelligere  cupit,  neque  ei  contradictorias  as- 
sertiones tribuere.  Idcirco  si  quando  S.  Doctor  ait  corpora  inorganica 
habere  in  se  tantum  principium  passivum  suorum  motuum,  id  asserit 
ad  excludendum  ab  eis  rationem  principii  quod  activi  eorundem.  Con- 
tra, quum  asserit  ea  habere  in  se  etiam  principium  activum  eorumdem 
j motuum,  midYigii  principium  quo  seu  principium  formale  eorum.  Qua- 
propter in  2.  Sent.  Dist.  14.  q.  1.  a.  3.  ait:  « In  motu  corporum  sim- 
ii « plicium,  quamvis  forma  naturalis  sit  principium  motus,  non  tamen 
« est  motor,  sed  essentialis  motor  est  generans,  quod  dedit  formam, 
« et  accidentalis  est  removens  prohibens  ». 

Obiect.  4:^.  Si  motus  inorganicorum  tribuuntur  generanti,  eo  quod 
produxit  eorum  formam;  debent  etiam  motus  organicorum,  quatenus 
viventium,  tribui  generanti,  quia  etiam  eis  generans  tribuit  formam. 
Atqui  falsum  consequens.  Ergo  et  antecedens. 

Resp.  Dist.  sequelam  maioris.  Si  motus  organicorum,  quatenus  vi- 
ventium, locum  haberent  quum  sunt  extra  dispositionem  naturaliter 
ipsis  debitam,  Cone.,  secus.  Nego.  Solutio  patet  ex  dictis  in  Thesi  et 
Corollariis. 

THESIS  XXXIX. 

Ex  triplici  gradu  perfectionis  essentialiter  diverso,  secundum 
quem  competere  potest  alicui  ratio  moventis  se,  i.  e.  im- 
manenter  operantis,  distinguuntur  tres  gradus  vitae  essen- 
tialiter diversi:  infimus  seu  vegetativus,  medius  seu  sensi- 
tivus, supremus  seu  intellectivus. 

PROBATUR. 

121.  Argument.  1.  respondens  considerationi  intraneitatis  opera- 
tionis vitalis  ex  parte  principii  tantum. 

Cum  ratio  moventis  se  competat  ei  quod  movetur  (sive  motus  acci- 
piatur stricte,  sive  late,  sive  etiam  latissime)  secundum  quod  est  ipsum 
per  se  causativum  sui  motus  et  non  aliud  agens  extrinsecum ; sequitur 
quanto  perfectius  est  aliquod  ens  causativum  per  se  sui  motus,  tanto 
perfectius  ei  competere  rationem  moventis  se.  Atqui  tanto  perfectius 
est  aliquid  per  se  causativum  sui  motus,  quanto  plura  ex  iis,  secun- 
dum quae  causatio  motus  attenditur,  ponit  ex  seipso  et  non  recipit 
aliunde.  Porro  causatio  motus  attenditur  secundum  tria  formalibus 
rationibus  inter  se  diversa^  quae  sunt  1 . finis^  propter  quem  movetur 
seu  determinatur  agens  ad  operandum;  2.  forma  agentis,  per  quam 
agens  agit,  idest  motus  specificatio;  3.  actualis  executio  motus.  Ergo 
ratio  moventis  se  suscipit  tres  perfectionis  gradus  formalibus  ratio- 
nibus et  ideo  essentialiter  inter  se  diversos ; ita  ut  ratio  moventis  se 
pertineat  in  infimo  gradu  ad  illud,  quod  ex  seipso  ponit  solam  execu- 
tionem  sui  motas;  in  gradu  medio  ad  illud,  quod  ex  seipso  ponit  non 
solum  actualem  executionem  sui  motus,  sed  etiam  specificationem  seu 
formam^  per  quam  agit  seu  movet  se;  tandem  pertineat  in  supremo 
gradu  ad  illud,  quod  ex  seipso  non  solum  ponit  executionem  et  formam 
sui  motus,  sed  Qi\2im  praestituit  sibi  finem,  propter  quem  se  movet. 

lamvero  secundum  tres  istos  gradus  perfectionis  in  ratione  moventis 
se  distinguuntur  ad  invicem  tres  gradus  vitae : vegetativus  qui  est  in- 
fimus, sensitivus  qui  est  medius,  intellectivus  qui  est  supremus.  Ergo 
considerata  intraneitate  principii  operationis  vitalis  dantur  tres  gradus 
vitae  essentialiter  inter  se  diversi. 

Nam  a)  viventia  vegetativa,  in  quantum  liuiusmodi,  ponunt  tantum 
executionem  sui  motus.  Finis  enim  propter  quem  agunt,  et  forma  per 
quam  agunt,  sunt  eis  ita  determinata  a natura,  ut  ipsum  principium 
ultimo  determinativum  sui  motus  non  ipsa  sibi  acquirant  sed  inditum 

a natura  habeant.  Sic  ad  eosdem  specifice  fructus,  eosdemque  intraneos 
humores  producendos,  atque  ad  suam  substantiam  in  debita  quantitate 
servandam  atque  augendam,  nutritiones  determinantur.  Ponimt  autem 
execiitionem  sui  motus,  tamquam  principia  quae  suorum  motuum. 
Etenim  1®  per  unam  partem  sui  movent  aliam  partem.  Sic  alimentum 
susceptum  assimilant  per  successionem  operationum  intranearum  modo 
uniuscuiusque  speciei  proprio.  Insuper  2®  quum  ad  debitam  pervenerint 
aetatem,  fructificationi  operam  impendunt,  cui  tamen  non  seraper  va- 
cant, sed  debitis  interpositis  temporis  intervallis.  Sic  maxima  plantarum 
pars  hyeme  quiescit  quasi  somno  oppressa,  vere  autem  iterum  ad  opus 
fructificationis  quasi  evigilando  assurgit.  Tandem  3®  quum  moveantur 
quando  debitam  naturae  suae  dispositionem  assequuta  fuerint,  nequeunt 
eorum  motus  referri  motioni  generantis,  ita  ut  hoc  dicatur  principium 
quod  eorumdem. 

h)  Sentientia,  in  quantum  huiusmodi,  quamvis  finem  habeant 
omnino  a natura  determinatum,  quum  nequeant  cognoscere  rationem 
finis  eiusque  proportionem  ad  media,  tamen  ponunt  non  solum  exe- 
cutionem  suorum  motuum,  quod  maxime  apparet  in  motu  locali  ani- 
malium, sed  etiam  ponunt  specificationem  eorumdem,  quia  principia 
ultimo  determinativa  suorum  motuum  seu  formas  sensiles,  non  habent 
a natura  inditas,  sed  eas  sibi  acquirunt  recipiendo  a sensibilibus  exte- 
rioribus. 

cj  Tandem  viventia  intellectiva,  in  quantum  huiusmodi,  quum  co- 
gnoscant ipsam  rationem  finis  eiusque  proportionem  ad  media,  movent 
seipsa  non  solum  quoad  executionem  sui  motus,  et  quoad  specificatio- 
nem eiusdem  per  actus  intellectus  et  voluntatis,  sed  etiam  quoad  finem.. 
Excepta  enim  beatitudine,  ad  quam  volendam  sunt  determinata  a na- 
tura, movent  seipsa  ad  alios  fines  et  ad  media  non  necessario  cum 
beatitudine  connexa.  Ergo  considerando  intraneitatem  operationis  vi- 
talis ex  parte  principii  operantis,  manifestum  est  dari  tres  gradus  es- 
sentialiter diversos  vitae,  nempe  infimum  seu  vegetativum,  medium 
seu  sensitivum,  supremum  seu  intellectivum  (1). 

' Argum.  2.  respondens  considerationi  intraneitatis  operationis  vi- 
talis ex  parte  termini  tantum. 

Si  in  ratione  moventis  se  consideretur  intimitas  termini  operationis 
immanentis,  triplex  iterum  deprehenditur  gradus  vitae  perfectionis  es- 
sentialiter diversae,  prouti  magis  vel  minus  intime  diversae  operationes 
vitales  faciunt  esse  intra  subiectum  operans  terminum,  circa  quem  ope- 


(1)  Cfr.  1.  p.  q.  18.  a.  3. 

De  Mandato.  — Inslit.  Phil.  — Vol.  II. 


n 


PHIL.  NAT.  - PSYCHOLOGIA  - TRACT.  I. 


162 

ratio  vitalis  versatur.  Etenim  operationes  vitales,  quum  eiusmodi  esse 
debeant  ut  operans  secundum  illas  perficiat  seipsum  et  non  subiectum  ? 
aliquod  a se  distinctum,  habent  hoc  commune  inter  se,  ut  obiecta  i 
circa  quae  versantur  faciant  esse  aliquo  modo  in  ipso  subiecto  operante 
per  quamdam  assimilationem.  Porro  datur  triplex  gradus  hanc  attra- 
ctionem et  conversionem  operandi  unus  alio  essentialiter  perfectior: 
nempe  infimus,  qui  est  modus  quo  vegetalia  secundum  partem  ma- 
terialem attrahunt  et  convertunt  in  se,  seu  sibi  assimilant  alimentum,  -■ 
quod  est  obiectum  proprium  operationis  vegetativae;  sed  quoniam  ■ 
alimentum  convertunt  secundum  eius  partem  materialem,  haec  assi-  . 
milatio  nullo  modo  formalis  est,  neque  ita  intima  ut  paulatim  non  j 
terminetur  ad  extra,  sive  per  secretiones,  sive  per  generationes.  2®  Me-  ' , ’ 
dius  et  perfectior  gradus  est  ille,  quo  viventia  sensitiva  non  secundum  .| 
partem  materialem,  sed  intentionaliter,  per  species  quamvis  materia-  •' 
libus  conditionibus  alligatas  tamen  ab  ipsa  materia  abstractas,  trahunt  ; 
ad  se  obiecta  sensibilia,  et  evadunt  unum  intentionaliter  cum  eis,  quoad  ^ 
ea  accidentia  materialia,  quae  apprehendunt.  3^  Supremus  modus  at-  . 
tractionis  et  conversionis  essentialiter  perfectior  praecedentibus  est  ille,  j 
quo  viventia  intellectiva  per  species  omnino  immateriales  seu  abstractas  ^ ( 
tum  a materia  individuali  tum  a conditionibus  materialibus  trahere  J, 
possunt  ad  se  omnia  seu  quidquid  habet  rationem  entis,  et  per  cogni-  # 1 
tionem  intellectivam  possunt  intentionaliter  fieri  unum  cum  rebus  co-  & 
gnitis.  Insuper  ob  vim  reflexivam  intellectus  potest  perfecte  redire  supra 
seipsum  et  suum  actum  cognoscere,  quae  est  perfecta  intimitas  termini  B 
operationis  vitalis. 


QUAESTIO  XIV.  - UNITAS  FORMAE  SUBSTANTIALIS  IN  VIVENTE  163 


QUAESTIO  XIV. 

DE  UXITATE  FORMAE  SUBSTANTIALIS  IN  VIVENTE. 

THESIS  XL. 

Principium  primum  formale  quo  operationis  vitalis  in  cor- 
pore vivente  est  forma  substantialis,  quae  vocatur  anima. 
2®  Haec  autem  in  eodem  corporeo  ente,  quod  vivat  secun- 
dum multiplicem  gradum  vitae,  non  debet  esse  multipli- 
cata, sed  una  eademque  numero  anima  erit  virtualiter 
multiplex,  pro  multiplicitate  sui  effectus  formalis,  inclusa 
ipsa  corporeitate,  quam  tribuit  composito. 

PRAENOTIONES. 

122.  Fropria  operatio  alicuius  entis  dicitur,  quae  procedit  ab  eo, 
non  quatenus  ei  contingat  habere  aliquam  formam  accidentalem  ab 
extrinseco  agente  causatam,  sicut  ferro  ignito  contingit  comburere,  sed 
quatenus  hoc  ens  vel  immediate  operatur  per  propriam  essentiam  (quod 
est  solius  Dei),  vel  operatur  immediate  per  suas  potentias  operativas 
dimanantes  ab  ipsa  eius  essentia,  in  qua  subiectantur,  tamquam  acci- 
dentia propria  et  quae  eis  mediantibus  operatur ; sic  comburere  est 
operatio  propria  ignis,  ratiocinari  est  operatio  propria  hominis  etc. 
Quare  propriarum  operationum  primum  principium  quo  est  ipsa  es- 
sentia vel  natura  operantis  (1). 

PROBATUR  PRIMA  PARS. 

123.  Operationes  essentialiter  diversae  procedunt  a principiis  tum 
proximis  tum  remotis  essentialiter  diversis.  Atqui  operationes  imma- 
nentes sunt  essentialiter  diversae  ab  operationibus  transeuntibus.  Ergo 
la  entia,  quae  immanenter  valent  operari,  habent  naturas  essentialiter 
liversas  ab  iis,  quae  tantum  transeunter  operari  valent.  Sed  principium 
ntrinsecura,  per  quod  unum  corpus  essentialiter  differt  ab  alio,  est 
brma  substantialis  non  solum  numerice  sed  etiam  specifice  diversa. 
[Irgo  primum  principium  formale  quo  operationis  vitalis  in  corporibus 


(1)  Cfr.  S.  Th.  1.  p.  q.  77.  aa.  1.  et  6.  et  qq.  dd.  de  Anima  art.  12. 

est  forma  substantialis.  Haec  autem  vocatur  anima^  quatenus  hoc  no- 
mine designatur  genus  formarum  substantialium,  quae  sunt  principium 
formale  quo  corporis  apti  ad  eliciendas  operationes  vitales  secundum 
aliquem  gradum  vitae.  Ad  quam  aptitudinem  quum  requiratur  in  cor- 
pore organismus  ad  varias  potentias  operativas  vitales  habendas,  iure 
definitur  anima  actus  corporis  physici  organici  in  potentia  habentis 
vitam  in  aetu  secundo  idest  operationes  vitales. 

PROBATUR  SECUNDA  PARS. 

124.  Diversitas  essentialis  corporis  non  viventis  a corpore  vivente, 
et  corporis  viventis  infimo  gradu  vitae  a corpore  vivente  altiori  vitae 
gradu,  est  secundum  rationes  specifice  diversas,  quae  resultant  per 
differentias  specifice  perfectiores  superadditas  gradatim  communi  ra- 
tioni genericae,  ita  ut  species  subalterna  se  habeat  ad  speciem  imme- 
diate sequentem  ut  genus  proximum,  quod  determinatur  ad  illam  per 
differentiam  additam.  Atqui  in  ordine  physico  tota  ratio  perfectioni^^ 
usque  ad  ultimam  differentiam  procedit  a forma  constituente  cum 
materia,  cuius  est  actus  primus,  compositum  physicum  in  specie  deter- 
minata corporis.  Ergo  a)  eadem  forma  substantialis,  quae  est  primum 
principium  formale  corporeitatis  eiusdem,  atque  h)  eadem  forma  sub- 
stantialis quae  est  primum  principium  formale  perfectionis  vitae  in 
corpore  vivente  secundum  varios  gradus  vitae,  est  etiam  principium 
formale  eiusdem  secundum  inferiores  vitae  gradus  et  secundum  ipsam 
corporeitatem.  Hoc  autem  est  idem  ac  dicere  animam  in  quolibet  cor- 
pore vivente  esse  eius  formam  numerice  unicam,  virtualiter  multiplicem. 
Ergo  in  corpore  vivente  forma  substantialis  est  numerice  unica  virtua- 
liter multiplex. 

Maior  probatur.  Ratio  viventis  corporei  importat  ens  corporeum 
aptum  ad  vitaliter  operandum.  Sed  haec  aptitudo  non  destruit  rationem 
genericam  corporis,  sed  eam  supponit  et  exigit.  Nam  quatenus  corpus 
in  sua  generica  ratione  importat  ens  materiale,  cui  competit  trina 
dimensio,  haec  prorsus  requiritur  tum  ad  potentias  et  operationes 
vitae  sensitivae,  quae  non  exercentur  sine  organo  corporeo  tamquam 
comprincipio  operationis,  tum  ad  subministranda  phantasmata  a quibus 
humanus  intellectus  agens  abstrahat  obiectum  proprium  humanae  in- 
tellectionis, nempe  quidditates  rerum  materialium.  Quamvis  enim  hu- 
mani intellectus  operatio  utpote  prorsus  immaterialis  eliciatur  absque 
ullo  organo  corporeo,  tamquam  comprincipio  eius,  tamen  supponit  in 
eodem  supposito  operante  phantasmata  a quibus  intellectus  abstrahat 
suum  obiectum:  quae  phantasmata  se  habent  ad  intellectum  humanum 

sicut  colores  ad  visum.  De  qua  humani  intellectus  operatione  suo  loco 
agemus.  Interim  cfr.  S.  Thom.  in  I.  de  Anima  Lect.  2. 

Confirmatur.  Illud  vivens  corporeum,  quod  vocatur  homo,  est 
cxistens  extenso  modo,  vegetans,  sentiens  et  intelligens.  Atqui  id  per 
quod  homo  primo  existit  sub  dimensionibus,  vegetat,  sentit  et  intelligit 
debet  esse  unicum  principium  formale  primum.  Ergo  in  quolibet  vi- 
vente, etiamsi  multiplici  gradu  vitalis  perfectionis  gaudeat,  unica  est 
forma  substantialis. 

Proh.  niin.  Unusquisque  nostrum  sentit  et  intelligit  se  sentire.  Ergo 
in  nobis  idem  est  principium  formale  remotum  sentiendi  et  intelli- 
gendi,  nam  operationes  immanentes  specifice  diversae  nequeunt  reduci 
ad  unitatem,  nisi  fundentur  in  eodem  primo  principio  formali;  quum, 
hac  seclusa,  nulla  alia  ratio  realis  unitatis  relinquatur.  lamvero  sen- 
satio est  operatio  compositi.  Ergo  idem  principium  formale  compositi 
corporei  organici  et  extensi  est  principium  sentiendi  (cfr.  n.  19.).  Sed 
idem  principium  primum  quo  sentiendi  est  primum  principium  quo 
intelligendi.  Ergo  id  per  quod  homo  primo  existit  sub  dimensionibus, 
vegetat,  sentit  et  intelligit  est  unicum  principium  formale  primum 
seu  substantiale,  nempe  anima  rationalis. 

Argum.  S.  Tliomae.  Eandem  veritatem  demonstrat  S.  Doctor  in 
Summa  1.  p.  q.  76.  a,  3.  ubi  triplici  argumento  utitur.  Primum  de- 
sumit ex  eo  quod  anima  est  forma  substantialis  in  quolibet  vivente 
corporeo,  etiam  in  homine.  Sed  forma  substantialis  quum  faciat  ens 
primo  et  simpliciter,  non  admittit  alias  formas  sub  se  in  subiecto. 
Ergo  anima,  etiam  humana,  est  unica  forma  substantialis,  vi  cuius 
homo  est  intelligens,  sentiens,  vegetans,  atque  ens  corporeum. 

Secundum  desumit  ex  modo  quo  praedicatur  de  homine  animal.  Et- 
enim animal  praedicatur  de  homine  primo  modo  dicendi  per  se.  lamvero 
si  homo  per  unam  formam  esset  animal  et  per  aliam  esset  homo ; hae 
formae  vel  essent  subordinatae,  vel  non.  Si  non  essent  subordinatae^ 
animal  praedicaretur  de  homine  per  accidens,  ut  dulce  praedicatur  de 
albo  propter  identitatem  subiecti ; sivero  essent  subordinatae  utpote 
una  praeambula  alteri,  ut  superficies  subordinatur  colori,  praedicaretur 
animal  de  homine  secundo  modo  dicendi  per  se,  in  quo  subiectum 
intrat  definitionem  praedicati,  ut  superficiatum  intrat  definitionem 
• colorati.  lamvero  homo  non  intrat  definitionem  animalis.  Ergo  ex  ipso 
modo  praedicationis  apparet  eandem  esse  formam  per  quam  aliquid 
'est  animal  et  per  quam  aliquid  est  homo  (cfr.  Log.  n.  93.). 

Tertium  argumentum  desumit  ex  eo,  quod  si  una  operatio  animae, 
ex.  gr.  intellectio,  est  intensior,  alia,  ex.  g.  gustatio,  vel  auditio,  vel 
nutritio,  evadit  remissior.  lamvero  si  anima  nutritiva  esset  in  homine 

alia  ab  anima  sensitiva,  et  haec  esset  alia  ab  intellectiva;  singularum 
operationes  possent  simul  esse  aeque  intensae.  Ergo  haec  vicissitudo 
signum  est  perfectae  unitatis  principii  remoti  operationum  in  homine. 

Tandem  similitudine  ducta  ex  numerorum  et  figurarum  geometri^ 
carum  speciebus,  quarum  superior  continet  inferiorem;  ita  concludit: 
« Et  ideo  Aristoteles...  assimilat  species  rerum  numeris,  qui  differunt 
« specie  secundum  additionem  vel  subtractionem  unitatis,  et...  comparat 
« diversas  animas  speciebus  figurarum,  quarum  una  continet  aliam, 
« sicut  pentagonum  continet  tetragonum  et  excedit.  Sic  igitur  anima 
« intellectiva  continet  in  sua  virtute  quidquid  habet  anima  sensitiva 
« brutorum,  et  nutritiva  plantarum.  Sicut  ergo  superficies,  quae  habet 
« figuram  pentagonam,  non  per  aliam  figuram  est  tetragona,  et  per 
« aliam  pentagona,  quia  superflueret  figura  tetragona  ex  quo  in  pen- 
« tagona  continetur,  ita  nec  per  aliam  animam  Socrates  est  homo,  et 
« per  aliam  animal,  sed  per  unam  et  eamdem  ». 

125.  Corollarium  1.  Anima  non  est  corpus.  Nam  est  principium 
formale  substantiale  corporis  viventis.  Sed  principium  formale  cuius- 
cumque corporis  non  est  corpus.  Ergo  anima  non  est  corpus  (1). 

Corollarium  2.  Anima  immediate  unitur  materiae  primae.  Nam 
si  uniretur  mediante  aliqua  dispositione  praevia,  materia  prima  actua- 
retur  aliquo  actu  antecedenter  ad  animam.  Sed  anima,  quum  sit  forma 
substantialis  corporis  viventis,  est  actus  primus  materiam  informans. 
Ergo  anima  immediate  unitur  materiae  primae  (2),  quam  tamen  debere 
esse  dispositam  ad  talem  formam  dicemus  inferius. 

OBIECTIONES. 

126.  Obiect.  1^.  Corruptibile  et  incorruptibile  nequeunt  esse  unius 
substantiae.  Sed  anima  intellectiva  est  incorruptibilis,  aliae  vero  ani- 
mae, scilicet  sensitiva  et  vegetativa,  sunt  corruptibiles.  Ergo  saltem 
in  homine  nequit  unica  anima  admitti. 

Resp.  List.  mai.  Nequeunt  directe  pertinere  ad  eamdem  substantiam, 
Cone.,  nequit  incorruptibile  pertinere  reductive  ad  substantiae  corrupti- 
bilis praedicamentum,  Subdist.  Si  sit  completum  in  ratione  speciei,  Cone., 
secus,  JSfego.  Concedo  primum  membrum  minoris,  Distinguo  secundum. 
Anima  sensitiva  et  vegetativa  sunt  corruptibiles  per  se.  Nego,  per 
accidens,  Subdist.  Quando  formaliter  constant  se  solis.  Cone.,  quando 
virtualiter  continentur  in  anima  intellectiva.  Nego  et  nego  conseg.  (3). 


(1)  Cfr.  1.  p.  q.  75.  art.  1.  et  5. 

(2)  Cfr.  1.  p.  q.  76.  art.  6.  et  7. 

(3)  Cfr.  S.  Th.  1.  p.  q.  76.  a.  3.  ad  1.  et  qq.  dd.  De  Anima  art.  11.  ad  13. 

Potentias  autem  sensitivas  et  vegetativas,  quum  sint  organicae,  non 
remanere  actu  in  anima  separata  a corpore,  sed  tantum  virtualiter^  sicut 
in  principio  vel  radice^  demonstrat  S.  Thomas  1.  p.  q.  77.  a.  8. 

OMect.  2^  Si  anima  humana  esset  incorruptibilis,  non  esset  eiusdem 
generis  cum  animabus  leonis  vel  equi,  quae  sunt  corruptibiles.  Atqui 
dici  debent  eiusdem  generis,  quum  homo  sit  animal.  Ergo  anima  hu- 
mana vel  est  corruptibilis  vel  est  alia  ab  anima  qua  homo  est  animal. 

Resp.  Bist.  sequel,  mai.  Si  anima  esset  directe  sub  praedicamento 
physico  substantiae,  anima  non  esset  eiusdem  generis  physici  in  ho- 
/ mine,  leone,  vel  equo,  Conc.^  si  anima  est  reductive  sub  praedicamento 
substantiae.  Nego.  Contrad.  min.  Debent  dici  eiusdem  generis  reductive^ 
Cone..,  directe,  Nego  suppositum.  Nego  cons.  Dixi  sub  eodem  genere  phy- 
'j  sico  reductive  quia  corruptibile  et  incorruptibile  posse  esse  directe 
‘ sub  eodem  genere  logico  constat  ex  dictis  in  Logica  de  praedicamento 
logico  substantiae  n.  84,  ubi  divisa  est  substantia  in  corpoream  et 
incorpoream  (1). 

> Obiect.  3^.  Genus  sumitur  a materia,  diiferentia  vero  a forma.  Sed 
* 

in  nomine  differentia  rationalis  sumitur  ab  anima  intellectiva,  animal 
vero  dicitur  de  homine  ex  hoc  quod  habet  corpus  animatum  anima 
sensitiva.  Ergo  anima  intellectiva  comparatur  ad  corpus  animatum 
anima  sensitiva,  ut  forma  ad  materiam,  seu  ut  actus  ad  potentiam,  ac 
proinde  realiter  distinguuntur. 

Resp.  Bist.  mai.  Genus  sumitur  a materia  et  differentia  a forma,  hoc 
sensu  quod  materia  sit  principium  proximum,  a quo  sumitur  genus, 
et  forma  principium  proximum,  a quo  sumitur  differentia.  Nego, 
hoc  sensu  quod  in  substantiis  compositis  ex  materia  et  forma  materia 
^\i  principium  remotum  seu  radicate  a quo  sumitur  genus,  forma  vero 
sit  principium  remotum  seu  radicate  a quo  sumitur  differentia,  Cone. 
Contradist.  1.  partem  minoris:  tanquam  a principio  remoto  seu  radi- 
cali.  Cone.,  tamquam  a principio  proximo,  Nego.  Bist.  2.  partem  mi- 
noris: si  animal  sumitur  ad  modum  totius potentialis.  Nego,  si  animal 
sumitur  ad  modum  partis  in  toto  integrali  quidditativo,  Suhdist.  Ad 
modum  partis  logicae.  Cone.,  ad  modum  partis  physicae.  Nego  (cfr. 
Logic,  mai.  Thes.  5.).  Bist.  cons.  anima  intellectiva  comparatur  ad 
corpus  animatum  anima  sensitiva,  ut  actus  ad  potentiam  in  ordine  lo- 
gico, Cone.,  in  ordine  reali.  Nego. 

Obiect.  4®.  Si  tres  animae  identificarentur  in  homine,  in  quacumque 
corporis  humani  parte  esset  una,  deberet  esse  alia.  Atqui  hoc  non  con- 
tingit, quum  in  ossibus  ex.  gr.  sit  tantum  anima  vegetabilis.  Ergo. 


(1)  Cfr.  S.  Tli.  1.  p.  q.  76.  a.  3.  ad  2.  et  qq.  dd.  De  Anima  art.  11.  ad  11. 

Resp.  Bist.  sequel.  mai.  [n  quacumque  parte  est  una,  deberet  esse 
alia  secundum  essentiam,  Conc,^  secundum  virtutem  seu  potentiam  pro- 
xime operativam.  Nego.  Contrad.  min.  Nego  conseq.  Cfr.  S.  Th.  qq.  dd. 
De  Anima  art.  11.  ad  20. 

Obiect.  5*^.  Actus  inter  se  pugnantes  nequeunt  eidem  animae  simul 
inesse.  Atqui  actus  appetitus  sensitivi  saepe  pugnat  cum  actu  appe- 
titus rationalis.  Ergo  anima  sensitiva  differt  realiter  ab  anima  ratio- 
nali in  homine. 

Resp.  Bist.  mai.  Actus  inter  se  pugnantes  non  possunt  eidem  animae 
inesse  immediate^  Cone.,  mediantibus  diversis  potentiis,  Suhdist.  Si  con- 
trarietas  habeatur  ratione  principii  effectivi,  Cone.,  si  habeatur  ratione 
obiecti  seu  termini.  Nego.  Contrad.  min.  Nego  conseq.  Ex  hac  diffi- 
cultate sequitur  identitas  principii  remoti  quo  operationis.  Si  enim 
ipsum  principium  remotum  esset  diversum,  homo  non  posset  experiri 
pugnam  inter  superiorem  et  inferiorem  partem  sui.  Idcirco  difficultas 
retorqueri  potest  in  adversarios. 

Reliquas  obiectiones  proponemus,  quum  agemus  de  unione  animae 
humanae  cum  corpore. 


fl 

QUAESTIO  XV. 

DE  POTENTIIS  OPERATIVIS. 

127.  Potentia  activa  definitur  ab  Aristotele  « Principium  transmu- 
tandi aliud  in  quantum  est  aliud»  (Metapli.  lib.  5.  Gap.  12.  et  Lib.  9. 
Gap.  2.);  et  a S.  Thoma  « Principium  agendi  in  aliud  » (I.  p.  q.  25. 
a.  L).  Quare  potentia  activa  revocatur  ad  genus  causae  efficientis. 

Potentia  passiva  definitur  ab  Arist.  (1.  c.)  « Principium  trans- 
mutandi seu  ut  transmutetur  ab  alio,  in  quantum  est  aliud  » ; et  a 
S.  Thoma:  « Principium  patiendi  ab  alio  ».  Potentia  passiva  revocatur 
ad  genus  causae  materialis  seu  receptivae. 

Potentia  activa  denotat  perfectionem,  Potentia  passiva  im- 
perfectionem. « Unumquodque  secundum  quod  est  actu  et  perfectum 
« est  principium  activum  alterius.  Patitur  autem  unumquodque  secun- 
« dum  quod  est  deficiens  et  imperfectum  ».  S.  Th.  l.  p.  q.  25.  a.  1. 

Nota.  Ne  cui  contradictoria  videatur  haec  divisio  potentiarum  ope- 
rativarum  in  activas  et  passivas;  nam  omnis  potentia,  quae  operatur, 
est  activa,  notandum  est  hanc  divisionem  non  desumi  ex  parte  opera- 
tionis, sed  ex  parte  modi  quo  potentia  operativa  se  habet  ad  suum 
obiectum.  Si  enim  ita  operatur,  ut  transmutet  obiectum,  est  potentia 
operativa  activa.  Si  autem  ita  operatur,  ut  debeat  immutari  ab  obiecto, 
ad  hoc  ut  possit  elicere  suam  operationem  immanentem,  est  potentia 
passiva.  Quare  potentiae  vegetativae  sunt  activae;  potentiae  autem 
sensitivae  sunt  passivae.  Gonferatur  omnino  locus  S.  Thomae  (qq.  dd. 
de  Veritate  q.  16.  a.  1.  ad  13.). 

THESIS  XLI. 

In  ente  creato  potentiae  operativae  realiter  distinguuntur 
ab  essentia  (1). 

PROBATUR. 

128.  I.  Sicut  esse  seu  subsistere  est  ultima  actualitas  substantiae, 
ita  operari  est  ultima  actualitas  potentiae  operativae.  Sed  ultima  actua- 
litas unius  eiusdemque  nequit  esse  nisi  unica.  Ergo  si  substantia  et 
I potentia  operativa  essent  unum  et  idem  realiter,  etiam  esse  et  operari 


(1)  Cfr.  s.  Th.  1.  p.  q.  77.  a.  1. 

deberent  esse  unum  et  idem.  Atqui  tantum  in  Deo  esse  et  operari 
sunt  unum  et  idem,  in  creaturis  vero  minime,  sed  istis  contingit  ac- 
cidentaliter  et  mutabiliter  operari.  Ergo  etiam  potentia  operativa  esse 
debet  accidens  substantiae  operativae. 

II.  Potentiae  animae  aliae  sunt  actus  corporis,  ut  vegetativae  et 
sensitivae,  aliae  sunt  immateriales,  ut  intellectus  et  voluntas,  aliae  aliis 
dominantur,  ut  superiores  inferioribus.  Atqui  quae  habent  praedicata 
opposita,  nequeunt  distingui  ab  invicem  tantum  ratione.  Ergo. 

III.  Anima  per  suam  essentiam  est  forma  corporis.  Atqui  facultates 
intellectivae  nequeunt  esse  actus  corporis,  secus  non  possent  elicere 
operationem  immaterialem.  Ergo  distinguuntur  realiter  ab  essentia 
animae. 

Dices  contra  hoc  argiim.  et  contra  ipsam  thesim : Si  potentiae  flue- 
rent ab  essentia  animae,  principiatum  esset  perfectius  et  immaterialius 
suo  principio.  Nam  intellectus  non  potest  esse  actus  corporis,  dum 
anima,  ex  qua  fluit,  est  forma  corporis.  Atqui  esse  omnino  separatum 
a materia  est  perfectius  et  immaterialius  quam  informare  materiam. 
Ergo. 

Resp.  Bist  mai.  Intellectus  non  potest  esse  actus  corporis  unice 
propter  perfectionem  spiritualitatis,  Nego,  propter  perfectionem  spiri- 
tualitatis  coniunctam  cum  imperfectione  accidentis.  Co7ic,  Bist.  min. 
Perfectius  est  esse  separatum  a materia  quam  esse  actum  corporis,  si 
separatio  a materia  procedat  unice  a perfectione  immaterialitatis.  Cone., 
si  procedat  ab  imperfectione  accidentis,  Nego  et  nego  conseq. 

Forma  illa,  quae  medium  tenet  locum  inter  formas  materiales,  quae 
nequeunt  subsistere  extra  materiam,  et  formas  perfecte  immateriales, 
quae  tamquam  essentiae  completae  subsistunt  extra  materiam  sicut 
angeli,  est  imperfectissima  inter  formas  immateriales,  quum  participet 
de  imperfectione  formarum  materialium.  Nam  licet  sit  spiritualis  et 
subsistens,  tamen  ob  suae  immaterialitatis  imperfectionem  potest  esse 
actus  corporis  elevando  corpus  ad  suum  esse,  ut  ita  unita  corpori 
subsistat  in  specie  completa,  nec  totaliter  comprehendatur  a corpore, 
utpote  elevans  illud.  lamvero  inter  formas  accidentales  dari  nequit 
haec  triplex  classis  formarum,  ita  ut  detur  aliqua  forma  accidentalis, 
quae  sit  simul  actus  corporis  et  immaterialis,  ac  proinde  non  totaliter 
comprehensa  a corpore.  Nam  forma  accidentalis  habet  esse  per  subie- 
ctum,  a quo  totaliter  dependet  in  essendo,  unde  eo  ipso  quod  est  actus 
compositi,  erit  forma  materialis  dependens  in  esse  a subiecto  materiali. 
Quapropter  licet  intellectus  et  voluntas  animae  humanae  nequeant 
esse  actus  corporis,  tamen  non  sunt  spiritualiores  anima  humana,  sed 
ideo  debent  immediate  subiectari  in  anima  et  non  in  composito,  quia 

V,  sunt  accidentia,  quae  dependent  in  suo  esse  a subiecto.  Dum  contra 
anima  humana  non  pendet  in  suo  esse  a materia  neque  a corpore, 
quod  elevat  ad  esse  suum  (1). 

IV.  Quum  anima  sit  actus,  si  potentiae  operativae  indentificarentur 
cum  eius  essentia,  quemadmodum  anima  est  semper  in  actu,  ita  sem- 
per  operaretur  omni  operatione  sua  immanenti.  Atqui  hoc  est  falsum. 
Ergo  etc. 

Neque  dicas  cumScoto  animam,  quatenus  est  actus  formalis,  esse 
in  actu  primo,  qui  potest  transire  in  actum  secundum.  Nam  ideo  po- 
tentiae operativae  possunt  transire  ab  actu  primo  ad  actum  secundum, 
quia,  quum  sint  distinctae  ab  essentia,  possunt  habere  statum  et  or- 
dinem potentiae  ad  ulteriorem  actum  (2). 

Y.  Potentia  et  actus  dividunt  ens  et  quodlibet  genus  entis;  et  ideo 
necesse  est  ut  ad  idem  genus  referatur  aliqua  potentia,  ad  quod  refertur 
eius  actus.  Si  igitur  actus  non  est  in  genere  substantiae,  oportet  ut 
! potentia  quae  ordinatur  ad  huiusmodi  actum  nullatenus  sit  in  genere 
substantiae.  Porro  operatio  creaturae  est  in  genere  accidentis.  Ergo 
etiam  potentia  operativa  esse  debet  in  genere  accidentis. 

Operationem  creaturae  esse  in  genere  accidentis  1®  manifesta- 
tur ex  eo  quod  operationes  mutabiliter  contingunt  creatis  substantiis 
iam  existentibus ; 2®  confirmatur  ex  eo  quod  operatio,  cum  in  sua  ra- 
tione importet  puram  perfectionem  actualitatis,  est  enim  ultima  actua- 
I litas  potentiae  operantis  quatenus  operantis ; si  esset  in  genere  sub- 
1 stantiae,  esset  pura  perfectio  subsistens,  quae  necessario  identificatur 
cum  ipso  esse  per  se  subsistente.  Atqui  hoc  est  proprium  operationis 
i Dei,  quae  cum  divino  esse  identificatur. 

Hoc  etiam  argumentum  impetitur  a Scoto,  cuius  cavillationes  dis- 
solvit Caietanus  in  Comment.  in  1.  c.  S.  Thomae.  Et  sane  effatum,  cui 
' innititur  obiectio  Scoti : potentia  et  actus  sunt  in  eodem  genere^  intel- 
; ligendum  est  non  de  quocumque  subiecto  recipiente  aliquem  actum, 
sed  de  potentia  quae  essentialiter  et  ex  ipsa  natura  est  ordinata  ad 
' aliquem  actum,  ita  ut  ab  eo  specificetur.  Unde  non  sufficit  quaecumque 
'i  receptio  vel  habitudo  potentiae  ad  actum ; sed  propriae  potentiae  ad 
, proprium  actum,  sine  ordine  ad  quem  potentia  neque  concipi  neque 
' existere  posset.  Huiusmodi  potentia  YOCSituv potentia  per  se.  Dum  contra 
i subiectum  aliquod  susceptivum  alicuius  actus  diversi  generis  vocatur 
5 potentia  per  accidens.  Difficultas  igitur  Scoti  fundatur  in  confusione 
I potentiae  per  se  cum  potentia  per  accidens. 


(1)  Cfr.  S.  Bonaventuram  (in  II.  Sent.  Diwt.  25). 

(2)  Cfr.  S.  Th.  1.  p.  q.  77.  a.  1.  cum  comment.  Caietani,  qui  Scoti  obioctiones  dif^solvit. 

OBIECTIONES 

129.  Obiect.  l^  In  omni  ente  creato  principium  essendi  est  idem 
cum  principio  operandi.  Atqui  essentia  est  principium  essendi.  Ergo 
essentia  est  principium  operandi,  et  ideo  potentia  operativa  non  distin- 
guitur ab  essentia. 

Resp.  Dist.  mai.  Principium  essendi  creaturae  est  idem  cum  principio 
operandi  remoto  et  utquo^  Conc.^  cum  principio  operandi Nego. 
Contrad.  min.  Essentia  est  principium  quo  remotum  operandi,  Conc.^ 
est  principium  quo  proximum.  Nego. 

Obiect.  2^.  Differentiae  essentiales  non  sumuntur  ab  accidentibus. 
Atqui  differentiae  sensibilis  et  rationalis  sumuntur  a sensu  et  intellectu. 
Ergo  sensus  et  intellectus  non  sunt  accidentia. 

Resp.  I)ist.  mai.  Differentiae  essentiales  non  constituuntur  ab  acci- 
dentibus, Conc.^  non  cognoscuntur  per  accidentia.  Nego.  Contr.  min. 
Hae  differentiae  sumuntur  a sensu  et  intellectu  tamquam  a manifesta- 
tivis  earum.  Cone.,  tamquam  a constitutivis.  Nego.  Nego  cons. 

Obiect.  Si  anima  esset  distincta  a suis  potentiis,  posset  intelligi 
sine  illis.  Atqui  non  potest.  Ergo. 

Resp.  Dist.  mai.  Ab  intellectu  simpliciter  apprehendente.  Cone.,  ab 
intellectu  componente  et  dividente,  Nego.  Contr.  min.  Nego  cons.  Nam 
intellectus  nequit  cum  veritate  negare  animae  suas  facultates. 

Obiect.  4^  Si  potentiae  sensitivae  et  intellectivae  essent  accidentia, 
anima  diceretur  intelligere  et  sentire  per  accidens.  Atqui  anima  hu- 
mana non  intelligit  neque  sentit  per  accidens  ita  ut  possit  aliter  ope- 
rari. Ergo. 

Resp.  Dist.  mai.  Si  sumatur  ipsum  principium  remotum  intelle- 
ctionis, Nego.  Si  sumatur  principium  proximum,  Suhdist.  Diceretur 
sentire  et  intelligere  per  accidens  proprium,  Cone.,  per  accidens  con- 
tingens, Nego.  Contr.  min.  Nego  cons.  Cfr.  Log.  nn.  195.  197. 

Obiect.  5®.  Potentiae  dicuntur  partes  animae.  Atqui  partes  rei  con- 
stituunt ipsam  rem.  Ergo. 

Resp.  Dist.  mai.  Dicuntur  partes  essentiales  animae.  Nego,  partes; 
potestativae  seu  potentiales.  Cone.  Contr.  min.  Nego  cons. 

Obiect.  Anima  est  nobilior  quam  forma  accidentalis.  Sed  forma 
accidentalis  est  sua  virtus,  cum  non  agat  per  aliud.  Ergo  etiam  anima 
est  sua  potentia. 

Resp.  Cone.  mai.  Dist.  min.  Est  virtus  instrumentalis  animae.  Cone., 
est  virtus  principalis,  seu  principium  primum  operationis,  Nego.  Ex 
his  quae  de  accidentibus  diximus  satis  intelligitur  potentias  operativas 
esse  virtutes  animae  in  qua  subiectantur. 

Obiect.  7*.  Si  potentiae  distinguerentur  ab  essentia  animae,  ab  una 
et  simplici  essentia  prodiret  multitudo  potentiarum.  Atqui  ab  uno  sim- 
plici non  potest  multitudo  dimanare.  Ergo. 

Resp.  Bist.  mai.  Multitudo  prodiret  ab  una  essentia  absolute  consi- 
derata, Nego^  relative  considerata  i.  e.  secundum  varias  relationes  reales 
ad  varias  potentias.  Cone.  Bist.  min.  Efficienter,  Nego^  perresultantiam, 
Subdist.  Si  sit  actus  in  omni  ordine  purus.  Cone,  si  sit  actus  relative 
purus.  Nego.  Nego  eons. 


THESIS  XLIl. 

Potentiae  operativae  specificantur  a)  per  actus,  tamquam  per 
causas  formales  seu  intrinsece  constituentes  potentias  ope- 
rativas  in  actu ; b)  per  obiecta  vero  formalia,  tamquam  per 
principia  extrinseca  seu  causas  efficientes  aut  finales. 

PROBATUR. 

130.  Quoad  Quum  potentia  quaelibet  in  quantum  huiusmodi 
determinetur  per  actum,  ad  quem  transcendentaliter  ordinatur,  necesse 
est  ut  ab  eo  specificetur  tamquam  per  causam  formalem  et  intrinsecam, 
lamvero  actus  proprius  potentiae  operativae,  in  quantum  operativae, 
est  operatio  seu  actio  sibi  correspondens.  Ergo  potentia  quaelibet  ope- 
rativa  specificatur  per  actum  sibi  respondentem,  tamquam  per  causam 
formalem  seu  intrinsece  constituentem  potentiam  operativam  qua  talem. 

Quoad  Operatio  nequit  esse,  nisi  sit  determinata,  nequit  autem 
esse  determinata,  nisi  versetur  circa  aliquod  obiectum,  ad  quod  se 
habeat  vel  tamquam  ad  terminum  seu  fiiiem,  si  sit  operatio  potentiae 
activae  (ut  augmentatio  terminatur  ad  debitam  quantitatem),  vel  tam- 
quam ad  principium  seu  causam  extrinsecus  moventem,  si  sit  operatio 
potentiae  passivae  (ut  visio  determinatur  ab  actione  corporis  luminosi), 
lamvero  aliquid  specificatur  ab  extrinseco  per  id,  per  quod  determi- 
natur ad  esse  tamquam  per  causam  efficientem  vel  finalem,  quum  omne 
agens  ad  hoc  agat  ut  similitudinem  suam  in  aliud  inducat,  et  « omne, 
« cuius  esse  non  est  nisi  propter  finem  aliquem,  habet  modum  sibi 
« determinatum  ex  fine  ad  quem  ordinatur,  sicut  serra  est  huiusmodi 
« et  quantum  ad  formam  et  quantum  ad  materiam,  ut  sit  conveniens 
« ad  finem  suum,  qui  est  secare  » (1).  Ergo  operatio  specificatur  ab 
obiecto. 


(1)  S.  Th.  qq.  cUl.  de  Verit.  q.  Io.  a.  2. 

Quum  igitur  potentia  operativa  specificetur  ab  operatione,  operatio  I 
autem  specificetur  ab  obiecto,  patet  potentias  operativas  specificari  ab  |fl 
operationibus  suis  tamquam  a causa  formali,  ab  obiecto  autem,  tam-  jl 
quam  a principio  extrinseco  se  habente  ad  eas,  si  sint  passivae,  ut  1 1 
causa  efficiens,  si  sint  activae,  ut  causa  finalis.  . I 

Hanc  autem  specificationem  potentiae  procedere  ab  obiecto  non  ma-  ; 1 
terialiter  sed  formaliter  accepto,  patet  ex  eo  quod  obiectum  formale  j 
dicitur  obiectum  secundum  eam  rationem  seu  formalitatem  acceptum  • 
secundum  quam  per  se  attingitur  a potentia  operativa.  Imvero  aliquid  >! 
specificatur  per  id,  quod  per  se.  non  per  accidens.,  attingitur  ab  ipso.  ^ 
Ergo  virtus  operativa  specificatur  ex  obiecto  formaliter  et  non  mate-  ; ' 
rialiter  tantum  accepto.  Idcirco  S.  Thomas  (1)  ait:  « Non  quaecumque 
« diversitas  obiectorum  diversificat  potentias  animae,  sed  differentia 
« eius,  ad  quod  per  se  potentia  respicit,  sicut  sensus  per  se  respicit  i 
« passibilem  qualitatem,  quae  per  se  dividitur  in  colorem,  sonum  et 
« huiusmodi,  et  ideo  alia  potentia  sensitiva  est  coloris,  scilicet  visus, 

« et  alia  soni,  scilicet  auditus.  Sed  passibili  qualitati  aut  colorato 
« accidit  esse  musicum,  vel  grammaticum,  vel  magnum  et  parvum,  t 

« aut  hominem  vel  lapidem,  et  ideo  penes  huiusmodi  differentias  po-  ! 

« tenti ae  animae  non  distinguuntur  ». 

OBIECTIONES. 

131.  Obiect.  V.  Idem  obiectum  pertinet  ad  diversas  potentias.  Atqui  ^ 

specificativum  alicuius  potentiae  non  potest  esse  commune  diversis  * 

potentiis.  Ergo  potentiae  non  specificantur  ab  obiecto. 

Resp.  Dist.  mai.  Idem  obiectum  secundum  diversas  formales  ratio- 
nes acceptum,  Conc.^  secundum  eamdem  rationem,  Nego.  Contr.  min. 

Nego  cons. 

Obiect.  2^  Quaedam  obiecta  diversa  et  propria  diversarum  poten- 
tiarum, (ex.  gr.  color,  qui  est  obiectum  proprium  visus,  et  sonus,  qui 
est  obiectum  proprium  auditus)  sunt  simul  obiectum  proprium  tertiae 
cuiusdam  potentiae  (sic  color  et  sonus  pertinent  ad  potentiam,  quae 
dicitur  sensus  communis).  Atqui  si  diversa  obiecta  pertinent  simul  ad 
diversas  potentias  et  ad  unam  communem,  potentiae  non  distinguuntur 
per  obiecta  formalia,  quia  id  quod  est  causa  distinctionis  in  uno,  debet 
esse  causa  distinctionis  in  omnibus.  Ergo  potentiae  non  specificantur  ^ 
per  obiecta  formalia. 

Resp.  Dist  mai.  Diversa  obiecta  diversarum  potentiarum  sunt  simul 
obiectum  proprium  tertiae  cuiusdam  potentiae  eiusdem  perfectionis 


(1)  1.  p.  q.  77.  a.  3. 

et  siib  eadem  ratione  formali,  Nego^  superioris  perfectionis  et  sub  di- 
versa seu  universaliori  ratione  formali,  Cone.  Contr.  min.  et  Nego  cons. 
Sensus  communis  est  perfectior  sensibus  exterioribus  et  habet  pro 
obiecto  ipsum  genus  passibilis  qualitatis^  singuli  autem  sensus  exte- 
riores habent  pro  obiecto  aliquam  speciem  passibilis  qualitatis,  quae 
tamen  se  habet  ut  genus  intermedium  ad  species  infimas.  Sic  color  qui 
est  obiectum  proprium  visus  se  habet  ut  genus  intermedium  ad  varias 
species  colorum,  sonus  se  habet  ut  genus  intermedium  ad  varias  species 
sonorum  etc. 

Obiect.  3^.  Contrariorum  est  eadem  potentia,  sicut  visus  est  albi  et 
nigri.  Atqui  si  eadem  potentia  respicit  contraria  obiecta,  potentiae  non 
specificantur  per  actus  et  obiecta.  Ergo. 

Resp.  Dist.  mai.  Contrariorum  est  eadem  potentia,  si  communis  ratio 
contrariorum  sit  obiectum  formale  talis  potentiae.  Cone.,  secus,  Nego. 
Contr.  min.  et  Nego  cons. 

Obiect.  Facultates  organicae  sunt  in  diversis  organis.  Atqui 
potentiae,  quae  sunt  in  diversis  organis  diversificantur  ratione  organo- 
rum. Ergo  distinctio  potentiarum  procedit  ab  organis,  non  ab  obiecto. 

Resp.  Dist.  mai.  Facultates  organicae  sunt  in  diversis  organis  ita 
ut  organa  ordinentur  ad  potentias,  ut  materiale  ad  formale.  Cone.,  ita 
ut  potentiae  sint  propter  organa.  Nego.  Contr.  min.  Nego  cons.  Quamvis 
in  ordine  cognitionis  nostrae  et  generationis,  quae  procedunt  ab  im- 
perfecto ad  perfectum,  priora  sint  organa,  utpote  sensibilia  per  se; 
tamen  ordine  dignitatis  et  intentione  naturae,  potentiae  sunt  priores 
organis  et  se  habent  ad  ea  ut  forma  ad  materiam  et  ut  finis  ad  ea 
quae  sunt  ad  finem  (1). 

Obiect.  5^  Nihil  specificatur  per  id  quod  est  posterius  et  extrin- 
secum.  Atqui  actus  est  posterior  potentia,  obiectum  autem  est  ex- 
trinsecum.  Ergo  potentiae  operativae  non  specificantur  per  actus  et 
obiecta. 

Resp.  Dist.  1.  membr.  maioris.  Nihil  specificatur  per  id  quod  est 
posterius  tum  secundum  esse,  tum  secundum  intentionem.  Cone,  quod 
est  posterius  secundum  esse,  sed  est  prius  secundum  intentionem.  Nego. 
Dist.  1.  membr.  maioris.  Nihil  specificatur  per  id  quod  est  extrinse- 
cum  et  non  est  principium  vel  finis.  Cone.,  quod  est  extrinsecum  et 
est  principium  vel  finis.  Nego.  Contr  ad.  min.  Nego  cons.  Solutio  patet 
ex  dictis  in  demonstratione  Thesis. 


(1)  Cfr.  S.  Th.  qq.  de  Auiiua  a.  IS.  ad  6, 

THESIS  XLIII. 

Tres  sunt  potentiae  operativae  propriae  viventis  vegetativi, 

nempe  augmentativa,  nutritiva,  generativa. 

PROBATUR. 

132.  Potentiae  operativae  specificantiir,  mediantibus  actibus,  per 
obiecta  formalia  (sicut  demonstravimus  in  Thesi  42.).  lamvero,  quum 
viventis  vegetativi  propria  operatio  sit  movere  seipsum  quoad  execu- 
tionem  motus  vel  in  bonum  sui  tantum,  vel  etiam  in  bonum  speciei 
(sicut  demonstravimus  in  Thesi  39.);  sub  triplici  respectu  potest 
huiusmodi  bonum  attendi:  1.  quatenus  vegetans  adsequatur  debitam 
quantitatem,  2.  quatenus  conservetur  in  esse  et  in  debita  quantitate, 
3.  quatenus  perpetuetur  eo  modo,  quo  potest  perpetuitatem  adsequi, 
nempe  quamvis  non  in  seipso  individuo,  quod  corruptibile  est,  tamen 
in  sua  specie  per  productionem  aliorum  individuorum  eiusdem  speciei. 

a)  Ad  adsecutioiiem  debitae  quantitatis  ordinatur  virtus 
augmentativa  quae  definiri  potest:  « Principium,  quo  vivens  potest 
ex  alimento  adsequi  maiorem  quantitatem  ».  Huius  potentiae  operatio, 
videlicet  augmentatio,  ita  definitur  a Sylvestro  Mauro  (1).  « Aggene- 
ratio  novae  substantiae  quantae,  ut  quanta  est,  facta  ex  alimento  in- 
trosuscepto,  virtute  formae,  ad  acquirendam  debitam  magnitudinem  ». 

b)  Discrimen  inter  augmentum  corporum  viventium  et 
non  viventium  ex  tradita  definitione  apparet.  Viventia  enim  augentur 
per  introsusceptionem  alimenti,  quod  virtute  formae  convertitur  in 
eorum  substantiam.  Non  viventia  autem  augentur  per  aggregationem 
partium  discretarum,  quae  simul  uniuntur  ad  efformandam  maiorem 
massam.  Sic  augetur  massa  aquae  ex  guttis.  Ad  ignem  quod  attinet, 
hic  neque  est  specialis  substantia,  neque  in  combustione  proprie  nu- 
tritur; quia  cum  nova  materia  combustibilis  apponitur,  haec  non  con- 
servat ignem  in  praecedente  materia  accensum,  sed  ex  ea  resultat  novus 
ignis  numero  diversus  a priori. 

c)  Ad  conservationem  in  esse  et  in  debita  quantitate  ordi- 
natur virtus  nutritiva,  quae  ex  Aristotele  definiri  potest:  « Prin- 
cipium, quo  vivens  per  conversionem  alimenti  in  suam  substantiam 
conservare  potest  seipsum  reparando  partes  deperditas  ».  Cf.  S.  Thom. 
(1.  p.  q.  119.  a.  1.).  Huius  potentiae  operatio,  videlicet  nutritio,  ita 


(1)  Quaest.  Pliilos.  Vol.  3.  q.  35. 

definitur  a Syl vestro  Mauro  (1.  c.  quaest.  34.).  « Keparatio  partium 
deperditarum  per  introsusceptionem  alimenti  eiusque  conversionem  in 
substantiam  aliti  ». 

d)  Ad  perpetuandam  speciem  ordinatur  virtus  generativa 

quae  definiri  potest:  « Principium,  quo  vivens  potest  producere  aliud 
vivens  sibi  simile,  et  quodammodo  coniunctum  ».  Huius  potentiae 
operatio  seu  generatio  definitur:  « Origo  viventis  a vivente,  principio 
coniuncto  in  similitudinem  naturae  » (1).  Quidam  bisce  verbis  addunt 
verba  per  se  vel  vi  productionis  ad  ostendendum  requiri  ad  genera- 
tionem viventium,  ut  principium  coniunctum  sit  ex  se  seu  naturaliter 
ordinatum  ad  productionem  viventis  eiusdem  speciei.  Caeteroquin  si 
verba  ex  principio  coniuncto  stricte  sumantur,  non  est  necessaria  huius- 
modi  additio. 

e)  Discrimen  inter  generationes  viventium  et  non  viven- 
tium. Ex  tradita  definitione  apparet  generationem  non  viventium  esse 
ordinis  essentialiter  inferioris  generatione  viventium.  Haec  enim  ex 
intrinseco  producunt  aliquid  sibi  simile  in  specifica  natura.  Non  vi- 
ventia autem  ex  extrinseco  producunt  aliquid  extrinsecum,  cum  quo 
conveniunt  quidem  in  genere  corporis  non  viventis,  non  autem  in 
eadem  specie.  Per  actionem  enim  agentium  naturalium  ex  elementis 
resultant  mixta  inanimata,  ex  quibus  iterum  vi  agentium  naturalium 
resultant  vel  corpora  elementaria,  vel  alia  mixta.  Idcirco  S.  Thomas  (2) 
tria  discrimina  adsignat  inter  generationem  viventium  et  non  viven- 
tium; ait  enim:  « Dicendum  quod  cum  generatio  sit  communis  omni- 
« bus  corporibus  corruptibilibus;  tamen  corporibus  animatis  est  spe- 
« cialis  modus  generationis,  et  propter  hoc  etiam  habent  specialiter 
« inter  alias  vires  animae  vim  generativam.  In  viventibus  enim  primo 
« ex  generante  deciditur  aliquid,  quod  est  sufficiens  ad  generationem 
«quantum  ad  principium  activum  et  passivum...  Et  ideo  sequitur 
« secundum,  scilicet  quod  generatio  est  per  modum  exitus  a generante, 
« quod  non  est  in  generatione  inanimatorum.  Tertium  autem  est, 
« quod  generatum  exiens  a generante,  in  principio  generationis  adhaeret 
« ei,  et  est  in  eo  vel  per  contractum  vel  per  consolidationem,  ut  patet 
« in  fructibus,  qui  colligantur  plantis  ». 

Corollarium.  Potentia  generativa  aliis  diiahus  antecedit.  Nam 
i 1.  ordinatur  ad  bonum  speciei,  quod  est  perfectius  et  divinius,  quam 
bonum  individui;  2.  tunc  evolvitur,  quum  vivens  perfectionem  sibi 
debitam  fuerit  assequutum;  3.  utitur,  tamquam  ministris,  potentiis 


(1)  Cfr.  1.  p.  (1.  27.  a.  2. 

(2)  Cfr.  S.  Tli.  in  III.  Sent.  Dist.  8.  (p  1.  a.  1. 

augmentativa  et  nutritiva ; 4.  extenditur  ad  corpora  exteriora,  quae 
generans  extra  se  in  sui  specificam  similitudinem  producit  (1). 

OBIECTIONES. 

133.  Obiect.  1^.  In  assignandis  potentiis  viventis  vegetativi,  re- 
censendae sunt  eae,  quae  omni  vegetabili  conveniunt.  Atqui  virtus 
generati va  non  convenit  omni  vegetabili.  Ergo  male  adsignatae  sunt 
tres  potentiae. 

Resp.  Dist,  mai.  recensendae  sunt  eae,  quae  conveniunt  omni  ve- 
getabili perfecto  in  suo  genere,  Conc.^  etiam  vegetabili  imperfecto^ 
Nego.  Contrad.  min.  Virtus  generati  va  non  convenit  omni  vegetabili 
perfecto.  Nego,  non  convenit  quibusdam  imperfectis  vegetabilibus. 
Transeat,  vel  Omitto.  Dixi  transeat,  quia  ex  recentioribus  inventis, 
optime  a claro  naturalista  Pasteur  vindicatis,  resultat  omnia  prorsus 
viventia  reproduci  per  generationem  a viventibus  eiusdem  speciei, 
quamvis  modus  reproductionis  non  sit  aequalis  in  omnibus. 

Obiect.  2^.  Potentiae  communes  non  viventibus  non  sunt  vitales. 
Sed  potentia  generandi  est  communis  etiam  non  viventibus.  Ergo  non 
est  vitalis. 

Resp.  Cone.  mai.  List.  min.  Secundum  rationem  essentialiter  di- 
versam, Cone.,  secundum  eamdem  prorsus  rationem.  Nego.  Nam  ge- 
neratio, de  qua  hic  est  sermo,  est  ea  cui  competit  definitio  in  Thesi 
allata.  Quae  definitio  non  competit  generationi  non  viventium,  ad  quam 
proinde  non  requiritur  specialis  potentia  in  generante,  sed  sufficiunt 
qualitates  alterativae. 

Obiect.  Potentia  augmentativa,  nutritiva  et  generativa  dicuntur 
vires  naturales,  earumque  operationes  dicuntur  similiter  naturales.  Sed 
potentiae  et  operationes  animae  excedunt  vires  et  operationes  natu- 
rales. Ergo  hae  potentiae  non  sunt  propriae  animae. 

Resp.  Dist.  mai.  Dicuntur  naturales,  quia  procedunt  a natura  vi- 
ventis tamquam  a principio  quo  remoto.  Cone.,  dicuntur  naturales, 
quia  sunt  eiusdem  rationis  cum  operationibus  non  viventium,  Suhdist. 
Quatenus  habent  et  finem  et  speciem  prorsus  determinata  a natura. 
Cone.,  sub  aliis  respectibus.  Nego.  Contrad.  min.  Potentiae  et  opera- 
tiones animae  excedunt  vires  et  operationes  naturales  inanimatorum 
magis  minus  ^YO  diversitate  gradus  perfectionis  vitalis,  Cone.,  omnes 
eodem  modo.  Nego.  Solutio  patet  ex  Thesi  39.  J)e  triplici  gradu  perfe- 
ctionis vitalis.  Insuper  advertendum  est  potentias  vegetativas,  dum 
suas  eliciunt  operationes,  uti  tamquam  instrumentis  qualitatibus  activis, 


(1)  S.  Tli.  1.  j).  q.  78.  n.  2. 

quae  inveniuntur  etiam  in  corporibus  inorganicis,  quum  sint  principia 
actionum  naturalium  in  infimo  gradu  entis  corporei.  De  quarum  vi- 
rium (quae  dispescuntur  in  chimicas,  phj-sicas  et  mechanicas)  subordi- 
natione  ad  principium  formale  corporis  viventis  dicemus  in  quaest.  seq. 

Obiect.  4«.  Si  pro  diversitate  operationum  viventis  vegetabilis  adsi- 
gnandae  sunt  diversae  potentiae  animae  vegetativae,  addi  deberent 
multae  aliae  potentiae,  quum  habeantur  in  vivente  attractio  alimenti, 
eius  concoctio,  humorum  circulatio,  respiratio,  secretio  etc.  Atqui  fal- 
sum consequens.  Ergo  et  antecedens. 

Resp.  Dist.  seqiiel.  mai.  Si  reliquae  operationes  enumeratae  habe- 
rent finem  prorsus  distinctum  a fine  alicuius  ex  tribus  potentiis  ve- 
getativis.  Cone.,  si  habent  finem  subordinatum.  Nego.  Nego.  min.  et 
Cons.  Ut  ex  demoustratione  Theseos  apparet,  triplex  formalis  ratio 
virtutis  vegetativae  allata  est  ex  diverso  bono,  ad  quod  unaquaeque 
est  ordinata.  Quapropter  caeterae  potentiae,  quarum  operatio  respicit 
dispositionem  mediorum  ad  assequutionem  alicuius  ex  supradictis 
finibus,  sunt  sub  genere  alicuius  ex  tribus  vegetativae  animae  vir- 
tutibus. 

APPENDIX. 

DISCRIMINA  MATERIALIA  INTER  CORPORA  VIVENTIA  ET  NON  VIVENTIA  (1). 

134.  Quum  materia  debeat  esse  proportionata  formae,  quae  est  finis 
II  immediate  a natura  intentus  in  productione  rerum,  necesse  est,  ut 
/ pro  diverso  gradu  formarum  diversa  sit  materialis  dispositio  in  com- 
! positis  corporeis.  Praecipua  discrimina  inter  materiales  dispositiones 
j viventium  et  non  viventium  sunt  sequentia: 

j 1.^™  Discrimen  quoad  structuram  et  qualitates  partium  di- 
I meiisivarum.  Etenim  hae  in  non  viventibus  sunt  liomogeneae  et  iisdem 
1 qualitatibus  praeditae.  In  viventibus  autem  sunt  lieterogeneae  et  non 
J omnes  iisdem  qualitatibus  afftctae,  sed  aliae  sunt  duriores,  aliae  mol- 
: j liores,  aliae  calidiores,  aliae  uno  colore  vel  saq^ore,  aliae  diverso  colore 
\ vel  sapore  affectae,  ut  variis  vitae  exigentiis  respondeant.  Quae  varietas 
• i partium  eo  maior  est  quo  vivens  est  perfectior,  et  ideo  est  maxima 
» I in  homine, 

i Ex  hoc  sequitur  discrimen  quoad  figuram,  seu  quoad  determinatum 
I typum  morphologicum,  nam  in  eodem  typo  conveniunt  individua  vi- 
j ventia  eiusdem  speciei.  Dum  contra  non  viventia,  excepto  casu  chry- 
i stallizationis,  in  eo  non  conveniunt. 

. 

j (1)  Haec  discrimina  optime  proposuit  et  ev'olvit  ol.  liR.  DD.  LoyenzcUi  Phil.  T/ieor. 

■ Vol.  2,  lect.  5.  a quo  haec  compendiatim  desumpsimus. 

2.'"“  Discrimen  quoad  cliimicam  compositionem.  Etenim 
propter  multiplicitatem  partium  et  qualitatum  respondentium  exigen- 
tiis  multiplicium  operationum  corporum  viventium,  haec  nequeunt 
esse  simplicia  seu  elimentaria  neque  possunt  esse  mixta  resultantia 
tantum  ex  duobus  vel  tribus  corporibus  elementaribus,  sed  pluribus. 
Idcirco  ipsa  vegetalia,  quae  gaudent  infimo  tantum  gradu  vitae,  con- 
stare debent  saltem  ex  quatuor  corporibus  elementaribus,  nempe  ex 
oxygenio^  Jiydrogenio,  carhonio  et  azoto.  Animalia  autem  praeter  qua- 
tuor haec  elementa,  continere  debent  pro  varietate  suae  perfectionis  in 
varia  proportione  alia  corpora  elementaria,  puta  kalium,  magnesium 
ferrum,  clorum,  calcium,  silicium,  phosphorum,  sodium,  sulphur  etc. 
Qua  de  re  consuli  possunt  Naturalistae. 

Discrimen  quoad  generationis  materiam.  Viventia  enim 
movendo  seipsa  formant  ex  materia  sibi  intrinseca  fructus  vel  semina 
praedita  virtute  ab  ipsis  impressa ; et  ita  producunt  extra  se  individua 
sibi  similia  in  natura.  Contra  non  viventia  ex  materia  omnino  extrin- 
seca  producunt  aliquid  extra  se.  Ex  quo  discrimine  sequitur  quartum 
discrimen. 

4."“  Discrimen  in  acquirenda  debita  magnitudine.  Etenim 
non  viventia  statim  ac  producuntur  accipiunt  debitam  magnitudinem. 
Viventia  autem,  quum  ex  semine  generentur,  deveniunt  paulatim  ad 
magnitudinem  suae  naturae  debitam. 

Discrimen  quoad  sui  conservationem  et  durationem. 
Ad  id  enim  sufficit  pro  non  viventibus,  ut  per  virtutem  principiorum 
naturalium  resistant  corrumpentibus  exterioribus.  Viventia  autem  cor- 
porea dobent  praeterea  per  conversionem  alimenti  in  propriam  substan- 
tiam restaurare  humores  consumptos  a calore  necessario  ad  multiplices 
vitae  vegetativae  functiones,  atque  servare  eam  temperamenti  pro- 
portionem, quae  a chimica  eorum  compositione  prorsus  expostulatur. 
Quum  autem  huiusmodi  operationes  sint  corporeae,  fiunt  enim  virtu- 
tibus organo  corporeo  affixis,  omne  autem  corpus  agendo  repatitur, 
necesse  est  ut  virtus  conservativa  viventis  corporei  gradatim  debili- 
tetur. Et  sane  quum  organa  sunt  nova,  virtus  conversiva  potest  non 
solum  restaurare  deperditum,  sed  etiam  nova  addere,  et  tunc  habetur 
augmentum.  Deinde  valet  tantum  ad  restaurandum  deperditum,  et 
tunc  cessat  augmentum.  Tandem  ne  quidem  ad  restaurandum  deper- 
ditum sufficit,  et  tunc  incipit  diminutio  et  senectus  quae  terminatur 
ad  mortem.  Ex  hoc  apparet  cur  vivens  corporeum  sit  naturaliter  mor- 
tale, et  cur  quaedam  species  plantarum  et  animalium  sint  magis  lon- 
gaevae, quam  aliae  (1). 

(1)  Cfr.  1.  p.  q.  102.  a.  2. 

QUAESTIO  XVl. 

DE  ERRONEIS  SENTENTIIS  CIRCA  PRINCIPIUM  VITALE 
PLANTARUM  ATQUE  SPECIERUM  EVOLUTIONEM 


THESIS  XLIV. 

Refutatur  sententia  negantium  plantis  animam  vegetativam. 

EXPOSITIO  SENTENTIAE  REPUTANDAE. 

185.  Atomistae  et  quidam  alii  negant  plantas  constitui  tales  per  esse 
substantiale  vi  principii  intrinseci  substantialis  essentialiter  superioris 
principiis  operativis  sive  proximis  sive  remotis  corporum  inorganico- 
rum; sed  autumant  plantas  constitui  tales  per  esse  aliquod  accidentale 
resultans  ex  viribus  chimicis,  physicis  et  mechanicis  propriis  corporum 
non  viventium,  quatenus  corpuscula  atomica  secundum  debitas  pro- 
portiones sub  accidentali  organismi  dispositione  aggregantur,  ita  ut 
1.  unaquaeque  planta  non  sit,  nisi  artificiosum  aggregatum  corpuscu- 
lorum retinentium  propriam  essentiam  et  propriam  existentiam,  quod 
vocant  organismum,  2.  ex  transeunte  operatione  unius  corpusculi  in 
aliud  sub  conditionibus  organismi  aiunt  resultare  vires  illas,  quae 
vegetativae  dicuntur,  secundum  quas  planta  operans  elicit  operationes 
vitae  vegetativae,  nempe  nutritionem,  augmentationem,  generationem. 

REFUTATIO. 

136.  Sententia  quae  1''  plures  conceptus  confundit,  2®  principium 
<iasualitatis  pessumdat,  et  3®  manifestae  experientiae  contradicit,  reii- 
cienda  est  tamquam  falsa.  Atqui  talis  est  sententia  Atomistarum  cae- 
terorumque  negantium  animam  vegetativam  plantis.  Ergo  reiicienda 
ost  ut  falsa.  Et  sane : 

I.  Plures  conceptus  coufuiulit.  Nam  eius  patroni  a)  confundunt 
conditiones  prorsus  oppositas  sub  quibus  artificiosum  aggregatum  cor- 
porum non  viventium  operatur  ‘operatione  aliqua  apparenter  imma- 
nente et  eas  sub  quibus  operantur  corpora  viventia,  etiam  mere  vege- 
talia ; nec  ullam  sufficientem  rationem  adducere  queunt,  cur  machina 
artificialis  cesset  operari,  quando  eius  partes  assequutae  fuerint  conna- 

turalem  dispositionem,  planta  autem  tunc  incipiat  suam  operationem^ 
quando  in  sua  connaturali  dispositione  primo  versatur,  et  eo  perfe- 
ctiores  et  multiplices  vitae  vegetativae  operationes  eliciat,  quo  perfe- 
ctius eius  partes  in  connaturali  dispositione  versantur  (cfr.  n.  119.). 

bj  Confundunt  augmentum  et  generationem  propriam  viventium 
cum  augmento  et  generatione  non  viventium.  Etenim  non  viventia  pro- 
ducunt simile  et  augeri  videntur  cum  ex  alio  sibi  extrinseco  exprimunt 
aliquid  extra  se,  ut  cum  ignis  ex  lignis  per  calorem  dispositis  educit 
seu  exprimit  alium  ignem.  Corpora  vero  viventia  producunt  sibi  simile, 
cum  ex  aliquo  sibi  intrinseco  exprimunt  aliquid  extra  se  in  similitu- 
dinem suae  essentiae,  nutriuntur  autem  et  augentur  cum  ex  aliquo 
sibi  extrinseco  exprimunt  aliquid  intra  se  identificatum  cum  sua  sub- 
stantia (1). 

II.  Principium  causalitatis  pessumdat.  Etenim  si  principium 
formale  plantarum  esset  quaedam  accidentalis  vis  resultans  ex  mera 
aggregatione  corpusculorum  in  figuram  organismi  disposita,  effectus 
haberetur  ante  suam  causam.  Etenim: 

a)  Planta  iam  ab  initio  suae  germinationis  elicit  proprias  opera- 
tiones evolutivas,  quibus  distinguitur  non  solum  a corporibus,  cum 
quibus  convenit  in  genere  remoto,  nempe  a non  viventibus,  sed  etiam 
ab  iis  cum  quibus  convenit  in  genere  proximo,  nempe  a plantis  specie 
diversis.  Atqui  harum  operationum  primum  principium  intrinsecum 
nequit  esse  forma  accidentalis  organismi.  Ergo  esse  debet  ipsa  forma 
substantialis,  vi  cuius  planta  constituitur  in  specie  determinata  et 
infima.  Et  re  quidem  vera : 

1®  Idem  nequit  esse  causa  efficiens  suipsius.  Sed  planta  in  prima 
sui  evolutione  nondum  est  disposita  in  organismum,  sed  est  tantum 
cellula,  ut  apud  physiologos  constat.  Ergo  evolutionis  plantae  primum 
principium  intrinsecum  esse  nequit  forma  accidentalis  organismi. 

2®  Nequit  esse  causa  diversitatis  sive  substantialis  sive  acciden- 
talis id  quod  nullam  habet  ex  se  distinctionem  formalem.  Sed  plures 
plantae  diversae  inter  se  speciei  evolvuntur  sub  iisdem  conditionibus 
athmosphericis,  telluricis  etc.  a cellulis  habentibus  prorsus  eamdem 
dispositionem  partium.  Ergo  nequit  diversa  dispositio  partium  esse 
primum  principium  intrinsecum  evolutionis  plantarum  secundum  spe- 
cies suas. 

3®  Si  per  chimicas,  physicas  et  mechanicas  combinationes  cor- 
porum elementarium  efformentur  cellulae  materialiter  prorsus  similes 
illis,  quae  germinant,  et  ponantur  in  iisdem  adiunctis,  quamvis  habean- 


(1)  Cfr.  1.  q.  78.  a.  2.  ad  2. 


QUAESTIO  XVI.  - REFUT.  ATOM.  ET  EVOLUTION.  183 

tur  eaedem  vires  resultantes  et  eadem  accidentalis  dispositio,  nulla 
planta  evolvitur.  Atqui  si  resultantia  virium,  quae  corporum  elem  enta- 
rium  propriae  sunt,  esset  principium  formale  intrinsecum  plantae,  haec 
in  talibus  conditionibus  germinare  deberet.  Ergo  frustra  negatur  plantis 
principium  primum  intrinsecum  superioris  ordinis,  ratione  cuius  con- 
stituatur in  suo  esse  viventis.  Ergo,  quocumque  se  vertant  adversarii, 
negare  coguntur  principium  causae  sufficientis. 

h)  Dum  adversarii  volunt  per  vires  proprias  corporum  elemen- 
tarium ; prouti  sub  forma  accidentali  organismi  operantur,  sufficienter 
explicare  operationes  vegetativas  plantae,  incidunt  in  circulum  vitiosum. 
Nam,  ut  caetera  omittamus,  inter  vitae  vegetati  vae  operationes  ha- 
betur reparatio  organismi  in  laesionibus  eius.  lamvero,  si  vires  propriae 
corpusculorum  elementarium  in  tantum  valerent  operari  operationes 
vegetativas  in  quantum  essent  sub  organismo,  et  in  tantum  organismus 
repararet  seipsum  in  quantum  huiusmodi  vires  operarentur  sub  ipso, 
idem  esset  simul  causa  efficiens  et  effectus  sui  ipsius  secundum  idem, 
quod  repugnat.  Ubi  nota  laesiones  in  aliquibus  plantis  eousque  pertin- 
gere posse,  ut  maior  pars  organismi  destructa  sit,  quin  planta  pereat. 
Quin  imo  saepe  maximae  amputationes  prosunt  vegetationi  quarumdam 
plantarum. 

IIL  Manifestae  experientiae  contradicit.  Etenim  ad  explicanda 
saltem  praecipua  phaenomena  vitae  vegetativae,  sive  adversarii  velint 
eam  esse  veram  vitam,  sive  nolint,  adsignari  debet  principium  ali- 
quod proportionatum  per  quod  explicetur  constans  conspiratio  harum 
virium  ad  immutabilem  typum  organismi  evolvendum,  conservandum, 
reproducendum.  Atqui  tale  principium  rationaliter  reponi  nequit  in 
accidentali  conditione  organismi,  sub  qua  vires  propriae  substantiae 
corporeae  non  viventis  per  quamdam  resultantem  vim  operentur.  Ergo 
in  vegetantibus  admittendum  est  primum  principium  formale  intrin- 
secum superioris  ordinis  pro  operationibus  quae  sunt  propriae  vege- 
tantium. 

Minor  proh.  Impossibilis  esset  stabilis  conspiratio  virium  ad  unum 
typum  variis  et  miris  operationibus  in  unaquaque  specie  evolvendum 
conservandum  et  reproducendum,  si  haec  unice  oriri  deberet  ex  mero 
temperamento  virium  elementarium  in  artificioso  aggregato  organismi. 
Etenim  temperamentum  virium,  quod  convenit  alicui  congregationi 
elementarium  corpusculorum,  necessario  pendet  ab  apta  attemperatione 
vis  corporis  uniuscuiusque  elementaris  ad  vires  aliorum  corpusculo- 
rum. lamvero  in  organismo  vivo  propter  iuges  actiones  et  reactiones 
cim  exteriorihus  agentibus.,  propter  necessitatem  iugis  innovationis 
variorum  aggregati  elementorum^  per  intestinos  processus  secretionis 

atque  assimilationis  etc.,  singulis  momentis  plura  elementa  cessant  ha- 
bere aptam  attemperationem,  evadendo  inutilia  et  nociva.  Ergo  si  apta 
attemperati 0 vis  corpusculi  elemen taris  ad  vires  aliorum  corpusculo- 
rum esset  causa  temperamenti  virium  totius  plantae  et  eo  mediante 
esset  causa  evolutionis,  conservationis  et  reproductionis  organismi  se- 
cundum unum  et  eumdem  atque  perfectum  typum,  necesse  esset  hunc 
typum  ad  iugem  alteratiouem  temperamenti  virium  iugiter  alterari,  et 
sic  post  breve  tempus  loco  evolutionis,  conservationis  et  reproductionis 
eiusdem  typi  organici,  haberemus  imminutionem,  corruptionem,  de- 
structionem organismi  et  impossibilitatem  reproductionis  per  genera- 
tionem novorum  individuorum  in  eadem  specie  organica.  Quae  sunt 
manifestae  experientiae  repugnantia. 

137.  Nota.  Falsum  est  per  artem  cTiimicam  fieri  substantias  vere  or- 
ganicas, Nam  ad  substantiam  vere  organicam  habendam  requiritur,  ut 
haec  si  apta  nutriri,  crescere,  fructificare.  lamvero  composita  quaedam 
per  artem  chimicam  efformata,  quae  dici  solent  organica,  sunt  tantum 
aeqnivoce  talia^  nullius  enim,  ex  supradictis  operationibus  sunt  capacia, 
sed  habent  tantum  similitudinem  cum  mixtis  resultantibus  ex  morte 
alicuius  vegetalis  vel  a vivente  organismo  extractis.  Huiusmodi  sunt 
ex.  gr.  carbura  hydrogenii,  acidum  formicum  et  similia.  Eatio  autem, 
cur  talia  mixta  fieri  possint  etiam  per  artem  chimicam,  est  quia  hae 
combinationes  elementorum  non  adaequant  virtutem  formae  substan- 
tialis vegetativae,  quamvis  ab  ea  producantur. 


THESIS  XLY. 

Sententia  Lamarckii,  Darwinii, 
caeterorumque  evolutionistarum  refutatur. 

PRAENOTIONES. 

138.  Variae  Evolutionistarum  classes  in  eo  conveniunt,  ut  primam 
originem  viventium  corporeorum,  sive  plantae  ea  sint,  sive  bruta,  sive 
homines,  reponant  in  quodam  originario  concursu  corporum  elemen- 
tarium vel  atomorum  eorumque  virium,  ex  quo  remotissimis  in  tem- 
poribus prima  germina  vitalia  resultaverint,  ita  ut  per  horum  succes- 
sivas evolutiones  ac  mutuas  actiones  et  passiones,  quas  nomine  luctae 
pro  existentia  designare  consueverunt,  ortum  habuerint  varia  genera 
et  species  viventium  usque  ad  hominem,  ab  imperfectioribus  ad  per- 
fectiora procedendo.  Ne  bis  idem  agamus,  eorum  theoriam  gradatim 
exponemus  et  refutabimus.  Postquam  autem  ambiguas  quasdam  seu- 

tentias,  quibus  sua  sophismata  fulcire  conantur,  quo  sensu  veritatem 
habeant,  quo  non  habeant  declaraverimus,  eorum  argumenta  loco  obie- 
ctionum  proponere  atque  dissolvere  non  omittemus. 


REFUTATIO. 


139.  Sententia,  quae  P falsis  nititur  fundamentis,  quae  2°  contradicit 
principio  causalitatis,  quaeque  3®  ipsas  leges  inductionis  possumdat, 
reiicienda  est  tamquam  falsa  et  absurda.  Atqui  talis  est  sententia  evo-  ' 

lutionistarum.  Ergo  est  prorsus  reiicienda.  i 

I.  Evolutioiiismiis  falsis  nititur  fundamentis.  Etenim  a)  Pri-  - 

mum  eius  fundamentum  est,  ut  supponat  principia  prima  intrinseca 
corporum  esse  atomos,  variasque  corporum  species  sive  non  viventium,  ■ 

sive  viventium  quocumque  gradu  vitae,  resultare  ex  aggregationibus  ■ 

atomorum  diverso  ordine  dispositarum.  lamvero  huius  fundamenti 
inanitas  et  absurditas  abunde  in  primis  Quaestionibus  demonstrata 
sunt.  Ergo  Evolutionismus  falso  nititur  fundamento. 

h)  Secundum  fundamentum^  cui  praefata  sententia  innitur  est, 
ut  supponat  principium  formale  vitae  esse  quamdam  vim  resultantem 
ex  viribus  corporum  inorganicorum  sub  conditionibus  organismi.  Atqui 
haec  affirmatio,  cuius  falsitas  quum  agitur  de  ipsis  plantis  in  Th.  44. 
demonstrata  est,  evadit  absurda  quum  sermo  est  de  brutis,  impia  simul 
et  absurda  quum  ad  hominem  extenditur,  ut  ex  dictis  patet  et  ex  di- 
cendis ulterius  patebit.  Ergo. 

c)  Tertium  evolutionisticae  sententiae  fundamentum  est  ex  con- 
' cursu  atomorum  vel  corporum  elementarium  quadam  vice  resultasse 
virtutem  germinatricem  eorum  viventium,  quae  postmodum  usque  ad 
hominem  evoluta  sunt.  lamvero  hoc  fundamentum,  etiamsi  permittantur 
falsae  hypotheses  supra  reprobatae,  quibus  innititur,  adhuc  apparet 
non  minus  gratuitum,  quam  omni  probabilitate  destitutum.  Si  enim 
: semel  concursus  corporum  elementarium  virtutem  habuit  causandi 

prima  germina,  cur  deinceps  tali  virtute  destitutus  fuit?  (1). 

1 

1 

1 (1)  Ad  rem  oi^time  omnino  cl.  B.  Saint-ffilaire  (Traite  des  Parties  des  Animaux  etc. 

I d’ Aristote.  Tom.  I.  Pr^face).  « L’arri^re  pensae,  que  caresse  le  transformisme,  c’est  de 
' « faire  sortir  la  vie  du  concours  fortuit  et  inconscient  d’  ^l^nients  purement  materiels. 

; « A l’en  croire,  quelques  uns  des  corps  simples,  qui  sont  T^tude  de  la  cliimie,  se  seraient 
j « unjour  recontr^s,  on  ne  nous  dit  i)as  par  quelle  cause,  disparue  depuis  cette  ^pociue; 

\ « et  de  leur  contact  fecond,  aurait  jailli  tout  it  conj)  Petincelle  inextinguible.  Mais  s’il 
<t  en  a 6t6  ainsi,  si  en  e liet  la  yie  a surgi  par  liasard  du  rapprocliement  de  forces  pliy- 
« siques,  purquoi  ces  forces  auraient-elles  cesse  leur  action,  aprbs  eet  instant  pour  tou- 
« jours  6vanoui  ? Pourquoi  n’agissent-elles  plus  il  cette  heure,  devant  nous,  comme  elles 
<1  agissaient  alors  ? C”est  la  question  que  faisait  Agassiz,  il  y a vingt  ans ; on  n’y  a 
« pas  r^pondu,  parce  qu’  on  ne  peut  pas  y r(?pondre,  si  ce  n’  est  par  des  hypotlibses  in- 
« accettables  ». 

d)  Quartum  fundamentum,  quod  priora  (a  nobis  iam  eversa)  sup-  j 
ponit,  statuit  evolutionem  specierum  superiorum  idest  perfectiorum 
viventium  a speciebus  inferioribus,  seu  imperfectioribus,  locum  habuisse 
non  solum  per  efficaciam  productivam  imperfectiorum,  sed  praecipue 
per  inclinationem  vel  selectionem  naturalem  viventium  inferiorum  ad 
gradus  vitae  superiores  in  opportunis  adiunctis  atque  per  luctam  pro 
existentia.  lamvero  hoc  etiam  fundamentum  ruit.  Nam  1°  falsum  est 
ens  perfectionis  essentialiter  inferioris  habere  efficaciam  producendi  ens 
in  superiori  perfectionis  essentialis  gradu  subsistens.  Quod  enim  neque 
formaliter  neque  eminenter  continet  perfectionem  aliquam,  nequit  in 
aliud  subiectum  eam  quomodocumque  causare.  2®  Falsum  est  inclina- 
tionem vel  selectionem  naturalem  extendi  ultra  accidentales  aliquas 
perfectiones  compossibiles -cum  natura  appetentis.  Nam  secus  hoc  ens 
appeteret  destructionem  suipsius,  quod  repugnat.  Idcirco  S.  Th.  (1)  ait: 

« Inest  unicuique  naturale  desiderium  ad  conservandum  suum  esse;  ? 
« quod  non  conservaretur,  si  transmutaretur  in  alteram  naturam.  Unde  -i 

« nulla  res,  quae  est  in  inferiori  gradu  naturae,  potest  appetere  supe-  'j 

« rioris  naturae  gradum ; sicut  asinus  non  appetit  esse  equum,  quia  si  \ 

« transferretur  in  gradum  superioris  naturae,  iam  ipsa  non  esset.  Sed  i 

« in  hoc  imaginatio  decipitur:  quia  enim  homo  appetit  esse  in  altiori  j 
« gradu  quantum  ad  aliqua  accidentia  quae  possunt  crescere  absque  j 
« corruptione  subiecti,  aestimatur  quod  possit  appetere  altiorem  gra-  i 
« dum  naturae,  in  quem  pervenire  non  possit,  nisi  esse  desineret  ». 
Falsum  est  ex  lucta  pro  existentia  multiplicari  species  viventium.  Nam 
ex  ea  sequitur  oppositum,  nempe  extinctio  specierum,  quarum  indi- 
vidua in  hac  lucta  vincuntur. 

II.  Evolutioiiisiiius  contradicit  principio  causalitatis.  Etenim  i 
principium  causalitatis  pronuntiat  non  dari  effectum  absque  proportio- 
nata  causa,  quae  videlicet  non  contineat  vel  formaliter  si  sit  univoca, 
vel  eminenter  si  sit  aequivoca  perfectionem  sui  effectus.  Atqui  in  sen- 
tentia evolutionistica  oppositum  asseritur.  Nemo  enim  serio  dixerit 
corpora  elementaria  continere  vel  formaliter  vel  eminenter  perfectionem 
vitae  vegetativae  sensitivae,  intellectivae;  aut  plantas  imperfectas 
continere  formaliter  vel  eminenter  perfectiones  proprias  plantarum 
perfectarum,  brutorum  et  hominum,  aut  imperfecta  bruta  similiter 
continere  perfectiones  proprias  brutorum  perfectiorum,  et  ipsas  perfe- 
ctiones proprias  hominis.  Ergo  sententia  evolutionistica  contradicit 
principio  causalitatis. 

Nota.  Be  distinguenda  insufficientia  quantitativa  ab  insufficientia 


(1)  1.  p.  q.  63.  a.  3. 

quidditativa.  Ad  sophistarum  cavillationes  dissolvendas  sedulo  notan- 
dum est  improportionem  inter  mineralia  et  vegetalia  et  inter  varia 
genera  et  species  viventium  corporeorum  non  esse  tantum  qiiantitati- 
vam,  ita  ut  per  meram  additionem  individuorum  adaequari  possit 
(quemadmodum  adaequatur  insufficientia  unius  equi  ad  trahendum 
currum  per  additionem  alterius  equi),  sed  esse  quidditativam,  quae 
nulla  multiplicatione  individuorum  ordinis  inferioris  adaequari  posset 
etiamsi  in  infinitum  multiplicarentur.  Sic  infinita  mineralia  non  darent 
perfectionem  quidditativam  unius  vegetalis,  neque  infinitae  plantae 
darent  perfectionem  quidditativam  unius  bruti,  neque  infinita  bruta 
perfectionem  quidditativam  unius  hominis. 

III.  Evolutioiiismus  leges  inductionis  pessumdat.  Etenim  has 
leges  omnino  pessumdat  sententia,  quae  a)  manifestissimae  experientiae 
contradicit;  quae  h)  ad  eludendam  manifestae  experientiae  vim,  con- 
fugit ad  confictas  quasdam  extinctorum  viventium  species  in  fossilibus 
terrae  stratis  imaginatas,  ut  in  eis  evolutionem  locum  habuisse  affir- 
met; quae  etiam  quoad  hanc  gratuitam  suppositionem  falsitatis  ar- 
guitur a geologorum  explorationibus  in  fossilibus  terrae  stratibus,  in 
quibus  extinctarum  specierum  organismi  inventi  sunt  et  in  dies  inve- 
niuntur; quae  c)  confundit  varietates  accidentales  stirpium  cum  essen- 
tialibus specierum  differentiis.  lamvero  hisce  vitiis  laborat  evolutioni- 
stica  sententia.  Ergo  reficienda  etiam  est  utpote  inductionis  legibus  et 
manifestae  experientiae  opposita. 

Et  sane  a)  manifestissima  experientia  a remotissimis  naturalis  hi- 
storiae temporibus  usque  ad  nostram  aetatem  demonstrat  omnia  entia 
organica  ad  aliquas  reduci  classes,  quae  licet  pro  adiunctorum  varietate 
quoad  secundaria  quaedam  accidentia  variari  possint,  tamen  inter  certos 
limites  ita  concluduntur,  ut  eos  omnino  transire  non  valeant.  Qui  li- 
mites pertinent  ad  accidentia  propria  determinatae  classis  seu  speciei, 
suntque  potissimum  figura,  structura,  instinctus,  modus  emittendi  vo- 
cem (sic  ex.  gr.  omnes  stirpes  canum  retinent  latrabilitatem,  equorum 
hinnibilitatem  etc.),  indefinita  foecunditas  individua  generandi  eiusdem 
speciei,  ita  ut  si  ex  minus  naturali  coniunctione  duorum  individuorum 
diversae  speciei  sub  eodem  proximo  genere  contentae  proles  hibrida 
enascatur,  haec  vel  remaneat  sterilis,  vel  prolem  gignat  specifice  si- 
milem alterutri  avorum.  Sic  mulus  generat  vel  asinum  vel  equum. 
Attamen  animadvertere  iuvat,  quod  etiamsi  hibrida  gauderent  perpetua 
foecunditate,  nihil  sequeretur  in  favorem  evolutionismi,  quum  tales 
hibridorum  stirpes  causarentur  a viventibus  proportionatae  perfectionis, 
lamvero  haec  fixitas  specierum^  quam  omnium  aetatum  experientia 
proclamat,  est  omnino  opposita  theoriae  evolutionisticae.  Ergo... 

Itaque  h)  evolutionistae,  quum  uihil  habeant  quod  serio  opponant 
huic  exploratae  fixitati  specierim^  confugerunt  tamquam  ad  arcem,  ad 
somniatam  epocham  evolutionis  specierum,  quarum  exuviae  in  fossi- 
libus telluris  stratibus  abscondi  asseruerunt,  simul  affirmantes  species 
non  amplius  transformari  in  alias  quum  ad  perfectum  quemdam  orga- 
nismi typum  pervenerint.  Sed  hae  assertiones,  quae  absurdae 

sunt  propter  rationes  superius  allatas,  non  solum  experhnentaliter  gra- 
tuitae, sed  etiam  experimentaliter  falsae  prodierunt.  Etenim  in  fossilibus 
telluris  stratis  geologorum  industria  exploratis  nullum  vestigium  in- 
venitur typorum  primitivorum,  quos  Lamarkius  protagonismos^ 

Darwinius  prototypa.  Inveniuntur  quidem  exuviae  organismo- 

rum specierum  extinctarum,  sed  hae  permixtae  sunt  exuviis  organi- 
smorum specierum  adhuc  existentium  sive  plantarum  sive  animalium, 
cosque  exhibent  characteres,  qui  perfectam  distinctionem  uniuscuiusque 
speciei  a caeteris  praeseferunt,  ita  ut  necesse  sit  affirmare  fixitatem 
specierum  etiam  tunc  locum  habuisse  tum  quoad  species  extinctas  tum 
quoad  species  adhuc  existentes. 

Tandem  c)  evolutionistae  etiam  ex  hac  arce  deiecti,  confugiunt  ad 
confundendam  mutationem  unius  speciei  in  aliam,  quae  numquam  con- 
tigit, cum  variationibus  individualibus,  et  regionalibus  ex  quibus 
oriuntur  variae  stirpes  eiusdem  speciei.  Quas  stirpes  remanere  in  eadem 
specie  cuilibet  ratione  utenti  manifestum  est.  Retinent  enim  semper 
a)  eumdem  typum  fundamentalem,  sicut  patet  in  variis  stirpibus 
(razze)  sive  equorum,  sive  canum,  sive  psittacorum,  sive  turturum,  sive 
hominum  etc.  jS)  Retinent  accidentia  propria  speciei  seu  proprietates 
differentiales.  Sic  omnes  stirpes  equorum  retinent  liinnibilitatem^  omnes 
stirpes  hominum  risihilitatem  et  rationalitatem  etc.  (cfr.  quae  diximus 
sub  litt.  a),  y)  Individua  diversarum  stirpium  generant  prolem  foe- 
cundam  eiusdem  stirpis  et  sic  in  indefinitum. 

IV.  Refutationis  confirmatio  extrinseca.  Haec  praestatur  non 
solum  a gravissimis  Scientiarum  Naturalium  cultoribus,  sed  etiam  ex 
his,  quae  ipsi  evolutionistae  licet  inviti  fateri  coguntur.  Primi  enim 
magno  numero  et  pondere  evolutionismum  inter  chimaeras  et  fabulas 
amandant.  Meminisse  sufficiat  R.  AVirchow,  J.  Pasteur,E.Miln  Edwards, 
De  Quatrefages,  Aeby,  Agassiz,  Bianconi,  Saint  Hilaire,  quorum  scripta 
et  hac  super  quaestione  sententiae  omnibus  in  naturalibus  scientiis 
vel  mediocriter  versatis  notissima  sunt. 

Evolutionistae  autem  ipsi  fatentur  suam  sententiam  fundari  in  ima- 
ginatis coniectiiris  (1).  Ex  horum  testimoniis,  quae  facile  multiplicari 


(1)  H.  Taine,  de  1’  iiitelligeuce.  T.  2.  lib.  4.  c.  3.  3.  ait : « On  cougoit  qxie  dans  cette 
prodigieuse  6volution,  qui  s’eteud  depiiis  la  formatiou  dii  syst^me  solaire;  jiisqu’il 

possent,  apparet  evolutionistas  implicite  asserere  suam  sententiam 
nulla  certitudine,  nullaque  seria  probabilitate  gaudere,  sed  esse  ima- 
ginariam hypothesim  solido  fundamento  destitutam;  quum  conclusio 
nequeat  esse  certior,  quam  principia  quibus  innititur.  Quod  autem 
explicite  denegent  id  quod  implicite  affirmant,  praeiudicatae  eorum 
opinioni  tribuendum  est,  quae  eorum  mentes  a recte  ratiocinandi  le- 
gibus avertit  (1). 

ANIMADVEKSIONES 

AD  AMBIOUITATES  QUASDAM  DILUCIDANDAS. 

140.  Antequam  obiectiones  proponamus  et  solvamus,  animadvertere 
iuvat  adversarios  praeter  ea,  quae  superius  refutavimus,  confundere 
proprietates  genericas  cum  proprietatibus  dilferentialibus  entium  cor- 
poreorum. Ne  igitur  ignorantia  elenchi  laborent,  animum  applicent 
sequentibus  veritatibus  omni  Logico  manifestis. 

a)  Quum  omnia*  viventia  corporea  conveniant  in  genere  physico 
substantiae  corporeae,  necesse  est  ut  conveniant  in  accidentibus  pro- 
priis corporis  in  quantum  corpus  est. 

h)  Insuper  necesse  est,  ut  substantiae  corporeae,  quae  sunt  sub 
eodem  genere  proximo,  conveniant  in  pluribus  accidentibus,  quam  ea 
quae  conveniunt  tantum  in  aliquo  genere  magis  vel  minus  remoto. 
Etenim  convenire  debent  etiam  in  accidentibus  propriis  generis  pro- 
ximi. Sic  in  pluribus  accidentibus  convenire  inter  se  debent  equus  et 
homo,  quam  lapis  et  homo.  Et  ideo  ex  convenientia  in  huiusmodi  acci- 
dentibus perperam  quis  inferret  identitatem  specificam  eorum. 

c)  In  hac  graduali  convenientia  et  discrepantia  fundatur  princi- 
pium saepe  a S.  Thoma  commemoratum,  nempe : « Supremum  ordinis 
inferioris  attingere  infimum  ordinis  superioris  » (2).  Quod  principium 
extendi  proportionaliter  potest  etiam  ad  substantias  spirituales  creatas, 
.quae  licet  non  conveniant  nobiscum  in  eodem  genere  physico,  tamen 
conveniunt  in  eodem  genere  logico.  Quum  enim  rerum  essentiae  con- 
stituantur aliae  aliis  perfectiores  per  maiorem  vel  minorem  partici- 


celle  (le  l’lioinme  moderne,  les  lacunes  soient  grandes  et  nomlDreuses,  elles  le  soiit 
en  effet,  et  souvent  iious  u’avons  poiir  les  coinbler,  quo  des  conjectures».  Et  A.  Bain, 
Logique  de  la  Biologie  : « LMiypothbse  contieut  uu  <5I(*ment  imaginaire,  (pu  sbissocie 
i\  des  faits  iiniiarfaiteinent  connus  ».  Theodorus  autem  Rihot  (La  P.sycologie  Anglaise 
contemi)oraiue)  ait:  «Si  nous  en  veuons  de  la  terre  aux  plantes  et  aux  auimaux,  qni 
vivent  ou  ont  vecu,  les  faits  nous  mauquent  i)our  v('ritier  Ia  loi...  Les  donu(5es  actuelles 
de  la  pal^ontologie  ne  x)ermettent  de  rien  affirmer». 

(1)  Recte  igitur  clarus  B.  Saint  Ililaire  (loc.  su^).  cit.).  «Un  des  torts  les  moins  jier- 
donnahles  du  trausformisme,  c’  est  donc  de  suhstitucr  au  mond  (jui  est  sous  nos  yeux, 
la  cliimhre  d’  un  mond  entierement  faux  ».  • 

(2)  1.  j).  q.  78.  a.  2. 

pabilitatem  perfectionis  essendi  (Ont.  n.  84.  Coroll.  3.),  et  per  hanc 
diversimode,  licet  semper  deficienter,  imitentur  ipsam  perfectionem 
Divinae  Essentiae,  a qua  fundamentaliter  omnis  rerum  possibilitas 
pendet  (Ont.  Th.  35);  necesse  est,  ut  dentur  gradus  possibiles  perfe- 
ctionum essentialium  finitarum  ita  connexi,  ut  ex  eis  resultet  quasi 
quaedam  scala,  in  qua  licet  superior  gradus  immediate  praecedens 
inferiorem  sit  per  differentiam  specificam  essentialiter  distinctus  ab 
eo,  et  quoad  hoc  nunquam  eius  perfectio  possit  ab  inferiori  aequari, 
tamen  sit  huic  magis  similis  quam  cuicumque  alii  essentiae,  quae  con- 
veniat cum  ea  in  aliquo  genere  minus  proximo  vel  magis  remoto. 

d)  Quum  materia  disponi  debeat  in  ordine  ad  formam  et  ad  ope- 
rationes proprias  consequentes  talem  formam,  necesse  est  ut  corpus 
viventis  habeat  organa  proportionata  operationibus  propriis  naturae 
eius.  Sicut  enim  in  Thesi  30.  agentes  de  Finalitate  Naturae  demonstra- 
vimus, ipsum  fieri  rerum  naturalium  regitur  ad  normam  finalitatis,  ad 
quam  ipsae,  earumque  operationes,  ordinantur.  Quapropter  maior  vel 
minor  similitudo  seu  analogia  organorum  in  viventibus  diversarum 
specierum  non  procedit  ex  evolutione  unius  speciei  viventium  ab  alia, 
sed  ex  maiori  vel  minori  similitudine  operationum  vitalium  ad  quas 
ordinantur.  Perperam  igitur  evolutionistae  ex  similitudine  seu  ana- 
logia organismi  inferunt  trasformationem  unius  speciei  in  aliam. 

e)  Item  evolutionistae  confundunt  processum  embriologicum,  (qui 
locum  habet  quum  materia  embrionis  per  virtutem  a generante  im- 
pressam gradatim  disponitur  transeundo  per  formas  indeterminatas 
intermedias  ad  formam  determinatam  eiusdem  speciei  cum  forma  ge- 
nerantis, quae  est  terminus  talis  processus),  cum  evolutione  viventis 
superioris  speciei  a vivente  speciei  inferioris,  et  viventis  speciei  in- 
fimae a non  vivente.  Processus  embriologicus  non  favet  sed  obest  evo- 
lutionismo,  quia  embrio  causatur  a vivente  illius  speciei,  in  qua  embrio 
post  periodum  formationis  subsistet  ut  ens  perfectum. 

Tandem  f)  similitudines  seu  analogiae  embrionales^  quas  in  initio 
praeseferimt  embriones  animalium  diversae  speciei,  proveniunt  ex  eo 
quod  omnes  conveniant  in  ratione  generica  physica.  Discrimina  vero 
quae  statim  manifestantur  tum  quoad  structuram,  tum  quoad  figuram 
quando  processus  inchoatur,  et  quae  evadunt  semper  maiora  usque  ad 
ultimum  terminum  perfectae  formationis  prolis,  manifeste  ostendunt 
diversitatem  specificam  virtutis  formativae.  Quapropter  totus  processus 
emhrionalis  adaequate  inspectus  e diametro  opponitur  placitis  evolii- 
tionistarum  (1). 


(1)  Qui  ampliorem  refutatiouem  evolutionismi  expostulat  conferre  potest  opusculum 
nostrum,  cui  titulus  : Le  specie  orgaiiiche  secomlo  la  dottrina  di  S.  Toniiiiaso  e la  moderna 
teoria  degli  eroluziouisti. 

OBIECTIONES  (1). 

141.  Obiect.  1*.  Ars  per  selectionem  obtinet  perfectiores  plantas  et 
perfectiora  animalia.  Atqui  natura  plus  potest  quam  ars.  Ergo  per 
selectionem  naturalem  haberi  possunt  species  diversae  et  perfectiores. 

Resp.  Dist.  mai.  Ars  per  selectionem  obtinet  plantas  et  animalia 
accidentaliter  perfectiora,  ita  ut  constituant  novas  stirpes^  Conc.^  es- 
sentialiter perfectiora,  ita  ut  constituant  novas  species^  Nego.  Contrad. 
min.  Natura  potest  plus  quam  ars,  semper  tamen  salvis  principiis 
causalitatis  et  propriae  conservationis,  Conc.^  hisce 'principiis  eversis, 
Nego.  Nego  cons.  Solutio  patet  ex  demonstratis  in  Thesi. 

Obiect.  2®.  Materia  prima  naturalem  appetitum  habet  omnium  for- 
marum corporearum  usque  ad  humanam.  Atqui  in  hac  hypothesi  de- 
bent naturaliter  evolvi  ex  materia  variae  species  corporum  aliae  aliis 
perfectiores.  Ergo  ex  appetitu  materiae  probatur  evolutionismus. 

Resp.  Dist.  mai.  Materia  prima  habet  naturalem  appetitum  passi- 
vum omnium  formarum,  Conc.^  appetitum  activum,  Nego.  Contrad.  min. 
Nego  cons.  Solutio  patet  ex  dictis  in  Quaest.  lY.  Thesib.  16.  et  17.  De 
eductione  formarum  de  potentia  materiae,  ubi  demonstravimus  requiri 
agens  proportionatum,  animam  vero  humanam  ne  quidem  de  potentia 
materiae  educi  posse  a parentibus,  sed  creari  debet  immediate  a Deo. 

Obiect.  8®.  Ex  duobus  individuis  diversae  speciei  generari  possunt 
individua  tertiae  cuiusdam  speciei,  quae  hibrida  vocantur.  Ergo  ex 
una  specie  potest  diversa  species  evolvi. 

Resp.  Dist.  mai.  Ex  duobus  individuis  speciei  remotae,  Nego;  spe- 
ciei valde  proximae,  Suhdist.  Ita  ut  haec  tertia  species  sit  perfectior 
specie  utriusque  parentis.  Nego,  ita  ut  sit  media  quaedam  species, 
quae  ut  plurimum  vel  sterilis  est,  vel  gignens  prolem  redeuntem  ad 
speciem  alterutrius  avi.  Cone.  Dist.  cons.  Ex  individuis  diversae  spe- 
ciei evolvi  potest  nova  species  essentialiter  perfectior  specie  utriusque 
parentis.  Nego,  species  quaedam  media,  seu  liihrida,  atque  (ut  ex  expe- 
rimentis hucusque  compertis  constat)  similis  infoecunda  prolis,  Co72C. 
In  ipsa  Thesi  ostendimus  hibrida  non  favere  evolutionismo,  quia  liihrida 
sunt  viventia  producta  a viventibus  speciei  proximae,  neque  excedere 
in  perfectione  quidditativa  perfectionem  utriusque  parentis. 

Obiect.  4^  Evolutionismus  docet  processum  naturae  in  prima  con- 
stitutione specierum  fieri  ex  imperfecto  ad  perfectum.  Atqui  hoc  etiam 


(1)  Has  et  similes  Obiectioiies  collectus  et  optimo  solutas  iu venies  apud  saepe  lau- 
datum cl.  RR.  DD.  Lorenzelli  Phil.  Tkcor.  Vol.  2.  Lect.  (i. 

manifestat  Embriologia  de  processu  naturali  ex  seminibus  ad  viventia^ 
qui  ex  inorganico  procedit  ad  organicum.  Ergo  evolutionismus  non 
repugnat. 

Resp.  I)ist.  mai.  Evolutionismus  docet  processum  naturae  fieri  ex 
imperfecto  ad  perfectum  absque  proportionata  causa  efficiente,  Cone., 
per  influxum  proportionatae  causae  efficientis.  Nego.  Contrad.  min. 
Embriologia  manifestat  processum  a seminibus  ad  viventia,  supposito 
influxu  proportionatae  causae,  nempe  generantis  eiusdem  speciei  cum 
individuo  quod  resultabit  in  termino  processus  generativi.  Cone.,  absque 
influxu  proportionatae  causae.  Nego.  Nego  eons. 

Obiect.  5^.  Embriologia  eomparata  manifestat  similitudinem  em- 
brionum  diversarum  specierum  in  initio  formationis.  Ergo  non  repu- 
gnat ex  eodem  principio  materiali  evolvi  species  aliae  aliis  perfectiores. 

Resp.  List.  mai.  Embriologia  eomparata  manifestat  similitudinem 
aliquam  extrinsecam  et  mere  accidentalem,  quae  gradatim  propter  di- 
versitatem principii  intrinseci  evanescit,  Cone.,  manifestat  similitudi- 
nem intrinsecam  et  essentialem,  Nego.  Nego  eons.  Argumentum 
adversariorum  retorqueri  debet,  nam  si  embriones  eodem  principio 
intrinseco  actuarentur,  deberent  semper  maiorem  similitudinem  in 
processu  formativo  praeseferre.  Dum  oppositum  omnino  contingit. 
Similitudo  extrinseca,  in  initio  procedit  ex  eo  quod  omnes  embriones 
conveniant  in  eodem  genere  remoto  (cfr.  n.  140.  f.). 

Obiect.  6®.  Anatomia  eomparata  refert  similitudines  organorum 
e^.  gr.  inter  pedem  canis  et  manum  simiae.  Atqui  hae  similitudines 
explicari  nequeunt  absque  communitate  originis.  Ergo  ab  eodem  typo 
omnia  viventia  evoluta  sunt. 

Resp.  Bist.  mai.  Anatomia  comparata  refert  similitudinem  genericam 
organorum  magis  minusve  remotam  provenientem  ex  simili  fine  ad 
quem  huiusmodi  sunt  ordinata,  Cone.,  provenientem  a communitate 
originis.  Nego.  Nego  minorem  et  eonsegiientiam  (cfr.  n.  140.  b.). 

Obiect.  7^.  Nisi  esset  communitas  originis  non  possent  explicari 
quaedam  membra  inutilia  aliquarum  specierum  ex.  gr.  ungulae  ap- 
pendiculares in  parte  externa  praeposterorum  pedum  in  bobus  et  porcis. 
Ergo  ab  eodem  typo  omnia  viventia  evoluta  esse  tenendum  est. 

Resp.  Bist.  antec.  Si  talia  membra  essent  inutilia  per  se  toti  spe- 
ciei, Trans.,  si  sunt  inutilia  tantum  per  accidens  quibusdam  individuis 
speciei,  ob  specialia  adiuncta  locorum,  in  quibus  degunt.  Nego  et  nego 
conseq.  Quamvis  ungulae  appendicidares  sint  inutiles  bobus  et  porcis, 
qui  degunt  tantum  in  planis,  deserviunt  tamen  eis,  qui  descendunt  a 
montibus,  ut  securius  regant  corpus.  Praeterea  quamvis  nobis  non 
sint  compertae  omnes  utilitates  membrorum,  tamen  eae  penitius  iuspi- 

cienti  naturam  gradatim  innotescunt.  Quaedam  autem  membra  sive 
ad  aptiorem  interiorum  partium  evolutionem,  sive  ad  ornatum  ab 
Auctore  Naturae  elargita  sunt. 

Obiect.  8^  In  quibusdam  humanis  craniis  etruscorum  inventum 
est  os  frontale  duplex,  sicut  est  in  simia.  Ergo  amittenda  videtur 
theoria  atavismi  inter  hominem  et  simiam. 

Resp.  Dist.  mai.  Os  frontale  duplex  inventum  est  in  humanis  cra- 
niis  naturalibus  et  in  conditionibus  normalibus.  Nego,  in  craniis  mon- 
A.  struosis  et  in  conditione  anormali,  videlicet  temporis  iniuria  corruptis. 
Cone.  Nego  cons.  Perfectio  animae  humanae,  quae  est  nobilissima 
^ omnium  formarum,  efficit  ut  os  frontale  humanum  sit  unicum  vide- 
m licet  non  resultet  ex  quadam  sutura  duarum  partium.  Etenim  ut 
i sapienter  advertit  S.  Thomas  (C.  G.  Lib.  2.  c.  68.)  « quanto  forma 

■ magis  vincit  materiam,  tanto  ex  ea  et  materia  magis  efficitur  unum  ». 
i Attamen  nil  mirum  quin  per  accidens  ex  debilitate  virtutis,  aut  ob 
‘ aliud  impedimentum  frustretur  aliquando  effectus  a natura  intentus, 
;v  sicut  accidit  in  monstris.  Caeterum,  ad  simias  quod  attinet,  earum 
'*  structura  adeo  discrepat  a structura  humani  corporis,  ut  etiam  ex 
'V  hoc  capite  absurda  appareat  theoria  darwinistica. 

Obiect  9^.  Iletamorphoses,  quae  locum  habent  in  homhgce  mori 
(baco  da  seta)  et  in  quibusdam  plantarum  vel  animalium  speciebus 
manifeste  persuadent  veritatem  sententiae  evolutionisticae. 

Resp.  Dist.  Si  hae  metamorphoses  essent  mutationes  de  una  specie 
in  aliams  peciem.  Cone.,  si  sunt  (ut  revera  sunt)  mutationes  de  uno 
in  alium  statum  proprium  individuorum  eiusdem  speciei,  Nego,  Hae 
mutationes  fiunt  de  statu  imperfecto  in  statum  perfectum,  seu  de 
iuventute  in  maturitatem.  Sic  in  hombycibus  mori  periodus  nutritionis 
' et  augmenti  est  manifeste  distincta  a periodo  productionis  seminum 
, aut  ovillorum,  qua  in  periodo  dispositio  organica  est  valde  diversa  a 
j praecedenti.  Similes  mutationes  cernuntur  in  frumento  et  in  pluribus 
j aliis  vegetalibus. 

j 142.  Corollarium.  Prima  individua  viventium  corporeorum  iinius- 
' cuiusque  speciei  produci  debuerunt  a Deo  actione  terminative  distincta. 
j Etenim,  quum  materia  prima  existere  nequeat  absque  aliqua  forma 
I substantiali,  et  quum  potentia  passiva  materiae  nequeat  determinari 
^ ad  actum,  nisi  ab  agente  quod  habeat  vel  formaliter  vel  eminenter 

■ perfectionem  talis  actus ; necesse  est  ut  supremum  agens,  nempe  Deus, 
non  solum  prima  individua  corporum  elementarium,  utpote  entia  con- 
tingentia, immediate  per  creationem  in  esse  produxerit;  sed  etiam  debuit 

'immediate  sive  per  creationem  totius  compositi,  sive  ex  praeexistente 

corporum  elementarium  materia  (ut  fecisse  Christiana  revelatio  nos 
docet)  producere  prima  individua  uniuscuiusque  speciei  viventium 
corporeorum,  quae  deinceps  per  virtutem  generativam  ex  praeexistente 
materia  produxerint  nova  individua  suae  speciei,  et  haec  alia  usque 
ad  praesentem  diem.  Etenim  prima  individua  uniuscuiusque  speciei, 
utpote  et  ipsa  essentialiter  contingentia,  produci  debuerunt  ab  alio 
vivente.  Atqui  huiusmodi  non  potuit  esse  vivens  contingens  diversae 
speciei,  utpote  carens  forma,  ad  cuius  similitudinem  educeret  de  po- 
tentia materiae  praeexistentis  farmam  diversae  speciei.  Ergo  debuit  esse 
immediate  ipsum  ens  necessarium,  quod  eminenter  continet  quidquid 
rationem  perfectionis  habet  in  entibus  contingentibus.  Id  autem  non 
impedit,  quominus  Deus,  pro  ordinatissima  ratione  suae  sapientiae  et 
bonitatis,  ita  immediate  produxerit  prima  individua  specierum  viven- 
tium, ut  secundum  exigentiam  naturalem  eorum  eius  actio  terminativa 
ab  imperfectioribus  ad  perfectiora  processerit. 


TEACTATUS  SECUNDUS 

DE  VARIIS  GRADIBUS  VITAE  COGNOSCITIVAE. 


QUAESTIO  XV 11. 

DE  COGNITIONE  IN  GENERE. 

THESIS  XLYL 

Cognitio  recte  definitur  operatio  immanens,  qua  res  apprehen- 
dimus per  assimilationem  intentionalem  potentiae  cognosci- 
tivae  cum  re  cognita. 

PROBATUR. 

1143.  Cognitio  dicitur  a)  operatio  immanens^  ut  secernatur  ab  opera- 
tionibus transeuntibus ; est  enim  perfectio  operantis  quatenus  operantis. 
h)  Adduntur  caetera  verba,  ut  cognitio  secernatur  a caeteris  operatio- 
nibus vitalibus,  sive  vegetativis  sive  appetitivis.  Etenim  operationes 
I'  appetitivae  tendunt  ad  apprehendendam  rem  secundum  esse  reale.  Ope- 
rationes autem  vegetativae  assimilatrices  perficiunt  assimilationem 
secundum  materiam.  Ita  enim  alimentum  convertunt  in  substantiam 
i'  aliti,  ut  remaneat  materia  alimenti  actuata  per  formam  substantialem 
I i aliti.  In  operatione  autem  cognoscitiva  habetur  quidem  assimilatio,  non 
I;  autem  secundum  materiam,  sed  secundum  formam^  quia  cognoscens 
i ; praeter  formam  propriam  habere  etiam  debet  formam  rei  cognitae.  At- 
( tamen  haec  assimilatio  est  intentionalis,  quia  assimilatio  potentiae 
cognoscitivae  cum  re  cognita  non  est  secundum  esse  reale,  sed  secun- 
dum  esse  intentionale ; videlicet  est  talis  repraesentatio  rei  facta  in 
potentia  cognoscitiva,  ut  eius  vi  subiectum  cognoscens,  quin  egrediatur 
extra  seipsum  et  quin  res  exterior  in  ipsum  ingrediatur,  rei  notitiam 
acquirat.  Ita  fit  ut  potentia  cognoscitiva,  actuata  secundum  formam 
similem  rei  cognitae,  sit  intentionaliter  id,  quod  res  cognita  est  realiter 
in  seipsa. 

Quapropter  esse  intentionale,  est  ipsa  actuatio  potentiae  cognosci- 
tivae secundum  formam  vel  similitudinem  rei  cognitae ; et  ideo  dicitur 
intentionale,  quia  per  ipsum  potentia  cognoscitiva  intendit  seu  fertur 
in  obiectum,  ipsum  cognoscendo. 

THESIS  XLVII. 

Ad  hoc  ut  potentia  cognoscitiva  eliciat  actum  cognitionis  de- 
terminatae, actuari  debet  per  speciem  cognoscitivam,  idest 
per  formam  vel  similitudinem  intentionalem  illius  rei,  quam 
actu  cognoscit. 

PROBATUR. 

144.  Quum  cognitio  sit  operatio  immanens,  quae  terminatur  ad  obie- 
ctum  aliquod  determinate  cognoscendum;  necesse  est,  ut  potentia 
cognoscitiva,  quin  egrediatur  a seipsa,  determinetur  ad  actum  cogni- 
tionis eliciendum  circa  determinatum  obiectum.  Atqui  haec  determi- 
natio potentiae  nequit  habere  locum,  nisi  per  hoc,  quod  obiectum 
determinet  intrinsece  potentiam  cognoscitivam  ut  actus  potentiam,  vel 
per  suam  ipsam  formam  (si  haec  sit  huiusmodi  ut  possit  intentionaliter, 
seu  cognoscitivo  modo,  coniungi  potentiae),  vel  per  aliquam  similitu- 
dinem suam ; secus  non  adesset  ratio  sufficiens  cur  potentia  eliceret 
vel  non  eliceret  actum  cognitionis,  neque  cur  unum  potius  quam  aliud 
obiectum  cognosceret.  Ergo  ad  hoc  ut  potentia  cognoscitiva  eliciat 
actum  cognitionis  determinatae,  necesse  est  ut  actuetur  per  formam 
vel  similitudinem  intentionalem  illius  rei  quam  actu  cognoscit.  Quae 
similitudo  vocatur  species  impressa. 

Dices : Inter  res  et  imagines  earum  nulla  datur  proportio  seu  simi- 
litudo. Atqui  si  non  datur  proportio,  non  potest  res  cognosci  per  speciem. 
Ergo. 

Resp.  Dist.  mai.  Nulla  datur  proportio  naturae  seu  in  essendo. 
Cone..,  nulla  datur  proportio  in  repraesentando.  Nego.  Contrad.  niin. 
Nego  cons. 

THESIS  XLVIII. 

Ad  esse  intentionale  habendum  requiritur  ut  potentia  cognosci- 
tiva, in  qua  invenitur^  sit  magnae  actualitatis,  et  eo  maioris, 
quo  esse  intentionale  est  perfectius  et  universalius;  videlicet  t 
requiritur  ut  potentia  cognoscitiva  recedat  a coarctatione 
materiae  magis  vel  minus,  prouti  esse  intentionale  ipsas  con-  ■ 
ditiones  materiales  respuit  vel  non  respuit. 

DEMONSTRATUR.  " 

145.  Quum  potentiae  subiectivae  proprium  sit  coarctare  formam  seu 
actum,  qui  in  ipsa  recipitur;  actus  autem  ex  se  importet  perfectionem 

absque  limitibus  in  eo  ordine  in  quo  est  purus  actus  (cfr.  Phil.  Prim. 
Quaest.  YIIL  De  Actu  et  Potentia),  necesse  est  ut  ea  virtus  vel  na- 
tura quae  remanendo  id  quod  est  in  suo  esse  reali,  extendi  potest  ad 
plures  res  intentionaliter  repraesentandas,  sit  immunis  a coarctatione 
materiae;  atque  eo  magis,  quo  ad  plura  et  universaliora  obiecta  se 
extendit.  Quum  enim  species  cogniti  sit  in  cognoscente,  necesse  est  ut 
cognoscens  praeter  formam  suam  habeat  etiam  formam  rerum,  quas 
intentionaliter  repraesentat. 

Confirmatur  verbis  S.  Thomae  (1):  « Cognoscentia  a non  cognoscen- 
« tibus  in  hoc  distinguuntur,  quia  non  cognoscentia  nihil  habent,  nisi 
«formam  suam  tantum;  sed  cognoscens  natum  est  habere  formam 
« etiam  rei  alterius,  nam  species  cogniti  est  in  cognoscente.  Unde  ma- 
« nifestum  est,  quod  natura  rei  non  cognoscentis  est  magis  coarctata  et 
« limitata.  Natura  autem  rerum  cognoscentium  habet  maiorem  ampli- 
« tudinem  et  extensionem.  Propter  quod  dicit  Philosophus  (de  Anima 
« lib.  S.text.  ^1 .)  (\ViOdi  anima  est  quodammodo  omnia.  Coarctatio  autem 
« formae  est  per  materiam.  Unde  et  supra  diximus  quod  formae  secun- 
« dum  quod  sunt  magis  immateriales,  secundum  hoc  magis  accedunt 
« ad  quamdam  infinitatem  (negativam  et  se  tenentem  ex  parte  actus : 
« cfr.  quae  de  infinitate  diximus  in  Ont.  n.  91.).  Patet  igitur  quod  im- 
« materi  alitas  alicuius  rei  est  ratio  cur  sit  cognoscitiva ; et  secundum 
« modum  immaterialitatis  est  modus  cognitionis.  Unde  (de  Anima  lib.  2. 
« text.  124.)  dicitur,  quod  plantae  non  cognoscunt  propter  suam  ma- 
« terialitatem.  Sensus  autem  cognoscitivus  est,  quia  est  receptivus 
« specierum  sine  materia  (quamvis  non  sine  materialibus  conditionibus 
« et  ideo  infimus  in  ordine  cognoscitivorum);  et  intellectus  adhuc  magis 
« cognoscitivus,  quia  magis  separatus  est  a materia  et  immixtus,  ut 
« dicitur  (De  Anima,  lib.  3.  text.  4.).  Unde,  cum  Deus  sit  in  summo 
« immaterialitatis,  ut  ex  superioribus  patet  (quaest.  7.  art.  1.),  sequitur, 
« quod  ipse  sit  in  summo  cognitionis  ».  Quo  in  testimonio  S.  Doctoris 
habemus  compendiatim  quidquid  requiritur  ad  evolvendum  conceptum 
cognitionis  secundum  varios  eius  gradus. 

146.  Corollarium  1.  Esse  intentionale  se  habet  ad  potentiam  co- 
gnoscitivam  opposito  prorsus  modo  ac  esse  reale  se  habet  ad  potentiam 
subiectivam. 

Nam  potentia  subiectiva  sive  in  ordine  essentiae,  sive  in  ordine 
existentiae  dicit  limitationem  et  privationem  actus,  quem  recipiendo 
coarctat.  Potentia  vero  seu  virtus  cognoscitiva  dicit  actualitatem  et 
illimitationem  in  sua  virtute,  ita  ut  habeat  esse  eo  minus  limitatum 


(1)  1.  p.  q.  14.  art.  1. 

a potentialitate,  quo  uiagis  universaliter  et  independenter  ab  extrinseco 
est  repraesentativa  rerum. 

Corollarium  2.  Bemotio  a potentialitate  est  ratio  cognitionis  et 
secundum  gradus  elongationis  a potentialitate  dantur  gradus  perfe- 
ctionis in  cognoscentibus. 

Quapropter,  a)  entia  corporea  quorum  formae  sunt  penitus  immersae 
in  materia,  quae  est  pura  potentia  suhiectiva  in  ipso  ordine  essentiae, 
a nulla  prorsus  potentialitate  elongantur  et  ideo  nullatenus  sunt  co- 
gnoscitiva.  Ad  hanc  classem  pertinent  non  solum  corpora  inanimata, 
sed  etiam  corpora  animata  mere  vegetalia,  quae  quum  habeant  ope- 
rationem circa  ipsam  concretam  materiam;  non  habent  formas  satis 
elongatas  a potentialitate  materiae  ita  ut  valeant  esse  principia  ope- 
rationis licet  infime  cognoscitivae. 

b)  Primum  vestigium  cognitionis  habetur  in  entibus  corporeis 
sentientibus,  quorum  formae  sunt  principia  remota  operationum,  quae 
non  fiunt  circa  ipsam  concretam  materiam  assimilando  illam  nutri tione 
vel  augmentatione,  sed  quae  cognoscitive  apprehendunt  res  materiales 
sine  materia  quidem,  sed  non  sine  conditionibus  materialibus. 

c)  Perfecta  cognitione  gaudent  illa  entia.,  quae  habent  esse  omnino 
a materia  immune.,  quaeque  intellectiva  vocantur.  Haec  enim  immunitas, 
ut  ex  supradictis  patet,  omnino  exigitur  ad  actualitatem  illius  vir- 
tutis, quae  praeter  proprium  esse  reale,  potest  actuari  intentionaliter 
quoad  ipsam  quidditatem  aliarum  rerum  secundum  rationes  prorsus 
a materia  et  a conditionibus  materialibus  abstractas. 

QUAESTIO  XVllI. 

DE  FACULTATE  SENSITIVA  GENERATIM  CONSIDERATA. 

147.  Facultas  sensitiva  generatim  accepta  definiri  potest  po- 
tentia^ per  quam  anima  unita  corpori  res  materiales,  qua  materiales, 
idest  suh  conditionibus  materialibus  percipit.  Quae  definitio,  bona  est 
quia  obiectum  materiale  et  formale  exhibet.  Id  enim,  quod  sensus 
percipit,  est  res  materialis,  sed  ratio  formalis,  sub  qua  eam  attingit, 
est  aliqua  passibilis  qualitas  sub  determinatis  dimensionibus  et  adiun- 
ctis  loci,  situs,  etc.  videlicet  sub  conditionibus  materiae  individualis, 
ex.  gr.  hoc  corpus,  determinatum  ad  hic  et  nunc,  perceptum  a visu 
quatenus  hoc  determinatum  coloratum,  ab  auditu  quatenus  hoc  de- 
terminatum sonans,  a tactu,  quatenus  hoc  determinatum  durum  vel 
molle  etc. 

Sensus  nequit  percipere  ipsam  rationem  seu  quidditatem 
rei  materialis.  Per  traditam  definitionem  aperte  patet  neque  na- 
turam seu  essentiam  rei  materialis,  neque  naturam  qualitatum  et 
caeterorum  accidentium  materialium  cognosci  posse  a sensibus.  Ad 
haec  enim  cognoscenda  requiritur  abstractio  a conditionibus  materia- 
libus, quum  sint  rationes  universales.  Quod  praestare  nequit  potentia, 
cuius  obiectum  est  res  materialis  quatenus  alligata  conditionibus  ma- 
terialibus, seu  hoc  quale  quantum.  Idcirco  S.  Thomas  (1)  ait:  « Naturas 
« sensibilium  qualitatum  cognoscere  non  est  sensus,  sed  intellectus  ». 

THESIS  XLIX. 

Facultas  sensitiva  est  facultas  organica,  et  2^  materialis 
in  minimo  gradu,  et  ideo  3®  forma  substantialis  bruti,  seu 
anima  formaliter  sensitiva,  licet  non  sit  stricto  sensu  spi- 
ritualis seu  immaterialis,  tamen  est  essentialiter  simplicior 
formis  substantialibus  inferioribus. 

PRAENOTIONES. 

148.  I.  Materiale  stricto  sensu.  Quum  materiale  a materia  de- 
nominetur, proprio  et  stricto  sensu  importat  quidquid  cum  materia 


(1)  1.  p.  q.  78.  a.  3. 

necessario  connectitur  ita  ut  absque  ea  connaturaliter  esse  non  possit. 
Materiae  autem  nomine  designatur  a)  materia  prima  nempe  primum 
subiectum  mutationum  substantialium,  b)  materia  secunda  nempe 
quaecumque  substantia  extensa,  quae  mediante  quantitate  est  aliorum 
accidentium  corporeorum  susceptiva. 

Quapropter  materiale  proprio  et  stricto  sensu  dicitur  1°  ipsum  com- 
positum corporeum  resultans  ex  unione  materiae  primae  et  formae 
substantialis,  2^  quaelibet  forma  substantialis  quae  nequit  habere  esse 
existentiae  independenter  a materia,  3*^  omnes  vires  seu  potentiae  ope- 
rativae  quae  resultant  ex  coniunctione  formae  substantialis  materialis 
cum  materia,  4*^  reliqua  omnia  accidentia  substantiae  extensae,  nempe 
quantitas,  figura,  qualitates  adhaerentes  magnitudini,  earumque  ope- 
rationes, locus,  situs  et  tempus. 

II.  Illi  materiale  proprio  et  stricto  sensu  dicitur  quidquid  re- 
cedit ab  omnibus  conditionibus  aut  proprietatibus  materialitatis,  vi- 
delicet quod  est  independens  quoad  esse  et  quoad  operari  a materia 
et  a materialibus  conditionibus. 

III.  Tarii  gradus  materialitatis  formarum.  Non  omnes  formae, 
quae  pendent  quoad  esse  et  operari  a materia,  eumdem  habent  gradum 
materialitatis,  sed  maiorem  vel  minorem  prouti  magis  vel  minus  in 
operationibus,  quarum  sunt  principia  formalia,  dependent  a coarcta- 
tione materiae.  lamvero  haec  dependentia  a coarctatione  materiae  est 
maior  vel  minor  prouti  in  operationibus  inveniuntur  plures  vel  pau- 
ciores ex  notis  propriis  materialitatis. 

lY.  Notae  propriae  materialitatis  sunt  quatuor : l""  inhaerentia 
dimensionibus  seu  magnitudini  quantitativae,  2^  omnimoda  determi- 
natio ad  finem,  3^  determinatio  naturalis  a generante  impressa  ad 
specificationem  motus,  ita  ut  agens  nullo  modo  sibi  quaerat  formam, 
quae  ultimo  ipsum  determinet  ad  suam  operationem,  4“  determinatio 
ad  executionem  motus,  ita  ut  agens  non  sit  per  se  causa  sui  motus. 

In  operationibus  propriis  corporum  non  viventium  inveniuntur  omnes 
quatuor  notae  materialitatis.  — In  operationibus  propriis  corporum 
viventium  sola  vita  vegetativa  inveniuntur  tantum  primae  tres ; quia 
vegetalia  movent  seipsa  ad  nutritionem,  augmentum  et  generatio- 
nem. — In  operationibus  propriis  corporum  viventium  vita  sensitiva 
inveniuntur  tantum  primae  duae,  quia  operationes  sensitivae  licet  sint 
alligatae  dimensionibus  quantitativis  et  habeant  finem  omnino  deter- 
minatum a natura,  tamen  sunt  immanentes  in  ordine  cognoscitivo  et 
formam  ultimo  determinantem,  seu  speciem  sensilem,  non  habent  a 
generante,  sed  ipsa  sentientia  eam  sibi  acquirunt. 

PROBATUR  THESIS. 

149.  Quoad  Sensus  est  facultas  organica.  Etenim  facultas 
organica  est  ea,  quae  non  potest  esse  principium  adaequatum  opera- 
tionis independenter  ab  organo  materiali,  quod  ad  eamdem  operationem 
intrinsece  concurrere  debet,  eo  quod  talis  operatio  habeat  intrinsecam 
dependentiam  a materialibus  conditionibus  et  a materiali  agente.  Atqui 
huiusmodi  est  facultas  sensitiva,  a)  cuius  operationis  obiectum  est  res 
materialis  alligata  conditionibus  materialibus,  puta  hoc  determinatum 
corpus  coloratum,  sonorum,  dulce,  etc.,  h)  cuius  operationis  extrinse- 
cum  determinans  est  eadem  res  materialis  alligata  conditionibus  ma- 
terialibus, puta  hoc  determinatum  corpus  per  suum  determinatum 
colorem  movens  visum  ad  sui  visionem,  auditum  ad  sui  auditionem, 
gustum  ad  sui  gustationem  etc.  Ergo  sensus  est  facultas  organica. 

Quoad  Sensus  est  materialis  in  minimo  gradu.  Id  patet 
ex  dictis  in  Praenotionibus.  Et  sane  materiale  in  minimo  gradu  est 
id  quod  tantum  duas  notas  materialitatis  habet  in  sua  operatione, 
nempe  inhaerentiam  dimensionibus  et  omnimodam  determinationem 
ad  finem.  Atqui  sic  se  habet  sensus  in  sua  operatione,  quae  alligatur 
conditionibus  materialibus,  quaeque  quum  careat  abstractione  uni- 
versalitatis nequit  attingere  rationem  finis  et  mediorum  ad  finem,  et 
ideo  habet  finem  omnino  praestitutum  ab  auctore  naturae  (cfr.  Ontol. 
n.  141.  Schol.  4).  Attamen  sentiens  quaerit  sibi  formam  per  quam  agat, 
et  ponit  executionem  sui  motus. 

Quoad  5“"*.  Anima  bruti  est  simplicior  omnibus  formis  ma- 
terialibus. Forma  quaelibet  substantialis,  quum  sit  actus,  est  sim- 
plex, licet,  si  babeat  esse  dependens  a materia,  non  sit  subsistens  neque 
spiritualis  seu  immaterialis  stricto  sensu.  Ergo  anima  formaliter  sen- 
sitiva, cuiusmodi  est  anima  bruti,  est  simplex,  sed  non  per  se  subsi- 
stens et  ideo  neque  spiritualis,  neque  immaterialis  stricto  sensu,  quia 
solummodo  est  principium  remotum  operationis  dependentis  a mate- 
rialibus conditionibus.  Attamen  est  simpliciter  omnibus  formis  substan- 
tialibus inferioribus,  nempe  mere  vegetalium  et  non  viventium,  quia . 
operationes  sensitivae  et  facultates  sensitivae,  quae  ab  ipsa  resultant, 
sunt  in  minimo  materialitatis  gradu. 

Haec  est  ratio  cur  animae  formaliter  sensitivae  et  facultates  sen- 
sitivae aliquando  dicantur  a s.  Thoma  spirituales  seu  immateriales 
lato  sensu. 

THESIS  L. 

1®  Immutatio  causata  in  facultate  sensitiva  ab  obiecto  sen- 
sibili non  est  secundum  esse  naturale,  sed  secundum  esse 
intentionale,  quod  in  casu  nostro  est  spirituale  lato  sensu. 
Attamen  2®  immutatio  naturalis  in  organo  sensorio  non 
excluditur. 


PRAENOTANDUM. 

150.  Distingue  immutationem  naturalem  ab  immutatione 
intentionali  sensibili  seu  spirituali  late  dicta.  Naturalis  immu- 
tatio est  ea  per  quam  forma  immutantis  recipitur  in  immutato  se- 
cundum esse  naturale,  idest  secundum  easdem  dispositiones  materiales, 
ita  ut  licet  non  sit  eadem  forma  numerice,  tamen  sit  eadem  specifice ; 
sic  calor  ignis  recipitur  in  aqua  calefacta.  Immutatio  autem  intentio- 
nalis^  seu  spiritualis  late  dicta^  est  ea,  per  quam  forma  immutantis 
recipitur  in  immutato  secundum  esse  intentionale  sensibili  seu  spiri- 
tuali (late  dicto),  ita  ut  forma  non  sit  eadem  neque  numerice  neque 
specifice  sed  tantum  repraesentative  secundum  conditiones  materiae 
individualis.  Sic  forma  incendii  recipitur  in  oculo  vidente  incendium, 
qui  hac  visione  per  se  non  comburitur  neque  calefit  (1). 

PROBATUR  THESIS. 

151.  Quoad  Immutatio  sensus  est  secundum  esse  iiiteii- 
tioiiale,  non  secundum  esse  naturale.  Sensatio  enim  est  operatio 
cognoscitiva,  licet  in  infimo  ordine  (cfr.  n.  149.).  atqui  ad  operationem 
cognoscjitivam,  requiritur  ut  facultas  sit  in  aliquo  gradu  immateria- 
litatis  vel  stricte  vel  saltem  late  dictae,  cum  agitur  de  cognitione  alligata 
conditionibus  materialibus  (cfr.  nn.  145.  146.).  Sic  enim  fiet  ut  facultas 
habeat  talem  actualitatem,  ut  remanendo  in  sua  forma,  incipiat  in- 
tentionaliter  habere  formam  rei  apprehensae.  Porro  si  immutatio  sen- 
silis esset  tantum  secundum  esse  reale,  seu  secundum  dispositiones 
materiales,  operatio  sensilis  reduceretur  ad  maximum  gradum  mate- 
rialitatis  ac  proinde  esset  simul  et  non  esset  operatio  cognoscitiva, 
quod  repugnat : videlicet  novae  dispositiones  materiales  inductae  effi- 
cerent ut  sentiens  assimilaretur  sensato  non  secundum  formam  in- 
tentionalem,  sed  tantum  secundum  formam  materialem  in  maximo 


(1)  Cfr.  S.  Th.  1.  p.  q.  78.  a.  3. 

materialitatis  gradu,  quae  assimilatio  esset  corporis  in  quantum  cor- 
poris, non  sentientis  in  quantum  sentientis.  Ergo  immutatio  causata 
in  facultate  sensitiva  non  est  secundum  esse  naturale,  sed  secundum 
esse  intentionale. 

Quoad  2^^.  Immutatio  naturalis  in  organo  sensorio  non  ex- 
cluditur. Corpora  enim  sensibilia  agunt  vel  immediate,  vel  mediante 
aere  vel  aethere  vel  aliquo  alio  medio  materiali  in  organa  sensoria 
exteriora  per  qualitates  alterantes,  et  mediante  hoc  motu  causato  in 
organo  determinant  facultatem  sensitivam  informantem  organum  ad 
actum  sensationis  eliciendum,  quo  corpora  exteriora  percipiat  sub  ra- 
tione formali  illius  qualitatis  determinatae  alterantis  per  quam  corpus 
sentitum  agit  in  organum  sentientis;  sic  movetur  sensus  visus  ad 
videndum  tintinnabulum,  sensus  auditus  ad  illud  audiendum,  sensus 
tactus  ad  illud  tangendum  etc. 

Et  sane  nisi  haberetur  haec  materialis  immutatio  organi  ad  susci- 
piendam qualitatem  similem  qualitati  alteranti  corporis  exterioris,  non 
posset  facultas  organica  intentionaliter  moveri  ad  hanc  qualitatem 
percipiendam,  quum  determinatio  facultatis  fiat  mediante  organo.  Or- 
ganum autem  in  quantum  corpus  moveri  debet  motu  stricte  dicto  a 
qualitate  alterante  sensibilis  exterioris.  Ergo  in  processus  sensationis 
immutatio  realis  organi  sensorii  non  excluditur. 


COROLLAKIA. 


; 152.  I.  Organum  sensorium  carere  debet  natura  physica  pro- 

! prii  sensibilis,  quae  carentia  est  vel  totalis,  ut  contingit  in  organo 
I visus,  vel  quoad  eum  gradum,  in  quo  qualitates  alterantes  inveniuntur 
j in  sensibili  exteriori,  ut  contingit  in  organo  tactus.  Et  sane  si  organum 
j esset  iam  in  actu  earum  qualitatum,  non  posset  stricte  moveri  vel  al- 
I terari  secundum  eas ; sic  quod  iam  est  album  non  potest  moveri  ad 
i albedinem.  Quoniam  igitur  ut  sensus  sentiat  impressionem  exterioris 
agentis,  requiritur  immutatio  organica,  quae  fit  per  motum  stricte 
i dictum,  necesse  est  organum  carere  ea  qualitate,  quae  constituit  obie- 
i ctum  proprium  sensus,  cuius  est  organum.  Circa  varium  modum  huius 
i carentiae  pulcherrime  loquitur  S.  Thomas  (1):  « Oportet,  quod  sicut 
i « organum,  quod  debet  sentire  album  et  nigrum,  neutrum  ipsorum 
I « habeat  actu,  sed  utrumque  in  potentia,  et  eodem  modo  in  aliis  sen- 
* « sibus;  sic  etiam  se  habeat  in  sensu  tactus;  scilicet  organum  neque 
j « sit  calidum,  neque  frigidum  actu,  sed  potentia  utrumque.  xVliter 


(1)  In  II.  De  Anima  Lect.  23. 

« tam  accidit  hoc  circa  tantimi,  et  circa  alios  sensus.  Nam  in  visu  9 

« organum  visus  est  in  potentia  ad  album  et  nigrum,  denudatum  a 
« toto  genere  albi  et  nigri : est  enim  penitus  carens  colore.  Sed  organum  4! 

« et  medium  tactus  (quod  medium  est  caro  in  sententia  S.  Thomae)  ' 

« non  potest  denudari  a toto  generi  calidi  et  frigidi,  humidi  et  sicci, 

« componitur  enim  ex  elementis,  quorum  hae  sunt  propriae  qualitates.  • i 

« Sed  sic  fit  in  potentia  organum  tactus  ad  sua  obiecta,  in  quantum  i 

« est  medium  inter  contraria:  medium  enim  est  in  potentia  ad  extrema. 

« Et  propter  hoc,  quanto  animal  habet  complexionem  magis  reductam  ». 

« ad  medium,  tanto  habet  meliorem  tactum.  Unde  homo  inter  omnia  ( 

« animalia  est  melioris  tactus  ».  ^ 

Sic  patet  cur  manus,  quae  naturalem  calorem  habet  in  gradu  cir-  K 
citer  decimoctavo  centigradi,  si  corpora  quaedam  tangat,  percipiat  ' 
damquam  frigida  ea  quae  inferiorem  gradum  caloris  habent,  quae  autem  ^ 
superiorem  gradum,  percipiat  tamquam  tepida  vel  calida. 

II.  Intellectus  non  debet  carere  natura  spirituali  ut  spiri-  | 
tualia  intelligat.  Nam  ratio,  cur  sensus  carere  debeat  natura  qua- 
litatum  sensibilium,  non  procedit  ex  eo  quod  sit  potentia  cognoscitiva,  • 
sed  ex  eo  quod  sit  potentia  organica.  Intellectus  autem  quum  sit  virtus 
inorganica,  quo  est  actualior,  nempe  magis  recedens  a quacumque  po-  t 
tentialitate,  eo  potest  perfectius  intentionaliter  omnia  repraesentare.  m 

III.  Non  est  contradictio  in  eo  quod  sensatio  sit  simul  sim-  ■ 

plex  et  organica.  Etenim  quatenus  est  actus,  est  simplex,  quatenus  9 
est  actus  non  purus  in  ordine  corporeo,  subiectatur  in  organo  ac  pro-  ■ 
inde  est  organica;  quatenus  autem  est  operatio  cognoscitiva,  est  9 
simplicior  omni  operatione  ordinis  interioris  sive  vegetalium  sive  mi-  9' 
neralium.  9 

lY.  Facultates  sensitivae  radicantur  in  anima  et  subiectantur  9 
in  composito  corporeo.  Radicantur  quidem  in  anima,  quia  sunt  po-  9 
tentiae  operativae  quae  se  tenent  ex  parte  formae  substantialis,  quae  9 
est  principium  quo  remotum  operationum  (cfr.  n.  84.).  Subiectantur  9< 
in  composito,  quia  non  sunt  accidentia  pure  spiritualia.  Et  ideo  de-  9 
structo  organo,  quod  est  earum  proprium  subiectum,  cessant  formaliter  9 
esse.  Remanent  tamen  radicaliter  in  anima,  nisi  haec  ipsa  cessaverit  9 
existere;  et  ideo  ripristinato  organo  in  composito  vivente  iterum  re-  9 
sultaret  in  eo  facultas  sensitiva  ipsi  correspondens.  9 


QUAESTIO  XVIII.  - DE  SENSU  GENERATIM  CONSIDERATO 


205 


OBIECTIONES 


CONTRA  THESES  PRAECEDENTES. 


153.  OMct.  1^.  Potentia  sensitiva  est  simplex  et  inextensa.- Sed  ac- 
cidens inextensum  non  potest  recipi  in  organo  extenso.  Ergo  sensus 
non  est  facultas  organica. 

Resp.  Dist  mai.  Potentia  sensitiva  non  est  extensa  per  se^  Cone,,, 
non  est  extensa  per  accidens,  Suhdist.  Ita  ut  non  possit  informare 
subiectum  extensum,  Nego^  ita  ut  non  possit  dividi  ad  divisionem 
subiecti,  Cone.  Contrad.  min.  Nego  eons.  Nulla  forma  materialis  est 
extensa  per  se,  quum  sit  simplex,  licet  non  ea  simplicitate  quae  per- 
fectionem importat,  quae  videlicet  requirit  ut  res  simplex  sit  per  se 
subsistens  in  sua  simplicitate.  Attamen  est  extensa  per  accidens  nempe 
ratione  compositi  extensi,  et  communicat  vel  non  communicat  in  to- 
talitate  quantitativa,  quae  divisibilitatem  importat  in  parte  eiusdem 
rationis,  prout  est  inferioris  vel  superioris  perfectionis.  Formae  enim 
viventium  perfectorum  nullo  modo  sunt  divisibiles,  idest  neque  per 
se  neque  per  accidens^  quia  primarium  ordinem  dicunt  ad  totum,  se- 
cundarium autem  ad  partes ; (cfr.  n.  55.  ^.)  et  ideo  non  communicat 
in  totalitate  quantitativa. 

Nota.  De  animalibus  quae  decisa  vivunt. 

Ex  data  solutione  intelliges  cur  quaedam  animalia  imperfectiora 
j si  dividantur  in  plures  partes,  singulas  partes  vivant  ut  totidem 
' animalia  eiusdem  speciei.  Etenim  haec  animalia  ob  suam  imperfectio- 
J n^m  habent  organismum  valde  simplex  ita  ut  in  qualibet  parte  sit 
t aequaliter  aptus  ad  talem  formam.  Quare  per  decisionem  partes  disse- 
j ctae  remanent  aptae  ad  formam  specifice  eamdem  licet  numerice  di- 
' versam.  Quum  autem  materia  statim  ac  est  ultimo  disposita  ad  ali- 
quam formam,  actuatur  ab  ea;  necesse  est  ut  in  parte  dissecta  nova 
j forma  eiusdem  speciei  resultet.  Hoc  sensu  forma  animalis  huiusmodi 
I dicitur  unica  actu  et  multiplex  potentia,  diciturque  divisibilis  per  ac- 
cidens divisione  quantitativa. 

Obiect.  2^.  Si  sensus  esset  facultas  organica,  sensatio  procederet  a 
I duabus  causis  partialibus,  nempe  ab  anima  et  a corpore.  Atqui  hoc 
est  impossibile.  Ergo. 

Resp.  Dist.  mai.  Sensatio  procederet  a duabus  causis  partialibus 
I completis  in  suo  esse,  Nego^  incompletis,  quarum  nempe  una  se  habet 
ut  potentia,  alia  ut  actus  per  unicum  esse  actuata.  Cone.  Contrad.  min. 
Nego  conseq. 

( Obiect.  3^.  Sensus  dicitur  ab  Aristotele  susceptivus  specierum  sine 

materia.  Atqui  si  recipit  species  im materialiter  non  pendet  ab  organo. 
Ergo  est  facultas  inorganica. 

Resp.  DisL  mai.  Sensus  dicitur  ab  Aristotele  suscipere  species  sine 
materia  et  sine  dispositionibus  materialibus,  idest  secundum  esse  inten- 
tionale  et  superexcedens  modum  essendi  formae  materialis  in  maximo 
et  in  medio  materialitatis  gradu,  Conc.^  dicitur  recipere  species  im- 
materialiter  stricto  sensu,  idest  sine  conditionibus  individualibus  ma- 
teriae, Nego.  Contrad.  min.  Nego  cons.  Solutio  patet  ex  superius 
demonstratis. 

Obiect.  4^.  Formae  naturales  recipiimlur  in  patiente  sine  materia 
agentis,  quin  dicantur  recipi  immaterialiter  ex.  gr.  calor  in  aqua  ca- 
lefacta per  ignem.  Atqui  species  sensibiles  dicuntur  recipi  immateria- 
liter. Ergo  recipiuntur  sine  conditionibus  materialibus.  Ergo  sensus  est 
facultas  inorganica. 

Resp.  Bist.  Formae  naturales  recipiuntur  in  patiente  sine  eadem 
mmerice  materia  agentis.  Cone.,  sine  eodem  essendi  modo  i.  e.  sine 
similibus  materialibus  dispositionibus  in  materia  patientis.  Nego.  Sunt 
enim  hae  formae  in  patiente  secundum  esse  reale.  Bist.  min.  Species 
sensibiles  dicuntur  recipi  immaterialiter,  quia  recipiuntur  absque  ma- 
terialibus dispositionibus  in  sensu,  idest  non  secundum  esse  reale  sed 
secundum  esse  intentionale,  Cone.,  dicuntur  recipi  immaterialiter  quia 
recipiuntur  sine  conditionibus  materiae  individualis.  Nego.  Nego  utrum- 
que conseq.  Ex  obiectione  sequitur  tantum  id,  quod  superius  propu- 
gnavimus, nempe  facultatem  sensitivam  esse  in  minimo  materialitatis 
gradu,  secus  non  posset  intentionaliter  assimilari  obiecto  suae  cogni- 
tionis. Ad  id  autem  requiritur  et  sufficit  ut  sensus  sit  immaterialis 
immaterialitate  improprie  dicta.  Formae  autem  naturales,  ex.  gr.  calor 
in  aqua,  recipiuntur  non  solum  secundum  conditiones  materiales,  nempe 
secundum  determinatam  extensionem,  figuram  et  similia,  sed  etiam 
secundum  dispositiones  materiales,  nempe  secundum  eumdem  modum 
essendi,  qui  importat  omnes  coarctationes  materiales,  quae  sunt  pro- 
priae maximi  gradus  materialitatis.  Unde  nullo  modo  dici  possunt 
recipi  immaterialiter  (1).  Recole  dicta  in  Thesi  50. 

Obiect.  5^.  Facultas  quae  non  potest  pati  passione  proprie  dicta  est 
facultas  inorganica.  Atqui  facultas  sensitiva  non  potest  pati  passione 
proprie  dicta:  etenim  est  suscepti va  contrariorum.  Ergo  facultas  sen- 
sitiva est  inorganica. 

Resp.  Bist.  mai.  Facultas  quae  nequit  pati  passione  proprie  dicta 
neque  jier  se  neque  qnr  accidens,  Cone.,  quae  licet  non  per  se,  tamen 


(1)  Cfr.  S.  Tli.  de  Anima  lect.  24. 

f per  accidens  pati  potest  passione  proprie  dicta,  Nego.  Contrad.  min. 
Facultas  sensitiva  non  potest  pati  per  se  passione  proprie  dicta,  Conc.^ 
per  accidens,  Nego.  Disf.  rationem  additam.  Facultas  sensitiva  est  su- 
! sceptiva  contrariorum  sub  conditionibus  materiae  individualis.  Cone., 
abstracta  a conditionibus  materiae  individualis.  Nego.  Nego  conseq. 
Ea  facultas  neque  per  se  neque  per  accidens  corrumpitur,  quae  su- 
scipit formas  contrariorum  abstractas  a conditionibus  materiae  indi- 
vidualis. Etenim  in  hac  passione  non  indiget  organo  ut  comprincipio, 
neque  impressionem  ab  agente  corporeo  recipit.  Talis  facultas  est 
intellectus  possibilis,  seu  receptivus  specierum  stricte  immaterialium 
quae  in  eum  causantur  ab  intellectu  agente.  Facultas  autem  quae  ad 
passionem  improprie  dictam  suscipiendam  indiget  organo  ut  comprin- 
cipio, quamvis  per  se  non  possit  pati  passione  proprie  dicta,  tamen  per 
accidens  tali  passione  pati  potest  ratione  sui  comprincipii,  nempe 
organi  quod  informat.  Hoc  enim,  quum  sit  corpus,  pati  per  se  potest 
passione  proprie  dicta  et  consequenter  potest  corrumpi  per  se  propter 
excellentiam  obiecti  sensibilis,  ex.  gr.  oculus  propter*  excessum  lucis. 
Quando  autem  compositum  corporeum  patitur  et  corrumpitur  per  se, 
forma  quae  ipsum  ita  informat  ut  non  habeat  esse  independens  ab  ipso, 
patitur  per  accidens  passione  proprie  dicta  et  per  accidens  corrumpi- 
I tur.  Passionem  improprie  dictam  importare  tantummodo  transitum  de 
I potentia  in  actum  mere  perfectivum  idest  absque  ullius  formae  amis- 
sione declarat  S.  Thomas  (1). 

' Obiect.  6^  Immutatio  causata  in  facultate  sententiae  ab  obiecto 
I sensibili  dicitur  spiritualis.  Sed  immutatio  spiritualis  neque  per  acci- 
I dens  potest  corrumpere  id  quod  immutat.  Ergo  sensus  est  prorsus 
! impassibilis,  et  ideo  est  inorganicus. 

Resp.  List.  mai.  Immutatio  causata  in  facultate  sentiente  ab  obiecto 
sensibili  est  spiritualis  stricto  sensu,  Nego,  lato  sensu  ita  ut  importet 
simul  in  organo  physicam  immutationem.  Cone.  Contrad.  min.  Immu- 
tatio stricto  sensu  spiritualis.  Cone.,  immutatio  lato  sensu  spiritualis, 

'I  Nego.  Nego  cons.  Solutio  patet  ex  supradictis  de  duplici  immutatione 
I altera  naturali  seu  physica,  altera  intentionali.  Ad  sensationem  utraque 


(1)  1.  p.  q.  79.  a.  2.  « Resi)OU(leo  diceudura  (piod  pati  tripliciter  dicitur.  Uuo  modo 
« propriissime,  scilicet  quando  alicpiid  removetur  ab  eo  quod  convenit  sibi  secundum 
« naturam,  aut  secundum  propriam  inclinationem ; sicut  cum  aqua  frigiditatem  amittit 
« ])er  calelactionem,  et  cum  homo  aegrotat,  aut  tristatur.  Secundo  modo  minus  proprie 
« dicitur  alicpiis  pati  ex  eo  quod  aliquid  ab  ipso  abiicitur,  sive  sit  ei  conveniens,  sive 
« non  conveniens : et  secundum  hoc  dicitur  pati  non  solum  qui  aegrotat,  sed  etiam 
« (lui  sanatur;  et  non  solum  qui  tristatur,  sed  etiam  qui  laetatur:  vel  (iuocum(iue  modo 
« aliquis  alteretur,  vel  moveatur.  Tertio  dicitur  aliquis  pati  communiter  ex  hoc  solo 
« quod  id  (piod  est  in  potentia  ad  alicpiid,  recipit  illud  ad  (piod  erat  in  potentia,  absque 
« hoc  <piod  alupiid  abiiciatur ; secundum  quem  modum  omne  «piod  exit  de  jiotentia  in 
« actum  potest  dici  jiati,  etiam  cum  perficitur.  Et  sic  intelligere  nostrum  est  pati  i>. 

requiritur  et  prima  est  ratio  secundae.  Sic  propter  primam  seu  physicam 
manus  fit  calida  per  actionem  calefacientis,  propter  secundam  idest 
per  immutationem  intentionalem  seu  spiritualem  manus  sentit  ca- 
lorem. Utraque  immutatio  exigit  facultatem  organicam,  quia  conditio- 
nibus materialibus  alligantur  et  ab  agente  corporeo  causantur.  Idcirco 
S.  Thomas  (in  II.  De  Anima  Lect.  24)  cum  Aristotele  concludit,  osten- 
dendo ad  hoc  ut  aliquod  corpus  sentiat,  non  sufficere  ut  patiatur  na- 
turaliter ita  ut  evadat  naturaliter  simile  agenti  secundum  talem  for- 
mam, puta  odorum  vel  calidum,  sed  insuper  requiri  ut  informetur 
facultate  sensitiva,  vi  cuius  percipiat  hanc  qualitatem.  « Solvit  Ari- 
« stoteles)  rationem  supra  positam,  dicens,  quod  si  aliquid  patitur  ab 
« odore,  quod  non  odorat,  quid  est  odorare,  nisi  pati  aliquid  ab  odore? 
« Et  respondet  quod  odorare  est  sic  aliquid  pati  ab  odore,  quod,  sen- 
« tiat  odorem.  Aer  autem  non  sic  patitur  ut  sentiat,  quia  non  habet 
« potentiam  sensitivam;  sed  sic  patitur  ut  sit  sensibilis  (active),  in 
« quantum  scilicet  est  medium  in  sensu  ». 

Obiect.  7^  Sensus  remanent  in  anima  humana  separata.  Sed  si  es- 
sent potentiae  organicae,  non  remanerent  in  anima  separata.  Ergo. 

Kesp.  Bist.  mai.  Eemanent  fornialiter^  Nego,  radicaliter,  Cone. 
ContradisL  sequel.  minoris.  Nego  cons.  (cfr.  n.  152.  IV.). 

Obiect.  8^.  Si  sensatio  esset  organica,  non  haberetur  identitas  sen- 
tientis quoad  diversas  sensationes,  immo  quoad  ipsam  perceptionem 
alicuius  compositi.  Nam  in  extenso  partes  sunt  distinctae.  lamvero  ubi 
partes  sunt  distinctae  actio  unius  extranea  est  actioni  alterius.  Ergo 
sensus  est  inorganicus. 

Resp.  Nego  sequelam  asserti.  Ad  rationem  additam.  Bist.  mai.  Sunt 
ita  distinctae  ut  sint  continuae  et  actuatae  pev  idem  esse  totius.  Cone., 
sunt  ita  distinctae  ut  sint  actu  divisae  in  totidem  supposita  operantia. 
Nego.  Contrad.  min.  et  nego  conseq.  Profecto  si  corpus  organicum 
sentientis  esset  aggregatum  atomorum  habentium  propriam  essentiam 
et  existentiam,  inconcepibilis  esset  identitas  sentientis  non  solum  quoad 
diversas  sensationes,  sed  ne  quidem  quoad  unicam  sensationem.  Sensus 
autem  in  falsa  hac  hypothesi  esset  facultas  stricto  sensu  immaterialis ; 
anima  sensitiva  esset  per  se  subsistens  et  immortalis,  nec  iungeretur 
corpori  ut  forma  sed  ut  motor.  Quinimmo  sensus  confunderetur  cum 
intellectu  et  everteretur  essentiale  discrimen  bruta  inter  et  homines. 
Quae  omnes  sequelae  ex  vitiata  radice  procedunt  negatae  unitatis 
essendi  inter  corpus  et  animam,  videlicet  ex  male  relicta  doctrina 
Aristotelis  et  Sancti  Thomae  de  primis  principiis  intrinsecis  entis  cor- 
porei. Adeo  vera  est  sententia : errorem  parvum  in  principio  magnum 
esse  in  fine. 

Obiect.  9^.  Omnes  philosophi  ex  sensatione  arguunt  simplicitatem 
animae.  Atqui  id  fieri  non  posset  si  sensatio  esset  organica.  Ergo  sen- 
satio et  sensus  sunt  inorganica. 

Resp.i)^5^.  mai.  Arguunt  ex  sensatione  simplicitatem  quae  importat 
perfectionem,  nempe  eam  quae  est  propria  actus  seu  formae  per  se 
subsistentis,  Nego^  simplicitatem,  quae  est  propria  formae  materialis 
in  minimo  materialitatis  gradu.  Cone.  Contrad.  min.  Nego  conseq. 
Solutio  patet  ex  superius  dictis  in  Thesi  49. 

Obiect.  IO"".  Sicut  se  habet  intellectus  ad  intelligibilia,  ita  se  habet 
sensus  ad  sensibilia.  Atqui  intellectus  intelligit  sine  organo.  Ergo 
etiam  sensus  sentit  sine  organo. 

Resp.  Bist.  mai.  Quatenus  tum  intellectus  noster  tum  sensus  se 
habent  in  potentia  ad  proprium  obiectum,  Conc.^  quatenus  tum  in- 
tellectus tum  sensus  absque  organo,  ceu  comprincipio  eliciant  suam 
operationem.  Nego.  Cone.  min.  Nego  cons.  Hanc  difficultatem  ita  solvit 
S.  Doctor  (1):  « Sensitivum  quodammodo  se  habet  ad  sensibilia  sicut 
« intellectivum  ad  intelligibilia,  in  quantum  scilicet  utrumque  est  in 
« potentia  ad  sua  obiecta.  Sed  quodammodo  dissimiliter  se  habet  in 
« quantum  sensitivum  patitur  a sensibili  cum  corporis  immutatione. 
« Unde  excellentia  sensibilium  corrumpit  sensum,  quod  in  intellectu 
« non  contingit.  Nam  intellectus  intelligens  maxima  intelligibilium, 
« magis  potest  postmodum  intelligere  minora  ». 

Obiect.  ll^  In  operibus  brutorum  animalium  apparent  quaedam 
sagacitates,  quae  supponunt  in  eis  ratiocinium:  ex.  gr.  «Canis  inse- 
« quens  cervum,  si  ad  trivium  venerit,  odoratu  quidem  explorat  an 
« cervus  per  primam  vel  secundam  viam  transiverit ; quod  si  invenerit 
« non  transisse,  iam  securus  per  tertiam  viam  incedit  non  explorando, 
« quasi  utens  syllogismo  divisivo,  quo  concludi  possit  cervum  per  istam 
« viam  incedere,  ex  quo  non  incedit  per  alias  duas,  cum  non  sint 
« plures  » (2).  Atqui  ratiocinium  est  operatio  facultatis  stricto  sensu 
immaterialis.  Ergo  anima  sensitiva  est  stricto  sensu  immaterialis. 

Resp.  Bist.  mai.  Supponunt  in  eis  ratiocinium  materialiter  et  exe- 
cutive,  Conc.^  formaliter  et  directive,  Nego.  Contrad.  min.  Ratiocinium 
formale  et  directivum,  Cone.,  materiale  et  exeeutivum^  Nego.  Hoc  enim 
est  in  auctore  naturae  tribuente  brutis  inclinationem  naturalem  ad 
quosdam  ordinatissimos  processus,  necessarios  fini  ad  quem  ea  ordi- 
navit. Simili  difficultati  ita  occurrit  S.  Thomas  (1.  c.).  « Ad  tertium 
« dicendum,  quod,  sicut  dicitur  in  III.  Phgsic.  text.  16.  et  seq.,  motus 


(1)  1.  p.  q.  75.  a.  3.  ad  .3. 

(2)  S.  Th.  1. 2.  q.  1,3.  a.  2. 

De  Mandato.  — Instit.  Phil.  — Vol.  II. 

« est  actus  mobilis  a movente;  et  ideo  virtus  moventis  apparet  in  motu 
« mobilis;  et  propter  hoc  in  omnibus  quae  moventur  a ratione  apparet 
« ordo  rationis  moventis,  licet  ipsa  quae  a ratione  moventur,  rationem 
« non  habeant ; sic  enim  sagitta  directe  tendit  ad  signum  ex  motione 
« sagittantis,  ac  si  ipsa  rationem  haberet  dirigentem:  et  idem  apparet  in 
« motibus  horologiorum  et  omnium  ingeniorum  humanorum  quae  arte 
« fiunt.  Sicut  autem  comparantur  artificialia  ad  artem  humanam,  ita 
« comparantur  omnia  naturalia  ad  artem  divinam.  Et  ideo  ordo  apparet  j 
« in  his  quae  moventur  secundum  naturam ; sicut  et  in  his  quae  mo-  ' 

« ventur  per  rationem,  ut  dicitur  in  II.  Phy  sic.,  text.  49.  Et  ex  hoc  | 

« contingit  quod  in  operibus  brutorum  animalium  apparent  quaedam  i , 
« sagacitates,  inquantum  habent  inclinationem  naturalem  ad  quosdam  , 

« ordinatissimos  processus,  utpote  a summa  arte  ordinatos.  Et  propter  I 
« hoc  etiam  quaedam  animalia  dicuntur  prudentia  vel  sagacia,  non 
« quod  in  eis  sit  aliqua  ratio,  vel  electio ; quod  ex  hoc  apparet,  quod 
« omnia  quae  sunt  unius  naturae,  similiter  operantur.  » 

Quod  si  quaeras  quomodo  novimus  haec  animalia  carere  ratione, 
respondemus  id  nos  legitime  inferre  non  solum  ex  eo  quod  singula  . 
individua  eiusdem  speciei  semper  eodem  modo  ac  nulla  praevia  di- 
sciplina talia  operantur ; sed  etiam  quia  idem  individuum  quod  prae- 
cellens omnino  ingenium  sortiri  debuisset  ad  quaedam  ordinatissima  | 

perficienda,  quae  caetera  individua  suae  speciei  eadem  arte  ac  nulla  j 

praevia  disciplina  ab  ipsa  nativitate  perficiunt,  in  caeteris  facillimis,  ' 
obviis  atque  repetitis  vicibus  ei  contingentibus  nullam  prorsus  sagaci- 
tatem aut  disciplinabilitatem  ostendit.  Pulchra  hac  super  re  exempla 
refert  cl.  P.  Pranciscus  Salis-Seeivis  S.  I.  in  suo  erudito  Opere  « GU 
istinti  degli  animali.  » Gap.  6.  7.  8. 

Obiect.  12^  Sensus  respiciunt  obiectum  formale  universale;  sic  ! 
visus  respicit  colorem,  auditus  sonum  etc.  Atqui  potentia  respiciens 
obiectum  universale  est  stricto  sensu  immaterialis.  Ergo  sensus  est 
facultas  stricte  immaterialis. 

Resp.  Dist.  mai.  Respiciunt  obiectum  universale  ita  ut  percipiant 
ipsam  rationem  universalitatis  sui  obiecti,  ^ego,  ita  ut  percipiant 
tantum  singulare  alligatum  conditionibus  materialibus,  Cone.  Contrad. 
min.  Nego  cons.  Dicere  ordinem  activi  vel  passivi  ad  aliquid,  quatenus 
hoc  habet  aliquam  qualitatem  communem  pluribus,  nullam  importat 
immaterialitatem.  Haec  enim  requiritur  tantum  ad  apprehendendam 
ipsam  rationem  universalitatis,  abstrahendo  a singularibus.  Si  obiectio 
quidquam  valeret,  deberemus  tribuere  immaterialitatem  ipsi  materiae, 
quia  dicit  ordinem  ad  formas  non  solum  numerice  sed  etiam  specifice  | 
diversas  successive  suscipiendas,  quod  esset  pugnantia  dicere.  I 

THESIS  LL 

Ad  sensationem  requiritur  species  cognoscitiva  determinans 

potentiam  ad  eliciendum  actum  cognitionis  de  aliquo  obiecto. 

PROBATUR. 

154.  1.  Sensatio  est  actus  cognoscitivus.  Atqui  demonstravimus  in 
Thesi  47.  ad  omnem  actum  cognitionis  eliciendum  requiri  speciem  seu 
similitudinem  intentionalem,  quae  determinet  facultatem  ad  actum  co- 
gnitionis circa  determinatum  obiectum.  Ergo  etiam  ad  sensationem 
requiritur  species  cognoscitiva. 

II.  Sensatio  non  perficitur  nisi  mediante  immutatione  causata  in 
organo  a qualitatibus  activis  corporum  exteriorum ; hac  autem  immu- 
tatione peracta  sensus  percipit  praesentiam  corporum  exteriorum  sub 
qualitate  sensili  respondente  eius  formali  obiecto  (1).  Ergo  actio  cor- 
poris exterioris  determinavit  sensationem.  Porro  unumquodque  agens 
producit  effectum  similem  formae  secundum  quam  agit.  Ergo  actio 
corporum  exteriorum  determinavit  sensum  ad  eliciendum  actum  sen- 
sationis circa  ipsum  per  similitudinem  sui  proportionatam  facultati 
organicae.  Quae  similitudo  est  ea  quam  vocamus  speciem  sensilem. 

III.  Idipsum  confirmatur  ex  S.  Thoma,  qui  (2)  ait : « Sicut  res  habet 
« esse  per  propriam  formam,  ita  virtus  cognoscitiva  habet  cognoscere 
« per  similitudinem  rei  cognitae  ».  Et  (3)  « Sicut  calor  est  principium 
« formale  calefactionis  in  igne,  ita  species  rei  visae  est  principium  for- 
« male  visionis  in  oculo  ». 

155.  Quaeres.  Utrum  ad  sensationem  praeter  speciem  impressam 
requiratur  etiam  species  expressa? 

Resp.  cum  S.  Thoma  (4):  « Dicendum  quod  cognitio  sensus  exte- 
« rioris  perficitur  per  solam  immutationem  sensus  a sensibili:  unde 
« per  formam  quae  sibi  a sensibili  imprimitur  (idest  per  speciem  im- 
« pmsam),  sentit:  non  autem  ipse  sensus  exterior  format  sibi  aliquam 
« formam  sensibilem  (idest  speciem  expressam)^  hoc  autem  facit  vis 
« imaginativa,  cuius  formae  quodammodo  simile  est  verbum  intelle- 
« ctus  ».  Ratio  autem  est  quia,  ut  videbimus  inferius  agentes  de  verbo 
inellectivo,  species  expressa  non  requiritur  ad  omnem  cognitionem. 


(1)  Cfr.  1.  p.  q.  78.  a.  3. 

(2)  1.  p.  q.  17.  a.  3. 

(3)  1.  p.  q.  .V).  a.  1. 

(4)  Quodlib.  i),  art.  9.  ad  2. 


PHIL.  NAT.  - PSYCHOLOGIA  - TRACT.  11. 


212 

sed  tantum  ad  cognitionem  quae  debet  sibi  eiformare  terminum  in  quo 
cognoscat  aliquid,  ita  ut  hoc  in  specie  expressa  quasi  in  imagine  ipsum 
non  excedente  cognoscatur  etiam  in  sua  absentia.  Porro  sensus  exte- 
riores quum  accipiant  determinationem  a suo  obiecto  sensibili  ita  ut 
cum  ipso  continuentur  ut  passivum  cum  suo  activo,  sive  immediate 
ut  contingit  in  sensu  tactus,  sive  mediante  aethere  vel  aere  ut  contingit 
in  visu  et  auditu,  non  habet  locum  species  expressa  tamquam  imago 
vicaria  in  qua  et  qua  mediante  sensibilia  exteriora  percipiantur.  Hinc 
fit  ut  sensus  exteriores  moveantur  tantum  ad  praesentiam  sui  obiecti, 
qua  cessante,  cessat  sensatio. 

OBIECTIONES. 

156.  Obiect.  l^.  Corpus  non  potest  imprimere  quidquam  in  animam. 
Atqui  ad  causandam  speciem  sensibilem  in  sensu,  corpus  deberet  agere 
in  animam.  Ergo  vel  non  datur  species  sensibilis,  vel  certe  haec  non 
causatur  a corpore  exteriori. 

Resp.  List,  mai.  Corpus  non  potest  imprimere  quidquam  in  animam 
separatam  a materia,  Cone.,  in  animam  informantem  materiam,  idest 
in  compositum  sensitivum,  Xego.  Confrad.  min.  Nego  cons. 

Obiect.  2^.  Si  sensus  cognosceret  sensibilia,  mediante  specie  sensi- 
bili,  non  apprehenderet  immediate  rem  sed  eius  similitudinem.  Atqui 
sensus  immediate  cognoscit  rem  sensibilem.  Ergo  in  sensu  non  datur 
species  sensibilis. 

Resp.  Blst.  sequel.  mai.  Si  species  esset  id  quod  apprehenditur, 
nempe  si  esset  signum  ohiectivum,  Trans,  si  est  id  quo  rex  exterior  ap- 
prehenditur, nempe  signum  formale,  Nego.  Contrad.  min.  Nego  cons.  (1). 

Obiet.  3^.  Si  in  sensibus  causaretur  a rebus  species  sensibilis,  haec 
esset  praesens  facultati  cognoscitivae.  Sed  id  quod  est  praesens  facul- 
tati cognoscitivae  est  eius  obiectum.  Ergo  si  daretur  ^pecies  sensibilis, 
sensus  non  cognosceret  res,  sed  earum  species. 

Resp.  Dist.  mai.  Esset  praesens  formaliter  i.  e.  ut  forma  faciens 
unum  cum  potentia  cognoscitiva,  ut  ex  eis  resultet  principium  adae- 
quatum cognitionis  in  actu  primo,  Cone.,  esset  praesens  ohiective,  i.  e. 
ut  terminus  obiectivus  cognitionis,  Contrad.  min.  Quod  est  prae- 
sens ohiective.  Trans.,  quod  est  praesens  formaliter.  Nego.  Nego  cons. 
Per  speciem  sensilem  sensus  fit  in  actu  primo  i.  e.  proxime  et  adae- 
quate potens  elicere  actum  cognitionis  circa  rem,  cuius  haec  species 
est  repraesentativa ; ita  enim  sensus  est  potentia  passiva,  ut  sit  imma- 


(1)  Cfr.  S.  Th.  1.  p.  q.  85. 

nenter  operativus.  Quatenus  igitur  est  potentia  passiva^  determinatur 
sensus  a specie  sensili,  quatenus  est  potentia  ojyerativa,  statim  ac  de- 
terminatur, elicit  operationem  cognoscitivam  rei  cuius  similitudo  re- 
fertur a specie  impressa  (1). 

OMect.  4^.  Simile  simili  cognoscitur.  Sed  sensus  per  speciem  aliqua- 
liter immaterialem  nequit  fieri  similis  rebus  maxime  materialibus.  Ergo 
per  species  sensibiles  non  potest  cognoscere  corpora. 

Resp.  Dist.  mai.  Simile  simili  cognoscitur  per  similitudinem  secun- 
dum esse  intentionale,  Conc.^  secundum  esse  reale,  Nego,  Contrad,  min. 
Nego  cons. 


(1)  Cfr.  S.  Th.  in  III.  de  Anima  lect.  12. 

QUAESTIO  XIX. 

DE  OBIECTO  SENSUUM  EXTERNORUM 
THESIS  LIL 

Obiectum  quod  percipitur  a sensibus  externis  a)  sunt  sensibilia 
exteriora,  videlicet  corpora  sensibilia  existentia;  ita  tamen 
ut  h)  id  quod  per  se  percipitur  a sensibus  sint  ea  accidentia 
sensibilia,  quae  movent  sensus,  id  autem  c)  quod  ab  eis  per 
accidens  percipitur  sit  ipsa  substantia  corporea,  quae  horum 
accidentium  est  subiectum. 

PRAENOTIONES. 

157.  Illud  dicitur  per  se  Qi  primario  apprehendi  a facultate  sensitiva, 
quod  est  eius  proprium  determinativum  seu  immutativum.  Illud  di- 
citur per  se  et  secundario  apprehendi,  quod  ita  coniungitur  cum  pro- 
prio immutativo  sensus,  ut  concurrat  ad  sensus  immutationem,  cau- 
sando in  immutatione  aliquam  diversitatem  ex.  gr.  ul  habeat  maiorem 
vel  minorem  intonsitatem,  extensionem  aut  aliquid  simile.  Illud  autem 
dicitur  apprehendi  tantum  per  accidens  quod  ita  coniungitur  cum  pro- 
prio determinativo  sensus,  ut  nullo  modo  concurrat  proxime  ad  sensus 
immutationem,  sed  quum  sit  subiectum  accidentium,  quorum  virtute 
immutatur  sensus,  eius  praesentia  sensibus  innotescit.  Subiectum  enim 
est  id  quod  per  suas  qualitates  sensibiles  immutat  sensum. 

Haec  triplex  divisio  fere  respondet  divisioni  sensibilis  per  se,  quod 
subdividitur  in  proprium  et  commune,  et  sensibilis  per  accidens;  de 
qua  divisione  loquuti  sumus  in  Logica  Maiori  n.  238.,  qui  locus  est 
omnino  conferendus. 

PROBATUR  THESIS. 

158.  Quoad.  Id  quod  percipitur  a sensu  exteriori  est  hoc  quale 
quantum.  Atqui  huiusmodi  est  corpus  sensibile  existens.  Ergo  id  quod 
percipitur  a sensibus  externis  sunt  corpora  sensibilia  exteriora. 

Quoad  Ad  hoc  ut  sensus  exterior  percipiat  aliquod  corpus  sen- 
sibile existens,  non  sufficit  quaelibet  huius  praesentia,  sed  requiritur  ^ 
ut  corpus  per  suas  qualitates  activas  sensui  proportionatas,  hunc  mo- 

vendo  determinet  ad  eliciendum  actum  determinatae  sensationis.  Sic 
idem  corpus  exterius  ex.  gr.  tuba,  quatenus  colorata  in  actu  movet 
sensum  visus  ad  eius  praesentiam  percipiendam  in  ratione  huius  co- 
lorati extensi,  quatenus  dura  vel  frigida  movet  sensum  tactus  ad  eius 
praesentiam  percipiendam  in  ratione  huius  duri  vel  frigidi  extensi, 
quatenus  actu  sonans  movet  sensum  auditus  ad  eius  praesentiam  per- 
cipiendum in  ratione  huius  sonantis.  lamvero  qualitates  activae  secun- 
dum quas  movens  movet  mobile,  sunt  eae  secundum  quas  agens  suam 
similitudinem  causat  in  patiente,  quum  unumquodque  agat  secundum 
quod  est  actu  per  suam  formam.  Ergo  hae  qualitates  activae  nequeunt 
aliam  similitudinem  seu  speciem  imprimere  in  facultate  sensitiva  quam 
suam.  Porro  illud  per  se  apprehenditur  a facultate  cognoscitiva  quod 
est  eius  determinativum.  Ergo  id  quod  per  se  percipitur  a sensibus 
exterioribus  sunt  accidentia  sensibilia  quae  eos  movent.  Idcirco  ait 
S.  Th ornas  (1.  c.).  « Exterius  immutativum  est  quod  per  se  a sensu 
« percipitur,  et  secundum  eius  diversitatem  sensitivae  potentiae  distin- 
te guuntur  ». 

Quoad  3^^,  a)  Illudier  accidens  percipitur  a sensu  quod  natura- 
liter connectitur  cum  eo,  quod  percipitur  per  se^  utpote  subiectum 
eius.  Atqui  substantia  corporea  naturaliter  connectitur  cum  suis  acci- 
dentibus propriis,  cuiusmodi  sunt  quantitas  et  qualitates  activae.  Ergo 
substantia  corporea  a sensibus  percipitur  per  accidens,  b)  Insuper  illud 
percipitur  per  accidens  a sensu,  quod  est  principium  quo  remotum  im- 
mutationis causatae  in  facultate  sensitiva.  Atqui  substantia  corporea 
ratione  formae  substantialis  est  principium  quo  remotum  immutationis 
causatae  per  suas  qualitates  activas  in  facultate  sensitiva.  Ergo  sub- 
stantia corporea  percipitur  per  accidens  a sensibus  externis. 

159.  Scliolioii.  De  nexu  inter  obiectum  sensus  et  intellectus  in  ho- 
mine. Naturalis  connexio  inter  substantiam  et  eius  proprietates  est 
ratio  cur  intellectus  noster,  cuius  cognitio  ortum  ducit  a sensibus, 
abstrahere  possit  a phantasmate  rei  singularis  speciem  repraesenta- 
tivam  quidditatis  eius.  Quum  autem  haec  quidditas  apprehendatur  a 
sensibus  per  accidens^  nempe  ratione  suarum  qualitatum  activarum 
quae  per  se  a sensibus  apprehenduntur,  necesse  est  ut  conceptus  in- 
tellectivus distinctus  substantiarum  materialium  determinetur  per  qua- 
litates sensibiles  in  phantasmatibus  relucentes  et  virtute  intellectus 
agentis  abstractas  a conditionibus  -individualibus,  ut  ita  immaterialiter 
in  intellectum  possibilem  imprimantur.  Sic  quidditas  auri  distincte  co- 
gnoscitur ab  intellectu  nostro,  quum  concipitur  tamquam  substantiae, 
quae  habet  proprietates  talis  coloris,  ponderis,  ductibilitatis  etc.,  ita  ut 
per  haec  distinguatur  a quidditate  ferri  vel  argenti. 

THESIS  LIII. 

Error  ponentium  facultatem  sensitivam  primo  et  directe  per- 
cipere affectionem  seu  modificationem  sensus,  caeterique 
errores  cum  eo  connexi  refutantur. 


PRAENOTIONES. 

160.  Quum  omnis  nostra  cognitio  a sensibus  exterioribus  ortum 
ducat ; qui  circa  eorum  obiectum  erraverint,  circa  caeteras  etiam  phi- 
losophiae quaestiones  errare  necesse  est.  Id  contingit  modernae  pseudo- 
philosophiae  instauratoribus,  qui  a Cartesio  usque  ad  Kantium,  Fi- 
chtium,  caeterosque  modernos  rationalistas  autumantes  nostrarum 
sensationum  obiectum  primum  et  directum  non  esse  corpora  exteriora 
sed  nostras  affectiones  vel  ideas,  eo  devenerunt  ut  non  solum  de  rea- 
litate  entium  subiecto  cogitanti  extrinsecorum,  sed  etiam  de  ipsius 
subiecti  cogitantis  deque  ipsius  cogitationis  reali  existentia  dubitave- 
rint, ita  ut  eam  cum  Fichtio  Kantii  discipulo  inter  somnia  amanda- 
verint. Praeclari  huius  moderni  rationalismi  doctoris  verba  (ex  eius 
opere  Destinatio  hominis,  quod  ex  germanica  lingua  in  gallicam  vertit 
D.  Barchou  de  Penhoen)  legisse  iuvabit : « Nulla  prorsus  est  res ; ego 
« ipse  non  sum...  Circa  me  realitas  conversa  est  in  inconditum  somnium, 
« quin  vita  ulla  realis  ad  somniandum  detur,  aut  spiritus  qui  somniet, 
« aut  somnium  in  quo  somnium  ipsum  somniemus.  Et  sane  eiusmodi 
« somnium  esset  cogitatio.  Sed  cogitatio,  cogitatio  ipsa ! quam  ego  ut 
« meam  nobilissimam  proprietatem  considerabam,  et  tamquam  scopum 
« vitae  meae,  in  quo  fontem  reperirem  totius  realitatis ; cogitatio  quo- 
« que,  huius  somnii  est  somnium  ».  Et  ita  effectum  est  ut  dum  mo- 
dernae scientiae  instauratores  superbe  et  inepte  jactaverint  rationem- 
humanam  sibi  ipsi  sufficere  ad  omnem  veritatem  demonstratione  as- 
sequendam ; eo  devenerint  ut  de  propriae  existentiae  et  cogitationis 
realitate  dubitaverint  et  inter  somnia  amandaverint. 


Refutatio  singulorum  errorum. 

161.  1.  Cartesius.  Radix  huius  moderni  scepticismi  est  in  confun- 
dendo principio  formali  operationis  percepti  vae  cum  termino  et  obiecto 
perceptionis.  Hanc  confusionem,  quae  nos  non  sineret  a mero  subie- 
ctivismo  egredi,  invexit  Cartesius,  quum  docuit  obiectum  primum  et 
directum  nostrarum  sensationum  non  esse  corpora  exteriora,  sed  esse 
modificationes  seu  affectiones  animae  nostrae  quas  ideas  sensibiles 
vocavit.  Ex  quo  canone  sequitur  existentiam  corporum  non  solum 

V'  externorum  sed  etiam  corporis  ipsius  hominis  cogitantis  esse  demon- 
strandam. Anima  enim  iuxta  Cartesium  est  quae  sentit,  non  compo- 
situm organicum. 

Facilis  hinc  est  via  ad  scepticismum  Fichtianum.  Si  enim  ad  truti- 
nam sententiam  Cartesii  revocabimus,  eum  vel  falsitatis  vel  scepticismi 
facili  negotio  arguemus.  Quaerimus  enim  ab  eo:  Haec  animi  alfectio 
est  ne  cognitio  sensilis  alicuius  obiecti  vel  non  ? Si  respondeat  affir- 
mative, (ut  necessario  respondere  debet,  quia  cognitio  sensilis  absque 
obiecto  sensibili  cognito  repugnat  in  terminis),  suo  ipse  ore  fatetur 
obiectum  sensibile  esse  primo  et  directe  cognitum,  ita  ut  nequeat 
affectionis  animae  cognitio  praecedere  eius  cognitionem.  Quapropter 
falsus  est  Cartesius  quum  asseruit  affectionem  animi  esse  id  quod 
primo  et  directe  a sensu  percipitur. 

Quod  si  negaverit  eam  esse  cognitionem  alicuius  obiecti,  tunc  erit 
non  cognitio,  quia  cognitio  nullius  obiecti  non  est  cognitio. 

Insuper,  etsi  daremus  Cartesio,  primum  cognitum  a sensu  esse  animi 
affectionem,  nunquam  possibile  esset  iuxta  eius  principia  ad  cognitio- 
nem existentiae  corporum  pervenire.  Etenim  ratio  ob  quam  Cartesius 
statuit  primum  et  directe  cognitum  a sensu  esse  animi  affectionem, 
fuit  immanentia  operationis  cognosci tivae,  quae  utpote  necessario  in- 
terior non  potest  ad  exteriora  se  extendere.  Confundit  quippe  modernae 
instaurator  philosophiae  immanentiam  operationis  cognoscitivae  et 
principii  formalis  eiusdem  cum  intraneitate  obiecti  ad  quod  ultimatim 
terminatur  cognitio.  lamvero  in  hac  hypothesi  Cartesiana  impossibile 
esset  etiam  post  infinitas  animi  affectiones  cognitas  pervenire  ad  cogni- 
tionem existentiae  corporum.  Nam  si  prima  cognitio  sensilis  nequivit 
terminari  ad  obiectum  exterius  eo  quod  erat  operatio  immanens;  neque 
secunda,  neque  tertia,  neque  ulla  alia  poterit,  quum  omnes  sint  essen- 
tialiter operationes  immanentes. 

II.  Lockius  et  recentiores  Cartesiaiii.  Cartesii  errori  affinis  et 
ad  eumdem  scepticismum  ducens  fuit  opinatio  Lockii  et  recentiorum 
Cartesianorum,  qui  qualitates  sensibiles,  quas  hominum  genus  semper 
i existimavit  et  existimat  esse  aliquas  realitates  existentes  in  corporibus, 
diviserunt  in  primarias  et  secundarias.  Frimariae  essent  eae,  quas 
nos  cumS.  Thoma  et  Aristotele  vocavimus  sensibilia  communia,  nempe 
extensio,  figura,  soliditas,  translatio  localis  et  similia.  Secundariae 
, autem  essent  eae,  quas  nos  vocavimus  sensibilia  propria,  nempe  color, 
sonus,  sapor,  odor,  calor.  Inter  utramque  classem  hoc  interesse  autu- 
mant, qualitates  primarias  esse  revera  in  rebus,  qualitates  autem  se- 
cundarias minime,  sed  esse  meras  modificationes  principii  sentientis, 
quibus  nihil  respondet  a parte  rei. 

lamvero  haec  etiam  sententia  falsa  est.  Etenim 

a)  Inter  accidentia  corporea,  ea  quae  per  se  et  primario  agunt 
in  sensum,  et  quibus  mediantibus  percipiuntur  caetera  accidentia  sen- 
sibilia, non  solum  esse  debent  in  corpore  exteriori,  quia  unumquodque 
agit  secundum  quod  est  actu  per  propriam  formam  seu  perfectionem; 
sed  etiam  recenseri  debent  tamquam  primario  sensibilia^  quia  eorum 
vi  caetera  accidentia  corporea  et  ipsum  corpus  percipiuntur.  lamvero 
huiusmodi  accidentia  sunt  eae  qualitates,  quas  adversarii  iniuria  vocant 
secundarias^  nempe  colores,  soni,  qualitates  odorabiles  et  gustabiles, 
caliditas,  durities  et  caeterae  qualitates  tangibiles,  ut  constat  ex  de- 
monstratis in  Thesibus  35.  et  52.  et  confirmatur  uniuscuiusque  et 
totius  generis  humani  experientia.  Ergo  falluntur  adversarii  non  solum 
quum  ita  dividunt  qualitates  sensibiles  ut  secundarias  nominent  eas 
quae  sunt  primario  sensibiles,  primarias  vero  eas  quae  sunt  secundario 
sensibiles;  sed  multo  magis  quum  qualitates  primario  sensibiles  aiunt 
esse  meras  modificationes  sentientis. 

h)  Quum  nos  qualitates,  quas  adversarii  primarias,  nempe 

sensibilia  communia  non  valeamus  cognoscere  nisi  per  cognitionem 
earum  qualitatum,  quas  adversarii  vocant  secundarias,  quaeque  revera 
sunt  sensibilia  propria  (ut  in  Thesi  52.  demonstravimus  et  experientia 
constat;  nam  non  videmus  superficiem  nisi  mediante  colore,  neque 
agitationem  oceani  nisi  mediante  colore  vel  sono  etc.);  si  sensibilia 
propria  non  essent  in  rebus  exterioribus,  nulla  via  nobis  suppeteret 
cognoscendi  utrum  sensibilia  communia,  et  ipsa  sensibilia  per  accidens 
nempe  ipsae  substantiae  corporeae  essent  aliquid  realiter  existens  a 
parte  rei.  Etenim  apprehendendo  sensibilia  propria,  apprehendihius 
sensibilia  communia  et  sensibilia  per  accidens  tamquam  eorum  deter- 
minationes, mensuras,  vel  subiecta.  Si  igitur  ipsa  sensibilia  propria 
(quae  vocantur  ab  adversariis  qualitates  secundariae)  sunt  merae  mo- 
dificationes nostrorum  sensuum,  quomodo  eorum  determinationes  vel 
subiecta  esse  poterunt  aliquid  realiter  existens  a parte  rei?  Ergo  in 
sententia  adversorium  necesse  est  ut  intellectus  noster,  qui  mate- 
riam suae  cognitionis  accipit  a sensu,  de  omnium  entium  obiectiva 
realitate  dubitet. 

III.  Coiitlillacliiiis  prius  partialiter,  dein  totaliter  in  subiectivi- 
smum  et  scepticismum  incidit.  Prius  enim  existimavit  omnes  quali- 
tates sensibiles  praeter  tactiles  esse  meras  affectiones  subiecti  sentientis 
quibus  nil  responderet  in  rebus  exterioribus.  Quum  enim  solus  tactus 
resistentiam  quamdam  ab  extrinseco  provenientem  experiatur,  aesti- 
mavit posse  tactum  certiores  nos  reddere  de  existentia  rei  exterioris 
resistentis.  Attamen,  quum  deinceps  haec  resistentiae  sensatio  visa  ei 

fuerit  aliquid  mere  subiectivum,  censuit  nos  ne  quidem  per  tactum 
posse  certiores  fieri  existentiae  alicuius  corporis.  Nec  mirum,  siquidem 
confusionismo  cartesiano  imbutus  discernere  nescivit  principium  for- 
male intrinsecum  sensationis  ab  obiecto  extrinseco  efficienter  sensum 
determinante. 

IV.  Humius  fassus  est  pugnam  esse  naturae  cum  philosophia  eo 
quod  natura  nos  suadeat  esse  a parte  rei  qualitates  sensibiles ; phi- 
losophia demonstret  oppositum.  Ipse  autem,  posthabita  natura,  pseudo- 
philosophiae  deliramenta  amplexus,  negavit  non  posse  per  sensus  certi- 
ficari  de  corporum  existentia. 

Y.  ReidiuSj  ut  Humii  scepticismum  vitaret,  asseruit  sensationes 
coniungi  quidem  cum  exterioribus  obiectis,  sed  non  connecti  cum  eis 
tamquam  cum  causa  efficiente  determinationem  in  facultate  organica. 
Quaerenti  igitur  quomodo  certificari  possum  de  exteriorum  obiectorum 
realitate,  si  meae  sensationes  nullam  cum  eis  connexionem  habeant; 
respondebat  certificari  posse  per  inspirationem^  quae  est  fundamentum 
et  radix  omnium  cognitionum  nostrarum. 

Yl.  Kaiitius  tandem  statuit  unumquemque  nostrum  non  posse  cer- 
titudinem habere  nisi  propriarum  affectionum  et  exclusit  processum 
philosophicum,  quo  Cartesius  aestimabat  se  posse  devenire  ad  certi- 
tudinem de  existentia  rerum,  quae  sunt  extra  nos.  Quapropter  docuit 
corpora  nihil  aliud  esse  quam  collectiones  nostrarum  sensationum ; 
principium  autem  cogitans  seu  ego  non  esse  aliud  quam  phaeno- 
menon quoddam  efformatum  auxilio  duodecim  pseudocategoriarum, 
quas  ipse  invexit  et  in  quibus  elementa  subiectiva  cum  obiectivis, 
intellectum  cum  sensu,  rationes  abstractas  cum  concretis  et  plura  alia 
confundit  (1).  Has  autem  pseudocategorias  efformavit  vi  principiorum 
mere  subiectivorum  Leibnitii,  vi  causalitatis  absque  realitate  obiectiva 
ab  Humio  affirmatae,  et  vi  indiciorum  a priori  seu  inspirationis  Eei- 
dianae.  Quibus  praeclaris  categoriis  ita  efformatis  intellectus  noster 
virtutem  haberet  sibi  constituendi  obiecta  exprimentalia,  naturam 
sensibilem,  mundumque  universum,  quin  tamen  ius  haberet  egrediendi 
extra  se. 

Quae  Kantiana  theoria  monstro  similis  peperit  insaniam  Fichtii 
atque  modernum  nihilismum,  qui  in  ordine  morali  nostris  diebus  hu- 
manam societatem  sus  deque  vertit  atque  ad  barbariem  et  ad  impie- 
tatem impellit. 


(1)  Cfr.  Liberatore,  Metaph.  spec.  Parte  secunda  cap.  i.  art.  3.  nn.  185.  et  liKi. 

REFUTATIONIS  CONCLUSIO 

In  qua  innuitur  doctrina  de  sensibili  in  actu  et  potentia 
deque  sensu  in  actu  et  potentia. 

162.  Kantii  caeteroriimque  refutati  errores,  iamdiu  ab  Aristotele 
et  a S.  Tlioma  in  quibusdam  veteribus  deprehensi  et  refutati  fuerant, 
simulque  detecta  radix  confusionis,  quae  eos  ad  errandum  impulit, 
videlicet  ignoratio  habitudinis  inter  actionem  et  passionem,  et  inter 
earum  principium  atque  subiectum  (cfr.  n.  75.)  Quapropter  non  di- 
stinguentes inter  sensibile  in  actu  (i.  e.  quatenus  actu  causat  sensa- 
tionem in  sensu)  et  inter  sensibile  in  potentia  (i.  e.  quatenus  est  aptum 
movere  sensum,  sed  eum  non  movet,  puta  quum  lumen  refulget,  ne- 
mine illud  aspiciente) ; neque  distinguentes  inter  sensum  in  actu  (i.  e. 
quatenus  actu  movetur  ab  obiecto  sensibili,  puta  quum  visus  motus 
a sole,  hunc  videt)  et  inter  sensum  in  potentia  (i.  e.  quatenus  est  aptus 
moveri  ab  obiecto  sensibili,  quamvis  actualiter  a nullo  moveatur);  ne- 
quiverunt intelligere  quomodo  licet  unus  et  idem  sit  actus  sensibilis 
ct  sentientis,  qui  subiectatur  in  sentiente,  tamen  principium  causati- 
vum huius  actus  nempe  subiectum  agens  et  forma  per  quam  agit  sint 
sentienti  extrinseca.  Quum  igitur  animadverterint  ipsum  actum  obiecti 
sensibilis,  qua  talis,  puta  sonationem  (quatenus  hoc  nomine  significatur 
ipsa  actualis  motio  organi  auditivi  ut  procedens  a corpore  sonante), 
subiectari  in  sentiente  (in  quo  quatenus  recipitur,  vocatur  auditio) 
falso  aestimaverunt  ipsum  obiectum  huius  sensationis  esse  intrinse- 
cum sentienti  (1). 


(1)  Cfr.  S.  Th.  iu  III,  De  Anima.  Lect. 

QUAESTIO  XX. 

DE  SENSIBUS  IN  PARTICULARI. 

THESIS  LIV. 

a)  Praeter  sensus  externos  dantur  b)  in  animalibus  perfectis 
quatuor  sensus  interni,  c)  specie  ab  invicem  distincti,  nempe 
sensus  communis,  imaginativa  seu  phantasia,  aestimativa,  et 
memoria. 


PROBATUR  PRIMA  PARS. 

163.  Dari  quinque  sensus  exteriores  ipsa  experientia  et  humani 
generis  consensus  docent.  Eorum  autem  distinctionem  specificam  de- 
sumendam esse  a maiori  vel  minori  accessu  ad  immutationem  spiri- 
tualem, quam  diversae  qualitates  sensibiles  corporum  determinant 
in  facultate  organica  ipsis  correspondente  demonstrat  S.  Thomas  (1). 
Haec  autem  maior  vel  minor  spiritualitas  immutationis  resultat  ex 
eo,  quod  minus  vel  magis  admisceatur  in  organo  de  immutatione 
naturali.  Itaque  praesuppositis  his,  quae  in  quaest.  20.  diximus  de 
utraque  immutatione,  ita  argumentum  Angelici  contrahimus : « xAc- 
« cipienda  est  ratio  numeri  et  distinctionis  exteriorum  sensuum  se- 
« eundum  illud,  quod  proprie  ad  sensum  pertinet.  Est  autem  sensus 
« quaedam  potentia  passiva  quae  nata  est  immutari  ah  exteriori  sen- 
« sibili.  Exterius  ergo  immutativum,  est  id  quod  per  se  a sensu  per- 
« cipitur,  et  secundum  cuius  diversitatem  sensitivae  potentiae  distin- 
« guuntur.  Sed  in  quibusdam  sensibus  invenitur  immutatio  spiritualis 
« tantum  (vel  saltem  ut  recentiora  experimenta  suadent  coniuncta 
« cum  minimo  gradu  immutationis  naturalis  in  organo)  sicut  in  visu; 
« in  quibusdam  autem  ciim  immutatione  spirituali  etiam  naturalis, 
« vel  ex  parte  obiecti  tantum,  vel  etiam  ex  parte  organi.  Ex  parte 
« autem  obiecti  invenitur  transmutatio  naturalis  secundum  locum 
« quidem  in  sono,  qui  est  obiectum  auditus;  nam  sonus  ex  percus- 
« sione  causatur,  et  aeris  commotione;  secundum  alterationem  vero 


(1)  1.  p.  q.  78.  a 3. 

« in  odore,  qui  est  obiectum  olfactus;  oportet  enim  per  calidum  alte- 
« rari  aliquo  modo  corpus,  ad  hoc  quod  spiret  odorem.  Ex  parte  autem 
« organi  est  immutatio  naturalis  in  tactu  et  gustu;  nam  et  manus 
« tangens  calida  calefit,  et  lingua  humectatur  per  humiditatem  sa- 
« porum  etc.  ». 

Ex  his  autem  quae  S.  Thomas  in  solutionibus  difficultatum  ait, 
patet  tactum  se  habere  ut  genus  ad  aliquas  species  sensationum  ta- 
ctilium, gustum  autem  reduci  posse  ad  aliquam  speciem  tactus.  Quo 
in  casu  gustus  non  distingueretur  realiter  a tactu  quatenus  generice  I 
sumitur,  sed  a tactu  quantum  ad  alias  species  tactus  quae  per  totum 
corpus  diffunduntur.  Caeteroquin  nulla  hucusque  allata  est  melior  ratio 
distinctionis  et  numeri  sensuum  exteriorum  quam  ratio  S.  Thomae  (1). 

PROBATUR  SECUNDA  PARS. 

164.  Ex  ipsa  interna  et  externa  experientia,  quam  habemus  de  modo 
agendi  animalium  perfectorum  et  ex  ipsa  exigentia  naturae  sensitivae 
locomotivae  apparet  praeter  sensus  externos,  quibus  praesentiam  ali- 
quorum sensibilium  animal  apprehendit,  neeesse  omnino  esse  ut  animal  I 
per  aliquam  potentiam  organicam  proportionatam  1®  discernat  ab  in- 
vicem sensibilia  externa  ex.  gr.  album  a dulci ; 2®  ut  in  absentia  sen- 
sibilis externi,  cognoscere  illud  adhuc  possit,  ut  moveatur  de  uno 
loco  in  alium  ad  illud  quaerendum,  ex.  gr.  ad  quaerendum  cibum; 

3®  requiritur  ut  habeat  quasdam  intentiones  determinatas,  vi  quarum 
moveatur  ad  quaedam  quaerenda  et  alia  fugienda,  non  quatenus  con- 
venientia, vel  disconvenientia  sensui,  sed  quatenus  utilia  vel  nociva, 
sicut  hirundo  paleam  quaerit  ad  nidificandum  et  fugit  accipitrem; 

4®  requiritur  ut  animal  conservet  huiusmodi  intentiones. 

Sensus  communis.  lamvero  primum  praestatur  com- 

miinem,  qui  est  quasi  centrum  et  terminus  ad  quem  convergunt  sen-  J 

sationes  sensuum  externorum  et  his  mediantibus  ipsa  sensibilia  ex-  i 

terna,  quique  definiri  potest:  Facultas  organica  quae  percipit  et 
discernit  sensationes  et  sensata  sensuum  externorum  in  eorum  prae- 
sentia. Eius  ohiecfum  formale  est  universalius  obiecto  uniuscuiusque  i 
sensus  exterioris;  nam  est  singulare  exterius  quatenus  intentionaliter  ' i * 
immutativum  omnium  sensuum  externorum.  Sensus  enim  communis^^ElI 
percipit  immutationes  intentionales  sensuum  et  eis  mediantibus  sen- 
sibilia propria  omnium  sensuum  externorum.  Esse  facultatem  orga- 
nicam patet  ex  eo  quod  tum  eius  obiectum  tum  eius  motivum  est 


(1)  Cfr.  cl.  P.  Sanctum  Scliiffiui  S.  I.  Disp.  Metapli.  Special.  4.  Disp.  Sect.  7. 

^ alligatum  conditionibus  materialibus,  nempe  est  aliquid  quale  quantum. 
Eius  triplex  munus  sic  paucis  describitur  a S.  Thoma  (Opusc.  de  Po- 
tentiis Animae  Gap.  IV). 

« Ista  autem  potentia  est  animali  necessaria  propter  tria,  quae  habet 
« facere  sensus  communis.  Trimum  est,  quod  habet  apprehendere  omnia 
« sensata  communia,  quae  sensus  proprius  non  apprehendit;  non  enim 
« sensus  proprius  primo  et  per  se  apprehendit  figuram  vel  motum,  sed 
« quasi  per  accidens  (i.  e.,  ut  suo  loco  diximus,  qqer  se  secundario  seu 
« mediante  sensibili  proprio)...  Secundus  actus  sensus  communis  est 
« apprehendere  plura  sensibilia  propria,  quod  non  potest  aliquis  sensus 
«proprius:  non  enim  potest  animal  indicare  album  esse  dulce,  vel 
« ponere  diversitatem  inter  sensata  propria,  nisi  sit  aliquis  sensus,  qui 
« cognoscat  omnia  sensata  propria,  et  hic  est  sensus  communis.  Tertius 
« vero  actus  est  sentire  actus  propriorum  sensuum,  ut  cum  sentio  me 
« videre ; non  enim  potest  hoc  sensus  proprius,  ut  probatur  Q.  de 
« Anima,  quia  unius  sensus  proprii  unum  est  obiectum.  Unde  cum  actus 
« et  obiectum  visus,  scilicet  color,  sint  duo  cognoscibilia,  iudicium 
« utriusque  non  pertinet  ad  unum  sensum  proprium  (qui  quum  sit 
« facultas  organica  nequit  reflectere  supra  actum  suum)  cfr.  Log. 
« n.  232.  III.  ». 

Imagiiiativa.  Secundum  praestatur  per  imaginafivam  seu  phanta- 
siam quae  est  vis  quaedam  interior  conservativa  earum  specierum, 
quae  per  sensus  externos  fuerunt  receptae,  et  definitur : Facultas  or- 
ganica, quae  percipit  sensationes  et  sensata  sensuum  externorum,  in 
eorum  absentia.  Ea  vocatur  a S.  Thoma  « quasi  thesaurus  quidam 
formarum  per  sensus  acceptarum  ».  Hae  formae  quatenus  conservatae 
in  phantasia  vocantur  phantasmata  seu  interiores  repraesentationes 
alicuius  qualis  quanti,  puta  templi,  montis,  arboris,  sub  conditionibus 
materiae  individualis.  Eius  actus  vocatur  motus  factus  a sensu  secun- 
dum actum,  quia  ut  phantasia  has  species  recipiat,  moveri  debet  im- 
mediate a sensu  communi,  mediate  autem  a sensibus  exterioribus  et 
ab  ipsa  re  sensibili  exteriori.  In  homine  est  perfectior  et  participat  de 
virtute  intellectiva  componendi  partes  apprehensas  ex  diversis  sensibi- 
libus : sic  imaginamur  montes  aureos  et  leones  alatos.  Eam  esse  facul- 
tatem organicam  patet  ex  eius  obiecto  et  ex  eius  passione  a re  corporea. 

I Eius  organum  adsignatur  a S.  Thoma  pars  cerebri  immediate  sequens 
organum  sensus  communis. 

Aestimativa.  Tertium  praestatur  per  aestimativam , quae  definitur: 
Facultas  organica  apprehensiva  earum  intentionum,  quae  per  sensus 
exteriores  non  accipiuntur,  videlicet  apprehensiva  determinatae  utili- 
tatis vel  nocumenti,  quae  in  re  aliqua  sensibili  insunt  in  ordine  ad 

acimal  hanc  facultatem  habens.  Hac  facultate  avis  apprehendit  pa- 
leam tamquam  utilem  ad  nidificandum  ; canis  apprehendit  extraneum 
hominem  ut  noxium  domui,  quam  custodit ; ovis  apprehendit  lupum, 
ut  inimicum  naturae.  Aestimativa  in  brutis  vocatur  instinctus^  quia 
brutum  per  eam  deprehendit  in  aliquo  singulari  respectus  particulares 
utilitatis  vel  nocumenti  ex  necessaria  determinatione  naturae^  videlicet 
non  cognoscit  tale  individuum  sub  ratione  aliqua  communi  puta  ligni, 
vel  agni,  sed  sub  ratione  singulari,  inquantum  nempe  est  terminus  sin- 
gularis alicuius  suae  actionis  vel  passionis  ad  quam  est  naturaliter 
determinatum.  Sic  avis  cognoscit  paleam  non  sub  communi  ratione 
ligni,  sed  ut  terminum  suae  actionis  nidificativae.  Et  lupus  ovem  ad 
vocem  cognoscit  non  propter  deprehensam  connexionem  inter  effectum 
et  causam,  sed  ex  naturali  determinatione  seu  instinctu,  quo  in  ea  voce 
apprehendit  nutrimentum  sibi  conveniens. 

In  homine  autem  vocatur  cogitativa  vel  ratio  particularis,  quia 
propter  connexionem  cum  facultate  intellectiva  in  eodem  subiecto, 
homo  per  cogitativam  apprehendit  individuum  sub  ratione  aliqua  com- 
muni, nempe  prouti  subest  alicui  naturae  communi,  videlicet  inquan- 
tum est  individuum  in  specie  auri,  vel  olivae,  vel  canis,  vel  hominis, 
et  ideo  utilitatem  vel  nocumentum  deprendit  in  rebus  non  ex  deter- 
minatione naturae,  sed  ex  collatione  plurium  singularium  ad  invicem, 
puta  respectu  huius  vel  illius  loci,  vel  temporis,  vel  personae,  vel 
modi  etc. 

Ex  modo  dictis  patet  aestimativam  esse  potentiam  organicam,  quum 
sit  omnino  determinata  tum  ex  parte  ohiecti,  etenim  est  apprehensiva 
determinatarum  intentionum  utilitatis  et  nocumenti,  tum  ex  parte 
subiecti;  etenim  non  omnes  brutorum  species  apprehendunt  omnes  uti- 
litates et  nocumenta,  sed  ea  quae  ipsis  sunt  determinata  a natura: 
sic  utilitas  paleae  ad  nidificandum  apprehenditur  ab  ave,  non  ab  equo. 
Et  ideo  omnia  eiusdem  speciei  individua  aequaliter  et  necessario  se 
habent  ad  utilitates  et  nocumenta  ipsis  determinata  a natura,  ut  expe- 
rientia constat. 

Inepte  igitur  ex  modo  ordinato  quo  immediatum  aliquod  agens  ope- 
ratur quis  inferret  esse  in  eo  rationem  seu  intellectum.  Quamvis  enim 
opus  ordinatum  sit  evidens  signum  alicuius  intellectus  ordinantis,  ta- 
men ex  eo  non  possumus  statim  inferre  intellectum  ordinantem  esse 
eius,  quod  immediate  operatur.  Siquidem  ex  modo  quo  agens  immedia- 
tum operatur  deprehendamus  in  eo  indifferentiam  ad  multa  media  et 
ad  specialem  ordinis  formam,  ita  ut  pro  lubitu  varios  sibi  determinet 
fines,  media  et  ordines  mediorum;  evidens  est  tale  agens,  quod  movet 
seipsum  ad  finem,  esse  intellectivum,  quum  haec  omnia  requirant 

conceptus  universales.  Si  autem  agens  immediatum  sit  prorsus  de- 
terminatum ad  media  et  ad  finem,  ita  ut  instinctive  et  necessario 
apprehendat  determinatum  ordinabile  et  determinatum  modum  ordi- 
nationis ad  aliquem  determinatum  finem;  evidens  est  tale  agens  mo- 
veri ab  alio  ad  finem  et  ideo  carere  intellectu.  lamvero  ita  agere  bruta 
per  aestimativam,  quae  idcirco  in  eis  vocatur  instinctus,  ex  supradictis 
et  ex  quotidiana  experientia  manifestum  est.  Quapropter  a Divino  In- 
tellectu diriguntur  per  instinctum  eis  proportionatum  ad  suas  opera- 
tiones ordinate  exsequendas. 

Aestimativae  organum  dicitur  esse  in  media  parte  capitis  eique 
immediate  coniungi  organum  facultatis  memorativae,  de  qua  mox  lo- 
quemur.  Fatuitas  in  brutis  et  amentia  in  homine  proveniunt  ex  cor- 
ruptione huius  organi. 

Memorativa.  Quartum  praestatur  a facultate  memorativa,  quae  de- 
finitur: Facultas  organica  conservativa  et  reproductiva  intentionum, 
quas  apprehendit  aestimativa.  Quare  obiectum  huius  facultatis  est 
aliquod  sensibile  singulare  non  quomodocumque  conservatum  et  in- 
tentionaliter  reproductum,  sed  quatenus  prius  sensatum  vel  prius 
aestimatum^  videlicet  quatenus  fuerat  prius  apprehensum  per  exterio- 
rem aliquem  sensum  vel  quatenus  fuerat  prius  aestimatum  tamquam 
utile  vel  nocivum  ab  aestimativa  naturali  (1).  Sic  equus  ad  phantasma 
clangoris  tubae  memoratur  certaminis  vel  cursus  prius  peracti,  et  ad 
virgae  aspectum  memoratur  praeteritae  percussionis.  Esse  facultatem 
organicam  probatur  iisdem  rationibus  quas  attulimus  pro  imaginativa 
et  aestimativa  (2). 

Reminiscentia.  In  homine  etiam  datur  memoria  sensitiva  seu  me- 
morativa, quae  licet  sit  facultas  organica,  tamen  quum  radicetur  in 
eadem  essentia  animae  intellectivae  extenditur  ad  aliquod,  ad  quod 
' non  pertingit  memorativa  brutorum,  et  sub  hoc  respectu  vocatur  re- 
miniscentia. Etenim  per  hanc  facultatem  homo  non  solum  ad  phan- 
tasma unius  sensibilis  rei  recordatur  immediate  alterius  rei,  sed  etiam 
ex  deliberatione  quadam  procedit  quasi  syllogistice  ex  uno  memorato 
ad  rursus  memoranda  quaedam  prius  cognita  et  nunc  non  memorata. 
Et  ideo  reminiscentia  non  est  aliud  quam  inquisitio  alicuius  quod  a 
memoria  excidit.  Qui  motus  quomodo  fiat  describitur  a S.  Thoma  in 
Lib.  de  Memor,  et  Reminisc.  Lect.  5.  Ibi  praeter  multa  praeclare  dicta, 
quaeque  sunt  prorsus  conferenda,  haec  habet : « Et  ideo  reminiscendo 
« venamur  idest  inquirimus  id  quod  consequenter  est  ab  aliquo  priori. 


(1)  Cfr.  S.  Tli.  in  Lib.  de  Memoria  et  Reminiscentia  lect.  3. 

(2)  Cfr.  S.  Th.  1.  c.  Lect.  8. 

De  Mandato.  — Instit.  Phil.  — Vol.  II.  15 

« quod  in  memoria  tenemus...  Secundum  tempus  quidem  incipit  quan- 
« doque  a nunc,  idest  a praesenti  tempore  procedendo  in  praeteritum, 
« cuius  quaerit  memoriam:  puta  si  quaerit  memorari  id  quod  fecit 
« ante  quatuor  dies,  meditatur  sic ; hodie  feci  hoc,  heri  illud,  tertia 
« die  aliud  et  sic  secundum  consequentiam  motuum  assuetorum  per- 
« venit  resolvendo  in  id  quod  fecit  quarta  die 

Ex  his  vero  quae  S.  Doctor  declarat  ex  Aristotele  in  Lect.  8.  col- 
latis  cum  supra  dictis  facile  intelligimus  reminiscentiam  sumptam  pro 
actu  esse  inquisitionem  alicuius  quod  a memoria  excidit,  sumptam 
autem  pro  facultate  esse  ipsam  memorativam  quatenus  inquisitione 
quadam  syllogistica  procedit  de  uno  memorato  ad  inveniendum  aliud 
a memoria  elapsum.  Excellentia  autem  aestimativae  et  memorativae 
in  homine  non  habetur  per  id  quod  est  proprium  partis  sensitivae,  sed 
per  affinitatem  et  propinquitatem  ad  rationem  universalem  per  quam- 
dam influentiam : semper  enim  virtus  inferior  fortificatur  ex  coni  un- 
ctione sui  cum  virtute  superiori,  eo  quod  supremum  naturae  inferioris 
attingit  infimum  naturae  superioris,  praesertim  si  radicetur  in  eadem 
forma  substantiali  (1). 

PROBATUR  TERTIA  PARS. 

165. 1.  Potentiarum  specificatio  desumitur  ab  obiecto  formali  unius- 
cuiusque ; ita  ut  diversa  ratio  ohiecti  diversitatem  potentiarum  ostendat, 
lamvero  quamvis  omnes  facultates  sensitivae  respiciant  singulare  quale 
quantum,  tamen  hoc  respicitur  a sensu  communi  quatenus  sub  ratione 
immutativi  intentionaliter  omnium  sensuum  externorum  praesentia- 
liter  eos  movet  et  his  mediantibus  movet  ipsum  sensum  communem ; 
respicitur  a phantasia  quatenus  in  ohiecti  ahsentia  immutatio  ab  eo 
causata  remanet  in  aliqua  similitudine  sensili  in  sentiente;  respicitur 
ah  aestimativa  quatenus  noxium  vel  utile  sentienti ; tandem  respi- 
citur a memorativa  ut  prius  sensatum.  Atqui  hae  rationes  sunt  for- 
maliter  diversae.  Ergo  sensus  interiores  specifice  distinguuntur  ab 
invicem. 

II.  Accedit  alia  ratio  quam  S.  Thomas  ex  Avicenna  refert  in  suo 
Commentario  in  Librum  De  Memoria  et  Reminiscentia  Lect.  2.,  nempe 
diversam  dispositionem  materialem  requiri  in  organo-pro  diversitate 
operationum  sensus  communis,  imaginativae,  memorativae,  etc.,  nempe 
humiditatem  vel  siccitatem  prouti  impressionem  corporis  sensibilis 


(1)  Cfr.  S.  Tli.  Opusc.  de  Pot.  Au.  cap.  IV. 

faciliter  recipere,  vel  tenaciter  retinere  debent.  lanavero  diversitati 
organi  respondere  debet  diversa  potentia  organica.  Ergo  sensus  inte- 
riores specifice  distinguuntur  ab  invicem. 

SCHOLION 

166.  De  somno,  somnio  etc.  Opportunum  esset  quosdam  spe- 
ciales passiones  sensuum  internorum  considerare  praesertim  a)  somnum, 
qui  est  passio  sensus  communis  et  consistit  in  privatione  sensationis 
in  omnibus  sensibus  propriis  causata  a condensata  evaporatione  nu- 
trimenti quae  gravando  et  descendendo  per  venas  sensuum  externo- 
rum intercipit  horum  communicationem  cum  sensu  communi,  qui  est 
eorum  radix;  h)  somnium,  quod  est  passio  phantasiae  et  consistit  in 
apparitione  phantasmatum  in  phantasia  dormientis;  c)  somnanibiili- 
smum,  qui  est  specialis  quidam  status  somniantis,  in  quo  phanta- 
smata ita  ordinate  sibi  succedunt  et  cum  tanta  claritate,  ut  somnians 
possit  quosdam  motus  exteriores  gubernare  ex.  gr.  deambulare,  verrere 
domum,  scribere  etc. ; d)  divinationem  per  somnium,  utrum  nempe 
sit  semper  contemnenda  necne,  etc.  De  his  consulant  Commentaria 
S.  Thomae  in  Libro  Aristotelis  De  somno  et  vigilia,  De  somniis, 
de  Divinatione  per  Somnium.  Insuper  nobis  loquendum  esset  de 
potentia  locomotiva,  sed  de  hac  dicemus  in  Quaest.  de  Potentiis  Ap- 
petitivis. 


228 


PHIL.  NAT.  - PSYCHOLOGIA  - TRACT.  II. 


QUAESTIO  XXL. 

DE  INTELLECTU  GENERATIM  CONSIDERATO. 
THESIS  LV. 

Inter  entia  intellectiva  dari  possunt  infiniti  gradus  perfectionis 
secundum  elongationem  eorumdem  a materia  et  a poten- 
tialitate,  ita  ut  infimum  gradum  in  ordine  intellectivorum 
teneat  anima  humana,  supremum  teneat  Deus. 

PROBATUR. 

167.  Quoniam  datur  duplex  ordo  potentiae  subiectivae,  nempe  po- 
tentia subiectiva  tum  in  ordine  essentiae  tum  in  ordine  existentiae 
et  potentia  subiectiva  tantum  in  ordine  existentiae,  quarum  prima  i.  e. 
materia  prima  nullum  in  se  importat  actum,  secunda  autem  importat 
quidem  actum  purum  in  ordine  suae  essentiae,  non  autem  importat 
actum  in  ordine  existentiae ; necesse  est  ut  ad  habendam  vel  in  infimo 
gradu  rationem  substantiae  spiritualis  seu  intellectivae,  habeatur  im- 
munitas et  independentia  quoad  operari  et  quoad  esse  a materia  prima. 
Secus  impossibilis  esset  extensio  virtutis  requisita  ad  repraesentatio- 
nem intentionalem  secundum  rationes  universales  entis. 

Attamen  non  omnes  substantiae  creatae  independentes  a materia 
quoad  esse,  sunt  eiusdem  perfectionis  essentialis  inter  se,  sed,  quum 
sint  perfectiones  mixtae  per  se  subsistentes,  eo  magis  elongantur  a 
potentialitate  in  ordine  essendi,  quo  magis  participant  de  esse,  et  per 
hoc  sunt  perfectius  intellectivae.  Quo  enim  entitas  immaterialis  est 
actualior^  eo  melius  et  plenius  entis  rationem  intentionaliter  reprae- 
sentat. Quoniam  igitur  inter  ipsum  esse  subsistens  et  entia  composita 
ex  materia  et  forma  dari  possunt  infiniti  gradus  actuum  seu  formarum . 
per  se  subsistentium  secundum  quod  magis  vel  minus  participant  de 
actualitate  essendi,  manifestum  est  dari  posse  infinitos  gradus  entium 
intellectivorum  alios  aliis  perfectiores,  supremum  autem  gradum  te- 
nere Deum,  qui  est  actus  purissimus  subsistens. 

Ad  animam  humanam  quod  attinet,  ea  est  in  confinio  rerum  ma- 
terialium et  immaterialium  estque  inter  omnes  substantias  spirituales 
magis  propinqua  materiae,  cuius  est  forma  substantialis  ad  humanum 

compositum  efformandum.  Quapropter  ita  est  infima  in  ordine  intel- 
lectualium substantiarum,  ut  se  habeat  ad  sua  intelligibilia  ut  pura 
potentia  seu  tamquam  tahula  rasa  in  qua  nihiJ  est  scriptum^  quum 
indigeat  determinari  ad  actum  ab  obiecto  proprio,  quod  est  quidditas 
rei  materialis.  Hoc  autem  obiectum  individuatum  in  rebus  materialibus 
non  est  actu  intelligibile  humano  intellectui,  qui  accipit  cognitionem 
a rebus  ipsis  materialibus ; sed  fit  actu  intelligibile  per  abstractionem 
a phantasmatibus  virtute  intellectus  agentis,  ut  suo  loco  demonstratur. 
Et  per  hoc  redditur  vera  ratio,  cur  infima  inter  substantias  intellectua- 
les sit  essentialiter  forma  corporis.  Etenim  hac  unione  substantiali 
cum  materia  iuvatur  anima  humana  ad  suam  potissimam  operationem 
quae  est  intellectio.  Nam  mediantibus  potentiis  sensitivis  et  vegeta- 
tivis  iuvatur  ad  sibi  comparanda  phantasmata,  a quibus  abstrahendo 
intellectus  agens  reddit  actu  intelligibile  intellectui  possibili  obiectum 
suum  (1).  De  his  S.  Thomas  praesertim  in  Summa  1.  p.  qq.  84.  85. 

THESIS  LVI. 

Unitas  intentionalis,  per  operationem  intellectivam  obtinenda, 
est  de  essentia  intellectionis  naturalis  creatae. 

PROBATUR. 

168.  I.  Illud  est  de  essentia  alicuius  operationis,  sine  quo  haec  ope- 
ratio neque  esse,  neque  concipi  potest.  Atqui  nostra  operatio  intelle- 
ctiva est  talis  operatio  immanens,  vi  cuius  intellectus  fiat  intentiona- 
liter  id,  quod  res  cognita  est  realiter.  lamvero  intellectum  per  suam 
operationem  fieri  intentionaliter  id,  quod  res  cognita  est  realiter,  im- 
portat unitatem  intentionalem  intellectus  cum  obiecto  suae  cognitionis 
per  operationem  intellectivam  obtineri.  Ergo  unitas  intentionalis  est 
de  essentia  intellectionis  naturalis  creatae. 

II.  Id  in  quo  consistit  naturaliter  in  intellectu  creato  actualis  in- 
tellectio obiecti,  est  essentiale  naturali  intellectioni  creaturae.  Atqui 
nostra  actualis  intellectio  alicuius  obiecti  consistit  in  hoc,  ut  intel- 
lectus vitaliter  operando  assimiletur  intentionaliter  obiecto  cogno- 
scendo ita  ut,  quum  agitur  de  obiecto  extrinseco,  intellectus  quin 
egrediatur  a seipso  cognoscat  id,  quod  realiter  est  extra  se.  lamvero 
haec  assimilatio  per  operationem  immanentem  obtenta,  est  unitas  in- 
tentionalis  intellectus  cum  re.  Ergo  unitas  intentionalis,  per  operatio- 
nem intellectivam  obtinenda,  est  de  essentia  intellectionis  naturalis 
creatae. 


(1)  Cfr.  S.  Th.  1.  p.  q.  75.  a.  1. 

THESIS  LVII. 

Intellectio  naturalis  creaturae  a)  prouti  est  operatio  imma- 
nens habet  terminum  intrinsecum,  qui  vocatur  verbum 
mentale,  h)  prouti  est  cognitio  rei  ab  intellectu  distinctae 
habere  debet  terminum  obiectivum  seu  extrinsecum,  idest 
rem  exteriorem,  quam  c)  mediante  verbo  mentali  cognoscit, 

PRAENOTIONES. 

169.  1.  Species  impressa  vocatur  forma  determinans  creatum  in- 
tellectum ad  actum  intellectionis.  Vocatur  species,  quia  similitudinem 
habet  cum  obiecto  reali  ad  cuius  cognitionem  determinandam  ordina- 
tur. Vocatur  impressa  quia  causatur  in  intellectum  vel  partialiter  vel 
totaliter  ab  extrinseco.  Quando  autem  forma  determinans  intellectum 
est  ipsa  essentia  intelligentis,  non  vocatur  species  impressa,  quamvis 
speciei  impressae  munus  exerceat. 

II.  Species  expressa  seu  verbum  mentale  definiri  potest  inten- 
tionalis  similitudo  vel  imago  rei  intellectae  per  mentem  genita.  Etenim: 
« Quicumque  intelligit,  ex  hoc  ipso  quod  intelligit,  procedit  aliquid 
« intra  ipsum,  quod  est  conceptio  rei  intellectae,  ex  vi  intellectiva 
« proveniens  et  ex  eius  notitia  procedens.  Quam  quidem  conceptionem 
« vox  significat  et  dicitur  verbum  cordis,  significatum  verbo  oris  » (1). 
Videlicet,  quemadmodum  ipse  S.  Thomas  (2)  profunde  declarat,  qua- 
tuor  consideranda  sunt  in  operatione,  qua  intellectus  noster  rem  ali- 
quam intelligit:  P res  quae  intelligitur,  2®  species  intelligibilis  qua 
intellectus  determinatur  ad  intelligendum,  3^^  ipsum  intelligere  seu 
intellectio,  P conceptio  intellectus,  seu  verbum  mentale,  quod  est  id 
quod  intellectus  intelligendo  operatur,  tamquam  terminus  intrinsecus 
operationis  intellectivae. 

III.  Variae  appellationes  verbi  mentalis.  Haec  intentionalis  re- 
praesentatio obiecti  producta  ab  intellectu  in  seipso,  non  solum  vo- 
catur verbum  mentis,  sed  etiam  species  expressa-intentio  intellecta- 
intellectus  in  actu-intelligibile  in  actu-intellectum  in  actu.  Quae  variae 
expressiones  respondent  variis  modis  concipiendi  unum  et  eumdem 
terminum  operationis  intellectivae.  Etenim  P quatenus  hic  terminus 
seu  operatum  intellectuale  consideratur  ut  id,  quo  mediante,  intelle- 


(1)  1.  p.  q.  27.  a.  1. 

(2)  QQ.  dcl.  de  Pot.  q.  8.  a.  1. 

ctus  sibi  dicit  rem,  quasi  secum  ipse  loquendo,  vocatur  verbum  mentis; 
2®  quatoius  consideratur  ut  intentionalis  imago  rei  cognitae  producta 
ab  intellectu  determinato  a specie  impressa,  vocatur  species  expressa; 
3°  quatenus  consideratur  ut  terminus  immediatus  intellectionis,  in 
quem  immediate  fertur  et  intendit  intellectus,  vocatur  intentio  intel- 
lecta; 4®  quatenus  consideratur  ut  ultima  actualitas  potentiae  ope- 
rativae,  vocatur  intellectus  in  actu ; 5^  quatenus  tandem  consideratur 
ut  obiectum  elevatum  ad  ultimam  actualitatem  tou  esse  intentionalis 
vocatur  intelligihile  in  actu,  vel  intellectum  in  actu. 

PROBATUR  PRIMA  PARS. 

(Verbum  mentale  est  terminus  intrinsecus  nostrae  intellectionis). 

170.  Intellectio  nostra  est  talis  operatio  immanens,  qua  intellectus 
per  unitatem  intentionalem  suipsius  cum  forma  rei,  etiam  absentis, 
exprimit  seu  concipit  in  seipso  intentionalem  similitudinem  huius  rei. 
Porro  haec  intentionalis  similitudo,  quae  est  terminus  intrinsecus  no- 
strae operationis  intellectivae  vocatur  verbum  mentis.  Ergo  intellectio 
naturalis  creata,  prouti  est  operatio  immanens,  habet  terminum  intrin- 
secum, qui  vocatur  verbum  mentale. 

PROBATUR  SECUNDA  PARS. 

(Bes  cognita  est  terminus  obiectivus  nostrae  intellectionis). 

171.  Intellectio  est  talis  operatio  immanens,  vi  cuius  noster  intel- 
lectus devenit  in  cognitionem  rei,  etiam  ipsi  extrinsecae  et  absentis. 
lamvero  in  operatione,  quae  ordinatur  ad  cognitionem  alicuius  rei, 
haec  est  terminus  obiectivus  eius,  et,  si  agatur  de  re  intellectui  extrin- 
seca,  haec  est  terminus  obiectivus  simul  et  extrinsecus  operationis  co- 
gnoscitivae.  Ergo  intellectio  prouti  est  cognitio  rei  ab  intellectu  di- 
stinctae habere  debet  terminum  obiectivum  et  extrinsecum,  idest  rem 
exteriorem,  ad  cuius  cognitionem  actus  intellectivus  ordinatur. 

PROBATUR  TERTIA  PARS. 

(Verbum  non  est  id  quod,  sed  id  in  quo  res  intelligitur). 

172.  Distincto  cum  S.  Thoma  (Quodlib.  VII.  a.  1.),  triplici  medio 
cognitionis:  sub  quo,  in  quo,  et  quo,  ita  ut  medium  sub  quo  sit  quasi 
lumen  sub  cuius  irradiatione  obiectum  innotescit  potentiae  cogno- 
scitivae;  medium  in  quo  sit  similitudo  obiecti,  in  qua  immediate 
cognita  obiectum  cognoscitur;  medium  quo  sit  similitudo  obiecti,  non 

cognita,  sed  determinans  potentiam  ad  producendum  verbum ; iam  ex 
supradictis  apparet  speciem  impressam  esse  medium  quo  intellectionis, 
speciem  autem  expressam,  seu  verbum  mentis,  esse  medium  in  quo. 
Attamen  lioc  ita  confirmamus. 

a)  Imago  et  similitudo  in  quantum  liuiusmodi  primo  et  directe 
trahit  in  notitiam  eius  rei,  cuius  est  imago,  non  autem  in  notitiam 
sui,  sic  imago  Carthaginis  trahit  in  notitiam  Carthaginis.  Atqui  ver- 
hum  mentale  est  imago  rei,  quam  intentionaliter  repraesentat  et  ad 
eius  cognitionem  causandam  per  se  ordinatur.  Ergo  verbum  non  est  id 
quod,  sed  id  in  quo  res  intelligitur.  Idcirco  verbum  vocatur  a s.  Thoma 
(in  Opusc.  de  natura  verbi  intellectus,  circa  finem)  specidum  in  quo 
res  cernitur,  sed  non  excedens  id  quod  in  eo  cernitur. 

b)  Insuper  verbum  formatum  in  intellectu  ut  imago  rei  cognitae 
dicit  directe  id  cuius  est  expressio.  Atqui  non  est  expressio  suipsius, 
sed  rei  cognitae.  Ergo  verbum  non  est  id  quod  intelligitur,  sed  in 
in  quo  res  intelligitur. 

c)  Confirmatur  verbis  S.  Thomae  (1)  aientis:  « Obiectum  intel- 
« lectus  est  ipsa  rei  essentia,  quamvis  essentiam  rei  cognoscat  per 
« ipsam  rei  similitudinem,  sicut  per  medium  cognoscendi,  non  sicut 
« per  obiectum  in  quod  primo  fertur  eius  visio  ». 

THESIS  LYIll. 

Intellectus  humanus  est  facultas  inorganica 
seu  stricto  sensu  immaterialis  (2). 

PROBATUR. 

173.  I.  Facultas  cognoscitiva  cuius  obiectum  est  abstractum  a ma- 
teria et  a conditionibus  materialibus,  est  stricto  sensu  immaterialis. 
Atqui  intellectus  humanus  est  facultas  cognoscitiva  cuius  obiectum 
est  abstractum  a materia  et  a conditionibus  materialibus.  Ergo  est 
stricto  sensu  immaterialis.  Maior  evincitur  e.\  eo  quod  repugnat  ut 
facultas  quae  habet  esse  reale  alligatum  conditionibus  materialibus 
fiat  intentionaliter  id  quod  est  a materia  et  a conditionibus  materia- 
libus abstractum,  quum  esse  intentionale  fundetur  in  esse  reale  facul- 
tatis cognoscitivae,  tanquam  accidens  in  immediato  suo  subieto.  Ac- 
cidens autem  immateriale  nequit  immediate  subiectari  in  subiecto 
materiali. 


(1)  QQ.  dd.  de  Yerit.  q.  10.  a.  ad  1. 

(2)  Haec  Thesis  iam  demonstrata  est  per  ea  quae  diximus  sive  in  Thesi  47.  sive  in 
Thesi  55. 

Minor  probatur.  Intellectus  humanus  cognoscit  rationes  univer- 
sales,  videlicet  quidditates  rerum  materialium  abstractas  a conditio- 
nibus individualibus  et  ipsas  rationes  transcendentales  tum  concretas 
(i.  e.  ad  modum  totius  potentialis  universalis)  entis,  boni,  veri  etc. 
tum  abstractas  (i.  e.  ad  modum  formae  per  se  subsistentis)  entitatis, 
bonitatis,  veritatis  etc.  b)  Cognoscit  habitudines  et  proportiones  uni- 
versalissimas mediorum  ad  finem,  causae  ad  effectum,  totius  ad  par- 
tes etc.  c)  cognoscit  principia  universalia,  tum  ea  quae  sunt  prorsus 
transcendentia,  in  quibus  nobilissima  scientiarum  speculativarum, 
nempe  Metaphysica  fundatur,  et  ex  quibus  ratiocinando  eruit  conclu- 
siones transcendentaliter  universales,  tum  ea,  quae  sunt  principia 
peculiarium  scientiarum  et  artium,  ex  quibus  etiam  universales  elicit 
conclusiones  (cfr.  Logic.  Mai.  Quaest.  XL  De  Scientia).  Non  solum 
omnes  humanae  scientiae  et  artes,  sed  ipsae  quotidianae  ratiocinationes, 
quas  infimae  etiam  plebis  homines  rationis  compotes  interserunt,  lu- 
culenter ostendunt  immaterialitatem  stricte  dictam  obiecti  formalis 
intellectus  humani.  Etenim,  ut  in  Logica  Min.  Gap.  25.  ostendimus, 
medius  terminus  saltem  in  una  praemissarum  accipi  debet  universa- 
liter, excepto  casu  syllogismi  expositorii,  in  quo  tamen  sunt  adhuc 
necessarii  conceptus  universales,  ut  appareat  nexus  inter  praedicatum 
et  subiectum  atque  inter  praemissas  et  conclusionem,  videlicet  sunt 
necessarii  conceptus  identitatis  et  discrepantiae,  qui  supponunt  conce- 
ptum transcendentalem  entis,  e)  Tandem  quicumque  aliquid  affirmat 
vel  negat,  habere  debet  in  mente  conceptus  identitatis  et  discrepantiae, 
qui  et  universalissimi  sunt,  et  supponunt  conceptum  transcendentalem 
entis,  in  quo  fundatur  ipsa  apprehensa  negatio  entis,  seu  conceptus 
non  enti§.  lamvero  homines  cuiuscumque  conditionis,  et  sexus,  dum- 
modo rationis  compotes  sint,  quamplurima  serio  affirmant  vel  negant. 
Ergo. 

II.  Quum  facultas  organica  moveri  debeat  et  pati  per  accidens  ra- 
tione organi  a sensibili  exteriori  ad  hoc  ut  actuetur  intentionaliter 
secundum  formam  similem  formae  rei  cognoscendae,  necesse  est  ut 
careat  in  suo  organo  vel  totaliter  vel  in  eo  gradu,  secundum  quem 
res  sensibilis  percipi  debet,  iis  qualitatibus  secundum  quas  moveri 
debet  a sensibili  exteriori  (cf.  n.  152).  Etenim  res  materialis  quae 
actu  habet  aliquam  qualitatem  nequit  proprie  moveri  ad  illam.  Ergo 
impossibile  est  ut  ea  facultas  quae  cognoscere  debet  ipsas  quidditates 
rerum  materialium,  sive  substantiae  sint  sive  accidentia,  sit  facultas 
organica,  quia  deberet  esse  expoliata  omni  natura  materiali  tum  sub- 
stantiali tum  accidentali,  quod  repugnat,  quia  organum  est  necessario 
materiale  tum  quoad  substantiam  tum  quoad  accidentia.  lamvero 

intellectus  humanus  est  facultas,  quae  cognoscit  quidditates  rerum 
materialium,  sive  substantiae  sint  sive  accidentia.  Ergo  intellectus 
humanus  est  necessario  facultas  inorganica. 

Idem  argumentum  sic  etiam  proponi  potest.  Quum  materia  sit  prin- 
cipium coarctationis  formarum,  ad  hoc  ut  facultas  organica  possit 
intentionaliter  actuari  secundum  aliquam  formam,  necesse  est  ut  simul 
cum  organo,  quod  est  comprincipium  huius  actuationis  intentionalis 
sit  immunis  a natura  talis  formae.  Secus  haec  forma  iam  haberet  in 
facultate  organica  eam  determinationem,  quae  repugnat  actuationi 
secundum  esse  intentionale,  nempe  determinationem  secundum  esse 
naturale  materiale.  Ergo  impossibile  est  ut  facultas  intellectiva  ho- 
minis, quae  est  cognoscitiva  omnium  naturarum  materialium,  sit  or- 
ganica, sed  esse  debet  prorsus  inorganica  seu  stricto  sensu  immate- 
rialis (1). 

III.  Potentia  quae  extenditur  ad  omne  ens  sive  cognitione  propria 
sive  cognitione  analogica  cognoscendum,  nequit  pendere  a materia 
vel  a materialibus  conditionibus,  quae  sunt  principia  coarctationis  et 
limitationis.  Atqui  intellectus  humanus  extenditur  ad  cognoscendum 
quidquid  quocumque  modo  habet  rationem  entis,  sive  cognitione  pro- 
pria sive  cognitione  analogica.  Ergo  intellectus  humanus  est  stricto 
sensu  immaterialis. 

IV.  Facultas  cognoscitiva,  quae  passione  proprie  dicta  pati  nequit 
neque  per  se  neque  per  accidens^  est  facultas  stricto  sensu  immate- 
rialis. Atqui  intellectus  noster  non  potest  pati  passione  proprie  dicta 
neque  per  se,  neque  per  accidens,  quia  non  corrumpitur,  sicut  sensus, 
ab  excellentia  sui  obiecti,  sed  perficitur  ab  ea,  quo  enim  intellectus 
percipit  altiora  intelligibilia,  eo  melius  percipit  minora.  Ergo  intellectus 
est  potentia  stricte  immaterialis  (2). 

174.  Corollarium.  Anima  humana  est  forma  stricto  sensu  spiri- 
tualis, nempe  ita  simplex,  ut  sit  subsistens  in  sua  simplicitate.  Etenim 
operari  sequitur  esse.  Sed  anima  humana  habet  operationem  intelle- 
ctivam, quae  est  stricto  sensu  spiritualis.  Ergo  habet  esse  stricto  sensu 


(1)  Hoc  argumentum  est  Aristotelis  et  proponitur  a S.  Th.  tum  in  III.  De  Anima 
lect.  7.  tum  in  Summa  1.  p.  q.  75.  a 2.  Ex  modo,  quo  argumentum  hoc  proposuimus 
et  ex  demonstratis  suh  n.  152.  patet  quam  inepte  quidam,  inter  quos  recens  pantheista 
Paschalis  D.  Ercole,  dicant:  si  argumentum  hoc  Aristotelis  et  S.  Th.  aliquid  yaleret, 
probaret  entia  spiritualia  non  posse  cognoscere  naturas  spiiutuales.  Non  advertunt  hi 
rationem  Aristotelis  et  S.  Th.  non  procedere  ex  mera  similitudine  naturali  inter  co- 
gnoscens et  cognitum,  sed  ex  materialitate  organi,  quae  impedit  ut  facultas  organica 
moveatur  ad  recipiendam  similitudinem  intentionalem  illius  formae,  quae  esset  organo 
naturalis.  Cfr.  Silv.  Maurum  Quaest.  Philos.  De  Ente  immafc.  q.  1. 

(2)  Cfr.  S.  Th.  C.  G.  Lib.  cap.  66.  et  in  III.  De  Anima  lect.  7. 

spirituale,  nempe  independens  a materia.  Attamen  quum  sit  infima 
inter  substantias  intellectivas  exigit  abstrahere  suum  obiectum  a phan- 
tasmatibus, ut  cum  distinctione  percipiat  id  quod  per  species  connatu- 
raliter  inditas  in  separatione  a corpore  confuse  tantum  cognosceret, 
et  ideo  est  essentialiter  forma  substantialis  corporis  humani,  quod 
quum  actuat,  trahit  ad  unitatem  sui  esse  existentiae,  estque  incompleta 
in  linea  essentiae,  et  corpori  unitur  in  bonum  propriae  operationis 
intellectivae  (1).  Caeterum  de  his  plura  dicemus  in  quaestione  de  unione 
animae  intellectivae  cum  corpore. 

Obiectiones  reservantur  post  demonstratam  in  sequenti  quaestione 
immortalitatem  animae  humanae. 


(1)  Cfr.  1.  p.  q.  76.  a.  1.  et  qq.  dtl.  de  Anima  art.  1.  et  2. 

QUAESTIO  XXII. 

DE  IMMORTALITATE  ANIMAE  HUMANAE 

PRAENOTIONES. 

175.  1.  Immortalitas  definitur  indestructibilitas  entis  viventis^ 
et  dividitur  in  essentialem  seu  absolutam^  naturalem^  et  gratuitam. 

II.  Immortalitas  essentialis  est  ea  indestructibilitas  quae  com- 
petit tali  viventi,  quod  est  immune  ah  omni  potentia  tum  intrinseca 
tum  extrinseca  ad  non  esse;  videlicet  quod  neque  constat  in  linea  es- 
sentiae ex  forma  et  materia  contrarietati  subiecta,  neque  in  linea  exi- 
stentiae  est  compositum  ex  potentia  et  actu,  sed  est  ipsum  esse 
subsistens,  quod  a nulla  causa  extrinseca  pendet  in  esse,  quum  existat 
vi  essentiae  suae  ac  proinde  sit  ens  necessarium.  Talis  indestructibi- 
litas, quae  est  immortalitas  essentialis^  seu  absoluta.,  competit  soli  Deo^. 
in  quo  existere  praedicatum  quidditativum^  quum  Divina  Essentia 
sit  ipsum  esse  subsistens. 

III.  Immortalitas  naturalis  est  ea  indestructibilitas,  quae  competit 
tali  viventi,  quod  est  immune  tantum  a potentia  intrinseca  ad  non 
esse,  quia  est  forma  simplex  subsistens  creata,  sive  sit  completa  in 
ratione  speciei  ut  angelus,  sive  in  ratione  speciei  sit  incompleta  ut 
anima  humana.  Talis  enim  forma  per  se  subsistens,  quae  vocatur  sub- 
stantia spiritualis  creata,  non  est  corruptibilis  neque  per  se  neque  per 
accidens,  quum  neque  habeat  materiam  partem  sui,  neque  in  suo  esse 
pendeat  a materia.  Attamen  non  est  immunis  a potentia  extrinseca  ad 
non  esse,  quum  enim  non  sit  suum  esse,  quemadmodum  indiguit  creari, 
ita  indiget  conservari  in  suo  esse  a prima  Causa,  nempe  a Deo,  cuius  > 
influxu  conservativo  cessante,  recideret  in  nihilum.  Qui  divinus  influxus 
numquam  deficiet,  quia  Deus  conservat  res  in  esse  eo  modo,  qui  con- 
venit naturae  earum,  et  ideo  naturas  incorruptibiles  iugiter  in  esse 
conservat.  Haec  est  ratio  cur  harum  immortalitas  dicatur  naturalis, 
videlicet  quia  earum  natura  exigit,  ut  a Deo  conserventur  in  esse,  quum  i 
non  habeant  partem  sui  materiam  contrarietati  subiectam. 

Idcirco,  si  quis,  vim  faciens  verbis,  dicat  hanc  immortalitatem  vocari 
posse  essentialem,  quum  sit  naturalis,  respondebis : si  pro  essentiali 
stricto  sensu  sumatur  id  quod  vel  est  constitutivum  essentiae,  vel  ex 

intrinseca  virtute  essentiae  unice  procedit,  nego  immortalitatem  spi- 
ritualium creaturarum  dici  posse  essentialem.  Si  autem  quis  pro  es- 
seyitiali  lato  sensu  accepto  intelligat  quidquid  quocumque  modo  est 
conveniens  essentiae,  licet  non  sit  pars  essentiae  neque  procedat  ex 
intrinseca  virtute  essentiae,  concedo  immortalitatem  spirituum  creato- 
rum vocari  posse  essentialem,  quamvis  melius  et  usitatius  dicatur 
naturalis. 

IV.  Immortalitas  gratuita  est  ea  indestructibilitas,  quae  confertur 
ex  gratuito  Dei  dono  alicui  viventi  naturaliter  corruptibili  ita  ut 
quamvis  habeat  intrinsecam  potentiam  ad  non  esse  ob  essentialem 
compositionem  ex  forma  et  ex  materia  contrarietati  subiecta,  tamen, 
virtute  divina  iugiter  impediente  corruptionem,  semper  conservetur  in 
esse.  Talis  immortalitas  promissa  fuerat  Adae  et  posteris  eius  sub 
conditione  observati  praecepti  divini  de  non  comedendo  fructu  vetito 
et  nobis  post  resurrectionem  modo  etiam  perfectiori  dabitur. 


THESIS  LIX. 

Anima  humana  est  naturaliter  immortalis. 

176.  Probatur  I.  Forma  per  se  subsistens  non  potest  corrumpi 
neque  per  se  neque  per  accidens.  Atqui  anima  humana,  utpote  stricto 
sensu  immaterialis,  est  forma  per  se  subsistens.  Ergo  anima  humana 
est  omnino  incurruptibilis,  videlicet  non  habet  potentiam  intrinsecam 
ad  non  esse  (1),  ac  proinde  est  natura  sua  immortalis.  Nec  valet 
obiicere  posse  Deum  adnihilare  creaturam  spiritualem  in  poenam  pec- 
cati. Nam  Deus  conservat  res  secundum  naturalem  earum  exigentiam  (2), 
atque  iustitia  et  sapientia  sua  poenam  infligit,  quae  ordinem  violatum 
redintegret,  non  quae  naturam,  quae  est  Dei  opus,  destruat.  Id  autem 
obtinetur  per  hoc,  quod  creatura  peccatrix  perseveret  esse  sustinendo 
poenam  perpetuae  amissionis  ultimi  flnis.  Sic  enim  Deus  dum  non 
destruit  naturam,  quae  est  suum  opus,  inordinationem  voluntatis  pec- 
cantis punit,  privando  creaturam  beatitudine,  quae  erat  eius  ultimus 
finis.  Quod  « si  creatura  omnino  in  nihilum  redigeretur,  esset  tantum 
nocumentum  naturae  et  non  afflictio  voluntatis  ».  Quae  ultima  verba 
sunt  S.  Thomae  (qq.  dd.  de  Pot.  q.  5.  a.  4.  ad  G.).  Confer  integrum 
locum. 


(1)  Clr.  1.  p.  q.  75.  a.  6. 

(2)  Cfr.  S.  Tli.  qq.  dd.  de  Pot.  q.  5.  a.  4. 

II.  Confirmatur  ex  naturali  desiderio  beatitudinis,  qui  non  potest 
esse  frustra.  Etenim  beatitudo  proportionata  enti  intellectivo,  quod 
apprehendit  bonum  et  esse  absolute  secundum  omne  tempus,  nequit 
limitibus  durationis  finitae  circumscribi.  lamvero  appetitus  naturalis 
beatitudinis  nequit  esse  frustra.  Ergo  anima  humana  est  natura  sua 
immortalis  (1). 

Obiectioiies  ex  duplici  potissimum  capite  desumi  possunt,  sive  ex 
eo  quod  anima  humana  sit  forma  corporis,  sive  ex  eo  quod  facultas 
i?itellectiva  humana  confundatur  cum  sensu  et  ponatur  organica. 
Obiectiones  ex  primo  capite  desumptas  afferemus  et  solvemus  in  quae- 
stione de  Unione  Animae  intellectivae  cum  corpore.  Obiectiones  ex 
secundo  capite  immediate  subnectimus. 

OBIECTIONES. 

177.  Obiect.  1^  contra  intellectus  humani  immaterialitatem.  Prin- 
cipium unde  emanat  intellectus  est  anima  humana,  quae  est  actus 
corporis.  Atqui  si  intellectus  non  esset  actus  alicuius  organi,  princi- 
piatum  esset  immaterialius  suo  principio.  Ergo  intellectus  est  facultas 
organica. 

Resp.  Bist.  mai.  Principium  unde  emanat  intellectus  est  actus  su- 
perexcedens  proportionem  subiecti  quod  informat,  Cone.,  est  mera  de- 
terminatio materiae.  Nego.  Bist.  min.  Si  totalis  immunitas  intellectus 
ab  informatione  alicuius  organi  dependeret  tantum  a perfectione  suae 
immaterialitatis.  Cone.,  si  dependet  simul  a perfectione  spiritualitatis 
coniuncta  cum  imperfectione  formae  accidentalis.  Nego,  et  nego  conseq. 
Solutio  patet  ex  dictis  sub.  n.  128.  III.  in  responsione  ad  similem  obie- 
ctionem. 

Obiect.  Intellectus  noster  cognoscit  res  materiales.  Sed  facultas 
proportionata  obiecto  materiali  est  facultas  organica.  Ergo  intellectus 
noster  est  facultas  organica. 

Resp.  Bist.  mai.  Intellectus  noster  cognoscit  res  materiales  abstra- 
ctas a materia  et  a conditionibus  materialibus.  Cone.,  in  concretione 
materiae  et  materialium  conditionum.  Nego.  Contrad.  min.  Facultas 
proportionata  obiecto  materiali  materialiter  cognito  est  organica.  Cone., 
cognito  immaterialiter  per  abstractionem  a phantasmatibus,  Suhdist. 
Dependet  ab  organo  extrinsece,  tanquam  a ministrante  materiam  obiecti, 
Cone.,  intrinsece,  tamquam  a comprincipio  operationis.  Nego. 


(1)  Cfr.  S.  Th.  1.  p.  q.  76.  a.  6.  et  qq.  dd.  de  Anima  Art.  14.  ubi  etiam  difficultates 
quamplures  propositas  et  solutas  invenies. 

Obiect.  3®“.  Si  anima  non  tribueret  corpori  humano  virtutem  intel- 
lectivam, hoc  esset  eiusdem  speciei  cum  corpore  bruti.  Atqui  corpus 
humanum  non  est  eiusdem  speciei  cum  corpore  bruti.  Ergo  etc. 

Resp.  Bist.  seqiiel.  maioris.  Si  anima  quae  tribuit  corpori  humano 
esse,  vivere  et  sentire  esset  alia  ab  anima  intellectiva.  Cone.,  secus. 
Nego.  Cone.  min.  Nego  eons. 

Obiect.  4%  Nos  intelligendo  defatigamur.  Atqui  si  intellectus  esset 
facultas  inorganica,  hoc  non  contingeret.  Ergo  intellectus  est  facultas 
organica. 

Resp.  Bist.  mai.  Non  defatigamur  propter  actum  intellectionis, 
Nego,  propter  operationem  phantasiae,  quae  praecedit  et  comitatur 
nostram  intellectionem.  Cone.  Contrad.  min.  Nego  eons. 

Obiect^  5.^  Nos  movemur  ad  intelligendum  a rebus  materialibus.. 
Atqui  facultas  cognoscitiva,  quae  movetur  ad  actum  a re  materiali, 
est  organica.  Ergo  intellectus  est  facultas  organica. 

Resp.  Bist.  mai.  Movemur  ad  intelligendum  a rebus  materialibus 
tamquam  ab  obiecto  formali.  Nego,  tamquam  ab  obiecto  materiali 
praebente  materiam  obiecti,  circa  quam  intellectus  agens  se  habet 
active.  Cone.  Contrad.  min.  Nego  eons.  Solutio  melius  patebit  quum 
agemus  de  influxu  intellectus  agentis  in  phantasma  et  intellectum 
possibilem. 

Nota.  Reliquae  difficultates  quae  moveri  solent  ex  eo  quod  impedito 
cerebro  cessat  intellectio,  aut  quia  intelligere  nequimus  absque  con- 
cursu phantasmatum,  facile  solvuntur  animadvertendo  humanum  in- 
tellectum, quum  sit  infimus  inter  naturas  intellectivas,  uti  corpore 
tamquam  instrumento,  non  tamquam  eomprineipio  suae  operationis,  eo 
quod  abstrahere  deleat  effieienter  a phantasmatibus  obiectum  suae  in- 
tellectionis. Quopropter  necesse  est,  ut  impedito  instrumento  praebente 
materiam  obiecti,  impediatur  indirecte  etiam  operatio  intellectiva. 

QUAESTIO  XXIII. 

DE  OBIECTO  HUMANI  INTELLECTUS. 

THESIS  LXI. 

1.  Obiectum  adaequatum  extensivum  i.  e,  non  proprium  sed 
commune  intellectus  humani  est  ens  in  tota  sua  latitudine. 
2.  Obiectum  adaequatum  intensivum  i.  e.  proprium  intel- 
lectus humani  est  a)  pro  statu  coniunctionis  animae  cum 
corpore  essentia  seu  quidditas  rerum  materialium  abstracta 
a conditionibus  individuantibus ; b)  pro  statu  animae  sepa- 
ratae est  quidditas  rerum  spiritualium  convenientium  cum 
anima  in  gradu  spiritualitatis  (1). 

PRAENOTIONES. 

178.  Non  loquimur  de  obiecto  intellectus  agentis,  sed  de  obiecto  in- 
tellectus possibilis,  qui  elicit  actum  intellectionis. 

I.  Obiectum  adaequatum  extensivum  alicuius  potentiae  est 
illud  quod  cadit  sub  ratione  formali  obiecti  proprii  huius  potentiae, 
sed  non  in  eo  determinato  gradu,  in  quo  eius  obiectum  proprium,  et 
ideo  id,  quod  pertinet  tantum  ad  obiectum  commune  alicuius  poten- 
tiae, quamvis  aliquo  modo  attingi  possit  ab  ea,  tamen  nequit  perfecte 
et  plene  attingi.  Solet  etiam  vocari  obiectum  adaequatum  terminative 
potentiae,  quia  non  est  omnino  extra  terminos  aliqua  ratione  ab  ea 
attingibiles. 

II.  Obiectum  adaequatum  intensivum  seu  proprium  alicuius 
potentiae  est  illud,  quod  sub  ratione  formali,  quae  respicitur  ab  ea, 
cadit  in  eo  gradu  determinato,  qui  est  perfecte  et  proportionate  at- 
tingibilis  a potentia,  ita  ut  sit  primo  et  per  se  cognitum  ab  ea.  Haec 
valent,  sive  ratio  formalis,  in  qua  conveniunt  obiectum  proprium  et 
obiectum  non  proprium,  sit  ratio  univoca,  ut  contingit  relate  ad  ali- 
quam potentiam  sensitivam,  sive  sit  ratio  analoga,  ut  contingit  relate 


(1)  Cfr.  S.  Tb.  1.  p.  q.  84. 

ad  potentiam  intellectivam,  cuius  obiectum  formale  est  universale 
transcendentale.  Et  ideo  quidquid  cadit  sub  formali  ratione  entis  (quae 
est  ratio  analoga)  est  attingibile  aliquo  modo  ab  intellectu  humano, 
sive  Deus  sit,  sive  angelus,  sive  animal,  quamvis  perfecte  et  propor- 
tionate  sit  ab  eo  attingibilis  tantum  quidditas  rei  materialis^  quia  in 
praesenti  statu  est  eius  obiectum  proprium.  Sed  hoc  plenius  demon- 
strare iuvabit. 


PROBATUR  PRIMA  PARS. 

179.  Ad  obiectum  adaequatum  extensivum  alicuius  potentiae  per- 
tinet omne  id,  quod  cadit  sub  ratione  formali,  quam  potentia  respicit, 
sed  non  semper  in  eo  determinato  gradu  in  quo  eius  obiectum  proprium. 
Atqui  tale  est  relate  ad  intellectum  humanum  quidquid  habet  ratio- 
nem entis.  Ergo  obiectum  adaequatum  extensivum  humani  intellectus 
est  ens  in  tota  sua  latitudine.  Et  re  quidem  vera;  a)  Intellectus  no- 
ster cognoscit,  vel  conceptibus  propriis,  vel  conceptibus  analogicis,  quid- 
quid habet  quocumque  modo  rationem  entis,  nempe  ens  a se  et  ens 
ab  alio,  ens  spirituale  et  ens  corporale,  substantiam  et  accidens  etc. 
Ergo  quidquid  habet  rationem  entis  est  aliquo  modo  attingibile  ab 
humano  intellectu,  b)  Potentia  quae  aliquam  rationem  in  universali 
attingit,  attingit  sub  hac  ratione  formali  quidquid  de  ea  aliquo  modo 
participat.  Atqui  intellectus  noster  attingit  rationem  transcendentalem 
entis,  quae  ad  omnia  entia  analogatur.  Ergo  quidquid  habet  rationem 
entis  pertinet  ad  obiectum  adaequatum  intellectus  humani,  nempe  vel 
ad  obiectum  adaequatum  extensivum,  si  non  sit  eius  obiectum  proprium 
vel  ad  eius  obiectum  adaequatum  intensivum,  si  sit  eius  obiectum  pro- 
prium. c)  Quidquid  habet  rationem  entis  cadit  sub  ratione  formali  illius 
potentiae,  cuius  obiectum  proprium  est  quidditas  abstracta  a conditio- 
nibus individuantibus.  Atqui,  ut  inferius  probabimus,  quidditas  rerum 
materialium  abstracta  a conditionibus  individuantibus  est  obiectum 
proprium  humani  intellectus  in  praesenti  statu  unionis  cum  corpore. 
Ergo  quidquid  habet  rationem  entis  est  aliquo  modo  attingibile  ab 
humano  intellectu.  Et  sane  potentia,  quae  apprehendere  valet  ipsum 
quodquid  est  alicuius  rei  abstractum  a notis  individuantibus,  potest 
adhuc  universalius  considerare  illud  quatenus  est  aliquid  secundum 
quod  alicui  competit  esse,  praescindendo  ab  ipsa  ratione  specifica  vel 
generica  quidditatis  eius.  Nam  iste  conceptus  se  habet  ad  primum  ut 
conceptus  confusus  ad  conceptum  distinctum  eiusdem  obiecti,  et  ideo 
remanet  sub  eadem  ratione  formali.  Atqui  considerare  aliquid  sub  hac 
universalissima  ratione  est  considerare  illud  sub  transcendentali  ra- 

tione  entis.  Ergo  quidquid  habet  rationem  entis  cadit  aliquo  modo  sub 
ratione  formali  potentiae,  cuius  obiectum  proprium  est  quidditas  ab- 
stracta a notis  individua ntibus.  d)  Insuper  intellectus  noster  proce- 
dendo a conceptu  confuso  quidditatis  rei  materialis  ad  conceptum 
distinctum,  prius  apprehendit  universalissime  eam  esse  aliquid.  Atqui 
in  haec  apprehensione  apprehendit  rationem  transcendentalem  et  ana- 
logicam entis.  Ergo,  e)  S.  Thomas  (1)  ait : « Intellectus  respicit  suum 
« obiectum  secundum  communem  rationem  entis;  eo  quod  intellectus 
« possibilis  est  /a  fieri.  Unde  secundum  nullam  differentiam 

« entium  diversificatur  potentia  intellectus  possibilis  ».  Et  (2).  « Di- 
« cendum  quod  obiectum  (formale)  intellectus  est  commune  quoddam 
« scilicet  ens  et  verum,  sub  quo  comprehenditur  etiam  ipse  actus  in- 
« telligendi.  Unde  intelle(dus  potest  suum  actum  cognoscere,  sed  non 
« primo,  quia  nec  primum  obiectum  intellectus  nostri  secundum  prae- 
« sentem  statum  est  quodlibet  ens  et  verum,  sed  ens  et  verum  con- 
« sideratum  in  rebus  materialibus  (ut  dictum  est,  quaest.  84.  art.  7.), 
« ex  quibus  in  cognitionem  omnium  aliorum  devenit  ». 

PROBATUR  SECUNDA  PARS. 

180.  I.  Obiectum  proprium  seu  proportionatum  et  connaturale  po- 
tentiae cognoscitivae  nequit  excedere  gradum  immaterialitatis  eiusdem 
potentiae:  cognitum  enim  est  in  cognoscente  ad  modum  cognoscentis. 
xAtqui  intellectus  humanus  est  facultas  immaterialis  subiectata  in  anima, 
quae  informat  materiam.  Ergo  obiectum  proprium  intellectus  humani 
in  praesenti  statu  ita  debet  esse  a materia  abstractum  secundum  esse 
intentionale,  ut  existat  in  singulari  materia  secundum  esse  reale.  Huius- 
modi  autem  est  quidditas  rerum  materialium  abstracta  a conditionibus 
individuantibus.  Ergo  quidditas  rerum  materialium  abstracta  a condi- 
tionibus materialibus  est  obiectum  adaequatum  intensivum  seu  proprium 
intellectus  humani  in  praesenti  statu. 

II.  Intellectus  noster  in  praesenti  statu  nihil  intelligit  nisi  per  spe- 
cies a phantasmatibus  vi  intellectus  agentis  abstractas.  Sed  hae  species 
nequeunt  repraesentare  nisi  naturas  rerum  corporearum,  a quibus 
sensus  suam  cognitionem  accipiunt.  Ergo  in  praesenti  statu  obiectum 
proprium  intellectus  nostri  sunt  quidditates  rerum  materialium. 

III.  Confirmatur  experientia.  Nos  enim  conceptus  proprios  rerum 
pure  spiritualium  habere  non  possumus,  sed  tantum  analogicos  et  se- 


(1)  1.  p.  q.  79.  a.  7. 

(2)  1.  p.  q.  87.  a.  3.  aci  1. 

eundum  similitudines  naturarum  materialium,  quarum  unice  conceptus 
proprios  assequimur.  Ergo  hae  quidditates,  non  illae,  sunt  obiectum 
proprium  nostri  intellectus  in  praesenti  statu.  Similia  argumenta  confer 
apud  S.  Thomam  (1.  p.  q.  84.  a.  7.  q.  85.  art.  1.  et  3.  - q.  89.  a.  1.  et 
alibi  passim). 


PROBATUR  TERTIA  PARS. 

181.  Obiectum  proprium  et  connaturale  potentiae  cognoscitivae  ne- 
quit excedere  gradum  immaterialitatis  eiusdem  potentiae  et  conse- 
quenter substantiae,  in  qua  potentia  immediate  subiectatur:  quia  co- 
gnitum est  in  cognoscente  ad  modum  cognoscentis.  Ergo  quamvis 
anima  separata,  utpote  intelligens  absque  abstractione  a phantasma- 
tibus, intelligere  debeat  quidditatem  rerum  spiritualium ; tamen  pro 
obiecto  proprio  habere  debet  quidditates  illarum  quae  in  gradu  spiri- 
tualitatis  conveniunt  cum  ipsa  (1). 

182.  Corollarium.  JDe  cognitione  quam  habere  possumus  substan- 
tiarum pure  spiritualium  atque  ipsius  Dei.  Cognitio  quam  intellectus 
noster  in  statu  unionis  cum  corpore  habere  naturaliter  potest  quid- 
ditatum  pure  spiritualium  est  imperfecta  et  valde  deficiens,  utpote 
acquisita  non  per  speciem  propriam  sed  per  similitudines  desumptas 
a rebus  materialibus,  quarum  quidditates  sunt  proprium  obiectum 
nostri  intellectus  in  praesenti  statu.  Cum  hoc  tamen  discrimine,  quod 
haec  deficiens  cognitio  esse  potest  secundum  aliquam  rationem  com- 
munem affirmativam  et  logice  univocam,  quando  versatur  circa  quid- 
ditates spirituales  creatas;  non  autem  quando  versatur  circa  ipsam 
Essentiam  Divinam.  Eatio  est  quia  quidditates  spirituales  creatae 
quamvis  non  conveniant  cum  quidditatibus  materialibus  in  genere 
physico^  conveniunt  tamen  in  genere  logico.,  quum  et  ipsae  sint  sub 
praedicamento  substantiae.  Etenim  non  sunt  ipsum  esse,  sed  sunt 
habentia  esse  per  se,  iamvero  huiusmodi  est  substantia  praedicamen- 
talis,  quae  importat  essentiam  cui  competit  per  se  esse,  et  ideo  se  habet 
ad  esse  ut  potentia  ad  actum  (2). 

Deus  autem  quum  sit  ipsum  esse  subsistens  sub  nullo  p>rorsus  ge- 
nere sive  physico  sive  logico  continetur,  et  ideo  cognitio,  quam  de  eius 
essentia  manuducti,  per  similitudines  rerum  naturalium  acquirere  pos- 
sumus, nequit  esse  secundum  aliquam  rationem  affirmativam  et  univo- 
cam. Quapropter  ab  effectibus  a Deo  creatis  perduci  tantum  possumus 
ut  cognoscamus  eius  existentiam,  nempe  an  sit,  et  ea  quae  necesse  est 


(1)  Cfr.  s.  Tli.  1.  p.  q.  79.  a.  1. 

(2)  Cfr.  1.  p.  q.  3.  a.  5.  c.  et  ad  1. 


ei  convenire,  secundum  quod  est  prima  omnium  causa,  excedens  omnia 
sua  causata.  Unde  cognoscere  possumus,  quod  habet  eminenter  et 
absque  admixtione  potentialitatis  omnes  perfectiones,  quas  in  creaturis 
deprehendimus ; quod  est  cognoscere  Dei  quidditatem  per  negationes 
imperfectionum  et  per  excessum  perfectionum,  quae  sunt  in  creaturis  (1). 

Et  ideo  quando  devenimus  ad  affirmandum  de  Deo,  quod  est  ipsum 
esse  subsistens,  ipsa  bonitas,  ipsa  vita  etc.,  habemus  de  eo  conceptus  . 
verissimos  quamvis  non  proprios  sed  analogos  et  per  ratiocinium  emen- 
datos, Nos  enim  proprie  et  immediate  perfectiones  non  apprehendimus 
nisi  prouti  eae  inveniuntur  in  rebus  corporeis.  Quare  egregie  falluntur 
Ontologi,  qui  autumant  Divinam  Essentiam  esse  primum  et  proprium 
obiectum  cognitionis  intellectivae  hominum  in  praesenti  statu  (2). 

THESIS  LXII. 

Intellectus  noster  in  praesenti  statu  singularia  a)  non  cogno- 
scit directe,  sed  h)  indirecte  secundum  quamdam  reflexio- 
nem. 

PROBATUR. 

183.  Quoad  Ratio  primi  est,  quia  intellectus  noster  abstrahendo 

suum  obiectum  a conditionibus  materialibus  individualibus,  secundum 
quas  proponitur  a phantasmate,  necessario  percipit  illud  in  universali^ 
siquidem  materia  signata  est  principium  individuationis  entium  cor- 
poreorum. 

Quoad  Ratio  secundi  est,  quia  homo  per  intellectum  reflectendo 
supra  obiectum  abstractum,  intelligit  illud  continuari  cum  phanta- 
smate,  a quo  abstractum  evasit  actum  intelligibile;  phantasma  autem  h 
continuari  cum  sensibus  exterioribus  apprehendentibus  obiectum  exte-  £ 
rius.  Et  ideo  intellectus  noster  per  virtualem  quamdam  ratiocinatio- 
nem  efformat  hoc  iudicium:  Socrates  est  homo;  nempe  illud  obiectum  V' 
materiale  quod,  mediantibus  externis  accidentibus,  determinavit  sensus 
externos  ad  sui  cognitionem  et  his  mediantibus  phantasma,  unde  eius  -• 
quidditatis  species  abstracta  fuit,  existit  secundum  naturam  humanam.  ■ 
Ad  quod  ratiocinium  sufficiunt  conceptus  universales  unitatis,  singu- 
laritatis, et  similium.  Sic  enim  flet,  ut  componendo  et  dividendo  intel-- ; 
lectus  noster  perveniat  ad  cognoscendum  singulare  materiale. 

S.  Thomas  (3)  ait:  «Dicendum  est,  quod  anima  coniuncta  corpori  i. 


(1)  s.  Th.  1.  p.  q.  12.  art.  12.  . |! 

(2)  Cfr.  S.  Tli.  1.  p.  q.  88.  art.  2.  ad  4 ; art.  3.  c.,  et  84.  art.  7.  ad  3.  ' r 

(3)  QQ.  dd.  de  Anima  a.  20  ad  1.  eorum  quae  in  contrarium  obiic.  I 

« per  intellectum  cognoscit  singulare  non  quidem  directe,  sed  per 
« quamdam  reflexionem,  inquantum  scilicet  ex  hoc,  quod  apprehendit 
« suum  intelligibile,  revertitur  ad  considerandum  suum  actum  et  spe- 
« ciem  intelligibilem  quae  est  principium  suae  operationis ; et  eius 
« speciei  originem,  et  sic  venit  in  considerationem  phantasmatum,  et 
« singularium  quorum  sunt  phantasmata.  Sed  reflexio  haec  compleri 
« non  potest,  nisi  per  adiunctionem  virtutis  cogitativae  et  imaginativae, 
« quae  non  sunt  in  anima  separata  etc.  » Insuper  (1)  manifeste  asserit 
intellectum  practicum  hominis  intelligere  singulare  tantummodo  vi 
ratiocinii,  eo  quod  non  suppetat  ei  modus  directe  cognoscendi  singu- 
laria materialia:  « Dicendum  quod  electio  particularis  operabilis  est 
« quasi  conclusio  syllogismi  intellectus  practici...  Ex  universali  autem 
« propositione  directe  non  potest  concludi  singularis,  nisi  mediante 
« aliqua  singulari  propositione  assumpta.  Unde  universalis  ratio  intel- 
« lectus  practici  non  movet,  nisi  mediante  particulari  apprehensione 
« sensitivae  partis,  ut  dicitur  (De  anima  lib.  3.  text.  58.)  ». 

Confer  etiam  pulcherrimum  locum  (2)  ubi  totam  hanc  doctrinam 
dilucide  Angelicus  tradit  et  ostendit  mentem  nostram  per  accidens  sin- 
gularibus se  immiscere  in  quantum  continuatur  viribus  sensitivis,  quae 
circa  particularia  versantur.  Quam  continuationem  dupliciter  contin- 
gere declarat. 

184.  Corollarium.  Adsignatiir  ratio  cur  singularia  materialia  di- 
recte intelligantur  ah  intellectu  Divino  et  angelico^  non  autem  ah 
humano.  Tota  ratio  (ut  nuper  ostendimus),  cur  intellectus  noster  in 
praesenti  statu  singularia  corpora  directe  cognoscere  nequeat  est,  quia 
accipiendo  obiectum  suum  mediantibus  sensibus  debet  virtute  sua 
activa  efficere  illud  imoxime  intelligihile^  removendo  ab  eo,  prouti  a 
phantasmate  exhibetur,  omnem  rationem  materialitatis,  videlicet  eius 
conditiones  materiales,  quae  sunt  simul  conditiones  singularitatis  eius- 
dem, quum  materia  signata  sit  principium  individuationis  rerum  ma- 
terialium. Donec  enim  hae  conditiones  materiales  remanent  in  obiecto, 
hoc  non  erit  capax  determinandi  intellectum  possibilem  ad  actum  in- 
tellectionis eliciendum ; quum  forma  determinans  i.  e.  species  impressa 
et  intellectus  determinatus  debeant  esse  in  eodem  gradu  immateriali- 
tatis.  Forma  autem  stricte  immaterialis  nequit  causari  ah  agente 
materiali. 

Ex  his  unusquisque  deprehendere  potest,  rationem.,  cur  singulare 
corporeum  nequeat  directe  ah  intellectu  nostro  percipi.,  non  esse  eius 


(1)  1.  p.  q.  8().  a.  1.  ad  2. 

(2)  In  qq.  dd.  de  Veritate  q.  10.  a.  o. 

singularitatem  sed  esse  modum  quo  intellectus  noster  in  praesenti 
statu  aequirit  cognitionem  sui  ohiecti.  Et  ideo  Deus,  angeli  et  animae 
separatae,  quum  non  deveniant  ad  cognitionem  rerum  materialium, 
mediantibus  sensibus,  directe  intelligunt  singularia  non  solum  spiri- 
tualia sed  etiam  materialia,  quae  quamvis  immaterialiter  tamen  adae- 
quate cognoscunt.  Eationes  afferuntur  a S.  Thoma  (1.  p.  q.  14.  art.  11. 
q.  57.  art.  2.  q.  89.  art.  4.  et  locis  parallelis,  quae  conferenda  et  me- 
ditanda sunt).  Potior  autem  ratio  huc  redit. 

In  intellectu  practico  praeexistit  intelligibiliter,  secundum  typum 
seu  similitudinem  praeconceptam,  quidquid  ab  intellectuali  agente  cau- 
satur vel  causari  potest.  lamvero  quidquid,  quocumque  modo  habet 
rationem  entis,  causari  potest  a supremo  intellectuali  agente,  qui  est 
Deus.  Ergo  quidquid,  quocumque  modo  habet  rationem  entis  (sive  sint 
formae  per  se  subsistentes,  sive  sint  corpora,  sive  sint  eorum  consti- 
tutiva et  accidentia),  praeexistit  intelligibiliter  i.  e.  secundum  esse  in- 
tentionale  in  Divino  Intellectu.  Ergo  Deus  directe  intelligit  singularia 
etiam  materialia,  quae  in  eo  sunt  actu  intelligihilia  secundum  totam 
rationem  suae  entitatis  usque  ad  ultima  accidentia.  Neque  obest  Es- 
sentiam Divinam  esse  infinite  perfectiorem  re  materiali,  quae  inten- 
tionaliter  est  in  eius  intellectu.  Nam  ad  cognitionem  non  requiritur 
similitudo  conformitatis  in  natura  i.  e.  secundum  esse  reale,  sed  si- 
militudo repraesentationis  i.  e.  secundum  esse  intentionale.  Cognitum 
enim  est  in  cognoscente  ad  modum  cognoscentis.  Et  ideo  entia  cognosci- 
tiva  superiora  possunt  perfecte  et  comprehensive  cognoscere  inferiora. 
Haec  autem,  etsi  cognoscitiva  sint,  nequeunt  perfecte  et  comprehensive 
superiora  cognoscere. 

Circa  cognitionem,  quam  angeli  et  animae  separatae  directe  habent 
de  singularibus  materialibus,  valet  proportionaliter  eadem  ratio.  Nam 
species  intelligibiles  rerum  materialium  non  accipiunt  per  abstractio- 
nem  a phantasmatibus,  sed  immediate  a Deo. 

QUAESTIO  XXIV. 

DE  ORIGINE  IDEARUM. 

PRAENOTIONES. 

185.  Quum  in  Quaestione  24.  demonstratum  a nobis  fuerit,  quodnam 
sit  obiectum  proprium  nostri  intellectus,  et  quomodo  hic  se  habeat 
tum  ad  cognitionem  singularium  materialium,  tum  ad  cognitionem 
eorum,  quae  ipsum  transcendunt,  inquirendum  superest  quaenam  sit 
causa  efficiens  specierum  impressarum  in  nostro  intellectu  possibili. 
Quam  quaestionem  Moderni  vocant  de  origine  idearum.  Doctrinam 
S.  Thomae,  qui  hac  de  re  agit  in  Summa  Theologiae,  Parte  l.,Quaest.  79 
a.  3.  QQ.  84.  et  85.  atque  in  locis  parallelis,  fideliter  sequemur.  Eius 
enim  doctrina,  quemadmodum  in  caeteris  quaestionibus,  ita  etiam  in 
praesenti  oppositos  devitat  scopulos,  nempe  tum  errorem  eorum,  qui 
asserunt  causam  adaequatam  speciei  impressae  esse  res  sensibiles, 
tum  errorem  eorum,  qui  autumant  huiusmodi  species  esse  nobis  in- 
natas, seu  naturaliter  inditas.  Ad  hanc  duplicem  errorum  classem  tam- 
quam ad  summa  capita  facile  reducuntur  falsa  systemata  de  origine 
idearum.  Ad  primam  enim  reducuntur  Materialistae  omnes,  duce  De- 
mocrito ; Sensistae  puri,  ducibus  Lokio  et  Condillachio ; Sensistae 
mitigati,  duce  Laromiguerio ; et  Positivistae,  duce  Augusto  Compte. 
Ad  secundum  vero,  praeeunte  Platone,  facile  reducuntur  Cartesiani, 
Leibnitiani,  Wolfiani  et  Rosminiani. 

THESIS  LXIll. 

Res  sensibiles  nequeunt  esse  causa  efficiens  adaequata, 
neque  principalis,  speciei  intellectivae  impressae. 

PROBATUR. 

1 86.  Ad  hoc,  ut  res  sensibiles  causarent  in  intellectum  nostrum  spe- 
ciem impressam  tamquam  causa  adaequata  vel  principalis,  hic  deberet 
esse  facultas  organica,  quae  pati  posset  passione  proprie  dicta,  saltem 
per  accidens,  nempe  ratione  organi  quod  informaret  ad  constituendum 
eum  eo  unicum  principium  operationis  cognoscitivae.  Atqui  intellectus 
noster  est  facultas  inorganica,  seu  stricto  sensu  immaterialis.  Ergo 

res  sensibiles  nequeunt  esse  causa  adaequata  neque  principium  speciei 
impressae.  3Iaior  constat  ex  eo  quod  res  sensibiles  agunt  per  motum 
stricte  dictum  atque  per  virtutes  corporeas  alligatas  conditionibus 
materialibus.  Quapropter  non  sunt  agentia  proportionata  ad  patiens 
immateriale.  Minor  constat  ex  demonstratis  in  Thes.  58.  Ergo  stat 
consequentia  (1). 

Obiectiones  reducuntur  ad  eas  quae  allatae  sunt  atque  solutae  sub 
nn.  153.  et  177. 

THESIS  LXIY. 

Species  intellectivae,  seu  ideae,  non  sunt  innatae 
in  nostro  intellectu. 

PROBATUR. 

187. 1.  Si  formae  intelligibiles  rerum  essent  nobis  naturaliter  inditae, 
deberet  intellectus  noster  independenter  a praevia  cognitione  sensili 
eas  vel  actu  intelligere  vel  saltem  habitu,  ita  ut  posset  ad  libitum  se 
applicare  ad  eas  actu  intelligendas.  Forma  enim  est  principium  actionis, 
quam  quae  potentia  possidet,  vel  actu  agit,  vel  cum  libuerit.  Atqui 
neutrum  contingit  in  nobis,  et  ideo  qui  carent  aliquo  sensu,  puta  visu, 
nunquam  perveniunt  ad  intelligenda  sensibilia  propria  talis  sensus, 
puta  colores.  Ergo  formae  intelligibiles  rerum  nequaquam  sunt  nobis 
naturaliter  inditae. 

II.  Si  dicatur  esse  in  potentia  essentiali  ad  aliquam  formam  opera- 
tivam  facultas,  quae  omnino  ea  forma  caret,  dicatur  autem  esse  in 
potentia  accidentali  ad  aliquam  formam  operativam  facultas,  quae  eam 
formam  possidet,  ita  ut  ea  uti  possit,  quamvis  actu  non  utatur,  sive^ 
quia  nolit  ea  uti,  sive  quia  ab  extrinseco  impediatur,  plene  assequemur 
vim  argumenti  S.  Thomae,  qui  (2)  haec  habet:  «Respondeo  dicendum 
« quod  cum  forma  sit  principium  actionis,  oportet  ut  eo  modo  se  ha- 
« beat  aliud  ad  formam,  quae  est  actionis  principium,  quo  se  habet 
« ad  actionem  illam...  Videmus  autem  quod  homo  est  quandoque  co- 
« gnoscens  in  potentia  tantum,  tam  secundum  sensum,  quam  secundum 
« intellectum.  Et  de  tali  potentia  in  actum  reducitur,  ut  sentiat  qui- 
« dem,  per  actiones  sensibilium  in  sensum,  ut  intelligat  autem,  per 
« disciplinam,  aut  inventionem.  Unde  oportet  dicere,  quod  anima  co- 
« gnoscitiva  sit  in  potentia  tam  ad  similitudines  (seu  species  sensiles), 


(1)  Cfr.  1.  p.  q.  84.  a.  6. 

(2)  1.  p.  q.  84.  a.  3. 

« quae  sunt  principia  sentiendi,  quam  ad  similitudines  (seu  species, 
« intelligibiles),  quae  sunt  principia  intelligendi.  Et  propter  hoc  Ari- 
« stoteles  (loc.  cit.)  posuit  quod  intellectus,  quo  anima  intelligit,  non 
« habet  aliquas  species  naturaliter  inditas,  sed  est  in  principio  in  po- 
« tentia  (essentiali)  ad  huiusmodi  species  omnes.  » 

III.  Effugium  Platonis  propositum  a S.  Thoma:  « Sed  quia  id  quod 
« habet  actu  formam,  interdum  non  potest  agere  secundum  formam 
« propter  aliquod  impedimentum  (sicut  leve,  si  impediatur  sursum 
« ferri),  propter  hoc  Plato  posuit  quod  intellectus  hominis  naturaliter 
« est  plenus  omnibus  speciebus  intelligibilibus,  sed  per  unionem  cor- 
« poris  impeditur,  ne  possit  in  actum  exire.  » 

Solutio ohiectionis.  « Sed  hoc  non  videtur  convenienter  dictum:  primo 
« quidem,  quia  si  habet  anima  naturalem  notitiam  omnium,  non  vi- 
« detur  esse  possibile,  quod  huius  notitiae  tantam  oblivionem  capiat, 
« quod  nesciat  se  huiusmodi  scientiam  habere.  Nullus  enim  homo 
« obliviscitur  ea,  quae  naturaliter  cognoscit,  sicut  quod  omne  totum 
« sit  maius  sua  parte,  et  alia  huiusmodi.  Praecipue  autem  hoc  videtur 
« esse  inconveniens,  si  ponatur  esse  animae  naturale  corpori  uniri,  ut 
« supra  habitum  est  (q.  LXXVI.  art.  1.).  Inconveniens  enim  est  quod 
« naturalis  operatio  alicuius  rei  totaliter  impediatur  per  id,  quod  est 
« sibi  secundum  naturam. 

« Secundo  manifeste  apparet  huius  positionis  falsitas  ex  hoc  quod 
« deficiente  aliquo  sensu  deficit  scientia  eorum,  quae  apprehenduntur 
« secundum  illum  sensum:  sicut  caecus  natus  nullam  potest  habere 
« notitiam  de  coloribus ; quod  non  esset,  si  intellectui  animae  essent 
« naturaliter  inditae  omnium  intelligibilium  rationes.  Et  ideo  dicen- 
« dum  quod  anima  non  cognoscit  corporalia  per  species  naturaliter 
« inditas  ». 

lY.  Iisdem  rationibus  quibus  opinio  Platonis  refutatur,  reiicitur 
etiam  opinio  Avicennae  ponentis  formas  intelligibiles  causari  in  no- 
stro intellectu  ab  intellectibus  separatis,  idest  a substantiis  quibus- 
dam pure  spiritualibus  subsistentibus,  hoc  quidem  ordine,  ut  a supremo 
intellectu  deriventur  huiusmodi  species  in  sequentem,  et  sic  gradatim 
usque  ad  ultimum  intellectum  separatum,  quehi  Avicenna  vocat  intel- 
lectum agente^n,  a quo  immediate  effluunt  species  quidem  intelligibiles 
in  animas  nostras,  et  formae  sensibiles  in  materiam  corpoream.  Haec 
opinio  refutatur  a S.  Thoma  in  1.  p.  q.  84.  a 4.  Eius  argumentatio 
huc  redit.  Quum  unio  animae  rationalis  cum  corpore  sit  naturalis, 
esse  debet  ei  necessaria  ad  ipsam  operationem  intellectivam,  quae  est 
ei  maxime  propria.  lamvero  si  anima  reciperet  species  ab  intellectu- 
separato,  et  non  mediantibus  sensibus  per  abstractionem  a phantasma 

tibus,  esset  inutilis  eius  unio  cum  corpore.  Ergo  falsa  est  opinio  Avi- 
cennae.  Quod  si  dicas  animam  per  sensus  excitari,  ut  se  convertat  ad 
intellectum  separatum  ad  recipiendas  species  intelligibiles,  responde- 
mus hoc  non  solum  gratis  asseri;  sed  etiam  a)  contra  rerum  naturam, 
quia  anima  ex  inclinatione  naturali  converti  deberet  ad  intellectum 
separatum  independenter  ab  excitatione  sensuum,  et  contra  expe- 
rientiam, quia  anima  coeci  nati  ex.  gr.  excitata  per  sensum  auditus 
ad  convertendum  se  ad  intellectum  separatum,  deberet  ab  eo  recipere 
etiam  species  intelligibiles  colorum : atqui  eas  non  recipit.  Ergo  opinio 
Avicennae  est  omnino  reiicienda. 

V.  S.  Thomas  in  art.  2.  eiusd.  qiiaest.  refutat  opinionem  eonim^  qui 
asserebant  animam  intelligere  omnia  per  essentiam  suam.  Quae  opinio 
cui  affinis  est  opinio  Cartesii  asserentis  animae  essentiam  consistere 
in  cognitione,  non  solum  repugnat  experientiae,  quia  anima  deberet 
semper  esse  in  actu  cogitandi,  quum  semper  habeat  suam  essentiam 
sed  etiam  repugnat  rectae  rationi.  Xam  quum  actio  importet  puram 
perfectionem,  tantum  illa  essentia  potest  esse  sua  actio,  quae  est  suum 
esse,  nempe  Essentia  Divina.  Insuper  quum  ad  cognitionem  requiratur 
immaterialitas,  et  quo  natura  cognoscitiva  sit  immaterialior  eo  sit 
perfectius  cognoscitiva  et  plura  distincte  cognoscat,  (ut  demonstravi- 
mus in  Thes.  48.) : sequitur  illud  tantum  ens  posse  per  essentiam 
suam  omnia  cognoscere,  cuius  essentia  est  in  summo  gradu  immate- 
rialitatis,  quale  est  solus  Deus,  qui  est  actus  purissimus  subsistens. 
Quae  conclusio  stat  etiam  si  agatur  tantum  de  cognitione  omnium 
corporum  quae  sunt  potentialiter  infinita  quoad  species  et  individua. 

OBIECTIONES. 

188.  Obiect.  (Cartesii).  Intellectus  antequam  speciem  efformet, 
aut  cognoscit  rem  specie  repraesentatam,  aut  ignorat.  Non  primum, 
quippe  cognosceret,  antequam  haberet  speciem:  non  secundum,  nam 
efformaret  speciem  rei  incognitae.  Ergo  origo  idearum  explicanda  est 
per  ideas  innatas. 

Resp.  Eligo  secundum  membrum  disiunctivae  et  Nego  suppositum, 
nempe  nego  omnem  operationem  intellectus  esse  formaliter  cogno- 
scitivam.  Etenim  operatio  intellectus  agentis,  quae  abstrahit  species 
a phantasmatibus,  est  tantum  efficienter  cognoscitiva.  Insuper  Carte- 
sius  confundit  intellectum  speculativum  cum  intellectu  practico. 

Obiect.  2^.  (Rosminii)  In  omni  indicio  requiritur  idea  universalis. 
Sed  ad  ideam  universalem  acquirendam  requiritur  indicium.  Ergo  ne 

procedamus  in  infinitum,  admittere  debemus  aliquam  ideam  univer- 
salem innatam. 

Resp.  Concedo  maiorem  et  Nego  minorem.  Nam  ad  ideas  univer- 
sales habendas  sufficit  abstractio  per  modum  simplicitatis  et  nullo  modo 
requiritur  abstractio  per  modum  compositionis  et  divisionis.  De  qua 
duplici  abstractione  loquuti  sumus  in  Logica  Mai.  (nn.  167.  et  seqq.). 
Systema  Rosminii  falso  innititur  fundamento,  nempe  nostras  cogni- 
tiones inchoari  a synthesi.  Nam  anima  humana  procedit  ab  imperfecto 
ad  perfectum,  nempe  a simplici  apprehensione  procedit  ad  iudicia  im- 
mediata, a quibus  per  ratiocinium  procedit  ad  iudicia  mediata,  seu  ad 
conclusiones.  Quapropter  nostra  cognitio  non  a synthesi^  sed  ab  analysi 
inchoatur. 

Obiect.  Homo  antequam  discat  scientiam,  amat  eam.  Atqui 
quod  ignoratur,  non  amatur.  Ergo  homo  habet  ideas  ingenitas  scien- 
tiarum. 

Resp.  Dist.  mai.  Homo  antequam  distincte  cognoscat  conclusiones 
alicuius  scientiae,  amat  eam,  Conc.^  antequam  confuse  cognoscat  ratio- 
nem scientiae  eiusque  utilitatem,  amat  eam.  Nego.  Contrad.  min.  Quod 
prorsus  ignoratur,  non  amatur,  Conc.^  quod  aliqualiter  ignoratur,  con- 
fuse tamen  cognoscitur,  non  amatur.  Nego. 

Obiect.  4^.  ( Platonis).  Idiota  aliquis  non  habens  scientiam  acquisi- 
tam, respondet  verum  de  singulis,  si  ordinate  interrogetur.  Ergo  ante- 
quam aliquis  acquirat  scientiam,  habet  rerum  cognitionem,  ac  proinde 
ideas  innatas. 

Resp.  Dist.  antec.  Idiota  respondet  verum,  quia  ordinata  interro- 
gatio generat  in  eo  scientiam.  Cone.,  quia  scientiam  in  eo  praesup- 
ponit,  Nego  (1). 

Obiect.  5^  Intelligere  est  commune  angelis  et  hominibus.  Sed  angeli 
intelligunt  per  ideas  innatas.  Ergo  et  homines. 

Resp.  Dist.  mai.  In  diverso  gradu  perfectionis,  Cone.,  in  eodem  gradu 
perfectionis.  Nego.  Cone.  min.  Nego  cons. 

Obiect.  6^.  Intellectus  humanus  absque  ideis  innatis  esset  potentia 
sine  actu.  Atqui  repugnat  dari  potentiam  sine  actu.  Ergo  intellectus 
humanus  habet  ideas  innatas. 

Resp.  Dist.  mai.  Esset  pura  potentia  subiectiva  sine  actu.  Nego, 
esset  potentia  operativa  passiva  sine  actu,  Subdist.  Sine  actu  operativo, 
Cone.,  sine  actu  essentiae  et  existentiae.  Nego.  Adversarii  perperam 
confundunt  puram  potentiam  subiectivam  cum  potentiis  operativis. 


(1)  Cfr.  S.  Th.  1.  p.  q.  84.  a.  3.  ad  3. 

Prima  indiget  actu  primo  formali,  ut  compositum  resultans  recipere 
possit  esse  existentiae;  hae  autem  iam  habent  suam  essentiam  et  exi- 
stentiam  (eo  modo  quo  accidentia  habere  eas  possunt);  attamen  ad  hoc 
ut  eliciant  suam  operationem  indigent  habere  vel  formam  determinan- 
tem, si  sint  potentiae  passivae,  vel  materiam  circa  quam  operentur,  si 
sint  potentiae  activae. 


THESIS  LXY. 

Ad  speciem  impressam  in  intellectum  possibilem  causandam 
duplex  causa  concurrit,  una  principalis  nempe  intellectus 
agens,  alia  instrumentalis  nempe  phantasma,  ex  quibus  re- 
sultat unicum  principium  adaequatum  effectivum  speciei 
impressae. 

PRAENOTIONES. 

189.  I.  Intellectos  possibilis  et  intellectus  agens.  Intelligere 
humanum  quod  formaliter  unicum  est,  praesupponit  duplicem  actionem 
in  virtute  intellectiva,  quae  actiones,  quum  sint  formaliter  diversae,  pro- 
cedunt a virtutibus,  seu  facultatibus  formaliter  diversis,  quarum  a)  una, 
quae  determinatur  a specie  impressa  et  elicit  formalem  actum  intel- 
lectionis, vocatur  intellectus  possibilis  seu  potentialis,  eo  quod  sit 
potentia  operativa  passiva,  atque  definiri  potest  ex  S.  Thoma  (1) : 
facultas  animae  humanae,  quae  recipit  formas  a sensibilibus  per 
lumen  intellectus  agentis  abstractas,  atque  elicit  formalem  actum  in- 
tellectionis: b)  altera,  quae  efficienter  abstrahendo  a phantasmate 
quidditatem  rei  materialis,  causat  in  intellectum  possibilem  speciem 
impressam,  vocatur  intellectus  agens,  eo  quod  potentia  operativa 
activa,  atque  ex  eodem  S.  Thoma  1.  c.  defininiri  potest:  facultas  ani- 
mae efficiens  formas  sensibilium  intelUgibiles  actu  per  abstractionem 
a phantasmatibus.  « Duorum  intellectuum,  scilicet  possibilis  et  agentis, 
« sunt  duae  actiones.  Nam  actus  intellectus  possibilis  est  recipere  in- 
« telligibilia ; actio  autem  intellectus  agentis  est  abstrahere  intelli- 
« gibilia.  Nec  tamen  sequitur  quod  sit  duplex  intelligere  in  homine: 
« quia  ad  unum  intelligere  oportet  quod  utraque  istarum  actionum 
« concurrat  » (2). 

II.  Necessitas  admittendi  iiitellectiim  agentem  ratiocinio  de- 
monstratur a posteriori,  atque  difficultates,  quae  ah  adversariis  ob- 


(1)  QQ.  dd.  do  Yerit.  q.  10.  n.  7. 

(2)  S.  Th.  qq.  dd.  de  Anima  a.  4.  ad  8. 

iiciuntur,  solutionem  habent.  Attamen  sedulo  cavendum  est,  ne  ima- 
ginatione decepti,  demonstrationem  parvipendamus,  eo  quod  specie 
quadam  sensibili  intueri  non  valeamus  id,  quod  tantum  ratiocinio  col- 
ligi potest. 

III.  Illuminatio  phantasmatum  per  intellectum  agentem  im- 
portat virtutem  collatam  phantasmati  ab  intellectu  agente  ipsum 
adsumente  ut  instrumentum  ad  causandam  speciem  impressam  in  in- 
tellectu possibili.  Dividitur  in  illuminationem  in  actu  primo  et  illu- 
minationem in  actu  secundo. 

IV.  Illuminatio  in  actu  primo  est  ipsa  coniunctio  phantasmatis 
cum  intellectu  agente  in  eodem  subiecto.  De  qua  illuminatione  ita 
loquitur  S.  Thomas  (I):  « Illuminantur  quidem  (phantasmata),  quia 
« sicut  pars  sensitiva  ex  coniunctione  ad  intellectum  efficitur  virtuosior, 
« ita  phantasmata  ex  virtute  intellectus  agentis  redduntur  habilia,  ut 
« ab  eis  intentiones  intelligibiles  abstrahantur  (non  formaliter  sed  ef- 
« fidenter  ». 

V.  Illuminatio  in  actu  secundo  est  ipse  actualis  influxus  intel- 
tectus  agentis  in  phantasmata,  ipsa  movens  et  elevans  tamquam  instru- 
menta ad  causationem  speciei  impressae  in  intellectu  possibili. 

VI.  Distingue  abstractionem  secundum  efficientiam  ab  ab- 
stractione  secundum  considerationem.  Haec  est  ipsa  rei  similitudo 
abstracta  a notis  individualibus,  quae  ab  intellectu  possibili  conside- 
ratur in  specie  expressa  seu  verbo.  Prima  est  ipsa  operatio  intellectus 
agentis  causantis  in  intellectu  possibili  cum  instrumentali  concursu 
phantasmatis  speciem  impressam,  quae  in  eodem  intellectu  possibili 
subiectatur,  a cuius  passiva  potentia  educitur.  Perperam  igitur  quis 
existimaret  abstractionem  intellectus  agentis  esse  operationem  transla- 
tivam formae  quae  est  in  phantasia  in  intellectum  possibilem,  sicuti 
transferretur  candela  ex  uno  in  aliud  cubiculum.  Id  enim  non  solum 
repugnat  materialitati  formae,  quae  est  in  phantasia,  ac  proinde  nequit 
subiectari  in  potentia  stricte  immateriali,  sed  etiam  repugnat  ex  eo 
quod  numquam  eadem  numerice  forma,  quae  est  in  agente  sive  princi- 
pali sive  instrumentali,  transit  de  agente  in  patiens : sic  stultum  esset 
aestimare  eamdem  numerice  figuram  quae  est  in  sigillo  transferri  per 
virtutem  sigillantis  in  ceram  sigillatam. 


(1)  1.  p.  q.  85.  a.  1.  ad  4. 

PROBATUR  PRIMA  PARS. 


Causa  efficiens  ‘principialis  speciei  impressae^  seu  causa  formae  intelli- 
gibilis  est  intellectus  agens^  nempe  virtus  immaterialis  activa  animae 
illuminativa  phantasmatum. 


190.  Refutatis  systematibus  idearum  innatarum,  necesse  est  asserere  | 
aut  sensibilia  exteriora,  aut  sensationes,  aut  virtutem  immaterialem 

. . i.  • j.  j.  • j.  • 1 i.-  - i» 


activam  extrinsecam  animae,  aut  virtutem  immaterialem  activam  ani- 
mae  intrinsecam  causare  in  intellectu  possibili  similitudines  immate-  | 
riales  quidditatum  sensibilium.  Atqui  primum  et  secundum  reiiciuntur  J' 
ob  rationes  in  superioribus  allatas,  videlicet  quia  materialia  nequeunt  1 
propria  virtute  agere  in  potentiam  immaterialem,  quum  potentiae  pas-  i 


sivae  respondere  debeat  potentia  activa  eiusdem  ordinis.  Tertium 


repugnat  ip)si  experientiae  « qua  percipimus  nos  abstrahere  formas 
« universales  a conditionibus  particularibus,  quod  est  facere  actu  in- 
« telligibilia.  Nulla  autem  actio  convenit  alicui  rei,  nisi  per  aliquod 
« principium  formaliter  ei  inhaerens  »,  ut  ait  S.  Thomas  (1).  Insuper 
non  congruit  naturali  rerum  ordini.  « Nam  (ut  ait  ibidem  ipse  An- 
« gelicus  Doctor)  in  rebus  naturalibus  perfectis  praeter  universales 
« causas  agentes  sunt  propriae  virtutes  inditae  singulis  rebus  perfectis 
« ab  universalibus  agentibus  derivatae  ».  Ergo  remanet  quartum, 
nempe  virtutem  immaterialem  activam  animae  intrinsecam  causare  in. 
intellectu  possibili  similitudines  immateriales  quidditatum  sensibilium,  i 
quam  virtutem  seu  facultatem  vocamus  cum  Aristotele  et  s.  Thoma  j 
intellectum  agentem. 


PROBATUR  SECUNDA  PARS. 


Causa  efficiens  instrumentalis^  quae  praebet  materiam 
seu  obiectum  causae  principali  est  phantasma. 

191.  1.  Quum  intellectus  agens  sit  virtus  immaterialis  ad  speciem 
intelligibilem  quidditatis  rei  materialis  in  intellectu  possibili  causan- 
dam ordinata,  per  hoc  quod  sub  influxu  virtutis  suae  intelligibilia  in 
potentia  evadant  intelligibilia  in  actu;  necesse  est  ut  in  ea  facultate 
sensitiva  inveniat  intelligibilia  in  potentia,  quae  repraesentare  possit 
omnia  sensibilia,  etiam  in  eorum  absentia,  quaeque  proinde,  utpote 
nobilissima  inter  facultates  sensitivas,  sit  proximior  intellectui.  Supre- 
mum enim  ordinis  inferioris  infimum  superioris  ordinis  attingit.  lam- 


(1)  1.  p.  q.  79.  a.  4. 

vero  haec  facultas  est  phantasia,  eiusque  repraesentationes  sensibiles 
sunt  phantasmata,  in  quae  dum  virtute  sua  illuminativa  influit  intel- 
lectus agens,  efficit  ut  in  eis  active  refulgeat  absque  conditionibus 
materialibus  quidditas  rei  materialis,  quam  conditionibus  materialibus 
alligatam  repraesentant.  Atque  ita  phantasmata  praebendo  intellectui 
agenti  materiam  sui  obiecti,  inserviunt  ei  quasi  instrumenta  ad  cau- 
sandam speciem  intelligibilem  in  intellectu  possibili  et  concurrunt  ad 
constituendam  causam  efficientem  adaequatam  speciei  impressae. 

11.  Ad  hoc  ut  intellectus  possibilis  recipiat  ab  intellectu  agente  de- 
terminationem repraesentativam  alicuius  quidditatis  rei  materialis 
abstractae  a notis  individualibus,  puta  arhoris,  leonis,  hominis;  necesse 
est  ut  intellectus  agens  sit  determinatus  ad  unam  potius  quam  ad 
aliam  causandam.  Atqui  intellectus  agens  ex  se  non  est  determinatus 
ad  ullam.  Ergo  necesse  est  ut  eam  inveniat  efficienter  abstrahibilem 
in  tali  facultate  interiori  cognoscitiva,  quae  quidditatem  rei  materialis 
alligatam  conditionibus  materialibus  et  a sensibus  exterioribus  rece- 
ptam ita  repraesentet,  ut  sit  proxime  abstrahibilis.  Atqui  talis  facultas 
est  phantasia,  quae  est  facultas  sensilis  interior  percipiens  sensationes 
et  sensata  sensuum  externorum  in  eorum  absentia  (cfr.  n.  164.)  quae- 
que est  in  maximo  spiritualitatis  improprie  dictae  gradu,  ac  proinde 
tamquam  supremum  ordinis  inferioris  immediate  attingit  inflmum 
omnium  intellectuum,  nempe  intellectum  humanum  cum  quo  coniun- 
gitur  et  continuatur  in  eadem  anima.  Ergo  intellectus  agens  ad  quid- 
ditatem aliquam  efficienter  abstrahendam  determinatur  a phantasmate 
non  quidem  tamquam  a motore  potentiae,  sed  tamquam  a materia  sui 
actus.  Sic  enim  competit  potentiae  activae  determinari  ad  agendum  a 
materiis  circa  quas  agit. 

Exemplum.  Ad  aliqualem  intellectionem  efficientiae  instrumentalis, 
quae  competit  phantasmati  in  productione  speciei  impressae  in  intel- 
lectu possibili,  consideremus  modum  quo  corpus  aliquod  opacum,  ex. 

1 gr.  luna,  concurrit  sub  influxu  lucis  solaris  ad  determinandam  in  no- 
jstra  potentia  visiva  visionem  sui.  Causa  principalis  efficiens,  vi  cuius 
[i  nostra  potentia  visiva  ad  visionis  actum  eliciendum  determinatur,  est 

Ilux  solis.  Causa  autem  cur  nostra  visio  determinetur  a luce  solari 
potius  ad  lunam,  quam  ad  aliud  corpus  opacum  videndum,  est  ipsa 
luna;  ita  ut  quamvis  luna,  cum  sit  corpus  opacum,  nequeat  virtute 
propria  causare  in  facultate  visiva  speciem  impressam  repraesentati- 
Vam  sui;  tamen  virtute  lucis  solaris  elevatur  ad  hanc  speciem  secun- 
i dario  et  instrumentaliter  concausandam,  praebendo  materiam  obiecti 
'causae  principali. 

i 

192.  Corollarium  1.  Ex  hac  duplici  causalitate,  principali  quidem 
intellectus  agentis,  secundaria  autem  et  instrumentali  phantasmatis 
et  ex  dictis  in  Praenotandis,  praesertim  sub.  n.  VI,  apparet  quomodo 
eorum  effectus  communis,  qui  est  species  impressa  1®  non  suhiectetur 
neque  in  intellectu  agente  neque  in  phantasia,  sed  solum  in  intellectu 
possibili,  de  cuius  potentia  educitur ; 2°  quomodo  participet  de  condi- 
tione utriusque  causae;  quatenus  enim  causatur  virtute  intellectus 
agentis,  species  expressa  est  aliquid  actu  intelligibile,  quatenus  autem 
procedit  a virtute  intellectus  agentis,  mediante  phantasmate^  tanquam 
instrumento,  species  impressa  evadit  similitudo  illius  quidditatis,  quam 
phantasma  individuatam  repraesentabat.  Audiatur  hac  in  re  S.  Tho- 
mas  (1):  « Dicendum  quod  in  receptione  qua  intellectus  possibilis 
« species  rerum  accipit  a phantasmatibus,  se  habent  phantasmata  ut 
« agens  instrumentale  et  secundarium,  intellectus  vero  agens  ut  agens 
« principale  et  primum;  et  ideo  actionis  effectus  relinquitur  in  intel- 
« lectu  possibili  secundum  conditionem  utriusque,  et  non  secundum 
« conditionem  alterius  tantum;  et  ideo  intellectus  possibilis  recipit 
« formas  ut  intelligibiles  actu  ex  virtute  intellectus  agentis,  sed  ut 
« similitudines  determinatarum  rerum  (puta  leonis,  arboris,  lapidis) 
« ex  cognitione  phantasmatum,  et  sic  formae  intelligibiles  in  actu  non 
« sunt  per  se  existentes  neque  in  phantasia,  neque  in  intellectu  agente, 
« sed  solum  in  intellectu  possibili  ». 

Corollarium  2.  Scientia  mentis  nostrae  piartim  est  ab  intrinseco 
pnrtim  ah  extrinseco.  Haec  veritas  dilucide  a S.  Thoma  (1.  c.  in  corp. 
artic.)  declaratur  post  expositas  et  refutatas  opiniones  adversariorum. 

Corollarim  3.  De  nobilitate  phantasmatis  relate  ad  intellectum 
possibilem.  Quum  phantasma  passive  se  habeat  relate  ad  intellectum 
agentem,  active  instrumentaliter  relate  ad  intellectum  possibilem,  pot- 
est dici  secundum  quid  nobilius  intellectu  possibili,  licet  simpliciter 
loquendo  sit  eo  inferius.  Ideo  S.  Thomas  ait  (2) : « Quamvis  intelle- 
« ctus  possibilis  sit  simpliciter  nobilior  quam  phantasma,  tamen  se- 
« eundum  quid  nihil  prohibet  phantasma  nobilius  esse ; in  quantum 
« scilicet  phantasma  est  actu  similitudo  talis  rei,  quod  intellectui  non 
« convenit  nisi  in  potentia  et  sic  quodammodo  potest  agere  in  intel- 
« lectum  possibilem  virtute  luminis  intellectus  agentis,  sicut  et  color 
« potest  agere  in  visum  virtute  luminis  corporalis  ». 


II 

I 

(1)  QQ.  dcl.  de  Verit.  q.  10.  a.  6.  ad  7. 

(2)  QQ.  dd.  de  Verit.  q.  10.  a.  6.  ad  8. 

OBIECTIONES. 

193.  Obiect.  1^.  Si  intellectus  agens  ageret  in  phantasma,  deberet 
a)  illud  immutare;  h)  educere  de  eius  potentia  speciem  intelligibilem ; 
o)  abstrahere  aliquid  ab  eo.  Atqui  haec  omnia  repugnant,  quia  phan- 
tasma essentialiter  alligatur  conditionibus  materiae  individualis.  Ergo 
vel  non  datur  vel  non  agit  in  phantasma. 

Resp.  Bist.  mai.  quoad  intellectus  agens  deberet  immutare 
phantasma  entitative,  i.  e.  de  materiali  faciens  illud  immateriale.  Nego, 
immutare  instrumentaliter,  coniungendo  illud  suae  virtuti.  Cone. 
Quoad  Bist.  Educeret  speciem  intelligibilem  de  potentia  subiectiva 
phantasmatis,  depetentia  activa  instrumentali,  Cone.  Quoad 
abstraheret  a phantasmate  per  modum  considerationis,  Nego,  per  mo- 
dum efficientiae,  Cone,  Bist.  min.  et  nego  conseq. 

Obiect.  2®.  Causalitas  instrumentalis  phantasmatis  erga  intellectum 
possibilem  repugnat.  Nam  materiale  nequit  agere  in  immateriale, 
2®  elevatio  phantasmatis  vel  aliquid  ponit  in  phantasmate,  vel  nihil ; 
si  nihil,  frustra  est ; si  aliquid,  hoc  vel  est  accidens  spirituale,  vel 
materiale;  primum  repugnat  phantasiae,  nam  accidens  spirituale  ne- 
quit subiectari  in  potentia  materiali ; secundum  repugnat  intellectui 
possibili;  nam  virtus  materialis  ex  additione  materialis  accidentis 
nequit  evadere  apta  ad  agendum  in  subiectum  immateriale. 

Resp.  ad  Materiale  nequit  propria  virtute  agere  in  immate- 
riale, Cowc.j  sub  influxu  virtutis  immaterialis,  cui  deservit  praebendo 
materiam  obiecti,  Nego,  — Ad  2^^^^  distinguo.  Elevatio  nihil  ponit  in 
phantasmate  permanentor  et  ad  modum  accidentis  completi.  Cone., 
nihil  ponit  transeunter,  scilicet  per  modum  motus  seu  accidentis  in- 
completi, Nego.  Bist.  rat.  addift.  Accidens  seu  virtus  spiritualis  non 
potest  subiectari  in  re  materiali  permanenter  et  ad  modum  accidentis 
completi,  Cone.,  transeunter  per  modum  motus  seu  accidentis  incom- 
pleti, et  nego  conseq.  Nam  virtus  agentis  principalis,  quae  transit 
per  phantasma,  utpote  immaterialis,  est  proportionata  ad  movendum 
intellectum  possibilem.  Simili  quodam  modo  radii  luminosi  candelae 
transeuntes  per  globum  vitreum  rubrum  determinant  in  oculo  visio- 
nem rubri  coloris.  Audi  S.  Thomam  (1):  « Instrumentum  non  operatur 
« nisi  in  quantum  est  motum  a principali  agente,  quod  per  se  ope- 
« ratur ; et  ideo  virtus  principalis  agentis  habet  permanens  et  com- 
« pletmn  esse  in  natura;  virtus  autem  instrumentalis  habet  esse  trans- 


(1)  3.  p.  q.  62.  a.  4.  in  corp.  et  ad  1. 

« iens  ex  uno  in  aliud  et  incompletum;  sicut  et  motus  est  actus 
« imperfectus  ab  agente  in  patiens. 

« Ad  primum  ergo  dicendum,  quod  virtus  spiritualis  non  potest 
« esse  in  re  corporea  per  modum  virtutis  permanentis  et  completae. 
« Nihil  tamen  prohibet  in  corpore  esse  virtutem  spiritualem  instrii- 
« mentaliter,  in  quantum  scilicet  corpus  potest  moveri  ab  aliqua  sub- 
« stantia  spirituali  ad  aliquem  effectum  spiritualem  inducendum  » (1). 

Quaerenti,  an  virtus  phantasmatis  suh  influxu  intellectus  agentis 
dici  possit  corporea  vel  incorporea  ? Respondebis  « quod  virtus  illa 
« neque  potest  dici  corporea  neque  incorporea,  proprie  loquendo;  cor- 
« poreum  enim  et  incorporeum  sunt  differentiae  entis  completi,  sed 
« proprie  dicitur  virtus  ad  incorporeum^  sicut  motus  magis  dicitur  ad 
« ens  quam  ens : obiectio  autem  procedit  ac  si  ista  virtus  esset  quae- 
« dam  forma  completa  (qq.  dd.  de  Yerit.  1.  c.  ad  5.)  ». 

Quae  in  locis  citatis  ait  S.  Thomas  occasione  demonstrandae  cau- 
salitatis  Sacramentorum,  multo  magis  valent  de  phantasmate,  quod 
est  ex  se  in  supremo  gradu  illius  immaterialitatis  latiori  seusu  dictae 
quae  requiritur  ad  sensiles  operationes  quodque  in  phantasia  humana 
quae  radicatur  in  anima  intellectiva  et  ordinatur  ad  serviendum  in- 
tellectui, attingit  supremum  gradum  sensitivae  immaterialitatis  (cfr. 
n.  191.). 

Obiect.  3®.  Phantasma  se  haberet  ut  exemplar  relate  ad  intellectum 
agentem,  ut  hic  ad  eius  normam  causaret  speciem  in  intellectu  possibili. 
Atqui  exemplar  debet  cognosci.  Ergo  vel  causalitas  phantasmatis  nulla 
est,  vel  redundat  intellectus  agens. 

Resp.  Bist,  mai.  Si  intellectus  agens  esset  formaliter  cognosci- 
tivus.  Cone,  (sed  nego  suppositum^  quia  causalitas  phantasmatis  non 
est  exemplaris),  si  intellectus  agens  est  tantum  efficienter  cognosci- 
tivus.  Nego.  Cone.  min.  et  nego  eonseq.  Nam  phantasma  se  habet  ut 
instrumentum  elevandum  ad  hoc  ut  per  efficientiam  obiectivam  con- 
currat ad  causandam  speciem  intelligibilem.  Id  autem  ab  eo  praestatur 
quum  virtute  transeunte  intellectus  agentis,  quidditas,  quam  indivi- 
duatam  referebat  phantasma,  incipit  ad  modum  cuiusdam  motus  ha- 
bere relucentiam  in  phantasmate  absque  impedimento  conditionum 
individualis  materiae. 

Dixi  causalitatem  phantasmatis  non  esse  exemplarem,  ne  quidem 
relate  ad  intellectum  formaliter  cognoscitivum,  cuiusmodi  est  intelle- 
ctus possibilis.  Nam,  nisi  velimus  verborum  significationem  funditus 
evertere,  exemplar  est  aliquid,  quod  prae  supponitur  iam  actu  cognitum 


(1)  Cfr.  qq.  dd.  de  Verit.  q.  27.  a.  4.  ad  4.  6.  7.  8. 

antequam  suum  influxum  exercere  incipiat.  Hic  autem  agimus  de 
principiis  activis,  quae  nos  determinant  ad  cognitionem  perficiendam, 
quaeque  praecedunt  actum  formalis  cognitionis.  Quapropter  repugnat 
ut  phantasma,  quod  est  instrumentum  sub  influxu  intellectus  agentis 
causativum  speciei  impressae,  se  habeat  ut  aliquid  cognitum  antequam 
species  expressa  ab  intellectu  possibili  producatur. 

OMect.  4^.  Omnis  actio  intellectiva  est  intellectio.  Sed  actio  in- 
tellectus agentis  non  est  intellectio.  Ergo  non  datur  intellectus  agens. 

Resp.  Bist.  mai.  Omnis  actio  intellectiva  vel  est  intellectio  forma- 
liter^  vel  est  intellectio  efficienter,  Cone.,  est  intellectio  tantum  forma- 
liter,  Nego,  Dist.  min,  Actio  intellectus  agentis  non  est  intellectio 
formaliter,  Cone,,  non  est  intellectio  efficienter,  Nego.  Nego  conseq. 
In  eodem  ordine  debent  principiis  passivis  respondere  principia  activa. 

Obiect.  5^  Potentia  intellectiva  esse  debet  unica.  Sed  admisso  intel- 
lectu agente,  haberemus  in  homine  duplicem  potentiam  intellectivam. 
j|  Ergo  non  datur  intellectus  agens. 

Resp.  Bist.  mai.  In  eo  ente  intellectivo,  cuius  intellectus  est  semper 

Iin  actu  suorum  intelligibilium,  Cone,,  in  eo  ente,  cuius  intellectus  est 
in  pura  potentia  ad  sua  intelligibilia.  Nego.  Nam  sufficit  ut  sit  unitas 
ii  coordinationis  nempe  concurrendi  suo  modo  ad  ultimum  terminum 

I intellectionis  producendum  (cfr.  n.  189.). 

Obiect.  6®.Intellectus  agens  est  sua  actio.  Sed  quod  est  sua  actio 
semper  agit:  hoc  autem  non  verificatur  de  intellectu  nostro.  Ergo  non 
habemus  intellectum  agentem. 

Resp.  Bist.  mai.  Intellectus  agens  dicitur  sua  actio  per  concomitan- 
tiam,  Cone.,  per  essentiam,  Nego,  quia  hoc  est  solius  Dei.  Cone.  min. 

I Nego  cons.  « Cum  dicitur,  quod  intellectus  agens  est  sua  actio,  est 
I « praedicatio  non  per  essentiam  sed  per  concomitantiam ; quia  cum  sit 
I « in  actu  eius  substantia,  statim  quantum  est  in  se,  concomitatur 
i « ipsam  actio : quod  non  est  de  intellectu  possibili,  quia  non  habet 
' « actiones  nisi  postquam  fuerit  factus  in  actu  » (1). 

Obiect.  7®.  Intellectus  agens  indiget  determinari  ab  extrinseco.  Ergo 
' alia  vis  ponenda  est  determinans  intellectum  agentem.  Quapropter 
I ne  procedamus  in  infinitum,  praestat  negare  existentiam  intellectus 
,,  agentis. 

\ Resp.  Bist.  antec.  Intellectus  agens  indiget  determinari  ab  extrin- 
seco, tamquam  a materia  actus,  Cone.,  tamquam  a motore  potentiae, 
Nego  et  nego  cons.  Activae  potentiae  a passivis  non  discriminantur  in 
eo,  quod  activae  potentiae  operari  valeant  sine  ullo  obiecto,  passivae 


(1)  1.  p.  q.  54.  a.  1.  ad  1. 

non  valeant : sed  discriminantur  in  eo  quod  obiectiim  expostulatur  ab 
activis  potentiis,  ut  moveatur  ab  eis,  seu  ut  materia  actus ; a passivis, 
ut  moveat  eas,  seu  ut  motor  potentiae.  « Haec  est  differentia  inter  vir- 
« tutes  activas  et  passivas : quod  passivae  non  possunt  exire  in  actum 
« propriae  operationis,  nisi  moveantur  a suis  activis,  sicut  sensus  non 
« sentit  nisi  moveatur  a sensibili,  sed  virtutes  activae  possunt  operari 
« sine  hoc  quod  ab  aliquo  moveantur,  sicut  patet  in  viribus  animae 
« vegetabilis  » (1). 

Obiect.  8^.  Fortasse  intellectus  possibilis  determinatur  non  a specie 
impressa,  quae  sit  similitudo  abstracta  rei  materialis,  sed  a quadam 
alia  determinatione.  Ergo  non  necessario  ponitur  intellectus  agens. 

Resp.  Etiamsi  permitteretur  antecedens,  negandum  esset  consequens. 
Nam  quaecumque  sit  determinatio  causanda  in  intellectu  possibili,  ea 
connaturaliter  causari  deberet  a virtute  immateriali  activa  ipsius 
animae.  Caeterum  negatur  antecedens.  Nam  omnis  cognitio  in  assimi- 
latione  intentionali  consistit,  cuius  principium  formaliter  determinans 
esse  debet  aliqua  similitudo  rei.  Secus  impossibile  esset  intellectui 
possibili  producere  verbum  repraesentativum  potius  unius  rei,  quam 
alterius  (cfr.  n.  144.). 

Instabis.  Species  impressa  esset  in  nostra  sententia  repraesentatio 
intentionalis  obiecti  et  tamen  non  esset  cognitio.  Atqui  omnis  reprae- 
sentatio intentionalis  esse  debet  cognitio.  Ergo  perperam  a nobis  po- 
nitur species  impressa  in  nostro  intellectu. 

Resp.  Bist.  mai.  Species  impressa  esset  repraesentatio  rei  et  tamen 
non  esset  cognitio  in  actu  secundo,  Cone.,  non  esset  cognitio  in  actu 
primo,  videlicet  ultima  dispositio  potentiae  ad  producendum  verbum, 
Nego.  Bist.  min.  Quaelibet  repraesentatio  intentionalis  debet  esse  co- 
gnitio vel  in  actu  primo  vel  in  actu  secundo,  Cone.,  tantum  in  actu 
secundo.  Nego.  Nego  conseq. 

Obiect.  9®.  Species  intelligibilis  apud  Scholasticos  realiter  distin- 
guitur ab  intellectu.  Ergo  est  quaedam  res  ab  intellectu  distincta. 
Atqui  si  ita  est,  ipsa  esset  primum  cognitum  ab  intellectu ; quod  a 
Scholasticis  non  admittitur.  Ergo  frustra  ponitur. 

Resp.  Bist.  antec.  Species  intelligibilis  distinguitur  ab  intellectu  ut 
actus  a potentia  determinata  per  ipsam.  Cone.,  distinguitur  ut  ens 
completum  ab  ente  completo.  Nego.  Reliqua  negantur.  Species  im- 
pressa in  intellectu  possibili  constituit  cum  eo  unicum  principium 
adaequatum  operationis,  et  ideo  ab  intellectu  informato  distinguitur 
inadaequate  ut  quaelibet  pars  sive  formalis,  sive  materialis,  sive  in- 
tegralis  distinguitur  inadaequate  a suo  toto. 


(1)  S.  Th.  in  Boet,  de  Trinit.  q.  1.  a.  1. 

Animadverte  speciem  intelligibilem  non  esse  id  quod  intelligitur, 
sed  speciem  impressam  esse  id  quo  intellectus  determinatur  ad  aliquid 
intelligendum,  speciem  autem  expressam  esse  id  in  quo  intellectus  rem 
intelligit.  Attamen,  quum  intellectus  possit  reflectere  supra  proprium 
actum,  species  expressa  potest  esse  etiam  id  quod  secundario  intelle- 
ctus intelligit.  Sed  id  quod  intelligitur  primo  est  res  exterior  cuius 
quidditatis  species  intelligibilis  est  similitudo  (1). 


THESIS  LXVI. 

I Intellectus  noster  in  praesenti  statu  nequit  actu  intelligere  ea 
quorum  scientiam  habet,  absque  concursu  phantasn^tum  (2). 

PROBATUR. 

194.  Summa  argumentorum  haec  est:  H Experientia,  Nam  a)  phre- 
I netici  et  lethargici  nequeunt  uti  scientiis  acquisitis ; h)  nos  cum  volu- 

I'.  mus  aliquid  intelligere  vel  alios  docere,  utimur  aliqua  imagine  sensibili, 
saltem  phantasmate  vocabuli  rem  signiflcantis.  2"'  Ilodus  operandi 
-consequens  unionem  substantialem  animae  cum  corpore.  Nam  a)  modus 
operandi  sequitur  modum  essendi.  Quum  igitur  anima  intellectiva  con- 
stituat cum  materia  unicum  ens  corporeum,  necesse  est  ut  ipsa  ope- 
ratio intellectiva  habeat  aliquam  dependentiam  a corpore.  Sed  non 
potest  hanc  habere  quoad  ipsam  essentiam  operationis,  quae  esse  debet 
; prorsus  immaterialis.  Ergo  quoad  modum  operandi^  nempe  dependenter 
f a concursu  instrumentali  phantasmatis,  b)  Quidditas  rei  materialis  est 
,,  obiectum  proprium  humani  intellectus,  qui  eo  mediante  ordinatur  ad 
I veritatem  assequendam.  Atqui  de  ratione  quidditatis  materialis  est, 
j ut  individuata  existat  a parte  rei.  Ergo  ad  hoc  ut  intellectus  verum 
I conceptum  de  re  acquirat,  atque  ut  recte  iudicet  de  rebus  sensibilibus 
I et  per  harum  analogias  etiam  de  suprasensibilibus  speculare  debet 
^ naturam  universalem  in  particulari  existentem,  quod  efficere  nequit 
: , absque  conversione  ad  phantasmata. 

' I Corollarium.  Ideo  iudicium  intellectuale  fallitur  ligato  sensu,  ut 

I contingit  in  dormientibus,  quia  resolvere  nequit  id,  quod  iudicat,  in 
particulare  sensibile.  Quapropter  ii,  qui  suas  doctrinas  inconsultis  sen- 
sibus concinnant,  de  omnibus  a priori  indicando,  in  plurimos  labuntur 
i I errores.  Huiusmodi  sunt  Transcendentalistae  et  Ontologi.  Quare  mirum 
non  est  si  Fichtius  suas  conclusiones  somniis  aequiparaverit. 


(1)  Cfr.  s.  Th.  1.  p.  q.  85.  a.  2. 

(2)  Cfr.  S.  Th.  1.  p.  q.  81.  aa.  7.  8. 

THESIS  LXVII. 

Memoria  intellectiva,  ratio  et  intellectus  possibilis 
non  sunt  diversae  potentiae. 

PRAENOTIONES. 

195.  I.  Intellectus  quatenus  intellectus  importat  facultatem 
immediate  perceptivam  quidditatis  rerum  et  convenientiae  praedicati 
cum  subiecto ; quare  dici  solet  facultas  vel  habitus  principiorum. 

II.  Ratio  quatenus  ratio  importat  facultatem  per  ratiocinium 
procedentem  ex  una  veritate  cognita  in  aliam;  quare  solet  dici  fa- 
cultas \Q\Jiabitus  conclusionum. 

IIL  Memoria  intellectiva  importat  facultatem  retentivam  et  re- 
productivam  specierum  intellectualium ; unde  dici  solet  thesaurus  con- 
servativus specierum  et  definitur,  approbante  S.  Thoma  (1) : Vis  qua 
mens  nostra  retinere  potest  species  intelligihiles  post  actualem  conside- 
rationem. 

DEMONSTRATUR. 

196.  Quum  potentiae  diversificentur  secundum  diversas  rationes  obie- 
ctorum,  non  potest  alia  realis  diversitas  inveniri  in  potentiis,  quae 
habent  pro  obiecto  universalissimam  rationem  entis  quatenus  cogno- 
scibile est,  nisi  quatenus  una  se  habeat  ut  activa^  alia  \\i  passiva  re- 
late ad  idem  obiectum,  quia  actus  et  potentia  sunt  primo  opposita. 
Atqui  intellectus  possibilis.,  ratio  et  memoria  intellectiva  non  se  habent 
ad  invicem  ut  activa  Qt  passiva  relate  ad  idem  obiectum,  sed  intelle- 
ctus possibilis  se  habet  ut  receptivus,  memoria  autem  ut  conservativa 
earumdem  specierum;  porro  ad  rationem  potentiae  passivae  pertinet 
conservare  sicut  et  recipere : ratiocinari  autem  comparatur  ad  intel- 
ligere,  sicut  moveri  ad  quiescere,  vel  acquirere  ad  habere,  quae  in  ipsis 
rebus  materialibus  reducuntur  ad  eamdem  potentiam.  Ergo,  exceptis 
intellectu  agente  et  possibili,  qui  se  habent  ad  invicem  ut  activum  ad 
passivum,  non  datur  alia  realis  distinctio  inter  facultates  cognoscitivas 
intellectuales  animae  humanae. 

Nota.  Argumentum  allatum  valet  etiam  pro  excludenda  reali  distin- 
ctione inter  rationem  superiorem  et  inferiorem,  intelligentiam  et  in- 
tellectum, intellectum  speculativum  et  practicum  etc...  Qui  peculiarem 
demonstrationem  de  singulis  cuperet,  conferat  S.  Thomam  1.  c.  art.  9. 
et  seqq. 


(1)  QQ.  dd.  de  Yerit.  q.  10.  a.  2. 

QUAESTIO  XXV. 

DE  POTENTIIS  APPETITIVIS  IN  COMMUNI. 

THESIS  LXVIII. 

Pro  duplici  genere  cognitionis,  quod  habetur  in  anima  hu- 
mana, a)  duplex  genus  potentiae  appetitivae  in  ea  admit- 
tendum est,  nempe  sensitivum  et  rationale ; ita  tamen  ut 
h)  sensitivum  in  duas  potentias  distinctas,  concupiscibilem 
et  irascibilem,  dividatur;  c)  rationale  vero  sit  unica  potentia 
quae  vocatur  voluntas  (1). 

PRAENOTIONES. 

197.  1.  Appetitus  est  tendentia  in  bonum  conveniens.  Quum  enim 
omnia  tendant  in  bonum  sibi  conveniens:  bonum  enim  est  id^  quod 
omnia  appetunt^  huiusmodi  tendentia  dicitur  appetitus, 

II.  Appetitus  naturalis  et  appetitus  elicitus.  Tendentia  seu  in- 
••  clmatio  in  bonum  conveniens  consequitur  formam  uniuscuiusque  sive 
naturalem  sive  cognitione  apprehensam.  Quapropter  inclinatio  in  bo- 
i num  conveniens,  quae  consequitur  formam  naturalem,  sive  substantia- 
lem sive  accidentalem,  vocatur  appetitus  naturalis;  ea  vero,  quae 
consequitur  bonum  cognitione  apprehensum,  vocatur  appetitus  eli- 
citus^ qui  dividitur  in  sensitivum  et  intellectivum^  prouti  respondet 
cognitioni  sensitivae  vel  intellectivae.  Appetitus  sensitivus  dicitur 
etiam  appetitus  animalis.,  intellectivus  autem  dicitur  voluntas,  quae 
definiri  potest  facultas  tendendi  et  quiescendi  in  bonum  intellectu  ap- 
prehensum tamquam  conveniens. 

PROBATUR  PRIMA  PARS 

(nempe  appetitum  sensitivum  distingui  ab  intellectivo). 

I 

! 198.  Potentiae  diversificantur  per  obiecta  formalia,  quae  relate  ad 

potentias  passivas  sunt  propria  earum  motiva.  lamvero  obiectum  for- 
I male  appetitus  sensitivi  est  diversum  ob  obiecto  formali  intellectivi. 

I Etenim  sensitivus  movetur  a particulari  sensibili,  intellectivus  vero. 


I (1)  Cfr.  S.  Th.  1.  p.  (pj.  80.  81. 

seu  rationalis  movetur  ab  universali  intelligibili,  quae  rationes  sunt 
formaliter  diversae.  Ergo  potentia  appetitiva  sensitiva  distinguitur  a 
rationali  (1). 

Dices  1.  Potentiae  non  diversificantur  per  accidentales  differentias. 
Sed  accidit  appetibili,  quod  sit  apprehensum  per  sensum  vel  intelle- 
ctum. Elrgo  appetitus  intellectivus  et  sensitivus  non  sunt  diversae 
potentiae. 

Resp.  Dist  mai.  Si  differentia  se  teneat  ex  parte  obiecti  materialis 
qua  talis,  Conc.^  si  differentia  se  teneat  ex  parte  obiecti  formalis.  Nego. 
Nam  haec  differentia  est^er  se  constitutiva  obiecti  formalis,  in  quan- 
tum huiusmodi  (2). 

Dices  2.  Appetitus  sive  sensitivus  sive  intellectivus  fertur  in  res 
secundum  earum  esse  reale.  Sed  earum  esse  reale  est  singulare.  Ergo 
nulla  datur  distinctio  inter  utrumque  appetitum. 

Resp.  Dist.  mai.  Appetitus  sensitivus  et  intellectivus  feruntur 
omnino  in  easdem  res,  Nego^  (nam  voluntas  fertur  etiam  in  immate- 
rialia bona);  aliquando  conveniunt  in  eo,  ut  ferantur  in  easdem  res, 
Suhdist.  Secundum  eamdem  rationem^  Nego,  secundum  diversam  ra- 
tionem, videlicet  intellectus  propter  aliquam  universalem  rationem  bo- 
nitatis in  eis  apprehensam,  sensus  autem  propter  particularem,  Cone. 
Cone.  min.  Nego  conseq.  Quamvis  enim  esse  rei  sit  singulare,  tamen 
ratio  propter  quam  res  appetatur  vel  repudietur  a voluntate  esse  potest 
aliqua  ratio  universalis,  vi  cuius  quascumque  res,  quae  in  ea  qualitate 
conveniunt,  appetat  vel  repudiet  eodem  actu.  Huic  obiectioni  respondet 
Angelicus  (1.  c.). 


PROBATUR  SECUNDA  PARS 

(nempe  appetitum  sensitivum  dividi  in  concupiscibilem  et  irascihilem). 

199.  Particulare  sensibile,  quod  movet  appetitum  sensitivum,  potest 
apprehendi  a sensu  et  sensibilitatem  movere  vel  ut  particulare  dele- 
ctabile prosequendum  vel  ut  particulare  tristabile  avertendum.  lam- 
vero  hae  rationes  formaliter  diversae  nequeunt  ad  eamdem  potentiam 
organicam  referri,  quia  haec  non  potest  universalem  rationem  boni  vel 
mali  apprehendere.  Ergo  necesse  est,  ut  duplex  admittatur  potentia 
appetitiva  sensitiva,  una  prosequutiva  boni  delectabilis,  alia  impugna- 
tiva  mali  nocentis. 

Aliis  verbis.  Appetitus  sensitivus,  quum  respondeat  cognitioni  sen- 


(1)  Cfr.  S.  Th.  1.  p.  q.  80.  a.  2. 

(2)  Cfr.  S.  Tli.  l.p.  q.  80.  a.  2.  ad  1. 

sitivae,  nequit  respicere  universalem  rationem  boni,  sed  necessario 
limitatur  ad  aliquam  particularem  rationem  boni,  quae  ipsi  respondeat, 
sicut  proprium  activum  proprio  passivo.  lamvero  particularis  ratio  boni 
apprehensi  in  quantum  est  delectabile  secundum  sensum  et  conveniens 
naturae,  est  formaliter  diversa  a particulari  ratione  boni  apprehensi  in 
quantum  est  repulsi vum  et  impugnativum  eius  quod  infert  nocumen- 
tum. Ergo  duplex  appetitiva  potentia  sensilis  admittenda  est,  una 
quidem  quae  respicit  bonum  quatenus  delectabile  sensui,  quaeque 
vocatur  concupiscibilis,  alia  vero  quae  respicit  bonum,  quatenus  est 
repulsivum  nocumenti,  licet  haec  repulsio  non  sit  delectabilis  sensui, 
quae  potentia  vocatur  irascibilis  (1). 

Nota.  Fassiones  appetitus  concupiscibilis  sunt  amor,  odium,  desi- 
derium, fuga,  tristitia,  delectatio  seu  gaudium.  Quae  passiones  adhuc 
in  specie  infimas  subdividi  possunt.  (Cfr.  S.  Th.  V 2^®  q.  23.  et  seqq.). 

Fassiones  appetitus  irascibilis  sunt  spes,  desperatio,  audacia,  timor, 
ira.  Quae  similiter  in  species  infimas  subdividi  possunt  (cf.  S.  Th. 

2a  2^6 


PROBATUR  TERTIA  PARS 

(nempe  appetitum  rationalem  esse  unicam  potentiam 
quae  vocatur  voluntas). 

200.  Haec  pars  est  corollarium  praecedentis.  Nam  si  potentiae  ap- 
petitus sensitivi  ideo  multiplicandae  sunt,  quia  consequuntur  appre- 
hensionem boni  particularis ; appetitus  rationalis,  qui  consequitur 
apprehensionem  boni  universalis,  unica  potentia  sit  oportet.  Ergo 
voluntas,  quae  est  talis  potentia,  est  unica  potentia  appetitiva  ra- 
tionalis (2). 

SCHOLIA. 

201.  1.  De  facultatate  locomotiva.  Quum  in  vivente  sensitivo 
apprehensionem  sensitivae  cognitionis  consequatur  appetitus  elicitus 
boni  sibi  comparandi  et  mali  devitandi,  necesse  fuit  ut  daretur  vi- 
venti sensitivo  facultas  seu  potentia  locomotiva,  per  quam  posset  bonum 
cognitum  et  distans  sibi  comparare  et  fugere  ab  inferente  malum. 
Sic  ovis  pergit  ad  fontem  et  fugit  a lupo.  Haec  virtus  vocatur  a 
S.  Thoma  virtus  motiva  sensitiva  animalis,  quia  consequitur  apprehen- 
sionem et  appetitum  cognoscitivum  et  distinguitur  a virtute  sensitiva 


(1)  Cfr.  s.  Th.  1.  p.  q.  81.  a.  2. 

(2)  Cfr.  1.  p.  q.  85.  a.  5. 

naturali^  quae  licet  sit  propria  auimalis  non  consequitur  apprehen- 
sionem et  appetitum  cognoscitivum,  cuiusmodi  est  ea  qua  moventur 
arteriae  et  cor  secundum  dilatationem  et  constrictionem.  De  hac  vir- 
tute habemus  ex  S.  Thoma  in  opusculo  43,  De  Potentiis  Animae  Cap.  5. 

« Viso  de  virtute  sensitiva  apprehensiva,  videndum  est  de  virtute 
« motiva.  Motiva  autem  sensitiva  dividitur:  quia  quaedam  est  natu- 
« ralis,  quaedam  animalis. 

« Naturalis  est  quae  non  movet  (1)  per  apprehensionem,  nec  est  sub- 
« iecta  imperio  rationi;  et  talis  est  virtus  vitalis  et  pulsativa  quae 
« movet  arterias  et  cor  secundum  dilatationem  et  constrictionem : et 
« huiusmodi  est  in  corde  sicut  in  proprio  organo.  Unde  solum  habet 
« esse  in  animalibus  perfectis  pulmonem  et  cor  habentibus:  et  haec 
« vis  per  spirationem  et  respirationem  est  principium  contemperandi 
« calorem  cordis  et  corporis. 

« Motiva  animalis  est,  quae  movet  per  apprehensionem : et  haec 
« dividitur:  quia  quaedam  movet  per  modum  dirigentis,  quaedam  per 
« modum  imperantis,  quaedam  per  modum  exsequentis.  Motivae  per 
« modum  dirigentis  sunt  phantasia  et  aestimativa,  in  quantum  appe- 

titui  ostendunt  formam  vel  intentionem  convenientem  vel  discon- 
« venientem : phantasia  enim  movet  ostendendo  formas  sensibiles, 
« aestimativa  ostendendo  intentiones.  Motivae  autem  imperantes  et 
« facientes  motum  sunt  concupiscibilis  et  irascibilis,  quae  sunt  partes 
« appetitus  sensitivi : concupiscibilis  enim  est  vis  imperans  motum,  ut 
« appropinquetur  ad  ea  quae  putantur  necessaria  vel  utilia,  et  hoc 
« appetitu  delectandi:  irascibilis  est  vis  imperans  motum  ad  repellen- 
« dum  id  quod  putatur  nocivum  vel  corrumpens,  et  hoc  appetitu  vin- 
« dicandi  aut  vincendi.  Vis  exsequens  motum  istum  est  vis  exterior, 
« diffusa  est  in  musculis  et  lacertis  et  nervis  membrorum. 

« Advertendum  tamen  est,  quod  sensibilitas  et  sensualitas  differunt. 
« Quia  sensibilitas  comprehendit  omnes  vires  sensitivas,  tam  appre- 
« hensivas  quam  appetitivas.  Sensualitas  autem  dicit  proprie  partem 
« animae  sensibilis,  per  quam  est  motus  ad  prosequendum  vel  fugien- 
« dum  quod  apparet  consentaneum  vel  dissentaneum  voluptati  animalis 
« et  hoc  est  secundum  ordinem  ad  imperium  rationis.  Unde  sensualitas 
« licet  praeexigat  vires  sensitivas  apprehensivas  quasi  praeambulas, 
« tamen  ad  essentiam  eius  non  pertinent,  sed  appetitus  sensitivus. 
« Aestimativa  etiam  valde  propinqua  est  sensualitati,  quia  sibi  confinis 
« est,  quia  sensualitas  dicit  ordinem  quemdam  ad  rationem.  Ex  quo 
« patet,  quod  in  brutis  non  est  sensualitas  vocans  ad  peccatum,  sed 


(1)  Cfr.  s.  Th.  qq.  dd.  De  Verit.  q.  22. 

« in  solis  hominibus : in  quibus  propter  ordinem  eius  ad  rationem,  est 
« porta  corruptionis,  et  ianua  culpae  ». 

II.  De  facultate  vocali  (1).  Quum  animal  manifestare  debeat  suas 
passiones  et  cognitiones  vel  in  bonum  sui  vel  in  bonum  alterius,  ut 
cum  ovis  balatu  vocat  agnum,  quem  genuit,  ut  eum  lactet,  provisa 
est  animalibus  perfectioribus  virtus  vocalis  seu  virtus  edendi  sonos 
ex  gutture  per  os  cum  quadam  imaginatione.  Vox  enim  est  sonus  ex 
animalis  ore  prolata  cum  quadam  imaginatione.  Quum  autem  haec 
virtus  sit  quaedam  virtus  motiva  animalis,  movetur  et  ipsa  ad  suum 
actum  in  brutis  quidem  ab  aestimativa,  in  homine  vero  ab  imperio 
rationis.  Perfectissima  autem  species  virtutis  vocalis  nempe  virtus 
loquutiva  seu  virtus  edendi  vocem  perfecte  articulatam  competit  ani- 
mali rationali,  nempe  homini,  ad  suos  conceptus  et  affectus  aliis  ho- 
minibus manifestandos. 


(1)  Vocis  definitionem  ex  Aristotelis  doctrina  confecit  et  explicavit  P.  Sylvester 
Maurus.  Quaestiones  Pliilos.  V ol.  3.  q.  44.  « Hinc  pptest  cum  Aristotele  (De  Anima  lib.  2. 
« c.  12) inferri  definitio  vocis;  est  enim  vox  sonus  editus  ab  animali  ex  jyereussione,  et 
« allisione  aeris  respirati  ad  asperam  arteriam,  et  epiglottidem , sive  uvam,  dependenter 
« ab  imaginatione  et  appetitu,  significativus  molesti,  ac  iucundi.  Haec  definitio  explicat 
« quatuor  causas  vocis.  Causa  formalis  est  sonus  editus  ex  percussione  aeris  ad  aspe- 
« ram  arteriam ; causa  materialis  est  aer  et  organa,  in  quibus  sonus  recipitur  et  for- 
« matur,  ut  est  explicatum;  causa  efficiens  instrumentalis  sunt  instrumenta  ad  aerem 
«allidendum  et  percutiendum;  causa  efficiens  principalis  est  animal  per  imaginatio- 
« nem  et  appetitum  movens  organa  ad  vocem  formandam ; causa  finalis  est  significatio 
« molesti,  ac  iucundi.  Ideo  enim  vox  data  est  animali,  ut  significet  molestum,  aut 
« iucuudum  ex  cuius  prosecutione  vel  fuga,  qui  sunt  actus  appetitus,  emittunt  vocem. 
« Locutio,  quae  est  nobilissima  species  vocis  articulatae  ab  bomine,  data  est  boniini 
« ut  significet  etiam  verum  et  falsum,  bonestum  ac  turpe.  Ex  bac  definitione  expli- 
« catur  etiam  differentia,  per  quam  vox  differt  a sono,  quem  edimus  tussiendo,  alli- 
« dendo  aerem  respiratum  ad  epiglottidem,  qui  sonus  proprie  non  est  vox  quia  non 
« editur  per  se  dependenter  ab  imaginatione  et  appetitu,  sed  potest  etiam  edi  sine 
« actu  imaginationis,  et  appetitus  ». 

QUAESTIO  XXVI. 

DE  VOLUNTATE 

Toluntas  seu  appetitus  intellectivus  definiri  potest  facultas  ten- 
dendi et  quiescendi  in  honum  intellectu  apprehensum  tamquam  con- 
veniens (cfr.  S.  Th.  68.). 


THESIS  LXIX. 

Quamvis  voluntas  a)  nihil  possit  velle  necessitate  coactionis, 
temen  h)  naturali  necessitate  beatitudinem  appetit ; c)  ne- 
cessitate autem  finis  seu  suppositionis  appetit  media  neces- 
saria ad  assecutionem  finis. 

PRAENOTIONES. 

202.  I.  Necessitas  naturalis  — coactionis  — finis.  Quum  neces- 
sarium sit  id  quod  non  potest  non  esse,  necessitas  importat  deter- 
minationem ad  unum.  Itaque  a)  dicitur  naturalis  necessitas  ea,  quae 
resultat  ex  causis  intrinsecis,  quae  constituunt  naturam  rei,  sic  est 
naturaliter  necessarium  homini  ut  constet  ex  corpore  et  anima  rationali. 
h)  Dicitur  necessitas  coactionis  ea,  quae  procedit  mere  ex  causa  extrin- 
seca  contra  inclinationem  agentis,  sic  necessarium  est  homini,  qui 
trahitur  ad  supplicium,  ut  pergat  ad  supplicii  locum,  c)  Dicitur  ne- 
cessitas finis  seu  suppositionis  ea,  quae  oritur  ex  intentione  finis, 
sic  necessaria  est  navis  ei,  qui  transfretare  intendit. 

II.  In  Thesi  loquimur  de  actibus  elicitis  a voluntate,  qui  sunt 
amor,  odium,  electio  etc.  non  autem  de  actibus  a voluntate  imperatis, 
qui  eliciuntur  ab  aliis  potentiis,  puta  scribere,  legere,  ambulare  etc.  Hi 
enim  actus  possunt  fieri  coacte,  non  autem  primi. 

III.  Adversarii.  Haec  et  plures  ex  sequentibus  Thesibus,  quae  re- 
spiciunt libertatem  humanae  voluntatis  et  electionis,  sunt  contra 
DETERMiNiSTAS  tum  veteres  tum  recentiores,  qui  asserunt  voluntatem 
necessario  appetere  quidquid  appetit,  eo  quod  determinatur  ah  extrin- 
seco  ad  eligendum  illud  bonum  particulare,  quod  ex  adiunctis  hic  et 
nunc  praestantius  rationi  apparet. 

PROBATUR  THESIS. 

203.  Quoad  Repugnat  ut  aliqua  actio  sit  simul  secundum  in- 
clinationem potentiae  operantis  et  contra  inclinationem  eiusdem.  Atqui 
actus  eliciti  a voluntate,  utpote  voluntarii,  sunt  essentialiter  secundum 
inclinationem  eiusdem.  Ergo  voluntas  nihil  potest  velle  necessitate 
coactionis. 

Quoad  Quidquid  aliquo  modo  est,  est  aliqua  natura,  quae  habet 
necessariam  ordinationem  seu  inclinationem  ad  proprium  perfectivum 
ad  quod  ordinatur  seu  inclinatur  per  principium  intrinsecum  a Deo 
auctore  naturae.  Atqui  proprium  perfectivum  voluntatis  est  beatitudo, 
quia  voluntas  nequit  operari  nisi  vel  tendendo  in  bonum  assequendum, 
vel  gaudendo  de  bono  assequuto.  Ergo  voluntas  tendit  ad  beatitudinem 
ut  natura  ad  propriam  formam,  videlicet  naturali  necessitate  (1). 

Confirmatur.  Einis  se  habet  in  operati  vis,  sicut  principium  in  spe- 
culativis. Ergo  quemadmodum  impossibile  est  ad  conclusiones  certas 
pervenire  sine  principiis,  quibus  immobiliter  intellectus  assentiatur, 
ita  impossibile  est  ut  voluntas  particularia  bona  eligat,  nisi  immobi- 
liter adhaereat  naturali  necessitate  ultimo  fini,  seu  beatitudini  (2). 

Quoad  5^^^.  Ea  quae  habent  meram  rationem  mediorum  ad  aliquem 
finem,  non  sunt  propter  se  amabilia  a voluntate,  sed  ratione  finis,  et 
ideo  non  appetuntur  a voluntate  alio  appetitu  seu  tendentia,  quam  eo 
quo  appetit  finem.  Ergo,  supposito  quod  voluntas  velit  aliquem  finem, 
ea  necessitate  vult  media  ad  finem  necessaria,  qua  vult  ipsum  finem. 
Ergo  admittendum  est  voluntatem  necessitate  finis  seu  suppositionis 
appetere  media  necessaria  ad  assecutionem  finis. 

Integra  Thesis  pulcherrime  demonstratur  a S.  Thoma  1.  p.  q.  82. 
a.  1.  ubi  etiam  difficultates  propositae  et  solutae  inveniuntur. 


(1)  Cf.  s.  Tli.  qq.  dd.  de  Verit.  q.  22. 

(2)  1.  p.  q.  82.  a.  1. 

THESIS  LXX. 

Quum  voluntas  sit  appetitus  boni  universalis  seu  beatitudinis 
in  genere,  quae  obiective  in  ipsius  finis  seu  Summi  Boni 
fruitione  consistit,  non  necessitatur  ad  ea  particularia  bona 
volenda  quae  non  sunt  vel  non  apprehenduntur  connexa  ne- 
cessario cum  sua  beatitudine.  Quapropter  quoad  huius- 
uiodi  hona  voluntas  libertate  indiffer*entiae  prae- 
dita  est, 

PRAENOTANDUM. 

204.  1.  Libertas  indifferentiae  dicitur  immunitas  a necessitate  in 
aliquo  bono  appetendo.  Quae  indifferentia,  seu  indeterminatio  ad  umm^ 
non  est  passiva^  quae  indiget  ab  extrinseco  determinari  et  importat 
imperfectionem,  sed  est  activa  et  importat  perfectionem,  nempe  vim 
intrinsecam  seipsum  determinandi  ad  unum  potius  quam  ad  aliud. 
Hanc  virtutem  esse  propriam  viventium  vita  intellectiva,  et  eo  plenius 
possideri,  quo  vita  intellectiva  est  perfectior,  apparebit  ex  inferius 
dicendis. 

IT.  Indeterminatio  activa  voluntatis  potest  haberi  tripliciter: 
a)  Quoad  ipsum  actum  volitionis.  Potest  enim  voluntas  libere 
ponere  actum  volitionis  et  cessare  ab  eo.  Cum  enim  voluntas  moveat 
seipsam,  potest  velle  et  non  velle.  S.  Thomas  (1)  haec  habet : « Est 
« voluntas  indeterminata  respectu  actus,  quia  circa  obiectum  deter- 
« minatum  potest  uti  actu  suo  cum  voluerit,  vel  non  uti:  potest  enim 
« exire  in  actum  volendi  respectu  cuiuslibet,  et  non  exire,  quod  in 
« rebus  naturalibus  non  contingit,  grave  enim  semper  descendit  deor- 
« sum  in  actu,  nisi  aliquid  prohibeat.  Quod  exinde  contingit,  quod  res 
« inanimatae  non  sunt  motae  a se  ipsis,  sed  ab  aliis,  unde  non  est  in 
« eis  moveri  vel  non  moveri,  res  autem  animatae  moventur  a se  ipsis, 
« et  inde  est  quod  voluntas  potest  velle  et  non  volle  ».  Si  autem  ul- 
terius quaeras,  cur  voluntas,  quae  necessario  fertur  in  beatitudinem, 
possit  abstinere  a quacumque  actu,  respondemus  posse  in  statu  viae, 
in  quo  nullus  actus  voluntatis  apprehenditur  a volente  ut  necessario 
connexus  cum  sua  beatitudine.  Dum  contra  Beati,  qui  vident  Divinam 
Essentiam,  non  possunt  ab  actu  eam  amandi  desistere. 

h)  Quoad  obiectum.  Voluntas  enim  est  indeterminata  quoad  unum- 
quodque obiectum,  quod  apprehendit  tamquam  non  necessario  con- 
nexum cum  sua  beatitudine,  ad  quam  per  alia  media  pervenire  potest. 


(1)  QQ.  dd.  de  Verit.  q.  22.  a.  6. 

c)  Quoad  ordinem  in  finem  ultimum.  Potest  enim  creata  voluntas 
eligere  bona  conducentia  in  finem  ultimum  vel  bona  abducentia  ab 
eo,  idest  bene  vel  male  agere.  Etenim  propter  defectum  in  apprehen- 
dendo et  conferendo  potest  indebite  appetere  tamquam  verum  bonum, 
conducens  ad  veram  beatitudinem,  id,  quod  utpote  a vera  beatitudine 
abducens  non  est  verum  bonum.  Quae  indeterminatio,  quum  importet 
imperfectionem  nempe  potentiam  ad  deficiendum  a rectitudine  ordinis 
in  finem  ultimum,  nequit  habere  locum  in  voluntate  perfecta,  quae 
deficere  nequit : unde  nec  in  Deo  nec  in  Beatis  dari  potest  (1). 

III.  Ex  hac  triplici  indeter  mi  natione  exoritur  triplex  divisio 
libertatis,  i.  e,  exercitii^  specificationis^  defectihilitatis.  Etenim  a)  ex 
indeterminatione  voluntatis  qxioad  actum  exoritur  libertas  exercitii 
seu  contradictionis^  qua  possumus  libere  velle  et  nolle,  idest  ponere 
vel  non  ponere  actum  volitionis,  quaeque  dicitur  libertas  contradi- 
ctionis, quia  velle  et  nolle  sunt  termini  contradictorii ; 

b)  ex  indeterminatione  voluntatis  quoad  obiectum  exoritur  libertas 
specificationis  seu  contr arietatis,  qua  possumus  libere  velle  unum 
obiectum  prae  alio,  puta  equitare  vel  navigare  vel  deambulare.  Quae 
libertas  dicitur  specificationis,  quia  est  quoad  ipsa  obiecta  per  quae 
actus  specificantur ; dicitur  etiam  contr arietatis,  quia  non  est  inter 
terminos  contradictorios,  sed  contrarios; 

c)  ex  indeterminatione  voluntatis  quoad  ordinem  in  finem  ulti- 
mum exoritur  ea  libertas,  quae  vocari  potius  deberet  indefectibilitatis 
libertatis,  quia  supponit  voluntatem  omnino  imperfectam,  quae  deficere 
potest  a recto  ordine  in  finem  ultimum.  Neque  dicas  voluntatem  neces- 
sario appetere  beatitudinem  implicite  in  omni  bono  quod  appetit,  et 
ideo  semper  bene  agere.  Nam,  ut  cum  S.  Thoma  respondeamus : « Si 
« aliquis  per  rationem  erroneam  deducatur,  ut  appetat  aliquid  speciale 
« ut  suam  beatitudinem,  puta  corporales  delectationes,  in  quibus  ta- 
« men  secundum  rei  veritatem  sua  beatitudo  non  consistit,  sic  appe- 
« tendo  beatitudinem,  demeretur,  non  quia  appetit  beatitudinem,  sed 
« quia  indebite  appetit  hoc,  ut  beatitudinem,  in  quo  beatitudo  non 
« est  » (2). 

PROBATUR  THESIS. 

205.  I.  Quaemadmodum  intellectus  se  habet  ad  prima  principia,  sic 
voluntas,  quae  est  appetitus  intellectivus,  se  habet  ad  ultimum  finem. 
Etenim  finis  se  habet  in  operabilibus,  sicut  prima  principia  in  specu- 
lativis. Et  ideo  quemadmodum  intellectus  non  necessario  assentitur 


(1)  Cfr.  S.Th.  1.  c. 

(2)  QQ.  (1(1.  de  Yevit.  (i-  22.  a.  7. 

propositionibus  contingentibus,  quae  non  necessario  connectuntur  cum 
primis  principiis,  similiter  voluntas,  quae  est  appetitus  beatitudinis 
non  appetit  necessario  ea  bona,  quae  non  habent  necessariam  conne- 
xionem ad  suam  beatitudinem.  Porro  bona  particularia  creata  sunt 
huiusmodi,  vel  enim  non  sunt  necessario  connexa  com  obiecto  reali 
nostrae  beatitudinis,  vel  saltem  in  praesenti  statu  non  apparent 
necessario  connexa  cum  eo.  Ergo  voluntas  huiusmodi  bona  non  neces- 
sario appetit,  videlicet  quoad  ea  praedita  est  libertate  indifferentiae  (1). 

II.  Bona  particularia  creata,  quum  sint  finita,  non  habent  omnimo- 
dam rationem  boni,  haec  enim  competit  unice  Deo,  qui  est  ipsa  ple- 
nitudo bonitatis  seu  ipsa  Bonitas  per  se 'subsistens.  Atqui  quae  sunt 
huiusmodi  non  necessario  movent  voluntatem,  quia  haec  potest  vel 
inclinari  in  ea  ratione  boni  quod  habent,  vel  ab  eis  averti  ratione 
defectus  bonitatis,  qui  in  eorum  finitudine  necessario  adest.  Ergo  vo- 
luntas ad  bona  particularia  creata  appetenda  non  necessitatur,  seu 
quoad  haec  libertate  indifferentiae  praedita  est. 

III.  Ille  appetitus  est  determinatus  ad  aliquod  bonum  particulare 
necessario  appetendum,  qui  quum  sit  facultas  organica,  consequitur 
apprehensionem  boni  particularis  et  iudicium  naturale  sibi  determina- 
tum ab  Auctore  naturae  ad  bonum  aliquod  prosequendum.  Dum  contra 
appetitus  inorganicus,  qui  consequitur  apprehensionem  boni  univer- 
salis et  cognitionem  habitudinis  finis  atque  mediorum  et  cui  ratio 
proponit  plura  obiecta  tamquam  deficientia  bona,  non  potest  esse  na- 
turaliter determinatus  ad  aliquod  ex  huiusmodi  bonis  praeeligendum, 
sed  seipsum  libere  determinat,  lamvero  voluntas  est  talis  facultas  ap- 
petitiva  immaterialis.  Ergo  impossibile  est  ut  quoad  bona  particularia 
creata  voluntas  sit  ad  unum  determinata. 

Hoc  argumentum  ita  pulcherrime  proponit  S.  Thomas  (2):  « Sicut 
« in  aliis  rebus  est  aliquod  principium  propriorum  actuum,  ita  etiam 
« in  hominibus.  Hoc  autem  activum  sive  motivum  principium  in  ho- 
« minibus  proprie  est  intellectus  et  voluntas.  Quod  quidem  principium 
« partim  convenit  cum  principio  activo  in  rebus  naturalibus,  partim 
« ab  eo  differt.  Convenit  quidem,  quia  sicut  in  rebus  naturalibus  in- 
« venitur  forma,  quae  est  principium  actionis  et  inclinatio  consequens 
« formam,  quae  dicitur  appetitus  naturalis,  ex  quibus  sequitur  actio; 
« ita  in  homine  invenitur  forma  intellectiva,  et  inclinatio  voluntatis 
« consequens  formam  apprehensam  ex  quibus  sequitur  exterior  actio; 
« sed  in  hoc  est  differentia,  quia  forma  rei  naturalis  est  forma  indi- 


ci) Cfr.  1.  p.  q.  82.  a 2. 

(2j  QQ.  dd.  de  Malo.  Quaest.  5.  art.  iinic. 

« viduata  per  materiam,  unde  et  inclinatio  ipsam  consequens  est  de- 
« terminata  ad  unum,  sed  forma  intellecta  est  universalis^  sub  qua  multa 
« possunt  comprehendi,  unde  cum  actus  sint  in  singularibus,  in  quibus 
« nullum  est  quod  adaequet  potentiam  universalis,  remanet  inclinatio 
« voluntatis  indeterminate  se  habens  ad  multa,  sicut  si  artifex  con- 
« cipiat  formam  domus  in  universali  sub  qua  comprehenduntur  diversae 
« figurae  domus,  potest  voluntas  eius  inclinari  ad  hoc  quod  faciat  do- 
« mum  quadratam  vel  rotundam,  vel  alterius  figurae.  Principium  autem 
« activum  in  brutis  animalibus  medio  modo  se  habet  inter  utrumque. 
« Nam  forma  apprehensa  per  sensum  est  individualis,  sicut  et  forma 
« rei  naturalis,  et  ideo  ex  ea  sequitur  inclinatio  ad  unum  actum  sicut 
« in  rebus  naturalibus,  sed  tamen  non  semper  eadem  forma  recipitur 
« in  sensu,  sicut  in  rebus  naturalibus,  quia  ignis  est  semper  calidus; 
« sed  nuQC-una,  nunc  alia,  puta  nunc  forma  delectabilis,  nunc  tristis, 
« unde  nunc  fugit,  nunc  prosequitur,  in  quo  convenit  cum  principio 
« activo  humano  ». 

Insuper  (1) : « In  rebus,  quae  moventur,  vel  aliquid  agunt,  haec 
« invenitur  differentia,  quod  quaedam  principium  sui  motus  vel  ope- 
« rationis  in  seipsis  habent,  quaedam  vero  extra  se,  sicut  ea  quae  per 
« violentiam  moventur,  in  quibus  principium  est  extra,  nil  conferente 
« vim  passo:  in  ({mhmliherimi arhitriiim  ponere  non  possumus,  eo  quod 
« non  sunt  causa  sui  motus  : liberum  autem  est  quod  sui  causa 
« EST  etc.  » Conferatur  integer  locus. 

Nota.  Difficultates  quamplurimas  propositas  atque  solutas  invenies 
apud  S.  Thomam  in  locis  citatis.  Aliquas  tamen  in  forma  solutas  sub- 
nectimus. Sed  in  antecessum  advertendum  est  motionem  voluntatis 
distinguendam  esse  in  suhiectivam  et  obiectivam.  Prima  requiritur  ad 
exercitium  actus  voluntatis,  altera  ad  eius  determinationem  et  speci- 
ficationem. Quoad  primam  voluntas  nunquam  necessitatur,  quoad  se- 
cundam non  necessitatur  a bonis  particularibus,  quamvis  necessitetur 
ab  ipso  reali  obiecto  suae  beatitudinis,  quod  est  ipsum  Summum 
Bonum. 

OBIECTIONES. 

20G.  Obiect.  1.*^  Obiectum  voluntatis  comparatur  ad  ipsam,  sicut 
movens  ad  mobile.  Sed  motus  mobilis  necessario  consequitur  ex  mo- 
vente. Ergo  obiectum  voluntatis  ex  necessitate  eam  movet. 

Resp.  Dist.  mai.  Obiectum  voluntatis  comparatur  ad  ipsam  ut  mo- 
vens ad  mobile  mere  passivum,  quod  non  movet  seipsum  quoad  exer- 


(1)  In  DD.  QQ.  (le  Verit.  q.  24.  a.  1. 

citium  actus,  ^ego^  ut  movens  ad  mobile  quod  movet  seipsum  quoad 
exercitium  actus,  Siibdist.  Ita  ut  omne  obiectum  excedat  et  vincat  po- 
tentiam voluntatis.  Nego,  ita  ut  eam  excedat  tantum  illud  obiectum, 
quod  est  Summum  Bonum  undequaque  perfectum.  Cone.  Contrad.  min. 
Si  movens  excedat  potentiam  mobilis.  Cone.,  secus,  Nego.  List,  conseq. 
Necessario  movet  voluntatem  ipsum  Summum  Bonum,  in  cuius  fruitione 
voluntatis  beatitudo  consistit.  Cone.,  bona  particularia  finita.  Nego. 
Solutio  patet  ex  supra  dictis.  S.  Thomas  ita  respondet : « Ad  seeundum 
« dicendum,  quod  movens  tunc  ex  necessitate  causat  motum  in  mobili, 
« quando  potestas  moventis  excedit  mobile,  ita  quod  tota  eius  possi- 
« bilitas  moventi  subdatur.  Cum  autem  possibilitas  voluntatis  sit  re- 
« spectu  boni  universalis  et  perfecti,  non  subiicitur  eius  possibilitas 
« tota  alicui  particulari  bono,  et  ideo  non  ex  necessitate  movetur  ab 
« illo  » (1.  p.  q.  2.  a.  2.  ad  2.). 

Obiect.  2^.  Sicut  apprehensum  secundum  sensum  est  obiectum  ap- 
petitus sensitivi,  ita  apprehensum  secundum  intellectum  est  obiectum 
intellectivi  appetitus,  qui  dicitur  voluntas.  Sed  apprehensum  secundum 
sensum  ex  necessitate  movet  appetitum  sensitivum.  Ergo  apprehensum 
secundum  intellectum  ex  necessitate  movet  voluntatem. 

Resp.  Bist.  mai.  Quatenus  unumquodque  moveat  potentiam  sibi  re- 
spondentem, modo  convenienti  eius  naturae.  Cone.,  quatenus  utrumque 
eodem  prorsus  modo  moveat  potentias  sibi  respondentes.  Nego.  Cone, 
min.  Nego  conseq.  Solutio  patet  ex  superius  demonstratis.  S.  Tho- 
mas ita  respondet : « Ad  tertium  dicendum,  quod  vis  sensitiva  non  est 
« vis  collativa  diversorum,  sicut  ratio,  sed  simpliciter  aliquid  unum 
"«  apprehendit,  et  ideo  secundum  illud  unum  determinate  movet  ap- 
« petitum  sensitivum.  Sed  ratio  est  collativa  plurium,  et  ideo  ex  plii- 
« ribus  moveri  potest  appetitus  intellectivus,  scilicet  voluntas,  et  non 
« ex  uno  ex  necessitate  » (1.  c.  ad  3.). 

Obiect.  3®.  Quemadmodum  se  habent  praemissae  ad  conclusiones  in 
demonstrabilibus,  ita  se  habent  fines  ad  media  in  appetibilibus.  Sed 
mens  assentiendo  praemissis  necessario  assentitur  conclusionibus.  Ergo 
etiam  voluntas  quae  necessario  appetit  beatitudinem  necessario  appetit 
bona  particularia,  quae  sunt  media  ad  beatitudinem. 

Resp.  Bist.  mai.  Hoc  sensu  quod,  sicut  praemissae  sunt  ratio  cur 
mens  assentiatur  conclusionibus,  ita  finis  est  ratio  cur  voluntas  ap- 
petat media.  Cone.,  hoc  sensu,  quod  singula  media  habeant  eamdem 
necessitatem  connexionis  cum  fine,  quam  habent  conclusiones  cum  prae- 
missis, Nego.  Non  enim  singula  bona  particularia  sunt  necessario  con- 
nexa cum  beatitudine,  quae  potest  haberi  sine  illis.  Dum  contra  in 
recta  ratiocinatione,  remota  veritate  conclusionis,  removetur  veritas 

praemissarum,  Cone.  min.  Dist.  cons.  Voluntas  appeteret  necessario  ea 
bona  particularia,  quae  apprehenderet  necessario  connexa  cum  sua 
beatitudine,  Conc.^  necessario  appeteret  omnia  bona  particularia.  Nego. 
Haec  etiam  solutio  patet  ex  demonstratis  in  Thesibus  praecedentibus. 

Obiect.  4^.  Voluntas  non  potest  velle  malum.  Atqui  quod  esthuius- 
modi,  appetit  necessario  bonum.  Ergo  voluntas  ex  necessitate  vult 
bonum. 

Resp.  Dist  mai.  Voluntas  non  potest  velle  purum  malum,  Conc.^ 
non  potest  velle  malum,  quod  sit  privatio  boni  in  bono,  Siibd,  Sub  ra- 
tione mali,  Conc.^  sub  ratione  apparentis  boni.  Nego.  Dist.  min.  Ap- 
petit necessario  unumquodque  bonum.  Nego,  quidquid  appetit,  etiamsi 
libere  appetat,  tamen  semper  sub  ratione  formali  boni.  Cone.  Dist. 
cons.  Voluntas  si  aliquid  vult,  necessario  illud  appetit  sub  formali  ra- 
tione boni,  Cone.,  necessario  appetit  unumquodque  bonum.  Nego.  In 
obiectione  adest  aequivocatio  manifesta.  Necessitas  enim,  quae  afficit 
obiectum  formale,  transfertur  ad  obiecta  materialia.  Quum  enim  obie- 
ctum  formale  voluntatis  sit  ratio  bonitatis,  necesse  est  ut,  si  voluntas 
aliquid  appetit,  appetat  sub  ratione  boni.  Ex  hoc  autem  minime  sequitur 
voluntatem  necessario  appetere  deficientia  bona,  vel  ea  quae  dicuntur 
mala  quia  habent  rationem  mali  vel  propter  privationem  alicuius  per- 
fectionis sibi  debitae,  vel  propter  defectum  rectae  ordinationis  ad  ulti- 
mum finem,  vel  quia  sunt  ipsae  privationes.  Quamvis  quum  ea  appetit, 
feratur  in  ea  sub  ratione  alicuius  bonitatis,  quam  in  eis  deprehendit. 
Sic  qui  vitam  sibi  adimit,  appetit  mortem,  quia  bonum  sibi  videtur 
per  mortem  effugere  aerumnas  huius  vitae  (1). 

Obiect.  5^.  Non  potest  eadem  causa  producere  effectus  diversos.  Sed 
velle  aliquod  bonum  et  illud  nolle  sunt  diversi  effectus.  Ergo  voluntas 
bonum  sibi  propositum  non  potest  non  velle,  et  ideo  necessitatur  ad 
illud  volendum. 

Resp.  Dist.  mai.  Si  effectus  adaequant  virtutem  causae.  Cone.,  secus. 
Nego.  Coiitrad.  min.  Qui  tamen  non  adaequant  virtutem  voluntatis. 
Cone.,  qui  eam  adaequant,  Nego,  et  Nego  conseq. 

Obiect.  6^  Liberum  arbitrium  definitur  liberum  de  ratione  indi- 
cium. ludicium  vero  rationis  cogi  potest  virtute  demonstrationis.  Ergo 
' arbitrium  hominis  revera  non  est  liberum. 

Resp.  Dist,  mai.  Ita  ut  materia  huius  iudicii  sint  bona  deficientia 
^ eligibilia.  Cone.,  ita  ut  sint  conclusiones  speculativae.  Nego.  Contrad. 

min.  Cogi  potest  demonstratione  indicium  rationis  circa  conclusiones 
. speculativas.  Cone.,  indicium  rationis  circa  bona  deficientia  eligibilia, 


(1)  Clr.  S.  Tli.  1.  2.  q.  8.  a.  1. 

Nego.  Nego  conseq.  « Dicendum,  quod  indicium  cui  attribuitur  libertas 
« est  indicium  electionis,  non  autem  indicium,  quo  sententiat  homo  de 
« conclusionibus  in  scientiis  speculativis,  nam  ipsa  electio  est  quasi 
« quaedam  scientia  de  praeconsiliatis  ».  (S.  Th.  qq.  dd.  de  Verit.  q.  24. 
a.  1.  ad  17.).  Quae  responsio  adhuc  melius  patebit  ex  dicendis  de  ele- 
ctione et  consilio. 

Obiect.  7®’.  Omne  quod  movet  motum  est  sicut  instrumentum.  In- 
strumentum autem  non  est  liberum  ad  agendum,  cum  non  agat  nisi 
secundum  quod  aliquis  eo  utitur.  Cum  ergo  mens  humana  non  ope- 
retur nisi  mota  a Deo,  videtur  quod  non  sit  liberi  arbitrii. 

Resp.  Dist.  mai.  Est  sicut  instrumentum  vel  proprie  dictum,  vel 
communiter  seu?afe  dictum,  prouti  movetur  vel  ab  artifice  vel  a prima 
Causa,  (7c>?^c.,  est  semper  sicut  instrumentum  proprie  dictum.  Nego. 
Contrad.  min.  Instrumentum  proprie  dictum.  Cone.,  instrumentum  late 
dictum,  Subdist.  Si  eius  natura  importat  ut  determinetur  ad  unum, 
Cone.,  si  eius  natura  importat  ut  non  determinetur  ad  unum.  Nego. 
Nego  conseq.  Deus,  quum  sit  prima  causa,  movet  res  secundum  exi- 
gentiam naturae  earumdem,  ut  patebit,  quum  agemus  de  Divino  Con- 
cursu. Interim  audiatur  S.  Thomas  (qq.  dd.  De  Verit.  q.  24.  a.  1.  ad  5.). 
« Dicendum  quod  instrumentum  dupliciter  dicitur,  uno  modo  proprie, 
« quando  scilicet  aliquid  ita  ab  altero  movetur  quod  non  confertur  ei 
« a movente  aliquid  principium  talis  motus,  sicut  serra  movetur  a 
« carpentario,  et  tale  instrumentum  est  expers  libertatis.  Alio  modo 
« dicitur  instrumentum  magis  communiter  quidquid  est  movens  ab  alio 
« motum,  sive  sit  in  ipso  principium  sui  motus,  sive  non:  et  sic  ab 
« instrumento  non  oportet  quod  omnino  excludatur  ratio  libertatis, 
« quia  aliquid  potest  esse  ab  alio  motum,  quod  tamen  seipsum  movet 
« et  ita  est  de  mente  humana  ». 

Obiect.  8‘''.  Quidquid  est  in  potentia,  non  potest  ex  seipso  reduci  in 
actum.  Atqui  voluntas  nostra  est  in  potentia  ad  bona  particularia. 
Ergo  non  potest  ex  seipsa  reduci  in  actum,  sed  ab  alio,  nempe  a Deo, 
et  ideo  determinatur  ad  unum. 

Resp.  Dist.  mai.  Quod  est  in  pura  potentia  non  potest  ex  seipso 
reduci  in  actum.  Cone.,  quod  est  partim  in  potentia  et  partim  in  actu, 
non  potest  ex  seipso  reduci  in  actum.  Nego.  Nam  secundum  id  se- 
cundum quod  est  in  actu  potest  movere  seipsum  quoad  id  ad  quod  est 
in  potentia.  Contrad.  min.  Voluntas  est  in  pura  potentia  quoad  bona 
particularia.  Nego,  est  partim  in  potentia  et  partim  in  actu,  videlicet 
est  iam  in  actu  quoad  beatitudinem  in  genere,  vi  cuius  movet  seipsam 
ad  particulare  bonum  eligendum.  Cone.  Nego  cons.  obiectioni  ita 

respondet  S.  Thomas  (qq.  dd.  De  Malo  q.  6.  art.  unie.)  « Ad  vicesimum 

« dicendum,  quod  idem  secundum  idem  non  movet  seipsum,  sed  se- 
« eundum  aliud  potest  seipsum  movere.  Sic  enim  intellectus,  inquan- 
« tum  intelligit  actu  principia,  reducit  seipsum  de  potentia  in  actum 
« quantum  ad  conclusiones,  et  voluntas  inquantum  vult  finem,  reducit 
« se  in  actum  quantum  ad  ea  quae  sunt  ad  finem  » (1). 

Obiect.  9^.  Quidquid  Deus  praescit,  necesse  est  evenire,  cum  prae- 
scientia Dei  falli  non  possit.  Sed  omnes  actus  humanos  Deus  praescit. 
Ergo  de  necessitate  eveniunt,  et  ita  homo  non  est  liberi  arbitrii  ad 
agendum. 

Resp.  JDist.  mai.  Quod  Deus  praescit,  necesse  est  evenire  necessitate 
hypothetica^  Cone.,  necessitate  absoluta,  Nego.  Cone.  min.  Dist.  cons. 
Eveniunt  necessitate  absoluta.  Nego,  necessitate  hypothetica.  Cone. 
Solutio  melius  patebit  ex  dicendis  in  Theologia  de  Divina  Praescientia, 
quae  non  infert  necessitatem  praescitis.  Interim  verba  S.  Thomae  hanc 
difficultatem  solventis  afferimus  (qq.  dd.  De  Yerit.  q.  24.  a.  1.).  « Ad  13 
« dicendum,  quod  ex  praescientia  Dei  non  potest  concludi  quod  actus 
« nostri  sint  necessarii  necessitate  absoluta,  quae  dicitur  necessitas 
« consequentis,  sed  necessitate  conditionata,  quae  dicitur  necessitas 
« consequentiae,  ut  patet  per  Boetium  etc.  ». 

Reliquas  difficultates  et  solutiones  conf.  apud  S.  Thomam  in  locis 
«itatis,  atque  praesertim  in  qq.  dd.  De  Malo  quaest.  6.  art.  unie.;  De 
Veritate  q.  22.  a.  6.  et  q.  24.  a.  1. 

THESIS  LXXI. 

Voluntas  et  intellectus  sunt  diversae  potentiae. 
PROBATUR. 

207.  Diversitas  potentiarum  desumitur  ex  diversitate  obiectorum 
formalium.  Atqui  obiectum  formale  intellectus  est  diversum  ab  obiecto 
formali  voluntatis.  Etenim  intellectus  respicit  rem,  in  quantum  esse 
potest  in  anima  per  modum  animae  et  non  per  modum  sui,  idest  inten- 
tionaliter,  non  realiter;  voluntas  autem  respicit  rem  inquantum  anima 
inclinatur  ad  eam,  inquantum  res  est  in  seipsa,  idest  ad  eam  realiter, 

i|  -et  non  inten tionaliter  tantum,  possidendam,  quae  duae  rationes  sunt 
I formaliter  diversae.  Ergo  intellectus  est  alia  potentia  a voluntate  (2). 

208.  Dices  1.  Voluntas  in  ratione  est.  Ergo  vel  est  idem  quod  ratio, 
i|  vel  pars  rationis.  Sed  ratio  est  eadem  potentia  cum  intellectu.  Ergo  et 
f voluntas. 

I ' Resp.  Dist.  antec.  Voluntas  est  in  ratione  hoc  sensu,  quod  est  ap- 


(1)  Cfr.  1.  2.  q.  9.  a.  6.  ad  3. 

(2)  Cfr.  S.  Tli.  qq.  dd.  de  Vorit.  a.  22.  a.  10. 

petitus  rationalis,  qui  utpote  immaterialis,  pertinet  cum  ratione  ad 
eamdem  animae  partem,  Conc.^  hoc  sensu,  quod  est  idem  cum  ea  facul- 
tate,  quae  vocatur  ratio.  Nego.  Similiter  distinguo  primum  consequens., 
Concedo  minorem  et  Nego  conseq.  « Dicendum  quod  potentia  dupliciter 
« potest  considerari,  vel  in  ordine  ad  obiectum,  vel  in  ordine  ad  es- 
« sentiam  animae,  in  qua  radicatur.  Si  ergo  voluntas  consideratur  in 
« ordine  ad  obiectum,  sic  ad  aliud  genus  animae  pertinet,  quam  intel- 
« lectus,  et  sic  voluntas  contra  rationem  et  intellectum  distinguituiv 
« Si  vero  voluntas  consideretur  secundum  id,  in  quo  radicatur,  sic, 
« cum  voluntas  non  habeat  organum  corporale,  sicut  nec  intellectus,. 
« voluntas  et  intellectus  ad  eamdem  partem  animae  reducentur.  Et  sic 
« quandoque  intellectus  vel  ratio  sumitur,  prout  includit  in  se  utrum- 
« que,  et  sic  dicitur  quod  voluntas  est  in  ratione,  et  secundum  hoc 
« rationale  includens  intellectum  et  voluntatem  dividitur  contra  ira- 
« scibile  et  concupiscibile.  » S.  Thomas  (qq.  dd.  de  Verit.  q.  22, 
a.  10.  ad  2.). 

Dices  2.  Ubicumque  invenitur  idem  obiectum  re  et  ratione,  est  una 
potentia.  Sed  voluntatis  et  intellectus  practici  est  idem  obiectum  re  et 
ratione,  videlicet  bonum.  Ergo  intellectus  practicus  non  est  alia  potentia 
quam  voluntas.  Sed  intellectus  speculativus  non  est  alia  potentia,  quam 
practicus,  quia  intellectus  speculativus  per  extensionem  fit  practicus. 
Ergo  voluntas  et  intellectus  sunt  una  potentia. 

Resp.  ad  primum  syllogismum.  Conc.mai.  Negomin.  Nam  obiectum 
intellectus  practici  non  est  bonum,  sed  verum  relatum  ad  opus. 

THESIS  LXXII. 

a)  Voluntas  movet  tum  intellectum  tum  alias  potentias  per 
modum  causae  efficientis,  idest  quoad  exercitium  actus» 
h)  Intellectus  autem  movet  voluntatem  per  modum  propo- 
nentis obiectum  seu  finem,  idest  quoad  specificationem. 
actus  (1). 

PROBATUR. 

209.  Quoad  T^'^.  a)  In  agente  intellectivo  movere  per  modum  causae- 
efficientis  est  illius  potentiae,  quae  comparatur  ad  res  secundum  quod 
hae  in  seipsis  sunt.  Nam  causa  efficiens  movet  educendo  mobile  de  po- 
tentia in  actum;  quod  fit  secundum  esse  reale.  Atqui  talis  est  voluntas, 
quae  inclinatur  ad  res  secundum  esse  reale,  quod  in  seipsis  habent. 
Ergo  voluntati  competit  agere  per  modum  causae  efficientis. 


(1)  Cfr  s.  Th.  1.  p.  q.  32.  a.  4.;  1.  2.  q.  9.  a.  1.;  qq.  dd.  de  Verit.  q.  22.  a.  12. 

b)  Insuper  actus  voluntatis  est  quaedam  inclinatio  actualis  in  ali- 
quid, non  autem  actus  intellectus.  Inclinatio  autem  est  dispositio 
moventis  secundum  quod  efficiens  movet.  Ergo  voluntas  movet  per- 
modum  causae  efficientis,  non  intellectus. 

Quoad  Ad  actionem  habendam  praeter  causam  agentem  requi- 
ritur ratio  agendi,  quae  in  agente  intellectivo  est  finis,  qui  qua  talis 
nequit  habere  aliud  esse  nisi  intentionale : finis  enim  est  prior  in  in- 
tentione et  ultimus  in  exsecutione.  lamvero  in  agente  intellectivo  mo- 
vere per  modum  proponentis  finem  est  illius  potentiae,  quae  com.paratur 
ad  res  secundum  quod  sunt  per  modum  spirituale  in  anima,  idest  se- 
cundum esse  intentionale.  Ergo  intellectui,  qui  est  talis  potentia,  com- 
petit movere  per  modum  proponentis  finem. 

Nota  1.  Cum  intellectus  moveat  voluntatem  quoad  specificationem 
et  voluntas  moveat  intellectum  quoad  exercitium,  hoc  praestant  se- 
cundum diversa.  Quapropter  nulla  est  contradictio,  quod  idem  sit  mo- 
vens et  motum. 

Nota  2.  Obiectum  voluntati  ab  intellectu  propositum,  non  movet 
voluntatem  in  ratione  causae  efficientis,  vel  stricte  formalis,  sed  in 
ratione  causae  finalis. 

Nota  3.  Cum  voluntas  non  agat  nisi  propter  finem,  finis  autem  pro- 
ponatur ab  intellectu,  necesse  est  ut  aliquis  actus  intellectus  praecedat 
primum  actum  voluntatis.  Voluntas  autem  semel  actuata  movere  potest 
intellectum  ad  ulteriores  operationes,  puta  ad  alias  apprehensiones, 
iudicia,  ratiocinationes. 


OBIECTIONES. 

210.  OMect.  l^  Movens  est  naturaliter  prius  moto.  Sed  voluntas  est 
posterior  intellectu,  nihil  enim  amatur,  vel  desideratur  nisi  cognitum. 
Ergo  voluntas  non  movet  intellectum. 

Resp.  Dist.  mai.  Si  sit  movens  immobile.  Cone.,  si  sit  movens  mo- 
bile, Subdist.  Est  prius  moto  sub  eo  respectu,  sub  quo  est  movens. 
Cone,,  sub  eo  respectu,  sub  quo  est  mobile.  Nego.  Contrad.  min.  Vo- 
luntas est  sub  aliquo  respectu  posterior  intellectu.  Cone.,  sub  omni 
respectu,  Nego,  Cone,  rat.  add.  List,  eonseq.  Voluntas  non  movet  in- 
tellectum quoad  primam  apprehensionem,  quoad  alias  apprehen- 

siones, Nego.  Solutio  plenius  patebit  ex  dicendis  de  electione  et  de 
motivo  voluntatis  (1). 


(1)  Cfr.  S.  Tli.  1.  p.  q.  82.  a.  4.  ad  1. 

OMect.  2a.  Nihil  velle  possumus,  nisi  fuerit  intellectum.  Sed  si  vo- 
luntas movet  ad  intelligendum,  alius  actus  intelligendi  deberet  prae- 
cedere actum  voluntatis,  et  ita  procedendum  foret  in  infinitum^  quod 
repugnat.  Ergo  voluntas  non  movet  intellectum. 

Resp.  Cone.  mai.  Dist.  seqnel.  minoris.  Si  ad  omnem  actum  intel- 
lectus moveri  deberet  a voluntate,  Conc.^  si  tantum  ad  actus  consequen- 
tes primam  apprehensionem,  Kego.  Nego  conseq.  « Ad  3.  dicendum 
« quod  non  oportet  procedere  in  infinitum,  sed  statur  in  intellectu 
« sicut  in  primo.  Omnem  enim  voluntatis  motum  necesse  est  quod 
« praecedat  apprehensio,  sed  non  omnem  apprehensionem  praecedit 
« motus  voluntatis,  sed  principium  considerandi  et  intelligendi  est  ali- 
« quod  intellectivum  principium  altius  intellectu  nostro,  quod  est  Deus, 
« ut  etiam  Aristoteles  dicit  (Ethic.  lib.  YllI.  cap.  18.),  et  per  hunc 
« modum  ostendit  quod  non  sit  procedere  in  infinitum  » (1.  p.  q. 
82.  a.  '4. 

Obiect.  3®.  Omnis  potentia  passiva  movetur  a suo  obiecto.  Sed  vo- 
luntas est  potentia  passiva,  cuius  obiectum  est  bonum  intellectum  vel 
apprehensum.  Ergo  intellectus  movet  voluntatem,  et  non  e converso. 

Resp.  Dist.  mai.  Quoad  specificationem^  Conc.^  quoad  exercitium, 
Suhdist.  Si  sit  mere  passiva.  Cone.,  si  sit  simul  passiva  et  activa.  Nego. 
Contrad.  min.  Dist.  conseq.  Intellectus  movet  voluntatem  quoad  spe- 
cificationem, quoad  exercitium,  Nego.  « Dicendum  quod  ratio  illa 
« ostendit  quod  intellectus  movet  per  modum  finis,  hoc  enim  modo  se 
« habet  bonum  apprehensum  » (S.  Th.  qq.  dd.  de  Yerit.  q.  22.  a.  12. 
ad  3.).  Movere  autem  per  modum  finis  importat  motionem  et  efficien- 
tiam metaphorice  dictas.  Illud  enim  proprie  movet  et  efficit  aliquid 
quod  per  actualitatem  sui  esse  et  suae  virtutis  operativae  causat 
aliquam  realitatem  in  subiecto  moto.  Porro  finis  (ex.  gr.  sanitas), 
quamvis  sit  primus  in  intentione,  tamen  nondum  habet  esse,  quum 
sit  ultimus  in  exsecutione.  Et  ideo  quando  aliquis  assequutus  est 
realiter  finem  suum,  cessat  moveri  in  finem  (1). 

Obiect.  4®.  Una  potentia  dicitur  aliam  movere  propter  imperium 
quod  habet  super  eam.  Imperare  autem  est  actus  rationis.  Ergo  ra- 
tionis est  movere  alias  potentias,  non  voluntatis. 

Resp.  Cone.  mai.  Dist.  min.  Dependendenter  a voluntate,  et  tamquam 
proponentis  ordinem  mediorum  ad  finem,  Cone.,  independenter  a volun- 
tate, et  tamquam  absolute  determinantis  actualem  exsecutionem.  Nego. 
Nego  cons.  Solutio  adhuc  melius  patebit  ex  dicendis  de  electione. 


(1)  Cfi-.  s.  Th.  in  lib.  1.  De  Generatione  Lect.  20.  et  Summae  1.  p.  q.  5.  a.  4.  c. 
et  ad  2. 

THESIS  LXXIII. 

Intentio  seu  intendere  est  actus  voluntatis 
quatenus  praesupponit  actum  rationis  (1). 

PRAENOTIONES. 

211.  I.  Finis  respectu  voluntatis  potest  tripliciter  considerari, 
nempe  a)  vel  quatenus  absolute  et  immediate  est  volitus;  h)  vel  qua- 
tenus iam  est  acquisitus;  c)  vel  quatenus  ad  eum  acquirendum  ordi- 
najitur  opportuna  media. 

II.  Actus,  qua  voluntas  absolute  vult  finem,  vocatur  simpliciter  vo- 
actus,  quo  fine  possesso  gaudet,  vocatur  fruitio^  actus,  quo  vult 

peropportuna  media  tendere  in  finem,  vocatur  intentio  (Cfr.  S.  Tli.  1.2. 
q.  11.  a.  1.  ad  3.).  Unde,  qui  absolute  vult  sanitatem,  dicitur  eam 
simpliciter  velle;  qui  sanus  est,  dicitur  sanitate  frni ; qui  medici- 
nam propter  sanitatem  vult,  dicitur  sanitatem  intendere. 

III.  Quare  intentio  definiri  potest  motus  voluntatis  in  finem,  qua- 
tenus per  ordinata  media  acquisihilem,  vel  etiam  verbis  S.  Thomae 
{de  Ver.  q.  22.  a.  14.)  dicitur  « inclinatio  voluntatis  in  finem  secundum 
quod  ad  finem  terminantur  ea,  quae  sunt  in  finem  ». 

PROBATUR  THESIS. 

212.  a)  Illius  est  potentiae  intentio,  cuius  est  tendere  seu  inclinari 
in  finem.  Atqui  voluntatis  est  huiusmodi  tendentia  seu  inclinatio,  quia 
voluntas  est  appetitus  intellectivus.  Ergo  intentio  est  actus  volun- 
tatis. 

h)  Ad  hoc  ut  voluntas  tendat  in  finem  per  opportuna  media,  non 
sufficit  cognitio  finis,  sed  praerequiritur  cognitio  et  ordinatio  medio- 
rum ad  finem.  Atqui  haec  ordinatio  cognoscitiva  est  in  homine  actus 
rationis.  Etenim  ordinare  plura  ad  aliquid  est  proprius  actus  cogno- 
scentis naturam  et  proportionem  mediorum  ad  finem  et  conferentis 
haec  ad  invicem,  quae  omnia  a nobis  per  iudicia  et  ratiocinia  fiunt. 
Ergo  intentio  est  actus  voluntatis  dependentor  a ratione. 

Ohiectiones  vide  apud  S.  Thomam  in  locis  citatis. 


1)  Cfr.  1.  2.  q.  12.  a.  1.  et  qq.  dd.  do  Vcrit.  q.  22.  a.  13. 

THESIS  LXXIV. 

Quando  voluntas  per  media  tendit  in  finem, 
id  praestat  uno  et  eodem  motu,  seu  actu  (1). 

213.  Unitas  actus  desumitur  ex  unitate  obiecti.  Unitas  autem  obiecti 
salvatur  non  solum  ex  materiali  unitate  rei,  sed  etiam  ex  formali,  idest 
ex  subordinatione  plurium,  quae  per  modum  unius  apprehenduntur, 
ut  plures  lapides  qui  constituunt  unum  templum,  vel  plures  personae, 
quatenus  constituunt  unam  familiam.  Quum  igitur  intentio  feratur  in 
finem  per  ordinata  media,  et  in  media  quatenus  coniunguntur  cum 
fine,  necesse  est  ut  constituat  unicum  motum,  seu  unum  eumdemque 
actum  voluntatis. 

Nec  valet  obiicere  non  posse  velle  tum  finem  tum  media  absolute, 
seu  secundum  se.  In  hac  enim  hypothesi  haberemus  multiplicem  actum 
voluntatis,  quia  haec  potest  velle  media  non  quatenus  media,  sed  qua- 
tenus sunt  in  se  aliquid  appetibile,  puta  si  quis  vellet  potionem  non 
quatenus  est  medicina,  sed  quatenus  est  dulcis. 

Dices.  Voluntas  eius  quod  est  ad  finem  dicitur  electio.  Sed  non  est 
idem  electio  et  intentio.  Ergo  intentio  finis  non  est  idem  motus  cum 
voluntate  eius  quod  est  ad  finem. 

Resp.  Dist.  mai.  Electio  est  actus  voluntatis  in  ordine  ad  rationem 
comparantem  media  ad  invicem,  Conc.^  ordinantem  media  in  ipsum 
finem.  Nego.  Cone.  min.  Nego  cons.  « Ad  tertium  dicendum,  quod 
« motus,  qui  est  unus  siibiecto^  potest  ratione  differre  secundum  prin- 
« cipium  et  finem,  ut  ascensio  et  descensio,  sicut  dicitur  (Physic. 
« lib.  III.  text.  21.).  Sic  igitur  in  quantum  motus  voluntatis  fertur  in 
« id,  quod  est  ad  finem,  prout  ordinatur  ad  finem  (idest  prout  unum 
« medium  melius  conducit  quam  aliud),  est  electio,  motus  autem  vo- 
« luntatis,  qui  fertur  in  finem,  secundum  quod  acquiritur  per  ea  quae 
« sunt  ad  finem,  vocatur  intentio,  cuius  signum  est  quod  intentio  finis 
« esse  potest,  etiam  nondum  determinatis  his,  quae  sunt  ad  finem,  quo- 
« rum  est  electio  ».  S.  Thomas  1,  2.  q.  12,  a.  4.  ad  3.  Et  adhuc  cla- . 
rius  distinctionem  inter  obiectum  proprium  intentionis  et  electionis 
proponit  in  qq.  dd.  de  Verit.  q.  22.  a.  13.  ad  16.  « Dicendum,  quod  in- 
« tentio  est  actus  voluntatis  in  ordine  ad  rationem  ordinantem  ea  quae 
« sunt  ad  finem,  in  finem  ipsum,  sed  electio  est  actus  voluntatis  in  or- 


(1)  Cfr.  S.  Tli.  1.  2.  q.  12.  a.  4.  qq.  cld.  de  Yerit.  q.  22.  a.  14. 

« dine  ad  rationem  comparantem  ea,  quae  sunt  in  finem,  ad  invicem, 
« propter  hoc  intentio  et  electio  differunt  ».  Reliquas  obiectiones  vide 
apud  S.  Thomam  in  locis  citatis. 

214.  Corollarium.  De  radice  libertatis.  Radix  libertatis  humanae 
ex  parte  subiecti  est  voluntas^  quia  ipsa  est  snbiectum  liberae  deter- 
minationis, nempe  est  potentia  quae  libere  operatur ; ex  parte  vero 
causae  est  ratio ^ quia  ratio  potest  habere  diversas  conceptiones  boni 
et  voluntati  plura  obieta  proponere,  ita  ut  voluntas  ad  diversa  ferrr 
valeat.  Conf.  S.  Th.  1.  2.  q.  17.  a.  1.  ad  2.  qq.  dd.  De  Verit.  q.  24. 
a.  2.  et  1.  2.  q.  13.  a.  6. 

QUAESTIO  XXVII. 

DE  ELECTIONE. 

THESIS  LXXV. 

a)  Consilium,  qui  est  actus  rationis  in  ordine  ad  opus,  atque 
importat  collationem  de  rebus  agendis,  non  cogit  volunta- 
tem. Electio  autem,  quae  h)  versari  tantum  potest  circa  ea 
quae  sunt  ad  finem,  est  c)  actus  liber  voluntatis  in  ordine, 
seu  consequenter  ad  consilium  rationis,  et  ideo  d)  substan- 
tialiter est  actus  voluntatis,  sed  formaliter  specificatur  a 
praevio  actu  rationis  (I). 

PRAENOTIONES. 

215.  I.  Obiectum  electionis.  Quemadmodum  intellectus  dicitur  de 
principiis,  quae  sunt  per  se  immediate  nota,  ratio  autem  dicitur  de 
conclusionibus,  quibus  per  discursum  virtute  primorum  principiorum 
assentimur;  similiter  voluntas  dicitur  de  fine,  sive  hic  sit  absolute 
sive  relative  ultimus,  electio  autem  dicitur  de  mediis,  quae  finis  ultimi 
gratia  voluntas  amplectitur. 

II.  Consilium-Electio.  Quum  electio  sit  particularium  et  deficien- 
tium bonorum,  quae  assumenda  sunt  ut  media  ad  finem,  de  his  au- 
tem dubium  esse  possit  rationi,  utrum  conveniant  necne,  necesse  est 
ut  indicium  electivum  praecedatur  ab  inquisitione  rationis  de  rebus 
eligendis.  Quae  inquisitio  vocatur  consilium  (1.  2.  q.  14.  aa.  1°  et  3®). 
Electio  autem  vocatur  ab  Aristotele  (Ethic.  1.  III.  c.  3.)  appetitus 
praeconsiliati.  Etenim  tunc  voluntas  eligit,  quum  alicui  ex  consiliatis 
conclusionibus  practicis  assensum  praebet  unamque  prae  aliis  eligit, 
sive  quia  una  tantum  appareat  utilis,  sive  quia  inter  multas  utiles, 
una  praeferatur.  Ex.  gr.  si  quis,  postquam  statuerit  Roma  pergere  Mas- 
siliam, secum  ipse  conferat,  consiliando,  utrum  sit  eligendum  iter  ma- 
ritimum an  terrestre,  una  navis  potius  quam  alia  etc.  et  unum  ex 
his  mediis  ei  appareat  utile,  vel  etiam  si  plura  media  aeque  bona  ipsi 


(1)  1.  2.  q.  13  et  14. 

videantur,  quum  voluntas  in  unum  prae  alio  inclinatur,  puta  in  iter 
per  viam  ferream,  quae  litus  Liguriae  pertransit,  hoc  eligere  dicitur, 
et  actus  voluntatis  assentientis  huic  prae  aliis  dicitur  electio. 

III.  Electio  adaequate.  Quare  electio  adaequate  sumpta  duo  com- 
plectitur, nempe  indicium  rationis  per  consilium  obtentum  et  voluntatis 
assensum  bono  per  indicium  practicum  rationis  consiliato.  Et  ideo 
si  voluntas  non  assentiatur  huic  indicio,  sed  vel  suspendat  assensum, 
vel  rationem  moveat  ad  aliud  consilium  aliudque  indicium  practicum, 
nondum  habetur  electio.  Quum  autem  voluntas  assentitur  alicui  in- 
dicio practico  tunc  habetur  electio,  et  indicium  hoc  cum  assensu  vo- 
luntatis coniunctum  vocatur  indicium  ultimum  practicum. 

PROBATUR  THESIS. 

216.  Quoad  Consilium  non  cogit  voluntatem.  Consilium  rationis, 
quamvis  proponat  unum  bonum  prae  alio  ut  conducens  ad  finem,  tamen 
nequit  illud  proponere  ut  necessario  connexum  cum  beatitudine,  quum 
nullum  sit  huiusmodi  inter  particularia  bona  eligibilia:  ex.  gr.  sumere 
medicinam  erit  bonum  sanitati,  sed  malum  gustui.  Et  ideo  consilium 
est  inquisitio  quaedam  non  demonstrativa,  sed  ad  opposita  viam  ha- 
bens. Voluntas  igitur  remanet  semper  libera  tum  ad  assensum  in  bo- 
num consiliatum,  tum  ad  volendam  continuationem  inquisitionis,  tum 
ad  eam  suspendendam. 

Quoad  Electio  est  circa  media.  « Dicendum  quod,  sicut  iam 
« dictum  est  (art.  1.  huius  quaest.  ad  2.)  electio  consequitur  sen- 
« tentiam  vel  iudicium,  quod  est  sicut  conclusio  syllogismi  operativi. 
« Unde  illud  cadit  sub  electione  quod  se  habet  ut  conclusio  in  syllo- 
« gismo  operabiliura.  Finis  autem  in  operabilibus  se  habet  ut  princi- 
« pium,  et  non  ut  conclusio,  ut  Philosophus  dicit  (Physic.  lib.  II. 
« text.  89.).  Unde  finis,  in  quantum  est  huiusmodi,  non  cadit  sub 
« electione  » (1). 

Deinde  S.  Doctor  demonstrat  caeteros  fines,  excepto  nempe  line 
absolute  ultimo,  cadere  posse  sub  electione  non  quatenus  fines  sed 
quatenus  media,  hisce  verbis : « Sed  sicut  in  speculativis  nihil  prohibet, 
« id  quod  est  unius  demonstrationis  vel  scientiae  principium  esse  con- 
« clusionem  alterius  demonstrationis  vel  scientiae,  primum  tamen  prin- 
« cipium  indemonstrabile  non  potest  esse  conclusio  alicuius  demonstra- 
« tionis  vel  scientiae,  ita  etiam  contingit  id  quod  est  in  una  operatione 
I « ut  finis,  ordinari  ad  aliquid  ut  ad  finem,  et  lioc  modo  sub  electione 


(1)  1.  2.  q.  13.  a.  3. 

« cadit,  sicut  in  operatione  medici  sanitas  se  habet  ut  finis ; unde  hoc 
« non  cadit  sub  electione  medici,  sed  hoc  supponit  tamquam  princi- 
« pium.  Sed  sanitas  corporis  ordinatur  ad  bonum  animae,  unde  apud 
« eum,  qui  habet  curam  de  animae  salute  potest  sub  electione  cadere 
« esse  sanum  vel  esse  infirmum...  Sed  ultimus  finis  nullo  modo  sub 
« electione  cadit  ». 

Quoad  Electio  est  actus  liher.  Haec  pars  est  corollarium  prae- 
cedentium. Nam  si  nullum  ex  bonis  consiliatis  est  necessario  connexum 
cum  beatitudine,  utpote  deficiens,  et  ideo  non  determinat  necessario 
assensum  voluntatis,  necesse  est,  ut  sit  libera  ipsa  electio,  quae  re- 
sultat ex  consilio  et  assensu,  quemadmodum  enim  ait  S.  Gregorius 
Nyssenus  (apud  S.  Thomam  1.  2.  q.  13,  a.  1.),  « electio  neque  est  appe- 
« titus  secundum  seipsam,  neque  consilium  solum,  sed  ex  his  aliquod 
« compositum  ». 

Neque  dicas  voluntatem  determinatam  ad  aliqnem  finem,  puta  ad 
transfretandum,  necessitari  ad  aliquod  medium  eligendum,  puta  ad  na- 
vim suscipiendam.  Nam  nullus  ex  finibus  particularibus  necessitat  vo- 
luntatem, cui  potest  ut  bonum  placere  ipsum  nolle  (1). 

Corollarium.  De  voluntario  absque  ullo  actu.  Ex  modo  demonstratis 
apparet,  quo  sensu  voluntarium  dari  queat  absque  ullo  actu,  quatenus 
nempe  voluntas  inclinatur  tamquam  ad  aliquod  bonum  ad  non  volen- 
dum ulterius  et  ad  non  agendum,  idest  ad  non  eliciendos  neque  ad 
imperandos  ulteriores  actus.  Quo  in  casu  ipsum  non  velle  et  non  agere 
sunt  homini  voluntaria  et  imputabilia,  quamvis  enim  directe  non  pro- 
cedant a voluntate,  tamen  indirecte  procedunt  ab  ea,  quae  libere  a sua 
operatione  abstinet.  Hoc  sensu  loquitur  S.  Thomas  in  1.  2.  q.  6.  a,  2., 
• qui  consulendus  est. 

Quoad  4^”".  Electio  est  substantialiter  actus  voluntatis  formaliter 
specificatus  a praevio  actu  rationis.  Operatio  aliqua,  ad  quam  plures 
potentiae  suo  modo  concurrunt,  ad  eam  potentiam  substantialiter 
pertinet,  quae  eam  elicit  seu  perficit;  specificatur  autem  seu  forma- 
liter pertinet  ad  eam  potentiam  a qua  ordinationem  recipit  et  ad 
cuius  normam  elicitur.  lamvero  electio  perficitur  a voluntate,  quum 
consistat  in  actu  voluntatis  adhaerentis  bono,  quod  a ratione  propo- 
nitur ; ordinationem  autem  recipit  a ratione,  ad  cuius  normam  voluntas 
bonum  consiliatum  eligit,  quum  ratio  illud  proponat  voluntati  tamquam 
' eligibile,  utpote  ordinabile  ad  finem.  Ergo  electio  est  substantialiter 
seu  materialiter  actus  voluntatis,  formaliter  autem  est  actus  rationis. 
' Cfr.  S.  Th.  1.  2.  q.  13.  a.  1. 


(1)  Cfr.  1.  c.  a.  6. 

217.  Corollarium  1.  Ex  dictis  apparet  quo  ordine  procedamus  ad 
xligendum.  Primo  locum  habet  apprehensio  finis,  secundo  appetitus  finis, 
tertio  consilium  de  his  quae  sunt  ad  finem,  quarto  electio  boni  a ra- 
tione propositi,  ut  conducibilis  ad  finem.  Cfr.  1.  q.  15.  a.  3. 

Corollarium  2.  Consilium  quamvis  sit  actus  rationis^  tamen  in- 
cludit aliquid  voluntatis,  quum  praesupponat  motum  voluntatis  in 
finem.  Homo  enim  non  inciperet  consiliari  de  mediis  eligendis  ad  finem, 
nisi  eius  voluntas  iam  intenderet  finem.  Id  S.  Thomas  pulchre  declarat 
in  1.  2.  q.  14.  a.  2.  ad  1.:  « Dicendum  quod,  quando  actus  duarum 
« potentiarum  ad  invicem  ordinantur,  in  utroque  est  aliquid,  quod  est 
« alterius  potentiae,  et  ideo  uterque  actus  ab  utraque  potentia  deno- 
x<  minari  potest.  Manifestum  est  autem  quod  actus  rationis  dirigentis 
I -c<  in  his,  quae  sunt  ad  finem  et  actus  voluntatis  secundum  regimen 

‘ « rationis  in  ea  tendentis,  ad  se  invicem  ordinantur.  Unde  et  in  actu 

j -«  voluntatis,  qui  est  electio,  apparet  aliquid  rationis,  scilicet  ordo,  et 

1 « in  consilio,  quod  est  actus  rationis,  apparet  aliquid  voluntatis,  sicut 

j « materia,  quia  consilium  est  de  his  quae  homo  vult  facere,  et  etiam 

« sicut  motivum : quia  ex  hoc  quod  homo  vult  finem,  movetur  ad  con- 
I « silium  de  his,  quae  sunt  ad  finem.  Et  ideo  Philosophus  dicit  (Ethic. 

! -«  lib.  YI.  cap.  2.),  quod  electio  est  intellectus  appetitivus,  ut  ad  ele- 

j -«  ctionem  utrumque  concurrere  ostendat;  ita  Damascenus  dicit  (loco 

' -«  sup.  cit.)  quod  consilium  est  appetitus  inquisitivus,  ut  consilium 

j « aliquo  modo  pertinere  ostendat  et  ad  voluntatem,  circa  quam  et  ex 

i -«  qua  fit  inquisitio,  et  ad  rationem  inquirentem  ». 

OBIECTIOXES  CONTRA  TERTIAM  PARTEM. 

218.  Obiect.  l^  Electio  est  necessaria.  Nam  eligibilia  se  habent  ad 
finem,  ut  conclusiones  ad  principia.  Sed  ex  principiis  conclusiones  ne- 

i cessario  inferuntur.  Ergo  etiam  media  necessario  eliguntur, 
i Resp.  Nego  assert.  Ad  rat.  Cone,  mai,  List  min.  Conclusiones  ne- 
j cessario  connexae  cum  veritate  principiorum.  Cone.,  conclusiones  non 
I necessario  connexae,  Nego,  List,  conseq.  si  media  eligibilia  essent  ne- 
cessario connexa  cum  fine.  Cone.,  secus,  «Ad  primum  dicendum, 
« quod  non  semper  ex  principiis  ex  necessitate  procedit  conclusio,  sed 
« tunc  solum  quando  principia  non  possunt  esse  vera,  si  conclusio  non 
j « sit  vera.  Et  similiter  non  oportet  quod  semper  ex  fine  insit  homini 
« necessitas  ad  eligendum  ea  quae  sunt  ad  finem,  quia  non  omne  quod 
« est  ad  finem,  tale  est  quod  sine  eo  finis  haberi  non  possit,  aut  si  tale 
•«  sit,  non  semper  sub  tali  ratione  consideratur  » (1.  2.  q.  13.  a.  6.). 

Obiect.  2\  Electio  consequitur  iudiciuui  rationis  practicum.  Sed 
ratio  ex  necessitate  iudicat  de  aliquibus  propter  necessitatem  praemis- 
sarum. Ergo  etiam  electio  sequitur  necessario. 

Resp.  BisU  mai.  Electio  consequitur  iudicium  practicum  de  contin- 
gentibus^ Conc.^  de  necessariis^  Nego.  Cone.  min.  Nego  conseq.  « Ad 
« secundum  dicendum,  quod  sententia,  sive  iudicium  rationis  de  rebus 
« agendis  est  circa  contingentia,  quae  a nobis  fieri  possunt,  in  quibus 
« conclusiones  non  ex  necessitate  sequuntur  ex  principiis  necessariis 
« absoluta  ex  necessitate,  sed  necessariis  solum  ex  conditione,  ut:  si 
« currit,  movetur  ».  (S.  Th.  1.  c.). 

Obiect.  3^.  Si  aliqua  duo  sunt  penitus  aequalia,  non  magis  movetur 
homo  ad  unum  quam  ad  aliud.  Sed  multo  minus  potest  eligi  quod 
accipitur  ut  minus,  quam  quod  accipitur  ut  aequale.  Ergo  si  propo- 
nantur duo  vel  plura,  inter  quae  unum  maius  appareat,  impossibile 
est  aliquod  eorum  eligere.  Ergo  electio,  cum  sit  de  eo  quod  videtur 
aliquo  modo  melius,  est  necessaria. 

Resp.  Bist.  sequel.  mai.  Si  secundum  nnllam  considerationem  unum 
possit  apparere  eminentius  alio,  Conc.^  si  secundum  diversas  conside- 
rationes potest  vel  unum  vel  aliud  praeeminere.  Nego.  Contr.  min.  Si 
quod  apparet  minus  bonum  secundum  unam  considerationem  non 
posset  apparere  maius  secundum  aliam.  Cone.,  secus.  Nego.  Bona  con- 
tingentia sunt  huiusmodi,  ut  non  necessario  moveant  voluntatem,  quia, 
quum  non  habeant  perfectam  rationem  omnimodae  bonitatis,  possunt 
sub  variis  respectibus  sive  bonitatis  sive  deficientiae  proponi  voluntati 
a ratione.  Item  ratio  a voluntate  moveri  semper  potest  ad  ulteriores 
considerationes,  quamvis,  quum  voluntas  unum  prae  alio  eligit,  id  faciat 
propter  aliquam  rationem  bonitatis  hic  et  nunc  consideratam  tamquam 
eminentem  in  uno  potius  quam  in  alio  bono.  Sic,  quum  homo  eligit 
uliquod  minus  bonum  prae  alio  maiori  unice  ad  ostendendum  exercitium 
suae  libertatis,  hoc  ipsum  exercitium  libertatis  circa  minus  bonum  ap- 
prehenditur ut  bonum  eminentius  prae  maiori  bono. 

OBIECTIONES  CONTRA  QUARTAM  PARTEM. 

219.  Obiect.  1®.  Electio  non  est  actus  voluntatis  sed  rationis.  Nam 
electio  collationem  quamdam  importat,  qua  unum  alteri  praefertur.  Sed 
conferre  est  rationis.  Ergo  electio  est  actus  rationis. 

Resp.  Nego  assert.  Ad  rat.  Bist.  mai.  Electio  praesupponit  colla- 
tionem Cone.,  est  ipsa  collatio.  Nego.  Cone.  min.  Nego  conseq.  « Ad 
« primum  dicendum,  quod  electio  importat  collationem  quamdam  prae- 
« cedentem,  non  quod  essentialiter  sit  ipsa  collatio  » (1.  2.  q.  13.  a.  1.). 

Obiect.  2^.  Eiusdem  est  syllogizare  et  concludere.  Syllogizare  autem 
in  operabilibus  est  rationis.  Ergo  electio,  quae  est  quasi  conclusio  in 
operabilibus,  est  actus  rationis. 

Resp.  Dist.  mai.  Eiusdem  est  s}dlogizare  et  concludere  conclusione 
proprie  dicta,  Conc.^  conclusione  improprie  dicta.  Nego.  Cone.  min. 
Dist.  conseq.  Ipse  actus  electionis  est  conclusio  proprie  dicta,  Nego^  est 
conclusio  improprie  dicta,  utpote  quae  ex  conclusione  iudicii  practici 
sequitur,  et  in  qua  terminatur  motus  ad  electionem.  Cone.  « Dicendum 
« quod  practicae  inquisitionis  est  duplex  conclusio;  una  quae  est  in 
« ratione,  scilicet  sententia,  quae  est  iudicium  de  consiliatis;  alia  vero 
« quae  est  in  voluntate  et  huiusmodi  est  electio ; et  dicitur  conclusio 
« per  quamdam  similitudinem ; quia  sicut  in  speculativis  ultimo  statur 
« in  conclusione,  ita  in  operativis  ultimo  statur  in  operatione  » (qq.  dd. 
de  Veritate  q.  22.  a.  15.  ad  2.). 

Obiect.  Ignorantia  non  pertinet  ad  voluntatem,  sed  ad  vim  cogni- 
tivam. Est  autem  quaedam  ignorantia  electionis.  Ergo  electio  pertinet 
ad  rationem. 

Resp.  Dist.  mai.  Ignorantia  formaliter  accepta  non  pertinet  ad  vo- 
luntatem, Cone.,  ignorantia  accepta  quoad  aliquos  suos  effectus.  Nego. 
Contrad.  min.  Tamquam  occasio  malae  electionis,  Conc.^  tamquam  ali- 
quod constitutivum  ipsius  actus  electionis,  Nego.  Unde  si  electio  su- 
matur adaequate,  prouti  includit  ipsum  processum  rationis,  poterit 
ignorantia  attribui  ipsi  electioni.  In  hac  et  similibus  obiectionibus 
confunditur  ipse  actus  electionis,  qui  est  voluntatis,  cum  toto  processu 
electionis  adaequate  sumpto  in  quo  includitur  ipsa  operatio  rationis. 

Obiect.  T"*.  Electio  pertinet  ad  prudentiam.  Sed  prudentia  est  in  ra- 
tione. Ergo  electio  est  actus  rationis. 

Resp.  Dist.  mai.  Electio  participat  aliquid  prudentiae,  Cone.,  est 
totaliter  actus  prudentiae.  Nego.  Cone.  min.  Dist.  eonseq.  Ipse  actus 
eligendi  est  actus  rationis.  Nego,  iudicium  practicum  cui  voluntas 
assentitur  quum  eligit.  Cone.  « Dicendum  quod  electio  (adaequate 
« sumpta)  dicitur  esse  principale  in  virtute  morali  et  ex  parte  eius 
« quod  habet  de  ratione,  et  ex  parte  eius  quod  habet  de  voluntate : 
« utrumque  enim  requiritur  ad  rationem  virtutis  moralis;  et  dicitur 
« electio  principale  respectu  exteriorum  actuum.  Unde  non  oportet  quod 
« electio  sit  actus  prudentiae  totaliter;  sed  participat  aliquid  priiden- 
« tiae  sicut  et  rationis  » (qq.  dd.  1.  c.  ad  3.).  Solutio  cuiusdam  diffi- 
cultatis de  apparente  quadam  electione  brutorum  datur  a S.  Thoma 
(1.  2.  q.  13.  a.  2.  ad  3.),  quem  locum  attulimus  sub  n.  153.  ad  Obiect.  1 1. 

I!» 

APPENDIX. 

DE  RELIQUIS  ACTIBUS  VOLUNTATIS. 

217.  I.  Consensus  importat  applicationem  appetiti  vi  motus  ad  ali- 
quid praeexistens  in  potestate  applicantis  (1.  2,  q.  15.  a.  3.). 

Et  ideo  consensus  est  de  his  quae  sunt  ad  finem.  Simplex  autem 
voluntas  est  de  fine  (ibid.). 

II.  Usus  importat  applicationem  alicuius  rei  ad  aliquam  operatio- 
nem. Unde  et  operatio,  ad  quam  applicamus  rem  aliquam,  dicitur  usus 
eius,  sicut  equitare  est  usus  equi,  et  percutere  est  usus  baculi  (1.  2. 
q.  16.  a.  1.). 

Quum  igitur  voluntatis  sit  movere  caeteras  animae  vires  ad  earum 
operationes ; usus  est  voluntatis  ut  primi  moventis,  est  rationis  ut  di- 
rigentis, caeterarum  vero  potentiarum,  ut  exequentium  (ibid.). 

III.  Imperare  est  movere  aliquem  cum  quadam  intimatione  denun- 
tiativa ; quae  motio  habetur  quum  per  verbum  imperativi  modi  dici- 
mus alicui  « fac  hoc.  » Primum  autem  movens  in  viribus  animae  ad 
exercitium  actus  est  voluntas.  Ergo  voluntatis  actus  praesupponitur 
ad  imperium.  Attamen  quum  imperium  formaliter  includat  intimatio- 
nem seu  denuntiationem  quae  est  actus  rationis ; nempe  « hoc  est  fa- 
ciendum » ; sequitur  imperare  esse  actum  rationis  praesupposito  actu 
voluntatis,  in  cuius  virtute  movet  (1.  2.  q.  17.  a.  1.). 

IV.  Frui  stricto  sensu  est  re  aliqua  delectari  propter  seipsam. 

Lato  sensu  est  fructum  vel  delectationem  ex  re  aliqua  capere. 

Unde  proprie  est  de  fine  ultimo. 

Est  formaliter  actus  voluntatis.  Quia  eius  est  delectari  de  fine,  cuius 
est  appetere  finem.  Atqui  voluntatis  est  appetere  finem.  Ergo  etc. 

Non  tamen  excluditur  delectatio  propria  potentiae  operantis  in  for- 
mali possessione  finis:  quae,  quum  agitur  de  fine  ultimo,  est  intellectus 
(1.  2.  q.  11.  ad.  U^^^^et  3"’^). 

QUAESTIO  XXVllL 


DE  MOTIVO  VOLUNTATIS. 


PRAENOTIONES 


218.  Quaestio  haec  agitur  a S.  Thoma  in  1.  2.  q.  9.  Nos  compendia- 
tim  Angelici  doctrinam  proponemus,  sed  in  antecessum  quasdam  no- 
tiones praemittimus  ad  rectam  eius  intelligentiam  necessarias.  Itaque 
ad  bene  intelligendum  modum  quo  aliqua  potentia  operativa  movetur, 
vel  movet,  distinguendae  sunt  diversae  rationes  movendi  seipsum  vel 
alia  a se.  Etenim : 

a)  Aliud  est  potentiam  moveri  quoad  exercitium,  aliud 
quoad  specificationem.  Hoc  efficitur  ab  obiecto  ad  quod  ordinatur 
potentia,  illud  autem  a virtute  activa  ipsius  potentiae;  utnmique  re- 
quiritur ad  hoc  ut  qootentia  operetur.  Attamen  obiectum  qua  tale  nihil 
confert  virtuti  activae  potentiae,  sed  eam  supponit  perfectam  in  ratione 
principii  operativi.  Virtus  autem  activa  potentiae  obiectum  requirit 
II  tamquam  terminum  proportionatum  suae  operationis,  quam  obiectum 
;;  specificat.  Sunt  enim  in  diverso  genere  causarum,  quum  virtus  activa 

Isit  in  genere  causae  efficientis,  obiectum  vero  in  genere  causae  finalis. 
h)  Quapropter  non  est  confundenda  necessitas  motionis  ex 
parte  obiecti,  seu  secundum  specificationem,  cum  necessitate 
motionis  ex  parte  principii  actuosi,  seu  quoad  exercitium.  Et 
. ideo  ex  eo  quod  voluntas  moveri  debeat  ex  parte  obiecti  a fine,  non 
' excluditur  quod  movere  debeat  seipsam  quoad  exercitium.  Similiter  si 
* voluntas  non  haberet  virtutem  movendi  se  quoad  exercitium,  non  suffi- 
] ceret  obiecti  seu  finis  propositio  ad  hoc  ut  voluntas  ageret.  Obiectum 
:!  enim  qua  tale  non  confert  vires  potentiae  activae,  sed  supponit.  Et 
\ sane  cum  agatur  de  diverso  genere  causarum  concurrentium  ad  eumdem 
I effectum,  positio  unius  non  supplet  defectum  alterius. 

* His  praenotatis  accedamus  ad  innuenda  summa  capita  Quaestionis 
|de  motivo  voluntatis  prouti  a S.  Thoma  resolvitur  in  1.  2.  q.  9. 

BREVIS  DECLARATIO. 

219.  Iu  articulo  1.  docet  S.  Doctor  voluntatem  moveri  ab  in- 
tellectu quoad  specificationem  ut  a proponente  obiectum.  Quum 
enim  voluntas  sit  appetitus  boni  universalis  et  sibi  convenientis,  a quo 
specificatur  et  in  quod  tendit  tamquam  in  finem,  necesse  est  ut  tale 
obiectum  ei  proponatur  ab  intellectu  cuius  voluntas  est  appetitus  et 
qui  solus  cognoscere  potest  rationes  universalissimas  entis,  veri,  boni. 

In  articulo  2.  docet  voluntatem  moveri  etiam  ex  parte  obiecti 
ab  appetitu  sensitivo,  qui  si  immutetur  a re  sensibili  efficit  ut  homini 
appareat  bonum  et  conveniens  id,  quod,  si  homo  non  agitaretur  a pas- 
sione, non  appareret  ei  bonum  vel  conveniens. 

In  articulo  3.  docet  voluntatem  quoad  exercitium  movere 
seipsam  quia  si  est  actuata  secundum  appetitionem  finis  ultimi  movere 
potest  seipsam  ad  volenda  ea  quae  sunt  ad  finem  eo  modo  et  ordine, 
quem  superius  indicavimus. 

In  articulo  I.  docet  voluntatem  moveri  ab  exteriori  aliqua 
causa  non  solum  ex  parte  obiecti  seu  quoad  specificationem 
actus,  sed  etiam  ex  parte  principii  seu  quoad  exercitium.  Nam 

voluntas  libere  movere  potest  seipsam  tantum  quoad  ea  quae  sunt  ad 
finem  absolute  ultimum  nempe  quoad  particularia  bona  quae  sunt  or- 
dinabilia ad  beatitudinem.  Ad  hoc  autem  ut  moveat  seipsam.  quoad 
ea  quae  sunt  ad  finem  praecedere  debet  non  solum  actualis  motio  vo- 
luntatis ad  finem,  sed  etiam  ad  primum  consilium  quoad  bona  par- 
ticularia eligenda.  Voluntas  enim  quae  quandoque  est  in  potentia, 
quandoque  in  actu,  reduci  debet  de  potentia  in  actum  ab  aliquo  ente 
quod  sit  actu  in  ipso  ordine  causae  efficientis.  Item,  cum  absque  praevio 
consilio  eligere  nequeat,  debet  ad  primum  consilium  ab  extrinseco  mo- 
veri, secus  procederetur  in  infinitum.  Ergo  voluntas  quoad  ipsum  exer- 
citium a movente  extrinseco  seu  a Deo  moveri  debet  non  solum  ad' 
actum  appetendi  bonum  universale  seu  ipsam  beatitudinem  in  genere, 
sed  etiam  ad  primum  consilium,  ad  hoc  ut  sic  mota  possit  movere 
seipsam.  Cfr.  I.  c.  S.  Th. 

Neque  id  obest  libertati  arbitrii.  Nam  ipsa  prima  electio  procedit 
a voluntate  seipsam  determinante  ad  unum  vel  ad  aliud  ex  particula- 
ribus bonis.  Unde  S.  Thomas  in  art.  6.  huius  Quaestionis  ait:  « Ad 
« tertium  dicendum,  quod  Deus  movet  voluntatem  hominis,  sicut  imi- 
« versalis  motor  ad  universale  obiectum  voluntatis,  quod  est  bonum, 
« et  sine  hac  universali  motione  homo  non  potest  aliquid  velle,  sed 

•«  homo  per  rationem  determinat  se  ad  volendum  hoc  vel  illud,  quod 
« est  vere  bonum  vel  apparens  bonum  etc.  » 

220.  Ex  quibus  S.  Tboinae  verbis  et  ex  similibus,  qu«ae  saepe 
repetit,  manifeste  apparet  quam  louge  ab  humani  arbitrii  li- 
bertate tuenda  et  ab  Angelici  Doctoris  mente  sit  sententia 
eorum  qui  asserunt  Deum  sua  motione  determinare  voluntatem 
ad  unum  prae  alio  volendum.  Et  sane  potentia  quae  ab  agente  ex- 
trinseco  determinatur  ad  unum  volendum  non  potest  hoc  non  velle. 
-Qui  autem  non  potest  aliquod  non  velle,  hoc  necessario  vult.  Ergo  si 
voluntas  Divina  motione  determinatur  ad  unum,  nequit  libere  bona 
particularia  eligere,  et  sic  actum  est  de  libero  hominis  arbitrio. 
Insuper  quid  clarius  dici  poterat  a S.  Thoma  in  1.  2.  q.  X.  a.  4.  ubi 
i expresse  agit  de  hac  Divina  motione?  En  eius  verba:  « Respondeo 
« dicendum  quod,  sicut  Dionysius  dicit  (De  div.  nom.  cap.  4.  lect.  23.), 
« ad  Providentiam  Divinam  non  pertinet  naturam  rerum  corrumpere 
« sed  servare.  Unde  omnia  movet  secundum  earum  conditionem,  ita 
« quod  ex  causis  necessariis  per  motionem  divinam  sequuntur  effectus 
« ex  necessitate,  ex  causis  autem  contingentibus  sequuntur  effectus 
-«  contingentes.  Quia  igitur  voluntas  est  activum  principium  non  deter- 
« minatum  ad  unum  indifferenter  se  habens  ad  multa,  sic  Deus  ipsam 
-«  movet,  quod  non  ex  necessitate  ad  unum  determinat,  sed  remanet 
■«  motus  eius  contingens,  et  non  necessarius,  nisi  in  his  ad  quae  natura- 
« liter  movetur.  » Consule  etiam  verba  S.  Thomae  allata  sub  n.  205.  III. 
-quibus  discrimen  inter  modum  se  movendi  brutorum  et  hominum  in 
I .rebus  agendis  ponit  in  eo,  quod  brutorum  indicium  est  determinatum 
-ud  unum  ab  Auctore  Naturae,  hominum  vero  iudicium  minime,  sed 
.relinquitur  indifferens  ad  eligendum  unum  prae  alio. 

QUAESTIO  XXIX'. 

DE  UNIONE  ANIMAE  HUMANAE  CUM  CORPORE  (1). 

221.  Quaestio  haec  soluta  nobis  implicite  fuit  in  Quaestione  XIV. 
Thesi  40.  ubi  demonstravimus  a)  principium  primum  quo  operationum 
vitalium  in  vivente  corporeo  esse  formam  substantialem  atque  vocari 
animam  h)  eam  pro  variis  gradibus  operationum  in  eodem  ente  esse 
unicam,  et,  licet  sit  formaliter  nobilior,  continere  virtualiter  perfectio- 
nes formarum  inferiorum.  Quapropter  quum  homo  sit  ens  corporeum 
vivens  vita  non  solum  vegetativa  et  sensitiva,  sed  etiam  intellectiva 
cum  discursu  seu  rationali,  necesse  est  ut  asseramus  primum  principium 
operationum  vitalium  in  homine,  nempe  animam  humanam  a)  esse 
formam  substantialem,  h)  esse  unicam  in  eodem  homine,  et  quamvis 
sit  formaliter  intellectiva,  tamen  esse  virtualiter  sensitivam,  vegetati- 
vam  et  corpoream,  ita  ut  per  unam  eamdemque  animam,  tamquam 
per  propriam  formam  substantialem  homo  habeat  ut  sit  rationalis, 
sensitivus,  vegetativus,  corpus  et  ens.  Quod  explicite  a S.  Thoma 
affirmatur  (in  qq.  dd.  De  Spirit.  Creaturis  art.  3.)  hisce  verbis : « In 
« hoc  homine  non  est  alia  forma  substantialis,  quam  anima  rationalis, 
« et  per  eam  homo  non  solum  est  homo,  sed  et  animal,  et  vivum,  et 
« corpus,  et  substantia,  et  ens  ».  Ne  igitur  eadem  bis  agamus,  remit- 
« timus  Discipulos  ad  Thesim  40.  nonnulla  addentes  ad  pleniorem  rei 
« intelligentiam. 

THESIS  LXXVI. 

Anima  intellectiva  unitur  corpori  ut  forma  substantialis. 

PRAENOTIONES. 

222.  I.  Unio  geiieratim.  Unio  importat  coniunctionem  duorum 
vel  plurium  ad  aliquod  unum  efformandum.  Quum  autem  unum  et 
ens  convertantur,  ens  autem  denominetur  ab  esse,  necesse  est,  ut  ea, 
quae  uniuntur,  ad  aliquod  esse  commune  habendum  coniungantur,  ita 


(1)  Cfr.  S.  Tli.  3.  p.  q.  76.  et  11.  pp. 

ut  si  unio  sit  realis^  coniungi  debent  ad  aliquod  esse  reale  commune, 
si  unio  sit  tantum  logica  coniungi  debent  ad  aliquod  esse  tantum 
intentionale  seu  rationis. 

II.  Unio  realis  substantialis.  Ut  sistamus  in  unione  reali^  quum 
esse  redle^  seu  actus  essendi^  possit  esse  vel  primum  seu  substantiale^ 
vel  secundum  seu  accidentale,  ad  hoc  ut  duo  uniantur  in  ordine  ad 
aliquod  esse  primum  seu  substantiale,  necesse  est  ut  vel  alterutrum 
vel  utrumque  careant  proprio  esse,  ita  ut,  unione  peracta,  vel  utrumque 
existere  incipiat  per  esse  compositi,  vel  unum  existat  per  esse  ei  com- 
municatum in  composito  ab  alio,  cui  per  se  subsistere  competat. 

III.  Unio  realis  substantialis  essentialis  seu  naturalis.  Hoc 
cui  per  se  competit  subsistere,  quodque  trahit  aliud  in  unitatem  sui 
esse,  vel  est  completum  in  linea  essentiae,  vel  non.  Si  non  est  com- 
pletum in  linea  suae  essentiae,  quae  ad  alium  terminum  unionis  exten- 
ditur tamquam  ad  intrinsecum  sui  constitutivum,  unitur  alteri  ut  pars 
essentiae  formalis  parti  essentiae  pure  potentiali,  nempe  ut  actus 
primus 'in  linea  essentiae  purae  potentiae  subiectivae  in  eadem  linea 
essentiae,  videlicet  ut  forma  substantialis  materiae  primae  sibi  propor- 
tionatae  quare  haec  unio  ita  est  substantialis,  ut  sit  etiam  essentialis 
et  naturalis.  Videlicet  ita  uniuntur  ad  unitatem  primi  esse,  ut  ex  hac 
unione  resultet  unica  natura,  unica  essentia,  unica  substantia,  completa 
per  se  subsistens. 

IV.  Unio  realis  substantialis  hypostatica.  Quod  si  aliquod  sub- 
sistens sit  completum  in  linea  essentiae  non  poterit  aliud  sibi  unire  in 
communione  primi  esse,  si  sit  subsistens  creatum,  quia  esse  substan- 
tiale uniuscuiusque  finitae  essentiae  completae  limitatur  ad  eam  cui 

j respondet  ut  proprius  actus  propriae  potentiae.  Tantum  illud  subsistens 
quod  est  suum  esse,  nempe  infinitum  in  suo  esse,  poterit  in  unitatem 
sui  esse  assumere  aliquam  essentiam  singularem  finitam,  ita  ut  haec 
non  subsistat  per  proprium  esse,  sed  existat  per  esse  Suppositi  Divini 
quod  eam  sibi  ita  copulavit.  Quae  unio  vocatur  hypostatica,  atque 
est  substantialis  ratione  toO  esse  primi  et  personalis,  in  quo  natura 
assumpta  communicat,  non  autem  ratione  novae  cuiusdam  naturae 
I vel  essentiae,  quae  ex  hac  unione  resultet,  quum  tum  essentia  personae 
assumentis  tum  natura  assumpta  remaneant  omnino  inconfusae  et  im- 
" permixtae.  Hanc  ineffabilem  unionem  ex  misericordi  Dei  consilio  locum 
habuisse  inter  Personam  Divini  Verbi  et  humanam  naturam  Christi  fide 
tenemus  (1). 


(1)  Cfr.  S.  Tli.  3.  p.  q.  17.  a.  2. 

V.  Ullio  realis  accidentalis,  eiusque  species.  Quum  duo  vel 
plura  coniunguntur  in  communitate  alicuius  esse  realis  accidentalis 
considerandum  est  utrum  ea  quae  uniuntur  sint  et  perseverent  esse 
totidem  subsistentia  distincta,  ut  cum  plures  lapides  uniuntur  ad  effor- 
mandam  unam  domum,  vel  utrum  unum  tantum  sit  subiectum  aliquod 
in  suo  esse  subsistens,  reliqua  autem  sint  formae  quaedam  accidentales 
seu  actus  non  puri  ulterius  perficientes  substantiam  in  suo  primo  esse 
iam‘constitutam,  ut  quum  homo  remanens  homo  fit  albus,  musicus, 
architectus.  Quamvis  in  utroque  casu  componentia  non  conveniant  in 
aliqua  unitate  essendi  simpliciter,  sed  tantum  secundum  quid  seu  per 
accidens,  ita  ut  compositum  resultans  dici  possit  unum  tantum  secundum 
quid,  tamen  in  primo  casu  unitas  accidentalis  est  adhuc  imperfectior 
quam  in  secundo.  Nam  in  primo  casu  componentia  conveniunt  in  ea 
unitate  accidentali,  quae  vocatur  unitas  aggregationis,  in  qua  rema- 
nent omnino  totidem  subsistentia  distincta,  quum  forma  accidentalis 
in  cuius  esse  communicant  sit  forma  sive  confusae  cuiusdam  aggrega- 
tionis ut  acervus  lapidum,  sive  etiam  ordinis  aut  figurae  ut  pyramis 
vel  templum,  quae  est  primario  perfectio  totius  aggregati  non  partium. 
In  secundo  autem  casu  ea  quae  uniuntur  non  sunt  totidem  subsistentia 
distincta,  sed  unum  idemque  subiectum  subsistens  in  aliqua  natura, 
puta  humana,  ulterius  perficitur  per  formas  accidentales  supervenientes, 
ita  ut  perseverans  in  suo  esse  substantiali  ex.  gr.  hominis,  incipiat 
habere  plura  esse  accidentalia  albi,  musici,  virtuosi  etc.  Quae  formae 
accidentales  diyuntur  constituere  cum  subiecto  cui  inhaerent,  unum 
secundum  quid.  Quum  enim  esse  talium  formarum  non  pertineat  ad 
esse  primum  seu  substantiale  subiecti,  nequit  dici  esse  illius  simpli- 
citer, sed  tantum  secundum  quid  (1). 

PROBATUR  THESIS. 

223.  I.  Homo  quum  sit  intelligens,  habet  virtutem  intellectivam, 
quae  utpote  accidens  immateriale  sublectari  debet  in  substantia  imma- 
teriali. lamvero  haec  substantia  immaterialis,  quae  vocatur  anima 
rationalis,  vel  unitur  corpori  humano  ad  faciendum  unum  per  se  seu 
substantiale,  vel  ad  faciendum  unum  per  accidens.  Porro  nequit  uniri 
ad  faciendum  unum  per  accidens  unitate  aliqua  aggregationis  vel 
ut  motor  mobili,  quia  in  tali  hvpothesi  non  esset  idem  ens  seu  idem 
homo  qui  intelligeret,  sentiret,  vegetaret  et  esset.  Ergo  necesse  est 
dicere  animam  rationalem  uniri  corpori  humano  ad  feciendum  unum 


(1)  Cfr.  S.  Th.  3.  p.  q.  2.  a.  1. 

per  se  seu  substantiale  in  ipsa  linea  essentiae,  quum  homo  in  quantum 
homo  seu  ratione  essentiae  humanae  intelligat,  sentiat,  vegetet  et 
habeat  corpus.  Sed  substantia  immaterialis,  quum  sit  actus,  si  uniatur 
principio  materiali  ad  constituendum  unum  per  se  in  ipsa  linea  essentiae 
habere  debet  rationem  actus  primi  seu  formae  substantialis.  Ergo  anima 
rationalis  unitur  corpori  ut  forma  substantialis  (1). 

II.  Secundum  illud  principium  formale  substantiale  homo  speciem 
«ortitur,  quod  est  primum  principium  operationis  propriae  hominis  ut 
homo  est.  Atqui  primum  principium  operationis  propriae  hominis  est 
anima,  quatenus  formaliter  intellectiva  cum  discursu  seu  rationalis. 
Nam  a)  animal  rationale  est  praedicatum  essentiale  hominis,  h)  intel- 
ligere,  quum  sit  operatio  vitalis,  fundari  debet  in  principio  primo  sub- 
stantiali, nam  vivere  viventibus  est  esse.  Ergo  anima  intellectiva  est 
forma  substantialis  hominis. 

Dices.  Per  accidens  homo  intelligit.  Ergo  intelligere  est  operatio 
homini  accidentalis,  non  essentialis. 

Resp.  Dist.  anteced.  Si  to  per  accidens  referatur  ad  actus  elicitos 
ab  intellectu.  Cone.,  si  refertur  ad  principium  elicitivum,  Subdist.  Si  ad 
principium  primum  seu  remotum.  Nego,  si  ad  principium  proximum, 
iterum  subdistinguo,  intelligit  per  accidens  proprium,  Cone.,  intelligit 
per  aliquod  accidens  extrinsecus  adveniens.  Nego.  Nego  conseq. 

III.  Cum  intelligere  competat  Socrati  ratione  suae  essentiae,  prin- 
I cipium  primum  intellectivum  quo  Socrates  intelligit  vel  erit  tota  es- 
; sentia  Socratis,  vel  pars  constitutiva  essentiae  eius.  Atqui  primum  est 
I •'  manifeste  falsum : nam  de  essentia  Socratis  est  etiam  sentire,  vegetare, 
I : esse  extensum,  ponderosum  etc.  Ergo  principium  intellectivum  est  pars 
’ intrinsece  constitutiva  essentiae  Socratis:  nequit  autem  esse  pars  ma- 

ferialis.  Ergo  est  pars  formalis,  ac  proinde  anima  intellectiva  est  forma 
j substantialis  hominis. 

j IV.  Principium  intellectivum,  quod  naturaliter  unitur  corpori  ad 
“ complendam  speciem  humanam,  unitur  ei  ut  forma  substantialis.  Atqui 
j anima  intellectiva  unitur  corpori  ad  complendam  speciem  humanam. 
, Ergo  anima  humana  unitur  corpori  ut  forma  substantialis.  Maior  est 
'!  evidens  cuilibet  cognoscenti  rationem  et  munus  formae  substantialis, 
j Minor  constat  ex  eo  quod  de  ratione  speciei  humanae  est  intelligere 
I per  conversionem  ad  phantasmata.  Ad  id  autem  requiritur,  ut  intelli- 
I gere  animae  humanae  indigeat  potentiis,  quae  per  quaedam  organa 
corporalia  operantur,  scilicet  imaginatione  et  sensu.  Ergo  dicendum  est 
animam  intellectivam  uniri  corpori  ad  complendam  speciem  humanam, 
ac  proinde  esse  formam  substantialem  hominis. 


(.1)  Cfr.  S.  Th.  qq.  dil.  do  Spir.  Creat,  a.  2. 

V.  Confirmatur  et  declaratur  pulcherrimo  testimonio  S.  Tliomae 
(Contra  Gent.  Lib.  II.  cap.  68),  in  quo  etiam  plures  obiectiones  prae- 
occupantur. Praestat  Angelici  Doctoris  verba  referre: 

« Ad  hoc  quod  aliquid  sit  forma  substantialis  alterius,  duo  requi- 
« runtur.  Quorum  unum  est  ut  forma  sit  principium  essendi  substan- 
« tialiter  ei  cuius  est  forma,  principium  autem  dico  non  effectivum, 
« sed  formale,  quo  aliquid  est  et  denominatur  ens.  Unde  sequitur  aliud 
« scilicet  quod  forma  et  materia  conveniant  in  uno  esse,  quod  non 
« contingit  de  principio  effectivo  (idest  de  causa  efficiente)  cum  eo 
« cui  dat  esse,  et  hoc  esse  est  in  quo  subsistit  substantia  composita, 
« quae  est  una  secundum  esse  ex  materia  et  forma  constans.  Non  au- 
« tem  impeditur  substantia  intellectualis,  per  hoc  quod  est  subsistens, 
« ut  probatum  est  (cap.  56),  esse  formale  principium  essendi  materiae, 
« quasi  esse  suum  communicans  materiaCj  non  est  enim  inconveniens 
« quod  idem  sit  esse  in  quo  subsistit  compositum,  et  forma  ipsa,  quum 
« compositum  non  sit  nisi  per  formam,  nec  seorsum  utrumque  sub- 
« sistat. 

« Potest  autem  oblici  quod  substantia  intellectualis  esse  suum 
« materiae  corporali  communicare  non  possit,  ut  sit  unum  esse  sub- 
« stantiae  intellectualis  et  materiae  corporalis,  diversorum  enim  ge- 
« nerum  est  diversus  modus  essendi,  ut  nobilioris  substantiae  nobilius 
« esse  ». 

Resp.  « Hoc  autem  convenienter  diceretur,  si  eodem  modo  illud 
« esse  materiae  esset  sicut  esse  substantiae  intellectualis.  Non  est 
« autem  ita,  est  enim  materiae  corporalis  ut  recipientis  et  suhiecti  ad 
« aliquid  aliius  elevati^  substantiae  autem  intellectualis  ut  principii 
« et  secundum  propriae  naturae  congruentiam.  Nihil  igitur  prohibet 
« substantiam  intellectualem  esse  formam  corporis  humani,  quae  est 
« anima  humana  ». 

Deinde  explicat  quomodo  possit  haec  mirabilis  unio  substantiae  spi- 
ritualis cum  materia  considerari.  Ait  enim: 

« Hoc  autem  modo  haec  mirabilis  rerum  connexio  considerari  pot- 
« est.  Semper  enim  invenitur  infimum  supremi  generis  contingere 
« supremum  inferioris  generis,  sicut  quaedam  infima  in  genere  anima- 
« lium  parum  excedunt  vitam  plantarum,  sicut  ostrea  quae  sunt 
« immobilia  et  solum  tactum  habent  et  terrae  in  modum  plantarum 
« affiguntur,  unde  et  beatus  Dionysius  dicit  (De  Divinis  nomin.  c.  7.) 
« quod  divina  sapientia  coniungit  fines  superiorum  principiis  infe- 
« riorum.  Est  igitur  accipere  aliquid  in  genere  corporum,  scilicet  corpus 
« humanum,  aequaliter  complexionatum,  quod  attingit  ad  infimum  sii- 
« perioris  generis,  scilicet  ad  animam  hum.anam,  quae  tenet  ultimum 

« gradum  in  genere  intellectualium  substantiarum,  ut  ex  modo  intel- 
« ligendi  percipi  potest.  Et  inde  est  quod  anima  intellectualis  dicitur 
« esse  quasi  quidam  horizon  et  confinium  corporeorum  et  incorporeo- 
« rum,  in  quantum  est  substantia  incorporea,  corporis  tamen  forma. 
« Non  autem  minus-  est  aliquid  unum  ex  substantia  intellectuali  et 
« materia  corporali  quam  ex  forma  ignis  et  eius  materia,  sed  forte 
« magis,  quia  quanto  forma  magis  vincit  materiam^  tanto  ex  ea  et 
« materia  magis  efficitur  unum  ». 

Postquam  autem  S.  Doctor  declaraverit,  quomodo,  quamvis  sit  unum 
esse  formae  et  materiae  in  composito  resultante,  tamen  non  oportet, 
ut  materia  semper  adaequet  esse  formae,  quum  non  omnes  formae 
aequae  immergantur  in  materia,  sed  quanto  forma  est  nobilior  tanto  in 
suo  esse  magis  excedat  materiam  (sicut  nos  declaravimus  in  Psycli. 
n.  140.  agentes  de  variis  materialitatis  gradibus),  ita  concludit: 
« Super  omnes  autem  has  formas  (quae  nempe  magis  vel  minus  ex* 
; « cedunt  qualitates  infimas  et  proprias  formae  materialis  in  infimo 

. « gradu)  invenitur  forma  similis  superioribus  substantiis,  etiam  quan- 
. « tum  ad  genus  cognitionis,  quod  est  intelligere,  et  sic  est  potens  in 

« operationem,  quae  completur  absque  organo  corporali  omnino,  et 
) « haec  est  anima  intellectiva,  nam  intelligere  non  fit  per  organum 

■ « corporale.  Unde  oportet  quod  id  principium  quo  homo  intelligit,  quod 

' « est  anima  intellectiva,  et  excedit  materiae  conditionem  corporalis, 

« non  sit  totaliter  comprehensum  a materia  aut  immersum  sicut 
' « aliae  formae  materiales,  quod  eius  operatio  intellectualis  ostendit,  in 
' « qua  non  communicat  materia  corporalis.  Quia  tamen  ipsum  intelli- 

« gere  animae  humanae  indiget  potentiis  quae  per  quaedam  organa 
« corporalia  operantur,  scilicet  imaginatione  et  sensu,  ex  hoc  ipso  de- 
« claratur,  quod  naturaliter  unitur  corpori  ad  complendam  speciem 
« humanam  ». 

Nota  a)  In  Oecumenico  Concilio  Viennensi  Summus  Pontifex  Cle- 
mens V.  postquam  definiverit  humanae  naturae  integritatem  in  Christo 
i D.  N.  ita  prosequitur : « Porro  doctrinam  omnem  seu  positionem  temere 
« asserentem,  aut  vertentem  in  dubium,  quod  substantia  animae  ratio- 

1«  nalis  seu  intellectivae  vere  ac  per  se  humani  corporis  non  sit  forma, 
. « veluti  erroneam,  ac  veritatis  catholicae  inimicam  fidei,  praedicto 
« sacro  approbante  concilio,  reprobamus,  definientes,  ut  cunctis  nota 
« sit  fidei  sincera  veritas  ac  praecludatur  universis  erroribus  aditus^ 
« ne  subintret,  quod  quisquis  deinceps  asserere,  defendere,  seu  tenere 
« pertinaciter  praesumpserit,  quod  anima  rationalis  seu  intellectiva  non 
« sit  forma  corporis  humani  per  se  et  essentialiter,  tamquam  haere- 
« ticus  sit  censendus.  » (Clement.  de  Summa  Trinit.  et  Fide  Cathol.). 

h)  Iu  Concilio  Lateranensi  Y.  Leo  X.  eamdem  veritatem  confir- 
mat, dum  immortalitatem  et  multiplicationem  animarum  humanarum 
“pro  singulis  corporibus  humanis  definit:  « Hoc  sacro  approbante  Con- 
« cilio  damnamus  et  reprobamus  omnes  asserentes,  animam  intelle- 
« ctivam  mortalem  esse,  aut  unicam  in  cunctis  hominibus,  et  haec  in 
« dubium  vertentes : cum  illa  non  solum  vere,  per  se  et  essentialiter 
~ « humani  corporis  forma  existat,  sicut  in  canone  felicis  recordationis 
« Clementis  Papae  Y.  Praedecessoris  Nostri  in  generali  Viennensi  Con- 
« cilio  edito,  continetur ; verum  et  immortalis,  et  pro  corporum  quibus 
« infunditur  multitudine  singulariter  multiplicabilis,  et  multiplicata, 
« et  muliplicanda  sit  (Sess.  YlII.  Can.  Apostolici  Eegiminis)  ». 

c)  Similiter  Pius  IX.  in  Litteris  ad  Archiepiscopum  Coloniensem 
'die  15.  lunii  1857.,  ita  damnat  Guntheri  opera:  « Noscimus  iisdem 

« libris  laedi  catholicam  sententiam  ac  doctrinam  de  homine,  qui  cor- 
« pore  et  anima  ita  absolvatur,  ut  anima,  eaque  rationalis,  sit  vera, 
« per  se,  atque  immediata  corporis  forma  ». 

d)  (Quaeres.  Cur  anima  in  allatis  documentis  dicatur  forma  cor- 
poris  non  solum  se,  sed  etiam  vere  et  essentialiter  ? 

Resp.  Ad  excludendum  omnem  errandi  vel  cavillandi  praetextum, 
anima  dicitur  esse  forma  corporis  vere,  ne  quis  existimet  eam  esse 
tantum  metaphorice  talem;  dicitur  insuper  esse^^er  se  forma  corporis, 
ne  quis  existimet  animae  unionem  ad  corpus  esse  tantum  per  accidens 
seu  accidentalem,  quod  enim  per  se  unitur  alteri,  substantialiter  ei 
unitur  nempe  in  unitate  tcJ  esse  primi : tandem  dicitur  anima  esse 
'essentialiter  forma  corporis,  ne  quis  putet  eam  uniri  corpori  tantum 
hypostatice  seu  personaliter;  quod  enim  essentialiter  alteri  unitur, 
unitur  ei  ad  intengrandam  essentiam  seu  naturam,  quae  ex  tali  unione 
' resultat. 


SCHOLION. 

.De  erroneis  opinionibus  circa  unionem  animae  humanae  cum  corpore. 

224.  Opiniones  eorum,  qui  Aristotelis  et  S.  Thomae  sententiam  de 
' unione  animae  rationalis  cum  corpore  non  amplexantur,  omnes  in  eo 
peccant  ut  mirabilem  hanc  et  perfectissimam  unionem  ad  accidentalem 
aliquam  communicationem  animam  inter  et  corpus  reducant,  in  qua 
fum  anima  tum  corpus  remaneant  subsistentia  omnino  distincta,  ita  ut 
' homo  revera  non  sit  unum  ens  simpliciter  et  unum  operans,  sed  plura 
• entia  et  plura  operantia.  Etenim  asserunt  ea  convenire  in  quadam  ac- 
^eidentali  unitate: 

a)  vel  moventis  et  moti,  quorum  unumquodque  retinet  suam  pro- 

priam  essentiam  et  existentiam,  nt  Plato  aiebat,  non  secns  ac  eques.- 
dirigit  equum  cui  insidet,  et  nauta  regit  navim ; 

h)  vel  operantium  realiter  operationes  simultaneas,  atque  hoc  si- 
multaneitatis  nexu  harmonice  sibi  respondentes,  ita  ut  dum  anima 
ex.  gr.  velit  corpori  manducationem  alicuius  pomi,  reapse  contingat  ut 
corpus  eliciat  operationem  illud  manducandi,  quae  opinio  est  Leibnitii, 
cuius  systema  vocatur  harmoniae  praestabilitae^  quia  si  quaeras  ab^ 
eo  cur  contingat  haec  simultaneitas  operationum  sibi  respondentium . 
toto  tempore,  quo  homo  vivit,  respondet  quia  Deus  in  sua  providentia, 
ita  disposuit.  Quae  omnia  sunt  prorsus  gratuita  et  puerilia ; 

c)  vel  operantium  non  realiter  sed  tantum  apparenter  operationes.- 
simultaneas  et  harmonice  sibi  respondentes,  quum  realiter  hos  effectus 
operetur  tum  in  anima  tum  in  corpore  solus  Deus,  quae  opinio  est 
Malebranchii,  cuius  systema  vocatur  occasionalismits.  Hoc  systema 
non  est  solum  gratuitum  et  puerile,  sed  etiam  absurdum  et  impium, . 
quum  veram  efficientiam  causis  secundis  adimat  omnemque  moralitatem 
humanarum  actionum  de  medio  tollat; 

dj  vel  mutuo  sibi  influentium  idest  animae  in  corpus  et  corporis 
in  animam.  Quod  systema  a Lokio  invectus  vocatur  influxus  physici, 
eo  quod  asseratur  corpus  influere  in  animam  quatenus  per  impressiones 
a sensibilibus  receptas  et  vicissim  in  animam  causatas,  eam  excitet  et 
determinet  ad  cogitandum,  atque  anima  dicatur  influere  in  corpus, . 
quatenus  agendo  in  fluidum  nerveura,  determinet  corpus  ad  motum. 
Quo  in  systemate  praeter  pessuradatam  substatialem  unionem  animae 
cum  corpore,  habetur  absurditas  corporis  per  se  moventis  motu  proprie 
'dicto  animam  immaterialem. 

e)  Tandem  Rosminius  asseruit  unionem  animae  humanae  cum  cor- 
pore fieri  hoc  pacto  ut  V anima  sensitiva  uniatur  corpori  mediante 
sensatione;  2°  ut  anima  rationalis  uniatur  corpori  mediante  perceptione 
immanenti  sensationis  animalis ; 3®  tandem  portenta  portentis  addens 
asseruit  non  esse  animam  formam  substantialem  corporis  sed  potius 
corpus,  quatenus  sentitur  ab  anima  sensitiva,  dici  posse  formam  sub- 
stantialem animae  sentientis,  et  quatenus  sentitum  ab  anima  sensitiva 
percipitur  ab  anima  rationali  per  ideam  entis  dici  posse  formam  sub- 
stantialem animae  rationalis.  En  eius  verba  (Psychologia,  vol.  2.  lib.  1.. 
cap.  XI.  § 849.) : « La  forma  sostanziale  dei  corpo  e piii  tosto  un  ef- 
« fetto  delFanima  e il  termine  interno  della  sua  operazione  : e pero  non 
« e ]’anima  stessa  che  sia  forma  sostanziale  dei  corpo.  » Et  paulo  in- 
j ferius:  « II  sentito  adunque  puo  dirsi  forma  sostanziale  delT anima  ». 

Atque  in  eodem  Opere  (vol.  I.  lib.  2.  c.  IX.  a.  2.  § 11.)  haec  habet  : 

. « Lhnteso  primitivo  si  puo  chiamare  forma  delFintelligente,  cosi  anche 

« il  sentito  si  puo  chiamare  forma  dei  senziente  ».  Qua  in  sententia 
praeter  multas  suppositiones  partim  gratuitas  partim  absurdas,  habemus 
a)  unionem  animae  cum  corpore  esse  mere  intentionalem,  h)  non  esse 
immediatam  sed  mediatam ; c)  non  animam  esse  formam  corporis,  sed 
e converso  corpus  quatenus  perceptum  esse  formam  animae  percipientis, 
d)  in  homine  animam  sensitivam  esse  aliam  ab  anima  intellectiva,  e) 
habemus  tandem  circulum  vitiosum.  Nam,  ut  optime  notavit  doctis- 
simus P.  Matthaeus  Liberatore  (1) : « Opinio  istaec  (nempe  Kosminii) 
« incurrit  circulum  vitiosum.  Nam  statuit  corpus  non  agere  in  animam, 
« nisi  per  virtutem  receptam  ab  anima,  nec  virtutem  hanc  recipere, 
« nisi  in  quantum  ab  anima  sentiatur.  Cum  igitur  sentiri  nequeat,  nisi 
« actione  animam  ad  sensationem  determinet,  corpus  virtutem  agendi 
« reciperet  per  unionem  et  haberet  ante  unionem  ». 

Atque  de  hisce  erroneis  sententiis  iam  satis  est.  Ex  superius  enim 
demonstratis  sunt  sufficienter  refutatae.  Omnes  enim  praeter  absurdi- 
tates  quasdam  unicuique  peculiares,  in  eo  peccant  ut  eam  unionem, 
quam  substantialem  esse  demonstravimus,  accidentalem  esse  affirment. 

OBIECTIONES  (2). 

225.  Obiect.  l^  Quod  advenit  alicui  post  esse  completum,  advenit 
ei  accidentaliter,  ut  albedo  liomini.  Atqui  animae  humanae,  utpote  per 
se  subsistenti,  advenit  corpus  post  esse  completum.  Ergo  unio  animae 
humanae  cum  corpore  est  accidentalis. 

Resp.  List.  mai.  Si  non  trahatur  ad  unitatem  eiusdem  primi  esse. 
Cone.,  si  trahatur  ad  unitatem  eiusdem  esse  primi,  i\%o.  Contrad.  min. 
Corpus  advenit  animae  humanae  ita  ut  trahatur  ad  unitatem  eiusdem 
esse  primi  tum  essentiae,  tum  existentiae,  Cone.,  ita  ut  non  trahatur 
ad  unitatem  eiusdem  primi  esse  tum  essentiae,  tum  existentiae.  Nego. 
Nego  Conseq.  Solutio  patet  ex  dictis  in  Praenotionibus  et  in  ipsa  de- 
monstratione Thesis. 

Obiect.  2^  Si  anima  rationalis  esset  forma  substantialis  corporis, 
deberet  per  corpus  individuari.  Atqui  quod  individuatur  per  corpus, 
corrupto  corpore,  amittit  suam  individuationem  et  consequenter  suum 
esse,  quod  de  anima  rationali  dici  nequit.  Ergo  anima  rationalis  non 
est  forma  corporis  humani. 

Resp.  Dist.  sequet,  mai.  Anima  deberet  individuari  per  ordinem  ad 
corpus  tamquam  ad  potentiam,  quam  ipsa  excedit  ratione  suae  imma- 


(1)  Metaph.  Spec.  p.  2.  cap.  3.  n.  132. 

(2)  Cfr.  S.  Tli.  qq.  cld.  de  Auima  a.  1. 

terialitatis,  Cone.,  quam  non  excedit,  ]!Cego.  Contrad.  min.  Si  sit  forma 
quae  non  excedit  capacitatem  materiae,  Cone.,  si  eam  excedit.  Nego, 
Nego  eonseq.  (1). 

Obiect.  3^.  Quod  habet  esse  per  se  subsistens  est  perfectum  in  aliqua 
specie.  Atqui  forma  substantialis  non  est  perfecta  in  aliqua  specie, 
quum  sit  pars  speciei.  Ergo  vel  anima  humana  non  est  per  se  subsi- 
stens, vel  non  est  forma  substantialis  corporis. 

Resp.  Dlst.  mai.  Si  sit  subsistens  completum  in  linea  essentiae. 
Cone.,  secus.  Nego.  Cone.  min.  Nego  eonseq.  « Ad  tertium  dicendum 
« quod  anima  humana  non  est  hoc  aliquid  sicut  substantia  completam 
« speciem  habens,  sed  sicut  pars  habentis  speciem  completam  etc.  » 
(S.  Th.  qq.  dd.  de  Anima  art.  1.). 

Obiect.  4"".  Forma  debet  esse  proportionata  materiae.  Atqui  anima 
rationalis,  quum  sit  incorruptibilis,  non  est  proportionata  corpori  cor- 
ruptibili. Ergo  anima  rationalis  non  est  forma  corporis. 

Resp.  Nist.  mai.  Si  haec  proportio  importaret  adaequationem  ma- 
teriae ad  formam  in  virtute  essendi,  Nego,  si  haec  proportio  importat 
meram  habitudinem  materiae  ad  formam.  Cone.  Contrad.  min.  Non  est 
proportionata  proportione  aequalitatis.  Cone.,  proportione  habitudinis. 
Nego.  Nego  eonseq.  Falsum  omnino  est  ad  hoc  ut  potentia  subiectiva 
in  ordine  essentiae  sit  proportionata  actui  requiri  aequalitatem  perfe- 
ctionis inter  utrumque;  sed  tantum  requiritur  ut  potentia  subiectiva 
sit  apte  disposita  ad  talem  formam,  cum  qua  debet  constituere  unum 
ens  completum  in  aliqua  specie.  Quod  autem  forma  in  sua  virtute 
essendi  excedat  vel  non  excedat  capacitatem  materiae,  dependet  a 
natura  essentiae,  quae  ex  earum  unione  resultare  debet.  Quapropter 
quum  resultare  debet  natura  humana,  quae  est  essentialiter  intellectiva, 
necesse  omnino  est  ut  forma  in  sua  virtute  essendi  excedat  capacitatem 
materiae. 

Obiect.  5^  Forma  substantialis  uniri  debet  materiae  ad  aliquod 
bonum  sui.  Atqui  anima  intellectiva  nequit  uniri  materiae  ad  aliquod 
bonum  sui,  neque  substantiale,  quia  est  per  se  subsistens,  neque  acci- 
' dentale,  quia  separata  a corpore  adhuc  intelligere  valet.  Ergo  anima 
intellectiva  non  unitur  corpori  ut  forma. 

Resp.  Bist.  mai.  Ita  tamen  ut  hoc  bonum  sit  simul  et  primario 
bonum  essentiae  ad  quam  constituendam  forma  ex  natura  sua  ordi- 
natur, Cone.,  ita  ut  sit  bonum  formae  independenter  ab  essentia,  cuius 
est  forma.  Nego  suppositum,  quia  unio  formae  cum  materia  ita  est 
primario  in  bonum  essentiae,  ut  sit  etiam  in  bonum  tum  substantiale 


(1)  Cfr.  S.  Th,  iu  L Sent.  Dist.  8.  q.  5.  a.  2.  ad  (5. 

timi  accidentale  ipsius  formae  Nego  min.  Dist.  rat.  addit.  Anima  in- 
tellectiva separata  a corpore  adhuc  intelligere  valet  ea  intellectione 
distincta,  quam  acquireret  per  species  a phantasmatibus  abstractas, 
Nego,  intellectione  confusa,  quam  habet  per  species  ei  naturaliter  in- 
ditas, Cone.  Nego  conseq. 

In  statu  separationis  animam  ipsas  naturas  rerum  sensibilium  in- 
telligere per  species  inditas  cognitione  magis  confusa,  quam  esset  ea 
quam  per  abstractionem  a phantasmatibus  acquireret,  docet  S.  Thomas 
in  1.  p.  q.  88.  praesertim  in  articulo  3.  in  quo  ita  loquitur:  « Respondeo 
« dicendum  quod  sicut  supra  dictum  est  (art.  1.  huius  quaest.  ad  3.), 
« anima  separata  intelligit  per  species,  quas  recipit  ex  influentia  divini 
« luminis,  sicut  et  angeli.  Sed  tamen  quia  natura  animae  est  infra 
« naturam  angeli,  cui  iste  modus  cognoscendi  est  naturalis,  anima  se- 
« parata  per  huiusmodi  species  non  accipit  perfectam  rerum  cognitionem 
« sed  quasi  in  communi  et  confusam,  etc.  » Conferatur  integer  arti- 
culus. Insuper  ibid.  ad  4.  ait:  « Dicendum,  quod  cognitio  quae  acqui- 
« ritur  hic  per  studium  est  propria  et  perfecta,  alia  autem  (id  est  cognitio 
« quam  de  rebus  naturalibus  anima  separata  acquiritur  per  species 
« naturaliter  inditas)  est  confusa  ». 

Obiect  6®.  Quae  sunt  diversorum  generum,  nequeunt  convenire  in 
eodem  esse  ac  proinde  unum  nequit  esse  forma  substantialis  alterius. 
Atqui  anima  et  corpus  sunt  diversorum  generum,  quum  anima  sit  sub- 
stantia immaterialis,  corpus  autem  sit  materiale.  Ergo  anima  humana 
nequit  esse  forma  substantialis  corporis. 

Resp.  Bist.  niai.  Si  sint  directe  sub  genere.  Cone.,  si  sint  reductive 
tantum  sub  genere,  Nego.  Contrad.  min.  Nego  conseq.  « Ad  decimum- 
« tertium  dicendum,  quod  necesse  est,  si  anima  est  forma  corporis,  quod 
« animae  et  corporis  sit  unum  esse  commune,  quod  est  esse  compositi. 
« Nec  hoc  impeditur  per  hoc  quod  anima  et  corpus  sint  diversorum 
« generum,  nam  neque  anima  neque  corpus  sunt  in  specie  vel  genere, 
« nisi  per  reductionem  sicut  partes  reducuntur  ad  speciem  vel  genus 
« totius  » (qq.  dd.  de  Anima  a.  1.).  v 

Obiect.  7^  Esse  corporis  humani  est  esse  corruptibile  et  ex  partibus 
quantitativis  resultans.  Atqui  esse  animae  est  incorruptibile  et  simplex. 
Ergo  corporis  et  animae  non  est  unum  esse,  ac  proinde  anima  non  est 
forma  substantialis  corporis  humani. 

Resp.  Bist.  mai.  Esse  essentiae  corporis  humani,  videlicet  ipsa  es- 
sentia humana,  est  aliquid  corruptibile.  Cone.,  esse  existentiae,  quo 
corpus  humanum  actuatur  in  linea  existentiae,  Nego.  Cone.  min.  NegO' 
conseq.  In  hac  obiectione  perperam  confunditur  esse  essentiae  cum  esse 
existentiae.  Quemadmodum  in  Philosophia  prima  monuimus,  vocabu- 

liim  esse  aliquando  non  sumitur  pro  existentia,  quae  est  ultima  rei 
actualitas,  sed  pro  mera  essentia  rei,  et  in  hac  acceptione  esse  essentiae 
opponitur  to  esse  existentiae.  Quapropter  hac  aequivocatione  disiecta, 
quisque  videt  ex  eo  quod  essentia  corporis  humani,  nempe  ipse  homo, 
sit  aliquid  corruptibile,  utpote  resultans  ex  forma  et  materia  contra- 
rietati  subiecta,  minime  sequi  esse  corruptibile  ipsum  esse  existentiae 
humanae,  quod  est  ultima  actualitas  animae  intellectivae,  et,  hac  me- 
diante, totius  compositi  humani.  Et  sane,  quum  esse  existentiae  sit 
actus,  et  se  teneat  ex  parte  animae  quae  est  per  se  subsistens,  quaeque 
trahit  materiam  in  homine  ad  unitatem  sui  esse;  nullo  modo  sequitur 
ad  dissolutionem  compositi  corruptibilis,  corrumpi  esse  existentiae 
eiusdem.  Quum  enim  existentia  sit  actus,  non  est  corruptibilis  per  se, 
quum  autem  sit  ultima  actualitas  animae  intellectivae,  nequidem  per 
accidens  corruptibilis  est,  quia  anima  intellectiva  est  natura  sua  im- 
mortalis, ut  demonstravimus  in  Thes.  59. 

Obiect.  Anima  definitur  ab  Aristotele  (De  Anima  Lib.  2.),  actus 
primus  corporis  physici  organici.  Atqui  quod  in  hac  definitione  refertur 

I ad  animam,  ut  materia  ad  formam,  est  corpus  physicum  et  organicum, 
videlicet  corpus  iam  aliqua  forma  actuatum.  Ergo  anima  non  est  forma 
substantialis  sed  accidentalis  tantum. 

Resp.  Disf.  mai.  Anima  dicitur  actus  corporis  physici,  sicut  lux 

II  dicitur  actus  lucidi,  idest  quatenus  per  eam  constituitur  corpus  in  actu 

i corporis  physici  et  organici.  Cone.,  dicitur  actus  corporis  physici  etc., 

I quasi  corpus  sit  iam  per  aliam  formam  constitutum  in  esse  corporis 

I physici.  Nego.  Contrad.  min.  Nego  conseg.  Doctrina  Aristotelis  de 

I unione  animae  ad  corpus  notissima  est.  Caeterum  etsi  aliquis  eam 

I ignoraret,  ipsa  verba  quibus  dicit  animam  esse  actum  primum  corporis 

physici  organici  abunde  manifestant  Aristotelem  in  ea  definitione  asse- 
rere animam  esse  formam  substantialem,  quae  nullo  alio  actu  prae- 
cedente informat  materiam  ad  constituendum  corpus  physicum  ei 
organicum. 

Obiect.  Quorum  est  unum  esse,  est  una  operatio.  Atqui  operatio 
intellectiva  est  solius  animae  humanae.  Ergo  corporis  et  animae  hu- 
manae non  est  unum  esse,  ac  proinde  anima  intellectiva  non  est  forma 
substantialis  corporis. 

Resp.  Dist.  mai.  Est  una  operatio  unitate  principii  formalis  remoti 
i et  \m\tdiiQ  principii  quod  seu  suppositi.  Cone.,  unitate  etiam  principii 
materialis,  Subdist.  Si  principium  materiale  pertingat  ad  perfectam  par- 
ticipationem nobilitatis  principii  formalis.  Cone.,  secus,  Contrad. 
min.  Operatio  intellectiva  est  solius  animae,  tamquam formalis 

remoti^  Cone.,  principii  quod  seu  suppositi,  Nego.  Nam  sub 

hac  ratione  est  operatio  suppositi.  Socrates  enim  per  intellectum  in- 
telligit:  « Ad  decimumoctavum  dicendum,  quod  quamvis  esse  animae 
« sit  quodammodo  corporis,  non  tamen  corpus  attingit  ad  esse  animae 
« participandum  secundum  totam  suam  nobilitatem  et  virtutem,  et 
« ideo  est  aliqua  operatio  animae  in  qua  non  communicat  corpus  » 
(S.  Th.  1.  c.). 


Obiect.  10^  Intellectus  noster  non  potest  esse  actus  alicuius  organi  ^ 
propter  suam  spiritualitatem.  Atqui  anima  rationalis  est  aeque  spiri-  , ii 
tualis,  ac  sua  potentia  intellectiva.  Ergo  anima  rationalis  nequit  esse  ; 
forma  corporis. 

Resp.  Intellectus  noster  non  potest  esse  actus  alicuius  organi  pro-  !] 
pter  suam  spiritualitatem  coniunctam  cum  imperfectione  formae  acci- 
dentalis et  cum  natura  operationis,  quam  elicere  debet.  Cone.,  tantum  1 

propter  suam  spiritualitatem.  Nego.  Cone.  min.  et  Nego  conseq.  Similis  | i 

difficultas  iam  soluta  fuit  sub  n.  128.  Itaque,  intellectus  noster  nequit ' ; 
esse  actus  alicuius  organi,  non  solum  quia  est  principium  proxime  li 
elicitivum  operationis  prorsus  immaterialis,  in  qua  nequit  haberi  or-,  j 
ganum  ut  comprincipium  operativum;  sed  etiam  quia  non  est  forma  j? 
substantialis,  sed  accidentalis.  Quum  enim  forma  accidentalis  dependeat  ; 
in  esse  a subiecto,  cuius  est  actus,  si  noster  intellectus  esset  actus  : 

alicuius  organi,  dependeret  in  suo  esse  a subiecto  materiali,  ac  proinde  | 

esset  forma  materialis,  quod  repugnat.  Dum  contra,  quum  forma  sub-  I 
stantialis  communicet  esse  subiecto,  quod  est  pura  potentia  subiectiva;  i 
non  dependet  in  esse  a subiecto,  sed  viceversa  subiectum  dependet  ab  i 
ea.  Et  ideo  quum  forma  substantialis  communicat  materiae  tale  esse,  ] 
quod  materiae  capacitatem  excedit,  huiusmodi  forma  erit  simul  sub- 
stantialis  et  per  se  subsistens  seu  spiritualis.  Et  ideo,  quamvis  spiri-  | 
tualitas  animae  humanae  non  sit  minor  spiritualitate  intellectus  humani  f 
mirum  non  est  animam  rationalem  posse  esse  formam  corporis,  intel-  i 
lectum  autem  non  posse.  Ex  data  solutione.  { 

Intelliges  a)  quo  sensu  ab  Aristotele  (de  Anima  lib.  III.  text.  9.)  i 
intellectus  dicatur  separatus,  videlicet  quia  non  est  actus  alicuius 
organi  (1).  . 

Intelliges  h)  animam  humanam  esse  formam  corporis  secundum  s 
essentiam  animae  intellectivae,  non  autem  secundum  operationem  in-  . | ( 
tellectivam,  neque  secundum  potentiam  elicitivam  intellectionis.  ^ | 

Quocirca  quaerenti  utrum  anima  humana  dici  possit  forma  sub-  i r 
s tantialis  corporis  intellectiva?  ||! 


(1)  Cfr.  S.  Th.  C.  G.  lib.  2.  cap.  69.  « Est  in  anima  considerare  et  ipsius  esseutiaiu, 
ot  potentiam  eius,  etc.  ». 

Resp.  Si  To  quatenus  intellectiva  referatur  ad  essentiam  animae,  ita 
ut  sensus  sit  anima  humana  per  essentiam  suam,  quae  est  formaliter 
intellectiva,  est  forma  substantialis  corporis  humani,  potest  et  debet 
dici  forma  corporis  quatenus  intellectiva.  Si  autem  to  quatenus  intel- 
lectiva referatur  sive  ad  ipsam  potentiam  intellectivam  animae,  sive  ad 
' huius  intellectualem  operationem,  ita  ut  sensus  esset:  anima  humana 
est  per  suam  potentiam  vel  per  suam  operationem  intellectivam  forma 
substantialis  corporis,  nullatenus  dici  potest  forma  corporis  quatenus 
r intellectiva.  Intellectus  enim  et  intellectio  hominis  quamvis  sint  in 
corpore  ratione  animae,  quae  informat  corpus,  tamen  non  sunt  ex  cor- 
pore neque  sunt  actus  ullius  organi  corporei.  Idcirco  S.  Thomas  (qq.  dd. 
'De  Anima art.  9.)  difficultati  undecimae  dicenti:  « Anima  intellectualis 
.^«  est  forma  inquantum  est  intellectualis.  Sed  intelligere  est  median- 
« tibus  aliis  potentiis.  Ergo  anima  unitur  corpori  ut  forma  mediantibus 
« aliis  potentiis  »;  ita  respondet:  « Ad  undecimum  dicendum,  quod 
« licet  anima  sit  forma  corporis  secundum  essentiam  animae  intelle- 
« ctualis,  non  tamen  secundum  operationem  intellectualem  ». 

QUAESTIO  XXX. 

DE  unitate  formae  SUBSTANTIALIS  IN  HOMINE. 
THESIS  LXXVII  (1). 

In  homine  non  est  alia  forma  substantialis,  quam  anima  intel- 
lectiva, « et  per  eam  homo  non  solum  est  homo,  sed  et 
« animah  et  vivum,  et  corpus,  et  substantia,  et  ens  » (2). 

PRAENOTIONES. 

226.  I.  Defensores  et  osores  huius  sententiae.  Huic  sententiae, 
quam  S.  Thomas  tuetur  cum  Aristotele,  B.  Alberto  Magno  aliisque 
magni  nominis  Doctoribus,  quamque  sequuntur  ii  omnes,  qui  eius  ve- 
stigiis fideliter  inhaerent,  atque  eius  metaphysica  principia  non  mutilata 
profitentur,  contradicunt  non  solum  ii,  qui  in  homine  praeter  animam 
rationalem  admittunt  animam  sensitivam  et  vegetativam  ab  invicem 
realiter  distinctas,  sed  etiam  qui  profitentur  quidem  animam  rationalem 
in  homine  non  distingui  realiter  ab  anima  sensitiva  et  vegetativa, 
eamque  esse  formaliter  intellectivam  et  virtualiter  sensitivam  atque 
vegetativam,  negant  tamen  eam  esse  etiam  virtualiter  corpoream: 
aiunt  enim  corpus  humanum  constitui  in  esse  corporis  organici  per 
* aliam  formam,  quam  retinet  dum  informatur  anima  humana.  Hanc 
autem  formam  diversimode  explicant  pro  diversis  eorum  philosophandi 
placitis. 

Scotus  ait  corpus  organicum  resultare  ex  materia  prima  et  ex  fonna 
corporeitatis,  quam  ita  vocat,  quia  constituit  corpus  in  esse  corporis, 
dum  contra  per  animam  constituitur  tantum  in  esse  viventis:  eam  vocat 
etiam  formam  mixti  seu  mixtionis^  quia  ex  mixtione  elementorum  re- 
sultat, tandem  eam  vocat  etiam  formam  organicam,  quia  per  eam  in 
corpore  resultant  organa,  quibus  corpus  disponitur  ad  recipiendam 


(1)  Haec  Thesis,  quae  est  corollarium  praecedentis,  fuit  a nohis  plene  demonstrata 
in  Thes.  40.  Attamen  in  re  tanti  momenti  nonnulla  addidisse  iuvabit.  Ad  eam  heiie 
intelligendam  revocanda  sunt  in  mentem  ea  quae  demonstravimus  in  Cosmologia  de 
primis  principiis  intrinsecis  entis  mobilis  Thesib.  1.  2.  et  3.  et  de  unitate  viventis 
corx)orei  in  Th.  40. 

(2)  S.  Th.  qq.  dd.  do  Sjiirit.  creat,  a.  3. 

animam.  Scoti  opinio  ex  ipsa  Theseos  demonstratione  et  obiectionum 
solutione  refutata  erit. 

Recentiores  quidam  philosophi,  qui  post  Oartesium  negant  cor- 
pora constare  ex  materia  prima  et  forma  substantiali,  atque  non  va- 
lentes imaginationem  transcendere,  arbitrantur  corpora  resultare  ex 
aggregationibus  atomorum  per  se  subsistentium,  asserunt  corpus  or- 
ganicum resultare  per  vim  cohaesivam  atomorum  ex  barum  varie 
dispositis  aggregationibus;  cui  corpori,  vel  potius  corpusculorum  ag- 
gregationi, anima  rationalis  unitur.  Si  autem  quaeras  ab  eis,  cuiusnam 
rationis  haec  unio  sit,  non  omnes  aequaliter  respondent. 

II.  Exponitur  et  refutatur  Systema  asserentium  vires  animae 
permisceri  viribus  corporis.  Quidam  aiunt  vires  animae  permisceri 
viribus  corporis,  et  ex  hac  permixtione  virium  resultare  naturam  hu- 
manam. In  qua  responsione  non  solum  non  salvatur  unitas  substantialis 
hominis,  sed  quaedam  falsa  et  absurda  asseruntur.  Etenim  a)  quum 
I plura  subsistentia  ita  iunguntur  ut  maneant  subsistentia  distincta, 
unitas  quae  resultat  est  quaedam  unitas  accidentalis  aggregationis.- 
Insuper  h)  haec  virium  permixtio  vel  importat  animam  et  corpus  sin- 
gillatim  operari  ad  aliquem  effectum  communem  obtinendum  extra  se, 

!|  ut  quum  plures  concurrunt  ad  movendam  navim,  vel  significat  ea  vi- 
cissim  agere  et  pati,  vel  significat  vires  unius  transferri  in  aliud.  In 
prima  hypothesi  nulla  habetur  unitas  ex  parte  principii  operantis  sed 
I tantum  ex  parte  termini.  In  secunda  hypothesi,  ad  summum  habetur 
unitas  quaedam  aggregationis ; cum  autem  repugnet  corpus  agere  in 
( spiritualem  substantiam,-  haberetur  unio  platonica  animae  moventis 
cum  corpore  moto,  sicut  si  angelus  moveret  montem.  Tertia  hypo- 
' thesis  est  absurda  quia  vires  unius  nequeunt  transferri  in  aliud,  nisi 
improprie,  quatenus  nempe  unum  movet  aliud,  vel  ambo  vicissim  agunt 
I et  patiuntur. 

; III.  Exponitur  et  refutatur  Systema  asserentium  animam 
! uniri  corpori  producendo  in  eo  modum,  quo  illud  vivificat.  As- 
serunt quidam  animam  rationalem  uniri  corpori  resultanti  ex  atomorum 
aggregatione  atque  in  organismum  disposito,  non  quidem  illud  forma- 
liter  vivificando,  ita  ut  sensatio  evadat  operatio  compositi,  sed  produ- 
cendo in  corpore  modum  aliquem,  quo  corpus  formaliter  vivat,  quique 
modus  a corpore  non  distinguitur  realiter.  Quod  si  quaeras  ab  eis, 
quomodo  fieri  potest  ut  anima  et  corpus,  si  remaneant  substantiae 
subsistentes  in  suo  esse,  uniantur  substantialiter,  respondent : animam 
! et  corpus,  quamvis  sint  substantiae  per  se  subsistentes  et  realiter 
distinctae,  tamen  uniri  substantialiter  per  hoc  quod  constituant  unicum 
principium  operationis  seu  unicam  naturam.  Quae  omnia  pugnantia 

esse  et  nonnisi  verba,  iam  satis  demonstravimus  (n.  30.  YII.  et 
nn.  88.  89.  90.). 

Et  sane,  ut  omittamus  sensationem  esse  operationem  compositi,  et 
absurde  omnino  ab  adversariis  dici  animam  sentire  per  hoc  quod  re- 
cipiat impressionem  immediate  ab  organo  corporeo,  mediate  autem  a 
sensibilibus  exterioribus,  quaerimus  l*’  ad  quid  reducitur  haec  unio 
animae  subsistentis  cum  corpore  organico  subsistente?  Kespondent 
consistere  in  hoc  quod  anima  producat  in  corpus  modum  aliquem  quo 
corpus  formaliter  vivat,  qui  modus  non  est  aliud  realiter  ab  ipso  cor- 
pore. Ex  qua  responsione  fluit  a)  animam  non  uniri  corpori  ut  causam 
formalem  sed  ut  causam  efficientem^  quatenus  nempe  producit  in  corpus 
aliquem  modum;  h)  hanc  animae  efficientiam  resolvi  in  nihilum.  Nam 
si  iste  modus  non  distinguitur  realiter  a corpore,  anima  nullam  novam 
realitatem  producit  in  corpore ; porro  causa  efficiens  quae  nullam  pro- 
ducit realitatem,  est  causa  cuius  efficientia  resolvitur  in  nihilum.  Ergo 
haec  mirabilis  et  substantialis  unio  animae  cum  corpore,  tandem  ali- 
quando neque  erit  substantialis,  neque  erit  formalis,  neque  erit  causae 
efficientis  cum  suo  reali  effectu,  sed  erit  mera  quaedam  et  inintelligi- 
bilis  coexistentia  in  eodem  loco  substantiae  spiritualis  cum  substantia 
corporali.  Sed  praescindendo  ab  huiusmodi  incohaerentiis,  permittamus 
secundum  hanc  opinionem  animam  modo  hoc  inintelligibili  uniri  posse 
corpori  subsistenti  ad  aliquid  cum  ipso  operandum  in  composito  hu- 
mano, et  per  ipsum  tamquam  per  instrumentum  ad  operandum  aliquid 
in  alia  corpora.  Quaerimus  quamnam  unitatem  habere  poterit  princi- 
pium operationis  ex  tali  coniunctione  resultans  ? Profecto  non  aliam 
unitatem,  quam  accidentalem  in  infimo  ^radu,  eam  videlicet,  quae  re- 
sultat ex  pluribus  subsistentibus  ad  invicem  ita  agentibus  vel  patienti- 
bus, ut  unum  inserviat  alteri  tamquam  instrumentum  ad  aliquod  opus, 
lamvero  hanc  vel  similem  unionem  duarum  substantiarum  constituere 
unicam  naturam  ille  dixerit,  qui  ignoraverit  non  omne  principium 
operandi  aequalem  unitatem  importare : aliquod  enim  principium  ope- 
randi habet  unitatem  tantum  ex  parte  termini  operationis,  sicut  sunt 
multi  equi  simul  trahentes  unum  currum,  vel  sculptor  simul  cum  scal- 
pello sculpens  statuam ; aliquod  principium  operandi  habet  unitatem 
etiam  ex  parte  principii  tum  proximi  tum  remoti,  sicut  est  Deus  in 
quo  essentia  et  potentia  operativa  prorsus  identificantiir;  aliquod  autem 
aliud  principium  operandi  habet  unitatem  tantum  ex  parte  principii 
remoti  sed  non  ex  parte  principii  proximi,  sicut  sunt  creaturae  in  quibus 
essentia  (quae  quatenus  est  principium  remotum  operationis  vocatur 
natura)  distinguitur  realiter  a potentiis  operativis,  quae  sunt  principia 
proxima  operationum.  Asserere  igitur  animam  rationalem  et  corpus 

per  se  subsistentia  coniungi  posse  in  unitatem  naturae  eo  quod  ad  id 
sufficiat,  ut  conveniant  in  unitate  principii  operativi  quamvis  remaneant 
substantiae  in  suo  esse  distinctae,  est  in  ambiguis  ludere.  Nomen 
^ enim  natura  in  scholis  semper  usurpatum  fuit  ad  designandam  ipsam 
y substantiam,  quatenus  ratione  suae  formae  substantialis  est  primum 
principium  quo  remotum  operationum. 

> Mirum  non  est,  si,  relictis  principiis  verae  metaphysicae,  quae  est 
% Sancti  Thomae,  eius  desertores  eo  logice  deveniant,  ut  licet  verbis 
fateri  cogantur  animam  rationalem  esse  formam  substantialem  corporis 
humani,  re  tamen  negent. 

I . PROBATUK  THESIS  (1). 

ir 

% 227. 1.  Sicut  iam  demonstravimus  in  Cosmologia  q.  L,  prima  principia 

V intrinseca  entis  corporei  sunt  pura  potentia  subiectiva,  quae  vocatur 
materia  prima,  et  actus  primus,  qui  vocatur  forma  substantialis.  Atqui 
' ; anima  humana  est  forma  substantialis  entis  corporei,  quod  vocatur 
^ homo,  sicut  demonstravimus  in  Thesi  praecedenti.  Ergo  anima  humana 
est  actus  primus  corporis  humani.  Sed  si  corpus  humanum  praeter 
animam  humanam  actuaretur  immediate  per  formam  corporeitatis,  ha- 
' - beret  duos  actus  primos,  quod  repugnat.  Ergo  nisi  velit  quis  asserere 
" animam  esse  simul  et  non  esse  actum  primum  hominis,  fateri  debet 
I eam  esse  unicam  formam  substantialem  eius. 

II.  Ens  quod  habet  esse  primo  et  simpliciter  est  substantia : forma 
j autem  substantialis  est  actus  per  quem  ens,  cuius  essentia  est  composita 
3 ex  potentia  et  actu,  constituitur  formaliter  in  ratione  entis  primo  et 

simpliciter.  Ergo  repugnat  ut  in  aliquo  ente  sint  plures  formae  sub- 
J stantiales.  Sed  anima  humana  est  forma  substantialis  in  homine.  Ergo 
1 impossibile  est  ut  in  homine  praeter  animam  humanam  sit  alia  forma, 
per  quam  homo  constituatur  in  ratione  substantiae  corporeae. 

III.  Illud  ens  corporeum,  quod  vocatur  homo,  existit  extenso  modo, 
i vegetat,  sentit  et  intelligit.  Atqui  id  per  quod  primo  ei  competit  sub 

dimensionibus  existere,  vegetare,  sentire  et  intelligere,  debet  esse  uni- 

: cum  principium  formale  primum.  Ergo  in  homine  non  est  alia  forma 

substantialis  quam  ea  quae  sit  formaliter  intellectiva  et  virtualiter 

I sensitiva,  vegetativa  et  corporea,  quam  vocamus  animam  rationalem. 

Maior  est  evidens.  Minor  ita  probatur.  Unusquisque  nostrum  sentit 

I et  intelligit  se  sentire.  Ergo  in  nobis  idem  est  principium  sentiendi 

I et  intelligendi,  nam  operationes  immanentes  nequeunt  reduc-i  ad  uni- 

i 

I 

j (1)  Cfr.  S.  Th.  in  II.  tle  Anima,  lect.  1.  — qq.  dd.  do  Spirit.  Creat,  a.  3. 

tatem,  uisi  fundentur  in  eodem  primo  principio  formali.  Sensatio  autem 
est  operatio  compositi.  Ergo  idem  principium  formale  compositi,  nempe 
corporis  prout  corpus  est  organicum  et  extensum,  est  principium  sen- 
tiendi. Sed  primum  principium  quo  sentiendi  est  primum  principium  quo 
intelligendi.  Ergo  in  homine  anima  intellectiva  est  unica  forma. 

IV.  Confirmatur  argumentis  allatis  in  Thesi  40.  ubi  demonstravimus 
unitatem  formae  substantialis  in  vivente. 

SCHOLIA. 

228.  I.  Anima  rationalis  non  unitur  corpori  nisi  materia  sit 
ultimo  disposita  ad  lianc  nobilissimam  formam.  Ex  eo,  quod 
anima  rationalis  immediate  uniatur  materiae  primae,  minime  sequitur 
materiam  quocumque  modo  dispositam  posse  informari  ab  anima  ra- 
tionali. Nam  propria  potentia  respondere  debet  proprio  actui.  Qua- 
propter nobilissimae  formarum  respondere  debet  nobilissimum  corpus 
mixtum,  apprime  attemperatum,  et  perfecte  organizatum.  Id  autem  in 
naturali  generatione  praestatur  per  successivas  formas  viales.  Tunc 
enim  anima  rationalis  infunditur  corpori,  quum  hoc  ad  ultimam  dispo- 
sitionem pervenerit,  vi  cuius  evadit  propria  potentia  huius  nobilissimi 
actus  seu  formae,  quae  est  anima  intellectiva.  Hac  autem  adveniente 
in  instanti,  quo  generatio  perficitur,  cessat  forma  inferior  actuare  ma- 
teriam ad  talem  gradum  dispositionis  elevatam,  ut  nequeat  ab  alia 
forma  actuari  quam  ab  anima  rationali,  quae  quum  sit  nobilissima 
formarum  substantialium,  praeter  causalitatem  formalem  sibi  propriam 
praestat  totum  id,  quod  inferiores  formae  successive  praestiterunt.  Ea 
enim  est  formaliter  intellectiva,  virhialiter  autem  sensitiva^  vegetativa 
et  corporea. 

Quapropter  obiicieiiti : Anima  unitur  materiae  dispositae.  Ergo 
unitur  materiae  existenti  et  remanenti  sub  quadam  alia  forma,  re- 
spondebis : Cone,  antec.  sed  nego  conseq.  Etenim  consequentia  staret 
si  anima  non  posset  praestare  id  quod  praestant  formae  inferiores. 
Quum  autem  anima  rationalis  sit  perfectissima  omnium  formarum 
substantialium,  sequitur  eam  praestare  posse  et  debere  quidquid  infe- 
riores formae  substantiales  praestant.  lure  igitur  Cardinalis  Caietanus 
(in  I.  p.  q.  76.  a.  4.  ad  3.)  carpit  adversarios,  qui  tali  obiectione  utuntur 
utpote  duplici  fallacia  peccantes,  nempe  non  causae  et  consequentis. 
Non  causae  quidem,  quia  animam  humanam  uniri  immediate  materiae 
non  importat  animam  esse  imperfectam,  sed  eam  dare  materiae  ipsum 
primae  perfectionis  gradum.  Quare  similes  essent  ei,  qui  ita  ratioci- 
naretur: homo  intelligit,  ergo  non  potest  sentire,  neque  vegetare. 

Insuper  peccant  fallacia  consequentis^  qui  argumentantur  a superiori 
ad  inferius  affirmative,  sicut  si  aliquis  diceret:  est  animal^  ergo  est 
homo. 

Tandem  animadvertere  liceat  tale  argumentum  retorqueri  posse 
j contra  Scotum  caeterosque,  qui  admittunt  non  esse  in  homine  tres 
I animas,  nempe  rationalem,  sensitivam  et  vegotativam,  sed  profitentur 
animam  rationalem  esse  virtualiter  sensitivam  et  vegetativam.  Nam 
quemadmodum  forma  corporis  organici  disponit  ad  formam  vegetati- 
-vam,  haec  disponit  ad  sensitivam,  et  sensitiva  ad  intellectivam. 

II.  Anima  humana  quatenus  consideratur  ab  intellectu  in 
functione  formae  inferioris  dici  potest  haberi  ad  seipsam,  qua- 
tenus consideratur  in  functione  formae  superioris,  ut  potentia 
ad  actum.  Etenim  quum  anima  rationalis  praestet  in  homine  omnes 
effectus  formales  formarum  inferiorum,  praebet  intellectui  fundamen- 
tum considerandi  ipsam  sub  diversis  rationibus,  ita  ut  intellectus  no- 
ster dum  considerat  animam,  quatenus  praestat  effectum  formalem 
formae  inferioris,  comparare  possit  eam  ad  seipsam  quatenus  praestat 
munus  formae  superioris,  ut  perfectibile  ad  perfectivum,  sen  ut  mate- 
riale ad  formale.  Et  ideo  intellectus  noster  cum  veritate  dicit  animam 
I rationalem,  quatenus  confert  corpori  humano  infimum  gradum  essendi 
j corporis  physici,  se  habere  ad  seipsam,  quatenus  ei  confert  gradum 
I essendi  corporis  vegetantis,  ut  potentia  ad  actum,  atque  iterum,  qua- 
: tenus  ei  confert  gradum  essendi  corporis  vegetantis,  se  habere  ad 
j seipsam,  ut  potentia  ad  actum,  quatenus  ei  confert  gradum  essendi 
j sensitivi  etc.  Ex  qua  animadversione  apparet  etiam  quomodo  cum  ve- 
j ritate  dicere  quis  proprium  susceptivum  animae  esse  tum  mate- 
j riam  primam  tum  corpus  organicum.  Quatenus  enim  anima  conside- 
;|  ratur  identice  et  materialiter.,  idest  ut  forma  substantialis  corporis, 

\ materia  prima  dicitur  esse  eius  proprium  susceptivum.  Quatenus  autem 
' ' anima  consideratur  formaliter  ut  anima,  idest  in  eo  gradu  perfectionis, 

I qui  competit  ei  ut  est  principium  formale  vitae,  corpus  organicum 
I dicitur  esse  proprium  susceptivum  eius.  Itaque: 

( Quaerenti  P.  Utrum  anima  humana  coniungatur  immediate  vel 
I j MEDIATE  materiae  primae? 

I I Resp.  Si  anima  sumatur  identice  et  materialiter,  dicenda  est  uniri 
I'  I immediate  materiae  primae ; si  autem  sumatur  formaliter,  quatenus 
: est  anima  et  tribuit  corpori  gradum  essendi  proprium  viventium,  di- 
cenda est  uniri  materiae  primae  mediate,  videlicet  mediante  seipsa 
' quatenus  tribuit  corpori  inferiorem  etiam  gradum  essendi.  Quapropter 
' pro  multiplicitate  graduum  perfectionis,  quos  communicat  corpori,  sunt 
varii  gradus  virtualis  mediationis  inter  animam  et  seipsam. 

Quaerenti  2®.  Cur  anima  dicatur  uniri  corpori^  non  autem  materiae 
primae  ? 

Resp.  Quia  nomen  anima  formaliter  acceptum  importat  principium 
formale  vitae,  quod  habet  pro  potentia  subiectiva  proportionata  corpus 
organicum.  Corpus  autem  viventis,  in  quantum  corpus,  actuatur  ab 
anima,  non  quatenus  est  formaliter  principium  vitae,  sed  quatenus  est 
virtualiter  forma  corporea. 

IIL  Anima,  quatenus  motor,  unitur  corpori  per  medium.  Et- 
enim anima  non  solum  est  forma  corporis,  sed  etiam  est  motor  eius, 
ita  tamen  ut  anima  non  moveat  corpus  immediate  sed  mediantibus 
potentiis  operativis,  quae  sunt  principia  proxima  operationum  eius. 
Hinc  fit  ut  inter  animam  et  corpus,  quatenus  anima  est  eius  forma, 
non  cadat  aliquod  medium,  quatenus  autem  anima  est  corporis  motor 
cadit  aliquid  medium,  nempe  intercedunt  potentiae  operativae.  Hac  re 
pulcherrime  declarata,  S.  Thomas  (1)  ita  concludit:  « Sic  ergo  inter 
« animam  secundum  quod  est  motor  et  principium  (remotum)  opera- 
« tionum,  et  totum  corpus,  cadit  aliquid  medium,  quia  mediante  aliqua 
« prima  parte  primo  mota  movet  alias  partes  ad  suas  operationes, 
« sicut  mediante  corde  movet  alia  membra  ad  vitales  operationes: 
« sed  secundum  quod  dat  esse  corpori,  immediate  dat  esse  substan- 
« tiale  et  specificum  omnibus  partibus  corporis.  Et  hoc  est  quod  a 
« multis  dicitur,  quod  anima  unitur  corpori  ut  forma  sine  medio,  ut 
« motor  autem  per  medium  ». 

IV.  Accidentia,  qiiae  praeexistunt  in  corpore  ante  infusionem 
animae,  sunt  numerice  diversa  ab  accidentibus  compositi  ani- 
mati. Etenim  quum  non  omnia  composita  corporea  producta  sint  per 
creationem,  sed  primis  creatis,  nova  per  corruptiones  et  generationes 
producta  deinde  fuerint  et  producantur;  hinc  fit  ut  in  processu  ge- 
nerativo  materia  existens  sub  una  forma  substantiali,  gradatim  per 
agentia  naturalia  recipiat  in  composito  talia  accidentia,  quae  eam 
indisponunt  ad  formam  quam  habet  et  disponunt  ad  aliam  formam, 
quae  ab  agente  proportionato  causabitur  in  materia  statim  ac  evadat 
ultimo  disposita  ad  eam  suscipiendam.  Quum  antem  in  novo  compo- 
sito generato  dispositiones  accidentales  dependeant  in  esse  mediante 
nova  forma,  a nova  substantia,  a qua  per  resultantiam  causantur; 
nequeunt  esse  eadem  accidentia  cum  eis,  quae  in  composito  corrupto 
inveniebantur,  quum  unitas  entis  ab  eius  esse  dependeat,  sed  quaedam 
ex  eis  nempe  accidentia  propria  novae  essentiae  sunt  tum  numerice 
tum  specifice  diversa,  accidentia  autem  communia  sunt  tantum  nume- 
rice diversa. 


(1)  QQ.  dd.  de  Aniirica  a.  'J. 

OBIECTIONES  (1). 


229.  Obiect.  l^  Philosophus  per  definitionem,  qua  (in  2®  de  Anima, 
cap.  1.)  definit  animam  actum  corporis  physici  organici  potentia  vitam 
habentis,  comparat  corpus  physicum  organicum  potentia  vitam  habens 
ad  animam,  ut  materiam  ad  formam.  Atqui  corpus  nequit  esse  phy- 
sicum et  organicum  absque  aliqua  forma  substantiali.  Ergo  iuxta 
Philosophum  est  in  corpore  humano  forma  substantialis  corporeitatis 
praeter  animam  humanam. 

Resp.  Bist.  mai.  Philosophus  per  eam  definitionem  comparat  corpus 
organicum  ad  animam  formdliter  acceptam,  Cone.,  identice  acceptam, 
Nego.  Bist.  min.  Corpus  nequit  esse  physicum  et  organicum  absque 
aliqua  forma,  quae  sit  vel  re  vel  ratione  distincta  ab  anima,  Cone., 
quae  sit  distincta  ab  anima.  Nego  ei  nego  consequentiam. 

Solutio  patet  ex  n.  228.  11. 

Obiect.  2^  Quae  sunt  diversa  per  essentiam,  non  uniuntur  sine 
medio.  Sed  anima  et  corpus  differunt  per  essentiam.  Ergo  nequeunt 
immediate  uniri. 

Resp.  Bist.  mai.  Si  sint  essentiae  completae  in  ratione  speciei.  Cone., 
secus,  Nego.  Contrad.  min.  Anima  et  corpus  differunt  ab  invicem  tam- 
quam essentiae  completae,  Nego,  ut  partes  essentiae,  idest  ut  actus 
et  potentia  in  linea  eiusdem  essentiae.  Cone.  Nego  conseq. 

Obiect.  3^.  In  processu  generativo  corpus  ante  adventum  animae 
rationalis  habet  aliquam  formam.  Atqui  adveniente  anima  rationali, 
nequit  dici  illa  forma  deficere,  quia  non  adnihilatur,  neque  migrat  in 
aliud  subiectiim.  Ergo  simul  cum  anima  rationali  remanet  in  homine 
forma  corporeitatis. 

Resp.  Bist.  mai.  Habet  aliquam  formam  stabilem  et  determinatam 
speciem  habentem.  Nego,  habet  aliquam  formam  vialem  et  embryo- 
nalem, Cone.  Nego  min.  Ad.  rat.  addit.  Addo  tertium  membrum,  vi- 
delicet in  processu  generativo  illa  forma  corrumpitur  per  accidens  ad 
corruptionem  compositi,  cui  succedit  per  adventum  animae  rationalis 
compositum  humanum. 

Sedulo  notandum  est  processum  generativum  hominis  resultare  ex 
successivis  generationibus  et  corruptionibus,  quae  terminantur  ad  ge- 
nerationem hominis,  quae  locum  habet  per  infusionem  animae  liumanae 
corpori  iam  viventi  vita  non  solum  vegetativa,  sed  etiam  sensitiva. 
In  qua  successione  est  successio  formarum  intermediarum,  quae  non 

sunt  in  determinata  seu  perfecta  specie  sive  vegetali,  sive  animali, 
sed  sunt  imperfectae  et  essentialiter  tendentes  ad  disponendam  mate- 
riam ad  animam  rationalem,  quae  est  terminus  generationis  humanae.  | 
Idem  proportionaliter  contingit  in  generatione  brutorum.  Idcirco 
S.  Thomas  (1)  loquendo  de  operationibus  vitae,  quae  apparent  in  em- 
bryone, postquam  excluserit  erroneas  explicationes,  ita  concludit: 

« Relinquitur  ergo  dicendum,  quod  in  generatione  hominis  vel  animalis 
« sunt  multae  generationes  et  corruptiones  sibi  invicem  succedentes. 

« Adveniente  enim  perfectiori  forma,  deficit  imperfectior.  Et  sic  cum 
« in  embryone  primo  sit  anima  vegetativa  tantum;  cum  perventum 
« fuerit  ad  maiorem  perfectionem,  tollitur  forma  imperfecta,  et  suc- 
« cedit  forma  perfectior,  quae  est  anima  vegetativa  et  sensitiva  simul ; 

« et  ultimo  cedente,  succedit  ultima  forma  completissima,  quae  est 
« anima  rationalis  ». 

Obiect.  4^.  Nemo  dat  quod  non  habet.  Sed  anima  rationalis  non 
habet  corporeitatem,  cum  sit  incorporea.  Ergo  non  dat  homini  corpo- 
reitatem ; et  ita  oportet  quod  homo  habeat  hoc  ab  alia  forma. 

Resp.  Dist.  mai.  Nemo  dat  quod  neque  formaliter,  neque  virtualiter 
habet,  Conc.^  nemo  dat  quod  saltem  virtualiter  habet.  Nego.  Contrad. 
min.  Nego  conseq.  In  hac  et  similibus  obiectionibus]  plura  confun- 
duntur. Ex  eo  enim  quod  forma  perfectior  habeat  formaliter  eam  per- 
fectionem, qua  specificatur,  non  sequitur  eam  non  habere  virtute 
perfectiones  inferiorum  formarum.  Insuper  ex  eo  quod  anima  non  sit 
corpus  non  sequitur  eam  non  posse  esse  formam  corporis.  Si  enim  haec 
consequentia  bona  esset,  sequeretur,  nullam  omnino  formam  posse  esse 
formam  corporis,  quum  repugnet  formam  esse  corpus.  Itaque  nemo 
confundat  corpus  cum  primis  principiis  intrinsecis  corporeis,  quae  •• 
sunt  pura  potentia  subiectiva  seu  materia  prima,  et  actus  primus  seu  • 
forma  substantialis.  Ita  fiet  ut  non  miretur,  si  praedicata  quae  con- 
veniunt composito  non  conveniant  eius  componentibus  et  vicissim. 
Etenim  ex.  gr.  corpus  est  corruptibile  5e,  forma  substantialis  ma-  # 
terialis  est  corruptibilis  tantum  per  accidens,  materia  prima  non  est  i 
corruptibilis  neque  per  se  neque  per  accidens.  ^ 

Obiect.  5^  Formae  uniuntur  materiae  eo  modo,  'quo  materia  est 
in  potentia  ad  eas.  Sed  materia  per  prius  est  in  potentia  ad  formas 
elementorum,  quam  ad  alias  formas.  Ergo  anima  et  aliae  formae  non  f' 
uniuntur  materiae,  nisi  mediantibus  formis  elementorum.  ^ 

Resp.  Dist.  mai.  Quatenus  adesse  debet  aliquis  ordo  in  successione^l'' 
formarum  in  materia.  Cone.,  quatenus  materia  immediate  informari, 

possit  tantum  a formis  infimae  perfectionis,  Xego  Contracl.  min.  Ma- 
teria est  per  prius  in  potentia  ad  formas  elementorum,  quatenus  ordine 
naturae  materia  prius  informatur  a formis  elementorum;  et  dum  in- 
formatur formis  perfectioribus,  hae  continent  virtute  perfectionem 
formarum  elementarium,  Cone.,  quatenus  immediate  informari  possit 
tantum  a formis  elementaribus.  Nego.  Bist.  conseq.  Animae  et  aliae 
formae  non  uniuntur  materiae,  nisi  habeant  etiam  virtutem  forma- 
rum inferiorum.  Cone.,  nisi  formae  inferiores  simul  actuent  eamdem 
materiam,  Nego. 

Obiect.  6®.  Corpus  humanum  et  cuiuslibet  animalis  est  corpus 
mixtum.  Sed  in  mixto  oportet  ut  remaneant  formae  elementorum. 
Ergo  anima  unitur  corpori  mediantibus  formis  elementaribus. 

Resp.  Bist.  mai.  Est  mixtum  reale,  Cone.,  est  mixtum  ad  sensum, 
Nego.  Contrad.min.ln  mixto  ad  sensum,  Cone.,  in  mixto  reali,  Suhdist, 
Remanent  virtute,  Cone.,  remanent  actu.  Nego. 

Obiect.  Illud,  quo  subtracto,  solvitur  unio  aliquorum  unitorum, 
videtur  esse  medium  inter  ea.  Sed  subtractis  spiritibus  vitalibus  et 
calido  naturali  extincto,  solvitur  unio  animae  et  corporis.  Ergo  prae- 
dicta sunt  medium  inter  animam  et  corpus. 

Resp.  Bist.  mai.  Si  quae  uniuntur  sint  unita  accidentaliter.  Cone., 
si  sint  unita  substantialiter,  Suhdist.  Est  dispositio  quaedam  immediate 
afficiens  compositum,  ut  materia  evadat  propria  potentia  alicuius  for- 
mae substantialis.  Cone.,  est  quaedam  forma  media  immediate  actuans 
materiam.  Nego.  Contrad.  min.  Nego  conseg.  Solutio  patet  ex  dictis 
sub  n.  228.  I. 

Obiect.  8^  In  homine  sunt  partes  quaedam  corporeae  essentialiter 
diversae,  ut  cerebrum,  cor,  carnes,  ossa  etc.  Atqui  quae  sunt  huius- 
modi  sunt  specifice  diversa.  Ergo  debent  constitui  in  sua  specie  per 
formas  diversas. 

Resp.  Bist.  mai.  Si  t6  essentialiter  significat  eas  habere  disposi- 
tiones diversas  procedentes  a multiplici  virtute  animae.  Cone.,  si  to  es- 
sentialiter significat  eas  habere  diversas  essentias.  Nego.  Nam  ipsae, 
quum  sint  partes,  non  sunt  in  specie  aliqua,  sed  totum.  Contrad.  min. 
et  Nego  Conseq. 

Obiect.  Si  anima  esset  unica  forma  substantialis  in  vivente, 
admitti  deberet  in  cadavere  nova  forma,  quae  cadaverica  vocatur. 
Atqui  haec  forma  cadaverica  nequit  admitti,  quum  nequeat  adsignari 
eius  causa  sufficiens.  Ergo  in  corpore  vivente  admittenda  est  alia  forma 
corporea  praeter  animam. 

Resp.  Bist.  mai.  Deberet  admitti  nova  forma  imperfecta  et  vialis 
ad  corruptionem.  Cone.,  nova  forma  perfecta,  quae  constituat  corpus 

in  specie  completa,  Nego.  Nego  min.  et  conseq.  S.  Thomas  in  Lib.  1.  de'|l 
Generat,  lect.  8.,  hanc  difficultatem  ita  praeoccupat.  « Manifestum  est 
« in  generatione  compositorum,  puta  animalis,  quod  inter  primum  : 
« principium  generationis,  quod  est  in  semine,  et  ultimam  formam 
« animalis  completam,  sunt  multae  generationes  mediae,  quae  neces- 
« sario  terminantur  ad  aliquas  formas,  quarum  nulla  facit  ens  comple-  ; 
« tum  secundum  speciem,  sed  est  ens  incompletum,  quod  est  via  ad 
« speciem  aliquam.  Similiter  autem  ex  parte  corruptionis  sunt  multae 
« formae  mediae,  quae  sunt  formae  incompletae,  non  enim,  separata  • 
« anima,  corpus  animalis  statim  resolvitur  in  elementa,  sed  hoc  fit  per 
« multas  corruptiones,  succedentibus  sibi  in  materia  multis  formis 
« imperfectis,  sicut  est  forma  corporis  mortui  (seu  cadaveris)  et  postea 
« putrefacti  ».  Neque  causa  huius  formae  imperfectae  est  longe  quae- 
renda. Quum  enim  in  mixto  vivente  elementa  remanserint  virtute.,  ces- 
sante forma  vitali  ad  mortem -viventis,  resultant -iterum  formae  ele-  ‘ 
mentares  ordine  inverso  quo  in  formatione  mixti  viventis  fuerant  attem- 
peratae ; ita  ut  prius  ex  disrupta  attemperatione  perfecta  virium,  quae 
erant  in  vivente,  resultent  quaedam  formae  mixtorum  imperfectorum 
et  vialium  ad  elementa,  ultimatim  vero  ipsae  formae  elementorum, 
in  quae  corpus  mortuum  tandem  resolvitur.  Quare  formae  cadavericae  ' 
et  caeterarum  imperfectarum,  quae  in  corruptione  sibi  invicem  succe- 
dunt usque  ad  elementa,  causa  ^er  se  est  illud  agens  quod  elementa 
primo  produxit,  causa  autem  per  accidens  sunt  ea  agentia  sive  na- 
turalia sive  artificialia  quae  destruxerunt  in  corpore  vivente  aliquam 
ex  dispositionibus  necessariis  ad  informationem  animae. 

Obiect.  10*.  Post  mortem  Christi  Domini  iacuit  per  triduum  in 
sepulchro  idem  corpus.,  quod  fuit  in  Christo  vivente.  Atqui  si  corpus 
mortuum  Christi  fuisset  informatum  forma  cadaverica  fuisset  aliud 
a corpore  Christi  viventis.  Ergo  documenta  Fidei  non  sinunt  nos  ad- 
mittere formam  cadavericam. 

Resp.  JDist.  mai.  Fuit  idem  identitate  hypostasis  et  materiae.  Cone.,. 
identitate  totali,  Nego.  Nam  secus  non  fuisset  mortuum,  Contr.  min. 
Nego  conseq.  Propter  identitatem  hypostasis  seu  suppositi  Corpus 
Christi  mortuum  remansit  simpliciter  idem  (1). 

Obiect.  11*^.  Si  anima  esset  forma  substantialis  corporis  in  quan- 
tum corporis,  anima  Christi  dici  deberet  remanere  in  Eucharistia  sub 
speciebus  panis  ex  virtute  sacramenti,  seu  ex  vi  verhorum  consecra- 
tionis,  et  non  tantum  per  concomitantiam.  Atqui  Concilium  Triden- 
tinum  (in  Sess.  XIII.  cap.  3.)  docet  animam  Christi  in  Eucharistia 


(1)  Cfr.  s.  Tli.  3.  p.  q.  10.  a.  5. 

sub  speciebus  panis  adesse  per  concomitantiam  dumtaxat.  Ergo  videtur 
admittenda  in  Corpore  Christi  forma  corporeitatis,  diversa  ab  anima, 
quae  vi  verborum  remaneat. 

Resp.  Bist.  sequelam  maioris.  Si  anima  formaliter  ut  anima  esset 
forma  substantialis  corporis  in  quantum  corporis,  Cone.,  si  anima  qua- 
tenus viriualiter  praestat  in  corpore  vivente  munus  formae  corporeae 
in  infimo  gradu  est  forma  substantialis  corporis  in  quantum  corporis, 
Nego,  Cone.  min.  Nego  conseq.  Concilium  non  aliter  loqui  potuit.  Nam 
ex  naturali  verborum  significatione  et  ex  ipsa  speciali  ratione  Eucha- 
ristiae, nullatenus  dici  potuit  Anima  Christi  adesse  in  Eucharistia  sub 
speciebus  panis  ex  vi  verhoriim.  Etenim  ex  hac  sententia  sequeretur 
Corpus  Christi  quatenus  animatum  esse  praesens  sub  speciebus  panis 
in  Eucharistia,  et  ideo  numquam  poni  posse  sub  speciebus  panis  absque 
anima.  lamvero  hoc  falsissimum  est.  Nam  si  in  triduo  mortis  aliquis 
Apostolus  confecisset  Eucharistiam,  corpus  mortuum  Christi  fuisset 
praesens  sub  speciebus  panis,  non  autem  anima.  Sequeretur  2®  non 
salvari  significationem  Sacramenti,  quod  est  ad  modum  cibi  et  potus, 
quae  significatio  non  convenit  corpori  informato  anima.  Sequeretur 
3®  non  repraesentari  sensibiliter  in  Eucharistia  sacrificium  Crucis,  idest 
mortem  Christi  et  separationem  Sanguinis  a Corpore  Christi.  Etenim 
corpus  separatum  a sanguine  nequit  connaturaliter  esse  animatum, 
lamvero  verba  consecrationis  sunt  pars  sensibilis  atque  formalis  Eu- 
' charistiae.  Quamvis  igitur  anima  rationalis  sit  unica  forma  substan- 
^ tialis  in  corpore  Christi  viventis,  necesse  fuit  dicere  eam  in  Eucha- 
ristia sub  speciebus  panis  non  adesse  ex  vi  verborum  consecrationis, 
^ sed  tantum  per  naturalem  concomitantiam. 

i Caeterum  inopportune  obiiciuntur  contra  doctrinam  S.  Thomae  de 
j unitate  formae  substantialis  in  homine  ea  verba,  quae  Patres  Concilii 
' Tridentini  exscripserunt  ex  ipso  S.  Thoma,  qui  Doctrinae  Catholicae 
1 de  Venerabili  Sacramento  Eucharistiae  fuit  praeclarus  expositor  et  de- 
J fensor.  En  unum  ex  multis  testimoniis  S.  Doctoris,  ubi  inveniuntur 
I verba,  quae  Concilium  sua  fecit : « Respondeo  dicendum  quod  omnino 
\ « necesse  est  confiteri  secundum  fidem  catholicam  quod  totus  Christus 
: « sit  in  hoc  Sacramento.  Sciendum  tamen  quod  aliquid  Christi  est  in 
5 « hoc  Sacramento  dupliciter : uno  modo  quasi  ex  vi  sacramenti,  alio 
j « modo  ex  naturali  concomitantia.  Ex  vi  quidem  sacramenti  est  sub 
: « speciebus  huius  sacramenti  id,  in  quod  directe  convertitur  substantia 

1«  panis  et  vini  praeexistens,  prout  significatur  per  verba  formae,  quae 
« sunt  effectiva  in  hoc  sacramento,  sicut  et  in  caeteris  mutationibus, 

, « puta  cum  dicitur : Hoc  est  corpus  meum,  vel : Hic  est  sanguis  meus. 
I « Ex  naturali  autem  concomitantia  est  in  hoc  sacramento  illud  quod 

« realiter  est  coniunctum  ei,  in  quod  praedicta  conversio  terminatur. 
« Si  enim  aliqua  duo  sunt  realiter  coniuncta  (coniunctione  adaequata 
« et  importante  mutuam  dependentiam),  ubicumque  est  unum  realiter, 
« oportet  et  aliud  esse.  Sola  enim  operatione  animae  discernuntur  quae 
« realiter  sunt  coniuncta  » (1). 

Conferatur  etiam  testimonium  S.  Doctoris  in  IV.  Sent.  Dist.  X. 
Quaest.  1.  art.  2.  Solutione' 1.  ubi  praeter  ea  quae  etiam  in  superiori 
testimonio  habet,  triplicem  rationem  affert,  cur  anima  nequeat  dici 
praesens  ex  vi  sacramenti  sub  speciebus  panis,  nempe:  ex  termino  a 
rino  conversionis,  qui  est  panis  et  vinum;  ex  significatione  formae  sa- 
cramentalis;  et  ex  usu  sacramenti,  qui  est  cibus  et  potus.  Deinde  ita 
concludit:  « Secundum  hoc  ergo  patet  quod  cum  anima  Christi  non 
« habeat  similitudinem  cum  substantia  panis,  nec  in  forma  sacramenti 
« de  anima  fiat  mentio,  nec  anima  conveniat  ad  usum  sacramenti,  qui 
« est  manducare  et  bibere ; ad  animam  non  terminatur  conversio  panis 
« nec  vini,  sed  ad  corpus  et  sanguinem  Christi,  quae  ab  anima  sepa- 
« rata  non  sunt  et  ideo  anima  non  continetur  ibi  ex  vi  sacramenti,  sed 
« tamen  continetur  ibi  ex  naturali  concomitantia  ad  corpus  quod  vi- 
« vificat.  Unde  si  fuisset  facta  conversio  panis  in  corpus  Christi,  quando 
« erat  mortuum,  anima  non  fuisset  sub  sacramento  ». 

QUAESTIUNCULAE 

230.  Quaeres  U.  Utrum  sanguis,  aliique  humores  non  cxcremen- 
titii  informentur  anima? 

Resp.  Non  omnium  esse  eamdem  sententiam.  Ad  sanguinem  prae- 
sertim quod  attinet,  P.  Sylvester  Maurus,  qui  (2)  negantem  sententiam 


(1)  3.  p.  q.  76.  a.  1. 

(2)  Obiectio  est  sequens : Omnes  partes  eiusdem  eompositi  informantur  eadem  forma 
substantiali.  Sed  sanguis  est  pars  animalis...  Ergo  etc.  - « Responsio  P.  Sylcesfri  Mauri: 
« Ad  prininiii.  Iu  vivente  ac  praesertim  in  animali  dantur  duo  genera  partiiim,  esseu- 
« tiales  et  integrales.  Essentiales  sunt  sino  quibus  non  ijotest  esse  species  talis  vi- 
« ventis  ex.  gr.  materia  et  forma  hominis.  Xam  nec  corpus  sine  anima,  nec  anima 
« sine  corpore  est  homo.  Integrales  sunt  sine  quibus  vivens  potest  quidem  retinere 
« speciem,  sed  non  potest  esse  integrum,  ex.  gr.  manus  et  pes.  Potest  enim  dari  homo 
« sine  manu,  sed  tum  non  est  integer,  sed  mutilus.  Partes  integrales  aliae  simt  pri- 
« mariae,  aliae  secundariae.  Primariae  sunt  quae  ita  sunt  partes  viventis  ut  et  ipsae 
«vivant;  ita  sunt  xiartes  subiecti  vivificati  et  instrumenti  coniuncti  cum  anima  ad 
« exercendas  operationes  vitales,  ut  et  ipsae  sint  xiartiale  subiectum  vivificatum  et 
« instrumentum  coniunctum  ad  exercendas  tales  oi^erationes,  ex.  gr.  manus,  pes  etc. 
« Partes  secundariae  sunt  quae  ita  per  suam  substantiam  sunt  complementum  subiecti 
« vivificati  et  instrumenti  coniuncti  prout  talis,  iit  non  sint  partiale  subiectum,  nec 
« partiale  iustrumeutum  coniunctum  animae,  et  tales  sunt  humores,  capilli,  ungues  etc. 
« Praeter  istas  partes  primarias  et  secundarias  viventis,  dantur  aliae,  quae  proprie 
« non  sunt  partes  viventis,  sed  vel  dantur  iii  vivente  pure  ex  necessitate  materiae, 
«vel  sx)ectant  ad  causam  a <iua  vivens  conservatur,  et  ad  locum  in  quo  vivit». 

« lam  ad  arqumentuni:  omnes  iiartes  viventis  informantur  anima,  distinquo,  omnes 

cum  Aristotele  et  S.  Thoma  tuetur,  distinctione  facta  inter  partes 
integrales  primarias  et  secundarias  viventis,  sanguinem  aliosque  hu- 
mores non  excrementitios  accenset  partibus  integralibiis  secundariis 
viventibus,  quas  actu  informari  ab  anima  negat,  utpote  quae  nullam 
exerceant  operationem  vitalem,  sed  tantum  alant,  foveant  et  roborent 
caeteras  partes  ad  operationes  vitales,  careantque  continuitate  cum 
vasibus  in  quibus  includuntur.  In  solutione  autem  cuiusdam  obiectionis 
suam  sententiam  breviter  et  dilucide  exponit  et  ostendit  quo  pacto 
quidam  textus  Aristotelis  et  S.  Thomae,  qui  contradictorii  videntur, 
conciliari  possint. 

Quaeres  2'".  Quaenam  sit  sedes  animae  humanae? 

“ Resp.  Animam  quoad  suam  essentiam  esse  totam  in  toto  corpore  ab 
ipsa  informato  et  totam  in  qualibet  parte  eius,  sed  quoad  suas  virtutes 
seu  potentias  ibi  esse,  ubi  hae  operantur.  Porro  potentiae  organicae, 
quae  operantur  per  organa  tamquam  comprincipia  suarum  operatio- 
num, in  his  subiectantur,  videlicet  unaquaeque  in  organo  sibi  pro- 
portionato.  Potentiae  autem  stricte  immateriales,  nempe  intellectuales, 
subiectantur  in  ipsa  essentia  animae  intellectivae.  Attamen  quum  hae 
potentiae  operentur  cum  instrumentali  et  extrinseco  concursu  poten- 
tiarum organicarum,  ibi  dici  possunt  esse  modo  virtuti  stricte  spiri- 
tuali conveniente,  ubi  sunt  potentiae  organicae,  quae  ipsis  immediate 
deserviunt. 

Quaeres  3°.  Quo  tempore  anima  humana  creatur  et  infunditur 
jl  corpori  ? 

Resp.  Animam  humanam  tunc  creari  cum  infunditur  corpori,  infundi 
autem  corpori  quum  materia  est  ultimo  disposita  ad  hanc  nobilis- 
I simam  omnium  formarum.  Batio  primi  est,  quia,  ut  ait  S.  Thomas 
(1.  p.  q.  90.  a.  4.),  « Deus  primas  res  instituit  in  perfecto  statu  suae 
« naturae,  secundum  quod  uniuscuiusque  rei  species  exigebat  » (eo 
quod,  ut  demonstravimus  sub  n.  142.,  Deus  immediate  produxit  prima 
individua  uniuscuiusque  speciei).  « Anima  autem,  cum  sit  pars  humanae 


«partes  primariae,  cowcerfo;  secundariae,  ne{jo:mx\n  istae  sunt  solum  complementum 
« aliarum  partium  in  ratione  subiecti  idonei,  atque  instrumenti  coniuncti,  ut  dictum 
« est.  Confirmatur  haec  doctrina,  ((uia  per  eam  conciliantur  textus  Aristotelis  ac 
« S.  Tlioraae  qui  textus  videntur  oppositi.  Aristoteles  2.  de  Partib.  c.  2.  numerat  san- 
« guinem  inter  i)artes  animalium;  cap.  10.  eiusdem  libri  dicit,  nec  ipse  sanguis  tactu 
« praeditus  est,  quippe  cum  nulla  jxars  sit  animalbini.  Xon  est  contradictio  quia  ca]).  2. 
« lo(pxitur  de  partibus,  abstrahendo  a primariis  et  secundariis,  cap.  10.  de  ])artibus 
« primariis.  ,S.  etiam  Thomas  aliquando  dicit  sanguinem  esse  partem  actualem  viventis, 
1 «aliquando  dicit  esse  partem  solum  poenitentialem ; sed  non  est  contradictio,  (piia 
i « est  pars  actualis  secundaria,  sed  est  pars  primaria  solum  in  potentia,  cum  sit  ul- 
« timuni  alimentum  proxime  convertibile  in  partes  animatas,  adeoipie  primarias  j>. 
Sylv.  IMaurus,  Quacst.  Philos.  q.  28. 


De  Maxdato.  — Pkil.  — No).  II. 


21 


PHIL  NAT.  - PSYCHOLOGIA  - TRACT.  II. 


322 

« naturae,  non  habet  naturalem  perfectionem,  nisi  secundum  quod  est 
« corpori  unita.  Unde  non  fuisset  conveniens  animam  sine  corpore 
« creari  ».  Batio  secundi  constat  ex  superioribus  et  ex  integra  doctrina 
de  corporeis  generationibus.  Quod  si  quaeras  quandonam  materia  in 
embryone  sit  sufficienter  disposita  ad  talem  formam;  respondemus 
quaestionem  esse  valde  difficilem  et  physiologicas  investigationes  ac- 
curatissimas expostulare. 


EXPLICIT  PHILOSOPHIA  NATURALIS. 


THEOLOGIA  NATURALIS 


PROOEMIUM 


1.  Ad  ipsum  Metaphysicae  fastigium  accedimus,  in  quo  de  Suprema 
Oausa  omnis  entis,  cuius  proprius  effectus  est  ens  in  quantum  ens, 
seu  de  Deo  Optimo  Maximo  sermonem  habebimus.  Quemadmodum 
enim  in  prolegomenis  Philosophiae  Primae  diximus,  quamvis  Meta- 
physica  ratione  sui  obiecti  formalis  in  plures  scientias  dividi  nequeat; 
tamen  ratione  partium,  quae  eius  ohiectum  integrant,  quaeque  sunt  ens 
et  ][)rincipia  entis^  dividi  potest  in  plures  partes.  Harum  nobilissima 
est  ea,  quae  agit  de  Primo  Principio  seu  de  Suprema  Causa  omnium 
entium  videlicet  de  Deo,  ac  proinde  Theologia  nominatur.  Additur 
autem  vox  Naturalis  eo  quod  non  ex  fontibus  divinae  revelationis,  sed 
ex  ipsis  naturalibus  effectibus  lumine  rationis  consideratis,  adsurgit 
haec  scientia  ad  aliqualem  cognitionem  Dei.  Caeterum  quaenam  sit 
haec  cognitio  et  intra  quos  limites  necessario  contineri  debeat,  ex  de- 
cursu Tractationis  manifestum  fiet.  Haec  tractatio  quadripartita  erit. 

I,  Etenim  primo  loco  de  existentia  Dei,  deinde  de  eius  essentia^  tum  de 
attributis^  atque  ultimatim  de  divinis  operationibus  agemus.  In  quibus 
explicandis  et  demonstrandis,  sicut  in  caeteris  Philosophiae  partibus, 
praeclaram  Sancti  Thomae  doctrinam  fideliter  sequemur,  commenta- 
rium exhibendo  eorum  quae  S.  Doctor  sive  in  l""  parte  Summae  Theo- 
logicae sive  in  locis  parallelis  angelica  plane  sapientia  tradidit.  Faxit 
benignissimus  Deus,  ut  haec  postrema  et  nobilissima  pars  nostrae 
philosophiae  peculiari  ratione  ad  Maiorem  Eius  excelsi  Nominis 
gloriam  cedat. 


THEOLOGIA  NATURALIS 


PARS  PRIMA 

DE  EXISTEI^TIA  DEI 


QUAESTIO  1. 

DE  DEMONSTRABILITATE  EXISTENTIAE  DEI  (1). 

2.  Errores  refutandi.  Antequam  ad  demonstrandam  Dei  existen- 
tiam  accedamus,  refutandi  sunt  nobis  tum  errores  eorum  qui  aiunt 
existentiam  Dei  esse  indemonstrabilem  utpote  immediate  nobis  notam^ 
tum  eorum  qui  eam  a priori  demonstrare  posse  autumant,  tum  denique  ' 
eorum,  qui  ne  quidem  a posteriori  eam  demonstrabilem  esse  dicunt,  i 
Ad  primam  classem  pertinent  tum  Qntologi,  qui  aiunt  primum  cogni- 
tum nostri  intellectus  esse  ipsum  ens  actu  infinitum,  quod  immediate  ' 
innotescit  nostrae  menti,  estque  ei  ratio  cognoscendi  caetera;  tum  i: 
Cartesiani  et  quidam  alii  qui  contendunt  propositionem  hanc:  Deus  j 
existit,  aequivalentem  hisce:  Ens  necessarium  existit^  ens  maxime  per^ 
fectiim  existit,  utpote  propositionem  per  se  notam,  esse  indemonstra- 
bilem, et  immediate  ab  humano  intellectu,  cognita  significatione  ter-  •, 
minorum,  affirmandam.  Ad  secundam  classem  pertinent  quidem  facili 
negotio  refutabiles  philosophi,  qui  non  advertunt  in  quo  consistat  t 
demonstratio  a (de  quo  genere  demonstrationis  vide  quae  diximus  • 
in  Logica  Maiori  n.  263.).  Ad  tertiam  classem  pertinent  Tradit  io  nali-  ) 
sfae  et  Athei  asserentes  nos  ne  quidem  a posteriori  demonstrare  posse  t ^ 
existentiam  Dei,  cum  a rebus  finitis  impossibile  sit  adsurgere  ad  co-  > 
gnoscendum  Ens  actu  infinitum.  Discrimen  tamen  inter  Traditionalistas  ^ 
et  Atheos  in  eo  est,  ut  Traditionalistae  tueantur  nos  posse  cognoscere 
existentiam  Dei  vi  alicuius  traditionis  de  revelatione  immediate  ab  f: 


(1)  S.  Th.  1.  p.  q.  2.  aa.  1.  et  2. 

ipso  Deo  primis  humanae  familiae  parentibus  facta;  Athei  autem 
negent  nos  posse  quacumque  via  ad  notitiam  existentiae  Dei  perve- 
nire. Contra  hos  militabit  tum  Thesis  ultima  huius  Quaestionis,  tum 
integra  Quaestio  secunda. 


THESIS  I. 

Nullus  intellectus  creatus  potest  virtute  sua  naturali 
intueri  Divinam  Essentiam. 

PRAENOTANDUM. 

3.  Thesis  haec  est  directe  contra  Ontologos.  Ea  pulcherrime  demon- 
stratur a S.  Thoma  in  1.  p.  q.  12.  art.  4.  et  in  qq.  dd.  de  Veritate 
I quaest.  VIII.  art.  3.  Similiter  ex  his  quae  diximus  in  Psych.  Thesi  61. 
! de  proprio  ohiecto  humani  intellectus  et  ex  Corollario  2.  eiusdem  Thesis, 
j iam  satis  demonstrata  est.  Attamen  pro  rei  gravitate  sequentem  addi- 
1 mus  demonstrationem. 


PROBATUR  THESIS. 

4.  Cognitio  contingit  secundum  quod  cognitum  est  in  cognoscente. 

' ! Cognitum  autem  est  in  cognoscente  secundum  modum  cognoscentis. 

Unde  cuiuslibet  cognoscentis  cognitio  est  secundum  modum  suae  na- 
\ I turae.  Si  igitur  modus  essendi  alicuius  rei  cognitae  excedat  modum 
t .‘cognoscentis,  ita  ut  sit  vel  in  ordine  generice  superiori  immaterialitatis, 
l vel  in  ordine  immaterialitatis  excedente  omne  genus,  oportet  ut  co- 
li 1 gnitio  talis  rei  sit  supra  naturam  huius  cognoscentis. 

I lamvero  intellectus  humani,  qui  licet  non  sit  actus  alicuius  organi 
t , corporei,  est  tamen  facultas  animae  quae  essentialiter  est  forma  cor- 
< I poris,  modus  connaturalis  essendi  est  in  corpore,  eius  7nocJiis  opermidi 
l pendet  a corpore  (cfr.  Psych.  n.  180.),  et  ideo  eius  proprium  et  conna- 
; turale  ohiectum  est  quidditas  rei  materialis,  ad  cuius  analogiam  potest 
i aliqualem  cognitionem  substantiarum  pure  spiritualium  acquirere. 

• Intellectus  autem  angelici,  qiuim  sit  facultas  substantiae  immate- 
i ! rialis  quae  nullius  corporis  forma  est,  connaturalis  modus  essendi  est 
> prorsus  independens  a materia,  attamen  7ion  gaudet  supreiuo  gradu 
immaterialitatis^  qui  consistit  in  immunitate  ab  omni  potentialitate, 
i quique  est  proprius  actus  purissimi,  cuius  essentia  prorsus  identificatur 
:■  cum  esse.  Et  ideo  obiectum  proprium  et  connaturale  intellectus  angelici 
sunt  puri  spiritus  creati,  nempe  caeteri  angeli,  a quibus  quamvis  specie 
differat,  tamen  convenit  cum  eis  in  eodem  genere  physico. 

Ergo  ei  tantum  intellectui  poterit  esse  connaturalis  cognitio  Divinae' 
Essentiae,  quae  est  actus  in  omni  ordine  purus,  qui  habeat  modum 
essendi  prorsus  immunem  ab  omni  potentialitate  tum  in  ordine  essen- 
tiae tum  in  ordine  existentiae,  videlicet  qui  identificetur  cum  ipso  esse 
per  se  subsistente.  Atqui  huiusmodi  est  tantum  Intellectus  Divinus, 
qui  prorsus  identificatur  cum  Divina  Essentia  et  cum  Divino  Esse.  Ergo 
nullus  intellectus  creatus  sive  angelicus  sive  humanus  potest  virtute 
sua  naturali  intueri  Divinam  Essentiam. 

5.  Confirmatur  declarando  principium,  cui  innititur  antecedens  de- 
monstratio. In  intellectione  creata  facultas  intellectiva  determinata  a 
specie  impressa  fit  intentionaliter  seu  repraesentative  id  quod  res  co- 
gnita est  realiter  in  seipsa,  ita  ut  species  impressa  se  habeat  ad  intel- 
lectum ut  forma  ad  potentiam  subiectivam,  species  autem  expressa 
(quae  est  repraesentatio  intentionalis  in  actu  secundo  seu  proles  a 
mente  concepta)  se  habeat  ad  intellectum  ut  terminus  operationis  im- 
manentis ad  suum  principium,  nempe  ut  ab  ipso  procedens  et  in  ipso 
subsistens. 

Quapropter  species  impressa  et  species  expressa  vel  considerantur 
realiter  vel  repraesentative.  Si  realiter^  debent  profecto  esse  eiusdem 
ordinis  cum  potentia  intellectiva,  in  qua  subiectantur.  Si  vero  consi- 
derentur repraesentative  idest  in  ordine  ad  rem,  quam  repraesentant, 
debent  esse  vel  eiusdem  ordinis  vel  superioris  cum  re  repraesentata. 
Katio  est,  quia  esse  repraesentativum  fundatur  in  esse  reali  potentiae 
repraesentantis,  ita  ut  tantum  pateat  esse  repraesentativum  alicuius 
potentiae,  quantum  patet  eius  esse  reale,  ut  in  primis  notionibus  de 
cognitione  tradidimus,  nempe  quo  magis  esse  reale  potentiae  cogno- 
scitivae  habet  actualitatis,  eo  perfectius  habet  esse  repraesentativum 
(cfr.  Psych.  n.  146.).  lam  age,  impossibile  est,  ut  potentia  repraesen- 
tativa,  quae  secundum  esse  reale  est  in  infimo  gradu  illius  immateria- 
litatis,  quae  ad  intellectionem  requiritur,  assimilari  valeat  secundum 
esse  repraesentativum  quidditati  actus  purissimi,  infinite  excedentis 
perfectionem  realem  omnis  immaterialis  substantiae  creatae  vel  crea- 
bilis. Porro  talis  est  intellectus  humanus.  Ergo  nec  intellectus  humanus, 
nec  ob  supra  allatas  rationes  quilibet  alius  intellectus  superior  creatus 
vel  creabilis  potest  naturali  virtute  Divinam  Essentiam  intueri. 

6.  Quaeres.  An  ullum  conceptum  proprium  Dei  naturaliter  acqui- 
rere possimus? 

Respondeo.  Conceptus  aliquis  dici  potest  proprius  de  aliqua  re 
duplici  sensu,  vel  quatenus  proprius  opponitur  analogico^  vel  quatenus 
proprius  opponitur  communi.  Primo  sensu  nequimus  naturali  virtute 
acquirere  conceptus  proprios  de  Divina  Essentia,  sed  tantum  de  rebus 

materialibus,  quae  cadunt  sub  obiecto  intensive  proprio  nostri  intelle- 
ctus. De  Divina  autem  Essentia  acquirere  possumus  conceptus  analo- 
gicos per  remotionem  imperfectionum  et  excessum  perfectionum,  quas 
in  rebus  creatis  deprehendimus. 

Secundo  autem  sensu,  nempe  quatenus  proprius  opponitur  communi^ 
acquirere  possumus  conceptum  proprium  de  Divina  Essentia.  Nam  per 
processum  remotionis  imperfectionum  et  excessus  perfectionum,  quas 
in  creaturis  deprehendimus,  pervenimus  ad  conceptus,  qui  soli  Deo 
conveniunt,  nempe  quod  Deus  est  ipsum  esse  subsistens,  ipsa  bonitas, 
ipsa  vita,  prima  causa  continens  eminenter  et  absque  limite  potentia- 
litatis  omnes  perfectiones  suorum  effectuum  etc.  Qui  conceptus  verissime 
. Deo  conveniunt  eumque  ab  omni  alio  ente  secernunt. 

Eatio,  cur  intellectus  noster  ad  hos  veros  de  Divina  Essentia  con- 
ceptus pervenire  queat,  est  quia,  quum  sub  eius  obiecto  extensivo  cadat 
quidquid  quocumque  modo  habet  rationem  entis,  attingere  potest  sub 
analogico  conceptu  entis  id  quod  habet  esse  per  identitatem  cum  sua 
essentia;  insuper  virtuti  abstractivae  coniungens  virtutem  divisivam 
potest  conceptum  concretum  entis  dividere  ita  ut  distinguat  potentiam 
subiectivam  ab  actu  tum  in  ordine  essentiae  nempe  materiam  a forma, 
tum  in  ordine  existentiae  nempe  essentiam  ab  esse;  et  ita  devenire 
potest  ad  sciendum  existentiam,  quae  non  est  de  ratione  ullius  essen- 
I tiae  creatae,  esse  de  ratione  Essentiae  Divinae,  in  qua  essentia  et  esse 
; prorsus  identificantur,  ita  ut  Deus  sit  ipsum  esse  subsistens,  ipsa  per- 
I fectio  simpliciter  infinita  subsistens.  Qui  conceptus,  quamvis  verissimi 
5 et  exclusive  proprii  Divinae  Essentiae,  tamen  sunt  analogici.  Nam  in- 
i tellectus  noster  non  habet  alios  conceptus pro^:)no5,  idest  adaequatos  et 
perfectos  actualitatum  et  perfectionum,  nisi  earum,  quae  inveniuntur 
in  entibus  corporeis.  Impense  meditentur  Articulum  12.  S.  Thomae 
(1.  p.  q.  12.).  Cfr.  etiam  q.  13.  a.  5. 


OBIECTIONES 


7.  Ohiect.  P.  Ens  actu  infinitum  nequit  cognosci  per  ideam  ab  ipso 
distinctam.  Atqui  nos  naturaliter  cognoscimus  Ens  actu  infinitum, 
nempe  Deum.  Ergo  naturaliter  intuemur  Eius  Essentiam. 

Resp.  Bist.  mai.  Nequit  per  ideam  ab  ipso  distinctam  cognosci  co- 
gnitione perfecta  et  propria,  quatenus  propria  opponitur  analogicae, 
Cone.,  nequit  cognosci  cognitione  imperfecta  et  analogica  quamvis  vera 
et  propria,  quatenus  propria  opponitur  communi,  Nego.  Bist.  min.  et 
Nego  conseq. 

Instabis  1®.  Quaelibet  species  intelligibilis  quae  non  sit  ipsa  Di- 
vina Essentia,  est  finita.  Sed  species  seu  similitudo  finita  nequit  re- 
praesentare Ens  simpliciter  infinitum.  Ergo  vel  nullam  cognitionem 
habemus  Entis  infiniti,  vel  immediatam. 

Resp.  Dist.  mni.  Species  intelligibilis  creata  est  finita  entitative  seu 
realiter^  Conc.j  est  finita  repraesentative^  Suhdist.  Spectatis  notis  posi- 
tivis, Cone.,  spectatis  negationibus  limitationum,  quae  per  composi- 
tionem et  divisionem  intellectus  ei  addi  possunt,  Xego,  Contrad.  min. 
Species  finita  nequit  repraesentare  Ens  infinitum,  repraesentatione 
perfecta  et  propria^  quatenus  propria  opponitur  analogicae^  Gonc.^ 
repraesentatione  imperfecta  et  analogica  sed  vera  et  propria^  quatenus 
propria  opponitur  communi^  Suhdist.  Per  solas  notas  positivas.  Cone., 
per  additionem  negationum  imperfectionum  positivis  notis.  Nego  et 
Nego  conseq. 

Instabis  2*^.  Iste  conceptus  esset  analogicus.  Sed  conceptus  analo- 
gicus est  communis  omnibus  analogatis.  Ergo  nullo  modo  esset  pro- 
prius Dei. 

Resp.  Bist.  mai.  Esset  analogicus  et  tamen  per  indicium  vel  ratio- 
cinium ita  emendatus,  ut  soli  Deo  convenire  queat.  Cone.,  esset  ana- 
logicus et  antecedens  omnem  operationem  intellectus  componentis  et 
dividentis.  Nego.  Bist.  min.  Remanet  communis  antequam  per  negatio- 
nes vel  compositiones  determinetur  ad  unum  ex  analogatis.  Cone.,  con- 
sequenter ad  has  negationes  vel  compositiones,  Nego  et  Nego  conseq. 

Obiect.  2^.  Nos  habemus  naturaliter  et  directe  ideas  entis,  honi, 
veri,  etc.  Atqui  hae  ideae  nequeunt  habere  nisi  obiectum  infinitum. 
Ergo  nos  immediate  cognoscimus  ens  infinitum. 

Resp.  Habemus  tales  ideas  entis  etc.  quae  sunt  transcendentaliter 
universales  et  analogicae.  Cone.,  quae  sunt  singulares  et  propriae.  Nego. 
Bist.  min.  Hae  ideae  habere  debent  obiectum  infinitum  extensive  seu 
potentiale.  Cone.,  intensive  seu  actu  et  simpliciter  infinitum.  Nego.  Nego 
conseq. 

Conceptus  transcendentales,  qui  analogici  sunt  analogia  proportiona-  - 
litatis,  habent  (ut  explicuimus  in  Ontologia  n.  19.  Coroll.  1.).  maximam 
extensionem  et  minimam  comprehensionem,  praedicarique  possunt  de 
omni  re,  cui  quocumque  modo  competit  ratio  entis.  Hinc  eorum  in- 
finitas dici  potest  privativa  i.  e.  ex  parte  potentiae,  nullatenus  autem 
negativa  i.  e.  ex  parte  actus.  Nam  sunt  in  potentia,  ut  praedicentur  de 
rebus  sine  fine  et  ideo  quo  pluribus  applicantur  rebus,  adhuc  aliis 
atque  aliis  sine  fine  applicari  possunt,  non  solum  in  aliqua  specie  vel 
genere,  sed  in  omnibus  speciebus  et  generibus  et  ultra.  Sunt  enim 
conceptus  transcendentales. 

Obiect.  3^.  Conceptus  entis  finiti  est  negativus;  nam  importat  ne- 
gationem summae  perfectionis,  nempe  infiniti.  Sed  nequit  haberi  con- 
ceptus negativus,  nisi  praecedat  conceptus  realitatis  positivae,  de  qua 
negatur.  Ergo  conceptus  entis  infiniti  praecedere  debet  conceptum  entis 
finiti. 

Resp.  Dist.  mai.  Est  negativus,  quatenus  est  conceptus  entis  finiti 
absolute  considerati,  ut  res  quaedam  est,  puta  aquila  vel  pomum,  Nego\ 
quatenus  est  conceptus  entis  finiti  rediiplicative  considerati  ut  finiti, 
Subdist.  Est  negativus  importans  limites  in  perfectione  seu  negationem 
idferioris  perfectionis,  Cone.,  est  negativus  importans  negationem  per- 
fectionis supremae  seu  simpliciter  infinitae.  Nego.  List.  min.  Nequit 
haberi  conceptus  negativus  privative,  nisi  praecedat  conceptus  alicuius 
realitatis  positivae.  Cone.,  nisi  praecedat  conceptus  realitatis  positivae 
supremae,  Subdist.  Si  realitates  finitae  non  possent  concipi  limitatae, 
praescindendo  ab  Ente  simpliciter  infinito,  Cone.,  secus.  Nego  et  Nego 
conseq. 

Ens  infinitum,  ens  contingens,  ens  oh  alio  etc.  potest  considerari 
vel  absolute  ut  est  aliquod  ens  positivum  et  reale,  puta  quatenus  est 
homo  vel  asinus;  vel  considerari  potest  relative  quatenus  est  finitum, 
contingens,  ab  alio.  Si  consideretur  absolute,  nequaquam  est  opus,  ut 
eius  cognitionem  praecedat  cognitio  entis  infiniti,  entis  necessarii, 
causae  supremae.  Sed  neque  si  consideretur  secundo  modo,  nempe  qua- 
tenus finitum.,  contingens,  ab  alio,  requiritur  ut  eius  cognitionem  statim 
praecedat  cognitio  entis  infiniti,  necessarii,  causae  supremae.  Si  enim 
consideratur  ut  finitum,  sufficit  cogitare  illud  tamquam  limitatum  in 
sua  perfectione,  si  consideratur  ut  contingens,  sufficit  ipsum  cogitare, 
ut  non  habens  necessitatem  in  suo  esse;  si  consideratur  ut  ens  ah  alio, 
sufficit  ut  cogitetur  causatum  immediate  ab  dX\o , praescindendo  utrum 
et  hoc  sit  causatum  ab  alio  necne.  Verissimum  tamen  est,  si  intellectus 
in  sua  investigatione  procedat,  devenire  tandem  debere  ad  cognoscen- 
dam existentiam  entis  infiniti,  necessarii,  causaeque  non  causatae.  Hoc 
autem  non  est  immediate  et  primo  cognoscere  ens  infinitum,  necessa- 
rium etc.;  sed  eius  conceptum  posterius  acquirere,  eiusque  existentiam 
demonstrare  a posteriori. 

THESIS  II. 

Propositio:  Deus  seu  ens  necessarium  existit,  quamvis 
sit  per  se  nota  simpliciter,  et  quoad  videntes  Divinam  Es- 
sentiam; tamen  non  est  per  se  nota  quoad  nos,  et  ideo  de- 
monstratione apud  nos  indiget. 

PRAENOTANDUM. 

8.  Haec  Thesis  militat  contra  Cartesium  aliosqiie  asserentes  propo- 
sitionem : Deus  seu  ens  necessarium  existit^  esse  per  se  notam  quoad 
nos  et  ideo  esse  indemonstrabilem,  quemadmodum  indemonstrabilia 
sunt  prima  principia.  Talem  sententiam  iam  refutavit  S.  Thomas  in 

1.  p.  q.  2.  a.  1. 

PROBATUR  THESIS. 

9.  Propositio  per  se  nota  quoad  nos  ea  est,  cuius  praedicatum  est 
de  ratione  subiecti,  subiectum  autem  est  a nobis  cognoscibile  conceptu 
proprio  et  immediato,  utpote  cadens  sub  ratione  ohiecti  intensivi  nostri 
intellectus,  ita  ut,  statim  cognitis  terminis,  cognoscamus  praedicatum 
convenire  subiecto.  Atqui  in  propositione : Deus  seu  ens  necessarium 
existit,  quamvis  praedicatum  sit  de  ratione  subiecti,  tamen  subiectum 
non  est  cognoscibile  a nobis  conceptu  proprio  et  immediato,  quum  non 
cadat  sub  ratione  obiecti  intensive  proprii  nostri  intellectus.  Ergo 
propositio  haec : Deus  seu  eits  necessarium  existit^  quamvis  sit  per  se 
nota  quoad  se,  noh  est  per  se  nota  quoad  nos,  et  ideo  demonstratione 
apud  nos  indiget. 

ANIMADVERSIONES  AD  SOLVENDAS  DIFFICULTATES. 

10.  a)  Aliud  est  cognoscere  primam  veritatem  in  communi^  idest 
in  aliqua  eius  participata  similitudinem,  praescindendo  ab  ipsa  prima 
Veritate  in  particulari,  aliud  est  cognoscere  primam  Veritatem  in 
seipsa.  Similiter  aliud  est  appetere  Summum  Bonum  in  communi^  idest 
in  aliqua  similitudine  participata  bonitatis  eius,  praescindendo  ab  ipso 
Summo  Bono  in  particulari,  aliud  est  appetere  Summum  Bonum  in 
seipso.  Primo  sensu  dici  potest  Deus  a nobis  naturaliter  cognosci  et 
appeti,  non  secundo. 

h)  Distingue  existentiam  in  actu  signato,  idest  solo  conceptu 
mentis,  et  existentiam  in  actu  exercito,  idest  a parte  rei.  Verum  est  me 
ne  quidem  conceptu  analogico  concipere  posse  essentiam  entis  summe 

perfecti  vel  entis  necessarii  absque  existentia : et  haec  est  ratio  cur 
1 " necessario  tribuenda  sit  huiusmodi  essentiae  existentia  signata.  Sed 
i|  ^ utrum  exercite^  idest  in  ordine  reali  tribuenda  sit  ei  existentia,  affir- 
[ 'i  mare  nequeo  donec  vel  essentiam  entis  necessarii  immediate  percepe- 
I rim,  vel  demonstratione  a posteriori,  idest  ab  eius  effectibus  mihi  im- 
•li  mediate  notis,  collegerim. 

I " c)  Quo  sensu  cognitio  existentiae  Dei  dici  possit  naturaliter  indita. 
; Indubium  est  hanc  demonstrationem  esse  ita  obviam  et  evidentem,  ut 

recte  dicatur  notitia  existentiae  exercitae  Dei,  praesertim  sub  confuso 

II  quodam  conceptu  entis  necessarii,  causae  non  causatae,  supremi  Le- 

Igislatoris  et  Domini,  esse  nobis  naturaliter  indita.  Quinimo  si  homo 
. lumine  naturali  suae  rationis  recte  uti  velit,  facillime  poterit  ad  eam 
notitiam  existentiae  exercitae  Dei  pervenire,  qua  Deum  vivum  et  ve- 
, rum  satis  distinguat  ab  omni  ente,  quod  Deus  non  est.  A rebus  enim 
contingentibus,  quas  existere  percipit,  poterit  et  debehit  per  viam 
1 causalitatis,  remotionis  et  excessus  evidenti  ratiocinatione  ad  eas  con- 
I clusiones  pervenire,  ad  quas  nos  in  sequenti  Disputatione  perventuri 
i sumus.  Quapropter  ait  S.  Thomas  (1):  « Dicendum  quod  cognitio  exi- 
« stendi  Deum  dicitur  omnibus  naturaliter  inserta,  quia  omnibus  natu- 
1 « raliter  insertum  est  aliquid  unde  potest  pervenire  ad  cognoscendum 

! « Deum  esse  ».  Et  haec  est  ratio,  cur  in  homine  ratione  utente  impos- 

sibilis sit  ignorantia  invincibilis  existentiae  Dei,  saltem  sub  confuso 
j conceptu  supremi  cuiusdam  Domini,  et  cur  atlieismus  sit  simul  turpis 
. error  et  grave  crimen. 

■ d)  Demonstrabilitatem  a posteriori  existentiae  Dei,  quam  ratio 

j evincit.  Fides  ipsa  docet.  Nam  verba  S.  Pauli  Apost.  in  Epist.  ad 
' Rom.  I.  20.,  Patrum  sententiae,  auctoritas  Conciliorum  clarissima  sunt. 

J Queis  nuper  accessit  definitio  dogmatica  Sacrosancti  Concilii  Vaticani, 
quod  Cap.  2®  haec  habet : « Eadem  Sancta  Mater  Ecclesia  tenet  et 
j « docet,  Deum  rerum  omnium  principium  et  finem  naturali  humanae 
i « rationis  lumine  e rebus  creatis  certo  cognosci  posse,  invisibilia  enim 
' « ipsius,  a creatura  mundi,  per  ea  quae  facta  sunt  intellecta  conspi- 

,,  « ciuntur  (Rom.  I.  20..)  ».  Et  in  Canone  1®  subdit:  « Si  quis  dixerit, 

“ « Deum  unum  et  verum.  Creatorem  et  Dominum  nostrum,  per  ea,  quae 

« facta  sunt,  naturali  rationis  humanae  lumine  certo  cognosci  non 
^ « posse,  anathema  sit  ». 


I 


(1)  QQ.  <1(1.  de  V^erit.  q.  10.  a.  12.  ad  1. 


832 


THEOL.  NAT.  - PARS  I. 


OBIECTIONES. 

11.  OMect.  Propositio  per  se  nota  quoad  nos  ea  est,  quae,  co- 
gnita significatione  terminorum,  affirmari  debet  a nobis.  Atqui  haec 
propositio:  ens  necessarium  existit,  statim,  cognita  significatione  ter- 
minorum, affirmari  debet  a nobis.  Ergo  est  per  se  nota  quoad  nos. 

Resp.  Dist.  rnai.  Affirmari  debet  a nobis  secundum  id  quod  importat 
suppositio  terminorum,  Gonc.^  ultra  suppositionem  terminorum.  Nego» 
Dist.  min.  Si  terminus  existit  supponat  pro  existentia  signata^  Cone., 
si  supponat  pro  existentia  exercita,  Subdist.  Post  demonstrationem  exi- 
stentiae  exercitae,  Cone.,  ante  demonstrationem.  Nego. 

Verissimum  quidem  est  nos,  si  evidenti  demonstratione  (quae  cae- 
teroquin  facillima  est)  semel  cognoverimus  non  omnia  entia,  quae 
existunt,  esse  contingentia,  sed  dari  debere  ens  aliquod  necessarium, 
hoc  ipso  intelligere  ens  necessarium  exercite  existens  non  posse  non 
existere:  esset  enim  simul  et  non  esset  ens  necessarium,  quod  repugnat. 

Quoties  igitur  adversarii  obiicient : In  propositionibus : Ens  infi- 
nite perfectum  existit;  Ens,  cuius  essentia  identificatur  cum  esse,  exi- 
stit; Ens,  quo  maius  cogitari  nequit,  existit;  praedicatum  existens  est 
de  ratione  subiecti.  Ergo  nequeunt  earum  subiecta  cogitari  sine  exi- 
stentia; Respondebis:  Cone,  antec.  Bist.  conseq.  Nequeunt  a nobis  co- 
gitari sine  existentia  signata.  Cone.,  sine  existentia  exercita  Subd,  Post 
demonstrationem  de  reali  existentia  huiusmodi  entis.  Cone., ante  demon- 
strationem, Nego. 

Obiect.  2^.  Maius  est  id,  quod  necessario  existit  a parte  rei,  quam 
id,  quod  est  in  intellectu  tantum.  Atqui  ens  summe  perfectum,  si  con- 
ciperetur non  existere  a parte  rei,  conciperetur  minus  seipso  et  ideo 
non  summe  perfectum.  Ergo  eo  ipso  quod  concipio  ens  summe  per- 
fectum, concipio  ut  exercite  existens. 

Resp.  Bist.  mai.  Si  utrobique  existeret  secundum  esse  reale.  Cone., 
secus,  Nego  suppositum,  quia  non  potest  institui  comparatio  maioris 
et  minoris  perfectionis,  nisi  secundum  esse  reale.  Bist.  min.  Si  non 
conciperetur  existere  existentia  signata.  Cone.,  si  non  conciperetur  exi- 
stere existentia  exercita,  Subdist,  Post  demonstratam  eius  existentiam 
exercitam.  Cone.,  ante  demonstrationem.  Nego.  Etenim  ante  demonstra- 
tionem, quamvis  non  negemus  illud  existere  exercite,  tamen  neque 
affirmamus,  sed  omnino  praescindimus.  Adhuc  enim  ignoramus,  utrum 
detur  a parte  rei  id,  quo  maius  cogitari  nequit  (1). 


(1)  Cfr.  S.  Th.  1.  p.  q,  2.  a.  1.  ad  1. 

Obiect.  3*.  Conceptus  entis  necessarii  absque  existeutia  exercita 
esset  conceptus  falsus : nam  ens  necessarium  existit  exercite.  Ergo  non 
possumus  habere  verum  conceptum  entis  necessarii,  nisi  affirmemus 
de  eo  existentiam  exercitam. 

Resp..  Bist.  antec.  Conceptus  positive  excludens  ab  eo  existentiam 
exercitam,  Coite.,  conceptus  praescindens  ab  existentia  exercita,  et  af- 
firmans existentiam  signatam.  Nego.  Cone,  rationem  additam  et  nego 
conseq. 

Obiect.  4:*.  Ordini  logico  respondere  debet  ordo  ontologicus.  Atqui 
in  ordine  logico  nequimus  concipere  ens  necessarium  absque  existentia. 
Ergo  in  ordine  ontologico  existentia  exercita  nostro  conceptui  respon- 
dere debet. 

Resp.  maL  Ohiective,  Cone.,  siibiective  seu  quoad  nos,  Snbdist, 
In  linea  cognoscibilitatis.  Nego,  in  ratione  indicandi,  Cone.  Quatenus 
nempe  non  debemus  indicare  esse  effectum  id,  in  cuius  cognitionem 
posterius  devenimus.  Dzsf.  min.  Absque  existentia  signata,  Cone.,  absque 
existentia  exercita,  Siihd.  Post  demonstrationem  (quae  utique  facilis  et 
evidens  est),  Cone.,  ante  demonstrationem.  Nego  et  Nego  eons. 

Obiect  5^  Ens  necessarium  est  aliquid  possibile,  seu  non  repugnans. 
Atqui,  si  non  existeret  exercite,  esset  aliquid  impossibile  et  repugnans. 
Ergo  eo  ipso  quod  concipitur  ab  intellectu  ut  possibile,  seu  non  repu- 
gnans, concipitur  ut  existens  exercite. 

Resp.  Bist.  mai.  Ut  quid  mere  signatum,  Cone.,  ut  quid  exereitum, 
Subdist.  In  seipso.  Cone.,  quoad  nos,  Subdist.  Post  demonstrationem  a 
posteriori,  Cone.,  ante  talem  demonstrationem.  Nego.  Bist.  min.  Ita 
tamen  ut  veritas  huius  sequelae  nobis  sit  nota  post  demonstrationem 
a posteriori  existentiae  Dei,  Cone.,  antecedenter  ad  hanc  demonstra- 
tionem, Nego,  Nego  eons.  Aliud  est  existentiam  exercitam  entis  neces- 
sarii esse  fundamentum  et  causam  omnis  esse  et  omnis  veritatis,  quum 


1 1 _ sine  ipsa  nihil  prorsus  existeret ; aliud  est  mentem  nostram  devenire 


L . ad  cognitionem  existentiae  exercitae  entis  necessarii,  antequam  ratio- 
I ■ cinando  cognoverit  non  omne  ens,  quod  actu  existit,  esse  posse  con- 
1.  : tingens.  Ante  hoc  ratiocinium,  poterit  utique  perspectum  habere  entis 
' I necessarii  eoneeptum  includere  existentiam,  et  ideo  in  hypothesi  quod 
existat,  semper  necessario  extitisse  et  extiturum,  sed  potest  adhuc 
ignorare,  utrum  huiusmodi  ens  detur  a parte  rei  (cfr.  Ontol.  n.  148. 
1 Resp.  ad  2.  obiect.). 

Argumeuta  adversariorum  suam  verisimilitudinem  desumunt  ex  eo, 
I " quod  mens  nostra  a cognitione  entis  contingentis,  quod  existere  per- 
cipit, summa  rapiditate  et  evidentia  infert  existentiam  exercitam  entis 
I - necessarii. 

THESIS  IIL 

Existentia  Dei  nequit  demonstrari  a priori; 
sed  demonstratur  tantum  a posteriori. 

PROBATUR. 

12.  Quoad  Demonstratio  a priori  ea  est,  quae  fit  per  causas, 

quae  relate  ad  obiectum  demonstrationis,  vel  re,  vel  ratione  habeant 
pnoritatem  in  essendo ; re,  ut  causa  efficiens  respectu  sui  effectus ; ra- 
tione, ut  essentia  respectu  proprietatum  accidentalium,  ex.  gr.  essentia 
animalis  rationalis  respectu  risibilitatis.  Atqui  relate  ad  Divinum  Esse 
nihil  dari  potest,  quod  sive  re  sive  ratione  prioritatem  habeat  in  es- 
sendo. Ergo  Dei  existentia  nequit  demonstrari  a priori,  constat 

ex  Logica  Maiori  n.  263.  Minor  patet  ex  eo  quod,  cum  Deus  sit  ipsum 
esse  subsistens,  nihil  potest  habere  in  eo  prioritatem,  sive  rei,  sive 
rationis,  relate  ad  eius  esse. 

Quoad  Existentia  Dei  et  aliqualiter  ipsae  perfectiones  divinae 
sunt  demonstrabiles  a posteriori,  si  ab  effectibus  demonstrari  possunt 
existentia  causae  eiusque  perfectiones  in  quantum  ab  effectibus  par- 
ticipantur. Atqui  ita  est.  Ergo  existentia  Dei  et  aliqualiter  eius  per- 
fectiones sunt  demonstrabiles  a posteriori.  Minor  est  pura  applicatio 
principii  causalitatis.  Nam  fundatur  in  ipsa  notione  effectus,  qui  essen- 
tialem relationem  dependentiae  ad  suam  causam  importat  quoad  omnia 
ea,  secundum  quae  habet  rationem  effectus,  quaeque  in  eius  causa 
qua  tali  vel  formaliter  vel  eminenter  praecontineri  necesse  est  (1). 

OBIECTIONES. 

13.  Obiect.  Ex  affirmatione  alicuius  nequit  deduci,  nisi  quod  in 
illa  continetur.  Atqui  in  affirmatione  entis  contingentis  et  finiti  non 
continetur  affirmatio  entis  necessarii  et  infiniti.  Ergo  ex  contingentibus 
nequimus  adsurgere  ad  demonstrandam  existentiam  Dei. 

Resp.  Dist,  mai.  Ex  affirmatione  alicuius  nequit  deduci  nisi  quod  in 
illa  continetur  vel  ut  affirmatio  alicuius  particularis  in  affirmatione 
totius  universalis,  vel  ut  praesuppositi  in  affirmatione  jjrae- 

supponentis.  Cone.,  tantum  ut  affirmatio  particxdaris  in  affirmatione 
universalis,  Nego.  Dist.  min.  In  affirmatione  entis  contingentis  et  finiti 
non  continetur  affirmatio  entis  necessarii  et  infiniti  ut  affirmatio  par- 
ticularis in  affirmatione  totius  universalis.  Cone.,  non  continetur  ut 


(1)  Cfr.  S.  Th.  C.  G.  L.  1.  c.  12.  — in  1.  Sent.  Dist.  3.  q.  1.  a.  3. 


QUAESTIO  I.  - DE  DEMONSTRABILITATB  EXISTENTIAE  DEI  835 

affirmatio  praesuppositi  in  affirmatione  praesupponentis^  Subdist  Non 
continetur  immediate  et  formaliter,  Cone.,  non  continetur  mediate  et 
virtualiter^  Nego  et  nego  conseq. 

Obiect.  2^  Ad  demonstrandum  an  aliquid  sit,  praecognoscere  de- 
bemus quid  sit  Atqui  ignota  est  nobis  Quidditas  Dei.  Ergo  nequimus 
demonstrare  an  sit. 

Resp.  Dist  mai.  In  demonstratione  a priori  propter  quid,  Cone., 
in  demonstratione  a posteriori  seu  quia,  Subdist  Debemus  scire  quid 
nominis.  Cone.,  debemus  scire  quid  rei.  Nego;  (cfr.  Logic.  Mai.  n 264.) 
Dist.  min.  Est  nobis  ignota  Quidditas  Dei,  quatenus  conceptum  perfe- 
ctum et  proprium  de  ea  habere  non  possumus,  Cone.,  quatenus,  ne 
quidem  conceptum  analogicum  acquirere  de  Deo  possimus,  quique 
sufficiat  ad  quid  nominis  concipiendum.  Nego.  Dist.  eons.  Nequimus 
demonstrare  a priori  an  Deus  sit,  Cone.,  nequimus  demonstrare  a 
posteriori.  Nego. 

Obiect.  3^.  In  Deo  quid  est  et  an  est  identificantur.  Atqui  ex  crea- 
turis nequimus  cognoscere  de  Deo  quid  est.  Ergo  neque  cognoscere 
possumus  an  est. 

Resp.  Dist.  mai.  An  est  identificatur  cum  quid  est  Dei,  si  verbum 
est  accipiatur  pro  ipso  esse  quo  Deo  subsistit.  Cone.,  si  verbum  est 
accipiatur  pro  copula  coniungente  praedicatum  existens  cum  subiecto 
Deus,  Nego.  Dist.  min.  Ex  creaturis  nequimus  cognoscere  cognitione 
perfecta  et  propria  (quatenus  opponitur  analogico,  non  autem 

communi)  quid  est  Dei,  Cone.,  nequimus  cognoscere  cognitione  imper- 
fecta et  analogica  quidditatem  Dei,  Nego.  Pariter  dist.  conseq.:  nequimus 
cognoscere  conceptu  proprio  ipsum  esse  Divinum,  Cone.,  nequimus  co- 
gnoscere convenientiam  praedicati  cum  subiecto  in  propositione  Deus 
est,  quae  resolvitur  in  hanc:  Deus  est  existens.  Nego. 

In  questione  an  Deus  est,  cui  post  demonstrationem  respondemus : 
Deus  est,  habemus  propositiones  de  secundo  adiacente,  quae  resolvi 
semper  possunt  in  propositiones  de  tertio  adiacente.  (Cfr.  Log.  min. 
n.  97.  corolL).  Quapropter  propositio  interrogativa  an  Deus  est?  re- 
solvitur in  hanc:  an  Deus  est  existens?  Cui,  resolvendo  propositionem, 
respondemus:  Deus  est  existens.  Quibus  in  propositionibus  habemus 
conceptus  analogicos  subiecti  et  praedicati,  quia  in  Deo,  qui  est  actus 
purissimus  seu  ipsum  esse  subsistens,  essentia  identificatur  cum  exi- 
stentia.  Qui  conceptus  plane  sufficiunt  ad  hoc,  ut  nos,  demonstratione 
peracta,  intelligamus  nostrae  affirmationis : Deus  est  existens.  Satis 
enim  intelligimus  hanc  proportionalitatem:  quemadmodum  nos  per 
nostrum  actum  essendi  existimus,  ita  Deus  per  supereminens  suum 

esse  existit.  Idcirco  S.  Thomas  (1)  ait:  « Nec  hoc  debet  movere,  quod 
« in  Deo  idem  est  essentia  et  esse...  Nam  hoc  intelligitur  de  esse,  quo 
« Deus  in  seipso  subsistit,  quod  nobis  quale  sit  ignotum  est,  sicut  eius 
« essentia,  non  autem  intelligitur  de  esse,  quod  significat  compositio- 
« nem  intellectus.  Sic  enim  esse  Beum  sub  demonstratione  cadit,  dum 
« ex  rationibus  demonstrativis  mens  nostra  inducitur  huiusmodi  pro- 
« positionem  de  Deo  formare,  qua  exprimat  Deum  esse  ». 

OMect.  4"".  Siquidem  demonstrationis  principia  a sensibus  originem 
sumunt ; ea  quae  omnem  sensum  et  sensibilia  excedunt,  videntur  in- 
demonstrabilia esse.  Huiusmodi  autem  est  Deum  esse;  est  igitur  in- 
demonstrabile. 

Resp.  Dist  mai.  Si  nullam  prorsus  relationem  haberent  ad  sensibi- 
lia, Conc.^  si  habeant  aliquam  relationem  ad  ea,  ^ego.  Dist.  ^;m2.Esse 
Divinum  nullam  relationem  habet  ad  sensibilia,  habet  rela- 

tionem causae  supremae  efficientis^  exemplaris  et  finalis^  Cone.  Nego 
conseq.  « Etsi  Deus  sensibilia  omnia  et  sensum  excedat;  eius  tamen 
« effectus,  ex  quibus  demonstratio  sumitur  ad  probandum  Deum  esse 
« sensibiles  sunt,  et  sic  nostrae  cognitionis  origo  in  sensu  est,  etiam 
« de  his  quae  sensum  excedunt  » (S.  Th.  1.  c.). 

Obiect.  5'".  In  demonstratione  medius  terminus  convenire  debet  se- 
cundum eandem  rationem  cum  subiecto  et  praedicato  praemissarum. 
Atqui  creaturae  sunt  diversae  prorsus  rationis  a Deo,  cum  quo  ne 
quidem  in  supremo  quodam  genere  convenire  possunt.  Ergo  impossibilis 
est  demonstratio  a posteriori  divinae  existentiae. 

Resp.  Dist.  mai.  Debent  convenire  in  eadem  ratione  vel  univoca  vel 
analogica  analogia  proportionalitatis  propriae,  Cone.,  debent  convenire 
necessario  in  eadem  ratione  univoca,  Nego.  Dist.  min.  Creaturae  sunt 
ita  diversae  rationis  a Deo,  ut  ne  quidem  conveniant  cum  eo  in  eadem 
ratione  proportionalitatis  qwopriae.  Nego,  ita  ut  conveniant 

in  eadem  ratione  analogica  proportionalitatis  propriae.  Cone.  Nego, 
conseq.  Si  ratio  entis  nullo  modo  esset  ratio  praecisa  a suis  inferio- 
ribus, h.  e.  neque  praecisione  simpliciter  neque  praecisione  secundum 
quid  dicta,  impossibile  esset  ut  assumeretur  ut  medius  terminus  de- 
monstrationis, quia  nulla  esset  ratio  communis  cum  subiecto  et  prae- 
dicato praemissarum.  Sed  ratio  entis,  quae  importat  id  cui  suo  modo 
competit  esse,  quaeque  est  analoga  proportionalitatis  propriae, 

est  ratio  praecisa  a suis  inferioribus  praecisione  secundum  quid  dicta. 
(Cfr.  Philos.  Prim.  q.  2.).  Ergo  potest  esse  medium  demonstrationis. 


(1)  c.  G.  L.  1.  c.  12. 

I DEMONSTRATUR  EXISTENTIA  DEI. 

14.  In  praesenti  quaestione  existentiam  Dei  contra  Atheos  vindica- 
1|  binius.  Ut  autem  ordini  et  perspicuitati  consulamus,  quinque  argumenta, 
1 seu  qidnqiie  vias^  quibus  S.  Thomas  in  1.  p.  q.  2.  art.  3.  hanc  verita- 
I ' tera  demonstrat,  totidem  Thesibus  evolvemus,  eorumque  vim  in  plena 
luce  ponere  curabimus.  Etenim  si  superficialiter  tantum  consideren- 
« tur ; per  haec  argumenta  affirmative  respondetur  evidenti  demonstra- 
tione tantum  quaestioni:  An  Deus  sit,  quatenus  nomine  Dei  omnes 
intelligunt  primum  aliquod  movens  immohile,  primam  causam  effi- 
cientem a nullo  causatam,  ens  necessarium,  ens  omnium  perfectissi- 
mum, primum  gubernans  per  intellectum.  Eorumdem  autem  argu- 
mentorum vim  intimius  penetranti,  praesertim  si  collective  sumantur, 
respondetur  inchoative  ipsi  quaestioni:  Quid  Deus  sit. 


THESIS  IV. 


Existit  primus  aliquis  motor  immobilis. 


PRAENOTIONES. 

15.  Quidquid  movetur,  ab  alio  movetur.  Ad  huius  principii 
intelligentiam  animadvertant  nos  in  Thesi  accipere  motum  generaliter 


i pro  quolibet  transitu  de  potentia  in  actum.  Qua  in  acceptione  motus 
j iam  continetur  in  germine  principium  cui  innititur  Theseos  demon- 
j Stratio,  nempe : quidquid  movetur,  ah  alio  movetur.  Quod  principium 
j rite  intellectum  maxima  gaudet  evidentia,  etenim  moveri  est  accipere 


j perfectionem  qua  quis  caret,  id  autem  quod  caret  aliqua  perfectione 
j non  potest  eam  dare  sibi  ipsi,  secus  carentia  alicuius  rei  esset  per  se 
j causa  talis  rei,  quod  repugnat.  Insuper  in  ipsis  entibus,  quae  aliqua 
I specie  motus  movent  seipsa,  in  quo  sit  transitus  de  potentia  in  actum, 
] nempe  in  substantiis  viventibus,  nequit  dici  subiectum,  quod  sic  mo- 
vetur, movere  seipsum  primo,  secus  esset  idem  secundum  idem  mo- 
vens et  motum,  quod  repugnat.  Quod  si  dicas  ipsum  moveri  a suis 


partibus  secundum  quarum  unam  movet  et  secundum  aliam  movetur, 
j adhuc  non  moveret  seipsum  primo  sed  moveretur  ah  alio,  nempe  a 

partibus  tum  accidentalibus  tum  substantialibus  quibus  resultat  com- 
positum, et  ultimatim  moveretur  ab  ipsa  causa  efficienti  compositi, 
sive  haec  sit  generans,  sive  sit  ipsa  causa  prima.  Nam  quodlibet  com- 
positum pendet  tum  quoad  esse  tum  quoad  operari  a suis  partibus  sive 
accidentalibus  sive  substantialibus,  has  autem  a generante  accepit  ac 
proinde  virtutem  movendi  seipsum  a sua  causa  efficiente  non  a seipso 
habet. 

PROBATUR  THESIS. 

16. 1.  Quidquid  transit  de  potentia  in  actum,  id  obtinet  virtute  activa  f 

illius,  quod  est  actu  vel  formaliter  vel  eminenter  secundum  talem  f 

actum  seu  perfectionem.  Atqui  tum  nos,  tum  caetera  entia  sensibilia  \ 

transimus  de  potentia  in  actum  perfectionum  sive  accidentalium  sive  | 

substantialium.  Ergo  exsistit  aliquod  ens  cuius  virtute  perficimur.  Quod  j 

si  et  ipsum  perficiatur  ab  alio,  necesse  est  devenire  tandem  ad  aliquod  I 

ens  in  seipso  adaequate  perfectum,  quod  sit  ita  in  actu  vel  formali  vel  | 

eminenti  omnium  perfectionum  quas  causat,  ut  a nullo  alio  indigeat  i 

moveri  seu  perfici.  1 

II.  Confirmatur  Thesis  argumento  analytico.  In  entibus,  quae  ^ 

exsistere  percipimus,  ab  infimis  ad  suprema,  invenimus  1°  potentiali-  i 

tatem  ad  perfectiones  tum  accidentales  tum  essentiales,  2®  transitum  | 

de  potentia  ad  actum  perfectionum  substantialium  itacoordinatum,  ut  | 

inferiora  a superioribus  perficiantur,  3^  in  ipsis  entibus  perfectioribus  l 

nobis  notis  invenimus  insufficientiam  ad  suas  perfectiones  essentiales 
sibi  causandas.  Atqui  nihil  fit  sine  proportionato  agente.  Ergo  extra  ; 
omnia  haec  et  quaecumque  alia  mobilia  entia,  datur  aliquod  ens  im-  ; 
mobile,  idest  quod  ad  nullam  perfectionem  sit  in  potentia,  quum  omnes 
actu  possideat,  eo  quod  omnia  moveat  ad  earum  perfectiones.  Ilinor 
est  principium  per  se  nobis  notum. 

Maior  prohaiur  quoad  nempe  in  omnihus  entibus  mundanis  in- 
veniri  potentialitatem.  Nam  a)  materia  prima  utpote  pura  potentia  sub-  'f 
iectiva  aliunde  perfici  debet  nempe  ab  actu  primo  corporis,  idest  a i 
forma  substantiali:  corpora  simplicia  seu  elementaria  (quae  falso 

a quibusdam  autumantur  esse  prima  principia  intrinseca  constitutiva 
corporum,  ut  demonstravimus  in  Cosmologia)  sunt  in  potentia  tum 
ad  motum  localem  propter  connaturalem  inertiam  omnium  corporum 
(ut  apud  physicos  constat),  tum  ad  plures  perfectiones  accidentales, 
quas  ab  extrinseco  accipiunt,  tum  ad  mutationes  substantiales,  quibus 
virtute  agentis  proportionati  transmutantur  in  mixta  sive  inanimata, 
sive  animata  per  varias  generationes,  et  iterum  per  corruptiones  ad 

suas  elementares  formas  redeunt:  c)  corpora  viventia  vita  vegetativa 
sunt  in  potentia  ad  augmentum,  evolutionem,  generationem ; quae  si 
sint  etiam  sensitiva  ut  animalia,  sunt  in  potentia  quoque  ad  sensa- 
tiones: si  vero  pertineant  ad  suprema  entia  sensibilia,  ut  sunt  homines, 
- quamvis  perfectiora,  tamen  multipliciter  perfectibilia  remanent:  ipsa 
anima  humana  quae  infima  in  ordine  intellectivorum  est,  quotupliciter 
limitata  et  perfectibilis  est,  et  experimur  et  suo  loco  ostendimus. 
Ergo  stat  primum,  assertum. 

Froh.mai,  qtioad  nempe  in  transitu  de  potentia  in  actus  substan- 
tiales et  in  actus  accidentales  proprios^  inferiora  a superioribus  mo- 
j : veri  seu  perfici.  Et  sane,  materia  quae  est  sub  forma  substantiali 
I ' inferioris  ordinis  nequit  elevari  ad  ordinem  substantialiter  superiorem, 
I puta  vegetativum  vel  sensitivum  nisi  vel  per  assimilationem  quae  fit 
I nutritione  vel  per  generationem.  Atqui  neutra  operatio  praestari  potest 
nisi  ab  ente  actualiter  possidente  perfectionem  substantialem,  ad  quam 
elevanda  est  materia,  nam  unumquodque  agit  secundum  quod  est  actu 
I per  propriam  formam.  Ergo  omnes  transitus  de  potentia  in  actum 
perfectionum  substantialium  ita  coordinantur  ut  inferiora  a superiori- 
bus perficiantur.  Simile  dicatur  de  perfectionibus  accidentalibus  propriis 
essentiarum,  quaeque  resultant  in  productione  substantiae. 

Frob.  mai.  quoad  5*"'^  nempe  ipsa  entia  suprema  sensibilia  esse  in- 
■ sufficientia  ad  perfectiones  essentiales  sibi  causandas.  Nam  in  omni 
I ente,  quod  non  sit  actus  purissimus,  principium  proximum  operationis 
est  potentia  operativa,  principium  remotum  est  eius  natura  vel  forma 
substantialis  (Cfr.  Psych.  n.  128.).  Sed  nullum  ens  materiale  comparare 
I sibi  potest  naturam  vel  formam  substantialem,  sed  eam  a generante 
recipit.  Porro  ipsum  generans,  quum  sit  agens  univocum  idest  eiusdem 
j prorsus  rationis  cum  generato,  indiget  et  ipsum  suam  formam  vel  na- 
, turam  ab  alio  generante  accipere.  Ergo  ne  fiat  processus  in  infinitum, 

I debemus  extra  seriem  omnium  entium  materialium,  ipso  homine  non 
\ excepto,  invenire  agens  aequivocum  ita  eminenter  continens  perfe- 
I ctiones  omnium  entium  materialium,  ut  sit  actualissima  perfectio  sub- 
i sistens  absque  ulla  potentialitate  vel  compositione.  Confer  pulcherrimum 
i locum  S.  Thomae  (1.  p.  q.  44.  a.  1.  ad  1.),  in  quo  S.  Doctor  demonstrat 
nullum  individuum  participans  aliquam  naturam  genericam  vel  spe- 
1 cificam,  posse  esse  absolute  causam  talis  naturae  quia  sic  esset  causa 
i sui  ipsius,  quod  repugnat. 

Xostra  probatio  confirmatur  ex  immaterialitate  animae  humanae. 
Nam  animae  singulorum  hominum  nec  semper  exstiterunt  et  nihilo- 
minus utpote  immateriales  per  se  subsistentes,  nequiverunt  produci 
per  transmutationem,  quae  fit  per  motum  proprie  dictum  et  supponit 

subiectum  corporeum  et  formaliter  extensum,  sed  produci  debuerunt 
ex  nihilo  sui  et  subiecti,  videlicet  creari.  Atqui  nullum  ens  mundanum 
utpote  compositum  causare  quidquam  extra  se  potest  nisi  transmu- 
tando. Ergo  existit  extra  seriem  omnium  entium  utcumque  composi- 
torum actus  purissimus,  nempe  ipsum  esse  subsistens,  cuius  proprius 
effectus  sit  causare  ipsum  esse  rerum,  ultimam  videlicet  actualitatem 
omnis  essentiae  et  omnis  perfectionis. 

17.  Obiect.  l"".  In  serie  generationum  secundum  opinionem  Aristo- 
telis dari  potest  processus  in  infinitum  anterius,  ita  ut  homines  nunc 
existentes  antecesserit  series  generatorum  et  generantium  infinita. 
Atqui  in  tali  serie  haberemus  moventia  et  mota  absque  primo  motore 
immobili.  Ergo  secundum  Aristotelem  non  repugnat  processus  infinitus 
motorum  et  mobilium  absque  necessitate  primi  motoris  immobilis. 

Resp.  Cone.  mai.  Dist.  min.  Haberemus  in  ea  h3^pothesi  seriem  in- 
finitam moventium  et  mobilium  absque  necessitate  primi  motoris  in 
ipsa  serie,  Cone.,  absque  necessitate  primi  motoris  extra  ipsam  seriem, 
Nego  et  Nego  cons.  Videlicet  in  ea  hypothesi  haberemus  moventium 
et  motorum  seriem  infinitam  per  aeeidens,  non  autem  seriem  infinitam 
per  se. 

Nota.  De  sententia  Aristotelis  circa  seriem  generatorum  et 
generantium  infinitam.  Aristoteli  visa  est  non  repugnare  series  in- 
finita generantium  et  generatorum  sine  primo  generante,  sed  optime 
intellexit  et  docuit  hanc  seriem  non  habere  in  seipsa  rationem  suf- 
ficientem sui  et  ideo  etiam  in  tali  hypothesi  (de  cuius  probabilitate  vel 
improbabilitate  non  vacat  hic  disputare)  necessario  esse  admittendam 
extra  seriem  causam  efficientem  superioris  ordinis  nempe  primum  mo- 
torem immobilem.  Quae  necessitas  causae  supremae  et  actualissimae 
evidens  est.  Xam,  etiam  praescindendo  a necessitate  creationis  ani- 
marum humanarum;  si  ego  generari  debui  a meis  parentibus,  upote 
non  habens  in  meipso  rationem  sufficientem  mei,  parentes  mei  quoque 
propter  eamdem  insufficientiam  generari  debuerunt  a suis  parentibus, 
et  hi  a suis,  atque  ita  quantumvis  ascendamus,  numquam  deveniemus 
ad  tales  avos  vel  atavos,  qui  habuerint  in  seipsis  rationem  sufficien- 
tem sui.  Si  igitur  vera  esset  hypothesis  Aristotelis,  haberemus  ordinatas 
causas  infinitas  per  aeeidens  non  per  se.  Etenim 

Ordinare  causas  infinitas  per  accidens  est  ita  producere  aliquem 
effectum  ultimum  per  infinitas  causas  univocas  intermedias,  ut  hic 
effectus,  sublatis  iis,  aeque  produci  potuisset  vel  immediate  a causa 
suprema  aequivoca,  vel  ab  eadem  mediantibus  finitis  causis  univocis; 
sublata  autem  causa  suprema  aequivoca,  non  potuisset  produci  a 
causis  univocis  etiam  infinitis.  Ex.  gr.  si  ad  statuam  ex  molli  creta 

conficiendam,  ad  quam  ipsi  digiti  artificis  immediate  sufficerent,  hic 
uti  vellet  scalpello,  nec  uno  tantum  (quamvis  unicus  esset  satis),  sed 
abiecto  primo,  adsumeret  secundum,  quo  similiter  proiecto,  adsumeret 
tertium,  quartum,  quintum  sine  fine;  huiusmodi  artifex  (si  fieri  posset) 
ordinaret  infinitas  causas  per  accidens,  nempe  infinitos  scalpellos  ad 
statuam  conficiendam.  Semper  enim  scalpelli  ab  eius  manu  virtutem 
recipere  indiguissent. 

Ordinare  causas  infinitas  per  se  significat  ordinare  seriem  cau- 
sarum subordinatarum  diversi  ordinis,  ita  ut  extra  seriem  nulla  causa 
inveniri  possit,  a qua  causae  subordinatae  suam  sufficientiam  accipiant; 
in  ipsa  autem  serie  quantumvis  procedatur  in  infinitum  ab  una  causa 
ad  aliam,  nunquam  deveniatur  ad  causam  primam  a qua  causae  in- 
termediae sufficientiam,  quam  in  se  non  habent,  recipere  valeant.  Talis 
processus  per  causas  infinitas  per  se  omnino  repugnare  ipsi  Aristoteli 
visus  est.  Et  sane  non  daretur  neque  intra  neque  extra  seriem  causa 
«ufficiens  effectus.  Porro  absurdum  est  dari  effectum  sine  causa  suffi- 
ciente. Ex.  gr.  si  ad  movendum  lapidem  requireretur  baculus,  ad  mo- 
vendum baculum  requireretur  manus,  ad  movendam  manum  voluntas 
nd  voluntatem  movendam  requireretur  aliquid  aliud,  ad  hoc  aliud 
movendum  requireretur  aliud  et  aliud  sine  fine,  quin,  quantumvis  in 
infinitum  procedas,  invenire  queas  sive  intra  sive  extra  seriem  aliquod 
primum  movens  non  indigens  motionem  recipere,  numquam  lapis  move- 
retur. Ergo  nimis  evidens  est  processum  causarum  per  se  infinitarum 
repugnare. 

Obiect.  2^.  Vivens  in  sua  operatione  immanente  movet  seipsum 
■et  nullo  modo  ab  alio  movetur.  Plrgo  omne  quod  movetur  ab  alio 
movetur. 

Resp.  Bist.  antec.  Si  sermo  sit  de  tali  vivente,  cuius  operatio  imma- 
nens sit  in  supremo  gradu  perfectionis,  nempe  sit  tam  perfecte  intranea 
ut  omnimodam  independentiam  ab  extrinseco  habeat  tum  ex  parte 
principii,  tum  ex  parte  termini,  Co7ic.  (tale  vivens  est  solus  Deus,  ut 
constat  ex  Psychologia  Th.  26.  et  42.).  Si  sermo  sit  de  tali  vivente, 
cuius  operatio  immanens  non  sit  in  supremo  gradu  perfectionis,  eo 
quod  habeat  aliquam  dependentiam  ab  extrinseco  sive  ex  parte  prin- 
pipii,  sive  ex  parte  termini,  sive  ex  utraque  parte.  Nego.  Bist  conseq. 
Si  motus  sumatur  latissimo  sensu.,  prouti  e> tenditur  ad  ipsum  supre- 
iniim  gradumo  perationis  immanentis  nempe  ad  vitam  Divinam  Cone., 
si  motus  sumatur  lato  sensu  prouti  extenditur  tantum  ad  gradus  ope- 
irationis  immanentis  infra  supremum.  Nego. 

Solutio  huius  difficultatis  manifesta  esse  debet  omnibus,  qui  me- 
jninerint  eorum,  quae  tradidimus  in  Psych.  Tractat,  de  Vita.  Itaque 

ne  bis  eadem  dicamus,  ad  ea  loca  remittimi^s,  in  quibus  diligenter 
enumeravimus  varios  gradus  viventium  finitorum,  a plantis  usque  ad 
angelos,  atque  ostendimus  eorum  operationes  immanentes  non  habere 
omnimodam  independentiam  ab  extrinseco,  neque  omnimodam  immu- 
nitatem a potentialitate,  sed  maiorem  minoremve  pro  diverso  gradu 
perfectionis  vitalis  uniuscuiusque  infra  supremum. 

Obiect.  3^.  Corpora  elementaria  (quae  atomos  moderni  cum  Demo- 
crito appellare  malunt)  simul  sumpta  cum  suis  viribus  naturalibus  plus 
possunt,  quam  pauciora.  Ergo  si  pars  eorum  non  erit  causa  sufficiens 
entium  quae  vegetant,  sentiunt,  intelligunt;  poterunt  omnia  simul,  vel 
saltem  magna  pars  eorum  ea  entia  causare. 

Resp.  Dist.  antec.  Plus  possunt  quaniitative  et  tantum  in  eodem 
ordine,  Conc.^  plus  possunt  qiiidditative  et  in  ordine  superiori.  Nego. 
Nego  conseq.  (vide  inferius  n.  19.  ad  2.  Obiect.). 

Obiect.  4®.  Quamvis  mobile  careat  formaliter  perfectione  acquirenda 
per  motum,  potest  illam  aute  motum  habere  aequivalenter.  Atqui  si 
hoc  verum  est,  poterit  aliquid  movere  seipsum  primo.  Ergo  falsum 
est  principium:  quidquid  movetur^  ab  alio  movetur. 

Resp.  Nego  mai.  et  min.  Nam  quidquid  proprie  movet  seipsum, 
transit  de  potentia  in  actum.  Quidquid  transit  de  potentia  in  actum 
est  compositum,  quia  nequit  secundum  idem  esse  simul  in  potentia  et 
in  actu.  Quidquid  est  compositum  causatur  intrinsece  a componentibus, 
extrinsece  a causa  efficiente.  Et  ideo  Nego  conseq. 

Katio  autem  cur  negata  fuerit  maior  haec  est.  Id  quod  dicitur  carere 
formaliter  aliqua  perfectione  acquirenda  per  motum,  et  nihilominus 
affirmatur  eam  iam  habere  aequivalenter^  vel  eam  ante  motum  habet 
aequivalenter  per  seipsum  ita  ut  iam  sit  aeque  perfectum  ac  si  eam 
haberet  formaliter,  vel  ita  eam  habet  aequivalenter  ante  motum,  ut 
non  sit  aeque  perfectum  ac  si  eam  haberet  formaliter,  qualiter  vide- 
licet eam  habebit  post  motum.  Si  primum,  est  impossibile  ut  moveat 
se  ad  eam  formaliter  acquirendam.  Nihil  enim  potest  seipsum  movere 
ad  acquirendam  perfectionem,  quae  ipsum  nullo  modo  perficiat  nec 
meliorem  reddat:  ex.  gr.  nequit  intellectus  moveri  ad  acquirendam  no- 
vam cognitionem,  per  quam  nihil  prorsus  novi  cognoscat.  Si  secundum 
impossibile  est  ut  eam  habuerit  prorsus  aequivalenter  ante  motum.  Si 
igitur  ante  motum  carebat  aliquo  gradu  perfectionis,  non  potuit  novum 
hunc  gradum  sibi  dare  independenter  ab  alio,  quod  iam  vel  formaliter 
vel  eminenter  hanc  perfectionem  possidebat.  Nisi  dicere  velimus  ca- 
rentium alicuius  perfectionis  esse  causam  efficientem  eiusdem. 

THESIS  V. 

Existit  prima  causa  non  causata,  videlicet  ens  a se. 

PROBATUR. 

18.  T.  Vel  omnia  entia,  quae  existunt,  sunt  entia  a se,  talia  nempe 
quae  existunt  vi  essentiae  suae,  vel  omnia  sunt  entia  ab  alio,  vel  non 
omnia  sunt  entia  ab  alio.  Atqui  primum  est  evidenter  falsum;  secun- 
dum est  evidenter  absurdum : etenim  essent  simul  et  non  essent  entia 
ab  alio,  si  nullum  esset  ens  a se.  Ergo  existit  aliquod  ens  a se,  a quo 
entia  ab  alio  recipiant  suam  existentiam,  quodque  utpote  existens  vi 
essentiae  suae,  est  ens  necessarium. 

II.  Est  impossibile  ut  aliquid  sit,  quin  detur  ratio  adaequate  suffi- 
ciens sui  esse.  Sed  nullum  causatum  et  factum,  et  nulla  multitudo 
sive  finita,  sive  infinita  solorum  causatorum  et  factorum  habet  in  se 
rationem  adaequate  sufficientem  ad  essendum : ergo  ultra  omnia  cau- 
sata, et  praeter  quamcumque  multitudinem  sive  finitam  sive  infinitam 
solorum  causatorum  et  factorum,  dari  debet  aliquid  incausatum  (1). 

Frob.  min.  per  partes.  Quoad  Nullum  ens  causatum  est  ratio 
sufficiens  suae  existentiae.  Quod  enim  ad  essendum  indiget  alio,  non 
est  sibi  perfecte  sufficiens  ad  essendum,  sed  omne  ens  causatum  in- 
diget causa,  ad  hoc  ut  sit.  Ergo.  Quoad  2^^^.  Nulla  multitudo  finita 
causatorum  est  sibi  perfecte  sufficiens  ad  essendum.  Fiat  inductio 
omnium  multitudinum:  Sit  binarium  causatorum  A et  B.  Dicimus: 
A causatur  a B.  B^nequit  causari  ab  A.  neque  a seipso.  Non  a seipso, 
quia  nihil  esse  potest  causa  efficiens  suiipsius : neque  a B,  quia  si  A 
est  effectus  B,  impossibile  est  ut  causet  suam  causam.  Ergo  A causatur 
ab  aliquo  tertio,  quod  sit  C ; ergo  binarium  ex  A et  B non  sibi  sufficit 
ad  essendum.  Ex  eadem  ratione  nec  ternarium  causatorum,  nec  qua- 
ternarium, nec  quaecumque  alia  multitudo  finita  sibi  sufficiunt  ad 
essendum.  Quoad  Nec  multitudo  infinita  causatorum  est  sibi  per- 
fecte sufficiens  ad  essendum.  Quia  est  impossibile  ut  addendo  insuf- 
ficientiae novam  insufficientiam,  imminuatur  insufficientia,  sed  potius 
augetur.  Ex.  gr.  binarium  duorum  pauperum,  quorum  neuter  possit 
habere  panem,  nisi  alius  eius  dederit,  est  quidem  sibi  insufficiens,  sed 
\ ternarium  est  magis  insufficiens,  quia  indiget  pluribus  panibus,  et  in- 
^finita  multitudo  (si  dari  posset)  esset  infinite  insufficiens.  Similiter  si 
1 infimus  annulus  alicuius  catenae  caret  virtute,  ut  maneat  pensilis,  et 
1 

(1)  Cfr.  P.  Sylvest.  Maurum,  Quaest.  Pliilos.  q.  7. 

ideo  indiget  ut  sustineatur;  si  sustineretur  ab  alio  annulo  eiusdem 
rationis,  quum  neque  hic  virtutem  habeat  manendi  pensilem,  indiget 
ut  sustineatur  ab  alio,  et  quantumvis  multiplicarentur  huiusmodi  an- 
nuli  se  invicem  sustinentes,  integra  catena  in  terram  caderet,  nisi 
superior  annulus  sustineretur  vel  a manu  vel  ab  aliquo  habente  hanc 
virtutem  sibi  intrinsecam. 


OBIECTIONES. 

19.  Obiect.  1^.  Non  repugnat  mutua  causalitas.  Ergo  possunt  entia 
causata  esse  sibi  invicem  causa  essendi. 

Resp.  JDist.  ant.  Non  repugnat  mutua  causalitas  in  diverso  ordine 
causarum  et  ubi  non  involvitur  necessitas  mutuae  prioritatis  in  exi- 
stendo,  Conc.^  non  repugnat  mutua  causalitas  in  eodem  ordine,  scilicet, 
ubi  involvitur  necessitas  mutuae  prioritatis  in  existendo,  videlicet  inter 
duo  quorum  utrumque  existere  deberet  prius  altero,  ad  exercendam 
in  alterum  causalitatem  suam.  Nego.  Nego  conseq.  Nam  haec  mutua 
causalitas  involvit  necessitatem  mutuae  prioritatis  in  existendo.  Atqui 
repugnat  ut  aliquid  sit  causa  existendi  ei,  a quo  debet  recipere  exi- 
stentiam.  Deberet  nempe  simul  existere  et  non  existere,  quod  est  nimis 
absurdum. 

Obiect.  2^.  Aliquando  tota  collectio  efficere  potest  id,  quod  unum- 
quodque membrum  collectionis  efficere  nequit.  Ergo  ex  eo  quod  unum- 
quodque ens  finitum  nequeat  causare  sibi  existentiam  non  sequitur 
necessario  totam  collectionem  singulis  membris  existentiam  causare 
non  posse. 

Resp.  Dist.  antec.  Quando  insufficientia  est  tantum  qucmtitativa^ 
Cone.,  quando  insufficientia  est  qniddifativa,  Nego  et  Nego  conseq.  In- 
sufficientia ad  sibi  causandam  existentiam  est  de  essentia  entis  causati 
quatenus  habet  talem  essentiam,  quae  ab  alio  causari  indiget,  non  qua- 
tenus est  pars  alicuius  collectionis,  et  ideo  in  unoquoque  essentialiter 
inest  insufficientia  totalis  ad  formalem  effectum  existentiae  propria 
virtute  causandum.  Ex.  gr.  insufficientia  penicilli  vel  scalpelli  ad  cau- 
sandum propria  virtute  formalem  effectum  artis,  nempe  picturam  vel 
statuam  est  essentialis  ideoque  totalis.  Quapropter  quantumvis  multi- 
plicentur penicilla  vel  scalpella,  numquam  haec,  etiam  simul  collecta, 
poterunt  independenter  a manu  artificis  causare  picturam  vel  statuam. 
Similiter  collectio  centum  vel  mille  lapidum  non  aequivalet  perfectioni 
quidditativae  unius  bovis;  neque  collectio  centum  vel  mille  asinorum 
aequivalet  perfectioni  quidditativae  unius  hominis. 

Critermm  igitur  nostrae  distinctionis  firmiter  teneatur.  Quando  prae- 
dicatum aliquod  competit  parti  alicuius  totius  non  sub  formali  ratione 


QUAESTIO  II.  - DEMONSTRATUR  EXISTENTIA  DEI  345 

partis,  nempe  quatenus  excludit  a se  consortium  aliarum  partium 
(quae  insufficientia  vocari  potest  quantitativo) ; sed  siib  formali  ratione 
essentiae^  quam  habet  communem  cum  toto,  competit  a fortiori  ipsi 
toti.  Ex.  gr.  si  omnes  et  singulae  partes  alicuius  totius  sunt  materiales, 
a fortiori  totum  est  materiale.  Si  itaque  omnes  et  singulae  partes  ali- 
cuius totius  sunt  causatae  et  factae,  a fortiori  totum  est  causatum  et 
factum ; ex.  gr.  si  omnes  et  singulae  partes  templi  sunt  causatae  et 
factae,  a fortiori  totum  templum  est  causatum  et  factum.  Ratio  est, 
quia  non  aliter  quis  causat  totum  quam  causando,  et  componendo  vel 
ordinando  partes ; ergo  si  omnes  partes  totius  sunt  causatae  et  invi- 
cem ordinatae  ad  constituendum  totum,  a fortiori  causatum  est  ipsum 
totum. 


THESIS  VI. 

Existit  ens  necessarium. 

PRAENOTIONES. 

20.  I.  Characteres  coiitiiigeiitiae.  Contingens  vocatur  quidquid 
ita  existit,  ut  potuerit  non  existere.  Ad  cognoscendum,  utrum  aliquod 
ens  sit  contingens,  opus  non  est  ut  videamus  eius  ortum  vel  interitum; 
sed  sufficit  ut  tales  exhibeat  characteres,  quibus  intelligatur  eius  es- 
sentia non  includere  in  suo  conceptu  necessitatem  existendi  utpote 
quae  non  habeat  intrinsecam  determinationem  ad  esse.  Unde  fit,  ut 
huiusmodi  essentiae  optime  concipi  valeant  non  solum  sine  existentia 
exercita,  sed  etiam  sine  existentia  signata.  Itaque  character  proprius 
entis  contingentis  quatenus  contingentis  est  mdeter  minat  io  ad  esse,  cui 
respondet  intrinseca  indigentia  accipiendi  ab  extrinseco  determinatio- 
nem ad  esse. 

II.  Quaenam  entia  habeant  cliaracteres  contingentiae.  Cha- 
racteres proprios  contingentiae  habent  non  solum  omnia  entia  quo- 
modocumque composita  ex  actu  et  potentia  (videlicet  compositione  sive 
physica  seu  in  ordine  essentiae,  sive  metaphysica  seu  in  ordine  exi- 
stentiae) ; sed  etiam  principia  intrinsece  constitutiva  eorum.  Etenim 
U entia  composita  nequeunt  determinari  ad  essendum  nisi  me- 
diantibus componentibus,  idest  mediantibus  principiis  intrinsece  con- 
stitutivis eorundem. 

2°  Eorum  principia  intrinsece  constitutiva  (quae  ad  hoc  ut  con- 
stituant aliquod  unum,  necessario  se  habent  ad  invicem  ut  potentia  et 
actus  in  eo  ordine  in  quo  fit  compositio)  a)  indigent  causa  efficiente 
compositionem,  quum  nequeant  ex  se  determinari  ad  esse  compositi 

constituendum,  h)  quando  agitur  de  primo  esse  compositi  non  generati 
constituendo,  nequeunt  praesupponi  existere  ante  existentiam  compo- 
siti, sive  hoc  sit  compositum  materiale  (idest  compositum  non  solum 
in  ordine  existentiae,  sed  etiam  in  ordine  essentiae,  sive  sit  compositum 
immateriale  (idest  compositum  in  ordine  existentiae  tantum).  Ratio  est, 
quia  quidquid  se  habet  ut  potentia  subiectiva  in  aliquo  ordine  nequit 
esse  neque  concipi  actuatum  in  eo  ordine  independenter  ab  actu  eiusdem 
ordinis,  neque  hic  actus  esse  potest  independenter  a potentia  subiectiva 
ad  quam  refertur,  quia,  ut  demonstravimus  (Phil.  Prim.  Q.  8.  Th.  20.), 
actus  et  potentia  transcendentaliter  referuntur  ad  invicem  immediate, 
lamvero  existentia  potentiae  sub  actu  est  existentia  compositi.  Ergo  si 
compositum  est  ex  se  indeterminatum  ad  esse,  a fortiori  erunt  indeter- 
minata eius  principia  intrinsece  constitutiva. 

Ergo  non  solum  generabilia  et  corruptibilia,  quae  etiam  quando  exi- 
stunt  retinent  potentiam  intrinsecam  ad  non  esse,  quia  eorum  potentia 
materialis,  quum  sit  contrarietati  subiecta,  potest  successive  actuari  a 
pluribus  formis  substantialibus,  quaeque  idcirco  a S.  Thoma  vocantur 
possibilia  esse  et  non  esse;  sed  etiam  eorum  principia  intrinseca  sunt 
contingentia.  Quin  immo  ipsae  substantiae  finitae  immateriales,  quae 
sunt  incorruptibiles  et  ideo  quando  existunt  non  habent  potentiam  in- 
trinsecam ad  non  esse,  qui  non  sunt  compositae  ex  actu  et  potentia 
in  ordine  essentiae,  nempe  ex  materia  et  forma;  tamen,  quum  sint 
compositae  ex  actu  et  potentia  in  ordine  existentiae,  indigent  causa 
extrinseca  producente  et  conservante  eas  in  suo  esse,  et  ideo  non  sunt 
immunes  a potentia  extrinseca  ad  non  esse.  Hae  substantiae  immate- 
riales vocantur  a S.  Thoma  entia  necessaria  non  per  se,  eo  quod, 
quamvis  in  sua  essentia  non  habeant  potentiam  intrinsecam  ad  non 
esse ; tamen  quum  non  sint  suum  esse  existentiae,  habent  causam  suae 
necessitatis  aliunde  nempe  ab  ente  per  se  necessario,  quod  est  Deus. 
-Cfr.  Psych.  n.  175.  III. 


PROBATUR  THESIS. 

21.  Existunt  entia  contingentia.  Ergo  existit  ens  per  se  necessa- 
rium. Frobo  sequelam.  Ens  contingens  debet  determinari  ad  existentiam 
ab  alio.  Quod  si  et  hoc  fuerit  contingens,  debuit  ab  alio  determinari 
ad  existendum.  Ergo  ne  procedamus  in  infinitum,  devenire  debemus  ad 
ens,  quod  non  indiget  determinari  ab  alio  ad  existendum,  nempe  ad  ens 
per  se  necessarium. 

Ens  necessarium  esse  actum  purissimum  subsistentem  demonstra- 
bimus in  quaest.  III.  in  qua  agemus  de  Divina  Simplicitate. 

THESIS  VII. 

Ex  variis  gradibus  perfectionum,  quae  in  entibus  inveniuntur 
ostendit  S.  Thomas  a)  existere  aliquod  ens,  quod  est  caeteris 
entibus  causa  existentiae,  bonitatis  et  omnis  perfectionis: 
h)  hoc  ens  esse  verissimum,  optimum  et  nobilissimum  et  per 
consequens  maxime  ens,  immo  ipsum  esse  subsistens,  vide- 
licet ens  infinite  perfectum  secundum  omnem  rationem  per- 
fectionum. 


PRAENOTIONES. 

22  Ad  vim  demonstrationis  assequendam  legitime  intelligenda  sunt 
principia,  quibus  S.  Doctor  innititur,  et  notiones,  quas  subaudit.  Itaque 
a)  Unum  ex  principiis  est : « In  tantum  aliquid  dicitur  magis 
« vd  minus  perfectum  secundum  cdiquam  perfectionem,  in  quantum 
« magis  vel  minus  appropinquat  ei,  quod  est  maxime  perfectum  in 
« eodem  genere  perfectionis  ».  Quo  in  principio  vocabulum  genus  non 
sumitur  stricto  sensu  pro  genere,  sive  physico,  sive  logico,  sed  latis- 
simo sensu quacumque  ratione  perfectionis,  etiam  transcendentalis, 
puta  vitae,  cognitionis,  bonitatis,  esse  etc. 

Ij)  Aliud  principium  est : « Quod  est  maxime  tale  in  alicpuo 
« genere  perfectionis  est  causa  omnium  quae  sunt  illius  generis  ». 
Hoc  principium,  in  quo  vocabulum  genus  accipi  debet  latissimo  sensu, 
sic  demonstratur  a S.  Thoma  (2). 

« Quod  alicui  convenit  ex  sua  natura,  et  non  ex  aliqua  causa,  mi- 
« noratum  in  eo  et  deficiens  esse  non  potest.  Si  enim  naturae  aliquid 
« essentiale  subtrahitur  vel  additur,  iam  altera  natura  erit,  sicut  et 
« in  numeris  accidit,  in  quibus  unitas  addita  vel  subtracta  speciem 
« variat.  Si  autem,  natura  vel  quidditate  rei  integra  manente,  aliquid 
« minoratum  inveniatur,  iam  patet  quod  illud  non  simpliciter  dependet 
« ex  illa  natura,  sed  ex  aliqua  alia,  per  cuius  remotionem  minoratur. 
« Quod  igitur  alicui  minus  convenit,  quam  aliis,  non  convenit  ei  ex  sua 
« natura  tantum,  sed  ex  alia  causa.  Illud  igitur  erit  causa  omnium  in 
« aliquo  genere,  cui  maxime  convenit  illius  generis  praedicatio,  etc.  ». 
Quae  verha  S.  Boctoris  ita  declarantur : 

Quod  alicui  competit  vi  essentiae  suae  non  potest  augeri  vel  minui, 
sed  consistit  in  indivisihili : non  enim  potest  aliquid  esse  magis  vel 


(1)  C.  G.  L.  2.  e.  15. 

minus  homo,  magis  vel  minus  risibile  etc.  Et  sane  perfectio,  quae  enti 
inest  ex  intrinseca  necessitate  essentiae  suae^  qualis  est  perfectio  spe- 
cifica et  constitutiva  seu  distinctiva  talis  essentiae,  non  potest  sive  ab 
hoc  ente  sive  ab  alio  haberi  secundum  gradus  diversos  superiorem 
vel  inferiorem,  sed  consistit  in  certo  gradu  non  admittente  latitudinem 
in  sua  ratione,  quemadmodum  numerus  quilibet  determinatus,  ex.  gr. 
ternarius^  constituitur  in  ratione  indivisibili,  ita  ut  non  possit  esse 
magis  vel  minus  ternarius.  Similiter  perfectio  specifica  animalis  ra- 
tionalis, quae  inest  homini  ex  intrinseca  necessitate  essentiae  suae  non 
potest  esse  in  alio  ente  sive  superiore,  sive  inferiore,  sed  in  homine 
tantum,  neque  in  ipso  homine  admittit  gradus,  ut  possit  esse  magis  vel 
minus  animal  rationale.  Necesse  est  ergo,  ut  omnia  entia,  quibus  per- 
fectio alicuius  generis,  ut  bonitas,  vita,  esse,  inest  minorata,  nempe, 
secundum  gradus  maiores  vel  minores  infra  supremum,  acceperint 
aliunde  tales  perfectiones,  quum  eas  non  liaheant  ex  intrinseca  necessi- 
tate essentiae  suae.  Debuerunt  videlicet  in  eis  causari  ab  alio,  sicut 
motus  a sagittante  causatur  in  sagitta.  Et  quoniam  de  hoc  alio  in- 
stitui potest  eadem  quaestio,  devenire  tandem  debemus  ad  talem  cau- 
sam, de  cuius  essentia  sit  vel  formaliter  vel  eminenter  perfectio  ab  ea 
in  aliis  causata.  Ergo  verum  est  principium  S.  Thomae:  Quod  est 
maxime  tale  in  aliquo  genere  perfectionis  est  causa  omnium  quae  sunt 
illius  generis. 

c)  Perfectiones  aliae  siiiit  simplices  aliae  mixtae.  Perfe- 
ctiones simplices  eae  sunt,  quae  nullam  in  suo  conceptu  imperfectio- 
nem, idest  limitationem  seu  potentialitatem  involvunt:  v.  gr.  bonitas, 
vita,  cognitio,  esse.  Perfectiones  mixtae  sunt  eae,  quae  in  ipso  suo 
conceptu  aliquam  maiorem  vel  minorem  imperfectionem,  i.  e.  limita- 
tionem seu  potentialitatem,  involvunt,  ex.gr.  vegetabilitas,  sensibilitas, 
rationabilitas,  etc.  Nam  vegetabilitas  importat  perfectionem  vitae  li- 
mitatam ad  operationes  augmenti,  nutritionis,  generationis  materialis ; 
sensibilitas  importat  vitalem  perfectionem  cognitionis  limitatam  ad 
conditiones  materiae  individualis ; rationabilitas  eandem  perfectionem 
limitat  ad  cognitionem  discursivam  et  ad  imperfectiones  intellectionis 
humanae.  Ad  perfectiones  mixtas  pertinent  omnes  essentiae  et  pro- 
prietates creaturarum. 

d)  De  causa  efficiente  perfectionis  mixtae.  Perfectiones  mi- 
xtae debent  ultimatim  causari  ab  illo  ente,  de  cuius  essentia  est  perfectio 
simplex,  quae  continet  eminenter  quidquid  perfectionis  est  in  perfe- 
ctione mixta. 

Etenim  quidquid  perfectionis  habetur  in  perfectione  mixta,  est  aliqua 
participatio  perfectionis  simplicis.  Et  sane,  si  perfectio  mixta  in  ra- 

. tiones  ipsam  constituentes  resolvi  posset,  resolveretur  in  aliquam  poten- 
tiam et  in  aliquem  actum,  qui  sit  participatio  simplicis  perfectionis. 
Ex.  gr.  planta  est  essentialiter  vivens  mere  vegetativum,  qui  est  infimus 
maximeque  materialis  gradus  viventium.  Si  haec  essentia  quae  im- 
portat perfectionem  mixtam,  resolvi  posset  in  rationes  constitutivas 
sui,  haberemus  ex  una  parte  perfectionem  vitae  idest  principii  im- 
manenter  operativi,  ex  alia  vero  parte  materialitatem  limitantem  per- 
fectionem operationis  immanentis  ad  meram  vegetationem. 

Corollarium  l.  Perfectiones  essentiales  creaturarum^  quamvis  con- 
sistant in  indivisibili,  et  idcirco  nequeant  augeri  vel  minui,  quin  pereat 
. ipsa  earum  essentia  (ut  sub  Iit.  b diximus) ; habere  tamen  debent  cau- 
\ sam  efficientem  primariam  in  altiori  ordine,  idest  causam  non  univocam 
^ sed  analogicam.  Quod  enim  in  creaturis  importat  rationem  purae 
. perfectionis,  invenitur  semper  auctum  vel  imminutum  in  diversis  es- 
sentiis infra  gradum  supremum,  prouti  ad  constituendam  unam  vel 
aliam  essentiam  debet  magis  vel  minus  a potentialitate  coarctari. 
Porro  quidquid  perfectionis  potest  augeri  vel  minui,  procedere  tandem 
• debet  ab  ente,  quod  est  maxime,  idest  infinite,  perfectum  vel  formaliter 
vel  eminenter  in  eo  genere  pefectionis.  Ita  corrigitur  a S.  Thoma 
sententia  Platonis  ponentis  per  se  hominem,  per  se  equum  etc.  esse 
causas  primarias  omnium  hominum,  omnium  equorum  etc.  (1). 

Corollarium  2.  Perfectiones  simplices,  quum  nullam  in  suo  con- 
ceptu imperfectionem  dicant,  identificantur  cum  perfectione  essendi  in 
sua  amplitudine  accepta ; et  ideo,  si  accipiantur  in  supremo  gradu, 
identificantur  cum  ipso  esse  per  se  subsistente. 

PROBATUR  THESIS. 

23.  I.  Quum  perfectio  essentialis  consistat  in  indivisibili,  ita  ut  ex. 
,gr.  aliquis  nequeat  esse  magis  vel  minus  homo;  necesse  est  ut  per- 
fectiones, quae  secundum  magis  vel  minus  possidentur  ab  aliquibus, 
non  sint  de  eorum  essentia,  sed  ab  alio  receptae.  Et  ne  fiat  processus  in 
infinitum,  deveniendum  est  ad  aliquod  ens,  quod  has  perfectiones  non 
possideat  secundum  magis  vel  minus,  sed  in  tota  earum  plenitudine 
identificatas  habeat  cum  sua  essentia,  et  per  hoc  sit  causa  harum 
perfectionum  omnibus,  qui  eas  participant,  lamvero  in  rebus  omnibus 
huius  universi  deprehendimus  puras  perfectiones  essendi,  vivendi,  co- 
gnoscendi etc.  inveniri  minoratas.  Ergo  necesse  est  ut  existat  tale  ens, 
quod  eas  possideat  in  tota  earum  plenitudine  identificatas  cum  sua 
essentia,  et  ideo  sit  causa  harum  perfectionum  in  aliis. 


(I)  Cfr.  1.  p.  q.  6.  a.  4.  et  q.  45.  a.  5.  ad  1. 


350 


THEOL.  NAT.  - PARS  I. 


Porro  hoc  ens  esse  ipsum  esse  subsistens  infertur  ex  eo,  quod 
quanto  magis  aliquid  habet  alicuius  purae  perfectionis,  puta  bonitatis, 
vitae,  cognitionis,  tanto  magis  habet  de  esse  (cfr.  Phil.  Prim.  n.  84. 
Coroll.  2.  et  praeclarum  S.  Thomae  locum  ex  qq.  dd.  de  Potentia  q.  7. 
a.  2.  ad  9.).  Illud  igitur  ens,  quod  habet  has  perfectiones  identificatas 
cum  sua  essentia,  est  ens  cuius  essentia  est  ipsa  plenitudo  essendi 
subsistens,  nempe  est  ipsum  esse  subsistens.  . 

Et  re  quidem  vera  perfectiones  simplices  in  tota  sua  latitudine  im- 
portant purum  actum  sine  limitatione  potentialitatis.  Atqui  huiusmodi 
perfectiones  1"^  identificantur  inter  se ; 2^^  sunt  de  essentia  illius  entis 
quod  eas  secundum  magis  et  minus  causat  in  caeteris  entibus.  Ergo 
hoc  ens,  nempe  Deus,  est  infinite  perfectum  secundum  omnem  ratio- 
nem purae  perfectionis,  videlicet  est  ipsum  purissimum  esse  subsistens. 
Maior  et  minor  constant  ex  Praenotionibus. 

II.  Omnes  perfectiones,  quae  inveniuntur  in  rebus  mundanis  earum- 
que  elementis,  vel  sunt  perfectiones  essentiales,  vel  accidentales  seu 
ab  essentia  receptae.  Earum  perfectiones  essentiales  sunt  perfectiones 
mixtae  ex.  gr.  vita  vegetati va,  sensitiva,  rationalis,  ex  his. enim  resul- 
tant essentiae  et  proprietates  earum.  Similiter  perfectiones  ab  essentia 
receptae  seu  accidentales  earumdem,  aliae  sunt  perfectiones  mixtae, 
ut  calor,  lux  etc.;  aliae  sunt  perfectiones  simplices  minoratae,  ut  esse, 
bonitas,  vita,  scientia  etc.,  quae  secundum  varios  gradus  ab  entibus 
mundanis  plus  minusve  possidentur.  Ergo  in  omnibus  mundanis  entibus 
quidquid  rationem  habet  perfectionis  simpliciter  dictae  invenitur  mi- 
noratum atque  in  maiori  vel  minori  limitatione  possessum.  (Cfr. 
Praenot.  d)  cum  Corollario).  Sed  ea  omnia,  quae  possident  aliquam 
perfectionem  minoratam,  participare  eam  debent  a tali  ente,  quod  eam 
vel  formaUter  vel  eminenter  possideat  in  tota  sua  latitudine  ex  intrin- 
seca vi  essentiae  suae.  Ergo  rerum  omnium  mundanarum  actualitatis 
et  perfectionis  suprema  causa  est  illud  ens,  cuius  essentia  identifi- 
catur  cum  purissima  et  infinita  perfectione,  videlicet  est  ipsum  esse 
purissimum  subsistens,  quod  vocatur  Beus. 

Dices.  Si  unum  contrarium  fuerit  infinitum,  totaliter  destruetur 
aliud.  Sed  nomen  Deus  importat  infinitum  bonum.  Ergo  si  summum 
Bonum  existeret,  nullum  malum  inveniretur  in  rebus. 

Resp.  Dist.  mai.  Destrueretur  aliud  hoc  sensu,  quod  non  inveniretur 
formaUter  in  suo  contrario  infinito.  Cone.,  hoc  sensu  quod  non  inveni- 
retur effective,  idest  in  effectibus  procedentibus  a suo  contrario  infinito, 
Sid)d.,  si  hoc  ens  esset  agens  univocam  cum  suis  effectibus,  et  hi  effe- 
ctus adaequarent  virtutem  suae  causae.  Cone,,  si  est  agens  analogicum, 
cuius  proinde  perfectiones  deficienter  a suis  effectibus  participantur. 

Nego.  Cone.  min.  JDist.  cons.  Nullum  malum  inveniretur  in  ipso  Summo 
Bono,  Cone..,  in  elfectibus  participantibus  deficienter  eius  bonitatem, 
Snbd.  Non  inveniretur  ut  aliquid  positivum,  Cone.^  non  inveniretur  ut 
aliqua  privatio  boni  in  bono,  Nego. 

Instabis.  Quidquid  existit,  causam  habet.  Sed  malum  existit.  Ergo 
habet  causam.  Sed  Summum  Bonum  nequit  esse  causa  mali.  Ergo  vel 
Summum  Bonum  non  existit,  vel  non  est  suprema  omnium  causa. 

Resp.  Dist.  mai.  Vel  habet  causam  sc,  si  sit  aliquid  positivum 
vel  habet  causam  j)er  aeeidens^  si  sit  ^Xiqmdi  privativum^  habet 

tantum,  causam  per  se,  Nego.  Dist.  min.  Malum  existit  wi  privatio  in 
subiecto  positivo,  Cone.,  existit  ut  ens  positivum,  Nego.  Dist.  eons. 
Malum  habet  causam  per  aeeidens.  Cone,  habet  causam  per  se.  Nego. 
Dist.  2.  min.  Summum  Bonum  nequit  esse  causa  per  se  mali.  Cone., 
nequit  esse  causa  accidens  mali.  Nego.  Nego  cons.  (1). 


THESIS  VIII. 

Ordo  in  universo  mundo  relucens  procedit  a)  ah  intelligentia 

Ij)  infinita  c)  a mundo  distincta  d)  mundique  creatrice. 

24.  Ordinare  aliqua  inter  se,  ut  ad  aliquid  unum  conspirent,  est 
opus  intelligentis.  Nam  « ordinatio  aliquorum  (ait  S.  Thomas)  (2)  fieri 
« non  potest  nisi  per  cognitionem  habitudinis  et  proportionis  ordina- 
« torum  ad  invicem  et  ad  aliquid  altius,  quod  est  finis  eorum.  Ordo 
« enim  aliquorum  ad  invicem  est  propter  ordinem  eorum  ad  finem. 
« Cognoscere  autem  habitudines  et  proportiones  aliquorum  ad  invicem 
« est  solius  habentis  intellectum  ».  Ergo  ordinare  aliqua  inter  se,  ut 
ad  aliquid  unum  conspirent  est  opus  intelligentis. 

Et  sane,  id  quod  ad  constituendum  aliquem  ordinem  realem  praesup- 
ponitur,  et  nihilominus  in  ordine  reali  nondum  est,  debet  praeexistere 
in  ordine  intentionali,  idest  in  intellectu.  Atqui  finis  praesu})ponitur 
ad  unumquemque  ordinem  realem  constituendum,  et  nihilominus  in 
ordine  reali  nondum  est.  Etenim  finis  in  ordine  reali  constituendo  est 
id,  quod  resultare  debet  ex  ordinatione  plurium  rerum  ex.  gr.  templum 
ex  apta  ordinatione  lapidum.  Sed  id  quod  debet  resultare  ex  ordina- 
tione plurium  rerum,  impossibile  est  ut  existat  in  ordine  reali  ante 
illas,  secus  effectum  existeret  ante  suam  causam.  Ergo  necesse  est  ut 


U)  Cfr.  3.  p.  q.  11».  a.  3. 
(2)  C.  G.  L.  2.  c.  21. 

finis  praeexistat  in  ordine  intentionali  idest  in  intellectu.  Hinc  axionaa : 
finis  est  primus  in  intentione^  idtimus  in  exsecutione.  Id  confirmatur  ex 
eo  quod  habitudo,  proportio,  ordo  et  alia  huiusmodi  sunt  rationes  uni- 
versales. Sed  rationes  universales  nequeunt  concipi,  nisi  ab  intellectu. 
Ergo  cognoscere  habitudines  et  proportiones  aliquorum  ad  invicem  et 
ea  coordinare  est  solius  habentis  intellectum.  (Cfr.  Ontol.n.l42.Schol.2. 
et  4.  et  Cosmol.  n.  95.). 

PROBATUR  PRIMA  PARS  (1). 

(Ordo  universi  procedit  a suprema  intelligentia). 

25.  I.  Ordinare  plura  ad  aliquem  finem  est  opus  intelligentis.  Atqui 
in  mundo  innumerabilia  entia  modo  prorsus  admirabili  ordinantur  ad 
suos  fines  et  his  mediantibus  ad  finem  totius  qui  est  pulcherrimus 
ordo  universi.  Ergo  ordo  in  universo  mundo  relucens  procedit  ab  in- 
telligentia praestantissima.  Maior  constat  ex  dictis  in  Praenotionibus. 
Minor  evidens  est  omni  homini  ratione  utenti,  qui  ea,  quae  vel  in 
seipso  experitur  vel  extra  se  oculis  aliisque  sensibus  usurpat,  ponderare 
velit.  Et  sane  entia  tellurica,  corpora  coelestia,  legum  physicarum 
harmonia,  utilitas  coniuncta  pulchritudini,  ordinis  physici  et  socialis 
constantia  in  iugi  conflictu  plurium  causarum  praesertim  liberarum,^ 
mirabiliter  ostendunt  existentiam  supremae  intelligentiae  ordinatricis  * 
universi. 

II.  Argumentum  a minori  ad  maius.  Si  rosae  vel  leonis  aut  hominis 
exteriorem  figuram  pingendo  imitari  est  opus  intelligentis,  si  currum 
vel  navium  cursum  dirigere,  si  horologium  construere  et  moderari,  si 
exercitum  ordinare  sunt  opera  intelligentis,  quanto  sublimioris  intel- 
ligentiae opus  erit  rosas,  leones,  homines  et  innumerabilia  alia  con- 
dere, vitam,  sensum,  intellectum  eis  largiri,  aptissime  coordinare  et 
absque  cessatione  universi  machinam  regere  ? Quis  igitur  tam  stulte 
arrogans  erit,  qui  ea  quae  vix  summa  ingenii  ratione  comprehendat, 
a nullo  ingenio  moveri  et  ordinari  putet?  Ad  rem  Tullius  (2).  « Si  quis 
« in  domum  aliquam,  aut  in  gymnasium,  aut  in  forum  venerit,  cum 
« videat  omnium  rerum  rationem,  modum,  disciplinam,  non  possit  ea 
« sine  causa  fieri  indicare,  sed  esse  aliquem  intelligat,  qui  praesit,  et 
« cui  pareatur,  multo  magis  in  tantis  motionibus  tantisque  vicissitudi- 


(1)  Hanc  partem  elegantissime  et  copiose  proltatam  invenies  apud  M.  T.  Ciceronem 
« De  Natura  Deorum  » lib.  2.  a num.  34.  ad  65.  Conferantur  etiam  Sanseverino  « Ele- 
« menta  Philosophiae  Christianae  ».  Theol.  Nat.  eap.  1.  a.  4.  et  Sylvest.  3[aui'ns,  Quaest. 
Philos.  cp  10. 

(2)  De  Nat.  deor.  lib.  2.  n.  5. 

« nibus,  tam  multarum  rerum  atque  tantarum  ordinibus,  in  quibus 
« nihil  unquam  immensa  et  infinita  vetustas  mentita  sit,  statuat  ne- 
« cesse  est,  ab  aliqua  mente  tantos  naturae  motus  gubernari  ». 

IIT.  Omnes  formae  receptae,  quae  idcirco  in  eadem  ratione  specifica 
saepe  conveniunt  inter  se,  praesupponunt  aliquam  formam  archetypam 
et  universalem  ad  cuius  normam  sunt  factae.  Sed  forma  archetypa  et 
universalis  nequit  esse  nisi  in  intellectu,  in  quo  perfectius  esse  habet 
quam  iii  particulari.  Ergo,  quum  existant  tot  formae  receptae,  quot 
sunt  individua  materialia  existentia  secundum  varia  genera  et  species 
perfectionum  sive  substantialium,  sive  accidentalium,  necesse  est  exi- 
stere  supremum  intellectum  in  quo  sint  intentionaliter  et  universaliter 
formae  archetypae  omnium  formarum  receptarum  (1). 

PROBATUR  SECUNDA  PARS. 

(Suprema  mtelligentia  est  simpliciter  infinita). 

26.  1.  Ordinare  materialia  et  immaterialia,  ea  quae  libero  arbitrio 
gaudent  et  ea  quae  libertate  sunt  destituta,  infima  et  suprema,  diversa 
et  contraria  ita  ut  resultet  perfectus  et  constans  ordo,  est  opus  intel 
ligentiae  infinitae.  Atqui  hic  est  ordo,  quem  cernimus  in  universo.  Ergo 
intellectus  ordinator  universi  est  simpliciter  infinitus.  Minor  constat 
ex  probatione  primae  partis. 

Maior  probatur.  Ad  ordinanda  tot  entia  ordine  iugiter  constanti 
P praecognoscendae  sunt  omnes  possibiles  habitudines  et  relationes 
tum  simultaneae,  tum  successivae,  ut  opportunae  praeeligantur,  noxiae 
amoveantur : 2®  praecognoscendi  sunt  omnes  actus  liberi  entium  intel- 
lectivorum, nempe  futura  contingentia,  ut  ita  disponantur,  ne  pereat 
ordo,  vi  cuius  homines  et  angeli  ad  suum  finem  adducantur.  Atqui 
haec  requirunt  intellectum  simpliciter  infinitum.  Etenim  P nequit 
adaequare  seriem  successive  infinitam,  nisi  id  quod  est  actu  infinitum. 
Atqui  series  possibilium  habitudinum  et  relationum  est  infinita  suc- 
cessive. Ergo  si  debet  actu  tota  simul  praecognosci,  exigit  intellectum 
actu  seu  simpliciter  infinitum.  Insuper  ille  intellectus  praecogno- 
scere valet  futura  contingentia  qui  a)  adaequat  actu  eorum  seriem 
successive  infinitam,  b)  qui  nullo  modo  transit  de  potentia  in  actum 
suarum  intellectionum.  Atqui  intellectus  qui  a)  adaequat  unico  actu 
seriem  successive  infinitam  est  actu  infinitus,  bj  intellectus,  qui  nullo 
modo  transit  de  potentia  in  actum,  est  actus  purissimus  idest  simpli- 


(1)  Cfr.  S.  Th.  C.  o.  lil).  1.  0.  U. 


De  Mandato.  — Instit.  Phil.  — Vol.  II. 

citer  infinitus  (ut  ex  Philosophia  prima  constat).  Ergo  intellectus  or- 
dinator universi  est  simpliciter  infinitus  (1). 

II.  Confirmatur.  Intelligentia  quae  ordinavit  et  regit  universum  est 
suprema  omnium  causa.  Sed  suprema  omnium  causa  est  actus  puris- 
simus seu  simpliciter  infinitus.  Ergo  intelligentia  ordinatrix  et  rectrix 
universi  est  simpliciter  infinita.  Frob.  mai.  Intelligentia  ordinatrix 
universi  vel  habet  causam  sui  perfectiorem  et  ideo  adhuc  perfectius 
intelligentem,  vel  non  habet.  Si  non  habet  sui  causam,  erit  ens  a se, 
ens  necessarium  et  ideo  suprema  omnium  causa.  Nam  ex  praeceden- 
tibus Thesibus  iam  satis  constat  ens  necessarium  identificari  cum  actu 
purissimo,  actum  autem  purissimum  identificari  cum  suprema  omnium 
causa.  Si  vero  habeat  causam  sui  perfectiorem  et  intelligentem,  iterum 
fiet  quaestio  de  hac,  donec  diveniamus  ad  supremum  intellectum,  qui 
sit  ens  a se,  ens  necessarium,  actus  purissimus  ideoque  suprema  causa 
efficiens  omnium  rerum  seu  totius  universi.  Ergo  hoc  argumento  de- 
monstrantur simul  2^  et  4^  pars  nostrae  Thesis,  nempe  intelligentiam 
supremam  ordinatricem  universi  esse  infinitam  et  esse  mundi  crea- 
tricem. 

PROBATUR  TERTIA  PARS. 

{Suprema  intelUgeniia  est  adaequate  a mundo  distincta). 

27.  I.  Si  intellectus  ordinator  universi  non  distingueretur  adaequate 
a mundo,  deberet  ei  coniungi  ut  forma  materiae,  secundum  errorem 
antiquorum  ponentium  Deum  esse  animam  mundi.  Atqui  praeter  alias 
absurditates  sequeretur  eum  esse  simul  primum  ordinatorem  mimdi 
et  non  esse,  quod  implicat  contradictionem.  Ergo  intellectus  ordinator 
universi  est  adaequate  a mundo  distinctus. 

Frol).  mai.  Nam  vel  mundus  sensibilis  est  unum  per  se  vel  est  unum 
per  accidens.  Si  primum,  necesse  est  ut  principium  primum  intrinse- 
cum movens  mundum  ei  coniungatur  ut  forma  materiae,  secus  prin- 
cipium primum  movens  mundum  non  erit  ei  intrinsecum  sed  extrin- 
secum  et  ideo  adaequate  distinctum  ab  eo.  Si  vero  mundus  sensibilis 
est  unum  per  accidens,  necesse  est  ut  intellectus  qui  non  distinguitur 
adaequate  ab  eo,  coniungatur  tamquam  forma  materiae  saltem  alicui 
parti  mundi.  Nam  substantia  intellectiva,  quae  nulli  parti  mundi  unitur 
ut  forma,  remanet  a mundo  adaequate  distincta. 

Frol).  min.  Si  supremus  intellectus  ordinator  universi  coniungeretiir 


(Ij  Quomodo  iufinituiu  i)otciitiale  sncce.^sivum  totum  simul  cognoscatur  a Deo 
dicemus  iu  Quaest.  8.  n.  81. 

toti  mundo  sensibili  vel  saltem  alicui  eius  parti  ut  forma  materiae 
idest  ut  anima  corpori:  aut  potuit  suum  corpus  sibi  ordinare  et  dispo- 
nere, aut  non.  Si  primum,  iam  frustra  et  in  proprium  detrimentum 
uniretur  corpori.  Nam  ens  spirituale  habens  esse  et  operationem  tum 
intrinsece  tum  extrinsece  independentem  a corpore,  nequit  iungi  cor- 
pori, ut  sit  anima  eius.  Si  secundum,  idest  si  non  potuit  ordinare  et 
disponere  suum  corpus,  iam  falsum  esset  liuiusmodi  intellectum  esse 
supremum  ordinatorem  universi.  Nam  praerequireretur  alius  ordinans, 
nempe  intellectus  adhuc  superior  qui  ordinaret  et  disponeret  corpus 
ab  eo  informandum.  Ergo  supremus  intellectus  ordinator  universi  est 
adaequate  a mundo  distinctus,  nempe  est  purus  spiritus  seu  est  ens 
immateriale  perfecte  per  se  subsistens. 

Probavimus  autem  in  secunda  parte  hunc  intellectum  esse  simpli- 
citer infinitum.  Ergo  intellectus  ordinator  universi  est  spiritus  puris- 
simus infinitus  subsistens,  nempe  est  Deus  vivus  et  verus. 

II.  Quod  continet  aliquid  secundum  esse  magis  immateriale  et  per- 
fectum, absurde  dicitur  sibi  addere  intrinsece  illud  ipsum  secundum 
esse  magis  materiale,  compositum  et  imperfectum.  Atqui  primus  intel- 
lectus utpote  habens  intentionaliter  omnium  corporum  rationes  et 
formas  antecedenter  ad  earum  compositionem,  eas  continet  secundum 
esse  magis  immateriale  et  perfectum.  Ergo  absurde  diceretur  venire 
in  compositionem  cum  mundo  corporeo. 

III.  Actus  purissimus  subsistens  infinite  excedit  omnia  entia  quo- 
modocumque composita,  cum  quibus  in  nulla  ratione  univoca  convenit. 
Atqui  demonstravimus  (in  parte)  intellectum  ordinatorem  supremum 
universi  identificari  cum  causa  suprema,  quae  est  actus  purissimus. 
Ergo  intellectus  ordinator  universi  non  solum  distinguitur  adaequate 
a mundo  sensibili,  sed  etiam  ab  omni  ente  immateriali  finito,  quod 
necessario  resultat  compositum  ex  essentia  et  esse. 

PROBATUR  QUARTA  PARS. 

(Suprema  inteJligentia  est  mundi  ereatrix). 

28.  I.  Intelligentia  ordinatrix  universi  identificatur  cum  causa  su- 
prema omnium  rerum  ut  in  2^  parte  demonstravimus.  Sed  causa  su- 
prema omnium  rerum  causat  res  secundum  totam  earum  entitatem, 
ut  demonstravimus  in  quatuor  antecedentibus  viis.  Ergo  intelligentia 
ordinatrix  universi  est  etiam  universi  creatrix. 

II.  Qui  formas  materiae  indidit  eique  leges  imposuit,  causare  debuit 
ipsam  materiam.  Atqui  hoc  praestitit  supremus  intellectus  ordinator 
universi.  Ergo  hic  est  mundi  creator.  Minor  constat  ex  probatione 
partis. 

Maior  probatur , In  superioribus  Thesibus  demonstravimus  materiam 
primam,  sive  haec  accipiatur  secundum  veram  sententiam  tamquam 
principium  subiectivum  pure  potentiale  corporis  physici,  sive  acci- 
piatur secundum  refutata  placita  atomistarum  tamquam  collectio  cor- 
pusculorum elementarium,  esse  productam  ex  nihilo  a Suprema  Causa 
in  prima  productione  rerum  materialium. 

Quo  posito,  sic  arguimus.  Si  materia  prima  esset  producta  ab  alia 
causa,  quam  a suprema  intelligentia  ordinatrice  universi,  ab  ea  rece- 
pisset cum  existentia  determinationes  legesque  necessario  connexas 
cum  existentia.  Atqui  quod  ab  uno  recipit  existentiam,  determinationes, 
legesque  cum  existentia  necessario  connexas,  nequit  ab  alio  accipere 
determinationes  sive  substantiales  sive  accidentales  nisi  ad  normam  et 
ordinem  determinationum  cum  sua  existentia  necessario  connexas.  Ergo 
vel  dices  causam  creatricem  materiae  esse  ipsum  intellectum  ordina- 
torem universi  vel  dices  intellectum  ordinatorem  universi  esse  simul 
et  non  esse  universi  ordinatorem,  quod  contradictionem  implicat.  Sed 
quod  ex  nihilo  causat  ipsa  principia  intrinseca  compositorum  nempe 
materiam,  et  formam  creat  illa.  Ergo  prima  intelligentia  ordinatrix 
mundi  est  etiam  mundi  creatrix. 

OBIECTIONES. 

29.  Obiicienti.  Fortuitae  atomorum  concursationes  tempore  infinito 
potuerunt  efficere  omnes  rerum  combinationes.  Atqui  inter  varias  re- 
rum combinationes  est  hic  ordo  universi.  Ergo  hic  ordo  exsurgere 
potuit  ex  fortuito  atomorum  concursu,  quin  procederet  a supremo 
intelligente  ordinatore. 

Resp.  Nego  maiorem.  Maior  enim  ex  multiplici  capite  falsissima  est, 
pluribusque  falsis  suppositis  innititur,  quae  etiamsi  permitterentur, 
adhuc  falsa  remaneret.  Et  sane : 

Supponit  1^  atomos  gaudentes  propria  essentia  et  existentia  esse 
prima  principia  intrinsece  constitutiva  corporum.  Cuius  suppositi  fal- 
sitatem  fuse  demonstravimus  in  Cosmologia  (Th.  10  et  11.). 

Supponit  2^  entia  corporea  viventia  sive  vita  tantum  vegetativa, 
sive  etiam  vita  sensitiva,  ipsosque  homines,  qui  praeterea  vivunt  vita 
intellectiva,  esse  meras  aggregationes  atomorum.  Cuius  falsitatem 
suppositionis  demonstravimus  in  Cosmologia  et  Psychologia. 

Supponit  5®  atomos  esse  improductas.  Atqui  haec  etiam  suppositio 
demonstrata  est  falsissima  in  praeced.  Thesibus. 

Supponit  # unamquamque  atomorum  spatii  infinitatem  potentialem 
secundum  omnes  directiones  percurrere  posse.  Atqui  hoc  est  non 

solum  gratuitum,  sed  absurdum.  Si  enim  una  vel  plures  atomi  incipiant 
currere  dextrorsum,  non  poterunt  per  totam  aeternitatem  oppositum 
spatium  percurrere  neque  obviam  fieri  atomis,  quae  in  alias  directiones 
currere  supponerentur. 

Supponit  5^  atomos  se  determinasse  ad  unam  directionem,  potius 
quam  ad  aliam.  Quae  suppositio  non  solum  est  gratuita,  sed  etiam 
repugnans.  Nam  quod  est  ex  se  indifferens  ad  quamlibet  directionem, 
nequit  independenter  ab  extrinseco  determinari  ad  unam  directionem 
potius  quam  ad  aliam  (1). 

Supponit  6'®  unamquamque  atomum  independenter  a motore  extrin-^ 
% seco  virtutem  habere  se  movendi  localiter  in  infinitum.  Quae  assum- 
ptio  contradicit  manifestae  veritati  phj^sicae  experimentalis  corpora 
inorganica  ex  se  inertia  esse.  Perabsurdum  enim  esset  aggregatum  ali- 
quod  plurium  atomorum  esse  ex  se  iners,  unamquamque  autem  atomo- 
rum habere  sibi  intrinsecam  et  essentialem  virtutem  se  movendi  per 
1 r infinita  spatia.  Quod  si  dicas  atomos  ante  aggregationem  moveri 
•f'' attractas  vi  gravitatis,  pugnantia  diceres;  quuui  supponeres  vim  gra- 
vitatis  influere  ante  constitutum  centrum  gravitatis. 

Si  vero  ad  hanc  novam  absurditatem  vitandam  dicas  fuisse  ab 
' aeterno  constitutum  centrum  aliquod  gravitatis  ex  plurium  atomorum 
i conglobatione,  in  alium  scopulum  impingis.  Nam  si  ab  aeterno  fuit 
centrum  gravitatis  ad  quod  caeterae  atomi  attraherentur,  1^  impos- 
1 sibilis  esset  atomorum  in  varias  spatii  directiones  concursatio;  2^  im- 
possibilis esset  varietas  combinationum  atomorum ; 3®  totus  mundus 
^ non  esset  aliud  quam  unica  massa  ex  atomis  ad  unicum  gravitatis 
I centrum  ab  aeterno  confluxis. 

i lamvero  haec  et  falsa  sunt,  et,  si  vera  essent,  destruerent  illud 
i ipsum  fundamentum  adversariorum,  ad  quod  fulciendum  sunt  tam  im- 
j pudenter  asserta,  nempe  fortuitas  atomorum  concursationes  tempore 
j infinito  potuisse  efficere  omnes  rerum  comhinationes.  Ergo  optimo  iure 
negavimus  maiorem  obiectionis  tam  ineptae  et  impudentis, 
i Ad  minorem,  quae  sic  proponebatur ; Atqui  inter  varias  rerum 
\ comhinationes  est  hic  ordo  universi. 

I Resp.  Bist.  Si  nomine  rerum  intelligas  omnia  entia  visibilia,  inter 
i quae  sunt  ea  etiam,  quae  gaudent  perfectionibus  essentialiter  superio- 
i ribus  perfectionibus  atomorum,  nempe  plantae,  bruta,  homines,  Conc.^ 

I si  nomine  rerum  intelligas  meras  atomorum  aggregationes.  Nego.  Et- 
! enim  etiamsi  permitterentur  atomi  talem  naturam  habere,  qualem 
I earum  patroni  volunt ; hic  ordo  universi  visibilis  ex  mera  atomorum 


(1)  Cfr.  M.  T.  Ciceronem  De  Finibus  bonor.  et  maior,  lib.  1.  n.  VI.  et  Do  Fato  n.  20. 

aggregatione,  licet  aptissime  disponantur,  resultare  non  posset.  Non 
enim  sufficerent  hae  dispositiones  ad  viventia  sive  vegetalia,  sive  ani- 
malia, multoque  minus  ad  rationalia  constituenda.  Quis  autem  non 
cernit  in  hoc  mundo  plantas,  bruta,  homines? 

Breviter.  Hypothesis  haec  adversariorum  destituitur  omni  possibi- 
litate tum  intrinseca^  tum  extrinseca.  Intrinseca  quidem,  quia  mundus 
visibilis  non  constat  ex  meris  aggregationibus  atomorum ; extrinseca., 
quia  etiam  quoad  corpora  non  viventia,  ordo  ita  admirabilis  relucet 
in  mundo,  ut  necessario  supponat  causam  intelligentem. 

30.  Instabis.  Si  notae  omnes  typographicae,  quibus  ex.  gr.  Aeneis 
Virgilii  constat,  iactarentur  simul  infinitis  vicibus,  saltem  una  vice 
darent  Aeneidem.  Ergo  a pari  ex  infinitis  combinationibus  atomorum 
poterit  semel  resultare  hic  ordo  universi. 

Resp.  Nego  paritatem  et  consecpAentiam.  Nam,  ut  omittamus  plura 
falsa  et  gratuita  quae  praesupponuntur,  nempe  atomorum  necessitatem, 
aeternitatem,  naturam,  motum  et  multa  alia  a nobis  refutata;  ipsum 
poematis  exemplum  confirmat  necessitatem  intellectus  ordinatoris. 

Et  sane  notas  typographicas  latini  idiomatis  rite  formare;  determi- 
nato numero  et  specie  seligere,  ita  ut  neque  plures  neque  pauciores  ex 
unaquaque  specie  literarum  notae  proficiantur,  quam  quae  ad  Aeneidem 
requiruntur : omnes  in  apta  urna  collocare : hanc  exagitare  ita  ut  una 
nota  post  aliam  ex  angusto  foramine  prodeat : et  quidem  latus  illud 
emineat,  quod  literam  refert : curare  ut  egredientes  notae  non  in  va- 
cuum inane  aut  in  solum  instabile,  sed  omnes  intra  finitum  spatium 
et  super  stabili  solo  collocentur;  post  primam  emissionem  notarum, 
iterum  in  una  colligere  notas,  et  sine  fine  opus  inchoare,  donec,  si 
superis  placeat,  resultet  optata  combinatio ; tandem  hac  semel  obtenta 
cessare  ab  huiusmodi  processu,  haec  omnia  causam  intelligentem  atque 
magna  sedulitate  operantem  requirunt. 

Insuper  collectio  harum  notarum  in  hypothesi  allata  esset  intrinsece 
sufficiens  ad  Aeneidem  obtinendam,  posito  quod  accedat  causa  intelli- 
gens  extrinseca,  quae  supradictas  operationes  praestet.  Ast  collectio 
atomorum,  si  daretur,  neque  intrinsece  sufficiens  esset  ad  hanc  rerum 
universitatem  sub  extrinseco  influxu  intelligente  constituendam,  ut  in 
responsione  ad  minorem  praecedentis  difficultatis  demonstravimus. 

Tandem  quomodo  fieri  potuit  absque  extrinseco  ordinante,  ut  ante- 
riores combinationes  infinitae  non  permanserint,  ultima  autem  com- 
binatio et  permaneat  et  iugiter  eodem  typo  renovetur? 

Sileant  igitur  impudentes  homines  Epicuri  de  grege,  audiantque 
Lactantium  aientem  : « Quanto  melius  fuerat  tacere,  quam  in  usus  tam 

« inanes  habere  linguam ! Efc  quidem  vereor,  ne  non  minus  delirare 
« videatur,  qui  haec  putet  refellenda  ».  (De  ira  Dei  Gap.  X.). 

Nos  tamen  haec  refellenda  duximus,  eo  quod  aetate  nostra  plurium 
mentes  vesanus  furor  ita  invasit,  ut  qui  Epicuri  impia  et  absurda 
commenta  ab  inferis  excitaverit,  is  dignus  existimatus  fuerit,  ut  ei 
tamquam  scientiarum  lumini,  honores  fere  divini  ad  summam  impu- 
dentiam haberentur.  Quam  monstruosam  licentiam  et  miserabilem  in- 
scitiam ratiocinandi  impii  homines,  Epicuri  de  grege,  prosequuntur, 
ne  Divini  supplicii  metu  a flagitiosa  vita  deterreantur.  Miserabiles 
sane ! quos  culpata  haec  caecitas  a Supremi  Numi)iis  vindicta  haudqua- 
quam  liberabit. 


APPENDIX. 

ALIA  QUAEDAM  ARGUMENTA  AD  DEI.  EXISTENTIAM  DEMONSTRANDAM. 

31.  I.  Argumentum  ex  ordinatione  nostrae  voluntatis.  Vo- 

. luntati  nostrae,  quodlibet  Anitum  bonum  quum  fuerit  assequuta,  non 
satisfit,  sed  in  maius  tendit,  et  sic  in  infinitum.  Ergo  voluntas  nostra 
naturaliter  est  ordinata  ad  infinitum  bonum  suo  modo  assequendum. 
Frustra  autem  esset  haec  ordinatio  nisi  infinitum  bonum  existeret. 
Ergo  infinitum  Bonum,  nempe  Deus,  existit;  quum  natura  nihil  frustra 
moliatur. 

< II.  Argumentum  ex  ordinatione  nostri  intellectus.  « Intelle- 
. « ctus  noster  intelligendo  aliquid  in  infinitum  extenditur:  cuius  si- 
r « gnum  est,  quod,  quantitate  qualibet  finita  data,  intellectus  noster 
« maiorem  excogitare  potest.  Frustra  autem  esset  haec  ordinatio  in- 
. « tellectus  ad  infinitum,  nisi  esset  aliqua  res  intelligibilis  infinita. 

• f « Oportet  ergo  aliquam  rem  intelligibilem  infinitam  esse,  quam  oportet 
I - « esse  maximam  rerum,  et  hanc  dicimus  Deum  » (1). 

I III.  Argumentum  ex  synderesi  rationis.  Homo  synderesi  ra- 
tionis ad  bonum  faciendum  malumque  vitandum  ita  impellitur,  ut  a 
! suprema  quadam  lege  obligatum  se  sentiat.  Sed  nemo  sibi  ipsi  obligari 
i proprie  potest  (ut  supponimus  ex  Philosophia  Morali).  Ergo  ex  hac 
j obligatione  sponte  efflorescit  agnitio  Supremi  Legislatoris. 

Corollarium  1;  Haec  suprema  Lex  est  fundamentum  omnium  le- 
gum. Sine  qua  nulla  lex  humana  et  nullus  legislator  humanus  habere 
potest  vim  ligandi  conscientiam  et  proprie  obligandi. 

Corollarium  2.  Contra  naturam  et  contra  humanam  Societatem 
agunt,  qui  Divinae  existentiae  et  Providentiae  agnitionem  a mente  ho- 


(1)  S.  Th.  C.  G.  L.  1.  c.  43. 

minum  avertere  conantur,  suntque  habendi  ut  perduelles  atque  hostes ' I 
pessimi  humanae  societatis.  Qui  autem  societatem  humanam  sine  Deo 
stabilire  contendunt,  ipsius  humanae  societatis  fundamenta  convellunt.  ^ 
Quod  aetate  nostra  experimur,  quotidie  flagitiorum,  criminum,  scele- 
rumque horrendum  in  modum  numero  percrebrescente  (1). 

IV.  Argumentum  morale.  Deum  existere  (quatenus  nomine  Dei  Jj 
venit  supremus  aliquis  Legislator  vel  Dominus)  est  sententia  humano  " 
generi  communis;  de  qua  verificantur  omnes  conditiones  requisitae  ad 
hoc,  ut  aliqua  sententia  dici  possit  esse  sensus  communis,  seu  pertinere  i 
ad  consensum  communem.  Etenim  habet  pro  se  1®  universalitatem  lo- 
corum et  temporum  quum  apud  omnes  gentes  cultas  aeque  ac  barbaras, 
et  in  omni  aetate  viguerit;  2®  rationabilitatem,  quo  enim  magis  ad  \ 
rationis  examen  revocantur,  eo  magis  eius  veritas  elucescit;  3®  immuni-  \ 
tatem  a quavis  illusione  et  illecebra  sensuum,  quum  sit  veritas  maxime  ! 
intellectualis,  et  coercitiva  malarum  passionum  in  homine  eam  proli-  ^ 
tente.  Atqui  sententiae  sensus  communis  sunt  infallibiles,  sicuti  demon- 
stravimus  in  Logica  Maiori  n.  260.  Ergo  ex  humani  generis  consensu 
serio  evincitur  Deum  existere. 

Praeoccupantur  obiectioues  desumptae  contra  hoc  argumentum  ex  ' 
idololatris  et  ex  atheis. 

a)  Non  infirmatur  nostrum  argumentum  exeo  quod  populi  idolo- 
latrae erraverint  quoad  Naturam  Divinam.  Etenim  hoc  argumento  i 

demonstramus  de  Deo  (sub  conceptu  alicuius  supremi  legislatoris  vel  ^ 

Domini)  an  sit;  non  vero  distincte  quid  sit. 

h)  Similiter  non  infirmatur  ex  eo  quod  fuerint  et  sint  aliqui  athei. 
Nam  si  distinguamus  atheos  practicos,  videlicet  eos  qui  licet  admittant  ] 
existentiam  Dei,  tamen  ita  vivunt  quasi  nulli  Numini  suhiecti  essent, 
ab  atheis  speculativis,  qui  negant  ipsam  Dei  existentiam ; dicimus  atheos  ' | 
speculativos  paucissimos  esse  relate  ad  totum  genus  humanum,  atque 
eos  ipsos,  quamvis  ore  denegent  Deum  existere,  tamen  non  posse  in  ^ 

tali  persuasione  firmari.  Nisi  enim  aliquis  eo  insaniae  devenerit,  ut  j 

ipsa  prima  rationis  principia  deneget,  negare  serio  non  poterit  dari  ij 

debere  aliquod  ens  necessarium,  non  causatum,  ex  cuius  virtute  omnia  i| 

contingentia  et  mutabilia  suas  perfectiones  et  ordinem  recipiant,  quod-  | 

que  sit  omnis  moralis  obligationis  principium  et  vindex,  ita  ut  huius-  j 

modi  entis  existentiam  non  apprehendat  saltem  sub  confuso  conceptu  j 

alicuius  supremi  Legislatoris  et  Domini.  Et  sane  ii  ipsi  perversissimi  , 

homines,  qui  Dei  existentiam  se  negare  ostentant,  haudquaquam  valent 
hanc  sententiam  sibi  firmiter  persuadere : quod  et  ipsi  fatentur,  quum 


(1)  Cfr.  M.  T.  Ciceronem,  De  Legib.  lib.  2.  c.  7. 

ad  meliorem  frugem  veniunt,  et  in  subitaneis  quibusdam  periculis 
i practice  ostendunt,  cum  Dei  nomen  in  auxilium  invocant,  aut  cum 
conscientiae  stimulis  acrius  dilacerantur. 

Concludamus  igitur  argumentum  morale  verbis  M.  T.  Ciceronis  (1) : 
« ut  porro  firmissimum  hoc  afferri  videtur,  cur  Deos  esse  credamus 
« quod  nulla  gens  tam  fera,  nemo  omnium  tam  sit  immanis^  cuius  men- 

i«  tem  non  imbuerit  Deorum  opinio.  Multi  de  Diis  prava  sentiunt,  id 
« enim  vitioso  more  effici  solet : omnes  tamen  esse  vim  et  naturam 
« DIVINAM  arbitrantur  ».  Qua  in  re  animadvertant,  si  qui  populi  ali- 
quando ab  historicis  athei  vocati  fuerint,  eos  ita  vocatos  fuisse  non 
I quia  nullum  colerent  numen,  sed  quia  non  colerent  historiographi  di- 
vinitates. Hoc  sensu  Plinius  Tudaeos  vocavit  atheos,  atque  Ethnici 
I Christianos  atheos  appellabant. 


(1)  Qiiaest.  Tnscul.  L.  1.  e.  13. 

PARS  SECUNDA 

DE  DIVINA  ESSENTIA 


QUAESTIO  lII. 

DE  SIMPLICITATE  DEI. 

THESIS  IX. 

Deus,  quum  sit  actus  purissimus  seu  ipsum  esse  subsistens, 
perfectissima  gaudet  simplicitate  (1). 

32.  L Simplex  dicitur  ens  compositione  carens,  nempe  indivisum 
et  indivisibile.  Aliis  verbis : simplex  est  ens  indivisum  tum  actu  tum 
potentia. 

II.  Simplicitas  est  talis  perfectio,  vi  cuius  unitati  nempe  indivisioni 
entis  additur  indivisibilitas.  Talis  autem  perfectio  est  immunitas  a 
compositione.  Quod  enim  ita  est  indivisum  in  se,  ut  non  sit  compo- 
situm ex  aliis,  est  prorsus  indivisibile. 

III.  Simplicitas  perfectionem  importans  competit  proprie  enti 
ut  (puid.  Nam  ei  competit  proprie  indivisibilitas,  cui  competit  proprie 
indivisio.  Atqui  enti  ut  quod  competit  proprie  indivisio.  Ergo  enti  ut 
quod  competit  proprie  indivisibilitas  idest  simplicitas.  Et  sane,  ei  com- 
petit proprie  indivisio  seu  unitas  transcendentalis,  cui  competit  proprie 
esse : nam  unum  et  ens  convertuntur.  Atqui  esse  proprie  competit  enti 
ut  quod.  Nam  enti  ut  quo  non  competit  aliud  esse  quam  esse  compo- 
siti (2).  Ergo  enti  ut  quod  competit  proprie  indivisio  seu  unitas.  Unde 
ad  perfectionem  simplicitatis  requiritur,  ut  aliquid  sit  immune  tum  a 
compositione  ex  cdiis^  tum  a compositione  cum  aliis,  ita  ut  non  indi- 
geat componi  cum  alio  ad  esse  habendum.  Quapropter  materia  prima 


(1)  Cfr.  S.  Th.  1.  p.  q.  3. 

(2)  Cfi*.  S.  Th.  I.  Seut.  Dist.  8.  q.  5.  a.  2.  ad  1. 

et  formae  non  per  se  subsistentes^  quamvis  non  sint  compositae  ex 
aliis,  tamen  non  sunt  simplices  simplicitate  importante  perfectionem, 
quia  ad  habendum  esse  indigent  componi  cum  alio,  nempe  materia 
cum  forma,  et  forma  cum  materia. 

IV.  Simplicitate  importante  perfectionem  gaudent  vario  gradu 
omnes  substantiae  spirituales.  Nam  ita  sunt  immunes  a composi- 
tione ex  aliis,  ut  rationem  habeant  entis  ut  quod.  Attamen  non  omnes 
in  eodem  gradu  hac  simplicitate  gaudent.  Nam  a)  in  infmo  gradu  ea, 
gaudet  anima  humaua,  quae  ita  rationem  habere  potest  entis  ut  quod^ 
ut  sit  incompleta  in  linea  essentiae  et  ideo  debet  componi  cum  alio, 
nempe  cum  materia  prima,  ut  ex  ipsis  resultet  essentia  humana : in- 
super in  linea  existentiae  se  habet  ad  esse  ut  potentia  ad  actum;  tan- 
dem est  susceptiva  accidentium  spiritualium,  b)  In  medio  gradu  ea 
gaudent  substantiae  pure  spirituales  creatae,  nempe  angeli.  Qui  licet 
sint  actus  perfecti  in  linea  essentiae,  tamen  se  habent  ad  existentiam 
ut  potentia  ad  actum ; insuper  sunt  susceptivi  spiritualium  accidentium. 
cj  In  supremo  gradu  ea  gaudet  actus  purissimus  subsistens,  qui  in 
nullo  ordine  se  habet  ut  potentia  ad  actum  et  nullatenus  est  susce- 
ptivus  accidentium.  Talis  est  Deus,  qui  est  ipsum  esse  subsistens. 

V.  Compositio  opponitur  simplicitati.  Etenim  ens  compositum 
ita  est  unum  seu  indivisum,  ut  non  sit  prorsus  indivisibile.  Omnis 
compositio  ex  aliis  ad  tres  classes  reduci  potest,  videlicet  \ a)  ad  com- 
positionem metapliy sicam ^ quae  resultat  ex  essentia  et  esse;  b)  ad 
compositionem  physicam^  quae  resultat  vel  ex  materia  prima  et  forma 
substantiali,  vel  ex  materia  secunda  et  forma  accidentali:  ad  hanc 
reduci  potest  compositio  ex  substantia  spirituali  creata  et  eius  acci- 
dentibus; c)  ad  compositionem  logicam  quae  resultat  ex  genere  et  dif- 
ferentia. Compositio  metapliysica  et  compositio  physica  sunt  composi- 
tiones formaliter  reales,  nam  independenter  a quolibet  nostro  conceptu 
vel  ratiocinio  important  reulitates  obiective  diversas  (cfr.  Philos.  Prim. 
Th.  21.).  Compositio  vero  logica  formaliter  est  compositio  rationis  tan- 
tum, quamYis  fundamentaliter  sit  etiam  ipsa  realis  (cfr.  Log.  n.  188.). 

PROBATUR  THESIS. 

33.  Illud  ens  est  simplicissimum  simplicitate  importante  perfectio- 
nem, quod  subsistit  absque  omni  compositione  sive  physica  sive  me- 
taphysica,  sive  logica,  videlicet  quod  est  ipsum  esse  subsistens.  Atqui 
I Deus  est  ipsum  esse  subsistens.  Ergo  Deus  perfectissima  gaudet  sim- 
‘ plicitate. 

3Iinor  probatur,  a)  Deus  est  prdius  motor  immobilis,  ut  demon- 

stravimus  n.  16.  Atqui  primus  motor  immobilis  est  actus  purissimus  S 
subsistens.  Nam  quidquid  est  compositum  transit  de  potentia  in  actum,  \ 
quia  componentia  sunt  saltem  natura  priora  composito  ; causa  autem  i 
efficiens  unionis  componentium  est  tum  secundum  naturam  tum  se-  x[ 
eundum  esse  prior  componentibus.  Atqui  primus  motor  seu  primum 
perficiens  nequit  transire  de  potentia  in  actum  cuiusvis  perfectionis, 
secus  esset  simul  primus  motor  et  non  esset.  Ergo  primus  motor  est 
simplicissimus,  nempe  est  purissimus  actus  subsistens.  ^ 

h)  Deus  est  causa  suprema  non  causata  videlicet  est  ens  a se,  ; 
ut  sub  n.  18.  demonstravimus.  Atqui  ens  a se  est  ipsum  esse  subsi-  ^ ‘ 
stens.  Etenim  ■ , 

1®  Intimius  perspicienti  rationem  cur  in  nulla  serie  generantium 
et  generatorum  inveniamus  sufficientem  causam  existentiae  eorum  (ut  ] 
omittam  alias,  quae  opportunius  suis  locis  pertractantur),  apparet  haec  I 
simplex  ratio : quia  sunt  agentia  univoca  et  ideo  si  eorum  effectus  non  fl 
habent  in  sua  essentia  rationem  suae  existentiae,  neque  eam  habebit  8 
generans^  quum  sit  eiusdem  essentiae,  immo  neque  habebit  quodeumqueJj 
aliud  ens  quod  convenit  cum  generante  nobilioris  naturae  in  eadem  a 
ratione  generica,  in  aliquo  gradu  specifico  inferiori.  Ratio  est  manifesta.  8 
Si  enim  ens  perfectioris  naturae  nequit  virtute  propria  vel  formaliter  8 
vel  eminenter  attingere  rationem  formalem  alicuius  effectus,  multo  8 
minus  id  poterit  ens  inferioris  naturae.  Ex.  gr.  si  planta  nequit  sen-  8 
tire,  multo  minus  mineralia  id  poterunt;  si  brutum  nequit  intelligere, 8 
multo  minus  plantae  vel  meneralia  poterunt  intelligere.  Homo  contra,  8 
quum  sit  nobilioris  naturae,  potest  sentire,  vegetare  et  gaudere  quali- ■ 
tatibus  quibusdam,  quibus  etiam  mineralia  gaudent.  8 

Causa  igitur  quae  virtute  propria  causat  formalem  effectum  existen-8 
tiae  debet  virtute  et  perfectione  sua  et  ideo  sua  essentia  transcendere* 
virtutes  et  perfectiones  suorum  effectuum,  etiam  nobiliorum.  lam  age* 
hi  effectus  non  limitantur  ad  non  viventia,  nec.  ad  sola  vegetantia  vel* 
sentientia,  sed  videmus  eos  extendi  ad  homines,  qui  gaudent  etiam* 
vita  intellectiva.  Ergo  haec  causa  transcendere  debet  etiam  praedica-* 
mentum  substantiae  immaterialis  finitae.  Sed  ens  quod  transcendit  hoc*' 
praedicamentum  est  purissimus  actus  subsistens : quia  substantia  im-*i 
materialis  finita  ideo  est  sub  praedicamento,  quia  est  composita  inii 
ordine  existentiae  ex  potentia  et  actu,  ut  demonstravimus  in  Logica* 
n.  188.  Ergo  causa  suprema  est  actus  purissimus. 

2®  Idem  confirmatur  per  exclusionem  sequenti  argumento : Causa* 
Prima  seu  ens  a se  existit,  ut  in  Quaest.  II.  probavimus.  Atqui  neque* 
materia  prima,  neque  corpora  sive  animata  sive  inanimata,  sive  sim-®; 
plicia,  sive  atomica,  sive  mixta,  neque  ipsae  substantiae  immateriales* 

finitae  i.  e.  compositae  ex  essentia  et  esse,  possunt  esse  entia  a se.  Ergo 
ens  a se  est  purissimus  actus  subsistens,  idest  ipsum  esse  subsistens. 
Frohatio  minoris  haec  est : Ens  a se  debet  esse  ens  actualissimum,  quod 
in  nullo  ordine  perfectionum  se  habere  possit  ut  potentia  ad  actum. 
Atqui  tale  ens  est  unice  ipsum  esse  subsistens  idest  actus  purissimus 
omnem  perfectionem  eminenter  continens.  Ergo  neque  materia  prima, 
neque  entia  corporea  quaecumque,  neque  ipsi  angeli  possunt  esse  entia 
a se.  Minor  patet  ex  notione  ipsius  esse  per  se  subsistentis,  quam 
tradidimus  in  quaestione  de  Actu  et  Potentia  (Philosoph.  Prima. 
Quaest.  VIII.). 

2Iaior  sic  ostenditur.  Si  ens  a se  in  aliquo  ordine  perfectionum  se 
haberet  ut  potentia  ad  actum,  praesupponeret  aliud  ens  iam  in  actu 
illius  perfectionis,  a quo  reduceretur  in  actum ; « quia  potentia  non 
« educit  se  in  actum,  sed  oportet  quod  educatur  in  actum  per  aliquid 
« quod  sit  actu  » (C.  G.  Lib.  1.  Gap.  16.).  Atqui  id  quod  praesupponit 
aliud  ens,  a quo  actuetur,  non  potest  esse  ens  a se.  Ergo  ens  a se  in 
nullo  ordine  perfectionum  se  habere  potest  ut  potentia  ad  actum.  Et 
sane,  si  in  ipso  ordine  perfectionis  essentialis  se  haberet  ut  potentia 
(sicut  materia  prima),  indigeret  tum  causa  formali,  tum  causa  efficiente. 
Si  autem  in  ipso  ordine  perfectionis  essentialis  se  haberet  ut  actus 
seu  forma,  indigeret  tum  causa  materiali  tum  causa  efficiente.  Si  se 
haberet  ut  compositum  resultans  ex  principiis  materiali  et  formali, 
indigeret  tum  causa  materiali,  tum  causa  formali,  tum  causa  efficiente. 
Tandem  si  in  ipso  ordine  suae  essentiae  esset  forma  seu  actus  per  se 
subsistens,  sed  limitatus  ad  particulare  genus  perfectionis ; se  haberet 
ut  potentia  ad  actum  essendi  et  ad  plures  perfectiones  accidentales, 
quae  omnia  ab  alio  ente  accipere  deberet,  nempe  ab  illo  ente  cuius 
essentia  esset  pura  actualitas  secundum  omnem  purissimam  perfectio- 
nem, nempe  ipsum  esse  subsistens. 

3®  Ens  a se  est  ens  quod  existit  vi  essentiae  suae,  nempe  est  ens 
cuius  essentia  est  esse.  Atqui  ens,  cuius  essentia  est  esse,  est  ipsum 
esse  subsistens.  Ergo  prima  causa  non  causata  est  ipsum  esse  sub- 
sistens. 

c)  Deus  est  ens  necessarium,  ut  demonstravimus  n.  20.  Atqui  ens 
necessarium  est  ipsum  esse  subsistens.  Etenim  character  entis  contin- 
gentis qA  cleterminahilitas  ah  extrinseco  ad  cuius  indigentiae 

, ratio  intrinseca  est  eius  compositio  ex  actu  et  potentia.  Ergo  ens  per 
se  necessarium  habere  debet  characteres  prorsus  oppositos.  Ergo  esse 
debet  immune  a qualibet  compositione  tum  physica  tum  metaphysica. 
Porro  huiusmodi  tantum  esse  potest  ipsum  esse  suiisistens.  Ergo  ens 
necessarium  est  ipsum  esse  subsistens. 

Confirmatur.  Illud  ens  est  ipsum  esse  subsistens,  cuius  essentia 
est  purum  esse.  Atqui  huiusmodi  est  ens  per  se  necessarium.  Ergo. 
Prob,  min.  Ens  per  se  necessarium  est  ens,  de  cuius  essentia  est  esse, 
lamvero  nihil  dici  potest  de  essentia  alicuius,  nisi  vel  ipsa  essentia, 
vel  proprietates  dimanentes  ab  essentia.  Atqui  impossibile  est  ut  esse 
seu  existere  sit  proprietas  dimanans  ab  essentia ; nam  nihil  potest  quid- 
quam quomodocumque  causare,  nisi  saltem  natura  prius  existat.  Ergo 
esse  est  ipsa  essentia  entis  per  se  necessarii. 

d)  Deus  est  causa  omnis  esse  et  omnis  perfectionis.  Atqui  quod 
est  huiusmodi  est  ipsum  esse  subsistens.  Ergo  Deus  est  ipsum  esse 
subsistens.  Maior  et  minor  demonstratae  sunt  in  Thesi  7^. 

34.  Corollarium  1.  In  Beo  non  est  compositio  logica  ex  genere  et 
differentia.  Quum  enim  haec  compositio  fundetur  in  compositione  reali 
ex  potentia  et  actu  (ut  in  Logica  n.  188.  demonstravimus),  impossibile 
est  ut  in  eo  ente,  quod  in  omni  ordine  est  actus  ab  omni  potentialitate 
immunis,  talis  compositio  detur.  Atqui  huiusmodi  eSse  Deum,  qui  est 
ipsum  esse  subsistens,  pluries  ostendimus.  Ergo  (1).  Propter  oppositam 
rationem  in  angelis,  in  quibus  datur  compositio  metaphysica  ex  essentia 
et  esse,  datur  etiam  compositio  logica  ex  genere  et  differentia. 

Corollarium  2.  Beus  non  est  ens  corporeum.  Etenim  ens  corporeum 
seu  corpus  est  ens  mobile,  divisibile,  infimum  in  ordine  entium,  quia, 
quatenus  corpus,  caret  etiam  infimo  gradu  vitae.  Atqui  Deus  est  primus 
motor  immobilis,  est  actus  purissimus  subsistens,  est  infinita  perfectio 
subsistens,  ut  supra  demonstravimus.  Ergo  Deus  non  est  corpus  (S.Tho- 
mas,  1.  c.  a.  1.)  Nec  Deus  est  substantia  utcumque  composita  ex  ma- 
teria et  forma.  Talis  enim  substantia,  etiamsi  vivens,  sentiens,  vel 
rationalis,  est  composita  tum  physica  tum  metaphysica  compositione, 
et  multipliciter  mutabilis,  quae  omnia  repugnant  actui  purissimo  (2). 

Dices.  Materia  est  principium  individuationis.  Sed  Essentia  Divina 
est  singularis.  Ergo  Essentia  Divina  est  materialis. 

Resp.  Bist.  mai.  Materia  est  principium  individuationis  omnium 
entium,  Is  ego,  entium  corporeorum  et  formarum  receptibilium  in  ma- 
teria, Suhdist.  Materia  signata.  Cone.,  materia  communis.  Nego.  Cone., 
min.  Nego  conseq. 


(1)  Cfr.  1.  p.  q.  3.  a.  5. 

(2)  Cfr.  1.  j).  q.  3.  aa.  1.  2. 

THESIS  X.  - 

Deus  est  sua  Deitas,  nempe  in  Deo  suppositam 
et  natura  realiter  identificantur. 

PROBATUR. 

85.  In  eo  ente  natura  differt  a supposito  denominative  dicto,  in  quo 
principia  individualia  faciunt  additionem  naturae,  utpote  ipsi  extrin- 
seca,  quum  non  sint  de  eius  ratione;  sicuti  contingit  in  entibus,  quae 
individuantur  per  materiam  signatam  (cfr.  Cosmol.  n.  63.).  Quod  si 
natura  sit  forma  creata  per  se  subsistens,  quae  est  per  seipsam  indi- 
viduata,  sicut  unusquisque  angelus,  natura  non  differt  a supposito  de- 
nominative sumpto.  Attamen  quum  suppositum  formaliter  sumptum 
includat  ipsum  actum  essendi;  datur  etiam  in  formis  creatis  per  se 
subsistentibus,  atque  completis  in  linea  essentiae,  distinctio  realis  inter 
'suppositum  formaliter  sumptum  et  naturam  propter  additionem  tou 
esse  existentiae,  quod  non  est  de  ratione  ullius  naturae  creatae.  lam- 
vero  in  Deo  nulla  habetur  compositio,  neque  ex  materia  et  forma,  quia 
Essentia  Divina  est  perfectissima  forma  per  se  subsistens;  neque  ex 
essentia  et  existentia,  quia  Deus,  quum  sit  ens  necessarium,  immutabile 
et  perfectissimum,  est  ipsum  esse  subsistens.  Ergo  in  Deo  natura  et 
suppositum  quoad  rem  prorsus  identificantur  (1). 


OBIECTIONES 


86.  Obiect.  Nihil  est  in  seipso.  Sed  essentia  vel  natura  Dei,  quae 
est  Deitas,  dicitur  esse  in  Deo.  Ergo  in  Deo  realiter  distinguitur  natura 
a supposito. 

Resp.  Dist.  mai.  Proprie  loquendo.  Cone.,  improprie  loquendo,  qua- 
tenus nempe  aliquid  dicitur  esse  in  seipso  utpote  sibi  ipsi  identifica- 
tum, Nego.  Contrad.  min.  Nego  conseq.  (cfr.  S.  Th.  1.  c.  art.  3.  ad  1''“). 
j Obiect.  2^  Effectus  assimilatur  suae  causae.  Sed  in  rebus  creatis 
non  est  idem  suppositum,  quod  sua  natura;  non  enim  idem  est  homo, 
l quod  sua  humanitas.  Ergo  nec  Deus  est  idem,  quod  sua  Deitas. 

I Resp.  Dist.  mai.  Effectus  assimilatur  suae  causae,  vel  perfecte,  vel 
I deficienter,  prouti  adaequat,  vel  non  adaequat  virtutem  causae.  Cone., 
semper  perfecte.  Nego.  Cone.  min.  Nego  conseq.^  quia  creaturae,  quum 
non  adaequent  virtutem  Causae  Primae,  deficienter  eam  imitantur  (cfr. 
S.  Th.  1.  c.  ad  2^“). 


(1)  Cfr.  S.  Tli.  1.  p.  q.  3.  art.  3.  ct  4. 

THESIS  XI. 

Deus  non  est  in  aliqua  genere. 

PROBATUR. 

37.  1.  Quum  Deus  sit  ipsum  esse  subsistens,  in  tantum  Deus  esset 
in  aliquo  genere,  in  quantum  transcendentalis  ratio  entis  esset  gene- 
rica.  Atqui  ratio  entis  non  est  generica.  Ergo  Deus  non  est  in  aliqua 
genere.  Maior  est  evidens.  Nam  unica  ratio  communis  sub  cuius  exten- 
sione cadere  possit  quidditas  illius  entis,  cuius  essentia  est  esse,  est 
transcendentalis  ratio  entis ; quam  rationem  esse  analogicam  analogia 
proportionalitatis  propriae,  demonstravimus  in  Philosophia  Prima 
Thesi  8.  Minor^  quae  constat  ex  demonstratis  in  Phil.  Prim.  Thes.  7., 
paucis  ita  probatur.  De  ratione  generis  est,  ut  sit  aliquid  perfectibile 
seu  determinabile  per  aliquam  differentiam  positam  extra  rationem 
ipsius : atqui  nulla  potest  dari  differentia  extra  rationem  entis,  per  quam 
ens  determinetur ; quidquid  enim  non  est  nihil,  est  ens : ens  autem  non 
potest  determinari  per  non  ens.  Ergo  ens  non  potest  esse  genus.  Cfr. 
S.  Th.  C.  G.  Lib.  1.  c.  25.  « Si  ens  esset  genus  etc.  ». 

II.  Quidquid  est  in  genere,  addit  aliquid  supra  genus,  puta  diffe- 
rentiam specificam,  et  ideo  est  essentialiter  compositum.  Sed  Deus  est 
summe  simplex.  Ergo  Deus  non  est  in  genere. 

III.  Omne  quod  est  in  genere  habet  quidditatem  differentem  ab 
esse.  Atqui  Deus  est  actus  purissimus  seu  ipsum  esse  subsistens.  Ergo 
Deus  non  est  in  genere.  Et  re  quidem  vera,  ratio  generice  communis, 
quae  praedicatur  de  entibus,  quae  subsistunt  in  aliquo  genere,  est 
quidditas  a pluribus  participabilis.  Sed  quidditas,  a pluribus  participa- 
bilis,  nequit  esse  actus  purus  in  ipso  ordine  essendi,  quia  actus  non 
multiplicatur  nisi  ratione  potentiae  subiectivae,  et  ideo,  si  talis  quid- 
ditas non  est  composita  ex  materia  et  forma,  se  habere  debet  ad  exi- 
stentiam  ut  potentia  ad  actum,  secus  non  posset  esse  neque  limitata, 
neque  multiplicabilis,  sicuti  demonstravimus  in  Phil.  Prim.  Th.  20.  Ergo 
omne  quod  est  in  genere  habet  quidditatem  differentem  ab  esse. 

IV.  Quidquid  est  in  genere  habet  esse  suum  et  suam  perfectionem 
determinatam  ad  illud  genus.  Sed  Divinum  Esse  comprehendit  emi- 
nenter nobilitates  et  perfectiones  omnium  generum  (sicut  in  Th.  7. 
demonstravimus).  Ergo  Deus  ad  nullum  genus  determinatur. 

38.  Nota.  Nomen  substantia  potest  accipi  vel  stricto,  vel  lato  sensu. 
Si  late  accipiatur  pro  qualibet  essentia  per  se  existente,  etsi  id  ei 

competat  per  identitatem  cum  suo  esse,  poterit  nomen  substantia 
(quod  in  hoc  sensu  analogicum  esset  analogia  proportionalitatis  pro- 
priae) praedicari  etiam  de  Divina  Essentia.  Item  si  Deus  appelletur 
substantia^  quatenus  habet  in  se  eminenter,  exemplariter  et  efficienter, 
quidquid  perfectionis  est  in  substantia,  poterit  Deus  vocari  substantia, 
principium  substantiae,  mensura  substantiae,  atque  dici  poterit  esse 
per  reductionem  in  genere  substantiae,  accipiendo  vocabula  reductio  et 
reductive  lato  sensu:  nam  haec  vocabula  stricto  sensu  conveniunt  dif- 
ferentiae specificae,  vel  mensurae  stricte  dictae,  ex.  gr.  quando  ratio- 
nalitas dicitur  esse  reductive  in  genere  substantiae  corporeae,  vel  unitas 
numerica  esse  reductive  in  genere  quantitatis. 

« Ad  tertium  dicendum,  quod  mensura  proprie  dicitur  in  quantita- 
« tibus : dicitur  enim  mensura  illud  per  quod  innotescit  quantitas  rei, 
« et  hoc  est  minimum  in  genere  quantitatis,  vel  simpliciter  ut  in  nu- 
i « meris,  qui  mensurantur  unitate  (praedicamentali)  quae  est  minima 
, «simpliciter;  aut  minimum  secundum  positionem  nostram,  sicut  in 
1 « continuis,  in  quibus  non  est  minimum  simpliciter:  unde  ponimus 
j « palmum  loco  minimi  ad  mensurandum  pannos,  vel  stadium  ad  men- 
j « surandam  viam.  Exinde  transumptum  est  nomen  mensurae  ad  omnia 
li  « genera,  ut  illud  quod  est  primum  in  quolibet  genere  et  simplicissi- 
1 « mum  et  perfectissimum  dicatur  mensura  omnium,  quae  sunt  in  ge- 
1 « nere  illo  (accipiendo  genus  latissime  pro  quacumque  ratione  perfe- 
1 « ctionis) ; eo  quod  unumquodque  cognoscitur  habere  de  veritate  generis 
1 « plus  et  minus  secundum  quod  magis  accedit  ad  ipsum  vel  recedit,  ut 
« album  in  genere  colorum.  Ita  etiam  in  genere  substantiae  illud, 

1 « quod  habet  esse  perfectissimum,  dicitur  mensura  omnium  substan* 
« tiarum,  sicut  Deus  >. 

« Unde  non  oportet  quod  sit  in  genere  substantiae  sicut  contentum, 
« sed  solum  sicut  principium,  habens  in  se  omnem  perfectionem  generis 
i « sicut  unitas  in  numeris,  sed  diversimode;  quia  unitate  non  mensu- 
I « rantur  nisi  numeri ; sed  Deus  est  mensura  non  tantum  substantialium 
\ « perfectionum,  sed  omnium,  quae  sunt  in  omnibus  generibus,  sicut 
\ « sapientiae,  virtutis  et  huiusmodi.  Et  ideo  quamvis  unitas  contineatur 
' « in  uno  genere  determinato,  sicut  principium,  non  tamen  Deus  » (1). 


(1)  S.  Th.  1.  Seiit.  Dist.  8.  q.  -1.  a.  2. 


De  Mandato.  — Instit.  Phil.  — Vol.  II. 

THESIS  XII. 


In  Deo  non  est  compositio  ex  subiecto  et  accidentibus  (1). 


DEMONSTRATUR. 


39. 1.  Subiectiim  se  habet  ad  accidens,  ut  potentia  ad  actum:  accidens  | 
facit  realem  additionem  subiecto,  cui  inest.  Atqui  haec  duo  repugnant  S' 
Deo,  qui  est  purissimus  actus  subsistens.  Ergo  in  Deo  non  est  compo-  g* 
sitio  ex  substantia  et  accidente. 

II.  Insuper  a)  ens  per  accidens  praesupponit  ens  per  se;  h)  acci- 
dentia propria,  quae  causalitate  resultantiae  procedunt  a principiis  in- 
trinsece constitutivis  subiecti,  supponunt  causam  extrinsecam  subiecto, 
a qua  procedant  causalitate  efficientiae.  Atqui  haec  duo  repugnant  Deo, 
qui  est  primum  ens  et  prima  causa.  Ergo  in  Deo  non  est  compositio 
ex  subiecto  et  accidentibus. 


ll 


THEOLOGIA  NATURALIS 


PARS  TERTIA 

DE  DIVINIS  ATTRIBUTIS 


QUAESTIO  IV. 

DE  DISTINCTIONE  ATTRIBUTORUM  DEL 

PRAENOTIONES. 

40.  1.  De  vario  modo  quo  perfectiones  simplices  et  mixtae 
praedicantur  de  Deo.  Quidquid  in  creaturis  rationem  habet  perfe- 
ctionis, praedicatur  de  Deo,  sed  diversimode.  perfectiones  simplices 
praedicantur  de  Deo  eminenter  formaliter,  eo  quod  in  sua  formali 
" '■  ratione  dicunt  puram  perfectionem.  Ferfectiones  autem  mixtae  prae- 
dicantur de  Deo  eminenter  virtualiter^  eo  quod  in  sua  formali  ratione 
, 'includunt  imperfectionem  idest  limitationem  seu  potentialitatem,  quae 
: nullo  modo  competere  potest  Deo. 

Ideo  perfectiones  simplices  praedicari  possunt  de  Deo  (sive  abstracte 
sive  concrete)  tum  in  recto,  tum  in  obliquo : ex.  gr.  dicere  possum : 
I Beus  est  bonitas,  Deus  est  bonus,  Deus  habet  bonitatem;  perfectiones 
: autem  mixtae  de  Deo  praedicari  tantum  in  obliquo  possunt : ex.  gr. 
I j nequeo  dicere  Deus  est  rationalitas  aut  est  rationalis : sed  Deus  habet 
! eminenter  quidquid  perfectionis  est  in  rationalitate. 

! i II.  Conceptus  et  nomina  Divinarum  Perfectionum.  Declarare 
I iuvabit  qua  ratione  indigemus  multiplicitate  conceptuum  et  nominum 
■ ad  concipiendas  et  significandas  cum  veritate  divinas  perfectiones,  quae 
; a parte  rei  sunt  unica  simplicissima  Divina  Essentia.  Itaque  quum  in- 
tellectus noster  nequeat  Divinam  Essentiam  comprehendere,  immo 
^ absque  lumine  gloriae  ne  immediate  quidem  intueri,  ut  demonstravi- 
mus (Quaest.  1.  Tb.  1^);  necesse  habet  plures  conceptus  efformare  ad 
f aliqualiter  intelligendam  Essentiam  Divinam,  quae  sua  perfectione  sii- 
j j perat  unamquamque  conceptionem  nostri  intellectus  et  cuiuscumque 
f ' intellectus  creati  vel  creabilis.  Et  ideo  pluralitati  istarum  conceptio- 
1 num  respondet  aliquid  in  Deo,  non  quidem  pluralitas  rei,  sed  plena 

perfectio  pluribus  aequivalens,  quae  est  ratio  cur  omnes  istae  conce- 
ptiones importent  rationes  ei  convenientes.  Quoniam  vero  ratio  qimm 
significat  nomen  est  conceptio  intellectus  de  re  significata  per  nomen ; 
pluralitati  conceptionum,  quas  de  simplicissima  atque  omnimoda  per- 
fectione Divina  efformamus,  respondent  plura  nomina ; quae  tamen  non 
sunt  synonima,  quum  unumquodque  eorum  significet  imperfecte,  de- 
ficienter  et  partialiter  infinitam  Divinam  Perfectionem  (1).  Nec  tamen 
haec  multiplicitas  nominum,  conceptuum  et  propositionum,  quae  ex 
eis  efformari  possunt  nos  inducit  in  falsitatem.  Nam  a parte  rei,  nempe 
in  Deo,  datur  id  quod  omnimoda  sua  perfectione  verificat  hos  conce- 
ptus et  haec  iudicia.  Intellectus  autem  noster  ratiocinio  corrigit  eorum 
deficientiam.  Conferatur  hac  de  re  pulcherrimus  locus  S.  Thomae 
In  1.  Sent,  Dist.  2.  Qiiaest.  1.  Art.  3,  in  corp.  Qui  locus  est  omnino 
meditandus. 

III.  Definitiones  et  divisiones  quaedam  Attributorum.  Ad  in- 

telligendos  plures  auctores,  sive  theologos  sive  philosophos,  scias  eos 
attributa  divina  dividere  in  attributa  stricte  et  late  sumpta. 

D Attributa  stricte  sumpta  dicunt  esse  perfectiones  intrinsecas  et 
necessarias  Deo,  ut  Deus  est ; quae  attributa,  ob  nostrum  imperfectum 
concipiendi  modum,  concipimus  quasi  proprietates  consequentes  Essen- 
tiam Divinam:  quales  sunt  ex.  gr.  iustitia,  sapientia,  immensitas  etc. 

Quae  attributa  iterum  dividunt  in  affirmativa  et  negativa.  Affirma- 
tiva vocant  ea,  quorum  conceptus  formales  important  directe  et  expli- 
cite  aliquid  positivum  in  Deo,  ut  esse  sapientem,  iustum,  etc.  Et  ideo 
ea  vocant  formaliter  intrinseca  Deo.  Negativa  autem  vocant  ea,  quorum 
conceptus  formales  important  directe  et  explicite  aliquid  negativum 
in  Deo,  nempe  remotionem  alicuius  imperfectionis,  ut  esse  increatum, 
incomprehensibilem^  etc.  Attamen  quoniam  attributa  negativa  fundan- 
tur in  aliqua  positiva  perfectione,  quam  formaliter  non  exprimunt;  fun- 
damentaliter seu  radicaliter  intrinseca  Deo  dici  possunt. 

2®  Attributa  late  sumpta  vocant  quaecumque  aliquo  modo  de  Deo 
praedicantur,  quamvis  non  veniant  in  censu  perfectionum,  quae  sunt 
intrinsecae  et  necessariae  Deo,  ut  Deus  est. 

3®  Tandem  dividunt  attributa  in  relativa  et  absoluta,  prouti  im- 
portant vel  non  important  habitudinem  rationis  ad  creaturas. 

IV.  De  distinctione  reali,  rationis  ratiocinantis,  et  rationis 
ratiocinatae.  Distinctio  alia  est  realis,  alia  rationis:  haec  autem  alia, 
est  rationis  ratiocinantis,  alia  rationis  ratiocinatae. 

Distinctio  realis  non  solum  est  ea,  quae  intercedit  inter 


(1)  Cfr.  1.  p.  q.  13.  a.  1. 

duas  res  subsistentes  propriis  subsistentiis  ex.  gr.  inter  Petrum  et 
loannem:  sed  etiam  est  ea,  quae  independenter  a qualibet  considera- 
^ tione  nostri  intellectus,  intercedit  inter  duas  aut  plures  realitates  obie- 
ctive  diversas,  quae  simul  concurrant  ad  aliquod  ens  compositum 
constituendum.  Tales  sunt  potentia  subiectiva  et  actus  ei  correspondens, 
sive  primus,  idest  forma  substantialis,  sive  secundus,  idest  forma  ac- 
cidentalis, sive  ultimus,  idest  esse  existentiae : similiter  partes  inte- 
grantes alicuius  corporis  quanti.  Quae  realitates  sunt  ab  invicem  di- 
stinctae realiter  adaequate,  a toto  vero  composito,  quod  constituunt, 
- sunt  singulae  distinctae  realiter  inadaequate.  Ex.gr.  anima  distinguitur 
realiter  adaequate  a materia,  quam  informat;  realiter  vero  inadaequate 
ab  integro  homine.  Similiter  manus  dextera  distinguitur  realiter  adae- 
quate a manu  sinistra,  realiter  inadaequate  ab  integro  corpore. 

2^  Distinctio  rationis  est  ea,  quae  sequitur  operationem  intelle- 
ctus concipientis  sub  alia  et  alia  ratione  id  quod  a parte'rei  est  omnino 
unum  et  idem.  Haec  autem  distinctio  dupliciter  contingit: 

a)  Distinctio  rationis  ratiocinantis.  Quum  hae  diversae  rationes 
" concipiendi  unam  et  eamdem  realitatem  nullum  habent  in  ea  funda- 
mentum suae  diversitatis,  eo  quod  vel  una  ratio  se  habeat  ad  aliam 
ut  conceptus  distinctus  ad  conceptum  confusum  eiusdem  rei  ex.  gr. 
ratio  hominis  et  ratio  animalis  rationalis  ;N^\Qi\2Lm  quia  duplici  nomine 
eadem  prorsus  res  designetur  ex.  gr.  idem  Marcus  sub  nomine  Tullii 
et  sub  nomine  Ciceronis : habebitur  distinctio  rationis  ratiocinantis. 

h)  Distinctio  rationis  ratiocinatae.  Quum  hae  diversae  rationes 
sub  quibus  concipitur  una  eademque  res  simplex,  habent  fundamentum 
in  re,  quae  licet  simplex,  tamen  aequivalet  multis  realitatibus,  quae  in 
aliis  entibus  realiter  distinctae  inveniuntur  aut  inveniri  possunt,  ha- 
bebitur distinctio  rationis  ratiocinatae. 

Unde  patet  in  distinctione  ratiocinantis,  pluralitatem  ratio- 

num esse  tantum  ex  parte  intellectus,  in  distinctione  autem  rationis 
ratiocinatae,  pluralitatem  rationum  conceptarum,  non  solum  esse  ex 
parte  intellectus,  sed  aliquo  modo  ex  parte  rei,  in  quantum  haec  pro- 
pter plenitudinem  suae  perfectionis  superat  unamquamque  conceptio- 
nem nostri  intellectus.  Et  ideo  pluralitati  istarum  rationum  respondet 
aliquid  in  re,  non  quidem  pluralitatis  rei,  sed  plena  perfectio,  ex  qua 
contingit  ut  omnes  istae  conceptiones,  ei  aptentur. 

41.  Quaeres.  An  distinctio  logica  inter  genus  et  differentiam  sit 
distinctio  rationis  ratiocinatae. 

Resp.  Distinctionem  logicam  formaliter  acceptam  esse  distinctionem 
rationis  ratiocinatae:  fundamentaliter  vero  supponere  distinctionem 
realem.  Nam,  ut  supra  diximus  (n.  34.),  fundamentum  distinctionis 

logicae  non  est  res  simplex,  sed  res  composita  ex  potentia  et  actu.  lam- 
vero  ubicumque  datur  realis  compositio  ex  potentia  subiectiva  et  actu 
datur  realis  distinctio.  Et  ideo  vocatur  distinctio  rationis  ratioci- 
natae maior. 

Contra,  distinctiones  perfectionum  divinarum  a Divina  Essentia  et 
ab  invicem  sunt  tum  formaliter,  tum  fundamentaliter  distinctiones  ra- 
tionis ratiocinatae.  Etenim  earum  fundamentum  non  est  res  composita, 
sed  res  infinite  simplex  simplicitate  importante  plenitudinem  omni- 
modae perfectionis.  Et  ideo  harum  distinctio  vocatur  distinctio  ra- 
tionis ratiocinatae  minor. 

Qua  autem  ratione  distinctio  rationis  ratiocinatae  maior  inter- 
cedat inter  Divinam  Essentiam  et  Divinas  Kelationes,  ad  intra  invicem 
oppositas,  quibus  constituuntur  tres  Divinae  Personae,  secundum  id 
quod  Fides  docet  de  Sanctissima  Trinitate;  dicitur  in  Theologia  Su- 
pernaturali.  Cfr.  S.  Thom.  1.  p.  q.  28.  a.  2.  et  Billot,  De  Beo  Trino, 
Thes.  7. 

Argumentum  reducitur  ad  hoc,  quod  formalis  ratio  relationum, 
quum  importet  esse  ad,  secus  ac  formalis  ratio  perfectionum  absolu- 
tarum, non  potest  converti  cum  formali  ratione  Divinae  Essentiae, 
quae  importat  aliquid  absolutum.  Licet  eaedem  relationes  ratione  t3u 
esse  in,  propter  quod  sunt  reales,  prorsus  identificentur  cum  Divina 
Essentia,  quae  est  ipsum  esse  subsistens. 

THESIS  XIII. 

Perfectiones  divinae  non  distinguuntur  realiter  a)  neque 
a Divina  Essentia,  b)  neque  ab  invicem. 

PROBATUR. 

42.  Quoad  a)  Distinctio  realis  est  ea,  quae  intercedit  vel  inter 
res  subsistentes  distinctas,  vel  inter  realitates  obiective  diversas,  quae 
simul  conveniant  ad  aliquod  ens  compositum  constituendum.  Atqui 
perfectiones  divinae  non  sunt  res  subsistentes  a Divina  Essentia  distin- 
ctae : quidquid  enim  in  Deo  est,  non  subsistit  per  aliud  esse,  quam  i 
per  simplicissimum  divinum  Esse  (I);  neque  sunt  realitates  obiective 
diversae,  quae  simul  conveniant  ad  constituendum  ens  aliquod  composi-  1 
tum : quia  Divina  Essentia  est  actus  purissimus,  et  ideo  simplicissimus. 
Ergo  perfectiones  divinae  non  distinguuntur  realiter  a Divina  Essentia. 
b)  Quando  perfectiones  distinguuntur  realiter  ab  essentia,  haee 


(1)  1.  p.  (1-  40.  a.  2.  ad  2. 

se  habet  ad  illas,  ut  potentia  ad  actum.  Atqui  Divina  Essentia  est 
ipsum  esse  subsistens  quod  nequit  se  habere  ut  potentia  ad  ullum 
actum  (cfr.  Ontol.  n.  84.).  Ergo  impossibile  est,  ut  perfectiones  divinae 
realiter  a Divina  Essentia  distinguantur. 

c)  Esse  in  tota  sua  plenitudine  est  plenitudo  omnis  perfectionis. 
Sed  si  aliqua  perfectio  realiter  distingueretur  ab  esse  in  tota  sua 
plenitudine  subsistente,  hoc  iam  non  esset  plenitudo  omnis  perfectionis. 
Ergo  nulla  perfectio  realiter  distinguitur  a Divina  Essentia,  quae,  quum 
sit  ipsum  esse  subsistens,  est  esse  in  tota  sua  plenitudine. 

Quoad  a)  Perfectiones,  quarum  apprehensa  multiplicitas  pro- 
cedit ab  imperfecto  modo,  quo  concipimus  unicam  simplicissimam  es- 
sentiam, quae  eminenti  plenitudine  suae  perfectionis  pluribus  aequivalet, 
nequeunt  esse  inter  se  a parte  rei  realiter  distinctae.  Atqui  tales  sunt 
perfectiones  divinae,  quas  absolutas  vocamus.  Ergo  hae  perfectiones 
non  distinguuntur  realiter  inter  se.  Maior  est  evidens.  Minor  constat 
ex  demonstratione  1^®  Partis  et  ex  praenotionibus.  Ergo  stat  conse- 
quentia. 

b)  Perfectiones  absolutae,  ex.  gr.  bonitas,  sapientia,  vita  etc.  in 
supremo  gradu  acceptae,  important  singulae  ipsum  esse  subsistens. 
Sed  quidquid  in  suo  supremo  gradu  importat  ipsum  esse  subsistens, 
realiter  identificatur  in  tali  gradu  cum  quacumque  alia  perfectione, 
quae  simpliciter  importat  in  suo  supremo  gradu  ipsum  esse  subsistens. 
Ergo  divinae  perfectiones  absolutae  realiter  identificantur  inter  se. 
Maior  constat  ex  dictis  tum  in  Philosophia  Prima  Quest.  VIII.,  tum 
saepe  alibi,  et  ulterius  constabit  ex  dicendis  de  singulis  perfectionibus 
absolutis.  Minor  est  evidens. 

THESIS  XIV. 

Perfectiones  divinae  absolutae  distinguuntur  a Divina  essentia 
et  ab  invicem  distinctione  rationis  ratiocinatae. 

PROBATUR. 

43.  Distinctio  rationis  ratiocinatae  ea  est,  quae  intercedit  inter  /dures 
rationes  ideo  ab  intellectu  distinctas,  quia  a parte  rei  unica  simplex 
rex,  plenitudine  suae  perfectionis  pluribus  aequivalente,  praebet  intel- 
lectui reale  fundamentum  ad  hanc  multiplicitatem  rationum  concipien- 
dam. Atqui  id  locum  habet  quoad  multiplices  rationes  quas  intellectus 
noster  concipit  de  Essentia  Divina  eiusque  perfectionibus  absolutis. 
Ergo  perfectiones  divinae  absolutae  distinguuntur  a Divina  Essentia 
et  ab  invicem  distinctione  rationis  ratiocinatae.  Maior  constat  ex  prae- 
notionibus. Minor  constat  tum  ex  praenotionibus,  tum  ex  praecedenti 

Thesi.  Et  sane,  Essentia  Divina  plenitudine  suae  perfectionis  ita  aequi- 


valet  variis  perfectionibus,  quas  ei  intellectus  noster  attribuit,  ut  ] 

verificet  hos  conceptus  et  eminenter  excedat.  Similiter  unaqmeq^ne  | 

perfectio  pura  talis  est,  ut,  quum  importet  actum  absque  ullius  poten-  ^ 
tialitatis  admixtione,  idest  actum  purum  in  ipso  ordine  essendi,  nullam  i 
a se  perfectionem  excludat;  et  ideo  a parte  rei,  ita  verificat  rationem,  | 
quam  eius  conceptus  importat,  ut  non  excludat  a sua  entitate  reali-  1 
tatem  caeterarum  perfectionum  quarum  conceptus  important  rationes 
a sua  diversas  (1).  ^ 


THESIS  XV. 


Distinctio  Scotistica  inter  Essentiam  et  attributa  divina,  quam 
vocant  formalem  ex  natura  rei,  quatenus  importat  aliquid 
medium  inter  distinctionem  realem  et  distinctionem  rationis 
ratiocinatae,  aut  inanis  est  aut  falsa. 

PRAENOTIONES. 

44.  Scotistae  autumant  attributa  divina  ab  invicem  et  a Divina 
Essentia  ita  distingui,  ut  quamvis  non  sint  alia  et  alia  res,  tamen 
prorsus  independenter  a nostro  concipiendi  modo  sint  formalitates 
actualiter  ab  invicem  et  a Divina  Essentia  distinctae,  id  postulante 
ipsa  natura  rei. 

PROBATUR  THESIS. 

45.  Una  formalitas  attributalis,  quatenus  ex  natura  rei  est  alia  ab  J 

altera  formalitate,  vel  a parte  rei  importat  merum  nihilum,  vel  aliquid  : 
extra  nihilum.  Si  importat  aliquid  extra  nihilum,  id  vel  est  ipsa  realitas  ) 
Divinae  Essentiae  perfectione  sua  simplicissima  aequipollens  pluribus  i 
formalitatibus,  vel  est  alia  realitas  a realitate  Divinae  Essentiae.  Atqui 
primum  dici  nequit,  quia  merum  nihilum  non  potest  esse  formalitas  j 
alicuius  perfectionis ; tertium  pariter  repugnat,  quia  realitas  actualiter 
distincta  a Divina  Essentia  eam  perficeret  eique  realiter  adderetur: 
item  realitas  unius  perfectionis  actu  distincta  a realitate  alterius  per- 
fectionis se  mutuo  complentes  inducerent  compositionem  in  Deo : quae 
omnia  divinae  simplicitati  prorsus  repugnant.  Ergo  remanet  secundum^ 
quod  est  ipsissima  distinctio  rationis  ratiocinatae.  Ergo  distinctio 
Scotistica  aut  inanis  est  aut  falsa.  ^ 


(1)  Cfr.  S.  Tli.  iii  I.  Sent.  Dist.  2.  q.  1.  a.  2. 

OBIECTJONES. 

46.  Obiect.  1*".  Distinctio  formalis  ex  natura  rei  in  sensu  Scotistico 
admittenda  est,  ubi  inveniuntur  duae  vel  plures  formalitates  habentes 
conceptus  se  mutuo  excludentes.  Atqui  conceptus  ex.  gr.  bonitatis  et 
iustitiae  se  mutuo  excludunt.  Ergo. 

Resp.  Bist.  mai.  Si  earum  conceptus  adaequati  se  mutuo  exclude- 
rent, Transeat  (dico  transeat  quia  tunc  haberemus  distinctionem  rea- 
lem).  — Si  earum  conceptus  inadaequati  se  mutuo  excluderent,  Subdist. 
Si  se  excluderent  positive^  Cone.,  si  se  excluderent  praecisive,  Fego. 
Contrad.  min.  Nego  conseq.  Quamvis  ratio  bonitatis  non  sit  ratio 
iustitiae,  tamen  non  sunt  inter  se  oppositae.  In  tantum  autem  in  suis 
j conceptibus  inadaequatis^imecmVe  excluduntur,  in  quantum  in  omnibus 
creaturis  a quibus  conceptus  desumimus,  hae  rationes,  cum  sint  ac- 
cidentales imperfectae,  realiter  distingui  debent. 

Obiect.  2®.  Quae  definitionibus  distinguuntur,  ante  operationem 
intellectus  distinguuntur.  Nam  quae  definitionibus  distinguuntur,  di- 
' stinguantur  essentiis  necesse  est,  cum  definitiones  explicent  rerum  es- 
sentias. Atqui  singulae  perfectiones  divinae  definitionibus  distinguuntur. 
Ergo. 

Resp.  Bist.  mai.  Ea  quae  distinguuntur  definitionibus  adaequatis, 

■ distinguuntur  ante  operationem  intellectus  et  quidem  realiter,  Cone., 

! quae  distinguuntur  definitionibus  inadaequatis  et  praecisivis,  Subdist. 

! Distinguuntur  distinctione  mere  virtuali,  eo  quod  una  res  simplex  fun- 
damentum praebeat  definitioni  praecisivae.  Cone.,  distinctione  actuali 
sive  eam  voces  realem  sive  formalem  ex  natura  rei,  iterum  subdist. 
per  accidens.  Cone.,  per  se,  Nego.  Bist.  rat.  addit.  Quae  distinguuntur 
definitionibus  adaequatis,  distinguuntur  essentiis.  Cone.,  quae  distin- 
guuntur definitionibus  inadaequatis  et  praecisivis,  Subdist.  Distinguun- 
i tur  essentiis  virtualiter,  quatenus  unica  essentia  vel  forma  perfectione 
i sua  aequipolleat  pluribus  essentiis  seu  formis  actualiter  distinctis, 

! Cone.,  distinguuntur  essentiis  distinctis.  Nego.  Contrad.  min. 

Nego  conseq. 

Definitiones  aliae  sunt  adaequatae,  nempe  explicantes  per  genus  et 
I differentiam  totam  aliquam  essentiam  concrete  secundum  quod  est  a 
parte  rei,  ut  cum  definitur  homo  animed  rationede:  aliae  inadaequatae, 
praecisive  explicantes  rationes  perfectionis  essentialis  praecisas  per 
intellectum  ut  essent  definitiones  animalitatis,  rationalitatis,  angelei- 
tatis  respectu  michaeleitatis  etc.  Definita  quae  prioribus  definitionibus 
differunt,  distinguuntur  actu  non  tantum  formaliter,  sed  etiam  realiter. 

Delinita  autem,  quae  differunt  tantum  posterioribus  definitionibus, 
quamvis  per  accidens  contingere  possit,  ut  distinguantur  etiam  a parte 
rei,  tamen  per  se  non  est  necesse  ut  a parte  rei  actu  distinguantur,  sed 
sufficit  ut  distinguantur  virtualiter;  una  enim  definitio  inadaequata 
explicat  quid  aliquid  sit  prout  aequipollet  uni  rationi,  et  alia  definitio 
inadaequata  explicat  quid  sit  illud  idem  prout  aequipollet  alteri.  Unde 
potest  una  eademque  perfectio  a parte  rei  habere  propter  suam  virtua- 
lem  multiplicitatem  varias  et  distinctas  definitiones  secundum  varias 
aequipollentias.  Sic  ex.  gr.  ex  eo  quod  homini  competant  definitiones 
animalis,  viventis,  corporis,  ut  definitiones  inadaequatae ; non  requiritur 
rationes  animalis,  viventis,  vel  corporis  distingui  realiter  ab  invicem 
vel  ab  homine,  sed  tantum  ratione  ratiocinata.  Insuper  perfectiones 
simplices,  quum  non  sint  sub  ullo  genere,  non  habent  proprie  dictas 
definitiones. 

Instabis.  Omnes  definitiones  dantur  de  rebus  prout  sunt  in  seipsis, 
secus  non  exprimerent  essentiam  rei  definitae.  Ergo  a parte  rei  dantur 
in  Deo  formalitates  distinctae  respondentes  singularum  perfectionum 
definitionibus. 

Resp.  Definitiones  dantur  de  rebus  prout  sunt  in  seipsis,  hoc  sensu, 
quod  per  definitiones  nihil  tribuimus  rebus,  quod  in  se  non  habent, 
Conc.^  hoc  sensu,  quod  per  definitionem  exprimamus  totum  id,  quod 
res  habet  in  se,  Suhd.  Si  definitio  sit  adaequata,  Conc.^  si  sit  inadaequata 
et  praecisiva,  Nego. 

Obiect.  3^.  Ea  de  quibus  verificantur  praedicata  contradictoria  de- 
bent actu  distingui  plus  quam  sola  distinctione  rationis.  Atqui  de  at- 
tributis divinis  verificantur  praedicata  contradictoria;  dicimus  enim 
ex.  gr.  iustitia  punit,  misericordia  non  punit.  Ergo  attributa  divina 
distinguuntor  ab  invicem  plus  quam  ratione  ratiocinata. 

Resp.  Bist.  mai.  Si  praedicata  contradictoria  verificantur  de  eis  in- 
trinsece sumptis,  Cone.,  si  verificantur  de  eis  sub  actuali  connotatione 
termini  extrinseci  ad  quem  referuntur,  Subd.  Requiritur  distinctio  vir- 
tualis  idest  rationis  ratiocinatae.  Cone,  requiritur  distinctio  actualis, 
Nego.  Contrad.  min.  De  iustitia  et  misericordia  verificantur  praedicata 
contradictoria,  quatenus  sunt  in  seipsis  entitative  et  intrinsece,  Nego, 
quatenus  considerantur  sub  connotatione  termini  extrinseci,  ad  quem 
referuntur.  Cone,  et  Nego  conseq. 

QUAESTIO  V. 

DE  CONSTITUTIVO  METAPHYSICO  DEL 
THESIS  XVI. 

Constitutivum  metaphysicum  Essentiae  Divinae,  iuxta  nostrum 
concipiendi  modum,  reponendum  est  in  eo,  quod  Deus  est 
■ ipsum  esse  subsistens. 

PRAEN0TANDU3I. 

47.  Constitutivum  metliapliysicum  Essentiae  Divinae  vocant  com- 
muniter philosophi  et  theologi  rationem  illam  perfectionis  divinae,  se- 
cundum quam  iuxta  nostrum  concipiendi  modum  constituitur,  id,  quod 
Deus  est,  proprie^  secundum  se,  positive  et  primo  seu  substantive,  et- 
,ex  qua  caeterae  omnes  Divinae  perfectiones  tamquam  ex  radice  dima- 
nare concipiuntur  ad  modum  proprietatum  seu  attributorum.  Quare 
1°  exhibere  debet  nostro  conceptui  notas  affirmativas  seu  positivas, 

i secundum  quas  distinguere  valeamus  Deum  ab  omni  alio  ente ; 2°  hae 
i notae  positivae  debent  esse  huiusmodi,  ut  perfectio,  quam  repraesen- 
j tant,  concipiatur  habere  quasi  prioritatem  in  essendo  prae  caeteris 
I divinis  perfectionibus. 

1 PROBATUR  THESIS. 

■i 

48.  Deus  est  ens  cuius  essentia  est  idem  cum  ipso  esse,  ut  superius 
demonstravimus.  Atqui  in  ente,  cuius  essentia  identificatur  cum  ipso 

' esse,  nulla  perfectionis  ratio  concipi  potest  ut  constitutiva  eius  proprie 
i et  secundum  se  positive  et  primo,  nisi  ratio  importans  iptsum  esse  sub- 
' sistens.  Ergo  in  hac  ratione  constitutivum  metaphysicum  Divinae 
! Essentiae  reponendum  est. 

j Et  sane,  omnis  ratio  perfectionis,  quae  concipi  potest  in  ente,  cuius 
i essentia  identificatur  cum  ipso  esse,  vel  concipitur  ut  communis  ipsi  et 
I caeteris  entibus,  quae  non  sunt  ipsum  esse,  sed  participant  esse,  vel 
' concipitur  ut  exclusive  propria  eius.  Si  primum,  impossibile  est,  ut 
j huiusmodi  ratio  sit  constitutivum  methaphysicum  eius,  quia  non  di- 
' stinguit  illud  ab  omnibus-  aliis,,  quae  non  sunt  ipsum.  Si  secundum, 
idest  si  ratio  aliqua  seligitur  ex  iis,  quae  concipiuntur  esse  exclusive 
propriae  eius,  vel  est  ratio  negativa  vel  positiva.  Si  est  negativa,  ex.  gr. 

infinitas,  aseitas,  immensitas  etc.,  nondum  sufficit  ad  exhibendum  con 
stitutivum  methaphysicum  eius,  quia  per  huiusmodi  rationes  non  exhi- 
betur positive  quid  Deus  sit,  sed  negative  removetur  ab  eo  aliqua 
imperfectio.  Si  autem  est  aliqua  ratio  positiva,  haec  vel  est  absoluta 
vel  relativa  ad  creaturas.  Si  est  relativa,  ut  Creatoris,  Domini,  Pro- 
visoris, non  exhibet  nostro  conceptui  perfectionem,  quasi  habentem 
prae  caeteris  prioritatem  in  essendo.  Si  autem  sit  absoluta ; haec  vel 
in  sua  formali  ratione  exhibet  ipsam  plenitudinem  essendi  subsisten- 
tem, vel  aliquem  transcendentalem  modum  eius  (ut  bonitas  subsistens) 
vel  aliam  virtualem  aequipollentiam  eius  (ut  intellectus  subsistens, 
voluntas  subsistens  etc.).  Atqui  tum  transcendentalis  modus,  tum  vir- 
tualis  aequipollentia  fundantur  in  ipsa  subsistente  plenitudine  essendi 
et  iuxta  nostrum  concipiendi  modum  ab  ea  comprehenduntur  ab  eaque 
resultant.  Haec  autem  est  positivum  et  primum  fundamentum  atque 
eminens  ratio  omnium.  Ergo  in  ipsa  subsistente  plenitudine  essendi 
nempe  in  eo,  quod  Deus  est  ipsum  esse  subsistens^  reponendum  est  id 
per  quod  proprie^  secundum  se,  positive  et  primo  constituitur  id  quod 
Deus  est.  Ergo  constitutivum  metaphysicum  Divinae  Essentiae  est 
ipsum  esse  subsistens. 

Corollarium.  Nomen  qui  est,  est  maxime  proprium  nomen  Dei  (1). 

OBIECTIONES. 

49.  Obiect.  1^.  In  ea  perfectione  reponendum  est  constitutivum  me- 
taphysicum Dei,  per  cuius  participationem  habetur  in  creatura  per- 
fectior similitudo  Dei.  Atqui  per  intellectivitatem  habetur  in  creatura 
perfectior  similitudo  Dei.  Ergo  in  intellectivitate  reponendum  est  con- 
stitutivum metaphysicum  Dei. 

Resp.  Dist.  mai.  Si  conceptus  huiiis  perfectionis  in  sua  formalitate 
importaret  totum  id  quod  importat  in  formalitate  sua  conceptus  ipsius 
esse  subsistentis,  Cone.,  secus.  Nego.  Contrad.  min.  Intellectivitas  in  sua 
formali  ratione  importat  tantum  unam  ex  multis  aequipollentiis  ipsius 
esse  per  se  subsistentis.  Cone.,  importat  totum  id  quod  importat  for- 
malis ratio  ipsitis  esse  per  se  subsistentis.  Nego  et  nego  cons. 

Instabis.  Si  in  ratione  ipsius  esse  reponitur  constitutivum  metaphy- 
sicum Dei,  sequeretur  creaturas  quae  habent  tantum  esse,  nempe  res 
inanimatas  referre  expressius  prae  caeteris  Essentiam  Divinam.  Atqui 
hoc  est  manifeste  falsum.  Ergo. 


(1)  Cfr.  1.  p.  q.  13.  a.  11.  et  I.  Sent.  Dist.  8.  q.  1.  aa.  1.  3. 

Resp.  Bist.  mai.  Si  reponeretur  in  ratione  ipsius  esse  participati  in 
infimo  gradu,  Conc.^  si  reponitur  in  ratione  ipsius  esse  nullatenus  parti- 
cipati neque  participabitis,  sed  absolute  et  simpliciter  subsistentis.  Nego, 
Cone.  min.  et  nego  eonseq.  Sicut  saepe  demonstravimus,  quanto  aliqua 
creatura  est  perfectior,  tanto  magis  participat  esse.  Esse  autem  in  ul- 
teriori gradu  participatum  est  eminentius,  quam  esse  in  inferiori  gradu 
participatum.  Cur  autem  ea  quae  participant  esse  in  infimo  gradu  di- 
cantur habere  tantum  esse;  ea  vero,  quae  participant  esse  in  ulteriori 
gradu  ex.  gr.  viventia  dicantur  habere  esse  et  vivere;  id  fit  ad  distin- 
guendos varios  gradus  participandi  esse.  In  communi  etiam  more  lo- 
quendi homines  adhibent  aliquando  nomen  genericum  ex.  gr.  nomen 
animal,  ad  designandum  exclusive  aliquam  infimam  aut  vilissimam 
speciem  brutorum  (1). 

Obiect.  2^  In  ea  ratione  reponendum  est  constitutivum  metaphysi- 
cum  Dei,  quae  nobis  exhibet  characterem  Divinitatis  proprium.  Atqui 
Aseitas,  idest  independentia  in  existendo  exhibet  nobis  characterem 
proprium  Divinitatis.  Ergo  in  aseitate  reponendum  est  constitutivum 
metaphysicum  Dei. 

Resp.  Bist.  mai.  In  ea  ratione  quae  proxime^  formaliter  et  positive 
exhibet  nobis  characterem  proprium  Divinitatis,  Cone.,  quae  eum  ex- 
hibet remote  et  negative,  Nego.  Contrad.  min.  et  nego  eonseq.  Aseitas, 
idest  independentia  ab  alio  in  existendo,  non  exhibet  nobis  formalem 
et  positivam  rationem  essentiae  entis,  quod  existit  independenter  ab 
alio,  sed  praesupponit  in  tali  ente  hanc  rationem,  tamquam  radicem 
independentiae  eius  in  essendo.  Nam  factum  existendi  independenter 
ab  alio  concipitur  a nobis  tamquam  consequens  eam  rationem  posi- 
tivam perfectionis  substantialis,  quae  exigit  eius  independentiam  in 
essendo.  Quod  si  nomine  aseitatis  quidam  philosophi  intelligere  malint 
hanc  ipsam  positivam  rationem  perfectionis  substantialis,  quam  aseiia- 
tem  radicalem  vocant,  eo  quod  ex  ea  tamquam  ex  radice  exsurgit 
independentia  in  essendo,  concedimus  eam  esse  constitutivum  metaphy- 
sicum Dei,  sed  adhuc  indeterminatum.  In  praesenti  enim  quaestione 
inquirunt  philosophi  et  theologi,  quaenam  determinate  ex  positivis  per- 
fectionibus, quas  concipimus  competere  Deo,  sit  ea,  quae  exhibet  cha- 
racteres proprios  constitutivi  metaphysici  Divinae  Essentiae. 

Instabis.  Ex  conceptu  aseitatis  nos  eruimus  caeteras  divinas  per- 
fectiones. Ergo  in  aseitate  reponendum  est  constitutivum  metaphysi- 
cum Dei. 


(1)  Cfr.  1.  2.  q.  2.  a.  5.  ad  2.  qq.  dd.  de  Pot.  ([.  7.  a.  2.  ad  !). 

Resp.  Trans,  antec.  Nego,  conseq.  Nam  ad  hoc  ut  aliqua  perfectio 
habeatur  tamquam  constitutivum  metaphysicum  Dei  non  sufficit,  ut  in 
ordine  cognitionis  nostrae  sit  prima,  ad  quam  ratiocinando  devenimus, 
et  ex  qua  alias  deducimus ; sed  requiritur  ut  concipiatur  a nobis  tam- 
quam id,  quod  a parte  rei,  proprie,  secundum  se,  positive  et  primo  seu 
substantive  constituit  Divinam  Essentiam. 

Obiect.  3*^  infinitas  importat  plenitudinem  omnis  perfectionis.  Ergo 
in  infinitate  Dei  est  eius  constitutivum  metaphysicum. 

Resp.  Dist  antec.  Si  infnitas  accipiatur  formaliter.  Nego,  quia  est 
notio  mere  negativa.  Si  accipiatur  radicaliter,  Suhd.  Conceptu  indeter- 
minato, Cone.,  conceptu  deternunato  alicuius  positivae  perfectionis. 
Nego,  et  nego  conseq.  Revocentur  in  mentem  ea  quae  supra  diximus 
de  aseitate  radicati. 

Obiect.  4*^.  Nullius  entis  contingentis  constitutivum  metaphysicum 
reponitur  in  suo  esse.  Ergo  neque  constitutivum  metaphysicum  Dei 
reponi  potest  in  suo  esse.  Prob.  sequet,  et  par  it.  Esse  uniuscuiusque 
entis  contingentis  est  ei  maxime  intrinsecum  et  est  actualitas  omnium 
perfectionum  eius.  Similiter  esse  Dei  est  ei  maxime  intrinsecum  et  est 
actualitas  omnium  perfectionum  eius.  Si  ergo  esse  creaturae  nequit  esse 
constitutivum  metaphysicum  eius,  eo  quod  eius  conceptus  non  exhibeat 
determinate  perfectiones  creaturae;  a pari  esse  Divinum  nequit  esse 
constitutivum  metaphysicum  Dei. 

Resp.  Cone,  antec.  Nego  conseq.  Ad  probationem  Bist.  antec.  Simi- 
litudo quae  intercedit  inter  esse  creaturae  et  eius  essentiam,  atque 
inter  Divinum  esse  et  Divinam  Essentiam  est  similitudo  analogiae, 
Cone.,  est  similitudo  aequalitatis.  Nego.  Nam  esse  creaturae  se  habet 
ad  essentiam  eiusdem  ut  actus  ad  potentiam,  et  quidem  ad  modum 
accidentis  praedicabilis  ad  essentiam  completam  in  linea  essentiae  (cfr. 
Philos.  Prim.  Thes.  24.).  Et  ideo  impossibile  est,  ut  esse  creaturae 
exhibeat  eius  notas  sive  genericas  sive  specificas.  Contra  esse  Divinum 
est  perfectissime  identificatum  cum  Divina  Essentia,  quae,  quum  sit 
actus  purissimus,  idest  ipsum  esse  subsistens,  per  puritatem  sui  esse  . 
constituitur  adaequate  in  seipsa  et  distinguitur  ab  omni  alio  ente. 

Instabis.  Si  purum  seu  absolutum  esse  esset  constitutivum  meta-  1 
physicum  Dei,  esse  divinum  esset  esse  commune.  Atqui  hoc  dici  ne-  j 
quit.  Ergo.  Prob.  mai.  Esse  purum  est  esse  cui  nulla  fit  additio.  Atqui 
esse  cui  nulla  fit  additio  est  esse  commune.  Ergo  si  esse  purum  esset 
constitutivum  Dei,  esse  Divinum  esset  esse  commune. 

Resp.  Nego  sequet,  mai.  Ad  prob.  Bist.  Esse  purum  est  esse  cui 
nulla  fit  additio,  quatenus  positive  excludit  omnem  additionem.  Cone., 
quatenus  praescindit  ab  additione  sive  praecisione  simpliciter  dicta, 

" sive  praecisione  secundum  quid,  Nego.  Contrad.  min.  Esse  commune 
est  esse  cui  nulla  fit  additio,  quatenus  positive  excludat  omnem  addi- 
tionem, Nego,  quatenus  praecisione  secundum  quid  dicta  praescindit 
ab  omni  additione,  quum  se  habeat  ad  modum  totius  potentialis.  Cone. 
Nego  conseq.  Aliud  est  excludere  additionem,  aliud  est  praescindere 
ab  additione.  Esse  commune  non  excludit  additionem,  sed  praescindit 
ab  ea.  Esse  purum  additionem  omnino  excludit  (1). 


(1)  Cfr.  1.  1>.  q.  8.  a.  4.  ad  1. 

QUAESTIO  VI. 

DE  BONITATE,  INFINITATE  ET  UNITATE  DEI 


THESIS  XVII. 

Deus  est  Summum  Bonum, 
nempe  est  ipsa  Bonitas  subsistens. 


PROBATUR. 


50.  a)  Bonum  dicitur  ens  quatenus  perfectum.  Sed  Deus  est  ipsa': 
perfectio  subsistens,  quum  sit  actus  purissimus.  Ergo  Deus  est  ipsa 
Bonitas  subsistens,  h)  Summum  Bonum  est  id  quod  est  in  seipso  et  a 
seipso  perfectissimum ; quodque  est  causa  perfectionis  omnibus  extra 
se.  Atqui  huiusmodi  est  prima  causa  non  causata,  nempe  Deus.  Ergo 
Deus  est  Summum  Bonum.  Minor  probata  est  in  Quaest.  II.  (1). 


THESIS  XVIII. 


Nullum  ens  praeter  Deum  est  bonum  per  essentiam,  sive 
P agatur  de  bonitate  simpliciter  dicta,  sive  2°  agatur  de 
bonitate  secundum  quid,  quae  obtinetur  per  esse  substan- 
tiale (2). 


PROBATUR. 


51.  Quoad  a)  Bonum  simpliciter  dictum  importat  ens  ultimo 
perfectum.  Sed  nullum  ens  creatum  est  ultimo  perfectum  per  suum 
esse  substantiale,  sed  requiruntur  plures  perfectiones  accidentales  su- 
peradditae : Divina  autem  Essentia  est  ipsa  perfectio  infinita  subsistens, 
quum  sit  ipsum  esse  subsistens.  Ergo  nullum  ens  praeter  Deum  est 
simpliciter  bonum  per  essentiam  suam. 

h)  Bonum  simpliciter  dictum^per  suam  essentiam  est  tantum  illud 
ens,  cuius  essentia  non  ordinatur  ad  aliud,  tamquam  ad  finem,  et  ad 
quod  tamquam  ad  finem  omnia  ordinantur.  Sed  sola  Divina  Essentia 
non  ordinatur  ad  aliud  tamquam  ad  finem,  quum  sit  plenitudo  essendi 
subsistens:  caetera  autem  entia  omnia  ordinantur  ad  eam,  tamquam 
ad  finem,  quum  sit  suprema  et  independens  causa  omnis  perfectionis 


(1)  Cfr.  1.  p.  q.  (3.  aa.  1.  2.  3.  et  C.  G.  lib.  1.  cc.  37.  38.  39. 

(2)  Kecolatur  Ontol.  q.  7.  dc  Bono. 

participatae,  in  seipsa  et  per  seipsam  infinite  perfecta.  Ergo  nullum 
ens  praeter  Deum  est  bonum  simpliciter  per  essentiam  suam. 

Quoad  Illud  est  per  essentiam  bonum  bonitate  prima  seu  sub- 
stantiali, quod  est  per  essentiam  suam  simpliciter  seu  primo  ens,  nam 
bonum  et  ens  convertuntur.  Sed  solus  Deus  est  simpliciter  seu  primo 
ens  per  essentiam  suam,  quia  esse  est  eius  essentia.  Caetera  autem 
entia  sunt  secundum  ipsam  eorum  essentiam  entia  per  participatio- 
nem, quia  eorum  essentiae  se  habent  ad  esse  ut  potentia  ad  actum. 
Ergo  nullum  ens  praeter  Deum  est  bonum  per  essentiam  suam,  etiamsi 
agatur  de  bonitate  secundum  quid  dicta,  quae  obtinetur  per  esse  sub- 
stantiale. 

Dices.  Ens  est  praedicatum  essentiale  omnium.  Ergo  omnia  entia 
sunt  bona  per  essentiam  suam. 

Resp.Di.sz^. antec.^Et^i  praedicatum  lato  sensu  essentiale,  Coue.,  stricto 
sensu  essentiale,  Suhdist.  Quatenus  importat  meram  essentiam.  Cone., 
quatenus  includit  existentiam.  Nego.  Cfr.  Pliil.  prim.  Thes.  4. 

THESIS  XIX. 

Omnia  entia  creata  quamvis  sint  formaliter  bona  bonitatibus 
propriis  sibi  inhaerentibus,  tamen  extrinsece  et  causaliter, 
triplici  ratione  causalitatis,  nempe  exemplaris,  efficientis  et 
finalis  sunt  bona  bonitate  Divina  (1). 

PROBATUR. 

52.  Quoad  Quodlibet  ens  creatum  per  suum  esse  substantiale 
est  bonum  secundum  quid,  per  multiplex  esse  accidentale  superaddi- 
tum evadit  bonum  simpliciter.  Atqui  esse  inhaeret  formaliter  ei,  cuius 
est  actus.  Ergo  omnia  entia  creata  sunt  formaliter  bona  bonitatibus 
sibi  intrinsecis. 

Quoad  Creaturae  in  tantum  sunt  bonae,  in  quantum  imitantur 
suo  modo  eam  rationem  Divinae  Perfectionis  secundum  quam  Deus 
ita  est  in  se  perfectus,  ut  sit  etiam  perfectivus  aliorum  extra  se,  quam 
perfectionis  rationem  quo  magis  imitantur,  eo  sunt  meliores.  Atqui 
in  hac  ratione  perfecti  et  perfectivi  consistit  formalis  ratio  bonitatis. 
Ergo  omnia  sunt  bona  bonitate  Divina  tamquam  causa  exemplari. 

Quoad  a)  In  tantum  Deus  est  suprema  causa  efficiens  omnium 
rerum,  quas  a non  esse  ad  esse  adducit,  in  quantum  est  infinite  per- 


(1)  1.  p.  q.  6.  a.  4.  et  C.  G.  lib.  3.  c.  40. 

De  Mandato.  — Instit.  Phil.  — Vol.  II. 


25 


B86 


THEOL.  NAT.  - PARS  III. 


fectus  in  se  et  perfectivus  aliorum  extra  se.  Atqui  in  hoc  consistit 
formalis  ratio  bonitatis.  Ergo  omnia  sunt  bona  bonitate  Divina,  tam- 
quam causa  efficiente. 

h)  Quod  est  maxime  tale  in  aliquo  genere  perfectionis  est  causa  i| 
omnium  quae  sunt  illius  generis,  idest  quae  participant  de  illa  perfe- 
ctione (cfr.  n.  22.).  Atqui  Deus  est  summum  Bonum  (ut  in  Thes.  17. 
demonstravimus).  Ergo  Deus  est  Bonitate  sua  causa  efficiens  omnis 
bonitatis  participatae. 

Quoad  Causa  finalis  seu  finis  est  id,  cuius  gratia  aliquid  fit. 
Atqui  Deus  amore  bonitatis  suae,  quae  est  obiectum  proportionatum 
divinae  voluntatis,  eam  libere  communicat  creaturis:  creaturae  autem 
propter  suum  appetitum  ad  bonum  eis  conveniens,  appetunt  vel  im- 
plicite vel  explicite  Bonitatem  Divinam,  vel  in  seipsa  vel  in  eius 
similitudine  participata.  Ergo  Bonitate  Divina  tamquam  causa  finali 
omnia  sunt  bona. 


SCHOLIA. 


53. 1.  De  Fine  positive  et  fine  negative  dicto,  deque  modo  qiio 
divina  Bonitas  habet  rationem  finis  relate  ad  diversa.  Positive 
dicitur  finis  relate  ad  aliquid  id,  ad  quod  hoc  x>roprie  ordinatur  ut- 
pote  realiter  ab  eo  distinctum.  Sic  Bonitas  Divina  relate  ad  creaturas 
rationem  habet  finis  positive  dicti,  quia  ad  eam  creaturae  proprie  or- 
dinantur tamquam  ad  aliquid  realiter  ab  eis  distinctum,  et  quidem 
tamquam  ad  supremum  et  necessarium  finem.  Finis  negative  relate 
ad  aliquid  dicitur  id,  ad  quod  hoc  non  ordinatur  ordinatione  proprie 
dicta,  quia  realiter  identificatur  cum  eo.  Sic  Bonitas  Divina  relate  ad 
Essentiam  et  Voluntatem  Divinam  rationem  habet  finis  negative  dicti, 
quia  Essentia  et  Voluntas  Divina,  quum  realiter  identificentur  cum 
Divina  Bonitate,  nequeunt  proprie  ordinari  ad  eam  tanquam  ad  ali- 
quid realiter  ab  ipsis  distinctum.  Et  ideo  Bonitas  Divina  nequit  dici 
ullo  modo  causa  finalis  Essentiae  vel  Voluntatis  Divinae,  sed  tantum 
finis  negative  aut  ratio  cur  Voluntas  Divina  aliquid  velit  (1). 

II.  Deus  non  propter  desiderium  finis  sed  propter  amorem 
finis  idest  suae  Bonitatis  libere  creaturis  communicandae  agit 
extra  se.  Propter  desiderium  finis  agit,  qui  aliquo  bono  indigens; 
agit  ut  illud  assequatur.  Propter  purum  amorem  finis  agit  qui  non 
propter  finis  indigentiam,  sed  propter  eius  amorem  aliquid  operatur.J 
Hoc  secundo  modo  operatur  Deus  extra  se.  Etenim  Deus  nullo  bouo7 


(1)  Cfr.  S.  Th.  C.  G.  lil).  1.  cap.  86.  87. 

indigens,  quum  sit  Bonitas  subsistens,  propter  Bonitatis  suae  amorem, 
hanc  aliis  libere  communicat,  secundum  ordinem  suae  sapientiae  et 
dispositionem  suae  Voluntatis  (cfr.  C.  Gr.  1.  c.).  Quae  communicatio 
ita  fit,  ut  simul  cedat  in  totam  litilitatem  eorum^  quihus  fit,  nempe 
creaturarum,  et  in  extrinsecam  manifestationem  et  gloriam  Divinae 
Bonitatis ; quia  Deus  nullo  modo  perficitur  bonitate  suarum  creatu- 
rarum et  ideo  eorum  bonis  nullatenus  indiget,  neque  utitur:  creatura 
autem  propter  bonitatem  sibi  communicatam  et  secundum  gradum 
quo  participat  de  hac  bonitate,  tendit  modo  suo  statui  conveniente  in 
Bonitatem  Divinam,  quae  est  ultimus  omnium  finis.  Quae  extrinseca 
glorificatio  Divinae  Bonitatis,  quamvis  nullam  Deo  intrinsecam  utili- 
tatem afferat,  quia  Deus  est  in  se  infinite  perfectus,  beatus  et  gloriosus, 
tamen  ex  suppositione  creationis  necessario  intenditur  a Divina  Volun- 
tate et  semper  adimpletur,  quia  Deus  non  potest  non  ordinare  crea- 
turas ad  ultimum  et  absolutum  finem,  qui  est  Bonitas  per  se  subsistens 
seu  ipse  Deus  (1). 

III.  Toliiiitas  Beatorum  immediate  intuentiiim  Divinam  Es- 
sentiam, et  infinite  magis  Voluntas  Divina,  omnia  bona  amant 
propter  amorem  Divinae  Bonitatis.  Etenim  eo  modo  est  aliquid 
amabile  quo  est  bonum.  Quod  est  bonum  per  essentiam  et  ratione  sui, 
est  amabile  per  se  et  ratione  sui : quod  est  bonum  per  participationem 
et  ratione  alterius  est  amabile  per  participationem  et  ratione  alte- 
rius. Atqui  solus  Deus  est  bonus  per  essentiam  et  ratione  sui,  quum 
sit  ipsa  Bonitas  subsistens ; creaturae  autem  sunt  bonae  per  partici- 
pationem et  ratione  Divinae  Bonitatis,  ad  quam  necessarium  ordinem 
dicunt  (Cfr.  C.  Gr.  Lib.  3.  cap.  17.).  Ergo  necesse  est,  ut  voluntas,  quae 
immediate  Divina  Bonitate  fruitur,  amet  creaturas  propter  Divinam 
Bonitatem,  hanc  autem  propter  seipsam. 

Ex  quo  argumento  apparet  creaturas  intellectuales,  quae  licet  non 
immediate  videant  Deum,  tamen  quum  vel  per  naturalem  demonstra- 
tionem vel  per  revelationem  fidei,  eius  attributa  sufficienter  cogno- 
scere debeant,  teneri  ad  amandam  Divinam  Bonitatem  propter  seipsam, 
se  autem  et  caeteras  creaturas  propter  divinam  Bonitatem.  Secus 
earum  voluntas  esset  perversa,  utpote  male  ordinata  circa  ultimum 
finem.  Quae  perversitas  voluntatis  invenitur  in  peccatoribus,  quamvis 
non  immobiliter.  In  damnatis  autem  invenitur  etiam  immobiliter. 

IV.  Amor  Dei  erga  creaturas  est  prorsus  gratuitus,  quia  nulla 
utilitas  Deo  inde  provenit,  magna  autem  creaturis.  Quapropter  distincto 
fine  m finem  operis  et  finem  operantis,  dicimus  Deum,  si  consideretur 


(1)  Cfr.  S.  Th.  1 . p.  q.  1‘J.  a.  G. 

finis  operantis^  fecisse  creaturam  propter  suam  Divinam  Bonitatem,  si  ■ | 
vero  consideretur  finis  operis^  fecisse  creaturam  propter  ipsius  crea-  | 

turae  utilitatem.  S.  Tliomas  (in  2.  Sent.  Dist.  1.  q.  2.  a.  1.)  finem  operis  jl 

vocat  id,  quod  terminat  actionem  agentis,  ex.  gr.  aedificium  relate  ad 
aedificationem;  finem  vero  operantis  appellat  id,  quod  ultimatim  et 
principaliter  agens  intendit,  quum  sit  potissima  ratio,  qua  agens  mo- 
vetur ad  operandum,  quique  necessario  debet  esse  in  ipso  agente,  . 
saltem  ut  cognitum  et  desideratum  vel  amatum  ex.  gr.  gloria  vel  com-  ' 
modum.  I 

V.  Amor  Dei  erga  creaturas  causat  in  eis  bonitatem  ipsi  in- 

trinsecam, propter  quam  amabiles  evadunt.  Quum  enim  ex  una 
parte  creaturae  tantum  habeant  de  bonitate,  quantum  habent  de  esse, 
ex  alia  parte  Deus  sua  voluntate  conferat  eis  totum  esse,  quod  habent, 
sequitur  Deum  ita  creaturas  amare,  ut  eis,  quidquid  amabilitatis  ha- 
bent, conferat.  « Cum  amare  nihil  aliud  sit  (ait  S.  Thomas  1.  p.  q.  20.  3 

« a.  2.j;  quam  velle  bonum  alicui,  manifestum  est  quod  Deus  omnia,  j 

« quae  sunt,  amat,  non  tamen  eo  modo  sicut  nos,  quia  enim  voluntas  | 

« nostra  non  est  causa  bonitatis  rerum  sed  ab  ea  movetur  sicut  ab  i 

« obiecto:  amor  noster,  quo  bonum  alicui  volumus,  non  est  causa  ■ 

« bonitatis  ipsius;  sed  e converso  bonitas  eius,  vel  vera,  vel  aestimata, 

« provocat  amorem,  quo  ei  volumus  et  bonum  conservari  quod  habet, 

« et  addi  quod  non  habet,  et  ut  ad  hoc  operemur.  Sed  amor  Dei  est 
« infundens  et  creans  bonitatem  in  rebus  ». 

VI.  Communicatio  bonitatis  Divinae  creaturis  ita  fit  volun- 
tarie ut  fiat  etiam  libere.  Nam  voluntas  necessitatur  tantum  ab  | 
obiecto  intensive  proprio,  sine  quo  neque  perfecte  beata  esset.  Atqui 
nulla  intrinseca  perfectio  nec  beatitudinis  argumentum  accedit  Divinae 
Voluntati  ex  communicatione  suae,  bonitatis  creaturis.  Ergo  haec  fit 
prorsus  libere  (1). 

VII.  Omnia  appetunt  suo  modo  Deum.  Nam  uniuscuiusque  bo- 
num consistit  in  aliqua  communicatione  sibi  facta  Divinae  Bonitatis. 
Unde  unaquaeque  creatura  modo  sibi  proportionato  tendit  in  reci- 
piendam communicationem  Divinae  Bonitatis  et  in  asservandum  eam;  , 
quam  recepit.  Quae  communicatio,  quum  fieri  nequeat  secundum  * 
ipsum  esse  Divinae  Bonitatis,  fit  vel  tantum  secundum  similitudinem 
participatam,  nempe  per  formam  inhaerentem  creaturae,  vel  etiam  n 
(si  id  non  repugnet  naturae  alicuius  creaturae)  fieri  potest  ex  super-  j 
naturali  dono  secundum  operationem  immediate  attingentem  ipsam  ! 
Divinam  Essentiam.  Qui  sublimior  communicationis  modus  est  possi-  - 


(1)  Cfr.  S.  Th.  1.  p.  q.  10.  a.  3. 

bilis  pro  creatura  intellectiva,  quae,  quum  sit  capax  cognoscendi  et 
amandi  explicite  Deum,  habet  potentiam  ohedientialem^  ut  supernatu- 
rali  dono  elevetur  ad  recipiendam  communicationem  Divinae  Bonitatis 
secundum  operationem  intellectus  et  voluntatis  in  fruitione  Essentiae 
Divinae  immediate  visae.  Ad  quam  communicationem  in  aeterna  bea- 
titudine  recipiendam  nos  reapse  liberalissimo  Dei  amore  elevatos  fuisse 
Fides  docet.  Pulcherrimam  explicationem  huius  Scholii  habes  apud 
S.  Thomam  (in  II.  Sent.  Dist.  1.  q.  2.  a.  2.  corp.). 

VIII.  Creatura  intellectiva  debet  speciali  modo  tendere  in 
Deum.  S.  Thomas  in  qq.  dd.  De  Verit.  (q.  22.  a.  2.)  explicat  cur  et 
quomodo  creatura  intellectualis  adhuc  in  statu  viae,  valeat  non  solum 
implicite  sed  etiam  explicite  appetere  ipsum  Summum  Bonum,  nempe 
Deum,  et  quomodo  ad  hoc  ut  sit  recta  nostra  voluntas  debeat  expli- 
cite tendere  in  ipsum  Deum  vel  actualiter  vel  hahitiialiter : « Sicut 
« Deus  propter  hoc,  quod  est  primum  efficiens,  agit  in  omni  agente, 
« ita  propter  hoc,  quod  est  ultimus  finis,  appetitur  in  omni  fine.  Sed 
« hoc  est  appetere  ipsum  Deum  implicite^  sic  enim  virtus  primae  causae 
« est  in  secunda,  ut  principia  in  conclusionibus : resolvere  autem  con- 
« clusiones  in  principia,  vel  secundas  causas  in  primas  est  tantum 
« virtutis  rationalis.  Unde  sola  rationalis  natura  potest  secundarios 
« fines  in  ipsum  Deum  per  quandam  viam  resolutionis  inducere,  ut 
« sic  ipsum  Deum  explicite  appetat.  Et  sicut  in  demonstrativis  scien- 
« tiis  non  recte  sumitur  conclusio  nisi  per  resolutionem  in  prima 
« principia,  ita  appetitus  creaturae  rationalis  non  est  rectus  nisi  per 
« appetitum  explicitum  ipsius  Dei,  actu,  vel  habitu  ». 


THESIS  XX. 

Solus  Deus  est  simpliciter  infinitus  in  ratione  actus  (1). 

PROBATUR. 

54.  Illud  ens  est  simpliciter  infinitum  in  ratione  actus,  quod  habet 
perfectionem  absque  limitatione  potentialitatis  in  omni  ordine  perfe- 
ctionis. Atqui  huiusmodi  est  tantnm  actus  purissimus  seu  ipsum  esse 
subsistens,  nempe  Deus.  Ergo  solus  Deus  est  simpliciter  infinitus  in 
ratione  actus.  Maior  constat  ex  Ontol.  n.  91.  Minor  ex  demostratis 
in  quaestionibus  2.  et  3.  (2). 


(1)  Cfr.  s.  Th.  1.  p.  q.  7. 

(2)  Cfr.  qq.  dd.  de  Pot.  q.  1.  a.  2.  et  in  I.  Sent.  Di.st.  14.  (j.  1.  a.  1. 

THESIS  XXL 


Deus  est  unus;  immo  est  maxime  unus  (1). 


PROBATUR  PRIMA  PARS 


55.  Haec  pars,  quae  multiplici  argumentorum  genere  probatur  a i 
S.  Thoma  1.  c.  et  C.  G.  lib.  1.  cap.  42.  atqui  in  1.  Sent.  Dist.  2.  q.  1.  ] ' 
a.  1.,  sic  breviter  ostenditur:  I 

a)  Deus  est  actus  purissimus  seu  ipsum  esse  subsistens.  Atqui  > j 
ipsum  esse  subsistens  est  necessario  unicum.  Ergo  Deus  est  unus.  ~ j 
Maior  constat  ex  QQ.  II.  et  III,  Minor  ex  Philos.  Prim.  n.  84.  ubi  de-  ^ |j 
monstravimus  actum  in  aliquo  ordine  purum  esse  in  eodem  ordine  ne-  ^ 
cessario  unicum.  Quum  igitur  ipsum  esse  subsistens  sit  actus  purus  \ 
in  ordine  essendi,  est  in  eo  necessario  unicus.  • -I 

h)  Deus  est  infinita  perfectio  subsistens  et  ideo  est  ipsa  plenitudo 
omnis  perfectionis.  Atqui  si  essent  plures  Dii,  neuter  esset  ipsa  ple- 
nitudo subsistens  omnis  perfectionis,  quia  perfectio  unius  deesset  alteri, 
quum  deberent  differre  ab  invicem  per  aliquam  distinctam  realitatem. 
Ergo  Deus  est  unus  tantum. 

c)  Suppositum  Divinum  non  distinguitur  realiter  a Divina  Essentia, 
Deus  enim  est  sua  Deitas  (cf.  n.  35.).  Atqui  essentia  entis,  in  quo  sup- 
positum ab  ea  non  distinguitur,  nequit  numerice  multiplicari.  Ergo 
Essentia  Divina  est  numerice  immultiplicabilis.  Minor  sic  paucis  a « 

S.  Thoma  probatur  (2) : « Illud  unde  aliquid  singulare  est  Iwc  aliquid 

« nullo  modo  est  multis  communicabile.  Illud  enim  unde  Socrates  est^ 

« homo,  multis  communicari  potest,  sed  id  unde  est  hic  homo  non^, 

« potest  communicari  nisi  uni  tantum.  Si  ergo  Socrates  per  id  esset  " ^ 
« homo,  per  quod  est  hic  homo,  sicut  non  possunt  esse  plures  Socrates, 

« ita  non  possent  esse  plures  homines.  Hoc  autem  convenit  Deo.  Nam 
« ipse  Deus  est  sua  natura,  ut  supra  ostensum  est  (quaest.  3.  art.  3.). 

« Secundum  igitur  idem  est  Deus  et  hic  Deus.  Impossibile  est  igitur 
« esse  plures  Deos  ». 

d)  Demonstravimus  in  Quaest.  II.  Th.  8.  ordinem  in  universo 
mundo  relucentem  procedere  ab  intelligentia  infinita : distincta  a mundo 
mundique  creatrice.  Atqui  haec  intelligentia  est  Deus.  Ergo  Deus 
est  unus. 


(1)  1.  p.  q.  11. 

(.2)  1.  p.  q.  11.  a.  3. 

PROBATUR  SECUNDA  PARS. 

56.  Illud  ens  est  maxime  unum  quod  est  tum  actu  tum  potentia 
indivisum  in  se  et  divisum  a quolibet  alio.  Atqui  huiusmodi  est  ipsum 
esse  subsistens  nempe  Deus.  Ergo  Deus  est  maxime  unus.  Maior  con- 
stat ex  Ont.  n.  63.  Minor  ex  demonstratis  in  Quaest.  III.  « De  Divina 
Simplicitate  ».  Hoc  argumentum  pulchre  evolutum  a S.  Thoma  inve- 
nies (in  I.  Sent.  Dist.  24.  q.  1.  a.  1.).  Ibidem  et  in  locis  supra  citatis 
obiectiones  propositas  et  solutas  confer,  ex  quibus  nonnullas  subne- 
ctimus. 


OBIECTIONES. 

57.  Obiect.  l^  Unum  quod  convertitur  cum  ente  importat  privatio- 
nem. Atqui  privatio  omnis  est  imperfectio,  quae  nequit  competere  Deo. 
Ergo  unum  quod  convertitur  cum  ente  non  potest  praedicari  de  Deo. 

Resp.  Dist.  mai.  Importat  privationem  improprie  dictam,  Conc.^  pro- 
prie dictam.  Nego.  Contrad.  min.  et  nego  conseq.  (Cfr.  Phil.  Prim.  n.  58.) 

Obiect.  2®'.  Omne  quod  est  unum  est  connumerabile  alteri.  Sed  Deus 
non  est  connumerabilis  ulli  creaturae.  Ergo  Deus  non  est  unus. 

Resp.  Dist.  mai.  Est  connumerabile  alteri  vel  univoce,  vel  analo- 
gice, Cone.,  tantum  univoce.  Nego.  Contrad.  min.  Deus  non  est  connu- 
merabilis creaturis  connumeratione  univoca.  Cone.,  connumeratione 
analogica,  Nego. 

Obiect.  (Dualistarum).  Ab  uno  simplici  non  procedit  nisi  sim- 
plex. Sed  Deus  est  omnino  simplex.  Ergo  datur  aliud  supremum  prin- 
cipium, a quo  res  compositae  procedunt. 

Resp.  Dist.  mai.  Si  ageret  ex  necessitate  naturae  et  produceret 
effectum  adaequantem  eius  virtutem,  Conc.^  si  agit  libere  et  producit 
effectum  inadaequantem  eius  virtutem.  Nego.  Cone.  min.  et  Nego 
cons.  (1). 

Obiect.  4“.  Omne  agens  agit  sibi  simile.  Sed  corpora  corruptibilia 
non  sunt  similia  Deo,  qui  est  purissimus  spiritus.  Ergo  non  fuerunt 
causata  a Deo,  sed  ab  alio  supremo  principio. 

Resp.  Dist.  mai.  Agens  agit  sibi  simile  vel  similitudine  univoca  vel 
analogica,  Cone.,  tantum  similitudine  univoca.  Nego.  Contrad.  min. 
Corruptibilia  non  sunt  perfecte  similia  Deo,  Cone.,  non  sunt  aliqua- 
liter similia  Deo  similitudine  analogica.  Nego.  « Dicendum  quod  Deus 
« licet  sit  spiritus,  habet  tamen  in  sua  sapientia  rationes  corporum. 


(1)  Cfr.  s.  Th.  qq.  tld.  de  Pot.  q.  3.  a.  6.  ad  22. 

« quibus  corpora  assimilantur  per  modum,  quo  artificiata  artifici  si- 
« milantur  quantum  ad  suam  artem,  nihilominus  tamen  corpora  Deo 
« similantur  quantum  ad  eius  naturam,  in  quantum  sunt  et  bona  sunt  ' j 
« et  unitatem  aliquam  habent  ».  (S.  Th.  1.  c.  ad  25.).  In  eodem  articulo  \ 
plures  obiectiones  invenies  ponentium  duplex  supremum  principium, 
unum  bonorum,  aliud  malorum.  i 

Obiect.  5^  Principium  determinatum  alicuius  generis  non  invenitur  . 
nisi  in  habentibus  naturam  illius  generis:  sicut  anima  non  invenitur 
nisi  in  rebus  viventibus.  Sed  unitas  est  in  genere  quantitatis  sicut  | 
principium,  sicut  et  punctum.  Ergo  quum  quantitas  non  sit  in  Deo, 
videtur  quod  nec  unitas. 

Resp.  Cone.  mai.  dist.  min.  Unitas  stricte  numerica  seu  praedica-  ! 
mentalis,  Cone.,  unitas  transcendentalis.  Nego.  Nego  eonseq.  Solutio 
patet  ex  dictis  in  Philosophia  Prima  n.  62.  . l 

QUAESTIO  YIL 

DE  UBIQUITATE  ET  AETERNITATE  DEI 
THESIS  XXII. 

Deus  est  intime  praesens  omnibus  rebus  (1). 

PRAENOTANDUM. 

58.  Duo  in  Thesi  supponuntur,  quae  alibi  demonstrantur:  U res 
ereatas  a Deo  immediate  suum  esse  accipere  et  in  suo  esse  ab  eodem 
conservari  directe  et  immediate  (vide  inferius  Quaest.  12.);  2®  quam- 
cumque  causam  agentem  debere  esse  simul  cimi  suo  effectu  proximo 
et  immediato^  nempe  debere  ei  coniugi  non  solum  immediatione  vir- 
tutis sed  etiam  immediatione  suppositi ; atque  hoc  sensu  intelligunt 
Scholastici  actiones  in  distans  repugnare  (Cfr.  Cosmol.  Th.  32.). 

PROBATUR. 

59.  Effectus  proximus  et  immediatus  Dei  est  esse  rerum,  quae  Dei 
operatione  immediata  indigent  ut  creentur,  producantur  et  conser- 
ventur secundum  totam  realitatem  quam  habent.  Atqui  necesse  est  ut 
causa  agens  sit  simul  cum  suo  effectu  proximo  et  immediato,  imme- 
diatione suppositi  et  virtutis.  Ergo  Deus  est  intime  praesens  unicuique 
rei,  quia  esse  uniuscuiusque  rei  est  id  quod  est  magis  intimum  cui- 
libet rei  et  quod  profundius  omnibus  inest.  Minor  constat  ex  Co- 
smologia  Th.  23.  Maior  supponitur  ex  Quaestionibus  de  creatione  et 
conservatione  rerum,  quas  inferius  pertractabimus.  Ergo  stat  conse- 
quentia (2). 

60.  Corollaria.  I.  Deus  est  intime  praesens  etiam  creaturis  pure 
spiritualibus,  quas  creavit,  conservat  et  ad  quarum  operationes  con- 
currit in  ordine  causae  primae. 

II.  Katio  formalis  praesentiae  Dei  in  suis  creaturis  est  eius  operatio. 
Nam  Essentia  Divina  infinitate  suae  purissimae  perfectionis  est  prorsus 
absoluta  ab  omni  creatura,  ut  constat  ex  eis  quae  de  Divina  simpli- 
citate disputavimus  in  Quaest.  III.  Et  ideo,  quum  Deus  non  possit 


(1)  Cfr.  S.  Th.  1.  p.  <1.  8. 

(2)  Cfr.  S.  Th.  qq.  Ud.  do  Pot.  q.  5.  aa.  ’•  2.;  iii  I.  Seat.  Dist.  37.  q.  1.  a.  2. 

esse  intime  praesens  rebus  tamquam  eis  commixtus,  quasi  earum  pars 
sive  materialis,  sive  formalis,  sive  integralis,  remanet  ut  intima  eius 
praesentia  habeatur  per  contactum,  non  quantitatis,  sed  virtutis.  Porro 
contactus  virtutis,  quae  in  Deo  identificatur  cum  eius  Essentia,  est 
ipsa  divinae  virtutis  operatio.  Ergo  formalis  ratio  praesentiae  Dei  in 
rebus  omnibus  est  eius  operatio  (1). 

III.  Deus  est  in  rehus per  potentiam^  praesentiam  et  essentiam,  Deus 
ratione  suae  immediatae  operationis  in  omnibus  suis  creaturis,  quas  in 
esse  naturali  conservat  et  ad  quarum  actiones  concurrit,  dicitur  esse 
in  eis  potentiam,  praesentiam  et  essentiam,  Vqy  potentiam  quidem, 
quia  operatur  in  eis,  per  praesentiam,  quia  immediate  attingit  eas 
virtute  sua,  per  essentiam,  quia,  quum  eius  virtus  identificetur  cum 
sua  Essentia,  haec  est  intime  praesens  omni  effectui  divino. 

IV.  Immensitas  praedicatur  de  Deo  aeternaliter,  ubiquitas  autem 
stricte  sumpta  praedicatur  ex  tempore.  Quum  Divina  immensitas  im- 
portet virtutem  praesentialitatis  Divinae,  quae  numquam  expleri  potest 
per  hoc  quod  Deus  evadat  praesens  spatiis  locisque  quamvis  sine  fine 
multiplicarentur,  ubiquitas  autem  stricte  sumpta  importet  actualem 
praesentiam  Dei  omnibus  spatiis  locisque  existentibus ; patet  immensi- 
tatem aeternaliter  praedicari  de  Deo,  ubiquitatem  autem  competere 
Deo  in  hypothesi  creationis  substantiae  corporeae  et  ex  tempore  prae- 
dicari de  eo.  Quare  divina  immensitas  ratione  ratiocinata  differt  a 
divina  ubiquitate  stricte  sumpta  (2). 

THESIS  XXIII. 

Deus  1°  non  est  in  loco  circumscriptive,  neque  definitive: 
2^  sed  repletive  seu  eminenter  idest  nobilissimo  modo,  qua- 
tenus nempe  virtute  et  essentia  sua  ita  est  totus  in  omni 
loco  et  locato,  et  in  qualibet  eorum  parte,  ut  omnia  exce- 
dat et  ad  infinita  virtualiter  se  extendat;  3^  quapropter  dici 
debet  esse  ubique  primo  et  per  se  (3). 

PROBATUR. 

61.  Quoad  Circumscriptive  est  in  loco  id  quod  ratione  suarum 
dimensionum  circumscribitur  superficie  corporis  ambientis,  definitive 
est  in  loco  id  quod  ita  invenitur  in  eo  quod  circumscriptive  est  in 
loco  applicando  ei  suam  virtutem,  ut  non  possit  esse  simul  in  alio. 


(1)  Sfr.  S.  Th.  in  I.  Sent.  Dist.  37.  q.  1.  a.  2. 

(2)  Cfr.  S.  Th.  in  I.  Sent.  Dist.  37.  q.  2.  a.  3. 

(3)  Haec  Thesis  est  applicatio  eoriun  quae  in  Cosnaologia  q.  9.  c.  2.  tradidinius. 

Atqui  Deus  neque  est  dimensionatus,  neque  est  virtute  et  essentia  sua 
ita  praesens  intime  alicui  corpori,  ut  hoc  non  excedat,  quum  sit  actus 
purissimus  simpliciter  infinitus.  Ergo  Deus  neque  circumscriptive  ne- 
que definitive  est  in  loco. 

Quoad  2^''^.  Repletive  idest  eminenter  seu  nobilissimo  modo  est  in 
loco  id,  quod  virtute  et  essentia  sua  ita  est  totum  in  omni  loco  et 
locato  et  in  qualibet  eorum  parte,  ut  omnia  excedat  et  ad  infinita  vir- 
tualiter  se  extendat.  Atqui  hoc  modo  Deus  est  in  loco,  quia  infinita 
virtute  sua,  quae  identificatur  cum  simplicissima  sua  Essentia,  ita  dat 
et  conservat  directe  et  immediate  esse  omnium  locorum  et  locatorum, 
ut  etiam  infinitis  aliis  dare  esse  et  conservare  posset.  Ergo.  Maior 
constat  ex  Cosmologia  nn.  84.  86.  Minor  ex  Thesi  praecedenti. 

Quoad  Uhique  primo  et  per  se  est  id,  quod  in  quacumque  hy- 

pothesi  exigit  esse  secundum  se  totum  in  omni  loco  ita,  ut  sit  totum 
in  toto  et  totum  in  qualibet  parte  eius.  Atqui  esse  hoc  modo  in  omni 
loco  competit  soli  Deo.  Ergo  soli  Deo  competit  esse  ubique  primo  et 
per  se.  Maior  constat  ex  Cosmologia  n.  84.  Minor  constat  ex  demon- 
stratione 2^®  Partis  (1). 


THESIS  XXIV. 

Solus  Deus  est  aeternus,  immo  est  sua  aeternitas  (2). 

PROBATUR. 

62.  Quoad  a)  Aeternum  est  id,  cuius  duratio  consistit  in  perfe- 
ctissima seu  unitate  omnimodae  immutabilitatis  tum  quoad 

esse,  tum  quoad  operari.  Atqui  huiusmodi  est  unice  actus  purissimus 
nempe  Deus.  Ergo  solus  Deus  est  aeternus.  Maior  constat  ex  Cosm. 
n.  78.  Minor  ex  q.  3. 

h)  Aeternitas  definitur  a Boetio : interminaljilis  vitae  tota  simid  et 
perfecta  possessio.  Atqui  talis  vitae  possessio  competere  unice  potest 
actui  purissimo  subsistenti,  nempe  Deo,  cuius  essentia,  esse  et  ope- 
ratio prorsus  identificantur.  Ergo  soli  Deo  competit  aeternitas. 

Quoad.  Immutabilis  permanentia  Divinae  Essentiae  in  suo  esse 
et  operari  non  est  forma  superaddita  ipsi  esse  vel  operationi  Dei,  sed 
est  ipsum  Divinum  esse  et  operari  immutabiliter  permanens.  Atqui  in 
immutabili  seu  uniformi  permanentia  in  esse  et  operari  divino  consi- 
stit aeternitas.  Ergo  ipsum  Divinum  esse  uniforme  idest  immutabiliter 


(1)  Cfr.  S.  Th.  I.  Sent.  Dist.  q.  2.  a.  2. 

(2)  Recolantur  quae  diximus  in  Cosmologia  (f.  8. 

permanens  est  ipsa  aeternitas.  Ergo  Deus,  qui  est  suum  esse  et  suum 
operari,  est  sua  aeternitas,  quae  a Divina  Essentia  non  differt  re,  sed 
ratione  ratiocinata.  Maior  constat  ex  Quaest.  3.  Minor  ex  Cosm.  n.  78. 

« Dicendum  quod  ratio  aeternitatis  consequitur  immutabilitatem,  sicut 
« ratio  temporis  consequitur  motum,  ut  ex  dictis  patet  (art.  praec.). 

« Unde  cum  Deus  sit  maxime  immutabilis,  sibi  maxime  competit  esse 
« aeternum.  Nec  solum  est  aeternus,  sed  est  sua  aeternitas : cum  tamen 
« nulla  alia  res  sit  sua  duratio,  quia  non  est  suum  esse.  Deus  autem 
« est  suum  esse  uniforme.  Unde  sicut  est  sua  essentia,  ita  sua  aeter- 
« nitas  » (1). 

THESIS  XXV. 

Aeternitas  Divina  suo  indivisibili  nunc  omnium  creaturarum 
durationes  sive  permanentes  sive  successivas  eminenter  com- 
prehendit, ita  ut  quamvis  res,  quae  in  variis  temporis  diffe- 
rentiis existunt,  sibi  invicem  coexistere  nequeant,  omnes 
tamen  coexistunt  ipsi  niinc  Aeternitatis  Divinae. 

PRAENOTIONES. 

63.  I.  Plures  res,  quae  subduntur  tempori,  eatenus  dici  possunt 
simul  existere,  quatenus  sunt  actu  in  eodem  nunc  temporis. 

II.  Res,  quarum  una  subditur  tempori,  alia  autem  nullo  modo,  quia 
est  aeterna,  nequeunt  dici  coexistere,  quatenus  sint  actu  in  eodem 
nunc  temporis,  quia  res  aeterna,  quum  nullatenus  subdatur  tempori 
nequit  a tempore,  vel  a 7iunc  temporis,  mensurari,  sed  eatenus  dici 
possunt  coexistere  quatenus  ea,  quae  subditur  tempori  est  cum  re  non 
subdita  tempori  in  eodem  nunc  aeternitatis,  quae  est  mensura  exce- 
dens omnium  durationem  rerum  sive  temporalium  sive  aeviternarum. 
Cfr.  Cosm.  n.  80. 

III.  Quum  omnes  res  creatae  et  creandae  dicuntur  simul  praesentes 
aeternitati  Dei,  haec  propositio  falsa  esset  si  t6  simul  referretur  ad 
res,  quatenus  invicem  relationibus  praeteritarum,  praesentium  et  fu- 
turarum referuntur,  quia  quum  nequeant  convenire  in  eodem  nunc 
temporis  (quod  iugiter  mutatur  eo  modo,  quem  in  Cosm.  nn.  77.  II.  it 
et  80.  diximus)  nequeunt  simul  coexistere.  Si  autem  to  simul  referatur 
ad  res,  quatenus  singillatim  referuntur  ad  Aeternitatem  Divinam,  sub 
cuius  indivisibili  nunc  omnes  comprehenduntur  et  exceduntur,  veris- 
sima est.  Etenim  « Aeternitas  tota  simul  existens  ambit  totum  tempus. 


(1)  s.  Tli.  1.  p.  q.  10.  a.  2. 

« Unde  omnia,  quae  sunt  in  tempore,  sunt  Deo  ab  aeterno  praesentia, 

« non  solum  ea  ratione,  qua  habet  rationes  rerum  (intellectualiter) 
« apud  se  praesentes,  ut  quidam  dicunt,  sed  quia  eius  intuitus  fertur 
« ab  aeterno  supra  omnia  prout  sunt  in  sua  praesentialitate  » (1).  Et 
subdit:  « Ad  tertium  dicendum,  quod  ea  quae  temporaliter  in  actum 
« reducuntur,  a nobis  successive  cognoscuntur  in  tempore,  sed  a Deo 
« in  aeternitate,  quae  est  supra  tempus.  Unde  nobis  quia  cognoscimus 
« futura  contingentia,  in  quantum  talia  sunt,  certa  esse  non  possunt, 
« sed  soli  Deo,  cuius  intelligere  est  in  aeternitate  supra  tempus.  Sicut 
« ille  qui  vadit  per  viam  non  videt  illos,  qui  post  eum  veniunt  sed 
« ille  qui  ab  aliqua  altitudine  totam  viam  intuetur,  simul  videt  omnes 
« transeuntes  per  viam  ». 

Neque  obiicias.  Ea  quae  simul  coexistimt  uni  eidemque  nunc^ 
simul  coexistunt  inter  se.  Atqui  falsum  est  res  praeteritas  et  futuras 
simul  coexistere  inter  se.  Ergo  falsum  est  eas  simul  coexistere  ipsi 
nmc  aeternitatis  Divinae. 

Respondemus  enim,  distinguendo  maiorem:  si  unum  idemque  nunc 
cui  coexistunt  esset  eiusdem  rationis  cum  nunc^  in  quo  supponuntur 
coexistere  inter  se,  Conc.^  si  est  diversae  rationis.  Nego,  Cone,  min. 
Nego  conseg.  Etenim  nunc  aeternitatis,  cui  omnes  res  creatae  et  crean- 
dae coexistere  dicuntur,  est  indivisibile  permanens,  simpliciter  infini- 
tum, estque  transcendens  mensura  omnis  durationis.  Nunc  temporis 
est  indivisibile  fluens  et  simpliciter  finitum.  Ipsum  nunc  aevi,  quamvis 
sit  indivisibile  permanens,  est  simpliciter  finitum,  infinitum  autem 
tantum  secundum  guid,  et  ideo  plenius  participat,  quamvis  deficienter 
de  perfectione  aeterni  nunc  (2). 

PROBATUR  THESIS. 

64.  Quoad  Omnes  reales  creaturarum  durationes  ea  duratio 
comprehendit  et  excedit,  quae  in  sua  immobili  actualitate  importat 
permanentiam  in  esse  undequaque  infinito.  Atqui  huiusmodi  est  nunc 
aeternitatis  Divinae  relate  ad  omnes  reales  durationes  creaturarum. 
Ergo  aeternitas  Divina  suo  indivisibili  nunc  omnium  creaturarum  du- 
rationes sive  permanentes,  sive  successivas  comprehendit  et  excedit, 
Maior  probatur.  Quidquid  est  in  aliquo  ordine  perfectionis  simpliciter 
finitum,  adaequatur  et  exceditur  ab  eo,  quod  est  simpliciter  infinitum 
in  eodem  ordine.  Atqui  omnes  reales  durationes  creaturarum  sunt 


(1)  S.  Tli.  1.  p.  q.  14.  a.  13.  c. 

(2)  Cfr.  S.  Th.  I.  Sent.  Di.st.  19.  q.  2.  a.  2.  ad  1. 

simpliciter  finitae  in  ordine  durationis,  permanentiae  in  proprio 
esse,  sive  haec  sit  simultanea,  sive  successiva.  Ergo  omnes  reales  du- 
rationes  rerum  creatarum  comprehenduntur  et  exceduntur  ab  ea  du- 
ratione,  quae  in  sua  immobili  actualitate  importat  permanentiam  in 
esse  undequaque  infinito. 

Quoad  Ad  hoc  ut  plures  res  tempori  subiectae  simul  existere 
dicantur,  convenire  debent  in  eodem  nunc  temporis.  Atqui  impossibile 
est  ut  res  quae  in  variis  temporis  differentiis  suam  existentiam  ducunt 
et  absolvunt,  conveniant  in  eodem  nunc  temporis.  Ergo  impossibile  est 
ut  res  quae  diversis  temporibus  existunt,  simul  coexistere  dicantur.  Pro?>. 
mai,  Coexistentia  est  relatio  fundata  in  actualitate  essendi  utriusque 
termini,  qui  coexistere  dicuntur.  Atqui  propria  et  proportionata  men- 
sura actualitatis  essendi  rei  temporalis  est  nunc  temporis.  Ergo  eo  ipso, 
quod  plures  res  temporales  coexistunt,  convenire  debent  in  eodem  nunc 
temporis.  Minor  superioris  argumenti  constat  ex  eo  quod  temporis 
est  indivisibile  fiuens,  ut  demonstravimus  suo  loco  (Cosm.  n.  80.). 

65.  OMect.  1®.  (Scoti)  Coexistentia  multorum  alicui  permanenti 
requirit  permanentiam  ipsorum,  sicut  puncta  circumferentiae  simul 
coexistunt  centro  permanenti,  quia  permanent  omnia  in  se.  Atqui  tem- 
poris partes  omnes  non  permanent  in  se.  Ergo  nec  simul  aeternitati 
coexistunt. 

Resp.  Dist,  mai»  Coexistentia  multorum  alicui  permanenti  requirit 
permanentiam  ipsorum  in  esse,  vel  adaequantem  vel  inadaequantem 
permanentiam  essendi  alterius  termini,  prouti  conveniunt  cum  eo  in 
eodem  modo  essendi  vel  disconveniunt  deficiendo  ab  eius  modo  essendi. 
Cone.,  requirit  necessario  permanentiam  essendi  ipsorum  adaequantem 
permanentiam  essendi  alterius  termini,  Nego.  Cone.  min.  Dist.  conseq. 
Si  vocabulum  simul  referatur  ad  partes  temporis  et  ad  res  successive 
existentes.  Cone.,  si  referatur  ad  aeternitatem,  Subdist.  Non  coexistunt 
adaequantes  aeternitatem,  quasi  haec  esset  eorum  proportionata  men- 
sura, Cone.,  non  coexistunt  inadaequantes  aeternitatem,  quum  haec  sit 
eorum  mensura  excedens,  Nego. 

Ad  exemplum  allatum  respondeo,  id  non  esse  ad  rem  sub  eo  respectu 
sub  quo  accipitur  ab  adversariis.  Nam  accipitur  sub  respectu,  sub  quo 
centrum  et  puncta  circumferentiae conveniunt,  nempe  quatenus 
sunt  in  genere  quantitatis  continuae  permanentis,  sub  qua  ratione  est 
prorsus  necessaria  eorum  simultanea  et  adaequata  coexistentia.  Sed 
si  exemplum  accipiatur  sub  eo  respectu,  sub  quo  centrum  formaliter 
differt  a punctis  circumferentiae,  nobis  favet  et  retorquetur.  Nam  quem- 
admodum unum  punctum  circumferentiae  relate  ad  aliud  punctum 
eiusdem,  nequit  habere  eamdem  rationem  situalis  praesentiae,  sed 

unum  prae  alio  rationem  habet  prioris  et  posterioris,  relate  vero  ad 
centrum,  quod  sub  hoc  respectu  est  in  ordine  eminenti,  habent  prorsus 
eandem  rationem  situalis  praesentiae ; similiter  durationes  successivae 
habent  ad  invicem  rationem  prioris  et  posterioris,  non  autem  relate 
ad  aeternitatem.  Et  si  peripheria  circuiret,  movendo  se  circa  centrum 
hoc  immobilitate  sua  aequaliter  respiceret  omnes  partes  peripheriae 
unam  post  aliam  sibi  succedentes. 

Obiect.  2*.  (Burandi).  Quae  simul  sunt  alicui,  sunt  et  inter  se.  Sed 
tempora  sunt  simul  cum  aeternitate  tota.  Ergo  et  inter  se ; quod  est 
falsum,  quum  unum  sit  post  alterum. 

Resp.  Bist.  mai.  Si  sub  eodem  respectu  sint  simul  cum  altero  et 
inter  se.  Cone.,  si  sub  diverso  respectu.  Nego.  Contrad.  min.  Sunt  simid 
cum  aeternitate  tota,  tamquam  cum  dnratione  univoca  et  a temporibus 
adaequabili.  Nego,  tamquam  cum  dnratione  analogica,  eminenti,  et  a 
temporibus  inadaequabili,  Cone.  Nego  eonseq.  et  eoneedo  falsum  esse 
tempora  successiva  esse  simul  inter  se.  Conferantur  supradicta  in 
Praenot.  et  Demonstr.  Thesis. 

QUAESTIO  VIIL 

DE  SCIENTIA  DEI. 

THESIS  XXVL 

In  Deo  est  perfectissima  scientia,  nempe  Deus  est  ens  perfectis- 
sime et  actualissime  cognoscitivum  (1). 

PROBATUR. 

66.  1.  Deus  est  subsistens  in  summo  immaterialitatis,  quia  est  actus 
purissimus.  Sed  quo  magis  entia  elongantur  a materia  et  a potentia- 
litate,  eo  sunt  perfectius  et  actualius  cognoscitiva.  Ergo  Deus  est  per- 
fectissime et  actualissime  cognoscitivus.  Maior  constat  ex  QQ.  2.  et  3. 
Minor  ex  Psycol.  Th.  48.  cum  Corollariis. 

II.  Omne  agens  habet  aliquam  intentionem  et  amorem  vel  appetitum 
finis,  et,  nisi  ab  alio  dirigatur  in  finem,  debet  intelligere  et  velle  finem. 
Sed  Deus  est  supremum  agens,  quod  a nullo  dirigi  potest  in  finem, 
quodque  omnia  in  suos  fines  dirigit.  Ergo  Deus  est  maxime  intelligens, 
et  perfectissime  cognoscit  omnia  sive  existentia  sive  possibilia,  omnes- 
que  possibiles  relationes  et  accidentia  eorumdem  ad  hoc,  ut  omnia  apte 
in  suos  fines  dirigere  valeat.  Maior  constat  ex  Cosm.  Th.  30.  Minor 
constat  ex  Quaest.  2.  Th.  7. 

III.  Entia  quo  sunt  perfectiora  eo  magis  participant  de  perfectione 
cognitionis.  Ergo  ens  infinite  perfectum  est  infinite  cognoscitivum,  seu 
est  ipsa  pura  scientia  subsistens.  Atqui  Deus  est  ens  infinite  perfectum, 
ut  demonstravimus  in  Thesi  19.  agentes  de  infinitate  Dei.  Ergo  Deus 
est  infinite  cognoscitivum. 

IV.  Perfectissima  scientia  est  ea,  quae  habetur  per  perfectissimam 
causam.  Sed  Deus  omnia  cognoscit  per  causam  perfectissimam,  idest 
per  Essentiam  suam  et  in  Essentia  sua,  ut  inferius  demonstrabimus. 
Ergo  in  Deo  est  perfectissima  scientia. 


(1)  1.  j).  q.  14.  a.  1.  et  in  I.  Sent.  Dist.  35.  q.  1.  a.  1. 

THESIS  XXVII. 

Deus  a)  intelligit  seipsum  per  seipsum  seu  per  essentiam  suam 
et  in  ea  intelligit  tamquam  in  medio  in  qno  caetera, 
quaecumque  habere  possunt  vel  habent  rationem  entis, 
h)  unico  actu  intellectionis. 

PROBATUR  PRIMA  PARS. 

67.  I.  Ad  perfectissimam  operationem  vitae  intellectivae  requiritur 
omnimoda  immanentia  tum  ex  parte  principii  tum  ex  parte  termini ; 
videlicet  ut  intellectus,  species  intelligibilis,  intentio  intellecta,  intelle- 
ctio et  terminus  primarius  intellectionis  sint  ipsa  essentia  intelligentis ; 
ita  ut  haec  per  se  ipsam  immediate  intelligatur ; caetera  autem  omnia 
non  nisi  per  eam  et  in  ea  tamquam  in  medio  per  se  cognito  intelli- 
gantur.  Atqui  haec  perfectissima  operatio  unice  et  necessario  competit 
intellectui,  qui  est  actus  purissimus  subsistens,  quique  proinde  iden- 
tificatur  cum  Essentia  Divina,  quae  est  causa  exemplaris,  efficiens  et 
finalis  omnium,  quae  quocumque  modo  participare  possunt  rationem 
entis.  Ergo  Deus  intelligit  seipsum  per  seipsum  seu  per  essentiam  suam 
et  in  ea  intelligit  tamquam  in  medio  in  quo  caetera  quaecumque  habere 
possunt  vel  habent  rationem  entis.  2Iaior  constat  ex  Psych.  nn.  121. 
et  167.  2£inor  constat  ex  QQ.  2.  et  3. 

II.  Si  Intellectus  Divinus  determinaretur  ad  aliquid  intelligendum 
ab  extrinseco,  se  haberet  ob  obiectum  determinans  ut  potentia  ad 
actum.  Atqui  hoc  repugnat.  Ergo  Essentia  Divina  sua  infinita  aequipol- 
lentia  ita  est  principium  et  terminus  primarius  divinae  intellectionis, 
ut  sit  simul  medium  sub  quo  et  in  quo  Deus  omnia  alia  a se  tam- 
quam obiectum  secundarium  intelligit. 

III.  Omne,  quod  est  in  altero,  est  in  eo  secundum  modum  eius  in 
quo  est.  Sed  omnes  possibiles  effectus  Dei,  nempe  omnia,  quae  quo- 
cumque modo  habere  possunt  vel  habent  rationem  entis,  usque  ad 
ultimas  determinationes  essentiales,  accidentales,  individuales  sunt  in 
Deo  tamquam  in  tali,  causa,  quae  est  ipsum  intelligere  subsistens.  Ergo 
sunt  in  Deo  intelligibiliter  modo  perfectissimo,  nempe  ut  perfectissime 
cognita  in  perfectissimo  cognoscente.  Sed  si  cognoscerentur  in  alio 
medio  cognitionis  quam  in  Divina  Essentia,  non  essent  intelligibiliter 
in  Deo  modo  perfectissimo  et  consequenter  nullo  modo.  Ergo. 


2(> 


De  Mandato.  — Inslit.  Phil.  — Vol.  II. 

PROBATUR  SECUNDA  PARS. 

Actus  inteligendi  multiplicatur  per  hoc,  quod  nova  species  intelli- 
gibilis  producitur.  Atqui  unica  Essentia  Divina  est  species  intelligibilis, 
qua  Deus  cognoscit  seipsum  et  in  seipso  omnia  alia  a se.  Ergo  Deus 
unico  actu  intelligit  essentiam  suam  et  omnia  alia  a se.  Haec  omnia 
constant  ex  supra  demonstratis  et  ex  dictis  de  natura  intellectionis 
in  Psych.  q.  21.  (1). 

COROLLARIA. 

68.  1.  Obiectum  formale  quo  divinae  intellectionis  est  Divina 
Essentia.  Vocando  obiectum  formale  quo  intellectionis  speciem  intel- 
ligibilem,  patet  Essentiam  Divinam  esse  unicum  obiectum  formale  quo 
divinae  intellectionis,  quia  divinus  intellectus  non  intelligit  per  spe- 
ciem intelligibilem  diversam  a Divina  Essentia.  Nos  id  vocamus  cum 
S.  Thoma  medium  quo. 

II.  Obiectum  formale  quod  et  obiectum  materiale  primarium 
divinae  intellectionis  est  Divina  Essentia.  Obiectum  quod  dividi 
solet  in  obiectum  formale  quod  et  in  obiectum  materiale:  primum  est 
ratio  illa  formalis,  per  quam  attingitur  a potentia  cognoscitiva  obie- 
ctum materiale ; ex.  gr.  ratio  colorati  est  obiectum  formale  quod  po- 
tentiae visivae.  Obiectum  materiale  subdividitur  in  primarium  et  se- 
cundarium : primum  est,  quod  primario  et  ratione  sui  attingitur  a 
potentia  cognoscitiva:  secundum  est,  quod  secundario  et  ratione  obiecti 
primarii  ab  ea  attingitur.  Ex  demonstratione  Thesis  et  ex  Quaestione 
de  Possibilibus,  quam  egimus  in  Ontologia  Q.  18.,  apparet.  Divinam 
Essentiam  simul  esse  unicum  obiectum  formale  quod  divinae  intelle- 
ctionis, et  ita  esse  obiectum  materiale  primarium  eiusdem,  ut  sit  simul 
ratio  propter  quam  et  medium^  in  quo  Deus  intelligit  omnia  alia  a 
se,  quae  idcirco  constituunt  obiectum  materiale  secundarium  Divini 
Intellectus.  Et  sane  non  solum  Divinus  Intellectus  nequit  ab  alio 
determinari  quocumque  modo  ad  intellectionem,  quam  ab  ipsa  Divina 
Essentia ; sed  insuper  quidquid  cognoscibilitatis  et  possibilitatis  ha- 
bent res  diversae  a Deo,  habent  a Divina  Essentia  et  a Divino  Intel- 
lectu, eo  modo  et  ordine,  quos  in  Ontologia  1.  c.  demonstravimus. 

III.  Deus  comprehendit  seipsum,  quia  tanta  est  virtus  eius  in 
cognoscendo,  quanta  est  actualitas  eius  in  existendo  (2). 


(1)  Cfr.  S.  Th.  1.  p.  q.  14.  aa.  7.  et  15.:  et  q.  34.  a.  3.;  et  qq.  dd.  de  Ver.  q.  2.  a.  3.  ad  6. 

(2)  1.  p.  q.  14,  art.  3. 

IV.  Iiitelligere  Dei  est  eius  substantia;  quia  in  Deo  actu  pu- 
rissimo essentia,  esse  et  operatio  prorsus  identificantur  (cfr.  S.  Th. 

1.  c.  a.  4.). 

Quaeres.  Utrum  Deus  cognoscat  res  a se  diversas  in  seipsis. 

Resp.  Si  sermo  sit  de  medio  snbiectivo^  idest  de  specie  intelligibili, 
Deus  cognoscit  eas  non  in  seipsis^  sed  in  ipsa  Divina  Essentia,  quae 
est  unicum  medium  subiectivum  quo  vel  m quo  Deus  cognoscit  omnia. 
Si  sermo  sit  de  medio  obiectivo  idest  de  obiecto  cognito  in  quo  aliquid 
cognoscitur;  neque  hoc  sensu  Deus  cognoscit  res  in  seiptsis;  nam  Deus 
cognoscit  res  in  quantum  Divina  Essentia  continet  similitudines  rerum 
omnium.  Et  ideo  eas  obiective  cognoscit  in  ipsa  Divina  Essentia  tam- 
quam in  obiecto qmmario  suae  cognitionis,  in  quo  cognoscit  omnia,  quae 
sua  eminentia  et  virtute  continet.  Si  sermo  sit  de  termino  cognitionis^ 
qui  cognoscitur  perfecte  sicuti  est  in  se ; hoc  sensu  Deus  dici  potest 
et  debet  cognoscere  res  a se  diversas  in  seipsis^  quia  perfectissime 
cognoscit  eas  sicuti  sunt  in  seipsis.  Id  ulterius  patebit  ex  dicendis  in 
Thesi  sequenti. 

S.  Thomas  (1)  haec  habet:  « Dupliciter  aliquid  cognoscitur;  uno 
« modo  in  seipso,  alio'  modo  in  altero.  In  seipso  quidem  cognoscitur 
« aliquid,  quando  cognoscitur  per  speciem  propriam  adaequatam  ipsi 
« cognoscibili  (idest  quae  limitatur  ad  illud  unice  obiectum) ; sicut 
« cum  oculus  videt  hominem  per  speciem  hominis.  In  alio  autem  vi- 
« detur  id,  quod  videtur  speciem  continentis;  sicut  cum  pars  vi- 
« detur  in  toto  per  speciem  totius,  vel  cum  homo  videtur  in  speculo 
« per  speciem  speculi,  vel  quocumque  alio  modo  contingat  aliquid  in 
« alio  videri.  Sic  igitur  dicendum  est,  quod  Deus  seipsum  videt  in 
« seipso,  quia  seipsum  videt  per  essentiam  suam.  Alia  autem  a se  videt 
« non  in  seipsis.,  sed  in  seipso^  in  quantum  essentia  sua  continet  si- 
« militudinem  aliorum  ab  ipso  » (2). 


(1)  1.  p.  q.  14.  a.  5. 

(2)  Cfr.  cl.  P.  De  Maria  Pliil.  Perip.  Vol.  3.  Tract.  1.  q.  7.  a.  2. 

THESIS  XXVIIl. 

Omnia,  quae  quocumque  modo  habent  vel  habere  possunt 
rationem  entis  ; 1®  ita  intelliguntur  a Deo  in  Divina  Es- 
sentia, ut  cognoscantur  propria  et  perfectissima  cognitione  j 
quoad  omnes  suas  perfectiones  essentiales  et  accidentales  I 
atque  notas  individuantes,  nempe  in  sua  singularitate  et  j 
quoad  omnes  suas  operationes  (1);  2®  eodem  simplicissimo 
actu,  quo  Deus  suam  essentiam  cognoscit  (1.  c.  art.  7.). 

PROBATUR. 

69.  1.  Omnia,  quae  quocumque  modo  habent  vel  habere  possunt 
rationem  entis,  intelliguntur  proprie  et  perfectissime  a Deo  in  Divina  : 
Essentia;  siquidem  Deus  essentiam  suam  perfecte  cognoscit.  Etenim 
virtus  alicuius  rei  perfecte  cognosci  non  potest,  nisi  cognoscantur  ea 
omnia,  ad  quae  virtus  se  extendit.  Atqui  virtus  divina,  quae  identifi- 
catur  cum  Divina  Essentia,  se  extendit  ad  ea  omnia,  quae  quocumque 
modo  habere  possunt  vel  habent  rationem  entis,  et  in  omnes  actiones 
creaturarum  influit,  ut  probavimus  in  Quaestionibus  2.  et  7.  et  adhuc 
probabimus  in  Quarta  Parte.  Ergo  omnia  quae  quocumque  modo 
habent  vel  habere  possunt  rationem  entis  perfectissime  cognoscuntur 
a Deo. 

II.  Intellectus,  qui  comprehendit  rem,  quae  est  causa  exemplaris  et  ' 
efficiens  omnis  entitatis,  necessario  comprehendit  omnes  modos  essendi 
tum  essentiales  tum  accidentales,  secundum  quos  haec  res  imitabilis  j 
est,  et  omnem  virtutem  atque  efficientiam  eiusdem.  Atqui  talis  res  est  j 
Divina  Essentia.  Ergo. 

III.  Deus  operando  ad  extra  est  causa  suprema  et  immediata  omnium 
rerum  quoad  esse  et  perfectiones  earumdem  usque  ad  ultimas  deter- 
minationes; easque  modo  ipsis  conveniente  dirigit  in  suos  flnes  ita,  ut 
ex  causarum  secundarum  (quarum  aliae  sunt  necessariae,  aliae  liberae) 
subordinata  activitate  resultet  perfectus  et  constans  ordo  universi.  Res 
autem  creatae  sunt  deficientes  participationes  Divinae  perfectionis. 
Atqui,  hoc  posito,  necesse  est,  ut  Deus  antecedenter  et  independenter 
a rebus  eas  cognoscat : nam  finis  et  forma  inducenda  in  aliquod  sub- 
iectum,  sunt  priora  in  intentione  i.  e.  in  intellectu  operantis.  Ergo 
Deus  debet  eas  praecognoscere  in  sua  Essentia  usque  ad  ultimas  de- 


(1)  Cfr.  s.  Tli.  1.  p.  q.  14.  aa.  5.  6.  9. 10.  13. 14. 

terminationes  earnmdem.  Id  confirmatur  ex  eo,  quod  antecedenter  ad 
cxistentiam  creaturarum  assignari  nequit  aliud  obiectum  terminans 
Divinam  cognitionem. 

70.  Quaeres  1.  Quomodo  unica  forma,  quae  est  Divina  Essentia, 
repraesentare  valeat  distincte  omnia,  quae  quocumque  modo  participare 
possunt  esse  ? 

Resp.  posse,  quia  est  universalis  et  immediata  causa  omnis  esse, 
ut  demonstravimus  in  Quaest.  2^  Quapropter  non  intelligit  suos  ef- 
fectus in  confuso,  sed  distincte  ut  competit  causae  perfectissimae.  Id 
pulcherrime  declarat  S.  Thomas  (1.  p.  q.  14.  a.  6.),  ubi  postquam  er- 
roneas quasdam  opiniones  refutaverit  et  attulerit  quorumdam  exempla 
hanc  veritatem  explicare  volentium;  ut  puta,  si  centrum  cognosceret 
■omnes  lineas  a se  progredientes,  vel  lux,  si  cognosceret  seipsam,  co- 
gnosceret omnes  colores;  atque  horum  etiam  exemplorum  insufficientia 
•detecta,  haec  habet:  « Et  sic  omnia  in  Deo  praeexistunt  non  solum 
« quantum  ad  id,  quod  commune  est  omnibus,  sed  etiam  quantum 
« ad  ea,  secundum  quae  res  distinguuntur.  Et  sic,  cum  Deus  in  se 
« omnes  perfectiones  contineat,  comparatur  Dei  essentia  ad  omnes  re- 
« rum  essentias,  non  sicut  commune  ad  propria,  ut  unitas  ad  numeros 
« vel  centrum  ad  lineas  ; sed  sicut  perfectus  actus  ad  imperfectos : 
« ut  si  dicerem:  homo  ad  animal,  vel  senarius,  qui  est  numerus  per- 
« fectus,  ad  imperfectos  sub  ipso  contentos.  Manifestum  est  autem, 
« quod  per  actum  perfectum  cognosci  possunt  actus  imperfecti,  non 
« solum  in  communi,  sed  etiam  propria  cognitione.  Sicuti  qui  cognoscit 
« hominem,  cognoscit  animal  propria  cognitione;  et  qui  cognoscit  se- 
« narium,  cognoscit  trinarium  propria  cognitione.  Sic  igitur  cum  es- 
« sentia  Dei  habeat  in  se  quidquid  perfectionis  habet  essentia  cuius- 
« cumque  rei  alterius,  et  adhuc  amplius;  Deus  in  seipso  potest  omnia 
« propria  cognitione  cognoscere.  Propria  enim  natura  uniuscuiusque 
« consistit,  secundum  quod  per  aliquem  modum  divinam  perfectionem 
« participat.  Non  autem  Deus  seipsum  perfecte  cognosceret  nisi  co- 
« gnosceret,  quomodocumque  participabitis  est  ab  aliis  sua  perfectio. 
« Nec  etiam  ipsam  naturam  essendi  perfecte  sciret,  nisi  cognosceret 
« omnes  modos  essendi.  Unde  manifestum  est,  quod  Deus  cognoscit 
« omnes  res  propria  cognitione,  secundum  quod  ab  aliis  distin- 
« guuntur  ». 

Quaeres  2.  Quomodo  intellectus  Divinus  per  intentionalem  simili- 
tudinem rerum  nullo  modo  perficiatur  a rebus  cognitis  ? 

Resp.  Quia  Divinus  Intellectus  non  recipit  a rebus  vel  ab  aliquo 
alio  similitudinem  intentionalem  earum;  sed  ipsa  Divina  Essentia,  quae 

cum  Divino  Intellectu  prorsus  identificatur,  est  causalis  similitudo 
omnium  rerum  infinite  perfectior  et  plenior  quam  esset  domus  aedi- 
ficanda in  mente  artificis  (1). 

ANIMADVERSIONES  AD  SOLVENDAS  DIFFICULTATES. 

71.  1.  Distingue  modum  cognoscentis  a modo  rei  ignitae.  Primus 
non  accipit  magis  et  minus  in  cognitione  divina;  quia  Deus  eodem 
intuitu  omnia  videt.  Secundus  accipit  hoc  sensu,  quod  Deus  cogno- 
scit, quaedam  esse  magis  cognoscibilia  in  seipsis,  quaedam  minus  pro 
maiori  vel  minori  perfectione  earundem  (2). 

II.  Belatio  Dei  cognoscentis  ad  seipsum  cognitum  est  rationis  tan- 
tum et  ideo  non  inducit  pluralitatem  in  Deo  (1.  c.  q.  2.  a.  2.  ad  1.). 

III.  Beditio  rei  ad  essentiam  suam  est  subsistentia  rei  in  seipsa^ 
Unde  formae  non  per  se  subsistentes,  cum  sint  super  aliud  effusae, 
hac  reditione  carent.  Formae  autem  per  se  subsistentes,  quo  sunt  sim- 
pliciores, eo  perfectius  ad  seipsas  redeunt ; quia  ita  ad  res  alias  effun- 
duntur, eas  perficiendo  vel  eis  infiuendo,  ut  in  seipsis  per  se  maneant. 
Quod  maxime  in  Deo  locum  habet  (ib.  ad  2.). 

IV.  Infinitum  intransibile  per  partes  post  partes  est  infinitum  pri- 
vative seu  potentiale  quod  totaliter  differt  ab  infinito  negativo  seu 
actuali  (ib.  ad  5.  et  ad  7.). 

V.  Deus  dicitur  sibi  ipsi  finitus,  non  quasi  limitatus,  sed  quia  infi- 
nitate suae  cognitionis  seipsum  comprehendit  et  adaequat  (ib.  ad  9.). 
Unde  non  cognoscit  se  finite  sed  infinite  (ad  10.). 

VI.  OMicieiiti.  Medium  per  quod  res  cognoscitur,  dicitur  esse  pro- 
portionatum  ei,  quod  per  ipsum  cognoscitur.  Sed  Essentia  Divina  non 
est  proportionata  ipsi  creaturae,  cum  in  infinitum  ipsam  excedat;  infi- 
niti autem  ad  finitum  nulla  est  proportio.  Ergo  Deus  cognoscendo 
Essentiam  suam,  non  potest  cognoscere  creaturam. 

Resp.  Dist.  mai.  Medium  cognitionis  debet  esse  proportionatum  ad 
cognitum  per  modum  proportionalitatis,  Cone.,  per  modum  proportionis 
quae  importat  determinatum  excessum  unius  termini  ad  alterum 
eiusdem  proportionis.  Nego.  Contrad.  min.  Essentia  Divina  non  est 
proportionata  ipsi  creaturae  per  modum  proportionis,  Cone.,  per  modum 
proportionalitatis,  Nego.  Nego  conseq.  Nam  proportio  simplex,  quae  est 
unius  ad  alterum,  quaeque  resultat  ex  duobus  terminis  requirit  de- 
terminatum excessum  terminorum,  ex.  gr.  quatuor  ad  duo  sunt  pro- 


(1)  Cfr.  S.  Th.  qq.  cld.  de  Verit.  q.  2.  a.  3.  ad  1.  et  ad  3. 

(2)  1.  c.  1.  ad  5.  a.  2.  ad  11. 

portionata  ad  invicem  ad  modum  proportionis.  Proportionaliias  autem 
quae  resultat  ex  quatuor  terminis,  idest  ex  similitudine  duarum  pro- 
portionum, non  requirit  determinatum  excessum  terminorum  ; sed 
salvatur  per  hoc,  quod  quemadmodum  primus  terminus  unius  propor- 
tionis se  habet  ad  secundum  terminum  eiusdem;  similiter  primus  ter- 
minus alterius  proportionis  se  habet  ad  secundum  terminum  eiusdem ; 
quamvis  termini  primae  proportionis  non  conveniant  cum  terminis 
secundae  in  aliqua  ratione  univoca.  Ex.  gr.  sicut  se  habet  substantia 
creata  ad  suum  esse,  similiter  se  habet  Deus  ad  suum,  nempe  subsi- 
stunt, quamvis  Deus  per  identitatem  cum  suo  esse,  substantia  vero 
creata  per  receptionem.  (Cfr.  Ontolog.  n.  45.  ad  Obiect.  2.). 

VII.  Distingue  determinationem  cognitionis  ex  parte  cognoscentis  a 
determinatione  cognitionis  ex  parte  rei  cognitae.  Intellectus  Divinus 
determinatur  ad  Divinam  Essentiam  et  ad  caetera  omnia  cognoscenda 
unice  a Divina  Essentia,  per  quam  et  in  qua  omnia  Deus  videt  (1). 
Ex  parte  autem  rei  cognitae  Deus  cognoscit  proprie  et  distincte  usque 
ad  ultimam  determinationem  omnes  et  singulas  res  earumque  pro- 
prietates et  accidentia  sive  praedicamentalia  sive  praedicabilia ; quam- 
vis non  per  aliam  similitudinem  intentionalem,  quam  per  Divinam 
Essentiam. 

VII.  Deum  cognoscere  distincta  indistincte  verum  est  si  to  indi- 
stincte referatur  ad  actum  cognitionis,  quatenus  est  simplicissimus  et 
maxime  unus;  non  autem  si  referatur  ad  res  cognitas;  has  enim  Deus 
distinctissime  cognoscit  (1.  c.  ad  9.). 

THESIS  XXIX. 

Scientia  Dei  a)  ita  est  causa  efficiens  rerum, 

Mi  h)  rebus  conferat  esse  mediante  divina  voluntate  (2). 

PROBATUR. 

72.  Quoad  Supposito  principio  alibi  ab  ipso  demonstrato 
(QQ.  dd.  de  Pot.  q.  7.  a.  2.),  vi  cuius  quaecumque  conveniunt  in  aliqua 
forma  debent  vel  omnia  ab  aliquo  tertio  eam  participare,  vel  unum 
inter  ea  esse  caeteris  causa  talis  formae;  sic  arguit  S.  Doctor  (3):  « In 
« omni  scientia  est  assimilatio  scientis  ad  scitum : unde  oportet,  quod 
« vel  scientia  sit  causa  sciti,  vel  scitum  sit  causa  scientiae,  vel  utrum- 
« que  ab  una  causa  causetur.  Non  potest  autem  dici,  quod  res  scitae 


(1)  Cfr.  qq.  dd.  de  Verit.  q.  2.  a.  .3.  ad  6.  et  art.  4.  ad  6. 

(2)  Cfr.  S.  Th.  1.  p.  q.  14.  a.  8.  et  de  Verit.  q.  2.  14. 

(3)  In  QQ.  dd.  de  Verit.  q.  2.  a.  14. 

« a Deo  sint  causa  scientiae  in  eo ; cura  res  sint  temporales,  et  scientia 
« Dei  sit  aeterna;  temporale  autem  non  potest  esse  causa  aeterni.  Simi- 
« liter  non  potest  dici  quod  utrumque  ab  una  causa  causetur : quia  in 
« Deo  nihil  potest  esse  causatum,  cum  ipse  sit  quidquid  habet.  Unde 
« relinquitur,  quod  scientia  eius  sit  causa  rerum  ». 

Confirmatur.  Scientia  Dei  sic  se  habet  ad  omnes  res  creatas,  sicut 
scientia  artificis  se  habet  ad  artificiata.  Sed  scientia  artificis  est  causa 
artificiatorum  eo  quod  artifex,  qua  talis,  operatur  per  suum  intelle- 
ctum. Ergo  scientia  Dei  est  principium  operationis  divinae  ad  extra  (1). 

Quoad  Scientia  in  quantum  scientia  non  dicit  causam  activam. 
Scientia  enim  significatur  per  hoc,  quod  aliquid  est  in  sciente  non  ex 
hoc  quod  aliquid  sit  a sciente.  Voluntas  autem  in  sui  ratione  importat 
influxum  quemdam  in  volita,  praesupposita  cognitione  eorumdem. 
Atqui  in  ipso  Deo  intellectus,  scientia,  voluntas  et  reliqua  attributa 
importantia  puram  perfectionem  verificantur  secundum  sui  propriissi- 
mam  rationem  (ut  demonstravimus  in  Quaest.  4.).  Ergo  etiam  in  Deo 
scientia  est  causa  rerum,  adiuncta  seu  mediante  voluntate. 

Confirmatur.  Creaturae  per  hoc  quod  in  esse  actuantur  a Deo  nihil 
conferunt  Divinae  Bonitati.  Ergo  Deus  non  necessario  sed  libere  creat 
eas.  Quod  autem  libere  causatur  procedit  per  liberam  determinationem 
voluntatis,  praesupposita  cognitione  rei  faciendae.  Ergo  scientia  Dei 
causat  res,  adiuncta  voluntate. 


THESIS  XXX. 

Deus  in  signo  priori  seu  antecedente  omne  decretum  actuale 
suae  voluntatis  cognoscit  in  sua  essentia  omnia  possibilia, 
sive  ea  quae  neque  sunt,  neque  fuerunt  neque  erunt,  sive  ea 
quae  aliquando  extitura  sunt. 

DEMONSTRATUR. 

73.  Quum  scientia  Dei  comparetur  scientia  artificis  libere  suum 
opus  exsequentis,  ex  eo  quod  Deus  quasdam  res  possibiles  nolit  actuare, 
minime  sequitur  eum  non  cognoscere  eas  secundum  omnes  possibiles 
earum  determinationes,  accidentia  et  relationes : immo  ad  hoc  ut  Deus 
aliquas  res  libere  valeat  actuare,  alias  libere  relinquere  in  statu  merae 
possibilitatis;  necesse  omnino  est  ut  omnium  perfectam  et  determi- 


(1)  Cfr.  1.  p.  q.  14.  a.  8. 

natam  cognitionem  praehabeat.  Ex  varia  autem  conditione  obiectorum 
divinae  scientiae,  haec  varias  denominationes  suscipit.  Itaque 

a)  Scientia  eorum  possibilium,  quae  licet  numquam  erunt,  tamen 
cognoscuntur  a Deo  quatenus  producibilia  ab  ipso,  vocatur  scientia 
virtualiter  practica, 

h)  Scientia  eorum,  quae  Deus  actuare  decrevit,  vocatur  scientia 
formaliter  practica.  Ad  hanc  refertur  scientia  malorum,  quae  Deus 
permittit,  vel  impedit,  vel  ordinat. 

c)  Scientia  malorum  pure  possibilium  vocatur  scientia  pure  specu- 
lativa. Sic  etiam  vocatur  scientia  rerum  possibilium,  quas  Deus  consi- 
derat non  secundum  earum  esse  actuale  vel  hypothetico,  sed  secundum 
omnes  intentiones  abstractas  (e.  g.  genericas  vel  specificas)  quas  intelle- 
ctus humanus  resolvendo  de  eis  apprehendere  potest.  Sic  Deus  cognoscit 
res  a se  operabiles,  non  quatenus  operabiles. 

THESIS  XXXI. 

Deus  antecedenter  ad  decretum  suae  voluntatis  cognoscit  ope- 
rationes, quas  libere  agerent  creaturae  intellectivae,  si  in 
determinatis  adiunctis  extiturae  essent. 

DEMONSTRATUR, 

74.  Quum  nulla  operatio,  etiamsi  defectuosa  seu  mala,  sit  mera  ne- 
gatio entis  (omne  enim  malum,  quum  sit  privatio,  fundari  debet  in 
aliquo  bono),  necesse  est  ut  quaelibet  operatio  creaturae  pro  eo  quod 
habet  entitatis  seu  bonitatis,  sit  unus  ex  infinitis  terminis  possibilibus 
imitabilitatis  Divinae  Essentiae : et  ideo  debet  cognosci  ab  intellectu 
comprehendente  Divinam  Essentiam;  et  in  eo  cognosci  quaecumque 
privatio  debiti  ordinis  in  ea  fundata.  Quod  praeclare  a S.  Thoma  (1) 
sic  ostenditur:  « Dicendum,  quod...  quicumque  non  intelligit  aliquod 
« unum,  nihil  intelligit.  Per  hoc  autem  est  aliquid  unum,  quod  est  in 
« se  indivisum  et  ab  aliis  distinctum ; unde  quicumque  cognoscit  ali- 
« quid,  oportet  quod  sciat  distinctionem  eius  ab  aliis.  Prima  autem 
« distinctionis  ratio  est  in  affirmatione  et  negatione : et  ideo  oportet 
« quod  quicumque  scit  affirmationem,  cognoscat  negationem ; et  quia 
« privatio  non  est  aliud,  quam  negatio  subiectum  habens  ut  dicitur 
« in  IV.  Metaph.  (com.  IV.),  et  alterum  contrarium  semper  est  pri- 
« vatio,  ut  in  eodem  (com.  LXIII.  et  praec.)  dicitur,  et  in  1.  Phys. 
« inde  est  quod  ex  hoc  ipso,  quod  cognoscitur  aliquid,  cognoscitur 


(1)  QQ.  dd.  de  Verit.  q.  2.  a.  15. 

« eius  privatio  et  eius  contrarium.  Unde  cum  Deus  habeat  propriam 
« cognitionem  de  omnibus  suis  effectibus,  unumquodque,  sicut  est  in 
« sua  natura  distinctum,  cognoscens ; oportet  quod  omnes  negationes 
« et  privationes  oppositas  cognoscat  et  omnes  contrarietates  in  eis  re- 
« pertas;  unde,  cum  malum  sit  privatio  boni,  oportet  quod  ex  boc  ipso, 
« quod  scit  quodlibet  bonum  et  mensuram  cuiuslibet,  cognoscat  quod- 
« libet  malum  ».  Obiectiones  et  solutiones  vide  1.  c. 

75.  Harum  operationum  cognitio  non  est  mere  coniecturalis 
sed  est  infallibiliter  certa,  quia  habet  pro  termino  ipsas  operatione» 
liberas,  quales  in  seipsis  essent ; et  non  mere  quatenus  adhuc  essent 
inclusae  in  potentia  liberi  arbitrii  adhuc  indeterminati  ad  unum. 

7t>.  Adversarii  scientiae  mediae^  quae  habet  pro  ohiecto 

liuiusmodi  operationes^  quae  vocantur  futuribiles^  falluntur  quum  aiunt 
Deum  independenter  a suo  decreto  praedeter minante  non  posse  habere 
nisi  coniecturalem  notitiam  operationum^  quae  adhuc  includuntur  in 
potentia  causae  secundae  liberae  seu  nondum  determinatae  ad  unum. 
Nam  praeter  hanc  cognoscibilitatem,  habent  etiam  intrinsecam  cogno- 
scibilitatem  in  seipsis,  quatenus  complexus  accidentalis  ipsius  egressus 
operationis  a potentia  operativa  libere  se  determinante,  quo  consti- 
tuitur concrete  haec  operatio  in  suo  esse  possibili,  est  aliqua  entitas 
possibilis,  quae  nequit  effugere  intuitum  intellectus  comprehendentis 
Essentiam  Divinam,  cuius  omnis  operatio  futuribilis,  in  quantum  habet 
entitatis  vel  bonitatis  possibilis,  est  aliqua  imitatio.  Ex.  gr.  hoc  de- 
terminatum esse  accidentale  Socratis,  quod  resultaret  per  hoc,  quod 
Socrates  in  quibusdam  determinatis  adiunctis,  se  libere  determinaret 
ad  unum  potius  faciendum  quam  ad  aliud ; est  certissime  quoad  suam 
positivam  realitatem  possibilem  unus  ex  infinitis  terminis  imitabili- 
tatis  Divinae  Essentiae.  Bene  igitur  P.  Molina  (1)  triplicem  in  Deo 
Scientiam  distinguens  (de  qua  mox  pauca  dicemus)  de  tertia  quae  est 
futuribilium  ait : « Tertiam  denique  mediam  scientiam,  qua  ex  altissima 
« et  inscrutabili  comprehensione  cuiusque  liberi  arbitrii  (Deus)  in  sua 
« essentia  intuitus  est,  quid  pro  sua  innata  libertate,  si, hoc  vel  illo, 
« vel  etiam  infinitis  rerum  ordinibus  collocaretur,  acturum  esset,  cum 
« tamen  posset,  si  vellet,  facere  reipsa  oppositum  ». 

Conferatur  omnino  S.  Thomas  (C.  G.  Lib.  1.  Capp.  68.  et  69.),  qui 
ibi  1°  manifeste  asserit  Deum  cognoscere  quidquid  quocumque  modo 
habere  potest  rationem  entis;  2®  liuiusmodi  esse  ipsos  actus  intellectus 
et  voluntatis;  3®  hos  Deum  cognoscere  non  solum  in  suis  causis  pro- 
ximis, sed  etiam  in  seipsis,  quatenus  hi  habere  possunt  rationem  entis. 


(1)  p.  Molina  iS.  I.  in  1.  p.  q.  13.  a.  13,  Disp.  17. 

Quoniam  autem  S.  Doctor  passim  ostendit  vel  supponit  scientiam  eorum, 
quae  quocumque  modo  habere  possunt  rationem  entis  et  malorum  quae 
ipsis,  ut  privationes,  opponuntur,2u*«c5i<2>i?^?^w  determinationi  Voluntatis 
Divinae  libere  statuentis  quibusdam  existentiam  conferre  (1.  p.  q.  15* 
a.  3.  de  Verit.  q.  3.  art.  3.  c.  et  art.  4.  ad  obiect.  et  alibi  passim) ; 
manifestum  est  Deum  futuribilia  cognoscere  in  seipsis,  eo  modo,  quem 
nos  contra  impugnatores  scientiae  mediae  explicamus.  Sic  1.  p.  q.  14. 
art.  9.  S.  Thomas  praeclare  demonstrat  et  in  obiectionum  solutionibus 
tuetur  Deum  cognoscere  omnia  quae  quocumque  modo  habere  possunt 
rationem  entis,  licet  nunquam  fuerint  nec  futura  sint,  non  exclusis 
ipsis  operationibus  et  cogitationibus  creaturarum.  « Quaecumque  igitur 
« possunt  per  creaturam  fieri,  vel  cogitari,  vel  dici,  et  etiam  quae- 
re cumque  ipse  facere  potest,  omnia  cognoscit  Deus,  etiamsi  actu  non 
« sint  ».  Conferatur  integer  articulus. 

THESIS  XXXIL 

Opportune  dividitur  divina  scientia  ratione  obiecti  secundarii 
in  scientiam  visionis,  scientiam  simplicis  intelligentiae,  et 
scientiam  mediam. 

77.  Ea  quae  constituunt  obiectum  secundarium  Divinae  Scientiae, 
ut  ex  superioribus  Thesibus  constat,  possunt  ad  triplicem  classem  re- 
duci: 1®  ad  ea,  quae  actu  aliquando  existunt  extra  suas  causas,  quae- 
que vocantur  futura^  vel  melius  vocarentur  in  suo  esse  actuali  prae- 
sentia ipsi  aeternae  visioni,  qua  Deus  omnia,  quae  in  aliqua  temporis 
differentia  extitura  sunt,  in  sua  indivisibili  aeternitate  intuetur  tam- 
quam praesentia,  ut  demonstravimus  (in Thesi  25.);  2®  ad  ea  quae  existe* 
rent  extra  causas  secundas  liberas  libere  operantes,  si  hae  in  adiunctis 
determinatis  invenirentur : haec  vocantur  futuribilia  vel  melius  prae- 
sentabilia  \)WmdiQ  Visioni,  quia,  si  aliqua  hypothesis  verificata  fuisset, 
essent  et  ipsa  secundum  esse  praesentia  indivisibili  visioni  aeterni 
Intellectus  Divini ; 3®  ad  ea  quae  ne  quidem  considerantur  ut  hypothe- 
tice existentia  extra  suas  causas,  et  ideo  in  nulla  hypothesi  consid<^- 
rantur  secundum  suum  esse  reale  praesentia  Divinae  Visioni,  unde 
stricte  constituunt  classem  mere  possibilium. 

Quapropter  vocando  scientiam  cognitionem,  quam  Deus  habet 

rerum  existentium  quatenus  existentium,  metaphora  ducta  a visione 
oculi  corporei,  qui  non  intuetur  nisi  res  actu  existentes,  et  vocando 
scientiam  simplicis  intelligentiae  cognitionem,  quam  Deus  habet  rerum 
possibilium,  seclusa  qualibet  existentia  sive  reali  sive  hypothetica,  re- 

siiltat  tamquam  Media  Scientia,  ea  cognitio  quam  Deus  habet  rerum, 
quae  essent  extra  causas  secundas  liberas,  in  liypothesi,  qua  hae  in 
determinatis  adiunctis  operarentur.  ' 

Yi  scientiae  visionis  potest  (si  ita  loqui  fas  est)  Deus  infallibiliter 
respondere  quaestioni  an  aliquid  erit:  vi  scientiae  mediae,  an  aliquid 
esset:  vi  scientiae  simplicis  intelligentiae  an  aliquid  est  possibile  esse. 

Attamen,  ut  omnes  quaestiones  de  modo  loquendi  praecidantur,  si 
quis  cum  vetustioribus  et  cum  ipso  S.  Thoma  extenderet  obiectum 
scientiae  simplicis  intelligentiae  ad  ea  omnia  quae  non  sunt  in  suo 
esse  reali  praesentia  aeternae  visioni  Dei,  non  inveniret  is  locum  pro 
scientia  media.  Sed  ad  rem  quod  attinet  obiectum  dari  pro  tali  scientia 
et  eius  explicitam  distinctionem  valde  prodesse  ad  claritatem  con- 
ceptuum, iam  satis  apparet,  atque  in  Theologia  Dogmatica  clarius 
apparebit. , 


THESIS  XXXllL 

Sententia  affirmans  Deum  futuribilia  infallibiliter  cognoscere 
in  suis  decretis  praedeterminantibus,  quae  appellant  subie- 
ctive  absoluta  et  obiective  conditionata  a)  falsa  est,  et  b)  a 
Doctrina  S.  Thomae  prorsus  aliena. 

PROBATUR. 

78.  Quoad  Si  Deus  ideo  novisset  infallibiliter,  ex.  gr.  Socratem 
si  extitisset  in  quibusdam  adiunctis  operaturum  fuisse  libere  unum 
potius,  quam  eius  oppositum,  quia  ipse  Deus  decrevisset  praedeter- 
minare  voluntatem  eius  ad  unum  prae  alio  eligendum ; voluntas  So- 
cratis non  potuisset  illud  non  eligere.  Atqui  contradictorium  est,  vo- 
luntatem libere  eligere  id,  quod  non  potest  non  eligere.  Ergo  sententia, 
quam  impugnamus,  est  falsa.  Minor  est  evidens.  Maior  conceditur  ab 
ipsis  adversariis.  Et  sane,  fatentibus  ipsis  adversariis,  voluntas  in  sensu 
composito  praedet  er  minationis  non  habet  in  sua  potestate  neque  exer- 
citium neque  specificationem  actus.  Porro  praedeterminatio  non  est  in 
potestate  liberi  arbitrii,  sed  unice  pendet  a Deo.  Quid  ergo  remanet 
libero  arbitrio  ut  habeat  dominium  sui  actus  ? Profecto  nihil. 

'Nec  valet  effugium  adversariorum  ad  distinctionem  sensus  compositi 
et  divisi. 

Nam  voluntas  in  sensu  diviso  praedeterminationis,  si  vera  esset 
sententia  adversariorum,  nihil  posset  agere.  Quod  enim  nequit  agere 
nisi  praedeterminetur  ad  unum,  si  non  facit  id,  ad  quod  praedeter- 
minatur,  nullo  modo  agere  potest.  Quod  autem  nullo  modo  facere 

potest  id,  ad  quod  non  praedeterminatar,  non  habet  in  sensu  diviso 
praedeterminationis  potentiam  ad  illud.  Ergo  distinctio  adversariorum 
materialiter  falsa  est  et  destructiva  libertatis.  Et  sane  quis  serio  dicat 
idem  esse  non  posse  agere  et  posse  non  agere^  non  posse  mori  et  posse 
non  mori? 

Quoad  Sententiam,  quam  impugnamus,  esse  prorsus  alienam 
a Doctrina  Sancti  Thomae  manifestum  est  eis,  qui  absque  praeiudicata 
opinione  eam  ab  ipso  fonte  haurire  solent.  Plura  S.  Doctoris  testimonia 
afferri  possent.  Pauca  seligimus.  In  2.  Sent.  Dist.  32.  q.  1.  a.  1.  Sanctus 
Doctor  ait:  « Ipsa  potentia  voluntatis  quantum  in  se  est,  indifferens 
« est  ad  plura,  sed  quod  determinate  exeat  in  hunc  actum  vel  illum, 
« non  est  ah  alio  determinante^  sed  ah  ipsa  voluntate  ».  Et  ibid.  art.  2. : 
« Ratio  culpae  in  actu  deformi  est  ex  hoc,  quod  procedit  ab  eo,  qui 
« habet  dominium  sui  actus,  hoc  autem  est  in  homine  secundum  illam 
« potentiam,  quae  ad  plura  se  habet,  nec  ad  aliquid  eorum  determi- 
« natur ^ nisi  e seipsa,  quod  tantum  voluntati  competit  ».  Et  QQ.  dd.  de 
Pot.  q.  3.  a.  7.  ad  13.  « Voluntas  dicitur  habere  dominium  sui  actus,  non 
« per  exclusionem  causae  primae,  sed  quia  causa  prima  non  ita  agit 

« IN  VOLUNTATE,  UT  EAM  DE  NECESSITATE  AD  UNUM  DETERMINET,  sicut 

« determinat  naturam,  et  ideo  determinatio  actus  relinquitur  in 

« POTESTATE  RATIONIS  ET  VOLUNTATIS  ». 

Ex  postremo  testimonio  ohiter  nota^  quam  longe  absint  a veritate  et 
a mente  S.  Thomae  adversarii  nostri,  qui  ex  necessitate  influxus  im- 
mediati Causae  Primae  ad  omnem  operationem  creaturarum  inferre 
volunt  praedeterminationem  voluntatis  ad  unum,  et  quanta  iniuria 
abutantur  exemplis  a S.  Thoma  aliquando  desumptis  ex  artifice  creato 
applicante  instrumentum  ad  aliquid,  puta  cultrum  ad  incisionem.  Hae 
enim  similitudines  sunt  inadaequatae  et  quum  sermo  est  de  voluntate 
creata  afferuntur  ad  ostendendam  necessitatem  divini  influxus  imme- 
diati, non  praedeterminationem  vel  praemotionem  ad  unum.  Audiant 
adversarii  S.  Thomamin  I.  2.  q.  10.  a.  4.:  « Respondeo  dicendum  quod, 
« sicut  Dyonisius  dicit  (de  div.  nom.  cap.  4.  lect.  23.)  ad  Providentiam 
« divinam  non  pertinet  naturam  rerum  corrumpere,  sed  servare.  Unde 
« omnia  movet  secundum  eorum  conditionem,  ita  quod  ex  causis  ne- 
« cessariis  per  motionem  divinam  sequuntur  effectus  ex  necessitate, 
« ex  causis  autem  contingentibus  sequuntur  effectus  contingentes.  Quia 
« igitur  voluntas  est  activum  principium  non  determinatum  ad  unum^ 
« sed  indifferenter  se  liahens  ad  multa,  sic  Deus  ipsam  movet,  quod  non 
« ex  necessitate  ad  unum  determinat^  sed  remanet  motus  eius  contin- 
« gens,  et  non  necessarius,  nisi  in  his  ad  quae  naturaliter  movetur  ». 
Quisque  videt  non  potuisse  S.  Doctorem  clarius  excludere  determinatio- 

nem  ad  unum  ab  actibus  voluntatis  creatae  circa  bona  contingentia  seu 
particularia,  dum  exponit  discrimen  modi,  quo  Deus  movet  ipsam  vo- 
luntatem ad  bonum  universale  et  ad  bona  particularia.  Nam  ad  bonum 
universale  appetendum  voluntas  determinatur  a Deo,  quia  ad  illud  na- 
turaliter movetur,  non  autem  ad  bona  particularia,  eo  quod  ad  haec 
naturaliter  non  movetur.  Conferantur  ea  quae  in  Psycologia  agentes 
de  Voluntate  demonstravimus  in  Thesi  67. 

SCHOLION  1. 

Quid  importet  divinum  intuitum  per  scientiam  visionis  ferri 
in  res  existentes. 

79.  Divinum  intuitum  per  scientiam  visionis  ferri  in  res,  quae  in 
suo  esse  actuali  sunt  praesentia  ipsi  nunc  aeternitatis  Divinae,  non 
importat  Deum  cognoscere  eas  in  medio  diverso  a Divina  Essentia, 
sed  adiungit  scientiae  simplicis  intelligentiae  et  mediae  liberum  Divinae 
Voluntatis  actum  seu  decretum,  vi  cuius  Deus  sua  omnipotentia  creat, 
conservat  et  gubernat  creaturas  modo  earum  naturae  conveniente. 

« Etenim  (ut  ait  cl.  P.  Kleutgen)  (1)  Deus  videns  se,  videt  et  com- 
« prehendit  operationem  suam.  Non  vero  comprehenderet,  nisi  videret 
« effectus  eius.  Videt  igitur  voluntates  nostras  (et  caeteras  omnes  crea- 
« turas  aliquando  existentes)  in  illo  suo  actu,  quo  eas  creavit,  conservat 
« et  gubernat,  easque  totas  perpetuo  contuens,  non  potest  non  cogno- 
« scere,  quaecumque  in  iis  contingunt.  Neque  igitur  ullus  motus  in 
« voluntate  creata  existere  potest,  quem  Deus  in  se  ut  ipsius  volun- 
« tatis  creatae  causa  non  conspiciat  ». 

SCHOLION  II. 

Scientia  Dei  est  prorsus  immutabilis. 

80.  Nam  ipsa  scientia  visionis,  quae  respicit  creaturas  in  aliqua  dif- 
ferentia temporis  existentes,  1°  non  causatur  ab  extrinseco,  quum 
repugnet  creaturas  per  suum  esse  actuale  determinare  Divinum  Intel- 
lectum ad  earum  cognitionem,  ut  superius  demonstravimus,  qui  pro- 
inde nihil  perfectionis  recipit  per  cognitionem  existentiae  creaturarum, 
sive  hae  in  maiori  sive  in  minori  numero  sint  extiturae;  2®  neque 
supponit  in  Voluntate  Divina  successionem  actuum:  haec  enim  ita 
est  libera,  ut  sit  immutabilis  et  aeterna,  utpote  cum  actu  purissimo 
prorsus  identificata.  Et  ideo  quidquid  actus  liber  habet  perfectionis. 


(1)  Kleutgen  S.  I.  Inst.  Theol.  de  ipso  Deo,  P.  1.  L.  1.  q.  3.  c.  2.  a.  16. 

eminenter  invenitur  in  ea,  quidquid  autem  imperfectionis  est  in  li- 
bertate creaturarum,  removetur  ab  ea,  nempe  deliberatio,  haesitatio, 
successio  actuum,  consilii  mutatio.  Quapropter  ea,  quae  ad  extra  Deus 
ponit,  ita  vult,  ut  potuerit  ea  nolle,  quia  libere  procedunt  ab  eo,  sed 
simplicissimo,  aeterno  et  omnis  successionis  et  mutabilitatis  experte 
actu  voluntatis. 


SCHOLION  III. 

Ex  hucusque  dictis  apparet^  quomodo  solvendae  sint  ohiectiones  prae- 
cipuae, quae  contra  scientiam,  quam  Deus  habet  futurorum  contin- 
gentium, desumuntur  sive  ex  parte  infallibilitatis  Divinae  Scien- 
tiae sive  ex  eius  immutabilitate. 

81.  Nam  P quaecumque  fuerunt,  sunt  et  erunt  sunt  praesentia  ipsi 
nunc  aeternitatis  Divinae  (Thes.  25.).  Et  ideo  S.  Thomas  (1),  postquam 
similes  obiectiones  enodaverit,  haec  addit:  « Si  unumquodque  a Deo 
« cognoscitur  sicut  praesentialiter  visum,  sic  necessarium  erit  esse 
« (id),  quod  Deus  cognoscit,  sicut  necessarium  est  Socratem  sedere,  ex 
« hoc  quod  sedere  videtur.  Hoc  autem  non  necessarium  est  absolute, 
« vel,  ut  a quibusdam  dicitur,  necessitate  consequentis,  sed  sub  condi- 
« tione,  vel  necessitate  consequentiae.  Haec  enim  conditionalis  est  ne- 
« cessaria,  si  videtur  sedere,  sedet.  Unde  etsi  conditionalis  in  categori- 
« cam  transferatur,  ut  dicatur:  Quod  videtur  sedere,  necesse  est  sedere, 
« patet  eam  de  dicto  intellectam  et  compositam  esse  veram,  de  re  vero 
« intellectam  et  divisam,  esse  falsam.  Et  sic  his  in  omnibus  similibus, 
« quae  Dei  scientiam  circa  contingentia  oppugnantes  argumentantur, 
« secundum  compositionem  et  divisionem  falluntur  ». 

2®  Quoniam  Voluntas  Divina  non  solum  libere  vult  res  extra 
Deum,  sed  etiam  vult  ut  eae,  quibus  secundum  modum  suae  naturae 
competit,  ut  sint  contingentes,  operentur  contingenter ; evidens  est 
immutabilitatem  scientiae  visionis  nullo  modo  obstare  contingentiae 
effectuum,  qui  proxime  procedunt  a causis  secundis.  Conferatur  S.  Tho- 
mas (1.  p.  q.  19.  a.  8.  et  C.  G.  L.  1.  c.  85.),  qui  ibi  clarissime  demon- 
strat Divinam  Voluntatem  non  auferre  contingentiam  a rebus.  Ex 
quibus  apparet  libertatem  arbitrii  creaturae  intellectivae  nullum  pati 
detrimentum  sive  ex  parte  Divinae  Scientiae,  sive  ex  parte  Divinae 
Voluntatis.  Obiectiones  propositas  et  solutas  invenies  locis  citatis  et 
parallelis.  Paucas  inde  seligimus. 

3®  Ad  rectam  intelligentiam  doctrinae  S.  Thomae  de  scientia, 
quam  Deus  habet  futurorum  contingentium,  distinguendum  sedulo  est 


(1;  c.  G.  L.  1.  c.  67. 

« dicimus,  Deus  scivit.  Unde  habitudo  temporis  praeteriti  vel  praesentis 
« ad  futurum,  aeternitati  attribuitur,  quod  omnino  ei  non  competit. 
« Et  ex  hoc  accidit  secundum  accidens  falli  ».  Conferantur  quae  dixi- 
mus de  Aeternitate  n.  63. 

Obiect.  4^^.  Res  scitae  a Deo  in  tantum  sunt  in  quantum  Deus  vo- 
luit eas  esse.  Sed  Voluntas  Dei  immutabiliter  vult  quidquid  vult.  Ergo 
res  scitae  a Deo  non  habent  intrinsecam  contingentiam. 

Resp.  Bist  mai.  Eo  modo  quo  Deus  vult  eas  esse,  idest  modo  con- 
formi exigentiae  naturae  earum,  Cone.,  modo  difformi,  Bist.  min. 
Si  To  immutabiliter  referatur  ad  rem  volitam,  bsego,  si  referatur  ad 
Divinam  Voluntatem,  Siibd.  Ad  excludendam  successionem  volitionum. 
Cone.,  ad  excludendam  libertatem  volitionis,  J^ego  (1). 

83.  Quaeres.  Quomodo  Beus  cognoscat  infinita  secundum  multi- 
tudinem ? 

Resp.  Deus  cognoscit  infinita  secundum  multitudinem  non  per  viam 
infiniti,  idest  quasi  apprehendat  partes  post  partes,  sed  per  modum 
unitatis,  idest  per  unicam  speciem  intelligibilem,  quae  se  extendit  ad 
infinita,  etiam  secundum  quod  sunt  ab  invicem  distincta.  Quae  species 
est  ipsa  Divina  Essentia,  quae  quum  sit  simpliciter  infinita,  continet 
eminenter  et  in  infinitum  excedit  omnes  et  singulas  series  sive  possi- 
bilium sive  futurorum,  quae  sunt  tantum  infinitae  secundum  qxiid 
(1.  p.  q.  14.  art.  12.  et  de  Verit.  q.  2.  a.  9.). 


(1)  Cfr.  S.  Th.  C.  G.  L.  1.  cc.  81.  82.  83. 

QUAESTIO  IX. 

DE  VOLUNTATE  DEI 

84.  Hanc  quaestionem  haud  difficile  intelliget  qui  prae  oculis  habeat 
«a  quae  sive  in  Philosophia  Naturali  Quaestionib.  XXV.  et  XXVI. 
de  Potentiis  Appetitivis  demonstravimus,  sive  in  Theologia  Naturali 
Quaest.  Yl.  De  Bonitate  Dei.  Quapropter  nobis  erit  satis  ea  breviter 
proponere,  quae  S.  Thomas  praeclare  evolvit  tum  in  Summae  I. 
p.  q.  XIX.,  tum  Cont.  Gent.  Lib.  1.  a Capite  72.  ad  88.,  tum.  in  qq.  dd. 
de  Veritate  Quaest.  XXIII.  et  alibi,  eundem  ordinem  cum  S.  Doctore 
sequentes  ita,  ut  prius  de  ipsa  Divina  Voluntate,  tum  de  eius  obiecto, 
ac  tandem  de  eius  libertate,  independentia  et  efficacitate  agamus. 

THESIS  XXXIV. 

a)  Deus  est  volens,  seu  in  Deo  est  voluntas. 

Haec  h)  est  infinite  perfecta. 

PROBATUR. 

85.  Quoad  Unumquodque  ens  appetit  bonum  sibi  conveniens 
et  in  eo  hac  ratione  quiescit,  ut,  si  sit  expers  cognitionis,  id  praestet 
appetitu  non  elicito,  sed  mere  naturali;  si  vero  sit  cognoscitivum, 
tendat  vel  quiescat  appetitu  elicito,  qui  consequitur  formam  cognitione 
apprehensam,  quique  vocatur  voluntas,  quum  talis  cognitio  est  intel- 
lectiva. Voluntas  enim  definitur:  facultas  tendendi  et  quiescendi  in 
honum  intellectu  apprehensum  tanquam  6onveniens  (cfr.  Psychol. 
n.  197.).  lam  vero  Deus,  quum  sit  perfectissime  intelligens,  immo 
sit  ipsum  intelligere  subsistens,  cognoscit  tamquam  bonum  sibi  adae- 
quate conveniens  suum  Divinum  Esse,  in  eoque  delectatur  atque  ple- 
nissime quiescit,  quia  eius  esse  identificatum  cum  sua  essentia  est 
summum  atque  infinitum  bonum  adaequate  possessum  a Deo,  utpote 
cum  ipso  prorsus  identificatum.  Ergo  Deus  est  volens  seu  in  Deo  for- 
maliter  est  voluntas  (1). 


(1)  Cfr.  S.Th.  C.  G.  c.  72. 

Quoad  a)  Voluntas  in  sua  formali  ratione  importat  puram  per^ 
fectionem  amandi  bonum  eoque  fruendi.  lamvero  quidquid  importat 
puram  perfectionem  necesse  et  ut  formaliter  inveniatur  in  tota  sua 
plenitudine  in  eo  ente,  quod  est  ipsum  esse  subsistens.  Ergo  in  Deo, 
qui  est  ipsum  esse  subsistens  invenitur  formaliter  eminenter  voluntas, 
seu  voluntas  divina  est  infinite  perfecta,  h)  In  Deo  operatio,  potentia 
operativa,  essentia  et  esse  prorsus  identificantur  et  ideo  quemadmodum 
Deus  est  suum  esse  et  suum  intelligere,  ita  est  suum  velle.  Sed  esse 
divinum  est  infinite  perfectum.  Ergo  etiam  Voluntas  et  velle  Divinum 
sunt  infinite  perfecta,  c)  Voluntas,  quae  amat  bonitatem  infinitam 
quantum  amabilis  est,  est  infinite  perfecta.  Atqui  voluntas  Divina, 
utpote  perfecte  adaequata  Divinae  Bonitati,  hanc  amat  quantum  ama- 
bilis est,  videlicet  amore  simpliciter  infinito.  Ergo  Divina  Voluntas  est 
infinite  perfecta. 


OBIECTIONES. 

86.  Obiect.  1%  Voluntas  est  appetitus  quidam.  Sed  omnis  appetitus 
est  imperfecti.  Ergo,  cum  in  Deo  nulla  sit  imperfectio,  videtur  quod 
nec  voluntas  (1). 

Resp.  Bist.  mai.  Voluntas  est  appetitus  late  dictus,  Conc.^  est  appe- 
titus stricte  dictus,  qui  videlicet  tendit  in  rem  non  habitam,  Suhdist 
Voluntas  perfectissima.  Nego,  voluntas  imperfecta,  quae  nondum  suum 
obiectum  possidet.  Cone.  Contrad.  min.  Omnis  appetitus  stricte  dictus. 
Cone.,  late  dictus.  Nego  et  nego  conseq.  « Ad  primum  dicendum,  quod 
« quamvis' in  Deo  dicatur  esse  voluntas,  non  tamen  conceditur  ibi  esse 
« appetitus,  quia  secundum  Augustinum  in  (Psal.  118.  conc.  8.)  appe- 
« titus  proprie  est  rei  non  habitae.  Deus  autem  totum  suum  bonum 
« in  se  habet.  Unde  nec  etiam  in  nobis  proprie  voluntas  appetitus  est, 
« quando  volito  coniuncta  est.  Sed  amor  est  rei  iam  habitae  secundum 
« Augustinum  (ibid.)  ».  (S.  Th.  l.  c.  ad  1.). 

Obiect.  2^.  Actus  voluntatis  est  tendere  in  finem,  qui  est  eius  obie- 
ctum. Sed  ei  quod  est  finis  ultimus  non  competit  tendere  in  finem. 
Ergo  cum  Deus  sit  finis  omnium,  videtur  quod  sibi  voluntas  non 
competat. 

Resp.  Bist.  mai.  Tendere  in  finem  est  actus  voluntatis  qua  talis. 
Nego,  est  actus  illius  voluntatis,  quae  distat  a fine,  Conc.  Conc.  min. 
Nego  conseq.  Recole  dicta  sub  n.  53.  et  Psych.  n.  211. 


(1)  Cfr.  S.  Th  I.  Sent.  Dist.  45.  q.  1.  a.  1. 

Obiect.  3®.  Voluntas  est  movens  motum,  quia  movetur  a volito. 
Sed  Deus  est  primus  motor  immobilis.  Ergo  in  Deo  non  est  voluntas. 

nesp.  Bist.  mau  Voluntas  qua  talis  est  movens  motum  motu  latis- 
sime dicto,  qui  importat  immanentem  operationem,  Cone.,  est  movens 
motum  motu  minus  late  dicto,  qui  importat  transitum  de  potentia  in 
actum,  Suhdist.  Voluntas  creata,  Cone,  voluntas  increata.  Nego.  Con- 
trad.  min.  Deus  est  motor  immobilis  immobilitate  excludente  transitum 
de  potentia  in  actum,  Cone.,  immobilitate  excludente  perfectionem  ope- 
rationis immanentis,  Nego  et  nego  cons.  (cfr.  Phil.  Nat.  nn.  70.  106.). 

Obiect.  4^.  Voluntas  est  in  ratione.  Sed  ratio  nominat  obumbratam 
cognitionem,  quia  oritur  in  umbra  intelligentiae.  Ergo  in  Deo^  qui  est 
perfectissime  intelligens,  non  est  voluntas. 

Resp.  Bist.  mai.  Voluntas  humana.  Cone.,  voluntas  angelica  et  di- 
vina, Subdist.  In  ratione  stricte  dicta.  Nego,  in  ratione  late  dicta,  nempe 
in  intellectu.  Cone.  Contrad.  min.  Eatio  stricte  dicta  nominat  obum- 
bratam cognitionem.  Cone.,  ratio  late  dicta.  Nego  et  nego  cons. 

THESIS  XXXV. 

a)  Obiectum  primarium  Divinae  voluntatis  est  Divina  Bonitas, 
b)  obiectum  autem  secundarium  est  bonitas  creaturarum, 
ita  tamen  ut  Divina  Voluntas  c)  unico  simplicissimo  actu 
velit  seu  amet  Divinam  Bonitatem  ratione  sui  et  necessario, 
d)  bonitatem  vero  creaturarum  in  ordine  ad  Divinam  Boni- 
tatem et  liberrime. 


PRAENOTIONES. 

87.  Obiectum  primarium  alicuius  potentiae  operativae  est  illud  quod 
primo  et  ratione  sui  attingitur  ab  ea.  Obiectum  secundarium  est  quod 
secundario  et  ratione  obiecti  primarii  attingitur.  Porro,  quum  finis 
attingatur  a voluntate  primo  et  ratione  sui,  ea  vero  quae  sunt  ad 
Unem  attingantur  ab  eadem  secundario  et  ratione  finis;  eo  quod  non 
sunt  per  se  amabilia,  sed  tantum  ratione  finis ; patet  finem  esse  obie- 
ctum primarium  voluntatis,  ea  vero  quae  ordinem  dicunt  ad  finem 
esse  eius  obiecta  secundaria.  Recolantur  quae  diximus  in  Quaest.  De 
Divina  Bonitate. 

PROBATUR  THESIS. 

88.  Quoad  Obiectum  primarium  Divinae  Voluntatis  est  illud, 
in  quo  Dei  beatitudo  consistit,  quum  beatitudo  sit  finis  ultimus  omnis 
appetitus  intellectivi.  Atqui  beatitudo  Divinae  Voluntatis  consistit  in 

fruitione  Divinae  Bonitatis.  Ergo  obiectum  primarium  Divinae  Vo- 
luntatis est  Divina  Bonitas  (1).  Minor  constat  ex  Quaest.  VI.  De  Bo- 
nitate  Dei.  ^ 

Quoad  Ohiectum  secundarium  voluntatis  constituitur  ex  his^ 
quae  volumus  in  ordine  ad  finem,  quia  non  habent  in  se  amabilita- 
tem seu  appetibilitatem,  sed  unice  ratione  finis,  ita  ut  in  tantum  ea 
aliquis  velit  in  quantum  in  eis  vult  et  amat  finem,  quum  vel  ducant 
ad  finem  vel  participent  de  bonitate  finis,  qui  non  solum  in  seipso^ 
sed  etiam  in  aliqua  sui  similitudine  potest  esse  volitus  et  amatus, 
lamvero  creaturae  in  quantum  esse  a Deo  recipiunt  sunt  volitae  et 
amatae  a Divina  voluntate  tamquam  similitudines  plus  minusve  defi- 
cientes Divini  Esse  et  Divinae  Bonitatis,  ob  cuius  amorem  Deus  eis  esse 
conferre  decrevit.  Ergo  bonitas  creaturarum,  quae  in  earum  esse  con- 
sistit, est  obiectum  secundarium  Divinae  Voluntatis. 

Quoad.  3^^^.  In  ea  voluntate  nequit  esse  multiplicitas  actuum  voli- 
tionis,  cuius  velle  est  actus  purissimus  subsistens,  videlicet  simpliciter 
infinitus  in  perfectione,  quique  proinde  realiter  identificatur  cum  vo- 
luntate, essentia,  et  esse  volentis.  lamvero  huiusmodi  est  Voluntas 
Divina,  ut  ex  toto  decursu  huius  tractationis  manifestum  est.  Ergo 
Voluntas  Divina  unico  simplicissimo  actu  vult  omnia  quaecumque  vult. 

Quoad  4:^^.  Creaturae  per  hoc  quod  in  esse  actuantur  et  conservan- 
tur a Deo  et  moventur  ad  ulteriores  perfectiones  sibi  proportionatas, 
nihil  conferunt  Divinae  Perfectioni,  quum  Deus  sit  in  seipso  infinite 
perfectus  et  prorsus  immutabilis,  utpote  actus  purissimus  seu  ipsum 
esse  subsistens.  Atqui  voluntas  non  vult  necessario  ^ea,  sine  quibus 
est  perfecte  beata,  quum  nihil  conferant  perfectionis  seu  bonitatis  vo- 
lenti. Ergo  Voluntas  Divina  ratione  suae  omnimodae  independentiae  ab 
omni  re  extrinseca  est  liberrima  ad  bona  creata  volenda  vel  secus. 

Fotest  tamen  Deus  ea  velle.  Etenim  bonum  est  diffusivum  sui,  non 
hoc  sensu  ut  debeat,  sed  ut  possit  diffundi  seu  possit  communicare 
suo  modo  aliis  perfectionem  suam.  lamvero  id  maxime  et  eminenter 
competit  Essentiae  Divinae,  quae  est  bonum  prorsus  independens  et 
infinitum,  quum  sit  ipsa  Bonitas  per  se  subsistens  principium  et  causa 
omnis  esse  et  omnis  perfectionis.  Potest  igitur  Deus  secundum  hene- 
placitum  suae  voluntatis  commvimcdiXQ  participationem  (licet  analogicam 
et  deficientem)  suae  Bonitatis,  creando  et  perficiendo  quascumque  crea- 
turas voluerit  secundum  varios  gradus  imitabilitatis  Divinae  Essentiae. 


(l)  Cfr.  S.  Th.  c.  G.  L.  1.  cc.  74.  75. 

Id  autem  non  solum  posse  Deum  facere,  sed  revera  fecisse  erga  crea- 
turas, quae  hunc  universum  constituunt,  manifestum  est  (1). 

89.  Quaeres.  Cur  Deus,  qui  cognoscendo  suam  Essentiam,  eo  ipso 
cognoscit  omnia  quaecumque  habere  possunt  rationem  entis ; non  velit 
eo  ipso  quod  amat  Essentiam  suam,  omnia  quaecumque  habere qjossunt 
rationem  entis,  sed  ea  tantum  velit,  quae  creare  decernit? 

Resp.  id  pendere  ex  diversitate  rationis  secundum  quam  intellectus 
et  voluntas  attingunt  suum  obiectum.  Etenim  intellectus  attingit  ens 
secundum  esse  intentionale,  quod  habet  in  intelligente,  voluntas  autem 
fertur  in  ens  secundum  esse  reale,  quod  habet  in  se  a parte  rei.  Et  ideo 
ea  tantum  entia  Divina  Voluntas  vult,  quibus  esse  et  per  esse  bonitatem 
conferre  decernit. 


ANIMADVERSIONES 

Ad  obiectiones  dissolvendas  et  ad  conciliandam  immutabilitatem 
cum  libertate  divina. 

90.  I.  Distingue  mutationem  volitionis  a volitione  mutatio- 
num. Deus  unice  et  simplicissimo  actu  suae  Voluntatis  quo  vult  et 
amat  suam  Essentiam,  vult  mutationem  rerum  quas  creare  decrevit, 
videlicet  vult  omnes  vicissitudines  et  mutationes,  quae  locum  habebunt 
in  omnibus  rebus  mundanis  secundum  modum  proprium  naturae  earum- 
dem  et  secundum  dispositionem  suae  divinae  providentiae.  S.  Thomas 
in  I.  p.  q.  19.  a.  7.  loquitur  de  hac  distinctione  et  simul  rationem  as- 
signat, cur  Divina  Voluntas  eum  ordinem  rerum,  quem  libere  decrevit, 
immutabiliter  velit : quia  videlicet  neque  ulla  indigentia  Divinae  Sub- 
stantiae neque  nova  cognitio  Divino  Intellectui  supervenire  potest  ad 
mutandam  electionem  Divinae  Voluntatis. 

II.  Distingue  necessitatem  absolutam  a necessitate  ex  sup- 
positione seu  hypothetica.  Non  primo  sed  secundo  modo  necessa- 
rium est  Deum  velle  quidquid  libere  decrevit  esse.  Rem  ita  declarat 
S.  Thomas  (2) : « Respondeo  dicendum  quod  necessarium  dicitur  ali- 
« quid  dupliciter,  scilicet  absolute  et  ex  suppositione.  Necessarium  ab- 
« solute  iudicatur  aliquid  ex  habitudine  terminorum,  utpote  quia  prae- 
« dicatum  est  in  definitione  subiecti,  sicut  necessarium  est  hominem 
« esse  animal,  vel  quia  subiectum  est  de  ratione  praedicati,  sicut  est 
« necessarium  numerum  esse  parem  vel  imparem.  Sic  autem  non  est 
« necessarium  Socratem  sedere,  unde  non  est  necessarium  absolute, 


(1)  Clr.  S.  Th.  qq.  dd.  de  Verit.  q.  23.  a.  4. 

(2)  1.  p.  q.  19.  a.  3. 

< sed  potest  dici  necessarium  ex  suppositione,  supposito  enim  quod 
« sedeat,  necesse  est  eum  sedere,  dum  sedet  ».  Conferatur  integer 
articulus. 

III.  Distingue  actum  Divinae  Yolitionis  entitative  et  ter- 
minati ve  spectatum.  Actus  liber  Divinae  Voluntatis  circa  volibilia 
extra  se,  si  entitative  consideratur,  est  omnino  idem  actus,  quo  Deus 
vult  necessario  suam  bonitatem,  sed  distinguitur  ratione  ratiocinata 
a seipso,  quatenus  libere  terminatur  ad  quaedam  volenda  extra  se. 
Ex  qua  distinctione  sequitur  actum,  quo  Deus  vult  libere  alia  a se 
esse  entitative  ahsolute  necessarium,  terminative  autem  esse  neces- 
sarium hypothetice  seu  ex  suppositione;  semper  autem  esse  immu- 
tahilem. 

IV.  Distingue  indifferoitiam  potentiae  ad  actum  ab  indif- 
ferentia actus  perfectissimi  ad  terminos  oppositos  Non  prima 
sed  secunda  competit  libertati  Divinae  Voluntatis.  Prima  repugnat 
immutabilitati  volentis,  non  autem  secunda.  Kem  perspicue  declarat 
.Aquinas  (Lib.  1.  Cont.  Gent.  cap.  82.). 

V.  Distingue  requisita  ad  libertatem  qua  talem,  seu  qua- 
tenus puram  perfectionem  importat  a conditionibus  imperfe- 
ctae libertatis,  cuiusmodi  est  nostra  libertas. 

Quum  liberum  sit  id  quod  est  causa  seu  ratio  suae  determinationis ; 
quod  perfectissime  liberum  est,  debet  esse  plenissime  causa  seu  ratio 
suae  determinationis,  seu  omnimode  independens  ab  extrinseco.  Id 
unice  competere  Divinae  Voluntati  superius  demonstravimus.  Quoniam 
autem  omnis  suspensio  vel  haesitatio  electioni  praevia,  quaelibet  mu- 
tatio unius  determinationis  in  aliam  (quae  volubilitas  voluntatis  ap- 
pellari solet),  omnisque  successio  volitionum  arguant  imperfectionem 
in  volente,  nempe  ignorantiam,  processum  de  potentia  in  actum  in 
cognoscendo,  atque  multiplicem  ab  extrinseco  dependentiam,  necesse 
est  ut  haec  omnia  a liberrimo  Divinae  Voluntatis  actu  prorsus  re- 
moveantur. 

Quapropter  non  solum  non  repugnat  sed  prorsus  exigitur  a perfe- 
^ctione  divinae  libertatis,  ut  nullum  adsignari  possit  instans,  in  quo 
Divina  Voluntas  fuerit  suspensa  et  quasi  haesitans  circa  electionem 
eorum  extra  se,  quae  libere  producere  elegit;  sed  omnino  asserendum 
est  Divinam  Voluntatem,  aeternaliter  immutabiliter  atque  liberrime 
unico  simplicissimo  actu,  quo  diligit  bonitatem  suam,  elegisse  hunc 
rerum  creatarum  et  creandarum  ordinem  prae  infinitis  aliis,  quos 
aeque  eligere  potuisset;  atque  ita  elegisse,  ut  potuisset  nullius  rei 
extra  se  existentiam  eligere. 

OBIECTIONES. 

Contra  secundam  partem  Thesis, 

91.  Obiect.  1®.  Velle  divinum  est  eius  esse.  Sed  Deus  non  est  aliud 
a se.  Ergo  non  vult  alia  a se. 

Resp.  Dist.  mai.  Velle  divinum  est  idem  re  cum  esse  divino,  Cone.,, 
•est  idem  ratione  ratiocinata,  Nego.  Cone.  min.  et  nego  cons. 

Obiect.  2^  Volitum  movet  volentem,  sicut  appetibile  appetitum. 
Atqui  Voluntas  Divina  nequit  moveri  ab  aliquo  alio  extra  Deum.  Ergo 
Deus  nequit  velle  aliquid  aliud  a se. 

Resp.  Bist.  mai.  Volitum  primarium  seu  finis.  Cone.,  volitum  se- 
cundarium quod  amatur  in  ordine  ad  finem,  Suhd.  Ratione  sui,  Nego^ 
ratione  finis,  Cone.  Cone.  min.  Nego  conseq.  (1). 

Obiect.  Cuicumque  volenti  sufficit  aliquid  volitum,  nihil  quaerit 
■extra  illud.  Sed  Deo  sufficit  sua  bonitas,  et  Voluntas  eius  ex  ea  sa- 
tiatur. Ergo  Deus  non  vult  aliquid  aliud  extra  se. 

Resp.  Bist.  mai.  Ita  ut  extra  volitum  ipsi  adaequatum  non  quaerat 
aliud  necessario,  Cone.,,  non  quaerat  aliud  libere  et  ex  amore  voliti  adae- 
quati seu  finis.  Nego.  Cone.  min.  Bist.  conseq.  Deus  non  vult  necessario 
aliquid  extra  se.  Cone.,,  Deus  non  vult  libere  et  ex  amore  suae  bonitatis 
aliquid  extra  se,  Nego. 

Obiect.  4^.  Actus  voluntatis  multiplicatur  secundum  volita.  Sed 
actus  divinae  voluntatis,  quum  sit  purissimus,  nequit  multiplicari. 
Ergo  Deus  nequit  velle  alia  extra  se. 

Resp.  Bist.  mai.  Si  plura  volita  formaliter  multiplicentur.  Cone.,  si 
multiplicentur  tantum  materialiter,,  Nego.  Contrad.  min.  Nequit  mul- 
tiplicari entitative^  Cone.,,  nequit  multiplicari  terminative  Subdist.  Qua- 
tenus nequeat  habere  alium  finem  quam  suam  bonitatem,  Cone.,,  qua- 
tenus nequeat  terminari  ad  alia  volita  propter  amorem  suae  bonitatis. 
Nego.  Nego  conseq.  (2). 

Obiect.  5^  Ea  quae  sunt  ad  finem  non  quaeruntur  nisi  propter  finem. 
Ergo,  habito  fine,  non  est  ulterius  voluntas  eorum  quae  sunt  ad  finem. 
Sed  omnium  creaturarum  finis  est  Divina  Bonitas,  quae  in  ipso  Deo 
ab  aeterno  est.  Ergo  videtur  quod  ad  ea,  quae  sunt  extra  ipsum  Vo- 
luntas Dei  non  se  extendat. 

Resp.  Bist.  mai.  Quaeruntur  propter  finem  vel  adsequendum  vel 
•communicandum  aliis  atque  eis  manifestandum.  Cone.,  quaeruntur  sem- 


(1)  Cfr.  S.  Th.  1.  p.  q.  19.  a.  2.  ad  2.  et  I.  Sout.  Dist.  45.  q.  1.  a.  2.  ad  2. 

(2)  Cfr.  S.  Th.  1.  p.  q.  19.  a.  2.  ad  4. 

per  propter  finem  adsequendum,  Nego.  Bist  1.  conseg.  Habito  fine  non 
est  ulterius  voluntas  eorum,  quae  sunt  ad  finem,  si  haec  quaerantur 
ad  assequendum  finem,  Conc.^  si  quaerantur  ad  propriam  bonitatem 
communicandam  vel  manifestandam.  Nego.  Cone.  min.  et  nego  conseg. 

Contra  tertiam  partem  Thesis. 

Obiect'  1^.  Omne  aeternum  est  necessarium.  Sed  quidquid  Deus  vult, 
ab  aeterno  vult,  alias  voluntas  eius  esset  mutabilis.  Ergo  quidquid 
Deus  vult,  ex  necessitate  vult. 

Resp.  Bist.  mai.  Omne  aeternum  est  necessarium  vel  absolute 
vel  ex  suppositione^  Conc.^  tantum  absolute^  Nego.  Cone.  min.  liego. 
eons.  (1). 

Obiect.  2"".  Deus  vult  alia  a se,  inquantum  vult  bonitatem  suam. 
Sed  Deus  bonitatem  suam  ex  necessitate  vult.  Ergo  alia  a se  ex  ne- 
cessitate vult. 

Resp.  Bist.  mai.  Si  to  inguantum  significat  propter  bonitatem  suam 
Cone.^  si  to  inguantum  significat  eodem  modo  quo  vult  bonitatem  suam 
Hego.  Cone.  min.  Nego,  eonseg. 

Obiect.  Quidquid  est  Deo  naturale,  est  necessarium.  Sed  naturale 
est  ei  quidquid  vult ; quia  in  Deo  nihil  potest  esse  praeter  naturam. 
Ergo  quidquid  Deus  vult,  ex  necessitate  vult. 

Resp.  Bist.  mai.  Si  to  naturale  importat  quidquid  non  est  contra- 
rium naturae  divinae.  Nego,  si  to  naturale  importat  quidquid  est  en- 
titative  in  Deo,  Cone.  Contrad.  min.  Deo  est  naturale  velle  quidquid 
vult,  hoc  sensu  quod  hoc  est  ei  voluntarium  ac  proinde  non  est  ei 
innaturale.  Cone.,  hoc  sensu,  quod  Entitas  Divina  sit  determinata  ad 
alia  a se  volenda.  Nego.  Cone.  rat.  addit.  Nego  eonseg. 

Obiect.  i*".  Non  neeesse  esse  et  possibile  non  esse  aequipollent.  Si 
igitur  non  neeesse  est  Deum  velle  aliquid  eorum  quae  vult,  possibile 
est  eum  non  velle  illud,  et  possibile  est  eum  velle  illud  quod  non  vult. 
Ergo  Voluntas  Divina  est  contingens  ad  utrumlibet:  et  sic  imperfecta: 
quia  omne  contingens  est  imperfectum  et  mutabile. 

Resp.  Bist.  antee.  Non  neeesse  esse  et  possibile  non  esse  aequipol- 
lent, ita  tamen  ut  semper  importent  potentialitatem  ex  parte  prin- 
cipii, Nego,  ita  ut  aliquando  importent  perfectissimam  actualitatem  ex 
parte  principii  et  contingentiam  ex  parte  termini.  Cone.  Contrad. 
seguel.  eonseg.  Si  possibilitas  volendi  aut  nolendi  aliquid  importaret 
ex  parte  Divinae  voluntatis  potentialitatem  et  transitum  de  potentia  in 


(1)  Cfr.  S.  Th.  1.  p.  q.  19.  a.  3.  ad  1. 

actum,  Cone.,  si  importat  tantum  contingentiam  terminorum,  quos 
actus  simplicissimus  Divinae  Voluntatis  libere  vult,  Nego  et  nego  2, 
conseq. 

Obiect.  5®.  Quod  est  ad  utrumlibet  non  sequitur  aliqua  actio  nisi 
ab  aliquo  alio  inclinetur  ad  unum.  Si  ergo  Voluntas  Dei  in  aliquibus 
se  habet  ad  utrumlibet,  sequitur  quod  ab  alio  determinatur  ad  effe- 
ctum, et  sic  habet  aliquam  causam  priorem. 

Resp.  Dist  antec.  Si  eius  indeterminatio  sit  passiva,  Cone.,  si  sit 
activa,  Nego,  quia  talis  indeterminatio  importat  perfectionem,  nempe 
virtutem  intrinsecam  seipsum  determinandi  ad  unum  potius  quam  ad 
aliud.  « x\d  quintum  dicendum  quod  causa,  quae  ex  se  est  contingens 
« oportet  quod  determinetur  ab  aliquo  exteriori  ad  effectum.  Sed  vo- 
« luntas  divina,  quae  ex  se  necessitatem  habet,  determinat  seipsam 
« ad  volitum,  ad  quod  habet  habitudinem  non  necessariam  » (1). 

Obiect.  6^.  Quidquid  Deus  scit,  ex  necessitate  scit.  Sed  sicut  scientia 
divina  est  eius  essentia,  ita  Voluntas  Divina.  Ergo  quidquid  Deus  vult, 
ex  necessitate  vult. 

Resp.  Cone.  mai.  Dist.  min.  Scientia  et  voluntas  divina  sunt  idem 
re  cum  Divina  Essentia,  Cone.,  sunt  idem  re  et  ratione,  Nego,  Dist.  cons. 
Quidquid  Deus  vult,  vult  ex  necessitate  sive  absoluta  sive  hypothetica ^ 
prouti  est  primarium  vel  secundarium  obiectum  Divinae  Voluntatis, 
Cone.,  tantum  necessitate  absoluta.  Nego. 

92.  Quaeres.  Utrum  Voluntas  Divina  sit  causa  rerum? 

Resp.  Affirmative,  Etenim  a),  Deus  est  causa  suprema.  Ergo  qua- 
tenus est  causa  agit  propter  finem ; quatenus  est  causa  suprema  nequit 
agere  propter  finem  tantum  exeeutive,  sed  directive.  Porro  quod  agit 
propter  finem  directive  agit  per  intellectum  et  voluntatem  ; quia  intel- 
lectu debet  cognoscere  finem  et  proportionem  mediorum  ad  finem,  et 
voluntate  imperare  debet  operis  exsecutionem.  Ergo  Voluntas  Dei  est 
causa  rerum,  b)  Deus  libere  operatur  ad  extra,  ut  superius  demonstra- 
vimus. Sed  agens  liberum,  agit  per  voluntatem  libere  se  determinantem 
od  opus.  Ergo  Deus  per  suam  voluntatem  causat  res.  Caetera  confe- 
rantur apud  S.  Thomam  1.  p.  q.  19.  a.  4. 


(1)  1.  p.  q.  19.  a.  3.  ad  5. 

PARS  QUARTA 

DE  DlVmiS  OPERATIONIBUS  AD  EXTRA 


QUAESTIO  X. 

DE  CREATIONE. 

CAPUT  1. 

DE  DIVINA  POTENTIA  ET  OPERATIONE  AD  EXTRA. 

93.  Potentia  operandi  aliquid  extra  se  est  in  Deo.  Etenim^ 
quum  talis  potentia  sit  pura  perfectio  et  inveniatur  aliqualiter  etiam 
in  creaturis,  necesse  est  eam  inveniri  in  Deo  secundum  verissimam  sui 
rationem  et  in  tota  latitudine  suae  perfectionis,  videlicet  seclusis  om- 
nibus imperfectionibus  seu  limitationibus  quibus  coarctatur  in  creaturis. 
Immo,  quum  demonstratum  a nobis  fuerit  in  Quaestione  11.  Deum  esse 
causam  supremam  omnium  rerum  secundum  totam  entitatem  earum,, 
necesse  est  admittere  in  eo  potentiam  activam  operandi  extra  seipsum 
prorsus  independentem  et  infinitam,  qualis  requiritur  ad  producendum 
ens  in  quantum  ens.  Talis  enim  est  proprius  effectus  illius  causae  quae 
est  ipsum  esse  subsistens.  S.  Thomas  (1)  praeclare  demonstrat  Dei  po- 
tentiam esse  infinitam,  Deumque  esse  omnipotentem,  quia  potest  facere 
quidquid  quocumque  modo  habere  potest  rationem  entis  producti,  vi- 
delicet quidquid  non  implicat  contradicti (!liem  in  sui  conceptu.  (Cfr. 
Ontol.  Th.  35.). 

94.  Discrimen  inter  potentiam  Divinam  et  potentiam  crea- 
tam. Quum  potentia  operandi  aliquid  extra  se  dicatur  analogice  de 
divina  et  de  creata,  secernendum  est  id,  quod  eius  formalis  ratio 
importat,  ab  imperfectionibus,  quae  in  eius  limitata  participatione 
inveniuntur.  Itaque  ad  eius  rationem  formalem  requiritur  et  sufficit,  ut 


(1)  1.  p.  q.  25.  aa.  2.  et  3. 

potentia  huiiismodi  ^\i principium  causativum  effectus.  Talis  enim  ratio 
importat  merum  actum  et 'nullam  imperfectionem  potentialitatis. 

Quapropter  in  creaturis,  in  quibus  non  solum  potentia  operativa 
distinguitur  realiter  ab  essentia^  sed  etiam  ipsa  actio  distinguitur  rea- 
liter  di  potentia  operativa^  haec  est  principium  causativum  tum  actionis 
tum  effectus,  estque  semper  admixta  potentialitati,  quum  supponat 
transitum  de  potentia  in  actum.  In  Deo  autem,  in  quo  essentia,  potentia 
et  actio  realiter  identificantur,  quum  Deus  sit  ipsum  esse  subsistens, 
potentia  operativa  ad  extra  non  est  principium  actionis,  sed  est  tantum 
principium  effectus,  et  idcirco  est  in  Deo  secundum  totam  suam  per- 
fectionem (1). 

95.  Habitudo  potentiae  activae  divinae  ad  divinam  scientiam 
et  voluntatem.  In  creaturarum  productione  et  gubernatione  scientia 
divina  est  dirigens,  voluntas  est  imperans  atque  potentia  est  exsequens. 
Quum  Enim  Deus  operetur  ad  extra  non  ex  necessitate  naturae  sed  ex 
libertate  consilii  sui,  eius  potentia  infinita  non  producit  omnes  effe- 
ctus, quos  producere  potest,  videlicet  infinitos  sive  specie  sive  numero ; 
sed,  ut  competit  independenti  et  liberrimo  agenti  ad  opus  intellectu 
praeconceptum  libere  se  per  voluntatem  determinanti,  producit  absque 
ulla  sui  immutatione  effectus  ad  extra  eo  modo  et  ordine  atque  in  ea 
temporis  differentia,  quae  aeternum  consilium  Divinae  Voluntatis  li- 
berrime determinavit.  Et  ideo  omnes  effectus  Dei  tribuuntur  tamquam 
causae  efficienti  Divinae  Voluntatis  imperio,  quia  divina  potentia  ter- 
minatur ad  producendos  effectus,  quos  producit,  ex  imperio  Divinae 
Voluntatis.  Propterea  ait  Psalmista  (Ps.  148.):  « Ipse  dixit  et  facta 
sunt,  ipse  mandavit  et  creata  sunt  » (2). 

96.  Discrimen  inter  actionem  transeuntem  Dei  et  actionem 
transeuntem  creaturae.  Haec  est  formaliter  transiens ; divina 
autem  est  formaliter  immanens  et  virtualiter  transiens. 

Quemadmodum  potentia  activa  dicitur  analogice  de  divina  et  de 
creata;  sic  etiam  ipsa  actio  effectiva  ad  extra,  quae  vocatur  actio 
transiens,  dicitur  analogice  de  actione  Dei  et  de  actione  creaturae,  ita 
ut  a divina  removeantur  omnes  imperfectiones  et  limitationes,  quae 
coarctant  actionem  creaturae,  tum  ex  parte  principii,  tum  ex  parte 
termini. 

Ex  parte  quidem  termini,  quia  actio  creaturae  limitatur  ad  agen- 
dum in  aliquod  subiectum  praeexistens,  quum  creatura  non  agat  nisi 
per  motum,  transmutando;  actio  autem  Dei,  qui  est  ipsum  esse  subsi- 
stens, quum  extendatur  ad  ens  in  quantum  ens,  non  limitatur  ad 


(1)  Cfr.  S.  Tli.  1.  p.  q.  25.  a.  1.  ad  3. 

(2)  Cfr.  S.  Th.  11.  Sent.  Dist.  1.  q.  1.  a.  5.  ad  11. 

agendum  in  aliquod  subiectum  praeexistens,  sed  producere  valet  totam 
entitatem  rei,  videlicet  potest  creare^  etenim : creare  est  producere  ali- 
quid ex  nihilo  sui  atque  suhiecti. 

Ex  parte  etiam  principii  actio  divina  eminenter  excedit  perfectione 
sua  actionem  creaturae.  Nam  praeter  quam  quod  creatura  nequit  ope- 
rari quidquam  independenter  ab  influxu  causae  primae ; eius  actio 
transiens^  utpote  distincta  realiter  a potentia 'operativa,  est  formaliter 
transiens^  atque  subiectatur  in  patiente,  ita  ut  idem  motus  sit  agentis 
ut  a quo  ei  patientis  ut  in  quo^  atque  proinde  actio  creaturae  est 
praedicamentalis  (cfr.  Cosmol.  Th.  26.). 

Actio  vero  Divina  quae  realiter  indentificatur  cum  divina  potentia, 
flivino  velle  et  divino  esse,  est  formaliter  immanens,  ut  est  immanens 
divina  volitio;  est  autem  tantum  virtualiter  transiens,  quia  divina  vo- 
litio,  propter  infinitam  suam  efficaciam  absque  ulla  sua  immutatione 
et  absque  motu  causat  res,  quascumque  voluerit,  easque  conservat. 
Idcirco  actio  divina  ad  extra  non  est  praedicamentalis  sed  transcendens 
atque  vocatur  virtualiter  eminenter  transiens.  « Divina  actio  non  potest 
« esse  de  genere  illarum  actionum,  quae  non  sunt  in  agente,  cum  sua 
« actio  sit  sua  substantia ; oportet  igitur,  quod  sit  de  genere  illarum 
« actionum,  quae  sunt  in  agente  et  sunt  quasi  perfectio  ipsius  ».  S.  Th. 
Cont.  Dent.  Lib.  II.  c.  23. 

Corollarium.  Ex  dictis  quisque  intelliget  quo  sensu  actio  praedi- 
camentalis dicatur  importare  aliquid  fluens,  seu  aliquem  effluxum  ah 
agente ; quia  nempe  importat  aliquid  medium  inter  potentiam  et  suum 
effectum;  videlicet  ita  procedit  tamquam  a suo  principio  ab  agente,  a 
cuius  potentia  realiter  distinguitur,  ut  subiectetur  in  patiente,  ceu 
motus  in  mobili  et  in  eo  terminetur,  educendo  de  eius  potentia  formam 
similem  formae  secundum  quam  agens  agit.  Actio  vero  divina,  quum 
non  importet  aliquid  medium  inter  divinam  potentiam  et  suum  effectum 
(identificatur  enim  eum  ipsa  Divina  Essentia),  non  importat  aliquid 
fluens  ab  agente,  et  ideo  dici  nequit  formaliter  transiens,  sed  virtua- 
liter  tantum  (1). 


CAPUT  II. 

NOTIONES  DE  CREATIONE  (2). 

97.  Creatio  est  productio  rei  ex  nihilo  sui  et  subiecti.  Creatio  ' 
dicitur  productio  rei  ex  nihilo  sub  duplici  respectu : U quia  negat 
ordinem  ad  aliquid  praesuppositiim,  ex  quo  tamquam  ex  causa  mate- 


iD  Cfr.  S.  Th.  I.  Sent.  Dist.  8.  q.  4.  a.  3.  ad  3. 
(2)  Cfr.  S.  Th.  1.  p.  qq.  44.  4;'). 

riali  res  fiat:  et  in  hoc  differt  ab  alteratione,  augmento,  generatione^ 
aliisque  mutationibus  et  productionibus,  quae  praesupponunt  causam 
materialem,  nempe  sublectum;  2»  quia  affirmat  ordinem  ad  nihil  prae- 
existens, quasi  dicatur  non  esse  rei  creatae  praecessisse  eius  esse,  non 
quidem  prioritate  temporis  sed  prioritate  naturae ; ita  ut  res  creata,  si 
sibi  relinquatur,  consequatur  non  esse,  cum  esse  non  habeat  nisi  ex 
influentia  causae  superioris,  seu  Dei.  Unde  terminus  a quo  creationis 
est  niMl;  terminus  ad  quem  est  res  subsistens  secundum  totam  suam 
substantiam  (1) ; adeoque  in  creatione  non  habet  locum  ulla  successio 
vel  mutatio,  in  quibus  terminus  a quo  non  esset  nihil,  sed  aliquod 
sublectum  praeexistens,  v.  gr.  cum  ferrum  fit  successive  calidum. 
Itaque  sic  fusius  describi  potest  creatio : productio  qua  res  secundum 
totam  suam  substantiam  fit,  nullo  praesupposito  subiecto^  ex  quo^  tam- 
quam ex  causa  materiali^  efficiatur, 

98.  Creatio  dividi  potest  in  activam  et  passivam.  Creatio  activa 
est  ipsa  actio,  qua  Deus  rem  producit  ex  nihilo.  Quae  actio  dicitur 
form aliter  immanens  et  virtualiter  transiens  (cfr.  n.  94.). 

Creatio  passiva  accepta  nihil  aliud  est  realiter  quam  relatio  depen- 
dentiae rei  secundum  suum  esse  ad  Deum  tamquam  ad  causam  eius. 
« Non  enim  (ait  S.  Th.  C.  Gent.  L.  2.  c.  18.)  creatio  est  mutatio,  sed  est 
« ipsa  dependentia  esse  creati  ad  principium,  a quo  instituitur  ».  Quum 
autem  mundus  conditus  fuerit  in  tempore,  additur  cum  novitate  es- 
sendi.  Ideo  S.  Th.  in  qq.  dd.  de  potent,  q.  3.  art.  3.  ad  6.  ait : « Creatio 
« importat  relationem  praedictam  cum  novitate  essendi  ». 

Belatio  haec  est  realis  in  creatura^  est  rationis  in  Beo,  Est  realis 
in  creatura.  Nam  nihil  deest  ex  iis  quae  requiruntur  ad  relationem 
realem.  Siquidem  P dantur  duo  termini  reales,  Deus  et  creatura.  2®  Hi 
termini  sunt  inter  se  realiter  distincti:  3°  fundamentum  relationis  est 
reale  in  creatura ; est  enim  ipsum  eius  esse  a Creatore  acceptum : est 
rationis  in  Deo,  cui  ex  creatione  nihil  realitatis  seu  perfectionis  su- 
peradditur (cfr.  Ontol.  n.  124.). 

CAPUT  III. 

Brevis  refutatio  Pantheistarum,  qui  negantes  mundum  esse  distin- 
ctum A Deo,  consequenter  negant  ipsam  creationem. 

99.  I.  Entia,  quae  habent  praedicata  essentialia  prorsus  opposita, 
sunt  omnino  ab  invicem  distincta.  Atqui  Deus  et  res  mundanae,  sive 
singillatim  sive  collective  sumptae  habent  praedicata  prorsus  oppo- 


(1)  Cfr.  1.  p.  q.  45.  art.  4. 

sita.  Ergo  sunt  omnino  distincta.  Minor  constat  ex  praecedentibus 
Quaestionibus  et  praesertim  ex  Quaest.  2.  et  3.  Et  sane,  res  mundanae,, 
sive  singillatim  sive  collective  sumptae,  sunt  essentialiter  mobiles, 
causatae,  contingentes,  limitatae  in  perfectionibus,  quas  deficienter  et 
divisi m participant.  lamvero  Deus  est  primum  movens  immobile,  su- 
prema causa  non  causata,  ens  necessarium,  plenitudo  subsistens  om- 
nium perfectionum,  supremum  intelligens  ordinator  et  effector  totius- 
universi,  actus  purissimus  seu  ipsum  esse  subsistens.  Ergo  Deus  et 
mundus  sunt  ab  invicem  omnino  distincti.  Ergo  turpiter  falluntur 
pantlieistae,  qui  Deum  ab  universo  mundo  haudquaquam  distingui 
blaterant. 

II.  Insuper  absurda  est  sententia  quae  a)  confundit  infinitum  ex 
parte  actus  cum  infinito  ex  parte  potentiae ; h)  confundit  notionem 
substantiae,  quae  definitur  essentia  cui  competit  esse  per  se,  idest  non 
in  alio  tamquam  subiecto,  cum  notione  ipsius  entis  a se,  quod  existit 
ex  necessitate  suae  essentiae,  quum  sit  ipsum  esse  subsistens;  c)  con- 
fundit ens  communissimum,  quod  in  sola  abstractione  mentis  in  sua 
analogica  communitater  intentionaliter  existit,  cum  ente  reali  unde- 
quaque  perfecto  et  actualissimo,  videlicet  cum  ipso  esse  per  se  sub- 
sistente. Atqui  huiusmodi  est  theoria  pantheistica  secundum  varias 
suas  formas,  quae  reduci  possunt  ad  ohiectivmn  pantheismnm  Spinozae 
confundentis  notionem  substantiae  praedicamentalis  (quae  est  ens  ab 
alio  per  se  seu  in  se  subsistens)  cum  ente  increato  (quod  est  ens  a 
se,  virtute  suae  essentiae  subsistens),  et  ad  suhiectivum  pantlieismum 
Transcendentalium  et  Ontologorum  confundentium  conceptus  subiecti 
cogitantis  cum  obiectiva  rerum  existentia,  atque  ens  communissimum, 
quod  in  sua  transcendenti  communitate  non  existit  nisi  intentiona- 
liter, cum  ipso  ente  supremo  in  seipso  subsistente,  quod  est  actus 
purissimus  seu  ipsa  plenitudo  omnis  purae  perfectionis  subsistens. 
Cfr.  Ontol.  n.  19.  Coroll.  1.  et  2.  et  n.  26.  ad  Obiect. 

OBIECTIONES  PANTHEISTARUM. 

100.  Obiect.  Ens  infinitum  carere  debet  limitibus.  Sed  quod  caret 
limitibus,  nihil  admittit  extra  se.  Ergo  cum  Deus  sit  infinitus,  nihil 
existere  potest  extra  ipsum. 

Resp.  JDist  mai.  Ens  infinitum  ex  parte  potentiae.  Nego,  ens  in- 
finitum ex  parte  actus,  Siihdist.  Carere  debet  limitibus  in  perfectione. 
Cone.,  carere  debet  limitibus  quantitati  vis.  Nego  suppositum,  quia  tale 
ens  neque  esset  infinitum  in  perfectione  neque  esset  possibile  (1).  Con- 


ii) Cfr.  S.  Th.  1.  p.  q.  7.  a.  3. 


De  Mandato.  — Inslit.  Phil.  — Vol.  II. 

trad.  min.  Quod  caret  limitibus  in  perfectione,  'Nego,  quod  caret  limi- 
tibus quantitativis,  Subdist.  Nihil  admitteret  eiusdem  ordinis  extra  se, 
in  hypothesi  caeteroquin  absurda,  quod  dari  possit  corpus  actu  infini- 
tum in  magnitudine,  Cone,  nihil  admitteret  diversi  ordinis.  Nego.  Sub- 
stantia enim  spiritualis  esse  potest  in  eodem  loco  cum  corpore,  ut 
suo  loco  demonstravimus  (cfr.  Quaest.  YIII.  De  Ubiquitate  Dei).  Nego 
conseq. 

Difficultas  male  confundit  infinitatem  ex  parte  actus,  quae  importat 
actum  purissimum  subsistentem,  cum  infinitate  ex  parte  potentiae  in 
genere  quantitatis,  quae  a parte  rei  dari  nequit,  nisi  corpus  extensum 
existat  sub  determinatis  limitibus  quantitativis  semper  ulterius  divi- 
sibile in  potentia  (cfr.  Ontol.  n.  91.  et  Cosmol.  n.  54.).  Insuper  haec 
obiectio  pluribus  falsis  suppositionibus  innititur.  Supponit  enim  a)  non 
repugnare  corpus  actu  infinitum:  supponit  h)  res  diversi  ordinis  non 
posse  simul  in  eodem  loco  existere : cuius  suppositionis  falsitas  vel  ex 
eo  apparet,  quod  ipsae  formae  materiales  diversi  generis  possunt  esse 
simul ; sic  in  eadem  parte  corporis  praeter  formam  substantialem 
adsunt  plures  formae  accidentales  diversorum  generum,  puta  quantitas, 
calor,  color,  sapor  etc. 

Si  tamen  aliquis  negaret  existere  posse  quidquam  extra  Deum  hoc 
sensu,  quod  Deus,  quin  veniat  in  compositionem  cum  suis  effectibus, 
est  ubique  praesens  ratione  immediatae  suae  operationis,  quae  iden- 
tificatur  cum  sua  simplicissima  essentia;  recte  loqueretur,  et  longe 
abesset  ab  errore  pantheistarum.  Hanc  enim  veritatem,  quam  nos  de- 
monstravimus in  quaest.  VIII.  agentes  de  ubiquitate  Dei,  ipsa  Sacra 
Scriptura  saepe  docet.  Sic  Deus  ipse  per  leremiam  ita  loquitur: 
(lerem.  XXIII.  24.):  « Numquid  non  coelum  et  terram  ego  impleo? 
dicit  Dominus».  Et  S.  Paulus  loquens  de  Deo  (Act.  XVII.  28.)  ait:  « In 
ipso  vivimus  et  movemur  et  sumus  ». 

Obiect.  2^.  Si  Deus  differret  a mundo,  differret  ab  eo  per  aliquam 
differentiam.  Atqui  quae  differentiis  differunt,  sunt  limitata  ad  aliquam 
speciem.  Ergo  Deus,  cuius  essentia  non  est  limitata  ad  ullam  speciem, 
non  differt  a mundo. 

Resp.  Dist.  sequet,  mai.  Deus  differret  a mundo  per  aliquam  diffe- 
rentiam proprie  dictam.  Nego,  per  differentiam  improprie  dictam, 
idest  per  puritatem  sui  esse,  vi  cuius  est  totaliter  a mundo  distinctus. 
Cone.  Contrad.  min.  Quae  differunt  ab  invicem  per  differentias  proprie 
dictas,  sunt  limitata  ad  aliquam  speciem  et  sunt  sub  eodem  genere 
praedicamentali.  Cone.,  quae  sunt  totaliter  diversa.  Nego.  Haec  enim 
conveniunt  tantum  in  analogica  ratione  entis. 

Obiect.  3'^.  Si  Deus  distingueretur  a mundo,  plus  esset  perfectionis 

in  Deo  et  in  mundo  simul  sumptis,  quam  in  solo  Deo.  Atqui  Deus 
-debet  habere  omnem  perfectionem.  Ergo  Deus  non  distinguitur  a 
mundo. 

Resp.  Bist.  seqiiel.  mai.  Esset  plus  perfectionis  intensive,  Nego, 
esset  plus  perfectionis  extensive  Suhdist.  Si  nomen  perfectio  sumatur 
•analogice  secundum  proportionalitatem,  idest  in  sensit  formali  com- 
muni, Cone.,  si  nomen  perfectio  sumatur  analogice  secundum  attri- 
butionem, idest  in  sensu  formali  eminenti,  Nego;  quia  sic  accepta  di- 
citur intrinsece  solum  de  Deo,  utpote  principe  analogato,  de  aliis 
autem  analogatis  dicitur  tantum  per  extrinsecam  denominationem; 
(confer  Logic,  n.  34.  et  Ontol.  n.  48.).  Contrad.  min.  Deus  debet  habere 
omnem  puram  perfectionem  in  tota  latitudine,  idest  eminenter  et  infi- 
nite, Cone.,  debet  habere  etiam  deficientes  participationes  perfectionum 
ab  ipso  causatas  in  creaturis.  Nego.  Nego  conseq.  Solutio  patet  ex 
saepe  dictis  tum  in  Philosophia  Prima,  ubi  egimus  de  analogia  entis, 
praesertim  in  Thesi  10.  tum  in  praesenti  tractatu  praesertim  sub 
nn.  40.  43.  Itaque  valde  longe  abest,  ut  perfectiones  creaturarum  addi 
possint  perfectionibus  divinis  ad  faciendum  plus  perfectionis.  Etenim 
eum  ea  nequidem  connumerari  possunt.  Quapropter  si  scientia  discipuli 
addita  scientiae  magistri  humani  non  dat  intensive  plus  perfectionis 
scientificae,  quamvis  univoce  conveniant;  infinite  minus  perfectio  crea- 
turarum, quae  se  habet  ad  perfectionem  divinam  ut  inferius  analo- 
gatum  ad  princeps  analogatum,  huic  addi  potest  ita  ut  ex  earum 
coniunctione  resultet  plus  perfectionis. 

Obiect.  4^.  In  tantum  dicitur  mundus  realiter  distingui  a Deo,  in 
quantum  habent  characteres  oppositos.  Atqui  characteres  oppositi  non 
repugnant  eidem  subiecto  sub  diversis  respectibus,  sicut  cum  idem 
homo  est  pelle  niger  et  albus  dentibus.  Ergo  ex  argumento  adversa- 
riorum non  refutatur  pantheismus. 

Resp.  Bist.  mai.  Quia  characteres  stricte  dictos  habent  oppositos. 
Cone.,  quia  habent  tantum  oppositos  quosdam  characteres  late  dictos. 
Nego.  Contrad.  min.  Characteres  late  dicti,  seu  quaedam  accidentia 
compossibilia  cum  essentia  subiecti,  huic  non  repugnant  sub  diversis 
respectibus.  Cone.,  characteres  stricte  dicti,  quorum  oppositi  repu- 
gnant ipsi  essentiae  subiecti,  Nego.  Nego  conseq. 

Characteres  stricte  dicti  sunt  constitutivi  ipsius  essentiae  subiecti 
et  ideo  eorum  oppositi  destruunt  ipsam  essentiam  rei.  Unde  impos- 
sibile est  ut  eidem  subiecto  quocumque  modo  convenire  possint.  Tales 
sunt  ex.  gr.  essentia  corporea  et  essentia  incorporea,  contingens  et 
necessarium,  ens  a se  et  ens  ab  alio,  actus  purissimus  et  ens  compo- 
situra. Et  ideo  quum  haec  sit  oppositio  quae  viget  inter  characteres 

proprios  Dei  et  characteres  proprios  mundi,  impossibile  est  ut  eidem 
subiecto  secundum  diversos  respectus  conveniant. 

Obiect.  5^.  Non  repugnat  ut  aliquid  sit  simul  ens  a se  et  ab  aliOr 
Etenim  omnia  entia  finita  constant  ex  aliquo  esse  et  non  esse.  Sed  entia 
finita  reducuntur  ad  ens  infinitum.  Ergo  in  hoc  poterit  multo  magis 
verificari  simul  esse  et  non  esse  et  ideo  quod  sit  simul  ens  a se  et 
ab  alio. 

Resp.  N’ego  assert.  Ad  probat.  Dist.  mai.  Omnia  entia  finita  constant 
ex  actu  et  potentia  subiectiva,  Conc.^  constant  ex  aliquo  esse  et  ex 
eiusdem  negatione,  Nego.  Dist.  min.  Reducuntur  ad  ens  infinitum  tam- 
quam in  causam  efficientem  supremam  omnis  perfectionis,  quam  hoc 
ens  eminenter  possidet,  Conc.^  tamquam  in  causam  materialem  vel  for- 
malem aut  univoce  efficientem.  Nego.  Nego  conseq. 

Obiectio  perperam  confundit  negationem  entis  cum  parte  potentiali 
seu  cum  potentia  subiectiva  entis  compositi.  Ens  finitum  non  limita- 
tur per  nihilum,  sed  ratione  suae  compositionis,  ad  quam  consequitur 
negatio  ulterioris  perfectionis.  Quum  enim  ens  compositum  resultare 
debeat  ex  potentia  subiectiva  et  actus,  actus  autem  limitetur  per  po- 
tentiam realem  in  qua  recipitur  (ut  demonstravimus  in  Ontol.  n.  82. )y 
necesse  est  ens  compositum  esse  limitatum.  Id  autem  quam  longe 
absit  ab  assertione  adversariorum,  qui  dicunt  entia  finita  constare  ex 
esse  et  non  esse  quisque  videt. 

Obiect.  6®.  Esse  abstractissime  inspectum  est  maxime  indetermina- 
tum. Sed  non  esse  est  maxime  indeterminatum.  Ergo  esso  confunditur 
cum  non  esse. 

Resp.  1°  Hanc  obiectionem  peccare  contra  4.  et  5.  legem  Syllogismi. 
Contra  4.  quia  medius  terminus  sumitur  bis  particulariter,  contra  5. 
quia  ambae  praemissae  sunt  aequivalenter  negantes.  Porro : aut  semel 
aut  iterum  medius  generaliter  esto  (reg.  4.).  Utraque  si  praemissa 
neget  nil  inde  sequetur  (reg.  5.).  Cfr.  Logic,  n.  127. 

Resp.  2°  Dist  mai.  Esse  abstractissime  acceptum  est  maxime  inde- 
terminatum in  ordine  positivo  seu  affirmationis.  Cone..,  in  ordine  nega- 
tivo, seu  negationis.  Nego.  Dist.  min.  Non  esse  est  maxime  indeter- 
minatum in  ordine  negationis.  Cone.,  in  ordine  affirmationis,  Nego. 
Nego  eonseq.  Hae  indeterminationes  sunt  ordinis  omnino  diversi:  una 
in  sua  confusa  ratione  importat  positivam  realitatem,  alia  negat  omnem 
realitatem.  Unde  nequaquam  convenire  possunt  in  eodem  subiecto. 

Obiect.  7^.  Quidquid  est  praeter  ens,  est  nihil.  Sed  ens  et  unum 
convertuntur.  Ergo  quidquid  est  praeter  unum,  est  nihil,  et  ideo  non 
datur  nisi  unum  ens  (sophisma  Parmenidis). 

Resp.  Dist.  mai.  Quidquid  est  praeter  omne  ens  est  nihil,  Cone., 

quidquid  est  praeter  singulare  aliquod  ens  est  nihil,  Subdist  Est  nihil 
illius  deternainati  entis,  videlicet  non  est  illud  ens.  Cone.,  est  purum 
nihilum.  Nego.  Cone.  min.  Bist.  eonseq.  Quidquid  est  praeter  unum  est 
nihil  illius  unius,  videlicet  non  est  illud  unum  determinatum.  Cone., 
non  est  aliquod  aliud  unum.  Nego. 

THESIS  XXXVL 

a)  Mundus  a Deo  conditus  est  per  creationem,  idest  ex  nihilo 
sui  et  subiecti;  b)  qui  modus  effectionis  non  splum  non  re- 
pugnat, sed  est  maxime  et  exclusive  proprius  Causae  Su- 
premae omnis  entis. 

PROBATUR  PRIMA  PARS. 

101.  Haec  pars  iam  demonstrata  est  a nobis  in  Quaestione  2.  Et- 
enim mundum  fuisse  conditum  a Deo  per  creationem,  idest  ex  nihilo 
sui  et  subiecti,  importat  omnia  entia  mundana  eorumque  intrinseea 
constitutiva  utpote  mobilia,  contingentia,  et  finita  in  suis  perfectionibus 
fuisse  producta  secundum  totain  suam  entitatem  a Causa  subsistente 
suprema,  immobili,  necessaria,  infinite  perfecta,  intelligente,  adae- 
quate a suis  effectibus  distincta,  quam  vocamus  Beum.  Atqui  in  quae- 
stione II.  demonstravimus  omnia  entia  mundana  eorumque  intrinseca 
constitutiva  utpote  mobilia,  contingentia  et  in  suis  perfectionibus 
finita,  fuisse  producta  secundum  totam  suam  entitatem  a Causa  sub- 
sistente suprema,  immobili,  necessaria,  infinite  perfecta,  intelligente, 
adaequate  a mundo  distincta.  Ergo  mundus  a Deo  conditus  est  ex  nihilo 
sui  et  subiecti  idest  per  creationem  (l).v 

PROBATUR  SECUNDA  PARS. 

102.  Aliquis  modus  effectionis  tunc  repugnat,  cum  per  eum  non 
adsignatur  effectui  proportionata  causa.  Atqui  huic  effectioni,  quae 
dicitur  creatio  seu  productio  rei  ex  nihilo  sui  et  subiecti,  adsignatur 
proportionata  causa,  quum  ei  adsignetur  causa  universalis  omnis  entis 
contingentis  in  quantum  huiusmodi.  Ergo  creatio  non  repugnat.  Quin 
imo  non  solum  non  repugnat,  sed  hic  modus  effectionis  est  maxime 
et  exclusive  proprius  Causae  Supremae  omnis  entis  contingentis,  ut 
patebit  ex  sequentibus  argumentis. 

I.  Creatio  est  productio  entis  in  quantum  ens,  idest  secundum  omnia 
intrinseca  constitutiva  entis.  Atqui  hic  est  effectus  maxime  proprius 


(1)  Cfr.  S.  Th.  1.  p.  q.  44.  aa.  1.  ct  2.  ot  Cont.  Gent.  lib.  2.  capp.  16.  et  21. 

et  proportionatus  causae  universalis  et  supremae,  cuius  efficientia,  si 
limitaretur  ad  aliquam  partem  entis,  esset  simul  universalis  et  su- 
prema et  non  esset,  quum  daretur  aliquod  existens  extra  ipsam  quod 
non  fuisset  productum  ab  ea.  Id  autem  in  Quaestione  II.  demonstra- 
vimus esse  falsum.  Ergo  creatio  est  effectio  maxime  propria  causae 
universalis. 

II.  Insuper  unumquodque  agit  secundum  quod  est  actu  per  propriam 
formam.  Atqui  causa  universalis  est  ipsum  esse  subsistens,  ut  demon- 
stravimus in  Quaestionib.  II.  et  IIL  Ergo  eius  effectus  proprius  est 
ipsum  esse  omnium  rerum,  videlicet  est  id  per  quod  unumquodque 
est  ens  in  quantum  ens.  Id  autem  non  verificaretur  si  eius  propria 
effectio  praesupponeret  subiectum  praeexistens.  Ergo. 

III.  Si  Causa  Suprema  in  sua  effectione  requireret  subiectum  prae- 
existens, ut  ipsum  sua  actione  effectrice  tantum  immutaret  seu  ulte- 
rius perficeret  sive  perfectione  substantiali  sive  perfectione  accidentali ; 
huiusmodi  subiectum  deberet  esse  ens  necessarium  et  independens  in 
essendo,  utpote  existens  vi  suae  essentiae,  et  simul  esse  ens  mutabile 
et  maxime  passivum,  utpote  subiectum  omnium  mutationum,  quas  in 
eo  Causa  Suprema  produceret.  Atqui  haec  duo  e diametro  opponuntur. 

Nam  ens  necessarium  et  independens  in  essendo  est  omnino  immuta- 
bile et  simplex  in  sua  subsistentia,  videlicet  est  actus  purissimus  sub- 
sistens, sicut  demonstravimus  in  Quaestionib.  II.  et  III.  Subiectum 
autem  omnium  mutationum  est  maxime  potentiale  seu  passivum  et 
dependens.  Ergo  omnino  repugnat  Causam  Supremam  non  producere 
ipsum  primum  subiectum  omnium  mutationum  sive  substantialium 
sive  accidentalium. 

lY.  Superius  argumentum  ita  confirmari  potest.  Si  Causa  Prima 
non  produceret  ens  contingens  ex  nihilo  sui  et  subiecti,  videlicet  ipsum 
primum  subiectum  omnium  mutationum, impossibilis  esset  quaecumque 
alia  effectio,  quae  praesupponit  subiectum  praeexistens.  Atqui  falsum 
est  consequens,  quia  dantur  iuges  generationes  tum  substantiales  tum 
accidentales.  Ergo  etiam  antecedens  est  falsum.  Probatur  sequela  ma~ 
ioris.  Omnes  effectiones  quae  praesupponunt  subiectum  existens  redu- 
cuntur ad  generationes  substantiales  et  accidentales,  quarum  primae 
ita  immutant  subiectum,  ut  novum  actum  primum  in  puram  potentiam 
subiectivam  inducant,  corrumpendo  substantiam  praecedentem  et  no- 
vam generando;  secundae  autem  substantiam  ita  alterant  et  modificant, 
ut  varias  in  ea  formas  accidentales  inducant.  Atqui  si  primum  subie- 
ctum mutationum  esset  improductum;  eo  ipso  esset  necessarium,  im- 
mutabile, independens  in  essendo,  videlicet  esset  purus  actus  subsi-  . 

stens.  Ergo  si  Causa  Prima  non  produceret  ipsum  primum  subiectum  | 

omnium  mutationum,  esset  impossibilis  quaecumque  effectio  inferioris 
ordinis,  quae  supponit  subiectum  aliquod  praeexistens. 

Hac  de  causa  S.  Thomas  sapientissime  saepe  asserit:  quemadmodum 
operatio  artis  praesupponit  operationem  naturae,  ita  operationem  na- 
turae praesupponere  creationem,  nempe  effectionem  exclusive  propriam 
Causae  Primae,  quae  producit  ens  ex  nihilo  sui  et  subiecti  (1). 

SCHOLION. 

De  effato:  ex  nihilo  nihil  fit. 

103.  Effatum:  ex  nihilo  nihil  fit  aequivocum  est  et  ideo  distingui 
debet : 

a)  Si  sensus  sit:  Ex  nihilo  causae  efficientis  nihil  fit,  verum  est. 
Nam  ad  aliquid  producendum  requiritur  causa  efficiens  proportionata. 

h)  Si  sensus  sit:  Ex  nihilo  subiecti  praeexistentis  nihil  fit,  verum 
est,  si  agatur  de  causa  particulari  seu  finita,  quae  quum  habeat  vir- 
tutem activam  limitatam  et  participatam,  atque  agat  per  motum,  non 
potest  producere  ens  in  quantum  ens,  idest  ens  secundum  omnia  eius 
intrinseca  constitutiva;  sed  tantum  per  mutationem  proprie  dictam 
potest  ex  potentia  passiva  subiecti  praeexistentis  educere  aliquam  for- 
mam sive  substantialem  sive  accidentalem  specifice  aut  saltem  gene- 
rice  similem  formae  secundum  quam  agit,  neque  id  potest  indepen- 
denter  a supremo  et  universali  agente,  nempe  Deo.  Falsum  autem  est 
effatum  hoc  sensu  acceptum,  si  agatur  de  causa  universali  et  infinite 
perfecta.  Haec  enim  quum  habeat  virtutem  activam  illimitatam,  inde- 
pendentem  et  realiter  identificatam  cum  actu  purissimo  seu  ipso  esse 
per  se  subsistente,  est  causa  entis  in  quantum  entis  et  ideo  eius  effe- 
ctus maxime  proprius  est  producere  ens  secundum  omnia  eius  intrin- 
seca constitutiva,  videlicet  producere  aliquid  ex  nihilo  sui  et  subiecti, 
quod  est  creare  (2). 

c)  Tandem  si  sensus  sit:  non  solum  ex  nihilo  subiecti  sed  etiam 
ex  nihilo  sui  nihil  fit,  effatum  est  falsum  non  solum  de  causa  efficiente 
universali,  sed  etiam  de  causis  efficientibus  particularibus.  Etenim 
etiam  hae  sub  influxu  Causae  Primae  aliquid  realiter  producunt,  quod 
non  erat.  Kealiter  enim  producunt  in  subiecto  novam  formam  sive 
substantialem  sive  accidentalem,  quae  in  eo  non  praeexistebat,  et  ita 
producunt  nova  composita,  sive  substantialia,  puta  plantas  vel  ani- 
malia, sive  accidentalia  puta  statuam  vel  domum.  Revocentur  in  men- 
tem ea  quae  diximus  de  eductione  formarum  de  potentia  materiae 
(Cosmol.  Th.  16.). 


(1)  Cfr.  S.  Th.  qq.  dd.  de  Pot.  q.  3.  a.  1. 

(2)  Cf.T.  S.  TL.  C.  G.  L.  2.  c.21. 

OBIECTIONES 


104.  Obiect.  P.  Ex  nihilo  nihil  fit.  Ergo  impossibilis  est  creatio, 
quae  definitur  productio  rei  ex  nihilo. 

Resp.  Dist.  antec.  Ex  nihilo  causae  efficientis,  Cone.  Nam  nisi  prae- 
existat causa  efficiens  non  poterit  produci  effectus.  Ex  nihilo  snhiecti 
praeexistentis,  Snhdist.  k causa  particulari  seu  finita,  Cone.,  a causa 
universali  et  infinita,  Nego.  Nego  eonseg. 

Obiect.  Causa  universalis  creando  producere  deberet  ens  in 
quantum  ens.  Atqui  ens  in  quantum  ens,  quum  sit  notio  quaedam 
transcendens  non  potest  existere  a parte  rei.  Ergo  nequit  admitti 
creatio. 

Resp.  Dist.  mai.  Causa  universalis  creando  deberet  producere  ens 
in  quantum  ens  hoc  sensu,  quod  deberet  producere  ens  secundum 
omnia  intrinseca  constitutiva  entis,  nempe  materiam  et  formam.  Cone., 
hoc  sensu  quod  deberet  producere  rationem  abstractam  entis  commu- 
nissimi et  analogici.  Nego.  Contrad.  min.  et  Nego  eonseg. 

Obiect.  3®.  Infinitam  distantiam  non  contingit  pertransire.  Sed  non 
entis  simpliciter  ad  ens  est  infinita  distantia,  quia  quanto  potentia  est 
minus  ad  actum  disposita,  tanto  magis  ab  actu  distat,  unde  si  omnino 
potentia  subtrahatur,  erit  infinita  distantia.  Ergo  impossibile  est,  ut 
aliquid  transeat  simpliciter  de  non  ente  ad  ens. 

Resp.  Dist.  mai.  Per  transitum  dietum,  qui  contingit  in  mo- 

tibus continuis,  per  quos  transit  pars  post  partem.  Cone.,  per  transitum 
improprie  dictum,  idest  per  effectionem  instantaneam  agentis  simpli- 
citer infiniti,  Subdist.  Si  distantia  esset  infinita  ex  utraque  parte,  idest 
ex  non  esse  ad  esse  simpliciter  infinitum.  Cone.,  si  distantia  est  finita 
ex  una  parte,  sicut  contingit  ex  non  esse  ad  ens  finitum,  Nego.  Contrad. 
min.  et  Nego  eonseq.  (1). 

Obiect.  4®".  Omnifariam  dissimile  non  agit  in  omnifariam  dissimile. 
Sed  non  ens  simpliciter  et  Deus,  quum  in  nullo  conveniant,  sunt  omni- 
fariam dissimilia.  Ergo  Deus  non  potest  agere  in  non  ens  simpliciter, 
et  ita  non  potest  facere  aliquid  de  nihilo. 

Resp.  Dist.  mai.  Hoc  sensu,  quod  omnifariam  dissimile  non  potest 
esse  terminus  ad  quem  vel  subieetum  actionis  agentis  omnifariam  dis- 
similis, Cone.,  hoc  sensu  quod  non  potest  esse  terminus  a quo  actionis 
agentis  omnifariam  dissimilis,  Nego.  Cone.  min.  Dist.  eonseq.  Non  ens 
simplieiter  non  potest  esse  subieetum,  neque  terminus  ad  quem  actionis 


(1)  Cfr.  S.  Th.  qq.  dd.  de  Pot.  q.  3.  a.  1.  ad  3. 

creatricis  divinae,  Conc.^  non  potest  esse  terminus  a quo  actionis  crea- 
tricis, quatenus  videlicet  non  esse  rei  creatae  praecedere  debeat  saltem 
natura  esse  eiusdem  rei,  tamquam  terminus  huic  directe  oppositus. 
Nego.  « Ad  quartum  dicendum,  quod  cum  fit  aliquid  ex  nihilo,  non 
« esse,  sive  nihil,  non  se  habet  ad  modum  patientis  nisi  per  accidens, 
« sed  magis  per  modum  oppositi  ad  id  quod  fit  per  actionem.  Nec 
« etiam  in  naturalibus  oppositum  se  habet  per  modum  patientis  nisi 
« per  accidens,  sed  magis  subiectum  ».  S.  Thomas  1.  c. 

Obiect.  5^  Potentia  activa  est  principium  transmutationis  in  aliud 
secundum  quod  est  aliud.  Atqui  potentia  Dei  est  potentia  activa. 
Ergo  requirit  aliquod  subiectum  transmutationis,  et  sic;  non  potest  ex 
nihilo  aliquid  facere. 

Resp.  Bist  mai.  Potentia  activa  absolute  sumpta.  Nego,  quia  haec 
est  principium  causativum  effectus.  Potentia  activa  naturalis,  quae 
quum  non  sit  purus  actus,  producit  effectum,  actione  media,  permotum. 
Cone.  Contrad.  min.  Potentia  Dei  est  potentia  activa  univoce  dicta 
cum  potentia  activa  naturali.  Nego,  analogice  dicta,  ut  princeps  ana- 
logatum,  absque  ulla  imperfectione  potentiae*  naturalis,  Cone.  Nego 
conseq.  In  Deo  potentia  activa  identificatur  cum  essentia  et  operatione 
divina,  quae  omnia  realiter  sunt  actus  purissimus  subsistens.  Unde 
neque  agit  actione  media,  neque  indiget  subiecto  praeexistente,  ut 
supra  declaravimus,  sub  n.  93. 

Obiect.  6®.  Causa  diversitatis  rerum  non  potest  esse  ex  parte  Dei, 
qui  est  unus  et  simplex.  Ergo  oportet  huius  diversitatis  causam  ad- 
signare  ex  parte  materiae.  Ergo  oportet  ponere  res  factas  esse  ex 
materia  et  non  ex  nihilo. 

Resp.  Dist.  mai.  Si  Deus  ita  esset  unus  et  simplex,  ut  eius  essentia 
non  cognosceretur  a divino  intellectu  ut  diversimode  imitabilis  ad 
extra,  Cone.,  si  Deus  ita  est  unus  et  perfectissime  subsistens  in  sua 
simplicitate  actus  purissimi,  ut  eius  essentia  propter  plenitudinem  suae 
perfectionis  coguoscatur  a divino  intellectu  ut  diversimode  imitabilis 
ad  extra.  Nego.  Nego  utrumque  consequens  et  consequentiam. 

Obiect.  T.  Inter  causam  et  effectum  debet  intercedere  aliqua  simi- 
litudo. Sed  inter  Deum,  qui  est  actus  purissimus,  et  materiam  primam, 
quae  est  pura  potentia  siibiectiva,  nulla  intercedit  similitudo.  Ergo 
materia  prima  non  est  producta  a Deo. 

Resp.  Dist.  mai.  Similitudo  vel  univoca  vel  analogica,  Cone.,  semper 
univoca.  Nego.  Contrad.  min.  Inter  Deum  et  materiam  primam,  nulla 
intercedit  similitudo  univoca,  Uowc.,  analogica,  Nego;  quia  materia 
prima  est  ens  ut  quo  potentiale,  et  ideo  tali  modo  produci  potest,  quo 
habere  potest  esse,  nempe  in  composito  per  formam. 

Instabis.  Materiae  primae  non  est  idea  in  Deo.  Sed  cuiuscumque 
effectus  divini  debet  esse  idea  in  divino  intellectu.  Ergo  materia  prima 
nequit  produci  a Deo. 

Resp.  Dist.  mai.  Materiae  primae  nullo  modo  est  idea  in  Deo,  Nego^ 
eo  modo  est  idea,  quo  modo  est  ens,  nempe  in  ordine  ad  formam  per 
ideam  compositi.  Cone.  Contrad.  min.  Cuiuscumque  effectus  divini 
debet  esse  idea  in  Deo  eo  modo  quo  aliquid  est  effectus,  nempe  vel 
ut  eius  cui  competit  esse  ut  quod,  vel  ut  eius  cui  competit  esse  ut  quo 
sive  formale,  sive  potentiale,  Conc.^  tantum  ut  eius,  cui  competit  esse 
ut  quod^  Nego.  Nego  conseq. 

Obiect.  8^.  Quando  Deus  creat,  aut  dat  esse  nihilo  aut  dat  esse 
alicui  subiecto.  Atqui  nequit  dici  dare  esse  nihilo,  quia  tunc  nihil 
existeret.  Ergo  dat  esse  alicui  subiecto.  Ergo  creatio  est  effectio  quae 
supponit  subiectum  praeexistens. 

Resp.  Dist.  secundum  membrum  disiunctionis.  Deus  dat  esse  alicui 
subiecto  praeexistenti.  Nego,  producit  ipsum  compositum  ex  essentia 
et  existentia,  (7owc.  Cone.  min.  Contrad.  primum  conseq.  Dat  esse  alicui 
subiecto,  producendo  ipsum  compositum  ex  essentia  et  esse.  Cone., 
dando  formam  aliquam  subiecto  praeexistenti.  Nego.  Nego  secundum 
conseq.  Sicuti  in  Philosophia  Prima  (Thes.  25.)  demonstravimus,  crea- 
tura seu  ens  contingens,  quum  non  sit  ipsum  esse  subsistens,  quod  exi- 
stit  vi  suae  essentiae,  est  necessario  composita  ex  potentia  subiectiva 
et  actu  in  ipso  ordine  existentiae,  videlicet  ex  essentia  et  existentia. 
Essentia  autem  et  existentia  creaturae  ita  se  habent  ad  invicem,  ut 
una  non  possit  esse  sine  alia.  Esse  enim  existentiae  creaturarum,  quum 
non  sit  esse  subsistens,  est  actus  non  purus,  qui  proinde  recipi  debet 
in  potentia  sibi  respondente  ut  sit  in  composito  et  ratione  compositi. 
Qui  haec  non  discernunt,  nequeunt  distinguere  ens  necessarium  ab 
ente  contingente.  Creatorem  a creatura,  atque  licet  verbis  existiment 
se  demonstrare  et  tueri  creationem  et  distinctionem  creaturarum  a 
Deo,  revera  non  demonstrant.  (Recole  Ontol.  QQ.  8.  et  9.). 

Obiect.  9^  Actio  transiens  praesupponit  subiectum  existens.  Atqui 
actio  creativa  est  transiens.  Ergo  praesupponit  subiectum  praeexistens. 

Resp.  Dist.  mai.  Actio  formaliter  transiens.  Cone.,  actio  virtualiter 
eminenter  transiens.  Nego.  Contrad.  min.  Actio  creativa  est  formaliter 
immanens  et  virtualiter  eminenter  transiens.  Cone.,  est  /brn?a?to' trans- 
iens. Nego,  Nego  conseq.  Solutio  patet  ex  superius  declaratis  sub  n.  95. 

Obiect.  10^.  Mutatio  praesupponit  subiectum  existens.  Atqui  creatio 
est  quaedam  mutatio  non  entis  in  ens.  Ergo  creatio  non  est  ex  nihilo 
subiecti. 

Resp.  Dist.  mai.  Mutatio  proprie  dicta.  Cone.,  improprie  dicta.  Nego. 

Contrad.  min.  Creatio  est  mutatio  improprie  dicta,  Cone.,  proprie  dicta, 
I^ego.  Nego  eous.  Mutatio  proprie  dicta  intercedit  inter  duos  terminos 
actu  existentes,  et  locum  habet  in  omnibus  generationibus  et  corru- 
ptionibus. Porro  in  creatione  non  habentur  duo  termini  actu  existentes. 
Quum  enim  per  ipsam  producatur  ens  in  quantum  ens,  terminus  a quo 
est  negatio  totius  entitatis  quae  producitur  secundum  omnia  intrinseca 
constitutiva  entis  producti,  videlicet  est  omnino  nihil.  Dicitur  autem 
improprie  mutatio,  quia  a nobis  concipitur  ut  transitus  ex  uno  statu 
in  alium,  idest  a non  esse  ad  esse. 

Obiect.  11^.  In  ea  effectione  habetur  mutatio  proprie  dicta,  per 
quam  res  transit  de  potentia  in  actum.  Atqui  in  creatione  res  transeunt 
de  potentia  in  actum.  Ergo  in  creatione  habetur  proprie  dicta  mutatio. 

Resp.  Dist.  mai.  Si  res  transeat  de  potentia  subiectiva  in  actum, 
Cone.,  si  transeat  de  potentia  obiectiva,  et  educatur  tantum  de  po- 
tentia causae  efficientis.  Nego.  Contrad.  min.  In  creatione  res  trans- 
eunt de  potentia  obiectiva  in  actum  et  educuntur  de  potentia  Causae 
Universalis,  Cone.,  educuntur  de  potentia  subieetiva.  Nego.  Nego  eons. 
In  creatione  non  habetur  proprie  transitus  de  potentia  in  actum,  sed 
valde  improprie,  quatenus  nempe  res  quae  erat  obiective  possibilis, 
atque  continebatur  in  Deo,  tamquam  effectus  in  causa  exemplari,  effi- 
ciente et  finali,  incipit  existere  in  seipsa  ex  imperio  Divinae  Voluntatis 
per  virtutem  Divinae  Potentiae.  Conferantur  ea,  quae  in  Philosophia, 
Naturali  diximus  de  variis  modis  quibus  aliqua  res  dicitur  educi  de 
potentia  suae  causae  (Cosm.  n.  43.). 

Obiect.  12®’.  Maior  distantia  intercedit  inter  ens  et  non  ens,  quam 
inter  formas  diversi  generis,  puta  inter  figuram  et  colorem.  Sed  ex 
figura  non  potest  esse  transitus  ad  colorem.  Ergo  multo  minus  dari 
potest  transitus  ex  non  ente  ad  ens. 

Resp.  Cone.  mai.  Dist.  min.  Propter  defectum  oppositionis  inter  has 
formas.  Cone.,  propter  distantiam  earumdem.  Nego.  Nego  eonseq.  Inter 
non  ens  et  ens  datur  vera  oppositio;  et  ideo  transitus,  licet  improprie 
dictus,  locum  habere  potest,  quamvis  magis  distent  ab  invicem  quam 
res  diversi  generis.  Hae  enim  sunt  simul  compossibiles  in  eodem  sub- 
iecto,  sic  eadem  pars  corporis  est  simul  figurata  et  colorata. 

COROLLARIA. 

105.  1.  Virtus  creandi  -nequit  communicari  ulli  creaturae. 

Etenim  a)  quum  creatio  activa  requirat  virtutem  simpliciter  infinitam, 
nempe  talem  virtutem,  quae  sit  sua  actio  et  suum  esse;  ad  hoc  ut 
haec  virtus  communicaretur  creaturae,  haec  deberet  habere  actionem 

identificatam  cum  potentia  activa  et  hanc  identificatam  cum  puris- 
simo actu  subsistente.  Atqui  haec  contradictoria  sunt,  nam  creatura 
esset  simul  creatura  et  non  esset,  quum  deberet  esse  ipsum  esse  sub- 
sistens. Ergo  repugnat  ut  virtus  creandi  communicetur  creaturae  (1). 
h)  Quum  creatura  participet  esse  determinatum  in  aliqua  specie,  non 
potest  producere  ipsam  suam  speciem,  secus  esset  causa  sui  ipsius, 
sed  tantum  potest,  si  eius  essentia  specifica  sit  composita  ex  materia 
et  forma,  per  actionem  generativam  efficere,  ut  sua  natura  specifica 
incipiat  esse  in  novo  individuo  generato.  Atqui  si  creatura  aliquid 
produceret  ex  nihilo  sui  et  subiecti  non  solum  esset  causa  suae  spe- 
ciei, sed  esset  causa  entis  in  quantum  entis.  Ergo  impossibile  est  ut 
creatura  participet -virtutem  creandi  (cfr.  S.  Th.  1.  p.  1.  c.  ad  1.) 

II.  Neque  iiistrumeiitaliter  potest  creatura  adhiberi  a Deo 
ad  creandum.  Etenim  a)  instrumentum  adhibetur  ut  disponat  subie- 
ctum  ad  recipiendam  virtutem  principalis  agentis.  Atqui  creatio  nullum 
praesupponit  sublectum.  Ergo  impossibile  est  ut  creatura  adhibeatur 
instrumentaliter  a Deo  ad  creandum.  Si  creatura  adhiberetur  ut 
instrumentum  ad  creationem  alterius ; in  huiusmodi  productione,  vel 
aliquid  extra  se  faceret,  vel  nihil.  Sed  creatura  non  potest  quidquam 
facere  extra  se,  nisi  actione  media  inter  potentiam  activam  et  effectum, 
quae  actio  praerequirit  subiectum  : quia  actio^  quae  est  media  inter 
potentiam  activam  et  effectum,  est  agentis  ut  a qiio  et  patientis  ut  in 
qiio  sublectatur : unde  nisi  praeexistat  subiectum  non  potest  esse  (2). 
Ergo  creatura  in  creatione  esset  instrumentum  quod  nihil  faceret,  ac 
proinde  frustra  adhiberetur. 

106.  Quaeres  1*^.  Utrum  necessario  mundus  creatus  fuerit  ah 
aeterno, 

Resp.  negative.  Quae  responsio  non  solum  demonstratur  ratione, 
sed  etiam  Fide  tenenda  est,  quae  nos  docet  mundum  fuisse  conditum 
in  tempore^  vel  melius  cum  tempore.  En  brevis  demonstratio  nostrae 
responsionis  desumpta  ex  S.  Thoma  1.  p.  q.46.  a.  1.,  Cont.  Dent.  Lib.  2. 
cap.  81.  et  loc.  parall. 

Si  universitas  creaturarum  vel  aliqua  saltem  creatura  necessario 
semper  fuisset,  licet  cum  dependentia  in  suo  esse  a Deo  Creatore; 
haec  necessitas  vel  ipsi  competeret  ex  se  vel  ex  aliqua  causa  extrinseca. 
Atqui  non  ei  competeret  ex  se,  quia  mundus  est  ens  contingens ; 
neque  ex  aliqua  causa  extrinseca,  quia  haec  vel  est  causa  efficiens, 
vel  finalis.  Atqui  causa  efficiens  mundi  nempe  Deus  est  liberrimus 


(1)  Cfr.  s.  Th.  1.  p.  q.  45.  art.  5.,  C.  G.  L.  2.  c.  21.  qq.  dd.  de  Pot.  q.  3.  a.  4. 

(.2)  Cfr.  S.  Th.  C.  G.  L.  2.  c.  16.  arg.  6.  « Materia  comparatur  ad  agens  etc.  » 

quoad  suos  effectus,  sicut  demonstravimus  in  Quaest.  VI.  praesertim 
sub  n.  53.  VI.  Causa  etiam  finalis  quum  sit  Divina  Bonitas  amata 
in  aliqua  sua  similitudine  participata,  nullo  modo  necessario  movet 
Deum  ad  existentiam  semper  creaturae  tribuendam,  nam  finis  adae- 
quatus Divinae  Voluntatis  est  ipsa  Divina  Bonitas  in  seipsa,  quae 
identificatur  cum  Divina  Essentia.  Ergo  omnino  falsum  est  mundum 
necessario  semper  fuisse.  S.  Thomas  (1)  rem  ita  confirmat:  « Ostensum 
« est  supra  (c.  23.),  quod  Deus  non  agit  aliqua  actione,  quae  sit  extra 
« ipsum  quasi  ab  ipso  exiens  et  in  creaturam  terminata,  sicut  cale- 
« factio  exit  ab  igne  et  terminatur  in  ligna,  sed  eius  velle  est  eius 
« agere,  et  hoc  modo  sunt  res  secundum  quod  Deus  vult  eas  esse.  Sed 
« necessarium  non  est  quod  Deus  velit  creaturam  semper  fuisse,  qimm 
« etiam  non  sit  necessarium  Deum  velle  quod  creatura  sit  omnino^ 
« ut  ostensum  est  (lib.  1.  c.  81.).  Non  igitur  est  necessarium  quod 
« creatura  semper  fuerit  ». 

Nota.  De  sensu.,  quo  dicitur  Deus  fecisse  mundum  in  tempore.  Quum 
dicimus  secundum  fidem  catholicam  Deum  creavisse  mundum  in  tem- 
pore, non  intelligimus  tempus  praeextitisse  mundo,  vel  tempus  esse 
mensuram  omnis  durationis  etiam  divinae,  id  enim  falsum  esset,  ut 
constat  ex  his  quae  diximus  de  Aeternitate,  Aevo,  et  Tempore  (Cosm. 
n.  77.  et  Theol.  nat.  n.  63.).  Sed  sensus  est:  Deum  immobiliter  manendo 
in  suo  nunc  aeternitatis,  quod  comprehendit  et  excedit  omnem  dura- 
tionem  temporalem,  fecisse  mundum  cum  tempore,  praefigendo  deter- 
minatam aliquam  mensuram  tempori.  Duratio  enim  temporalis  ex  se 
indifferens  est,  ut  sit  longior  vel  brevior,  sed  concomitatur  motum, 
cuius  est  mensura  secundum  prius  et  posterius,  ita  ut  si  motus  in- 
coepisset  antequam  coeperit,  etiam  tempus  fuisset  prius  quam  fuerit. 
Quum  igitur  Deus  sit  causa  ipsius  temporis  libere  potuit  praefigere 
eos  limites  tempori,  quos  voluerit.  Tempus  autem,  quod  cogitamus 
anterius,  non  est  tempus  reale,  sed  imaginarium  (2). 

107.  Quaeres  2®.  Utrum  repugnet  mundum,  licet  creatum,  semper 
tamen  fuisse  (3). 

Resp.  Quamvis  multae  rationes  afferantur  a pluribus  magni  nominis 
Doctoribus  ad  ostendendam  hanc  repugnantiam,  tamen  eae  non  visae 
fuerunt  convincentes  S.  Thomae  aliisque  magni  nominis  Doctoribus, 
praesertim  quia  potiores,  etsi  valere  possint  de  aliqua  determinata 


(1)  c.  G.  L.  2.  c.  31. 

(2)  Cfr.  S.  Th.  qq.  dd.  de  Pot.  q.  3.  a.  17. 

(3)  Argumenta,  quibus  conantur  adversarii  demonstrare  muudum  semper  fuisse, 
S.  Thomas  proponit  et  dissolvit  tum  in  locis  mox  citatis,  tum  in  L.  2.  C.  G.  ce.  32.  38. 
34.  35.  3G.  37. 

conditione  et  classe  creaturarum,  non  tamen  concludunt  absolute  de 
omni  prorsus  creatura  (1).  Summa  argumentorum  quibus  S.  Thomas 
tum  in  suo  Opusc.  27.  De  Aeternitate  Mundi,  tum  alibi  ac  praesertim 
1.  p.  q.  46.  a.  2.,  Cont.  Gent.  Lib.  2.  Cap.  38.,  ostendit  non  posse  evi- 
denter demonstrari  repugnantiam  mundi  aeterni,  non  quidem  aeter- 
nitate, quae  est  tota  simul,  sed  aeternitate  participata  et  successiva; 
huc  redit : 

Si  mundum  semper  fuisse  implicaret  contradictionem,  haec  prove- 
niret vel  ex  parte  Causae  Supremae,  vel  ex  parte  modi  productionis 
creaturarum,  vel  ex  parte  ipsius  effectus  nempe  creaturae.  Atqui  ex 
nullo  capite  contradictio  evidens  apparet. 

1°  JYon  quidem  ex  parte  Causae  Supremae^  nempe  Dei,  quia  hic 
aeternaliter  habet  virtutem  completam  producendi  suos  effectus,  eiusque 
voluntas  liberrima  imperare  potuit  productionem  creaturarum  modo 
non  repugnante  divinae  omnipotentiae  divinaeque  sapientiae. 

2®  Neque  apparet  evidens  contradictio  ex  parte  modi  productionis 
creaturarum.  Creatio  enim,  quum  non  sit  proprie  dicta  mutatio,  non 
fit  successive,  sed  immediate  seu  in  instanti.  Unde  non  necesse  est 
causam  praecedere  effectum  duratione,  sed  natura  tantum.  Id  autem 
sufficit  ut  creatura  dicatur  facta  ex  nihilo,  quia  videlicet  non  habet  esse 
ex  virtute  suae  essentiae,  et  si  sibi  relinquatur,  verteretur  in  nihilum. 

3°  Tandevn  ex  parte  ipsius  effectus  seu  creaturae  apparet  non 
evidens  contradictio.  Quia  haec  nequit  demonstrari  neque  a priori, 
neque  evidenter  a posteriori. 

a)  Non  a priori,  quia  medium  demonstrationis  a priori  est  quid- 
ditas  rei  creatae.  « Unumquodque  autem  secundum  rationem  suae  spe- 
« ciei  abstrahit  ab  hic  et  nunc,  propter  quod  dicitur  quod  universali.a 
« sunt  ubique  et  semper.  Unde  demonstrari  non  potest  (a  priori)  quod 
« homo  aut  caelum,  aut  lapis  non  semper  fuerit  (2). 

h)  Neque  evidenter  a posteriori.  Quia  haec  repugnantia  procederet 
vel  ex  parte  motus,  vel  ex  parte  generationum.  Atqui  ex  neutro  capite 
evidens  contradictio  colligitur  ad  ostendendam  repugnantiam  alicuius 
creaturae  aeternae,  aeternitate  participata  et  semper  in  infinitum  de- 
ficiente a divina  aeternitatis  perfectione,  quae  est  interminahilis  vitae 
tota  simul  et  perfecta  possessio. 

Et  quidem  ex  parte  motus,  d)  Nequit  evidenter  demonstrari  repu- 
gnantia motus  carentis  initio  et  fine.  Immo  philosophi  ponentes  mun- 
dum semper  fuisse  arguunt  etiam  ex  eo  quod  motus  universi  corporei 
carere  debeat  initio  et  fine.  Quae  argumenta,  quamvis  solvantur  tam- 


(1)  Cfr.  s.  Tli.  1.  p.  q.  46.  art.  2.  aci  8. 

(2)  1.  p.  q.  46.  a.  2. 

quam  non  necessario  concludentia,  tamen  satis  indicant  non  esse  evi- 
dentem repugnantiam  motus  absque  initio,  idque  etiam  apparet  ex 
modo,  quo  S.  Thomas  talia  argumenta  dissolvit  in  1.  p.  q.  46.  a.  1. 
ad  5.  in  qq.  dd.  de  Pot.  q.  3.  art.  17.  ad.  16.  17.  18.  et  in  Lib.  2.  Cont. 
Oent.  Cap.  36.  Quin  immo  ex  S.  Doctoris  verbis  apparet  eum  admit- 
tere non  repugnantiam  alicuius  motus  sempiterni. 

Etiamsi  admitteretur  repugnantia  motus  carentis  initio,  tamen 
haec  neque  afficeret  creaturam  spiritualem,  quae  non  movetur  motu 
proprie  dicto,  neque  necessario  afficeret  ipsam  creaturam  corpoream, 
quum  non  repugnet  corpus  existens  absque  motu  sive  locali,  sive  aug- 
menti, sive  alterationis.  Nullus  enim  ex  hisce  motibus  est  accidens 
proprium  substantiae  corporeae. 

Ex  parte  generationum  nequit  demonstrari  repugnantia  creaturae 
aeternae.  Nam  'x)  creaturae  spirituales  completae  in  linea  essentiae 
nullo  modo  subduntur  generationibus;  creatura  corporea  etiamsi 
semper  fuisset,  non  necessario  semper  supponi  debuisset  obnoxia  gene- 
rationibus ; y)  etiamsi  poneretur  creatura  corporea  semper  obnoxia 
successivis  generationibus,  harum  series  non  esset  actu  infinita  sed 
successive;  neque  esset  infinita  per  se,  sed  per  accidens,  videlicet  non 
daretur  effectus  absque  causa  sufficiente,  quia  semper  admitti  deberet 
extra  totam  seriem  causa  suprema,  nempe  Deus  (cfr.  n.  17.).  Speciali 
autem  difficultati  pro  infinitate  anteriori  generationum  humanarum 
desumptae  ex  eo  quod  haberetur  actu  multitudo  infinita  animarum 
separatarum,  ita  respondet  S.  Th.  (1.  p.  q.  46.  a.  2.  ad  8.) ; « Consi- 
« derandum  quod  haec  ratio  particularis  est.  Unde  posset  dicere  aliquis 
« quod  mundus  fuit  aeternus,  vel  saltem  aliqua  creatura,  ut  angelus, 
« non  autem  homo.  Nos  autem  intendimus  universaliter^  an  aliqua 
« creatura  fuerit  al)  aeterno  ». 

Nota.  Ratio,  quae  prae  caeteris  efficacior  visa  est  S.  Thomae  ad 
demonstrandum  nullam  creaturam  semper  fuisse,  est  ea  quae  dedu- 
citur fine  divinae  voluntatis.  En  eius  verba  (1):  « Potest  autem 
« efficacius  procedi  ad  hoc  ostendendum  ex  fine  divinae  voluntatis^  ut 
« supra  (c.  35.)  tactum  est.  Finis  enim  divinae  voluntatis  in  rerum 
« productione  est  eius  bonitas,  in  quantum  per  causata  manifestatur : 
« potissime  autem  manifestatur  divina  virtus  et  bonitas  per  hoc  quod 
« res  aliae  praeter  ipsum  (Deum)  ab  ipso  esse  habent,  quia  non  semper 
« fuerunt.  Ostenditur  etiam  quod  non  agit  per  necessitatem  naturae, 
« et  quod  virtus  sua  est  infinita  in  agendo.  Hoc  enim  convenientis- 
« simum  fuit  divinae  bonitati,  ut  rebus  creatis  principium  durationis 
« daret ». 


(1)  c.  G.  L.  2.  c.  38. 

QUAESTIO  XI. 

DE  PROVIDENTIA  DEL 

PRAENOTIONES. 

108.  I.  Providentia  - Gubernatio.  Providentia  divina  est  ratio 
ordinis  rerum  in  finem  in  mente  divina  existens.  Huius  autem  ordinis 
executio  vocatur  gubernatio.  Ad  aliqualem  divinae  providentiae  intelli- 
gentiam  consideremus  providentiam  humanam.  Haec  importat  respe- 
ctum quemdam  alicuius  distantis,  ad  quod  ea,  quae  in  praesenti 
occurrunt,  ordinanda  sunt  (2.  2.  q.  49.  a.  6.).  Est  praecipua  pars  pru- 
dentiae, quae  quatenus  est  virtus  moralis,  definitur  recta  ratio  agi- 
bilium,  nempe  humanorum  actuum,  qui  bonitatem  accipiunt  ex  recta 
ordinatione  in  suos  fines  (1.  2.  q.  57.  a.  4.).  Partes  autem  secundariae 
prudentiae,  quae  ad  providentiam  ordinantur  tamquam  ad  partem  prin- 
cipaliorem, sunt  memoria  praeteritorum  et  intelligentia  praesentium, 
prout  ex  his  coniectamus  de  futuris  providendis. 

II.  Providentia  actus  est  recte  praecipere^  scilicet  applicare  con- 
siliata et  iudicata  ad  operationem.  Et  ideo  supponit  alios  actus  recte 
peractos,  nempe  consiliari  de  mediis  inveniendis,  et  recte  iudicare  de 
inventis.  Ex  his  enim  sequitur  ut  recte  praecipiat,  quod  est  applicare 
consiliata  et  iudicata  ad  operationem.  Et  sane,  praecipere  est  actus 
rationis  practicae.  Atqui  prudentia  est  recta  ratio  practica,  cum  sit 
recta  ratio  agibilium.  Ergo  recte  praecipere  est  actus  proprius  pru- 
dentiae. Prob.  mai.  Ille  est  principalis  actus  rationis  practicae,  qui 
est  propinquior  fini  eius.  Sed  praecipere  est  actus  propinquior  fini 
rationis  practicae : nam  immediate  coniungitur  cum  operatione.  Ergo 
(2.  2.  q.  47.  a.  8.). 

III.  Providentia  sicut  et  prudentia  est  formaliter  actus  in- 
tellectus, supponens  actum  voluntatis,  nempe  intentionem  finis 
et  electionem  mediorum.  Rationis  enim  est  consiliari,  iudicare  et  prae- 
cipere per  modum  denuntiantis,  quid  sit  eligendum  ad  finem  asse- 
quendum : voluntatis  autem  ex  intentione  finis  est  movere  rationem 
ad  supradictos  actus  et  electionem  perficere  acceptando  praeceptum 

denuntiativum  rationis  (1.  2.  q.  17.  a.  1.).  Tandem  exsecutio  operis 
perficitur  a potentiis  operativis  ad  extra  et  imperatur  a voluntate. 

IV.  Simplicissimus  Divinae  Providentiae  actus  est  virtualiter 
multiplex.  Quemadmodum  ad  providentiam  humanam  requiruntur 
plures  actus  realiter  distincti,  scilicet  intentio  finis,  rectum  consilium, 
iudicium,  praeceptum  rationis,  et  electio,  similiter  per  quandam  ana- 
logiam requiruntur  ad  divinam  providentiam  plures  actus  virtualiter 
distincti  secundum  nostrum  concipiendi  modum.  Nam  Voluntas  Divina 
intendit  finem,  nempe  manifestationem  extrinsecam  divinae  gloriae. 
Divinus  Intellectus  proponit  Divinae  Voluntati  sua  infinita  certissima 
cognitione  hunc  finem  obtineri  per  debitum  ordinem  rerum  ad  suos 
fines  et  ad  invicem  atque  omnium  ad  finem  et  ordinem  universi.  Tandem 
Divina  Voluntas  eligit  liberrime  aliquem  ordinem  et  decernit,  ut  exse- 
cutioni mandetur. 

V.  Declaratur  pro  nostro  modulo  processus  Divinae  Provi- 
dentiae. Quum  extrinseca  manifestatio  divinae  gloriae  per  liberam 
communicationem  Divinae  Bonitatis  creaturis  factam  obtineri  possit 
infinitis  modis;  Intellectus  Divinus  proponit  Divinae  Voluntati  infi- 
nitos ordines  universi,  per  quos  haberi  potest  huiusmodi  manifestatio. 
Ex  diversis  enim  individuis  diversarum  specierum  apte  inter  se  ordi- 
natis secundum  varia  adiuncta  resultare  potest  diversis  et  infinitis 
modis  ordo  universi,  qui  est  extrinseca  manifestatio  divinae  gloriae 
per  communicationem  Divinae  Bonitatis.  Porro  Deus,  independenter 
a scentia  visionis  et  antecedenter  ad  eam^  cognoscit  sud  scientia  sive 
simplicis  intelUgentiae  sive  media  non  solum  naturas  et  individua 
omnia  possibilia,  sed  etiam  omnes  possibiles  actiones  sive  necessarias, 
sive  contingentes  aut  liberas,  quas  in  variis  adiunctis  haec  individua 
ponerent.  Supposita  igitur  hac  propositione  ab  Intellectu  facta.  Vo- 
luntas Divina  libere  eligit  unum  potius  quam  alium  ordinem,  et  ita 
praecipit,  ut  ordo  electus  exsecutioni  mandetur.  In  qua  electione  seu 
praecepto  aut  decreto  perficitur  formalis  ratio  Divinae  Providentiae. 
Debet  enim  esse  analogice  loquendo  actus  rationis  practicae,  quae  ex 
intentione  voluntatis  praecipit  seu  applicat  media  consiliata  et  indi- 
cata ad  finem. 

109.  Corollarium.  Divina  Voluntas  libertate  infinite  perfecta  se 
habet  ad  praeceptum  guod  est  formalis  pars  Divinae  Drovidentiae ; 
ita  ut  revera  dicere  debeamus  liberam  Dei  Voluntatem  esse  idtimam 
et  formalem  rationem  Divinae  Drovidentiae.  Nam  a)  manifestatio  ex- 
trinseca divinae  gloriae  per  communicationem  Bonitatis  Divinae  fa- 
ctam creaturis,  cum  nullo  modo  sit  necessaria  divinae  perfectioni, 

prorsus  libere  est  volita  a Deo : h)  etiam  supposita  huius  manifesta- 
tionis intentione,  proponuntur  ab  Intellectu  Divino  infiniti  modi  eam 
obtinendi  per  infinitos  ordines  possibiles  universi;  quare  etiam  quoad 
electionem  unius  ordinis  prae  alio  Voluntas  Divina  est  liberrima. 
Quapropter  ultima  ratio,  non  solum  cur  Deus  intenderit  manifestare 
suam  gloriam  communicando  suam  Bonitatem  creaturis,  sed  etiam  cur 
elegerit  hunc  potius  rerum  ordinem  quam  alium,  est  libera  electio 
Divinae  Voluntatis.  Id  Scriptura  exhibet  hisce  verbis : « Omnia  qime- 
cumque  voluit  Dominus  fecit  in  caelo  et  in  terra,  in  mari  et  in  omnibus 
abyssis  ».  (Psalm.  CXXXIY.  v.  6.). 

THESIS  XXXVII. 

In  Deo  est  providentia. 

PROBATUR. 

110.  Providentia  est  ratio  ordinis  rerum  in  finem.  Atqui  in  Deo  est 
perfectissime  haec  ratio.  Ergo  est  in  Deo  providentia,  et  quidem  per- 
fectissima. Maior  constat  ex  definitione.  Minor  prabatur.  In  eo  est 
perfectissima  ratio  ordinis  in  finem,  in  quo  est  tum  perfectissima  co- 
gnitio mediorum  ad  finem,  tum  perfectissima  voluntas  finis.  Atqui  in 
Deo  invenitur  utrumque : nam  Divinus  Intellectus  perfectissime  co- 
gnoscit in  Divina  Essentia  omnia  quae  quocumque  modo  habere  pos- 
sunt rationem  entis;  Divina  vero  Voluntas  amat  perfectissime  Divinam 
Bonitatem,  et,  quidquid  vult,  in  ordine  ad  eam  vult.  Ergo  in  Deo  est 
perfectissima  haec  ratio  ordinis,  seu  providentia. 

Corollarium.  Ad  providentiae  curam  duo  pertinent:  scilicet  ratio 
ordinis  quae  dicitur  providentia;  et  exsecutio  ordinis,  quae  dicitur 
gubernatio.  Quorum  primum  est  aeternum,  secundum  temporale. 

THESIS  XXXVIII. 

Omnia  subduntur  Divinae  Providentiae. 

PROBATUR. 

111.  Tantum  se  extendit  providentia  alicuius,  quantum  se  extendit 
eius  libera  causalitas.  Atqui  libera  causalitas  Dei  se  extendit  ad  omnia 
entia  creata  vel  creanda,  eorumque  actiones  omnes.  Ergo  omnia  sub- 
duntur divinae  providoitiae.  Maior  patet  ex  eo,  quod  providentia  est 
actus  rationis,  supposito  actu  voluntatis  intendentis  finem  et  recte 

digentis  inedia.  Porro  electio  est  actus  liberae  voluntatis.  Maior  con- 
stat ex  dictis  de  scientia  et  voluntate  Dei.  Ergo  stat  consequentia  (1). 

Nec  tamen  seqiiitur^  Divinam  Frovidentiam  omnibus  provisis  ne- 
cessitatem imponere^  quia  ipsi  convenit  naturas  rerum  servare  et  ideo 
efficere  ut  quaedam  necessario,  quaedam  vero  contingenter  aut  libere 
operentur.  Cfr.  Psych.  n.  220.  et  verba  S.  Thomae  ibi  allata. 

THESIS  XXXIX. 

Non  omnia  eodem  modo  Divinae  Providentiae  subiacent,  sed 
a)  pro  diverso  gradu  suae  naturae  unaquaeque  res  diversi- 
mode cadit  sub  dispositione  Divinae  Providentiae  : nempe 
h)  quaedam,  scilicet  incorruptibilia,  providentur  propter  se; 
ex  his  autem  c)  perfectius  providentur  creaturae  intelle- 
ctivae (2). 

PROBATUR. 

112.  Quoad  Divinae  Providentiae  est  ordinare  res  ad  invicem 
in  suos  fines,  et  his  mediantibus  ad  finem  universi.  Atqui  hic  ordo 
obtinetur  per  hoc,  quod  res  disponantur  a Divina  Providentia  secun- 
dum diversarum  naturarum  gradum,  ratione  cuius  diversimode  natae 
sunt  consequi  finem.  Ergo  pro  diverso  gradu  suae  naturae  unaquaeque 
res  diversimode  cadit  sub  dispositione  Providentiae.  3Iaior  constat  ex 
supradictis.  3Iinor  vero  ex  eo,  quod  Divinae  Providentiae  est  naturas 
rerum  non  destruere  sed  servare. 

Quoad  Ea  in  quibus  essentialiter  consistit  perfectio  universi, 
quaeque  magis  accedunt  primo  principio,  subduntur  Divinae  Providen- 
tiae propter  se:  caetera  autem  propter  alia.  Atqui  perfectio  universi 
consistit  in  eis,  quae  perpetuitatem  habent,  et  glorificatio  Dei  formalis, 
quae  fit  laudando  Deum  in  operibus  suis,  habetur  per  entia  intelle- 
ctiva, quae  magis  accedunt  ad  primum  principium.  Ergo  haec  provi- 
dentur propter  se.  3Iaior  proh.  Finis  operis  est  id,  quod  per  se  inten- 
ditur ab  operante,  et  ad  quod  subordinat  cetera.  Atqui  ea  in  quibus 
essentialiter  consistit  perfectio  universi  tum  quoad  materialem,  tum 
quoad  formalem  manifestationem  gloriae  Dei  sunt  finis  operis  Dei  ad 
extra.  Ergo  (3). 

3Iinor  proh.  Perfectio  universi  consistit  in  stabilitate  sui  ordinis  et 
in  huius  cognitione  per  creaturam  intellectivam,  quae  formaliter  Deum 


(1)  Cfr.  S.  Th.  1.  p.  q.  22.  aa.  2.  et  4. 

(2)  Cfr.  S.  Th.  I.  Seut.  Dist.  39.  q.  2.  a.  2. 

(3)  Cfr.  S.  Th.  QQ.  dd.  de  Verit.  q.  5.  aa.  3.  5. 

glorificare  potest.  Atqui  utrumque  habetur  per  ea,  quae  perpetuitatem 
habent,  nempe  per  caelum  et  terram,  quae  sunt  perpetua ; et  per 
angelos  et  animas  humanas,  queis  competit  incurruptibilitas  et  in- 
tellectus. Ergo. 

Quoad  Quanto  aliquid  est  propinquius  primo  principio,  tanto 
nobilius  sub  ordine  providentiae  collocatur,  a qua  huiusmodi  entia  con- 
sequuntur, ut  non  solum  sint  provisa,  sed  quod  etiam  aliis  provideant. 
Atqui  huiusmodi  sunt  creaturae  intellectivae,,  quae  propter  intellectum 
et  voluntatem  sunt  propinquiores  Deo,  et  propter  liberum  arbitrium 
providere  possunt  etiam  aliis.  Insuper,  ut  superius  diximus,  per  has 
creaturas  Deus  obtinet  glorificationem  extrinsecam  formalem.  Ergo 
creaturae  intellectivae  perfectius  et  nobilius  propter  se  providentur. 

THESIS  XL. 

Bonum  est  universo,  ut  permittantur  mala. 

PROBATUR. 

113.  Malum,  sive  quod  resultat  ex  deficientia  inhaerente 

corruptibili  naturae,  sive  morale,  quod  resultat  ex  deficientia  inhaerente 
libero  arbitrio  naturae  intellectivae,  ideo  permittitur  a Divina  Provi- 
dentia, quia  bonum  est  tum  ipsis,  tum  perfectioni  universi  tales  naturas 
creari,  quae  sive  pliisice  sive  moraliter  deficere  possunt.  Etenim  huius- 
modi defectuum  promissio  a Divina  Providentia  ordinatur  ad  bonum 
vel  eiusdem  rei,  in  qua  contingunt,  vel  alterius  rei:  atque  ita  semper 
cedunt  ad  perfectionem  universi  et  ad  gloriam  Dei  (1).  Fac  autem  Di- 
vinam Voluntatem  non  permittere  huiusmodi  defectus:  eo  ipso  priva- 
retur mundus  perfectione  entium  generabilium  et  corruptibilium  atque 
creaturae  rationalis,  quae  libero  arbitrio  mereatur  vel  demereatur  sui 
ultimi  finis  assecutionem. 

Corollarium  1.  Defectus  nunquam  est  ex  parte  primi  providentis, 
nempe  Dei,  sed  vel  ex  parte  provisorum,  quae  ob  corruptibilem  na- 
turam deficere  possunt,  vel  ex  parte  secundorum  providentium  nempe 
creaturarum  spiritualium,  quae  ob  liberum  arbitrium  aliquando  cul- 
pabiliter non  inhaerent  regulae  primi  providentis,  quae  est  aeterna. 
Quapropter  horum  defectus  culpabiles  sunt. 

Corollarium  2.  Declaratur  quomodo  Divina  Providentia  ordinet 
in  honum  defectus  morales  creaturae  intellectivae.  Quum  creatura  in- 
tellectiva provideatur  propter  seipsam  a Deo,  ordinantur  eius  defectus 


(1)  Cfr.  S.  Th.  I.  Sent.  1.  c.  et  qq.  dd.  Ver.  1.  c.  a.  o. 

morales  a Divina  Providentia  vel  in  bonum  eius,  ut  cum  homo  post 
peccatum  resurgens  humilior  redditur;  vel  saltem  in  bonum  quod  in 
ipso  fit  per  divinam  iustitiam,  dum  pro  peccato  punitur. 

Qua  in  re  notandum  est  homines  reprobos^  qui  providendo  vel  sibi 
vel  aliis  ordinem  non  servant,  qui  congruit  naturae  rationali,  efficere 
ut  Providentia  Divina  ordinet  de  eis  secundum  ordinem,  qui  brutis 
competit,  ut  scilicet  ea  quae  in  eis  vel  bona  vel  mala  sunt,  non  or- 
dinentur in  eorum  bonum  proprium,  sed  in  bonum  aliorum.  Contra- 
rium accidit  instis  electis,  quibus  non  solum  propria  bona  et  mala,  sed 
etiam  bona  et  mala  perversorum  cooperantur  in  bonum,  iuxta  illud 
Apostoli  ad  Kom.  YIIL  28.  « Diligentibus  Deum  omnia  cooperantur 
in  bonum  iis,  qui  secundum  propositum  vocati  sunt  sancti  ». 

Difficultates  contra  Divinam  Providentiam  facile  solvuntur  ex  hu- 
cusque dictis  in  praesenti  quaestione  et  ex  dictis  in  Cosmologia  de 
Finalitate  Naturae  (nn.  94-96.).  Plures  autem  obiectiones  et  solutiones 
unusquisque  inveniet  apud  S.  Thomam  1.  p.  q.  103. 

QUAESTIO  XII. 

DE  RERUM  CREATARUM  CONSERVATIONE 
THESIS  XLI. 

Creaturae  indigent  conservari  in  esse  a Deo. 

PRAENOTIONES. 

114.  I.  Duplex  conservatio^  directa  et  indirecta.  Aliquid  con- 
servatur ab  altero  dupliciter.  Uno  modo  indirecte  et  per  accidens, 
sicut  ille  dicitur  rem  conservare,  qui  removet  corrumpens,  puta  si 
aliquis  puerum  custodiat,  ne  cadat  in  ignem,  aut  si  sal  ponatur  in 
carnibus  ad  impediendam  earum  putrefactionem.  Alio  modo  directe  et 
per  56,  quando  scilicet  aliquid  pendet  a conservante,  eo  quod  sine  eo 
esse  non  possit.  Sic  esse  domus  pendet  a soliditate  lapidum,  et  illu- 
minatio aeris  a praesentia  solis. 

II.  In  Thesi  demonstrabimus  Deum  conservare  directe  et 
per  se  omnes  creaturas  sive  corruptibiles  sive  incorruptibiles,  eo 

quod  earum  esse  dependet  a Deo,  ita  ut  nec  ad  momentum  subsi- 
stere possent,  sed  in  nihilum  redigerentur,  nisi  operatione  divinae 
virtutis  conservarentur  in  esse. 

III.  Res  corruptibiles  Deus  non  solum  directe  sed  etiam  in- 
directe conservat  removendo  ab  eis  quaedam  corrumpentia,  et  dando 
virtutes  quibusdam  creaturis  conservandi  alias  directe,  semper  tamen 
sub  influxu  divino.  Causalitas  enim  Dei,  etiam  quando  operatur  me- 
diantibus causis  secundis  est  semper  immediata  (1). 

lY.  Generans  est  per  se  causa  tantum  fiendi  formae.  In  ge- 
nerationibus generans  non  est  per  se  causa  formae  in  quantum  huius- 
modi,  sed  solum  per  accidens  in  quantum  videlicet  agendo  ut  in- 
strumentum Causae  Supremae,  transmutat  materiam  per  motum  et 
efficit  ut  ex  materia  disposita  educatur  forma  et  constituatur  compositum 
specifice  simile  sibi.  Quapropter  non  est  per  se  causa  tou  esse  talis 
formae  vel  melius  compositi  per  talem  formam,  sed  est  causa  ut 
inchoetur  esse  talis  formae  in  materia  disposita,  seu  ut  inchoetur  esse 


(1)  Cfr.  S.  Th.  1.  p.  q.  104.  a.  2.  ad  1. 

compositi  generati.  Hinc  recte  dicitur  esse  causa  talis  formae  in  com- 
posito, non  secundum  esse^  sed  secundum  fieri  eius. 

Et  sane,  quod  non  possit  esse  per  se  causa  formae  in  quantum 
huiusmodi,  idest  ipsius  speciei  seu  naturae  eius,  patet  ex  eo  quod  id, 
quod  est  per  se  causa  alicuius  formae  in  quantum  huiusmodi,  est 
causa  ipsius  speciei  seu  naturae  eius.  lamvero  nullum  individuum 
subsistens  in  aliqua  specie  seu  natura,  potest  esse  causa  speciei  seu 
naturae  in  quantum  huiusmodi,  secus  esset  causa  sui  ipsius,  quod 
repugnat.  Ergo  nullum  generans  creatum  potest  esse  causa  per  se 
formae  in  quantum  huiusmodi  (1). 

Haec  est  doctrina  S.  Thomae,  qui  (2)  ait:  « Sed  considerandum 
« est  quod  aliquod  agens  est  causa  sui  effectus  secundum  feri  tantum, 
« et  non  directe  secundum  esse  eius,  quod  quidem  convenit  et  in 
« artificialibus,  et  in  rebus  naturalibus.  Aedificator  enim  est  causa 
« domus  quantum  ad  eius  fieri,  non  autem  directe  quantum  ad  esse 
« eius.  Manifestum  est  enim  quod  esse  domus  consequitur  formam 
« eius ; forma  autem  domus  est  compositio  et  ordo,  quae  quidem 
« forma  consequitur  naturalem  virtutem  quarumdam  rerum.  Sicut 
« enim  coquus  coquit  cibum  adhibendo  aliquam  virtutem  naturalem 
« activam,  scilicet  (virtutem)  ignis ; ita  aedificator  facit  domum  adhi- 
« bendo  caementum,  lapides  et  ligna,  quae  sunt  susceptiva  talis  con- 
« positionis  et  ordinis.  Unde  esse  domus  dependet  ex  naturis  harum 
« rerum,  sicut  feri  domus  dependet  ex  actione  aedificatoris. 

« Et  simili  ratione  est  considerandum  in  rebus  naturalibus,  quia 
« si  aliquod  agens  non  est  causa  formae  in  quantum  huiusmodi,  non 
« erit  per  se  causa  esse  quod  consequitur  ad  talem  formam,  sed  erit 
« causa  effectus  secundum  feri  tantum.  Manifestum  est  autem  quod 
« si  aliqua  duo  sunt  eiusdem  speciei,  unum  non  potest  esse  per  se  causa 
« formae  alterius  in  quantum  est  talis  forma,  quia  sic  esset  causa 
« formae  propriae,  cum  sit  eadem  ratio  utriusque,  sed  potest  esse 
« causa  huiusmodi  formae  secundum  quod  est  in  materia,  idest  quod 
« haec  materia  acquirat  hanc  formam,  et  hoc  est  esse  causam  secun- 
« dum  fieri,  sicut  cum  homo  generat  hominem,  et  ignis  ignem.  Et 
« ideo  quandocumque  naturalis  effectus  est  natus  impressionem  agentis 
« recipere  secundum  eandem  rationem  secundum  quam  est  in  agente, 
« tunc  feri  effectus  dependet  ab  agente,  non  autem  esse  ipsius  ». 


(1)  Cfr.  S.  Th.  1.  p.  q.  45.  a.  5.  ad  1. 

(2)  1.  p.  q.  104.  art.  1. 

PROBATUR  THESIS. 

115.  I.  Eo  modo  esse  effectus  dependet  a causa,  quo  haec  est  eius 
causa,  videlicet  vel  secundum  esse  vel  secundum  fleri.  Unde  quemad- 
modum, cessante  influxu  toJ  fieri  alicuius  rei  cessat  ipsum  fiejd  rei 
ex.  gr.  cessante  actione  sculptoris  cessat  ipsum  fieri  statuae : similiter 
remota  causa  toG  esse  alicuius  rei,  cessat  esse  rei,  sic  remotis  lapidibus 
cessat  esse  domus,  et  remoto  sole  cessat  illuminatio  aeris.  Et  sane 
si  aliquod  ens  non  vi  essentiae  aut  virtutis  suae  est  vel  oportet 
ut  sit  vel  fiat  virtute  alterius.  In  qua  hj^pothesi  oportet,  ut  ipsum 
eius  esse  vel  fieri  afficiantur  intrinsece  virtute  causae  efficientis,  secus 
carerent  ratione  sufficiente;  nam  quum  ex  se  nihil  essent  non  pos- 
sent sustentari  in  suo  esse  virtute  sibi  intrinseca,  neque  sustentari 
possent  virtute  subiecti,  quod  mere  passive  se  habet  ad  ipsa.  lam- 
vero  Deus  est  causa  toG  esse  omnium  rerum,  ut  in  Quaest.  2.  de- 
monstravimus. Ergo  cessante  influxu  virtutis 'divinae  conservantis  esse 
creaturarum,  hae  statim  in  nihilum  redigerentur,  sicut,  cessante  in- 
fluxu solis,  cessat  illuminatio  aeris  (1). 

II.  Quando  agens  ita  producit  aliquam  formam  in  subiecto,  ut  non 
perducat  subiectum  ad  perfectam  similitudinem  cura  ipso  in  eadem 
forma,  eo  quod  non  possit  perducere  illud  ad  naturam  omnino  simi- 
lem suae  naturae ; cessante  eius  influxu,  forma  inducta  in  subiectum 
vel  statirn  cessat,  vel  paullatim,  prouti  vel  nullam  vel  parvam  apti- 
tudinem  invenerit  in  subiecto  ad  eam  participandam : sic  corpus  opa- 
cum statim  obscuratur  cessante  actione  illuminante  corporis  luminosi; 
sic  aqua  calefacta  ab  igne  usque  ad  gradum  centesimum  caloris,  pau- 
latim  frigescit,  cessante  actione  ignis.  Atqui  nidla  creatura  partici- 
pans esse.,  potest  hoc  sive  parum  sive  multum  convertere  in  propriam 
essentiam ; ita  ut  esse  existentiae  evadat  ei  essentiale  et  sic  perveniat 
ad  perfectam  similitudinem  cum  Causa  Suprema,  quae  est  ipsum  esse 
subsistens.  Ergo  cessante  operatione  Causae  Supremae  conservantis 
esse  creaturarum,  hae  statim  deficerent  ab  essendo  (2). 

OBIECTIONES. 

116.  Obiect.  V.  Quod  non  habet  potentiam  ad  non  esse,  non  in- 
diget conservatione,  ut  perseveret  esse.  Atqui  creaturae  spirituales, 
quum  sint  formae  incorruptibiles,  non  habent  potentiam  ad  non  esse. 
Ergo  non  indigent  conservatione  divina,  ut  perseverent  esse. 

Resp.  Dist.  mai.  Quod  neque  intrinsecam,  neque  extrinsecam  po- 


(1)  Cfr.  S.  Th.  1.  p.  q.  104.  a.  1. 

(2)  Cfr.  S.  Th.  C.  G.  L.  3.  c.  65.  arg.  6. 

tentiam  habet  ad  non  esse,  non  indiget  conservatione,  Cone.,  quod 
tantum  intrinsecam  potentiam  ad  non  esse  habet,  non  indiget  con- 
servatione, Nego.  Contrad.  min.  Creaturae  spirituales  non  habent  po- 
tentiam intrinsecam  ad  non  esse.  Cone.,  non  habent  potentiam  extrin- 
secam  ad  non  esse.  Nego.  Nego  conseq.  Quamvis  huiusmodi  creaturae 
non  habeant  intrinsecum  principium  corruptionis,  quod  est  materia 
contrarietati  subiecta;  tamen,  quum  non  sint  suum  esse,  nequeunt 
existentiam  virtute  propria  retinere,  sed,  quemadmodum  indiguerunt 
eam  recipere  a principio  extrinseco,  nempe  a Deo;  ita  iugiter  indi- 
gent divino  influxu  ad  illud  retinendum,  ut  ex  Thesis  demonstratione 
patet  (cfr.  Psych.  n.  175). 

Obiect.  Deus  est  potentior  quolibet  creato  agente.  Sed  aliquod 
agens  creatum  communicare  potest  efi’ectui,  ut  conservetur  in  esse 
absque  suo  iugi  influxu.  Ergo  multo  magis  id  potest  Deus. 

Resp.  Cone.  mai.  Bist.  min.  et  hoc  ideo,  quia  non  est  per  se  causa 
Tou  esse  sui  effectus.  Cone.,  si  esset  per  se  causa  tou  esse  sui  effectus 
Nego.  Nego  conseq.  Deus  non  potest  facere  ea  quae  contradictionem 
involvunt.  lamvero  si  creatura  posset  conservari  in  esse  absque  iugi 
influxu  Creatoris,  existeret  virtute  suae  essentiae;  nempe  esset  simul 
creatura  et  non  esset  quod  repugnat.  Solutio  patet  ex  dictis  in  Thesi. 
« Ad  secundum  dicendum,  quod  Deus  non  potest  communicare  alicui 
« creaturae  ut  conservetur  in  esse,  sua  actione  cessante,  sicut  non 
« potest  ei  communicare  quod  non  sit  causa  illius  (idest  quod  non 
« pendeat  a Deo  tamquam  a sua  causa).  Intantum  enim  indiget  crea- 
« tura  conservari  a Deo,  inquantum  esse  effectus  dependet  a causa 
« essendi.  Unde  non  est  simile  de  agente  quod  non  est  causa  essendi, 
« sed  flendi  tantum  » (1). 

Obiect.  3®“.  Si  generans  esset  causa  flendi  et  non  essendi  formae  in 
composito,  non  causaret  formam.  Atqui  in  hac  hypothesi  formae  ma- 
teriales in  generationibus  non  producerentur  a generante,  sed  crea- 
rentur immediate  a Deo ; quod  falsum  est.  Ergo  generans  est  causa 
essendi  formae  in  composito,  ac  proinde  non  valet  solutio  data  prae- 
cedenti Obiectioni. 

Resp.  Bist.  sequel.  mai.  Si  generans  per  hoc  quod  est  causa  flendi, 
non  educeret  formam  de  potentia  materiae.  Cone.,  si  generans  per  hoc 
quod  est  causa  flendi,  transmutando  educit  formam  de  potentia  ma- 
teriae, et  ita  est  formae  principium  essendi  quantum  ad  inchoatio- 
nem ad  esse,  idest  per  accidens,  Nego.  Contrad.  min.  Bist.  r'^  conseq, 
Oenerans  est  per  se  causa  tsG  esse  formae  in  composito.  Nego,  est  per 


(1)  1.  p.q.  104.  a.  1. 

accidens  causa  toG  esse  formae  in  composito,  quatenus  transmutando 
subiectum,  educit  formam  de  potentia  materiae  et  ita  est  formae 
principium  essendi  quantum  ad  eius  inchoationem  ad  esse,  Cone, 
Nego  2^^'^  conseg,  cfr.  Praenot.  IV  (1). 

Obiect.  Unumquodque  non  est  perfectum,  nisi  perficiat  hoc  ad 
quod  est.  Sed  principia  ad  hoc  sunt,  ut  rem  in  esse  conservent.  Si  ergo 
principia  creata  rerum  non  possunt  rem  in  esse  tenere,  sequitur  ea  esse 
imperfecta,  et  ita  non  esse  Dei  opera;  quod  est  absurdum. 

Resp.  Bist.  mai.  Debet  perficere  suum  effectum  eo  modo  quo  est 
eius  causa  nempe  vel  independenter  vel  dependenter  ab  alio,  prouti 
est  vel  non  est  suum  esse,,  Cone.,,  semper  independenter  ab  alio,  Nego, 
Contrad.  min.  Principia  intrinseca  rerum  ad  hoc  sunt  ut  rem  in  esse 
conservent  dependenter  a supremo  principio  extrinseco,  nempe  a Deo 
Conc.^  independenter  ab  eo,  Nego.  Nego  conseg.  « Ad  tertium  dicen- 
« dum,  quod  quamdiu  Principia  essentialia  rerum  sunt,  tamdiu  res 
« conservantur  in  esse ; sed  et  ipsa  rerum  principia  esse  desinerent, 
« divina  actione  cessante  » (2). 

Obiect.  5^.  Appetitus  naturalis  non  potest  esse  frustra.  Sed  quae- 
libet res  naturaliter  conservationem  sui  appetit.  Potest  ergo  res  per 
seipsam  conservari  in  esse ; alias  appetitus  naturalis  esset  vanus. 

Resp.  Cone.  mai.  Bist.  min.  Naturaliter  appetit  conservari  a sua 
causa.  Cone,,,  a seipsa.  Nego.  Nego  cons. 

Obiect.  6^  Si  Deus  conservaret  res  in  esse,  id  faceret  per  novam 
actionem.  Atqui  nova  actio  producit  novum  effectum,  qui  tamen  lo- 
cum non  habet  in  permanentia  creaturae  in  suo  esse.  Ergo  Deus  non 
conservat  res  in  esse,  sed  hae  conservantur  a seipsis. 

Resp.  Nego  sequet,  maioris.  Nam  actio  conservans  est  ipsa  conti- 
nuatio actionis,  qua  Deus  dat  esse  creaturis,  licet  ex  parte  termini  non 
sit  cum  novitate  essendi.  « Ad  quartum  dicendum,  quod  conservatio 
« rerum  a Deo  non  est  per  aliquam  novam  actionem,  sed  per  conti- 
« nuationem  actionis,  qua  dat  esse;  quae  quidem  actio  est  sine  motu 
« et  tempore;  sicut  etiam  conservatio  luminis  in  aere  est  per  conti- 
« nuatum  influxum  a sole  » (3). 


(1)  Cfr.  S.  Th.  QQ.  dd.  de  Pot.  q.  5.  a.  1.  ad  5. 

(2)  QQ.  dd.  de  Pot.  q.  5.  a.  1. 

(3)  Cfr.  S.  Th.  1.  p.  q.  103.  a.  1. 

QUAESTIO  XIII. 

DE  DIVINA  OPERATIONE  IN  OMNI  OPERANTE. 

THESIS  XLII. 

Nulla  causa  creata  agere  potest  sine  immediato 
Dei  influxu  (1). 

PRAENOTIONES. 

117.  1.  Duo  errores  extreme  oppositi  vitandi : tmus  est  eorum 
qui  auferunt  necessitatem  divini  influxus  in  actiones  creaturarum,  alter 
eorum  qui  auferunt  quamcumque  activitatem  causis  creatis. 

II.  S.  Thomas  media  via  incedit,  et  statuit  Deum  conferre  crea- 
turis perfectionem  operandi  eo  modo,  quo  creatura  potest  esse  capax 
huius  perfectionis,  nempe  sub  immediato  et  actuali  influxu  Causae  Pri- 
mae, ita  ut  virtus  operativa  creaturae  applicata  ad  agendum  a Deo 
et  elevata  sub  divino  influxu  ad  attingendum  ipsum  effectum,  qui  est 
exclusive  proprius  Dei,  nempe  esse;  fiat  actualiter  operans  modo  suae 
naturae  consentaneo.  Ita  fit  ut  effectus  ab  ea  procedens,  totus  pendeat 
quoad  suam  specificationem  a creatura  operante  in  linea  causae  se- 
cundae, quoad  esse  vero  i.  e.  quatenus  est  ens,  pendeat  totus  a Deo 
operante  in  linea  Causae  Primae. 

III.  Quatuor  respectus,  secundum  quos  aliqua  res  dici  potest 
causa  actionis  alterius  rei,  a S.  Tlioma  propositi. 

quatenus  tribuit  rei  virtutem  seu  formam  stabilem  secundum 
quam  res  fit  apta  ad  operandum,  quamvis  nondum  operetur : ut  ge- 
nerans generato  tribuit  naturam  cum  suis  virtutibus  operativis. 

2'^®.  quatenus  tantum  conservat  ei  virtutem,  e.  g.  impediendo  cor- 
ruptionem : sic  medicina  conservando  visum  dici  potest  causa  visionis. 

S'"®.  quatenus  movet  rem  ad  agendum,  idest  applicat  virtutem  ad 
actionem,  transferendo  eam  de  potentia  in  actum.  Qui  modus  plane 
distinguitur  a primo,  secundum  quem  confertur  rei  virtus  operativa, 
quia,  ut  ait  s.  Doctor,  nulla  res  quantumvis  habeat  virtutes  operativas 


(1)  Cfr.  s.  Th.  1.  p.  q.  105.  a.  5.;  qq.  dd.  de  Pot.  q.  3.  a.  7.;  C.  G.  1.  3.  cc.  66.  67.  70. 

completas,  agere  potest  per  seipsam,  nisi  sit  movens  non  motum,  cuius- 
modi  est  tantum  actus  purissimus  nempe  Deus.  Sic  homo  est  causa 
incisionis  cultri  eo  ipso  quod  applicat  acumen  cultri  movendo  ipsum. 

quatenus  agens  principale  causatin  agente  secundario  aliquid 
de  vir  Ude  sua,  quasi  transeunter  elevando  ipsum  ad  effectum  quem  vir- 
Ude  sihi  stabiliter  inhaerente  attingere  nequit.  Sic  scalpellum  non  est 
causa  rei  artificiatae  qua  talis,  ex.  gr.  statuae  Moysis,  per  formam  vel 
virtutem  propriam,  sed  per  virtutem  artificis  a quo  movetur  et  quam 
aliquo  modo  participat:  quare  nequit  per  formam  stabilem,  seu  ces- 
sante actuali  influxu  artificis,  attingere  virtutem  ad  talem  effectum. 
« Instrumentum  enim  (ait  S.  Thomas  qq.  dd.  de  Pot.  1.  c.)  est  causa 
« quodammodo  effectus  principalis  causae,  non  per  formam  vel  virtu- 
« tem  propriam,  sed  in  quantum  participat  aliquid  de  virtute  principalis 
« causae  per  motum  eius : sicut  dolabra  non  est  causa  rei  artificiatae 
« per  formam  vel  virtutem  propriam,  sed  per  virtutem  artificis  a quo 
« movetur,  et  eam  quoquomodo  participat  ». 

PROBATUR  THESIS. 

118.  Demonstramus  cum  S.  Tlioma  (1.  c.)  quatuor  supradictis 
modis  Deum  in  ordine  Supremae  Causae  movere  omnem  cau- 
sam creatam  ad  actionem.  Nam: 

1®  Deus  dedit  rebus  virtutes  stabiles  quibus  agere  possint,  quum 
sit  Causa  Suprema  omnis  esse  et  omnis  perfectionis. 

2®  Conservat  res  in  esse,  ut  demonstravimus  cum  S.  Thoma  in 
Thesi  41. 

3®  Applicat  easdem  actioni,  reducendo  de  potentia  in  actum.  Nam 
causa  creata,  etiam  ultimo  completa  ad  eliciendam  operationem,  se 
habet  ad  actuale  exercitium  operationis  ut  potentia  ad  actum : et  ideo 
dum  est  actu  eliciens  operationem,  se  habet  ad  seipsam,  antequam 
operaretur,  ut  perfectum  ad  imperfectum : operatio  enim  est  accidens 
reale  superveniens  potentiae,  et  ideo  nova  perfectio  potentiae:  haec 
autem  quatenus  est  actu  eliciens  suam  operationem,  se  habet  ad  ope- 
rationem ut  principium  ad  suum  principiatum,  et  ideo  etiam  sub  hac 
ratione,  dum  operatur,  perficitur. 

Quibus  positis  sic  arguimus.  Id,  quod  ad  hoc  ut  sit  actu  eliciens 
operationem,  indiget  intrinsece  perfici  seu  immutari  realiter,  non  potest 
esse  sibi  causa  huius  mutationis,  sed  idtimatim  ab  extrinseco  eam 
recipere  debet  a tali  movente,  quod  non  sit  mobile.  Nam  vel  secun- 
dum unam  sui  partem  movetur  et  secundum  aliam  movet,  vel  nullo 
modo  movet  se  ipsum.  Si  nullo  modo  moveat  se  ipsum,  necesse  est 

ut  ab  extrinseco  moveatur,  ut  sagitta  a sagittante.  Si  autem  secundum 
unam  sui  partem  movetur  et  secundum  aliam  movet ; haec  pars  mo- 
trix  vel  est  movens  mobile  vel  immobile.  Atqui  nequit  esse  movens 
immobile,  quia  tunc  semper  actu  esset  in  motu  et  semper  actu  moveret 
aliam  partem,  quod  est  contra  hypothesim  et  contra  factum.  Ergo  est 
movens  mobile.  Quapropter  ne  procedamus  in  infinitum,  devenire  de- 
bemus ad  supremum  movens  immobile,  quod  est  actus  purissimus, 
nempe  Deus.  Recole  dicta  in  Thesi  4. 

d'’  Tandem  Deus  delet  ita  immediate  influere  in  actionem  causae 
creatae,  ut  haec  actu  elevetur  ah  eo  ad  attingendum  ipsum  esse  effectus 
participando  admodum  intentionis,  seu  cuiusdam  vis  transeuntis  ipsam 
virtutem  ad  esse.  Qui  influxus  transeunter  causatus  a Deo  in  causa 
creata,  terminative  sumptus  est  id  quo  haec  est  actualiter  agens,  seu 
est  id  quo  causa  creata  est  principium  actu  eliciens  suam  operationem 
et,  hac  mediante,  est  producens  effectum.  Haec  doctrina,  quam  in  se- 
quenti argumento  directe  demonstramus,  est  S.  Thomae,  qui  (in  qq. 
dd.  de  Pot.  q.  3.  a.  7.  ad  7.)  ait:  « Ad  septimum  dicendum,  quod  virtus 
« naturalis,  quae  est  rebus  naturalibus  in  sua  institutione  collata,  inest 
« eis  ut  quaedam  forma  habens  esse  ratum  et  firmum  in  natura.  Sed 
« id  quod  a Deo  fit  in  re  naturali,  quo  actualiter  agat,  est  ut  intentio 
« sola,  habens  esse  quoddam  incompletum,  per  modum  quo  colores 
« sunt  in  aere,  et  virtus  artis  in  instrumento  artificis.  Sicut  ergo  securi 
« per  artem  dari  potuit  acumen,  ut  esset  forma  in  ea  permanens,  non 
« autem  dari  ei  potuit  quod  vis  artis  esset  in  ea  quasi  quaedam  forma 
« permanens,  nisi  haberet  intellectum ; ita  rei  naturali  potuit  conferri 
« virtus  propria,  ut  forma  in  ipsa  permanens,  non  autem  vis  qua  agit 
« ad  esse,  ut  instrumentum  primae  causae;  nisi  daretur  ei  quod  esset 
« universale  essendi  principium : nec  iterum  virtuti  naturali  conferri 
« potuit  ut  moveret  seipsam,  nec  ut  conservaret  se  in  esse : unde  sicut 
« patet  quod  instrumento  artificis  conferri  non  oportuit  quod  opera- 
« retur  absque  motu  artis ; ita  rei  naturali  conferri  non  potuit  quod 
« operaretur  absque  operatione  divina  ». 

S.  Tliomae  argumentatio  (1.  c.  in  corp.  art.)  sic  paucis  proponi 
potest. 

Causa  creata  nequit  operari,  nisi  elevetur  ad  attingendum  ipsum  esse 
sui  effectus.  Etenim  ad  hoc  ut  operetur,  producere  debet  actualem  rea- 
litatem  suae  operationis  suique  effectus.  Realitas  autem  quaelibet  est 
actualis  per  suum  esse,  per  quod  habet  ut  sit  actu  ens.  Atqui  causa 
creata  nequit  elevari  ad  hoc  praestandum,  nisi  sub  actuali  influxu  Dei 
participet  instrumentaliter  ad  modum  cuiusdam  intentionis  seu  motus 
idest  transeunter,  virtutem  ad  attingendum  ipsum  esse  effectus,  quae 

virtus  quum  sit  exclusive  propria  ipsius  esse  per  se  subsistentis,  ne- 
quit stabiliter  conferri  ulli  rei,  quin  haec  eo  ipso  evadat  ipsum  esse 
subsistens,  quod  creaturae  repugnat  (cfr.  n.  114.  II.);  simili  quodam 
modo  quo  scalpellum  in  manu  artificis  elevatur  transeunter  ad  attin- 
gendum ipsum  eftectum  proprium  artis,  quin  unquam  possit  stabiliter 
hanc  virtutem  habere.  Ita  fiet  ut  quemadmodum  instrumentum,  dum 
elevatur  ad  effectum  proprium  artis,  hunc  sibi  assimilat  quoad  id  quod 
est  proprium  sui,  puta  quoad  colorem,  vel  figuram,  vel  aliquid  aliud; 
similiter  creatura  operans,  dum  elevatur  a Deo  ad  attingendum  in  re 
producenda  effectum  proprium  Dei  nempe  esse^  hanc  sibi  assimilet 
quoad  id  quod  est  proprium  sui,  puta  quod  sit  homo,  vel  aquila,  vel 
planta.  Hoc  autem  nil  aliud  est  quam  effectum  procedentem  a creatura 
sub  influxu  divini  concursus  ita  totum  pendere  quoad  suam  specifica- 
tionem ab  ea  operante  in  linea  causae  secundae ; ut  simul  totus  pen- 
deat  quoad  esse,  nempe  quatenus  est  ens,  a Deo  operante  in  linea 
Causae  Primae. 

Quare  concludit  s.  Doctor  (1.  c.).:  « Sic  ergo  Deus  est  causa  actionis 
« cuiuslibet,  inquantum  dat  virtutem  agendi,  et  inquantum  conservat 
« eam,  et  inquantum  applicat  actioni,  et  inquantum  eius  virtute  omnis 
« alia  virtus  agit.  Et  cum  coniunxerimus  his,  quod  Deus  sit  sua  virtus 
« et  quod  sit  intra  rem  quamlibet  non  sicut  pars  essentiae,  sed  sicut 
« tenens  rem  in  esse ; sequetur  quod  ipse  in  quolibet  operante  imme- 
« diate  operetur,  non  exclusa  operatione  voluntatis  et  naturae  » (I). 

COROLLARIA. 

II9.  1.  Idem  effectus  est  a Deo  et  a creatura,  non  tamen  ita,  ut 
sit  partim  a Deo,  partim  a creatura,  sed  totus  est  ab  utroque,  secundum 
alium  modum ; sicut  idem  effectus  totus  tribuitur  instrumento,  et  prin- 
cipali agenti  etiam  totus.  (Cfr.  S.  Th.  C.  0.  1.  3.  c.  70.  in  fine). 

II.  Si  res  naturalis  producat  proprium  effectum,  non  est  superfluum 
quod  Deus  illum  producat  (cfr.  S.  Th.  C.  Gr.  1.  c.). 

III.  Motus  primi  moventis  non  recipitur  uniformiter  in  omnibus 
mobilibus,  sed  in  unoquoque  secundum  proprium  modum  (cfr.  S.  Th. 
qq.  dd.  De  malo  q.  3.  a.  2). 

lY.  Cum  influxus  divinus  terminative  sumptus  sit  id,  quo  virtus 
creata  est  principium  actu  eliciens  suam  operationem ; necesse  est  ut 
sit  simul  cum  operatione : relativa  enim  qua  talia  sunt  simul. 


(1)  Cfr.  Alamannnm  S.  I.  Summ.  Pliil.  1.  2.  q.  11.  a.  4. 


QUAESTIO  XIII.  - DE  DIVINA  OPERATIONE  IN  OMNI  OPERANTE  463 

V.  Cum  divinus  influxus  requiratur  ad  hoc,  ut  virtus  creata  elevetur 
ad  attingendum  effectum  proprium  Dei,  qui  est  esse;  necesse  est,  ut 
quamvis  aliqua  virtus  creata  ex.  gr.  intellectus  angelicus  poneretur 
ab  ipso  initio  suae  creationis  eliciens  suam  operationem,  semper  tamen 
recipiat  influxum  divinum  ad  operandum. 

YI.  Fer  liuiiismodi  influxum  terminative  sumptum  virtus  creata  fit 
revera  causa  suae  operationis,  et,  hac  mediante,  fit  causa  sui  effectus. 
Et  sane,  si  poneremus  Deum  virtuti  creatae  influere  ipsum  operari, 
non  influendo  id  quo  ipsa  operatur;  Deus  faceret  quidem  actionem  in 
causa,  sed  non  faceret  ipsam  causam  agere.  Causa  autem  creata  se 
haberet  passive,  non  active,  nam  reciperet  solummodo  actionem  cau- 
satam a Deo.  In  sententia  vero  S.  Thomae  virtus  creata  elevata  sub 
Dei  influxu  ad  attingendum  esse  secundum  modum  suae  naturae,  est 
verum  principium  suae  operationis,  et  hac  mediante  sui  effectus.  Et 
consequenter  actio  causae  creatae  ita  tribuitur  Deo  in  ordine  causae 
primae,  ut  tota  etiam  tribui  debeat  causae  creatae  tamquam  proprio 
principio  in  suo  ordine.  Fer  hoc  enim  ita  Deus  facit  id  quod  causa 
creata  facit,  ut  faciat  simul  ipsam  causam  facere. 

YII.  Necessitas  Divini  influxus  non  aufert  voluntati  creatae  liber- 
tatem seipsam  determinandi  ad  unum  vel  ad  aliud  bonum  particulare 
eligendum.  Etenim  effectus  quoad  suam  specificationem  totus  pendet  a 
creatura,  ac  proinde  procedit  ab  ea  vel  necessario  vel  libere,  prouti 
eius  natura  exigit.  Veritas  haec  semper  propugnata  fuit  a S.  Thoma. 
Vide  inferius  solutiones  obiectionum,  et  recole  ea  quae  diximus  in 
Psychologia  sub  nn.  205.  219.  220. 

OBIECTIONES. 

120.  Obiect  1^  Natura  neque  deflcit  in  necessariis,  neque  abundat 
in  superfluis.  Sed  ad  actionem  naturalem  sufficit  virtus  activa  ex  parte 
agentis,  et  passiva  ex  parte  patientis.  Ergo  non  requiritur  virtus  divina 
in  rebus  operans. 

Resp.  Cone.  mai.  Dist.  min.  Sufficiunt  virtutes  praedictae  in  ordine 
causae  secundae,  Cone.,  absolute.  Nego.  Nego  conseq.  Solutio  patet  ex 
dictis  in  Thesi. 

Obiect.  2®.  Operationes  diversae  nequeunt  ad  eumdem  effectum  ter- 
minari. Atqui  operatio  divina  et  operatio  creaturae  sunt  diversae.  Ergo 
impossibile  est  ut  idem  effectus  procedat  a Deo  et  a creatura. 

Resp.  Dist.  mai.  Si  una  non  sit  alteri  subordinata.  Cone.,  secus. 
Nego.  Contrad.  min.  Ita  tamen  ut  operatio  creaturae  sit  divinae  ope- 
rationi subordinata,  quum  virtus  creaturae  se  habeat  ut  instrumentum 

relate  ad  virtutem  diviuam,  Conc.^  ita  ut  creatura  non  operetur  ut 
instrumentum  sub  influxu  virtutis  divinae,  Nego,  Nego  conseq.  « Ad 
« tertium  dicendum,  quod  in  operatione  qua  Deus  operatur  movendo 
« naturam  non  operatur  natura,  sed  ipsa  naturae  operatio  est  etiam 
« operatio  virtutis  divinae,  sicut  operatio  instrumenti  est  per  virtutem 
« agentis  principalis.  Nec  impeditur  quin  natura  et  Deus  ad  idem 
« operentur,  propter  ordinem,  qui  est  inter  Deum  et  naturam  ».  (S.  Th. 
qq.  dd.  de  Pot.  q.  3.  a.  7.). 

Obiect.  3^.  Deus  instituendo  aliquam  naturam  dat  ei  omnia  quae 
sunt  de  ratione  illius  naturae.  Atqui  de  ratione  virtutis  operativae  est, 
ut  sit  principium  agendi.  Ergo  Deus  eo  ipso  quod  virtutes  naturales 
rebus  indidit,  dedit  eis  virtutem  operandi. 

Resp.  Cone.  mai.  Bist.  min.  De  ratione  virtutis  operativae  est  ut  sit 
principium  agendi  vel  independenter  ab  alio,  vel  dependenter,  prouti 
identifleatur  vel  non  identificatur  cum  ipso  esse  per  se  subsistente, 
Cone.,  semper  independenter  ab  alio,  Nego,  Nego  conseq.  De  essentia 
virtutis  operativae  creatae  est  ut  non  possit  attingere  ipsum  esse  ef- 
fectus, nisi  ut  instrumentum.  Esse  enim  est  proprius  effectus  solius 
divinae  virtutis,  quae  est  ipsum  esse  subsistens.  « Ad  quintum  dicen- 
« dum  quod  de  ratione  virtutis  inferioris  est  quod  sit  aliquo  modo 
« operationis  principium  in  suo  ordine,  idest  ut  agat  ut  instrumentum 
« superioris  virtutis,  unde  exclusa  superiori  virtute,  inferior  virtus 
« operationem  non  habet  ».  (S.  Th.  1.  c.). 

Obiect.  Non  est  idem  operari  ad  rem  et  operari  in  re.  Sed  ope- 
ratio Dei,  qua  virtutem  naturalem  vel  facit  vel  in  esse  conservat, 
est  operatio  ad  illam  virtutem  constituendam,  vel  conservandam.  Non 
ergo  propter  hoc  potest  dici  quod  Deus  in  virtute  naturali  operante 
operetur. 

Resp.  Cone,  ynai.  et  min.  Nego  conseq.  Quia  praeter  hos  modos  sunt 
alii  secundum  quos  divina  operatio  terminari  debet  ad  creaturam,  ut 
ex  Praenotionibus  et  ex  Demonstratione  Theseos  patet.  « Ad  sextum 
« dicendum,  quod  Deus  non  solum  est  causa  operationis  naturae  ut 
« conservans  virtutem  naturalem  in  esse,  sed  aliis  modis,  ut  dictum 
« est  ».  (S.  Th.  1.  c.). 

Obiect.  Si  Deus  in  natura  operante  operatur,  oportet  ut  ope- 
rando, aliquid  rei  naturali  tribuat.  Aut  ergo  illud  sufficit  ad  hoc,  ut 
natura  possit  per  se  operari  aut  non.  Si  sufficit,  ergo  natura  potest 
fieri  apta  ad  operandum  per  seipsam.  Si  non  sufficit,  procedendum  erit 
in  infinitum.  Ergo  dicendum  est  posse  Deum  conferre  creaturae  vir- 
tutem operandi  omnino  per  seipsam. 

Resp.  Bist.  seque! . mai.  Deus  tribuit  aliquid  habens  esse  fluens  et 

transiens  ad  modum  cuiusdam  intentionis  seu  motus,  Cone.,  habens 
esse  ratum  et  firmum,  J^ego.  Nego  conseq.  Solutio  huius  difficultatis 
quae  datur  a S.  Thoma  de  Pot.  q.  3.  a.  7.  ad  7.  allata  est  a nobis  sub 
n.  117.  ubi  ipsa  verba  S.  Doctoris  retulimus,  atque  ex  superius  dictis 
satis  patet.  Et  sane,  quando  agitur  de  effectu,  ad  quem  virtus  alicuius 
rei  ex  se  pertingere  nequit,  necesse  est  ut  haec,  si  adhibeatur  a supe- 
riori agente,  cuius  est  proprius  ille  effectus,  sit  sub  immediato  influxu 
eius,  ita  ut  tamdiu  remaneat  elevata  ad  illum  effectum  actu  produ- 
cendum, quamdiu  est  sub  influxu  superioris  agentis.  Sic  si  penicillus 
relinquatur  a manu  artificis,  non  amplius  pingit  imaginem.  Ad  aliqua- 
liter intelligendam  hanc  elevationem  creaturae  sub  influxu  divinae 
virtutis  ad  attingendum  esse  effectus,  recolantur  quae  diximus  de  ele- 
vatione phantasmatis  sub  influxu  intellectus  agentis  ad  causandam 
speciem  intelligibilem  in  intellectu  possibili  (Psychol.  nn.  189.  191.). 

OMect.  6^.  Agentia  naturalia  agunt  ex  necessitate  naturae,  ita  ut, 
nisi  impediantur,  producant  suos  effectus.  Atqui  hoc  non  esset,  si  in- 
super requireretur  positivus  Dei  influxus.  Ergo  hic  frustra  ponitur. 

Resp.  Dist.  mai.  Ita  agunt  ex  necessitate  naturae,  ut  supponatur 
influxus  primi  agentis.  Cone.,  ita,  ut  hic  influxus  non  supponatur. 
Nego.  Conirad.  min.  Nego  conseq.  Tota  necessitas  quae  habetur  in 
rerum  existentia  et  operationibus,  fundatur  in  suppositione  conserva- 
tionis et  cooperationis  Causae  Primae  et  aliarum  causarum  interme- 
diarum. Idcirco  simili  obiectioni  ita  respondet  S.  Thomas  (de  Pot. 
1.  c.):  « Ad  octavum  dicendum,  quod  necessitas  naturae,  per  quam 
« calor  agit,  constituitur  ex  ordine  omnium  causarum  praecedentium^ 
« unde  non  excluditur  virtus  causae  primae  ». 

Obiect.  Deus  fecit  hominem,  et  reliquit  eum  in  manu  consilii 
sui  (Eccli.  XV.  14.).  Non  autem  reliquisset,  si  semper  in  voluntate 
operaretur.  Ergo  Deus  non  operatur  in  voluntate  operante. 

Resp.  List.  mai.  Quatenus  Deus  ita  movet  voluntatem  hominis,  ut 
eam  non  determinet  ad  unum.  Cone.,  quatenus  nullo  modo  eam  moveat. 
Nego.  Contrad.  min.  Deus  non  reliquisset  hominem  in  manu  consilii 
sui,  si  ita  operaretur  in  eius  voluntate,  ut  eam  determinaret  ad  unum. 
Cone.,  si  ita  operatur  in  voluntate,  ut  eam  non  determinet  ad  unum,. 
Nego.  Nego  conseq. 

Haec  et  difficultates  huic  affines  falso  laborant  fundamento,  nempe 
supponunt  Deum  operari  in  omni  operante  necessitando  omne  operans 
ad  determinatos  effectus.  Id  enim  valet  pro  operantibus  naturalibus, 
non  pro  operantibus  liberis  qua  talibus.  Quum  enim  esse  effectus  pro- 
ducti, mediante  creatura,  sit  a Deo  ut  a prima  causa,  specificatio  autem 

sit  a creatura;  necesse  est  ut  modus  productionis  sit  proportionatus 
naturae  seu  quidditati  creaturae  operantis,  ita  ut  procedat  ab  ea  vel 
necessario  vel  libere,  prouti  creatura  sub  divino  influxu  operatur  vel 
ex  necessitate  naturae  vel  ex  libertate  arbitrii.  Quum  igitur  voluntas 
creata  non  necessario  appetat  media,  quae  non  apprehenduntur  ne- 
cessario connexa  cum  beatitudine ; divinus  influxus  non  aufert  ab  ea 
lianc  indeterminationem,  sed  ita  eam  movet  ad  bonum,  ut  sub  hac 
motione  voluntas  seipsam  determinare  valeat  ad  unam  vel  ad  alteram 
partem  contradictoriae.  Nec  ad  id  requiritur  ulterior  influxus,  quia, 
ut  suo  loco  demonstravimus  (Psych.  n.  213.),  idem  est  motus  quo  vo- 
luntas tendit  ad  finem  et  ad  media.  S.  Thomas  (de  Pot.  1.  c.)  propo- 
sitae difficultati  ita  respondet:  «Ad  duodecimum  dicendum  quod  Deus^ 
« non  dicitur  hominem  dereliquisse  in  manu  consilii  sui,  quin  in  vo- 
« luntate  operetur,  sed  quia  voluntati  hominis  dedit  dominium  sui 
« actus^  ut  non  esset  obligata  ad  alteram  partem  contradictionis,  quod 
« quidem  dominium  naturae  non  dedit,  cum  per  suam  formam  sit 
« determinata  ad  unum  ».  Kecolantur  quae  diximus  in  Psychologia 
nn.  205.  206.  219.  220. 

Obiect.  8®.  Voluntas  est  domina  sui  actus.  Atqui  hoc  non  esset,  si 
agere  non  posset  nisi  Deo  in  ipsa  operante,  cum  voluntas  nostra  non 
sit  domina  divinae  operationis.  Ergo  Deus  non  operatur  in  voluntate 
nostra  operante. 

Resp.  Bist  mai.  Voluntas  dicitur  domina  sui  actus  per  exclusionem 
Causae  Primae,  Nego^  dicitur  domina  sui  actus,  quia  Causa  Prima 
non  ita  agit  in  voluntate,  ut  eam  de  necessitate  ad  unum  determinet. 
Cone,  Gontrad.  min.  Si  Deus  ita  operaretur  in  voluntate,  ut  eam  de- 
terminaret ad  unum,  Conc.^  non  determinando  eam  ad  unum,  Nego. 
Nego  conseq.  « Ad  decimum  tertium  dicendum  quod  voluntas  dicitur 
« habere  dominium  sui  actus  non  per  exclusionem  causae  primae,  sed 
« quia  causa  prima  non  ita  agit  in  voluntate,  ut  eam  de  necessitate 
« ad  unum  determinet,  sicut  determinat  naturam,  et  ideo  determi- 
« natio  actus  relinquitur  in  potestate  rationis  et  voluntatis  (S.  Th. 
de  Pot.  1.  c.). 

Obiect.  9®.  Liberum  est  quod  causa  sui  est.  Atqui  quod  non  potest 
agere,  nisi  alia  causa  in  ipso  agente,  non  est  liberum  in  agendo.  Ergo 
si  voluntas  est  libera,  non  potest  ulla  alia  causa  in  ipsa  operari. 

Resp.  Dist.  mai.  Liberum  est  quod  est  causa  suae  determinationis, 
Conc.^  quod  est  causa  ipsius  entitatis  suae  operationis,  Subdist.  Si  sit 
ipsa  libertas  subsistendi  nempe  Deus,  Conc.^  si  est  liberum  per  partici- 
pationem, Nego.  Bist.  min.  Si  alia  causa  in  ipso  agens  sit  causa 

€Ogens  vel  determinans  ad  unum,  Conc.^  secus,  Nego.  Nego  coriseq. 
Solutio  patet  ex  responsionibus  ad  7.  et  8.  obiectionem. 

Obiect.  10^.  Causa  Prima  plus  est  influens  in  causatum,  quam 
uausa  secunda.  Sed  defectus  qui  contingunt  in  effectibus  naturalibus 
tribuuntur  imperfectioni  causae  secundae.  Ergo  multo  magis  defectus, 
qui  contingunt  in  voluntate  creata,  tribuendi  essent  Deo,  quod  est 
inconveniens. 

Resp.  Bist,  mai.  Ita  tamen  ut  accommodetur  ipsi  naturali  exigen- 
tiae suorum  effectuum,  Conc.^  ita  ut  destruat  naturam  suorum  effe- 
ctuum, Nego.  Cone.  min.  Nego  conseq.  Ex  eo  quod  Causa  prima  multo 
magis  influat  in  sua  causata,  quam  causa  secunda,  sequitur  P quid- 
quid perfectionis  est  in  effectibus,  esse  tribuendum  Causae  Primae; 
2^  posse  Causam  Primam  ita  efficaciter  movere  voluntatem  creatam,  ut 
haec  non  deficiat  a rectitudine  (cfr.  S.  Th.  1.  p.  q.  105.  a 4.),  minime 
autem  sequitur  Causam  Primam,  quae  non  agit  ex  necessitate  na- 
turae, sed  ex  liberrimo  consilio  suae  voluntatis,  non  posse  permittere 
defectus,  qui  ex  imperfectione  naturali  voluntatis  creatae,  in  volitio- 
nibus  liberis  creaturarum  contingunt.  Immo,  ut  in  Quaest.  XI.  de 
Divina  Providentia  in  Thesi  40.  demonstravimus,  bonum  est  ut  a 
Provisore  Universali  permittantur  mala  non  solum  physica  sed  etiam 
moralia. 

Reliquae  obiectiones  conferantur  apud  S.  Thomam  locis  citatis. 

QUAESTIO  XIV. 

DE  MIRACULIS. 

121.  Quum  philosophi  munus  non  excedat  inquirere,  utrum  divina 
operatio  ad  extra  extendi  possit  ad  eos  effectus  producendos,  qui  essent 
praeter  ordinem  consuetum  totius  naturae  creatae,  quique  miracula 
nuncupantur,  nos  paucis  in  postrema  hac  quaestione,  postquam  miraculi 
naturam  determinaverimus,  eius  possibilitatem  tum  intrinsecam  tum 
extrinsecam  vindicabimus  (1), 

CAPUT  L 

DE  NATURA  MIRACULI. 

122. 1.  Miraculum  generatim  acceptum  (a  mirando)  est  eventus 
aliquis  admirationem  excitans,  utpote  habens  causam  occultam. 

II.  Miraculum  stricte  dictum  est  eventus  admirabilis  praeter 
consuetum  ordinem  totius  naturae  creatae,  procedens  a causa  simpli- 
citer et  omnibus  occulta,  nempe  a Deo.  Quare,  miraculum  stricte  dictum 
esse  debet  a)  eventus  aliquis  sensibilis  et  insolitus,  utpote  praeter 
ordinem  consuetum  naturae,  secus  non  posset  admirationem  excitare; 
h)  debet  autem  esse  talis  eventus  ut  sive  ratione  ipsius  effectus  qui 
producitur,  sive  ratione  subiecti  in  quo  producitur,  sive  ratione  modi, 
quo  producitur,  excedat  omnis  creatae  naturae  vires.  Ex  qua  definitionis 
explicatione  apparent  conditiones  miraculi  stricte  dicti. 

III.  Tres  conditiones  ad  miraculum  stricte  dictum  requisitae : 
P sit  eventus  sensibilis,  ut  admirationem  nostram  excitare  possit ; 
2®  sit  insolitus,  utpote  praeter  consuetum  totius  naturae  cursum;  3®  sit 
a solo  Deo  producibilis,  a)  vel  ratione  ipsius  naturae  effectus  qui  pro- 
ducitur, b)  vel  ratione  subiecti  in  quo  producitur,  c)  vel  ratione  modi 
quo  producitur  (2). 

Propter  defectum  primae  conditionis,  iustificatio  impii  non  potest 
dici  stricto  sensu  miraculum,  quum  sensibus  non  sit  perceptibilis. 


(1)  Cfr.  S.  Th.  qq.  dd.  de  Pot.  q.  6.  aa.  1.  2.  3.  4.  5. 

(2)  Cfr.  S.  Tli.  1.  p.  q.  llO.  a.  4. 

Propter  defectum  secundae  conditionis,  creatio  mundi  nequit  dici  mi- 
raculum, quia  per  ipsam  non  mutatur  consuetus  naturae  cursus,  sed 
inchoatur.  Propter  defectum  tertiae,  opera  admiranda  patrata  ab  aliqua 
•creatura  spirituali,  puta  a diabolo,  nequeunt  dici  stricto  sensu  mira- 
cula, quum  nequeant  esse  praeter  ordinem  totius  naturae  creatae.  Multo 
minus  dici  posset  relate  ad  rudes  miraculosa  eclypsis  solaris,  eo  quod 
hi  eius  causam  ignorent. 

IV.  Divisiones  miraculi  stricte  dicti.  Ut  ex  modo  dictis  (sub 
n.  II.)  apparet,  miraculum  stricte  dictum,  quamvis  ex  parte  agentis  non 
patiatur  divisionem,  eo  quod  procedere  unice  possit  a Suprema  Causa 
totius  naturae  creatae,  nempe  a Deo ; tamen  exparte  effectus  trifariam 
dividi  potest,  nempe  1®  vel  ratione  ipsius  effectus  seu  realitatis,  quae 
producitur ; aliqua  enim  forma  potest  esse  supra  ordinem  totius  na- 
turae quae  creatur:  talis  est  e.  gr.  forma  gloriae  quam  inducet  Deus 
corporibus  beatorum ; 2®  vel  tantum  ratione  subiecti  in  quo  producitur ; 
talis  esset  e.  gr.  resurrectio  alicuius  mortui.  Licet  enim  unio  animae  cum 
materia  disposita  sit  naturalis  et  per  virtutem  naturae  fiat,  tamen  ma- 
teria sub  forma  cadaverica  non  est  subiectum  aptum,  ut  informetur  ab 
unima,  nec  ulla  virtus  naturalis  id  efficere  potest,  ut  in  Philosophia 
Naturali  (n.  69.  Schol.  2.)  demonstravimus. 

V.  Miraculorum  divisionem  S.  Tliomas  proponit.  Hanc  divi- 
sionem, quae  fere  coincidit  cum  ea  quam  superius  attulimus  eamque 
mirifice  illustrat,  iisdem  S.  Doctoris  verbis  proponimus  (1) : « Dicendum 
« quod  circa  ea  quae  Deus  miraculose  facit,  talis  solet  adhiberi  di- 
« stinctio,  quod  quaedam  dicantur  fieri  supra  naturam,  quaedam 
« contra  naturam,  quaedam  praeter  naturam. 

« Supra  naturam  quidem,  inquantum  in  illum  effectum  quem  Deus 
« facit,  natura  nullo  modo  potest:  quod  quidem  contingit  dupliciter; 
« vel  quia  ipsa  forma  inducta  a Deo,  omnino  a natura  induci  non  potest, 
« sicut  forma  gloriae  quam  inducit  Deus  corporibus  electorum,  et  sicut 
<<  etiam  incarnatio  Verbi:  vel  quia,  etsi  talem  formam  possit  in  aliquam 
« materiam  inducere,  non  tamen  in  istam : sicut  ad  causandam  vitam 
« natura  potens  est,  sed  quod  in  hoc  mortuo  natura  vitam  causet,  hoc 
« facere  non  potest. 

« Contra  natnram  esse  dicitur  quando  in  natura  remanet  con- 
« traria  dispositio  ad  effectum  quem  Deus  facit,  sicut  quando  conser- 
« vavit  pueros  illaesos  in  camino,  remanente  virtute  comburendi  in 
« igne,  et  quando  aqua  Iordanis  stetit,  remanente  gravitate  in  ea,  et 
« simile  est  quod  Virgo  peperit. 


(1)  QQ.  dd.  de  Pot.  q.  6.  a.  2.  ad  3. 

« Praeter  naturam  autem  dicitur  Deus  facere,  quando  producit 
« effectum  quem  natura  producere  potest,  illo  tamen  modo  quo  natura 
« producere  non  potest,  vel  quia  deficiunt  instrumenta  quibus  natura 
« operatur  (sicut  cum  Christus  convertit  aquam  in  vinum,  loan.  II.,, 
« quod  tamen  natura  aliquo  modo  facere  potest,  dum  aqua  in  nutri- 
« mentum  vitis  assumpta  suo  tempore  in  succum  uvae  per  digestionem 
« producitur),  vel  quia  est  in  divino  opere  maior  multitudo,  quam 
« natura  facere  consuevit,  sicut  patet  de  ranis  quae  sunt  productae  in 
« Aegypto,  vel  quantum  ad  tempus,  sicut  cum  statim  ad  invocationem 
« alicuius  sancti  aliquis  curatur,  quem  natura  non  statim,  sed  succes- 
« sive,  et  in  alio  tempore,  non  in  isto  curare  posset : et  sic  accidit  in 
« miraculo  inducto  de  socru  Petri.  Unde  patet  quod  omnia  huiusmodi,. 
« si  accipiatur  et  modus  et  factum,  facultatem  naturae  excedunt  ». 

CAPUT  II. 

DE  POSSIBILITATE  MIRACULI. 

THESIS  XLIII. 

Miracula  sunt  possibilia  (I). 

PROBATUR. 

123.  Miracula  sunt  possibilia  si  gaudent  possibilitate  tum  intrinseca 
tum  extrinseca  (Cfr.  Ontol.  n.  144.) ; nempe  si  in  sua  ratione  non  im- 
plicant contradictionem,  sique  adsit  eorum  causa  efficiens  proportio- 
nata.  Atqui  miracula  gaudent  utraque  possibilitate.  Ergo  miracula 
sunt  omnino  possibilia. 

Frob.  min.  quoad  pari.  Effectus  miraculosus  vel  est  aliquid 
supra  naturam,  vel  contra  naturam,  \q\  praeter  naturam. 

Si  primum,  nempe  si  sit  aliquid  supra  naturam;  non  est  repugnans- 
ut  aliqua  natura  creata  recipiat  talem  perfectionem  seu  formam,  ad 
quam  licet  non  sit  naturaliter  ordinata,  tamen  ab  huiusmodi  forma 
non  destruantur  notae  essentiales  eius,  sed  propria  eius  ratione  perse- 
verante, ulterius  perficiatur  et  elevetur.  Talis  esset  e.  g.  forma  gloriae 
corpori  humano  superinducta,  per  quam  homo  non  cessaret  esse  animal 
rationale,  nempe  ens  corporeum  compositum  ex  corpore  organico  et  ex 
anima  rationali.  Ad  huiusmodi  formas  natura  dicitur  habere  potentiam 
OBEDIENTIALEM 

Si  secundum,  nempe  si  sit  aliquid  contra  naturam;  vel  ita  est 
contra  naturam  ut  sit  destructivum  ipsius  naturae,  vel  ita  ut  non  sit 
eius  destructivum  sed  sit  tantum  suspensivum  alicuius  operationis 
consequentis  virtutem  aliquam  huius  naturae,  puta  si  ignis  impediatur 
comburere ; vel  sit  immutativum  alicuius  qualitatis  eiusdem,  quae  non 
sit  accidens  proprium  eius.  Atqui  licet  primum  repugnet,  non  repugnat 
secundum  neque  tertium ; nam  operari  accidit  creaturae  contingenter 
nec  praestare  id  valnt  absque  divino  concursu,  ut  superius  demonstra- 
vimus (Quaest.  13.);  qualitates  autem,  quae  non  sint  accidentia  propria, 
variare  possunt  circa  rem,  salva  eius  natura,  sic  natura  humana  ali- 
cuius aetbiopis  salvaretur  etsi  eius  cutis  miraculose  fieret  alba. 

Si  tertium,  nempe  si  sit  aliquid  praeter  naturam;  nullo  modo  re- 
pugnantiam involvit,  sed  tantum  exigit  ut  per  virtutem  operantem  sine 
motu  fiat  in  instanti  id,  quod  per  naturalia  agentia,  quae  semper  ope- 
rantur cum  motu,  fieret  successive : sic  virtute  medicinae  sanatur  suc- 
cessive aliquis  aegrotus  a febri  a qua  per  virtutem  divinam  in  instanti 
sanari  posset. 

Froh.  min,  quoad  2^^'^  part,  Virtus  proportionata  ad  supradictos 
effectus  producendos  esse  debet  virtus  simpliciter  infinita,  quae  dicitur 
omnipotens,  quia  potest  facere  quidquid  quocumque  modo  habere 
potest  rationem  entis,  videlicet  quidquid  contradictionem  non  implicat. 
Atqui  talis  virtus  est  Virtus  Divina,  ut  superius  demonstravimus 
(QQ.  2.  et  3.).  Ergo  miracula  sunt  tum  intrinsece  tum  extrinsece  pos- 
sibilia. 

124.  Praeoccupantur  obiectioiies  desumptae  praesertim  ex  prae- 
senti ordine  naturae  a Deo  stabiliter  constituto.  Etenim  ex  hoc  quidam 
licet  concedant  miracula  absolute  loquendo  esse  possibilia,  tamen  re- 
late ad  praesentem  rerum  ordinem  ea  nequaquam  possibilia  esse  autu- 
mant. Et  sane,  haec  relativa  impossibilitas  sequeretur  a)  vel  ex  eo 
quod  Deus  produceret  suos  effectus  ex  necessitate  suae  naturae,  et  non 
ex  libero  decreto  suae  voluntatis,  Ij)  vel  ex  eo  quod  licet  Deus  libere 
agat  ad  extra,  tamen  esset  contra  ordinem  suae  sapientiae  ut  aliquid 
vellet  praeter  consuetum  ordinem  totius  naturae,  c)  vel  tandem  quia 
leges  physicae,  quibus  res  nuturales  in  praesenti  ordine  subduntur, 
absolutam  necessitatem  haberent.  Atqui  ex  nullo  ex  his  capitibus  quid- 
quam inferri  potest  contra  omnimodam  possibilitatem  miraculorum. 
Etenim  a)  Deus  liberrimo  consilio  suae  voluntatis  res  creavit^  conser- 
vat, atque  ad  earum  operationes  concurrit,  ut  suo  loco  demonstravimus 
(cfr.  nn.  53.  II.  108.).  ^)  Neque  est  contra  rationem  sapientiae  pro- 
ducere aliquem  effectum  praeter  consuetum  ordinem  rerum  creatarum, 
si  hic  effectus  ordinetur  ad  supremum  finem  universi,  qui  est  glori- 

ficatio  Dei  per  communicationem  creaturis  factam  divinae  bonitatis 
(cfr.  Q.  XI.);  et  ideo  licet  effectus  miraculosus  sit  contra  ordinem  ali- 
quem particularem  unius  naturae  creatae  ad  aliam,  non  esset  contra 
ordinem  universalem  naturae  creatae  ad  Creatorem  (1).  Tandem  y)  le- 
ges physicae  non  sunt  tales,  ut  aliae  non  potuissent  a Deo  imponi, 
non  enim  connectuntur  cum  ipsis  constitutivis  essentialibus  rerum: 
sic  e.  g.  non  mutatur  natura  corporum  ex  maiori  vel  minori  participa- 
tione virtutis  attractivae,  repulsi  vae,  locomotivae  et  similium.  Etiam 
quoad  operationes  procedentes  ex  virtutibus  seu  accidentibus  propriis 
naturarum  potest  Deus,  negando  suum  concursum,  impedire  earum 
exercitium  et  ita  e.  gr.  efficere  ut  ignis  appositus  stipulae  eam  non 
comburat. 

Effide  obiicieiiti:  leges  physicae  sunt  immutabiles,  ergo  suspendi 
vel  mutari  non  possunt. 

Resp.  Dist.  anteced.  Sunt  absolute  immutabiles,  Nego,  sunt  relative 
immutabiles,  Subd.  Eelate  ad  causas  secundas,  (7o?2c.,  relate  ad  Causam 
Primam,  Nego. 

Finem  huic  quaestioni  imponere  placet  verbis  Sancti  Thomae  (QQ. 
DD.  de  Pot.  q.  6.  a.  1.  ad  12.).  « Ad  duodecimum  dicendum  quod  ars 
« divina  non  totam  seipsam  explicat  in  creaturarum  productione,  et 
« ideo  secundum  artem  suam  potest  alio  modo  aliquid  operari  quam 
« habeat  cursus  naturae;  unde  non  sequitur  quod,  si  potest  facere  contra 
« cursum  naturae,  possit  facere  contra  suam  artem:  nam  et  homo  ar- 
« tifex  potest  aliud  artificiatum  facere  per  suam  artem  contrario  modo 
« quam  prius  fecit  ». 


(1)  Cfr.  S.  Th.  qq.  dd.  de  Pot.  q.  6.  a.  1.  ad  7. 

